@001

##Bauddha Bharati Series-31##

śrīmadācāryabuddhaghoṡaviracitaṃ

siddhārthacaritam

padyacūḍ+āmaṇikāvyetyaparanāmadheyam

(saṃskrta-hindīvyākhyopetam)

pradhānasampādaka:

@002

##SIDDHARTHACHARITA##

(padya chūḍ+āmaṇi kāvya)

##of##

ācārya buddhaghosha

##with

Sanskrit-Hindi Commentaries

Editor

SVAMI DVARIKADAS SHASTRI

Bauddha Bharati

VARANASI

1994##

@003

ācāryabuddhaghoṡaviracitaṃ

padyacūḍ+āmaṇikāvyetyaparanāmadheyaṃ

siddhārthacaritam

[saṃskrta-hindīvyākhyāsaṃvalitam]

sampādaka:,

saṃskrta-hindīvyākhyākāraśca

svāmī dvārikādāsaśāstrī

[DD] bauddhabhāratī

vārāṇasī

2051 vaikramābda: 

1994 ī^ 

2538 ba^

@004

prakāśaka:

bauddhabhāratī,

po^ bā^ 1049

vārāṇasī-1 (u^ pra^)

pina : 221 001

##Published by :

BAUDDHA BHARATI

POST. Bax : 1049

Varanasi-1 (U.P.)

Pin : 221001##

sahayogisampādakau

śrīdharmakīrttiśāstrī

śrīcandrakīrttiśāstrī ca

prathama saṃskaraṇa

san 1994 ī0

##First Edition

1994 E.##

Rs. 250/-##

mudraka :

sādhanā presa 5,

kāṭana mila kālonī,

vārāṇasī- 221 002

##Printed at

SADHANA PRESS

5. cotton mill colony,

VARANASI-221002## 

@005

prakāśakīyam

bhavakleśaṃ tvameveśa ! ni:śeṡayitumīśiṡe |

hartumanya: kimīśīta haridaśvād rte tama: ||

-ācāryo buddhaghoṡa:

mānyā vidvadvareṇyā: |

mahān pramodāvasaro'yaṃ yadvayaṃ, paddhatyā:
kiñcidapasrtya, bauddhabhāratī-

parṡadā prakāśitaṃ padyacūḍ+āmaṇītyaparanāmadheyaṃ
siddhārthacaritaṃ nāma mahākāvyaṃ

śrīmatāmadhikarakamalaṃ samupāharāma: |

adyayāvad āpañcaviṃśativarṡāṇi asmābhi:
bauddhasāhityaṃ saṃskrta-

bhāṡayā pālibhāṡayā vā bauddhadarśanasamprktāni
grantharatnānyeva prakāśitāni,

parantvadya etad kāvyamayaṃ grantharatnaṃ samprakāśya
bauddhasāhitye kāvyavāṅmayasya

naiyūnyapūrttyai prayatema |

yadyasya mahākāvyasya racayitā sa evācāryo {1.
ācāryabuddhaghoṡaviṡaye vistrtā aitihyasāmagrī
bauddhabhāratīgranthamālāyāṃ (12) prakāśitavisuddhi-

maggagranthasya bhūmikāyāṃ draṡṭavyā-sa^ |}
buddhaghoṡa:, yo hi caturtha-

śatābdyāṃ bhāratabhūmimalañcakāra, yathā hyaitihyavido
vadanti, yena ca, samyaksa-

sambuddhabhāṡitaṃ samagraṃ tripiṭakaṃ
svaracitābhirarthakathābhi: (aṭṭhakathābhi:) tathā

suspaṡṭaṃ vyākhyātaṃ yathā'dyāpi tat tripiṭakaṃ
viśvadarśanaviyati mārtaṇḍāya-

mānamiva dedīpyamānaṃ rājate | yadavalambyādyāpi
jijñāsava: saugatasiddhānteṡu

ni:śaṅkaṃ bhūtvā āryāṡṭāṅgikamārgamāruhya
nirvāṇāya prayatante; tenedrśaṃ mahākāvyaṃ

viracitaṃ tarhi tena saṃskrtasāhityakṡetre
kālidāsa-bhavabhūti-ādisaṃskrta-

kavīnāṃ rasa-rīti-dhvanyalaṅkārāṇāṃ prayogeṡu
sāmyaṃ vihitam |

athavā yadi kaścidanya: sādhāraṇo buddhaghoṡa:
saṃskrtakaviryenedaṃ kāvyaṃ

vinirmitam, tenāpi, svakīyānena kuśalakarmaṇā (bhagavato
buddhasya caritaṃ

vilikhya) samagraṃ bauddhajagat adhamarṇāyitam,
bauddhasāhityajagati ca saṃskrta-

kāvyānāmalpatā nirastā |

@006

astu nāma | atra granthasyāsya pūrvasampādakena
śrīkuppusvāmiśāstriṇā

bahu vicāritamiti tat tata evāvagantavyam | āṃglabhāṡayā
tallikhitā ca

bhūmikā asmin saṃskaraṇe'pyasmābhi: jijñāsūnāṃ
hitakāmanayā puna:

samāyojitā |

asmin kāvye rājña: śuddhodanasya putrabhūtasya
siddhārthasya (bhāvibuddhasya)

jīvanaṃ vivrtaṃ kavinā, pratisargāntaṃ ca puṡpikāsvapi
kvacit kvacit

`siddhārthacaritakāvye' ityullikhitamiti
vicārayadbhirasmābhi: `asya kāvyasya

pradhānaṃ nāma siddhārthacaritam apradhānaṃ ca
padyacūḍ+āmaṇī'ti sampradhārya, siddhārtha-

caritamityevāsya kāvyasya nāma prakhyāpitam | etena
buddhacaritakāvyena

sahāpyasya nāmasāmyaṃ syāt | ito'gre vidvāṃsa: pramāṇam
|

saṃskaraṇamidamasmābhi: śrīkuppusvāmisaṃskaraṇam (san
1920-madrāsa)

ādhārīkrtya saṃskrta-hindīvyākhyābhyāṃ samāyājya
tathā sādhu sampāditam yadyadi

idaṃ kāvyaṃ kadācit
śrīmadaśvaghoṡaviracitabuddhacarita-saundaranandādi-

kāvyavat bhāratīyaviśvavidyālayīyaparīkṡāsu
pāṭhyapustakatvena nirdhāritaṃ

syāt, tarhi chātrāṇāmadhyāpakānāṃ ca krte
raghuvaṃśādikāvyānāṃ mallinātha-

kolācalasūrikrtavyākhyāvat bahūpakārakaṃ syāditi |

etayaiva drśā'nupadaṃ
buddhacarita-saundaranandādibauddhakāvyānyapi asyāṃ

bauddhabhāratīgranthamālāyāṃ prakāśitāni
syurityāśāste |

vaiśākhapūrṇimā, 2538 bu^}

svāmī dvārikādāsaśāstrī

bauddhabhāratīparṡadadhyakṡa:

@007

##PREFACE

1. Base of this edition :

The present edition of the## padyacūḍ+āmaṇi ##is bassed on
the

undermentioned books:-

C. This is copy on paper in## devanāgarī ##characters of the
Sri-## tāla ##palm-leaf MS. belonging to the Palace Library at
Tripu-

nittura, Cochin State, and written in Malayalam characters. It
contains the work to the end of the tenth Sarga but with omis-

sions in the last Sarga.

M. This palm-leaf MS. was purchased for the Library in 1906

1907 in Madura. It is written in Grantha characters and breaks

off in the tenth Sarga.

V. This MS. was kindly lent by M. R. Ry. S. P. V. Ranganatha-

swami of Vizagapatam from the library of his grand-father Maha-

mahopadhyaya Paravastū# venkatarangācārya. ##It is written on

paper in Telugu characters and is complete in ten Sargas.

T. This is a paper MS. written in## devanāgari ##characters and

belonging to the Palace Library at Trivandrum. It contains the

first five Sargas.

P. This is the printed edition in Pali characters published in

1908 in the Bauddhagranthamala series at Colombo, as its second

number. It consists of 46 pages and contains the work up to the

16th stanza of the ninth Sarga.

The Sanskrit Commentary included in the present edition was

prepared by the Pandit staff of the Government Oriental MSS.

Library, Madras, under the guidance of its Curator.

2. padyachudamani is Mahakavya :##

padyacūḍ+āmaṇi ##is, according to the Colophon, ā#
mahākāvya,

and consists of ten sargas of 641 stanzas in various metres.
The

work is attributed in the colophon to## buddhaghoṡācārya
##and deals

with the birth, marriage and other incidents in the life of,
Buddha.

It is a highly artificial poem, and the plan of the work follows

the rules of poetics laid down for the composition of##
mahākāvyas.

dāṇḍin's ##stanzas in this point are-

@008

nagarārṇavaśailartucandrārkodayavarṇanai: |

udyānasalilakrīḍāmadhupānaratotsavai: ||

vipralambhairvivāhaiśca kumārodayavarṇanai: |

mantradūtaprayāṇājināyakābhyudayairapi ||

##Among these 18 characteristics, 2, 9, 10, 14 and 15 are not

found herein. The omission of 9 and 10 is particularly
significant

in this Buddhistic## kāvya.

##3. Sources of the work :

The biographical data regarding Gautama's life in the Tripitaka

and the Lalitavistara and in the Buddhacarita of## asvaghoṡa
##should

have formed the chief sources of the## padyacūḍ+āmaṇī.

##4. Plot of the poem :

There ruled at## kapilā, ##a king named## śuddhodana ##of
the## sākya

##race, with his queen## māyādevi. ##As he had no issue, he
per-

formed penance.

Meanwhile the Lord of the Tusita world resolved at the instance

of the Devas to incarnate in this world for enlightening it and

entered the womb of## māyādevi.

##The birth of the son## siddhārtha, ##was attended with
superna-

turai phenomena. After the due performance of the natal cere-

monies, arrangements were made for his boyish sports, and for
his

education. In due time as he grew, he was installed as the heir-

apparent, and his marriage was thought of. He was formally

married to the daughter of the king of the Koliya country.

Then the prince with his wife returned to his own city amidst

great rejoicings. The king took particular care to make ample

provision for his son's enjoyments in the various seasons of the

year. During the autumn the prince practised the use of martial

weapons and mastered it in seven days. One day in the spring

season when he started for the pleasure graden, he saw on the

royal road, as arranged by the Devas, visions of an old man, an

afflicted person and a corpse. He was greatly impressed with the

sight and questioned the attendants of the chariot. On learning

from the charioteers the nature of the ills to which the human

body is liable, he desired to return home. On his way back, he

perceived some ascetics, who were reported to have found the

means of deliverance from the ills of human existence.

@009

He again started for the pleasure garden where he spent the day

very agreeably in various pastimes. He returned home, where

formal rejoicings were conducted. Suddenly he took his resolve

to renounce his royal home, travelled 30 Yojanas. crossed the

river## anavamā, ##dismissed his attendants and put on the
ascetic

robe. He practised severe austerities and lived by begging his

food in the## bimbasāra ##city. Failing to attain salvation he
thought

over the means of securing it. During the night he had five
dreams

and in the morning after making out the significance of these

dreams, he decided on the means of attaining## nirvāna.
##Sitting

under a banyan tree, he received## payāsa ##from a woman,
procee-

ded to the## nairañjarā ##river and ate the food. After
spending the

day in the dense## sāla ##forest, he went to the Bodhi tree in
the

evening and seated himself there on a miraculously provided
seat.

The Devas eulogised Buddha and manmatha, learning the

news, resolved to conquer him. Manmatha's army first delivered

the attack but failed to make any advance. Manmatha then made

a personal attack which was repulsed. As a last resort. he sent

his women. who performed dexterous dances before Buddha and

tried their utmost to captivate and overpower him. Finding their

efforts wholly futily, they ran away. Thus came to be firmly
esta-

blished the supreme sovereignty of the great## siddhārtha over
the

empire of salvation.

5. The story differs :

5. the story as told in the## padyacūḍ+āmaṇi ##differs to
some ext-

ent from that related in the Lalitavistara and that adapted in##

asvaghoṡa's ##Buddhacarita, and omits many small connecting and

necessary links. In both the works quoted above the sage Asita

pays a visit to## ṡuddhodana ##immediately after the birth of
Buddha

and predicts, on seeing the child. that he would renounce the
life

of a householder at an early age to become an ascetic. There is

no reference to this in the## padyacūḍ+āmaṇi, ##and when
this is not

said,## śuddhodana's ##anxious solicitude to gat his son
married as

soon as he comes of age and to provide for the enjoymant of his

son in the palace is not easily accounted for. The King's
anxiety to

keep his son away from all cares and to prevent him from seeing

sights of distress is not mentioned. In the absence of this
infor-

@010

mation, the effect of seeing such a sight on the mind of##

siddhārtha ##is not understood. Again without any indication

of## siddhārtha's ##mind and inclinations. he is suddenly
trensported

from the palace to the forest.## siddhārtha ##is described
elsewhere

as having started four times for the garden and seen the

three unpleasant sights separately in three excursions and the

hermit in the fourth. The gift of Payasa by a woman. who intends

it for a sylvan deity and who mistakenly gives it to Buddha, is

placed in the## padyacūḍ+āmaṇi ##before and not after he
reaches the##

nairaṅjarā ##river. In the Buddhacarita the Lord of the Tusita
enters

the womb of## māyādevi ##so that he may be born on earth But
in

the## padyacūḍ+āmaṇi ##he does this after being eulogised by
the

Devas and requested by them. This is similar to the God's
appeal-

ing to## viṡṇu ##before the birth of## rāma.

##6. Authership of## padyachūdāmaṇi :

##6. The authorship of the## padyacūdāmaṇi ##is attributed in
the

colophon to## buddhaghoṡācārya ##or simply Buddhaghosa. The

author does not speak of himslf any where within the poem,

except as is usual in such## mahākāvyas ##to show his modesty
in

setting about this work, in stanzas 2 and 3 of the 1 Sarga.##

buddhaghoṡa ##is a conspicuous name in the Pali literature and
is

well known among the southen Buddhists of Burma, Syam and

Ceylon. He is rightly said to be the second founder of Ceylonese


Buddhism, which, as professed by its most authoritative
followers,

is virtually the religion of## buddhaghoṡa. ##Revd. T. Foulks
in his

article on## buddhaghoṡa ##in the April 1890 number of the
Indian

Antiquary Vol. XIX, pages 105-122, after comparing the verious

legends and historical materials available in regard to##
buddhaghoṡa,

##summarizes the points of agreement and divergence in them.  It

is thus made out that he was a Brahman by birth, very learned in

Brahminical lore, and an active controversialist against the

Buddhists in the early part of his career. He became a convert

to Buddhism and a priest of his new religion. He was, according

to Burmese authorities, a native of Thaton near Martaban, while

some other sources make him a resident of Magadha. He was

deputed to Ceylon to bring a Pali version of the commentaries on

the three Pitakas of Buddha for the benefit of Burma according
to

@011

some accounts and to India according to other accounts. In

Ceylon he composed the Visuddhimagga and is stated to have

copied, translated and commented upon a host of Buddhist works.

In his later life he is said to have introduced the written
texts and

commentaries of the Pitakas in Burma. A summary of the dates

assigned to## buddhaghoṡa ##is given, and it is stated that
leaving the

extreme improbable dates they extend from 386 A. D. to 557 A.
D.

and group themselves about the reign of the king## mahānāma
##of

Caylon, James Gray in the Buddhaghoshuppatti edited and trans-

lated by him (1892, Luzac and co., page 26) concludes, after

considering all the available legends and chronicles regarding##

buddhaghoṡa, ##that the Talaiag records are the most
trustworthy and

that the main facts according to them are :##

"buddhaghoṡa ##was a Brahman born in Thaton. He was an##

inmāte ##of the## kelāsa ##monastery, and in A. D. 387 he was
deputed

to Ceylon by King Thin-li-Gyaung## (dhammapāla) ##in order to

bring away a copy of the Buddhist Scriptur's. At Bassein, he

took ship for## tāmalitti, ##the Indian port, and first went to
Gaya by

the Ganjetic route, to obtain drawings of the principal sacred
sites.

He returned by the same route and proceeded to Ceylon where he

stayed for three years. He composed the Visuddimagga while at##

anurādhapura, ##and on his return to Thaton, brought a complete

copy of the Pitakas with their commentaries as well as other

works in the Telaing characters." A list of his works is given
in

this book of Mr. Gray as well as in the Indian Antiquary article

referred to above. But the name of the work## padyacūḍ+āmaṇi
##is

not found in either list. In an article on## buddhaghoṡa ##and
Fa-

Hian in "The Ceylon Antiquary and Literary Register" of October

1915 (Vol. l. Part II) Mr. John M Senavaratne refutes Mr.
Gray's

view regarding Buddhaghosa's date and maintains that Fahian

visited Ceylon in 412 A. D. and Buddhaghosa visited Ceylon in

483 A. D. Mr. Takakusu, in his article on## paramārtha's ##Life
of

Vasubandhu in the Journal of the Royal Asatic Society of Great

Britain and lreland, January 1905, says that the##
samantapāsādikā

##of Buddhaghosa was translated into Chinese by Sanghabhadra

in 488 A. D.

7. A Comparison of## padyacūḍ+āmaṇi :

##7. From a comparison of the## padyacūdāmaṇi ##with the##
raghu-

@012

vaṃśa ##and the Buddhacarita with particular reference to the

description of similar or same things or situations, one is
struck

with the profuseness with which## buddhaghośa ##handles the
sub-

ject. He gives a larger number of details or illustrations to

impress the ideas he wants to convey-Vide I 51, 63; III 33, 46.

The procession of the young prince with his newly wedded wife

through the streets of his capital town is described in the##
raghu-

vaṃśa ##VII 4 to 15, in the Buddhacarita III 13 to 24 and in
the##

padyacūḍ+āmaṇi ##IV 55 to 83. In the## raghuvaṃśa, ##VII-5
states that

the women assembled after leaving off their usual work on the

tops of houses to gaze of the prince, showing thereby their

eagerness, which is detailed in stanzas 6 to 10 of the VII
Sarga.

In the Buddhacarita stanza III 13 states that women went to

the tops of houses to see the prince; stanzas 14 to 17 show
their

eagerness and the desire to avoid disappointment; stanzas 18 to

22 show the nature of the crowd that assembled; and stanzas

23 and 24 represent their opinion about the beauty of the
prince.

In the## padyacūḍ+āmaṇi ##IV 55 is almost a paraphrase of
VII 5

of the## raghuvaṃśa ##and stanzas IV 56 to 62 give, in a more

detailed way, the haste and the eagerness of the women.## Both

kālidāsa ##and## buddhaghośa ##refer to the flower garland
not worn

by a lady, the incomplete decoration of the eye with the
collyrium,

the dropping of the waist belt, etc.## kālidāsa's
##description is

exquisitely refined and beautiful, and places before the mind's
eye

a picture of the details desired to be described.## asvaghośa's

##description involves a conceit in every stanza describing a
detail.

Stanza VII-11 of the## raghuvaṃśa ##and stanza IV 63 of the##

padyacūḍ+āmaṇi ##describe the thickness of the crowd that
assem-

bled to witness the procession of the prince. Again. in VII 12
of the##

raghuvaṃśa, ##the intentness of the women's gaze is mentioned.

This fact is elaborated with many conceits in stanzas IV 65 to
68

and is continued up to stanza, 77 in the## padyacūḍ+āmaṇi.
##Further

the opinion of the women about the beauty of the prince is told

in a clever and telling manner in three stanzas, viz.; VII 13 to
15

in the## raghuvaṃśa ##and in a simple manner in III 23, 24 of
the

Buddhacarita. The same thing is told in a highly artificial and

embellished style in IV 78 to 82 of the## padyacūḍ+āmaṇi,
##III ustra-

tions similar to the above may be worked out in the case of the

@013

other descriptions of same or similar things, of which a list is
given

separately.

8. The peculiarity in the diction of this poem shows that the

work was composed at a time later than## kālidās. ##A list of
the

words which are not found, either in itself or in its special
meaning

in the## nāmalingānuśasana ##is given. Almost all the##
alankāras

##defined in later works are represented by illustrations in
this poem.

9. Meters used-

As in the standard## māhākavyas, ##the concluding stanzas of

Sargas are in different metres from those of the rest in the

Sargas. The following metres are used :-##

indravajrā, mālinī, vasantatilakā, viyoginī, upajāti,
śālinī,

mandākrāntā, śārdūlavikrīḍita |

##The whole of the ninth Sarga is, like the second Sarga of##

māgha's śiśupālavadha ##written in the Anustubh metre.
Stanzas

II 2 to 7 are composed of only two compound words each.

10. A careful comparison of the## padyacūdāmaṇi ##with the

Buddhacarita and the## raghuvaṃśa ##on the one hand, and the##

kirātārjuniya ##and the## śiśupālavadha ##on the other,
would lead to

to the conclusion that while the## padyacūdāmaṇi ##should
have been

considerably later than the## raghuvaṃśa ##and the
Buddhacarita,

it might well be assigned to the period of Sanskrit poetry and

poetics to which## bhāravi, ##Dandin and## māgha ##can be
assigned,

viz., 5th Century to 7th Century A. D. As may be made out from

the references given in paragraph 6 supra, there is a consensus

of opinion in favour of assigning## buddhaghośa ##to the latter
part

of the 5th Century A. D. This date for the## padyacūḍ+āmaṇi
##comes

into conflict with Dr. Macdonnell's date of## kālidāsa ##viz.,
the begin-

ning of the 5th Century A. D. and would appear to strengthen, to

some extent, the view maintained by Mr. S. Ray M. A., in his

learned and critical introduction to his edition of the##
śakuntala-

##1916 Calcutta. that## kālidāsa ##on the strength of the
Bhita-medallion

and such other evidences should be placed early in the 1st Cen-

tury B. C. between## asvaghośa ##(79 A. D.) and Asoka (227 B.
C).

S. KUPPUSWAMI SASTRI

##Curator, Govt. Oriental MSS. Library, Madras.##

@014

śrīmadācāryabuddhaghoṡaviracitasya

padyacūḍ+āmaṇikāvyetyaparābhidheyasya

siddhārthacaritasya

viṡayakrama:

viduṡā buddhaghoṡeṇa siddhārthacaritaṃ yathā |

varṇitam, tasya viṡaya: pratisargamihocyate ||  

prathama: sarga:

maṅgalam 1

kavervinaya: 2

kapilānagarīvarṇanam 3-14

kapilādhipatervarṇanam 14-22

māyādevyā: śobhā 22-32

rājña: putrakāmanā 32-33

dvitīya: sarga:

devānāṃ tuṡitapurīgamanam 34

tuṡitapurīvarṇanam 34-37

tuṡitādhipatervarṇanam 37-48

tuṡitādhipaterdevakrtā stuti: 48-55

tuṡitādhipate: piprcchā 56

devānāṃ nivedanam 56

tuṡitādhipate: śuddhodanagrhe'vatāragrahaṇapratijñā 57

trtīya: sarga:

māyādevyā: dauhadaliṅgādhānam 59

-garbhalakṡaṇavarṇanam 59-61

-garbharakṡaṇam 61

puṃsavanādi krtyam 62

@015

putrotpatti: 62-66

jananotsavaśrīvarṇanam 67-70

siddhārthasya bālalīlāvarṇanam 71-74

-ācāryakulagamanam 74-75

-śarīraśobhāvarṇanam 75-82

-yuvarājapadābhiṡeka: 83

caturtha: sarga:

siddhārthavivāhaprastāva: 84

kanyādānārtha koliyādhipatisandeśa: 84

tatra śuddhodanānumati | 84

vivāhaprasaṅge'nta:puraśobhāvarṇanam 85-92

-varasyāgamanapratīkṡā 93

siddhārthasya udvāhabhūṡādhāraṇam 93-95

-sambandhigrhaṃ prati prasthānam 96

-śvasuragrhe satkāra: 96-97

-vivāhavidhi: 97-101

-kapilāṃ pratyāgamanam 101

kapilāvāsiyuvatīnāṃ kumāradarśanautsukyam 102-111

kapilāyāṃ siddhārthasya rājñā krtaṃ sammānam 112-113
 pañcama: sarga:

siddhārthasya krte rtūtsavopasevanāya traya: prāsādā:
114

varṡākālavarṇanam 114-125

śaratkālavarṇanam 126-132

rājñā kumārasyāstraśikṡāvilokanam 133-135

ṡaṡṭha: sarga:

vasantakālavarṇanam 137-49

siddhārthasya udyānavihāre autkaṇṭhyam 149

-krte vrddha-ātura-mrtānāṃ darśanam 150

-tapasvidarśanam 151-154

@016

saptama: sarga:

siddhārthasya udyānapraveśa: 155

udyānabhūmisaundaryavarṇanam 156-161

madhyāhnakālavarṇanam 162-163

vāpīsnāna (jalakrīḍā) varṇanam 164-174

maṇḍape viśrāma: 175

aṡṭama: sarga:

sūryāstakālavarṇanam 176-184

candrodayavarṇanam 185-192

navama: sarga:

kumārasya nīrājanam 193-195

-debairārādhanam 195-196

-anavamānadīṃ prati gamanam 196

anavamānadīmāhātmyam 196-198

siddhārthasya tapaścaryāvarṇanam 198-202

bimbasārapurīvarṇanam 203-205

pāṇḍaraparvatavarṇanam 206-209

pāyasabhojanam 210

sālakānanavarṇanam 211-213

bodhiprāpti: 213-214

buddhastotram 215-217

daśama: sarga:

mārasannaddhatāvarṇanam 218-219

mārasenāvarṇanam 219-230

mārayuddhavarṇanam 231-235

mārayuvatīnāṃ buddhaṃ lakṡyīkrtya tāṇḍavam 236-240

mārayuvatīnāṃ parābhava: 240

buddhena krtā muktikṡetrasthakuṭumbarakṡā 240 

@001

śrīmadācāryabuddhaghoṡaviracitaṃ

siddhārthacaritam

padyacūḍ+āmaṇikāvyetyaparanāmadheyam

(saṃskrta-hindīvyākhyopetam)

* namastasmai bhagavate'rhate samyaksambuddhāya *

ācāryabuddhaghoṡa viracitaṃ

padyacūḍ+āmaṇimahākāvyam

---------

prathama: sarga:

maṅgalam

kāruṇyakallolitadrṡṭipātaṃ kandarpadarpānalakālameghan
|

kaivalyakalpadrumamūlakandaṃ vande mahākandalamarkabandhum
||1||

granthasya nirvighnaparisamāptyarthaṃ kavirādau
maṅgalamācaran bhagavantaṃ buddhaṃ

praṇamati kāruṇyetyādinā | kāruṇyena = karuṇayā,
kallolita: = mahormibhistara-

ṅgita:, pūrṇatayā vyāpta ityartha: | drṡṭe: pāto yasya
tam | karuṇaiva kāruṇyam,

svārthe ṡyañ | "kāruṇyaṃ karuṇā ghrṇā" ityamara: |
"athormiṡu mahatsūllola-

kallolau" ityamara: | "tadasya sañjātaṃ tārakādibhya itac"
(pā^ sū^ 5.2.36)

itītac | kandarpasya = kāmadevasya, darpa:-garva evānala: =
agnistasya krte

kālamegham = varṡonmukhaṃ nīlamegham | kaivalyam =
nirvāṇameva kalpadruma: = kalpa-

vrkṡa:, tasya mūlabhūtaṃ kandam = mūlam | "mukti:
kaivalyanirvāṇaśreyoni:śreya-

sāmrtam" ityamara: | kevalasya bhāva: kaivalyam; bhāve
ṡyañ | kaivalyasya pūrṇa-

kāmadatvāt tasya kalpadrumatvam; tādrśanirvāṇaprāpte:
buddha ācāryatvena hetubhūta

ityartha: | mahasa: = jyotiṡa: kandalaṃ maha:kandalam =
jyotiraṃkuram; "kandalo'strī

navāṃkura:" iti medinī | buddhasya tejasvitvāt,
tacchaktervardhiṡṇutvācca maha:-

kandalatvenātra nirdeśa: | arkabandhum = gautamaṃ buddham |
"gautamaścārkabandhuśca"

ityamara: | buddho hi sūryavaṃśotpanna iti prasiddhyā
tasyārkabandhutvam | atra

indravajrā vrttam; "syādindravajrā tatajāstato gau" iti
lakṡaṇāt ||1||

@002

kavervinaya:

yasyaikadeśaṃ yatayo'pi vaktuṃ nālaṃ
babhūvurnalināsanādyā: |

śāstustadetaccaritāpadānaṃ vaktuṃ manīṡā mama
maugdhyameva {1. mauḍhyameva-vi^, tri^ |} ||2||

kavi: yasyetyādinā ślokena svavinayamāviṡkaroti | yataya: =
yoga-

niṡṭhā: siddhā:, ata eva jñānina: | nalinam = padmameva
āsanaṃ yasya sa nali-

nāsana:-brahmā, sa ādiryeṡāṃ te nalināsanādyā: =
brahmādaya: | yasya = bhagavato

buddhasya, ekadeśam = alpamapi bhāgam | vaktum = kathayitum,
na alam = samarthā: |

"alaṃ bhūṡaṇa-paryāpti-śakti-vāraṇa-vācakā:" ityamara:
| śāstu: = buddhasya;

"munīndra: śrīghana: śāstā" ityamara: | caritāpadānam =
carite yat prasiddhaṃ

karma, tadetat | jātāvekavacanam | apadānaṃ karma;
vaktum-kathayitum; mama = kave:;

manasa īṡā manīṡā = buddhi:, saṅkalpa ityartha: |
"buddhirmanīṡā" ityamara: |

mugdhasya = mūrkhasya bhāvo maugdhyam = bāliśatvam |
eva-padena bāliśatvaṃ vinā

sāhasoddhurā tādrśī manīṡā na syāditi bhāva: |
atrāpi indravajrā

vrttam ||2||

tathāpi tatrāhitabhaktiśaktyā {2. śaktibhaktyā-ma^ |}
tadetadākhyātumahaṃ pravīṇa: |

tathāhi tatpādasamāśrayeṇa rajo'pi lakṡmīṃ kurute hi
puṃsām ||3||

kaviridānīṃ svasāhasaṃ samarthayati tathāpītyādinā |
tatra = tasmin

bhagavati buddhe, āhitāyā: = vinyastāyā:,
bhakte:-anurāgasya, śaktyā =

sāmarthyena, pravīṇa: = nipuṇa: | "pravīṇe
nipuṇābhijña-vijña-niṡṇāta-śikṡitā:"

ityamara: | tasya = buddhasya, pādayo: = caraṇayo:,
samāśrayeṇa = sambandhena;

raja: = reṇu: | puṃsām = nrṇām, lakṡmīm = śriyam,
kurute-ātanoti | yathā

rajaso'pi tatpādasambandhena nrṇāmaiśvaryapradatvaṃ
sambhavati, tathaiva mama tadviṡayaka-

bhaktestaccaritrakathanaśaktipradatvamiti bhāva: | buddhe
bhakti: svayamanipuṇamapi

nipuṇaṃ karotīti kave: svasāhasasamarthanam |

atropendravajrā vrttam; `upendravajrā jatajāstato gau' iti
vrttaratnākara-

paṭhitalakṡaṇāt ||3||

@003

kapilānagarīvarṇanam

asti praśastā kapileti nāmnā kācit purī kāmadudhā
prajānām |

yāṃ vīkṡya śakro nijarājadhānyā: ślāghābhisandhiṃ
śithilīkaroti {1. śithilīcakāra-vi^ nni^ |} ||4||

saptaviṃśatyā padyai: kavirbhagavato buddhasya vāsabhūmiṃ
kapilāhvayāṃ nagarīṃ

varṇayati astītyādinā | prajānām = lokānām | kāmadughā
= iṡṭapradā | kāmān

dogdhītyupapadasamāsa: | "duha: kabdhaśca" (pā^ sū^ 3.2.70)
iti kap, hakā-

rasya dhakārādeśaśca | kācit-anirvacanīyā, kapilā iti
nāmnā = ākhyayā;

praśastā = prasiddhā; purī = nagarī, asti-āsīt | yām =
purīm, vīkṡya = drṡṭvā,

śakra: = indra api, nijasya-svasya; rājadhānyā: =
amarāvatīnagaryā: | rājāno

dhīyante'syāmiti rājadhānī; "pradhānanagarī rājñāṃ
rājadhānīti kathyate"

iti śabdārṇava: | ślāghāyām-stutau, abhisandhim =
uddeśam, śithilī-

karoti = aśithilaṃ śithilaṃ sampadyamānaṃ karoti;
abhūtatadbhāve cvi: |

ślādhākaraṇe utsāhamāndyamāpādayatītyartha: | atra
amarāvatīślāghābhisandhi-

śithilīkaraṇoktyā kapilānagaryā amarāvatyapekṡayā
guṇaprāśastyaṃ śobhā-

prāśastyaṃ ca vyajyete ||4||

sambhāvyate yatra sudhāmarīci:
saudhadhvajastambhanilīnabimba: |

mukhāravindadyutimoṡaroṡādāropita: śūlamivāṅganābhi:
||5||

sambhāvyata iti | yatra = yasyāṃ nagaryām | sudhāyā: =
amrtasya, marīcaya: =

kiraṇā yasmin sa sudhāmarīci: = candra: | saudhasya =
prāsādasya, "saugho'strī

rājasadanam" ityamara: | dhvajasya-patākāyā:, stambhe,
nilīnam = antargataṃ

bimbaṃ yasya sa: | mukhāravindasya = mukhakamalasya, dyute: =
kānte:, moṡeṇa =

@004

apahāreṇa yo roṡa: = krodhastasmāt | aṅganābhi: =
kapilāvāsinībhiryoṡidbhi:,

śūlam = vadhahetave aya:kīlam, āropita iva | sambhāvyate =
tarkyate | atra

dhvajastambhapratiphalitasya candrasya
padmasamasvamukhakāntimoṡaṇena kupitābhi-

raṅgānābhi: śūlāropaṇamutprekṡyate | atra
upajātivrttam |

"anantarodīritalakṡmabhājau pādau yadīyāvupajātayastā: |

itthaṃ kilānyāsvapi miśritāsu vadanti jātiṡvidameva
nāma" ||

iti lakṡaṇāt ||5||

vīthīṡu māṇikyamayīṡu yasyāṃ jyotīṃṡi bhānti
pratibimbitāni |

anaṅgacāpādapakrṡyamāṇānmuktāphalānīva paricyutāni
||6||

vīthiṡbiti | yasyām = nagaryām, māṇikyamayīṡu =
ratnapracurāsu, prācurye

mayaṭ | vīthiṡu = rathyāsu; jyotīṃṡi = nakṡatrāṇi;
"jyotistārāgnibhājvā-

lādrkputrārthādhvarātmasu" iti vaijayantīkośa: |
pratibimbitāni = pratiphali-

tāni evaṃ bhānti = śobhante, yathā anaṅgasya =
manmathasya, cāpāt = dhanuṡa ikṡudaṇḍāt;

muktāphalasya ikṡudaṇḍotpannatvaṃ ratnaśāstraprasiddham |
apakrṡyamāṇāt = prakarṡeṇā-

krṡyamāṇāt | muktāphalāni paricyutāni syu: |
māṇikyakhacitavīthipratiphali-

tanakṡatreṡu manmathacāpagalitamuktāphalatvamutprekṡyate |
vrttaṃ pūrvaślokavat ||6||

utsedhino yatra grhā:
prabhūṇāmudastajaitradhvajadaṇḍavāhā: |

ālolaghaṇṭākvaṇitairajasramabhyarthino dātumivāhvayanti
||7||

utsedhina iti | yatra-nagaryām, prabhūṇām = āḍhyānām,
grhā: = grhāṇi;

"grhā: puṃsi ca bhūmnyeva" ityamarasiṃhavacanāt asya
śabdasya puṃsi tu bahutva-

meva | utsedhina: = unnatā:; utsedha ucchraya eṡāmastīti
vigraha: | `utsedhaśco-

cchrayaśca sa:" ityamara: | udastā: = utkṡiptā:, jaitrasya =
jayaśīlasya, dhvajasya =

patākāyā:, daṇḍā: = stambhā eva bāhā yeṡāṃ te tathā
| "bāhā tu bāhau syāt"

iti haima: | ālolaghaṇṭānām = dhvajāgrasaṅghaṭitānāṃ
cañcalaghaṇṭānām,

@005

kvaṇitai: = ārāvai:, abhyarthina: = yācakān | dātum =
vāñchitapradānāya, aja-

sram = nirantaram, āhvayantīvetyutprekṡā ||7||

rathyāsu ratnopahitāsu yasyāṃ bimbapraviṡṭā: kariṇo
vibhānti |

kūlādrikūṭā iva kuṇḍalīndrasāhāyakaṃ kartumadha:
pravrttā: {1. prayātā:-vi^ tri^ |} ||8||

rathyāsviti | yasyām = nagaryām, rathyāsu = vipulāsu
rathārhāsu vīthiṡu

"rathyā pratolī viśikhā" ityamara: | ratnopahitāsu =
ratnakhacitāsu satīṡu |

bimbena = pratiphalanena, praviṡṭā: = antargatā:, kariṇa: =
gajā:, itthaṃ vibhānti-

śobhante yathā kulādrīṇām = kulaparvatānām, kūṭā: =
śikharāṇi, "kuṭo'strī

śikharaṃ śrṅgam" ityamara: | "māhendro malaya: sahya:
śuktimānrkṡavānapi |

vindhyaśca pāriyātraśca saptaite kulaparvatā: ||" iti
matsyapurāṇam | kuṇḍalī-

ndrasya = phaṇīndrasya (śeṡasya), "kuṇḍalī
gūḍhapāccakṡu:śravā:" ityamara: |

sahāyakam = sahāyasya karma | yopadhatvād vuñ | kartum =
vidhātum, adha: = bhūme-

radhobhāge, pātāle ityartha: | pravrttā: = udyatā:,
abhūvanniti | kulādrikūṭānāṃ

mahīdharaṇaviṡaye śeṡasajātīyatvena
tatkleśāpanodanapravrttivarṇanena kapilā-

nagaryā gajānāṃ kulādrikūṭasadrśapīnatvaunnatyādikaṃ
vyajyate ||8||

pāñcālikā yadgrhapañjareṡu prapañcitā:
kāñcanasañcayena |

bhūmābhibhūtāripurāhrtānāṃ {2. bhūmāhibhūtānya^,
prajāhibhitāri^-ka^ | bhūmābhibhūtānya^-vi^ |} puṡyanti
śobhāṃ puradevatānām ||9||

pāñcālikā iti | yasyā: = kapilānagaryā:, grheṡu =
bhavaneṡu, yāni

pañjarāṇi = pakṡyādibandhanagrhāṇi, teṡu | "kulāyastu
pañjaraṃ nīḍamastriyām"

iti vaijayantīkośa: | pāñcālikā: = krtrimaputrikā:;
kāñcanasañcayena =

svarṇasamūhena | prapañcitā: = utpāditā:; tā: bhūmnā =
bahutvena, abhi-

bhūtāni = jitāni yāni arīṇām = śatrūṇām, purāṇi =
nagarāṇi, tebhya:

@006

āhrtānām = balādupanītānām, puradevatānām =
tannagarādhiṡṭhānadevatānām |

śobhām = kāntim, puṡyanti = vardhayanti | bahantīti yāvat
| vyañjakā-

prayogād gamyotprekṡā ||9||

āruhya saudhānatimeghamārgān varṡāndhakāreṡvapi
vāsareṡu |

kathānabhijñā dhanagarjitānāṃ vasanti yasyāṃ vanitā
viyuktā: ||10||

āruhyeti | yasyām = kapilānagaryām; varṡai: = vrṡṭibhi:,
andhaṃ kurvatsu;

vāsareṡu = divaseṡu, prāvrṡeṇyeṡu divaseṡvityartha: |
atimeghamārgān = meghamārgama-

tikrāntān, saudhān = prāsādān, āruhya = ārohaṇaṃ
krtvā, ghanānām = meghā-

nām, garjitānām = dhvanīnām, kathānabhijñā: =
kathāmapyajānānā:; ananubhūta-

meghanirghoṡā ityartha: | viyuktā: = rahitā:, vanitā: =
proṡitabhartrkā: | āsa-

nniti śeṡa: | kapilānagaryā: prāsādānāṃ
meghamārgātikrāntyā unnatatvāt

tatrasthavirahiṇīnāṃ varṡartujanitaṃ
virahavedanāsahatvaṃ na sambhavatīti bhāva: ||10||

yatrālayā:
kāñcanaketudaṇḍairudañcitairdorbhirivātidīrghai: |

apāharantīva krtābhyasūyā: śobhāṃ
śunāsīrapurālayānām ||11||

yatreti | yatra = yasyāṃ kapilāyām, ālayā: = grhā:,
"nikāya-nilayā-

layā:" ityamara: | udañcitai: = utkṡiptai: dorbhi: =
bāhubhiriva sthitai:, bhuja-

bāhū praveṡṭo do:" ityamara: | atidīrghai: =
uccairlambāyamānai:, kāñcanai: = suvarṇa-

mayai:, ketudaṇḍai: = dhvajadaṇḍai:, krtā = vihitā,
abhyasūyā = nindā yaiste, santa:,

śunāsīrasya = indrasya, pure = indrāvatyām, ālayānām =
krtavāsānām, śobhām =

kāntim, apāharanti-balād grhṇantīvetyutprekṡā ||11||

yadaṅganā: saudhasamīpalagnāmādāya
hastairamrtāṃśulekhām |

niveśayantyo nijakuntaleṡu viḍambayanti śriyamambikāyā:
||12||

@007

yadaṅganā iti | yatratyā aṅganā: = nārya:, hastai: =
karai:, saudhasya = prāsādasya,

samīpe = prānte, lagnām = saktām, ādāya = grhītvā,
amrtāṃśo: = candrasya,

lekhām = rekhām, nijasya = svakīyasya, kuntaleṡu =
cikureṡu, "cikura: kuntalo

bāla:" ityamara: | niveśayantya: = dhārayantya:, ambikāyā:
= pārvatyā:; "mrḍānī

caṇḍikā'mbikā" ityamara: | śriyam = śobhām, viḍambayanti
= anukurvanti |

ambikāsādrśyaṃ labhanta ityartha: | ambikāyā:
śivārdhabhāgatvāt candrakalā-

dharatvaṃ bodhyam ||12||

yanmaṇḍapā:
prauḍhanidāghataptāścañcatpatākārasanāñcalena |

āsvādayantīva tuṡāraraśmiṃ sudhārasena svadamānabimbam
||13||

yanmaṇḍapā iti | yasyā maṇḍapā: = grhā:, prauḍhena =
balavatā, nidādhena = tāpena,

"nidādhau svedatāpau ca" ityamara: | taptā: = tāpaṃ
prāptā:, cañcantyā: = cala-

ntyā:, patākāyā: = vaijayantyā:; "patākā vaijayantī
syāt" ityamara: |

rasanāyā: = jihvāyā: "rasajñā rasanā jihvā" ityamara: |
añcalena = agra-

bhāgena, sudhāyā: = amrtasya, rasena = sāreṇa, svadamānam
= rasyam, bimbam =

pratibimbam, yasya tam, tuṡārasya = himasya, raśmim =
kāntim, āsvādayanti-

lihanti | ivetyutprekṡāyām ||13||

vilokya caityadhvajasiṃhamudrāṃ bhayākule kvāpi gate
kuraṅge |

niśākaro yatra nitambinīnāṃ sādharmyamabhyeti
sahānanābjai: ||14||

vilokyeti | yatra kapilānagaryām, niśākara: = candra:,
caityasya = bauddha-

vihārasya, dhvaje-patākāṃ sthitām, siṃhamudrām =
siṃhacihnam, vilokya = drṡṭvā;

bhayena = bhītyā, ākule = vyākule sati, kvāpi =
kutrāpyanyatra, kuraṅge = hariṇe, gate =

yāte, nitambā: prthulā āsāṃ santīti tāsāṃ
nitambinīnām = strīṇām, āna-

nābjai: = mukhapadmai:; samāno dharmo yeṡāṃ te
sadharmāṇa:, sadharmāṇāṃ bhāva: sādharmyam =

sādrśyam, abhyeti = prāpnoti | dhvajacihnasiṃhabhītyā
candramrgapalāyanena

candrasya niṡkalaṅkatvam; tenaiva hetunā
kāpileyanārīmukhasādrśyasambhava: ||14||

@008

yaccandraśālāsvabalājanānāṃ vitanvatāṃ
vibhramamaṇḍanāni |

ādarśatāmāśrayate niśāsu purogataṃ
pūrṇasudhāṃśubimbāt ||15||

yadityādi | yasyā: = kapilānagaryā:, candraśālāsu =
śirogrheṡu |

"candraśālā śirogrham" ityamara: | niśāsu = rātriṡu;
vibhramāya = vilāsāya,

maṇḍanāni = alaṅkaraṇāni; vitanvatām = kurvatām;
abalājanānām = nārī-

janānām; purogatam = agresthitam; pūrṇasya =
sakalakalāsahitasya, sudhāṃśo: =

candrasya, bimbam = pratibimbam; ādarśatām = darpaṇabhāvam;
āśrayate = sevate |

atra candramaṇḍalasya darpaṇarūpatāpratipādanena
candraśālāyā aunnatyātiśayo

vyajyate ||15||

yatrendranīlopalagopurāṇāṃ vijrmbhamāṇā:
kiraṇapraṇālā: |

caṇḍāṃśubimbe'pi sanīḍ+abhāji kṡaṇaṃ vitanvati
kalaṅkaśaṅkām ||16||

yatreti | yatra = kapilānagaryām; indranīlopalagopurāṇām =
indranīla-

śilāmayapuradvārāṇām | "puradvāraṃ tu gopuram" ityamara:
| vijrmbhamāṇā: =

vardhamānā:; kiraṇā: praṇālā iva kiraṇapraṇālā: =
kiraṇapravāhā ityartha: |

"praṇālyāvalī payovahā" iti vaijayantī | caṇḍā: =
ugrā:, aṃśava: = kiraṇā:

yasya tasya = sūryasya; bimbe = ākāre, api = eva; sanīḍam =
samīpaṃ bhajatīti

tasmin = samīpavartini | "samīpe
nikaṭāsannasannikrṡṭasanīḍavat" ityamara: |

kṡaṇam = kiyantaṃ kālaṃ yāvat | kalaṅkasya =
lāñchanasya, śaṅkām = saṃśayam,

vitanvanti = vistārayanti ||16||

yatrāpagā:
svacchajalāntarālasaṃkrāntatīrasthitakeliśailā: {1.
^ntarālā: - ka^, ma^ | ^tīrasthala^-tri^ |} |

madoṡmaṇā magnasuradvipāyā mahendrasindho:
śriyamāśrayante ||17||

@009

yatreti | yatra = yasyāṃ kapilāyām; apāṃ samūha: āpam,
tena gacchantīti

āpagā: = nadya:; svacchasya = pariśuddhasya, jalasya =
salilasya, antarāle = madhye,

saṃkrāntā: = pratiphalitā:, tīre = taṭe, sthitā:,
keliśailā: = krīḍāparvatā

yāsu tā: satya:, madena = madajavitena, ūṡmaṇā = tāpena;
magna: = avagāḍha:, sura-

dvipa: = airāvato yasyāṃ tasyā:; mahendrasindho: =
indranadyā:, suragaṅgāyā ityartha: |

śriyam = śobhām, āśrayante = svākurvanti | atra
nidarśanālaṅkāra: ||17||

yatraukasāṃ ratnavinirmitānāmuccāvacairuccalitairmayūkhai:
|

varṡāvasāne'pi mahendracāpairābhāti
sannaddhamivāntarikṡam ||18||

yatreti | yatra = kapilānagaryām, ratnavinirmitānām =
ratnamayānām; oka-

sām = grhāṇām; "dhiṡṇyamoko nivasanam" ityamara: |
uccāvacai: = vividhai: |

udañcaścāvāñcaścoccāvacā iti mayūravyaṃ sakāditvāt
samāsa: | "uccāvacaṃ

naikabhedam" ityamara: | mayūkhai: = kiraṇai:, uccalitai: =
ūrdhvaṃ gatai:; varṡāvasāne =

śaradrtāvapi; mahendracāpai: = indradhanurbhi:; sannaddham =
sambaddham, iva antarikṡam =

ākāśam; ābhāti = śobhate ||18||

prāsādamālāsu hiraṇyamayīṡu prārabdhalīlā: pramadā
yadīyā: |

sumeruśrṅgeṡu vihāriṇīnāṃ surāṅganānāṃ
dyutimākṡipanti ||19||

prāsādetyādi | hiraṇyasya vikārā hiraṇyamayyastāsu;
prāsādamālāsu-

saudhapaṃktiṡu; prārabdhā: = upakrāntā:, līlā =
krīḍanakriyākalāpo yābhistā:;

krīḍitumārabdhā ityartha: | pramadā: = striya: | "pramadā
bhaginī kāntā"

ityamara: | sumeruśrṅgeṡu = sumeruparvataśrṅgeṡu
vihāriṇīnām = viharaṇaśīlānām;

surāṅganānām = devayoṡitām, apsarasāmiti bhāva: | dyutim
= śobhām;

ākṡipanti = dhikkurvanti ||19||

@010

yatrālayānāṃ pravijrmbhamāṇā: prabhāvirohā:
sphaṭikācitānām |

āsannabhājāṃ haritāṃ hayānāṃ yāntīva {1.
āyānti-ka^, ma^ |} karṇakṡaṇacāmaratvam {2.
karṇakṡama^-ka^, ma^ |} ||20||

yatretyādi | yatra = kapilānagaryām; sphaṭikācitānām =
sphaṭikamaṇi-

nirmitānām, ālayānām = grhāṇām; prabhāprarohā: =
kiraṇāṅkurā:; āsanna-

bhājām = samīpagatānām; haritām = haridvarṇānām;
hayānām = aśvānām,

sūryasya haridaśvatvāt sūryāśvānāmityartha: | karṇayo:
kṡaṇakāle cāmararūpatām

yānti = gacchanti | ivetyutprekṡāyām ||20||

marīcibhiryanmaṇitoraṇānāṃ visrtvarairvicchuritapravāhā
|

madhyenabho bhāti mahendrasindhu: kalindajākarburitāntareva
||21||

marīcibhiriti | yasyā = kapilāyā:, maṇitoraṇānām =
haritamaṇimaya-

bahirdvārāṇām, "toraṇo'strī bahirdvāram" ityamara: |
visrtvarai: = vyāpanaśīlai:,

marīcibhi: = kāntibhi:; vicchuritapravāhā =
rūṡitapravāhā:; madhyenabha: = nabhaso

madhye | "pāre madhye ṡaṡṭhyā vā" (pā^ sū^ 2.1.18)
ityavyayībhāvasamāsa: |

mahendrasya = surendrasya, sindhu: = nadī
ākāśagaṅgetyartha: | "sindhurnā sariti

striyām" ityamara: | kalindajayā = yamunānadyā, karburitam =
śabalitam,

antaram = madhyaṃ yasyāstādrśī, bhāti śobhate |
ivetyuprekṡāyām ||21||

samucchritai: {3. samuddhrtai:-tri^ |} saudhataleṡu yasyāṃ
matsyadhvajairmārutakampamānai: |

sārdhaṃ vigrhṇanti sapatnabuddhyā marutsravantīmakarā:
saroṡam ||22||

samucchritairiti | yasyām = nagaryām, samucchritai: =
ūrdhvasamutkṡiptai:, māru-

tena = vāyunā, kampamānai:; matsyadhvajai: =
matsyākāracihnitadhvajai: | "ketanaṃ

dhvajamastriyām" ityamara: sārdham = saha, sapatnabuddhyā =
śatrubhāvena, marutām =

devānām, sravantyām = nadyām, sthitā makarā: grāhā:,
roṡeṇa saha vartanta

iti saroṡam = sakrodham (kriyāviśeṡaṇam) vigrhṇanti =
kalahaṃ kurvanti ||

@011

ratiśramo yatra vilāsinīnāṃ
prāsādamabhraṅkaṡamāśritānām {1.^māsthitānām-tri^ |}
| vinīyate gandhavahena mandaṃ mandākinīvīcivihārabhājā
||23||

ratiśrama iti | yatra = kapilāyām, abhraṅkaṡam =
meghamaṇḍalasparśam | abhraṃ

kaṡati iti vigrahe "sarvakūlābhrakarīṡeṡu kaṡa:" (pā^
sū^ 3.2.42) iti khaci,

"arurdviṡadajantasya mum" (pā^ sū^ 6.3.67) iti mumāgama: |
prāsādam =

saudham; āśritānām = vāsinīnām; vilāsinīnām =
pramadānām; ratiśrama: =

ratijanita: kheda: | mandākinyā: = ākāśagaṅgāyā:,
"mandākinī viyadgaṅgā"

ityamara: | vīciṡu = taraṅgeṡu, vihāram = krīḍāṃ
bhajatīti tena, gandhavahena = vāyunā,

vinīyate = apahriyate | gandhavaha-vīcivihāra-mandeti
padatrayeṇa saurabhaśaitya-

māndyapratipādanāt vāyo ratiśramāpaharatvaṃ jñeyam
||23||

sudhāsanāthena sudhāmayūkha: kalāsamagra: karapallavena |

vilimpatīva kṡaṇadāsu yasyāṃ
krīḍāgrhāṇāmuparisthalāni ||24||

sudhetyādi | yasyām = kapilāyām, sudhayā = lepabhedena,
amrtena ca, sanā-

thena = sahitena, "lepabhede'mrte sudhā" iti vaijayantī |
sudhāmayūkha: = amrtaraśmi:,

candra ityartha: | kalābhi: = śilpavidyābhi:,
ṡoḍaśakalābhiśca, samagra: = pūrṇa: |

kara: kiraṇa eva karo hasta:, pallava: = kisalayamiva, tena |
"balihastāṃśava:

karā:", "pallavo'strī kisalayam" ityubhayatrāmara: |
kṡaṇadāsu = rātriṡu,

krīḍ+āgrhaṇām = keligrhāṇām, uparisthalāni -
uparitalāni; vilimpati |

ivetyutprekṡāyām | arthādatra śloke sudhāśabdavācyayo:
amrta-lepadravyayo:,

karaśabdavācyayo: kiraṇa-hastayo:, kalāsamagrapadavācyayo:
śilpi-candrayośca

abhedādhyavasāyāt candrasyātra
lepanakriyākartrtvamutprekṡyate ||24||

@012

yatrendranīlopalakuṭṭimeṡu praviṡṭabimbāṃ
prathamendulekhām {1. prathite^-vi, ma^, ka^ |} |

mrṇālakhaṇḍasprhayā {2. ^daṇḍa^-tri^ |}
marālāścañcū puṭaiścarvitumutsahante ||25||

yatreti | yatra = kapilāyām, indranīlopalakuṭṭimeṡu =
indranīlaśilānibaddha-

bhūmiṡu | kuṭṭimo'strī nibaddhā bhū:" ityamara: |
praviṡṭa: = pratiphalita:, bimba: =

ākāro yasyāstām | prathamāyā: = pratipattithe:,
indulekhām = candrakalām;

mrṇālasya = visasya, khaṇḍasya = bhittasya, sprhayā =
icchuyā | "icchā kāṃkṡā

sprhehā trṭ" ityamara: | marālā: = haṃsā: | "haṃso
marālo nīlākṡa:" iti

vaijayantī | cañcūpuṭai: = triṭyagrabhāgai: |
cañcūścañcustathā troṭi:" iti

halāyudha: | carvitum = khāditum | utsahante = utsāhaṃ
kurvanti ||25||

abhyudgataṃ
yadgrhadhūparāśimakāṇḍaghāṭīpaṭurāhudarśam {3.
^rāśiṃ kāraṇḍa^-tri^ |} |

paśyan bhayenaiva
patirdinānāmantardadhātyambudharāṭavīṡu ||26||

abhyudgatamiti | abhyudgatam = abhyunnatam | yasyā: =
kapilāyā:, grheṡu

jātamagaruprabhrtijaṃ dhūparāśim | akāṇḍe = avasare;
"kāṇḍo'strīdaṇḍavāṇārvava-

rgāvasaravāriṡu" ityamara: | yā ghāṭī =
śatrusammukhagamanam, tasyāṃ paṭum =

samartham | rāhudarśam = rāhuṃ drṡṭvā |
paśyantītyanenānvaya: | "upamāne karmaṇi

ca" (pā^ sū^ 3.4.45) iti ṇmul | dinānāṃ pati: sūrya: |
dharantīti dharā:,

ambuno dharā ambudharā: = meghā:, ta evāṭavya: = vipināni,
tāsu | antarda-

dhāti = tirodhatte | "aṭavyaraṇyaṃ vipinam" |
ivetyutprekṡāyām ||26||

bimbapraviṡṭā: sphaṭikasthalīṡu vakraśriyo
yadvaravarṇinīnām |

vikāsināṃ vyomanadījaleṡu saroruhāṇāṃ vitaranti
śaṅkām ||27||

bimbotyādi | yasyāṃ = kapilāyāṃ sthitānāṃ,
varavarṇinīnām = uttamāṅgā-

nām; "uttamā varavarṇinī" ityamara: | sphaṭikasthalīṡu =
sphaṭikamayakrtrima-

bhūmiṡu; bimbapraviṡṭā: = pratibimbitā:, vaktrāṇām =
mukhānām, śriya: = śobhā',

@013

vyomanadyā: = ākāśagaṅgāyā:, jaleṡu = salileṡu,
vikāsinām = utphullānām

saroruhāṇām = kamalānām; śaṅkām = bhrāntim; vitaranti =
janayanti |

sālaṃ yadīyaṃ samatītya gantumapārayan
dhikkrtacakravālam |

patistviṡāmuttaradakṡiṇārdhavyājena tatpārśvabhuvā
prayāti ||28||

sālamityādi | yadīyam = yasyā: kapilānagaryā: sambandhi;
dhikkrta: =

aunnatyādinā tiraskrta:, cakravāla: = lokāloko yena tam;
"lokālokaścakra-

bāla:" ityamara: | sālam = prākāram; "prākāro varaṇa:
sāla:" ityamara: |

samatītya = atikramya, gantum = yātum, apārayan = aśaknuvan;
tviṡāmpati: =

sūrya: | ardhaṃ ca ardha ca ardhe = vatsarasamāṃśau,
uttaraṃ ca dakṡiṇaṃ ca uttara-

dakṡiṇe = uttaradakṡiṇāyanarūpe, uttaradakṡiṇe ca te
ardhe ca uttaradakṡiṇārdhe, tayo-

rvyājena = kapaṭena | uttaradakṡiṇārdhagatiriti vyājeneti
paryavasitam | tasya =

sālasya, pārśvabhuvā = pārśvasthitena mārgeṇa; prayāti
= gacchati ||28||

prabhañjanakṡobhavijrmbhitābhirvīcibhirullaṅghita
tīradeśam |

khātaṃ yadīyaṃ kalaśāmburāśiṃ jetuṃ
samudyogamivātanoti ||29||

prabhañjanetyādi | yadīyam = kapilānagarīsambandhi;
prabhañjanena = vāyunā

jāto ya: kṡobha: = cāñcalyaṃ^stena abhivrddhābhi: =
samantād vrddhiṅgatābhi:;

vīcībhi: = taraṅgai:; ullaṅghita: = atikrānta:, tīradeśa:
= svakīyastīrapradeśo

yena tam; khātam = parikhā; kalaśāmburāśim =
kṡīrasamudram | tasyāmrta-

kalaśotpattihetutvāt tathā nirdeśa: | jetum = vijetum;
samudyogam = prayatnam;

ātanoti = karoti | ivetyutprekṡāyām ||29||

kananti kālāgarudhūpamiśrā {1. ^dhūpadhūma:-vi^, tri^ |}
yatsaudhacīnadhvajavaijayantya: |

kallolabhinnāstapanātmajāyā: svarlokasindhoriva vīcimālā:
||30||

@014

kanantīti | yasyā: = kapilānagaryā:, saudheṡu prāsādeṡu
sthitā: cīnasya =

cīnāṃśukasya, dhvajavaijayantya: = dhvajapatākā:;
kālāgaro: = agarukhaṇḍasya,

dhūpena = gandhena, miśrā: = sammiśrā:; kallolai: =
mahāvīcibhi:, bhinnā: = miśrā:

santya:; tapanātmajāyā: = sūryatanayāyā:, yamunānadyā
ityartha: | svarlokasya =

dyulokasya, sindho: = nadyā:, gaṅgāyā ityartha: |
vīcimālā: = taraṅgamālā:;

kananti = prakāśante | ivetyutprekṡāyām ||30||

kapilādhipatervarṇanam

mahīpatistatra babhūva mānya: śākyānvaya:
śāśvatarājalakṡmī: |

dharmānurodhārjanaśuddhavrtti: {1. ^rodhārjita^-tri^ |}
śuddhodano nāma yathārthanāmā ||31||

atha kavirviṃśatyā padyai: kapilādhipatiṃ śuddhodanaṃ
varṇayati-mahīpati-

rityādinā | śākyā nāma ikṡvākuvaṃśajā:
kṡatriyaviśeṡā:, teṡāmanvaya: =

vaśaja: | athavā -śāko vrkṡaviśeṡa:, tatra bhavā:
kecana rājāna: | taduktama-

maraṭīkāyāṃ bharatena-

"śākavrkṡapraticchannaṃ vāsaṃ yasmāt pracakrire |

tasmādikṡvākuvaṃśyāste bhuvi śākyā iti smrtā: ||" iti
|

śāśvatī = sthirā, rājalakṡmī: = rājaśrīryasya sa: |
samāsāntavidheranitya-

tvānnātra kap | dharmasya anurodhena = anuvartanena yad
arjanam = īhitārthasampā-

danam, tena śuddhā = pāparahitā, vrtti: = jīvikā yasya
sa: | śuddhamodanaṃ yasya

sa śuddhodana: = etannāmā | śakandhvāditvāt pararūpam |
yathārtham = anvartham,

nāma = abhidheyaṃ yasya sa: | mānya: = lokaviśruta:;
babhūva = jajñe ||31||

@015

vibhu: pratāpānalameva vīdhraṃ vivāhasākṡye viracayya
vīra: |

ya: paryaṇaiṡīdarirājalakṡmīṃ
krpāṇadhārājalapātapūrvam ||32||

vibhuriti | sa rājā vīra: = śūra:; vibhu: =
samarthaścāsīt, ya:; vīdhram =

vimalam, pratāpa: = prabhāva eva anala: = agnistameva
vivāhasya = pariṇayasya,

sākṡye = sākṡād draṡṭu: karmaṇi; viracayya = parikalpya,
arīṇām = śatrūṇāṃ

rājalakṡmīm = rājaśriyam | krpāṇasya = khaḍgasya;
dhāraiva dhārā, tasyā jalam,

tasya pāta: = pūro yasmin karmaṇi tat; paryaṇaiṡot =
udavāhayat | atra "śrīgarbho

vijayaśśāstā"; "krpāṇāsaṅgariṡṭaya:";
dhārāstrāgre'mbusantatyām" iti ca

prāsaṅgiko vaijayantīkośa: ||32||

ya: pūrvamādhāya mahābhiṡekaṃ
krtebhakumbhairgaladasrapūrai: |

paścādarīṇāṃ hrdayāravindai: pupoṡa pūjāṃ
raṇadevatāyā: ||33||

ya iti | ya: = śuddhodano rājā; pūrvam = prathamam;
krttānām = chinnānām,

ibhānām = gajānām, kumbhaireva kumbhai: =
mastakarūpaghaṭai: | galanta: = pragharanta:,

asrasya = raktasya, pūrā: = pravāhā yebhyastai: |
mahābhiṡekam = rājyābhiṡekam,

ādhyāya = svīkrtya; paścād arīṇām = śatrūṇām;
hrdayāravindai: = hrtpradeśai:;

raṇadevatāyā: = saṃgrāmadevatāyā:, pūjām = satkrtim |
pupoṡa = puṡṭiṃ krtavān ||

pāṇau krpāṇī virarāja yasya vibhūṡitāṅgī
pulakākṡareṇa |

ākāraṇāya dviṡatāṃ yamena sampreṡitā śāsanapatrikeva
||34||

pāṇāviti | yasya = rājña: śuddhodanasya; pāṇau = haste;
pulakākṡareṇa =

romāñcarūpākṡareṇa, vibhūṡitam = alaṅkrtam aṅgaṃ
yasyā: sā | krpāṇī =

kartarī, "krpāṇīlī ca kartarī" iti vaijayantī | atra
krpāṇyā: pulakākṡara-

bhūṡitatva svadhārakarīmāñcapratiphalanāditi bodhyam |
virarāja = śuśubhe |

yā hi krpāṇī, yamena = mrtyudevatayā, tasya rājño
dviṡatām = śatrūṇām, ākāra-

ṇāya = svaloke āhvānāya śāsanapatrikā = ājñāpatrikeva
sampreṡitā = preṡaṇa-

māptā ||34||

@016

niruddhabhūbhrnmahimātireko ni:śeṡapītāhitavāhinīśa: |

yaccandrahāso bhuvanaprasādaṃ prāsūyatāgastya ivodayena
||35||

niruddhetyādi | yasya = rājña: śuddhodanasya, candrahāsa: =
khaḍgaviśeṡa:; niruddha: =

pratiruddha:, bhūbhrtām = śatrubhūtānāṃ rājñām;
anyatra bhūbhrta: = vindhyaparvatasya

ca, mahimna: = māhātmyasya, atireka: = atiśayo yena sa: |
yathā-ni:śeṡaṃ yathā

syāt tathā pītā: = hatā:, ahitānām = śatrūṇām,
vāhinīśā: = senādhi-

pāyena sa:; anyatra = pīta:, āhita: = vimukta:, vāhinīśa:
= nadīśa: samudro yena

sa:; "vāhinī prtanā camū:" "sravantyāmapi vāhinī" iti
cāmara: | san |

svakīyodayena = unnatyā; bhuvanasya = lokasya, jalasya ca;
prasādam = anugraha:,

nirmalatāṃ vā | "viṡṭapaṃ bhuvanaṃ jagat", "jīvanaṃ
bhuvanaṃ vanam" ityamara: |

agastya: = etannāmā rṡiriva; prāsūyata = utpāditavān |
idamatra jñeyam -

agastyodayasya jalanairmalyakāritvaṃ varāhasaṃhitāyāṃ
prasiddhamiti | yathā-

"udaye ca muneragastyanāmna: kusumāyogaphalapradūṡitāni |

hrdayāni satāmiva svabhāvātpunarambūni bhavanti nirmalāni
|| iti ||35||

yo vāhinīṃ megha ivāttadhanvā
vipakṡabhūbhrtkaṭakaprabhūtām |

āsārayannākularājahaṃsāṃ {1. āsāravānākula^-ma^;
ādhārayānā^-tri^ |} cakre samuccelakabandhanrttām ||36||

ya iti | ya: = śuddhodano rājā | āttam = grhītam, dhanu: =
cāpa:, indradhanuśca,

yena sa:; "dhanuṡaśca" (pā^ sū^ 5.4.132) | san svakīyāṃ
vāhinīm = senām,

nadīṃ vā | megha: = ambuda iva | vipakṡā: = śatrava:,
pakṡarahitāśca ye bhūbhrta: =

rājāna:, parvatā vā, teṡāṃ kaṭakāt = rājadhānyā:
sāno:; prabhūtām = prabhava-

māptām, ni:srtāmityartha: | "rājadhānyāṃ
nitambe'drervalaye kaṭako'striyām"

ityamara: | āsārayan = ā samantādapasārayan,
pravāhayaṃ^śca | ākulā: = pari-

bhrāntā:, rājahaṃsā: = rājaśreṡṭhā:,
haṃsaviśeṡāśca yasyāṃ tām | "rājahaṃsāstu te

@017

cañcucaraṇairlohitaissitā:" ityamara: | samuccelitam =
uccalitam, udgata-

mityartha:; kabandhānām = apamūrdhakalevarāṇām, jalānāṃ
ca; nrttam = nartanaṃ

yasyāṃ tādrśīm | "kabandho'strī
kriyāyuktamapamūrdhakalevaram", "kabandhamudakaṃ

pātha:" ityubhayatrāmara: | cakre = krtavān ||36||

alaṃkrtāṅgā: subhaṭāntramālyairādāya śrṅgāniva
nāgahastān |

yadvairiraktāmbutaraṅgiṇīṡu vyātyukṡilīlā vidadhu:
piśācā: {1. ito'gre ma^ pustake etadanyadapi
ślokatrayamupalabhyate-

"ālūya śastrairarirājaśālīnāmadartha
senāśvaparamparābhi: |

ya: śodhayitvā dvipakarṇaśūrpaistatkīrttidhānyaṃ yudhi
sañcikāya ||1||

mukhāravindaṃ samare yadīyaṃ krpāṇayaṡṭau
pratimāpraviṡṭam |

babhāra velājalabimbitena mrgāṅkabimbena sahopamānam ||2||

āruhya senārathayānapātra
tvaṅgatpatākādhvajakūpadaṇḍam |

pravarttitā yena raṇe ripūṇāṃ raktasravantīrataran
piśācā:" ||3|| iti || ||37||

alaṃkrtetyādi | yasya = rājña: śuddhodanasya, vairiṇām =
ripūṇām, raktā-

nyeva ambūni = jalāni yāsu tāsu taraṅgiṇīṡu = nadīṡu |
"taraṅgiṇī śaivalinī"

ityamara: | piśācā: = pretā:, devayoniviśeṡā ityartha: |
subhaṭānām = śatruyoddhr-

ghrṇām, antrāṇi = purītata eva mālyāni = mālāstai: |
śrṅgān iva = krīḍārthaṃ

jalayantrāṇīva, "krīḍāmbuyantre śrṅgo'strī" iti
yādava: | nāgahastān = gaja-

śuṇḍādaṇḍān | ādāya = grhītvā | vyātyukṡī =
vyatihāreṇa ukṡaṇam = paraspara-

secanam, "karmavyatihāre ṇac striyām" (pā^ sū^ 3.3.43) iti
ṇaci, "ṇaca:

striyāmañ" (pā^ sū^ 5.4.14) iti añi, ḍīp, samudāyasya
saṃjñātvaviva-

kṡayā "ṅyāpo: saṃjñā" (pā^ sū^ 6.3.63) iti hrasva: |
tadrūpā:; līlā: =

krīḍā:; vidadhu: = cakru: ||37||

praśastivadhvā pravarasya yasya
pratāpadīpāñjanasaṃgrahāya |

āsthāpitaṃ pātramivendranīlamabhraṃ
ghanaśyāmalamābabhāṡe ||38||

@018

praśastītyādi | pravarasya = śreṡṭhasya; yasya = rājña:
śuddhodanasya, abhram =

ākāśam; praśasti: = kīrtireva vadhū: = patnī tayā;
pratāpa: = teja eva

dīpa:, tasmāt añjanasya = maṡyā:, saṃgrahāya =
grahaṇāya; aindranīlam =

indranīlamaṇimayam; pātram = bhājanam; āsthāpitam =
samantānnikṡiptam,

ābabhāse = śuśubhe | ivetyutprekṡāyām ||38||

āpūrite nirbharamantarikṡe
yasyāṇḍakukṡimbharibhiryaśobhi: |

prthvīpatīnāṃ yaśasa: prasartumāsīt pareṡāmiva
nāvakāśa: ||39||

āpūrita ityādi | yasya = rājña: śuddhodanasya; aṇḍena =
brahmāṇḍena, kukṡiṃ

bibhratīti tai: = brahmāṇḍaṃ vyāpya sthitai: |
"phalegrahirātmambhariśca" iti pāṇini-

sūtre cakāreṇa kukṡimbharītyādi saṃgrhyate | yaśobhi: =
kīrttibhi:; anta-

rikṡe = ākāśe; nirbharam = bhrśam;
"ativelabhrśātyarthātimātrodgāḍhanirbharā:"

ityamara: | āpūrite = bharite sati | pareṡām = anyeṡām;
prthvīpatīnām =

rājñām; yaśasa: = kīrte:; prasarttum = vyāptum; avakāśa:
= sthānaṃ nāsai tu ||39||

yaśastadīyaṃ yadi nābhaviṡyacchītāṃśuśubhraṃ
śiśiropacāra: {1. śiśiropacāram-vi^ |} |

soḍhuṃ pratāpānalamaprasahyamapārayiṡyat {2.
pratāpajvara^-ma^, tri^ |} kathameṡa loka: {3. koka:-ma^, tri^
|} ||40||

yaśa iti | yadi = cet; tadīyam = tasya rājña: sambandhi;
śītāṃśu: = candra

iva śubhram = dhavalam; yaśa: = kīrtti:, nābhaviṡyat, tarhi
eṡa loka: = tadrājya-

vāsino janā:; aprasahyam = sudu:saham; pratāpa: = teja
evāgni: = analastam;

soḍhum = sahanaṃ kartum; śiśiropacāra: = śaityopacāra: |
yaśaso vidheya-

viśeṡaṇam | kathamapārayiṡyat = aśakṡyat ||40|| bhujena
bhogīndradhurandhareṇa yasmin drḍhaṃ bhūvalayaṃ dadhāne
|

pratyarthikāntābhujavallarībhya: papāta bhūṡāvalayaṃ
vicitram ||41||

@019

bhujeneti | yasmin = rājñi śuddhodane; bhogīndra: =
phaṇīndra iva, dhurandha-

reṇa = bhāravāhinā; bhujena = bāhunā, drḍham =
kaṭhinam; bhūvalayam = bhūrūpa-

valayam = kaṅkaṇam, bhūmaṇḍalaṃ ca; dadhāne =
dhāryamāṇe sati; pratyarthinām = śatrūṇāṃ

yā: kāntā: = striyastāsāṃ bhujā eva vallarya: = latā:,
tābhyo bhūṡāvalayam =

ābharaṇabhūtaṃ kaṅkaṇam; papāta = patitavān iti vicitram
= āścaryamayam | rājñi

dhrtavalaye sati śatrustrīṇāṃ valayacyutiriti aho
vicitramiti bhāva: ||41||

dayālu māśritya tamatyudāraṃ vanīpakā
nāparamabhyagacchan |

āsādya vārākaramambubāhā: kāsāramanyaṃ kimu kāmayante
! ||42||

dayālumiti | dayate iti taṃ dayālum = krpālum; tam =
rājānaṃ śuddhodanam;

atyudāram = atidātāram | "udāro dātumahato:" ityamara: |
āśritya =

prāpya; vanīpakā: = yācakā: | "vanīpako yācanaka:"
ityamara: | aparam =

anyam; dātāram, nābhyagacchan = nāyu: | yato hi ambuvāhā:
= meghā:; vārāmā-

karam = samudram; āsādya = prāpya; anyam = aparam; kāsāram
= sara: | "kāsāra:

sarasī sara:" ityamara: | kāmayante = vāñchanti kimu ! na
kāmayante iti

bhāva: ||42||

tasyāṃsadhārāsadane'vataṃ samālyāsavasyandanitāntaśīte
|

bahi: pratāpajvaravihvaleva vimuktalaulyā vijahāra lakṡmī:
||43||

tasyeti | tasya = rājña: śuddhodanasya, lakṡmī: = śrī:;
aṃsa: = skandha: | "skandho

bhujaśiroṃ'so'strī" ityamara: | sa eva dhārāsadanam =
snānagrhaṃ tasmin;

avataṃsabhūtasya mālyasya ya āsava: = madhu |
"madhvāsavo'sita: sevya:" iti

vaijayantī | tasya syandena = prasravaṇena; nitāntam =
atyantam; śīte = śītale |

bahi: = bāhye; pratāpajvareṇa = tejastāpena, vihvalā =
kṡīṇā; vimuktam = tyaktam,

laulyam = cāpalyaṃ yayā sā sthiretyartha:; vijahāra =
vihāraṃ krtavatī ||43||

@020

tasyābhiṡeke sacivāvamuktairgaṅgāditīrthopanatai: payobhi:
|

śatrupratāpānalaśaktirāsi {1. śāntirāsīt-vi^, ma^ |}
sahaiva puṃsāṃ hrdayajvareṇa ||44||

tasyeti | tasya = rājño'bhiṡekāvasare, sacivai: =
mantribhi:, avamuktai:- visrṡṭai:;

gaṅgā ādiryeṡāṃ tāni tīrthāni = pavitrasalilāśayāni,
tai:; upanatai: = āhrtai;

payobhi: = jalai:; śatrūṇām = arīṇām, pratāpa: = teja
eva anala: = agnistasya

śakti: = sāmarthyam; puṃsām = prajānāṃ hrdayajvareṇa =
rājābhiṡekābhāvaprayuktena

tadunmukhena santāpena sahaiva = sārdhameva; āsi = nirastā |
"asu kṡepaṇe" (divā^ ga^)

ityasmād dhāto: karmaṇi luṅ | atra sahoktiralaṅkāra:
||44||

suvarṇarūpaṃ sumanoniṡevyaṃ tuṅgaṃ
sudharmāspadamadvitīyam |

taṃ bhūbhrtaṃ merumiva prapannāścakāśire
ṡaḍguṇaratnasārthā: {2. sadguṇa^-ma^ |} ||45||

suvarṇetyādi | varṇaśca rūpaṃ ca varṇarūpe, śobhane
varṇarūpe = jātyākrtī yasya

tam, anyatra svarṇamayam | sumanobhi: = vidvadbhi:; devaiśca;
niṡevyam = sevyam;

tuṅgam = unnatam, ekatra guṇena anyatra ākrtyā ceti bhāva:
| sudharmāṇām =

śobhanānāṃ dharmāṇām hiṃsādīnām, anyatra
sudharmāyā: = devasabhāyā:, "syāt

sudharmā devasabhā" ityamara: | āspadam = sthānam;
advitīyam = prathamam; tam =

śuddhodanam; bhūbhrtam = rājānam; prapannā: = prāptā:,
ṡaḍguṇā: = sandhi-vigraha-yāna-

āsana-dvaidhībhāva-samāśrayā eva ratnāni, teṡāṃ
sārthā: = samūhā:; merum = sumeru-

parvatamiva, cakāśire = śobhāṃ pradadu: ||45||

anyatra karṇa: {3. kāma:-ma^ |}
sudhiyāmasaktastasyāpadānaśravaṇe sasajja |

apāsya pīyūṡarasaṃ surāṇāṃ rasāntare kiṃ ramate
rasajñā ! ||46||

anyatreti | sudhiyām = vidvajjanānāṃ karṇa: =
karṇendriyam; anyatra = viṡayā- 

ntaraśravaṇe; asakta: = ni:sprha: san; tasya = rājña:
śuddhodanasya; apadānaśravaṇe-

@021

jīvanacaritaśravaṇe, sasajja = āsakto'bhūt | surāṇām =
devānām, rasanā =

jihvā, "rasajñā rasanā jihvā" ityamara: | pīyūṡarasam =
amrtāsvādam,

apāsya = vihāya, anyo raso rasāntara tasmin; ramate =
svadate, kim ?

naiva ramata iti bhāva: ||46||

sahasraśassantvapare'pi bhūpāstenaiva saurājyavatī
dharitrī |

anekaratnaprabhavo'pyudanvān ratnākaro'bhūnnanu kaustubhena
||47||

sahasraśa iti | (yadyapi bhūmaṇḍale) taṃ vihāya apare =
anye'pi; bhūpā: =

rājāna:, āsan, (tathāpi) dharitrī = bhū:; tena =
śuddhodanarājñaiva; saurājya-

batī = śobhanarājakarmavatī; śobhano rājā = surāja:,
tasya bhāva: karma vā saurā-

jyam = prajāpālanarūpamasyāmastīti sā | anekeṡāṃ
ratnānāṃ prabhava: = utpatti-

sthānam; udanvān = samudra:; udakamasyāstīti vigrahe
"udanvānudadhau ca"

(pā^ sū^ 8.2.13) iti nipātanāt sādhu: | kaustubhena =
kaustubhākhyamaṇinā

eva; ratnākara: = ratnānāmākara: = koṡa: ityanvarthanāmā
abhūt ||47||

mahātmanā tena makhairajasramāhūyamāneṡvamrtāśaneṡu |

pariṡkriyā'jāyata pārijāta: paraṃ
surādhīśvararājadhānyā: ||48||

mahātmaneti | mahān ātmā = svabhāvo yasya tena; = rājñā
śuddhodanena, makhai: =

yajñairamrtamaśanaṃ bhojanaṃ yeṡāṃ teṡu
amrtāśaneṡu; ajasram = nirantaram, āhūya-

māneṡu = ākāriteṡu; surāṇām = devānām, adhīśvarasya
= indrasya, rājadhānyā: =

pradhānanagaryā amarāvatyā:; pārijāta: = kalpataru:;
pariṡkriyā = alaṅkaraṇa-

mātram, ajāyata = abhūt | śuddhodanasya rājño yajñai:
puṡṭānāṃ devānāmīhitaphala-

pradatvena pārijātasya na kimapi prayojanamiti bhāva: ||48||

@022

tasyāpadānāni taṭasthitābhi: {1. taṭasthitāni-ka^, tri^
|} saṅgīyamānāni surāṅganābhi: |

ākarṇya harṡād dravatīva meruradyāpi
niṡyandajalāpadeśāt ||49||

tasyeti | taṭasthitābhi: = sumeruparvatopatyakāyāṃ
sthitābhi:; tasya = rājña:;

apadānāni = caritāni; saṅgīyamānāni = gānaṃ
kurvatībhi:; surāṅganābhi: = apsa-

robhi:; ākarṇya = śrutvā; meru: = sumeruparvata:; adyāpi =
sāmpratamapi; niṡyanda-

sya = prasravaṇasya, jalasya = salilasya, apadeśāt =
vyājāt; "vyājo'padeśo

lakṡyaṃ ca" ityamara: | harṡāt = muda:; dravati = pragharati
| ivetyutprekṡāyām ||49||

tasmin nrpe tanvati dānavarṡaṃ
naiko'pyasampūrṇamanoratho'bhūt |

mahāghane varṡati baddhadhāramalabdhapūrttyasti sara:
kimurvyām ! ||50||

tasminniti | dānavarṡam = dānavrṡṭim; tanvati =
vistārayati, tasmin

nrpe: = śuddhodane rājñi; eko'pi yācako jana:;
asampūrṇamanoratha:; nābhūt = nāva-

śiṡṭa: | (yathā) urvyām = prthivyām; mahāghane =
vrṡṭikartari jalade; baddhā = niṡpā-

ditā, dhārā = jalasantatiryasmin karmaṇi tat |
kriyāviśeṡaṇam | varṡati =

varṡaṇaṃ kurvati sati; kimapi sara: = jalāśaya:; alabdhā =
aprāptā, pūrtti: = pūraṇaṃ

yena tat; asti kim | `urvyām' ityasya varṡatītyanenānvaya:
||50||

māyādevyā: śobhāvarṇanam

nadīva sindhornalinīva bhāno: kaleva cendo: kamaleva viṡṇo:
|

saudāminīvāmbudharasya tasya māyeti nāmnā mahiṡī
babhūva ||51||

nadīveti | sindho: = samudrasya, nadī = saridiva; iveti
sādrśye; bhāno: =

sūryasya, nalinī = padminīva, indo: = candrasya, kalā =
ṡoḍaśo bhāga iva,

viṡṇo: = nārāyaṇasya, kamalā = lakṡmīriva; ambu
dhārayatīti tasyāmbudharasya =

meghasya, saudāminī = vidyudiva | "taḍit saudāminī vidyut"
ityamara: |

tasya = rājña: śuddhodanasya; mahiṡī = krtābhiṡekā
patnī; "māyā" iti nāmnā =

ākhyayā; babhūva = abhūt ||51||

@023

tasyā: pravālodarasodarābhaṃ {1. ^sodarotthaṃ-ma^ |}
yugmaṃ padāmbhoruhayorbabhāra |

sāmantakāntālakavallarīṇāṃ puṡpāyamāṇān
nakhapūrṇacandrān ||52||

tasyā iti | tasyā: = māyādevyā:; pravālasya =
abhinavapallavasya |

"pravālo vidrume vīṇādaṇḍe'bhinavapallave" iti hemacandra:
| udaram = antarbhāga:

tasya sodarā = tulyā, ābhā = kāntiryasya tat | pade
ambhoruhe ivetyupamita-

samāsa: | padambhoruhayo: = caraṇakamalayo:, yugmam = yugalam;
sāmantakāntā-

nām = uparājavadhūnām, alakā: = cūrṇakuntalā eva
vallarya: = latāstāsām |

"alakāścūrṇakuntalā:" ityamara: | puṡpāyamāṇān =
puṡpāṇīvācarata:; nakhān

pūrṇacandrānivetyupamitasamāsa: | babhāra = bharaṇaṃ
cakāra ||52||

vijrmbhamāṇā nakharatnadīpti: padasya tasyā:
patidevatāyā: |

cakāra śaṅkāṃ śaraṇāgatāyā: svarbhānubhītyā
śaśicandrikāyā: ||53||

vijrmbhamāṇeti | tasyā: = māyādevyā:, pati: devatā
asyāstasyā: pati-

devatāyā: = pativratāyā:; nakharatnānāṃ dīpti: =
kānti:, vijrmbhamāṇā = vardha-

mānā; svarbhāno: = rāho:, bhītyā = bhayena; "tamastu
rāhu: svarbhānu:" ityamara: |

śaśicandrikāyā: = candramasa: kānte:; śaraṇāgatāyā: =
rakṡitrīmāgatāyā:; "śaraṇaṃ

grharakṡitro:" ityamara: | śaṅkām = sandeham; cakāra =
krtavatī ||53||

ākāramatyadbhutasanniveśaṃ dadhānayordarśitasaukumāryam |

tajjaṅghayostādrśakāntimatyorna cādhikaṃ nāpi samaṃ
babhūva ||54||

ākāramiti | atyadbhuta: sanniveśa: = vinyāso yasya tam;
darśitaṃ

saukumāryam = mārdavaṃ yena tasu; ākāram = rūpam;
tajjaṅghayo: = tasyā jaṅghā-

pradeśayo: | "prasrtā jāghano jaṅghā" iti
vaijayantīkośa: | tādrśakānti-

matyo: = prasiddhaśobhāvatyo:; na ca adhikam = bahu; nāpi ca
samam = tulyam;

babhūva ||54||

@024

ye darśanīyā dviparājahastā ye cābhijātā:
kadalīviśeṡā: |

tadūrukāṇḍadvayajrmbhamāṇasaundaryaratnākarabindavaste
||55||

ye iti | loke ye dviparājānām = gajaśreṡṭhānām; hastā:
= śuṇḍādaṇḍā:;

abhijātā: = jātyā utkrṡṭā:; kadalīviśeṡā: =
viśiṡṭā: kadalīstambhā:; vā;

darśanīyā: = avalokanayogyā: santi, te; tasyā māyādevyā;
ūrū = sakthinī,

kāṇḍau = daṇḍau iva | "sakthi klībe pumānūrū:",
"kāṇḍo'strī daṇḍabāṇārva-

vargāvasaravāriṡu" ityubhayatrāmara: | tasyā
ūrukāṇḍadvayāt jrmbhamāṇam =

vardhamānam; yatsaundaryam = sundaratā, tadeva ratnākara: =
samudra:, tasya bindava: =

kaṇā: | tasyā ūrudvayasya yatsaundaryaṃ talleśo'pi
kariṇa: śuṇḍādaṇḍe kadalī-

viśeṡe ca nāstīti bhāva: ||55||

māṇikyakāñcīvalayānuviddhaśroṇībharā
kṡmāpatidharmapatnī |

vasundharevārṇavaratnagarbhavelāsamāliṅgitasaikatāntā
||56||

māṇikyetyādi | māṇikyamayyā kāñcyā = mekhalāyā:;
"strīkaṭyāṃ

mekhalā kāñcī" ityamara: | valayena = kaṭakena, anuviddha =
baddha:, śroṇībhara: = kaṭi-

bharo yasyā: sā; "kaṭi: śroṇī kakudmatī" ityamara: |
kṡmāpate: = bhūpate:,

dharmapatnī = mahiṡī māyādevī; arṇavasya = samudrasya
ratnāni = garbhe = udare yasyā-

stayā velayā = sīmayā; "velā kālamaryādayorapi" ityamara:
| samāliṅgitam =

parivrtaṃ yat saikatam = sikatā (bālukā) mayapradeśa:,
tena antā ramyā "anta:

prānte'ntike nāśe svarūpe'timanohare" iti viśva: |
vasundharā = prthvīva

rājate ||56||

@025

surārṇavāvartamanojñaśobhaṃ natabhruvo'lakṡyata
nābhirandhram |

kucādrikāntidravanirjharasya nimnīkrtaṃ sthānamiva
prapātai: ||57||

suretyādi | (tasyā:) nate bhruvau yasyāstasyā: mahiṡyā: |
surārṇavasya =

surāsamudrasya, āvartasya = jalabhramasyeva, manojñā =
hrdayahāriṇī, śobhā = kānti-

ryasya tat | nābhirandhram = nābhikuharam; kucāveva adrī =
parvatau, tayo: kānti-

dravasya = śobhāsyandasya, eva nirjharasya = jalapravāhasya;
prapātai: = patanai:, nimnī-

krtam = śvabhrīkrtam, sthānam, alakṡyata = drṡṭam |
ivetyutprekṡāyam ||57||

tasyā vapu:kṡetramanaṅgaśāli
saundaryaniṡyandajalairniṡektum |

āsūtritā yauvanahālikena trayīva kulyā trivalī cakāśe
||58||

tasyā iti | tasyā: = mahiṡyā māyādevyā:, yauvanameva
hālika: = karṡaka-

stena, halena khanatīti hālika:, "khanatyanena
tadvoḍhā'syedaṃ hālikasairikau"

ityamara: | vapu: = śarīrameva kṡetram = kedārastat,
"kedāra: kedara: kṡetram" iti

vaijayantī | anaṅga eva śālayo yasmiṃstat | saundaryameva
niṡyandajalam =

srāvajalam, tai:; niṡektum = siñcanaṃ kartum; trayo'vayavā
yasyā: sā trayī =

avayavatrayaviśiṡṭā, kulyā = alpasarit; "kulyālpā
krtrimā sarit" ityamara: |

trayāṇāṃ valīnāṃ samāhāra: trivalī = valitrayam,
cakāśe = śuśubhe | ivetyu-

tprekṡayām ||58||

vilagnamālagnavalitrayīkaṃ daridratājanmagrhaṃ tadīyam |

amartyagaṅgājala veṇikābhirāśliṡṭamākāśamivāvabhāse
||59||

vilagnetyādi | tadīyam = tasyā māyādevyā: sambandhi;
ālagnā =

saṃśliṡṭā, valitrayī = trivalī yasmistat; vilagnam =
madhyapradeśa:; "madhyamañca

vilagnaṃ ca" ityamara: | daridratāyā janmagrham =
utpattisthānam, atisūkṡma-

mityartha: | amartyānām = devānām, gaṅgāyā: = nadyā:;
jalaveṇikābhi: = jala-

pravāhai:; āśliṡṭam = vyāptam, ākāśam = gaganamiva,
ābabhāse = śuśubhe |

atrāpi ivaśabda utprekṡāyāmeva ||59||

@026

tamālanīlā navaromarājistasyā babhau tāmarasekṡaṇāyā:
|

vivrṇvatī bālyadaśāvināśamutpātadhūmāvalirutthiteva
||60||

tamāletyādi | tasyā: = māyādevyā:; tāmarasekṡaṇāyā: =
śyāmalocanayā:;

navānāṃ romṇāṃ rāji: = paṃkti:; tamālapatravat nīlā =
śyāmā; bālyadaśāyā: =

bālyāvasthāyā vināśam = nāśam; vivrṇvatī =
vivaraṇaṃ kurvantī | utthitā =

udbhavaṃ gatā, utpātadhūmasya = durnimittasūcakadhūmasya,
āvali: = paṃktiriva, babhau =

śuśubhe | ivetyutprekṡāyām ||60||

ātanvataścetasi komalāṅgyā: kodaṇḍaśikṡāṃ
kusumāyudhasya |

maurvī bahirbimbagateva mānyā tanvyāścakāśe
tanuromarekhā ||61||

ātanvata iti | (tasyā:) komalāṅgyā: = komalāni = mrdūni,
aṅgāni =

śarīrāvayavā yasyāstasyā:, tanvyā: = yuvatyā:, cetasi =
manasi, kusumamevā-

yudhaṃ yasya tasya = puṡpacāpasya, kodaṇḍaśikṡām =
cāpābhyāsam, ātanvata: =

vistārayata:; mānyā = praśasyā, maurvī = jyā | "maurvī
jyā śiñjinī guṇa:"

ityamara: | bahirbimbagatā = bahi: pratiphalitā,
pratyakṡaviṡayā ityartha:, tanvī =

saralā, romarekhā = romarāji:; cakāśe = babhau |
ivetyutprekṡāyām ||61||

vijrmbhamāṇena vilaṅghya velāṃ tasyāstaruṇyā:
stanamaṇḍalena |

ni:śeṡamākrānta nijāvakāśamākāśamāsīdavalagnaśeṡam
||62||

vijrmbhamāṇeneti | taruṇyā: = yauvane'dhirūḍhāyā:,
tasyā: = māyādevyā:,

vijrmbhamāṇena = vardhamānena; stanamaṇḍalena =
kucavrttena, velām = avadhim; nirgata:

śeṡo yasmin karmaṇi tat; vilaṅghya = ullaṅghya; ākrānto
nija: = svakīya

ākāśasambandhī, avakāśo yasya tat; avalagnena = madhyena,
śeṡam = śiṡṭam,

ākāśam = śūnyasthānamāsīt ||62||

@027

mrṇālikā vibhramadīrghikāyā vidyullatā
yauvanameghapaṃkte: |

maṅgalyamālā makaradhvajasya bāhā babhau vāmavilocanāyā:
||63||

mrṇāliketi | (tasyā:) vāme = sundare, vilocane = netre
yasyāstasyā:;

alpā mrṇālo mrṇālikā | "mrṇālī śataparva klī
bisaṃ ca" iti baijayantī |

vibhrama: = śobhā eva, dīrghikā = vāpī yasyāstasyā: |
"atha vibhrama: śobhāyāṃ

saṃśaye hāve" iti hemacandra:; "vāpī tu dīrghikā"
ityamara: | bāhā = bāhu:,

yauvanam = taruṇāvasthā eva meghapaṃkti: = meghamālā
yasyāstasyā:; vidyullatā =

taḍillatā; makaradhvajasya = manmathasya; maṅgalyamālā iva
babhau = śuśubhe ||63||

āmuktamuktāsaradarśanīyamābibhratī kaṇṭhamatīva reje |

niṡṭhyūtamuktānikarābhirāmaśaṅkhojjvalā
sāgaravīcikeva ||64||

āmuktetyādi | āmuktena = āsañjitena, muktāsareṇa =
muktāhāreṇa,

darśanīyam = manoharam, kaṇṭham = grīvām, ābibhratī =
dhārayatī, niṡṭhyūtai: =

udgīrṇai:, muktānikarai: = mauktikasamūhai:, abhirāma: =
manojño ya: śaṅkha: =

kambustena ujjvalā = śubhrā, sāgarasya = samudrasya,
vīcikā = taraṅga iva, atīva =

atyantam; reje = śuśubhe | śaṅkhasya
mauktikotpattisthānatvamuktaṃ bhāvaprakāśe-

"śaṅkho gajaśca kroḍaśca phaṇī matsyaśca dardura: |

veṇurete samākhyātāstajjñairmauktikayonaya: ||" iti ||64||

tadānanenduṃ bhuvi nissapatnaṃ nirmātukāmena pitāmahena |

akāri padmaṃ dhruvamāttagandhamanta:kalaṅkaṃ ca
sudhāṃśubimbam ||65||

tadānanetyādi | tasyā: = māyādevyā:, ānanam = mukhameva
indu:, tam,

nirgatā: = naṡṭā:, sapatnā: = vairiṇo yasya tam | "ripau
vairisapatnāridviṡad-

dveṡaṇaduhrṃda:" ityamara: | nirmātum = sraṡṭum, kāma: =
icchā yasya tena, "lumpeda-

@028

vaśyama: krtye tuṅkāmamanasorapi" iti malopa: | pitāmahena
= brahmaṇā, padmam =

kamalam, āttagandham = abhibhūtam, "āttagandho'bhibhūta:
syāt" ityamara: |

grhītagandhaṃ ca, sudhāṃśo: = candrasya, bimbam =
pratibimbam, ca, anta: = madhye,

kalaṅka: = lāñchanaṃ yasmiṃstat, dhruvam = niścayena,
akāri = krtam ||65||

tarupravālāścalasaukumāryāt sindhupravālā:
sthirakarkaśatvāt |

na jagmurasyā nalinekṡaṇāyā
bimbādharaupamyakathāprasaṅgam ||66||

tarvityādi | nalinekṡaṇāyā: = padmanetrāyā:, tarūṇām =
vrkṡāṇām, pravālā: =

navapallavā:, calam = cañcalaṃ ca tat saukumāryam =
sukumārāvasthā, tasmāt =

mārdavasthairyābhāvāt | sindhau = samudre, sthitā:,
pravālā: = vidrumā: | "pravālo

vidrume vīṇādaṇḍe'bhinavapallave" iti hemacandra: | sthiram
= sthāyi yat

karkaśatvam = kāṭhinyaṃ tasmāt, ca, vimbamiva =
raktabimbaphalamiva, adhara: =

oṡṭha:, tena aupamyasya = sādrśyasya yā kathā = kathanam,
tasya prasaṅga: =

prastāvanā, tam, na jagmu: = na yayu: ||66||

bimbādharoṡṭhadyutirāyatākṡyāstasyā
vilāsasmitaviprakīrṇā {1. ^dyutivipra^-vi^ ka^ |} |

sandhyeva bandhūkaruciścakāśe candrātapai:
śāritasanniveśā ||67||

bimbetyādi | āyate = dīrghe, akṡiṇī yasyāstasyā:; tasyā
= māyādevyā:;

vilāsasmitena = mandahāsyena, viprakīrṇā = miśrā;
bimbamiva = pakvabimbaphala-

miva adharoṡṭham, tasya dyuti: = kānti:; adharaśca oṡṭhaṃ
ca adharoṡṭham; prāṇya-

ṅgatvādekavadbhāva: | bandhūkasya = bandhujīvakapuṡpasya
ruciriva ruci: = dīptiryasyā:

sā; "bandhūko bandhujīvaka:" ityamara: | candrasya =
śaśina:; ātapai: = kiraṇai:;

"prakāśo dyota ātapa:" ityamara: | śārita: = śabalita:,
khaṇḍita ityartha:;

sanniveśa: = ākrtiryasyā: sā; "śāra: śabaravātayo:" iti
hemacandra: |

sandhyā = sāndhyakāla iva, cakāśe = babhau ||67||

@029

nitāntakāntālikacandralekhāniṡyandasaundarya
mahāpraṇālī {1. saundaryaniṡyanda^ tri^ |} |

sīmāntarekhā nayanāntanadyornāsā babhāse navayauvanāyā:
||68||

idānīṃ kavistasyā māyādevyā nāsāṃ varṇayati
nitāntetyādinā | nava-

yauvanāyā: = taruṇyā:, tasyā: = māyādevyā:; nitāntam =
bhrśam, kāntam = ramyaṃ

yad alikam = lalāṭam; "lalāṭamalikai godhi:" ityamara: |
tadeva candralekhā =

śaśirekhā, tasyā niṡyandam = srāvabhūtaṃ yat saundaryam
= sundaratā, tasya mahā-

praṇālī = jalanirgamamārga:; nayanayo: = netrayo:, ante eva
nadyau tayo:; sīmna: =

avadhe:, anye = antabhāge, rekhā = lekhā iva; nāsā =
nāsikā; babhāse =

cakāśe ||68||

kastūrikākalpitapatralekhastasyā: kapola:
śaśimaṇḍalaśrī: |

ākramya tasthau mukurasya śobhāmambhodavātairmalinodarasya
||69||

kavistasyā: kapolavarṇanamārabhate-kastūriketyādinā |
tasyā: = śuddhodana-

mahiṡyā:; kastūrikayā = mrgamadena, kalpitā = racitā,
patralekhā = patravallī

yasmin sa:; "anubodha: patralekhā patrāṃgulirime same"
ityamara: | śaśi-

maṇḍalavat = candramaṇḍalavat, śrī: = śobhā yasya sa:;
kapola: = gaṇḍasthalam, ambho-

dasya = meghasya; vātai: = pavanai:; malinamudaram =
antarbhāgo yasya tasya; mukurasya =

darpaṇasya; "darpaṇe mukurādarśau" ityamara: | śobhām =
kāntim; ākramya; =

atikramya; tasthau = sthita: ||69||

babhūva tasyā nayanotpalasya nīlotpalasyāpi mahān viśeṡa:
|

amoghamastraṃ kusumāyudhasya pūrvaṃ dvitīyaṃ tu tapa:su
śīrṇam {2. kuṇṭham-ma^ |} ||70||

vabhūveti | tasyā: = māyādevyā:; nayanameva utpalam =
padmam, tasya; nīlaṃ

ca tadutpalaṃ tasya = nīlakamalasya; (ayameva) mahān;
viśeṡa: = bheda:, yat

@030

pūrvam = tasyā nayanotpalam, kusumamevāyudhaṃ yasya tasya =
manmathasya; amogham =

avyartham, astram = āyudham, dvitīyam = aparam, nīlotpalam,
tapa:su = māgha-

māseṡu, śīṇam = viśīrṇaṃ na bhavati, śiśirartau tasya
naśvaratvāt ||70||

tasyā viśālena vilocanena vilāsagarbheṇa vijīyamānā: |

adyāpi vāsaṃ vanakandareṡu hriyeva kurvanti kuraṅgaśāvā:
||71||

tasyā iti | tasyā: = māyādevyā:, vilāsā: = vibhramā:,
garbhe yasya tena,

viśālena = vrhatā; vilocanena = netreṇa, vijīyamānā: =
parājīyamānā:, kuraṅgā

ṇām = hariṇānām, śāvā: = śiśava:; "mrge
kuraṅgavātāyuhariṇājinayonaya:",

"prthuka: śāvaka: śiśu:" ityubhayatrāpyamara: | adyāpi =
idānīmapi, vanānām =

araṇyānām, kandareṡu = gahvareṡu, hriyā = lajjayā; vāsam
= nivāsam, kurvanti =

vidadhati | ivetyutprekṡāyām ||71||

saubhāgyavārākaravīcikābhyāṃ
tāruṇyakalpadrumaśākhikābhyām |

bhrūvallarībhyāṃ vadanaṃ tadīyaṃ babhāvivābjaṃ
bhramarāvalībhyām ||72||

saubhāgyetyādi | tadīyam = tasyā māyādevyā: sambandhi,
vadanam = mukham,

saubhāgyam = saundaryameva, vārām = jalānām, ākara: =
nidhi:, tasya vīci-

kābhyām = taraṅgābhyām, tāruṇyam = yauvanameva,
kalpadruma: = kalpavrkṡa:, tasya

śākhikābhyām; bhruvau vallaryāviva tābhyām;
bhramarāvalibhyām = bhramarasamūhā-

bhyām; abjam = kamalamiva, babhau = śuśubhe ||72||

rarāja rājīvavilocanāyā lalāṭarekhā racitālakāntā |

ālakṡyanāmākṡarabindupaṃktiranaṅgajai
tradhvajapaṭṭikeva ||73||

@031

rarājeti | rājīvamiva vilocanaṃ yasyāstasyā: =
tāmarasekṡaṇāyā:;

(tasyā: = māyādevyā:); racitena = samīkrtena, alakena =
cūrṇakuntalena, kāntā =

manoharā, lalāṭarekhā = mastakarekhā, ālakṡyā =
drśyā, nāmākṡarāṇām, bindū-

nām = vartularekhāṇāṃ paṃktiryasyā: sā, anaṅgasya =
mārasya, jaitra: = jayaśīlo

yo dhvaja: = patākā, tasya paṭṭikā = paṭī,
ivetyutprekṡāyām, rarāja = śuśubhe ||73||

viloladrṡṭidvayalobhanīyaṃ tasyā mukhaṃ
sāmyamupācakāra |

pariplutānta: parivartamānapāṭhīnayugmasya payoruhasya
||74||

viloletyādi | tasyā: = māyādevyā:, vilolena = cañcalena,
drṡṭyordvayena,

lobhanīyam = sprhaṇīyam, mukham = ānanam, pariplutam =
jalaplāvitam,

anta:parivartamānam = bhramat, pāṭhīnayo: = mīnayo:, yugmam
= dvayaṃ yasmiṃstathā-

bhūtasya, payoruhasya = meghasya, sāmyam = sādrśyam,
upācakāra = utpādita-

vān ||74||

gorocanāgauraruciścakāśe sa ṡaṭpadaśyāmalakeśapāśā |

dhūmodgamairdhūsaritāgrabhāgā {1. ^grhābhā-ka^ vi^ |}
mānyodayā maṅgaladīpikeva ||75||

gorocanetyādi | gorocanā = gopittam iva gaurī = pītā, ruci:
= kānti:

yasyā: sā, "pīto gauro haridrābha:" ityamara: | ṡaṭ
padāni = caraṇāni yeṡāṃ te

ṡaṭpadā: = bhramarā:, "ṡaṭpadabhramarālaya:" ityamara: |
te iva, śyāmalā: = krṡṇā:,

keśapāśā: = keśakalāpā: yasyā: sā, "pāśa: pakṡaśca
hastaśca kalāpārthā: kacāt

pare" ityamara: | dhūmānām = dhūmrāṇām, udgamai: =
ūrdhvagatibhi: dhūsarita: =

malina: = agrabhāgo yasyā: sā; mānya: = sammata:, udaya: =
prādurbhāvaśca yasyā:

sā; maṅgalasya = kalyāṇasya, dīpikā = dīpti:, iva
cakāśe = babhau ||75||

ardhāsikāṃ bharturananyalabhyāṃ bhadrāsane saiva paraṃ
prapede |

anyā: kimarhantyapahāya lakṡmīṃ vakṡonivāsaṃ
madhusūdanasya ||76||

@032

ardhāsikāmiti | sā = māyādevī, bharttu: = rājña:
śuddhodanasya, bhadrāsane =

rājasiṃhāsane, anyena = apareṇa, alabhyām = aprāpyām,
ardhamāsikāyā iti

ardhāsikām = ardhāsanasthitim, param = mukhyatvena, prapede =
lebhe | anyā: = aparā:

sādhāraṇā nārya:, madhuṃ sūdayatīti madhusūdana:, tasya
= viṡṇo: | "nandigrahi^"

(pā^ sū^ 3.1.134) ityādinā ṇvul | vakṡasi = hrdaye,
nivāsam = sthitim,

lakṡmīm = kamalām, viṡṇupatnīmityartha:; apahāya =
tyaktvā, arhanti = śaknu-

vanti kim ? ||76||

mahīpatirmānyaguṇojjvalāyāṃ tasyāṃ mahiṡyāṃ
tanayābhilāṡī |

pradīpadhūpapramukhai: padārthai: sa
devatārādhanatatparo'bhūt ||77||

mahīpatiriti | sa mahīpati: = prthvīpati: rājā
śuddhodana:, mānyā: =

ślāghyā:, ye guṇā: = sauśīlyādaya:, tairujjvalāyām =
śobhamānāyām, tasyāṃ

mahiṡyām = māyādevyām, tanayam = putramabhilaṡatīti
tādrśa:, san, pradīpa-

pramukhai: = dhūpadīpādibhi: padārthai: =
pūjopakaraṇadravyai:, devatāyā: = svakuleṡṭadevatāyā:,

ārādhane = pūjāyām, tatpara: = āsakta:, abhūt = jāta:
||77||

mamajja tīrtheṡu jajāpa mantraṃ tatāna dānāni
tapaścakāra |

śuśrāva dharma sujanaṃ siṡeve sa putraheto: saha
dharmapatnyā ||78||

malajjeti | sa: = rājā śuddhodana:, putraheto: =
putraprāptyartham, dharmapatnyā: =

svamahiṡyā māyādevyā saha, tīrtheṡu = puṇyasalileṡu,
mamajja = magna: | mantram =

putrapradamantram, jajāpa = jāpaṃ krtavān | dānāni =
yācakebhyo'bhilaṡitavastu =

pradānāni, tatāna = vistāritavān, dattavānityartha: |
tapa: = vratapālanādiduṡkara-

tapasyām, cakāra = krtavān | dharmam = dhārmikapustakāni,
śuśrāva = śrutavān |

sujanam = sajjanam, siṡeve = sevitavān |
putraprāptyupāyapraśnārtha sajjanā api

saṃvaditā ityartha: ||78||

@033

iti gatavati puṇyairdīrghadīrghe'pi kāle,

patiravanipatīnāṃ putraratnaṃ na bheje {1. lebhe-ma^ |} |

tadapi ca vavrdhe tatprārthanā tasya puṃsāṃ

viramati na hi yatna: kāryasiddhe: purastāt ||79||

iti buddhaghoṡācāryaviracite padyacūḍ+āmaṇināmni
mahākāvye

siddhārthacarite prathama: sarga: ||

itīti | (sa:) avanipatīnām = prthvīpatīnām, pati: =
svāmī, cakravartī

rājā, iti = evam, dīrghād dīrghe = atidīrghe, kāle =
samaye, gatavati = vyatīte,

satyapi, putraratnam = putraśreṡṭham, "ratnaṃ
svajātiśreṡṭhe'pi" ityamara: | na bheje =

na labdhavān | tadapi = etāvatkālavilambe satyapi, tasya =
rājña:, tatprārthanā =

tasya putraprārthanā, vavrdhe = vrddhimeva prāptā | yato
hi puṃsām = śreṡṭhajanānām,

yatna: = prayāsa:, kāryasya = abhilaṡitakarmaṇa:, siddhe: =
pūrte:, purastāt = pūrvam, na

viramati = virāmaṃ na prāpnoti | atra sāmānyarūpeṇa
viśeṡasamarthanarūpo'rthā-

ntaranyāsālaṅkāra: | mālinī ca vrttam, tallakṡaṇaṃ
yathā- `na na ma ya ya yuteyaṃ

mālinī bhogilokai:" iti ||79||

|| iti padyacūḍāmaṇimahākāvyasya kīrttivyākhyāyāṃ
prathama: sarga: ||

@034

dvitīya: sarga:

devānāṃ tuṡitapurīgamanam

tatrāntare jagati pūrvanimittamāsīd

drṡṭvā tadadbhutamamartyagaṇā: sametā: |

sarvajñatāvasara eṡa taveti vaktuṃ

jagmu: purīṃ suragurostuṡitābhidhānam ||1||

tatrāntare = tasminnavasare,
"antaramavakāśāvadhiparidhānāntardhibhedatādarthye |

chidrātmīyavinābahiravasaramadhye'ntarātmani ca" ityamara: |
jagati = loke;

pūrvanimittam = buddhāvatāraprāktana nimittam | āsīt =
babhūva | adbhutam =

āścaryamayam, tat = pūrvanimittaṃ drṡṭvā = avalokya,
sametā = saṅgatā:, amartya-

gaṇā: = devagaṇā:, eṡa: = ayam, tava = sureśvarasya,
sarvajñatāyā: = buddhabhāvasya,

"sarvajña: sugato buddha:" ityamara: | avasara: = anukūla:
samaya:, asti - iti

suraguro: = devādhipasya, vaktum = kathayitum; `tuṡita' iti
saugatasamaye kasyacid

devalokasya nāma, atra tu kavistatrasthāṃ purīmabhidadhāti,
tuṡiteti abhi-

dhānam = nāma yasyāstām | purīm = nagarīm, jagmu: =
pratasthu: || asmin sarge

vasantatilakā ghrttam, "uktā vasantatilakā ta-bha-jā ja-gau
ga:" iti

lakṡaṇāt ||1||

tuṡitapurīvarṇanam

uttuṅganīlamaṇimandirajrmbhamāṇa-

rociśchaṭācchuraṇaśādvalitāntarikṡām |

prakrīḍ+amānamrgaśāvaviloladrṡṭi-
cchāyāsamuccalanacandrakilopakaṇṭhām ||2||

kavi: ṡaḍbhi: padyai: kulakena tāṃ tuṡitākhyāṃ nagarīṃ
varṇayati uttuṅge-

tyādinā | uttuṅgam = unnataṃ yannīlamaṇīnām =
indranīlānām, mandiram =

grham, tasmāt jrmbhamāṇā = vardhamānā, roci: = chaṭā
(kāntiparamparā), tasyā:

@035

churaṇena = vyāpanena, śādvalitam = haritam; śādā asmin
santīti śādvalam,

tathākrtaṃ śādvalitam; tādrśam antarikṡam = gaganaṃ
yasyāṃ sā | prakrīḍamānā-

nām = viharaṇaśīlānām | tācchīlye cānaś pratyaya: |
mrgāṇām = hariṇā-

nām, śāvānām = śiśūnām, vilolā: = cañcalā yā
drṡṭaya: = avalokanāni,

tāsāṃ chāyāyā: = kānte:, samuccalanena = samyaktayā
calanena, candrakita: =

mecakita:, upakaṇṭha: = prāntapradeśo yasyāstām | "samau
candramecakau", "upa-

kaṇṭhāntikābhyarṇābhyagrā:" ityubhayatrākāra: ||2||

līlācakorarasanāñcalalihyamāna-

prāsādadantavalabhīkiraṇaprarohām |

tiryakpravrttamaṇitoraṇadīrgharaśmi-

mālāvalīguṇitavandanamālikābhām ||3||

līletyādi | līlācakorāṇām = līlārthacakorapakṡiṇām,
rasanāyā: =

jihvāyā:, añcalai: = agrabhāgai:, lihyamānā: =
āsvādyamānā:, prāsāde sthitāyā

dantabalabhyā: = gopānasyā:, "gopānasī tu valabhī"
ityamara: | kiraṇa-

prarohā: = raśmyaṅkurā yasyāṃ tām | tiryakpravrttā =
tira:prasāriṇī yā maṇi-

toraṇasya = ratnamayabahirdvārasya, "toraṇa'strī
bahirdvāram" ityamara: | dīrghāṇām =

lambāyamānānām, raśmimālānām = kāntisrajām, āvalī =
paṃktistayā guṇi-

tāyā: = āvrttāyā:, vandanamālikāyā: = maṅgaladāmna:,
ābhā = kāntiryasyāṃ

tām | "toraṇordhve tu maṅgalyaṃ dāma vandanamālikā" iti
hemacandra: | sā

ca rambhāstambhacatuṡṭayaveṡṭitatāmrapatraracitā mālā
||3||

śiñjānapañcaśaracakritakārmukajyā-

jhaṅkāravegacalitādhvagavāmanetrām |

darpāndhadiggajakapolamadapravāha-

kallolinīsalilakardamitapratolīma ||4||

@036

śiñjānetyādi | śiñjānā = svanantī yā pañcaśarasya =
mārasya

(kāmasya), cakritam = kuṇḍalitam, karmaṇe prabhavati
kārmukam = dhanu:, tasya

jyā = maurvī, "maurvī jyā śiñjinī guṇa:" ittyamara: |
tasya jhaṅkārasya =

ṭaṅkāradhvane:, vegena = javena, calitā: = udvignā:,
adhvagānām = proṡitānām

vāmanetrā: = striyo yasyāṃ tām | darpeṇa = garveṇa,
andhānām = unmattānāṃ

diggajānāṃ kapoleṡu = gaṇḍasthaleṡu yo madapravāha: =
madasrāva:, sa eva kallo-

linī = nadī, tasyā: salilena = jalena, kardamitā =
paṅkilā, pratolī = rathyā

yasyāstām | samāsāntavidheranityatvānna kap ||4||

śampāsahasracaturasrasaroruhākṡī-

dehaprabhāpunarudīritadīpamālām |

saudhasthaloparisamucchritavaijayantī-

cīnāṃśukākalitadigvanitāvaguṇṭhām ||5||

śampetyādi | śampānām = vidyutām | "sampā śatahradā
hrādinī"

ityamara: | sahrasrasya = etatsaṅkhyāyā:, caturasrā: =
anyūnātiriktā:, samā

iti yāvat, yā saroruhākṡīṇām = kamalanetrāṇāṃ
dehaprabhā: = śarīrakāntaya-

stābhi: punarudīritā: = punaruktā, dīpānāṃ mālā =
paṃkti:, yasyāṃ tām | saudha-

sthalasya = prāsādapradeśasyopari samucchritāyā: =
udgatāyā:, vaijayantyā: = patā-

kāyā:, cīnāṃśukena = paṭṭāmbareṇa, ākalita: = krta:;
digvanitāyā:, digaṅga-

nāyā:, avaguṇṭha: = āvaraṇaṃ yasyāṃ tām ||5||

puṡpāvacāyavalamānapurandhrivarga-

pīnastanonnativikalpitakeliśailām |

mākandakorakagalanmakarandapūra-

dhārānubaddhapunaruktataṭākatoyām ||6||

puṡpetyādi | puṡpāṇām = kusumānām, avacāyāya =
lavanāya, valamāna: =

udvartamāno ya: purandhrīṇām = kuṭumbinīnāṃ varga: =
samūhastasya pīnayo: = pīvarayo:,

@037

stanayo: = kucayo:, unnatyā = ūrdhvaṅgamanena, vikalpita: =
sandigdha:, keliśaila: =

krīḍāparvato yasyāṃ tām | mākandānām = cūtānām,
korakebhya: = mukulebhyo

galantya: = sravantyo makarandapūrāṇām;
makarandapravāhāṇam = dhārā: = madhupravāha-

santatayastābhiranubaddham = anusrtam, ata eva punaruktam =
dviguṇitam, taṭākā-

nām = jalāśayānām, toyam = talilaṃ yasyāṃ tām ||6||

śrṅgāramaṇḍapaśironavaratnateja:-

sañcārasañcitaśatakratucāpaśobhām |

mandārakalpaharicandanapārijāta-

santānasaṃhrtadaridrakathāprasaṅgām ||7||

śrṅgāretyādi | śrṅgāramaṇḍapasya =
līlāmaṇḍapasya, śirasi = mastake,

khacitānām = lagnānām, navaratnānām, teja:sañcāreṇa =
kāntiprasareṇa,

sañcitā = sampāditā, śatakrato: = indrasya, cāpasya =
dhanuṡa:, śobhā = kāntiryayā

tām | mandārādibhi: = pañcabhi: devavrkṡai:, saṃhrta: =
avahrta:, `daridratā' iti

kathāprasaṅga: = dāridryaviṡayakavyavahāro yasyāṃ tām
||7||

tuṡitādhipatervarṇanam

tatra sthitaṃ suragaṇā dadrśustamenaṃ

siṃhāsane vividharatnaśilānibaddhe |

vibhrājamānabahudhātuvicitravarṇe

merormrgendramiva sānutaṭapradeśe ||8||

tatreti | suragaṇā: = devasamūhā:, tatra = tuṡitapuryām,
vividhābhi: = naika-

vidhābhi:, ratnamayaśilābhirnibaddhe = nirmite,
vibhrājamānai: = dīpyamānai:, bahubhi: =

anekairdhātubhi: = gairikādibhi:, vicitravarṇe =
śabalavarṇe, rājasiṃhāsane = rājña

ārohaṇapīṭhikāyām, sthitam = virājamānaṃ tamenam =
tuṡitapuryadhīśvaram,

@038

mero: = sumeruparvatasya, sāno: = śikharasya, taṭapradeśe =
taṭaprānte sthitaṃ mrgendram =

siṃhamiva, dadrśu: = avalokayāmāsu: ||8||

māṇikyamaulivalabhīsavidhasthitena

mānyena maṅgalasitātapavāraṇena |

pūrvācalasya suṡamāṃ maṇituṅgaśrṅga-

saṃlakṡyapūrṇaśaśina: {1. saṃkṡipta^-tri^ |}
pratipakṡayantam ||9||

atha trayoviṃśatiślokaistuṡitādhipaṃ varṇayati kavi:
māṇikyetyādinā |

māṇikyamayo mauli: = śirobhāgo yasyāstasyā:, balabhyā: =
gopānasyā:,

savidhe = samīpe, sthitena | maṅgalārtha yat sitam =
dhavalam, ātapavāraṇam = chatraṃ

tena | maṇituṅgaśrṅge = maṇimaye unnate śrṅge,
saṃlakṡya: = samyak prakāśamāna:,

pūrṇaśaśī = pūrṇacandro yasmiṃstasya, suṡamām =
śobhām; pratipakṡayantam = śatrū-

kurvantam; tatsadrśamityartha: | `devā: jagattrayaguruṃ
drṡṭvā śirasā praṇemu:' iti

agrimeṇa dvātriṃśaślokena saha sambandha: |
evamevoparitaneṡu (20 ta: 31)

ślokeṡu api bodhyam ||9||

pratyagrahāṭakaśilā phalakāyatasya

phālasthalasya parita: prasrtairmakhai: |

āśāviśālanayanānanamaṇḍanānā- {2. ^majjanānām-ma^ |}

mākalpayanta miva kāntisudhāvibhāgam ||10||

pratyagreti | pratyagram = nūtanam;
sadyodrutaniṡiktamityartha: | "pratyagro'bhinavo

navya:" ityamara: | yat hāṭakasya = suvarṇasya,
śilāphalakam = śilātalam |

"hiraṇyaṃ hema hāṭakam" ityamara: | tadvat āyatasya =
viśālasya, phālasthalasya =

lalāṭapradeśasya; parita: = abhita:, prasrtai: =
vistīrṇai:, mayūkhai: = kāntibhi:,

āśā: = diśa: | āśāśca haritaśca tā:" ityamara: | tā
eva viśālāni =

āyatāni, nayanāni = netrāṇi yāsāṃ tā: striyastāsām,
ānanamaṇḍalānām =

@039

mukhamaṇḍalānām, kānte: = śobhāyā eva sudhāyā =
amrtasya, vibhāgam =

vibhajanam, ākalpayantam = kurvantam | ivetyutprekṡāyām
||10||

āyāmaśālibhiramandadayāsamudra-

velājaleṡu viharadbhirapāṅgapātai: |

āpādayantamamarādhiparājyalakṡmyā:

krīḍāsaroruhatatīriva diṅmukheṡu ||11||

āyāmetyādi | āyāmaśālibhi: = vistrtai:, amandāyā: =
adhikāyā:,

dayāyā: = karuṇāyā eva samudrasya = jaladhe:, velājaleṡu
= vivrddhajaleṡu; viharadbhi: =

vicaradbhi:; apāṅgapātai: = kaṭākṡai:, amarādhipasya =
devendrasya, rājyalakṡmyā: =

rājyaśriya:, krīḍāsaroruhatatī: =
krīḍāpadmaparamparā:, diṅmukheṡu = diśāmagra-

bhāgeṡu; āpādayantam = kurvantam | ivetyutprekṡāyām
||11||

ākāśakandaradarīṡu vitāyamānai-

rānandamandahasitairadhikaprasannai: |

sandhukṡaṇāya nijakīrttipaya:payodhe:

sampādayantamiva śāśvatamindulokam ||12||

ākāśetyādi | ākāśasya = nabhasa:, kandarā: = vivarā eva
darya: = guhā:

tāsu, vitāyamānai: = vistāryamāṇai: | tanoteryaki
dhātornakārasya antādeśa

ākāra: | ānandena = ānandajai:, adhikaprasannai: =
atinirmalai:; mandahasitai: =

smitahāsyai:; nijā = svakīyā yā kīrti: = yaśa:, sā eva
paya: = jalam, tena

pūritasya payodhe: = kṡīranidhe:, sandhukṡaṇāya
vardhanāya, indulokam = candralokam,

śāśvatam = avināśinam, sampādayantam = kurvantam |
ivetyutprekṡāyām ||12||

@040

abhyarṇavarttibhirakrtrimabhaktiśobhai-

rātmīyabimbasadrśai: saha mitravargai: |

ābhāṡaṇeṡvadharavidrumarāgalakṡyā- {1. lakṡmyā^-ka^ |
^lakṡmyāścānta:^-pā^ |}

danta:sphurantamanurāgamivodgirantam ||13||

abhyarṇetyādi | abhyarṇam = samīpe, vartibhi: = sthatai:;
akrtrimā = naisargikī,

bhaktiśobhā = bhaktisuṡamā yeṡāṃ tai:; ātmīyena =
svakīyena, bimbena = ākā-

reṇa, sadrśai: = tulyai:, mitravargai: = suhrtsamūhai:,
saha = sārdham; ābhāṡaṇeṡu =

saṃ^llāpeṡu; adhara eva vidruma: = pravālastasya rāgasya =
aruṇimāyā:, lakṡyāt =

vyājāt;, "vyājo'padeśo lakṡyaṃ ca" ityamara: | anta: =
hrtpradeśe, sphurantam =

cañcalatāṃ gatam, anurāgam = sneham | udgirantam =
bahi:prakaṭayantam |

ivetyutprekṡāyām ||13||

ānandavāṡpajalajarjaradrṡṭipāta-

mabhyullasatpulakabhūṡitagaṇḍarekham |

ākarṇayantamabhijātanijāpadāna-

magre kuśīlavagaṇairabhigīyamānam ||14||

ānandetyādi | ānandena = sukhajena, bāṡpajalam =
aśrujalam, tena jarjara: =

śithila:, drṡṭipāta: = kaṭākṡapatanaṃ yasmin karmaṇi
tat; abhyullasatā =

udgacchatā, pulakena = romāñcena, bhūṡitā = alaṃkrtā,
gaṇḍarekhā = kapolarekhā

yasmin karmaṇi tat; abhijātam = śreṡṭham, nijam =
svakīyam; apadānam =

caritam; agre = sammukham; kuśīlavagaṇai: = gāyakagaṇai:,
abhigīyamānam =

abhivarṇyamānam | "gāyakāstu kuśīlavā:" ityamara: ||14||

kalpadrumaprasavakalpitakarṇapūra-

riccholikāvigalitairmakarandapūrai: |

bāhudvayasya mahanīyaparākramasya

vīrābhiṡekamahimānamivācarantam ||15||

@041

kalpadrumetyādi | kalpadrumāṇām = kalpavrkṡāṇām,
prasavai: = puṡpai:; "syādu-

tpāde phale puṡpe prasavo garbhamocane" ityamara:;
kalpitābhya: = racitābhya:,

karṇapūrānām = karṇāvataṃsānām, riccholikābhya: =
paṃktibhya:; "riccholī

paṃktirāvalī" iti trikāṇḍaśeṡa:; vigalitai: =
ni:srtai:; makarandapūrai: = maka-

randānāṃ pravāhai:; "makaranda: puṡparasa:" ityamara:;
"pūra: syādambhasāṃ vrddhau"

iti hemacandra: | mahanīya: = pūjanīya:, parākrama: =
śauryam, yasya tasya; bāhu-

dvayasya = bhujayugalasya, śobhām = atiśāyitām, ācarantam
= sampādayantam |

ivetyutprekṡāyām ||15||

uttuṅgabāhuyugalodayaśailajāta-

tejodivākarayaśohimaraśmiśaṅkām |

ātanvatāruṇasitopalanirmitena

maṅgalyakuṇḍalayugena manojñagaṇḍam ||16||

uttuṃgetyādi | uttuṅgam = unnatam yad bāhvo: = bhujayo:,
yugalam = yugmam,

tadeva udayaśaila: = pūrvadikparvata:, tasmāt jātau =
utpannau, yau teja iti,

divākara: = sūrya iti; yaśa iti = kīrtiriti himaraśmi: =
candraśca, tayo: śaṅkām =

sandeham | aruṇai: = raktavarṇai:, sitai = dhavalai:, upalai:
= prastarai:, ratnairityartha:,

"upalo grāvaratnayo:" iti hemacandra:; nirmitena = khacitena;
maṅgalyayo: =

maṅgalakarayo:, kuṇḍalayo: = karṇābharaṇayo:, yugena =
dvayena, manojñayo: = śobhāya-

mānayo:, gaṇḍasthalayo: = gaṇḍapradeśayo:; ātanvatā =
utpāditavatā ||16||

mandārapuṡpakalikāparikalpitena

mālyena mānyabhujamadhyavilambitena |

kaṇṭhapraṇālimukhagatvararaktadhāra- {1.
mukhagahvara^-vi^, tri^; ^ratna^-ma^, tri^ |}

mādarśayantamiva maitrabalāvatāram ||17||

mandāretyādi | mandārasya = pārijātasya, puṡpakalikābhi:
= mukulai:, pari-

kalpitena = racitena; mānyam = pūjyaṃ praśastamityartha:,
yadbhujamadhyam = vakṡa:, tatra

@042

vilambitena = lagnena; kaṇṭha: = grīvā, eva praṇāli: =
jalamārga:, tasyā: mukhāt =

agrabhāgāt, gatvarā = ni:srtā, raktadhārā =
śoṇitapravāho yasya tam | maitrameva

balam = śaktiryasya tasya = buddhasya, avatāram = loke
āgamanam, ādarśayantam =

prakaṭayantam | ivetyutprekṡāyām | asya ślokasya
gūḍhārthāvagāhanāya bhagavato

buddhasya grdhrakūṭaparvatavāsakāle śatrubhūtena
svadāyādena devadattena śilpidvārā

prahitena kūṭayantreṇāviddhāt kaṇṭhādraktapravāha:
prāsarat-iti saugatasamayakathā

anusandheyā ||17||

abhyudgatairaruṇarāgamano'bhirāmai-
rāmuktaratnavalayāṃkuraraśmijālai: |

nirbhidyamānanijaśauryamaha:pravāla-

sañchāditāviva bhujau {1. bhujāviṭapau-tri^ |} viṭapau
dadhānam ||18||

abhyudgatairiti | abhyudgatai: = bahirni:srtai:, aruṇarāgeṇa
= raktavarṇena,

mano'bhirāgai: = manojñai: | āmuktayo: = vidhrtayo:,
ratnavalayayo: = ratnakaṭakayo:,

aṅkurairiva sthitai:, raśmijālai: = kiraṇasamūhai:,
nirbhidyamānai: = bahirutthitai:,

nijayo: = svakīyayo:, śauryamahaso: = vīryatejaso:,
prabālai: = vidrumai:, sañchā-

ditau = āvrtau, viṭapau = vrkṡaśākhe iva; bhujau =
bāhū; dadhānam = dhārayantam |

ivetyutprekṡāyām ||18||

aṅgairamandaharicandanapaṅkaliptai-

rabhyantareṡu krtakuṃkumapatralekhai: |

pakṡīndracañcupuṭapāṭanajarjarāṅgāṃ

jīmūtavāhanadaśāmiva darśayantam ||19||

aṅgairiti | amandam = niviḍaṃ yathā syāttathā
haricandanasya paṃkena = lepena,

liptai: = rūṡitai: | krtā: = vihitā:, kuṃkumānām =
kesarāṇām, patrarekhā: = patrā-

valayo yeṡu tai:; aṅgai = śarīrāvayavai:; pakṡīndrasya =
śakunyadhīśasya, garuḍasyeti

@043

yāvat, cañcupuṭena = troṭyagreṇa; "cañcustroṭirubhe
striyām" ityamara: | yat

pāṭanam = vidāraṇaṃ tena jarjarāṇi = śithilāni,
aṅgāni = avayavā: yasyāṃ tām |

jībhūtavāhanasya = etannāmakasya gandharvarājasya, daśām
= avasthām, darśayantam |

ivetyutprekṡāyām | purā kila jīmūtavāhana:
samayasaṃrakṡaṇāya garuḍasyāhāratvena

samāgataṃ śaṅkhacūḍ+anāmānaṃ sarpaṃ dayayā
saṃrakṡituṃ svaśarīraṃ garutmate āhāratvena

dattvā raktāplutaśarīro'bhūt-iti paurāṇikī
kathā'trānusandheyā ||19||

nānāvidhābharaṇaratnamarīcidaṇḍai-

rdiṅmaṇḍaleṡu parita: parijrmbhamāṇai: |

āgāmibodhipadavaibhavacihnabhūtā-

mrddhipradarśanadhurāmiva śikṡayantam ||20||

nānetyādi | nānāvidheṡu = vicitreṡu, ābharaṇeṡu =
alaṅkaraṇeṡu, yāni

ratnāni = maṇimāṇikyādīni, teṡāṃ marīcidaṇḍai: =
daṇḍasadrśairlambāyamāna-

kiraṇai:; diṅmaṇḍaleṡu = diksamūheṡu, parita: = abhita:;
parijrmbhamāṇai: = vivardha-

mānai:; sadbhi:; āgāmi = bhāvi, yad bodhipadam =
bodhisthānam; bodhirnāma

samādhibheda:; "bodhi: puṃsi samādheśca bhede
pippalapādape" iti medinīkośa: |

tasya vaibhavasya = mahimna:, cihnabhūtām = lakṡaṇabhūtām;
daṇḍadhāraṇasya yati-

cihnatvāditi bhāva: | rddhe: = samrddhe:, pradarśanameva
dhū: = bhāra:, tām, śikṡa-

yantam = bodhayantam | ivetyutprekṡāyām ||20||
āpādapadmamabhita: pravijrmbhitābhi

rambhojarāgapatapatakābharaṇaprabhābhi: |

tasmāt prabhrtyuparibhāvimunitvamudrāṃ

kāṡāyadhāraṇakalāmiva śīlayantam ||21||

āpādetyādi | āpādapadmam = padāravindamabhivyāpya,
pravijrmbhitābhi: =

vyāptābhi:; ambhojarāgāṇām = padmarāgamaṇīnām; tai:
khacitānāmityartha:, patā-

kābharaṇānām = alaṅkaraṇaviśeṡāṇām, prabhābhi: =
kāntibhi: tasmāt prabhrti =

tata ārabhya; uparibhāvina: = bhaviṡyata:, munitvasya =
munibhāvasya; mudrām =

@044

lakṡaṇam; kaṡāyeṇa raktaṃ vastraṃ kāṡāyam; "tena
raktaṃ rāgāt" (pā^ sū^

4.2.1) ityaṇpratyaya:, ādivrddhi: | tasya dhāraṇam =
pariveśanameva, kalā =

śilpam, tām; śīlayantam = abhyasyantam | ivetyutprekṡāyām
||21||

saṃkrāntasaudhavalabhīmaṇiputrakeṇa

vakṡa: kavāṭaphalakena manohareṇa |

sākṡādura:sthalavihārisamudrarāja-

kanyasya kaiṭabharipo: kalayantamābhām ||22||

saṃkrāntetyādi | saṃkrāntā = pratiphalitā, saudhasya =
prāsādasya, valabhyām =

gopānasyām, sthitā, maṇiputrikā = ratnapratimā,
yasmiṃstena; manohareṇa =

manojñena; vakṡa: = ura:; kavāṭasya = kapāṭasya, phalakam
= bhāgamiva, tena | "uro

vatsaṃ ca vakṡaśca", "kavāṭamararaṃ tulye"
ityubhayatrāmara: | sākṡāt = pratyakṡasya,

ura:sthale = vaśasi, vihāriṇī = viharamāṇā,
samudrarājasya = kṡīrābdhe:, kanyā =

lakṡmīryasya tasya | kaiṭabharipo: = viṡṇo:; ābhām =
śobhām, kalayantam =

kurvantam ||22||

niṡyandamānamakarandanirantareṇa

raktotpalena karapaṅkajalālitena |

sadyo vipāṭanagaladrudhirāruṇena

netrotpalena śivirājamivopalakṡyam ||23||

niṡyandyamānetyādi | karapaṅkajābhyām = karakamalābhyāṃ
lālitena = ādr-

tena; niṡyandyamānai: = prasravadbhi:, makarandai: =
puṡparasai:, nirantareṇa = nīrandhreṇa;

raktotpalena = kokanadena; sadya: = sapadi, vipāṭanena =
vidāraṇena, galatā = sravatā,

rudhireṇa = raktena, aruṇena = aruṇavarṇena, netrotpalena =
nayanakamalena; śivirājam =

etannāmakaṃ rājānam, upalakṡyam = anumeyam | purā kila
śivicakravartī

abhyāgatāya kasmaicid viprāya svīyanayanadvayamutpāṭya
dattavāniti paurāṇikī

kathā'trānusandheyā ||23||

@045

ālepacandanavisrtvaragandhalobhā-

dālīyamānamalināmabhito nikāyam |

ajñānagāḍhatimiraudhamivāntarasthaṃ {1.
mivāntikasthaṃ-vi^ |}

tenaiva dikṡu nitarāmapasārayantam ||24||

ālepetyādi | ālepacandanāt = anuliptacandanāt; visrtvare =
prasaraṇa-

śīle, gandhe = saurabhe, lobhāt = īpsāta:; alinām =
bhramarāṇām, nikāyam =

saṅgham; abhita: = pārśvadvaye; ālīyamānam =
āśliṡyamāṇam; antarastham =

hārdam; dikṡu = kāṡṭhāsu, ajñānameva gāḍhatimiram =
niviḍāndhakāra:, tasya

ogham = samūham; tenaiva = raktotpalenaiva; apasārayantam =
dūrīkurvantam | ivetyu-

tprekṡāyām ||24||

āśāmukhaprasrmarairarabhinandanīyai-

rāścaryasaṃhananakāntisudhāpravāhai: |

āplāvayantamiva nirjararājaloka-

mātmapratāpatapanāturamantikastham ||25||

āśetyādi | abhinandanīyai: = praśaṃsanīyai:;
āśāmukheṡu = diṅmukheṡu,

prasrmarai: = vyāpanaśīlai:; āścaryasya = adbhutasya,
saṃhananasya = śarīrasya; "gātraṃ

vapu: saṃhananam" ityamara: | kānti: = śobhaiva sudhā =
amrtam, tasyā: pravāhai: =

pūrai:; āplāvayantam = snāpayantam; nirjararājānām =
suraśreṡṭhānām, janam =

lokam, ātmana: = svasya, pratāpa: = teja eva, tapana: =
sūrya:; "tapana: = sūrya:; "tapana: savitā

ravi:" ityamara: | tena, āturam = santaptam; antikastham =
samīpastham |

ivetyutprekṡāyām ||25||

ālolabāhuvalayaskhalanāravāra-

vācālitākhilaharinmukhamaṇḍalībhi: |

ārādamartyapuravāravilāsinībhi- {2. ^marttyavara^-tri^ |}

rādhūyamānasitacāmaracakravālam ||26||

@046

āloletyādi | ālolānām = cañcalānām, bāhvo: = bhujayo:,
valayā-

nām = kaṭakānām, skhalanena = parasparaṃ saṅghaṭṭanena,
ya ārāva: = śabda:, tena

aram = drutam, yathā syāttathā; "laghu kṡipramaraṃ drutam"
ityamara:; vācāli-

tāni = mukharitāni, akhilānām = samagrāṇām,
harinmukhānām = āśānām;

maṇḍalya: = samūhā:, yābhistāni; amarapure = devapure,
sthitābhi:, vāravilāsi-

nībhi: = gaṇikābhi:, "vārastrī gaṇikā veśyā" ityamara:
| ārāt = samantāt;

ādhūyamānam = vījyamānam; sitānām = dhavalānām,
cāmarāṇām = bālavyajanā-

nām, cakravālam = maṇḍalaṃ yasmiṃstam ||26||

vakṡa:sthalena valamānamanojñahāra-

tārāvalīvalayinā gaganopamena |

ākāśasindhulaharīparirabhyamāṇa-

mābhāsayantamamarādritaṭāvalepam ||27||

vakṡa:sthaleneti | valamānā = luṭhantī, manojñā ca yā
hāratārāvalī = tārā-

valīsamo hāra:, hārasadrśatārāvalī ca, tasyā valaya: =
kaṭako'yamasminnastīti

tadvatā, gaganopamena = gaganasadrśena; vakṡa:sthalena =
urasā; ākāśasindho: = deva-

nadyā:, laharyā = taraṅgeṇa, pravāheṇeti vā |
parirabhyamāṇam = āśliṡyamāṇam;

amarādre: = sumeruparvatasya, taṭasya = upatyakāyā:,
avalepam = garvam; ābhāsa-

yantam = parihasantam ||27||

ambhoruhākrtimabhaṅgarapadmarāga-

bhaṅgībhirāracitamadbhutapādapīṭham |

dānābhibhūtanatapadmanidhiprakāśaṃ

savyetareṇa caraṇena parāmrśantam ||28||

ambhoruhetyādi | ambhoruhasya = padmasya, ākāram = ākrtim,
abhaṅgu-

rābhi: = akṡayābhi:, padmarāgāṇām = padmarāgamaṇīnām,
bhaṅgībhi: = vicchittibhi:

āracitam = nirmitam; adbhutam = āścaryamayaṃ pādapīṭham =
pādavinyāsapīṭham,

dānena = yācakebhyo dānakriyayā, abhibhūta: = dhikkrta:,
nata: = pādanamraśca ya:

@047

padmanidhi: = navasu nidhiṡvanyatama:, tasyeva prakāśa: =
tejo yasya tat; savyetareṇa =

dakṡiṇena, caraṇena = pādena; parāmrśantam = sprśantam
||28||

aṃdhreravatalakarasadyutihāriṇībhi-

rabhyudgatābhiraruṇāṃgulidīdhitībhi: |
vandārudevavadanāmbujabodhanāya

bālātapaprasaravarṡamivācarantam ||29||

aṃdhreriti | aṃdhrai: = pādasya; alaktakarasasya =
lākṡārasasya, dyutim =

kāntiṃ haranti = muṡṇantīti tābhistathoktābhi:;
aruṇābhi: = raktābhi:, aṃgulīnāṃ

dīdhitibhi: = kāntibhi: | dīdhitiśabdāt
"krdikārādaktina:" (pā^ ga^ sū^)

iti ṅīṡ; abhyudgatam = unnatam; vandārūṇām = devānāṃ
vadanānām = mukhānā-

meva, ambujānām = padmānām, bodhanāya = vikāsāya,
bālātapasya, prasaram =

vyāptimeva, varṡam = vrṡṭim, ācarantam = kurvantam |
ivetyutprekṡāyām ||29||

nakṡatranāthakarakandalamāṃsalena

navyena pādanakhadīdhitijālakena |

niṡyandamānasuranirjhariṇīmaranda-{1. ^ṇīmamanda^-ma^, vi^
|}

dhārābhirāmacaraṇābjamivābjanābham ||30||

nakṡatretyādi | nakṡatranāthasya = candrasya, karāṇām =
kiraṇānāṃ kandalā: =

aṃkurā iva māṃsalena = sāndreṇa; navyena = navīnena,
pādanakhānām = caraṇanakhā-

nām, dīdhitijālakena = kāntisamūhena; niṡyandamānā =
pravahantī yā surā-

ṇām = devānām; nirjhariṇī = nadī, saiva marandadhārā =
makarandapravāha:, tayā abhi-

rāme = manohare, caraṇābje = caraṇakamale yasya tam;
añjanābhau yasya tam =

viṡṇum | "ac pratyanvavapūrvāt" (pā^ sū^ 5.4.75) iti
sūtre `ac' iti

yogavibhāgāt samāsānto'c pratyaya: | ivetyutprekṡāyām
||30||

@048

saṃsāraghoraparitāpajuṡāṃ janānāṃ

saṃrakṡaṇāya kimayaṃ samayo na veti |

jijñāsayā kṡaṇamivāvatarītukāmaṃ {1. ^kṡitimiva-ma^ |}

māṇikyakuṭṭimatalapratimānibhena ||31||

saṃsāreti | saṃsārasya = jagata:, yo dhīra: = bhayaṅkara:,
paritāpa: = du:kham, taṃ

juṡante = bhajantīti teṡāṃ tādrśānām, janānām =
lokānām, saṃrakṡaṇāya = rakṡāyai,

kim, ayam = eṡa:, samaya: = kāla:, asti, na vā-iti
jijñāsayā = jñātumi-

cchayā, māṇikyamaye kuṭṭimatale = kuḍyatale,
pratimānibhena = pratibimbavyājena,

"sadrśavyājayornibha:" iti trikāṇḍaśeṡa: | kṡaṇamiva =
muhūrtamiva, avatarītuṃ

kāma = icchā yasya tam ||31||

drṡṭvā jagattrayaguruṃ śirasā praṇemu-

rdūrānatena tuṡitālayapārijātam |

vācāmatītya padavīmabhivartamāna-

mārebhire stutibhirarcayituṃ ca devā: ||32||

drṡṭveti | tuṡitālayasya = tuṡitalokasya krte
kalpadrumabhūtam, tam, jaga-

tām = lokānām, trayasya = etatsaṃkhyākasya gurum =
svāminam, drṡṭvā = vilokya,

dūrānayena = dūrata eva namreṇa śirasā = mastakena,
praṇemu: = namaścakru: | atha ca

devā:, vācām = vāṇīnām, padavīm = sthānam, atītya =
ulaṅghya, abhivarta-

mānam = sthitaṃ tam = tuṡitādhipatim, arcayitum = pūjayitum
= ārebhire = prārambhaṃ

cakru: ||32||

tuṡitādhipaterdevakrtā stuti:

dīnāvalokanadaśāntarajrmbhamāṇa-

kāruṇyapūraparivāhamahāpraṇālai: {2. parivāra^-ma^, tri^
|} |

asmānapāṅgaya vinidrasarojamudrā-

karṇejapaistava surendra ! kaṭākṡapātai: ||33||

@049

dīnetyādi | he surendra = surādhipa ! dīnānām =
akiñcanānām, avaloka-

nasya = darśanasya, antare = avasare; jrmbhamāṇa: =
vardhamāna:, kāruṇyam = dayā eva,

pūra: = jalabharastasya parivāhasya = pravāhasya,
mahāpraṇālai: = viśālanirgama-

mārgai: | vinidrāṇām = vikacānāṃ sarojānām =
kamalānām, mudrāyā: = lakṡaṇasya,

karṇejapai: = sūcakai:, kaṭākṡapātai: = drṡṭipātai:,
asmān = etān stutikartrn

devān; apāṅgaya = krpayā vilokaya ||33||

svairojjihānasuṡamābharadugdhasindhu-

kallolakandalakarambitagātrayaṡṭe !

cūḍāvataṃsa ! tuṡitālayadevatānāṃ

tubhyaṃ nama: paramakāruṇikavratāya ||34||

svairetyādi | svairam = yatheccham, yathā syāttathā,
ujjihāna: = udgacchan;

suṡamāṃ bibharttīti suṡamābhara: = kāntisamūha eva yo
dugdhasindhu: = kṡirasamudra:,

tasya kallolakandalai: = vīcikandalai:, karambitā = vyāptā,
gātrayaṡṭi: = dehadaṇḍo

yasya tasya sambuddhau | he cūḍ+āvataṃsa = śirobhūṡaṇa |
paramam = mukhyam, kāruṇi-

kānām = dayālūnām, vratam = niyamo yasya tasmai;
karuṇāśīlaṃ svabhāvo yeṡā-

miti kāruṇikāsteṡām | "syāddayālu: kāruṇika:" ityamara:
| tubhyam =

tuṡitādhipataye; tuṡitālayadevatānām =
tuṡitalokavāsidevānām; nama: =

praṇāma: | astviti śeṡa ||34||

prajñāpradhānamahiṡīpadapaṭṭabandha-

sambhāvanātiśayasambhrtanirvrtāya {1. ^saṃbhrama^-vi^,
tri^ |} |

sarvottarāśramakathāmrtapānalīlā- {2.
śamadhanāmrta^-vi^, tri^ |}

goṡṭhīparāya guṇavāridhaye namaste ||35||

prajñetyādi | prajñāyā: = medhāyā:, pradhānamahiṡīpade
= mukhyamahiṡīsthāne, paṭṭa-

bandhanahetunā, ya: sambhāvanātiśaya: = bahumānātiśaya:,
tena sambhrtam = pūjitaṃ

yathā syāt tathā, nirvrtāya = sukhitāya | sarvottara: =
sarvotkrṡṭo ya āśrama: =

saṃnyāsāśrama:, tatsambadhinī kathā eva amrtam = sudhā,
tasya pānārthaṃ yā

@050

līlāgoṡṭhī = līlāsammarda:, tasyāṃ parāya =
āsaktāya, guṇavāridhaye = guṇasamudrāya,

te = tubhyam | yuṡmacchabdasya caturthyekavacane'nvādeśa: |
nama: = praṇāma: | astviti

śeṡa: ||35||

maitrīkalatrakucabhārapaṭīrapaṅka-

patrāvalīmakarikāṅkaramaṇḍitāya |

tejastaraṅgitadigantarakandarāya,

trailokyabhāgyaparipākabhuve namaste ||36||

maitrītyādi | maitrī eva kalatram = patnī, tasya kucabhāre
= stanabhāre, ya:

paṭīrapaṅka: = candanakardama:, patrāvalyā
makarikāṅkuraśca, tābhyāṃ maṇḍitāya =

alaṃkrtāya = śobhamānāya | tejasā = kīrttyā,
taraṅgitā = vyāptā, digantarāṇi =

diṅmukhā eva kandarā = guhā yasya tasmai,
trailokyabhāgyasya = trilokīdiṡṭasya

ya: paripāka: = phalonmukhatvam, tasya bhuve =
utpattisthānāya, te namo'stu ||36||

mārapratāpabaḍavānalakīlajāla-

jājvalyamānajananārṇavadharmanāve |

divapālaśekharitaśāsanapatrikāya

dikyānubhāva ! jagadekaguro ! namaste ||37||

māretyādi | he divyānubhāva = he divyaprabhāva ! he
jagadekasvāmin !

mārapratāpa: = manmathateja eva, baḍavānala: = aurvāgni:,
tasya kīlajālai: =

jvālāsamūhai:; "vāḍavo baḍavānala:",
`vahnerdvayorjvālakīlau' ityubhayatrāmara: |

jājvalyamāna: = pradīpyamāno yo jananārṇava: =
saṃsārasāgara:, tasya; dharmā-

caraṇāya naukābhūtāya, dharmataraye iti yāvat | dikpālai:
= digdevai:, śekharitā =

śirobhūṡaṇīkrtā, śirobhiruhyamānetyartha:,
śāsanapatrikā = ādeśapatramiva,

yasya tasmai | te nama: = praṇāma: | astviti śeṡa: ||37||

@051

niṡyandamānanirapāyakrpāpravāha-

vīcīviṭaṅkavalamānaviśāladrṡṭe !

dhyānāmrtadravataraṅgitacittavrtte !

devādideva ! jagadekadrśe namaste ||38|| niṡyandamānetyādi
| niṡyandamānasya = prasravamāṇasya, nirapāyasya = avi-

cchinnasya, krpāpravāhasya = karuṇāpūrasya, vīcīnām =
taraṅgāṇām, viṭaṅkeṡu =

kapotapālikāsu | "kapotapālikāyāṃ tu viṭaṅke
puṃnapuṃsakam" ityamara: |

unnatapradeśeṡviti yāvat | balamāne = viśāle = dīrghe,
drṡṭī = netre yasya, tasya

sambuddhau | anena tasya drṡṭe: krpāparipūrṇatvamuktam |
dhyānam = samādhireva,

amrtadrava: = sudhāsyandastena taraṅgitā = āloḍitā,
cittavrtti: = āśayasta-

tsambuddhau jagatām = lokānām, ekadrśe = ekacakṡuṡe,
jñānapradāyetyartha: | he

devādideva = he deveṡu pramukha ! te = tubhyam, nama: =
praṇāma: | astviti śeṡa: ||38||

nirvyājakrttagalanirgaladasradhārā-

nirvāpitakṡudhitarākṡasajāṭharāgne !

nirvāṇakelikrtinirmitisūtradhāra !

netrābhirāma ! surarāja ! namo namaste ||39||

nirvyājetyādi | nirvyājam = niṡkapaṭaṃ yathā syāt tathā
krttāt = chinnāt,

galāt = kaṇṭhāt, nirgalantyā = nirgacchantyā,
asradhārayā = raktapravāheṇa,

nirvāpita: = śamita:, kṡudhitasya = bubhukṡāyuktasya,
rākṡasasya = rakṡasa:, jāṭharāgni: =

udaravahniryena tasya sambuddhau | nirvāṇam = apavarga eva
kelikrti: = nāṭyam,

tasya nirmitau = pravartane; sūtram = nāṭyasādhanaṃ
dhārayatīti sūtradhāra: |

"nāṭyopakaraṇādīni sūtramityabhidhīyate |

sūtraṃ dhārayatītyarthe sūtradhāro mato budhai:" ||

iti tallakṡaṇāt, tatsadrśa: prārambhaka iti yāvat |
netrābhyām = locanābhyām,

abhirāma: = manoharastatsambuddhau; he surarāja = devendra: !
te = tubhyam, namo nama: =

muhurmuhu: praṇāma: | astviti śeṡa: ||39||

@052

gandharvarājamahilājanagīyamāna-

kīrttipravāhaparivāhitadiṅmukhāya |

bhavyānurakṡaṇaparāya phalonmukhīna-

bhāgyādhikāya bhagavan ! bhavate praṇāma: ||40||

gandharvetyādi | he bhagavan = he prabho !
gandharvarājānāṃ mahilājanai: = strī-

janai:, gīyamānena kīrtipravāheṇa = yaśa:pūreṇa,
parivāhitāni = plāvitāni,

diṅmukhāni = digbhāgāni yasya tasmai | bhavyānām =
bhaktinabhrāṇām, anu-

rakṡaṇe = pālane, āsaktāya = saṃlagnāya, phalam =
pariṇāmaṃ prati unmukhīnena =

unmukhagāminā, phalapradenetyartha: | bhāgyena = daivena,
adhikāya, bhavate = tuṡitādhi-

pāya, praṇāma: = prakarṡeṇa nati: | astviti śeṡa: ||40||

nityapravrttaniravadyamahāpradāna-

śobhāparājitasuradrumakāmadheno |

śuddhāśayāya sucaritravibhūṡaṇāya

tubhyaṃ namastuṡitalokadhurandharāya ||41||

nityetyādi | nityapravrttānām = avicchinnānām,
niravadyānām = nirduṡṭā-

nām, mahāpradānānām, śobhayā = kāntyā, parājite =
parābhūte, suradruma: =

kalpavrkṡa:, kāmadhenu: = surabhiśca yena, tatsambuddhau;
śuddha: = pūta:, āśaya: = cittavrtti-

ryasya tasmai | "abhiprāyaśchanda āśaya:" ityamara: |
sucaritram = śobhanacaritra-

meva vibhūṡaṇamalaṅkāro yasya tasmai; tuṡitalokasya
dhurandharāya = bhāravahane

samarthāya, tubhyam = tuṡitādhipataye; nama: = praṇati: |
astviti śeṡa: ||41||

rākāsudhākiraṇabimbamano'bhirāma-

vaktrāvadhūtavaravārijavaibhavāya |

śāntāśayāya śapharadhvajabāhuvīrya-

muṡṭindhayāya munimānyadhiye namaste ||42||

rāketyādi | rākāyā: = pūrṇimāyā:, sudhākiraṇasya =
candrasya, bimbam =

ākāra iva yad vaktram = mukham, tenāvadhūta: = tiraskrta:,
varavārijānām = śreṡṭha-

@053

kamalānāṃ vaibhava: = māhātmyaṃ yasya tasmai;
śapharadhvajasya = makaradhvajasya, kāma-

devasyeti yāvat, yad bāhuvīryam = bhujabalam, tasya muṡṭiṃ
dhayatīti tasmai

muṡṭindhayāya = vināśakāya; śāntāśayāya =
śāntacittavrttaye, munimānyānām =

muniśreṡṭhānāṃ yā dhī: = buddhiryasya tasmai; te =
tubhyam, namo'stu ||42||

śrṅgāritāyatadigantamadāvalendra-

śuṇḍārakāṇḍaparibhāvukabāhudaṇḍam |

saundaryakandalitacārumukhāravindaṃ

vandāmahe varadarāja ! bhavantameva ||43||

śrṅgāritetyādi | he varadānām = varapradāyināṃ rājā
= śreṡṭhastatsambuddhau !

śrṅgārita: = maṇḍita: "śrṅgāro gajamaṇḍana:" iti
hemacandra: | āyata: = vistrta:

digantamadāvalendrasya = diggajaśreṡṭhasya,
śuṇḍāradaṇḍa: = śuṇḍādaṇḍa:, tasya pari-

bhāvukau = śobhayā nirākariṡṇū, bāhudaṇḍau =
bhujadaṇḍau yasya tam; saundaryeṇa =

sundaratayā, kandalitam = yuktam, cāru = śobhanam,
mukhāravindam = mukhakamalam,

yasya tam | bhavantam = tuṡitādhipatimeva, vandāmahe =
praṇamāma: ||43||

vīra ! tvameva vijitākhiladiṅmukhasya

mīnadhvajasya vinipātavidhau vidagdha: |

siṃhād rte jagati ka: khalu dhīracetā

dantāvalaṃ jayati jarjaritādrikūṭam ||44||

vīreti | he vīra = he balaśālin ! tvam = bhavāneva; vijitam
= parājitam,

akhilam = samagram, diṅmukham = āśāmukhaṃ yena tasya;
mīnadhvajasya = mārasya,

makaradhvajasyetyartha: | vinipāta: = parājaya eva vidhi: =
vyāpāra:, tasmin;

vidagdha: = samartha: asīti śeṡa: | yato hi, jagati = loke;
siṃhāt = kesariṇa:,

rte = vinā, ka:, dhīram = gabhīram = ceta: = hrdayaṃ yasya
sa:; jarjaritā: = śithi-

līkrtā:, adrīṇām = parvatānām, kūṭā: = śikharāṇi
yena tam, dantāvalam =

gajam; "dantī dantāvalo gaja:" ityamara: | jayati =
vaśīkaroti ||44||

@054

vidveṡatāpamakhilaṃ jagatāṃ vinetuṃ

śaktastvameva śaraṇāgatapuṇyarāśe !

dhārādharaṃ taralavidyutamantareṇa

dāvānalaṃ śamayituṃ bhuvi: ka: kṡameta ! ||45||

vidveṡetyādi | śaraṇam = rakṡitāram; "śaraṇaṃ
grha-rakṡitro:" ityamara:;

āgatānām = prāptānām; puṇyarāśe = puṇyasamūharūpa !
jagatām = lokānām,

akhilam = sampūrṇam, vidveṡeṇa = parasparaṃ krodhena
janitaṃ tāpam = auṡṇyam; vine-

tum = nāśayitum; tvameva = bhavāneva, śakta: samartha:;
asīti śeṡa: | yato hi

bhuvi = loke, taralā = cañcalā, vidyut = taḍit yasya tam;
dhārādharam = jala-

dharam; "dhārādharo jaladhara:" ityamara: | antareṇa = vinā;
dāvānalam = vanā-

gnim; "vane ca vanavahnau ca davo dāva iheṡyate" iti yādava:
| śamayitum-

śāntaṃ kartum; (anya:) ka: kṡameta = samartho bhavet ||45||

mohāndhakāramuṡitāni jagattrayāṇi

puṇyādhika ! tvamasi bodhayituṃ pravīṇa: |

ko vā vikāsayitumarhati kokabandhuṃ

bhānuṃ vinā śaradi paṅkajakānanāni ||46||

mohetyādi | puṇyamevādhikaṃ yasya sa:, tatsambuddhau
puṇyādhika ! = ati-

puṇyamaya ! jagattrayāṇi = lokatrayāṇi; moha
evāndhakārastena muṡitāni =

moṡamāptāni; naṡṭajñānānītyartha: | bodhayitum =
jñāpayitum; tvameva pravīṇa: =

catura:; asi = vartase | yato hi śaradi = śaradrtau;
paṅkajakānanāni = kamala-

vanāni; vikāsayitum = prakāśayitum; kokānām =
cakravākāṇām; "koka-

ścakraścakravāka:" ityamara:; bandhum = priyam; bhānum =
sūryaṃ vinā = antareṇa, ka:

arhati = śaknoti ||46||

@055

trṡṇāpravāhamavaśoṡayituṃ janānāṃ

tejasvināmadhipa ! dakṡatarastvameva |

kalpāvasānabaḍavānalamantareṇa

ka: pārayejjagati pātumapāmadhīśam ||47||

trṡṇetyādi | he tejasvināmadhipa = pratāpināmadhīśvara
! janānām =

lokānām; trṡṇāyā: = vāsanāyā:, santatim = jālam,
avaśoṡayitum =

śuṡkīkartum, nāśayitumiti yāvat, tvameva = bhavāneva;
dakṡatara: = paṭutara: |

asīti śeṡa: | apāmadhīśam = samudram, antareṇa = vinā;
kalpāvasāne = pralaya-

kāle; "samvarta: pralaya: kalpa: kṡaya: kalpānta ityapi"
ityamara: | baḍavānalam =

vāḍavāgnim, pātum = śoṡayitum, ka: pārayet = śaknuyāt
||47||

dhīra ! tvameva jananāmbunidhestrilokīṃ

pāraṃ paraṃ gamayituṃ paṭutāmupaiṡi |

ko vā vihāya bhuvane kuhanāvarāhaṃ

kṡoṇīsamuddhrtividhau kuśala: payodhe: ||48||

dhīreti | he dhīra = he dhairyaśāli !, trilokīm =
jagattrayam, jananasya =

janmana:, ambunidhe: = samudrasya, param = antimam, pāram =
taṭam, gamayitum =

preṡayitum; tvameva = bhavāneva, paṭutām = dakṡatām;
upaiṡi = prāpnoṡi | bhuvane =

loke; payodhe: = samudrāt; kṡoṇyā: = prthivyā:,
samuddhrtividhau = samuddharaṇakarmaṇi;

kuhanayā = kapaṭena, varāham = varāharūpadhāriṇam,
viṡṇumityartha:, vihāya =

tyakvā; ka: kuśala: = pravīṇa:; astīti śeṡa: ||48||

itthaṃ suparvavihitāṃ stutimādareṇa

śrutvā prasannahrdayastuṡitādhirāja: |

gambhīravāridharagarjitamandareṇa

tān pratyuvāca vacasā madhurākṡareṇa ||49||

itthamiti | ityam = anena prakāreṇa, sa:, tuṡitādhirāja: =
tuṡitadeva-

lokādhipati:; suparvavihitām = devai: krtām, stutim =
stotram; śrutvā =

@056

ākarṇya; prasannahrdaya: = prītimanā: san; gambhīraṃ yad
vāridharāṇām = meghānāṃ

garjitam = dhvani:, tadiva mandareṇa = bahalena; "mandaro
manthaparvate | svargamandā-

rayormande bahale" iti hemacandra: | madhurāṇi = svādūni,
priyāṇi hitakarāṇi

cetyartha:, akṡarāṇi = varṇāni yasmiṃstena, vacasā =
vāṇyā, tān = devān, pratyu-

vāca = uttaraṃ dattavān ||49||

tuṡitādhipate: piprcchā

bho bho: purandaramukhā haridantapālā:

sambhūya yūyamiha sādaramāgatā: kim !

kārya mayā kimapi ced bhavatāma bhīṡṭa

māvedyatāmalamiha stutisampadeti ||50||

bho bhoriti | yūyam = bhavanta:; purandaramukhā: =
indrādyā:; haridantapālā: =

dikpālā:; iha = mama samīpe; sambhūya = militvā; kim = kena
kāryeṇa, sādaram =

sasammānam; āgatā: = āyātā:; stha iti śeṡa: | ced =
yadi; bhavatām =

yuṡmākam; kimapi kiñcidapi; kāryam = prayojanam, abhīṡṭam
= abhilaṡitam;

astīti śeṡa: | tarhi tat = abhīpsitakāryam; āvedyatām =
nivedyatām | (mama)

stutisampadā = stotrātiśayena; alam = na kimapi kāryaṃ
setsyatīti bhāva: |

atra niṡedhyasya niṡedhyaṃ prati karaṇatvāt trtīyā
||50||

devānāṃ nivedanam

te'pi prasannamanasa: praṇipatya tasmai

vyajñāpayan vinayanamritapūrvakāyā: |

devādhideva !  jagatāmavabodhanāya,

santiṡṭhate samucito'vasarastaveti ||51||

te'pīti | te = devā api, prasannamanasa: = prasannahrdayā:
santa:, tam praṇi-

patya = praṇāmaṃ krtvā; vinayena namrita: = nāmita:
kāyasya pūrvabhāgo yaiste,

santa:, tasmai = tamanukūlayitum; "kriyārthopapadasya
karmaṇi^" (pā^ sū^

2.3.14) iti caturthī | "devānāmadhideva =
devānāmadhīśvara ! jagatām =

lokānām, avabodhanāya = jñānāya; tava = tvatkrte;
samucita: = anukūla:; ava-

sara: = samaya:; santiṡṭhate = samprāpta:"- iti vyajñāpayan
= vijñāpayanti sma |

@057

`santiṡṭhate' ityatra "samavapravibhya: stha:" (pā^ sū^
1.3.22) iti

sūtreṇātmanepadam ||51||

ākarṇya tadvacanamaśrutapūrvameṡāṃ

kālādicintanapara: kṡaṇameṡa bhūtvā |

niścitya tat sakalameva nidhirguṇānāṃ

pratyabravīt punaramūn prathitāpadāna: ||52||

ākarṇyetyādi | eṡa: = tuṡitādhipa:; eṡām =
indrādidevānām; aśruta-

pūrvam = pūrvamaśrutam, tadvacanam =
jagatāmavabodhanarūpam, ākarṇya = śrutvā, kṡaṇam =

kiñcit kālam; kālādīnām = kāla-deśa-vyaktyādīnāṃ
cintane = ālocane

para: = āsakto bhūtvā, sa: prathitam = prakhyātamapadānam =
vrttakarma yasya sa:, guṇānāṃ

nidhi: = guṇānidhānam; sakalam = uparyuktaṃ
kāladeśādikaṃ niścitya = vicārya,

amūn = sammukhasthān devān; pratyabravīt = pratyuttaraṃ
dattavān ||52||

tuṡitādhipate: pratijñā

śuddhodanasya sutatāmahametya satyaṃ

sambodhanaṃ trijagatāṃ niyataṃ kariṡye |

aṅgairdhanairasubhirapyahametadeva

samprārthya puṇyanicayaṃ krtavān pureti ||53||

śuddhodanasyeti | (bho devā: !) śuddhodanasya = etannāmno
rājña:, sutatām =

putrabhāvametya = prāpya, avaśyameva trijagatām =
lokatrayasya, sambodhanam = samya-

ktattvabodhanam, niyatam = niścayena; kariṡye = vidhāsyāmi |
aham = tuṡitādhi-

patirapi; purā = pūrvasmin kāle, aṅgai: = śarīrāvayavai:,
dhanai: = vittai:, asubhi: =

prāṇai:, "puṃsi bhūmnyasava: prāṇā:" ityamara:; etadeva =
lokatrayasambodhanameva

samprārthya = saṅkalpaṃ krtvā; puṇyanicayam =
puṇyarāśim, nānāvidhapuṇyāni krta-

vān | iti: niścayārthe ||53||

@058

iti krtavati tasmin satyasandhe pratijñāṃ

parahitaparabhāve pāramīpāraniṡṭhe |

pramuditamanasaste sphītaromāñcadaṇḍa-

pracayaniculitāṅgā: pratyagacchan, yatheccham ||54||

itīti | iti = ittham, satyā = tathyā, sandhyā = pratijñā
yasya tasmin;

"sandhyā sthitipratijñayo:" iti hemacandra: | pareṡām =
anyeṡām, hite = arthe,

para: = utkrṡṭo bhāva: = āśayo yasya tasmin; paramasya
bhāva: pāramī; atra bhāva-

ṡyaḍantāt striyāṃ ṅīṡ; tasyā prajñādimukhyatāyā:
pāre niṡṭhā = vyavasthiti-

ryasya tasmin; "niṡṭhotkarṡavyavasthayo:" iti hemacandra: |
tasmin = tuṡitādhi-

patau; pratijñām = śapatham, krtavati = vihitavati sati, te
= devā:; sphītānām =

pravrddhānāp, romāñcadaṇḍānām =
daṇḍākārapulakānām, pracayena = samūhena, vipu-

litāni = āvrtāni, aṅgāni = avayavā yeṡāṃ te;
pramuditamanasa: = prasannahrdayā:

santa:; yatheccham = yathābhilaṡitam, pratyagacchat =
pratinivrttā: || atra mālinī

vrttam | lakṡaṇaṃ tu pūrvaṃ prathamasargante uktam ||54||

atha kānicideva vāsarāṇi kṡapayitvā tridive sa devarāja:
|

vidadhe vividhavratojjvalāyāṃ pratisandhiṃ
prthivīpatermahiṡyām ||55||

iti buddhaghoṡaviracite padyacūḍ+āmaṇināmni mahākāvye
dvitīya: sarga: ||

atheti | atha = etadanantaram, sa: devarāja: =
tuṡitādhipati:; kānicideva

vāsarāṇi = dināni, tridive = tuṡitaloke, kṡapayitvā =
yāpayitvā, prthvīpate: =

rājña: śuddhodanasya | vividhai: = nānāprakārai:, vratai:
= upavāsādibhi:, ujjvalā-

yām = dīptāyām, mahiṡyām = paṭṭābhiṡiktāyām,
pratisandhim = garbhapraveśam,

vidadhe = krtavān | viyoginī vrttam | viṡame sa-sa-jā
guru: same sa-bha-rā lo'tha

gururviyoginī" iti lakṡaṇāt ||55||

iti padyacūḍ+āmaṇimahākāvyasya kīrtivyākhyāyāṃ
dvitīya: sarga: ||

@059

trtīya: sarga:

dauhrdaliṅgādhānam

athodayaṃ {1. athohitaṃ-pa^; athotsavaṃ-tri^ |}
śākyamahīpatīnāmānandamālījanalocanānām |

āśvāsanaṃ sajjanamānasānāmādhatta sā
dauhrdaliṅgabhāryā ||1||

atheti | atha = garbha praveśānantaram; sā āryā =
śreṡṭhā rājñī māyādevī;

śākyamahīpatīnām = śākyānvayavaṃ śajānāṃ rājñām;
udayam = abhivrddhikaram;

ālījanalocanānām = sakhījananetrāṇām; ānandam =
sukhadāyakam; sajjana-

mānasānām = sajjanahrdayānām, āśvāsanapradam,
dauhrdaliṅgam = garbhalakṡaṇam,

"dohadaṃ dauhrdaṃ śraddhā lālasā sūtimāsi tu" iti
hemacandra: | ādhata = dadhāra |

asmin sarge upajātivrttam ||1||

garbhalakṡaṇavarṇanam

vivardhamānena ca madhyamena śyāmāyamānena ca cūcukena |

garbhodayo'bhūdalasekṡaṇāyāstasyā:
sakhīnāmanumānagamya: ||2||

atha kavi: saptabhi: padyairmāyādevyā garbhalakṡaṇāni
varṇayati vivardhamānene

tyādinā | madhyena = madhyabhāgena, vivardhamānena =
vrddhiṃ prāpnuvatā, cūcukena =

stanāgrabhāgena ca, śyāmāyamāne = kārṡṇya dhārayatā,
alasekṡaṇāyā: = alase īkṡaṇe =

netre yasyāstasyā:, tasyā: = māyādevyā:, garbhodaya: =
garbhadhāraṇam, sakhīnām =

ālījanānām, anumānena = anumityā, gamya: = jñeya:, abhūt
= jāta: ||2||

mahāmunīnāmapi mānanīye garbhatvamātasthuṡi bodhisattve |

madhyastadīyo manaso'pi sūkṡma: priyādiva sphītataro
babhūva ||3||

@060

mahāmunīnāmiti | mahāmunīnām = muniśreṡṭhāmapi,
mānanīye = pūjye,

bodhisattve = tasmin tuṡitādhipatau, garbhatvam =
garbhasthatvam, ātasyuṡi =

adhiṡṭhite, sati; tasyā: = māyādevyā:, manasa: =
aṇuparimāṇādapi cittāt,

sūkṡma: = sūkṡmataro madhya: = madhyabhāga:, priyādiva =
garbhadhāraṇanimittakānandādi-

veti hetūtprekṡā | sphītatara: = atyantaṃ sphīta:,
vistrta ityartha: | babhūva =

abhūt ||3||

yathā yathā vrddhimavāpa tasyā madhyaṃ mahiṡyā
mahanīyamūrtte: |

tathā tathā vrddhimavāpa gātramaputratāśokakrśasya
bharttu: ||4||

yathā yatheti | tasyā: mahanīyamūrttai = praśastākrte:,
mahiṡyā: = māyādevyā:,

madhyam = śarīramadhyabhāga:, yathā yathā = yena yena
prakāreṇa, vrddhim = vardhanam,

avāpa = prāptavān, tathā tathā = tena tena prakāreṇa,
tasyā: bhartu: = rājña: śuddho-

danasya, aputratayā = putrābhāvena, krśasya = dīnasya,
sata:, gātram = śarīram;

vrddhimavāpa ||4||

stanadvayasyāgramabhūd vivarṇaṃ sākaṃ sapatnīvadanena
tasyā: |

kiñcānanaṃ garbhabharālasāyā: kīrttyā samaṃ
pāṇḍuramāsa bharttu: ||5||

stanadvayeti | garbhabharālasāyā: = garbhabhāreṇa
stabdhāyā:; tasyā: = mahiṡyā

māyādevyā:; stanadvayasya = cūcukadvayasya, agram =
agrabhāgam, samāna: patiryāsāṃ

tāsāṃ mukhena = ānanena; sākam = sārdham, vivarṇam =
vikrtavarṇaṃ nīlavarṇamityartha:;

abhūt = babhūva | kiñca = atha ca; tasyā ānanam; bhartu: =
rājña: śuddhodanasya;

kīrttyā = yaśasā, samam = saha, pāṇḍuram = dhavalam;
"hariṇa: pāṇḍura: pāṇḍu:"

ityamara: | āsa = babhūva | māyādevyā: stanāgranīlimnā
garbhamanumāya sapatnya:

īrṡyayā vivarṇavadanā babhūvuriti bhāva: | atra
sahoktiralaṅkāra: ||5||

@061

antargatasyādbhutavikramasya viśvatrayīvismayanīyamūrtte: |

pratāpavahneriva dhūmajālaistasyā: stana: śyāmamukho
babhūva ||6||

antargatasyeti | tasyā: = māyādevyā:; stana: = cūcuka:;
antargatasya =

garbhagatasya; adbhutavikramasya = vismayanīyaparākramasya;
viśvānām = lokānām,

trayyā = trayeṇa, vismayanīyā = āścarya prāpaṇīyā,
mūrtti: = śarīraṃ yasya tasya;

"viśvaṃ krtsne ca bhuvane viśvadeveṡu nāgare" iti
viśva:"; "striyāṃ mūrti-

stanustanū:" ityamara: | pratāpavahne: = pratāpāgne:;
dhūmajālai: = dhūmasamūhairiva;

śyāmamukha: = nīlāgrabhāgo babhūva = abhūt
ivetyutprekṡāyām ||6||

tasyā: stanadvandvamaninditāṅgyā: śyāmaṃ
śikhāyāmavaśeṡapāṇḍu |

taṭābhighātāhitapaṅkamudrāmādhatta
nāgādhipakumbhalakṡmīm ||7||

tasyā iti | aninditāni = anavadyāni, aṅgāni = avayavā
yasyā-

stasyā = māyādevyā:; stanadvandvam = stanayugalam;
śikhāyām = agrabhāge, "śikhāgra-

mātre cūḍ+āyām" iti hemacandra: | śyāmam = nīlavarṇam,
avaśeṡe = agrabhinnapradeśe;

pāṇḍu = dhavalaṃ (bhūtvā); taṭasyābhighātena =
tiryagdantaprahāreṇa, āhitā =

utpāditā, paṅkamudrā = kardamacihnam, tām; nāgādhipasya =
gajapate:, airāvata-

syetyartha:, kumbhayo: = gaṇḍasthalayo:, śobhām = kāntim;
ādhatta = dadhāra ||7||

garbharakṡā

vrddhā vitenurvividhauṡadhībhi: putrasya
rakṡāmudarasthitasya |

saiva smaropadravapīḍitānāṃ babhūva rakṡā
bhuvanatrayāṇām ||8||

vrddhā iti | vrddhā: = vayovrddhā: striya:;
vividhauṡadhībhi: = nānāvidhairauṡadha-

viśeṡai:; udarasthitasya = garbhasthasya; putrasya = śiśo:;
rakṡām = rakṡaṇakarma;

vitenu: = vistārayāmāsu: | saiva = udarasthaśiśo:
rakṡaṇakriyaiva; smaropadraveṇa =

manmathabādhayā pīḍitānām = santaptānām;
bhuvanatrayāṇām = lokatrayāṇām;

rakṡā = pālanam babhūva = abhūt | māraṃ jeṡyato'sya
rakṡayā jagattrayamapi mārād

@062

rakṡitamiti bhāva: | atra bhuvanatrayāṇāmiti
udbhūtāvayavabhedavivakṡayā bahu-

vacanamiti bodhyam ||8||

puṃsavanādi krtyam

puṇye muhūrtte puruhūtalakṡmī: kulānurūpaṃ
gurugarbhavatyā: |

yathākramaṃ puṃsavanādi krtyaṃ nirvartayāmāsa nrpo
mahiṡyā: ||9||

puṇye iti | sa puruhūtasya = indrasyeva lakṡmī: = śobhā
yasya sa:; nrpa: =

rājā; puṇye = pavitre; muhūrte = kāle; gurugarbhavatyā: =
pravrddhagarbhāyā: svakīya-

bhāryāyā:; mahiṡyā: = māyādevyā:; yathākramam =
kramamanatikramya, ānupūrvyeṇe-

tyartha: | puṃsavanamādi yasya tat, pumān sūyate'neneti
puṃsavanam | ādinā

sīmantonnayanasya parigraha: | krtyam = karma; kulānurūpam =
svavaṃśānukūlam;

nivartayāmāsa = samapādayat ||9||

putrotpatti:

prabhātaveleva sahasrabhānuṃ pradoṡalakṡmīriva
śītaraśmim |

bhadre muhūrte nrpadharmapatnī prāsūta putraṃ
bhuvanaikanetram ||10||

prabhātetyādi | sā nrpadharmapatnī = rājamahiṡī
māyādevī, bhadre = maṅgala-

maye; "śva: śreyasaṃ śivaṃ bhadram" ityamara: | muhūrte =
kāle; bhuvanasya = jagata:,

ekanetram = mukhyacakṡurbhūtam, jñānapradamityartha:; putram
= sutam; sahasrabhānum = sūryam,

prabhātavelā = prāta:kāla iva; śītaraśmim = candram;
pradoṡalakṡmī: = śubharātri-

riva, prāsūta = suṡuve ||10||

tadīyamāhātmyasūcakāni asādhāraṇāni āścaryajātāni

tatrāntare tāmarasairudārairudañcitairañcitapañcavarṇai:
|

sañchāditā tasya vihāraheto: krtopahāreva {1.
krtopakāreva-ma^ |} babhūva prthvī ||11||

mahātmanastasyāvatārakāle
tadīyamāhātmyasūcakānyāścaryajātāni kavi-

rvarṇayati ekādaśabhi: padyai: | tatrāntare iti |
tatrāntare = siddhārthāvatāsamaye

@063

udārai: = mahadbhi:; "udāro dātrmahato:" ityamara: |
udañcitai: = tadgatai:,

añcitapañcavarṇai: = varṇapañcakālaṃkrtai:; tāmarasai:
= padmai:; "paṅkeruhaṃ tāmarasaṃ

sārasaṃ sarasīruham" ityamara:, sañchāditā = sañchannā,
prthvī = bhūmi:; tasya =

siddhārthasya bodhisattvasya; vihāraheto: = krīḍāheto:;
krta: = arpita:, upahāra: =

upāyanaṃ yayā sā; babhūva = jātā | ivetyutprekṡāyām
||11||

śākhāsu śākhāsu samudbhavadbhivicitrapatrai:
śatapatrajātai: |

cakāśire tasya vilokanāya sañjātanetrā iva śākhino'pi
||12||

śākhāsviti | śākhina: = vrkṡā api; tasya =
siddhārthasya; vilokanāya =

darśanāya, śākhāsu śākhāsu iti = pratiśākham;
samudbhavadbhi: = utpattimadbhi:,

vicitrāṇi = nānāvarṇāni, patrāṇi = dalāni yeṡāṃ
tai:, śatapatrāṇām = padmā-

nām, jātai: = samūhai:, "śatapatraṃ kuśeśayam" ityamara:
| sañjātanetrā: = cakṡu-

ṡmanta iva | babhūvuriti vacanavipariṇāmena pūrvata:
sambandha: | atrāvatārakāle

vrkṡotpanneṡu puṡpeṡu
siddhārthadarśanaikaphalakavrkṡasambandhi
netratvamutprekṡyate ||12||

asmākamutpattirivātra bhūmau buddhāṅkurāṇāmapi
durlabheti |

sandarśanāyeva śarīrabhājāṃ nālīkamāsīnnabhasa:
sthale'pi ||13||

asmākamiti | atra ākāśasthale; asmākam = padmānām;
utpatti: = janma

iva, bhūmau = prthivyām; buddhāṃkurāṇām =
buddhānāmābhinavodgamānām; "aṃkuro

romṇi salile rudhire'bhinavodgame: iti haima: | api, utpatti: =
janma, durlabhā =

duṡprāpā, apūrveti yāvat | ityevaṃ śarībhājām =
dehinām; sandarśanāya = bodha-

nāya; ivetyutprekṡāyām; nālīkam = padmam; "nālīkau
padmanārācau" iti

trikāṇḍaśeṡa: | nabhasa: = gaganasya, sthale = pradeśe'pi;
āsīt = abhūt | gaganā-

ravindavad buddhotpattirapi atidurlabheti bhāva: ||13||

@064

asyopadeśādakhilo'pi satyaṃ nirvāṇamabhyeṡyati jīvaloka:
|

kimasmadabhyujjvalanairatīva nirvāṇamīyurnirayāgnayo'pi
||14||

asyeti | (yadi) akhila: = samagra:, api, jīvaloka: = jagat,
asya =

siddhārthasya, upadeśāt = śikṡāta:, nirvāṇam =
mokṡapatham, abhyeṡyati = gamiṡyati,

(tarhi) asmadabhyujjvalanai: = asmākaṃ narakāgnīnāṃ
jvalanai:, kim ? na kimapi

prayojanamiti bhāva: | itīva = iti matveva; nirayāgnaya: =
narakāgnaya:, api,

nirvāṇam = viśrāntiṃ kaivalyaṃ ca "nirvāṇaṃ
mokṡanirvrttyorviśrāntau karimajjane"

iti hemacandra: | īyu: = prāpu: ||14||

mahātmanastasya mahīdhrapātagurūṇi pādākramaṇāni
soḍhum |

apārayantīva bhrśaṃ cakampe viśvambharā
viślathaśailabandhā ||15||

mahātmanā iti | tasya mahātmana: = siddhārthasya,
mahīdhrāṇām = parvatānām;

"mahīdhra-śikhari-kṡmāmrdahāryadhara parvatā:" ityamara:
| pātavat = patanavat,

gurūṇi = durbharāṇi; pādākramaṇāni = pādavinyāsān;
soḍhum = kṡantum, apāra-

yantī = aśaknuvānā; viśvaṃ bibharttīti viśvambharā =
bhūmi:, viślathā: = viśīrṇā,

śailānām = girīṇām, bandhā: = avayavasaṃyogā: yasyā
sā, satī; bhrśam =

atyartham, cakampe = kampitavatī ||15||

tālapramāṇā: sahasā dharitrīṃ bhittvā
samuttasthurudapravāhā: {1. udakpravāhā:-ka^ |} |

puṇyātmanastasya namaskriyārtha bhujaṅgalokā iva
śeṡavaśyā: ||16||

tāletyādi | tasya puṇyātmana: = pavitramanasa:,
siddhārthasya; namaskriyā-

rtham = praṇatyartham, tāla: pramāṇaṃ yeṡāṃ te;
udavāhā: = jalapravāhā: | atra "na

lumatāṅgasya" (pā^ sū^ 1. 163) ityasyānityatvena
`māṃspacanyā' ityatreva

pratyayalakṡaṇena vibhaktiparakatvādudakaśabdasya
udannādeśa: | yadvā = udakaśabda-

paryāya udaśabdo'pi vartate śabdaratnāvalyām | dharitrīm =
prthivīm, bhittvā =

bhedanaṃ krtvā, śeṡasya = anantanāgasya, vaśyā:
vaśaṃgatā:, adhīnā ityartha:,

@065

bhujaṅgalokā: = sarpā iva, sahasā = anāyāsena; samuttasyu:
= udatiṡṭhan | ivetyu-

tprekṡāyām ||16||

amucya sarvatra vitāyamānairākāśagaṅgāsalilāvadātai: |

yaśa:pravāhairiva lipyamānā diśa: samastā: {1.
praśastā-tri^ |} viśadībabhūvu: ||17||

amucyeti | sarvatra = jagati; vitāyamānai: =
vistāramāpādayadbhi:; ākāśa-

gaṅgāyā: = devanadyā:; salilavat = jalavadavadātai: =
śubhrai:, yaśa:pravāhai: = kīrtti-

pravāhai:; "avadāta: sito gaura:" ityamara: | lipyamānā: =
limpantya:;

samastā: = sarvā api diśa: = āśā:; viśadībabhūvu: =
prasedu: ||17||

`jāta: prthivyāmadhipo munīnām' iti bruvāṇā iva
viṡṭapānām |

maṅgalyaśaṅkhānakamardalādyavādyaprabhedā: {2.
musalva^-ka^ |} svayameva reṇu: ||18||

jāta iti | prthivyām = jagati; munīnām =
śāstratattvāvagantr#ṇām,

adhipa: = rājā, uttama iti yāvat | jāta: = utpanna: = iti
bruvāṇā: = vadanta iva,

viṡṭapānām = jagatām; "viṡṭapaṃ bhuvanaṃ jagat"
ityamara: | maṅgalyam = maṅgala-

kāri; "tatra sādhu:" (pā^ sū^ 4.4.98) iti yat |
śaṅkhaśca, ānakaśca,

mardalaśca tat ādya yeṡāṃ te ca te vādyānām =
vādyasādhanānām, prabhedā: =

viśeṡā:, svayameva = svata eva; reṇu: = sasvanu:,
śabdamakārṡuriti bhāva: | "raṇa

śabde" iti dhātorliṭi prathamapuruṡabahuvacane rūpam ||18||

mahānubhāvasya mahābhiṡekasambhāvanāṃ kartumiva
pravrttā: |

vyatītya velāṃ sakalā: samudrā:
pracelurabhyucchritavīcihastā: ||19||

mahānubhāvasyeti | mahānubhāvasya = mahāprabhāvasya,
"anubhāva: prabhāve ca

satāṃ ca matiniścaye" ityamara: | tasya bodhisattvasya,
mahābhiṡekeṇa jātāṃ

sambhāvanām = pūjām, kartum = vidhātum, iva, pravrttā: =
sannaddhā:, sakalā: =

@066

samagrā api, samudrā: = ambudhaya:, velām = taṭam, vyatītya
= ulaṅghya, abhyu-

cchritā: = atyunnatā:, vīcaya: = taraṅgā eva hastā: =
karā: yeṡāṃ te, babhūvu: =

jātā: | ivetyutprekṡāyām ||19||

cacāla meroracalābhidhānaṃ caskhāla sindhorlavaṇodavārtā
|

ākhyā sravantītyagalatsravantyāsthireti bhūmerabhidhā
vyaraṃsīt ||20||

cacāleti | na calatītyanvartham,
"adrigotragirigrāvācalaśailaśiloccayā:"

iti prasiddhamacala ityabhidhānam = nāma, "ākhyāhve
abhidhānaṃ ca

nāmadheyaṃ ca nāma ca" ityamara: | cacāla = svasthitiṃ
tatyāja | asyodaye-

'calā api santoṡeṇa nanrtriti bhāva: | sindho: =
samudrasya, lavaṇamudakaṃ

yasmin sa lavaṇoda: = iti vārtā = janokti:, "vārtā
pravrttirvrttānta:"

ityamara: | caskhāla = skhalitavatī | samudro'pi lavaṇaṃ
vihāya tadā mādhurya

svīcakāreti bhāva: | sravantyā: = nadyā:, api, "sravantī
nimnagāpagā" ityamara: |

iti kośe uktā ākhyā = nāma agalat = galitavatī | nadya:
santoṡāti-

śayajātavismayena tadā stimitā babhūvuriti bhāva: | atha
ca bhūme: prthivyā

api `sthirā' iti abhidhā = abhidhānam, vyaraṃsīt =
virarāma | ramate:

vipūrvālluṅ | "vyāṅparibhyo rama:" (pā^ sū^ 1.3.83) iti
parasmaipadam |

bhūmirapi bodhisattvāvatārakāle harṡātirekāccakampe iti
bhāva: ||20||

vavarṡa varṡāsamayaṃ vināpi valāhako vāridhidhīraghoṡa:
|

āścaryakarmāṇi babhūvuritthaṃ jāte satāmagrasare kumāre
||21||

kvarṡeti | balāhaka: = megha: "stanayitnurvalāhaka:"
ityamara: | varṡāsama-

yam = varṡākālaṃ vināpi, vāridhi: = samudra iva, dhīra: =
gambhīra:, ghoṡa: = dhvani-

rthasya sa: san, satām = sajjanānām, agrasare = śreṡṭhe
variṡṭhe ityartha:, tasmin

@067

= kumāre = siddhārthe, jāte = utpanne sati, ittham =
uparyuktavidhāni, āścaryakarmāṇi =

vismayotpādakakarmāṇi; babhūvu: = jātāni ||21||

jananotsavaśrīvarṇanam

āsphālitānekamrdaṅgaghoṡa
vācālitāśāntadarīmukhāṇām {1. ^tākāśada^-tri^, ka^;
aśeṡa^-vi^ |} |

ānandanrttabhramighūrṇamānavasundharāndolita
bhūdharāṇām {2. ^tarūṇām-ka^, vi^ |} ||22||

kavirjananotsavaśriyaṃ viśeṡakeṇāha-āsphālitetyādi |
āsphālitā: =

vāditā:, aneke ye mrdaṅgā: = vādyamadā:, teṡāṃ
ghoṡeṇa = mahāśabdena, vācālitāni =

mukharitāni, āśānteṡu = diganteṡu, vidyamānānāṃ
darīṇām = guhānām; `darī

tu kandaro vā strī devakhātavile guhā" ityamara: | mukhāni
= praveśadvārāṇi yai-

steṡām; ānandena = ānandajena, nrtte = nartane, jātā yā
bhramaya: = bhramaṇāni,

tābhi: dhūrṇamānayā = veṡṭamānayā, vasundharayā =
prthivyā, āndolitā: = cālitā:,

bhūdharā: = parvatā yeṡāṃ teṡām ||22||

anyonyasammardaviśīrṇahāramuktāvalītārakitasthalīnām |

prakṡiptapiṡṭātakapāṃsumuṡṭiśrṅgāritāśeṡa
digantarāṇām ||23||

anyonyeti | anyonyam = parasparam, sammardanena =
saṅghaṭṭanena, viśīrṇeṡu =

chinneṡu, hāreṡu = alaṅkaraṇeṡu, yā muktānāmāvalaya: =
paṃktaya:, tābhi:, tāra-

kitā: = sañjātatārakā iva, sthitā:, sthalā: =
akrtrimapradeśā: yeṡāṃ teṡām;

prakṡiptānām = vikīrṇānām, piṡṭātakapāṃsūnām =
gandhacūrṇānām; "piṡṭāta:

paṭavāsaka:" ityamara: | muṡṭibhi: = baddhahastai:,
śrṅgāritāni = alaṃkrtāni,  aśeṡāṇi, diśām =
kāṡṭhānām, antarāṇi = madhyabhāgā: yaisteṡām ||23||

@068

parasparākṡiptavibhūṡaṇānāṃ
paryastacūḍāmaṇiśekharāṇām |

ekālayasyeva jagattrayāṇāṃ babhūva tajjanmamahotsavaśrī:
||24||

parasparetyādi | parasparam = anyonyam, ākṡiptāni =
sammardātiśayenā-

krṡṭāni, vibhūṡaṇāni = alaṃkaraṇāni yaisteṡām;
paryastā: = patitā:, cūḍāmaṇaya: =

śirobhūṡaṇāni iti teṡāṃ śekharā: = agrabhāgā:,
yeṡāṃ teṡām | ekālayasya = eka-

grhasyeva; jagattrayāṇām = trilokyā: | atra jagacchabdo
bhuvanatrayaparo lakṡaṇayā

tatstho janapadaśca yathāsambhavaṃ yojya: | tasya =
siddhārthasya, jananamahotsavasya =

avatārarūpamahotsavasya, śrī: = śobhā; babhūva = abhūt
|| yathaikasmin grhe

sthitā: sarve janā: svagrhapravartamānotsavasamaye
yugapanmuditā: sambhrāntāśca

vartante, tadvad bhuvanatraye vidyamānā: sarve'pi janā:
babhūvuriti bhāva: ||24||

pratyagragarbhacchavipāṭalena sutena mātā sutarāṃ cakāśe
|

navyodayālohitavigraheṇa {1. ^navo^-ma^; sandhyo^-pā^ |}
veleva bālena sudhākareṇa ||25||

pratyagretyādi | pratyagrayā = abhinavayā, "pratyagro'bhinavo
navya:" ityamara: |

garbhacchavyā = garbhakāntyā, pāṭalena =
dhavalaraktavarṇena, "śvetaraktastu  pāṭala:" ityamara: |
sutena = putreṇa; mātā = māyādevī | navyodayena =
nūtanā-

virbhāvena, ālohita: = īṡadrakto vigraha: = śarīraṃ yasya
tena; "śarīraṃ varṡma

vigraha:" ityamara: | bālena = śiśubhūtena,
rātriprārambhakālikenetyartha: | sudhā-

kareṇa = candreṇa, veleva = jalavrddhiriva; nitarām =
atyantam; cakāśe = babhau ||

prataptacāmīkarabhāsvareṇa prasarpatā tasya śarīrabhāsā
|

prasūtikāgarbhagrhapradīpā: pratyūṡatārāpratimā
babhūvu: ||26||

prataptetyādi | prataptacāmīkaram = drutasuvarṇamiva,
bhāsvareṇa = prakāśa-

mānena; "cāmīkaraṃ jātarūpam" ityamara: | prasarpatā =
visrtvareṇa; śarīra-

@069

bhāsā = śarīrakāntyā; bhā-śabda: puṃlliṅge'pi vartate;
"bāhugavedhū rā gaurbhā:"

iti hemacandreṇa paṭhitatvāt | prasūtikāyā: =
prasūtāyā:; garbhagrhe = antargrhe,

sthitā: pradīpā:; "prasūtā ca prasūtikā" ityamara: |
pratyūṡe = prabhātasamaye;

tārāṇām = nakṡatraṇām, yā pratimā = mūrtistadvat
samā: = tulyā:, babhūvu: = jātā: ||

atyadbhutāmātmajajanmavārtāṃ śrṇvan sa
śuddhāntajanānnarendra: |

ānandamūrcchākulacittavrtti: kartavyamūḍha: stimito
babhūva ||27||

atyadbhutāmiti | sa: narendra: = rājā śuddhodana:;
śuddhāntajanāt = anta:-

purajanāt; atyadbhūtām = atyantāścaryayuktām; ātmajasya =
putrasya siddhārthasya,

janmana: = utpatte:, vārtām = vrttam; śrṇvan =
ākarṇayan, ānandena = putrotpatti-

janyasukhena, jātā yā mūrcchā = moha:, tena ākulā =
vyāmugdhā, cittavrtti: =

manovyāpāro yasya sa:; stimita: = stabdha: san;
kartavyamūḍha: = iti kartavyatā-

jñānaśūnyo babhūva = abhūt ||27||

padārthametatpriyadānayogyamadrṡṭavān sa triṡu
viṡṭapeṡu |

sarvasvadānena tathāpi rājā sambhāvayāmāsa tamatyudāra:
||28||

padārthamiti | (yadyapi) sa: = rājā; etasmin =
putrajanmaśravaṇarūpe priye  viṡaye dānayogyam =
dānārham, padārtham = vastu, triṡu = etatsaṅkhyākeṡu,
viṡṭapeṡu =

lokeṡu; adrṡṭavān = nāvalokitavān | tathāpi = tadapi;
rājā = śuddhodana:;

sarvasvasya = sakalaiśvaryasya, dānena = dānakriyayā, tam =
putrajanmanivedakaṃ śuddhānta-

janam, atyudāra: = atidātā, san, sambhāvayāmāsa =
satkrtavān ||28||

bhadre muhūrte sa pati: prajānāṃ dadarśa devyā:
stimitāyatākṡa: {1. stimitāyatākṡam-ka^, pā^ |} |

kumāramutsaṅgatale śayānaṃ taṭe taṭinyā iva
haṃsaśāvam ||29||

@070

bhadre iti | sa:, stimite = stabdhe, niścale ityartha:, āyate
= vipule,

akṡiṇī = netre yasya sa:; prajānām = lokānām, pati: =
svāmī, rājetyartha:;

devyā: = māyādevyā:, utsaṅgatale = aṅkapradeśe, śayānam
= sthitam; kumāram =

putram; taṭinyā: = nadyā:, taṭe = tīre; haṃsaśāvam =
haṃsaśiśumiva; "prthuka: śāvaka:

śiśu:" ityamara: | dadarśa = avalokitavān ||29||

aśrāntatrṡṇena vilocanena mukhendumāsvādayata: svasūno:
|

āsīt pitu: kaṇṭakitāṅgayaṡṭerānandabāṡpaprasaro {1.
kaṇṭakitasvamūrte:-ka^ |} nirodha: ||30||

aśrāntetyādi | svasūno: = svaputrasya; aśrāntā =
śāntimanāpannā, trṡṇā =

icchā, putramukhadidrkṡārūpā pipāsetyartha:, yasya tena,
vilocanena = netreṇa,

mukhendum = mukhacandram, āsvādayata: = vilokayata:, pitu: =
śuddhodanasya; kaṇṭa-

kitā = romāñcaṃ prāptā; "romaharṡe ca kaṇṭaka:"
ityamara: | aṅgayaṡṭi: =

avayavadaṇḍo yasya tasya; sata:, ānandajāto vāṡpaprasara:
= aśrupravāha:;

nirodha: = darśanapratibandhaka:; āsīt = babhūva ||30||

stanandhayasyānanacandrabimbamamandasaundaryasudhānidhānam |

nipīya netrāñjalinā nitāntaṃ nrpādhipo
nirvrtimāsasāda ||31||

stanandhayasyeti | nrpādhipa: = cakravartī rājā
śuddhodana:, stanaṃ dhayatīti

stanandhaya: = bālaka:, tasya; "apyuttānaśayo vatsastanayastu
stanandhaya:" iti

vaijayantī | ānanacandrasya = mukhacandrasya; vimbam =
maṇḍalam; amandam = atyantaṃ

yat saundarya tadeva sudhā = amrtam, tasyā nidhānam =
āśrayabhūtam; netre = nayane

eva añjali: = karapuṭastena: nitāntam = atyantam, nipīya =
ni:śeṡeṇa pītvā;

nirvrttim = svāsthyam; "svāsthye nāśe ca nirvrti:" iti
vaijayantī ||31||

sa jātakarmādikamatyudāraṃ sūno: samāpayya {2.
samāpādya-ka^, vi^ |} purohitena |  `siddhārtha' ityasya
jagatpraśasyāmananyayogyāmakarodabhikhyām ||32||

@071

sa iti | sa: = rājā śuddhodana:, purohitasya = dharmaguro:;
sāhāyyena;

sūno: = navajātasya putrasya, atyudāram = ativistrtena
mahotsavāyojanena,

jātakarma ādi yasya tat jātakarmādi = saṃskāram,
samāpayya = kārayitvā;

asya = svaputrasya, jagati = loke, praśasyām =
ślāghanīyām; anyasya = aparasya,

yogyā na bhavatīti tāmananyayogyām = anyānarhām; siddhā:
= niṡpannā:,

pūrṇatāṃ gatā iti bhāva:, arthā: = prayojanāni =
kartavyakarmāṇītyartha:, yasya sa:

siddhārtha:-  iti abhikhyām = nāma; "abhikhyā nāma-
śobhayo:" ityamara: |

akarot = vyaghāt ||32||

navāmbuvāhena nabha:sthalīva navyena tārāpatinā niśeva |

mrgendraśāvena mahāṭavīva vibhūṡitā santatirāsa tena
||33||

navāmbuvāheneti | nabha:sthalī = nabha:pradeśa:,
navāmbuvāhena = nūtanameghena

iva, niśā = rātri:; navyena = navīnena, tārāpatinā =
candreṇa iva; mahāṭavī =

mahadaraṇyam; mrgendraśāvena = siṃhaśiśunā iva, santati:
= vaṃśa:, śuddhodanarāja-

kulamityartha:, tena = śiśunā siddhārthena; vibhūṡitā =
alaṃkrtā, āsa = babhūva |

tiṅntapratirūpakamavyayametat ||33||

avyaktavarṇābhiramuṡya vāgbhiryathā nrpa: prītamanā
babhūva |

tathā na gānairapi gāyakānāṃ mahākavīnāmapi
vāgvilāsai: ||34||

avyaktetyādi | nrpa: = rājā śuddhodana:, amuṡya = śiśo:
siddhārthasya;

avyaktavarṇābhi: = asphuṭākṡarābhi:, vāgbhi: = vacanai:;
yathā = yena prakāreṇa; prīta-

manā: = prīta mano yasya sa: iti vigraha: | prasannahrdaya
ityartha: | babhūva =

abhūt; tathā = ito'dhikataram, gāyakānām =
svanibaddharasasnigdhamahākāvya-

pāṭhakānām, mahākavīnām = mahādhiyām,
paṇḍitānāmityartha:, vāgvilāsai: =

rasapuṡṭavācāṃ gumphairapi prīto na babhūva ||34||

@072

nisargasaurabhyanitāntahrdyaṃ tasyānanaṃ
tādrśasaukumāryam |

babhūva sāmānyamayātayāmaṃ līlābjamanta:
purasundarīṇām ||35||

ni:sargetyādi | tasya = śiśo:, nisargeṇa = svabhāvena, yat
saurabhyam =

manojñatā, sugandhatā ca "surabhi: syānmanojñe'pi", tena
nitāntam = atyantam,

hrdyam = hrdayapriyam, tādrśam = anupamaṃ yat saukumāryam
= mārdavam, yasya tat;

ānanam = mukham, anta:purasundarīṇām = rājño'nta:
puravāsinānāṃ strījanānām,

sāmānyam = sādhāraṇam, na yātayāmamayātayāmam =
rasaparipūrṇam, "yātayāmaṃ

gatarasam" ityamara: | līlābjam = krīḍāravindam | idaṃ
vidheyaviśeṡaṇam |  babhūva = abhūt ||35||

mano'bhirāmairmaṇikiṅkaṇīnāṃ {1. mano'bhirāmaṃ-ka^ |}
māturmudaṃ {2. māturmukhaṃ-ka^, pā^, tri^, vi^ |}
māṃsalayanninādai: |

ātmīyabimbānunayābhimānaścikrīḍa {3.
^bimbānanayāvamāna^-ka^, pā^, vi^ ; ^bimbānanadhava^-ma^ |}
sūnurmaṇimedinīṡu ||36||

mano'bhirāmairiti | mano'bhirāmai: = manoharai:,
maṇikiṅkaṇīnām = nūpurā-

dibaddhamaṇimayakṡudraghaṇṭikānām, "kiṅkiṇī
kṡudraghaṇṭikā" ityamara: | ninādai: =

śabdai:, mātu: = māyādevyā:, mudam = harṡam, māṃsalayan
= poṡayan, sūnu: = putra:,

maṇimedinīṡu, prāsādagatamaṇimayāṅgaṇeṡu, ātmīyasya
= svasya, bimbasya =

pratibimbasya, "bimbaṃ tu pratibimbe syāt" iti haima: |
anunaya: = anusaraṇam,

tasmin abhimāna: = āsthā yasya sa: | svasya pratibimbaṃ
drṡṭvā tadanusaraṇe

krtotsāha ityartha: | san | cikrīḍa = krīḍitavān ||36||

ātanvatā pāṃsuvihāramāptairamātyaputrai: saha bālakena |

saṃgrāmabhūdhūliṡu bhāvinīṡu svairaṃ vihartuṃ vihiteva
yogyā ||37||

ātanvateti | āptai: = priyai:, amātyaputrai: =
mantrikumārakai:, saha, pāṃsu-

vihāram = reṇubhi: krīḍām, ātanvatā = vistārayatā tena
bālakena = vaya: prāpya

bālakabhūtena, tena siddhārthena, bhāvinīṡu =
āgāminīṡu, saṃgrāmabhū: = yuddhabhūmi:;

@073

"saṃgrāmābhyāgamāhavā:" ityamara:; tasyā dhūliṡu =
reṇuṡu, svairam = yatheccham;

vihartum = ācaritum; yogyā = abhyāsa:;
"yogyārkayoṡityabhyāse" iti hema-

candra: | vihitā = krtā | ivetyutprekṡāyām ||37||

sa dhīramanta: purasiṃhaśāvai: saṃkrīḍ+amāna: saha
rājasūnu: |

atyadbhutasyātmaparākramasya śikṡāmivaiṡāṃ
ciramanvatiṡṭhat ||38||

sa iti | sa rājasūnu: = rājaputra:; anta:purasiṃhaśāvai: =
śuddhāntavarttibhi:

siṃhaśiśubhi:; saha = sākam; dhīram = gabhīraṃ yathā
syāt tathā, saṃkrīḍamāna: =

khelayan, eṡām = siṃhaśāvakānām, krte; atyadbhutasya =
atyāścaryamayasya,

ātmana: = svasya, parākramasya = balasya; śikṡām =
paricayam, anvatiṡṭhat = anu-

ṡṭhitavān | siṃhādapyatiriktaparākramo'yamiti bhāva: |
ivetyutprekṡāyām ||38||

anupravrttānmaṇighaṇṭikānāmārāvaharṡād
grharājahaṃsān |

tatāṭa {1. tatāḍa-tri^ |} pādena
tadīyarājaśabdāsahiṡṇu: kila tān kumāra: ||39||

anupravrttāniti | kumāra: = siddhārtha:,
maṇighaṇṭikānām = maṇimayapāda-

bhūṡaṇānām; ārāveṇa = śabdenodbhatād, harṡāt =
muda:, anupravrttān = anugatān;

grhasthitān rājahaṃsān = haṃsajātiśreṡṭhān;
"rājahaṃsāstu te cañcūcaraṇairlohitai:  sitā:" ityamara:
| pādenaṃ = caraṇena, tatāṭa = tāḍayāmāsa | "taṭa
āhatau"

ityasmāccaurādikāddhatorliṭ; `citi smrtyām' iti
iditkaraṇarūpajñāpakasya

sāmānyāpekṡatvāṇṇijabhāva: | tadīya: =
rājahaṃsasambandhī yo rājaśabdastasyā-

sahiṡṇu: = asahanaśīla: | ivetyutprekṡāyām ||39||

nakhāṃkuśāghātavidhūtamūrdhā {2. kuśāvadhūta^-tri^ |}
mukhāravaprasrutavrṃhitaśrī: |

maṅgalyanirvrttamadāmburekho bālo vitene madahastilīlām
||40||

@074

nakhāṃkuśetyādi | sa: bāla: = siddhārtha:, nakhā: =
keśaprasādhakanakharā eva

aṅkuśā: = āyudhā:, teṡāmāghātena = abhighātena,
vidhūta: = kampita:, mūrdhā = śiro'-

nena sa:; mukhāraveṇa = mukhaśabdena, prastutā = ārabdhā,
vrṃhitasya = gajagarjitasya,

śrī: = śobhā yena sa:; "vrṃhitaṃ karigarjitam" ityamara:
| maṅgalyā = maṅgalārtha

nirvrtā = vihitā, madāmbuna: = kastūrikājalasya, rekhā =
patrāvalī yasya sa:;

anyatra hastipakṡe = maṅgalyā = malligandhinī, nirvrttā =
janitā, madāmbuna: =

madajalasya, rekhā = rājiryasya sa:, "maṅgalyaṃ malligandhi
yat" ityamara:;

"mado retasyahaṅkāre madye harṡebhadānayo: |
kastūrikāyāṃ kṡaivye ca" iti

hemacandra: | madahastina: = mattagajasya, līlām = krīḍāṃ
vitene = vistārayāmāsa ||

abhyullasaccampakadāmadīptirālokasambhāvitajīvaloka: |

sa dārako dīpa iva pradīpta: śokāndhakāraṃ vinināya {1.
praṇināya-tri^, pā^, ka^, vi^ |} pitro: ||41||

abhyullasadityādi | abhyullasantī = prakāśamānā,
campakadāmna: = campaka-

mālāyā iva dīpti: = kāntiryasya sa:; ālokena = darśanena,
prakāśena ca; sambhāvita: =

satkrta:, jīvaloka: prāṇivargo yena sa:; sa dāraka: =
bālaka:, siddhārtha

iti yāvat; "dārako bhedake putre" iti hemacandra: | pitro: =
mātāpitro:;

śoka: = cintā, andhakāra: = tama iva, tam; vinināya =
utsārayāmāsa ||41||

ācāryakulagamanam

krtopavītaṃ galitātibālyaṃ samastavidyāpariśīlanāya |

tamarpayāmāsa kumāravaryamācāryahasteṡu pati: prthivyā:
||42||

krtopavītamiti | prthivyā: = bhūme:, pati: = svāmī,
rājā śuddhodana:, tam =

prasiddham, kumāravaryam = kumāraśreṡṭham,
siddhārthamityartha:; krtamupavītam =

upanayanasaṃskāro yasya taṃ tathoktam; galitam = atibāhitam,
atibālyam =

atiśaiśavaṃ yasmāttam; samastavidyānām =
sakalaśāstrāṇām, pariśīlanāya =

@075

abhyāsāya; ācāryāṇām = gurūṇām, hasteṡu =
adhīnatāyām, arpayāmāsa =

pradadau ||42||

sa deśikendrairupadiśyamānā vidyā: samastā: sakalā:
kalāśca |

jagrāha medhāvitayā'cireṇa varṡādhano vārinidheravāya
||43||

sa iti | sa: = kumāra: siddhārtha:, deśikendrai: =
ācāryavaryai:, upadiśya-

mānā: = dīyamānā:, samastā: = sampūrṇā:, vidyā: =
caturdaśa vidyā:, śāstrāṇi

ca, sakalā: = samagrā:, kalā: = catu:ṡaṡṭikalā:,
śilpāni ca; medhā: = dhāraṇāyāṃ

caturā buddhirasyāstīti medhāvī; "dhīrdhāraṇāvatī
medhā" ityamara: | "asmā-

yāmedhāsrajo vini:" (pā^ sū^ 5.2.221) iti vinipratyaya:;
tasya

bhāvastattā, tayā = buddhicāturyeṇa; acireṇa = alpenaiva
samayena; varṡādhana: = vrṡṭi-

kārako megha: vārinidhe: = samudrāt, āpa: = jalānība,
jagrāha = grhītavān ||

ananyasāmānyadhiyaṃ kumāramāsādya vidyā: sutarāṃ
vireju: |

śaratprasannaṃ gaganāvakāśaṃ tārādhipasyeva
mayūkhamālā: ||44||

ananyetyādi | anyeṡām = apareṡām, sāmānyā =
sādhāraṇā, na bhavatīti

ananyasāmānyā = anaparasādhāraṇā dhī: = buddhiryasya
tam, kumāram = siddhārtham;

āsādya = prāpya, vidyā: = caturdaśāpi vidyā:, sutarām =
atiśayena; śaratprasannam =

śaradā nirmalam; gaganāvakāśam = ākāśapradeśam,
prāpya, tārādhipasya = candrasya,  mayūkhamālā: =
kiraṇamālā iva, sutarām = atiśayena; reju: śuśubhire
||44||

kumārasya śarīraśobhāvarṇanam

nitāntamānandayatā prajānāṃ manāṃsi sadyo haratā
tamāṃsi |

candrodayeneva mahāsamudra: śākyānvayastena samullalāsa
||45||

nitāntamiti | tena = kumāreṇa siddhārthena; prajānām =
lokānām,

tamāṃsi = tamoguṇān, timirāṇi ca; sadya: = tatkālam,
haratā = nāśayatā,

@076

tenaiva ca hetunā manāṃsi = hrdayāni, ānandayatā =
prasādayatā, satā; candrasya =

śaśina:, udayena = abhyudayena; mahāsamudra: = payonidhiriva;
śākyānvaya: = śākya-

vaṃśa:, samullalāsa = atiśayena harṡa prāpa ||45||

prabheva bhāno: pratibheva sūre: śikheva dīpasya dayeva
sādho: |

jyotsneva candrasya sudheva
sindhostasyoditā''sīnnavayauvanaśrī: ||46||

prabheveti | tasya = kumārasya siddhārthasya; bhāno: =
sūryasya, prabhā = kānti-

riva, sūre: = paṇḍitasya, pratibhā = tatkālasphūrti:;
"buddhirnavanavonmeṡaśālinī

pratibhā matā" ityukte: | "dhīmān sūri: krtī" ityamara: |
dīpasya = pradīpasya,

śikhā = varteragrabhāga iva; sādho: = sajjanasya, dayā =
karuṇā iva; candrasya =

śaśina:, jyotsnā = candrikeva; "candrikā kaumudī jyotsnā"
ityamara: |

sindho: = samudrasya, sudhā = amrtamiva; navasya = nūtanasya,
yauvanavayasa: = taruṇā-

vasthāyā:, śrī: = śobhā; uditā = vrddhiṅgatā: āsīt =
abhūt ||46||

āropya tāruṇyaviśeṡaśāṇaṃ rauṡāṇitānīva
manobhavena |

aṅgānyabhivyañjitalakṡaṇāni vibhaktasandhīni
babhūvurasya ||47||

āropyeti | tāruṇyasya = navayauvanasya, viśeṡa: = atiśaya
eva śāṇa: =

nikaṡopala:; "śāṇastu nikaṡa: kaṡa:" ityamara: | āropya =
dhrtvā; mano-

bhavena = manmathena; roṡāṇa: = nikaṡopala:, "roṡāṇastu
dhrṡirdhrṡvo hemādinikaṡā-

śmani" iti vaijayantī | tatra ghrṡṭāni rauṡāṇāni,
tathā krtāni rauṡāṇitāni |

karotiṇyantāt karmaṇikta: | śāṇavrṡṭānītyartha: |
asya = kumārasya

siddhārthasya; aṅgāni = śarīrāvayavā:; abhivyañjitāni =
mahābhāgyasūcakatvena

prakāśitāni, lakṡaṇāni = cihnāni yeṡāṃ tāni;
vibhaktā: = vibicya grhītā:,

sandhya: = aṅgapratyaṅgamelanasthānāni yeṡu tāni:
babhūvu: = abhūvan ||47||

@077

tasyāṃdhriyugmaṃ sahajābhirūpyaṃ
rekhāsahasrārarathāṅgacihnam |

navyāni nālīkavanāni nūnaṃ nakhaprabhacandrikayā jahāsa
{1. babhāse-ka^, pā^, vi^ |} ||48||

tasyeti | tasya = kumārasya; aṃdhriyugmam = caraṇayugalam:
sahajam = svā-

bhāvikam, ābhirūpyam = manoharatā, yasya tat; rekhābhūtaṃ
yat sahasrāram =

sahasram arāṇi = nābhinemimadhyagatāścakrāvayavaviśeṡā:
yasya tat; rathāṅgam =

cakrameva cihnaṃ yasya tat; nakhānām = kararuhāṇām,
"punarbhava: kararuho nakho-

'strī nakharo'striyām" ityamara: | atra kareti
upalakṡaṇamātram, caraṇa-

yorapi grahaṇaṃ kāryam | prabhā = kāntireva candrikā =
jyotsnā tayā, navyāni =

nūtanāni, pratyagravikasitānītyartha: | nālīkavanāni =
padmavanāni, "nālīko

padmanārācau" iti trikāṇḍaśeṡa:" | jahāsa = parijahāsa
| atra svarūpotprekṡā |

tayā ca svabhāvasiddhanityābhirūpyaṃ tasya padadvandvaṃ
sūryādayāhitakāntīni

candrikāmukulitāni ca kamalavanāni nakhaprabhāvyājāt
parijahāseti kamalebhya:

padayugalasya viśeṡapratītervyatirekālaṅkāro dhvanyate
||48||

valitrayālaṃkrtidarśanīyavilagnabhāgo narapālasūnu: |

manthācalo vāsukibhogaveṡṭa: lekhollasanmadhya ivāluloke
||49||

valitrayetyādi | valīnām = udarapradeśasthānāṃ
tisrṇāṃ rekhāṇām "karo-

pahārayo: puṃsi vali: prācyaṅgaje striyām" ityamara: |

"barlirdaityaprabhede ca karacāmaradaṇḍayo: |

upahāre pumān strī tu jarayā ślathacarmaṇi |

grhadāruprabhede ca jaṭharāvayave'pi ca ||" iti medinī |

trayam = trivali:, tadevālaṃkrti: = alaṅkārastayā
darśanīya: = śobhanīya:,

vilagnabhāga: = śarīrasya madhyapradeśo yasya sa:,
"madhyamaṃ ca vilagnaṃ ca"

ityamara: | bhogasya = śarīrasya, "bhoga: sukhe
stryādibhrtāvaheśca phaṇakāyayo:"

ityamara: | veṡṭanalekhābhi: = veṡṭanarājibhi:, ullasan =
prakāśamāno madhya: =

madhyabhāgo yasya sa:, iva, āluloke = dadrśe |
ivetyutprekṡāyām ||49||

@078

guṇai: samastai saha {1. api-ma^ |} rājasūnornitambabimba:
prathimānamāpa |

doṡairaśeṡai: {2. dveṡairaśeṡai:-pā^ |} samameva tasya
madhyapradeśa: krśatāmayāsīt ||50||

guṇairiti | rājasūno: = rājaputrasya siddhārthasya;
samastai: = sakalai:, guṇai: =

śubhalakṡaṇai:; saha = sākam; nitambabimba: =
nitambamaṇḍalam; pratimānam = prthu-

tvam, sthūlatvamityartha:; āpa = āpnot | tasya kumārasya;
madhyapradeśa: = śarī-

rasya madhyabhāga:, kaṭipradeśa iti yāvat | aśeṡai: =
sakalai:, doṡai: = naiyūnyai:,

samam = sahaiva, krśatām = tanuttām, daurbalyamityartha:,
śūnyatāmiti vā; ayā-

sīt = agamat || sahoktyo: saṃsrṡṭiralaṅkāra: ||50||

nābhihradastasya narendrasūno romāvalīketananīlayaṡṭim |

nikhātukāmena manobhāvena nirvartito garta ivābabhāse
||51||

nābhīti | tasya narendrasūno: = rājaputrasya; nābhi: =
nābhipradeśa iva hrada: =

sarovaram; romarāji: = lomapaṃktireva ketanasya = dhvajasya,
nīlayaṡṭi: = nīla-

daṇḍa:, tām; nikhātukāmena = sthāyayitumicchatā,
manobhavena = kāmadevena;

nirvartita: = nirmita:, garta: = āvaṭa iva "gartāvaṭau bhuvi
śvabhre" ityamara: |

ābabhāse = śuśubhe ||51||

śriya: sarojāntaradu:sthitāyā viśrṅkhalaṃ
dātumivāvakāśam |

puṇyātmanastasya bhujāntarālaṃ babhūva
vindhyādriśilāviśālam {3. ^vilāsam-pā^ |} ||52||

śriya iti | tasya = rājakumārasya; puṇyātmana: =
puṇyāśayasya, sata:,

vindhyādre = vindhyaparvatasya, śilāyā: =
āyataprastarasyeva viśālam = vipulam;

sarojānām = kamalānām, antare = antarbhāge; du:khena
sthitāyā: = vartamānāyā:;  padmasya alpāvakāśatvād
rātrau saṅkocasvabhāvācca viśrṅkhalam = nirargalam,

vipulamityartha:; avakāśam = prasaraṇasthānam; dātum =
pradātum, babhūva = abhūt |

ivetyutprekṡāyām ||52||

@079

śūrasya {1. surasya-pā^ } tasya kṡitipālasūnorvakṡa:
kavāṭe sati vajrasāre |

cakru: kavāṭaṃ sadaneṡu sattvā vibhūṡaṇārtha na tu
rakṡaṇārtham ||53||

śūrasyeti | śūrasya = vīrasya, balaśālina ityartha:,
tasya = prasiddhasya,

kṡitipālasūno: = rājakumārasya siddhārthasya, vajrasāraṃ
= sārabhūte, kaṭhine iti

yāvat; vakṡa:kavāṭe = vakṡa:sthale; sati = vidyamāne,
sattvā: = tadrājyamānavā:,

"sattvamastrī tu jantuṡu" ityamara:; sadaneṡu =
svakīyagrheṡu; kavāṭam = pidhānam,

vibhūṡaṇārtham = alaṅkaraṇārthameva; na tu
rakṡaṇārtham = svadhanadhānyarakṡāyai; cakru: =

akārṡu: ||53||

bhujo bhujaṅgādhipabhogadīrghastasya
prajāpālanapaṇḍitasya |

akṡepaṇīya: pratibhūpatīnāṃ trailokyarakṡāparigho
babhūva ||54||

bhuja iti | tasya prajāpālanapaṇḍitasya = prajāpālane
nipuṇasya bhuja: =

bāhu:; bhajaṅgādhipasya = anantanāmna: sarparājasya; bhoga:
= kāya iva, dīrgha: =  viśāla:; pratibhūpatīnām
śatrubhūtānāṃ rājñām, akṡepaṇīya: =
anirākaraṇīya:;

trailokyarakṡāyām = lokatrayarakṡaṇe, paridha: =
āyudhaviśeṡo babhūva = abhūt ||54||

rekhābhiratyantaparisphuṭābhistatkandharā
bandhurasanniveśā |

gāḍhādarāliṅgitakāntilakṡmīkeyūramudrābhirivā
vababhāse ||55||

rekhābhiriti | atyantaparisphuṭābhi: = samyagviśadābhi:,
rekhābhi: =

paṃktibhi:; tasya = siddhārthasya, kandharā = grīvā;
"śirodhi: kandharetyapi" ityamara: |

bandhura: = manohara:, sanniveśa: = vinyāso yasyā: sā;
"bandhuro ramyanamrayo:"

iti hemacandra: | gāḍhaṃ yathā syāt tathā ādareṇa =
sammānena; āliṅgitāyā: =

āśliṡṭāyā:, kānte: = śobhāyā:; keyūrasya =
aṅgadabhūṡaṇasya; mudrābhi: = ākārai:,

ābabhāse = śobhāṃ prāptavatī ||55||

@080

mugdhasya tasyāsa mukhāmbujasya mahotpalasyāpi mahān
viśeṡa: |

vāṇīmalolāṃ vahati sma pūrva svabhāvalolāmitarattu
lakṡmīm ||56||

mugdhasyeti | mugdhasya = manoharasya; tasya = siddhārthasya,
mukhamevāmbujaṃ

tasya mukhakamalasya; mahotpalasya = kamalasya; api = ca, mahān
= atyantam,

viśeṡa: = bheda:; āsa = āsīt | āseti
tiṅntarūpakamavyayam | (yat tatra)

pūrvam = pūrvoktaṃ siddhārthamukhakamalam; alolām =
acañcalām, gambhīrāmiti

yāvat; vāṇīm = sarasvatīm, vācam; vahati sma = dhārayati
sma | itarat =

dvitīyam, mahotpalamityartha:; tu; svabhāvena = prakrtyaiva,
līlām = capalām,

lakṡmīm = śriyam, vahati sma | atra vyatirekālaṅkāra:
||56||

vāṇyā vareṇyasya mukhe vasantyā mañjīraśiñjānamivāsa
sūktam |

nakhaprabheva smitacandrikā''sīnmuktākṡamāleva ca
dantapaṃkti: ||57||

vāṇyā iti | vareṇyasya = śreṡṭhasya; (tasya) mukhe =
ānane, vasantyā =

vāsaṃ kurvantyā vāṇyā = vācā; mañjīrasya = nūpurasya;
"mañjīro nūpuro'striyām"

ityamara: | śiñjānam = śiñjitam; bāhulakāt bhāve śānac
| sūktam =

vacanam; smitaṃ candrikeveti smitacandrikā =
candrikāsamamandahāsa:; dantā-

nām = daśānānām, paṃkti: = āvali:; nakhānām =
karoruhāṇāṃ prabhā = kāntiśca

muktākṡāṇām = muktāmaṇimiśritākṡāṇām, mālā =
sragiva, āsa = āsīt ||

tadānanāmbhoruhakāntilakṡmyāstadgaṇḍabhittirmaṇi
darpaṇaśrī: |

tatkarṇapāśaśca vilāsaḍolā tadīkṡaṇaṃ
vibhramadīrdhikā''sīt ||58||

tadānanetyādi | tasya = rājasūno:, ānane evāmbhoruhe =
padme vasantyā

kāntyā: = śobhāyā eva lakṡmyā: | tasya gaṇḍabhiti: =
gaṇḍapradeśa:; "bhitti:

kuḍye pradeśe ca" iti hemacandra: | maṇimayasya, darpaṇasya
= mukurasya śrī: =

śobhā | tasya karṇapāśa: = śobhana: karṇa:; "pāśa:
kacānte saṅghārtha: karṇānte

śobhanārthaka:" iti trikāṇḍaśeṡa: | vilāsārtham =
krīḍārtham, ḍolā = preṅkho-

likā; "ḍolā preṅkholikā striyām" ityamara: | tasya
īkṡaṇam = netre; vibhra-

masya = vilāsasya dīrghikā = vāpī āsīta = abhūta ||58||

@081

bhrūvallarī tasya
manojñamūrttestārāṃśulīḍhobhayakoṭibhāgā |

kodaṇḍalīleva vijitya mārādātmīkrtāropitabhrṅgamauvī
{1.  ^vīramātmī^-ma^, māraṃ sajjīkrtā^-tri^ |} ||59||

bhrūvallarīti | manojñamūrte: = sundarākrte:; tasya
siddhārthasya bhrūvallarī =

bhrūlatā, tārayo: = kanīnikayo:; "tāro'tyuccasvare triṡu |
tāriṇyaṅgada-

mātro: strī na nā rkṡākṡimadhyayo:" iti
trikāṇḍaśeṡa: | aṃśubhi: = kiraṇai:;

līḍhau = vyāptau; ubhayakoṭibhāgau = agrabhāgau yasyā:
sā; satī; mārāt =

manmathāt; vijitya = haṭhād grhītvā, ātmīkrtā =
svīkrtā, svāyattīkrtetyartha:,

āropitā = nibaddhā, bhrṅgarūpā = bhramararūpā, maurvī
= jyā yasyā: sā, "maurvī

jyā śiñjinī guṇa:" ityamara: | kodaṇḍalīlā =
dhanurlīlā "dhanvaśarāsana-

kodaṇḍakārmukam" ityamara: | babhau = śuśubhe iti śeṡa: |
ivetyutprekṡāyām ||59||

prasannamūrṇāvalayābhirāmaṃ jyotirmayaṃ tasya
mukhārabindam |

bhūyiṡṭhamantargatacandralekhāṃ
bālārkabimbaśriyamātatāna ||60||

prasannamiti | tasya: = rājasūno: siddhārthasya, jyotirmayam
= kāntyā

pracuram, ūrṇāyā: = bhrūmadhyasthitāvartaviśeṡasya,
"ūrṇā bhrūmadhyagāvarte meṡādīnāṃ

 ca lomani" iti hemacandra: | valayena = vrttena, abhirāmam =
manoharam,

prasannam = anāvilam; mukhāravindam = mukhakamalam; antargatā
candralekhā = candrakalā,

yasyāstām, bālārkasya = bālasūryasya, śriyam = śobhām,
bhūyiṡṭham =

atiśayena; ātatāna = dhārayāmāsa ||60||

ūrṇābhirāmā narapālasūnorniṭālabhūmirnitarāṃ
cakāśe |

vaprakriyābhagnanilīnadantidantāṃkurā {2.
bhinnanilīna^-vi^ |} meruśilātaṭīva {3.  taṭīśileva-ka^,
vi^ |} ||61||

@082

ūrṇeti | narapālasūno: = rājaputrasya, ūrṇayā =
bhrūmadhyasthitāvartaviśeṡeṇa,

abhirāmā = manojñā, niṭālabhūmi: = phālapradeśa:,
"godhirlalāṭamalikaṃ niṭālaṃ

phālamardhakam" iti pañcatattvaprakāśa: | vaprakriyayā =
utkhātakelyā, bhagnā =

nilīnā:, dantinām = gajānām dantāṅkurā yasyāṃ sā;
mero: = sumeru-

parvatasya, śilātaṭī = vrhacchilā, iva, nitarām =
atyantam, cakāśe =

śuśubhe ||61||

vināṅgarāgeṇa vināṅgadena vināvataṃsena vinā srajā'pi
|

āviṡkrtā secanakālamāsīdaṅgaṃ {1. kāmamāsīda^-ka^,
nri^, vi^; ma^ |} tadīyaṃ navayauvanena ||62||

vineti | tadīyam = rājaputrasambandhi, aṅgam = aṅgasamūha:,
aṅgarāgeṇa =

candanādyanulepanena, vinā, aṅgadena = kaṭakena; vinā,
avartasena = alaṃkāreṇa;

vinā, srajā = mālyena vinā; api; navayauvanena =
nūtanatāruṇyena, āviṡkrta: =

prakāśita:, āsecanakāla: = abhiṡekasamayo yena tat, āsīt
= abhūt | aṅga-

rāgādyalaṅkaraṇarahitānyapi tadaṅgāni
tasyābhiṡekayogyavayaskatāṃ sūcayāmā-

surityartha: ||62||

ānandayitrī hariṇekṡaṇānāmadrṡṭipūrvā
puruṡāntareṡu |

nirvyājabhūṡā nikhilāṅgayaṡṭestasyoditāsīt
samudāyaśobhā ||63||

ānandayitrīti | tasya = rājasūno:; hariṇekṡaṇānām =
mrgadrśām, āna-

ndayitrī = santoṡakarī; puruṡāntareṡu = anyapuruṡeṡu;
adrṡṭapūrvā = pūrvamadrṡṭā,

nikhilāyā: = samagrāyā:, aṅgayaṡṭe: = dehadaṇḍasya,
nirvyājā = svābhāvikī, bhūṡā =

alaṅkāra:, samudāyaśobhā = sarvāvayavasamaṡṭiśobhā,
uditā = udbhūtā, āsīt =

abhūt ||63||

@083

viśvambharāvalayadhāraṇayogyabāho:

sūnornrpa: surapatipratima svabhāva: |

māṇikyakumbhabharitairmaṇimantrapūtai-

stīrtheścakāra yuvarājapadābhiṡekam ||64||

iti buddhaghoṡaviracite padyacūḍāmaṇināmni mahākāvye
trtīya: sarga: ||

viśvambharetyādi | viśvambharāyā: = bhūme:, valayam =
maṇḍalameva valayam =

kaṅkaṇam, tasya dhāraṇe yogya: = ahe: bāhu: = bhujā yasya
tasya, sūno: = putrasya,

surapate: = devendrasya, pratima: = sadrśa:, prabhāva: =
mahimā, yasya sa:, nrpa: = rājā

śuddhodana:, māṇikyakumbheṡu = māṇikyamayaghaṭeṡu,
bharitai: = pūrṇai:, maṇibhi: = ratna-

viśeṡai:, mantrai: pūtai: = pavitrai: pariśuddhairityartha:
| tīrthe: = puṇyajalai: |

"tīrthaṃ śāstre gurau yajñe puṇyakṡetrāvatārayo: |

rṡijuṡṭajale sattriṇyupāye ......... ||' iti hemacandra: |

yuvarājasya, pade = sthāne, "padaṃ vyavasiti = trāṇa
sthāna lakṡmāṃghri-vastuṡu"

ityamara: | abhiṡekam = ārohaṇam, cakāra = akārṡīt ||64||

iti padyacūḍ+āmaṇimahākāvyasya kīrttivyākhyāyāṃ
trtīya: sarga: ||

@084

caturtha: sarga:

siddhārthavivāhaprastāva:

atho kumārasya kulodvahasya karagrahaṃ kārayituṃ narendra: |

kā sā'sya {1. kasyāsya-ka^, vi^, pā^ tri^ |} yogyā bhuvi
kanyaketi sa cintayāmāsa {2. sañcintayāmāsa-ma^ |}
sametabandhu: ||1||

siddhārthasya vivāhaupayikamupodghātamāha kavi:-atho
kumārasyeti |

atho = yauvarājye'bhiṡekānantara:; sametā: = saṅgatā:,
bandhava: = pārivārikajanā:

yasya sa:; narendra: = rājā śuddhodana:; kulodvahasya =
vaṃśadhurandharasya, kumārasya =  siddhārthasya; karagrham
= pāṇigrahaṇam; kārayitum = nirvartayitum; "bhuvi = loke,

kā sā = katamā; kanyakā = taruṇī; asya = siddhārthasya,
yogyā = rūpādiṡvanurūpā";

bhavediti śeṡa: | cintayāmāsa = vicārayāmāsa ||1||

koliyādhipatisandeśa:

tatrāntare koliyabhūmipāla: {3. kolaya^-vi^ |} kumārikāṃ
me kularatnadīpām |

dāsyāmi sūnostava sarvatheti sandeśapatraṃ visasarja tasmai
||2||

tatreti | tatrāntare = tasminnavasare, koliyabhūmipāla: =
koliyadeśādhipa:;

tasmai = rājñe śuddhodanāya; ratnamiva dīpayati =
prakāśayatīti ratnadīpā, kulasya =

vaṃśasya ratnadīpā, tām, me = mama; kumārikām =
vivāhayogyāṃ kanyām, tava =

te, sūno: = putrasya, siddhārthasyeti yāvat | atra
sambandhasāmānye ṡaṡṭhī |

dāsyāmi = pradāsyāmi, iti = ittham, sandeśapatram;
visasarja = prāhiṇot ||2||

ākarṇya sandeśamukhādudantamatīva santuṡṭamanā:
kṡitīśa: |

tathaiva sajjīkriyatāṃ {4. visajjīkriyatām-pā^ ka^ tri^ |}
tvayeti sandeśamasmai prajighāya bhūya: ||3||

ākarṇyeti | atīva = atyantam, santuṡṭamanā: =
santuṡṭacitta:; kṡitīśa: =

rājā śuddhodana; sandeśamukhāt = sandeśapatradvārā
udantam = vrttāntam; "vrttānta

@085

udanta: syāt" ityamara: | ākarṇya = śrutvā; tathaiva =
tvadanusārameva; sajjam =

sannaddham, kriyatām = vidhīyatām - iti = ittham; asmai =
koliyadeśādhipataye,

sandeśam = pratyuttaram; prajighāya = preṡayāmāsa |
prapūrvād hinoterliṭ ||3||

tatheti so'pi pratigrhya tasmai sandeśapatraṃ
samudīrṇaharṡa: |

pracakrame kārayituṃ kumāryā vivāhadīkṡotsavamatyudāram
||4||

tatheti | so'pi koliyadeśādhipo'pi; samudīrṇa: =
samudbhuta:, harṡa: = modo

yasya sa:; sa: = koliyadeśādhipa:, api; tasya = rājña:
śuddhodanasya tathā iti =

yathoktaṃ tvayā tatheti sandeśapatram = sandeśavacanam;
pratigrhya = svīkrtya; atyu-

dāram = atimahāntam; "udāro dātrmahato:" ityamara: |
vivāhasya = udvāhasya;

dīkṡā = vratasaṃgraha eva utsava: = kṡaṇastam; "dīkṡāsu
vratasaṃgraha:" iti vaijayantī-

kośa: | kārayitum = sampādayitum; pracakrame = prakramaṃ
krtavān ||4||

vivāhaprasaṅge'nta:puraśobhāvarṇanam

āropitābhraṅkaṡaketumālamābaddhakauśeyavitānaśobham |

abhyucchritendrāyudhatoraṇāṅkamabhyantara
sthāpitapūrṇakumbham ||5||

āropitetyādi | āropitā = utkṡiptā, abhraṅkaṡāṇām =
nabha:sprśām,

ketūnām = dhvajānām, mālā = paṃktiryasmiṃstat |
ābaddhā = utpāditā, kauśe-

yasya = paṭṭāmbarasya; "kośeyaṃ krmikośottham" ityamara:
| yat vitānam =

ulloca:, "astrī vitānamulloca:" ityamara: | tatsambandhinī
śobhā yasmiṃ

stat | "abhyucchrita: = utkṡipto ya:, indrāyudham =
śakradhanuriva; tadākāraka

iti yāvat; toraṇe = bahirdvāre sthito'ṅka: = cihnam,
yasmiṃstat; "indrāyudhaṃ

śakradhanu:", "toraṇo'strī bahirdvāram" ityamara: |
toraṇeṡu indradhanurākārāṇi

citrāṇi vilikhyante - iti sampradāya: | tathā ca meghadūte-

"tatrāgāraṃ dhanapatigrhānuttareṇāsmadīyaṃ |

dūrāllakṡyaṃ surapatidhanuścāruṇā toraṇena" || iti |

abhyantare = grhamadhyadeśe, sthāpitā: = nikṡiptā:,
pūrṇakumbhā: = bhadrakumbhā:,

yasmiṃstat | "anta:puraṃ bhūmipaterbabhūva" ityagrimeṇa
saha sambandha: ||5||

@086

āstīrṇamuktāsikatābhirāmamākīrṇanānākusumaupahāram |

ārabdhavaivāhikasaṃvidhānamanta:puraṃ bhūmipaterbabhūva
||6||

āstīrṇetyādi | āstīrṇābhi: = vistrtābhi: muktābhi: =
mauktikai:, eva,

sikatābhi: = bālukābhi:, abhirāmam = manoharam |
ākīrṇāni = vikīrṇāni,

nānāvidhāni, kusumāni = puṡpāṇi eva, upahārā: =
upāyanāni, yasmiṃstat |

ārabdham = ākrāntam, vaivāhikam = vivāhaprayojanakaṃ
saṃvidhānam = āyonaṃ

yasmiṃstat | bhūmipate: = koliyadeśādhipasya, anta:puram =
nārīgrham, babhūva =

abhūt ||6||

kanyāyā alaṅkaraṇam

abhyaktagātrīmadhivāsitena tailena gandhāmalakopaliptām {1.
tuṅgayāmala^-ka^ |^gandhāmalakena li^-ma^ | } |

varāṅganāstā {2. ^vārāṅganā-vi^, ka^ |}
maṇikumbhamuktairambhodharai: sādaramabhyaṡiñcan ||7||

abhyaktetyādi | varāṅganā = yuvatya:; abhyaktam = upaliptam,
gātram =

śarīraṃ yasyāstām; adhivāsitena = surabhitena; tailena =
snehena; gandhayutena

āmalakena = dhātrīphalena, tadraseneti yāvat, upaliptām =
rūṡitām; tām =

rājakumārīm; maṇikumbhebhya: = maṇimayaghaṭebhya:, muktai:
= pātitai:; ambhodharai: =

jalai:; sādaram = sasammānam; abhyaṡiñcan = snānamakārṡu:
||7||

snānāvasāne naradevakanyā pāthobharārdra {3.
pāyobhirā^-tri^|} parimucya vāsa: |

samādade cārutaraṃ dukūlaṃ candrātapaṃ śāradikeva
rātri: ||8||

snānāvasāna iti | snānāvasāne = snānānte; sā =
prasiddhā; naradeva-

kanyā = koliyadeśādhipatiputrī; pāthasām = jalānām,
bhareṇa = rāśinā; ārdram =

klinnam; vāsa: = vastram; parimucya = tyaktvā; cārutaram =
śobhanataram; dukūlam =

kṡaumaṃ vāsa:; "kṡaumaṃ dukūlaṃ syād dve tu" ityamara: |
śāradikā = śaradrtu-

@087

sambandhinī; rātri: = niśā; candrātapam = candrikām, iveti
upamāyām; samā-

dade = grhītavatī ||8||

tata: prakīrṇābhinavaprasūne catuṡkamadhye viniveśya
sakhya: |

nānāvidhairābharaṇairnarendrakanyāmala-
ñcakruratipravīṇā: ||9||

tata iti | tata: = dukūlaparidhānānantaram; prakīrṇāni =
vikīrṇāni,

abhinavāni = nūtanāni, prasūnāni = puṡpāṇi,
yasmiṃstasmiṃn; catuṡkasya =

catu:stambhavinirmitasya maṇḍapasya madhye; viniveśya =
sthāpayitvā; tasyā: = rāja-

putryā:; atipravīṇā: = alaṅkaraṇakriyāyāmatīva
kuśalā:; sakhya: = yuvatya:, tām =

rājakanyām; alañcakra: = alaṅkrtāmakārṡu: ||9||

anta: samāveśitaphullamallīdhammillabandhastaralekṡaṇāyā:
{1.  ^malli^-ma^, tri^ |} |

tatāna tārāgaṇaśāritasya gāḍhāndhakārastabakasya
kāntim ||10||

antarityādi | anta: = antarbhāge; samāveśitā: = vinyastā:,
phullā: =

vikasitā: mallya: = mallikāpuṡpāṇi yasmin tādrśa:,
dhammilānām = kacā-

nām, bandha: = gumphanam; "dhammilla: saṃyatā: kacā:"
ityamara: | taralekṡaṇāyā-

cañcalākṡyā:; tārāgaṇai: = nakṡatrasamūhai: śāritasya
= citritasya; gāḍha: niviḍo-

yo'ndhakāra: = andhatama:, tasya stabakasya = vrndasya;
kāntim = śobhām; tatāna =

vistārayāmāsa ||10||

ākuñcitāgrairalakai: praśastaistasyā
mukhāmbhoruhamābabhāse |

tadīyasaurabhyasamrddhilobhādālīyamānairiva cañcarīkai:
||11||

ākuñcitetyādi | tasyā: = rājaputryā:, mukhāmbhoruham =
mukhakamalam;

ākuñcitāni = īṡadvakrāṇi, agrāṇi = agrabhāgāni,
yeṡāṃ tai:; praśastai: = śobhanai:;

@088

alakai: = cūrṇakuntalai:; tadīyāyām = mukhasambandhinyām,
saurabhyasya = gandhasya

samrddhau = vrddho lobhāt = lubdhe:; ālīyamānai: =
aśliṡyamāṇai:, cañcarīkai: =

bhramarai:, ivetyutprekṡāyām, ābabhāse = śuśubhe ||11||

sindūraklrpta: kṡitipālaputryā vivāhadīkṡātilako vireje
|

prāptādhipatyasya manobhavasya pratāpabālārka ivojjihāna:
||12||

sindūretyādi | kṡitipālaputryā: = rājakumāryā:,
sindūreṇa = nāgajena,

klrpta: = racita:; vivāhadīkṡāyā: =
vivāhavratārambhasya, tilaka: = viśeṡakam;

"tamālapatratilakacitrakāṇi viśeṡakam" ityamara: | prāptam
= adhigatam,

aiśvaryam = svāmitvaṃ yena tasya; manobhavasya = madanasya;
pratāpabālārka: = pratāpa

eva bālasūrya:; ujjihāna: = udgacchan iva; vireje =
śobhāmāpa | ivetyu-

tprekṡāyām ||12||

karṇāvasaktā: kamalekṡaṇāyā yavāṅkurā: {1.
yāvāṅkurā:-tri^ |} sātiśayaṃ vireju: |

trilokajiṡṇo: kusumāyudhasya kīrttiprarohā iva
jrmbhamāṇā: ||13||

karṇetyādi | kamalekṡaṇāyā: = kamalanetrāyā: (tasyā:
koliyādhipati-

kanyāyā:) karṇayo: = karṇapradeśayo:, avasaktā: = lagnā:;
yavāṅkurā: = yavānāṃ

dhānyaviśeṡāṇāṃ prarohā:; trilokasya = lokatrayasya,
jiṡṇo: = vijayanaśīlasya,

kusumāyudhasya = manmathasya, mārasyeti yāvat;
jrmbhamāṇā: = vardhamānā:,

kīrtiprarohā: = yaśo'ṅkurā iva; sātiśayam = ādhikyena
saha, vireju: =

śuśubhire ||13||

kastūrikākalpitapatralekhastasyā: kapola:
śaśimaṇḍalaśrī: |

ākramya tasthau mukurasya śobhāmambhodavātairmalinodarasya
||14||

kastūriketyādi | tasyā: = rājakanyāyā:; kastūrikayā =
mrgamadena;

"mrganābhirmrgamada: kastūrī ca" ityamara: | kalpitā =
racitā, patrarekhā =

@089

patrāvaliryasya sa: | śaśimaṇḍalavat = candramaṇḍalavat,
śrī: = śobhā yasya sa:;

kapola: = gaṇḍapradeśa:, ambhodavātai: = meghavāyubhi:;
malinamudaram = antastalaṃ yasya

tasya; mukurasya = darpaṇasya, śobhām = kāntim, ākramya =
atikramya, tasthau = sthita: ||14||

vinyastakālāñjanadarśanīyaṃ vilocanaṃ mīnavilocanāyā:
|

atyugrahālāhalapaṅkadigdhāmanaṅgabāṇaśriyamanvayāsīt
||15||

vinyastetyādi | mīnavat = matsyavat, vilocane = netre
yasyāstasyā:,

vilocanam = netram, vinyastena = vikṡiptena, kālena =
śyāmalena, "kālaśyāmalamecakā:"

ityamara:; añjanena = kajjalena, jātaṃ darśanīyam =
darśanayogyaṃ,

sata; atyugreṇa = tīvratareṇa, hālāhalapaṅkena =
kālakūṭakardamena, digdhām = liptām;

anaṅgabāṇasya = manmathabāṇasya, śriyam = śobhām;
anvayāsīt = anvakārṡīt ||15||

ananyasādhāraṇapāṭalimnastasyā manojñasya radacchadasya |

ākalpitā yāvakapaṅkabhatirabhūtapūrvāṃ na cakāra
śobhām ||16||

ananyetyādi | tasyā: = kanyāyā:, ananyasādhāraṇa: =
anyadurlabha:,

pāṭalimā = raktimā, yasya tasya; manojñasya = manoharasya,
radacchadasya =

adharoṡṭhasya, "oṡṭho'dharo radacchada:" iti hemacandra: |
yāvakapaṅkasya =  lākṡākardamasya, "yāvako'lakto
drumāmaya:" ityamara: | bhūti: = aiśvaryam,

"vibhūtirbhūtiraiśvaryam" ityamara: | abhūtapūrvām =
nūvanām, śobhām = kāntim,

na cakāra = krtavatī ||16||

alaṃkrtaṃ mauktikakuṇḍalābhyāmambhoruhākṡyā
mukhamārdrahāsam |

pārśvadvayāvasthitapuṇḍarīkakośaṃ śaratkokanadaṃ
jigāya ||17||

alaṃkrtamiti | ambhoruhākṡyā: = kamalanetrāyā: (tasyā:),
mauktika-

kuṇḍalābhyāma = muktāmayakarṇakuṇḍalābhyām,
alaṃkrtam = śobhitam, ārdrahāsam =

@090

sasmitaṃ mukham = ānanam; pārśvadvaye = ubhayapārśve,
avasthitau, puṇḍarīkakośau =

sitāmbhojamukulau yasya tat, "puṇḍarīkaṃ sitāmbhojam"
"kośo'strī

kuḍmale khaḍgapidhāne" ityamara: | śaratkokanadam =
śāradaṃ raktotpalam,

"raktotpalaṃ kokanadam" ityamara: | jigāya = ajayat ||17||

āmuktamuktāsaradarśanīyamābibhratī kaṇṭhamatīva reje |

niṡṭhyūtamuktānikarābhirāmaśaṅkhojjvalā
sāgaravīcikeva ||18||

āmuktetyādi | sā = kanyakā, āmuktena = dhrtena,
muktāsareṇa = mauktika-

hāreṇa, darśanīyam = śobhanīyam, kaṇṭham = grīvām,
ābibhrato = dhārayatī, satī,

niṡṭhyūtai: = udgīrṇai:, muktānikarai: =
mauktikasamūhai:, abhirāmeṇa = ramaṇīyena,

śaṅkhena, ujjvalā = dīprā, sāgarasya = samudrasya,
vīcikā = taraṅgā iva reje =

cakāse ||18||

tasyā vapuścandanapaṅkaliptamāmodikālāgarubhakticitram |

kalindajākarburitāntarāyā: śobhāmapuṡyat
suraśaivalinyā: ||19||

tasyā iti | tasyā: = rājakanyāyā:, āmodinyā =
surabhiṇyā, kālā-

garo:, bhaktyā = bhaṅgena, citram = nānāvarṇam, vapu: =
śarīram, kalindajayā =

yamunayā, karburitam = citritam, antaram = antarbhāgo
yasyāstasyā: | suraśai-

valinyā: = gaṅgāyā:, śobhām = kāntim, apuṡyat = pupoṡa
||19||

payodharadvandvamaninditāṅgyā: parisphurannistalatārahāram
{1. ^nistula-tri^ |} |

ākīrṇatārānikarābhirāmāmastādriśrṅgaśriyamanva
gacchat {2. ^bhirāma-ka^, ma^ |} ||20||

payīdharetyādi | aninditāṅgyā: = anavadyāvayavāyā:;
tasyā:, payodhara-

dvandvam = stanayugalam, "strīstanābdau payodharau" ityamara:
| parisphuran =

prakāśamāna:, nistalānām = talarahitānām,
vartulānāmityartha:, tārāṇām =

@091

śuddhamuktāmaṇīnām, hāro yasmiṃstat | "vartulaṃ
nistalaṃ vrttam", "tārastu

muktāśuddhau sumauktike" ityubhayatra vaijayantī |
ākīrṇai: = vikīrṇai, tārā-

ṇām, "nakṡatramrkṡaṃ bhaṃ tārā" ityamara:, nikarai: =
samūhai:, abhirāmām = ramaṇī-

yām, astādre: = astācalasya, śrṅgasya = śikharasya,
śriyam = śobhām, anvaga-

cchat = anvagamat ||20||

balitrayālaṃkrtamadhyadeśā tanvī vilolastanabhārahārā |

taraṅgitā śīkarajālitāṅgacakrāhvayā śaivalinīva reje
||21||

balitrayetyādi | balitrayeṇa = trivalyā, alaṃkrta: =
madhyadeśo yasyā: sā;

vilola: = cañcala:, stanabhāre sthita: hāro yasyā: sā,
tanvī = sundarī;

sā = kanyā, sīkarajālitāni = sañjātaśīkarajālāni,
aṅgāni = avayavā

yeṡām, teṡādrśā:, cakrāhvayā = cakravākapakṡiṇo
yasyā: sā; śaivalinī = nadī,

"taraṅgiṇī śaivalinī" ityamara: | iveti upamāyām; reje =
śuśubhe ||21||

māṇikyakāñcīvalayānuviddhaśroṇībharā
kṡoṇipatestanūjā |

vasundharā vāridhiratnagarbhavelāsamāliṅgitasaikataiva
||22||

maṇikyetyādi | māṇikyakāñcīvalayena =
ratnamekhalāmaṇḍalena, anuviddha: =

vyāpta:, śroṇībhara: = kaṭipradeśo yasyā: sā, sā,
kṡoṇīpate: = bhūpate:, tanūjā =

putrī: vāridhe: = samudrasya, ratnāni garbhe yasyā: sā;
"toyotthitaṃ tatpulinaṃ

saikataṃ sikatāmayam" ityamara: | vasundharā = prthvī iva |
rarājetyagrimeṇa

saha sambandha: ||22||

rarāja tasyā navaromarājirārohatastuṅgapayodharādrim |
śrṅgārayoneravalambanārthamālambitendīvaramālikeva
||23||

rasajeti | tasyā: = rājaputryā:, navaromarāji: =
nūtanaromarekhā,

tuṅgapayodharādrim = unnata stanagirim, ārohata: =
ārohaṇaṃ kurvata:, śrṅgāra-

@092

yone: = madanasya, "śrṅgārayoni: śrīputra:" ityamara: |
avalambanārtham = ālambanāya;

ālambitā = adhomukhaṃ kṡiptā, indīvaramālikā =
nīlotpalamālā,

iva, rarāja = śuśubhe || ivetyutprekṡāyām ||23||

anarghacāmīkarakalpitābhiralaṃkriyābhi: sutanuścakāśe |

samujjvalā nūtanamañjarībhi: sañcāriṇī campakavallarīva
||24||

anarghetyādi | sā sutanu: = śobhanaśarīrā; anargheṇa =
amūlyena, cāmī-

kareṇa = suvarṇena, kalpitābhi: = nirmitābhi:,
alaṃkriyābhi: = alaṅkaraṇai:;

"mūlye pūjāvidhāvargha:", cāmīkaraṃ jātarūpam"
ityubhayatrāmara: | nūtana-

mañjarībhi: = navapuṡpastabakai:; sañcāriṇī = jaṅgamā,
campakavallarī = campaka-

latā iva, cakāśe = babhāse ||24||

alaktakāsaṅgavivrddharāgamaṃghridvayaṃ
komalamāyatākṡyā: |

navātapasparśaviśeṡadrśyāṃ nālīkaśobhāṃ
namayāñcakāra ||25||

alaktaketyādi | āyatākṡyā: = viśālākṡyā:; tasyā: =
kanyāyā:,

alaktakasya = lākṡārasasya, āsaṅgena = sambandhena,
vivrddharāgam = atipāṭalam,  aṃghridvayam = caraṇayugalam,
navātapasta = bālātapasya, sparśena, viśeṡadrśyām =

atimanoharām, nālīkaśobhām = padmakāntim, namayāñcakāra
= tiraścakāra ||

ākalpasaundaryadidrkṡayeyamābibhratī {1.
didrkṡayaiva-tri^. ka^ pā^, vi^ |} sphāṭikamātmadarśam |

vididyute pūrṇaśaśāṅkavimbasamparkiṇī śātamakhī
diśeva ||26||

ākalpetyādi | ātmana:, ākalpasya = maṇḍanasya,
"syādākalpastu

maṇḍane" iti hemacandra: | saundaryasya = lāvaṇyasya,
didrkṡayā = draṡṭumicchayā,

sphāṭikam = sphaṭikamayam, ātmānaṃ
darśayatītyātmadarśam = nijarūpadarśakam,

darpaṇam = mukuram, ābibhratī = dhārayatī, iyam = kanyakā,
pūrṇaśaśāṅkavimbasampa-

rkiṇī = pūrṇacandramaṇḍalavatī, śatamakhasyeyaṃ
śātamakhī = indrasambandhinī, diśā =

dik, "dik tu striyāṃ diśā dāntī kakud devavadhū: pavi:"
iti śabdārṇava: ||

@093

anantaraṃ bandhuragātrayaṡṭe: purodhasa:
pūrṇamanorathāyā: |

na kevalaṃ kautukamābabandhu: karāmbuje kiñca hrdambuje'pi
||27||

anantaramiti | anantaram = alaṅkaraṇaparisamāptyanantaram,
purodhasa: =

purohitā:; bandhurā = manojñā, gātrayaṡṭi: = dehadaṇḍo
yasyāstasyā:; "bandhūra-

bandhurau ramye" iti viśva: | pūrṇamanorathāyā: =
santoṡādhikyāt paripūrṇa-

cittāyā:; kautukam = pratisarasūtram, kutūhalaṃ ca;
"kautukaṃ viṡayābhoge hasta-

sūtre kutūhale" iti vaijayantī | na kevalaṃ karāmbuje =
karakamale api tu

hrdambuje = hrtkamale'pi; ābabandhu: = bandhayāmāsu: ||27||

varasyāgamanapratīkṡaṇam

evaṃ samāpayya kumārikāyā vaivāhikaṃ
maṇḍanasaṃvidhānam |

kutūhalī kauliyabhūmipālastasthau varasyāgamamīkṡamāṇa:
||28||

evam = anena prakāreṇa, kumārikāyā: svakīyakanyakāyā:;
vaivāhikam =

vivāhasambandhi; maṇḍanasaṃvidhānam = alaṅkārayojanam,
samāpayya = pūrṇa

kārayitvā; kutūhalī = ātmani kautukaṃ dhārayamāṇa:;
koliyabhūmipāla: =

koliyādhipati:; varasya = jāmātu: siddhārthasya; āgamam =
āgamanam, īkṡamāṇa =

pratīkṡamāṇa: san tasthau = atiṡṭhat ||28||

siddhārthasyodvāhabhūṡādhāraṇam atha
svaveśmanyadhirājasūnu: snātānulipto navadhautavāsā: |

ullāsikāṃ lokavilocanānāmudvāhabhūṡāmurarīcakāra {1.
^mudvāhalīlā^-ka^ |} ||29||

atheti | atha = puna:sandeśapreṡaṇānantaram; adhirājasūnu:
= rājaputra:; svave-

śmani = svagrhe; "veśma sadma niketanam" ityamara: |
snātānulipta: = pūrva snāta:,

@094

paścādanulipta:; navam = navīnam, dhautam = kṡālitam,
vāsa: = vastram yasya sa:;

lokavilocanānām = draṡṭurnetrāṇām; ullāsikām =
ānandayitrīm, udvāha-

bhūṡām = udvāhakālayogyamalaṅkaraṇam; urarīcakāra =
svīcakāra ||29||

suvarṇasūtragrathitāntareṇa kṡaumottarīyeṇa sa
rājasūnu: |

vidyutpinaddhena śaradghanena viyattalābhoga iva vyarājat
||30||

suvarṇetyādi | sa rājasūnu: = rājaputra:; suvarṇasūtrai:
= hemamayai: sūtrai: grathi-

tam = syūtam, antaram = madhyabhāgo yasya tena;
kṡaumottarīyeṇa = dukūlottarīya-

vastreṇa, vidyutā = taḍitā, pinaddhena = saṃyuktena,
śaradghanena = śaratkālameghena;

viyattalābhoga: = ākāśapradeśa:, iva; vyarājat =
virājamāno'bhūt: `pinaddhena'

ityatra "vaṡṭi bhāgurirallopamavāpyorupasargayo:" iti
aperakārasya lopa: ||

viśālavakṡa:sthalalambitena muktākalāpena babhau kumāra: |
virājamānena taṭopakaṇṭhaṃ chāyāpatheneva
suvarṇaśaila: ||31||

viśāletyādi | kumāra: = siddhārtha:; viśāle = vipule,
vakṡa:sthale = urupradeśe,

lambitena = āmuktena, muktākalāpena = mauktikabhūṡaṇena,
"kalāpo bhūṡaṇe barhe"

ityamara: | suvarṇarśela: = sumeruparvata:, taṭasya = sāno:,
upakaṇṭhaṃ = samāpaṃ, virāja-

mānena = śobhamānena, chāyāpathena =
jyotiścakramadhyavartidakṡiṇottarāyatagaganā-

vakāśaviśeṡeṇa, babhau = śuśubhe ||31||

prasannagambhīravapu: kumāra:
pravālamuktāmayakuṇḍalābhyām {1. ^muktāphala^-ma^ |} |

caṇḍāṃśutārādhipamaṇḍalābhyāmalaṃkrto
merurivāluloke ||32||

prasannetyādi | prasannam = nirmalam, gambhīram =
apradhrṡyam, vapu: = śarīraṃ

yasya sa:, kumāra: = siddhārtha:, pravālamuktāmayābhyām =
vidrumamauktikapracurā-

@095

bhyām, kuṇḍalābhyām = maṇḍalābhyām, caṇḍāṃśu: =
sūrya:, tārādhipa: = candrastayo-

rmaṇḍalābhyām, alaṃkrta: = śobhita:, meru: =
sumeruparvata iva, āluloke = sadrśe ||

varaścakāśe haricandanārdro bālātapātābhra ivodayādri:
|

dhātucchaṭāvicchurita: {1. bālacchaṭā-vi^ |} karīva
sandhyāmaha:sāndra ivāmrtāṃśu: ||33||

vara iti | vara: = siddhārtha:, haricandanena = raktacandanena,
ārdra: anulipta:,

bālātapena = bālasūryaprabhayā, ā = samantāt, tāmra: =
raktavarṇa:, udayādri: =

udayācala iva, dhātucchaṭayā = gairikādidhātupuñjena,
vicchurita: = rūṡita:,

kari = hastī, iva, sandhyāyā: = sandhyākālasya,
maha:sāndra: = tejovyāpta:,

amrtāṃśu: = candra iva, cakāśe = śuśubhe ||33||

ādarśabimbe pratimāśarīramāmuktaratnābharaṇasya yūna: |

vaikartanaṃ maṇḍalamāsthitasya puṃsa: purāṇasya pupoṡa
lakṡmīm ||34||

ādarśetyādi | ādarśabimbe = darpaṇe, pratimāśarīram =
pratiphalitaśarīram,

āmuktam = dhrtam, ratnābharaṇam = ratnabhūṡaṇam, yena
tasya, yūna: = taruṇasya,

vikartanasya = sūryasyedaṃ vaikartanam = sūryasambandhi,
maṇḍalam = cakram, āsthitasya =

virājamānasya, purāṇasya = sanātanasya, puṃsa: = viṡṇo:,
lakṡmīm = śriyam,

pupoṡa = poṡitavān ||34||

alaṃkriyā'jāyata dehakāntirnaisargikī tasya narendrasūno:
|

aiśvaryacihnāni paraṃ babhūvuranyāni
māṇikyavibhūṡaṇāni ||35||

alaṃkriyeti | tasya = prasiddhasya, narendrasūno: =
rājaputrasya, naisargikī =

svābhāvikī, dehakānti: = śarīraśobhā, eva, alaṃkriyā =
alaṅkaraṇam, ajāyata =

jātā | anyāni = aparāṇi, dehe dhāritāni,
māṇikyabhūṡaṇāni = māṇikyā-

@096

laṅkaraṇāni, tu, aiśvaryacihnāni =
samrddhisūcakalakṡaṇāni, param = atiśayena,

babhūvu: = abhūvan || svabhāvasundarasya kumārasya
bhūṡaṇajālaṃ na śobhāyai, api tu

samrddhisūcanāyeti bhāva: ||35||

sambandhigrhaṃ prati prasthānam

utkṡiptamuktātapavāraṇaśrīruddhrtabālavyajanopacāra: |

āruhya vaivāhikamaupavāhyaṃ {1. ^vaihārika^-pāṭhā^ |}
jagāma sambandhigrhaṃ kumāra: ||36||

utkṡiptetyādi | kumāra: = siddhārtha:, utkṡiptasya =
ūrdhvaṃ dhrtasya, muktā-

tapavāraṇasya = mauktikamayacchatrasya, śrī: = śobhā yasya
sa:, uddhrte = uccālite,

bālavyajane, cāmara eva = upacāra: = pūjā, yasya sa:,
vaivāhikam = vivāhe sādhu,

aupavahyam = rājārhagajādiyānam, "aupavahyo rājavahya:" iti
vaijayantī |

sambandhīgrham = śvasuragrham, jagāma = pratasthe ||36||

śvasuragrhe siddhārthasya satkāra:

tamāgataṃ śākyakulapradīpaṃ kṡoṇīpati:
koliyacakravarttī |

svayaṃ padābhyāmabhigamya dūraṃ vaivāhikaṃ
maṇḍapamānināya ||37||

tamiti | kṡoṇīpati: = prthvīpati:, koliyacakravartī =
koliyarājā, śākya-

kulapradīpam = śākyakulabhūṡaṇam, tasya =
siddhārthakumāram, āgatam = āyātam,

vīkṡya, svayam = ātmanā, dūram = dūraparyantam,
padābhyām = caraṇābhyām; abhi-

gamya = samīpaṃ gatvā, vaivāhikam = vivāhasambandhi,
maṇḍapam = pūjāsthānam,

ānināya = ānītavān ||37||

dadarśa dhīra: kṡitipālaputrīṃ tatra sthitāṃ
tārakarājavaktrām {2. ^rājavaktrīm-ka^, pā^, tri^ |} |

līlāravindena karasthitena payodhikanyāmiva bhāsamānām
||38||

@097

dadarśeti | dhīra: = gambhīra:, sa siddhārtha:; tatra =
vivāhamaṇḍape, sthitām =

vartamānām, tārakarājavaktrām = candramukhīm;
kṡitipālasya = rājña:, putrīm =

kanyām; karasthitena = haste dhrtena; līlāravindena =
līlārthaṃ dhrtena paṅkajena,

bhāsamānām = śobhamānām; payodhikanyām = samudrakanyām,
lakṡmīmiti yāvat;

dadarśa = avalokitavān ||38||

sotkaṇṭhamālokayata: kumārīṃ sudhāṃśu
śobhāparibhāvukāṅgīm |

atītya velāmadhirājasūnorānandasindhu: prasasāra dūram
||39||

sotkaṇṭhamiti | sudhāṃśo: = candrasya, śobhāyā: =
kānte:, paribhāvukāṇi =

tiraskaraṇaśīlāni, aṅgāni = śarīrāvayavā: yasyāstām;
kumārīm = tāṃ

rājakanyām; sotkaṇṭham = autsukyasahitam, ālokayata: =
paśyata:, adhirājasūno:

= cakravarttiputrasya siddhārthasya; ānandasindhu: =
ānandasamudra:; velām =

taṭam, atītya = atikramya; dūram = dūraparyantam, prasasāra
= prasrtavān ||39||

yat kāryate tatra pativratābhi: krtvā tadetat sakalaṃ
kumāra: |

tayā samaṃ tāmarasāyatākṡyā jagāma vaitānikavedimadhyam
||40||

yatkāryata iti | tatra = vivāhamaṇḍape, kumāra: =
siddhārtha:; pativratābhi: =

satībhi: strībhi: prayojakakartrībhi:, yat kāryajātam,
kāryate = niṡpādyate;

tadetat sakalaṃ kāryajātaṃ krtvā = vidhāya,
tāmarasāyatākṡyā = kamalāyatākṡyā,

tayā = rājaputryā, samam = saha, vitānaṃ prayojanamasyeti
vaitānikī = vitāna-

sambandhinī yā vedi: = pariṡkrtabhūmi:, "vedi: pariṡkrtā
bhūmi:" ityamara: |

tasyā madhyam = madhyabhāgam, jagāma = agamat ||40||

udarciṡastasya hutāśanasya havirbhiruccairjvalata: purastāt
|

kriyākalāpe krtadhī: purodhā: saṃyojayāmāsa
vadhūkumārau ||41||

udarciṡa iti | udgatāni = uparigatāni, arcīṡi = jvālā:,
yasya tasya;

@098

hutāśanasya = agne:, havirbhi: = prakṡiptaghrtādibhi:,
uccai: = atyantam, jvalata: =

prakāśayata: sata:, purastāt = agre, krtadhī: =
niścitabuddhi:, purodhā: = purohita:,

vadhūṃ ca kumāraṃ ceti tau, saṃyojayāmāsa =
vivāhavidhinā tayo: pāṇigrahaṃ

kārayāmāsa ||41||

āsīt kumāra: pulakaprarohairudañcitai:
kañcukitāṅgayaṡṭi: |

vaikakṡamālyacyutakesarāstadguptyai
babhūvurguṇaratnarāśe: ||42||

āsīditi | (tadā) kumāra: = siddhārtha:, udañcite: =
udgatai:, pulaka-

prarohai: = romāñcāṅkurai:, kañcukitā =
sañjātakañcukā, āvrteti yāvat,

aṅgayaṡṭi: = dehadaṇḍo yasya sa:, āsīt = abhūt |
vaikakṡamālyāt = kaṇṭhādurasi

upavītavat tiryakkṡiptamālyāt, "kaṇṭhād vaikakṡikaṃ tu
tat | yat tiryak

kṡiptamurasi" ityamara: | cyutā: = patitā:, kesarā: =
kiñjalkā:, "kiñjalka:

kesaro'striyām" ityamara: | guṇā: ratnānīva teṡāṃ
rāśe: = samūhasya; tadguptyai

= romāñcācchādanāya, babhūvu: = abhavan ||42||

āvirbhavadbhi: śramavārileśairārdrāṅguli:
koliyakanyakā''sīt |

vivāhadhārājalaśīkarāstadvyājībabhūvurvipu-
lekṡaṇāyā: ||43||

āvirityādi | koliyakanyakā = koliyādhipate: putrī, ca,
āvi-

rbhavadbhi: = utpadyamānai:, śramavārileśai: =
svedajalakaṇai:, ārdrāṅguli: = siktāṃguli:,

āsīt = abhūt | vipulekṡaṇāyā: = āyatākṡyāstasyā:,
vivāhe = vivāhavidhau,

dhārājalasya śīkarā: = bindava:, "śokaro'mbukaṇā:
smrtā:" ityamara: |

tadvyājībabhūvu: = apalāpasādhanāni babhūvu: |
etacchlokadvayoktābhyāṃ dampatyo:

romāñca-svedābhyāṃ parasparaṃ niratiśayānurāga:
sūcita: ||43||

@099

ālokalobhādabhivartamānā nivartamānāstrapayā ca śaśvat
|

tayorapāṅgaprasarāstadānīṃ ḍolāvihāraśriyamanvabhūvan
||44||

āloketyādi | tadānīm = tasmin samaye, ālokalobhād =
darśanautsu-

kyena, abhivartamānā: = abhyudgacchanta:, trapayā = lajjayā,
ca nivartamānā: =

pratyāvrttā:, śaśvat = muhu:, tayo: = dampatyo:,
apāṅgaprasarā: = kaṭākṡavyāptaya:,

ḍolāvihārasya = preṅkholikākrīḍāyā:, "ḍolā
preṅkholikā striyām" ityamara: |

śriyam = gamanāgamanarūpāṃ śobhām, anvabhūvan =
anubhūtavanta: ||44||

abhyastayā saṃvaraṇāmburāśerāvartacakrabhramalīlayeva |

vara: samaṃ vāmadrśā krśāno:
pradakṡiṇāprakramamanvatiṡṭhat ||45||

abhyastayeti | vara: = siddhārtha:, saṃvriyate varo'sminniti
saṃvaraṇa: =

vivāha:, sa evāmburāśi: = samudra:, tasya | āvarte =
ambhasāṃ bhrame, yaścakrabhrama: =

cakrākārabhramaṇam, tasya līlayā = krīḍayeveti
hetūtprekṡā | vāmadrśā = vāma-

locanayā, sundaryā, samam = saha, krśānā: = agne:,
pradakṡiṇāprakramam = pradakṡiṇāgatim,

anvatiṡṭhat = anuṡṭhitavāt ||45||

kanyākumārau kamanīyarūpāvālokya homāgniradrṡṭapūrvau
|

pradakṡiṇārci:sphuraṇacchalena
ślāghāśira:kampamivācacāra ||46||

kanyeti | homāgni: = havirvahni:, kamanīyarūpau =
ramaṇīyākārau, adrṡṭa-

pūrvau = pūrvamadrṡṭau, asādhāraṇāvityartha:, ālokya =
drṡṭvā; pradakṡiṇaṃ yathā syāt

tathā arciṡām = jvālānām, sphuraṇasya = prakāśanasya,
chalena = vyājena,

ślāghāyai = abhinandanāya, śira:kampam = śiraścālanam,
ācacāra = akarot |

ivetyutprekṡāyām ||46||

guruprayuktā kulapālikā sā lājopahāraṃ visasarja vahnau |

marudvidhūtā latikeva puṡpaṃ cūtadrume syūtanavapravāle
{1. satanava^-ka^, pā^ tri^ |} ||47||

@100

guruprayukteti | sā kulapālikā = kulāṅganā, guruṇā =
purodhasā, prayuktā =

preritā, vahnau = agnau, lājānām = bhraṡṭadhānānām,
upahāram = upāyanam,

"upāyanamupagrāhyamupahārastathopadā" ityamara: | visasarja
= visrṡṭavatī |

marudvidhūtā = vāyunā kampitā, syūtā: = grathitā:,
ābaddhā iti yāvat, nava-

pravālā: = navapallavā: yena tasmin, cūtadrume =
āmravrkṡe, latikā, puṡpam =

kusumamiva, reje | ivetyutprekṡāyām ||47||

samudgatā dhūmatati: krśāno: samīpalagnā mukhasārasasya
|

amlānanīlāyatanālabhaṅgīmaṅgīcakārāmbujalocanāyā:
{1. amānanīla^-pā^ |} ||48||

samudgateti | ambujalocanāyā: = kamalanetrāyā:, tasyā:,
mukhasārasya =

mukhakamalasya, samīpalagnā = sannihitā, samudgatā =
samutthitā:, krśāno: =

vahne:, dhūmatati: = dhūmasamūha:, amlāna: = navya:, āyata:
= dīrgha:, yo nāla: =

daṇḍastasya bhaṅgīm = rītim, aṅgīcakāra = svīkrtavatī
||48||

tasmādudīrṇā navadhūmarājistasyā mukhe
tadgrahaṇaprasanne |

kṡaṇaṃ samālakṡyata sañcarantī saroruhe
ṡaṭpadamālikeva ||49||  tasmāditi | tasmāt = homāgne:,
udīrṇā = utthitā, navadhūmarāji: =

navadhūmapaṃkti:, tasyā: = rājaputryā:, tasya = varasya,
grahaṇena = pāṇigrahaṇena,

prasanne = nirmale, vikasite ityartha: | mukhe = ānane,
kṡaṇam = kiyantaṃ kālam,

sañcarantī = sañcaraṇaṃ kurvantī, saroruhe = kamale,
ṡaṭpadānām = bhramarāṇām,

mālikā = paṃktiriva, "ṡaṭpadabhramarālaya:" ityamara: |
samālakṡyata = sādrśya-

malabhata | ivetyutprekṡāyām ||49||

vaktrāravindaṃ parita: prakīrṇā vāmabhruvo
maṅgaladhūmarāji: |

anyāmrtāṃśubhramata: prayātāmadhatta sākṡāt
pariveṡalakṡmīm ||50||

@101

vaktrāravindamiti | vāmabhruva: = vāmalocanāyāstasyā:;
vaktrāravindam =

mukhāmbujam, parita: = samantāt; prakīrṇā = vyāptā;
maṅgaladhūmarāji: = maṅgalamayī

dhūmapaṃkti:; anyāmrtāṃśubhramata: =
candrāntarabhrameṇa; prayātām = samīpaṃ gatām;

sākṡāt, pariveṡalakṡmīm = paridhiśobhām; "pariveṡastu
paridhi:" ityamara: |

adhatta = dhārayāmāsa ||50||

vaktrāmbujaṃ vāmadrśa: parītā vaivāhikī
maṅgaladhūmapaṃkti: {1. ^dhūmabhaṅgi:-tri^ |} |

babhāra nīlāṃśukanirmitasya muhūrtavaktrāvaraṇasya
śobhām ||51||

vaktrāmbujamiti | vāmadrśa: = vāmalocanāyāstasyā:;
vaktrāmbujam =

mukhakamalam; parītā = vyāptā; vaivāhikī =
vivāhanimittā; maṅgaladhūma-

paṃkti: = maṅgalamayī dhūmarāji:; nīlāṃśukena =
nīlavastreṇa, nirmitasya = racitasya;

muhūrte = vivāhamuhūrtakāle, vaktrāvaraṇasya =
avaguṇṭhanasya, śobhām = kāntim;

babhāra = dadhāra ||51||

kālāñjanocchvāsavikūṇitākṡaṃ {2. kālāmbudo^-ka^ |}
dharmodakakliṡṭakapolapatram |

vivarṇakarṇotpalamānanābjaṃ {3. vikīrṇa^-vi^ |} babhūva
dhūmagrahaṇānmrgākṡyā: ||52||

kāletyādi | tasyā mrgākṡyā: = mrganayanāyā:;
ānanābjam = mukhakamalam;

dhūmagrahaṇāt = dhūmavyāpanāt; kālāñjanasya =
krṡṇāñjanasya, ucchvāsena =

vyāpanena, vikūṇite = mīlite, akṡiṇī = netre, yasya tat;
dharmodakena = svedajalena,

kliṡṭam = malinam; kapolapatram = gaṇḍasthalaṃ yasya tat;
vivarṇe = vikrte, karṇo-

tpale, yasya tat, babhūva = abhūt ||52||

iti krameṇāhitapāṇipīḍ+astayā {4. pāda^-vi^ |} sahaiva
śvasurau kumāra: |

nanāma tāvapyanumodamānāvāśīrbhiretāvanuvardhayetām
||53||

@102

iti krameṇeti | iti = ittham; krameṇa = kramaśa:; āhitā =
krtā, pāṇi-

pīḍ+ā = pāṇigrahaṇaṃ yena sa:; kumāra: = siddhārtha:;
tayā = svapatnyā; sahaiva =

sārdhameva; śvasurau = patnyā mātāpitarau; nanāma =
praṇanāma | tau = śvasurāvapi,

anumodamānau = anumodanaṃ kurvantau; etau = vadhūvarau,
dampatītyartha:; anuvardhaye-

tām = samavardhayātāmiti laṅantameva nyāyyam ||53||

kumārasya kapilāṃ pratyāgamanam

anyāṃ^śca sarvānapi bandhuvargān sambhāvya jāyāsahita:
kumāra: |

nirgatya tasmānnijarājadhānīpradakṡiṇāya pravaro jagāma
||54||

anyāṃ^śceti | jāyayā = patnyā sahita:; kumāra: =
siddhārtha:; anyān =

aparān; api sarvān = nikhilān; bandhuvargān = jñātivargān
yathāvidhi,

sambhāvya = satkrtya; tasmāt =
koliyadeśādhipatiprāsādāt; nirgatya = niṡkramya;
nijarājadhānyā: = kapilānagaryā:; pradakṡiṇāya =
pradakṡiṇīkaraṇāya; gantu-

mityartha:; pravara: = utsuko bhūtvā; jagāma = agamat ||54||

tasmin muhūrte kapilāṅganānāṃ
kumāranidhyānaparāyaṇānām |

saudheṡu saudheṡu samudbabhūvu: śrṅgāraceṡṭā
madanopadiṡṭā: ||55||

tasminnitti | tasmin muhūrte = kapilāpratyāgamanakāle;
kumārasya =

siddhārthasya, nidhyāne = darśane; "nirvarṇanaṃ tu
nidhyānaṃ darśanālokanekṡaṇam"

ityamara: | parāyaṇānām = āsaktānām; kapilāṅganānām =
kapilavāsinīnāṃ

nārīṇām; madanena = manmathena, upadiṡṭā: = janitā:,
śrṅgāraceṡṭā: = śrṅgāra-

rasānubhāvā:; samudbabhūvu: = samutpannā babhūvu: ||55||

kapilāvāsiyuvatīnāṃ kumāradarśanautsukyam

tathā hi kācit karapallavena kalhāramālāmavalambamānā |

svayaṃ varītuṃ kila rājadhānīsopānamārga {1.
rājadhānīṃ-pā^ |} tvarayā jagāma ||56||

@103

saptabhiragrimai: padyai: kavi: kapilāvāsiyuvatīnāṃ
cumāradarśanautsukyaṃ

prakaṭayati--tathā hītyādinā | tathā hi = tasmin prasanne;
kācid yuvati:,

kalhāramālām = saugandhikapuṡpamālām; "saugandhikaṃ tu
kalhāram" ityamara: |

avalambamānā = kare dhārayamāṇā svayam = ātmanā;
varītum = vararūpeṇa dhāra-

yitum, rājadhānyā: = kapilāyā:, sopānamārgam =
ārohaṇamārgam; "ārohaṇaṃ

syāt sopānam" ityamara: | tvarayā = śīghratayā; jagāma =
yayau ||56||

netrasya taddarśananiścalasya mā mūdidaṃ rodha itīva
matvā |

apāsya kālāñjanamāyatākṡī vātāyanaṃ satvaramāpa
kācit ||57||

netrasyeti | kācicca, āyatākṡī = viśālākṡī,
taddarśane = tasya kumāra-

syāvalokane, niścalasya = stabdhasya; svakīyasya netrasya =
nayanasya; "idam =

nayanasthāñjanam, rodha: = pratibandho mā bhūt" iti mattvā
= niścitya, kālā-

ñjanam = kajjalam, apāsya = nirākrtya; satvaram = śīghram,
vātāyanam =

gavākṡam, āpa = prāpa ||57||

vibhūṡaṇairantarite madaṅge {1. mamāṅge-tri^, pā^, vi^ |}
naisargikīṃ kāntimasau na paśyet |

itīva naipathyamakalpayantī kācit prapede sahasā gavākṡam
||58||

vibhūṡaṇairiti | kācicca navayauvanā, asau = siddhārtha:;
vibhūṡaṇai: =

alaṅkārai:, antarite = vyavahite, madaṅge = mama śarīre,
jātāṃ naisargikīm = svābhā-

vikīm, kāntim = śobhām, na paśyet = nāvalokayet' itīva =
itthamiva

(matvā) naipathyam-śarīrālaṅkaraṇam; akalpayantī =
akurvantī, sahasā = jhaṭiti,

gavākṡam = vātāyanaṃ prati, prapede = jagāma ||58|| 

@104

vyākośametad yadi karṇapāśe niveśayeyaṃ surabhi dvirepha:
|

māṃ pīḍayedityavadhīrya {1. ^dityavaṡārya-vi^ |} manye
karṇotpalaṃ kāpi jagāma jālam ||59||

vyākośamiti | kāpi ca yuvati:, yadi = cet, aham, etat,
surabhi =

sugandhi, vyākośam = vikasitam, "vyākośavikacasphuṭā:"
ityamara: | karṇa-

pāśe = praśaste karṇe, niveśayeyam = dhārayeyam; tarhi,
dvirepha: = bhramara:, "dvirepha:

puṡpaliṅ bhramara:" ityamara: | māṃ pīḍayet = vedayet, iti
evam; karṇotpalam =

karṇasarojam, avadhīrya = tiraskrtyeva; jālam = gavākṡaṃ
prati; "jālaṃ tu gavākṡe

kṡārake gaṇe" iti hemacandra: | jagāma = agamat ||59||

tadānanālokanaharṡajāta: stanasya romodgama eva bhūṡā |

itīva patrāvalimutsrjantī vātāyanābhyarṇamavāpa kācit
||60||

tadānaneti | kācicca yuvati:; tadānanasya = kumāramukhasya,
ālokanena =

vīkṡaṇena, jāto yo harṡa: = moda:, tena jāta: = udbhūta:,
stanasya = kucasya,

romodgama: = romaharṡa eva bhūṡā = alaṅkāra:-iti matveva,
stanayordhrtāṃ patrā-

valim = alaṅkāraviśeṡam, utsrjantī = tyajantī, abhyarṇam
= śīghrameva, vātāya-

nam = gavākṡamprati, avāpa = prāpa | ivetyutprekṡāyām
||60||

pativratāyā: paradarśanāya yātrā na yukteti nirundhatīva
|  nitambabimbād rasanā galantī kasyāścidaghriṃ
kalayāñcakāra ||61||

pativratāyā iti | kasyāścit = yuvatyā:; "pativratāyā:
satyā:, para-

darśanāya = parapuruṡavīkṡaṇāya, yātrā = gamanam, na
yuktam = ucitam" iti

nirundhatīva = vārayantīva, nitambabimbāt = kaṭipradeśāt,
galantī = skhalantī,

raśanā = mekhalā, aṃghrim = caraṇam, kalayāñcakāra =
babandha ||61||

@105

ekāvalīṃ kācidanarpayitvā kaṇṭhopakaṇṭhaṃ
karapaṅkajena |

samudvahantī tvaramāṇacetāstasyopahārārthamiva pratasthe
||62||

ekāvalīmiti | kācit = aprasiddhā yuvati:, ekāvalim =
ekayaṡṭi-

hāram, anarpayitvā = adhrtvā, kaṇṭhāpakaṇṭhaṃ =
kaṇṭhasamīpam, karapaṅkajena = kara-

kamalena, tasyopahārārtham = tasmai upāyanārtham,
samudvahantī dhārayantī, tvaramāṇa-

cetā: = paribhrāntacittā, cañcalacittetyartha:, satī,
pratasthe = prātiṡṭhat | ive-

tyutprekṡāyām ||62||

tābhistadudvīkṡaṇatatparābhirnirantarā:
saudhatalapradeśā: |

jagajjigīṡormakaradhvajasya senāniveśapratimā babhūvu:
||63||

tābhiriti | tasya = kumārasya, udvīkṡaṇe = darśane, ta
tparābhi: = āsaktābhi:;

tābhi: = yuvatībhi:; nirantarā: = niviḍā:;
saudhatalapradeśā: = prāsādopari-

tanabhāgā:; jagatām = lokatrayāṇām, jigīṡo: =
jetumiccho:; makaradhvajasya =

manmathasya; senānāṃ niveśena = vyūharacanāvinyāsena,
pratimā: = sadrśā:; vabhūvu: =

jātā: ||63||

vīthīṡu vīthīṡu vilāsinīnāṃ tasminnipetustaralā:
kaṭākṡā: |

prāsādajālāntaritāṅgayaṡṭe: prasūnaketoriva
puṡpabāṇā: ||64||

vīthiṡviti | vīthiṡu vīthiṡu = rathyāsu rathyāsu
sthitānāṃ vilāsinīnām =

pramadānām; taralā: = tīvrā:; kaṭākṡā: =
drṡṭipātā:; tasmin = siddhārthe; prāsāda-

jālai: = saudhagatagavākṡai:, antaritā = ācchāditā,
aṅgayaṡṭi: = dehayaṡṭi:,

yasya tasya; prasūnaketo: = madanasya, puṡpabāṇā: =
puṡpamayā vāṇā iva, nipetu: =

patitavanta: ||64||

@106

tamāyatākṡya: sprhaṇīyamaṅgādaṅgāntaraṃ
gantumaśaknuvānai: |

ākarṇapūraprasrtairapāṅgairālokayāmāsuratrptibhāja:
||65||

tamāyatetyādi | āyatākṡya: = viśālākṡyastā: yuvataya:;
sprhaṇīyam =

kamanīyam, aṅgād = avayavād aṅgāntaram = avayavāntaram;
gantum;

aśaknupānai: = asamarthai:; ākarṇapūram =
karṇālaṅkāraparyantam; prasrtai: = vyāptai:,

apāṅgai: = netraprāntai:; atrptibhāja: =
trptimabhajantya:; ālokayāmāsu: = darśayāmāsu: ||65||

tāsāṃ kumāra: śatapatramitrairvilocanairvismayanirnimeṡai:
|

aṅgeṡu sarvatra niṡiktabimbai: sākṡāt sahasrākṡa
ivābabhāse ||66||

tāsāmiṡi | kumāra: = siddhārtha:; tāsām = yuvatīnām,
śatapatramitrai:,

padmasadrśai: "śatapatraṃ kuśeśayam" ityamara: | vismayena
= āścaryeṇa, nirnimeṡai: =

animeṡai:; aṅgeṡu = avayaveṡu: sarvatra, niṡaktāni =
āsaktāni, bimbāni =

ākārāṇi yeṡāṃ tai:, pratiphalitairityartha:; vilocanai: =
netrai:, sākṡāt =

pratyakṡam, sahasrākṡa: = indra iva ābabhāse = babhau
||66||

yatraiva yatraiva kumāragātre vyāpāritaṃ
locanamaṅganābhi: |

tatraiva tatraiva babhūva kāntiniryāsani:syūtamivānuṡaktam
||67||

yatraiveti | aṅganābhi: = yuvatibhi:, kumāragātre =
siddhārthaśarīre, yatraiva

yatraiva = yasmin yasminnavayave, locanam = netram, vyāpāritam
= nyastam;

tatraiva tatraiva = tasmin tasminneva bhāge, tat = netram;
kāntyā eva niryāsena =

vrkṡakṡīreṇa, nisyūtam = samyagvaddhamiva, babhūva =
abhūt ||67||

tāsāṃ kumārākrtirāturāṇāmaspandavisphāritalocanānām
|

vinetukāmeva manobhavātiṃ pratyekamantarhrdayaṃ viveśa
||68||

@107

tāsāmiti | āturāṇām = manmathapīḍ+itānām; aspandam =
niścalam,

yathā syāt tathā visphārite = vistārite, locane = netre
yāsāṃ tāsām, mano-

bhavārtim = madanapīḍām; vinetukāmā = apanetumicchū:,
kumārākrti: = siddhārtha-

mukhabimbam; pratyekam = pratiyuvati, antarhrdayam =
hrdayasyāntarbhāgam, viveśa =

praviṡṭavān ||68||

kācit tadā
kaṇṭakitāṅgayaṡṭistadānanāmbhoruhanirviśeṡam |

ājighradānandanimīlitākṡī karasthitaṃ
vibhramapuṇḍarīkam ||69||

kāciditi | tadā = kumāradarśanakāle; kaṇṭakitā =
romāñcitā, aṅga-

yaṡṭi: = dehalatā, yasyā: sā, kācit = navayauvanā; tasya
= kumārasya, āna-

nāmbhoruhāt = mukhakamalāt, nirviśeṡam = viśeṡaśūnyam,
tatsadrśamityartha:;

karasthitam = hastasthitam, vibhramasya = vilāsasya,
puṇḍarīkam = padmam;

ānandena, nimīlite akṡiṇī = netre yasyā: sā, satī,
ājighrat = gandhama-

grhṇāt ||69||

kācit tadākarṡaṇasiddhamantraṃ kāmopadiṡṭaṃ kila
japtukāmā |

kareṇa mandaṃ bhramayāñcakāra muktākṡamālāmiva
hārayaṡṭim ||70||

kāciditi | kācicca navayauvanā tadā = tasminnavasare;
kāmopadiṡṭam =

madanopadiṡṭam; tasya = kumārasya, ākarṡaṇe =
vaśīkaraṇe, siddham = phalaupayikam,

mantram = devasādhakaṃ padasamūham; kila, iveti padadvayaṃ
sambhāvanāyāṃ vartete |

japtukāmā = jāpaṃ cikīrṡu:; kareṇa = hastena,
muktāmayīm, akṡamālām = japamālām,

eva hārayaṡṭim = hārasaram, mandam = śithilatayā,
bhramayāñcakāra = bhramima-

karot ||70||

śukāvacañcūpuṭapāṭalena nakhena kācid vililekha navyam |

pāṇisthitaṃ ketakagarbhapatramanaṅgasandeśamivāsya kartum
||71||

@108

śuketyādi | śukasya = korasya, "kīraśukau samau" ityamara:
| avacañcū-  puṭamiva = troṭipuṭavat, pāṭalena =
aruṇena, nakena = kararuheṇa; pāṇisthitam =

karasthitam; navyam = navīnam, ketakapuṡpasya garbhastham =
anta:sthaṃ patram =

kisalayam, anaṅgasya = madanasya, sandeśam =
tadavasthāsūcakalekham, kartum =

sampādayitumiva, vililekha = ullikhitavatī ||71||

ālekhyalīlāphalakaṃ satūlimekaṃ {1. satulī^-ka^ |}
dadhānā karapallavena |

ātmānamālikhya varāya tasmai dātuṃ samudyogavatīva
tasthau ||72||

ālekhyetyādi | kācicca, karapallavena = svakīyakarahastena,
ālekhya-

līlāyai = citrakrīḍāyai, phalakam = paṭṭam, satūlim =
tūlyā = citralekhopakaraṇabhūtayā

kūrcikayā sahitam, "tūlī śayyākūrcikayo:" iti vaijayantī
|

dadhānā = dhārayatī, tatra = paṭṭe, ātmānam = nijam,
ālikhya = likhitvā, tasmai

varāya = siddhārthāya, dātum, samudyogavatī =
prayatnavatīva, tasthau = asthāt ||72||

cetobhuva: puṡpaśilīmukhānāṃ parāgavarṡai:
patatāmajasram |

kasyāścidāsīt kaluṡīkrteva drṡṭi:
samudyadbahulāśrupūrā ||73||

cetobhuva iti | kasyāścit = pramadāyā:, drṡṭi: = netram,
cetobhuva: =

madanasya, ajasram = nirantaram, patatām = pātamāpnuvatām,
puṡpaśilīmukhā-

nām = puṡpavāṇānām, parāgavarṡai: = dhūlivarṡābhi: |
samudyan = udgacchat, bahula: =

atyadhika:, aśrupūra: = vāṡpapravāho yasyā: sā; satī,
kaluṡīkrtā = kāluṡya-

māptā, āsīt = abhūt ||73||

udbhinnaromodgamalobhanīyā rarāja kasyāścana gaṇḍapāli:
|

dhrtāṅkurā {2. krtāṅkurā-tri^ |} cittagrahapraveśe
manobhuvo maṅgalapālikeva ||74||

@109

udbhinnetyādi | kasyāścana = pramadāyā:, gaṇḍapāli: =
kapolapradeśa:, udbhinnena = udgatena, romodgamena =
romāñcena, lobhanīyā = pūraṇīyā satī, citta-

syaiva grhasya praveśe, manobhuva: = manmathasya,
dhrtāṃkurā = aṃkuratvamāpannā, maṅgala-

pālikā = aṅkurārpaṇapātraviśeṡa:, iva rarāja =
śuśubhe ||74||

ākarṇamākrṡṭaśarāsanasya kāmasya kādambakadambakānām
|

pakṡīnileneva vidhūyamānā kāciccakampe skhaladuttarīyā
||75||

ākarṇamiti | kācit = pramadā ca, ākarṇam =
karṇaparyantam, ākrṡṭam =

śarāsanam = dhanu:, yena tasya, kāmasya = madanasya,
kādambānām = bāṇānām,

"kādamba: katahaṃseṡvo:" iti hemacandra: | kadambakānām =
samūhānām, "niku-

rambaṃ kadambakam" ityamara: | pakṡānilena = pakṡajātena
vāyunā, vidhūyamānā =

kampamānā, skhalat = bhraśyat, uttarīyam = uttarīyavastram,
yasyā: sā, jātā ||

dharmodabinduprakarairudīrṇai: karambitā kācana rājate sma
|

kodaṇḍavallīva drḍhāvakrṡṭā
niṡṭhyūtamuktāṅkuritā smarasya ||76||

dharmetyādi | udakānāṃ bindava: udavindava:,
"manthodanasakthabindu"

(pā^ sū^ 6.3.60) ityādinā udakaśabdasyodādeśa:, dharmasya
= tāpasya, uda-

vindava: = jalabindava:, teṡāṃ prakarai: = ttamūhai:,
udīrṇai: = udgatai:, karambitā =

drḍhāvakrṡṭā = drḍhatayā avakrṡṭā,
niṡṭhyūtābhi: = drḍhaniṡpīḍanena, bahirnirgatābhi:

muktābhi:, aṃkuritā = janiṃ prāptā, añcitetyartha:,
kodaṇḍavallī = ikṡurūpā

dhanurlatā iva, rājate sma = śobhate sma ||76||

mana:pratolīṃ viśata: prakīrṇairmanobhuva:
pādaparāgajālai: |

kācid drśaṃ karburavigraheva vivarṇabhāvaṃ pratipadyate
sma ||77||

mana: pratolīmiti | kācit pramadā, mana: = cittameva pratolī
= rathagama-

nārhavīthim, "rathyā pratolī viśikhā" ityamara: |
vikīrṇai: = vistrtai:,

@110

manobhuva: = madanasya, pādaparāgajālai: =
caraṇaraja:samūhai:, karburam = śabalitam,

vigraha: = śarīraṃ yasyā: sā iva | "citraṃ kirmīra
kalmāṡa-śavalaitāśca karbure",

śarīra varṡma vigraha:" ityubhayatrāmara: | vivarṇabhāvam
= varṇamālinyam, drśam =

drṡṭim, pratipadyate sma = prāpnot | "laṭ sme" (pā^ sū^
3.2.118) iti

bhūtārthe laṭ ||77||

kumāramenaṃ kulaśailadhurya bharttāramāptuṃ
paramābhirūpyam |

vimbādhareyaṃ jananāntareṡu kiṃ vā'karot
puṇyamagaṇyarūpam ||78||

pañcabhi: padyai: taṃ vīkṡamāṇānāṃ strīṇāṃ
parasparamālāpamāha-kumāramiti |  paramābhirūpyam =
paramasaundaryutam, kulaśailadhuryam = kulācalavat bhāra-

vāhinam, enam = imam, kumāram = siddhārtham, bhartāram =
patirūpeṇa āptum =

prāptum, bimbādharā = aruṇoṡṭhī, iyam = rājakanyā,
jannāntareṡu = aparajanmasu,

agaṇyarūpam = aganīyam, kiṃ vā puṇyam = puṇyajanakaṃ
karma = kriyām, akarot =

vyadhāt | ityavadat' ityadhyāhāryam ||78||

sudhānidhānaṃ tuhināṃśubimbaṃ lakṡmīvimānāni ca
paṅkajāni |

ātanvatā pūrvamamuṡya vaktranirmāṇayogyeva krtā
vidhātrā ||79||

sudhetyādi | pūrvam = etaccharīranirmāṇata: pūrvam,
sudhānidhānam = amrtanidhim,

tuhināṃśubimbam = candrākrtim; lakṡmīvimānāni =
lakṡmyā vāsa-

yogyāni ca paṅkajāni = padmāni, ātanvatā = racayatā,
vidhātrā = brahmaṇā,

amuṡya = kumārasya; vaktranirmāṇasya = mukharacanāyā:,
yogyā = abhyāsa:; krtā =

vihitā-ityavadat | "yogyā'bhyāsa: paricaya:" iti vaijayantī
|

candrapaṅkajānāṃ nirmāṇābhyāsavaśādeva brahmā asya
vadanaṃ nirmame-iti bhāva: ||

nirmāṇakāle bhuvanatrayasya, sambhrtya sambhrtya
samarpitena |

saundaryasāreṇa sarojajanmā prāyeṇa cakre yuvarājamenam
||80||

@111

nirmāṇakāla iti | sarojajanmā = brahmā; prāyeṇa =
prāyaśa:, bhuvanatrayasya =

trilokyā:; nirmāṇakāle = racanāsamaye, sambhrtya
sambhrtya = saṃgrhya, saṃgrhya, samarpitena = vinyastena,
saundaryasāreṇa = saundaryasya sthirāṃśena, enam = imam;
kumāram =

rājaputram, cakraṃ = sasarja | trijagatsaundaryasambhūto'yaṃ
kumāra iti bhāva: ||80||

yuvānamenaṃ yugadīrghabāhuṃ draṡṭuṃ
trilokasprhaṇīyaśobham |

asmākamakṡṇāmayutaṃ viriñcastrilokavedī {1.
viriñci^-pā^ |} na cakāra kasmāt ||81||

yuvānamiti | trilokavedī = lokatrayajña:, viriñca: =
brahmā, "viriñco'ja:

viriñcina:" ityamara: | yugapat = īṡāntabandhanavat,
"yugamīṡāntabandhanam"

iti vaijayantī | dīrghau = lambamānau, bāhū = bhujau yasya
tam,

trilokyā sprhaṇīyā = īrṡyākaraṇīyā, śobhā =
saundaryam yasya tam, enam =

imam, yuvānam = taruṇam, draṡṭum = avalokayitum, asmākam,
akṡṇām = netrāṇām,

ayutam = daśasahasrasaṃkhyākam, kasmāt = katham, na akarot =
vyadhāt ||81||

amuṡya vaktrāmrtabhānubimbasambhūtasaundaryasudhopayogāt |

āpadyate drṡṭiyugaṃ na keṡāmatraiva
janmanyanimeṡabhāvam ||82||

amuṡyeti | amuṡya = kumārasya; vaktram = mukhameva,
amrtabhāno: = candrasya,

bimbam = maṇḍalam, tasmāt sambhūtā = utpannā, saundaryam =
ramaṇīyatā, eva

sudhā = amrtam, upayogāt = sevanāt, atraiva = asminneva,
janmani = loka;

keṡām; drṡṭiyugam = netrayugalam, animeṡabhāvam =
nirnimeṡabhāvam, na āpadyate =

prāpnoti | animeṡabhāvaṃ vismayavaśāt nimeṡaśūnyatvaṃ
devabhūyaṃ ca | asya

saundaryam paśyanta: sarve'pi janā nirnimeṡacakṡuṡo
bhavantītyartha: ||82||

@112

ityādimāsāṃ giramatyudārāmākarṇayan
karṇasukhāyamānām |

pradakṡiṇīkrtya purīṃ kumāra: prāvikṡadantarbhavanaṃ
nrpasya ||83||

ityādimiti | iti ādiryasyāstām ityādim, atthudārām = ati-

mahatīm; karṇasukhāyamānām = śrotrayo: sukhapradātrīm,
karṇapriyāmiti yāvat;

ākarṇayan = śrṇvan, kumāra: = siddhārtha:; purīm,
kapilānagarīm; pradakṡiṇīkrtya =

pradakṡiṇāṃ krtvā; nrpasya = rājña: śuddhodanasya;
antarbhavanam, antargrham;

prāvikṡat = praveśaṃ krtavān ||83||

praviśya dūrāvanatena mūrdhnā
baddhapraṇāmāñjalikuḍmalena |

tayā sameta: śakavaṃśadīpa: priyottaraṅgaṃ pitaraṃ
vavande ||84||

praviśyeti | tayā = svapatnyā sameta: = sahita:;
śakavaṃśasya = śākyakulasya,

dīpa: = dīpakabhūta:; kumāra iti śeṡa: | antarbhavanam,
praviśya = praveśaṃ krtvā,

dūrāvanatena = dūrādeva namreṇa; baddha: praṇāmasya =
praṇate:, añjali: = karapuṭam;

kuḍmala: = mukula iva yasmiṃstena; "kuḍmalo mukulo'striyām"
ityamara: | mūrdhnā =

śirasā; priyottaraṅgam = santoṡeṇa pūrṇam; pitaram =
śuddhodanam; vavande =

praṇanāma ||84||

utthāpya dūrānatamūḍhabhāryamudañcitābhyāṃ
bhujapañjarābhyām |

romodgamādhyāsitagātrayaṡṭirurvīpati: sādaramāliliṅga
||85||

utthāpyeti | ūḍhā = pariṇītā, bhāryā = patnī yena tam;
dūreṇa = dūrata

evānatam = namram; tam = kumāram; utthāpya, romodgamena =
romāñcena, adhyā-

sitā = vyāptā, gātrayaṡṭi: = dehayaṡṭi: (tanulatā)
yasya sa:; urvīpati: =

prthvīpati: = rājā; udañcitābhyām = uddhrtābhyām;
bhujapañjarābhyām =

bhujau pañjarāviva tābhyām; sādaram = sasammānam;
āliliṅga = āliṅgitavān ||85||

anantaraṃ kāñcanapātrasaṃsthai: karpūradīpai:
parivāranārya: |

amuṡya bhadrāsanamāsthitasya nīrājanaṃ
maṅgalamanvatiṡṭhan ||86||

@113

anantaramiti | anantaram = praṇāmakrtyānantaram;
parivārasya = kulasya;

nārya: = striya:; kāñcanapātrasaṃsthai: =
suvarṇamayapātrai:; karpūrajvalitadīpai:; bhadrā-

sanam = śubhāsanam; āsthitasya = sthitasya; amuṡya =
kumārasya; maṅgalam =

maṅgalamayam; nīrājanam = ārārtikam; anvatiṡṭhan =
anuṡṭhitavanta: ||86||

iti vihitavivāhaṃ viśvaviśrāntakīrtti

trijagadavanadīkṡābaddhakakṡaṃ kumāram |

narapatiravalokya prīyamāṇa: sa mene

nijakulamatituṅgaṃ nihanutārātigarvam ||87||

iti buddhaghoṡaviracite padyacūḍ+āmaṇināmni mahākāvye
caturtha: sarga: ||

itīti | sa narapati: = rājā śuddhodana:; viśvasmin
viśrāntā kīrtiryasya

tam; trijagata: = lokatrayasya, avanadīkṡāyām =
rakṡaṇavrate; baddhakakṡam = baddhakaccham;

sannaddhamityartha:; kumāram, avalokya = drṡṭvā;
prīyamāṇa: = prasīdan; nijakulam =

svavaṃśam; atituṅgam = atccyum, nihnata: = tiraskrta:,
arātīnām =

śatrūṇām, garva: = darpo yena tādrśam | mene = abhimene |
mālinī vrttam | lakṡaṇaṃ

tu pūrvamuktameva ||

padyacūḍ+āmaṇimahākāvye kīrttivyākhyāyāṃ caturtha:
sarga: ||

@114

pañcama: sarga:

trayo mahāprāsādā:

tata: kumārasya samagravaibhavo narādhinātho
navayauvanaśriya: |

rtūtsavānāmupasevanakṡamānakārayat trīnatulān
mahālayān ||1||

tata iti | tata: = kumāravivāhānantaram; samagram =
puṡkalam, vaibhavam =

aiśvaryaṃ yasya sa:; narādhinātha: = samrāṭ śuddhodana:;
navā = nūtanā, yauvanasya =

tāruṇyasya śrī: = sampat yasya tasya; kumārasya =
siddhārthasya krte; rtūtsavā-

nām = hemanta-vasanta-varṡotsavānām; upasevanakṡamān =
upabhogārhān; atulān =

anupamān, trīn = etatsaṅkhyākān; mahālayān =
vrhatprāsādāt; akārayat =

nirmāpitavān ||1||

sa teṡu sadmasvadhirājanandano
vicitravinyāsaviśeṡaśālibhi: |

vinodyamāno varavārayoṡitāṃ vilāsanrttairvijahāra
hāribhi: ||2||

sa iti | sa: = asau; adhirājanandana: = cakravartisūnu:; teṡu
sadmasu = uttama-

grheṡu; vicitrai: = āścaryamayai:, vinyāsaviśeṡai: =
hastapādādinyāsabhedai:, śālante =

śobhante iti tādrśai:; vinodyamāna: = vinodaṃ
prāpyamāṇa:; varavārayoṡitām =

śreṡṭhaveśyāṅganānām, "vārastrī gaṇikā veśyā"
ityamara: | hāribhi: = manoharai:;

vilāsanrttai: = krīḍ+ānartanai:; vijahāra = vihrtavān
||2||

varṡāsamayavarṇanam

babhūva varṡāsamayo'tha medinī
kaṭhoragharmajvaraśāntikarmaṭha: |

aśeṡakāntāraśikhaṇḍimaṇḍalī
vilāsalāsyakramadeśikeśvara: ||3||

babhūveti | atha = teṡu prāsādeṡu vihārakāle; (kadācit)
medinyā: =

bhūme:; kaṭhora: = kaṭhina:, yo gharmajvara: = uṡṇatāpa:,
tasya śāntau = śamane,

karmaṭha: = karmavīra:, "karmaśūrastu karmaṭha:" ityamara:
| aśeṡakāntāreṡu = krtsna-vaneṡu,

yā śikhaṇḍimaṇḍalī = mayūrasamūha:, "kekī śikhaṇḍī
citrapatraka:" iti

vaijayantī | tasya vilāsalāsyasya = krīḍ+ānrttasya, krame
= sampradāye, deśikeśvara: =

ācāryavarya:; varṡāsamaya: = varṡākāla:, babhūva =
abhavat ||3||

@115

payodharā: kecana kācamecakāścakāśire
caṇḍasamīraṇeritā: |

śanai: śanairambarakrṡṇabhoginā vimucyamānā iva
jīrṇakañcukā: ||4||

payodharā iti | tatra = tasmin varṡartusamaye, kecana =
katipaye, kāca-

mecakā: = kācamaṇivat nīlā:, "kāco'kṡiroge śikye maṇau
mrdi" iti hemacandra: |

caṇḍena = prabalena, samīraṇena = vāyunā, īritā: =
preritā, payodharā: =

meghā:, śanai: śanai: = mandaṃ mandam; ambaram = gaganameva,
krṡṇabhogī = krṡṇasarpa:,

tena vimucyamānā: = tyajyamānā:, jīrṇakañcukā: =
jīrṇanirmokā:, "samau

kañcukanirmokau" ityamara: | cakāśire = śuśubhire ||4||
tadā samāruhya vihāramaṇḍapaṃ sahaiva vadhvā
sarasīruhekṡaṇa: |

pradarśayan mīnadrśa: payodharān pracakrame varṇayituṃ
tapātyayam ||5||

tadeti | tadā = tasmin varṡākāle, sa:, sarasīruhekṡaṇa: =
kamalanetra: siddhārtha:;

vadhvā = patnyā sahaiva = sākameva, vihāramaṇḍapam =
varṡākālocitakrīḍ+āprāsādam,

samāruhya = samārohaṇaṃ (praveśaṃ) krtvā, mīnāviva
drśau = netre yasyāstasyā: =

sundaryā: (yaśodharādevyā: krte) payodharān = meghān,
pradarśayan = pradarśanaṃ

kārayan, tapasya = nidāghasya, "uṡṇa uṡṇāgamastapa:'"
ityamara: | atyaya: =

nāśastam, varṡākālamityartha: | varṇayitum = vyākhyātum;
pracakrame = prakramaṃ

krtavān ||5||

ita: sarojākṡi !
vilokayāmbudānudanvadambhobharapaśyatoharān |

viyattalābhogavilāsadarpaṇapraviṡṭabhūmaṇḍala
bimbasannibhān ||6||

ita iti | he sarojākṡi = kamalanayane ! ita: = asmāt
pradeśāt; udanvata: =

samudrasya, "udanvānudadhi: sindhu:" ityamara: | ambhasām =
jalānām, bharasya =

bhārasya, paśyatoharān = caurān, paśyata anādrtya
haratīti paśyatohara:;

"vāgdikpaśyadbhyo^" (pā^ sū^ vā^ 6.3.21) iti ṡaṡṭhyā
aluk, "paśyato yo

haratyartha sa caura: paśyatohara:" iti vaijayantī |
viyattalasya = ākāśapradeśasya,

 @116

ābhoga: = vistāra eva vilāsa: = krīḍā, darpaṇa: =
krīḍādarśa:, tasmin praviṡṭasya =

pratiphalitasya, bhūmaṇḍalasya = prthvīpradeśasya, bimbena
= ākāreṇa, sannibhān =

sadrśān, ambudān = payodharān, vilokaya = avalokaya ||6||

rtuśriyā
dīptataḍitpradīpikāsamārjitairañjanasañcayairiva |

natabhru ! navyai: śakalai: payomucāṃ nabha:sthalī
pātramiyaṃ {1. pātramidaṃ-vi^, pā^, tri^ |} vibhāvyate
||7||

rtuśriyeti | he natabhrū = nate bhruvau yasyāstasyā:,
tatsambuddhau ! rtuśriyā =

rtulakṡmyā, dīptābhi: = pradīptābhi:, taḍidbhireva
pradīpikābhi: = prakāśa-

sādhikābhi:, samārjitai: = sampāditai:; añjanasañcayai: =
kajjalasamūhai:; iveti

sādrśye | navyai = navīnai:, payomucām = meghānām,
śakalai: = khaṇḍai:, iyam = eṡā;

nabha:sthalī = nabha:pradeśa:; pātram = bhājanamiva,
vibhāvyate = anumīyate ||7||

payodakālena cirapravāsinā samāgatenābhinavaṃ priye !
diśām |

vimucyamānā iva keśaveṇayo vibhānti kāmaṃ
navameghapaṃktaya: ||8||

payodetyādi | he priye = priyadarśini ! imā
navameghapaṃktaya: = navameghamālā:;

abhinavam = navīnam; tatkālamityartha:;
kriyāviśeṡaṇametat; samāgatena =

prāptena, payodakālena = meghakālena; vimucyamānā =
mucyamānā:; diśām = haritām,

virahiṇīnāmiti ca dhvani: | keśaveṇaya: = keśabandhā:;
kāmam = yatheccham;

vibhrānti = śobhante | atra priyapravāsena veṇīkrtānāṃ
keśānāmidānī tadāgamane

saṃskaraṇārthamāmucyamānatvam ||8||

tapātyayābhyāgamanena śāmyato nidāgharūpasya
krpīṭajanmana: |

vijrmbhamāṇā iva dhūmavīcayo viśanti meghāvalayo
viyattalam ||9||

tapātyayetyādi | tapātyayasya = varṡākālasya,
abhyāgamanena = prāptyā;

śāmyata: = śamaṃ prāpnuta:; nidāgharūpasya =
uṡṇakālarūpasya; krpīṭāt = jalāt,

janma = utpattiryasya tasya agne:; "krpīṭamudare jale" iti
ratnakośa: | agne:

@117

jalajatvam "adbhyo'gnirbrahmata: kṡatram" iti
manuvacanājjñeyam | "krpīṭa-

yonirjvalana:" ityamara: | vijrmbhamāṇā: = vardhamānā:;
dhūmavīcaya: = dhūmaparamparā:;

iveti sādrśye; meghāvalaya: = meghapaṃktaya:; viyattalam =
ākāśatalam; viśanti =

praviśanti ||9||

purandarākrāntibhayena ye purā payonidhiṃ
prāpuralūnapakṡakā: |

samutpatantīva ta eva bhūdharāstata:
samudyannavavāridacchalāt ||10||

purandaretyādi | ye = parvatā:, purā = pūrvam; purandarasya
= indrasya; "puruhūta:

purandara:" ityamara:; ākrānte: = ākramaṇāt,
pakṡacchedārthamiti bhāva: | bhayena =

bhītyā, alūnā: = acchinnā:, pakṡā: = garuto yeṡāṃ te,
santa:; payonidhim =

samudram, prāpu: = yayu:, ta eva bhūdharā: = parvatā:, tata:
= samudrāt, samudyatām =

ujjrmbhamāṇānām, navavāridānām = nīlameghānām,
chalāt = vyājāt, "chalaṃ

chadmaskhalitayo:" iti hemacandra: | samutpatanti = udgacchanti
| ivetyutprekṡāyām ||10||

mrgākṡi ! vidyullatikākarambitairnabho'vakāśo
jaladairvirājate |

payonidhirvidrumavallivellitairyugakṡaye kardamagolakairiva
||11||

mrgākṡīti | he mrgākṡi = mrganayane !  vidyullatikābhi:
= taḍillatābhi:,

karambitai: = miśritai:; jaladai: = mevai:, nabho'vakāśa: =
gaganapradeśa:; yugakṡaye =

kalpānte; vidrumavallibhi: = pravālalatābhi:, vellitai: =
vyāptai:, kardamagolakai: =

paṅkapiṇḍai:; "golakastu jārato vidhavāsute | aliñjare
guḍe piṇḍe" iti

hemacandra: | payonidhi: = samudra iva; virājate = śobhate |
kalpānte sarve samudrā:

śuṡyantīti āgamikā: | ivetyutprekṡāyām ||11||

śikhaṇḍināmadbhūtatāṇḍavaśriyāmaraṇyaraṅge
madhurapraṇādinām |

vilokya vidyunnayanena vibhramān praśaṃsatīva stanitena
toyada: ||12||

@118

śikhaṇḍītyādi | toyada: = megha:; svastanitena = garjitena;
"stanitaṃ

garjitaṃ meghanirghoṡe" ityamara: | adbhutā = āścaryamayī,
tāṇḍavaśrī: = nrtya-

śobhā yeṡāṃ teṡām; araṇyaraṅge = vane nrtyasthāne;
madhuraṃ yathā syāt tathā

praṇādinām = praṇadatām, śikhaṇḍinām = mayūrāṇām;
vidyunnayanena = taḍidvilokanena;

vibhramān = vilāsān; praśaṃsati = praśaṃsāṃ karoti |
ivetyutprekṡāyām ||

kalāpina: kāñcanakāhalopamān phaṇīndralokān parigrhya
cañcubhi: |

gabhīrakekāmukharīkrtāmbarā nadanti
cakrīkrtabarhamaṇḍalā: ||13||

kalāpina iti | kalāpā: = barhā-eṡāṃ santīti kalāpina: =
mayūrā:;

"kalāpo bhūṡaṇe varhe" ityamara: | cañcubhi: =
cañcūpurai:; kāñcanasya = hemna:,

yat kāhalam = vādyaviśeṡa:, tenopamān = sadrśān;
phaṇīndralokān = sarpasamūhān,

parigrhya = parito grhītvā | lokaśabda: kavibhi:
samūhārthe'pi prayujyate; yathāha

bāṇa:-"aratigrhītaśca visarjayāmbabhūva rājalokam"
ityādi | gabhīrayā =

gambhīrayā, kekayā = mayūre vāṇyā:; "kekā vāṇī
mayūrasya" ityamara: | mukharī-

krtam = dhvanitam, ambaram = nabhastalam yaiste, cakrīkrtam =
valayīkrtam, barha- maṇḍalam = picchasamūho yaiste;
"picchavarhe napuṃsake" ityamara: | santa:, nadanti =

dhvaniṃ kurvanti ||13||

suvarṇakāreṇa tapātyayātmanā payodapālīnikaṡopalāntare
|

nighrṡyamāṇā iva hemarājayastaḍillatā bhānti
cakoralocane ||14||

suvarṇetyādi | he cakoralocane = cakoranetre !
tapātyayātmanā = varṡartu-

rūpiṇā; suvarṇakāreṇa = suvarṇamayābharaṇaśilpinā
nāḍindhamena; "nāḍ+indhama:

svarṇakāra:" ityamara: | payodapālyā: = meghapaṃktareva,
nikaṡopalasya = śāṇa-

prastarasya; "śāṇastu nikaṡa: kaṡa:" ityamara: | antare =
madhye; nighrṡyamāṇā: =

vilikhyamānā:, hemarājaya: = suvarṇarekhā:; taḍillatā: =
vidyullatā:, ābhānti =

śobhante | ivetyutprekṡāyām ||14||

malīmasaṃ kevalamaṅgamantaraṃ viśuddhamanta:karaṇaṃ tu
māmakam |

iti sphuraccañcaladīdhiticchalāda vibhidya taṃ darṡayatīva
vārida: ||15||

@119

malīmasamiti | vārida: = megha:; māmakam = madīyam; antaram
= bāhyam;

"antara: paridhānīye bāhye svīye'ntarātmani" iti
vaijayantī | aṅgam =

avayava eva kevalaṃ malīmasam = malinam; anta:karaṇam =
anta:pradeśaṃ tu viśuddham =

viśeṡeṇa svaccham; astīti śeṡa: | iti = ittham, tam =
uparyuktam

viṡayam; sphurantīnām = tejasvinīnām; dīdhitīnām =
aciradyutīnām, taḍi-

tām = vidyutām; chalāt = vyājāt, vibhidya = vibhajya;
darśayati = pradarśayati |

ivetyutprekṡāyām ||15||

samudranemīvahanasya bhāriṇaścaturmahāsāgaramadhyavartina:
|

kūlādrikūṭeṡu taḍidgaṇāvrtā vibhānti sītā iva
meghapaṃktaya: ||16||

samudranemītyādi | samudra: = abdhireva nemi: = cakraprānto
yasyā: sā samudra-

nemī = bhūmi:, tasyā: vahanasya = dhārakasya; bhāriṇa: =
bhāravahanaśīlasya; caturṇām =

etatsaṃkhyākānām; mahāsāgarāṇām = mahāsamudrāṇām,
madhye = anta:;

vartina: = vāsaṃ kurvata:, varāhamūrteriti yāvat |
kulādrīṇām = kulaparvatānām,

kūṭeṡu = śikhareṡu; taḍitām = vidyutām, gaṇai:
samūhai:, āvrtā: = āvaraṇaṃ prāptā:;

sītā: = lāṅgalapaddhataya iva; meghapaṃktya: =
megharājaya:; vibhānti = śobhante |

vyomna: parvatenopamānaṃ sugraham |
tatrasthameghapaṃktīnāṃ halakarṡaṇajātasītābhirupa-

mānamadha:sthavarāhasya sphuratyeva | ato vicāryatām ||16||

vijitya viśvatrayamadbhutaśriyā pradānaśauryeṇa
payomucā'munā |

samucchritānāṃ taralākṡi ! vidyuto jayadhvajānāṃ
janayanti saṃśayam ||17||

vijityeti | he taralākṡi = cañcalanayane ! amunā = anena;
adbhutaśriyā =

āścaryamayaśobhāyutena payomucā = meghena;
pradānaśauryeṇa = dānabalena; viśvatrayam

= jagattrayam; vijitya = parājitya; taḍita: = vidyuta:,
jayadhvajānām =

vijayapatākānām; saṃśayam = sandeham, janayanti =
utpādayanti ||17||

@120

sitacchadotsāraṇavetrayaṡṭayo viloladrṡṭe ! vilasanti
vidyuta: |

dhanāghanai: proṡitatarjanakriyāvighūrṇyamānā:
karaśākhikā iva ||18||

sitacchadetyādi | he viloladrṡṭe = cañcalanayane !
sitacchadānām = haṃsā-

nām, utsāraṇe = niṡkāsane, vetrayaṡṭaya: =
vetradaṇḍā:; ghanāghanai: = varṡukameghai:;

"varṡukābdo ghanāghana:" ityamara: | proṡitānām =
virahiṇām, tarjanakriyā-

yām = bhartsanakarmaṇi, vighūrṇyamānā: = cālitā:,
karaśākhikā: = aṃgulya:,

"aṃgulya: karaśākhā: syu:" ityamara: | iva; vidyuta: =
taḍita:, vilasanti =  śobhante | ivetyutprekṡāyām ||18||

śatahradāpāditacārumaurvikaṃ salīlamādāya
mahendrakārmukam |

payodakāla: śabara: śaravrajairapuṇḍarīkāṃ vidadhāti
medinīm ||19||

śatahradetyādi | payodakāla: = varṡākāla:, śatahradābhi:
= vidyudbhi:, "śampā

śatahradā hrādinī" ityamara: | āpāditā = sampāditā,
cāru: = manoharā,

maurvikā = jyā, yasya tat, "jyā jīvā maurvikā druṇā" iti
vaijayantī | mahendra-

kārmukam = indradhanu:, salīlam = anāyāsena, ādāya =
grhītvā, śabara: = kirāta:,

śaravrajai: = bāṇasamūhai:, "śare jale"; "śara:
punardadhisare kāṇḍatejanayorapi" iti

hemacandra: | apuṇḍarīkām = na vidyante puṇḍarīkāṇi =
sitāmbhojānyeva puṇḍarīkā:

= vyāghrā yasyāṃ tām, "puṇḍarīka: sitāmbhojam",
"vyāghre'pi puṇḍarīko

nā' ityubhayatrāmara: | medinīm = prthvīm, vidadhāti =
karoti ||19||

bhujaṅgabhugvāntaphaṇāmaṇiśriya: sphuranti bhūmnā
puruhūtagopakā: |

pracaṇḍadhārāhataratnasūdaraprakīrṇa
ratnopalakhaṇḍakāntaya: ||20||

bhujaṅgetyādi | bhujaṅgān = sarpān, bhuñjantīti te
bhujaṅgabhuja: = mayūrā:,

tai:; vāntānām = udgīrṇānām, phaṇāmaṇīnām =
phaṇāratnānām, śrī: = śobheva

śrīryeṡāṃ te, bhūmnā = atiśayena, puruhūtagopakā:
indragopakā:, kīṭaviśeṡā:,  pracaṇḍadhārābhi: =
ugrajalasantatibhi:, āhatāyā: = tāḍitāyā:, ratnasuva: =

stnaprasavabhūme:, udarāt = garbhāt, prakīrṇānām =
vistīrṇānām, ratnopalakhaṇḍā-

@121

nām = ratnaśakalānām, kāntiriva kāntiryeṡāṃ te, "acalā
kīlinī perā

bījasū: ratnasū: svasū:" iti vaijayantī | santa:, sphuranti
= śobhante ||20||

śaranniśākāśatalodaraprabhāsahodare nūtanaśādvalasthale
|

patanti vajrāyudhagopakīṭakā:
samagrasandhyāruṇatārakopamā: ||21||

śaranniśetyādi | śaranniśāyām = śāradarātryām,
ākāśatalodarasya =

gaganamadhyabhāgasya, prabhāyā: = kāntyā:, sahodare =
sadrśe, nūtanam = navīnaṃ yat

śādvalasthalam = śādaharitapradeśa:, tasmin, "śādvala:
śādaharite", "śādo

jambālaśaṡpayo:" iti cāmara: | samagrasandhyāyām =
pūrṇasandhyāyām, aru-

ṇānām = lohitānām; tārakāṇām = nakṡatrāṇām, upamā
= sādrśyaṃ yeṡāṃ te;

'vajrāyudhakīṭakā: = indragopākhyakīṭaviśeṡā:, patanti
= śobhante ||21||

`viyatprthivyo: kiyadantaraṃ bhavet' iti pramātuṃ prathamena
vedhasā |

prasāryamāṇā iva mānarajjava: patanti dhārā: parita:
payomucām ||22||

viyadityādi | idānīm; payomucām = meghānām, dhārā: =
jalapravāhā:,

prathamena vedhasā = ādibrahmaṇā, viyatprthivyo: =
dyāvāprthivyo:, kiyadantaram =

kiyānavakāśa:, iti = ittham, pramātum = paricchettum,
prasāryamāṇā: = vistīryamāṇā:,

mānarajjava: = paricchedakapāśā:, iva, patanti =
patantyaśśobhante ||22||

iyaṃ cakorākṡi ! payodamālikā
prakāmavācāṭabakoṭamaṇḍalī |

upāttaśaṅkhā sphuṭamikṡudhanvana:
prayāṇamudghoṡayatīva viṅmukhe ||23||

iyamiti | he cakorākṡi: = cakoranayanaṃ ! iyaṃ
payodamālikā = meghapaṃkti:,

prakāmam = atyantaṃ yathā syāttathā vācāya = vācālā:,
bakoṭānām = vakānām,

maṇḍalī = samūhī yasyāṃ sā, "vako bakoṭa: kahva:" iti
vaijayantī | upātta: =

grhīta:, śaṅkho yayā sā, satī, diṅmukhe = āśāmukhe,
sphuṭam = spaṡṭam, prayāṇam =

gamanam, uddhoṡayati = prathayati | ivetyutprekṡāyām ||23||

@122

vakāvalīvibhramakaṇṭhakambavo
vitīrṇaśakrāyudhacitrakambalā: |

namanti śaileṡu
navābhrakuñjarāstaṭābhighātārthamivoḍhagarjitā: ||24||

bakāvalīti | bakāvalya: = bakaparamparā eva vibhramāya =
vilāsāya, kaṇṭha-

kambava = kaṇṭhabaddhaśaṅkhā yeṡāṃ te, "śaṅkha: syāt
kamburastriyām" ityamara: |

vitīrṇam = dattam, śakrāyudham = indradhanureva, citram =
vicitram, kambalam = kutho

yeṡāṃ te, navābhrāṇi = nūtanameghā iva kuñjarā: =
gajā:, śaileṡu = parvateṡu, taṭābhi-

ghātārtham = vaprakrīḍārtham, ūḍhagarjitā: =
vihitagarjanā:, santa:; namanti = natā:

bhavanti ||24||

kṡaṇaprabhācampakadāmabhūṡaṇā diśa:
surendrāyudhacāruśekharā: |

payodaśrṅgairnavavārigarbhitai: {2. pāthoda^-ma^ |}
parasparābhyukṡamiva {3. ^bhyukṡimiva-ma^ |} prakurvate
||25||

kṡaṇetyādi | kṡaṇaprabhā: = vidyuta eva campakadāmāni =
campakapuṡpamālā:,

bhūṡaṇam = alaṅkaraṇaṃ yāsāṃ taya:, "airāvatya:
kṡaṇaprabhā:" ityamara: | surendrāyudham

= indradhanureva cāru: = manoja:, śekhara: = śirobhūṡaṇaṃ
yeṡāṃ tā:, diśa: =

kakubha:, navavārīṇām = nūtanajalānām; garbha: sañjāta
eṡāmiti tādrśai:,

jalapūrṇairityartha:; payodaśrṅgai: = meghaśrṅgai:,
parasparābhyukṡam = anyonyasecanam,

prakurvate = vidaghati | ivetyutprekṡāyām ||25||

vigāhamānasya nabha:sthalīgrhaṃ
nidādhajiṡṇorrtucakravartina: |

ghanena baddhā iva toraṇasraja: surendracāpā: sutarāṃ
cakāsati ||26||

nigāhetyādi | nabha:sthalīgrham = gaganamandiram,
vigāhamānasya = āloḍa-

yata:, nidāghasya = grīṡmasya, jiṡṇo: = jayanaśīlasya,
rtucakravartina: = varṡarto:;

ghanena = meghena, baddhā: saṃyatā:, surendracāpā: =
indradhanuṡmatya:, toraṇasraja: = toraṇa-

mālikā:, cakāsati = prakāśante ||26||

@123

prakampitāyāṃ kaṭhakāṡalīlayā digantabhittau
stanayitnudantinā |

viśīryamāṇā iva tārakāgaṇā: palāṇḍubhāsa: karakā:
patantyamū: ||27||

prakampitāyāmiti | kaṭasya = gajagaṇḍasya,
"gajagaṇḍakaṭī kaṭau" ityamara: |

kāṡalīlayā = kaṡaṇakrīḍayā, "stanayitnurbalāhaka:"
ityamara: | digante

eva bhittau = kuḍye, stanayitnu: = megha eva dantī =
gajastena; "bhitti: strī

kuḍyam" ityamara: | viśīryamāṇā: = vikīryamāṇā:, amū:
= karakā: = varṡopalā:,

"varṡopalāstukarakā:" ityamara: | palāṇḍo: =
śvetakandasya, bhā: = kāntiriva

bhā: yeṡāṃ te; "palāṇḍustu śvetakanda:" iti vaijayantī
| patanti = patanamā-

padyante ||27||

paya: pravāhai: samameva vārida: paraṃ samādāya
mahāpayonidhe: |

punarvibhaktā iva mauktikotkarā: sphuranti
varṡopalaśarkarā: kṡitau ||28||

paya: pravāhairiti | vāridai: = meghai:, paya: pravāhai: =
jalapravāhai:, samam =

sahaiva, mahāpayonidhe: = mahāsamudrāt, param = atyantam
yathā syāt tathā

samādāya = grhītvā, punarvimuktā: = visrṡṭā:,
mauktikotkarā: = muktāphalasamūhā

iva, kṡitau = prthivyām, varṡopalaśarkarā: =
karakakhaṇḍā:, iveti sādrśye,

sphuranti = śobhante |

"śarkarā khaṇḍavikrtau karparāṃśe rugantare |

upalāyāṃ śarkarāyugdeśe ca śakale'pi ca ||" iti
hemacandra: ||28||

yathā yathā vrṡṭibhirabhramaṇḍale vijrmbhate
vaidyutahavyavāhana: |

tathā tathā pānthamrgīdrśāṃ dhruvaṃ vijrmbhate cetasi
manmathānala: ||29||

yathā yatheti | abhramaṇḍale = ākāśapradeśe,
vaidyutahavyavāhana: = vidyut-

sambandhi agni:, yathā yathā = yena yena prakāreṇa,
vijrmbhate = vardhate, tathā tathā =

tena tenaiva prakāreṇa, panthānaṃ nityaṃ gacchantīti
pānthā: = pathikajanā:, teṡāṃ

@124

mrgīdrśām = hariṇekṡaṇānāṃ sundarīṇām, cetasi =
manasi, manmathānala: =

kāmāgni:, vijrmbhate = vardhate ||29||

nidāghatāpajvalitā vanasthalī prasārayantī
sphuṭakandalīkaram |

mayūrakekāvirutairmanoharai: payodamabhyarthayatīva jīvanam
||30||

nidāgheti | nidāghatāpena = grīṡmoṡmaṇā, jvalitā =
tāpitā, vanasthalī =

vanapradeśa:, sphuṭām = puṡpitām, kandalīm =
kandalīkusumameva karam = hastam,

prasārayantī = vistārayantī, manoharai: = ramaṇīyai:,
mayūrāṇāṃ kekāvirutai: = kekā-

dhvanibhi:, payodam = megham, jīvanam = jalamiva; abhyarthayati
= yācate | "jīvanaṃ

bhuvanaṃ vanam" ityamara: ||30||

vinidrakāntāravinamravāṭikāprasūnakiñjalkaparāgavāhina:
|

haranti mandā: pavamānakandalā: śikhaṇḍināṃ
tāṇḍavajaṃ pariśramam ||31||

vinidretyādi | vinidrāṇām = vikasitānām; kāntāre vane,
sthitāyā:

kadambavāṭikāyā: = nīpaśreṇyā:; prasūnānām =
puṡpāṇām; kiñjalkaparāgān =

kesarapāṃsūn, bahantīti tādrśā:; "nīpapriyakadambāstu
kiñjalka: kesaro'stri-

yām"; "parāga: kausume reṇau" iti cāmara:, mandā: =
mantharagataya:, pavamāna-

kandalā: = vātāṃkurā:; tāṇḍavajam =
viśiṡṭanartanajanyam; pariśramam = khedam,

haranti = nāśayanti ||31||

viśaṅkaṭāmambararājavīthikāṃ
valāhakānāmaṭatāmitastata: |

pratāyamānā iva pādapāṃsava: patanti mandaṃ parita:
paya:kaṇā: ||32||

viśaṅkaṭetyādi | viśaṅkaṭām = viśālām;
"viśaṅkaṭaṃ prthu brhad viśālam"

ityamara: | balāhakānām = haṃsānām, ambaram = gaganameva,
rājavīthī = pradhānavīthī,

tām; itastata:; aṭatām = sañcaratām; satām;
pratāyamānā: = vitanya-

mānā:, pādapāṃsava: = pādarajāṃsi; paya:kaṇā: =
jalabindava:, iva; parita: =

abhita:, mandam = śanai:; patanti ||32||

@125

vighuṡyamāṇe taḍitā'bhramaṃḍale vidhāya sākṡye
navavaidyutānalam |

rtu: purodhāstaṭinīsamudrayo:
pravartayatyūrmikaragrahotsavam ||33||

vidyuṡyamāṇa iti | taḍitā = vidyutā; vighuṡyamāṇe =
śabdāyite; abhramaṇḍale =

ākāśapradeśe; navam = vidyutsambandhinamagnim; sākṡye =
sākṡikarmaṇi;

vidhāya = krtvā, rtu: = varṡartu:; purodhā: = purohita:;
iti vyastarūpakam |

"purodhāstu purohita:" ityamara: | taṭinī = nadī, ca
samudraśca = abdhiśca,

tayo:, ūrmaya: = vīcaya eva karā: = hastā:, teṡāṃ graha:
= grahaṇam, vivāha ityartha:;

sa eva utsava: = kṡaṇastam, pravartayati = nirvartayati ||33||

anena kālena vinā'mrtadravairnikāmamāyāditasarvasampadā |

aśeṡato bhūrapi sarvathā
bhajedaputriṇīnāmadhidevatāpadam ||34||

aneneti | amrtānām = jalānām, dravai: = niṡyandai:,
nikāmam = atyantam,

āpāditā: = sampāditā:; sarvasampada: = samagradhānyādikam
yena tena; anena

kālena vinā = varṡākālena vinā; bhū: = iyaṃ prthivī,
sarvathā = sākalyena; apu-

triṇīnām = putrarahitastrīṇām; adhidevatāpadam =
pradhānadevatāsthānam; bhajet =

seveta | yadyayaṃ varṡākālo nābhaviṡyat tadā
jalābhāvādiyaṃ bhūmi sasyādi-

rahitā satī bandhyā'bhaviṡyadityartha: ||34||

iti praśaṃsāmukhare sakautukaṃ svavrttimuddiśya
narendranandane !

upoḍhalajjā iva diṅmukhāntare tirobabhūvu: sakalā:
payodharā: ||35||

i titi | sveṡām = nijānām; vrttam = caritam, uddiśya =
lakṡyaṃ krtvā;

iti = evam; praśaṃsayā = ślāghayā, mukhare =
śabdāyamāne; narendranandane = rājakumāre

sati; sakautukam = aścaryasahitam, upoḍhā = dhrtā, lajjā =
vrīḍā, yaiste

sakalā: = samagrā:, payodharā: = meghā:, diṅmukhāntare =
diśāṃ madhyabhāge; tiro-

babhūvu: = antarhitā:, babhūvu: ||35||

@126

śaratsamayavarṇana

digaṅganāvarṇaghrtānulepanaṃ
sitacchadasvairavihāravīthikā |

sarojinīyauvanavibhramodaya: samāvirāsīt samayo'tha
śārada: ||36||

drimiti | atha = varṡākālānantaram; diśāmevāṅganānām =
strīṇām, varṇa-

ghrtānulepanam = kāntijanakavrtanirmitalepanabhūtam;
diśāṃ prakāśakamiti yāvat;

sitacchadānām = śvetapakṡāṇāṃ haṃsānām,
svairavihārasya = svacchandalīlāyā:

vīthikā = paṃkti:, "haṃso marālo nīlākṡaścakrapakṡa:
sitacchada:" iti vaijayantī |

sarojinīnām = kamalinīnām; yauvanavibhramasya =
tāruṇyavilāsasya;

udaya: = āvirbhāvarūpa:, śārada: = śaradrtusambandhī;
samaya: = kāla:, samāvirāsīt  = avirbabhūva ||36||

taḍitpriyāyā: savilāsasampado balākikāyāśca
viśuddhajanmana: |

viyogadu:khādiva maunamudritā: prapedire pāṇḍaratāṃ
payodharā: ||37||

taḍiditi | payodharā: = meghā:; taḍitpriyāyā: =
vidyudrūpakāntāyā:, savi-

lāsasampada: = vibhramātiśayaviśiṡṭāyā:; balākikāyā:
= bisakaṇṭhikāyā:;

"balākā bisakaṇṭhikā" ityamara: | viśuddham = dhavalam,
pūtaṃ ca janma yasyāstasyā:;

viyogadu:khāt = virahasañjātadu:khādiveti hetūtprekṡā |
maunena = mauna-

bhāvena, mudritā: = pratibaddhā:; śaradi
meghāḍambarābhāvāditi bhāva: | santa:,

pāṇḍaratām = dhavalatām, prapedire = prāpnuvan |
viyogakāle daśasu madanāvasthāsu

pāṇḍaratvāsyānanyatamatvāt ||37||

kadarthitātmīyaguṇaprakāśane kṡayaṃ prapanne sati
vāridāgame |

pramodahāsā iva diṅmrgīdrśāṃ samudbabhūvu:
kalahaṃsamaṇḍalā: ||38||

kadarthitetyādi | kadarthitam = vināśitam, ātmīyaguṇānām
= svakīya-

guṇānām, prakāśanaṃ yena tasmin, vāridāgame =
varṡākāle, kṡayam = nāśam,

prapanne = prāpte sati, kalahaṃsamaṇḍalā: =
rājahaṃsasamūhā:, diśa eva mrgīdrśa: =

hariṇekṡaṇā yuvataya:, tāsām pramodahāsā: =
santoṡajanitahāsā:, samudbabhūvu: =

samutpannā: babhūvu: ||38||

@127

sitacchadānāṃ śravaṇārtikāraṇaṃ niśamya
kolāhalamutkacetasām |

viyogabhājastaruṇījanā {1. viyogajātā:-pā^ |} bhrśaṃ
nininduranta:karaṇena bhārgavam ||39||

sitetyādi | sitacchadānām = śvetapakṡāṇāṃ haṃsānām,
śravaṇārtikāraṇam =

śravaṇapītahetubhūtam, kolāhalam = kalakalam, ākarṇya =
śrutvā, utkāni =

utsukāni, cetāṃsi = yeṡāṃ teṡām, viyogabhāja: =
virahiṇa:, taruṇījanā: =

yuvatya:, anta:karaṇena = hrdā, bhārgavam =
bhrgukulotpannaṃ paraśurāmam, bhrśam =

atyartham, ninindu: = nindāṃ krtavanta: | haṃsānāṃ
kolāhalamākarṇya vivrddhavirahavyathā:

proṡitabhartrkā: varṡākāle mānasaṃ sara:
praviṡṭānāṃ haṃsānāṃ punarāgamana-

mārgabhūtaṃ krauñcarandhraṃ vihitavantaṃ bhārgavaṃ
rāmaṃ ninindurityartha: ||39||

anantaratnākaraphenamaṇḍalairanaṅgakīrttistaba-
kabhramāvahai: {2. ^śriyāvahai:-vi^ |} |

marālavrndairvalamānapakṡakairapūri sarva haridantakandaram
||40||

anantetyādi | anantasya = amitasya, ratnākaraphenasya =
samudraḍiṇḍīrasya,

maṇḍalai: = samūhairiva sthirai:, "ḍiṇḍīro'bdhikapha:
phena:" ityamara: | anaṅgasya =

manmathasya, kīrtīnām = yaśasām, stabakasya = gucchasya,
bhramam = saṃśayam, āvahantīti

tādrśai:; marālavrndai: = haṃsasamūhai:, valamānā: =
cañcalā:, pakṡā yeṡāṃ

tai: sadbhi:, sarvam = nikhilam, haridantakandaram =
digantarūpaṃ gahvaram, apūri =

pūrṇam ||40||

vikāsināṃ saptapalāśabhūruhāṃ vijrmbhamāṇā: parito
rajobharā: |

harinmukhānāmadhivāsacūrṇakabhramaṃ vitenu:
prathamānasaurabhā: ||41||

vikāsināmiti | vikāsitām = vikacitānām, sapta palāśāni

= parṇāni, parvasu yeṡāṃ teṡām = pūruhām =
vrkṡāṇām; tatkusumānāmiti yāvat;

anyathā puṡparajaso'sambhavāt | parita: = samantāt,
rajobharā: = raja:kaṇā:,

vijrmbhamāṇā: = vardhamānā:, prathamanim =
vistāryamāṇam, saurabhaṃ yeṡāṃ te;

@128

harinmukhānām = digmukhānām, adhivāsānām =
adhikavāsanāyutānāṃ cūrṇānām;

bhramam = sandeham; pravitenu: = vistārayāmāsu: ||41||

pravartyamāne pramadairmadāvalai: samulvaṇe
dānajalābhivarṡaṇe |

gate'pi varṡāsamaye mahāpagā
babhūvuratyantavivrddhajīvanā: ||42||

pravartyamāna iti | varṡā samaye = varṡākāle; gate =
yāte'pi; pramadai: = prakrṡṭa-

madai:, madāvalai: = gajai:, samulvaṇe = adhike; dānajalasya
= madajalasya, abhi-

varṡaṇe = secane; pravartyamāne = kriyamāṇe; mahāpagā: =
nadya:, atyantam = ādhi-

kyena, vivrddham = vrddhiṅgatam, jīvanam = jalam, yāsāṃ
tā: satya:; babhūvu: =

jātā: ||42||

kalādhinātha: karajālamujjvalaṃ prasārayāmāsa haritsu {1.
saritsu-vi^, ma^ |} nirbharam |

cirotsukānāṃ kumudākaraśriyāṃ drḍhāṅgapālīmiva {2.
drśāṅga^-vi^, ma^ |} kartumunmanā: ||43||

kalādhinātha iti | kalādhinātha: = candra:;
śrṅgārakalāsu nipuṇo nāyaka

iti ca gamyate | haritsu = dikṡu; ujjvalam = śubhram;
karajālam = kiraṇasamūham;

hastau ceti gamyate | cirotsukānām = ciramutkaṇṭhitānām,
kumudākarāṇām =

kumudinīnām; śrī: = śobhā yāsāṃ tāsām, kau = bhūmau,
mudām = santoṡāṇāmākara: =

nidhānabhūtā, śrī: = śobhā yāsāṃ tāsāṃ
sundarīṇām, nāyikānāmiti ca |

drḍhaṃ yathā syāt tathā aṅgapālīm = āliṅganam,
"aṅgapālī parīrambhe" iti

hemacandra: | kartum = vidhātum, unmanā = utsuka iva;
nirbharam = atyantam,

prasārayāmāsa = prasāra krtavān |
"ativelabhrśātyarthātimātrodgāḍhanirbharam"

ityamara: ||43||

vitāyamānai: smitacandrikābharaistaraṅgitā:
kṡaumaviśeṡapāṇḍarai: |

vilajjamānā dvijarājadarśanād dhrtāvaguṇṭhā {3.
tūrṇāva^-vi^ |} iva digvadhūṭikā: ||44||

@129

vitāyamānairiti | sitacandrikāyā:, bharai: = samūhai:;
kṡaumavat = dukūlavat,

viśeṡeṇa = atiśayena, pāṇḍarai: = dhavalai:,
vitāyamānai: = prasāryamāṇai:, sadbhi:,

dvijarājasya = candrasya, darśanāt vilajjamānā: = lajjāṃ
prāpnuvantya:; ghrta: = krta:,

avaguṇṭha: = āvaraṇaṃ yābhistā: | digvadhūṭikā: =
digyuvataya:, iva, taraṅgitā: ||

pataṅgadāvānalalaṅghitātmanāṃ
tamastamāladrumaṡaṇḍasampadām |

marutprakīrṇā iva bhasmadhūlaya: śaśaṅkire
śāradameghapaṃktaya: ||45||

pataṃgetyādi | pataṅga: = sūrya eva dāvānala: =
vanavahni:, "pataṅga: pakṡi-

sūryayo:" ityamara: | tena laṅghitā: = bhakṡitā:, ātmāna:
= svarūpāṇi, yāsāṃ

tāsām, sūryadagdhānāmiti yāvat |
laṅghatirbhakṡaṇārtho'pi prayujyate | yathā

hi kālidāsakavi: mālavikāgnimitre-"eṡa
bālāśokavrkṡasya pallavāni

laṅghayati hariṇa:" iti | tamasāmeva tamāladrumāṇām =
tamālavrkṡāṇām,

ṡaṇḍasya = samūhasya, sampadām = atiśayānām | marutā =
vāyunā; prakīrṇā: =

vikṡiptā:, bhasmadhūlaya: = bhasmarajāṃsi;
śāradameghapaṃktaya: = śaratkālasya megha-

rāśaya:, iva, śaśaṅkire = śaṅkāmutpādayāmāsu: ||45||

visrtvarai: śāradikai: payodharairviḍambayāmāsa
vikīrṇamambaram |

taraṅgabhaṅgai: kalaśāmbhasāṃ
nidheryugāntabhinnairlavaṇodadhedaryutim ||46||

visrtvarairiti | visrtvarai: = visaraṇaśīlai:, śāradikai:
= śaratkālabhavai:,

payodharai: = meghai: vikīrṇam = vyāptam; ambaram =
gaganatalam; taraṅgabhaṅgai: =

vīcikhaṇḍai:; vikīrṇasyeti vibhaktivipariṇāmenānvaya: |
kalaśāmbhasāṃ

nidhe: = kṡīrasamudrasya; "kṡīroda: kalaśodadhi:" iti
tatparyāyakalaśodadhiśabde

vaijayantīkośa: | yugānte = pralayakāle; bhinnai: =
miśrai:, taraṅgabhaṅgai: = vīcikhaṇḍai:;

lavaṇodadhe: = kṡārasamudrasya; dyutim = śobhām;
viḍambayāmāsa = anucakāra ||

krtābhiṡekā: prathamaṃ {1. prathamī-ka^ pā^ |}
ghanāmbubhighrtottarīyā: śaradabhrasañcayai: |

viliptagātrya: {2. gātrā:-ka^, pā^ |}
śaśiraśmicandanairdiśo dadhustārakahārayaṡṭikām ||47||

@130

krtābhiṡekā iti | prathamam = pūrvam, ghanāmbubhi: =
varṡākālikameghajalai:;

krtābhiṡekā: = krtasnānā:; (puna:) śaradabhrasañcayai:
= śaratkālikaghanasamūhai:,

dhrtamuttarīyam = uttarīyavastraṃ yābhistā:; śaśina: =
candrasya, raśmibhi: = kiraṇai-

reva candanapaṅkai:; viliptāni gātrāṇi = śarīrāṇi
yāsāṃ tā:; diśa: = kāṡṭhā:;  tārakāṇām =
nakṡatrāṇāmeva, hārāṇām = bhūṡaṇānām, yaṡṭikām =
muktāsrajam;

"tārakaṃ tārakā'pi ca" iti śāśvata: | dadhu: =
dhārayāmāsu: ||47||

krtāplavānāmacireṇa {1. krtāplutānā^-ka^ |}
vāridairdiśāvadhūnāṃ rucirāmbaratviṡām |

śarīralagnā iva toyavipruṡaścakāśire sātiśayena
tārakā: ||48||

krtetyādi | acireṇa = sadya eva, vāridai: = meghai:, krta:
= vihita:, āplava: =

snānaṃ yāsāṃ tāsām | "snānaṃ tvāplāva āplava:" iti
vaijayantī | (puna:)

rucirā = manoharā, ambaratviṭ = ākāśaśobhā,
vastraśobhā ca, yāsāṃ tāsām,

"ambaraṃ vyomni vāsasi" ityamara: | diśāvadhūnām =
digyuvatīnām; toyavipruṡa:

= jalabindava:, "binduprṡata: pumāṃso vipruṡa: striya:"
ityamara: |

sātiśayena = ādhikyena saha; tārakā: = tārāgaṇā iva;
cakāśire = śuśubhire ||

vikāsinaścandrakaropalālanād virejire kairavakośarāśaya:
|

śaratprasanneṡu taḍākavāriṡu praviṡṭabimbā iva
tārakāgaṇā: ||49||

vikāsina iti | candrakarāṇām = candrakiraṇānām,
upalālanāt = sparśāt;

vikāsina: = visaraṇaśīlā:, kairavakośarāśaya: =
kumudakuḍmalarāśaya:, "site

kumudakairavau" ityamara: | śaratprasannā: = śaradi prasādam
= svacchatām; āpta:,

teṡu; taḍāgānām = jalāśayānām, vāriṡu = jaleṡu,
praviṡṭā: = praveśamāptā:;

bimbā: = ākrtaya:; tārakāgaṇā: = tārāsamūhā iva;
virejire = śuśubhire ||49||

@131

vikasvarā vyañjitakaṇṭakāṃkurā
vimuktamādhvīkamudaśrubindava: |

sarojaṡaṇḍā: śaradaṃ samāgatā: vilokya vismeramukhā
ivābabhu: ||50||

vikasvarā iti | vyañjitā: = prakaṭitā:, kaṇṭakānām =
sūcyagrāṇām,

eva romāñcānāmaṅkurā yastādrśā:; "sūcyagre
kṡudraśatrau ca romaharṡe ca kaṇṭaka:"

ityamara: | vimuktā: = unmuktā:, mādhvīkānām =
puṡparasānāmeva, mudaśrūṇām =

ānandabāṡpāṇām, bindava: = vipruṡo yaiste; vikasvarā: =
vikasitā:; sarojaṡaṇḍā: =

kamalasamūhā:; samāgatām = sammukhe upasthitām; śaradam =
śaradrtum,

vilokya = drṡṭvā; vismeramukhā: = prasannavadanā:;
babhūvu: ||50||

vikāsabhājāmabhita: saroruhāṃ
vilīyamānairmakarandanirjharai: |

agādhatāṃ prāpuratīva pūritā: śaratkrśā apyakhilā:
sarovarā: ||51||

vikāsetyādi | abhita: = parita:; vikāsabhājām =
vikasitānām;

saroruhām = paṅkajānām; vilīyamānai: = syandamānai:,
makarandanirjharai: = puṡparasanirjharai:;

śaradi = śaradartau; krśā: = krśatāṃ prāptā:,
śuṡkā ityartha:, api,

akhilā: = samagrā:, sarovarā: = jalāśayā:; atīva =
atyadhikam, pūritā: =

prapūritā: santa:; agādhatām = gambhīratām; prāpu: =
prāpnuvan ||51||

vipakvapuṇḍrekṡuparumukhacyutairnirantarā
mauktikasārasañcayai: |

udārakaidārakakulyakātaṭā: prapedire tāmranadītaṭopamām
||52||

vipakvetyādi | viśeṡeṇa pakvānām = pākaṃ prāptānām;
puṇḍrekṡūṇām =

ikṡuviśeṡāṇām, paruṡām = parvaṇām, mukhebhya: =
agrabhāgebhya:; cyute: = srastai:,

"paru: parva pumān granthi:" iti vaijayantī |
mauktikasārāṇām = muktāśreṡṭhā-

nām; sañcayai: = samūhai:; nirantarā: = sāndrā:; udārasya
= mahata:; kaidārakasya =

kedārasamūhasya, kulyakānām = krtrimālpasaritām, taṭā:
= tīrā:, "udāro

dātrmahato:" kaidārakaṃ syāt kaidārya kṡetraṃ
kedārikaṃ gaṇe", "kulyālpā krtrimā

sarit" iti cāmara: | tāmranadyā: = tāmraparṇyā:, taṭasya
= tīrasya, upamām =

sāmyam, prapedire = prāpu: |
samudrasaṅgatāyāstāmraparṇyā: mauktikasambandha:

suprasiddha: ||52||

@132

vipākabhūmnā'bhividīrṇadāḍimīphalaprakīrṇairnava
bījabālakai: {1. vipaktriṇāvrntavikīrṇa^-pā^;
navakrimāvrntavikīrṇa^-ka^|}

karambitā: {2. surandhritā:-pā^; virandhritā:-ka^ |}
kānanabhūmayo babhu: puna: samudyatsuragopakā iva ||53||
vipāketyādi | vipākasya = pākasya, bhūmnā = atiśayena,
abhividīrṇebhya: =

abhita: = parita:, vidalitebhya: = sphuṭitebhya:,
dāḍimīphalebhya: = jambīrebhya:;

prakīrṇai: = samantāt prakṡiptai:, karambitā: = vyāptā:,
kānanabhūmaya: = vanapradeśā:,

puna: = śaradrtāvapi, samudyanta: = samutpadyamānā:;
suragopakā: = indragopakākhyakoṭaviśeṡā:, yāsu tā:
ivetyutprekṡāyām; babhu: = śobhayāmāsu: ||53||

ānandapākodayaśālibhi: phalairavāṅmukhīnā: kalamā
lalakṡire |

upasthitāmātmavināśavikriyāṃ vicintya śokāvanatā
ivādhikam ||54||

amandeti | amandapākasya = pūrṇaparipākasya, udayena
śālanta iti tādrśai:,

phalai: = śasyai:, "phalaṃ phale bīje niṡpattau
bhogalābhayo: | sasye" iti keśava: |

avāṅmukhīnā: = adhomukhā:, kalamā: = śāliviśeṡā:,
ātmana: = svasya, vināśarūpāṃ

vikriyām = vikāram, upasthitām = sannihitām, vicintya =
vicārya,

adhikam = atiśayena, śokāvanatā: = du:khanamrā:; lalakṡire
= drṡṭā: | ivetyutprekṡāyām ||54||

vikīrṇapaṅkāṅkitaśrṅgakoṭaya:
khurārdhacandrakṡayakūlabhūmaya: |

muhurnadanto vrṡabhā madoddhatāstaṭābhighātaṃ saritāṃ
vitenire ||55||

vikīrṇeti | vikīrṇai: = śīrṇai:, paṅkai: = kardamai:,
aṅkitā: = lāñcchitā:, śrṅga-

koṭaya: = viṡāṇāgrāṇi yeṡāṃ te, khurai: = śakai:,
ardhacandrairiva sthitai:, kṡatā: =

bhinnā:, kūlabhūmaya: = taṭapradeśā: yaistai, "śapha:'
klībe khura: pumān" ityamara: |

madoddhatā: = madavihvalā:, vrṡabhā: = gāva:, muhu: =
pauna:punyena, nadanta: = garjanta:,

@133

santa:, saritām = nadīnām, taṭābhighātam = kūlaghātam,
vitenire = vistārayāmāsu: ||55||

rājña: kumārasyāstraśikṡāvilokanam

atrāntare rājakumāramenamāhūya prthvīpatirāvabhāṡe |

ayaṃ jana: putra ! tavāstraśikṡāvilokanaṃ {1.
^śikṡaṇe-ka^ |} pratyabhivāñchatīti ||56||

atrāntara iti | atrāntare = śaratkāladarśanāvasare,
prthvīpati: = rājā

śuddhodana:, enam = imam, rājakumāram = svaputraṃ
siddhārtham, āhūya = ākārya,

"putra = tāta ! ayam = upasthito jana: = loka:, tava =
siddhārthasya, astrāṇām =

āyudhānām, śikṡāyā: = abhyāsasya, vilokanam = darśanam;
pratyabhivāñchati =

icchati" - iti = ittham, ābabhāṡe = uktavān ||56||

śrutvā tu tatsūryakulāvataṃsa: pratyujjagāda prathamaṃ
nrpāṇām |

ālokyatāṃ tāta ! mamāstraśikṡā prāpte dine
saptamasaṅkhyayeti ||57||

śrutveti | sūryakulāvataṃsa: = sūryakulabhūṡaṇa:,
siddhārtha:, tat = pitrvacanam,

śrutvā = ākarṇya, nrpāṇām = rājñām, prathamam =
pradhānam, (rājānaṃ śuddhodanam)

"tāta = he pita: ! mama = siddhārthasya, astraśikṡā =
āyudhaśikṡā saptamasaṅkhyayā =

etatsaṃkhyayā, dine = divase, prāpte = āgate sati;
(bhavatā) ālokyatām =  drśyatām" iti = ittham,
pratyujjagāda = pratyuvāca ||57||

athāgate saptamavāsarānte prajāpatirbandhujanena {2.
^bandhugaṇena-ma^ |} sārdham |

tasyāstraśikṡāpravilokanārtham {3. asyāstra^-ma^ |}
adhyāsta bhadrāsanamantareṇa ||58||

athāgate iti | atha = piturādeśānantaram; saptamavāsarasya
= saptamadinasya;

ante = avasāne, āgate = prāpte sati; prajāpati: = rājā
śuddhodana:; bandhujanena =

@134

parivārajanena, sārdham = saha; tasya = svaputrasya
siddhārthasya; astraśikṡām = āyudha-

śikṡām, pravilokanārtham = viśeṡeṇa darśanahetave,
ādareṇa = sammānena sahitam,

bhadrāsanam = siṃhāsanam, adhyāsta = vyarājata ||
bhadrāsanamityatra "adhi-

śīṅsthāsāṃ karma" (pā^ sū^ 1.4.46) ityadhikaraṇasya
karmatvād

dvitīyā ||58||

ekena bāṇāsanamātatajyam, anyena hastāmburuheṇa bāṇam |

samādadāna: sa pinaddhamūrttiragre gurorāvirabhūt kumāra:
||59||

ekeneti | ekena = kevalena, hastāmburuheṇa = karakamalena,
ātatā = baddhā,

jyā = maurvī, yasmiṃstat; bāṇā: asyante = kṡipyante iti
tam bāṇāśanam =

dhanu:; anyena = apareṇa; ca, bāṇam = śaram; samādadāna: =
grhṇat; pinaddhā =

kavacasaṃvrtā, mūrti: = śarīraṃ yasya sa:; "striyāṃ
mūrtistanustanu:" ityamara: |

sa: kumāra: = rājakumāra: siddhārtha:, guro: = pitu:, agre =
samīpam; āvirabhūt =

ājagāma ||59||

kiṃ puṡpadhanvā pratilabdhamūrti:, kiṃ vā;vatīrṇo {1.
^vikīrṇo-vi^, ^vitīrṇo-ka^ |} madhavān sadhanvā |

evaṃ vidhā prādurabhūt prajānāṃ vikalpanā
vismitamānasānām ||60||

kiṃ puṡpeti | vismitamānasānām = āścaryānvitacittānām,
prajānām =

lokānām; (citte = manasi-) kimayam = rājakumāra:;
pratilabdhā =

puna: prāptā, mūrtti: = śarīram, yena sa:, puṡpadhanvā =
puṡpaṃ dhanuryasya sa: = manmathā:;

"puṡpadhanvā ratipati:" ityamara: | kiṃ vā = atha vā;
sadhanvā = dhanu:sahita:;

madhavān = indra:; (puna:) avatīrṇa: = avataritavān,
evaṃvidhā = īdrśī;

vikalpanā = saṃśaya:; prādurabhūt = prādurbabhūva ||60||

@135

adrṡṭapūrvāmatilokaśilpām {1. ^mavaloka-pā^, ka^ |}
atyadbhutāmapratimaprabhāva: |

bahuprakārāṃ {2. bahuprakāraṃ-ka^ |} piturastraśikṡāṃ
sandarśayāmāsa sa vīravarya: ||61||

adrṡṭeti | apratima: = anupama:, prabhāva: = sāmarthyam,
yasya sa:, vīravarya: =  vīreṡu śreṡṭha:; sa:
rājakumāra:; pitu: = rājña:, adrṡṭapūrvām =
pūrvamadrṡṭām, ati-

lokaśilpām = loke yāni śilpāni = kalā:, tāni
sarvāṇyapyatikrāntām,

lokottaraśilpaviśiṡṭāmityartha: | atyadbhutām =
āścaryayuktām; bahuprakārām =

bahuvidhām; astraśikṡām = āyudhajñānam; sandarśayāmāsa
= darśayāmāsa ||61||

drṡṭvā'straśikṡāṃ
jagadekabandhorabhūtapūrvāmavanītaleṡu |

ātmānamākhaṇḍalatulyadhāmā viśāmadhīśo bahu manyate
sma ||62||

drṡṭvetyādi | ākhaṇḍalasya = indrasya, tulyam =
sadrśam, dhāma = tejo yasya

sa:; viśām = prajānām; "dvau viśau vaiśyamanujau"
ityamara: | adhīśa: = rājā;

jagatām = lokānām; ekabandho: = pradhānamitrasya,
kumārasya; avanītaleṡu =

bhūmipradeśeṡu; abhūtapūrvām = pūrvamabhūtām,
astraśikṡām = āyudhajñānam, drṡṭvā =

avalokya, ātmānam = svam; bahu = adhikam, manyate sma = mene
||62||

itthaṃ dhīro darśayitvā'straśikṡāṃ

dhānuṡkāṇāmagragaṇyastarasvī |

āgopālaṃ stūyamānāpadāno lokairuccairāsasādātmageham
||63||

itthamiti | dhanu: praharaṇameṡāmiti dhānuṡkā: =
dhanvina:, teṡām, "dhanbī  dhanuṡmān dhānuṡka:" ityamara:
| agragaṇya: = śreṡṭha:, tarasvī = balavān, dhīrā =

gambhīra:, āgopālam = gopālaparyantam, uccai: = atyantam,
lokai: = upasthita-

prajābhi:, stūyamānam = praśasyamānam, apadānam =
jīvanavrttam, yasya sa:; kumāra:;

ittham = anena prakāreṇa, astraśikṡām = āyudhajñānam,
darśayitvā = pradarśya;

ātmageham = svaprāsādam, āsasāda = pratinivartayāmāsa |
śālinīvrttam ||63||

@136

saṅgītamaṅgalamahotsavasaṅginībhi:,

sākaṃ vadhūbhiranurāgataraṅgitābhi: |

krīḍāgrheṡu viharan {1. nivasan-ka^ |} kṡitipālasūnu-

rvarṡāṇi kānicidasau kṡapayāñcakāra ||64||

iti buddhaghoṡaviracite padyacūḍ+āmaṇināmni mahākāvye
pañcama: sarga: ||

saṅgītetyādi | asau = sa:, kṡitipālasya = rājña:, sūnu =
putra:, saṅgītameva

maṅgalamahotsavastena saṅginya: = saṅgatā, tābhi:,
anurāgeṇa = snehena, sañjāta-

taraṅgābhi: = pravrddhānurāgābhirityartha:; vadhūbhi: =
strībhi: saha, krīḍāgrheṡu =

vilāsabhavaneṡu, viharan = vihāraṃ kurvan, kānicit =
katipayāni, varṡāṇi =

ayanāni, kṡapayāñcakāra = yāpayāmāsa ||64||

padyacūḍāmaṇimahākāvyasya kīrtivyākhyāyāṃ pañcama
sarga: ||

buddhagoṡaracita padyacūḍ+āmaṇi kāvya ke pañcama sarga
kā bhāṡāntara sampanna ||5||

@137

ṡaṡṭha: sarga:

vasantasamayavarṇanam

prādurbabhūva samaya: subhago {1. subhaga: samayo-vi^ |}
vasanta:

prastāvanā'likulakokilakūjitānām |

bāṇāśayo makaraketanasāyakānām

mauhūrtiko malayamārutanirgamānām ||1||

asmin sarge kavistriṃśatpadyairvasantartu varṇayati -
prādurbabhūveti | ali-

kulasya = bhramaravargasya, kokilasya = pikasya ca, kūjitānām
= dhvanīnām; prastāvanā =

upoddhāta:, makaraketanasya = madanasya, sāyakānām =
bāṇānām bāṇā

āśerante'sminniti bāṇāśaya: = niṡaṅga:; malayamārutasya
= dakṡiṇānilasya

nirgamānām = bahirniṡkramaṇānām; muhūrtam = ucitakālaṃ
vaktīti tādrśī mauhū-

rtika: = daivajña:; śaiṡikaṡṭhak |
"syurmauhūrtikamauhūrtajñānikārtāntikā api"

ityamara: | subhaga:vasanta: samaya: = vasantakāla:;
prādurbabhūva = prādurāsīt ||1||

uccaṇḍadaṇḍadharakāsarasaurvabhauma-

sannāhabhīta iva caṇḍamayūkhamālī {2. uddaṇḍa^-vi^ |} |

sadyo vivartitahayo yamadiṅmukhāntād

yātrāmadhatta himabhūdharasammukhīnām ||2||

uccaṇḍetyādi | uccaṇḍasya = atikopanasya, daṇḍadharasya =
yamasya, ya:

kāsarasārvabhauma: = mahiṡaśreṡṭha:, tasya sannāhāt =
udyamād, bhīta: = bhayamāpta:;

kāsarāṇāṃ svavāhanāśvaśatrutvāditi bhāva:; "mahiṡo
vāhadviṡatkāsarasairibhā:"

ityamara: | caṇḍamayūkhamālī = caṇḍakiraṇa: sūrya:;
sadya: = sapadi; vivartitā: =

nivartitā:, hayā: = aśvā yasya sa tathābhūta; san;
yamadiṅmukhāntāt = dakṡiṇa-

digantāt; himabhūdharasammukhīnām = himācalābhimukhīm;
yātrām = gamanam;

adhatta = cakāra: | vasante sūryasyottaragate: prasiddhatvāt
| yadyapi "yathāmukhasammukhasya

darśana: kha:" (pā^ sū^ 5.2.6) iti khapratyaya:
ādarśādirūpadarśanādhi-

karaṇe eva sambhavati, tathāpi
sammukhāvasthānamātreṇādarśādisādrśyādatra

yātrāyāmaupacārika: prayoga:; "saṃyuge sammukhīnaṃ tam"
iti bhaṭṭiprayogavat;

"sammukhīnamabhimukhīnam" iti hemacandraśca ||2||

@138

candrodayojjvalamukhena jhaṡadhvajājñāṃ

vyākurvatā vimalasūkṡmatarāmbareṇa |

vanyā vasantasamayena parigrahatva-

sambhāvitā sapadi puṡpavatī babhūva ||3||

candrodayetyādi | candrodayena, candrodayavad vā ujjvalaṃ
mukham = prārambha:,

vadanaṃ ca yasya tena; jhaṡadhvajasya = makaradhvajasya,
ājñām = śāsanam; vyāku-

rvatā = viśadayatā; anurāgaṃ vardhayatetyartha: | vimalam =
nirmalam, sūkṡmataram =

atisūkṡmam, ambaram = gaganam, vastraṃ ca yasya tena
tathoktena; vanyā = vanasamūha:

"vanyā vanasamūhe syāt" ityamara: | vasantasamayena =
vasantakālena, nāyakena

ceti pratīyate | parigrahatvena = svīkāryatvena, patnītvena
ca, sambhāvitā = mānitā,

"patnīsvīkāraśapathamūlyeṡvapi parigraha:" iti
vaijayantīkośa: | sapadi =

tatkṡaṇam; puṡpavatī = puṡpapūrṇā; bhūmni matup |
babhūva = abhūt | arthāntaraṃ

spaṡṭam | śleṡānuprāṇitā samāsoktiralaṅkāra: ||3||

kālena gāḍhataramānaparigrahāṇāṃ

prāṇānilān rasayituṃ {1. grasayituṃ-ma^ |}
pramadājanānām |

ullāsiteva rasanā kusumadrumāṇām

udbhāsate sma navakomalapallavaśrī: ||4||

kāleneti | vasantakāla eva kāla: = mrtyustena; gāḍhatara:
= drḍhatara:, māna-

parigraha: = īrṡyākopadhāraṇaṃ yāsāṃ tāsām;
pramadājanānām = kopanayoṡitām;

prāṇānilān = prāṇavātān, rasayitum = svādayitum;
ullāsitā = prakaṭitā;

rasanā = jihvā; "rasajñā rasanā jihvā" ityamara: | iveti
sādrśye | kusuma-

pradhānā drumā: = vrkṡāsteṡām,
śākapārthivādimadhyamapadalopī samāsa: | navā: =

nūtanā:, komalā = mrdava:, pallavā: = kisalayāsteṡāṃ
śrī: = śobhā; udbhāsate

sma = dyotate sma ||4||

@139

unmocayan pariṇatacchadakañculīkā-  mudbhāvayan
mukulajālakaromaharṡam |

ullolayan bhramarakeśabharaṃ latānām

udyānabhūṡu vijahāra vasantakāla: ||5||

unmocayanniti | udyānabhūṡu = udyānabhūmiṡu: pariṇatā: =
paripakvā:,

chadā: = parṇā: aiva kañculīkā: = kañcukam, "dalaṃ
parṇa chada:, pumān" ityamara: |

"cola: kañculikā kūrpāsako'ṅgikā ca kañcuke" iti
hemacandra: | unmocayan;

mukulajālakam = kuḍmalasamūhameva, romaharṡam = pulakam,
udbhāvayan = prakaṭayan,

latānām = vallarīṇām, bhramarā: = bhrṅgā eva
keśabhara: = kacakalāpastam,

ullolayan = cālayan; vasantakāla: = vasantasamaya:; vijahāra
= vihāraṃ krtavān ||

āruhya mandamalayānilamaupavāhya-

māśājayapracalitasya manobhavasya |

sūnaprasūtirabhavannavalājavrṡṭi: {1.
puṡyaprasūti^-ma^, pā^ |}

puṃskokiladhvanirabhūd varaśaṅkhaghoṡa: ||6||

āruhyeti | (tadā) mandamalayānilam =
mandamalayavāyurūpiṇam, aupa-

vāhyam = rājagamanārhavāhanam; "rājavāhyastvaupavāhya:"
ityamara: | āruhya =

ārohaṇaṃ krtvā, āśājayārtham = digvijayārtham,
pracalitasya = prasthitasya,

manobhavasya = manmathasya krte, sūnaprasūtiva = puṡpodgama
eva, "prasūti: prasave cyote"

ityamara: | navalājānām = bhraṡṭadhānānām, vrṡṭi: =
varṡaṇam; puṃsāṃ kokilā-  nām = pikānām, dhvani: =
śabda eva, varaśaṅkhasya = śreṡṭhaśaṅkhasya ghoṡa: =
nāda:,

abhūt = babhūva ||6||

@140

mandānilena vahatā vanarājimadhyād

utthāpita: kusumakoṇakareṇuruccai: |

senāparāga iva digvijayodyatasya

cetobhuva: prasarati sma digantareṡu ||7||

mandetyādi | vahatā = caratā, mandānilena, mandavāyunā,
vanarāji-

madhyāt = vanapaṃktermadhyabhāgāt, uccairutthāpita: =
uḍḍāpita: = kusumānām = puṡpā-

ṇām, korakāṇām = kuḍmalānāṃ ca reṇu: = raja:,
digvijayārthamudyatasya = prakā-

ntasya, cetobhuva: = manasijasya, senāparāga: =
sainyagamanenotthitasya dhūli:, iva,

digantareṡu = diśāṃ koṇaparyantam, prasarati sma =
prasasāra ||7||

puṡpāyudhasya nrpate: parapuṡṭavarga:

saṃgrāmasambhramasahān sahakārabāṇān |

sañcetukāma iva sañcitacārupatrān

babhrāma vibhramavaneṡu navāṃkureṡu ||8||

puṡpetyādi | parapuṡṭānām = kokilānām, varga: =
samūha:, "parapuṡṭa: para-

bhrte" iti medinī | nrpate: = rājña:, puṡpāyudhasya =
puṡpadhanvana:, saṃgrāme = yuddhe:,

ya: sambhrama:, tasya sahān, akuṇṭhitānityartha:,
sañcitāni = sampāditāni,

cārūṇi = manoharāṇi, patrāṇi = dalāni,
kaṅkādipatrāṇi ca yaistān, sahakāra-  bāṇān =
cūtapuṡparūpasāyakān, sañcetukāma: = sampādayitumanā
iva, navāṅkureṡu =

navīnāṅkurayukteṡu, vibhramavaneṡu = udyānavaneṡu,
babhrāma = abhrāmyat ||8||

vīreṇa mārasubhaṭena vibhidya bāṇai-

rbaddhā mahāviṭapināṃ viṭapāntareṡu |

vyākīrṇakeśanicayā iva śatrumuṇḍā {1. śatrumugdhā-^
|}

vyālolabhrṅganivahā: stabakā vireju: ||9||

@141

vīreṇeti | vīreṇa = balavatā, māra eva subhaṭa: =
yuddhavīrastena, bāṇai: =

sāyakai:, vibhidya = bhedanaṃ krtvā, vyākīrṇa: =
viślatha:, keśanicaya: = kacasamūho

yeṡāṃ te, baddhā: = saṃyatā:, śatrumuṇḍā: =
ripuśirāṃsīva, "muṇḍo'strī mastako-

'pyastrī" iti vaijayantī | mahāviṭapinām =
mahāvrkṡāṇām, viṭapāntareṡu =

śākhāntareṡu,vyālola: = cañcala:, bhrṅganivaha: =
bhramaravargo yeṡu te stabakā: =

puṡpagucchā:, vireju: = śuśubhire ||9||

bhrṅgābhimudritamukhā makarandapūrai:

pūrṇodarā rurucire sumanogulucchā: |

vīrasya māranrpatervijayābhiṡekaṃ

kālena kartumiva ratnaghaṭā: praṇītā: ||10||

bhrṅgetyādi | rbhrgai: = bhramarai:, abhimudritāni =
lāñchitāni, mukhāni =

ānanāni yeṡāṃ te, makarandapūrai: = rasapravāhai:,
pūrṇam = vyāptamudaraṃ yeṡāṃ te tathā,

sumanogulucchā: = puṡpagucchā:, "gucchastabakagutsakā: |
guluccho'tha" iti hema-

candra: | vīrasya = balavata:, māranrpate: = madanādhipate:,
vijayābhiṡekam = vijaya-

snānam, kartum = vidhātum, praṇītā: = sajjitā:,
ratnaghaṭā: = ratnamayakalaśā:,

iva, rurucire = śuśubhire ||10||

oghīkrtā malayamārutacandanena

puṡphora pūgavananūtanapuṡpapāli: |  cetobhavasya
nrpatermadhunā salīlam

āndolitā lalitacāmaramālikeva ||11||

oghīkrteti | malayamārutakandalena =
dakṡiṇavātanavāṃkureṇa, mandamārute-

neti yāvat, odhīkrtā = puñjīkrtā, pūgavanānām =
kramukavanānām, nūtana-

puṡpapāli: = navīnapuṡpapaṃkti:, madhuna: = vasantartunā,
cetobhavasya = manasijasya,

nrpate: = manmathasya krte, lalitacāmaramālikā =
manoharacāmarapaṃkti:, āndo-

litā = vījitā iva, puṡphora = sphuritavatī ||11||

@142

puṃskokilā: punaranaṅgajayāpadāna-

gāthāsadrkṡakalapañcamakūjitāni |

peṭhu: prasannamadhurojjvalapeśalāni

pratyagracūtakalikāsu vanasthalīṡu ||12||

puṃskokilā iti | puna: = bhūya:, puṃ^sakokilā: = pumāṃsa:
= puruṡā: pikā:,

anaṅgasya = madanasya, jayāpadānasya =
jayarūpavrttakarmaṇa:, gāthānām = padyānām,

sadrkṡāṇi = tulyāni, kalāni = avyaktamadhurāṇi,
pañcamakūjitāni = pañcama-

nādān, prasannāni = svacchāni, madhurāṇi = śravyāṇi,
ujjvalāni = gabhīrāṇi,

peśalāni = ślakṡṇāni, pratyagrā: = abhinavā:,
cūtakalikā: = āmrakorakā:,

"kalikā koṭaka: pumān" ityamara: | yāsu tāsu,
vanasthalīṡu = vanapradeśeṡu,

peṭhu: = apaṭhan ||12||

udvelasambhrtamadhuvratadānarāji-

rucchrṅkhalo malayamārutagandhahastī |

mānagrahādrikaṭakeṡu manasvinīnāṃ

vaprakriyāvihrtimācarati sma mandam ||13||

udveletyādi | udvelam = bhrśam, yathā syāt tathā
sambhrtā: = saṅgatā:,

madhuvratā: = bhrṅgā eva, dānarāji: = madarekhā yasya
sa:, ucchrṅkhala: = uddhata:,

malayamāruta eva gandhahastī = mattagaja:, mānagrahasya =
roṡaparigrahasyaiva, adre:,

kaṭakeṡu = parvatanitambeṡu, māninīnām = mānavatīnām,
"kaṭako'strī nitambo-

'dre:" ityamara: | vaprakriyāvihrtim = utkhātakelim, mandam,
ācarati sma =

ācacāra | māninīnāṃ mānagrahaṃ
malayamāruto'cchinadityartha: ||13||

mandānilakṡitipamaṅgalapāṭhakānāṃ

mākandagandhagajamaṇḍanaḍiṇḍimānām |

@143

uddāmakāmavijayotsavaghoṡaṇānām

ujjrmbhate sma rutamunmadaṡaṭpadānām ||14||

mandetyādi | mandānila: = mandavāta eva, kṡitipa: = nrpa:,
tasya maṅgalapāṭha-

kānām = maṅgalastutipāṭhakabandibhūtānām, mākandā: =
cūtā eva gandhagajā: =

mattagajāsteṡāṃ maṇḍanaḍiṇḍimānām =
alaṅkaraṇabhūtaḍiṇḍimākhyavādyaviśeṡā-

ṇām | gajānāṃ prṡṭheṡu alaṅkārāya nikṡiptā:
ḍiṇḍimākhyā vādyaviśeṡā:

maṅgalārthaṃ tāḍyante iti sampradāya: | uddāmasya =
prauḍhasya ya: kāmavijaya eva

utsavastasya ghoṡaṇānām = uddhoṡakāṇām; kartari yuc |
unmadaṡaṭpadānām =

unmattabhramarāṇām, rutam = śabdam, ujjrmbhate sma =
vardhate sma ||14||

āmūlacūḍamabhita: pravijrmbhamāṇo

bālapravāhanivaho {1. śoṇapravāha^-ma^ |} vanapādapānām
|

mānāndhakāraharaṇāya manasvinīnāṃ

bālātapaprasaravibhramamālalambe ||15||

āmūletyādi | vanapādapānām = vanavrkṡāṇām; mūlaṃ ca
cūḍā ca mūlacūḍ+e,

ā mūlacūḍābhyāmityavyayībhāva:, āmūlacūḍam =
āmūlāgram, abhita: = parita:,

pravijrmbhamāṇa: = vardhamāna:, bālapravālānām =
bālavidrumāṇām, nivaha: = samūha:,

manasvinīnām, bālātayasya = bālasūryasya, prasaravibhramam
= prasaraṇavilāsam,

ālalambe = ālambitatavān ||15||

nirantarasmeramaṇīcakānāṃ {2. manīcakānāṃ-ma^;
manīvakānāṃ-pā^ |} niṡyandamānābhiranohakānām |

madhūlakāsāramahānadībhirvanaṃ {3. madhūlikā-pā^, vi^,
ka^ |} nadīmātrkatāmayāsīt ||16||

nirantaretyādi | nirantarāṇi = niviḍāni, smerāṇi =
vikasitāni,

maṇīcakāni = puṡpāṇi yeṡāṃ teṡām; "maṇīcakaṃ
prasūnaṃ ca sūtaṃ sumanasa: striya:"

isi vaijayantī | anokahānām = vrkṡāṇām; vanam =
kānanam; niṡyandamā-  

@144

nābhi: = prasravantībhi:; madhūlānyeva = madhūlakāni =
madhūni, teṡām āsārā-

ṇām = dhārāsampātānām; mahānadībhi:; "madhūlaṃ tu
madhurna strī" iti vaija-

yantī; "dhārāsampāta āsāra:" ityamara: | nadīmātrkatām
= nadījalavardhita-

sasyādikatām; "syānnadīmātrko deśo
nadyambūtpādasasyaka:" iti vaijayantī |

ayāsīt = agamat || atra upajātirvrttam ||16||

taṭopakaṇṭhaṃ makarandasindho:
prasūnadhūlīpulinābhirāme |

ābaddhacakrā: saha kāminībhirārebhire pātumalipravīrā:
||17||

taṭetyādi | makarandasindho: = puṡparasanadyā:; taṭasya =
tīrasya, upakaṇṭham =

samīpam; prasūnānām = puṡpāṇām; dhūlībhi: = rajobhi:,
nirmitai;; pulinai: = taṭai:,

abhirāme = manohare: kāminībhi: = svapatnībhi:; saha =
sākam; ābaddhacakrā: =

baddhamaṇḍalā:; alipravīrā: = bhramaraśreṡṭhā:, pātum
= pāna kartum; madhūnīti

śeṡa:; ārebhire = ārabhanta ||17||

vīrunmayīṃ vibhramayantra ḍolāmāropya
bhrṅgīmavigītagītām |

samīraṇairātmagarutsamutthai: sānandamāndolayati sma
bhrṅga: ||18||

vīrunmayīmiti | bhrṅga: = bhramara:; avigītagītām =
anavadyagītām;

bhramarīm = bhrṅgīm; vīrunmayīm = latārūpām;
vibhramāya = vilāsāya, yantryate

iti tāṃ yantrām = baddhām; ḍolām = preṅkholikām, āropya
= sthāpayitvā;

ātmana: = svasya, garudbhyām = pakṡābhyām; samutthai: =
utthitai:; samīraṇai: =

vāyubhi:, sānandam = saharṡam; āndolayati sma = cālayati
sma ||18||

aśokayaṡṭyā: stabakopanītamādāya puṡpāsavamānanena |

sambhogabhinnāṃ taruṇadvirepha: sacāṭukaṃ pāyayati sma
kāntām ||19||

aśoketyādi | taruṇa: = yuvā cāsau dvirepha: = bhramara:;
aśokayaṡṭyā: =

aśokalatāyā:; stabakebhya: = gucchebhya:, upanītam =
samāhrtam, puṡpāsavam =

makarandam; ānanena = svamukhena, ādāya = grhītvā,
sambhogakhinnām = rati-

@145

śrāntām, kāntām = patnīm, sacāṭukam = priyavacanena
yathā syāttathā, pāyayati

sma = pānaṃ kārayati sma ||19||

aṅgaṃ samāsādya latāṅganānāṃ ṡaḍaṃghriḍimbhā:
stabakastaneṡu |

pratyagrapuṡpāsavadugdhapānaṃ prapedire vismrtalolabhāvā:
{1. lokabhāvā:-pā^,vi^,ka^ |} ||20||

aṅgamiti | ṡaḍaṃghriḍimbhā: = bhramaraśiśava:; "pota:
pāko'rbhako ḍimbha:"

ityamara: | latānām = vīrutāmevāṅganānām = strīṇām,
stabakastaneṡu = guccha-

staneṡu, aṅgam = svaśarīram, samāsādya = samprāpayitvā,
vismrta: lolabhāva: =

cāpalyaṃ yaiste tathābhūtā: santa:, pratyagrāṇām =
nūtanānām, puṡpāsavānām =

makarandānām, puṡparasānāmeva, dugdhānām = stanyānām,
pānam = āsvāda:,

prapedire = akārṡu: | bhramaraśiśavo bhramarajāte:,
śaiśavasya ca svabhāvasiddhamapi

cāñcalyaṃ parityajya niścalā: santo latāstabakeṡu
sthitāni madhūnyapi-

bannityartha: ||20||

anekasaṃgrāmavimardaśīrṇā purāṇamaurvīmapanīya bhāra:
|

kodaṇḍayaṡṭermakarandayaṡṭerapūrvamaurvīmakarod
dvirephai: ||21||

aneketyādi | māra: = kāmadeva:; kodaṇḍayaṡṭe: =
svadhanuṡa:, anekeṡu = bahuṡu;

saṃgrāmeṡu = yuddheṡu, vimardena = saṅgharṡeṇa,
śīrṇān = śithilām; purāṇamaurvīm =

prācīnajyām; apanīya = tktvā; dvirephai: = bhramarai:;
`nītāyā:' iti śeṡa: |

makarandayaṡṭe: = puṡparasayaṡṭe: =
ikṡudaṇḍarūpadhanulartāyā:; apūrvām = adrṡṭapūrvām,

maurvīm = jyām; akarot = vihitavān ||21||

ananyayonerapadānagāthāṃ madho: sakāśādiva śikṡayanta:
|

śākhāsu śākhāsu mahīruhāṇāṃ śanai: śiśiñju:
kalakaṇṭhaśāvā: ||22||

ananyetyādi | ananyayone: = madanasya, apadānagāthām =
nirvrttakarmaprati-

pādakaṃ padyam, madho: = vasantasya, sakāśāt = samīpata:,
śikṡayanta: = śikṡāṃ labha-

@146

mānā:, kalakaṇṭhaśābā: = kokilaśiśava:, mahīruhāṇām
= vrkṡāṇām, śākhāsu

śākhāsu = pratiśākham, śanai: = mandam; śiśiñju: =
dadhvanu: ||22||

utkṡiptaśākhācchalabāhudaṇḍāścūtadrumā: {1.
^ścaladrumā:-ka^ |} śūrpakaśāsanājñām |

karṇābhirāmai:
kalakaṇṭhanādairuddhoṡayāmāsurivādhvagānām ||23||

utkṡiptetyādi | utkṡiptā: = ūrdhva prasāritā:, śākhā:
= viṭapā:, iti

chalam = vyājo yeṡāṃ te bāhudaṇḍā: = bhujadaṇḍā:
yeṡāṃ te; cūtadrumā: = āmravrkṡā:,

śūrpakaśāsanājñām = madanasandeśam, karṇābhirāmai: =
karṇapriyai:, śrotrasukhakarai-

rityartha:, kalakaṇṭhanādai: = pikadhvanibhi:, adhvānaṃ
nityaṃ gacchantīti adhvagā: =

pathikāsteṡāṃ krte, uddhoṡayāmāsu: = uccai: śabdai:
prakaṭīcakru: ||23||

vinetukāmasya vilāsinīnāṃ mānadvipendraṃ makaradhvajasya
|

hemāṃkuśānāmavahannabhikhyāmagre natā: {2.
agretanā:-pā^, ma^ |} prauḍhapalāśakośā: ||24||

vinetukāmasyeti | agre = agrabhāge, natā: = namrā:,
prauḍhā: = pariṇatā:, ye

palāśakośā: = palāśamukulāni, vilāsinīnām =
māninīnām, māna: = īrṡyā-

kopa eva dvipendra = gajaśreṡṭhastam, vinetukāmasya =
nāśayitukāmasya, makara-

dhvajasya = mīnaketormadanasya, hemāṃkuśānām =
suvarṇamayasrṇīnām, "aṃkuśo'strī

srṇirdvayo:" ityamara: | abhikhyām = śobhām; avahan =
vahanti sma ||24||

paribhramatṡaṭpadakarburāṇāṃ paṃkti:
palāśadrumamañjarīṇām |

dedīpyamānasya śikhāvalasya dīptiṃ yayau
darśitadhūmarāśe: ||25||

paribhramadityādi | parito bhramadbhi:, ṡaṭpadai: =
bhramarai:, karburāṇām =

śabalānām, "śabalaitāśca karbure" ityamara: |
palāśadrumamañjarīṇām = kiṃśuka-

stabakānām, dedīpyamānasya = atiśayena jvalata:,
darśitadhūmarāśe: = darśita-  dhūmasamūhasya,
śikhāvalasya = vahne:, śikhā asyāstīti śikhāvala:,
tasya,

@147

"dantaśikhāt saṃjñāyām" (pā^ sū^ 5. 2, 113) iti
valacpratyaya: |

dīptim = kāntim, yayau = prāpa ||25||

āmodalubdhairalināṃ kadambarākrṡyamāṇa: sumanoguluccha:
|

grāsīkrto rāhumukhena rākākalānidherbimba ivābabhāse
||26||

āmodetyādi | āmodalubdhai: = gandhalolupai:, alīnām =
bhramarāṇām, "madhu-

liṇmadhupālina:" iti vaijayantī | kadambai: = vargai:,
ākrṡyamāṇa: = ākramyamāṇa:,

sumanoguluccha: = puṡpaguccha:; rāho: = tamasa:, mukhena =
ānanena, grāsīkrta: = kavalī-

krta:, rākākalānidhe: = pūrṇimācandrasya, bimba: =
ākāra iva, ābabhāse =

bhāsitavān ||26||

taṭīpaṭīradrumasaṅgabhājāṃ sarīsrpāṇāmiva
sāhacaryāt {1. sāhacaryam-pā^, ka^ |} |

viyoginaścandanaśailajanmā vimūrcchayāmāsa muhu: samīra:
||27||

taṭītyādi | taṭyām = malayācalasānau sthitānām,
paṭīradrumāṇām = candana-

vrkṡāṇām, saṅgabhājām = saṃsargaṃ prāpnuvatām,
sarīsrpāṇām - sarpāṇām, "cakrī

vyāla: sarīsrpa:" ityamara: | sāhacaryāt = saṅgāt,
candanaśailajanmā = malayā-

calajāta:, samīra: = vāyu:, viyogina: = patnīvirahiṇo
janān, muhu: = puna:,

vimūrcchayāmāsa = sammohayāmāsa ||27||

madhuśīkaradurdināndhakāre vanalakṡmīratidūtikopitānām
|

bhramarīmabhisatvarīṃ pramatta: sacamatkāramarīramad
dvirepha: ||28||

madhvityādi | pramatta: = matta:, dvirepha: = bhramara:,
madhuśīkarāṇām = madhukaṇā-

nām, durdināndhakāre = varṡāndhakāre, vanalakṡmīreva
ratidūtikā = ceṭī, tayā upa-

nītām = samīpaṃ prāpitām, abhisrtvarīm =
abhisaraṇaśīlām, bhramarīm; sacama-

tkāram = helayā sahitam, arīramat = ramayati sma | atra
vaitālīyam vrttam ||

@148

vakuladrumavāṭikā
varastrīmukhagaṇḍūṡamadhudravābhiṡekam |

anubhūya navāṃkurāpadeśādavahannañcitaromaharṡaśobhām
||29||

vakuletyādi | vakuladrūmavāṭikā: = kesaradrumapaṃktaya:,
varastrīṇām = uttama-

nārīṇām, mukhasya = ānanasya ya: gaṇḍūṡamadhudrava: =
mukhapūritamadhudrava:, tena

abhiṡekam = abhiṡecanam, anubhūya = svīkrtya,
navāṃkurāpadeśāt = navāṃkuravyājāt,

añcitām = prāptām, romaharṡasya = pulakasya, śobhām =
dyutim, avahan =

vahanti sma ||29||

sahakāravanīṡu sañcarantyā madhulakṡmyā iva
nūpurapraṇādā: |

kalakaṇṭhabhuva: kalapralāpā: śravasa:
pāraṇamādadhurjanānām ||30||

sahakāretyādi | sahakāravanīṡu = āmrāṭavīṡu,
sañcarantyā: = sañcaraṇa-

śīlāyā:, madhulakṡmyā: = vasantalakṡmyā:,
nūpurapraṇādā: = mañjīradhvanaya iva,

"mañjīro nūpuro'striyām" ityamara: | kalakaṇṭhabhuva: =
pikajā:, kalapralāpā: =

avyaktamadhurālāpā:, janānām = lokānām, śravasa: =
śrotrasya, "śruti: strī

śravaṇaṃ śrava:" ityamara: | pāraṇam = upoṡitabhojanam,
trptimiti yāvat,

ādadhu: = ādadhati sma ||30||

aṅganāvadanapadmapūraṇīmādareṇa paripīya vāruṇīm |

udvavāma punareva kesara: syandamānamakarandakaitavāt ||31||

aṅganetyādi | kesara: = vakulavrkṡa:; aṅganānām =
strīṇām, vadanapadmā-

nām = mukhakamalānām, pūraṇīm = pūrayitrīm,
gaṇḍūṡarūpāmityartha:; vāruṇīm =

madyam; ādareṇa = sasammānam, paripīya = pītvā; puna: =
bhūya:; spandamānasya =

sravata:, makarandasya = puṡparasasya, vyājāt = chalena;
udvavāma = udagirat | atra

gāthāyāṃ rathoddhatā vrttam; "rāt parairna-ra-la-gai:
rathoddhatā" iti lakṡaṇāt ||

@149

parimalalaharīṡu pādapānāṃ bharitasamastadigantarāpagāsu
{1. ^ntarāsu gāḍham-ma^ |} |

jalaviharaṇamācacāra dīrghaṃ
malayamahīdharamandagandhavāha: ||32||

parimaletyādi | malayamahīdharasya = malayaparvatasya,
mandagandhavāha: = manda-

vāta:; bharitā: = pūritā:, samastānām = sakalānāṃ
diśāmantarāṇyeva āpagā: =

nadyo yābhistā: = samastadigantavyāpinīṡu nadīṡu;
parimalalaharoṡu = gandhapravāheṡu;

dīrgham = atiśayena; jalaviharaṇam = jalavihāram; ācacāra
= ācarita-

vān | puṡpitāgrā vrttametat; "ayuji nayugarephato yakāro
yuji ca na-jau

ja-ra-gāśca puṡpitāgrā" iti lakṡaṇāt ||32||

manobhavo {2. manobhruvo-ka^, ma^, pā^ |}
maṇḍalitāstramaurvikāgabhīraviṡphāravirāvitāmbaram |

aśeṡasāṃsārikaśemuṡīmuṡo vavarṡa
cūtāṃkuraśātasāyakān ||33||

manobhava iti | manobhava: = madana:; maṇḍalitam =
maṇḍalīkrtam, yadastram =

dhanu:, tasya maurvikāyā: = jyāyā:; gabhīreṇa;
viṡphāreṇa = ṭaṅkāreṇa, "viṡphāro

dhanuṡāṃ svāna:" ityamara: | virāvitam = mukharitam,
ambaram = gaganaṃ yasmin

karmaṇi taditi kriyāviśeṡaṇam; aśeṡāṇām =
nikhilānām; sāṃsārikāṇām =

saṃsārabaddhānām; śemuṡomuṡa: = buddhyapahārakān,
bhrāmakāniti yāvat | cūtāṃ-

kurā: = cūtakalikā eva, śātā: = tīkṡṇā:, sāyakā: =
vāṇā:, tān, vavarṡa =

avarṡat ||33||

kumārasyodyānavihāra:

iti pravrtte madhumāsavaibhave vidhātumudyānavihāramutsuka:
|

rathaṃ samāruhya narendranandana: {3. ca rājanandana:-pā^ |}
sahāvarodhena vinirjagāma sa: ||34||

itīti | iti = evam, madhumāsasya = vasantasya, vaibhave =
māhātmye, "madhu-

ścaitrartudaityeṡu" iti hemacandra: | pravrtte = samāgate
sati; udyānavihāram = upavana-

vihāram, vidhātum = kartum; utsuka: = utkaṇṭhita:, sa
narendranandana: = rājasūnu:

siddhārtha:; avarodhena = anta:pureṇa saha;
"śuddhāntaścāvarodhaśca" ityamara: | ratham =

syandanam, samāruhya = ārohaṇaṃ krtvā; tasmāt =
vasantartuprāsādāt, nirjagāma =

bahirgatavān ||34||

@150

vrddhāturamrtānāṃ darśanam

tata: kumārasya purandaraśriya: prabodhakālo'yamiti
prabodhitum {1. praveditum-pā^, ka^ |} |

krameṇa vrddhāturaluptajīvitān {2. ^lubdhajīvitān-ka^ |}
pradarśayāmāsuramuṡya devatā: ||35||

tata iti | tata: = tadantaram, purandaraśriya: =
indrasamatejasa:; kumārasya =

siddhārthasya; "ayam = eṡa:; prabodhasya = jāgaraṇasya
(jñānāvirbhāvasya), kāla: =

samaya:"-iti prabodhitum = niveditum, devatā: = devā:; amuṡya
= siddhārthasya

krte, krameṇa = kramaśa:; kāṃ^ścit vrddha: =
jarājīrṇa:, ātura: = rogī; luptajīvita: =

mrtaśceti tān puruṡān, darśayāmāsu: = pradarśitavanta:
| etān drṡṭvā jarā-rogā-

krāntāni śarīrāṇi anityāni ceti budhyatāmiti tān
darśayāmāsurityartha: ||

krameṇa paśyan purata: sthitānamūn nitāntamudvignamanā:
nrpātmaja: |

kimetadityāhitavibhrama: svayaṃ {3. stvayaṃ-ka^ vi^ |}
purogatān paryanuyuṃkta sārathīn ||36||

krameṇeti | nrpātmaja: = rājaputra: siddhārtha:, amūn =
etān, purata: = agre,

sthitān = upasthitān, vrddhāturamrtān puruṡān, krameṇa
= kramaśa:, paśyan = ava-

lokayan, nitāntam = bhrśam, udvignamanā: = nirviṇṇacetā:
san, "etat = idam,

kim ?" iti = evam, āhitavibhrama: = dhrtasandehaśca,
purogatān = pura: sthitān,

sārathīn = sūtān, paryanuyuṅkta = paryaprcchat |
āgamaśāstrasyānityatvāt

aḍāgamābhāva: ||36||

savistaraṃ te'pi surairadhiṡṭhitā narendraputrasya
viraktikāraṇam |

krameṇa teṡāmatimātradu:sahaṃ
jarāvikārādikamācacakṡire ||37||

savistaramiti | te = sūtā api, surai: = devai:, savistaram =
saprapañcam,

adhiṡṭhitā: = āviṡṭā:; narendraputrasya = rājasūno:;
viraktikāraṇam = vairāgya-

@151

hetukam, teṡām = brddhāturamrtānāṃ puruṡāṇām,
atimātradu:saham = atidu:saham,

jarāvikārādikam = jarā = vārdhakam, vikāra: = roga:-etau
ādī yasya tat

"vikāro vikrtau ruji" iti medinī | krameṇa = kramaśa:,
ācacakṡire = kathayā-

māsu: ||37||

niśamya teṡāṃ vacanaṃ nrpātmajo nikāmanirveda
vibhāvitāśaya: |

niyantritodyānavihārakautuko nivartayāśvāniti
sūtamabravīt ||38||

niśamyeti | teṡām = sārathīnām; vacanam = pūrvoktam,
niśamya = śrutvā;

nikāmam = bhrśam, nirvedena = viraktyā, vibhāvita: =
saṃskrta:, āśaya: =

abhisandhiryasya sa:; niyantritam = pratibaddham, udyānavihāre
= upavanabihāre,

kautukam = vismayo yasya sa:; nrpātmaja: = rājaputra:
siddhārtha:; "aśvān =

hayān; nivartaya = pratyāgamaya" iti = ittham; abravīt =
akathayat ||38||

tapasvidarśanam

anantaraṃ tasya pura: surādhipairadarśi
śāntānuśayastapodhana: |

vivrddhakāruṇyasamudravīcikā viṭaṅkaviśrānta
viśālalocana: ||39||

anantaramiti | anantaram = aśvanivartananideśānantaram; tasya
= kumārasya;

pura: = agre; surādhipai: = devaśreṡṭhai:; śāntānuśaya:
= praśāntadveṡa:; "bhavedanuśayo

dveṡe paścāttāpānubandhayo:" iti viśva: | kaścit
tapodhana: = tapasvī

saṃnyāsīti yāvat; adarśi = adarśyata | kīdrśa: sa
tapodhana: ? ityāha-vivr-

ddhāyā: = vrddhiṅgatāyā:, kāruṇyasamudrasya =
karuṇābdhe:, vīcikāyā: = taraṅgasya;

viṭaṅke = kapotapālikāyām, "kapotapālikāyāṃ tu
viṭaṅke puṃnapuṃsakam" itya-

mara: | viśrānte = vyāpte, viśāle = āyate, locane = netre
yasya sa:; karuṇā =

paripūrṇa ityartha: ||39||

@152

prataptacāmīkaragauravigraha:
pravālabhaṅgāruṇacārucīvara: |

prasannapūrṇendunibhānanadyuti:
prabhūtamaitrīparivāhitāśaya: ||40||

tameva tapodhanaṃ stauti kavi:-prataptetyādinā | prataptam =
drutam, yaccāmī-

karam = suvarṇam, tadvat gaura: = pītalohita:; vigraha: = deho
yasya sa: | "pīto

gauro haridrābha:"; "śarīraṃ varṡma vigraha:" iti cāmara:
| pravālabhaṅga: =

vidrumakhaṇḍa iva aruṇam = kāṡāyam, cāru = manoharam,
cīvaram = valkalaṃ yasya

sa: | prasannasya, pūrṇasya ca indo: = candrasya sadrśī,
ānanadyuti: = mukha-

kāntiryasya sa: | prabhūtayā = adhikayā, maitryā =
maitrībhāvena, snehenetyartha:;

parivāhita: = taraṅgita:, āśaya: = cittavrttiryasya sa: |
gauraśarīra:, kāṡāya-

vastradhara:, prasannamukha:, lokaṃ prati snehasiktaśca sa
tapodhana āsīditi bhāva: ||

tamenamālokya ca śākyanandanastapasvināmagrasaraṃ
savismaya: |

ka eṡa {1. eva-ma^ |} kā vā'sya
caritracāturītyaprcchadabhyāśajuṡa: svasārathīn ||41||

tamevamiti | savismaya: = vismayamāpanna:; śākyanandana: =
śākyarājaputra:,

tamenam = imam; tapasvinām = tapodhanānām, agrasaram =
śreṡṭham, ālokya = drṡṭvā,

abhyāśam = samīpam; juṡante = bhajantīti tān,
svasārathīn = svasūtān prati;

"eṡa: = ayam, ka: ?, asya kā vā caritracāturī =
caritrātiśaya: ? iti =

ittham, aprcchat = prṡṭavān ||41||

ayaṃ mahābhāga ! viśuddhamānasa: pavitraśīla:
paramārthadeśika: |

savāsanonmūlitasarvakilviṡastapodhana: {2.  ^nonmīlita^-pā^
|} kaścidapaścima: satām ||42||

ayamiti | he mahābhāga = he mahātman ! ayam = purovartī,
viśuddham = rāgadve-

ṡādiśūnyam, mānasam = cittaṃ yasya sa:; pavitraśīla: =
pūtasvabhāva:; "śīlaṃ

svabhāve sadvrtte" ityamara: | paramārthasya = tattvasya,
deśika: = upadeṡṭā, savā-

@153

sanam = saṃskārasahitaṃ yathā syāt tathā, unmūlitāni,
sarvāṇi = sakalāni,

kilviṡāṇi = pāpāni yena sa:, "pāpaṃ kilviṡakalmaṡam"
ityamara: | tapo-

dhana: = tapasvī, satām = sajjanānām, apaścima: = acarama:,
pradhāna ityartha: |

astīti śeṡa: ||42||

amuṡya ya: śāsanamāśrito {1. ^mādrto-pā^; māhrtā-vi^
|} jano jarāvikārāvitaraṅgabhaṅguram |

krameṇa nistīrya sa janmasāgaraṃ prayāti nirvāṇapadaṃ
niruttaram ||43||

amuṡyeti | yo jana: = jijñāsu:; etasya, jarā = jīrṇatā,
vikāra: = roga:

ādista eva taraṅgā: vīcayo yasmin tādrśaṃ bhaṅguraṃ
naśvaraṃ ca, iti śāsanam =

upadeśam, āśrita: = sevita:; sa: = jijñāsu:, janmasāgaram
= bhavāmbudhim;

krameṇa = kramaśa:, nistīrya = tīrttvā, niruttaram =
anuttaram, śreṡṭhamiti yāvat;

nirvāṇapadam = kaivalyasthānam; prayāti = gacchati ||43||

iti pravīrā: kṡitipālanandanaprabodhanārthaṃ
vibudhānubhāvata: |

vitenire vāṅmanasā'tigocaraṃ {2. tigocāraṃ-pā^; manaso
vigocaraṃ-ma^; manaso'tigocaraṃ-vi^ |} taponidhestasya
caritravarṇanam ||44||

itauti | iti = evam, pravīrā: = sārathina:;
vibudhānubhāvata: = devatā-

māhātmyena, kṡitipālanandanasya = rājasūno:
prabodhanārtham = jñānāvirbhāvārtham,

vāk ca manaśca vāṅmanase, gocaramatikrāntam = atigocaram;
vācā vaktuṃ

manasā ca smartuṃ cāśakyamiti bhāva:, tasya = taponidhe: =
tapasvina:, caritra-

varṇanam, vitenire = vistareṇa kathitavanta: ||44||

@154

itthaṃ śrutvā sārathīnāṃ vacastallabdhopāya:
saṃsrterniṡkramāya |

santuṡṭāntarmānaso rājasūnurbhūyo'pyaicchat
kartumudyānalīlām ||45||

iti buddhaghoṡaviracite padyacūḍ+āmaṇināmni mahākāvye
ṡaṡṭha: sarga: ||

itthamiti | ittham = anena prakāreṇa, sārathīnām =
sūtānām; tat = r#ṡi-

caritravarṇanarūpam; vaca: = vacanam, śrutvā = ākarṇya;
saṃsrte: = saṃsārāt, niṡkramāya

= niṡkramaṇāya, pravrajanāyetyartha:; santuṡṭam =
santoṡamāptam; antarmānasam =

anta:karaṇaṃ yasya sa:, rājasūnu: = rājaputra:,
udyānalīlām = upavanavihāraṃ

kartum; bhūyo'pi = punarapi, aicchat = icchāñcakāra ||45||

iti padyacūḍ+āmaṇimahākāvyasya kīrttivyākhyāyāṃ
ṡaṡṭha: sarga: ||

@155

saptama: sarga:

siddhārthasyodyānapraveśa:

pracoditāśva: punareva sūtai: pratodahastairnaralokavīra:
{1. ^vīrya:-ma^, pā^ |} |

ākhaṇḍalodyānamano'bhirāmamārāmamatyadbhutamāviveśa
||1||

atha yugmakenodyānapraveśamāha kavi:-pracoditetyādinā |
naralokeṡu =

narasamūheṡu, vīra: = śreṡṭha:, (siddhārtha:); pratodā:
= totrāṇi, hasteṡu = kareṡu

yeṡāṃ tai:; "pratoda: prājanaṃ totram" iti vaijayantī |
sūtai: = sārathibhi:;

pracoditā: = preritā:, aśvā: = hayā yasya sa:;
ākhaṇḍalasya = indrasya; udyānam

= nandanamiva, mano'bhirāmam = cāru, atyadbhutam =
ativismayakaram; ārā-

mam = upavanam; āsasāda = prāpa | upajātirvrttam ||1||

vidyāgrhaṃ pañcamapāṭhakānāṃ
vikalpatūṇīramananyayone: |

gañjāgrhaṃ ṡaṭpadakāminīnāṃ krīḍāgrhaṃ kiñca
vasantalakṡmyā: ||2||

vidyāgrhamiti | tad udyānam, pañcamapāṭhakānām =
pañcamasvarādhyetr#ṇām

pikānām, vidyāgrham = vidyāśālā; ananyayone: =
madanasya; vikalpatūṇīram =

paryāyaśaradhim; madanasāyakapuṡpāśayatvāt
tanniṡaṅgatvenollekha: | paṭpadā: =

bhramarā:, teṡāṃ kāminīnām = bhrṅgīṇām,
gañjāgrham = madirālaya:, "gañjā

tu madirāgrham" ityamara: | kiñca, vasantalakṡmyā: =
vasantartuśobhāyā:,

krīḍāgrhamiva = krīḍāgāra iva, āsīditi śeṡa: |
atrollekhālaṅkāra:;

"bahubhirbahudhollekhādekasyollekha iṡyate |

ekena bahudhollekhe'pyasau viṡayabhedata: ||" iti lakṡaṇāt
||2||

carācarāṇāmabhivandanīyamāgantumudyānāmahīruhastam |

marudvaśādānamitai: śirobhirbaddhaprabālāñjalaya:
praṇemu: ||3||

@156

carācarāṇāmiti | udyānamahīruha: = udyānasthā vrkṡā:,
carācarāṇām =

jaṅgama-sthāvarāṇām, abhivandanīyam = abhipraṇamanīyam,
tam = rājakumāram,

āgantum = atithim, marudvaśāt, vāyupreraṇāt, ānamitai: =
praṇatai:, śirobhi: =

śākhāgrabhāgai:, baddhā: = saṃyatā:, pravālā: =
kisalayā evāñjalaya: = karapuṭā: yaiste,

santa:, praṇemu: = praṇatiṃ cakru: ||3||

parāgasampatsikatāvakīrṇe {1. vikīrṇe-ma^ |} paryukṡite
{2. pathyukṡite-ma^ |} puṡparasai: patadbhi: |

krtopahāre galitai: prasūnairudyānamadhye vijahāra vīra:
||4||

parāgetyādi | sa vīra: = balī rājakumāra:, parāgāṇām =
rajasām, sampadbhi:

= samrddhibhireva sikatābhi: = bālukābhi:, avakīrṇe =
vyāpte, patadbhi: = patanaṃ

prāpnuvadbhi:, puṡparasai: = makarandai:, paryukṡite = sikte,
galitai: = śākhācyutai:,

prasūnai: = puṡpai:; krtopahāre = dattābhrte sati,
udyānamadhye = udyāne, vijahāra =

vihrtavān | mahātmanastasya ārāmapraveśe
prayatnamantareṇaiva rājopacāra:

samabhūditi bhāva: ||4||

udyānabhūmisaundaryam

latāṅgahārairlalitāligītairvanapriyāmañjuravaiśca
vādyai: |

ārāmabhūmiṃ sa vilokya mene saṅgītaśālāmiva
śambarāre: ||5||

latetyādi | sa: = siddhārtha:, ārāmabhūmim =
udyānabhūmim, vilokya = drṡṭvā,

latānām = vallarīṇām, aṅgahārai: =
vāhyāṅgabhūtāṅgavikṡepai:, "aṅgahāro'ṅga-

vikṡepa:" ityamara: | lalitai: = manojñai:, alīnām =
bhrṅgāṇām, gītai: = gāyanai:,

vanapriyāṇām = kokilānām, mañjuravai: =
mañjuladhvanibhi:, "vanapriyā: parabhrta:

kokila:" ityamara: | vādyai: = vādyaghoṡai:, śambarāre: =
manasijasya (madanasya),

"śambarārirmanasija:" ityamara: | saṅgītaśālām =
saṅgītagrham, iva, mene =

kalpitavān ||5||

@157

taruprasūnānyapacetukāmā {1. ^prasūtānyapa^-vi^ |}
vamālakā mandapadaṃ carantya: |

kumārasevārthamupasthitānāṃ {2.  ^mupāgatānāṃ-pāṭhā^
|} śaṅkāṃ vitenustarudevatānām ||6||

taruprasūnānīti | tarūṇām = vrkṡāṇām, prasūnāni =
puṡpāṇi, apacetukāmā: =

apacetumicchanta:, vāmālakā: = kuṭilakuntalā: sundarya:,
mandāni = mantharāṇi,

padāni = padavinyāsā yasmin karmaṇi tat, carantya: =
kurvantyo bālā:;

kumārasya = siddhārthasya; sevārtham = upacārārtham,
upasthitānām = sammukhabhāga-

tānām; tarudevatānām = vrkṡādhiṡṭhātrdevatānām;
śaṅkām = sandeham; vitenu: =

vistārayāmāsu: ||6||

ālāpamārāmavihāriṇīnāmākarṇayanto hariṇekṡaṇānām
|

vilajjamānā iva baddhamaunāstasthu: kṡaṇaṃ tatra
vasantaghoṡā: ||7||

ālāpamiti | tatra udyāne, ārāmavihāriṇīnām = udyāne
krīḍantī-

nām; hariṇekṡaṇānām = mrgīdrśām; ālāpam =
saṃ^llāpam, ākarṇayanta: =

śrṇvanta:; vilajjāmānā: = lajjāpannā iva, baddhamaunā:
= vācaṃyamā:; vasante

ghoṡo yeṡāṃ te vasantaghoṡā: = pikā; kṡaṇam =
muhūrtam, tasthu: = sthitiṃ cakru: ||7||

mañjīranādacchalato mamārtiṃ na subhru ! kuryā {3.
kuryāditi-ma^ pā^ |} iti nāthateva |

padena {4. pādena-ma^ pā^ |} paṅkeruhakomalena pasparśa
kācicchanakairaśokam ||8||

mañjīretyādi | śobhane bhruvau yasyāstasyāstatsambuddhau
he subhru !

"ūkārādapyūṅpravrtte:" iti vāmanavacanāt
bhrūśabdādūṅi, nadyanto hrasva: |

"mañjīranādacchalata: = nūpuradhvanivyājena; mama = me;
ārtim = pīḍām, na

kuryā: = vidadhyā:" iti = ittham; nāthatā = prārthayatā;
"āśiṡi nātha:"

(pā^ sū^ 2.3.55) iti
nāthaterāśiṡyevātmanepadaniyamādātmanepadā-

@158

bhāva: | kācit = sundarī; paṅkeruhakomalena =
sarojavanmrdunā; padena = caraṇena;

aśokam = etannāmakaṃ vrkṡam; śanakai: = śanai:; pasparśa
= sprṡṭavatī | anyathā

tatkrtārtiprārthanāvaiyarthyāditi bhāva: ||8||

aśokayaṡṭistaruṇījanasya pādāmbujasparśamivāsahiṡṇu:
|

navapravālaprasavāpadeśāt kopānalajvālamivotsasarja ||9||

aśoketyādi | aśokayaṡṭi: = aśokalatā, taruṇījanasya =
yuvatijanasya;

pādāmbujasparśam = caraṇakamalasparśam, asahiṡṇu: =
asahanaśīleva, navapravālā-

nām, nūtanapallavānām, prasavasya = utpatte:, apadeśāt =
vyājāt; kopānalasya =

krodhāgne:, jvālām = śikhām, "vahnerdvayorjvālakīlau"
ityamara: | iveti

sādrśye, utsasarja = utsrṡṭavatī ||9||

sudhāmarīcidyutiśītalena karāmbujasparśasukhena kācit |

udbhidyamānāṃkuraromaharṡaṃ punnāgatāṃ prāpayati sma
cūtam ||10||

sudhetyādi | kācit = navayauvanā, (tasmin krīḍodyāne)
sudhāmarīce: =

candrasya; dyuti: = kāntiriva, śītalam = śītam, tena;
karāmbujasya = karakama-

lasya, sparśe, jātaṃ yat sukhaṃ tena; udbhidyamānā: =
udgacchanta:, aṅkurā eva

romaharṡa: = romāñco yasmāttam, cūtam = āmravrkṡam;
punnāgatām = punnāga-

vrkṡatvam, puruṡaśreṡṭhatvaṃ ca; prāpayati sma =
gamayati sma | cūtasya punnāgatānayana-

virodhasya yuvatijanakarasparśajanyaromāñcodgamasya
puruṡaśreṡṭhalakṡaṇatvena hetunā

puruṡaśreṡṭhatākathanena parihārād
virodhābhāsālaṅkāra: ||10||

asūta sadya: sahakāraśākhī navāṃkurān
puṅkhitacārupatrān |

ananyayonerabhimānahetūnaruntudān {1. bāṇān bahūn-ma^ |}
pānthabadhūjanānām ||11||

asūtetyādi | tadā = vasantakāle, sahakāraśākhī =
āmravrkṡa:; puṅkhitāni =

āyojitāni, cārūṇi, patrāṇi = dalānyeva, patrāṇi =
kaṅkapatrāṇi yeṡāṃ tān,

@159

"patraṃ tu vāhane parṇe pakṡe ca śarapakṡiṇo:" iti
viśva: | ananyayone: = makara-

dhvajasya; abhimānahetūn = garvahetūn,
"garvo'bhimāno'haṅkāra:" ityamara: |

pānthavadhūjanānām = pathikastrīṇām,
virahiṇīnāmityartha: | aruntudān =

marmasprśa:, "aruntudaṃ tu marmasprk" navāṃkurān =
nūtanaprarohān; sadya: = sadaiva

vasantakāle: asūta = prāsūta ||11||

saugandhikendīvaravāsitena salīlamantarmukhasambhrtena |

purāṇamādhvīkarasena kācidaśokatāṃ kesaramānināya
||12||

saugandhiketyādi | kācit = taruṇī ca; kesaram =
vakulavrkṡam, saugandhi-

kendīvarābhyām = kalhārotpalābhyām, vāsitena =
surabhitena; antarmukham =

mukhasyāntarbhāga:, tatra sambhrtena = sampāditena;
purāṇena = purātanena; mādhvī-

karasena = madyena; aśokavrkṡatvamiti virodha:,
śokarahitatāmiti parihāra:;

ānināya = nītavatī ||12||

manojñagandhairvakuladrumāṇāṃ svayaṃ vikīrṇai:
sumanonikāyai: |

latāpratānena vicitramekā saṅkalpayāmāsa vikalpakāñcīm
||13||

manojñeti | ekā = taruṇī; vakuladrumāṇām =
kesaradrumāṇām, manojñagandhai: =

manoharasurabhibhi:, svayam = ātmanaiva; vikīrṇai: =
patitai:; sumanasām =

puṡpāṇām, nikāyai:, rāśibhi:, sambaddheneti śeṡa:;
latāpratānena = vallī-

tantunā; vikalpakāñcīm = paryāyamekhalām;
saṅkalpayāmāsa = nirmame ||13||

upāhrtai: kāñcanapuṡpajālairudāragandhairnavamallikāyā:
|

āpūrayantī nijakeśapāśamanaṅgatūṇīramivābabandha
||14||

upāhrtairiti | kācit manojñā; navamālikāyā: =
sugandhāyā:; "sugandhā

graiṡmikātānā mālikā navamālikā" iti vaijayantī |
udāragandhai: =

utkrṡṭasurabhibhi:; kāñcanamayai: puṡparāśibhi:;
nijakeśapāśam = svakīya-

kacakalāpam; anaṅgatūṇīram = madaneṡudhimiva;
āpūrayantī = samantātpūrayantī;

ābabandha = ānaddhavatī ||14||

@160

āvarjyaśākhāṃ karapallavena prasahya
puṡpāpacayonmukhāyā: {1. ^nmukhīnām-ka^; ^nmukhīyām-vi^
|} |

ruṡeva kasyāścidaśokayaṡṭistiraskaroti sma drśaṃ
parāgai: ||15||

āvarjyeti | karapallavena = svakarakisalayena, śākhām =
viṭapam;

ābarjṡa = avanamayya, prasahya = haṭhāt; puṡpāṇām =
kusumānām = apacayāya =

śākhābhyo grahaṇāya; unmukhāyā: = ūrdhvamukhāyā:;
"kāpakrodhāmarṡaroṡapratijñā

ruṭkrudhau striyām" ityamara: | ruṡā = krodhena; parāgai: =
puṡpadhūlibhi:; tira-

skaroti = sma = ācchādayat ||15||

kareṇa sākaṃ mama komalena spardhāmidaṃ kiṃ paruṡaṃ
bhajeta |

ityāttaroṡeva salīlamekā cūtapravālasya cakāra bhaṅgam
||16||

kareṇeti | "idam = cūtapravālam, mama = me; komalena =
mrdunā, kareṇa =

hastena, spardhām = parābhibhavecchām, krtveti śeṡa:, kim
= kīdrśam, paruṡam =

kāṭhinyam, bhajeta = seveta" iti = ittham; vicārya,
āttaroṡā = jātakopā,

ekā = kācit taruṇī; salīlam = anāyāsena, cūtapravālasya
= āmrakisalayasya,

bhaṅgam = parājayaṃ chedanaṃ ca, "bhaṅgastaraṅge bhede ca
rugviśeṡe parājaye | kauṭilye

bhayavicchittyo:" iti haima: | cakāra = krtavatī ||16||

sindūrasaundaryasahodareṇa śephālikāpuṡparaja:kaṇena |

cakāra sakhyā: savilāsamekā phālasthale cārutamālapatram
||17||

sindūratyādi | ekā = kācitsundarī; sindūrasya saundarye =
saukumārye,

sahodara: = bhrātā, tena; sindūrasadrśasaundaryeṇetyartha:
śephālikāpuṡpāṇām =

nīlasindhuvārakusumānām, raja:kaṇena = dhūlikaṇena,
sakhyā: = ālijanasya,

phālasthale = niṭilapradeśe, savilāsam = savibhramam, cāru
= śobhanam, tamālapatram =

tamālakisalayam; cakāra = ghrtavatī |
"tamālapatratilakacitrakāṇi viśeṡakam"

ityamara: ||17||

@161

ākrṡya śākhā: sadayaṃ latānāmālūya hastena
navapravālam |

māṇikyabhūṡāmapasārya kaṇṭhe niveśayāmāsa pati:
parasyā: ||18||

ākrṡyeti | parasyā = anyasyā:, pati: = kānta:; latānām =
vallarīṇām,

śākhā: = viṭapā:, sadayam = priyābhujasādrśyena dayayā
sahitam | ākrṡya =

avanamayya; hastena = kareṇa; navapravālam = navakisalayam,
ālūya = chitvā;

kaṇṭhe = grīvāyām; māṇikyabhūṡām =
māṇikyālaṅkaraṇam; apasārya = apahārya;

viveśayāmāsa = ghrtavān ||18||

kācit pragalbhā ramaṇasya karṇe niveśayantī kila
karṇapūram |

āveṡṭya kaṇṭhaṃ bhujabandhanena kapolakāntiṃ paricumbati
sma ||19||

kāciditi | kācit = aprasiddhā, pragalbhā = prauḍhā;
pragalbhālakṡaṇamuktaṃ

sāhityadarpaṇe-

"smarāndhā gāḍhatāruṇyā samastaratakovidā |

bhāvonnatā daravrīḍā pragalbhā''kāntanāyakā" || iti |

ramaṇasya = kāntasya; karṇapūram = puṡpanirmitaṃ
karṇābharaṇam; "karṇapūrastu

puṡpādyai:" iti vaijayantī | viveśayantī = nikṡipantī;
kiletyalīke | tasya

kāntasya, kaṇṭham = grīvām; bhujabandhanena =
bāhupāśena; āveṡṭya = aliṅgya;

kapolakāntim = gaṇḍaśriyam; kāntimat kapolamiti yāvat;
paricumbati sma-  cucumba ||19||

navaprasūnai: sakalāṅganaddhairmanoharā: kāścana
vārijākṡya: |

ayugmabāṇāyudhadevatānāmāviṡkrtānāmavahannabhivayām
||20||

navetyādi | (tatrodyāne) kāścana, vārijākṡya: =
sarojanayanā:; sakalāṅga-

naddhai: = samagrāṅgabaddhai:; navaprasūnai: = navakusumai:,
manoharā: = pareṡāṃ manohāriṇya:;

bhūtveti śeṡa:; pañcasaṅkhyākatvād ayugmabāṇasya =
madanasya, āyudhānām =

@162

puṡparūpāstrāṇāṃ yā devatā: = adhiṡṭhātrdevatā:,
tāsām; āviṡkrtānām = mūrti-

matīnām, abhikhyām = śobhām, avahan = prāpnuvan ||20||

stanābhirāmastabakojjvalānāṃ
dantacchadāpāṭalapallavānām |

madhye latānāṃ nibhrtaṃ vasantīṃ sakhīṃ vivektuṃ na
śaśāka kācit ||21||

stanetyādi | kācit = mugdhā taruṇī; stanavadabhirāmai:
stabakai: = gucchakai:,

ujjvalānām = śobhamānānām; dantacchadavat =
adharoṡṭhavat, āpāṭalā: = araktā:,

pallavā: = pravālā: yāsāṃ tāsām; "oṡṭhādharau tu
radanacchadau daśanavāsasī"

ityamara: | latānām = vallarīṇām, madhye, nibhrtam =
niścalam, vasantīm =

sthitiṃ kurvantīm, sakhīm = ālim; vivektum = `iyaṃ latā',
`iyaṃ sakhī'-iti

vivicya jñātum, na = naiva; śaśāka = aśaknot ||21||

madhyāhnasamayavarṇanam

itthaṃ kumārasya sahāvarodhai: salīlamārāmavihārabhāja:
|

ālokanāyeva sahasrabhānurākāśamadhyaṃ {1.
sahasrabāhu^-ma^, pā^, ka^ |} paramadhyarukṡat ||22||

itthamiti | avarodhai: = anta:purajanai:, saha = sākam;
salīlam = līlayā

sahitam, ārāmavihāram = udyānakrīḍām, bhajatīti tasya
tathoktasya = kumārasya =

siddhārthasya; ālokanāya = darśanāya, iva; param =
atiśayena; ākāśamadhyam =

ākāśasya madhyabhāge; adhyarukṡat = adhirūḍhavān |
madhyāhnasamaya: prāpta ityartha: ||

caṇḍātapasparśa vivardhamānamarīcikāvāpivihāradakṡa:
{2. ^vihāradakṡam--ka^, vi^ |} |

sandhukṡayaṃ^stāpamatīva tāsāṃ madhyāhnaśaṃsī
marudājagāma ||23||

caṇḍetyādi | caṇḍātapasya = sūryasya, sparśena =
santāpena, vivardhamānāyām =

vrddhiṃ gacchantyām; marīcikāyāṃ = mrgatrṡṇāyāmeva
vāpyāṃ vihāre dakṡa: = kuśala:;

@163

"mrgatrṡṇā marīcikā" ityamara: | madhyāhnaśaṃsī =
madhyāhnasūcaka:, marut =

vāyu:; tāsām = anta:purastrīṇām, tāpam = uṡṇatām;
sandhukṡayan = vardhayan,

ājagāma = āgacchat ||23||  chāyāstarūṇāmabhita:
pravrttāścaṇḍātape kṡantumivāsamarthā: |

mūlālavālaṃ muhurambusekasañjātaśaityaṃ śanakairupeyu:
||24||

chāyā iti | abhita: = samantāt; pravrttā: = ratā:;
caṇḍātape = pracaṇḍadharme;

kṡantum = soḍhum, asamarthā: = asaktā:; tarūṇām =
vrkṡāṇām, chāyā: = anātapā:,

"chāyā tvanātape kāntau" ityamara: | muhu: = puna:;
śanakai: = śanai:, mūle yat

ālavālam = jalāvāpadeśa:, tam;
"syādālavālamāvālamāvāpa:" ityamara: |

ambusekena = jalasecanena, sañjātam = utpannam, śaityam =
śītatā, yasya tat;

upeyu: = jagmu: | vrkṡāṇāṃ chāyā madhyāhnakāle
mūlamātramāśritā iti bhāva: ||

vihārasañjātapariśramāṇāṃ vilāsinīnāmalikasthalīṡu
{1. ^ma laka^-pā^ |} |

prādurbabhūvu: śramavārileśā:
pradyumnakīrtyaṅkuranirviśeṡā: ||25||

vihāretyādi | vihāreṇa = udyānakrīḍayā; sañjāta: =
utpanna:, pariśrama: =

khedo yāsāṃ tāsām; vilāsinīnām = strīṇām;
alikasthaleṡu = lalāṭadeśeṡu;

"lalāṭamalikaṃ godhi:" ityamara: | śramavārileśā: =
svedakaṇā:; pradyumnasya =

madanasya, kīrttyaṅkurāt = yaśa:prarohāt, nirviśeṡā: =
bhedaśūnyā:; tatsadrśā

iti bhāva: | "pradyumno mīnaketana:" ityamara: |
prādurbabhūvu: = utpādayāmāsu: ||

dharmodabinduprakarā {2. prasarā:-ma^, pā^, vi^ |} vireju:
kapolapālīṡu nitambinīnām |

snānārthamānetumamū: purastāt taḍākadūtā iva
samprayātā: ||26||

@164

dharmodetyādi | nitambinīnām = kāminīnām; kapolapālīṡu
= gaṇḍastha-

līṡu; dharmodabindūnām = svedajalakaṇānām, prakarā: =
saṃhataya:; "prakara: kīrṇa-

puṡpādau saṃhatau" iti hemacandra: | amū: =
anta:purastriya:; purastāt = sapadi

eva; snānārtham = āplavanārtham; ānetum = prāpayitum;
taḍākasya = sarovarasya,

dūtā: = sandeśaharā:; "syāt sandeśaharo dūta:" ityamara:
| samprayātā: = samā-

yātā iva; vireju: = śuśubhire ||26||

vāpīvarṇanam

ārāmabhūmāvativāhya tāpaṃ mādhyāhnikaṃ
madhyamalokapāla: |

āsevyamāno varavarṇinībhirambhovihārārthamavāpa vāpīm
||27||

ārāmetyādi | ārāmabhūmau = udyānabhūmau, mādhyāhnikam
= madhyāhne bhavam;

tāpam = sūryasantāpam, ativāhya = nītvā; varavarṇinībhi:
= vanitābhi:, "rāmāyāṃ

varavarṇinī" iti vaijayantī | āsevyamāna: = sevamāna:;
madhyamalokapāla: =

agnideva:, ambhovihārārtham = jalakrīḍāyai, vāpīm =
dīrghikām, "saro vāpī

tu dīrghikā" ityamara: | avāpa = prāpa ||27||
mandānilāndolitavīcimālāḍolāyamānonmadarājahaṃsīm |

samphullakalhāra
vijrmbhamāṇasaurabhyapūraplavamānabhrṅgīm {1.
praphulla^-ma^ |} ||28||

tāmeva vāpīṃ catasrbhirgāthābhivirśinaṡṭi-mandetyādi
| mandānilena =

mandamārutena, āndolitāyām = cālitāyām, vīcimālāyām =
taraṅgamālā-

yām, ḍolāyamānā: = ḍolā ivācarantya: cañcalā:,
unmadā: = mattā:, rājahaṃsya: =

varaṭā: yasyāṃ tām; samphullebhya: = vikacebhya:,
praphullebhya ityartha:, kalhārebhya: =

saugandhikapuṡpebhya:; vijrmbhamāṇe = pravardhamāne,
saurabhyapūre = gandhapravāhe, plava-

mānā: = majjantyo bhrṅgya: = bhramarastriyo yasyāṃ tām |
`vāpīmavāpa' iti

pūrveṇa sambandha: ||28||

@165

kumudvatīkośapuṭāvatīrṇamādhvīkadhārā
madhurapravāhām {1. ^kośapaṭā^-ka^ |
^kośapaṭāvakīrṇa^-pā^ |} |

uttuṅga kallolavitānaratnaraṅgasthalīcaṃkramamāṇamatsyām
||29||

kumudvatītyādi | kumudvatyā: = kumudinyā:, kośapuṭebhya: =
kuḍmalapuṭebhya:,

avatīrṇābhi: = avarūḍhābhi:, syandamānābhirityartha:,
mādhvīkadhārābhi: = madya-

dhārābhi:, madhurā: = hrdyā:; pravāhā: = pravrttayo
yasyāṃ tām; uttuṅgānām =

unnatānām, kallolānām, vitāna: = vistāra eva,
ratnaraṅgasthalī = ratnanirmitā

nartanaśālā, tasyāṃ caṃkramamāṇā: = sañcaranta:,
nrtyanta iti yāvat, matsyā: =

mīnā:, yasyāṃ tām, "kratuvistārayorasvī vitānam"
ityamara: | `vāpī-

mavāpa'-iti pūrveṇa sambandha: ||29||

ekatra phullairnavapuṇḍarīkairgaṅgānuṡaktāmiva {2.
gaṅgānuyātāṃ paridrśya^-ma^ |} drśyamānām |

raktāravindairitaratra bhinnai: śoṇopagūḍhāmiva
śobhamānām ||30||

ekatreti | ekatra = kvacit pradeśe; phullai: = vikacai:,
navapuṇḍarīkai: = nūtana-

sitāmbhojai:; "puṇḍarīkaṃ sitāmbhojam" ityamara: |
gaṅgānuṡaktām = gaṅgā-

sambaddhām; iva drśyamānām; itaratra = anyatra pradeśe;
bhinnai: = phullai:, raktāra-

vindai: = kokanadai:, śoṇena = śoṇākhyena nadena;
upagūḍhām = saṅgatām; "śoṇe

hiraṇyabāhu: syāt" iti nadaviśeṡe amara: | śobhamānām =
virājamānām |

`vāpīmavāpa' iti pūrveṇa sambandha: ||30||

patatripakṡapravikīrṇapadmaparāgasindūritadigvibhāgām |

sa śīkarāsūtritadurdinābhāmālokya vāpīmadhikaṃ nananda
||31||

patatrītyādi | sa: rājakumāra:, patatriṇām = pakṡiṇām,
pakṡai: = garudbhi:,

pravikīrṇai: = vikṡiptai:, padmaparāgai: = padmareṇubhi:,
sindūritā: = sañjātasindūrā:,

digvibhāgā: = prācyādidigbhedā: yasyāṃ tām; "parāga:
kausume reṇau" ityamara: |

śīkarai: = jalabindubhi:, āsūtritā = utpāditā,
durdinābhā = varṡāśrīryasyāṃ

tām, vāpīm = dīrghikām, ālokya = drṡṭvā, adhikam =
atiśayena, nananda =

prasasāda ||31||

@166

drḍhāvabaddhāyatakeśapāśai:
śrṅgānuṡaṅgījjvalapāṇipadmai: |

sahāvarodhai: sa vihāra vāpīmavātarat pāśadharaprabhāva:
{1. ^prabhāvāt-vi^ |} ||32||

drḍhāvabaddhetyādi | pāśadharasya = varuṇasya prabhāva
iva prabhāva: = sāmarthya yasya

sa:, sa siddhārtha:, drḍhaṃ yathā syāt tathā avabaddhā:
= saṃyatā:, āyatā: = dīrghā:,

keśapāśā: = kacakalāpā yaistai: | śrṅgāṇām =
krīḍāmbuyantrāṇām, anuṡaṅgeṇa =

sambandhena, ujjvalāni = dhavalāni, pāṇipadmāni =
karakamalāni yeṡāṃ tai:,

"śrṅgaṃ prabhutve śikhare cihane krīḍāmbuyantrake"
ityamara: | avarodhai: = antapura-

janai: saha, vihāravāpīm = krīḍādīrghikām, avātarat =
avatarati sma ||32||

tatpūrvamabhyāgatamādareṇa tamūrmihastai: parirabhya vāpī
|

karṇābhirāmai: kalahaṃsanādairvārttānuyogaṃ {2.
vārtāniyogaṃ-ma^ pā^ |} madhuraṃ cakāra ||33||

tatpūrvamiti | sā vāpī = dīrghikā, tadeva pūrvam =
prathamam, yasmin karmaṇi

tatpūrvam | āgamanakriyāviśeṡaṇam | abhyāgatam = atithim,
ūrmihastai: =

taraṅgakarai:, ādareṇa = sasammānam, parirabhya = āliṅgya,
karṇābhirāmai: =

karṇānandakarai:, karṇapriyairityartha:, kalahaṃsanādai: =
kādambadhvanibhi:, "kādamba:

kalahaṃsa: syāt" ityamara: | madhuram = priyam, vārtānuyogam
= vrttāntapraśnam,

"vārtā pravrttirvrttānta:", "praśno'nuyogo prcchā ca"
ityubhayatra amara: ||33||

antarvigāḍhe sati sundarībhirudvelatāṃ prāpa
mahātaḍāga: |

jalāśayā: strīṡu krtānuṡaṅgā: kathaṃ nu velāṃ {2.
vārtāniyogaṃ-ma^ pā^ |} na vilaṅghyanti ||34||

antariti | mahātaḍāga: = sa mahān sarovara:, sundarībhi: =
varavarṇinībhi:,

anta: = jalamadhye, vigāḍhe = praviṡṭe sati, udvelatām =
velā: = tīram, udgata:

iti tasya bhāvastattā tām, "velā kūle'pi vāridhe:" iti
viśva:, "velā

kālamaryādayorapi" ityamaraśca | prāpa = prāptavān |
strīṡu = nārīṡu, krtānu-

@167

ṡaṅgā: = vihitasambandhā:, jalāśayā: = taḍ+āgā:,
ḍalayorabhedāt jaḍāśayā: =

mandāśca, velām = maryādām, katham = kena prakāreṇa na
vilaṅghayanti = nāti-

krāmanti ! nu iti niścayārthe, vilaṅghayantyevetyartha: |
śleṡānuprāṇito-

'trārthāntaranyāso'laṃkāra: ||34||

kaṭhorakāntākucamaṇḍalānāmāghātabhītā iva vepamānā:
|

kallolamālā: kaṇikāpadeśānmuktopahārānupaninyurāsām
{1. ^hārāniva-ka^, pā^, vi^ |} ||35||

kaṭhoretyādi | kaṭhorāṇi = kaṭhināni, yāni kāntāyā:
patnyā:, kucama-

ṇḍalāni = stanamaṇḍalāni, teṡām, āghātād =
abhighātād, bhītā: = bhayamāptā:,

ataeva vepamānā: = kampamānā:, kallolamālā: =
vīciparamparā:, kaṇikā-

nāma = bindūnām, apadeśāt = vyājāt, muktopahārān =
muktāphalarūpāyanāni,

āsām = avarodhataruṇīnāṃ krte, āninyu: = ānayan |
taraṅgaśīrṇā: kaṇikā

avarodhastrīṇāmaṅgeṡu muktāphalānīva virejuriti bhāva:
||35||

padmākare paṅkajalocanābhirnarendrasūnurvijahāra sārdham |

salīlamanta: purikāṅganābhi: sākaṃ pracetā iva
vārirāśau ||36||

padmākare iti | narendrasūnū: = sa rājaputra:;
paṅkajalocanābhi: = kamalanetrābhi:,

sundarībhi:, sārdham = saha, pracetā: = varuṇa:,
anta:purikāṅganābhi: = śuddhāntavā-

sibhi:, sākam = sārdham, vārirāśau = jalasamūhe iva,
padmākare = jalāśaye (tasyāṃ

dīrghikāyām) vijahāra = jalavihāraṃ krtavān ||36||

kāntākarodañcitavāridhārā: kāntasya bāhvorupari
prakīrṇā: |

ayatnabālavyajanopacāracāturyadhuryā: kṡaṇamātramāsan
||37||

kāntetyādi | kāntānām = strīṇām, karai: = hastai:,
udañcitā: = ūrdhvaṃ

kṡiptā:, vāridhārā: = jaladhārā:, kāntasya = svāmina:,
bāhvo: = bhujayo:, upari,

@168

prakīrṇā: = prakṡiptā:, ayatnasya = yatnaśūnyasya,
bālavyajanopacārasya = cāmara-

vījanasya, cāturyasya = prāvīṇyasya, dhuraṃ vahantīti
tādrśā:, "cāmaraṃ bālavya-

janaṃ romaguccha: prakīrṇakam" iti hemacandra: |
kṡaṇamātram = muhūrtamātramāsan ||

parisphuracchīkaradanturāṅgaṃ paryāyavalgatkucakumbhahāram
|

kāścit karai:
kāntamivāparāddhamāsphālayāmāsuramandamambha: ||38||

parisphuradityādi | kāścit = tāruṇya:, parisphuradbhi: =
prakāśamānai:,

śīkarai: = jalabindubhi:, danturāṇi = nimnonnatāni,
aṅgāni = avayavā:, yasmin

karmaṇi tat, "danturaṃ tūnnatānanam" ityamara: | paryāyeṇa
= krameṇa, valgan = luṭhan,

kucakumbhayo: = stanarūpakalaśayo:, hāra: = bhūṡaṇam,
yasmin karmaṇi tat, aparā-

ddham = krtāparādham, kāntam = svāminamiva, karai: =
pāṇibhi:, ambha: = jalam,

amandam = śīghratayā, āsphālayāmāsu: = tāḍayāmāsu:
||38||

taraṅgaraṅge {1. taraṅgabhrṅge-ka^ |} saha bhrṅgagānai:
saroruhe tāṇḍavamādadhāne |

hastāmbujairāttamrṇāladaṇḍairavādayan
vārimrdaṅgamanyā: ||39||

taraṃgetyādi | anyā: = aparā nārya:, taraṅgaraṅge =
taraṅgarūparaṅgasthale, saro-

ruhe = jalāśaye, bhrṅgagānai: = bhramaradhvanibhi:, saha,
tāṇḍavam = uddhatanartanam,

ādadhāne = kurvati sati, āttāni = grhītāni, mrṇālāni
= kamalanālāni, eva

daṇḍā: = yaṡṭaya:, yaistai:, hastāmbujai: = karakamalai:,
vārimrdaṅgam = jalarūpaṃ

vādyaviśeṡam; avādayan = vādayāmāsu: ||39||

nimajjanonmajjanarāgiṇībhirnitambinībhirniviḍastaḍāga:
{2. niviḍaṃ taṭākam-ka^; vi^ |} |

aśumbhadambhonidhirantarāntarāvirbhavantībhirivāpsarobhi:
||40||

nimajjanetyādi | nimajjane = avagāhe, unmajjane =
ūrdhvaṅgamane ca

rāgiṇībhi: = lolupābhi:, nitambinībhi: =
sthūlanitambābhi:, niviḍa: = vyāpta:,

@169

taḍāka: = sarovara:, antarā antarā = madhye madhye,
āvirbhavantībhi: = udgaccha-

ntībhi:, apsarobhi: devastrībhi:, ambhonidhi: = samudra: |
iveti sādrśye |

aśumbhat = aśobhata ||40||

krīḍātaḍākaṃ kṡitipālasūnu: keyūrabhogīndravrtena
doṡṇā |

mamantha bhūbhāradhurandhareṇa manthādriṇā
sindhumivābjanābha: {1. vajranābhi:-ka^, vi^ |} ||41||

krīḍetyādi | kṡitipālasya = rājña:, sūnu: = putra:
siddhārtha:, keyūreṇa = aṅga-

denaiva, bhogīndreṇa = sarparājena, vrtena = veṡṭitena,
bhūbhāradhurandhareṇa = bhūbhāravāhinā,

doṡṇā = bāhunā, "bhujabāhū praveṡṭo do:" ityamara: |
abjanābha: = padmanābha:,

viṡṇuriti yāvat; manthādriṇā = manthācalena, sindhum =
samudram, iva, krīḍā-

taḍāgam = vihārasarovaram, mamantha = mathitavān ||41||

kṡoṇībhujā kuṃkumavāridhārā yantraprayuktā
ramaṇīmukheṡu |

papāta paṃkeruhakānaneṡu prabheva bhāno: prathamāvatārā
||42||

kṡoṇītyādi | kṡoṇībhujā = nrpeṇa, yantreṇa =
śrṅgeṇa jalayantreṇa, prayuktā =

vikīrṇā, kuṅkumavāridhārā = kuṃkumamiśrā jaladhārā,
ramaṇīmukheṡu = pramadāmukheṡu,

paṅkeruhakānaneṡu = kamalavaneṡu, bhāno: = sūryasya,
prathama: avatāra: = praveśo yasyā:

sā, prabhātoditā ityartha: | prabhā = raśmiriva, papāta =
patitavatī ||42||

vāmabhruvastaṃ maṇiśrṅgamuktairavākiran
kuṃkumavāripūrai: |

tathāgata: so'yamatīva reje sapallavaśrīriva pārijāta:
||43||

vāmetyādi | vāme = ramaṇīye, bhruvau = netroparibhāgasthe
romarājī, sundarya:,

tam = kumāram, maṇiśrṅgamuktai: =
maṇimayajalayantrotthitai:, kuṃkumavāripūrai: =

kuṃkumamiśritajalapravāhai:, avākiran = siṡiñcu: |
tathāgata: = taṃ prakāraṃ prāpta;

@170

tathā jalai: sikta ityartha: | so'yam = siddhārtha:,
sapallavaśra: = pallavaśobhāyukta:,

pārijāta: = pārijātavrkṡa iva, atīva = atyantam; reje =
śuśubhe ||43||

kasyāścidāviṡkrtacandrikāyā:
karābjayantraprahitāmbudhārā |

papāta patyurmaṇimaulibandhe gaṅgeva devasya jaṭākalāpe
||44||

kasyāściditi | āviṡkrtā = prakāśitā, candrikā =
candrikātvena

adhyavasitaṃ smitaṃ yayā tasyā:, kasyāścit =
aprasiddhāyā: taruṇyā:, karābje =

karakamale, sthitena = nihitena, yantreṇa = śaṅkhayantreṇa,
prahitā = preritā, ambudhārā =

jaladhārā, patyu: = svāmina:, maṇimaulibandhe =
maṇibhūṡitadhammillabandhe, "mauli-

kirīṭe dhammille cūḍākaṅke'limūrdhasu" iti hemacandra: |
devasya = mahādevasya

śivasya, jaṭākalāpe = kaparde; gaṅgānadī iva papāta =
apatat ||44||

svahastayantraprahitābhiradbhi: pidhāya kasyāścana
netrayugmam |

viṭa: parasyā vinimīlitākṡyāścucumba
bimbādharamādareṇa ||45||

svahastetyādi | svahaste = nijakare, sthitena, yantreṇa =
jalayantreṇa, prahi-

tābhi: = preṡitābhi:, adbhi: = jalai:, kasyāścana =
samīpasthāyā: nitambinyā:,

netrayugyam = locanadvayam, pidhāya = ācchādya, viṭa: =
kāmī, nāyakasya kaścit

sakhā vā, vinimīlitākṡyā: = mukulitākṡyā:, bimbādharam
= aruṇādharoṡṭham,

ādareṇa = snehena, cucumba = cumbitavān ||45||

kayācidabhyarṇajuṡa: salīlaṃ kāntasya kaṇṭhe
prahitāmbudhārā |

cetobhuvā cittamrgaṃ grahītuṃ vyāpāritā vāguriteva reje
||46||

kayāciditi | kayācit = kāminyā, abhyarṇajuṡa: = samīpaṃ
prāptasya,

kāntasya = patyu:; kaṇṭhe = grīvāyām; salīlam = līlayā
sahitam; prahitā = praiṡitā,

ambudhārā = jaladhārā, cetobhuvā = manasijena madanena;
cittam = mana eva mrgam =

@171

hariṇam, grahītum = bandhum, vyāpāritā = vistāritā;
vāgurikā = mrgagrahaṇārtha

rajjunirmito jālaviśeṡa:, "bāgurā mrgabandhanī" ityamara:
| reje = śobhāṃ

prāptavatī ||46||

vaktre manojñasmitacandrikā'bhūd vakṡoruhe
nirjharakāntirāsīt |

madhye babhūvābhrasaridvilāso vāmabhruvāṃ
majjanavāridhārā ||47||

vaktre iti | vāmabhruvām = ramaṇīyabhruvām, majjanena
jātā, ekā'pi

vāridhārā = jaladhārā, tridhā abhūt, yathā sā vaktre =
mukhe patitā manojñā

smitacandrikārūpā; saiva vakṡoruhe = stane patitā,
nirjharakānti: = giripravāha-

śobhārūpā, madhye = valagnapradeśe, abhrasaridvilāsa: =
ākāśagaṅgāyā vilāsa-

rūpā | atra vaktra-vakṡoruha-madhyānāṃ
candra-śailākāśarūpatvaṃ vyajyate | ullekhā-

laṃkāra: | lakṡaṇaṃ tu pūrvamasyaiva sargasya
dvitīyaślokadhyākhyāyāmuktam ||47||

āplāvayāmāsa karodakena vaktraṃ sa kasyāścana
mānavatyā: |

tadeva tanmānaparigrahasya jalāñjaliprakramamālalambe ||48||

āplāvayāmāsa iti | sa: = rājakumāra:, kasyāścana
mānavatyā: =

māninyā:, vaktram = mukham, karodakena = prasrtigatajalena,
āplāvayāmāsa =

secayāmāsa | tadeva = karodakasecanameva, tasyā:
mānaparigrahasya = roṡasvīkaraṇa-

sya, jalāñjaliprakramam = nivāpāñjalirītim, "prakrama:
krame'vasare" iti

medinī | ālalambe = aṅgīcakāra |
priyakarodakasecanasamakālameva māninyā

mānaparigraho vinaṡṭa iti bhāva: ||48||

@172

nimajya kāsāñcidudañcitānāṃ vakṡoruhā:
prakṡaradambudhārā: |

cakāśire cañcupuṭāpakrṡṭamrṇālanālā {1.
puṭopalakṡya^-vi^, ma^; ^puṭopakrṡṭa:^-pā^ |} iva
cakravākā: ||49||

nimajyeti | kāsāñcit = pramadānām, nimajya = avagāhya,
udañcitā-

nām = unmagnānām; prakṡarantī = galantī, ambudhārā =
jaladhārā yebhyaste; vakṡo-

ruhā: = stanayugmāni; cañcupuṭena = troṭapuṭena,
apakrṡṭā: = ākrṡṭā:, mrṇāla-

nālā: = mrṇāladaṇḍā:, yaiste; cakravākā: =
kokapakṡiṇa:; "kokaścakraścakravāka:"

ityamara: | iveti sādrśye | cakāśire = śobhitavanta:
||49||

nirākrte kā'pi taraṅgavātai: stanottarīye sati lajjamānā
|

kucasthalaṃ navyanakhavraṇāṅkaṃ ḍiṇḍīrapiṇḍena
tiraścakāra ||50||

nirākrte iti | kā'pi = varāṅganā, taraṅgāṇām =
vīcīnām, vātā: = vāya-

vastai:; stanottarīye = stanācchādake saṃvyānavastre,
nirākrte = apanīte sati;

lajjamānā = lajjāṃ prāptā; navyanakhavraṇāṅkam =
nūtananakhakṡatacihnam; ḍiṇḍīra-

piṇḍena = phenakhaṇḍena; "piṇḍīro'bdhikapha: phena:"
ityamara: | tiraścakāra =

ācchādayāmāsa ||50||

kasyāścidanta:salile nimajya samuccalantyā: sarasaṃ
mukhābjam |

samujjihānasya samudramadhyāt tārāpaterbimbamivābabhāse
||51||

kasyāściditi | salile iti anta:salile = salilamadhye;
vibhaktyarthe-

'vyayībhāva: | "trtīyāsaptamyorbahulam" (pā^ sū^ 2.4.84)
iti amabhāva:

pākṡika: | samuccalantyā: = bahirvinirgacchantyā:;
kasyāścit taruṇyā:; sara-

sam = ramaṇīyam; mukhābjam = mukhakamalam, samudramadhyāt =
samudrata:; samujji-

hānasya = udgacchata:; tārāpate: = nakṡatrādhipasya
candrasya, bimbam = mukhamiva;

ābabhāse = pracakāśe ||51||

@173

ambhovihārakulitai: payobhirapākrteṡvañjanamaṇḍaneṡu |

roṡādivānta:puramundarīṇāṃ
netrāravindānyaruṇībabhūvu: ||52||

ambhovihāretyādi | ambhovihāreṇa = jalakrīḍayā,
ākulitai: = kṡobhitai:;

payobhi: = jalai:; añjanamaṇḍaneṡu =
kajjalarūpālaṅkāreṡu; apākrteṡu = kṡāliteṡu;

anta:purasundarīṇām = anta:puranārīṇām; netrāravindāni;
netrakamalāni, roṡā-

diva = krodhādiva, aruṇībabhūvu: = raktībabhūvu: ||52||

payodharā: paṅkajalocanānāṃ pāthovihāre patadambudhārā:
|

nāgendrakumbhā iva naddhahārā: sanirjharaughā iva
śailaśrṅgā: ||53||

payodharā iti | pāthovihāre = jalakrīḍāyām; patantya =
sravantya:, yā

ambudhārā: = jaladhārā:, yebhyaste; payodharā: = stanā:,
nāgendrakumbhā: = gajarāja-

mastakapradeśā:, naddhahārā: = baddhamuktāhārā:, iva;
athavā nirjharasya = prasravaṇasya,

oghena = pravāheṇa saha vartanta iti tādrśā:, usra:
prasravaṇaṃ vāripravāho nirjharo

jhara:", "ogho vrnde'mbhasāṃ raye" ityubhayatrāmara: |
śailaśrṅgā: = parvatakūṭā iva;

"krīḍāmbuyantre śrṅgo'strī parvatāgraprabhutvayo:" iti
vaijayantī | śuśubhire

iti śeṡa: ||53||

anaṅgasāmrājyamahābhiṡekakumbhāvivāmbhoruhalocanāyā: |

vakṡoruhau maṅgalaśrṅgasaṃsthairavākiran vāribharai:
parasyā: ||54||

anaṅgetyādi | (tatra) kasyāścit ambhoruhalocanāyā: =
kamalanetrāyā:;

anaṅgasya = madanasya, ya: sāmrājyamahābhiṡeka: =
cakravartitvajñāpakaṃ mahābhiṡecanam,

tatsambandhinau kumbhau = kalaśau; iveti sādrśye;
vakṡoruhau = stanau,

parasyā: = anyasyā:; maṅgalaśrṅgasaṃsthai: =
maṅgalakarakrīḍāmbuyantrasthai:, vāribharai: =

jaladai:; avākiran = vyakṡipan, apūrayannityartha: |
kāściditi śeṡa: ||54||

@174

vibhūṡaṇairvidruma-puṡparāga-vaiḍūrya-gārutmata-
padmarāgai: {1. puṡparāga-pā^ |} |

aṅgacyutairambujalocanānāṃ {2. ambucyutai:--pā^, ka^ |}
ratnākaro'bhūt kamalākaro'pi ||55||

vibhūṡaṇairiti | ambujalocanānām = kamalanayanām,
aṅgabhya: = ava-

yavebhya:, cyutai: = jale patitai:, vidrumeṇa, puṡparāgeṇa,
vaidūryeṇa, gārutmatena, padma-

rāgeṇa-ityādi ratnajātibhedai:, vibhūṡaṇai: =
alaṅkaraṇai:, sa kamalākara: = padmā-

karo'pi ratnākara: = samudra:, abhūt = babhūva ||55||

evaṃ sa krtvā sarasīvihāraṃ sahāvarodhai:
sarasīruhākṡa: |

uttīrya tasyāstaṭasanniviṡṭaṃ baddhopacāraṃ sadanaṃ
viveśa ||56||

evamiti | sarasīruhākṡa: = kamalanayana:; sa: = asau
kumāra:; avarodhai: =

anta:purajanai: saha, sarasīvihāram = jalavihāram; krtvā =
vidhāya, tata uttīrya, =

prasthāya, tasyā: = vāpyā:; taṭasanniviṡṭam = tore
nirmitam, baddhopacāram = sanni-

hitarājopacāramityartha:; sadanam = grham,
"niśāntavastyasadanabhavanāgāra-

mandiram" ityamara: | viveśa = praviṡṭavān ||56||

tatrānuraktai: saha mitravargai: saṅkalpitākalpavikalpaveṡa:
|

rasottaravyañjanapākahrdyamāhāramārya: paramabhyanandat
||57||

tatreti | tatra = tīrasanniviṡṭagrhe, anuraktai: =
premayutai:, mitravargai: = suhrjjanai:

saha; saṅkalpitā: = viracitā:, ākalpavikalpā: =
maṇḍanaviśeṡā: yasmin

tādrśe, veṡa: = paridhānam, yasya sa:; ārya: = śreṡṭha:
sa rājakumāra:; "syādā-

maṇḍane; kalpane cāpi" iti hemacandra: | rasena =
samucitatattadrasena, uttara: =

śreṡṭho yo vyañjanānām = temanādīnām pāka: = pacanam,
tena hrdyam = hrdaya-

priyam; "vyañjanaṃśmaśrucihnayo: | temane'vayave kādau" iti
hemacandra: |

param = viśiṡṭam; āhāram = bhojanam = abhyanandat =
abhinanditavān ||57||

@175

vicitrapaṭṭāstaraṇopapannaṃ vikīrṇapuṡpaprakaraṃ
kumāra: |

abhyantarasthāpitabhadrapīṭhamāsthānikaṃ
maṇḍapamadhyavātsīt ||58||

vicitretyādi | tata: sa: kumāra: = siddhārtha:; vicitrai: =
nānāvarṇai:, paṭṭā-

staraṇai: = kauśeyaparistaraṇai:, upapannam = yuktam;
vikīrṇa: = vikṡipta:, puṡpaprakara: =

prasūnarāśiryasmiṃstam; abhyantare = antarbhāge, sthāpitam
= pratiṡṭhitam,

bhadrapīṭham = bhadrāsanaṃ yasmiṃstam; āsthānikam =
sabhāsambandhinam, maṇḍapam =

prakoṡṭhaviśeṡam, adhyavātsīt = avasat ||58||

tatra kṡoṇīramaṇatanayo maṇḍape vāṇinīnāṃ {1.
vāhinīnām--pā^ |}

nrttārambhairnirupamarasairvādyaghoṡairmanojñai: |

vīṇānādai: {2. vīṇāvādaiśca--ka^ |}
śravaṇasubhagairveṇunādaiśca hrdyai:

śrīmānahnastribhuvanaguru: śeṡameṡa vyanaiṡīt ||59||

iti buddhaghoṡacarite padyacūḍ+āmaṇināmni mahākāvye
saptama: sarga: ||

tatreti | tatra = maṇḍape, eṡa: = ayaṃ śrīmān =
lakṡmīvān; tribhuvanaguru: = loka-

trayaguru:; kṡoṇīramaṇasya = prthvīpate:, tanaya: =
kumāra:; nirupamā: = asadrśā:,

rasā: = śrṅgārādayo yeṡu tai:; vāṇinīnām =
nartakīnām; "vāṇinyau nartakī-

dūtyau" ityamara: | nrtyārambhai: = nāṭyaprakramai:,
manojñai: = manoharai:; bādyaghoṡai: =

vādyadhvanibhi:; śravaṇasubhagai: = karṇapriyai:;
vīṇānādai: = suṡiravādyadhvanibhi:;

ahna: = divasasya; śeṡam = śeṡabhāgam; vyanaiṡīt =
vyatīyāya ||59||

iti padyacūḍ+āmaṇināmake mahākāvye kīrttivyākhyāyāṃ
saptama: sarga: ||

@176

aṡṭama: sarga:

sūryāstakālavarṇanam

tatrāntare bimbamamandarāgaṃ papāta bhānordiśi
paścimāyām |

ākāśakośād galitasya nīlād ākrṡṭalīlaṃ
maṇidarpaṇasya ||1||

atha pañcaśiṃśatyā padyai: sūryāstagamanasamayaṃ
varṇayati kavistatretyādinā |

tatrāntare = ahno'vasāne; bhāno: = sūryasya; nīlāt =
nīlavarṇāt; ākāśa-

kośāt = gaganarūpapidhānāt, galitasya = patitasya;
maṇidarpaṇasya = maṇimukurasya,

ākrṡṭā = prāptā, līlā = śobhā, yena tam; amandarāgam
= atiraktam, bimbam =

ākāram, paścimāyām = caramāyām, diśi = kāṡṭhāyām;
papāta = patitavān ||

ākāśasindhoraparāhṇakarṇadhārādhipa:
saṃhrtaraśmijāla: |

prakṡepaṇībhi: sphaṭikātmikābhirdigantatīraṃ taraṇiṃ
nināya ||2||

ākāśetyādi | ākāśa: = gaganameva sindhu: = samudrastasya;
"udanvānu-

dadhi: sindhu:" ityamara: | aparāhṇa: = sāyaṅkāla eva
karṇadhārādhipa: = nāvikā-

nāmpati:; saṃhrtam = saṃkṡiptam, raśmīnām =
sūryakiraṇānāmeva raśmīnām = rajjū-

nām; jālam = samūho yena sa:; sphaṭikātmikābhi: =
sūryakāntaśilārūpābhi:;

"sphaṭiko'rko ravigrāvā sūryakānto'nalopala:" iti
vaijayantī | prakṡe-

paṇībhi: = naukādaṇḍai:, "naukādaṇḍa: kṡepaṇī syāt"
ityamara: | taraṇim = sūrya-

meva nāvam; "dyamaṇau taraṇi: puṃsi kumārī-naukayostriṡu"
iti trikāṇḍa-

śeṡa: | digantatīram = digantataṭam; nināya = anaiṡīt
||2||

aśokapuṡpastabakābhitābhramastācale maṇḍalamuṡṇabhāno:
|

babhāra sindhormathane viṡaktapravālavallīvalayasya śobhām
||3||

aśoketyādi | astācale = astādrau; aśokasya =
aśokavrkṡasya, puṡpa-

stabaka iva = puṡpaguccha iva, abhitāmram = atiraktam;
uṡṇabhāno: = sūryasya;

@177

maṇḍalam = vrttam; sindho: = samudrasya, mathane = āloḍane;
viṡaktasya = lagnasya;

pravālavallīvalayasya = vidrumalatāmaṇḍalasya, śobhām =
kāntim; babhāra = dhāra-

yāmāsa ||3||

bhāsvānabhīpsu: paralokayātrāṃ padmākareṡu
pratibimbalakṡāt |

āpracchanārtha priyabāndhavānāmambhojinīnāmiva
sampraviṡṭa: ||4||

bhāsvāniti | paralokayātrām = deśāntaragamanam, abhīpsu:
= prāptumicchu:;

bhāsvān = sūrya:; padmākareṡu = padmasara:su;
pratibimbalakṡāt = pratibimbavyājāt;

"lakṡaṃ vyājaśaravyayo:" iti hemacandra: | priyāśca te
bāndhavā = bandhujanā yasya

teṡām; āpracchanārtham = āliṅganakuśalapraśnādinā
sabhājanārtham; "ānandana-

sabhājane, āpracchanam" ityamara: | ambhojinīnām =
ambhojasamūhānām,

"khalādibhya inirvaktavya:" (pā^ sū^ vā^ 4.2.51) iti
samūhārthe iti-

pratyaye, ṅīp | sampraviṡṭa: = praveśamāpta iva |
babhūveti śeṡa: ||4||

krameṇa madhyaṃ caramāmburāśe: prābhākaraṃ
bimbamalañcakāra |

harinmaṇiśyāmamivācyutasya vakṡa:sthalaṃ kaustubhanāma
ratnam ||5||

krameṇeti | caramāmburāśe: = paścimasamudrasya, madhyam =
madhyabhāge; prabhākara-

syedaṃ prābhākaram = sūryasambandhi, "tasyedam" (pā^ sū^
4.3.120) ityaṇ

pratyaya: | bimbam = maṇḍalam; "bimbo'strī maṇḍalaṃ
triṡu" ityamara: | acyu-

tasya = viṡṇo:, vakṡa:sthalam = vakṡa:sthānaṃ; kaustubha
iti nāma = ākhyā yasya tat;

harinmaṇivat = nīlaratnavat, śyāmam = śyāmavarṇam, ratnam
= maṇi:; iveti

sādrśye | krameṇa = kramaśa:; alañcakāra = śobhayāmāsa
||5||

āvartavegādaparāmburāśerāvrttabimbaṃ {1.
^rāvartamānaṃ-ka^, pā^ |} haridaśvabimbam |

bhūyo'pi cakrabhramamunmrjārthamāropitaṃ {2.
^munmārjanārtha^-ka^, pā^ |}

@178

āvartetyādi | āvartasya = jalabhramasya, vegāt = pravāhāt
(javāt);

"āvarta: payasāṃ bhrama:", iti vaijayantī, "vega:
pravāhajavayo:" iti cāmara: |

aparāmburāśe: = paścimasamudrasya, āvrttam = bhrāmyat,
bimbam = pratibimbaṃ yasya

tat, "bimbaṃ tu pratibimbe syānmaṇḍale bimbikāphale" iti
haimā: | harita: =

nīlā:, aśvā: = hayā: yasya sa: haridaśva: = sūrya:
"dyumaṇirharidaśvo'dri:",

iti vaijayantī | tasya bimbam = maṇḍalam, viśvasrjā =
brahmaṇā, cakrasya = śāṇa-

cakrasya, bhramam = bhramaṇam, bhrāmyaccakramityartha:,
unmrjārtham = uttejanārtham,

bhūyo'pi = punarapi, āropitam = cālitam; iva; reje =
śuśubhe ||6||

mayā vinābdhi: {1. vināsīt-vi^ |} pralayaprasaṅgaṃ {2.
prasaṅge-pā^ |} velā kadācinna vilaṅghiteti |

satyaṃ cakāreva tadaṅgahastairādāya taptāruṇalohakūṭam
||7||

mayeti | abdhi: = samudra:, mayā = samudreṇa,
pralayaprasaṅgaṃ vinā = pralayakāla-

sambandhaṃ varjayitvā, kadācit = kadāpi, velā = tīram,
maryādā ca, na vila-

ṅghitā = nātikrāntā" -iti satyam = śapatham, "satyaṃ
śapathatathyayā:" ityamara: |

taraṅgā: = vīcaya eva hastā: = karā:, tai:, taptam =
sandīptam, aruṇam = rakta-

varṇam, sūryameva lohakūṭam = aya:piṇḍam, "ayoghane
śailaśrṅge sorāṅge kūṭama-

striyām" ityamara: | ādāya = grhītvā, cakāra = krtavān
||7||

dināvasānena parīkṡakeṇa mandapradīptidyumaṇirmahārha:
{3. mahārham-ka^ |} |

aurvāgninā tejayituṃ kilāntarudanvadaṅgārabhare {4.
0daṅgārabharai:-ka^ |} nirasta: ||8||

dinetyādi | dināvasānena = parīkṡakeṇa =
sāyaṅkālarūpasvarṇaparīkṡakeṇa,

mandapradīpti: = mandaprabho'pi, mahārha: = mahārgha:,
dyumaṇi: = sūrya:, aurvāgninā: =

vaḍavānalena, tejayitum = prakāśayitum, kileti ivārthe |
anta: = antabhāge,

sthiteneti śeṡa:, aurvāgninā ityasya viśeṡaṇam, samudra
eva, aṅgārāṇām =

niragnīnāṃ dagdhakāṡṭhānām, bhara: = samūha:, tasmin,
nirasta: = kṡipta: ||8||

@179

astaṅgate bhartari bhrṅgamālāmaṅgalyasūtraṃ
divasāntadhātrī |

ambhojinīnāmapasaurabhāṇāmapākarodamburuhopakaṇṭhāt
||9||

astamiti | divasāntadhātrī = sandhyārūpā upamātā,
bhartari = patyau, sūrye

vā, astaṃ gate = antamite, naṡṭe ca; apasaurabhāṇām =
gandhahīnānām, kuṃkuma-

rahitānāṃ vā, mrtabhartrkānāmityartha:, "saurabhaṃ
ghusrṇaṃ ca tat" iti trikāṇḍa-

śeṡa: | amburuhopakaṇṭhāt = padmarūpakaṇṭhasamīpāt,
padmasamīpācca, bhrṅgamālā =

bhramarapaṃktireva maṅgalyasūtram = maṅgalyatantum,
apasārayāmāsa ||9||

viśleṡadu:khādiva tigmabhāno: saṅkocabhājāṃ
nalinīvadhūnām |

śokāgnidhūmālirivojjajrmbhe bhrṅgāvalī
paṅkaruhānanebhya: ||10||

viśleṡetyādi | tigmabhāno: = tīkṡṇakiraṇasya sūryasya,
viśleṡa: = viyogasya,

du:khāt = vyasanāt, saṅkocabhājām = mukulībhāva
prāptānām, nalinī-

vadhūnām = kamalinīrūpavadhūnām, paṅkaruhāṇyevānanāni
= mukhāni, tebhya:, śokā-

gne: dhūmaparamparā, iva, bhrṅgāvali: = bhrṅgasamūha:,
ūjjajrmbhe = ujjrmbhaṇaṃ prāpa ||

saurabhyalobhāt savidhe carantī bhrṅgāvalī padmavaneṡu
reje |

viyoginībhirnalinīvadhūbhirvyāpāritodvandhanavāgureva
||11||

saurabhyetyādi | padmavaneṡu = kamalavaneṡu; saurabhyalobhāt
= sugandhatrṡṇayā,

savidhe = samīpe, carantī = uḍḍayanaṃ kurvantī,
bhrṅgāvalī = bhrṅgasamūha:; viyogi-

nībhi: = virahiṇībhi:; nalinībhi: = paṅkinībhireva
vadhūbhi: = strībhi:; vyāpā-

ritā = sajjīkrtā; udbandhanāya =
maraṇasādhanībhūtagalordhvabandhanāya, kalpitā

vāgurā = jālam; iveti sādrśye; reje = śobhāmāpa ||11||

@180

vihāya bhāsvān nalinīṃ sarāgāmastaṅgato'bhūnmama
bālyamitram {1. bālamitram-ma^, pā^ |} |

ityārtiyogādiva cakravākastyaktvā priyāṃ dīnataraṃ
rarāsa ||12||

vihāyeti | (ayaṃ) bhāsvān = sūrya:; sarāgām =
raktavarṇām anuraktāṃ

ca, vihāya = tyaktvā; astam = astācalam; gata: = prāpta:
-iti = samānahetunā;

mama = cakravākasya; bālyāt prabhrti mitram = sakhā; abhūt
= babhūva; iti = ittham;

ārttiyogāt suhrdvirahadu:khasambandhāt; priyām = patnīṃ
cakravākīṃ prati, dīna-

taram = atikaruṇayā, rarāsa = cukrośa ||12||

pratāyamānā {2. pratāyamāne-ma^, pā^ |} prathametarasmin
kāṡṭhāntarāle kanati sma sandhyā |

divāniśānyo'nyanipīḍ+anena jājvalyamānā jvalanaprabheva
||13||

pratāyamāneti | prathamāt = pūrvadiśāta:, itarasmin =
paścimadiśi,

kāṡṭhāntarāle = digabhyantare; "diśastu kakubha:
kāṡṭhā", "abhyantaraṃ tvantarā-

lam" iti cāmara: | pratāyamānā = vistīryamāṇā, sandhyā
= rātrindinasaṃyojaka-

samaya:, divā ca niśā ca tayo:, anyo'nyanipīḍanena =
parasparasammardanena;

jājvalyamānā = atyantaṃ jvalantī, jvalanaprabhā =
vahnidyuti:; "krpīṭayonirjvalana:"

ityamara: | iveti sādrśye | kanati sma = babhāse ||13||

astaṅgataṃ bhāskaramambaraśrīrālokya {3. bhāsvara^-ma^
pā^ |} śokātiśayākuleva |

nakṡatramuktākṡavaṭaṃ dadhānā sandhyātapaṃ
cīvaramālalambe ||14||

astamiti | bhāskaram = sūryam, astam = astācalam, gatam =
yātam,

ālokya = drṡṭvā, śokātiśayena = du:khātiśayena,
ākulā = vyākulā, iva,

ambaraśrī: = gaganalakṡmī:; nakṡatrāṇām = tārakāṇām,
eva, muktākṡāṇām =

muktāmayānāmakṡāṇām, vaṭam = sūtram; "guṇo varāṭo
rajju: strī na nā

@181

śulvā vaṭī trayī" iti vaijayantī | dadhānā =
dhārayitrī, sandhyātapam = sandhyā-

prakāśarūpam, cīvaram = valkalam, ālalambe = śiśriye
||14||

rudrākṡamālāvalayojjvalāni tapodhanānāṃ karapallavāni |

sandhyāpraṇāmāya sabhrṅgacakrai: saṅkocamāpu: saha
padmaṡaṇḍai: ||15||

rudrākṡeti | rudrākṡamālānāṃ valayena = maṇḍalena,
ujjvalāni = dīprāṇi;

tapodhanānām = tapasvinām, karapallavāni = karakisalayāni;
sabhrṅgacakrai: =

bhrṅgasamūhasahitai:; padmaṡaṇḍai: = padmasamūhai:;
saha:; sahoktiralaṅkāra:; "sahokti:

sahabhāvaśced bhāsate janarañjana:" iti lakṡaṇāt |
sandhyāpraṇāmāya = sandhyā-

namaskārāya; saṅkocam = saṃyamanam; āpu: = prāpu: ||15||

ākāśanīlotpalabhrṅga
bhaṅgirāśāvadhūnīlapaṭottarīyam |

viśvambharābhūmigrhapraveśo'pyajrmbhatāndhaṅkaraṇī {1.
^mbharābhūri^-ma^ |} tamisrā ||16||

ākāśetyādi | ākāśasyaiva nīlotpalasya bhrṅgabhaṅgi: =
bhrṅgaśrī:; āśānām

= diśāmeva vadhūnāṃ nīlapaṭottarīyam =
nīlavarṇasaṃkhyānavastram; viśvambharāyā: =

bhūme:, bhūmigrhe = bhūmerantarbhāge nirmitaṃ
tamovyāptaṃ grhaṃ tadrūpa: praveśa: = praveśa-

sthānam; viśvambharācchādakatvasāmyāt nabhasa:
bhūmigrhatvenollekha: | andha-

ṅkaraṇī = andhaṃ kurvatī; anandhamandhaṃ
kriyate'nayetyarthe "āḍhyasubhagasthūla^"

(pā^ sū^ 3.2.56) iti karaṇe khyunpratyaye,
"arurdviṡadajantasya mum"

(pā^ sū^ 6.3.67) iti mumi, "nañsnatrīkakkhyuṃ^staruṇa^"
iti (pā^

sū^ vā^ 4.1.15) khyunnantatvāt ṅīp | tāmasrā = gāḍhaṃ
tama:; "tamisrā

strī dhvāntaniśi niśyandhatamase na nā" iti vaijayantī |
ajrmbhata = vrddhiṃ

prāpa ||16||

@182

niṡyandamānairiva candrakāntairnirvāpitānāṃ
tapanopalānām |

samīraṇotthā iva
dhūmasārthāstamībharāstastarurantarikṡam ||17||

niṡyandamānairiti | niṡyandamānai: = sravadbhi:,
candrakāntai: = candrakānta-

maṇibhi:; niragnīkrtānāmityartha: | tapanopalānām =
sūryakāntaśilānām;

samīraṇotthā: = vāyunā udgatā:; tamobharā: = tamoyuktā:,
dhūmasārthā: = dhūma-

rāśaya:; antarikṡam = gaganam, tastaru: = āvabru: ||17||

pradoṡavedhā: {1. ^vedha:-ka^, pā^ |} pravarasya
tārāpraśastivarṇān likhituṃ himāṃśo: |

payodavīthīphalakaṃ tamisramaṡīprakārairmalinīcakāra {2.
^maṡīvikārai^-ma^ |} ||18||

pradoṡetyādi | pradoṡa: = sāyaṅkāla eva vedhā: =
kalābhijña:; "vedhaso

viṡṇudhātrjñā:" iti vaijayantī | pravarasya =
śreṡṭhasya; himāṃśo: = candrasya;

tārā: = nakṡatrarūpān, praśastivarṇān =
praśaṃsāvyañjakākṡarāṇi, likhitum;

saṃjñāpūrvakavidheranityatvād guṇābhāva: kathañcit
sādhanīya: | payodavīthīm =

ākāśameva, phalakam = paṭṭam; tamisramaṡīprakārai: =
andhakārarūpamaṡībhedai:;

malinīcakāra = malinaṃ = krtavatī ||18||

śarvasya sandhyādhrtatāṇḍavasya kaṇṭhaprabhāpuñja
ivāndhakāra: |

jvaliṡyatāmoṡadhipādapānāṃ kiñcāvrṇod dhūma
ivāntarikṡam ||19||

śarvasyeti | sandhyāyāṃ dhrtam = krtam, tāṇḍavam =
nartanaṃ yena sa: tasya;

śarvasya = rudrasya; kaṇṭhaprabhāpuñja: = kaṇṭhasya
nīlakāntisamūha:; iveti sādrśye;

andhakāra: = tama:, jvaliṡyatām = jvalanamāpatsyatām;
oṡadhipādānām = jyo-

tirlatānām; dhūma:, antarikṡam = gaganam, iva; āvrṇod =
āvrtavān ||19||

āvavrurākāśamatiprabhūtā āśāntaparyastatama:samūhā
{3. ^tāstama: samūhā: śataśa: samantāt-ma^ |} |

kūlaṅkaṡā: prāvrṡi vārirāśiṃ kalindaputryā iva
vāripūrā: ||20||

@183

āvabruriti | atiprabhūtā: = atyadhikā:, āśānte = digante,
paryastā: =

vyāptā:, tamasām = andhakārāṇām, samūhā: = rāśaya:;
ākāśam = gaganam,

prāvrṡi = varṡartau, kalindaputryā: = yamunāyā:,
vārirāśim = jalasamūham, kūla-

ṅkaṡā: = tīradvayavyāpina:, kūle kaṡantīti vigrahe
"sarvakūlābhrakarīṡeṡu kaṡa:"

(pā^ sū^ 3.2.42) iti khaśi "arurdviṡadajantasya mum" (pā^
sū^ 6. 367)

iti mum | vāripūrā: = jalaughā iva; āvavru: = āvrtavanta:
||20||

vibhāvarīcampakakarṇapūrā babhāsire veśmasu dīpalekhā |

palāyamānasya rave: paṭiṡṭhairbandīkrtā bhāsa
ivāndhakārai: ||21||

vibhāvarītyādi | vibhāvaryā: = rātryā eva striya:,
campakakarṇapūrā: =

campakakusumakarṇāvataṃsā:, veśmasu = grheṡu,
dīpalekhā: = dīparājaya:, palāya-

mānasya = dhāvata:, rave: = sūryasya, paṭiṡṭhai: =
atiśayena paṭubhi:, andhakārai: =

tamobhi:, bandīkrtā: = kārāgrhīkrtā:, bhāsa: =
kāntaya:, iveti sādrśye; babhā-

sire = cakāśire ||21||

jijñāsamānāstimirapravrttimarkasya cārā iva sañcaranta:
|

sandhyākrśānoriva viṡphuliṅgāstamomaṇīnāṃ {1. ca
sphuliṅgā:-ma^ |} vyarucan nikāyā: ||22||

jijñāsetyādi | timirasya = tamasa: svaśatro:, pravrttim =
vrttāntam,

jijñāsamānā: = jñātumicchanta:, jānāte:
sannantācchānac "jñāśrusmrdrśāṃ

sani" (pā^ sū^ 1.3.57) ityātmanepadam | arkasya = sūryasya,
cārā: =

cārapuruṡā:, dūtā ityartha:, "apasarpaścara: spaśa:"
ityamara: | sandhyākrśāno: =

sandhyārūpavahne:, viṡphuliṅgā: = agnikaṇā:, "triṡu
sphuliṅgo'gnikaṇa:"

ityamara: | tamomaṇīnām = khadyotānām, "atha tamomaṇi:,
dhvāntonmeṡaśca

khadyota:" iti trikāṇḍaśeṡa: | nikāyā: = samūhā:,
"syānnikāya: puñjarāśī"

ityamara: | iva, vyarucan = rurucire ||22||

@184

niśāndhakāraprakarāmbuvāhaniṡṭhyūta
dhārākarakābhirāmai: {1.
niśāmbubāhaprakarāndhakāra^-ka^ |} |

tārāgaṇairdanturamantarikṡaṃ kāntiṃ dadhau
kairavakānanasya ||23||

niśetyādi | niśāyām = rātrau, ye andhakāraprakarā: =
tamonikarā:, ta

evāmbuvāhā: = meghā:, tairniṡṭhyūtā: = udgīrṇā:, ye
dhārārūpā: karakā: = upalā:,

ta ivābhirāmā: = manoharāstai:, tārāgaṇai: =
nakṡatrasamūhai:, danturam = vyāptam,

antarikṡam = gaganam; kairavakānanasya = kumudavanasya,
kāntim = śriyam, dadhau =

dhārayāmāsa ||23||

niraṃkuśānāṃ timiradvipānāṃ śuṇḍāvikīrṇairiva
śīkaraughai: |

uddāmaśobhairnikarairuḍūnāṃ tārāpatha: śarkarilo
babhūva ||24||

niraṃkuśānāmiti | niraṃkuśānām =
nirargalapravrttīnām, timiradvipānāṃ =

tamogajānām, śuṇḍayā = gajakareṇa, vikīrṇai: =
vikṡiptai:, śīkaraughai: = jalabindu-

samūhai:, uddāmaśobhai: = prakrṡṭaprakāśai:, uḍūnām =
tārakāṇām, nikarai: = samūhai:,

"tārakā'pyuḍu vā'striyām" ityamara: | tārāṇāṃ =
nakṡatrāṇām, panthā: = mārga:,

ākāśamityartha: | śarkarā: = śilābhedā: santyatreti
śarkarila:, "deśe lubi-

lacau ca" (pā^ sū^ 5.2.105) itīlacpratyaya: | "śarkarā tu
śilābhede",

"śārkara: śarkarādhika: | deśa: śarkarilo'pyevam" iti ca
vaijayantī | babhūva =

abhūt ||24||

tamālanīlaṃ tagarāvadātaistārāgaṇairdanturamantarikṡam
|

agastyapītasya jahāra sindhorākīrṇamuktānikarasya śobhām
||25||

tamāletyādi | tamālanīlam = tamālapuṡpavannīlam;
tagaravat = nandyā-

vartapuṡpavat, avadātai: = śvetai:, tārāgaṇai: =
nakṡatrasamūhai:, danturam = vyāptam,

antarikṡam = gaganam, agastyena = etannāmakena = rṡiṇā,
pītasya = culukitasya,

ākīrṇa: = vikṡipta:, muktānikara: = mauktikasamūho
yasmiṃstasya, sindho: =

samudrasya, śobhām = kāntim, jahāra = ahārṡīt ||25||

@185

candrodayavarṇanam

samudragarbhāntaramāśrayantaṃ tamo'pahaṃ candramasaṃ
tanūjam |

samudvahantī śatamanyukāṡṭhā śanairmukhe
pāṇḍaratāmayāsīt ||26||

athaikarviśatyā padyaiścandrodayaṃ varṇayati
kavi:-samudretyādinā | samudra: =

abdhi:, eva garbha: = prasavasthānam, tasyāntaram =
antarbhāgam; āśrayantam = seva-

mānam, tama: = andhakāram, putrābhāvajanyaṃ śokaṃ
cāpahantīti tam; "tamo dhvānte

guṇe śoke" iti vaijayantī | tanūjam = putram candramasam =
śaśinam; samudva-

hantī = dhārayantī; utyāpayantītyartha:;
śatamanyukāṡṭhā = aindrī dik, prācītyartha:;

mukhe = prārambhabhāge, ānane ca, pāṇḍaratām =
dhavalatām; ayāsīt = prāpa ||26||

cakāśire candramasa: samutthā: samudragūḍhasya
mayūkhamālā: |

pītvā pravāhaṃ timibhi: sarandhrai: śirobhirūrdhvaprahitā
ivāpa ||27||

cakāśire iti | samudre = abdhau, gūḍhasya = antarvartina:,
candramasa: = śaśina:,

samutthā: = utthitā:, mayūkhamālā: = raśmimālā:;
timibhi: = matsyaviśeṡai:;

pravāham = pūram; pītvā = nipīya, sarandhrai: =
sacchidrai:, śirobhi: = mastakai:,

karaṇabhūtai:, ūrdhvaṃ prahitā: = preṡitā:; āpa: =
jalānīva; cakāśire = śuśubhire |

timayo nāma mahākāyā: sarandhraśiraskā: sāmudrā
matsyaviśeṡā: | eṡāṃ sara-

ndhraśiraskatvaṃ mahākavinā kālidāsena
raghuvaṃśe'pyuktam; yathā hi-

"sasattvamādāya nadīmukhāmbha: sammīlayanto
vivrtānanatvāt |

amī śirobhistimaya: sarandhrairūrdhvaṃ vitanvanti
jalapravāhān" || iti ||27||

ardhodita: śītakarasya bimba: kiñcit
samāviṡkrtalāñchanaśrī: |

śrṅgārayonestrijagajjigīṡorviṡāṅito bāṇa
ivārdhacandra: ||28||

@186

ardhodita iti | śītakarasya = śītakiraṇasya, candramasa:,
ardhodita: = ardho-

dgata:; bimba: = ākāra:; kiñcit samāviṡkrtā =
prakaṭitā, lācchanaśrī: =

cihnaśobhā yena sa:; trijagajjigīṡo: = tribhuvanaṃ
vijetumiccho:; śrṅgāra-

yone: = madanasya, "śrṅgārayoni: śrīputra:" ityamara:;
viṡāṅkita: = viṡeṇa

cihnita:; ardhacandra: = ardhacandrākāro bāṇa: | iveti
sādrśye | śuśubhe iti

śeṡa: ||28||

tamālanīlasya
samudraviṡṇostārādhibhūmaṇḍalapuṇḍarīkam |

āvartanābhīvivarādudasthādālakṡyacihna bhramarābhirāmam
||29||

tamāletyādi | tamālapuṡpavat nīlavarṇasya; samudraviṡṇo:
= samudrarūpa-

viṡṇo:, tārādhibhuva: = nakṡatrarājasya candrasya
maṇḍalameva puṇḍarīkam = sitāmbho-

jam; "adhibhūrnāyako netā", "puṇḍarīkaṃ sitombhojam" iti
cāmara: | āla-

kṡyeṇa = drśyena, cihnenaiva bhramareṇa, abhirāmam =
manoharam, āvartasya = bhrame:, eva,

nābhyā: = tundakūpyā:, vivarāt = randhrāt; udasthāt =
udatiṡṭhat ||29||

samujjihānaṃ lavaṇābdhimadhyāt
tārāpatermaṇḍalamuttaraṅgāt |

uvāha tasmādabhimathyamānādunmajjadairāvatakumbhalīlām
||30||

samujjihānamiti | tasmāt = amuṡmāt, udgatā: = utthitā:;
taraṅgā: =

vīcayo yasmāt; abhimathyamānāt = pramathyamānāt;
lavaṇābdhimadhyāt = lavaṇa-

samudrāntarbhāgāt; tārāpate: = nakṡatrarājasya candrasya;
maṇḍalam = vrttam; samujji-

hānam = vardhamānam; unmajjata: = udgacchata:; airāvatasya =
indragajasya; kumbha-

līlām = mastakaśobhām, uvāha = vahati sma ||30||

udyacchamānastuhināṃśumālī yata:
pravālāruṇamaṇḍalo'bhūt |

tadvāḍavenārṇavamūṡikāyāmāvarjitairāhita eva ratnai:
||31||

@187

udyacchamāna iti | udyacchamāna: = udgacchan, tuhinānām =
himānām,

aṃśūnām = kiraṇānām, mālā asyāstīti tathokta:, yata:
= yasmāt kāraṇāt,

pravālavat = vidrūmavat, aruṇamaṇḍala: = raktamaṇḍala:,
abhūt = abhavat; tat = kāraṇaṃ

tu, bāḍavena = baḍavāgninā, "bāḍavo baḍavānala:"
ityamara: | arṇava: = samudra eva,

mūṡā eva mūṡikā = taijasāvartanī, āvarjitai: =
drāvitai:, ratnai: = maṇibhi:,

āhita: = krta: | samudramūṡāyāṃ baḍavāgninā ratnāni
vidrāvya vinirmitatvādeva

candrasyāruṇakāntiriti bhāva: ||31||

sadhairyamādāya {1. sadhīramādāya-ma^, ka^, pā^ |}
taṭeṡu pādaṃ pūrvādrimārohati rājasiṃhe |

bhūtā iva dhvāntamataṅgajendrā mahībhrtāṃ
gahvaramāśrayante ||32||

sadhairyamiti | taṭeṡu = sānuṡu, "prapātastu taṭī
bhrgu:" ityamara: | pādam =

kiraṇam, caraṇaṃ ca, "pādaraśmyaṃghrituryāśā:"
ityamara: | sadhairyam = dhairyasahitam,

ādhāya = nikṡipya, rājasiṃhe = candrarūpasiṃhe,
pūrvādrim = udayācalam, ārohati =

ārohaṇaṃ kurvati, sati, dhvāntāni = tamāṃsi eva,
mattagajendrā: = unmattagajā-

dhipā:, bhītā: = bhayamāptā:, santa:, mahībhūtām =
parvatānām, gahvaram = guhām,

"gahvaraṃ kandare dambhe" iti vaijayantī | āśrayante =
sevante ||32||

astādriśrṅgaskhalitāgrapāda: papāta
bhāsvānaparāmburāśau |

itīva bhīta: kaṭakān kareṇa sprṡṭvāruroha
prathamādrimindu: ||33||

astādrītyādi | astādre: = astāmbalasya, śrṅgāt =
śikharāt, skhalita: =

calita:; agrapāda: = pādāgram, raśmyagraṃ ca yasya sa:,
bhāsvān = sūrya:, aparā-

mburāśau = paścimasamudre patita: = patanamāpta:-itīva =
iti matvā, indu: = candra:,

kaṭakān = adrinitambān, "kaṭako'strī nitambo'dre:"
ityamara: | kareṇa = kira-

ṇena, hastena ca, "balihastāṃśava: karā: "ityamara:" |
sprṡṭvā = avalambya,

prathamādrim = udayaparvatam, āruroha = ārūḍhavān |
anyavipaddarśanenānyasya

jāgarūkatā bhavatīti bhāva: ||33||

@188

navodayālohitamindubimbaṃ vididyute pārvaṇamambarānte |

sāyāhnamudrādhikrtena dhātudraveṇa saṃnyastamivaikacihnam
||34||

navodayeti | ambarānte = gaganatale, parvaṇi bhavaṃ
pārvaṇam = pūrṇam, navodayena

nūtanāvirbhāvena, ālohitam = samyagraraktam, indubimbam =
candrabimbam, sāyā-

hanena = sāyaṅkālenaiva mudrāyāṃ kośādīnāmaṅkane,
adhikrtena = niyuktena, kartrā,

dhātudraveṇa = gairikeṇa karaṇena, saṃnyastam = nikṡiptam,
ekacihnam = ekāṅkanam,

ivetyutprekṡāyām, vididyute = dyutimāpa ||34||

vibhāvarīśa: karapallavena
bhrṅgāvalīmaṅgalasūtramālām |

kumudvatīnāṃ kumudopakaṇṭhe saṃyojayāmāsa sakautukānām
||35||

vibhāvarīśa iti | vibhāvarīśa: = niśādhipatiścandra:,
karapallavena = sva-

kīyakarakisalayena, sakautukānām = vikāsinīnāṃ
pratisarasūtrasahitānāṃ ca

"kautukaṃ viṡayābhoge hastasūtre kutūhale" iti vaijayantī
| kumudvatīnām = kumudi-

nīnām, bhrṅgāvalī eva maṅgalasūtramālā, tām;
kumudopakaṇṭhe = kumudarūpakaṇṭhe,

kumudasamīpe ca, saṃyojayāmāsa = niyojayāmāsa ||35||

ākarṇya gānaṃ madhupāṅganānāṃ karṇāmrtaṃ pīta
ivāmrtāṃśu: |

dideśa tābhyo makarandagarbhamāmudritaṃ kairavakośajātam
||36||

ākarṇyeti | madhupāṅganānām = bhramarīṇām,
karṇāmrtam = karṇayoramrtatvāt

prītijanakam, gānam = gītam, ākarṇya = śrutvā; prīta: =
prasanna iva, amrtāṃśu: =

candra:, tābhya: = gāyikābhya:, āmudritam = īṡanmukulitam,
lāñchitaṃ ca, maka-

randa: = puṡparasa:, garbhe = anta: pradeśe yasya tat,
kairavakośā: = kumudamukulā eva

kauśā: = dhanarāśaya:, teṡāṃ jātam = samūham,
"kośo'strī kuḍmale divye śāstre-

'rthaughe grhe tanau" iti vaijayantī | dideśa = pradattavān
||36||

@189

patyu: karasparśapariślathasya tamisrakeśasya
niśāṅganāyā: |

navaprasūnairiva viprakīrṇairnakṡatrajālai: śuśubhe
nabha:śrī: ||37||

patyuriti | patyu: = candrasya, karāṇām = hastānāṃ
kiraṇānāṃ ca, sparśena =

samparkeṇa, pariślathasya = śithilasya, niśāṅganāyā: =
rātritaruṇyā:, tamisra-

keśasya = tamorūpakacasya, viprakīrṇai: = abhita: patitai:,
navaprasūnai: = nūtanapuṡpai:,

iveti sādrśye, nakṡatrajālai: = tārāgaṇai:, nabha:śrī:
= gaganaśobhā; śuśubhe = ruruce ||37||

vipakvatārādhipabimbaśaṅkhavimuktamuktāphaladantureva {1.
^tārāpati^-ma^ |} |

vyomāpagāśīkararājiteva vididyute tārakitā nabha:śrī:
||38||

vipakvetyādi | vipakvam = phalonmukham, avikalasañjātamiti
yāvat,

yat tārādhipabimbam = candramaṇḍapam, tadeva śaṅkha:, tena
vimuktai: = abhivrṡṭai:,

muktāphalai:, danturā = vyāptā, vyomāpagāyā: =
svarṇadyā:, śīkarai: = bindubhi:,

rājitā = prakāśitā, iveti sādrśye; tārakitā =
sañjātatārakā, nabha:śrī: =

gaganadyuti:, vididyute = viśeṡeṇa dyutimāptavatī ||38||

ākāśaśayyātalamaśnuvāne sudhākare bhartari sānurāge |

śyāmāṅganāyāstimirāntarīyamākāśa
madhyādapayātamāsīt ||39||

ākāśetyādi | sānurāge = anurāgeṇa = ratyā,
raktavarṇena ca sahite,

bhartari = svāmini, sudhākare = candre, ākāśarūpi
śayyātalam = śayanapradeśam,

aśnuvāne = adhitiṡṭhati, sati, śyāmāyā: rātrirūpiṇyā
eva yauvanamadhya-

sthāyāśca striya:, timirāntarīyam =
tamorūpaparidhānīyam, ākāśamadhyāt =

gaganamadhyāt, ākāśatulyamadhyabhāgācca, apayātam =
galitam, āsīt =

abhūt ||39||

@190

pati: paśūnāmiva kālakūṭaṃ patiṃ nadīnāmiva
kumbhayoni: |

ādāya candra: karapallavena gāḍhāndhakāraṃ kavalīcakāra
||40||

patiriti | paśūnāṃ pati: = rudra:, kālakūṭam =
hālāhalamiva; kumbhayoni: =

agastya:; nadīnām = saritām, patim = samudramiva, candra: =
śaśī; karapallavena =

karakisalayena, gāḍham = niviḍam; andhakāram = tama:;
kavalīcakāra = bhakṡayā-

māsa ||40||

viyogadu:khādiva pāṇḍarāṅgīṃ
vilambamānabhramarālakāntām |

kumudvatīmāsavapuṡpadigdhāmāśvāsayāmāsa kareṇa candra:
||41||

viyogetyādi | candra: = śaśī; viyogadu:khāt =
virahakhedāt; iva, pāṇḍa-

rāṅgīm = dhavalāvayavām; vilambamāna: = parilambamāna:;
bhramarā evālakānto

yasyāstām; āsavabharitai: puṡpai: = kusumai:, digdhām =
vyāptām, śaityopacārāya

sarvāṅgeṡu nikṡiptapuṡpāmiti yāvat; kumudvatīm =
kumudinīm; kareṇa = kiraṇena,

hastena ca; āśvāsayāmāsa = āśvastāṃ krtavān ||41||

velājaleṡu maṇidarpaṇavibhrameṡu cchāyāgatena
śaśalāñchanamaṇḍalena |

vārākaro varuṇabhūpatinā maṇīnāmekākaro racitamudra
ivāśaśaṅka: ||42||

velājaleṡviti | varuṇabhūpatinā = varuṇamahārājena;
maṇidarpaṇasya vibhrama

iva vibhramo yeṡāṃ teṡu; velājaleṡu = pravrddhajaleṡu;
chāyāgatena = pratibimbitena;

śaśalāñchanamaṇḍalena = candramaṇḍalena; vārām =
jalānām; ākara: = samudra:; "āpa:

strī bhūmni vārvāri" ityamara: | maṇīnām = ratnānām,
ekākara: = ekakhani:;

racitā = krtā, mudrā = cihnam, yasmin sa:, iva, āśaśaṅke
= āśaṅkita: ||42||

anta: parisphuritabālatamālakāntirālakṡyate sma
rajanīkaramaṇḍalaśrī: |

āsrkvabhāgavivrtānanasaihikeya
daṃṡṭrākarālagaraladravamudriteva ||43||

@191

antarityādi | anta: = abhyantare, parisphuritā,
bālatamālasya = bāla-

tāpicchakusumasya, kāntiriva kāntiryasya sa:; āsrkvabhāgam
= oṡṭhaprānta-

paryantam, vivrtānanasya = vyāvrttamukhasya, saiṃhikeyasya
= rāho:, daṃṡṭrayorya: karāla: =

bhayaṅkara:; garaladrava:, tena mudritā = cihnitā,
"prāntāvoṡṭhasya srkvaṇī"

"saiṃhikeyo vidhuntuda:" iti cāmara:, "karālaṃ danture
tuṅge bhīṡaṇe cābhidheyavat"

iti medinī | iveti sādrśye | rajanīkarasya = candrasya,
maṇḍalaśrī: = maṇḍala-

śobhā, ālakṡyate sma = drśyate sma | kalaṅka:
grahaṇakālikarāhumukhasambandha-

saṃkrāntaviṡamiva babhāviti bhāva: ||43||

bimbaṃ pradarśitakuraṅgakalaṅkarekhaṃ vyaktaṃ babhau
kumudinīkuladaivatasya |

āvartamaṇḍalamivācala
sārvabhaumakanyākalindatanayāmilanopajātam ||44||

bimbamiti | pradarśitā = prakaṭitā, kuraṅgarūpā
kalaṅkarekhā yasya tat,

kumudinīkuladaivatasya = candrasya, vyaktam = spaṡṭam, bimbam
= maṇḍalam, acalā-

nām = parvatānām, sārvabhauma: = cakravartī himavān, tasya
kanyāyā: = gaṅgāyā:,

kalindatanayāyā: = yamunāyāśca, milanena = saṅgamena,
upajātam = utpannam,

āvartamaṇḍalam = jalabhramacakramiva, babhau = śuśubhe
||44||

anta:sphuranmrgakalaṅkamabhaṃgurābhamatyarthameva śuśubhe
dvijarājabimbam |

tāṭaṅkacakramiva dantamayaṃ tamisrāvāmabhruvo
marakatāṅkitamadhyadeśam ||45||

antarityādi | anta: = madhyabhāge, sphurat = bhāsamāna:,
mrgakalaṅkam = mrga-

cihnaṃ yasya tat, abhaṅgurābham = anaśvaradyuti,
dvijarājabimbam = candramaṇḍalam,

tamisrāvāmabhuva: = niśāṅganāyā:, dantamayam =
dantānāṃ vikārastādrśam, maraka-

tena = harinmaṇinā, aṅkita: = cihnito madhyadeśo yasya tam;
tāṭaṅkacakram = karṇa-

kuṇḍalam; "tāṭaṅkastu tālapatraṃ kuṇḍalaṃ
karṇaveṡṭaka:" iti hemacandra: | atyartham =

atyantam, śuśubhe = babhau ||45||

@192

antarmalīmasamabhādamrtāṃśubimbamambhodavātamalinodara
darpaṇābham |

kaṇṭhaprabhaprasarakarburitāntarālaṃ bhikṡākapālamiva
kiñca kapālapāṇe: ||46||

antarityādi | ambhodavātena = meghavāyunā, malinām, udaram
= madhyam,

yasya, tādrśasya, darpaṇasya = mukurasya, ābhā =
kāntiriva kāntiryasya tat, "darpaṇe

mukurādarśau" ityamara: | antarmalīmasam = antarmalīnam,
amrtāṃśo = candrasya,

bimbam = maṇḍalam, kaṇṭhaprabhāyā: = galakānte:,
prasareṇa = vyāpanena, karburitam =

śabalitam, antarālam = madhyam, yasya tat, kapālaṃ pāṇau
yasya tasya kapāla-

pāṇe: = bhagavata: śivasya, bhikṡāyā: kapālam =
śiro'sthi, "śiro'sthni tu

kapālo'strī" ityamara: | iveti sādrśye | abhāt = śobhate
sma ||46||

spaṡṭe pradoṡasamaye narapālasūnustvaṡṭrā
samāracitamaṅgalamaṇḍanaśrī: |

vārāṅganābhirabhito maṇidīpikā bhirāsevita: svabhavanaṃ
punarājagāma ||47||

iti buddhaghoṡaviracite padyacūḍ+āmaṇināmni mahākāvye
aṡṭama: sarga: ||

spaṡṭe iti | pradoṡasamaye = sandhyāsamaye, spaṡṭe =
prakāśamāne sati,

tvaṡṭrā = devaśilpinā, "devaśilpinyapi tvaṡṭā"
ityamara: | samāracitā = krtā,

maṅgalamaṇḍanasya = śubhālaṅkārasya, śrī: = śobhā
yasya sa:, abhita = parita:;

vārāṅganābhi: = veśyābhi:, parivrta:; narapālasūnu: =
rājakumāra:; puna: = bhūyo'pi,

svabhavanam = svaprāsādam, ājagāma = āgamat ||47||

iti padyacūḍ+āmaṇimahākāvye kīrttivyākhyāṃ saptama:
sarga: ||

@193

navama: sarga:

kumārasya nīrājanam

āgatya {1. agastya-ka^ |} gehamadhyāsya kumāro
bhadrapīṭhikām |

ārabdhaṃ mātrdhātrībhirārātrikamupādade ||1||

āgatyeti | kumāra = rājaputra: siddhārtha:, geham =
svaprāsādam, āgatya =

udyānata: pratinivartya, bhadrapīṭhikām = siṃhāsanam,
adhyāsya = upaviśya; mātr-

svarūpābhirdhātrībhi: = upamātrbhi:, "dhātrī
syādupamātā" iti hemacandra: |

ārabdham = upakrāntam, ārātrikam = nīrājanam, upādade =
svīcakāra ||1||

mahārājādhirājasya tanayo maṇḍapasthita: |

siṃhāsanamiyāyaiṡa siṃhasaṃhananastata: ||2||

mahārājeti | tata: = nīrājanasvīkārānantaram, eṡa: =
ayam, siṃhasya =

kesariṇa iva, saṃhananam = śarīraracanā yasya sa tathokta:,
"gātraṃ vapu: saṃhananam"

ityamara: | "varāṅgarūpopeto ya: siṃhasaṃhanano hi sa:"
ityapyatrāmara: | maṇḍape =

janānāmāśraye, "maṇḍapo'strī janāśraya:" ityamara: |
sthita:, mahārājādhi-

rājasya = rājña: śuddhodanasya, tanaya: = putra:
siddhārtha:, siṃhāsanam = bhadrāsanam,

"nrpāsanaṃ tu yad bhadrāsanaṃ siṃhāsanaṃ tu tat"
ityamara: | iyāya = prāpa ||2||

vāravāmālakāstasya madhurākrtaya: pura: |

ārebhire darśayitumadbhutaṃ nrttavibhramam {2.
^vikramam-ka^, pā^ |} ||3||

vāretyādi | tasya = rājaputrasya, pura: = agre;
madhurākrtaya: = manojñākārā:;

vāravāmālakā: = veśyāṅganā:; adbhutam = āścaryamayam;
nrttavibhramam = nartana-

vilāsam, vilāsabibbokavibhramā lalitaṃ tathā" ityamara:
||3||

@194

asaktahrdayastāsām aṅgahāramanohare |

saṅgīte navagīte'pi sa cintāmantarā dadau {1. dade-vi^ |}
||4||

asaktetyādi | sa kumāra:, tāsām = vāragaṇikānām;
aṅgahāreṇa = aṅga-

vikṡepeṇa; manohare = saumye, "aṅgahāro'ṅgavikṡepa:"
ityamara: | navam = nūtnam,

gītaṃ yasmiṃstasmin, saṅgīte = sahagāne; asaktahrdaya: =
alagnamanā:, san,

antarā = anyatra kasmiṃścitprasaṅge, cintā =
manaścintanam, dadau = adāt ||4||

tadā babhau kumāro'sau cāmarairamarocchritai: |

samīraṇasamuddhūtaistaraṅgairiva sāgara: ||5||

tadeti | tadā = tasmin kāle, asau = kumāra:, amarai: =
devai:, ucchritai: =

uddhatai:, cāmarai: = camarībālavyajanai:, samīraṇena =
vāyunā, samuddhūtai = ūrdhvapreritai:,

taraṅgai: = vīcibhi:, sāgara: = samudra iva, babhau =
śuśubhe ||5||

dhvajaratnapatākābhi: {2. ^vatākābhi:-ka^, pā^ |} śuśubhe
kṡoṇimaṇḍalam |

antarikṡamivānekavidyudvallībhirāvrtam ||6||

dhvajeti | (tadā) dhvajaratnānāṃ raktavarṇābhi:
patākābhi: = vaijayantībhi:,

"patākā vaijayantī syāt ketane dhvajamastriyām" ityamara: |
kṡoṇimaṇḍalam =

prthvīmaṇḍalam; anekābhi:, vidyudvallībhi: =
taḍillatābhi:, āvrtam = ācchā-

ditam, antarikṡam = ākāśamiva, śuśubhe = babhau ||6||

kālāgarumahādhūmavallīvellitamambaram |

krṡṇoragaśatākīrṇa {3. ^mivākīrṇa-ka^, pā^ |}
rasātalamivābabhau ||7||

kāletyādi | kālāgaro: = agarukhaṇḍasya,
mahādhūmavallībhi: = latāsadrśa-

mahādhūmai:, vellitam = veṡṭitam; ambaram = gaganam,
krṡṇoragāṇām = krṡṇasarpā-

@195

ṇām, śatena = etatsaṃkhyayā, ākīrṇam = vyāptam; "uraga:
pannago bhogī"

ityamara: | rasātalam = pātālamiva, ā samantāt, babhau =
śuśubhe ||7||

brahmāṇḍakukṡimbharibhirbadhirīkrtadiṅmukhai: |

anekapaṭahadhvānairādhmātamabhavannabha: ||8||

brahmāṇḍetyādi | brahmāṇḍena kukṡim = udaram, bibhrati =
pūrayantīti taistā-

drśai:, brahmāṇḍavyāpakairityartha:, "ubhau tvātmambhari:
svodarapūrake" ityamara: |

abadhirāṇi badhirāṇi sampadyamānāni = krtāni
badhirīkrtāni = śabdagrahaṇā-

yāpaṭūkrtāni; diśām = kāṡṭhānām, mukhāni =
prārambhabhāgā:, yaistai; anekai: =

bahubhi:, paṭahadhvānai: = ānakadhvanibhi:; "ānaka:
paṭaho'strī" ityamara: |

nabha: = antarikṡam; ādhmātam = mukharitam; abhūt = babhūva
||8||

kumārasya devairārādhanam

airāvatya ivākāśaraṅgeṡvamarayoṡita: |

ghanavādyaravāścakrurakhaṇḍaṃ tāṇḍavakramam ||9||

airāvatya iti | ākāśaraṅgeṡu =
ākāśarūpanartanasthaleṡu; airāvatya: =

vidyuta:, "śampāśatahradā hrādinyairāvatya:
kṡaṇaprabhā" ityamara: | iveti

sādrśye; amarāṇām = devānām, yoṡita: = nārya:, ghana:
= megha:, kāṃsyādimaya-

stālaśca tadrūpaṃ yadvādyam, tasya rava: = dhvani:,
yāsāṃ tā:; "kāṃsyatālādikaṃ

ghanam" ityamara: | satya:; akhaṇḍam = avicchinnam;
tāṇḍavasya = nartanaviśe-

ṡasya, kramam = paddhatim; cakru: = akārṡu: ||9||

tāsāṃ taralasañcāradrṡṭibhirmukhamaṇḍalai: |

tārāpathasthalamabhūt sahasramrgalāñchanam ||10||

tāsāmiti | tāsām = amarastrīṇām; taralasañcārā: =
cañcalagataya:;

drṡṭaya: = nayanāni yeṡu tai:; mukhamaṇḍalai: =
mukhabimbai:; tārāsthalam = gaganapradeśa:;

sahasram = etatsaṅkhyākā:; mrgalāñchanā: = candrā:
yasmiṃstat; abhūta = babhūva ||

@196

vidyādharāśca gandharvā vīṇāgarbhitapāṇaya: |

pūrvāpadānamukharā: purastasya pratasthire ||11||

vidyādharā iti | vīṇābhi: sañjātagarbhā pāṇaya: =
hastā:, yeṡāṃ te = pāṇi-

grhītavīṇā:; pūrvāpadānena = pūrvacaritena, mukharā: =
śabdaṃ kurvanta:; apādānaṃ

gāyanta ityartha: vidyādharā:, gandharvāśca, tasya
kumārasya; pura: agre; pratasthire =

prasthānamakārṡu: ||11||

mahendrakaravikṡiptā: mandārasumanobharā: {1.
^sumanoharā:-ma^, pā^ |} |

bhuvanakṡobhagalitā: puṡphurustārakā iva ||12||

mahendretyādi | mahendrahastāt = mahendrakarād; vikīrṇā: =
vikṡiptā:, mandāra-

sumanasām = pārijātakusumānām; bharā: = samūhā:;
bhuvanakṡobheṇa = jagadutpātena;

galitā: = patitā:, tārakā: = nakṡatrāṇi; iva = sadrśam;
puṡpharu: = pracakāśire ||

kumārasyānavamānadīṃ prati gamanam

itthamārādhito devairdaśatritayayojanam |

atītya panthānamasāvagādanavamāṃ {2. ^vāgādana^-ma^ |}
nadīm ||13||

itthamiti | asau = siddhārthakumāra:; daśānāṃ tritayaṃ
yojanāni yasya tam =

triṃśadyojanavistrtam; panthānam = mārgam, atītya =
atikramya; anavām = eta-

dākhyāṃ nadīm = saritam, agāt = agacchat ||13||
anavamānadīmāhātmyam

marālamahilālīḍhamrṇāladalamedurām |

gambhīramakarārāvamukharīkrtadiṅmukhām {3.
gambhīramukharā^-ka^, pā^ |} ||14||

atha caturbhi: padyairanavamāṃ nadīṃ
varṇayati-marāletyādinā | marāla-

mahilābhi: = haṃsībhi:, ālīḍhai: = āsvāditai:,
mrṇāladaṇḍai: = bisakhaṇḍai:, medu-

@197

rām = pūrṇām; "haṃso marālo nīlākṡa:" iti vaijayantī;
"mrṇālaṃ tandulaṃ visam"

iti hemacandraśca | gabhīreṇa = gambhīreṇa, makarāṇām =
jalajantuviśeṡāṇām,

jhaṡāṇāmityartha:, ārāveṇa = śabdena, mukharīkrtāni =
mukharitāni, digmu-

khāni = digbhāgā: yasyāstām | "nadīmudatarat"
ityagrimeṇāṡṭādaśaślokena

sambandha: ||14||

taraṅgaśīkarāsāratārādanturitāmbarām |

sarasīruhasaurabhyasurabhīkrtamārutām ||15||

taraṅgetyādi | taraṅgaśīkarāṇām = vīcikaṇānām,
āsārai: = prasaraṇaireva

"āsāra: syāt prasaraṇe" iti viśva: | tārābhi: =
nakṡatrai:, danturitam =

sāndritam, ambaram = gaganaṃ yasyāstām; sarasīruhāṇām =
padmānām, saurabheṇa =

sugandhena, surabhīkrta: = sugandhīkrta:, māruta: = vāto
yasyāstām `nadīmudatarat'

ityagrimeṇa ślokena sambandha: ||15||

kallolavallīvalayasamullāsitasārasām |

kalahaṃsakalatrāṇāṃ kaṇṭhadaghnormimaṇḍalīm ||16||

kalloletyādi | kallolā = taraṅgitā vallya iva tāsāṃ
balayeṡu = kaṭakeṡu,

samullāsitā: = bhāsamānā:, sārasā: = sārasapakṡiṇo
yasyāṃ tām; kalahaṃsa-

kalatrāṇām = kādambayoṡitām; "kādamba: kalahaṃsa: syāt"
ityamara: | kaṇṭha:

pramāṇamasyā iti kaṇṭhadaghnī, ūrmimaṇḍalī =
kallolamālā yasyāṃ tām; "pramāṇe

dvayasac" (pā^ sū^ 5.2.37) iti daghnacpratyaya: |
"nadīmudatarat" iti

śeṡa: ||16||

mīnavikṡiptakalhārapuñjakiñjalkarañjitām |

vinidrakamalodīrṇamadhudravataraṅgitām ||17||

mīnetyādi | mīnai: = matsyai:, vikṡiptasya = kampitasya,
kalhārapuñjasya =

saugandhipuṡparāśe:; kiñjalkai: = kesarai:, rañjitām =
citritām, "kiñjalka:

@198

kesaro'striyām" ityamara: | vinidrebhya: = vikacebhya:,
kamalebhya: = paṅkajebhya:,

udīrṇena = ni:srtena, madhudraveṇa = makarandapravāheṇa,
taraṅgitām = sañjātataraṅgām,

pravrddhāmityartha: | "nadīmudatarat" ityagrimeṇa saha
sambandha: ||17||

tāraṇāya mahāmbhodhestanvan guṇanikāmiva |

cintāyuktena vāhena tāṃ nadīmudatītarat ||18||

tāraṇāyeti | mahāmbhodhe: = mahāsāgarasya, tāraṇāya =
taraṇakriyāyai, guṇa-

nikām = asakrt pariśīlanam, tanvan = vistārayan,
cintāyuktena vāhena =

aśvena, tām = anavāmākhyām, nadīm = saritam, udatītarat =
uttarati sma ||

uttīrya tasyā: puline turagādavatīrya sa: |

channaṃ nivartayāmāsa datvā bhūṡāśca vāhanam ||19||
uttīryeti | tasyā: = nadyā:, puline = taṭe, uttīrya,
turagāt = aśvāt,

avatīrya = avaruhya, sa: = rājakumāra:, bhūṡā: =
alaṅkaraṇāni, vāhanam = aśvaṃ ca

datvā = pradāya, channam = etannāmakaṃ sūtam,
nivartayāmāsa = kapilāṃ prati

prasthāpayamāsa ||19||

tapaścaryāvarṇanam

ādikalpasamudbhūtāmādibrahmasamāhrtām |

agrahīdagraṇī: puṃsāṃ tapodhanapariṡkriyām ||20||

ādityādi | puṃsām = janānām, agraṇī: = śreṡṭha:,
ādikalpe = prathamakalpe,

samudbhūtām = samutpannām, ādibrahmaṇā =
pradhānabrahmaṇā, samāhrtām = grhītām,

tapodhanānām = munīnām, pariṡkriyā = pariṡkāram,
veṡabhūṡāmityartha:, agrahīt =

grhītavān ||20||

ādāya tāpasākalpamanalpaguṇagumbhitam |

ācchādya tena cātmānamadhatta tapasi sthitim ||21||

@199

ādāyeti | (sa: = siddhārtha:) analpaguṇagumphitam =
bahuguṇapūrṇam, tāpasā-

kalpam = tāpasaveṡam, grhītvā, tena = veṡeṇa ca,
ātmānam = svam, ācchādya =

ācchādanaṃ krtvā, tapasi = tapaścaryāyām, sthitim =
sthānam, adhatta =

svīcakāra ||21||

athāvalokya lokeśaṃ dīkṡitaṃ śakradiṅmukham |

ānandamandahasitairiva pāṇḍaratāmayāt ||22||

atha = taponiṡṭhāgrahaṇānantaram, śakradiṅmukham =
indradikprārambhabhāga:, loke-

śam = lokaśreṡṭhaṃ tam, dīkṡitam = tapodīkṡāyuktam,
avalokya = drṡṭvā; ānandajai:,

mandahasitai: = smitahāsyai:, ivetyutprekṡāyām,
pāṇḍaratām = dhavalatām, ayāt =

jagāma | prabhātakāla: sannihita iti bhāva: ||22||

samastalokanāthasya tasya śāsturivājñayā |

śatamanyudiśā'dhatta sandhyāpāṭalamambaram ||23||

samastetyādi | tasya = amuṡya, samastalokanāthasya =
samastajanaśreṡṭhasya,

śāstu: = siddhārthasya, ājñayā = ādeśeneva,
śatamanyudiśā = prācī dik, ambaram =

vastram, ākāśaṃ, sandhyā = sandhyāvacca, pāṭalam =
śvetaraktavarṇam, "śvetaraktastu

pāṭala:" ityamara: | adhatta = dhāritavatī |
siddhārthājñayā prācī digapi kaṡāya-

vastramadhatta iti śleṡamūlakahetūtprekṡā ||23||

tasyāvalokanāyaiva śākyavaṃśaśikhāmaṇe: |

adhyāsta kūlakūṭastha: prathamādriṃ gabhastimān ||24||

tasyeti | śākyavaṃśasya = śākyakulasya, śikhāmaṇe: =
śiromaṇe:, tasya =

siddhārthasya, avalokanāya = darśanāya, ivetyutprekṡāyām,
kulasya = śākyavaṃśasya,

kūṭastha: = mūlapuruṡa:, gabhastimān = sūrya:,
prathamādrim = udayagirim, adhyāsta =

adhitasthau ||24||

@200

ajñānamevaṃ jagatāmapasārya tvayetyapi |

asyādiśanniva ravirandhakāramapākarot ||25||

ajñānamiti | ravi: = sūrya:, "tvayā = siddhārthena, evam =
tapasā bodhimupa-

labhya tayā, jagatām = lokānām, ajñānam =
avidyāndhakāra:, apasāryam =

apasāraṇīyam," ityapi = etadapi, asya = siddhārthasya krte,
ādiśan = ājñāṃ

kurvan, svapravrttyā sūcayan ityartha: | ivetyutprekṡāyām;
jagatām = lokānām,

andhakāram = tama:, apākarot = apākrtavān ||25||

jñānālokastrijagatāmevameva tvayeti ca |

asyādiśannivālokamāviścakre vikartana: ||26||

jñānetyādi | tvayā = siddhārthena, trijagatām =
lokatrayasya, jñānāloka: =

jñānarūpaprakāśa:, "āloko darśanoddyotau" ityamara:,
evameva = itthameva,

āviṡkaraṇīya iti śeṡa:, iti = itthañca, asya =
siddhārthasya krte, ādiśan =

ādeśaṃ kurvanniva, svapravrttyā sūcayanniva |
ivetyutprekṡāyām | vikartana: =

sūrya:; "vikartanārkamārtaṇḍamihirāruṇapūṡaṇa:"
ityamara: | ālokam = prakāśam,

āviścakre = āviṡkrtavān ||26||

dīkṡite bhūbhrtāṃ nāthe nirviṇṇā iva bhūbhrta: |

aruṇātapalakṡeṇa cakrire valkadhāraṇam {1.
^dhāraṇā-ma^ |} ||27||

dīkṡite iti | bhūbhrtām = rājñām, parvatānāṃ ca;
nāthe = svāmini, dīkṡite =

dīkṡāṃ prāpte sati; bhūbhrta: = rājāna:, parvatāśca;
nirviṇṇā: = nirvedayuktā:,

viraktā iva santa:, aruṇātapalakṡeṇa = aruṇātapavyājena;
valkadhāraṇam = cīra-

dhāraṇam, cakrire = akārṡu: ||27||

ādityabandhorbodhaikasindho: samudayādiva |

prabodhamudrāmabhajan sakalā: kamalākarā: ||28||

@201

ādityetyādi | bodhaikasindho: = jñānanidhe:; ādityabandho:
= siddhārthasya,

tadvaṃśyatvāt; samudayāt = udgate:; sakalā: = samagrā:,
kamalākarā: = nalinya:;

prabodhamudrām = jñānamudrām, abhajan = prāpnuvat |
satāmasādhāraṇā guṇā: sva-

vaṃśyānanusarantīti gamyate ||28||

krtakrtyaṃ tamuddiśya krtāñjalipuṭā iva |

ābaddhamukulāstasthuraśeṡā: kumudākarā: ||29||

krtakrtyamiti | tam = siddhārtham, krtakrtyam =
krtārtham, uddiśya = lakṡyī-

krtya; aśeṡā: = nikhilā:, kumudākarā: = kumudinya:,
ābaddhamukulā: = dhrta-

kuḍmalā:, santa:, tasyu: = sthitā: | ivetyutprekṡāyām
||29||

sanmārgadeśikasyāsya tīrthikā iva tejasā |

tapanasya samākrāntāstārakā nistviṡo'bhavan ||30||

sanmārgetyādi | satām = sajjanānām, mārgasya =
muktimārgasya, ākāśa-

mārgasya ca; deśikasya = upadeṡṭu:, asya = siddhārthasya;
tejasā = pratāpena;

tīrtham = śāstrameṡāmastīti tīrthikā: = "tīrtha
śāstre gurau yajñe" iti

hemacandra: | tapanasya = sūryasya; "tapana: savitā ravi:"
ityamara: | samā-

krāntā: = ākrāntā:, tārakā: = nakṡatrāṇi, nirgatā: =
naṡṭā:, tviṡa: = kāntayo

yābhyastā: = kāntirahitā:, abhavan = babhūvu: ||30||
avakāśapradānārthamiva tatkīrtisaṃhate: |

aśeṡamāśāvivaramānaśe'tiviśālatām ||31||

avakāśeti | tasya = siddhārthasya, kīrtisaṃhrte: =
yaśa:samūhasya; avakāśa-

sya = avasthānadeśasya, pradānārtham = pradānahetave;
aśeṡam = nikhilam;

āśānām = diśām, vivaram = bhāga:, ativiśālatām =
ativaipulyam;

ānaśe = prāpa ||31||

@202

siddhārthamukhaśītāṃśuṃ drṡṭvā dīptaṃ divā'pi ca |

vrīḍāvaśādiva vidhurbabhūva vigatacchavi: ||32||

siddhārthetyādi | divā'pi = divase'pi; apiśabdena
rātrimātradīptāt

candrād vyatirekī vyajyate | siddhārthasya mukharūpiṇaṃ
śītāṃśum = candram, drṡṭvā =

avalokya, vidhu: = candra:, vrīḍāvaśāt = lajjāvaśāt;
ivetyutprekṡāyām; vigata-

cchavi: = vinaṡṭakānti:, abhavat = babhūva ||32||

jagadekagurostasya darśanādiva dīptimān |

vigatodayarāgaśrīrviveśākāśamāśramam ||33||

jagadityādi | jagata: = lokasya, ekaguro: =
ekamātrādhiṡṭhāyakasya, tasya =

siddhārthasya; darśanāt = avalokanāt; dīptimān =
kāntimān; sūrya iti śeṡa:;

vigatā = vinaṡṭā, udaye sthitā, rāgaśrī: =
aruṇakāntiryasmāt sa:; anyatra-

vigatodayā = utpattiśūnyā, rāgaśrī: =
viṡayābhilāṡasampat yasmāt sa:;

ākāśam = gaganam, anyatra = śūnyam; āśramam = sthānam;
viveśa = praviṡṭavān |

manorathaśataprāptapravrajyārasanirvrta: |

dināni kānicit tasyāstīre cikṡepa deśika: ||34||

manoratheti | manorathānām = saṅkalpānām, śatena =
etasaṅkhyayā, prāptā-

yā: = adhigatāyā:; pravrajyāyā: = saṃnyāsasya, rasena =
ānandena, nirvrta: = sukhita:,

deśika: = guru: = siddhārtha:; tasyā: = anavamānadyā:,
tīre = taṭe; kānicit = kati-

payāni; dināni = divasāni; cikṡepa = nināya ||34||

anyedyuratha bhikṡārthamādibhikṡurbubhukṡita: |

vyatītya dūramadhvānaṃ bimbasārapurīmagāt ||35||

anyedyuriti | atha = anantaram; anyedyu: = anyasmin dine;
bubhukṡā

asya sañjāteti bubhukṡita: = kṡudhita; "bubhukṡita: syāt
kṡudhito jighatsu-

raśanāyita:" ityamara: | ādibhikṡu: = bhikṡuśreṡṭha:;
dūram = nātisamīpam;

@203

adhvānam = mārgam, vyatītya = atikramya; vimbasārasya =
etadākhyasya rājña:;

purīm = nagarīm; agāt = iyāya ||35||

bimbasārapurīvarṇanam

viśaṅkaṭaśilāsālavijitāvadhibhūdharān |
pātālāgādhaparikhāpalvalīkrtasāgarām ||36||

kīdrśī sā bimbasārapurī ?-iti jijñāsāyāṃ tāmeva
vivrṇoti kavi:

ṡaḍbhi: ślokai: kulakena-viśaṅkaṭetyādinā |
viśaṅkaṭena = prthunā; śilā-

sālena = śilāmayaprākāreṇa, vijita: = avadhibhūta:,
bhūdhara; = lokāloko yasyā-

stām; "viśaṅkaṭaṃ prthu brhat", "prākāro varaṇa:
sāla:" iti cāmara: | pātā-

laparyantam = rasātalaparyantam, agādhayā = atigabhīrayā,
parikhayā = kheyena, "kheyaṃ

tu parikhā" ityamara: | palvalīkrta: = alpasara:krta:;
"veśanta: palvalaṃ

cālpasara:" ityamara: | sāgara: = samudro yasyāstām |
"bimbasārapurīmagāt'

iti pūrveṇa sambandha: ||36||

ghoṭīkhurapuṭīkoṭikroḍīkrtadharātalām |

mādyanmadāvalādhīśamadapaṅkilavīthikām ||37||

ghoṭītyādi | ghīṭīnām = aśvajātīnām;
jātivācitvānḍīṡ | "ghoṭa-

saindhavagandharvā haya-vāji-turaṅgamā:" iti rabhasa: |
khurapuṭīnām = śaphapradeśā-

nām; koṭibhi: = etatsaṅkhyābhi:, kroḍyām = bhujāntare
krtam; "na nā kroḍaṃ

bhujāntaram" ityamara: | vyāptamiti yāvat; dharātalam =
bhūtalam, yasyāṃ tāṃ

tathoktām; mādyatām = madayuktānām; madāvalādhīśānām
= jagādhipānām;

madai: = dānajalai:; paṅkilā: = kardamavatya:; vīthikā: =
rathyā:, yasyāṃ tāṃ tatho-

ktām | `bimbasārapurīmagāt' iti pūrveṇa sambandha: ||37||

@204

māṇikyasaudhavalabhīvalamānamarālikām {1.^varālikām-ma^
|} |

vātāyanamukhodīrṇadhūmarājivirājitām ||38||

māṇikyetyādi | māṇikyānāṃ saudhavalabhīṡu =
prāsādagopānasīṡu; vala-

mānā: = sañcarantya:; marālikā: = haṃsayoṡitā yasyāṃ
tām | vātāyanānām =

gavākṡāṇām; mukhebhya: = vivarebhya:, udīrṇayā =
udgatayā; dhūmarājyā = dhūmapaṃktyā,

virājitām = śobhitām; `bimbasārapurīmagāt' iti pūrveṇa
sambandha: ||38||

bālācalatulākoṭivācālaharidañcalām {2.
bālācalattulā^-ma^ |} |

mandānilasamādhūtadhvajacūḍālamandirām ||39||

bālācaleti, bālānām = strīṇām, calābhi: =
cañcalābhi:, tulā-

koṭibhi: = nūpurai:; vācālāni = mukharāṇi;
haridañcitāni = digantāni, yasyāṃ

tām; "pādāṅgadaṃ tulākoṭimañjīro nūpuro'striyām"
ityamara: | mandāni-

lena = mandavāyunā, samādhūtena = kampitena, dhvajena =
patākayā, cūḍālāni =

śikhāvanti, mandirāṇi = grhāṇi yasyāṃ tām |
"bimbasārapurīmagāt" iti

pūrveṇa sambandha: ||39||

valārikārmukasmeramaṇitoraṇamāṃsalām |

vallīkisalayārabdharathyāvandanamālikām ||40||

balārītyādi | balārikārmukeṇa = indradhanuṡā, smereṇa =
prakāśamānena, maṇi-

toraṇena = maṇimayabahirdvāreṇa, māṃsalām = vrddhām;
pravrddhakāntimityartha: | vallī-

kisalayai: = latāpallavai:, ārabdhā: = krtā:, rathyāsu =
pradhānavīthiṡu; uttolitā:,

vandanamālikā: = toraṇasrajo yasyāṃ tām, "toraṇāgre tu
maṅgalyaṃ dāmavandana-

mālikā" iti hemacandra: | `vimbasārapurīmagāt" iti
pūrveṇa sambandha: ||

viśālaviśikhābhogamekhalojjvalamadhyamām |

vihāravāpikāvīcīsamīcīnopaśākhikām {3.
paśalyakām-ma^ |} ||41||

@205

viśāletyādi | viśālānām = vistrtānām, viśikhānām =
rathyānām,

"rathyā pratolī viśikhā" ityamara: | ābhoga eva = vistāra
eva, mekhalā =

kāñcī, tayā ujjvala: = prakāśamāna:; madhyama: =
madhyabhāgo yasyāstām, vihāra-

vāpikānām = krīḍāvāpīnām, vīcibhi: = samīcīnā: =
kṡālitā, upaśākhina: =

samīpasthavrkṡā: yasyāstām | "bimbasārapurīmagāt" iti
pūrveṇa sambandha: ||

tatra bhikṡāṃ samādātuṃ tapodhanaśikhāmaṇi: |

vīthīṡu vīthīṡu śanairvijahāra vināyaka: ||42||

tatreti | tatra = bimbasārapuryām, tapodhanaśikhāmaṇi: =
rṡiśreṡṭha:, vināyaka: =

siddhārtha:; "daśabalo'dvayavādī vināyaka:" ityamara: |
vīthīṡu vīthīṡu =

prativāthi, śanai: = mandam; vijahāra = vihāra krtavān
||42||

mohāpanodamapyenaṃ munīndramabhivīkṡitā: |

mugdhā vidagdhā: sakalā mohanidrāṃ prapedire ||43||

mohetyādi | enam = imam, mohāpanodam = ajñānanivartanam;
mohamapanuda-

tīti "karmaṇyaṇ" (pā^ sū^ 3.2.1) ityaṇ pratyaya: |
munīndram =

muniśreṡṭham; abhivīkṡitā: = abhito
vīkṡitumārabdhavatya:, ādikarmaṇi karttari-

kta: | sakalā: = samagrā:, vidagdhā: = cāturyamayya:;
mugdhā: = ramaṇīyā:, yoṡita: =

striya:; mohanidrām = moharūpāṃ nidrām; prapedire = pāyu:
| siddhārthasya sarva-

mohanivartakatve'pi
rūpalāvaṇyādivastuśakteranyathākartumaśakyatvāt
strīṇāṃ

mohaprāpti:-ityādinā pratīyamānasya virodhasya parihārād
virodhābhāso-

'laṅkāra: ||43||

vigatonmeṡasammeṡaviṡphārīkrtacakṡuṡām |

manobhavārirapyāsāṃ manobhavamajījanat ||44||

vigatetyādi | vigatau = vinaṡṭau, unmeṡa-sammeṡau =
unmīlana-nimīlane,

yasmin karmaṇi tad yathā syāt tathā; viṡphārīkrtāni,
cakṡūṃṡi = netrāṇi,

yābhistāsām; āsām = bimbasārapuranārīṇām; manobhavam =
kāmavikāram,

@206

manobhavasya = madanasya, ari: = śatru:, siddhārtha:;
ajījanat = ajanayat | virodha-

parihāra: pūrvavat ||44||

tatra bhikṡāṃ samādāya śikṡāpādavicakṡaṇa: |

tadabhyarṇagataṃ tūrṇaṃ śiloccayamaśiśriyat ||45||

tatra = bimbasārapuryām; bhikṡām = bhikṡānnam; samādāya
= samyaggrhītvā;

śikṡāyā: = tapo'bhyāsasya, āpāde = sampādane,
vicakṡaṇa: = kuśala:; tasyā: =

bimbasārapuryā:; abhyarṇam = samīpam; gatam = sthitam;
tūrṇam = unnatam; śilo-

ccayam = parvatam;
"adri-gotraṃ-giri-grāvācala-śaila-śiloccayā:" ityamara:;

aśiśriyat = āruroha ||45||

pāṇḍaraparvatavarṇanam

upakaṇṭhakalālāpakālakaṇṭhamanoharam |

kaṇṭhīravakarāghātacūrṇīkrtagajākulam ||46||

atha pañcabhi: padyaistameva parvataṃ kulakena viśinaṡṭi
kavi:-upakaṇṭhe-

tyādinā | upakaṇṭham = samīpe, kalā: = manoharā:,
ālāpā: = vāco yeṡāṃ tai:,

kālakaṇṭhai: = nīlakaṇṭhai: mayūrai:, manoharam = ramyam,
kaṇṭhīravāṇām = siṃhānām,

karāghātai: = hastatāḍanai:, cūrṇīkrtai: =
ślathagātrai:, gajai: = hastibhi:, ākulam =

vyāptam | `śiloccayamaśiśriyat' iti pūrveṇa sambandha:
||46||

vetaṇḍaśuṇḍādaṇḍābhakuṇḍalīśvaramaṇḍitam |

śikhaṇḍimaṇḍalārabdhatāṇḍavaṃ pāṇḍarāhvayam {1.
vāṇḍarā^-ma^ |} ||47||

vetaṇḍetyādi | vetaṇḍānām = gajānām,
śuṇḍādaṇḍānām = karihastānām,

ābheva ābhā = kāntiryeṡāṃ tai:, kuṇḍalīśvare: =
sarpaśreṡṭhai: maṇḍitam = alaṃkrtam,

"vetaṇḍa: karaṭī gaja:" iti trikāṇḍaśeṡa: |
"śuṇḍāpi jalahastinyām

madirā-kari-hastayo" iti viśva:; kuṇḍalī
gūḍhapāccakṡu:śravā:" ityamara: |

@207

śikhaṇḍa: = varham, eṡāmastīti śikhaṇḍina: = mayūrā:,
teṡāṃ maṇḍalena = samūhena,

ārabdham = prakāntam, tāṇḍavam = uddhatanartanam, yasmin
tam, "śikhaṇḍo varha-

cūḍayo:" iti hemacandra: | pāṇḍarāhvayam =
pāṇḍaranāmakam | "śiloccaya-

maśiśriyat" iti pūrveṇa sambandha: ||47||

viśālaśikharoddeśaviśrāntajaladādhvagam |

viharanmattamātaṅgapunaruktamahopalam ||48||

viśāletyādi | viśāle = vistrte, śikharoddeśe =
śrṅgadeśe, viśrāntā: =

khedamapākurvanta:, jaladā: = meghā eva adhvaṃ gacchantīti
adhvagā: = pathikā:,

yasya tam; viharadbhi: = krīḍadbhi:, mattamātaṅgai: =
unmattagajai:, punaruktā: = dvigu-

ṇitā:, mahopalā: = brhacchilā: yasmiṃstam |
"śiloccayamaśiśriyat" iti

pūrveṇa sambandha: ||48||

viśaṅkaṭaśilākoṭipāṭitāmbarakoṭaram |

pañcāsyapāṇiparyastagajamauktikavistrtam ||49||

viśaṅkaṭetyādi | viśaṅkaṭābhi: = prthubhi:,
śilākoṭibhi: = pāṡāṇāgrai:,

pāṭitam = vidāritam, ambaram = gaganameva, koṭaram = chidram
yasya tam,

"niṡkuha: koṭaraṃ vā nā" ityamara: | pañcāni =
vistrtāni, āsyāni = mukhāni

yeṡāṃ teṡām, siṃhānām, pāṇibhi: = hastai:, paryastai:
= vikīrṇai:, gajānām = hasti-

nām, mauktikai: = muktāsamūhai:, vistrtam = ācchāditam,
"śiloccayamaśi-

śriyat" iti pūrveṇa sambandha: ||49||

nirjharīpūranirdhautakaladhautaśilātalam |

mekhalopāntavilasatpulindaprtanāpatim ||50||

nirjharītyādi | nirjharīṇām = girinadīnām, pūreṇa =
pravāhena, nirghautam =

kṡālitam, kalaghautasya = suvarṇasya, śilātalam =
śilātaṭaṃ yasya tam, mekhalāyā: = 

@208

girinitambasya, upānte = samīpe, vilasan = bibhrājan,
pulindasya = kirātasya,

prtanāyā: = senāyā:, pati: = svāmī yasya tam;
"mekhalādrinitambe syād

rasanā-khaṅgabandhayo:" iti hemacandra: |
"śiloccayamaśiśriyat" iti pūrveṇa

sambandha: ||50||

taḍāke tasya siddhārtha: snātvā nikaṭavartini |

sthitvā taṭaśilāpaṭṭe bhikṡānnarasamanvabhūt ||51||

taḍāke iti | siddhārtha: = rājakumāra:, tasya = parvatasya,
taḍāke = sarasi,

snātvā = snānaṃ krtvā, nikaṭavartini = samīpavartini,
taṭaśilāpaṭṭai: = taṭasthita-

śilāphalake, bhikṡānnarasam = bhikṡāsampāditānnarasam,
anvabhūt = anubabhūva ||

aparedyurvinirgatya tasmādeṡa purāntare | piṇḍapātavidhiṃ
krtvā prāpadabhyarṇakānanam ||52||

aparedyuriti | aparedyu: = anyasmin ahani, eṡa: = siddhārtha:,
tasmāt

pāṇḍaraparvatapradeśāt, vinirgatya = niṡkramya, purāntare
= anyasminnagare grāme vā,

piṇḍasya = bhikṡānnasya, pātavidhim = udare pātanakarma,
bhikṡānnabhojanamityartha:,

krtvā = vidhāya; abhyarṇakānanam = sannihitavanam; prāpat
= prāpnot ||52||

taḍ+ākanikaṭe nadyāstaṭe śaile ca kānane |

nivasan divasāneṡa ninye mānyo bahūnapi ||53||

taḍāketyādi | eṡa = tapasvī siddhārtha:, mānya: =
jagatāṃ pūjya: san, kadā=

cit, taḍākanikaṭe = kasyacit sarovarasya nikaṭe, kadācit,
nadyā: = kasyāścit

saritastaṭe = tīre, kasmiṃścit śaile = parvate vā, kānane
= vane vā, nivasan =

vāsaṃ kurvan, bahūn = analpān, divasān = dināni, ninye =
yāpayāmāsa ||53||

tapovaneṡu dhanyeṡu du:sādhāni tapāṃsyapi |

cacāra dhīrahrdaya: saṃsārakleśaśāntaye ||54||

@209

tapovaneṡviti | ayaṃ ghorahrdaya: = dhairyaśālī,
siddhārtha:, dhanyeṡu = siddhārtha-

sambandharūpadhanaṃ labdhavatsu, mahābhāgyavatsvityartha:,
tapovaneṡu = tapa:sthalabhūta-

kānaneṡu, saṃsāre = jagati, ye kleśā: =
jarāmaraṇādayasteṡāṃ śāntaye = nivrttyai:,

du:sādhāni = itarai: sādhayitumaśakyāni, tapāṃsi =
kliṡṭakarmāṇi, cacāra =

ācaritavān ||54||

aprāpya nirvāṇapadaṃ duścaraiścaritairapi |

ko vā'bhyupāyastasyārthe bhavedityākulo'bhavat ||55||

aprāpyeti | (sa: siddhārtha:) duścarai: = ācaritumaśakyai:;
caritai: =

anuṡṭhānai:; bhāve kta:; nirvāṇapadam = muktipadam,
aprāpya = alabdhvā, tasya = nirvā-

ṇasya; arthe = viṡaye; "arthe viṡayārthakāraṇavastuṡu"
ityamara: | ko vā,

anya:, abhyupāya: = sādhanam; bhavet = syāt-iti = evam;
ākula: = vyagra:,

cintita ityartha:; abhavat = abhūt ||55||

ekadā pāramībhāgyaparipākaprakāśanam |

svapnapañcakamadrākṡīt sucaritranidhi: {1. ^sudhī:-ka^ |}
prage {2. prabhu:-ma^ |} ||56||

ekadeti | ekadā = ekasmin kāle; sucaritānām =
śobhanacaritrāṇām,

nidhi: = ākara:, siddhārtha:; paramasya bhāva: pāramī,
"guṇavacanabrāhmaṇādibhya:

karmaṇi ca" (pā^ sū^ 5.1.124) iti bhāve ṡyatri,
ṡitvānṅīṡi,

"halastaddhitasya" (pā^ sū^ 6.4.150) iti yalope siddhaṃ
rūpam; tasyai

yad bhāgyam = adrṡṭaviśeṡa:, tasya paripākasya =
phalonmukhatvasya, prakāśanam =

sūcakam; svapnapañcakam = pañca svapnān; prage =
prāta:kāle; "prage prāta:

prabhāte ca" ityamara: | adrākṡīt = draṡṭavān ||56||

drṡṭvā'vabudhya svapnārthaṃ pratyavetya vicakṡaṇa: |

niścikāyāhamadyaiva nirvrtiṃ prāpnuyāmiti ||57||

@210

drṡṭveti | (sa: = tapodhana:) drṡṭvā = avalokya,
svapnamiti śeṡa:, avabudhya =

jāgaritvā; svapnārtham = svapnadrṡṭasvapnaprayojanam,
pratyavetya = jñātvā; "aham =

siddhārtha:, adyaiva = asminneva dine, nirvrtim = nirvāṇam,
prāpnuyām = labheyam"

iti = ittham, niścikāya = niracinot ||57||

krtvā dinamukhācāraṃ bhikṡāvelāṃ pratīkṡya sa: |

āsāñcakre vaṭasyādha: pūjāvihitasatkrte: {1.
prajāvihita^-ma^ |} ||58||

krtveti | sa: = tapodhana:; dinamukhe = pratyūṡe, ya ācāra:
= karma, tam; krtvā =

vidhāya, bhikṡāvelām = bhikṡāsamayam; pratīkṡya =
pratīkṡāṃ krtvā; pūjābhi: =

arcanābhi:, vihitā = krtā, satkrti: = satkāro yasya tasya,
vaṭasya = vaṭavrkṡasya

(pippalasya ?), adha: = adha:pradeśe; āsāñcakre = tasthau
||58||

pāyasabhojanam

atha kācid viśālākṡī devatāṃ tannivāsinīm |

adhikrtya tadā ninye pāyasaṃ prārthanāparā ||59||

atheti | atha = vaṭamūlasthityanantaram; tadā = tasmin kāle;
tannivāsi-

nīm = vaṭavrkṡādhiṡṭhātrīm, devatām = devaviśeṡam;
adhikrtya = uddiśya; kācit;

viśālākṡī = viśālanayanā, prārthanāparā =
abhīpsitasiddhiyācanaparā, pāya-

sam = kṡīreṇa samprktaṃ pakvamodanam, ninye = anaiṡīt
||59||

tacchaṅkayaiva sā tasmai dadau pātreṇa pāyasam |

tadādāya mahāsattvo yayau nairañjarātaṭam ||60||

tadityādi | tacchaṅkayaiva =
vaṭādhiṡṭhitadevatāsandehenaiva, sā = nārī, tasmai =

siddhārthāya; pātreṇa = bhājanena; upalakṡitamiti śeṡa:,
dadau = dattavatī | tat

pāyasam = kṡīrapakvaudanam; sa mahāsattva: =
mahāvyavasāya:; "sattvaṃ dravye guṇe

citte vyavasāyasvabhāvayo:" iti hemacandra: | ādāya =
grhītvā; nairañjarā-

taṭam = nairañjarānadītīram; yayau = ayāsīt ||60||

@211

tasyā: śaranniśākāśavimale salile muni: |

snātvā suvarṇapātrasthaṃ bubhuje pāyasaṃ budha: ||61||

tasyā iti | muni: = siddhārtha:; tasyā: =
nairañjarānadyā:, śaranniśāyām =

śāradyāṃ rātrau, ākāśavad = gaganavat, vimale =
paryavadāte; salile = jale;

snātvā = snānaṃ vidhāya; suvarṇapātrastham =
suvarṇamayabhājane sthitam, pāyasam =

kṡīramiśritaudanam; bubhuje = bhuktavān ||61||

sālakānanavarṇanam

tata: kisalayālokabālātapavilāsini |

manojñakokilālāpavācālaharidañcale ||62||

tata iti | tata: = pāyasabhojanānantaram; kisalayānām =
pallavānām,

āloka: = prakāśa eva bālātapa: = bālasūrya:, tena
vilasatīti tasmin; manojñai: =

sundarai:; kokilālāpai: = pikadhvanibhi:; vācālāni =
mukharāṇi, haridañca-

lāni = digantāni, yasya tasmin; "sālakānane tāpaṃ nināya"
ityagrimeṇa

ślokena saha sambandha: ||62||

mandānilādhūtalatāḍolādurlalitālini |

bālacūtāṃkurāsvādamodamānavanapriye ||63||

mandetyādi | mandānilena = mandavāyunā; ādhūtāsu =
kampitāsu, latāsu =

vallarīṡveva, ḍolāsu = krīḍāyantreṡu; durlalitā: =
garvitā:, alaya: = bhramarā:;

yasmiṃstasmin; bālacūtāṃkurāṇām = navyāmrapallavānām,
āsvādena = rasena,

modamānā: = tuṡyanta:; vanapriyā: = pikā:, yasmiṃstasmin;
"vanapriya: parabhrta:

kokila; pika ityapi" ityamara: | yasmiṃstasmin |

"sālakānane tāpaṃ

nināya" ityagrimeṇa saha sambandha: ||63||

@212

mandārakorakasyandimakarandasugandhini |

madagandhavahaspandakandalīkrtakautuke ||64|| mandāretyādi |
mandārakorakebhya: = pārijātakalikābhya:, syandibhi: =

prasravadbhi:, makarandai: = puṡparasai:, sugandhini =
surabhiṇi; madagandhavahasya = mada-

janakavāyo:; spandena = sparśena, kandalīkrtam = vardhitam,
kautukam = santoṡo

yasmiṃstasmin | "sālakānane tāpaṃ nināya" ityagrimeṇa
saha sambandha: ||64||

utphullamañjarīpuñjapiñjarīkrtasatpathe |

bhramadbhramarajhaṅkārahuṅkāracakitādhvage ||65||

utphulletyādi | utphullena = vikacena, mañjarīpuñjena =
puṡpastabaka-

rāśinā, piñjarīkrta: = piṅgalīkrta:, satpatha: =
ākāśamārgo yasya tasmin;

bhramatām = bhramaṇaṃ kurvatām, bhramarāṇāṃ
jhaṅkārādeva = huṅkārādeva, cakitā: =

bhītā:, adhvagā: = pathikā:, yasmiṃstasmin | "sālakānane
tāpaṃ nināya"

ityagrimeṇa saha sambandha: ||65||

vihaṅgapakṡavikṡiptaparāgabharapāṃsule |

mākandamadhusandohajambālitamahītale ||66||

vihaṅgetyādi | vihaṅgānām = pakṡiṇām, pakṡai: =
chadai:, vikṡiptena = vikī-

rṇena, parāgabhareṇa = dhūlibhāreṇa, pāṃsule = dhūsare,
mākandānām = āmrāṇām, madhu-

sandohena = madhupravāheṇa, jambālitam = kardamitam,
mahītalam = bhūpradeśo yasmiṃ-

stasmin | "sālakānane tāpaṃ nināya" ityagrimeṇa saha
sambandha: ||66||

praphullasumanovallīmatallīyutamārute |
vasantakālasāmantasāmrājyamaṇimaṇḍape ||67||

praphulletyādi | praphullā: = vikacā:, sumanasa: =
puṡpāṇi, teṡāṃ vallī-

matallibhi: = latāśreṡṭhai:, yuta: = saṅgata:, māruta: =
vāyu:, yasmiṃstasmin; vasanta-

@213

kāla eva, sāmanta: = sannihitarāja:, tasya yat sāmrājyam =
ādhipatyam,

tasya maṇimaṇḍape = maṇimayamaṇḍape | "sālakānane
tāpaṃ nināya" ityagrimeṇa

saha sambandha: ||67||

tālī-tamāla-hintālabahule sālakānane |

sthitvā mādhyandinaṃ tāpaṃ nināya naranāyaka: ||68||

tālītyādi | tālītamālahintālabahule =
tālādivrkṡaviśeṡai: pūrṇe, sāla-

kānane = sālavrkṡāṇāṃ vane, sthitvā, naranāyaka: =
naraśreṡṭha: siddhārtha:, mādhyandinam =

madhyāhnabhavam, tāpam = uṡṇam, nināya = dūrīcakāra
||68||

bodhiprāpti:

dināvasāne samprāpte yāmamātrāvadhau yata: |

utthāya bhagavān bodhiṃ prapede prājyavikrama: ||69||

dināvasāna iti | dināvasāne = sāyaṅkāle, samprāpte =
āgate sati,

"prabhūtaṃ pracuraṃ prājyam" ityamara: | prājyavikrama: =
prabhūtavikrama:, bhagavān =

lokasvāmī, yāma eva yāmamātram avadhi: = sīmā, yasya
tasmin, utthāya =

utthito bhūtvā; bodhim = aśvatthavrkṡam, "pippalo
bodhiraścattha:" iti

ratnakośa: | prapede = gatavān ||69||

brahmaṇopahitān darbhān ādāya nijapāṇinā |

cikṡepa deśikavara: prācye bodhimahītale ||70||

brahmaṇeti | sa deśikavara: = upadeśakaśreṡṭha:
siddhārtha:, brahmaṇā = ādidevena,

upahitān = ānītān, darbhān = kuśasamūhān, ādāya =
grhītvā, nijapāṇinā =

svahastena, prācye = prāgbhave, bodhimahītale =
aśvatthāvrtabhūpradeśe, cikṡepa =

akṡipat ||70||

@214

tatra kandarpadarpāṇāmbhedyamatikomalam |

aparājitaparyaṅkam āvirāsīnmahāsanam ||71||

tatreti | tatra = bodhitalaprācyabhāge; kandarpadarpāṇām =
madanāhaṅkārai:;

"krtyānāṃ kartari vā" (pā^ sū^ 2. 3. 71) iti ṡaṡṭhī;
abhedyam = bheda-

yitumaśakyam; aparājita: = avijita:, paryaṅka: =
āsanaviśeṡo yasmiṃstat;

mahāsanam = śreṡṭhāsanam; āvirāsīt = āvirbabhūva
||71||

ārurohāsanaṃ tuṅgam anaṅgaripumadbhutam |

aṃśumāniva pūrvādrim aśeṡajanabodhaka: ||72||

āruroheti | aśeṡāṇām = nikhilānām, janānām =
lokānām; bodhaka: =

ajñānanivartaka:, nidrānivartakaśca; sa tapasvī
siddhārtha:; tuṅgam = unnatam,

anaṅgaripum = madanaśatrum, nirvedajanakamityartha:; āsanam,
= pīṭham; aṃśumān =

sūrya:; pūrvādrim = udayādrim, iva; āruroha = ārūḍhavān
||72||

ārūḍhabodhiparyaṅkam abhaṃguraguṇaṃ surā: |

amumārebhire stotum avāṅmanasagocaram ||73||

ārūḍhetyādi | surā: = devā:, ārūḍha: = upaviṡṭa:,
bodhiparyaṅka: = bodhi-

mūlastha: paryaṅko yena tam: abhaṃgurā: = avināśina:,
nityā iti yāvat; guṇā: =

sadguṇā: yasya tam; vāk ca manaśca vāṅmanase, tayo:
gocara: = viṡayo na

bhavatīti tādrśam, amum = siddhārtham, stotum = stutiṃ
kartum, ārebhire = prāra-

bdhavanta: ||73||

@215

buddhastotram

nama: suguṇamāṇikyasindhave {1. sadguṇa^-ma^ |} ravibandhave
|

nama: saṃsārapāthodhisetave muniketave ||74||

athāṡṭabhi: padyai: stotraprakāramāha-nama ityādi |
suguṇānām = sadguṇā-

nāmeva, māṇikyānām = ratnānām, sindhave = samudrāya;
"sindhu: samudre nadyāṃ ca"

iti viśva: | ravibandhave = ādityabandhave; tadvaiśyatvāt;
saṃsāra eva pāthodhi: =

sāgara:, tasya setave = pulinabhūtāya; uttārakāyetyartha:,
muniketave = muniśreṡṭhāya;

nama: = praṇāma: | astviti śeṡa: ||74||

nama: sakalasaṃkleśahāriṇe guṇahāriṇe |

nama: samastatattvārthavedine'dvayavādine ||75||

nama iti | sakalān = samagrān, saṃkleśān = du:khāni
haratīti tasmai; guṇai: =

sadguṇai:, hāriṇe = manojñāya, "cāru hāri ruciram" iti
hemacandra: |

samastatattvānām = sakalatattvānām, arthavedine =
arthajñāya; advayavādine = buddhāya;

"advayavādī vināyaka:" ityamara: | nama: = praṇāma: |
astviti śeṡa: ||75||

karuṇāpūralaharīparīvāhitacakṡuṡe |

bhāgadheyanidhānāya bhagavan ! bhavate nama: ||76||

he bhagavan = aiśvaryaśālin ! karuṇāpūrasya =
dayāpravāhasya, laharībhi: = maho-

rmibhi:, parīvāhite = parīvāhavat jalocchvāsavat krte,
cakṡuṡī = netre yasya

tasmai, "tasmiṃstveva mahatyaṡaṇ | ūrmi: kallola ullola
laharyutkaliketi ca"

iti vaijayantī | bhāgadheyanidhānāya = bhāgyanidhaye,
bhavate = siddhārthāya; nama: =

praṇāma: | astviti śeṡa: ||76||

kandarpadarpanirbhedakarmaṭhastvaṃ na cāpara: |

pañcānanaṃ vinā ko hi kuñjaraṃ śāsituṃ kṡama: !
||77||

kandarpetyādi | kandarpadarpasya = manmathagarvasya, nirbhede =
ni:śeṡeṇa bhedane,

karmaṭha: = karmaśūra:; "karmaśūrastu karmaṭha:" ityamara:
| karmaṇi ghaṭate iti vigrahe

@216

"karmaṇi ghaṭo'ṭhac" (pā^ sū^ 5.2.35); iti aṭhacpratyaya:
| jitendriya

ityartha:, tvameva = siddhārtha:, asi; na tu kaścid apara: =
anya: | pañcānanam =

siṃhaṃ vinā, kuñjaram = gajam, śāsitum = anuśāsanaṃ
kartum, ko hi kṡama: =

samartha: | astīti śeṡa: ||77||

śūrastvameva durvāragarvatīrthikamardane |

mandareṇa vinā sindhuṃ mathituṃ kena pāryate ! ||78||

durvāretyādi | durvāra: = kaṡṭena vārayituṃ śakya:,
garva: = abhimānam, yeṡāṃ

teṡām, tīrthikānām = matāntarācāryāṇām, mardane =
bhañjane, tvameva = bhavāneva,

śūra: = vīra:, samartha iti yāvat | mandareṇa =
etannāmakena parvatena vinā, sindhum =

samudram; mathitum = viloḍitum, kena = anyena, pāryate =
śakyate ||78||

culukīkaraṇe śūrastvameva bhavavāridhe: |

kumbhayoniṃ vinā ko hi kovida: sindhucūṡaṇe {1.
^śoṡaṇe-ka^ |} ||79||

culukītyādi | bhavavāridhe: = saṃsārasāgarasya,
culukīkaraṇe = ācamane;

tvameva = bhavāneva, śūra: = samartha:; asīti śeṡa:; hi =
yata:; kumbhayonim = aga-

styarṡiṃ vinā, ka: = anya:, sindho: = samudrasya, cūṡaṇe =
pāne, kovida: = samartha: |

astīti śeṡa: ||79||

kuśalo'tra bhavāneva śroṇīvalayabodhane |

ko vā vidhurvinā candraṃ kumudākarahāsane ! ||80||

kuśala iti | atrabhavān = pūjya:; athavā-atra = loke;
bhavān = tvameva;

kṡoṇī valayasya = bhūmaṇḍalasya, tatsthajanasyeti yāvat;
bodhane = jñānopadeśe,

kuśala: = samartho'sti; kumudākarasya = kumudinyā:; hāsane =
vikacīkaraṇe, candram =

śaśinaṃ vinā, ko vā kuśala: = catura: | astīti śeṡa:
||80||

@217

bhavakleśaṃ tvameveśa ! ni:śeṡayitumīśiṡe |

hartumanya: kimīśīta haridaśvādrte tama: ||81||

bhavetyādi | he īśa = prabho ! bhavakleśam =
saṃsāradu:kham, ni:śeṡeṇa śeṡayitum =

vināśayitum, tvameva = bhavāneva, īśiṡe = prabhavasi |
haridaśvādrte = sūrya vinā,

ttama: = andhakāram, hartum = nāśayitum; anya: = apara:;
kimīśīta = prabhavet ||81||

etābhireṡāṃ stutibhiredhamānaguṇodayam |

bodhimūlatalārūḍhaṃ buddhaṃ śuśrāva manmatha: ||82||

etābhiriti | manmatha: = kāma:; eṡām = devānām, etābhi: =
ebhi:,

stutibhi: = buddhamuddiśya krtābhi: stutibhi:; edhamāna: =
vardhamāna:, guṇasyodaya: =

āvirbhāvo yasya tam; bodhimūlatalam = aśvatthamūladeśam,
ārūḍham = upaviṡṭam,

buddham; śuśrāva = aśuṇot ||82||

śrutvā manobhū: kṡubhitāntarātmā viraktabuddhāpaśadaṃ
vijetum |

ko vā'bhyupāyo bhuvane mama syādityāśu
cintājvaranirduto'bhūt {1. jvarajarjaro^-ma^ |} ||83||

iti śrībuddhaghoṡaviracite padyacūḍ+āmaṇināmni
mahākāvye navama: sarga: ||

śrutveti | kṡubhita: = kaluṡita:, antarātmā =
anta:karaṇaṃ yasya sa:;

manobhū: = manmatha:, tāṃ pūrvoktāṃ surai: krtāṃ
buddhastutiṃ śrutvā = ākarṇya;

"virakta: = ni:sprha:, yo buddhāpaśada: = buddhanīca:, tam;
"vihīno'paśado jālma:"

ityamara: | vijetum = parābhavitum, bhuvane = loke, ka:,
abhyupāya: = sāmādi:,

"upāya: sāmabhedādau" iti medinī | mama = manmathasya; syāt
= bhavet" iti =

ittham; āśu = śīghram; cintājvareṇa = cintārūpajvareṇa,
nirduta: = ni:śeṡeṇa

upatapta:; abhūt = babhūva ||

iti padyacūḍ+āmaṇimahākāvyasya kīrttivyākhyāyāṃ
navama: sarga: ||

@218

daśama: sarga:

mārasannaddhatāvarṇanam

atrāntare niviḍamāsthita
bodhimūlamāvegavānabhiṡiṡeṇayiṡurmunīndram |

adhyāsya mattakariṇaṃ giri mekhalākhyamāhūtasainyanivaho
niragādanaṅga: ||1||

atreti | atrāntare = buddhasya devakrtastutyavasare; niviḍam
= atyantam, kriyā-

viśeṡaṇametat `abhiṡiṡeṇayiṡu:' ityatrānveti | āsthitam
= āśritam, bodhi-

mūlam = aśvatthamūlaṃ yena tam, munīndram =
muniśreṡṭham; abhiṡeṇayitum = senayā

abhigantumicchu: = abhilāṡuka:; "yatsenayā'bhigamanamarau
tadabhiṡeṇanam: itya-

mara: | āvegavān = sambhramavān,
"āṭopāvegasaṃrambhasambhramāstu" iti

vaijayantī | āhūta: = ākārita:, sainyanivaha: =
sainyasamūho yena sa:; anaṅga: =

madana:; `girimekhala:' iti ākhyā yasya tam; mattakariṇam =
mattagajam;

adhyāsya = āruhya; niragāt = niścakrāma | sarge'smin
vasantatilakā vrttam |

tallakṡaṇaṃ pūrvamuktam ||1||

nirgatya nihnatadigantarakandareṇa
nirghātabhīmajayadundubhini:svanena |

santrāsitākhilajanena mahābalena sākaṃ śanairavatatāra
dharāmanaṅga: ||2||

nirgatyeti | nihnatā: = ācchāditā:, digantarāṇyeva-
digbhāgā eva,

kandarā: = guhā:, yena tena; "darī tu kandaro vā'strī"
ityamara: | nirghāta: =

vāyvabhighātaśabda:, tadvat, bhīma: = bhayaṅkara:,
jayadundubhini:svana: = vijayabherī-

śabdo yasya tena; "vātāpātastu nirghāta:" iti vaijayantī |
santrāsita: = udve-

jita:, akhilajana: = sakalaloko yena tena; mahābalena =
mahāsainyena, sākam = saha;

anaṅga: = madana:; dharām = prthvīm; avatatāra =
avatīrṇavān ||2||

sambhrāntaśāṅkhikaśatānanapūryamāṇo mārasya
sānnahaniko varaśaṅkhaghoṡa: |

saṃgrāmaśaśvadupalālitapāñcajanyanādasya na vyasana
mabdhiśayasya cakre ||3||

@219

sambhrāntetyādi | sambhrāntānām = paribhrāntānām,
śāṅkhikānām = śaṅkha-

dhyānaṃ śilpaṃ yeṡāṃ teṡām; śatasya =
etatsaṃkhyākānām, ānanai: = mukhai:,

pūryamāṇa: = ādhmāyamāna:; sannahanam = yuddhasannāha:
prayojanamasyeti tathokta:,

varaśaṅkhaghoṡa: = śreṡṭhaśaṅkhadhvani:; abdhau śete
iti abdhiśayastasya = viṡṇo:;

saṃgrāme = yuddhe, śaśvat = asakrt, upalālita: = ādrto
ya: pāñcajanyanāda: =

pāñcajanyaśaṅkha:, tasya nāda: = dhvani: tasya; vyasanam =
āsaktim, na cakre =

na krtavān | madanaśaṅkhaghoṡa: pāñcajanyanādamapi
vijayata iti bhāva: ||3||

nissāṇaghoraninado {1. ^ghoṡaninado-ka^ |}
nikhilāntarikṡakukṡimbhari: prasrmaro makaradhvajasya |

dambholighoṡajanitaśravaṇotsavasya devasya kevalamajāyata
dattaharṡa: ||4||

nissāṇetyādi | makaradhvajasya = madanasya; prasamara: =
prasaraṇaśīla:;

"srdhasyada: vamarac" (pā^ sū^ 5. 2. 160) iti kmaraci rūpam;
nissā-

ṇasya = bādyaviśeṡasya, ghora: = bhayaṅkara:, ninada: =
dhvani: | nissāṇalakṡaṇaṃ tu

saṅgītaratnākare itthaṃ pratipāditam-

"kāṃsyajastāmrajo lauho vottamā madhyamo'dhama: |

ekavaktro mahān vaktre svalpo'dhordhayavākrti: ||

bhrtagarbha: kāṃsyapātrabhārairmahiṡacarmaṇā |

channānano baddhacarmā tadrandhanyastavardhakai: ||

kṡipto'dho vadhravalaye niveśyāvartitairmuhu: |

dviṡadvitrāsajanano nissāṇa: śārṅgiṇodita: ||" iti |
"śabde nināda-ninada-dhvanirdhvāna-rava-svanā:" ityamara: |
nikhilena = sakalena,

antarikṡeṇa = gaganena, kukṡiṃ bibharttīti tādrśa:;
gaganavyāpītyartha: | dambhole: =

aśane:, ghoṡeṇa = śabdena, utpādita: = janita:,
śravaṇotsava: = śrotrānanda:, yasya

tasya; devasya = indrasya; kevalam = atyantam, datta: harṡo
yena sa:, ajāyata = jāyate

sma | nissāṇadhvanirindrasyāpi vismayamakaroditi bhāva:
||4||

mārasenāvarṇanam

vetaṇḍamaṇḍalaviḍambita caṇḍavāyu
vegāvakhaṇḍitakulācalagaṇḍaśailam |

saṃvarta sāgarasamudgatabhaṅgatuṅgatvaṅgattu
raṅgamataraṅgitasarvadikkam {2. ^bhaṅgatuṅga^-ma^ |} ||5||

@220

saptabhi: padyai: madanasya caturaṅgabalaṃ kulakena
varṇayati-vetaṇḍetyādinā |

vetaṇḍamaṇḍalena = gajasamūhena, viḍambitā: = anukrtā:,
caṇḍavāyo: = prabala-

mārutasya, begena = pravāheṇa, avakhaṇḍitā: = vibhaktā:
(cyutā:), kulācalā-

nām = kulādrīṇām, gaṇḍaśilā: = sthūlaśilā: yasya
tat; "gaṇḍaśailāstu cyutā:

sthūlopalā gire:" ityamara: | saṃvarte = pralayakāle,
sāgarāt = samudrāt, samud-

gatā: = samucchritā: ye bhaṅgā: = taraṅgā:, tadvat,
tuṅgā: = uccā:, tvaṅganta: =

calantaśca ye turaṅgamā: = aśvā:, tai: taraṅgitā: =
vyāptā:, sarvā: = akhilā:,

diśa: = kāṡṭhā: yasya tat; "bhaṅgastaraṅga ūrmi:",
"saṃvarta: pralaya: kalpa:"

iti cāmara: | "caturaṅgabalaṃ cacāla" ityagrimeṇa
sambandha: ||5||

āḍhaukamānarathamaṇḍalacakranemidhārā
vidāritadharātalasanniveśam |

pādātapādapatanāśanipāṭyamānapātālasantamasasāndra
rajo'ndhakāram ||6||

āḍhauketyādi | āḍhaukamānasya = gacchata:,
rathamaṇḍalasya = rathacakrasya, nemi-

dhārābhi: = pradhirekhābhi; "nemi: strī syāt pradhi:
pumān" ityamara: | vidārita: =

vibhinna:, dharātalasanniveśa: = bhūpradeśavinyāso yasya
tat; padātīnāṃ samūha:

pādātam = padātisainyasamūha:, tasya pādapatanena =
caraṇāghātenaiva, aśaninā =

vajreṇa, pāṭyamānāt = vidāryamāṇāt pātālāt utthitaṃ
santamasam = andhabhūta =

miva sthitam, sāndram = niviḍam, raja: = dhūlireva andhakāro
yasya tat |

"caturaṅgabalaṃ cacāla" ityagrimeṇa saha sambandha: ||6||
ādhūyamānakaravālakarālakālacchāyāsamuccalanaśādva-
litāntarikṡam |

helāvakuṇḍalitakārmukakānanajyā
viṡphāravegabadhirīkrta viśvalokam ||7||

ādhūyamānetyādi | ādhūyamānānām, karavālānām =
khaḍgānām, yā:

karālā: = danturā:, kālacchāyā: = krṡṇakāntaya:,
tāsāṃ samuccalanena = prasara-

ṇena, śādvalitam = śādā asmin santīti tādrśaṃ krtam
"śādvala: śādaharite"

ityamara: | antarikṡam = gaganaṃ yasya tat; helayā =
anāyāsena, avakuṇḍalitasya =

valayīkrtasya, kārmukāṇām = dhanuṡām, kānanasya =
puñjasya, jyānām = maurvīṇām,

viṡphāravegena = dhanuṡṭaṅkārabalena, badhirīkrta:
viśvaloko yasya tat | "sainya-

balaṃ cacāla" ityagrimeṇa saha sambandha: ||7||

@221

āsphālitāpratimabhairavabherighorakolāhaladhvaniyathārtha
nabho'bhidhānam |

śuṇḍākaraṇḍavivarapravitanyamānaśūtkāraśīkarakarā
litameghamārgam ||8||

āsphālitetyādi | āsphālitānām = tāḍitānām,
apratimānām =

asadrśānām, bhairavāṇām = bhayaṅkarāṇām, bherīṇām
= dundubhīnām, ghoreṇa = dāru-

ṇena, kolāhaladhvaninā = uccaghoṡeṇa, yathārtham, nabhasa:
= ākāśasya, abhidhā-

nam = vācakaśabda: `śabdaguṇa' iti śabdo yasya tat;
"bhairavaṃ dāruṇaṃ bhīṡaṇaṃ

bhīṡmam" ityamara: | śuṇḍākaraṇḍasya =
karihastapuṭasya, "śuṇḍāpi jalahastinyāṃ

madirākarihastayo:" iti viśva: | vivarāt = suṡirāt,
pravitanyamānānām =

vistāryamāṇānām; śūtkārāṇām = dhvaniviśeṡāṇām,
śīkarai: = jalakaṇai:,

karālita: = danturita:, meghamārga: = ākāśo yasmiṃstat |
"sainyabalaṃ cacāla"

ityagrimeṇa saha sambandha: ||8||

kṡoṇītalāntaranirantara
jrmbhamāṇadhūlīnikāyaculukīkrta sindhupūram |

nāsīravīrasamudīritasiṃhanādasannāhagarjitasamasta
guhāntarālam ||9||

kṡoṇītaletyādi | kṡoṇītalāntare = bhūmadhye, nirantaram
= satatam, yathā

syāt tathā, jrmbhamāṇai: = vardhamānai:, dhūlinikāyai: =
raja:puñjai:, culukīkrta: =

śoṡita:; sindhupūra: = sāgarajalasamrddhi:, yasya tat;
nāsīre = senāmukhe ye

vīrā: = balaśālina:, tai: samudīritai: = krtai:,
siṃhanādasannāhai: = kṡvelāsamūhai:,

garjitam = mukharitam, samastānām = akhilānām, guhānām =
kandarāṇām, anta-

rālam = madhyam yasya tat; "kṡvelā tu siṃhanāda: syāt"
ityamara: | "caturaṅga-

balaṃ cacāla" ityagrimeṇa sa sambandha: ||9||

dodhūyamānasitacāmarikānikāyasampāditādbhuta
śaratsamayāvatāram {1. ita: pūrva ma^ ka^ pustakayoretat
ślokārdhamadhikamupalabdham-

"tiryakparāganikarāmbudakampamānaśampāyitātma
vijayadhvajacakravālam" iti |} |

saṃrabdhapuṡpaśaraśāsanacodyamānacakraṃ krameṇa
caturaṅgabalaṃ {2. ^yutaṃ-ma^ |} cacāla ||10||

@222

dodhūyamānetyādi | dodhūyamānānām = bhrśaṃ
vījyamānānām, sitānām =

dhavalānām, cāmarikāṇām = cāmarasambaddhānām, nikāyena
= rāśinā, sampādita:

= vihita:, adbhuta: = āścaryamaya:, śaratsamayasya =
śaratkālasya, avatāra: =

praveśo yasmiṃstat, śvetacāmarāṇāṃ
śaratkālikākāśapuṡpasādrśyāditi bhāva: |

saṃrabdhasya = kruddhasya, puṡpaśarasya = madanasya,
śāsanena = ājñayā, codyamānāni =

preryamāṇāni, cakrāṇi = gaṇā:, yasya tat; "cakraṃ
praharaṇe gaṇe" iti hemacandra: |

caturaṅgabalam = catvāri = etatsaṅkhyākāni, aṅgāni =
avayavā:, balāni = ratha-

gaja-turaga-padātirūpāṇi yasya tat, balam = sainyam; "balaṃ
rūpe sthāmani sthaulya-

sainyayo:" iti hemacandra: | cacāla = pratasthe ||10||

kalpāntakālaghaṭamānaghanāghanaughagambhīraghoraghana
garjitanirviśeṡai: {1. ^nirviśeṡam-ka^ |} |

āpāditairmakaraketanavādyakārairādhmātamaṇḍamabhavat
paṭahapraṇādai: ||11||

kalpāntetyādi | kalpāntakāle = pralayakāle, ghaṭamāna: =
milito yo ghanā-

ghanaugha: = varṡukameghavrnda:, tasya gambhīram = mandam,
ghoram = bhayaṅkaram, ghanam =

avicchinnam, ca yad garjitam = stanitam, tasmāt nirviśeṡai: =
bhedarahitai:,

tatsadrśairityartha: | "varṡukābdo ghanāghana:" "ghoraṃ
bhīmaṃ bhayānakam", ghano

meghe mūrtiguṇe | triṡu mūrte nirantare", "stanitaṃ
garjitaṃ meghanirghoṡa:" iti

sarvatrāmara: | āpāditai: = utpāditai:; makaraketanasya =
mīnadhvajasya, vādyakārai: =

vādyaśilpajñai:, paṭahapraṇādai: = ānakadhvanibhi:;
aṇḍam = brahmāṇḍam; ādhmātam =

mukharitam, abhavat = abhūt ||11||

abhyudbhatairamita
sainyaparāgajālairandhīkrtākuladrśāmahipuṅgavānām |

āviścakāra bhuvaneṡu paraṃ nipīḍ+āmāḍambara: paṭahajo
madanaprayāṇe ||12||

abhyudgatairiti | madanasya = kāmadevasya, sasainyaṃ buddhaṃ
prati, prayāṇe =

prayāte sati, abhyudgatai: = utthitai:; amitānām =
asaṅkhyānām, sainyānām =

senāyāṃ samavetānāṃ hastyaśvapadātīnām, parāgajālai:
= dhūlisamūhai:, andhīkrte =

@223

drṡṭiśūnyīkrte, ākule drśau = locane yeṡāṃ teṡām;
pumāṃso gāva: = vrṡabhā iva

puṅgavā:, ahiṡu puṅgavā:
ahipuṅgavāsteṡāmahipuṅgavānām = sarpaśreṡṭhānām;

"syuruttarapade vyāghrapuṅgavarṡabhakuñjarā: |

siṃhaśārdūlanāgādyāstallajaśca matallikā |

macarcikā prakāṇḍo dvau praśasyārthaprakāśakā:" || iti
hemacandra: |

paṭahājjāyata iti paṭahaja: = dundubhija:, āḍambara: =
gambhīradhvani:, param =

atyantam; ni:śeṡeṇa pīḍām = vyathām; āviścakāra =
janayāmāsa | sarpāṇāṃ

cakṡu:śravastvena rajobhi: paṭahaninādena ca cakṡuṡa:
pīḍā dviguṇitā babhūveti

bhāva: ||12||

atyantamandhayati diṅmukhamambuvāhasandoharociṡi
camūrajasāṃ samūhe |

naukā ivoddhurasarasvati naṡṭamārgā bhremurbhrśaṃ
surapathe sumanovimānā: ||13||

atyantamiti | ambuvāhānām = meghānām, sandohasya =
samūhasyeva, roci: =

kāntiryasya tasmin; camūrajasām = sainyadhūlīnām, samūhe,
diṅmukham = dikprā-

ntam, andhayati = andhīkurvati sati; uddhare = abhivrddhe,
sarasvati = sāgare,

"sarasvān = sāgaro'rṇava:" ityamara: | naṡṭamārgā: =
adrṡṭamārgā:, naukā: =

nāva iva, surapathe = gagane, sumanovimānā: = devānāṃ
yānāni, bhrśam = atyantam,

bhremu: = bhramaṇaṃ cakru: ||13||

vātotthitaṃ mahati sainikadhūlimadhye
sañcāriṇassumanasāṃ vyarucanvimānā: |

saṃhāratāṇḍavitasāgaravāripūre pāriplavā iva muhu:
jagadaṇḍakhaṇḍā: ||14||

vātotthite iti | tasmin mahati, sainikairutthāpitāyā
dhūlermadhye,

sañcāriṇa: = gaganaśīlā:, sumanasām = devānām,
vimānā: = yānāni; saṃhāre =

pralayakāle, tāṇḍavita: = vrddhiṅgato ya: sāgarasya =
samudrasya, vāripūra: = payasāṃ

pravāhastasmin pāriplavā: = cañcalā:, "cañcalaṃ taralaṃ
caiva pāriplavapari-

plave" ityamara: | jagatām = aṇḍasya = lokapradeśasya,
khaṇḍā: = śakalā:, iva

vyarucan = śobhayāmāsu: ||14||

@224

kalpakṡayakṡubhitamārutavega bhīmakandarpasainyakabalīkrta
bhītabhītā: |

abhyullasadbahalareṇubharāpadeśādambhodhayo gaganamutpatitā
ivāsan ||15||

kalpakṡayetyādi | kalpakṡaye = kalpānte, kṡubhitasya =
sañcalitasya, mārutasya

= vāyo:, vega iva vego yasya tasya, ata eva bhīmasya =
bhayaṅkarasya,

kandarpasainyasya = madanasenāyā:, kabalīkrtāt =
grāsīkaraṇāt, bhītabhītā: =

bhrśaṃ bhītā:; ambhodhaya: = samudrā:; samullasatām =
utpatatām, bahalānām =

sāndrāṇām, reṇunām = dhūlīnām, bharasya = samūhasya,
apadeśāt = vyājāt;

gaganam = ākāśaṃ prati, utpatitā: = uḍḍayanaṃ
krtavanta: | ivetyutprekṡāyām |

āsan = babhūvu: ||15||

pratyarthidantijayasindhuradanta
bhinnakṡmābhrdguhāntaragatā iva cāndhakārā: |

āvavrurambaramabhaṅgurajrmbhamāṇā: senāparāganikarā
bhramarābhirāmā: ||16||

pratyarthītyādi | pratyarthidantina: = śatrugajān jayanti =
vijayante iti tādrśā-

nām, sindhurāṇām = gajānām, dantai: = daśanai:,
bhinnānām = vidāritānām;

kṡmābhrtām = parvatānām, guhāntarāṇi = guhāmadhyāni,
gatā: = prāptā:; andha-

kārā: = tamāṃsi, ivetyutprekṡāyām | bhramarābhirāmā: =
bhramaravanmanoharā:, nīla-

varṇatvāt, abhaṅguram = avicchinnaṃ yathā syāt tathā
pravardhamānā:, senāyā:

parāgāṇām = dhūlīnām, nikarā: = samūhā:, ambaram =
ākāśam; āvavru: =

ācchādayāmāsu: ||16||

atyulbaṇairamitasainyaparāgapūrairāpūritaṃ
gaganakandaramābabhāse |

āplāvitākhilapathairyamunāpravāhairāśliṡyamāṇamiva
lāvaṇasindhumadhyam {1. ardhaśloko'yaṃ ma^ pustake
nopalabdha: |} ||

atyulbaṇairiti | atyulbaṇai: = abhyadhikai:, amitānām =
asaṅkhyānām,

sainyānām = senānām, parāgapūrai: = dhūlipaṭalai:,
āpūritam = vyāptam, gagana =

@225

kandaram = guhārūpamambaram; āplāvita: = nimajjita:, akhila:
= sakala:,

panthā: = mārgo yaistai:, yamunāyā: = kālindyā:,
pravāhai: = vegai:, āśliṡyamāṇam =

āliṅgyamānam; lāvaṇasindho: = kṡārasamudrasya; lavaṇa
eva lāvaṇa:; prajñādi-

tvāt svārthe aṇ | madhyam = madhyabhāga iva, ābabhāse =
śuśubhe ||17||

abhyucchritairavanimāṃsalapāṃsujālairatyulbaṇaṃ
gaganamaṇḍalamāstrṇānai: {1. pāṭho'yaṃ ma^ pustake
nopalabdha: |} |

āśāṅganā
madanasāyakapātabhīterāmuktanīlaghanakañculikā ivāsan
||18||

abhyucchritairiti | abhyucchritai: = abhita udgatai:; avane: =
bhūme:, yāni

māṃsalāni = pravrddhāni, pāṃsujālāni = dhūlisamūhā:,
tai:; atyulbaṇam = abhya-

dhikam, yathā syāt tathā; gaganamaṇḍalam = nabhastalam,
āstrṇānai: = vyāpnuvadbhi:;

āśāṅganā: = digaṅganā:; madanasāyakasya =
mārabāṇasya, pātāt = ākrama-

ṇāt, bhīte: = bhayāt; āmuktā: = dhrtā:, nīlā: =
śyāmā:, ghanā: = nibiḍā:,

kañculikā: = kavacāni, yābhistā:; iveti utprekṡāyām;
āsan = abhavan ||

dhūlībhare culukitārṇavatoyapūre svairapracāramabhita:
pratipadyamāne |

kalpakṡayo'yamiti kaiṭabhajid bhrameṇa bhūyo'pi viśvamudare
parihartumaicchat ||19||

dhūlībhare iti | dhūlibhare = parāgabhare; culikita: =
ācānta:; arṇavasya =

samudrasya, toyapūra: = jalapravāho yena sa tasmin; abhita: =
samantāt; svairam =

svaccham, yathā syāt tathā, pracāram = sañcāram,
pratipadyamāne = prāpyamāṇe,

sati; kaiṭabhaṃ jayatīti kaiṭabhajit = viṡṇu:, `ayam =
eṡa: reṇuvyāpanasamaya:, kalpa-

kṡaya: = kalpāntasamaya:' iti bhrameṇa = śaṅkayā, bhūya:
= punarapi, viśvam = lokam,

udare = jaṭhare; parihartum = līnaṃ kartum; aicchat =
icchāñcakāra ||19||

paryāpatatturagakhaṇḍitabhūsamutthai: pāthodhaya:
kabalitā: paruṡai: parāgai: |

mattebhagaṇḍagalitairmadavāripūrairbhūyo babhūvuradhikaṃ
punaruktatoyā: ||20||

@226

paryāpatadityādi: paryāpatadbhi: = āgacchadbhi:, turagai: =
aśvai:, khaṇḍi-

tāyā: = vidīrṇāyā:, bhuva: = prthivyā:, samutthai: =
utthitai:; rūkṡai:, parāgai: =

dhūlibhi:, pāthāṃsi = jalāni eṡu dhīyante iti
pāthodhaya: = sāgara:, "kabandha-

mudakaṃ pātha:" ityamara: | kabalitā: = grasitā:, śoṡitā
ityartha:; mattebhānām =

mattagajānām, gaṇḍebhya: = kaṭebhya:, galitai: = srutai:;
madavāriṇām = madajalā-

nām; pravāhai: = pūrai:; punaruktāni = dviguṇitāni,
toyāni = jalāni yeṡāṃ te;

adhikam = atyantam; babhūvu: = abhavan | aśvairutpāditaṃ
samudraśoṡaṇaṃ dviguṇamada-

jalapūraṇena gajai: vyarthīkrtamiti bhāva: ||20||

ambhodhisampadavaluṇṭhanakumbhayonirabhyudgato
makaraketanasainyareṇu: |

ambhojinīpatirasau mama vairibandhurityantarāhitaruṡeva
tiraścakāra ||21||

ambhodhītyādi | makaraketanasainyareṇu: =
manmathasenādhūli; ambhodhi-

sampada: = sāgarajalasamrddhe:, avaluṇṭhane = apaharaṇe,
kumbhayoni: = agastya:, iva,

asau ambhojinīpati: = sūrya:, mama = senāreṇo:, vairiṇa: =
siddhārthasya, bandhu: = vaṃśya:,

iti = itthaṃ matvā, anta: = manasi, āhitayā = ghrtayā,
ruṡā = kopena, tiraścakāra

= ācchādayāmāsa | siddhārthasya sūryavaṃśyatvāt,
madanasenāyā: siddhārtha-

vijayāya pravrttāyā: vairibandhutvaṃ sūryasyeti bhāva:
||21||

abhyudgataṃ paribhavaṃ
nijavaṃśaketoratyugramīkṡitumaśakta ivāṃśumālī |

kandarpasainyaghanadhūliparamparāṡu
gāḍhāndhakāritadiśāsu tirobabhūva ||22||

abhyudgatamiti | nijavaṃśaketo: = svakuladhvajarūpasya
siddhārthasya; abhyu-

dgatam = ābhimukhyenāgatam; atyugram = atibhīṡaṇam,
paribhavam = tiraskāram;

īkṡitum = draṡṭum; aśakta: = asamartha; aṃśumālī =
sūrya:; gāḍhaṃ yathā syāttathā,

andhakāritā: = tamasāvrtā:, diśā yābhistāsu;
kandarpasainyasya = madanasenāyā:,

dhūliparamparāsu = reṇurāśiṡu, tirobabhūva =
ācchanno'bhavat ||22||

ātanyamānabalareṇughanāndhakārai
rākampamānakariketuśatahradābhi: |

aśvīyaphenakaṇikākarakākadambairvarṡāvatāra iva {1.
āśvīya^-ma^ |} harṡakaro babhūva ||23||

@227

ātanyamānetyādi | (ayaṃ senāprayāṇasamaya:)
ātanyamānai: = vistīryamāṇai:

balasya = madanasainyasya, reṇubhi: = dhūlibhireva
ghanāndhakārai: = nibiḍatamobhi:;

ākampamānai: = cañcalai:, kariṡu = gajeṡu sthitai:,
ketubhi: = dhvajaireva śatahradābhi: =

taḍidbhi:, "śampā śatahradā hvādinī" ityamara: |
aśvānāṃ samūha: aśvīyam;

"keśāśvabhyāṃ yañchāvanyatarasyām" (pā^ sū^ 4.2.48)
iti cha:; "vrnde

tvaśvīyamāśvavat" ityamara: | "aśvīyamaśvanivahe" iti
hemacandraśca | tasya =

aśvavrndasya, phenakaṇikānām = phenabindūnāmeva,
karakāṇām = varṡopalānām,

kadambai: = samūhai:; varṡāvatāra: = varṡartuprārambha:,
iva, harṡa karotīti harṡakara: =

santoṡajanaka:, babhūva = abhūt | ivetyutprekṡāyām ||23||

prauḍhāndhakāritadiśāvalaye prasarpatyucchrṅkhale rajasi
ruddhanabho'vakāśe |

pātālaloka iva bhūvalayo babhūva bhūsanniveśa iva
puṇyakrtāṃ nivāsa: ||24||

prauḍhetyādi | prauḍhāndhakārita: = gāḍhāndhakāravān
krta:, diśāvalaya: = digma-

ṇḍalam, yena tasmin; uchrṅkhale = nirargale, prasarpati =
vyāpnuvati, tathā ca,

ruddha: = avaruddha:, nabho'vakāśa: = gaganapradeśa:, yena
tasmin, rajasi = reṇau, sati,

bhūvalaya: = bhūmaṇḍalam, pātālalokam = rasātalam, iva,
bhūsanniveśa: = bhūlokaśca

puṇyakrtāṃ nivāsa: = svarga iva, babhūva = abhūt |
andhakārasya mrtsambandhasya ca

kramaśa: pātāla-bhūmya sādhāraṇaguṇatvāditi bhāva:
||24||

aśvīyapādadalitādavanītalāntādabhyucchrite ca nitarāṃ
{1. nitarāmakhile-ma^ |} nikhile {1. nitarāmakhile-ma^ |}
parāge |

bhūmīdharā: paramabhūmidharā babhūvu: śeṡo'pi
kevalamabhūt phaṇamālabhārī ||

aśvīyetyādi | aśvīyasya = aśvasamūhasya, pādai: =
caraṇai:, dalitāt = vidāri-

tāt, avanītalāntāt = bhūtalamadhyāt, nitarām = atyantam,
nikhile = sakale,

parāge = dhūlau abhyucchrite = abhyudgate sati, bhūmidharā:
= parvatā:, param = ati-

@228

śayena, abhūmidharā: = bhūmidharaṇakartrtvarahitā:;
bhūme: parāgarūpeṇa udgatatvād,

bhūmerevābhāvena parvatānāṃ bhūdhārakatvam na
sambabhūvetyartha: | śeṡa: = etannāmā

nāgarājo'pi phaṇamālāṃ bibhartīti phaṇamālabhārī,
babhūva = abhūt | "iṡṭakeṡī-

kāmālānāṃ citatūlabhāriṡu (pā^ sū^ 6. 3. 64) iti
hrasva: | bhūme:

parāgarūpeṇodgamanāt śeṡaśirasi na ko'pi
bhūmerbhāro'vaśiṡṭa iti bhāva: ||

digdintināṃ mukhapaṭaprakaṭopameye senāparāganikare sati
jrmbhamāṇe |

pāthodhaya: sapadi paṅkadhayastadāsan pāthodharā
paṅkadharā babhūvu: ||26||

digdantināmiti | digdantinām = diggajānām, mukhapaṭena =
mukhālaṃkāra-

vastreṇa, prakaṭaṃ yathā syāt tathā upameye = upamātuṃ
yogye, diggajamukhapaṭatulye

ityartha:; senāparāganikare = sainyadhūlasamūhe,
jrmbhamāṇe = vardhamāne sati; tadā =

tasmin kāle; pāthodhaya: = samudrā:, sapadi = tatkṡaṇameva;
paṅkā dhīyante eṡviti

tādrśā: = paṅkilā:; babhūvu:; tena ca pāthodharā: =
ambudā: meghā:, paṅkadharā: =

kardamadharā:; samudre kardamasya sattvāt kardamasyaiva
grahaṇasambhavo na tu jalasyeti

bhāva: | babhūvu: = abhavan ||26||

āpītasarvamakarākaravārirāśerāśāvakāśagaganeṡva
mitasya reṇo: |

cakrācale bahiriva prasarāya cakrurāśāgajā
vivaramādrtavapraghātā: ||27||

āpītetyādi | āpīta: = śoṡita:, sarvamakarākarāṇām =
catu:samudrāṇām,

vārirāśi: = jalarāśi:, yena tasya; āśāvakāśagaganeṡu
= diṅmadhyākāśeṡu;

amitasya = aparicchinnasya, reṇo: = rajasa:; cakrācale =
lokālokaparvate; bahi-

reva = bāhyapradeśeṡvi, prasarāya = gamanāya;
ivetyutprekṡāyām; ādrta: = satkrta:,

vapraghāta: = utkhātakeliryaiste; āśāgajā: = diggajā:,
vivaram = chidram, cakru: =

krtavanta: |
reṇunāmāśāvakāśagaganamaparyāptamityavekṡya teṡāṃ
bahi:sañcāra-

sampādanārthamiva diggajā lokālokaparvate
vapraghātamakurvateti bhāva: ||27||

@229

senāmbudhau jayipadātimahāpravāhe magnā: kulakṡitidharā
iva vāraṇendrā: |

tvaṅgattaraṅganivahā iva tuṅgavāhā naumaṇḍalā iva
rathā: sutarāṃ vireju: ||

senāmbudhāviti | senāmbudhau = senārūpasamudre; jayina: =
jayanaśīlā:, padā-

taya eva mahāpravāho yasya tasmin; vāraṇendrā: =
gajendrā:, magnā: = majjanaṃ

gatā:, kulakṡitidharā: = mainākādaya: kulaparvatā:;
tuṅgavāhā: = unnatāśvā:,

tvaṅganta: = calanto ye taraṅganivahā: = vīcirāśaya:, iva;
rathā: = syandanāni;

naumaṇḍalā: = taraṇisamūhā iva; sutarām = sukhena,
atiśayenetyartha:; vireju: =

cakāsire ||28||

madhye lasanmakaralāñchanadarśanīyā mārasya rejuramalā
jayaketupaṭṭā: |

ambhonidhiṃ nijabalodadhinā vijitya bandīkrtā iva
tadīyapurandhrivargā: ||

madhye iti | madhye = senāmadhye; lasatā = prakāśamānena,
makaralāñchanena =

makarāṅkena, makarikayā ca darśanīyā: = manoharā:;
mārasya = kāmadevasya;

amalā: = nirmalā:, jayaketupaṭṭā: =
vijayadhvajacīnāṃśukā: nijabalaudadhinā

svasenāsamudreṇa; tadīyānām = samudrasambandhinīnām,
purandhrīṇām = kuṭumbinī-

nām, vargā: = samūhā:; "syāttu kuṭumbinī purandhrī"
ityamara: | vijitya = jitvā;

ivetyutprekṡāyām ||29||

anta:samudbhavadamarṡamahāgnijāta
dhūmāvalīmalinakañcukasañcitāṅgam |

atyantabhīṡaṇamanekasahasrabāhumātmānamātta
vividhāstramasāvakārṡīt ||30||

antariti | asau = māra:, anta: = hrdaye, samudbhavata: =
jāyamānāt, ama-

rṡāt = kopādeva, mahāvahne: = pradīptāgne:, jātayā =
utpannayā, dhūmāvalyā = dhūma-

samūhena, malinena = maladūṡitena, kañcukena = kavacena,
sañcitāni = saṃvrtāni,

aṅgāni = śarīrāvayavā:, yasya tam; "kañcuko
vāravāṇo'strī", "kopakrodhā-

@230

marṡaroṡapratighā:" iti cāmara: | atyantabhīṡaṇam =
atyantabhayaṅkaram; aneke

sahasrāṇi bāhavo yasya tam; ātmānam = svam; āttāni =
grhītāni, vivi-

dhāni = nānāprakārāṇi, astrāṇi = āyudhāni yena tam,
aka:rṡīt = cakāra ||30||

āplāvitākhiladigantamahīdhrarandhramākrṡṭakalpavilaya
kṡubhitārṇavābham |

ākāritaṃ makaraketuradrṡṭa
pāramākārabhīṡaṇamakārayadātmasainyam ||31||

āplāvitetyādi | makaraketu: = makaradhvajo māra:,
āplāvitāni =

sampūritāni, akhilānām = samastānām,
digantamahīdhrāṇām = diganteṡu

vidyamānānāṃ parvatānām, randhrāṇi = chidrāṇi, yena
tat; ākrṡṭā kalpanilaye =

pralayakāle, kṡubhitasya = pravrddhasya, arṇavasya =
samudrasya, ābhā = kāntiryena tat;

ākāritam = āhūtam; adrṡṭam = darśanāviṡayībhūtam,
pāram = avadhi:, yasya

tat, ākāreṇa = ākrtyā, bhīṡaṇam = bhayaṅkaram,
akārayat = kāritavān ||31||

āśāmaśeṡamavanītalamaśnuvānairāveṡṭita:
parikarairamitaprabhāvai: |

ārūḍhabodhitalavedimabhinnadhairyamabhyāsasāda
munipuṅgavamātmayoni: ||32||

āśāmiti | ātma yoni: = manobhavo madana:; amitaprabhāvai: =
atulita-

prabhāvai:, aśeṡam = nikhilam; avanitalam = bhūtalam;
aśnuvānai: = vyāpnuvadbhi:;

parikarai: = paricchedai:; āśām = diśam, āveṡṭita: =
parivrta:, sat; ārūḍhā =

adhirūḍhā, bodhitalasya = bodhivrkṡasya
(aśvatthamūlasya), vedi: = pariṡkrtā

bhūmiryena tam, abhinnam = avicchinnam, dhairyam = dhīratā
yasya tam; muni-

puṅgavam = muniśreṡṭham (siddhārtham); abhyāsasāda =
samīpaṃ prāpa ||32||

āmuktacārutaracīvaravāravāṇamārūḍhayogagajabandhura
kandharāgram {1. ^yogabhara^-ka^ |} |

ārabdha yoddhumavikampitaśauryarāśiṃ puṡpāyudha:
sphuradamarṡakaṡāyitākṡa: ||

āmuktetyādi | puṡpāyudha: = madana:; āmuktam = parihitam,
cārutaram =

atimanoharam, cīvaram = valkalameva, vāravāṇam = kañcukam,
yena tam; ārū-

@231

ḍham = adhirūḍham, yoga: = cittavrttinirodha eva, gajasya =
hastina:, bandhuram =

manoharam, kandharāgram = skandhāgrabhāgam, yena tam;
"śirodhi: kandharetyapi",

"bandhurau namrasundarau" ityamara: vaijayantyau | avikampita: =
avicalita:,

śauryarāśi: = balasamūho yasya tam; sphuratā = cañcalena,
amarṡeṇa = krodhena, kaṡā-

yite = kaluṡite, akṡiṇī = netre yasya sa:; siddhārtha
prati; yoddhum = vigrahītum;

ārabdha = prārabdhavān ||33||

tasyāntike śamadamāmrtavārirāśermuktā babhūvuramalā
viśikhā: smarasya |

śuddhātmanāmakrtadānaphalonnatīnāṃ kiṃ kiṃ na sidhyati
krtākṡayapakṡakāṇām

tasyeti | śamaśca damaśca śamadamau =
antarbahirindriyanigrahau eva amrtam

= jarāmaraṇavāraṇādamrtakalpam, tasya vārirāśe: =
jalasamūhasya (samudrasya);

tasya = siddhārthasya; smarasya = madanasya; muktā: =
visrṡṭā:, kaivalyabhājaśca,

viśikhā: = bāṇā:, amalā: = nirmalā:; babhūvu: |

akrtam = parairavihitam, dānam = khaṇḍanam, yasyāstā:,
phalasya = śarāgrasya =

unnatayo yeṡāṃ teṡām, athavā-akrtā = asampāditā,
dānaphalena jātā

unnataya: = abhyudayā: yaisteṡām; "dānaṃ gajamade tyāge
khaṇḍane", "phalaṃ jātī-

phale lābhe bāṇāgre" iti ca trikāṇḍaśeṡa: | krtā: =
ghrtā:, akṡayā: = nāśarahitā:,

pakṡā: = kaṅkādipatrāṇi yaisteṡām; athavā-krta: =
vihita:, akṡaye = ahiṃsā-

yām, pakṡa: = sneho yeṡāṃ teṡām; kiṃ kiṃ na sidhyati =
siddhaṃ bhavati ||34||

tasmin kṡamāmayatanucchadamādadhāne dhairyodadhau
tapanacaṇḍatamaprabhāve {1. ^dadhāvadhikama pratima
prabhāve-ma^ |} |

kuṇṭhīkrtātmagataya: kusumāstrabāṇā: {2.
^kusumātma^-ma^ |} krtyā iva pratinivrtya tameva jaghnu: ||

tasminniti | kṡamāmayam = kṡamaiva; svārthe mayaṭ; ya:
tanuṃ chādayatīti

tanucchada: = kavaco yasya tam; ādadhāne = dhāryamāṇe;
tapa: = sūrya iva, caṇḍatama: =

atyugra:, prabhāva: = sāmarthyam, yasya tasmin; tasmin =
siddhārthe; kusumāstrasya =

madanasya, vāṇā:, śarā:; kuṇṭhīkrtā = pratiruddhā,
ātmagati: = svakriyākalāpo

@232

yeṡāṃ te, santa:; krtyā: = ābhicārikya: kriyā iva, tam =
prayoktāram, kāmadeva,

jaghnu: = māraṇaṃ cakru: ||35||

mārasya mārgaṇagaṇā: sumanāyamānā:
satpakṡasambhrtasamāgatayo'pyavāpu: |

taṃ sthūlalakṡamupagamya na dānalābhaṃ ko vā dadātu
guṇahīnaviceṡṭitāya ||36||

mārasyeti | mārasya = kāmadevasya, mārgaṇagaṇā: =
bāṇasamūhā:, "mārgaṇastu

śare'rthini" iti hemacandra: | sumanasa" = puṡpāṇīva
ācaranta:, sadbhi: = ukrṡṭai:,

pakṡai: = patrai:, sahāyaiśca, sambhrtā = pūrṇā,
samāgati: samāgamo yeṡāṃ te; api,

sthūlam, lakṡam = brhat śaravyam, bahupradam; "lakṡaṃ
lakṡyaṃ śaravyaṃ ca", "syurva-

dānyasthūlalakṡadānaśauṇḍā bahuprade" iti cāmara: |
dānalābham = khaṇḍanarūpaṃ

phalam tyāgaphalaṃ ca, avāpu: = prāpu: | guṇena = jyayā,
dharmādinā ca, hīnam =

rahitam, viceṡṭitam = krtyam, yasya tasmai; "maurvyā
dravyāśrite sattvaśaurya-

sandhyādike gaṇa:" ityamara: | ko vā = avivekī, dadātu =
dānaṃ karotu ! ||36||

cakrīkrtāyataśarāsanamāsthitena {1. ^saṃsthitena-ka^ |}
sampreṡitā: śitaśarā makaradhvajena |

āsādya buddhamabhajan sumanomayatvaṃ satsaṅgati: suralateva
na kiṃ karoti ||37||

cakrīkrtetyādi | cakrīkrtam = maṇḍalīkrtam, yat āyatam
= dīrgham, śarā-

sanam = dhanu:; āsthitena = prāptavatā; makaradhvajena =
madanena, sampreṡitā: =

siddhārtha prati samprahitā:; śitaśarā: =
tīkṡṇabāṇā:; buddham = siddhārthamunim,

āsādya = prāpya; sumanomayatvam = puṡpatvam; abhajan =
prāpnuvat | suralatā =

devalatā; iveti sādrśye | kiṃ na karoti = vidadhāti !
||37||

samprāpya śāntahrdayaṃ munisārvabhaumaṃ
saṃvidviśeṡarahiteṡvapi sāyakeṡu |

sadyo gateṡu mrdutāṃ sa hi
śambarārirvyāroṡadagdhahrdayo {1...} mrdutāṃ na bheje ||

@233

samprāpyeti | taṃ śāntahrdayam = śānta cetasam;
munisārvabhaumam = tapasviṡu

cakravartirūpam; samprāpya = samīpaṃ gatvā;
saṃvidviśeṡarahiteṡu = jñānaviśeṡaśūnyeṡu;

sāyakeṡu = bāṇeṡu, sadya: = sapadi, mrdutām = mārdavam,
gateṡu = prāpteṡu satsu, sa

śambarāri: = manasijo madana:; vyāroṡeṇa = adhikakopena,
dagdham = prajvalitam,

hrdayam = cittaṃ yasya sa:, san, mrdutām = sāralyam, na
bheje = na prāpa ||38||

cetobhavasya saphalā api sāyakāste taṃ prāpya
śāntahrdayaṃ viphalā babhūvu: |

daive sameyuṡi parāṅmukhatāṃ hi sarva hastopayātamapi {1.
^pasakta^-ma^ |} hanta ! vināśameti ||

cetobhavasyeti | te = amī; cetobhavasya = manasijasya,
sāyakā: = bāṇā:,

saphalā: = saprayojanā:, śarāgrasahitā api, tam = amum,
śāntahrdayam = śānta-

cittam; munim, prāpya = labdhvā; viphalā: = niṡprayojanā:,
śarāgrahīnāśca,

babhūvu: = abhūvan | daiṃve = vidhau; parāṅmukhatām =
vaimukhyam; gatveti śeṡa:; same-

yuṡi = prāpte, sati, sarvam = akhilam, hastopayātam =
karatalagatamapi; vinā-

śam = nāśam; eti = prāpnoti ||39||

itthaṃ jagattrayatiraskaraṇakṡameṡu sarveṡu hanta !
viśikheṡu nirarthakeṡu |

vairagrahāndhahrdayo mathanāya tasya māro
mahāpralayamārutamādideśa ||40||

itthamiti | māra: = madana:; hanta iti khede; jagattrayasya =
lokatrayasya,

tiraskaraṇe = trṇīkaraṇe, kṡameṡu = samartheṡu; sarveṡu
= nikhileṡu, vāṇeṡu = śareṡu;

nirarthakeṡu = niṡphaleṡu satsu; tasya = siddhārthasya;
mathanāya = pīḍāyai; vairasya =

virodhasya, graheṇa = grahaṇena, andham = mūḍham, hrdayam =
cittam, yasya sa:; san;

mahāpralayamārutam = saṃvartavātam, ādideśa =
ājñāpayāmāsa ||40||

@234

āmūlabhāgadhutadivyanadīsamudyadambhobharāhitayathādhyu
ṡitābhiṡeka: {1. ^bhyuṡitābhi^-ka^ |} |

abhyarcanārthamiva sambhrtapuṡpareṇurakṡobhitaṃ {2.
saṃhrta^-ma^ |} munimavāpa mahāsamīra: ||41||

āmūletyādi | āmūlabhāgam = mūlabhāgaparyantam,
dhutāyā: = kampitāyā:,

divyanadyā: = devagaṅgāyā:, samudyatā = udgacchatā,
ambhasām = jalānām,

bhareṇa = samūhena, āhita: = krta:, yathādhyuṡita: =
yathoktamanuṡṭhita:, abhiṡeka: =

snānaṃ yena sa:; sambhrtā: = sañcitā:, puṡpareṇava: =
puṡpadhūlayo yena sa:, mahā-

samīra: = saṃvartamahāvāta:; akṡobhitam = anabhibhūtam;
parairiti śeṡa:; munim =

siddhārtha prati; avāpa = prāpa ||41||

taṃ prāpya sarvaguṇabhāraguruṃ munīndraṃ na
prāgabhavaccalayituṃ sa mahājavo'pi {3. mahājayo'pi-vi^, ma^
|} |

naitad vicitramakhilāṭavighasmarasya dāvānalasya na hi
mūrchati śaktirapsu ||

tamiti | sa: = pralayavāyu: = saṃvartavāta:, mahājava: =
mahāvega:, sannapi;

sarveṡām = akhilānām, guṇānām = sadguṇānām, bhāreṇa
= dhurā, gurum = mahāntam,

atibhāravantamityartha:, tam = siddhārtham, calayitum =
kampayitum, na prābhavat =

na śaśāka | guruṡu vegavatāṃ vego'pi nirarthaka ityāha-
iti naitat = karma, vici-

tram = āścaryamayam; hi = yata:; akhilam = sakalam, aṭavim =
vanam, dhasmarasya =

bhakṡakasya, dāhakasyetyartha:, dāvānalasya = vanavahne: =
araṇyāgne:, śakti: = sāma-

rthyam, apsu = jaleṡu, na mūrcchati = na prabhavati ||42||

evaṃ mahāpavanavāridharādikeṡu vyarthībhavatsu
vipuleṡvapi cāyudheṡu |

puṡpāyudha: punariyeṡa pumāṃsamādyaṃ
vāksāyakairhrdayamarmatudairvijetum ||43||

evamiti | mahāpavanaśca vāridharaśca tau ādī yeṡāṃ
teṡu = saṃvartavāyu-megha-

prabhrtiṡu, āyudheṡu = praharaṇeṡu satsu; "āyudhaṃ tu
praharaṇam" ityamara: | puṡpā-

yudha: = madana:, hrdayasya marmāṇi tudanti = vidhyantīti
taistādrśai:; vāksāyakai: =

vāgvāṇai:, ādayam = pradhānam, pumāṃsam = ādipuruṡam,
puruṡaśreṡṭhamityartha:,

siddhārtham, vijetum = jayaṃ prāptum, iyeṡa = jagāma ||43||

@235

naiva tvadīyamidamāsanamasmadīyamutthāya tūrṇamamuta:
sahasāpayāhi {1. naivetyata: pūrvaṃ ślokārdham ma^
pustake'dhikaṃ paṭhyate-

"āpūritā tadanu pāramitā mayaiva tatsākṡiṇī mama
samastavasundhareti |"} |

āpūritā paramapāramikā mayaiva tatsākṡiṇī mama
mahāprtanetyavocat ||44||

naiveti | idam = etat, āsanam = tapa:sthānam, tvadīyam =
tvatsambandhi,

naiva; api tu asmadīyam = asmākam, ata:, amuta: = āsanāt,
tūrṇam = śīghram,

utthāya = utthānaṃ krtvā, sahasā = anāyāsena, apayāhi =
dūraṃ gaccha | mayā =

puṡpāyudhena, eva; paramapāramikā = paramotkrṡṭatvam,
āpūritā = nirvatitā,

mameyaṃ mahāprtanā = mahāsenā tatsākṡiṇī =
paramapāramyasākṡād draṡṭrī, asti-

iti puṡpāyudha: siddhārtham, avocat = uktavān ||44||

aṅkāt prasārya karapallavamādibhikṡuryāvajjagāda
giramiddhatapaprabhāva: {2. ^karaprabhāva:-ka^ |} |

māra: palāyata tato mahatā balena
bhraṡṭātapatrarathaketukuthena bhīta: {3. māra:-ityata:
pūrva ślokārdha ka^ ma^ pustakayoritthaṃ paṭhyate-

"tāvanmahāpralayasāgaramadhyavegasaṃkṡobhamāpa sakalāpi
ca bhūtadhātrī" || iti ||} ||45||

aṅkāditi | iddha: = pradīpta:, tapasa: = tapaścaryāyā:,
prabhāva: = sāmarthyam

yasya sa:, ādibhikṡu: = prathamabhikṡu:, aṅkāt = kroḍāt,
karapallavam = karakisa-

layam, prasārya = prasāraṇaṃ krtvā, yāvad, giram =
vāṇīm, jagāda = agādīt;

bhraṡṭa: = naṡṭa:, ātapatram = śvetacchatram, rathaketu: =
rathadhvajaśca, kutha: = paristoma-

śca, māra: = madana:, yasmāt tena, "paristoma: kutho dvayo:"
ityamara: | mahatā

balena = mahāsenayā saha, tata: = tasmāt sthānāt, palāyata
= adhāvat ||

@236

mārāṅganāstadanu mantharadrṡṭipātā
vācālaratnapadanūpurapārihāryā: {1.

^ratnamaṇinūpura^-vi^ |} |

sadya: sametya caturasraviśālagarbha cakrustadagrabhuvi
tāṇḍavamatyudāram ||46||

mārāṅganā iti | tadanu = madanapalāyanānantaram, manthara:
= mandagāmī,

drṡṭipāta: = drṡṭipatanaṃ yāsāṃ tā:, "mandagāmī tu
manthara:" ityamara: |

vācālau = mukharau, ratnānām = maṇīnām, padayo: =
caraṇayo:, nūpura: = mañjīra-

śca, pārihārya: = kaṭakaśca, tau yāsāṃ tā:, "mañjīro
nūpuro'striyām",

"āvāpaka: pārihārya: kaṭaka:" iti cāmara: | mārāṅganā:
= madanapatnya:,

sadya: = tatkṡaṇam, sametya = āgatya, caturasra: =
anyūnānatirikta:, viśālā: =

vipula:, garbha: = madhyadeśo yasmiṃstat, atyudāram =
atimahat, tāṇḍavam =

uddhatanrtyam, tasya = siddhārthasya, agrabhuvi =
pura:pradeśe, cakru: = krtavatya: ||46||

anta:samāhitasamādhirasānuṡaktamālokya
śākyakulanandanamaprakampyam |

karṇāmrtāni vacanāni ca kātarākṡya: kāmāṅganā
vidadhire karuṇākṡarāṇi ||

antarityādi | tā:, kātare = adhīre, akṡiṇī = netre
yāsāṃ tā:; kāmā-

ṅganā: = madanapatnya:, anta: = hrdaye, samāhite =
utpādite, samādhirase = dhyānā-

nande, anuṡaktam = līnam; aprakamayam = akṡobhyam;
śākyakulasya nandanam =

putram, siddhārtham; ālokya = drṡṭvā, karuṇāni =
karuṇārasaviśiṡṭāni, akṡa-

rāṇi = varṇāni yeṡu tāni; karṇāmrtāni =
karṇapriyāṇi ca, vacanāni = uktaya:,

vidadhire = ūcu: ||47||

asyai patanmadanasāyakavihvalāyai drṡṭipradānamapi
kartumapārayantam |

utpāṭya locanayugaṃ dvijapuṅgavāya tvāṃ dattavāniti
kathaṃ bruvate purāṇā: ||

asyai iti | patadbhi: = pātamāpnuvadbhi:, madanasya sāyakai:
= bāṇai:, vihva-

lāyai = vivaśāyai; asyai = madanāṅganāyai,
drṡṭipradānam = darśanam, netrārpaṇam,

api, kartum = vidhātum, apārayantam = aśaknuvantam, tvām =
siddhārtham, prati,

"tvam, dvijapuṅgavāya = kasmaiciddvijavarāya, svakīyaṃ
locanayugam = netrayugalam,

@237

utpāṭya = uddhrtya, dattavānaṃ = dānaṃ krtavān" iti
purāṇā: = prāñca:, katham =

kena prakāreṇa bruvate = kathayanti ! ||48||

magnāṃ mahāmakaraketanavārirāśau
māmitthamādhividhurāmavalambaśūnyām |

uddhartumapyakuśalo jananāmburāśeruttārayiṡyasi kathaṃ
tvamaśeṡalokam ||49||

magnāmiti | makaraketana: = mīnadhvaja eva vārirāśi =
sāgara:, tasmin;

magnām = nimagnām, ittham = anena prakāreṇa, ādhinā =
mānasavyathayā, vidhu-

rām = khinnām, avalambaśūnyām = nirāśrayām, mām =
madanāṅganām, uddhartum =

niṡkāsayitum, api, akuśala: = apaṭu:, tvam = siddhārtha:,
aśeṡalokam = nikhilaṃ

jagat, "lokastu bhuvane jane" ityamara: | jananāmburāśe: =
saṃsārasāgarāt, katham =

kena prakāreṇa, uttārayiṡyasi = pāraṃ kariṡyasi ?  ||49||

drṡṭvā'smadīyamanavadyatamaṃ vilāsaṃ
ślāghāśirovidhutimapyatidūrayantam |

ucchidya mastakamudastaripuprabhāvaṃ tvāṃ dattavāniti
vadanti kathaṃ kavīndrā: ||

drṡṭveti | asmadīyam = asmatsambandhi, anavadyatamam =
atyantaṃ nirduṡṭam,

vilāsam = vibhramam, drṡṭvā = avalokya, api, ślāghayā =
praśaṃsayā, śirovidhu-

tim = śira:kampam, atidūrayantam = tyajantam, tvām, udasta: =
nirasta:, ripu-

prabhāva: = śatrupratāpo yena tam, mastakam = śira:,
ucchidya = utkrtya, dattavān"-

iti kavīndrā: = vidvāṃsa:, tvām = siddhārtham, uddiśyeti
śeṡa:, katham = kena

prakāreṇa, vadanti = kathayanti ||50||

puṇyātmanāmadhipate ! puruṡottamatvamāptuṃ padaṃ
tvamabhivāñchasi kiṃ tapobhi: !

asmāsu kāmapi vadhūmadhiropaya tvaṃ vakṡastaṭe mahati
meruśilāviśāle ||

@238

puṇyetyādi | he puṇyātmanām = puṇyāśayānām,
puruṡāṇām, adhipate =

svāmin ! yadi, tvam = siddhārtha:, puruṡottamatvam =
viṡṇutvarūpam, padam =

sthānam, āptum = labdhum, vāñchasi = icchasi, tarhi,
tapobhi: = etādrkkaṭhora-

tapa:karaṇai:, kim, prayojanam = artha:, tat tapobhirna
sādhyamiti bhāva: | tarhi

tatpadaprāptyai kiṃ karaṇīyam ? - iti cet, atrāha-asmāsu =
māravadhūṡu,

kāmapi = anirvacanīyām vadhūm = nārīm, svapatnītvena,
svavakṡastaṭe = vakṡa:sthale,

mero: = sumeruparvatasya, śilāviśāle =
vistīrṇaśilāsadrśe, adhiropaya = ārohaya |

yadi puruṡottamatvamabhīpsasi tarhi viṡṇurlakṡmīmiva
tvamapi asmāsu yāṃ

kāñcit svavakṡastaṭe adhiropayetyartha: ||51||

bhadrānvavāyamatha vā parameśvaratvamākāṃkṡase
samupayātumalaṃ tapobhi: !

kāmapyamūṡu kamalāyatadrṡṭipātāṃ vāmālakāṃ
tvamadhirohaya vāmabhāge ||

bhadretyādi | bhadra: = śubha:, anvavāya: = vaṃśo yasya
tat, parameśvaratvam =

paramaśivarūpatvam, samupayātum = labdhum, ākāṃkṡase =
icchasi, tarhyapi tapobhi: =

etādrgbhi: = karaṇai:, tapa: alam = tapasa:, etatkrte'pi,
sādhyamidaṃ nāsti |

tvam = siddhārtha:, kamalām = padmāmiva, kāmapi
madanāṅganām, svakīye,

vāmabhāge = savyabhāge, "vāma: kāma: savye payodhare" iti
hemacandra: | adhi-

rohaya = sthāpaya | vināpi tapasā vāmabhāge
kāmāṅganāropeṇa parameśvarasāmya-

prāpteriti bhāva: ||52||

ānandakandalitalocanavibhramāṇām
ambhoruhaprakaragarvagalagrahāṇām |

āvi:smitānanarucāmavalokanānāṃ pātrībhavanti sudrśāṃ
nanu bhāgyavanta: ||

ānandetyādi | ānandena = harṡeṇa, kandalitā: =
pravrddhā:, locanānām = netrā-

ṇām, vibhramā: = vilāsā: yāsāṃ tāsām,
ambhoruhaprakarasya = padmasamūhasya yo

garva:, tasya galam = kaṇṭham, grhṇantīti tāsām,
padmagarvavināśakānāmityartha:;

āvirbhūtā = samutpannā, smitena = mandahāsyayuktena,
ānanena = mukhena, ruci: =

@239

kāntiryāsu tāsām; sudrśām = sulocanānām, bhāgyavanta:
= bhāgyaśālina eva,

nanu = niścayena, pātrībhavanti = viṡayībhavanti ||53||

ākrṡṭaraktaparapuṡṭavacovilāsād
ālocanāntavivrtādrtakarṇapeyāt |

āścaryabhaṅgisubhagādaparokṡasaukhyādābhāṡaṇānmrga
drśāmamrtaṃ kimanyat || {1. kimārtham-ma^; kimādyam-vi^
|}

ākrṡṭetyādi | ākrṡṭa: = ākarṡaṇaṃ prāpta:,
raktasya = anuraktasya, para-

puṡṭasya vacasa: = kokilālāpasya, vilāsa: = vibhramoyena
tasmāt; ālocanā-

ntam = netrāntaparyantam, vivrtābhyām = vistrtābhyām,
ādrtābhyām = sādarā-

bhyām; karṇābhyām = śrotrābhyām, peyāt = pātuṃ
yogyāt; āścaryarasarītyā,

subhagāt = manoharāt, aparokṡasaukhyāt; mrgadrśām =
mrganayanānām, ābhā-

ṡaṇāt = ālāpāt, "syādābhāṡaṇamālāpa:" ityamara: |
anyat = aparam,

kimasti ? ||54||

aśrāntapānasahamauṡadhamātmayonitāpodayeṡvanupadaṃ
śamano'bhirāmam |

akṡīyamāṇamadharāmrtamaṅganānāmāsvādyatāmayati
puṇyavatāṃ hi puṃsām{2.} ||

āśrāntetyādi | aśrāntam = satatam, pānaṃ sahate iti
tādrśam, satatā-

nāratāśrāntasantatāviratāniśam" ityamara: |
satatapāte'pyarucyanutpādaka-

miti bhāva:, ātmayone = madanasya, tāpodayeṡu =
tāpāvirbhāveṡu, anupadaṃśe'pi =

prarocakadravyā bhāve'pi mano'bhirāmam = manoharam,
akṡīyamāṇam = kṡayarahitam,

aṅganānām = kāminīnām, adharāmrtam = oṡṭhasudhā,
puṇyavatām = bhāgya-

śālinām, puṃsām = janānām āsvādyatām = āsvādayituṃ
yogyatām,

ayati = prāpnoti ||55||

ito'gre 56 saṃkhyāka: śloko bhraṡṭa iti
pūrvasaṃskaraṇasampādaka: ||56||

@240

evaṃvidhairlalitabhāvarasānuviddhairnrtta kramairnirupamair
vacasāṃ vilāsai: |

ālokya buddhamavikampitacittavrtti lajjāvaśāt pratinivrtya
yayustaruṇya: ||

evamiti | lalitābhyām bhāvarasābhyām anuviddhai: =
sambaddhai:, nrttakramai: =

nāṭyarītibhi:, nirupamai: = anupamai:, vacasām = sūktinām,
vilāsai: = vibhramai:,

api, buddham = siddhārtham, avikampitā = acalitā,
cittavrtti: = dhyānarūpo

mānasavyapāro yasya tam, santam, ālokya = drṡṭvā,
taruṇya: = madanāṅganā:,

lajjāvaśāt = saṅkocavaśāt, tata: pratinivrtya, yayu: =
jagmu: ||57||

itthaṃ puṡpaśarāsanasya vijayavyāpāraśuṡkasthitāṃ

sambodhipramadāṃ niveśya sudrśaṃ śrībodhimūle vara: |

siddhārthaściravāsanāparigatānucchidya doṡadviṡo-

muktikṡetrakuṭumbarakṡaṇavidhau mūrdhābhiṡikto'bhavat
||58||

iti buddhaghoṡaviracite padmacūḍ+āmaṇināmni mahākāvye
siddhārthacarite daśama: sarga: ||

ittham = pūrvoktaprakāreṇa, vijayavyāpāreṇa =
jayakarmaṇā, śuṡkam = krśaṃ yathā

syāt tathā, sambodhireva pramadā = yoṡit, tām, sudrśam =
samyagdarśanavatīm,

kroḍe niveśya = sthāpayitvā, śrībodhimūle =
aśvatthadrumatale, vara: = śreṡṭha:, siddhārtha:

ciravāsanāparigatān = anādivāsanāpravrttān, doṡadviṡa:
= rāgādiśatrūn,

ucchidya = vināśya, muktikṡetre sthitānāṃ kuṭumbānām,
rakṡaṇavidhau = rakṡākarmaṇi

mūrdhābhiṡikta: = krtābhiṡeka:, tatpara: ityartha: |
abhavat = abhūt | śārdūlavi-

krīḍitaṃ vrttam; "sūryāśvairma-sa-jāstata: sagurava:
śārdūlavikrīḍitam" iti

lakṡaṇāt ||58||

iti padyacūḍ+āmaṇimahākāvye kīrttivyākhyayāṃ daśama
sarga: ||

@242

##[BLANK]##

@243

śloka-sūcī

buddhaghoṡanibaddhe'smin siddhārthacarite śubhe |

padyacūḍāmaṇāveṡa āgata: ślokasaṃgraha: ||

aṃdhreralaktakarasadyuti^ 47

aṅkāt prasārya karapallavam 235

aṅgaṃ sabhāsādya latāṅganānām 145

aṅganāvadanapadmapūraṇīm 148

aṅgairamandaharicandanapaṅkaliptai: 42

ajñānameva jagatām 200

atyadbhutāmātmajajanmavārtām 69

atyantamandhayati diṅmukham 223

atyulvaṇairamitasainya^ 224

atrāntare niviḍamāsthita^ 218

atrāntare rājakumāramenam 133

atha kācid viśālākṡī 210

atha kānicideva vāsarāṇi 58

athāgate saptamavāsarānte 133

athāvalokya lokeśaṃ 199

athodayaṃ śākyamahīpatīnām 59

adrṡṭapūrvāmatilokaśilpām 135

anaṅgasāmrājyamahābhiṡeka^ 173

anantaraṃ tasya pura: surādhipai: 151

anantaratnākaraphenamaṇḍalai: 127

ananyayonerapadānagāthām 145

ananyasādhāraṇapāṭalimna: 89

ananyasāmānyadhiyaṃ kumāram 75

anupravrttān maṇighaṇṭikānām 73

anena kālena vināmrtadravai: 125

anta:saṃgrāmavimardaśīrṇām 145

anta:samāveśitaphullamallī^ 87

anta:samāhitasamādhirasā^ 236

anta:samudbhavadamarṡa^ 229

anta:sphuranmrgakalaṅkamabhaṅgurāmam 191

anta:sphuritabālatamālakānti: 190 

antarmalīmasamabhādamrtāṃśu^ 192

antargatasyādbhutavikramasya 61

antarvigāḍhe sati sundarībhi: 166

anyatra karṇa: sudhiyāmasakta: 20

anyāṃ^śca sarvānapi bandhuvargān 102

anyedyaratha bhikṡārtham 202

anyonyasammardaviśīrṇahāra^ 67

aparedyurvinirgatya 208

aprāpya nirvāṇapadaṃ 209

avyaktagātrīmadhivāsitena 86

abhyarṇavarttibhirakrtrimabhaktiśobhai: 40

abhyastayā saṃvaraṇāmburāśe: 99

abhyucchritairavanimāṃsala^ 225

abhyudgataṃ paribhavaṃ 226

abhyudgataṃ yadgrhadhūparāśim 12

abhyudgatairaruṇarāgamano'bhirāmai: 42

abhyudyatairamitasainya^ 222

abhyullasaccampakadāmadīpti: 74

amuṡya ya: śāsanamāśrito jana: 152

amuṡya vaktrāmrtabhānubimba^ 111

amuṡya sarvatra vitāyamānai: 65

ambhodhisampadavaluṇṭhana^ 226

ambhoruhākrtimabhaṅgurapadmarāga^ 46

ambhobihārākulitai: payobhi: 173

ayaṃ mahābhāga ! viśuddhamānasa: 152

@244

ardhāsikāṃ bharturananyalabhyām 31

ardhodita: śītakarasya bimba: 185

alaṃkrtaṃ mauktikakuṇḍalābhyām 89

alaṃkrtāṅgā: subhaṭāntramālyai: 17

alaṃkriyā'jāyata dehakānti: 95

avakāśapradānārtham 201

avyaktavarṇābhiramuṡya vāgbhi: 71

aśokapuṡpastabakābhitāmra^ 176 

aśokayaṡṭistaruṇījanasya 158

aśokayaṡṭyā: stabakopanītam 144

aśrāntatrṡṇena vilocanena 70

aśrāntapānasahamauṡadham 235

aśvīyapādadalitād 227

asaktahrdayastāsām 194

asūta sadya: sahakāraśākhī 158

astaṅgataṃ bhāskaramambaraśrī: 180

astaṅgate bhartari bhrṅgamālā^ 179

astādriśrṅgaskhalitāgrapāda: 187

asti praśastā kapileti nāmnā 3

asmākamutpattirivātra bhūmau 63

asyai patanmadanasāyaka^ 237

asyopadeśādakhilo'pi satyaṃ 64

ākarṇamākrṡṭaśarāsanasya 109

ākarṇya gānaṃ madhupāṅganānāṃ 188

ākarṇya tadvacanamaśrutapūrvameṡāṃ 57

ākarṇya sandeśamukhādudantam 84

ākāramatyadbhutasanniveśam 23

ākāśakandaradarīṡu vitāyamānai: 39

ākāśanīlotpalabhrṅgabhaṅgi^ 181

ākāśaśayyātalamaśnuvāne 189

ākāśasindhoraparāhṇakarṇa^ 176

ākuñcitāgrairalakai: 87

ākrṡṭaraktaparapuṡṭavacovilāsāt 239

ākrṡya śākhā: sadayaṃ latānāṃ 161

āgatya gehamadhyāsya 193

āḍhaukamānarathamaṇḍala^ 220

ātanyamānabalareṇu^ 227

ātanvataścetasi komalāṅgyā: 26

ātanvatā pāṃsuvihāramāptai: 72

ādarśabimbe pratimāśarīram 95

ādāya tāpasākalpam 198

ādikalpasamudbhūtām 198

ādityabandhorbodhaikasindho: 200 

ādhūyamānakaravālakarāla^ 220

ānandakandalitalocana^ 239

ānandapākodayaśālibhi: phalai: 132

ānandabāṡpajalajarjaradrṡṭipāta^ 40

ānandayitrī hariṇekṡaṇānām 82

āpādapadmamabhita: pravijrmbhitābhi: 43

āpītasarvamakarākaravārirāśe: 228

āpūrite nirbharamantarikṡe 18

āplāvayāmāsa karodakena 171

āplāvitākhiladiganta^ 230

āmuktamuktāsaradarśanīyam 27, 90

āmuktacārutaracīvara^ 231

āmūlacūḍamabhita: pravijrmbhamāṇo 143

āmūlabhāgadhutadivyanadī^ 234

āmodalubdhairalināṃ kadambai: 147

āyāmaśālibhiramandadayā^ 39

ārāmabhūmāvativāhya tāpam 164

ārurohāsanaṃ tuṅgam 214

āruhya mandamalayānilamaupavāhyam 139

āruhya saudhānatimeghamārgān 6

ārūḍhabodhiparyaṅkam 214

āropitābhraṅkaṡaketumāla^ 85

@245

āropya tāruṇyaviśeṡaśāṇaṃ 76

ālāpamārāmavihāriṇīnām 157

ālekhyalīlāphalakaṃ satūlim 108

ālepacandanavisrtvara^ 45

ālokalobhādabhivartamānā: 99

ālolabāhubalayaskhalanā^ 45

āvirbhavadbhi: śramavārileśa: 98

āśāmukhaprasrmarairabhinandanīyai: 45

āvarjya śākhāṃ karapallavena 160

āvartavegādaparāmbarāśe: 177

āvavrurākāśamatiprabhūtā 182

āśāmaśeṡamavanītala^ 230

āsīt kumāra: pulakaprarohai: 98 

āstīrṇamuktāsikatābhirāmam 86

āsphālitānekamrdaṅgaghoṡa^ 67

āsphālitāpratimabhairava^ 221

ita: sarojākṡi vilokayāmbudān 115

iti krtavati tasmin 58

iti krameṇāhitapāṇipīḍa: 101

iti gatavati puṇyai: 33

iti pravīrā: kṡitipālanandana^ 153

iti pravrtte madhumāsavaibhave 149

iti praśaṃsāmukhare sakautukaṃ 125

iti vihitavivāham 113

itthaṃ kumārasya sahāvarodhai: 162

itthaṃ jagattrayatiraskaraṇa^ 233

itthaṃ dhīro darśayitvāstraśikṡām 135

itthaṃ puṡpaśarāsanasya 240

itthaṃ śrutvā sārathīnāṃ vaca: 154

itthaṃ suparvavihitāṃ stutimādareṇa 55

itthamārādhito devai: 196

ityādimāsāṃ giramatyudārām 112

iyaṃ cakorākṡi payodamālikā 121

uccaṇḍadaṇḍadharakāsarasārvabhauma^ 137

utkṡiptamuktātapavāraṇaśrī: 96

utkṡiptaśākhācchalabāhudaṇḍāt 146

uttīrya tasyā: puline 198

uttuṅganīlamaṇimandirajrmbhamāṇa^ 34

uttuṅgabāhuyugalodayaśailajāta^ 41

utthāpya dūrānatamūḍhabhāryam 112

utphullamañjarīpuñja^ 212

utsedhino yatra grhā: prabhūṇām 4

udarciṡastasya hutāśanasya 97

udyacchamānastuhināṃśumālī 186

udbhinnaromodgamalobhanīyā 108

udvelasambhrtamadhuvratadānarāji: 142

unmocayan pariṇatacchadakañculīkān 139

upakaṇṭhakalālāpa^ 206 

upāhrtai: kāñcanapuṡpajālai: 159

ūrṇābhirāmā narapālasūno: 81

rtuśriyā dīptataḍitpradīpikā^ 116

ekatra phullairnavapuṇḍarīkai: 165

ekadā pāramībhāgya^ 209

ekāvaliṃ kācidanarpayitvā 105

ekena bāṇāsanamātatajyam 134

etābhireṡāṃ stutibhi: 217

evaṃ mahāpavanavāridharādikeṡu 234

evaṃvidhairlalitabhāvarasā^ 240

evaṃ sa krtvā sarasīvihāraṃ 174

airāvatya ivākāśa^ 195

odhīkrtā malayamārūtacandanena 141 

@246

kaṭhorakāntākucamaṇḍalānām 167

kadarthitātmīyaguṇaprakāśane 126

kananti kālāgarudhūpamiśrā: 13

kandarpadarpanirbheda^ 215

kanyākumārau kamanīyarūpau 99

karuṇāpūralaharī 215

kalpakṡayakṡubhitamāruta^ 224

kalpāntakālaghaṭamāna^ 222

kayācidabhyarṇajuṡa: salīlaṃ 170

kareṇa śākaṃ mama komalena 160

karṇāvasaktā: kamalekṡaṇāyā: 88

kalādhinātha: karajālamujjvala 128

kalāpina: kāñcanakāhalopamān 118

kalpadrumaprasavakalpitakarṇapūra^ 40

kallolavallīvalaya^ 197

kastūrikākalpitapatralekha: 29

kastūrikākalpitapuṡpalekha: 98

kasyāścidanta:salile nimajya 172

kasyāścidāviṡkrtacandrikāyā: 170

kācit tadā kaṇṭakitāṅgayaṡṭi: 107

kācit tadākarṡaṇasiddhamantram 107

kācit pragalbhā ramaṇasya karṇe 161

kāntākarodañcitavāridhārā: 167

kāruṇyakallolitadrṡṭipātaṃ 1

kālāñjanocchvāsavikūṇitākṡam 101

kālāgarumahādhūma^ 194

kālena gāḍhataramānaparigrahāṇāṃ 138

kiṃ puṡpadhanvā pratilabdhamūrti: 134

kumāramenaṃ kulaśailadhuryam 110

kumudvatīkośapuṭāvatīrṇa^ 165

kuśalo'trabhavāneva 216

krtakrtyaṃ tamuddiśya 201

krtāplavānāmacireṇa vāridai: 130

krtābhiṡekā: prathamaṃ dhanāmbubhi: 129 

krtopavītaṃ galitātibālyaṃ 74

krtvā dinamukhācāraṃ 210

krameṇa paśyan purata: sthitānamūn 150

krameṇa madhyaṃ caramāmburāśe: 177

krīḍātaḍākaṃ kṡitipālasūnu: 169

kṡaṇaprabhācampakadāmabhūṡaṇā: 122

kṡoṇītalāntaranirantara^ 221

kṡoṇībhujā kuṃkumavāridhārā 169

gandharvarājamahilājanagīyamāna^ 52

guṇai: samastai: saha rājasūno: 78

guruprayuktā kulapālakā sā 99

gorocanāgauraruciścakāśe 31

dharmodabinduprakarā vireju: 163

dharmodabinduprakarairudīrṇai: 109

ghoṭīkhurapuṭīkoṭi^ 203

cakāśire candramasa: samutthā: 185

cakrīkrtāyataśarāsana^ 232

cacāla meroracalābhidhānaṃ 66

caṇḍātapasparśavivardhamāna^ 162

candrodayojjvalamukhena jhaṡadhvajājñāṃ 138

carācarāṇāmabhivandanīyam 155

culukīkaraṇe śūra: 216

cetobhavasya sakalā api 233

cetobhuva: puṡpaśilīmukhānām 108

chāyāstarūṇāmabhita: pravrttā: 163

jagadekagurostasya 202

jāta: prthivyāmadhipo munīnām 65

jijñāsamānāstimirapravrttim 183

@247

jñānālokastrijagatām 200

taṃ prāpya sarvaguṇabhāraguruṃ 234

tacchaṅkayaiva sā tasmai 210

taṭīpaṭiradrumasaṅgabhājāṃ 147

taṭopakaṇṭhaṃ makarandasindho: 144 

taḍ+ākanikaṭe nadyā: 208

taḍitpriyāyā: savilāsasampado 126

taḍāke tasya siddhārtha: 208

tata: kisalayāloka^ 211

tata: kumārasya samagravaibhavo 114

tata: kumārasya purandaraśriya: 150

tata: prakīrṇābhinavaprasūne 87

tatpūrvamabhyāgatamādareṇa 166

tatra kandarpadarpāṇām 214

tatra kṡoṇīramaṇatanaya: 175

tatra bhikṡāṃ samādātuṃ 205

tatra bhikṡāṃ samādāya 206

tatra sthitaṃ suragaṇaṃ dadrśu: 37

tatrānuraktai: saha mitravargo 174

tatrāntare koliyabhūmipāla: 84

tatrāntare jagati pūrvanimittamāsīt 34

tatrāntare tāmarasairudārai: 62

tatrāntare bimbamamandarāgaṃ 176

tathāpi tatrāhitabhaktiśaktyā 2

tathā hi kācit karapallavena 102

tatheti so'pi pratigrhya 85

tadānanāmbhoruhakāntilakṡmyā: 80

tadānanālokanaharṡajāta: 104

tadānanenduṃ bhuvi nissapatnaṃ 27

tadā babhau kumāro'sau 194

tadā samāruhya vihāramaṇḍapaṃ 115

tapātyayābhyāgamanena śāmyata: 116

tapovaneṡu dhanyeṡu 208

tamāgataṃ śākyakulapradīpam 96

tamāyatākṡya: sprhaṇīyamaṅgād 106

tamālanīlaṃ tagarāvadātai: 184

tamālanīlasya samudraviṡṇo: 166

tamālanīlā navaromarāji: 26

tamenamālokya ca śākyanandana: 152

tarupravālāścalasaukumāryāt 28 

taraṅgaśīkarāsāra^ 197

tarupravālāścalasaukumāryāt 28

taruprasūnānyapacetukāmā 157

tasmādudīrṇā navadhūmarāji: 100

tasmin kṡamāmayatanucchada^ 231

tasminnrpe tanvati dānavarṡa 22

tasmin muhūrte kapilāṅganānām 102

tasyāṃdhriyugmaṃ sahajābhirūpyaṃ 77

tasyāṃsadhārāsadane'vataṃsa^ 19

tasyā: pravālodarasodarābhaṃ 23

tasyā: vapu: kṡetramanaṅgaśāli 25

tasyā: śaranniśākāśa^ 211

tasyā: stanadvandvamaninditāṅgayā: 61

tasyāntike śamadamāmrta^ 231

tasyāpadānāni taṭasthitābhi: 22

tasyābhiṡeke sacivāvamuktai: 20

tasyā vapuścandanapaṅkaliptam 90

tasyāvalokanāyaiva 199

tasyā viśālena vilocanena 30

tābhistadudvīkṡaṇatatparābhi: 105

tāraṇāya mahāmbhodhe: 198

tālapramāṇā: sahasā dharitrīm 64

tālītamālahintāla^ 213

tāsāṃ kumāra: śatapatramitrai: 106

tāsāṃ taralasañcāra^ 195

@248

trṡṇāpravāhamavaśoṡayituṃ 55

te'tiprasannamanasa: praṇipatya tasmai 56

dadarśa dhīra: kṡitipālaputrīm 96

dayālumāśritya tamatyudāraṃ 19

digdantināṃ mukhapaṭa^ 288

digaṅganāvarṇaghrtānulepanam 126

dināvasānena parīkṡakeṇa 379

dināvasāne samprāpte 213

dīkṡite bhūbhrtāṃ nāthe 200

dīnāvalokanadaśāntara^ 40 

dodhīyamānasitacāmarikā^ 221

drḍhāvabaddhāyatakeśapāśai: 166

drṡṭvā jagattrayaguruṃ śirasā^ 48

drṡṭvā'vabudhya svapnārtha 209

drṡṭvā'smadīyamanavadyatamaṃ 237

drṡṭvā'straśikṡāṃ jagadekabandho: 135

dhūlībhare culukitārṇavitoyapūre 225

dhvajarantapatākābhi: 194

nakṡatranāthakarakandalamāṃsalena 47

nakhāṃkuśāghātavidhūtamūrdhā 73

nadīva sindhornalinīva bhāno: 12

nama: sakalasaṃkleśa^ 215

nama: suguṇamāṇikya^ 214

navaprasūnai: sakalāṅganaddhai: 161

navāmbuvāhena nabha:sthalīva 71

navodayālohitaminduvimbaṃ 188

nānāvidhābharaṇaratnamarīcidaṇḍai: 43

nābhihradastasya narendrasūno: 78

nirgatya nihnutadigantara^ 218

nirjharīpūranirghauta^ 207

nitāntakāntālikacandralekhā 29

nitāntamānandayatā prajānāṃ 75

nityapravrttaniravadyamahāpradāna^ 52

nidāghatāpajvalitā vanasthalī 124

nimajjanonmajjanarāgiṇībhi: 168

nimajya kāsāñcidudañcitānāṃ 172

nirantarasmeramaṇīcakānāṃ 143

nirākrte kā'pi taraṅgavātai: 172

niraṃkuśānāṃ timiradvipānām 184

niruddhabhūbhrnmahimātireko 16

nirmāṇakāle bhuvanatrayasya 110

nirvyājakrttagalanirgalada^ 51

niśamya teṡāṃ vacanaṃ nrpātmajo 151

niśāndhakāraprakarāmbuvāha^ 184 

niṡyandabhānanirapāyakrpā^ 51

niṡyandamānamakaranda^ 44

niṡyandamānairiva candrakāntai: 182

nisargasaurabhyanitāntahrdayaṃ 72

nissāṇaghoraninado 219

netrasya taddarśananiścalasya 103

naiva tvadīyabhidamāsanamasmadīm 235

pataṅgadāvānalalaṅghitātmanām 129

patatripakṡapravikīrṇapadma^ 165

pati: paśūnāmiva kālakūṭam 190

pativratāyā: paradarśanāya 104

patyu: karasparśapariślathasya 189

padārthametatpriyadānayogyam 69

padmākare paṅkajalocanābhi: 167

paya:pravāhai: samameva vārida: 123

payodharadvandvamaninditāṅgyā: 90

payodakālena cirapravāsinā 116

payodharā: kecana kācamecakā: 115

payodharā: paṅkajalocanānāṃ 173

@249

parāgasampatsikatāvakīrṇe 156

paribhramatṡaṭpadakārmukāṇām 146

parimalalaharīṡu pādapānām 149

parisphuracchīkaradanturāṅgam 168

paryāpatatturagakhaṇḍitabhū^ 225

pāñcālikā yadgrhapañjareṡu 5

pāṇau krpāṇī virarāja yasya 15

puṇyātmanāmadhipate ! puruṡottamatvaṃ 238

puṇye muhūrte puruhūtalakṡmī: 62

purandarākrāntibhayena ye purā 117

puṡpāyudhasya nrpate: parapuṡṭavarga: 140

puṡpāvacāyavalamānapurandhri^ 36

puṃskokilā: punaranaṅgajayāpadāna^ 142

prakampitāyāṃ kaṭhakāṡalīlayā 123

pracoditāśva: punareva dhūrtai: 155 

prataptacāmīkarabhāsvareṇa 68

prataptacāmīkaragauravigraha: 152

pratāyamānā prathametarasmin 180

pratyagragarbhacchavipāṭalena 68

pratyagrahāṭakaśilāphalakāyatasya 38

pratyarthidantijayasindhura^ 224

pradoṡavedhā: pravarasya tārā^ 182

praphullasumanovallī^ 212

prabhañjanakṡobhavijrmbhitābhi: 13

prabhātaveleva sahasrabhānuṃ 62

prabheva bhāno: pratibheva sūre: 76

pravartyamāne pramadairmalāvalai: 128

praviśya dūrāvanatena mūrdhnā 112

praśastivadhvā pravarasya yasya 17

prasannagambhīravapu: kumāra: 92

prasannamūrṇāvalayābhirāmaṃ 81

prādurbabhūva samaya: subhago vasanta: 138

prāsādamālāsu hiraṇmayīṡu 9

prajñāpradhānamahiṡīpadapaṭṭabandha^ 49

prauḍhāndhakāritadiśāvalaye 227

bakāvalīvibhramakaṇḍakambavo 122

babhūva tasyā nayanotpalasya 29

babhūva varṡāsamayo'tha medinī 114

babhau kumārasya kulodvahasya 84

balārikārmukasmera^ 204

balitrayālaṃkrtamadhyadeśā 91

bālācalatulākoṭi^ 204

bimbaṃ pradarśitakuraṅgakalaṅkarekham 191

bimbapraviṡṭā: sphaṭikasthalīṡu 12

bimbādharoṡṭhadyutirāyatākṡyā: 28

brahmaṇopahitān darbhān 213

brahmāṇḍakukṡimbharibhi: 195

bhadrānvavāyamatha vā 238

bhadre muhūrte sa pati: prajānām 69

bhavakleśaṃ tvameveśa 217

bhāsvānabhīpsu: paralokayātrāṃ 277 

bhujaṅgabhugvāntaphaṇāmaṇiśriya: 120

bhujena bhogīndradhurandhareṇa 18

bhujo bhujaṅgādhipabhogadīrgha: 79

bhrṅgābhimudritamukhā makarandapūrai: 141

bhrṅgāritāyatadigantamadā^ 53

bho-bho: purandaramukhā haridantapālā: 56

bhruvallarī tasya manojñamūrte: 81

magnāṃ mahāmakaraketana^ 237

mañjīranādacchalato mamārtim 157

madhuśīkaradurdināndhakāre 147

madhye lasanmakaralāñchana^ 229

mana: pratolīṃ viśata: prakīrṇai: 109

manorathaśataprāpta^ 202

 
@250

manobhavo maṇḍalitāstramaurvikā 149

mano'bhirāmairmaṇikiṅkaṇīnāṃ 72

manojñagandhairvakuladrumāṇāṃ 159

mandānilakṡitipamaṅgalapāṭhakānām 143

mandānilādhūtalatā^ 211

mandānilāndolitavicīmālā^ 164

mandānilena vahatā vanarājimadhyāt 140

mandārakorakasyandi^ 212

mandārapuṡpakalikāparikalpitena 41

mamajja tīrtheṡu jajāpa mantram 32

mayā vinābdhi: pralayaprasaṅgaṃ 177

marālamahilālīḍham 196

marīcibhiryanmaṇitoraṇānāṃ 10

malīmasaṃ kevalamaṅgamantaraṃ 118

mahātmanastasya mahīdhrapāta^ 64

mahātmanā tena makhairajasram 21

mahānubhāvasya mahābhiṡeka^ 65

mahāmunīnāmapi mānanīye 59

mahārājādhirājasya 193

mahendrakaravikṡiptā: 196

mahīpatirmānyaguṇojjvalāyāṃ 32

mahīpatistatra babhūva mānya: 14

māṇikyakāñcīvalayānuviddha^ 24, 91

māṇikyamaulivalabhī^ 38

māṇikyasaudhavalabhī^ 104

mārapratāpabaḍavānalakīlajāla^ 50

mārasya mārgaṇagaṇā: 232

mārāṅganāstadanu 136

mīnavikṡiptakalhāra^ 197

mrgdhasya tasyāsa mukhāmbujasya 70

mrgākṡi vidyullatikākarambitai: 117

mrṇālikā vibhramadīrghikāyā: 27

maitrīkalatrakacabhārapaṭīrapaṅka^ 50

mohāndhakāramuṡitāni 54

mohāpanodamapyenam 205 

ya: pūrvamādhāya mahābhiṡekam 15

yaccandraśālāsvabalājanānāṃ 8

yat kāryate tatra pativratābhi: 97

yatrāpagā: svacchajalāntarāla^ 8

yatrālayā: kāñcanamerudaṇḍai: 6

yatrendranīlopalakuṭṭimeṡu 12

yatrendranīlopalagopurāṇāṃ 8

yatraiva yatraiva kumāragātre 106

yatraukasāṃ ratnavinirmitānām 9

yathā yathā vrddhimavāpa tasyā: 60

yathā yathā vrṡṭibhirabhramaṇḍale 123

yadaṅganā: saudhasamīpalagnām 6

yanmaṇḍapā: prauḍhanidāghataptā: 7

yaśastadīyaṃ yadi nābhaviṡyat 18

yasyaikadeśaṃ yatayo'pi vaktuṃ 2

yuvānamenaṃ yugadīrghabāhum 111

ye darśanīyā dviparājahastā: 24

yo vāhinīṃ megha ivāttadhanvā 16

ratiśramo yatra vilāsinīnāṃ 11

rathyāsu ratnopahitāsu yasyāṃ 5

rarāja tasyā navaromarāji: 91

rarāja rājīvavilocanāyā: 30

rākāsudhākiraṇabimba^ 52

rudrākṡamālāvalayojjvalāni 181

rekhābhiratyantaparisphuṭābhi: 79

latāṅgahārairlalitāligītai: 156

līlācakorarasanāñcala^ 35

vakuladramavāṭikā varastrī^ 148

vakṡa:sthalena valamānamanojñahāra^ 46

@251

vaktrāmbujaṃ vāmadrśa: parītā 101

vaktrāravindaṃ parita: prakīrṇā 100

vaktre manojñasmitacandrikā'bhūt 171

varaścakāśe haricandanārdro 95 

valitrayālaṃkrtidarśanīya^ 77

vavarṡa varṡāsamayaṃ vināpi 66

vāṇyā vareṇyasya mukhe vasantyā 80

vātotthitaṃ mahati sainika^ 223

vāmabhruvastaṃ maṇiśrṅgamuktai: 169

vāravāmālakāstasya 193

vikasvarā vyañjitakaṇṭakāṃkurā: 131

vikāsabhājāmabhita: saroruhām 131

vikāsinaścandra karopalālanāt 130

vikāsināṃ saptapalāśabhūruhāṃ 127

vikīrṇapaṅkāṅkitaśrṅgakoṭaya: 132

vigatonmeṡasammeṡa^ 205

vigāhamānasya nabha:sthalīgrhaṃ 122

vighuṡyamāṇe taḍitābhramaṇḍale 125

vicitrapaṭṭāstaraṇopapannaṃ 175

vijitya viśvatrayamadbhutaśriyā 119

vijrmbhamāṇā nakharatnadīpti: 23

vijrmbhamāṇena vilaṅghya velāṃ 26

vitāyamānai: smitacandrikābharai: 128

vidyāgrhaṃ pañcamapāṭhakānām 155

vidyādharāśca gandharvā: 196

vidveṡatāpamakhilaṃ jagatāṃ 54

vināṅgarāgeṇa vināṅgadena 82

vinidrakāntāravinamravāṭikā 124

vinetukāmasya vilāsinīnām 146

vinyastakālāñjanadarśanīyam 89

vipakvatārādhipabimbaśaṅkha^ 189

vipakvapuṇḍrekṡuparurmukhacyutai: 131

vipākabhūmnā'bhividīrṇadāḍimī^ 132

vibhāvarīcampakakarṇapūrā 183

vibhāvarīśa: karapallavena 188

vibhu: pratāpānalameva vīdhram 15 

vibhūṡaṇairantarite madaṅge 103

vibhūṡaṇairvidruma-puṡyarāga^ 174

viyatprthivyo: kiyadantaraṃ bhavet 121

viyogadu:khādiva pāṇḍarāṅgīm 190

vilagnamālagnavalitrayīkam 25

vilokya caityadhvajasiṃhamudrāṃ 7

viloladrṡṭidvayalobhanīyam 31

vivardhamānena ca madhyamena 59

viśaṅkaṭaśilākoṭi^ 207

viśaṅkaṭaśilāsāla^ 203

viśaṅkaṭāmambararājavīthikā 124

viśālavakṡa:sthalalambitena 92

viśālaviśikhābhoga^ 204

viśālaśikharoddeśa^ 207

viśleṡadu:khādiva tigmabhāno: 179

viśvambharāvalayadhāraṇa^ 83

visrtvarai: śāradikai: payodharai: 129

vihaṅgapakṡavikṡipta^ 212

vihāya bhāsvān nalinīṃ sarāgām 180

vihārasañjātapariśramāṇāṃ 163

vīthīṡu māṇikyamayīṡu yasyāṃ 4

vīthīṡu vīthīṡu vilāsinīnām 105

vīra ! tvameva vijitākhila^ 53

vīrunmayīṃ vibhramayantraḍolām 144

vīreṇa mārasubhaṭena vibhidya bāṇai: 140

vrddhā vitenurvividhauṡadhībhi: 61

vetaṇḍamaṇḍalaviḍambita^ 219

vetaṇḍaśuṇḍādaṇḍābha^ 206

velājaleṡu maṇidarpaṇavibhrameṡu 190

vyākośametad yadi karṇapāśe 104

@252

śatahrādāpāditacārumaurvikam 100

śampāsahasracaturasrasaroruhākṡī^ 36

śaranniśākāśatalodaraprabhā^ 121

śarvasya sandhyādhrtamaṇḍapasya 182 

śākhāsu śākhāsu samudbhavadbhi: 63

śikhaṇḍināmadbhutatāṇḍavaśriyām 117

śiñjānapañcaśaracakrita^ 35

śukāvacañcūpuṭapāṭalena 107

śuddhodanasya sutatāmahametya 57

śūrastvameva durvāra^ 216

śūrasya tasya kṡitipālasūno: 79

śrṅgāramaṇḍapaśironavaratnateja: 37

śriya: sarojāntaradu:sthitāyā: 78

śrutvā tu tatsūryakulāvataṃsa: 133

saṃkrāntasaudhavalabhīmaṇi^ 44

saṃsāraghoraparitāpajuṡāṃ 48

saṅgītamaṅgalamahotsavasaṅginībhi: 136

sa jātakarmādikamatyudāram 70

sa teṡu sadmasvadhirājanandano 114

sa deśikendrairupadiśyamānā 75

sa dhīramanta:purasiṃhaśāvai: 73

sadhairyamādāya taṭeṡu pādaṃ 187

sanmārgadeśikasyāsya 201

samastalokanāthasya 199

samucchritai: saudhataleṡu yasyā: 10

samujjihānaṃ lavaṇābdhimadhyāt 186

samudgatā dhūmatati: krśāno: 100

samudragarbhāntaramāśrayantam 185

samudranemīvahanasya bhāriṇa: 119

samprāpya śāntahrdayaṃ 233

sambhāvyate yatra sudhāmarīci: 3

sambhrāntaśāṅkhikaśatānana^ 218

savistaraṃ te'pi surairadhiṡṭhitā: 150

sahakāravanīṡu sañcarantyā: 148

sahasraśassantvapare'pi bhūpā: 21

sālaṃ yadīyaṃ samatītya gantum 13

sitacchadānāṃ śravaṇārtikāraṇaṃ 127

sitacchadotsāraṇanetrayaṡṭayo 120 

siddhārthamukhaśītāṃ śuṃ 202

sindūraklrpta: kṡitipālaputryā: 88

sindūrasaundaryasahodareṇa 160

sudhānidhānaṃ tuhināṃśubimbam 110

sudhāsanāthena sudhāmayūkha: 31

sudhāmarīcidyutiśītalena 158

surārṇavāvartamanojñaśobhaṃ 25

suvarṇakāreṇa tapātyayātganā 118

suvarṇarūpaṃ sumanoniṡevyaṃ 20

suvarṇasūtragrathitāntareṇa 91

senāmbudhau jayipadāti^ 229

sotkaṇṭhamālokayata: kumārīm 97

saugandhikendīvaravāsitena 159

saubhāgyavārākaravīcikābhyām 30

saurabhyalobhāt savidhe 179

stanadvayasyāgramabhūd vibarṇa 60

stanandhayasyānanacandrabimba^ 70

stanābhirāmastabakojjvalānāṃ 162

snānāvasāne naradevakanyā 86

spaṡṭe pradoṡasamaye narapālasūnu: 192

svairojjihānasuṡabhābharadugdha^ 49

svahastayantrahatābhiradbhi: 170 

@253

mahākāvye'smin prayuktānāṃ

aprasiddhārthakaśabdānāṃ

sūcī

yadyapi bahava: śabdā: prayuktā: kavinā yathā |

tadarthe te na labhyante nāmaliṅgānuśāsane ||

tathāpyanyatra kośeṡu kośakārai: sphuṭīkrtā: |

tadarthe'pyupalabhyante, saṃgrhyante yathāyatham ||

sarga:, ślokasaṃkhyā śabda: artha: kośa:

1-52 pravālā: abhinavakisalayā: hemacandra:

1-56 antā ramyā viśva:

1-63 vibhrama: śobhā hemacandra:

2-3 vandanamālikā maṅgalyadāma "

2-43 śrṅgārita: maṇḍita: "

2-49 mandareṇa bahalena "

3-1 dauhrdam garbhalakṡaṇam "

3-7 śikhā agram "

3-14 nirvāṇam viśrānti: "

3-41 dāraka: bālaka: "

3-47 roṡaṇa: nikaṡopala: baijayantī

3-58 bhitti: pradeśa: hemacandra:

3-64 tīrthai: rṡijuṡṭajalai: "

4-27 kautukam pratisarasūtram vaijayantī

4-42 pulaka: romāñca: hemacandra:

4-75 kādamba: bāṇa: "

5-13 kāhala: vādyaviśeṡa: "

@254

5-19 śarāṇi jalāni hemacandra:

5-28 śarkarā: khaṇḍā: "

5-43 aṅgapālī āliṅganam "

6-2 sammukhīnā abhimukhī "

6-5 kañculikā kañcukam "

6-10 gulucchā: stabakā: "

6-16 maṇīcakāni puṡpāṇi vaijayantī

7-1 pratoda: totram "

8-18 vedhā: abhijña: "

8-25 tagara: nandyāvartapuṡpam " 

10-4 nissāṇa: jayabherī saṅgītaratnākara:

@255

vrtta-sūcī

padyacūḍāmaṇau kāvye kavinā ślokapuñjaka: |

nibaddho yeṡu vrtteṡu teṡāṃ sūcī vidhīyate ||

anuṡṭup (9-1-82)

śloke ṡaṡṭhaṃ guru jñeyaṃ sarvatra laghu pañcamam | iti
lakṡaṇam |

indravajrā (1-1, 10-1-57)

"syādindravajrā tatajāstato gau" | iti lakṡaṇam |

upajāti: (1-5; 3-1; 7-1; 9-83)

"anantarodīritalakṡmabhājau pādau yadīyāvupajātayastā: |

itthaṃ kilānyāsvapi miśritāsu vadanti jātiṡvidameva
nāma" || iti lakṡaṇam |

upendravajrā (1-3)

"upendravajrā jatajāstato gau" iti lakṡaṇam |

puṡpitāgrā (6-32)

`ayuji na-yugarephato yakāro yuji ca na-jau ja-ra-gāśca
puṡpitāgrā' iti lakṡaṇam |

mandākrāntā (7-59)

"mandākrāntā jaladhiṡaḍagairmbhau na-tau to gurū ca" iti
lakṡaṇam |

mālinī (2-54; 4-87)

"na-na-ma-ya-ya-yuteyaṃ mālinī bhogilokai:" iti lakṡaṇam |

rathoddhatā (6-31)

"rāt parairna-ra-la-gai rathoddhatā" iti lakṡaṇam |

vaṃśastham (6-33)

vasantatilakā (2-1; 3-64; 5-64; ṡaṡṭhe sarge prāya:
sarvatra;

aṡṭame sarge ca 42 ta: |)

"uktā vasantatilakā ta-bha-jā ja-gau ga:" iti lakṡaṇam |

@256

viyoginī (2-55)

"viṡame sa-sa-jā guru: same sa-bha-rā-lo'tha gururviyoginī"
iti lakṡaṇam |

vaitālīyam (6-28 ityādiṡu)

śārdūlavikrīḍitam (10-58)

sūryāśvairma-sa-jāstata: sagurava: śārdūlavikrīḍitam"
iti lakṡaṇam |

śālinī (6-45)

"śālinyuktā gtau tagau go'bdhilokai:" iti lakṡaṇam |

@257

śodhanapatram

jarāyāṃ sulabhabhrāntipramādāyāṃ kvacit kvacit |

mudraṇaskhalanaṃ jātaṃ śodhyaṃ taddhi vicakṡaṇai: ||

prṡṭhe paṃktau aśuddhapāṭha: śuddhapāṭha:

1 7 mahākandala^ maha:kandala^

23 14 śobhā thīṃ śobhā baḍh+ā rahī thīṃ

43 26 ^rāgapatapatakā rāgapatakā

47 6 aṃdhreraktalaka^ aṃdhreralaktaka^

50 22 dikyānubhāva divyānubhāva

78 1 samastai samastai:

9 20 ^paṅkabhati^ paṅkabhūti^

113 10 nihanutā^ nihnutā^

131 21 ^parurmakha^ ^parurmukha^

133 śīrṡṇi śakṡāvilokanam śikṡāvilokanam

134 9 ekana ekena

139 8 ^bhūmiṡu: bhūmiṡu,

139 9 parṇā: aiva parṇā eva

147 5 kadambarākrṡya kadambairākrṡya^

157 śīrṡṇi saundaryayam saundaryam

172 16 piṇḍīro ḍiṇḍīro

173 2 ^puramundarīṇāṃ ^purasundarīṇāṃ

179 20 ūjjajrmbhe ujjajambhe

181 9 sahā saha

192 5 antarmalīnam antarmalinam

vyākhyāṃ vyākhyāyām

214 4 ^darpāṇām ^darpāṇāma^

216 26 vidhurvinā vibhurvinā

218 18 nihnata^ nihnata^

240 8 mānasavyapāro mānasavyāpāro

240 ^vyākhyayāṃ ^vyākhyāyāṃ