@001
##BIBLIOTHECA INDO-TIBETICA SERIES-XXIX##
prajñāpāramitāvajracchedikāsūtram
##WITH##
prajñāpāramitāvajracchedikātīka
##OF##
ācārya kamalaśīla
[DD]
bhoṭa vidyā saṃsthānam
##Critically edited the Tibetan version and Restored into Sanskrit 
with Introduction and Indexes 
by
Pema Tenzin, Acharya
Supervisor
Prof. Ram Shankar Tripathi
CENTRAL INSTITUTE OF HIGHER TIBETAN STUDIES
SARNATH, VARANASI
B.E. 2538 
C.E. 1994
@002
BIBLIOTHECA INDO-TIBETICA SERIES-XXIX
Chief Editor : Prof. Samdhong Rinpoche
First Edition : 550 copies, 1994
Price: Hardback: Rs. 160.00
Paperback: Rs. 110.00
@ Copyright by Central Institute of Higher Tibetan Studies,
Sarnath, Varanasi -221007, India, 1994. All rights reserved.
Publisher:
Central Institute of Higher Tibetan Studies,
Sarnath, Varanasi-221007, India.
Printed at Khandelwal Offset Printer, Mahmoorganj, Varanasi.##
@003
bhoṭa-bhāratī granthamālā- 29
prajñāpāramitāvajracchedikāsūtram
evaṃ 
ācāryakamalaśīlaviracitā
ācāryaprajñāpāramitāvajracchedikāṭīkā
[DD]
bhoṭa vidyā saṃsthānam
sampādaka evaṃ punaruddhārakarttā
pemā tenajina, ācārya
paryavekṡaka
pro. rāmaśaṃkara tripāṭhī
kendrīya ucca tibbatī śikṡā-saṃsthāna, sāranātha, vārāṇasī
buddhābda: 2538 
san 1994 ī^
@004
bhoṭa-bhāratī granthamālā- 29
pradhāna sampādaka : pro. samadoṅ rinapoche
prathama saṃskaraṇa : 550 pratiyāṃ^, 1994
mūlya : ajilda : rū^ 160.00
sajilda : rū^ 110.00
@ kendriya ucca tibbatī śikṡā saṃsthāna,
sāranātha, vārāṇasī - 221007 bhārata, 1994
prakāśana sambandhī sabhī adhikāra surakṡita |
prakāśaka :
kendriya ucca tibbatī śikṡā saṃsthāna,
sāranātha vārāṇasī - 221007
mudraka : khaṇḍelavāla āphseṭa prinṭarsa, mahamūragaṃja, vārāṇasī |
@005
viṡayānukramaṇikā
viṡaya:  prṡṭham
prakāśakīya (tibbatī) 1
prakāśakīya (hindī) 2
puro vāk 3-4
viṡayānukramaṇikā 5-6
bhūmikā (tibbatī) 1-21
bhūmikā (hindī) 22-91
śabdasaṃketasūcī 92
saṃskrtagranthapāṭha: (punaruddhrta:) 93-226
maṃgalācaraṇam 95
nidānam 98
upodghāto buddhavaṃśānupacchedaśca 105
pratipattilakṡaṇam 108
pratipattisthānam (aṡṭādaśasthānāni) 110
1. cittotpādasthānam 111
2. pāramitāyogasthānam 121
3. rūpakāyāptikāmatāsthānam 129
4. dharmakāyāptikāmatāsthānam 131
5. bhāvanāviśeṡalābhe’nabhimānasthānam 146
6. buddhotpādārāgatāsthānam 151
7. kṡetraviśuddhipraṇidhānasthānam 152
8. sattvaparipākasthānam 153
9. bāhyaśāstreṡu vyapagatarāgatāsthānam 154
10. sattvabhājanalokayo: piṇḍagrāhaviśīrṇatāyogasthānam 160
11. tathāgatapūjāsatkārasthānam 162
12. kāyacittapariśrāntau vīryavaimukhyānārambhalābhasatkāravirahitatā 162
13. du:khādhivāsanasthānam 168
14. dhyānarasāsvādaviratisthānam 175
15. abhisamayakāle’hamiti vikalpayogasthānam 183
@006
16. avavādaparyeṡaṇam 184
17. abhisamayasthānam 188
18. buddha bhūmiparyeṡaṇam (saptadhā) 190
1. kṡetrapariśuddhisampad 190
2. anuttaradrṡṭipariśuddhisampad 192
3. anuttarajñāna pariśuddhisampad 193
4. prāptapuṇyaskandhādhipatyasampad 195
5. kāyasampad 196
6. vāksampad 197
7. cittasampad (saptadhā) 195
1. smrtyupasthānam 200
2. abhisambodhi: 201
3. mahādharmārthaprajñapti: 203
4. mahāvavādārthaprajñapti: 204
5. dharmakāyaparigrahaṇam 206
6. saṃsāre nirvāṇe cāpratiṡṭhānam 210
7. prasthitipariśuddhi: (trividhā) 216
1. īryāpathena prasthiti: 216
2. bhājanasattvalokādhipatyena prasthiti: 218
3. asaṃkleśena prasthiti: (dvidhā) 223
1. deśanā’saṃkleśa: 223
2. saṃsārāsaṃkleśa: 224
bhoṭapāṭhasya viṡayānukramaṇikā 227
bhoṭagranthapāṭha: 229-416
pariśiṡṭāni : 
1. akārādikrameṇa sahāyakagranthānukramaṇī 417
2. akārādikrameṇa granthāgatagadya-padyoddharaṇānāmanukramaṇī 421
3. " " " granthaprayuktaviśiṡṭasaṃskrta-bhoṭaśabdānukramaṇī 424
4. ācāryakamalaśīlakrtānāṃ granthānāmanukramaṇī 447
@007
śabdasaṃketa-sūcī
a. ka. = amrtakaṇikā 
a. ko. = amarakośa: 
a. ni. = aṃguttara nikāya
a. pra. = aṡṭasāhasrikāprajñāpāramitā 
a. vi. sū. = arthaviniścayasūtram
a. vi. sū. ni. = arthaviniścayasūtra-nibandhanam
a. a. = abhisamayālaṃkāra: 
abhi. ko. = abhidharmakośa:
ā. ṭī.= ālokaṭīkā
ā. ratna. sū. = āryaratnakaraṇḍasūtram
kā. da. = kāvyādarśa: 
ga. vyū. sū. = gaṇḍavyūhasūtram
catu. = catustava:
ta. saṃ. = tattvasaṃgraha:
ta. saṃ. paṃ. = tattvasaṃgrahapañjikā
tri. śa. kā. = triśatikāprajñāpāramitākārikāsaptati:
triṃ. vi. mā. si. = triṃśikāvijñaptimātratāsiddhi:
dharmasaṃgīti = dharmasaṃgītināmamahāyānasūtram
nyā. vi.= nyāyabindu:
pra. pi. = prajñāpāramitāpiṇḍārtha:
pra. vā. = pramāṇavārtikam
bo. ca. = bodhicaryāvatāra:
bo. ca. paṃ. = bodhicaryāvatārapañjikā
bhā. kra. = bhāvanākrama:
ma. a. = madhyamakālaṃkāra:
ma. ni. = majjhima nikāya
ma. vi. = madhyāntavibhaṅga:
ma. vi. bhā. = madhyāntavibhaṅgabhāṡyam
ma. śā. kā. = madhyamakaśāstrakārikā
ma. śā. vr. = madhyamakaśāstravrtti:
ma. sū. saṃ. = mahāyānasūtrasaṃgraha:
ratna. sū. = ratnameghasūtram
ratnā. = ratnāvalī
laṃ. sū. = laṃkāvatārasūtram 
vajra. ṭī. = vajracchedikāprajñāpāramitāṭīkā
vajra. sū. = vajracchedikāprajñāpāramitāsūtram
vi. magga = viśuddhimagga
vi. mā. si. = vijñaptimātratāsiddhi:
vyā. yu. = vyākhyāyukti:
śi. samu. = śikṡāsamuccaya:
śāli. sū. = śālistambasūtram
saddharma. pu. sū. = saddharmapuṇḍarīkasūtram
samādhi. sū. = samādhirājasūtram
sū. a. = sūtrālaṃkāra:
ha. kā. sū. = hastikakṡyasūtram
@008
āryaprajñāpāramitāvajracchedikāsūtram
evaṃ
ācāryakamalaśīlaviracitā
āryaprajñāpāramitāyā vajracchedikāyā vistrtaṭīkā
@095
āryaprajñāpāramitāvajracchedikāsūtram
ācāryakamalaśīlaviracitayā
āryaprajñāpāramitāyā vajracchedikāyā
vistrtaṭīkayā sahitam
namo mañjuśriye kumārabhūtāya
maṅgalācaraṇam
kāya: prasiddha: paridrśyamāno
janeṡu sarveṡu sphuṭaṃ tathāpi |
svabhāvato vastutayā na prāpto
nidarśita: so’pi ca prāptihetu: ||
phalasya śreṡṭhasya ca nityabhūta-
paramasya cāgryasya jinai: samastai: |
ataśca traiyadhvikasarvabuddha-
prasūṃ namasyāmyaniśaṃ hrdā tām ||1||
@096
alpīyasā’bhyāsabalena yasyā:,
mahānti puṇyāni hi sañcinoti |
utkhātamūlāni ca pāpakāni,
sarvāṇi cāpādayati kṡaṇena ||
ataśca tasyāścirabhāvanārthaṃ,
mārgaṃ pravakṡye svabalānurūpam |
gurūpadiṡṭaṃ suparīkṡitaṃ ca
matiṃ svakīyāmanuvartayitvā ||2||
tatrādau sūtraṃ vyācikhyāsu: sādhyavasāya(viṡaya-)grahaṇādau śrotr#ṇāmavatāraṇārthaṃ
prayojanamāha | na hi prayojanamantareṇa prekṡāvān kvacit pravartate {1. saprayojanasya hi śāstrasya pratyāsa: sādhurbhavati, na niṡprayojanasya |
-abhi. ko. (sphuṭārthā) pr. 14, bau. bhā. pra., 1987 |} | tadanantaraṃ
prayojanopāyamupadarśīyatumabhidheyastāvad vakṡyate, (yato hi) abhidheyarahitaṃ sūtraṃ
daśadāḍimānītyādivākyavanneṡṭaprayojanaṃ sādhayati | tata: saukaryeṇa
tadabhidheyagrahaṇārthaṃ piṇḍārtho vakṡyate |
tadanantaraṃ samāsārthapratipattaye padārtho’bhidhāsyate | tata: kramasyāvirodhaṃ
nidarśayituṃ padānāmanusandhirdarśayiṡyate | tadanantaraṃ pūrvāparayuktivirodhāpanodanāya
codakaṃ prati samādhānaṃ vakṡyata ityeva nyāya: | {2. prayojanaṃ sapiṇḍārtha padārtha: sānusaṃdhika: |
sacodyaparihāraśca vācya: sūtrārthavādibhi: ||
drṡṭavyam- vyā. yu., (uddhrtam āloka: pr. 277); dra^- ##T oh:
406 1 Sde-bstan (Sems-tsam, phi. p.30)} tatra vajracchedikā iti sūtrasya
nāmadheyam | anenaiva tāvad abhidheya: prayojanaṃ cābhidhīyete |
@097
atra dvidhā vajracchedikā | sūkṡmakleśajñeyāvaraṇāni vajravaddurbhedyāni, teṡāṃ
chedanāt | etenāsya (granthasya) āvaraṇadvayaprahāṇaṃ tāvat prayojanaṃ nirdiṡṭam |
athavā chedanaṃ hi vajrākārasādrśyena vajravaditi | vajrasya hi ubhe śikhare 
sthūle madhyaṃ ca sūkṡmam | tathaiveyaṃ prajñāpāramitā’pyādāvadhimukticaryābhūmim{1. evaṃ krtadharmapravicaya: samāhitacittaśta sarvadharmanairātmyaṃ... sa eva ānantaryo nāma
samādhi: | sarvāścaitā avasthā: drḍhādhimuktito’dhimukticaryābhūmirucyate |}
(dr^ āloka:, pr. 301-302.) mithilā saṃskaraṇam, 1960 |}
ante ca buddhabhūmiṃ vistareṇa nirdiśati | sūkṡmeṇa tāvanmadhyabhāgena
śuddhādhyāśayabhūmiṃ nirdiśati | ata eveyaṃ vajrākāravaditi | {2. dra^-āryabhagavatīprajñāpāramitāvajracchedikā-saptārthaṭīkā, ācārya vasubandhu:,
##Toh: 3816 Sde-bstan (Sher phyin, ‘Ma’. p.)} etena
bhūmitritayamasyā: (vajracchedikāyā:) abhidheyo nirdiṡṭa: |
piṇḍārthastu saṃkṡepeṇa pañcadhā, tadyathā-nidānam, upodghāta:,
buddhavaṃśānupaccheda:, pratipattilakṡaṇam, tatsthānañca |
tatra nidānaṃ tu sūtrārambhanimittam, taccāpi evaṃ mayā śrutam{3. dharmasaṃgītisūtre-“evaṃ mayā śrutamiti krtvā bhikṡavo mama dharma: saṃgātavya: tathā
sambandhānupūrvī pratipādyā” ityādi | (uddhrtam_ āloka: pr. 270); dra^- ##Toh: 
238 Sde-bka (Mdo sde, Zha)##} ityārabhya
tena khalu āyuṡmān subhūti: ityetāvatparyantaṃ deśitam | tasya{4. de. ge. saṃskaraṇe “tasmāt” iti pāṭha: |} ca
saṅgītikārairātmaprāmāṇyapratipādanāyoktatvāt | evaṃ sūtrāntareṡvapi vācyam |
upodghātastāvat pakaraṇena sūtrārthavyutpādanārtha saṃyujyate |
aprastutābhidhānena sarvam asamañjasaṃ syāditi tannirākartuṃ sarvatrāpi prakaraṇena
yojyam | atha khalvāyuṡmān subhūtirutthāyāsanāt ityādinā
tannirdiṡṭam | buddhavaṃśānupacchedo’pi ca tenaiva darśita: | āryasubhūtinā imāṃ
prajñāpāramitāṃ buddhavaṃśānupacchedakatvena viditvā yathā buddhavaṃśānupacchedo bhavet 
tathaivādau saṃsthāpitā |
pratipattilakṡaṇaṃ tu bodhisattvayānasamprasthitena kathaṃ sthātavyam ?
ityādinā proktam |
@098
evaṃ mayā śrutam | ekasmin samaye bhagavān śrāvastyāṃ
viharati sma –
tasya pratipattilakṡaṇasya sthānaṃ tāvat kasmin viṡaye bodhisattvena
sthātavyam ? pratipattavyam ? cittaṃ pragrahītavyam ? yadetat tattasya
sthānamiti | tadapi iha subhūte | bodhisattvayānasamprasthitena evaṃ mayā
ityādinārabhya tārakā timiram ityantimagāthā yāvadabhihitam | pratipattilakṡaṇaṃ
tasya sthānaṃ cetyetābhyāṃ dvābhyāṃ bodhisattvānāmaśeṡakaraṇīyaparipūrṇatā samprakāśitā,
ityeṡa tāvat piṇḍārtha: |
nidānam :
padārthādayaśceme sāmpratamabhidhīyante- tatra evam{1.tathāgataguhyanirdeśādhikāreṇa sarvathā bhādrakalpikasarvatathāgatānāṃ rūpakāyasaddharmakāyarakṡāyāṃ
krtādhikāratvāt vajrapāṇyabhiṡekādau pratyarpitaśāsanatvācca anyeṡāṃ viśeṡavacanābhāvāt
aḍakavatīnivāsī daśabhūmīśvaro mahāvajradhara: sarvalokānugrahāya prajñāpāramitāsūtraratnasaṃgītiṃ
pratyadhīṡṭavantamāryamaitreyādimahābodhisattvagaṇam evam ityādyāha, iti pūrvācāryā: | anye
tu atraiva parīndanāparivarte “yatheyaṃ jambudvīpe prajñāpāramitā pracariṡyati" ityādinā
pratyarpitaprajñāpāramitādāryānanda: saṃgītikāra iti manyante | tatra evam iti
niścayārthībhidhāyinā svānirūpajñ#nāvadhāritanikhilasūtrārthasyopadarśanapareṇa evametadditi
aviparītatvamāha | -dra^ āloka:, pr. 270, mi. saṃ. 1960 |} iti
śabdo’bhyupagamādinānārtheṡu drśyate | atra prakaraṇādibalena sannidhāpitārtho grāhya: |
ayaṃ hi vakṡyamāṇasaṃkalasūtrārthaṃ vyavasthāpayati | mayā{2. iti ātmavacanena bhagavata: sakāśātsākṡāt śravaṇam | -āloka: pr. 270 |} ityanyavyavacchedena
arthasya sākṡācchravaṇaṃ nirdiśyate | ātmanaiva śrutaṃ na śravaṇaparamparāyātamityartha: |
śrutam{3. śrotravijñānena anubhavavacasā ca | tathāgatādrte’nyasyaivaṃbhūtasamastadharmādhigamasāmarthya-
vaikalyādadhigamābhāva: | etañca padatrayaṃ bhagavadvacanādeva sūtrārambhe nirdiṡṭam |
-āloka:, pr. 270; dharmasaṃgītisūtre- evaṃ mayā śrutamiti krtvā bhikṡavo mama dharma:
saṃgātavya: | -(uddhrta) āloka:, pr. 270; ##See- Toh: 238 Sde bka (Mdo 
sde; Zha).} ityadhigamo niṡedhyate | tathāgatād rte nānye
svatastathābhūtadharmādhigamavanto bhavanti | etenānāptatvaṃ nirākriyate | ekasmin
samaye iti ekasmin kāle, sarvakālamevaṃvidhadharmaratnaśravaṇaṃ durlabhamityākhyātam |
@099
yadvā svagataṃ bāhuśrutyamupadarśitam | ekasmin kāle idaṃ śrutamanyadā anyadapi
śrutamiti darśyate | atha vā, ekasmin samaye bhagavān viharati sma ityuttareṇa
sambadhyate{1. deśāntaravineyārtha tatsthānāṃ tarpaṇāya ca |
śrāvakānekavāsārthamanāsaktiṃ ca darśayan ||
deśānāṃ caityabhāvārtha puṇyārtha caiva dehinām |
ityādijñāpanārtha ca buddhaścarati cārikām || -āloka: pr. 271-72 |} | aparimitavineyānāṃ teṡāṃ hitāya anyadā anyatra viharati sma iti
pratipādyate{2. ekasmin samaye śrāvastyāṃ viharati sma | anyadā anyatra viharaṇāt | uktaṃ
cāṡṭasāhasrikāṭīkāyām ālokābhidhāyām- ekasmin samaye grdhrakūṭe viharati sma
ityuttarapadena saṃbadhyate, anyadā anyatra viharaṇāt | -pr. 274} | kleśa-skandha-mrtyu-devaputrarūpāṇāṃ caturṇaṃ mārāṇāṃ
bhañjakatvānniruktyā bhagavān iti smaryate{3. kleśakarma tathā janma kleśajñeyāvrtī tathā |
yena vaipakṡikā bhagnāsteneha bhagavān smrta: || -āloka:, pr. 272;
##See- Toh: 3997 Sde-bsten (Mdo-hgrel,chi.) page 236;##
kleśādikaṃ bhagnavāniti bhagavān | dra^- āloka:, pr, 272} | atha vā aiśvaryādimattvāt
‘bhagavān’ ityucyate{4. tulanīyam- yatraitadguṇamāhātmyaṃ sa buddho bhagavān iti rūpakathanam | tatra
sakalapadārthāvabodhena prakrṡṭā buddhirasyeti buddha: | akārapratyayo’tra
arśa āderākrtigaṇatvena kārya: | prakrṡṭā ca buddhirnavabhirākārai: - sarvajñajñānena,
ayatnajñānena, anupadiṡṭajñānena, savāsanakleśāvaraṇaprahāṇajñānena, nikhilajñeyāvaraṇaprahāṇa-
jñānena, sarvākārasarvasattvārthakaraṇaśaktyā, karuṇāsaṃpattyā, akṡayasaṃpattyā, atulatāsaṃpattyā
ca | samagraiśvaryādiyogena bhagavān | -āloka:, pr. 352-253; api ca tu^-
navabhireva padairyathoktai: sakalaṃ vivakṡitaṃ guṇamāhātmyamabhidyotitam | yatraitad guṇamāhātmyaṃ
sa buddho bhagavāniti pradarśanārtham | padānāṃ puna: piṇḍārtha:-
bhaṅktvā vibandhaṃ śāstrtvasaṃpadaṃ yāṃ hi yena sa: |
yathāgata: śāstrkarma yacca yaiśca parigraha: ||
-a. vi. sū. ni., pr. 247, ke. pī. jāyasa. saṃskaraṇam, 1971, paṭanā |} | yathoktam{5. buddha bhūmivyākhyānam (uddhrta āloka:, pr. 272, mi. saṃ. 1960) ##T oh: 3997
Sde-bstan (Mdo-hgrel, chi. page 235-36## upalabdhasaṃskrtaślokasya
prathamapāda: bhoṭapāṭhāt bhinno’sti | bahavo’tra pāṭhabhedā: saṃskrtagrantheṡūpalabhyante |} –
aiśvaryasya samagrasya rūpasya rūpasya yaśasa: śriya: |
jñānasyātha prayatnasya ṡṇṇāṃ bhaga iti śruti: ||
@100
jetavane’nāthapiṇḍadasyārāme mahatā bhikṡusaṃghena sārdham
ardhatrayodaśabhirbhikṡuśatai: saṃbahulaiśca bodhisattvairmahāsattvai: |
śrāvastī iti śravastestannāmakarṡerāśramatvācchrāvastī nagarī, tayopalakṡito
deśaviśeṡo’pi tatsambandhena śrāvastītyucyate | deśoktyā aya deśo’pi
caityabhūto’bhidhīyate, tadyathā caityabhūta: sa prthivīpradeśo bhaviṡyati{1. anayaiva hi kauśika prajñāpāramitayā prthivīpradeśa: sattvānāṃ caityabhūta: krto vandanīyo
mānanīya: pūjanīyo’rcanīyo’pacāyanīya: satkaraṇīyo gurukaraṇīya:, trāṇaṃ śaraṇaṃ layanaṃ 
parāyaṇaṃ krto bhaviṡyati tatropagatānāṃ sattvānām | -a. pra. pr. 28; dra^- vajra. sū.,
adhyā. 15}
ityatrāpyuktam | atha ca saṅgītikārairātmavacanānāmādeyatāpratipādanāyaitat
sarvamuktam{2. prajñāpāramitāpiṇḍārthe ca yathoktam-
śraddhāvatāṃ pravrttyaṅgaṃ śāstā parṡacca sākṡiṇī |
deśakālau ca nirdiṡṭau svaprāmāṇyaprasiddhaye ||3
saṃgītikartrā loke hi deśakālopalakṡitam |
sasākṡikaṃ vadan vaktā prāmāṇyamadhigacchati ||4
-pra. pi., 3, 4 kā. |} | lokapratyāyanārthaṃ tāvat (sa) pradeśa: sākāra: samrddhaścetyukta:,
evaṃ sati parai: grāhyaṃ bhavati vacanam, nānyathā tadādeyavacanamiti |
śrāvastīpradeśasya atyantaṃ vistīrṇatvāt kutra viharatīti
sthānaniścayābhāvād jetavane ityuktam | ‘jetr’ ityākhyasya rājakumārasya
vanatvād jetavanamiti | tadapi tāvat kasyacidaprasiddhamiti sambhāvanāyām
anāthapiṇḍadasyārāme ityuktam | grhapati-anāthapiṇḍada ityanāthebhyo dayayā
piṇḍadānena tathā prasiddha:, sa khalu bhagavadarthaṃ nirantaratayā ratnāni vikīrya jetu:
rājaputrādārāmaṃ krītavān | rājaputrajetrṇā’pi tatra kācid bhūmirāvāsādibhi:
samalaṅkrtā, atastayostad vanamiti prasiddhiṃ gatam | kasyacidekasyopādānena
abhipretadeśaviśeṡasyānavabodhāt padatrayamuktam{3. jetavane’nāthapiṇḍadasyārāme | vajra. sū., adhyā. 1 |} | athavā śrāvastītyanena bahunāṃ
madhye viharaṇāt parārthasampadabhihitā | jetavane’nāthapiṇḍadasyārāma ityanena (ca)
vivekaviharaṇāt svārthasampat |
@101
atra ka: sākṡīti cintyamāne mahatābhikṡusaṃghena ityuktam | bhinnakleśā
hi bhikṡava:{1. mahānubhāvena bhikṡuṇāṃ traivācikena karmaṇā jñapticaturthenāghātapañcamena ehibhikṡutvena
copasampannānāṃ bhinnakleśānāṃ samūhena | - āloka:, pr. 272; tatra
traivācikādikarmaṇopasaṃpanno bhikṡu: | -āloka:, pr, 387; 
dhammapade coktam, yathā-
yodha puññaṃ ca pāpaṃ ca, bāhetvā brahmacariyavā |
saṃkhāya loke carati sa ve bhikkhūti vuccati | -19/12;} | mārādibhi: pratyarthibhirabhedyatvāt teṡāṃ samūha: saṃgha:{2. buddho dharmastathā saṃgho mārakoṭiśatairapi |
bhettuṃ na śakyate yasmāttasmātsaṃgho’bhidhīyate || dra^- āloka:, pr. 272 |} ityucyate |
mahān bhikṡusaṃghastāvat bhūyastvena ānubhāveneti dvaividhyena, ānubhāvastāvad
darśita: | {3. mahatā iti saṃkhyāguṇamahattvayogāt | tu^- āloka:, pr 272 |} kathaṃ bhūyastvati ced ? sārdhamardhatrayodaśabhi: (bhikṡu)śatai:
ityādyucyate | tasmin samaye tāvatāmeva sattvāt | bhikṡusaṃghāt bodhisattvānāṃ
bāhulyaṃ tu teṡāmevārthāya sūtrāṇāṃ bhāṡitatvāt | bodhau sattvamāśayo yeṡāṃ te
‘bodhisattvā:’{4. bodhau sarvadharmāsaktatāyāṃ svārthasaṃpadi sattvamabhiprāyo yeṡāṃ te bodhisattvā: | -āloka:,
pr. 282 ; api ca- yasmāt sarvadharmāṇām eva ālambanasthānīyānām anubodhārthena
samyagubhayasatyānatikramālambanena yā asaktatā, tasyāṃ satyāmālambanaviśuddhigamanena
anuttarāṃ samyaksambodhimabhisaṃbudhyate nānyathā | ato bodhyālambanaprayojanena
sarvaprakārasvārthasaṃpādanāt bodhisattva ityucyate | -āloka:, pr. 307; dra^- a. pra.,
pr. 9-10; api ca bodhicaryāvatāre-
nāśayatyapi saṃmohaṃ sādhustena sama: kuta: |
kuto vā tādrśaṃ mitraṃ puṇyaṃ vā tādrśaṃ kuta: ||
krte ya: pratikurvīta so’pi tāvatpraśasyate |
avyāpāritasādhustu bodhisattva: kimucyatām || -bo. ca., 1/30,31} | śrāvakeṡvapi bodhau sattvaṃ vidyate, atasteṡāṃ vyavacchedāya
mahāsattvai:{5. mahatyāṃ parārthasaṃpadi sattvaṃ yeṡāṃ te mahāsattvā: | - āloka: , pr. 282 ; mahata:
sattvarāśermahata: sattvanikāyasya agratāṃ kārayiṡyati, tenārthena bodhisattvo mahāsattva 
ityucyate | -a. pra., pr 9 |} ityāha | dharma-cittotpāda-adhimukti-adhyāśaya-sambhāra-kāla-
sampratipattilakṡaṇai: saptabhirmahattvairupetvād mahāsattvā: |
tatra dharmamahattvaṃ bodhisattvebhya: śatasāhasrikāprajñāpāramitādivipuladharmāṇāṃṃ
deśanāt | cittotpādamahattvaṃ tāvadanuttarāyāṃ samyaksambodhau cittotpādāt |-
@102
atha khalu bhagavān pūrvāhṇakālasamaye nivāsya pātracīvaramādāya
śrāvastīṃ mahānagarīṃ piṇḍāya prāvikṡat | atha khalu bhagavān
śrāvastīṃ mahānagarīṃ piṇḍāya caritvā krtabhaktakrtya:-
adhimuktimahattva tasminneva gambhīrodāra{1. prastuta: pāṭha: pe. saṃ. anurodhena pastuta:, de. ge. saṃskaraṇe  “mahodāradharme” iti pāṭha: |} dharma’dhimuktatvāt | āśayamahattva tu
sarvasattvahitasukhotpādāśayāt | sambhāramahattva tāvadaparimitapuṇyajñānasambharaṇāt |
kālamahattvaṃ khalu tribhirasaṃkhyeyakalpairbodhiprāpte | sapratipattimahattva hi
anuttarasamyaksambodherniṡpādanāt |
viharati iti caturbhirīryāpathai:,{2.dra^- vajra. sū., adhyā. 28 |} athavā anuttareṇa brahma-deva–āryavihāreṇa
viharati | sma iti vihrtavāniti darśitam | tatra bhikṡusaṃghastu krtakrtyatvād
mrdukāruṇikatvācca sarvakāla tathāgatasya pādāntike niṡadyata iti viditvā
sthāsnutvasaṃdarśanārthaṃ pūrvamukta: | bodhisattvāstu aparimeyasattvārthakriyāsādhana-
pariniṡpattau akrtakāryatvāt, adhimātrakaruṇayā jagadarthakaraṇāya lokadhātuṡu
viharaṇāt sarvakālaṃ bhagavata: pādāntike’niṡīdanācca paścāduktā: | ata eva
śrāvakasūtrānteṡu nocyante bodhisattvā:, na ca tāni (śrāvakasūtrāṇi) tadarthāni,
aniyatāni ceti |
atha iti tadanantaram | samaye iti niyate | etena niyatastāvat
piṇḍakāla iti | kālaniyatatvaṃ tu asminneva kāle piṇḍapāto grahītavya iti,
tadapi kimiti aparijñānāt tadarthaṃ pūrvāhṇa: iti vacanenābhidhīyate |
pūrvāhṇañca kālasamayaśceti samāsa: |
upavasatāṃ pravrajitānāṃ ca piṇḍakālopalambhena pūrvāhṇalakṡaṇaṃ bhagavatā
deśitamekāntenetyavabodhanārthaṃ kālasamaye ityuktam | anyathā pūrvāhṇa
ityetadvacanena tadekāntatvanirdeśo nāvagamyate | bhagavatā svecchayā krtamiti
sambhāvyamānatvād etat padatrayamuktamiti vā | nivāsya iti grhapraveśānurūpaṃ
vastradhāraṇam | tadapi śikṡāsu śrotrṇāṃ gauravasampādanārtham, anyathā svasyaiva
vineyatvābhāve kathaṃ parasya vineyatā syāt | cīvaramādāya ityatra cīvarādānaṃ
@103
tāvat prāvaraṇalakṡaṇaṃ draṡṭavyam, nāstyanyasyāvakāśa iti | mahānagarī iti
deśaviśeṡa:, śrāvastīmātravyavacchedārtham | kimarthaṃ bhagavān piṇḍāya prāvikṡat
iti | śrāvakeṡvalpecchatāpravrtti:, daridra-rogi-grhiṇī-vrddhādiṡvanugraha:, andhādibhyo
netrādisamprāptiriti, vividhavismayahetūnāmanavarataṃ pradarśanena bhagavati ca pareṡāṃ
prasādotpādanārthaṃ ityetānyaparimitāni prayojanānyavagantavyāni | krtabhaktakrtya:
iti ya: khalu bhojanādibhaktakrtyaṃ sampāditavān, sa evamucyate |
alpakuśalamūlebhyo nirjātā api brahmādaya: kavalīkārāhāravirāgānnaiva
bhaktakrtyaṃ kurvanti,{1. kāmāvacarāṇi gandharasaspraṡṭavyāyatanāni sarvāṇyeva kavaḍīkrtyābhyavaharaṇāt,
mukhanāsikāgrāsavyavacchedata: | -abhi. ko., 3/39, pr. 492 |} tarhi acintyakuśalamūlanirjāto hi bhagavān(buddha:) kathaṃ
kuryāditi ? tathā āryadharmasaṃgītau{2. ##Toh: 238 Sde-bka (Mdo-sde. ‘zha’ p. 8)##; tu^- “tatra prathamaṃ tāvad
yogī bhāvanākāle sarvam itikaraṇīyaṃ parisamāpya krtamūtrapurīṡa: kaṇṭaka-svarādirahite
mano’nukūle pradeśe sthitvā” ##See- Bhavanakrama 3 cheapt.p. 224,
Tib. Inst. Ed. 1985.} api bhāṡitam- “tathāgatastu
kṡutpipāsāvarjita: mūtrapurīṡavirahito’kṡīṇakāyaśca bhavati” iti |
satyamevaitat tathāpi yadi bhagavata: sa kāyo na paramārthabhūta:, tadā syāt
sarvopālambhāvasaro’pi, yadā tvayaṃ bhagavato nirmāṇakāya:, evaṃvidhacaritapradarśanena
vineyasattvāśayānurūpaṃ pravartate, tadā kathamupālambhāvakāśa: |
manuṡyabhāve eva vīryārambheṇa etādrśamanuttarapadaṃ labhyata iti
vineyānāmutsāhanārthaṃ manuṡyabhāvaṃ darśayitvā evaṃrūpaṃ piṇḍabhaktaṃ darśitavān | ye
dāyakā dānapataya:, teṡu piṇḍaparikarmaprakāśanena praharṡa: samupajāyate |
bhāgyavanto’pi kiñcitkarmāvaraṇavaśāt pretādiṡu samupajātā: mahaujaskā{3. mahojaskā mahānubhāvā: | taduktam- yasmādevaṃ prasiddhā mahojaskā yatra
grhādāvāgantavyaṃ maṃsyante, tasmāt tadgrhādi teṡāmanubhāvena surakṡitaṃ bhaviṡyati iti |
-āloka:, pr.373 |}
yakṡādaya: bhagavatāṃ karanakhāmrtena saṃsprṡṭaṃ paramākṡayadivyarasamādāya paribhuñjānā:
paramasukhasaṃtrptacetasa uttamāṃ samādhiṃ samavāpnuvanti | ata: aparimeyaṃ tāvad
bhagavato bhaktakrtyam |
@104
paścādbhaktapiṇḍapātapratikrānta: pātracīvaraṃ pratiśāmya pādau prakṡālya
nyaṡīdatprajñapta evāsane paryaṅkamābhujya rjuṃ kāyaṃ praṇidhāya pratimukhīṃ
smrtimupasthāpya | atha khalu saṃbahulā bhikṡavo yena –
kena prakāreṇa bhaktakrtya krtamiti cet ? tadartha paścād ityādyāha |
sarvamādāya tadanu yat piṇḍapāta bhaktaṃ tat paścādbhaktapiṇḍapātam |
pūrvametatsamādānaṃ tu śrāvakāṇāṃ dhūtaguṇeṡvavatāraṇārtham | bhaktamiti (bhakṡaṇakrtyaṃ)
sampāditamityartha: | athavā paścāditi yad dvitīyavāramādāna tat
paścādbhaktam | tadeva paścādbhaktamapi piṇḍaścāpīti padayojanā | athavā
aparāhṇabhaktatvena ya: paribhujyate piṇḍa: sa evamucyate |
ataśca dhūtaguṇavattvāt{1. dvādaśadhūtaguṇā: - dharmasaṃgraha:, (ma. sū. saṃ. 1. pr. 333; mi. saṃ., 1961) ; āloka:,
pr. 476 ; ##Toh: 4346 Sde-bstan (Sna-tshogs, Cho) p. 24.} vikālabhojanaparihrtatvācca tadvirahitametad
bhaktaṃ syādityartha: | pratiśāmya iti pratiṡṭhāpyetyartha: | tacca śakrādayastu
bhagavadājñāmādātuṃ samudyatāstadantike sadaivopatiṡṭhante, kintu pravrajitāstu
svayamevānutiṡṭhanta iti nidarśaīyatuṃ bhagavatā svayaṃ pātracīvarapratiṡṭhāpanaṃ krtam,
alabhyamānabhrtyānāṃ manda bhāgyānāṃ daurmanasyaparihāṇārthamapīti | 
aśucyābhāsaṃ satatasamitamapākartuṃ kamaleṡu pādanikṡepaṇam,
kriyātantrādyadhimuktasattvāśayānuvartanaṃ vā sarajaskapādābhyāṃ śayanāsanānāmanavamardanam
iti śikṡāyāmādaraṃ darśayituṃ pādaprakṡālanaṃ draṡṭavyam |
prajñapta evāsane iti devādibhi: prajñapte | rjukāyaṃ praṇidhāya iti
nātinamraṃ nātistabdhamityartha:{2. tu^ -  mayā sarvasattvā bodhimaṇḍe niṡpādayitavyā iti viniścayan,
sakalajagadabhyuddharaṇāśayo mahākaruṇām āmukhīkrtya, daśadigavasthitān
sarvabuddhabodhisattvān pañcāṅgena praṇipatyāgrato buddhabodhisattvān pīṭhādau sthāpayitvā
anyatra vā yathāvattebhyaśca yathāruci pūjāstavanaṃ krtvā svapāpaṃ pradeśya, sakalasya
jagata: puṇyam anumodya, mrdutarasukhāsane vairocanabhaṭṭārakabaddhaparyaṅkeṇa ardhaparyaṅkeṇa vā
niṡadya nātyunmīlite nātinimīlite nāsikāgravinyaste cakṡuṡī krtvā, nātinamraṃ
nātistabdham rjukāyaṃ praṇidhāyāntarmukhāvarjitasmrtirupaviśet | - ##Bhavanakramā#
3 chapt. p- 225, Tib. Inst. Ed., 1985; See-## āloka:, pr. 275 |} | kathaṃ dharmadeśanākāle bhagavān samāhitena īryāpathena
@105
bhagavāṃstenopasaṃkrāman | upasaṃkramya bhagavata: pādau śirobhirabhivandya
bhagavantaṃ triṡpradakṡiṇīkrtya ekānte nyaṡīdan |
tena khalu puna: samayenāyuṡmān subhūtistasyāmeva parṡadi
saṃnipatito’bhūtsaṃniṡaṇṇa: |
nyaṡīdaditi cet ? samāhitaireva dharmo’yaṃ deśayituṃ jñātuṃ śrotuṃ vāṃ śakyate
nānyairiti samādhau yatnotpādāya lokānā pravartanāt |
pratimukhīṃ smrtimupasthāpya iti pūrvaṃ bodhisattvāvasthāyāṃ tāvad
anuttarapada prāpya yathā buddhavaṃśānupaccheda: syāttathāhaṃ kariṡye iti yat praṇidhānaṃ
krtaṃ tat praṇidhānaṃ smaraṇābhimukhīkrtamityartha: | bhagavāstu buddha: sadā samāhita:
sannapi sarvathā smrtau viharati | asamayasmareṇa na kiñcit syāt | samaye
praṇidhānasmaraṇaṃ hi saphalaṃ bhavati | samaye smareṇanāpi bhagavata: sadā samāhitatva
na virudhyate |
atha khalu saṃbahulā bhikṡava: ityanena kimuktam ? yatparimāṇena
bhikṡusaghena saha bhagavān śrāvastyāṃ viharati sma, sa sarva: dharmadeśanākāle tatra
naiva sannipatita: | tribhyo’dhikāstatra sannipatitā ityuktam | tacca saṅgītikārai:
parasampratyayotpānādanārtha nirdiṡṭam | sannipatita: iti sannihita eva |
sanniṡaṇṇa: ityāsane upaviṡṭa: | loke prāya: samānyapūrvakaṃ viśeṡa: sthāpyata
iti lokaprasiddhyanurūpamubhayamāha | anyathā niṡaṇṇa: ityetāvatmātreṇa
apyubhayamuktaṃ syāditi | uktā nidānapadārthā: |
upodghāto buddhavaṃśānupacchedaśca :
samprati upodghāto buddhavaṃśānupacchedaśca kathayiṡyete |
paramāścaryamādarśayituṃ dvirabhidhānam | sugata{1. lokottara mārgeṇa śobhanaṃ jñānaprahāṇasampadaṃ gata: sugata: surūpavat | apunarāvrttyā vā
suṡṭhu gata: sugata: sunaṡṭajvaravat | niśeṡaṃ vā gata: sugata: suparipūrṇaghaṭavat |
-āloka:, pr. 352; sugatatvaṃ vyācikhyāsurāha-heto: samudayasya prahāṇaṃ nirodha:
sugatatvam, tacca triguṇaṃ guṇatrayamuktam | su śabdasya trividho’rtha: - 1. praśastatā
surūpavat, 2. apunarāvrtti: sunaṡṭajvaravat, 3. ni:śeṡatā ca supūrṇaghaṭavat | -pra. vā.,
1/141 ; sugata ityanena yathāgantavyaṃ gatastaṃ darśayati | suṡṭhu gata: 
sugato'punarāvrttyarthena sunaṡṭajvaravat | niśeṡa vā gata: sugata: ni:śeṡajñeyagamanārthena 
supūrṇaghaṭavat | -a. vi.sū., pr. 244,kā. jāyasa. saṃskaraṇam, 1971} | iti sambodhanam | nairātmyadvayamārgeṇa
@106
atha khalvāyuṡmān subhūtirutthāyāsanādekāṃsamuttarāsaṅgaṃ krtvā dakṡiṇaṃ
jānumaṇḍalaṃ prthivyāṃ pratiṡṭhāya yena bhagavāṃstenāñjaliṃ praṇamya
bhagavantametadavocat- āścaryaṃ bhagavan, paramāścaryaṃ sugata, yāvadeva
tathāgatenārhatā samyaksaṃbuddhena bodhisattvā mahāsattvā-
samyag gata iti suṡṭhurūpeṇa gata: sugata:, surūpavaditi | athavā
nikhilasavāsanāśeṡakleśajñeyāvaraṇāni prahāya gata: sugata:, supūrṇaghaṭavat | athavā
apunarāvrttyā gata: sugata:, sunaṡṭajvaravat | yāvataivānugrahītā:,
tāvataivānuparigrhītā ityartha: |
rājādayo’pi āśritān prajādīn yathāśakti anuparigrhṇanti kintvatra
bhagavati āścaryamityāśaṅkākāyāṃ kimāścaryamiti tathāgatenārhatā
samyaksaṃbuddhena ityuktam | yathāvadvastutattvadeśanāt tathāgata: | athavā yathā
pūrvakā nairātmyadvayamārgeṇa gatā:, kleśajñeyāvaraṇaprahāṇamadhigatā:, atrāpi tathā
gatatvāt tathāgata:{1. sarvākārāviparītadharmadaiśikatvena parārthasaṃpadā tathāgata: | -āloka: pr. 300;
prajñāpāramitā jñānamadvayaṃ sā tathāgata: | -pra. pi., 1 kā.; acalitā hi tathatā |…
yā ca tathatā, sa tathāgata:, …yā ca bhūtakoṭi: sa tathāgata:, … yā ca śūnyatā, sa
tathāgata: | …yā ca yathā vattā, sa tathāgata: | yaśca nirodha: sa tathāgata: | -a. pra.
31 pari., pr. 253; bhūtavādī subhūte: tathāgata:, satyavādī tathāvādī ananyathāvādī
tathāgata:, na vitathavādī tathāgata: | -vajra. sū. pr. 36, ti. saṃ. saṃ., 1978; vastutattvaṃ
yathāsthiti: tathaivādhigamyate adhigatatvād tathāgata: | -prastutā ṭīkā, pr. 217;
vaktrtvamaviparītadharmadeśakatvaṃ yena bhagavān tathāgata ityucyate | -a. vi.sū. ni., pr.,
242, jāyasa. saṃ., 1971 |} | sarvalokābhyarhaṇīyatvāt, arīṇāṃ kleśānāṃ vā hantrtvād
arhan{2. pūjādakṡiṇāguṇaprakarṡādyarhatayā arhanta: | -āloka:, pr. 273; samyak samādhivaśāt
sakalavikalpakleśānarīn hatavān (ityarhan) | -a.ka. pr. 240;
savāsanakleśajñeyāvaraṇaprahāṇayogāt svārthasaṃpadā arhanta: | -āloka:, pr. 300;
dhyānadhyeyasamādhivimokṡabalābhijñānakleśadu:khavikalpābhāvādarhannityucyate | laṃ. sū., pr.
49, vaidyasaṃskaraṇam, 1963; hatāritvāt arhanta: | -āloka:, pr. 273;
arīn hatavānarhan | -āloka:, pr. 351;
yasmā rāgādisaṅkhātā sabbepi arayo hatā |
paññāsatthena nāthena tasmāpi arahaṃ mato ti || -vi. magga., 7/6; dra.- ma. ni., bhāga
1.pr. 280; prahāṇasampadā bhagavānarhannityucyate, arīn hatavāniti krtvā nairuktena
vidhinā | arayo hi kleśā:, sarvakuśaladharmopaghātārthena | -a. vi. sū., pr. 242.
jāyasa. sa., 1971.} | 
samastajñeyānāṃ samyagavabodhāt samyaksaṃbuddha:{3. samyaksaṃpadvyāvāhakamārgādhigamāt samyaksambuddhā: | -āloka:, pr. 301;
jñānasampadā samyaksambuddha ityucyate; samyagaviparītaṃ samantād dharmān buddhavāniti
krtvā | -a. vi. sū. ni., pr. 242, jāyasa. saṃ., 1971; samyak aviparītaṃ
samantāddharmāvabodhāt samyaksambuddha: ityanena jñānasaṃpaduktā aviparītasarvajñajñānādhigama-
yogāt | -āloka:, pr. 351 |} | ebhi: padairbhagavata:
prahāṇajñānarūpā sva-parārthasampadupadarśitā bhavanti |
@107
anuparigrhītā: parameṇānugraheṇa | āścaryaṃ bhagavan yāvadeva
tathāgatenārhatā samyaksaṃbuddhena bodhisattvā mahāsattvā: parīnditā
paramayā parīndanayā |
etenaivamabhidhīyate- rājādīnāṃ prajādiṡvanugrahe tāvannaivāścaryam, yato hi
te lābhasatkārādisvārthīrthatayā parānanugrhṇanti, bhagavatastāvat tathāgatatvenārhattvena
samyagabhisambuddhya adhigatāśeṡasampattitayā yo’nugraha: sa khalvatra
āścaryamityādarśitam | rte karuṇāṃ bhagavato’nugrahe’smin nāsti
kiñcidanugrahakāraṇāntaramityanenābhihita eva bhavati bhagavān mahākāruṇika: |
anuparigrhītā: iti abhisambuddhena bhagavatā dharmacakrapravartanākāle 
paripakvakuśalamūlā bodhisattvā bhūmiṡvavatāritā:, dharmatāyāṃ bodhisattvānāṃ
pratiṡṭhāpanena | parīnditā: iti aparipakvakuśalamūlānām ādikarmikāṇāma-
nugrahāya ta eva parīnditā:, dharmatāyāṃ bodhisattvān pratiṡṭhāpayitum | mama
parinirvāṇapradarśanaṃ tu yuṡmāsvaprāptaguṇānāmadhigamāya, prāptānāṃ ca samyagaparihāṇāyeti |
evamanugrahaparīndanetyubhābhyāṃ buddhavaṃśānupaccheda: samprakāśita: |
bodhisattvaṡvanugrahastu pañcadhā samyag veditavya: - kāla-viśeṡatā-
udāratā-sthiratā-vyāpakatābhi: | tatra kāla:- janmajanmāntaratvāt | viśeṡatā-
tairthika-śrāvaka-pratyekabuddhebhyo’nugraheṇa viśiṡṭatvāt | udāratā-anuttaratvāt
tadanugrahasya | sthiratā- ātyantikatvāt | vyāpakatā- tadanugraheṇa tu
sva-parasantatyorhitasampādanāt |
@108
tatkathaṃ bhagavan bodhisattvayānasaṃprasthitena kulaputreṇa vā kuladuhitrā
vā sthātavyaṃ kathaṃ pratipattavyaṃ kathaṃ cittaṃ pragrahītavyam ?
parīndanā’pi tridhā samyaga draṡṭavyā, āśraya dharmatāprāpaṇa:, jñaptivacane |
kīdrśastāvadāśraya: ? kalyāṇamitreṡu{1. cittānavalīnatvānutrāsādinā upāyakauśalyena yathāśayaṃ “kṡitīśeṡṭarājñīmaraṇanivedananyāyena”
mātsaryādi dharmaviyukta: samastavastunairātmyādideśaka: sugatiphalādiprāpakatvena
kalyāṇamitram | -āloka:, pr. 305 |} parīndanāta sā bhavatyavipaṇṡṭā | kiṃ
tāvad dharmatāprāpaṇam ? anuparigrhītā bodhisattvā dharmatayā parānanugrāhyanti | kiṃ
tarhi jñaptivacanam ? tvayā anye bodhisattvā anugrahītavyā ityājñāpitam, na
tvanādarabhāva | upodaghāta-buddhavaśānupacchedapadārthā uktā |
pratipattilakṡaṇam |
pratipattilakṡaṇa tāvaducyate-tadadhikāreṇa katham ityuktam | kāryasubhūti:
khalu ṡaḍvidhaprayojanārthaṃ prṡṭavān | 1. saṃśayopacchedāya, 2. adhimukti-
samutpādāya, 3. gambhīreṡvartheṡvavatāraṇāya, 4. avinivartanāya, 5. paramapramoda-
sañjananāya, 6. saddharmasya cirasthityai ca |
tatra prajñāpāramiteyaṃ kathaṃ buddhavaśasya anupaccheda karotīti sandehakāriṇāṃ
saṃśayopacchedanārtham | aparipakvasantatīnā bodhisattvānā puṇyabāhulyakhyāpanena
prajñāpāramitāsu adhimuktisamutpādanārtham | paripakvasantatīnāṃ tāvad
gambhīreṡvartheṡvavatāraṇārtham | abhūtapratipattiparibhūtānāṃ tadudgrahaṇadhāraṇayorvyāyacchatāṃ
puṇyabāhulyābhikāṅkṡayā avinivartanārtham | anugrhīteṡu viśuddhādhyāśayeṡu
svādhigatataddharmadarśanena paramapramodasañjananārtham | anāgate kāle mahāyānasaddharmasya
ciramavasthānārtham |
samāsatastu sandigdhānāṃ samyak samprakāśanāya, puṇyābhikāṅkṡaṇām 
aparipakvabodhisattvānāṃ samyagavatāraṇāya, vipratipattivihatānāṃ sampraharṡaṇāya,
śuddhādhyāśayānāṃ pramodāya ca | tatra sthātavyam chandapraṇidhānābhyām |
pratipattavyam yogasamāpattyā | cittaṃ pragrahītavyam vikṡepanigraheṇa | tatra
@109
evamukte bhagavānāyuṡmantaṃ subhūtimetadavocat- sādhu sādhu subhūte,
evametatsubhūte, evametadyathā vadasi | anuparigrhītāstathāgatena
bodhisattvā mahāsattvā: parameṇānugraheṇa | parīnditāstathāgatena
bodhisattvā mahāsattvā: paramayā parīndanayā | tena hi subhūte śrṇu,
sādhu ca suṡṭhu ca manasi kuru, bhāṡiṡye’haṃ te-
chandastāvadabhilāṡa: | praṇidhānaṃ tu abhilaṡitārthe’bhisaṃskāralakṡaṇena yaccintanam
{1. samyaksaṃbodhikāmatā ca tatprārthanā kuśalo dharmacchandaścaitasika:, iti kathaṃ sa
cittotpādo bhavet ? satyametat | kiṃ tu du:khārṇavanimagnaṃ jagadatrāṇamabhisamīkṡya
taduddharaṇābhiprāya: kuśaladharmacchandalakṡaṇāyāṃ prārthanāyāṃ satyāṃ buddhatvāya cittamutpādayati,
iti kāraṇenātra kārya nirdiṡṭam | evaṃ chandaprārthanasya bodhisattvasya sarve kuśalā dharmā
vrddhiṃ yānti | -āloka:, pr. 283} |
yogasamāpatti: khalvavitarkasamādhi: | vikṡepanigrahastāvat samādhito vikṡiptaṃ cittaṃ
vikṡepebhyo nivārya tatraiva viniyojanam | prathamena prayogamārga:, dvitīyena
pariniṡpattimārga:, trtīyena tvavipraṇāśamārga: parideśita: |
sthāne prcchato bhagavān āryasubhūtaye sādhukāramadāt | śrṇu
ityavahitaśrotrābhyāṃ śrotuṃ pravartasva | sādhu ityaviparītapratipattyā udgrahītum |
suṡṭhu ca manasi kuru samyaktayā udgrahītumudyukto bhava ityartha: | tadapi
avāṅmukha-aśuci-sacchidra bhāṇḍānāmiva śrotrjanānāṃ yathākramaṃ trividhadoṡa-
parihārārthīmadamudīritamiti{2. yathā deve varṡatyapi avāṅmukhe ghaṭe na kiñcidapyudakaṃ praviśati, tadvattvamavāṅmukho
bhūtvā apratipattyā mā śrṇvityāha | sādhu ca iti | yathā uttāne aśucighaṭe
yadudakaṃ praviśati tat sarva aśuci bhavatyakāryopagatam, tadvat tvaṃ viparītapratipattyā
śrutamaśucīkurvan mā śrṇu ityāha- suṡṭhu ca iti | yathottānaśucichidraghaṭaṃ
praviśatyudakaṃ na tu tiṡṭhati, tadvat tvamasthirapratipattyā mā śrṇu | kiṃ tu śrṇu yathā
paṭutarānubhavadvāreṇa cetasi sthirībhavatītyāha- manasi kuru iti | -āloka:, pr.
333; śruṇu ityādi vyākhyātam | athavā, yasmādādita eva bhaktihetutayā
tāvatkalyāṇaṃ tasmāt sādhu śrṇu | yataśca madhye puṡṭihetutvāt kalyāṇaṃ tata: suṡṭhu
śrṇu | yena ca paryavasāne muktihetutayā kalyāṇaṃ tena yoniśo manasikuru | athavā,
mrdumadhyādhimātrāṇāṃ doṡāṇāṃ pratipakṡatvāt yathākramaṃ sādhvādivacanam | dra^-
āloka:, pr. 335 |} | bhāṡiṡye iti tebhya eva samprakāśayiṡyāmi,
nānyebhya iti | anyathā avāṅmukha-aśuci-sacchidrabhāṇḍeṡu ambuvrṡṭiriva
@110
yathā bodhisattvayānasaṃprasthitena sthātavyaṃ yathā pratipattavyaṃ yathā
cittaṃ pragrahītavyam | evaṃ bhagavan ityāyuṡmān subhūtirbhagavata:
pratyaśrauṡīt |
dharmavrṡṭirapīya nirarthakaiva syādityartha: | athavā ahaṃ tu kevala deśayiṡyāmi
tvameva tāvad yatnata: pratipadyasvetyartha: |
bodhisattvayāneti bodhisattvānāṃ yānam, yena bodhisattvā niryānti | tacca
daśabhi: pāramitābhi: daśabhiśca bhūmibhi: parigrhyate | tatra samprasthāna tāvat
praṇidhiprasthānacittābhyāṃ{1. tadbodhicittaṃ dvividhaṃ vijñātavyaṃ samāsata: |
bodhipraṇidhicittaṃ ca bodhiprasthānameva ca || - bo. ca., 1/15; api ca draṡṭavyam-
yathā āryagaṇḍavyūhe varṇitam- bodhicittaṃ kulaputra | bījabhūtaṃ sarvabuddhadharmāṇām 
“durlabhāste, kulaputra, sattvā: sattvaloke ye’nuttarāyāṃ samyaksambodhau praṇidadhati iti |
tato’pi durlabhāste sattvā ye’nuttarāyāṃ samyaksambodhim abhisamprasthitā: |” –ga. vyū. sū.,
pr. 395, darabhaṃgāsaṃskaraṇam |} 
sampravartanam | etadviśeṡaṇaṃ tu śrāvakādibodhipatiṡedhārtham,
bodhisaṃprasthitena ityetāvaducyamāne bodhīnāṃ tritvādanyasyā api bodheravagama:
syāditi | pratyaśrauṡīt ityabhyupagamādityartha: | uktā:
pratipattilakṡaṇapadārthādaya: |
pratipattisthānam :
sāmprataṃ tatsthānānyabhidhīyante | tatsthānāni tāvat
samāsato’ṡṭādaśaprakārāṇi; tadyathā-
1. cittotpāda:
2. pāramitāyoga:
3. rūpakāyāptikāmatā 
4. dharmakāyāptikāmatā
5. bhāvanāviśeṡalābhe’nabhimāna:
6. buddhotpādārāgatā
7. kṡetraviśuddhipraṇidhānam
8. sattvaparipāka:
@111
bhagavānasyaitadavocat- iha subhūte bodhisattvayānasaṃprasthitenaivaṃ
cittamutpādayitavyam- yāvanta: subhūte sattvā: sattvadhātau-
9.bāhyaśāstreṡu vyapagatarāgatā
10. sattvabhājanalokayo: piṇḍagrāhaviśīrṇatāyoga:
11. tathāgatapūjāsatkāra:
12. kāyacittapariśrāntau vīryavaimukhyānārambhalābhasatkāravirahitatā |
kāyacittapariśrāntau vīryārambhato’vinivrtti:, na ārambha ityanārambha: | aho,
ārabdhavīryo’yamiti pareṇa jñāyamāne sati śraddhāmāgamya lābhasatkārādhyavasitatvam |
tasmād bodhisattva etebhya: sarvebhyo vimucya prajahyāt |
13. du:khādhivāsanam 
14. dhyānāsvādavirati:
15. abhisamayakāle’hamitivikalpaviyoga:
16. avavādaparyeṡaṇam
17. abhisamaya:
18. buddhabhūmiparyeṡaṇaṃ ca |
etāni tāvadaṡṭādaśavidhāni sthānāni, yatra bodhisattvena sthātavyaṃ pratipattavyaṃ
cittaṃ ca pragrahītavyamiti | etai: sthānairbhūmitrayaṃ saṃgrhyate, tadyathā- ṡoḍaśabhi:
sthānairadhimukticaryābhūmi:, abhisamayasthānenaikena śuddhādhyāśayabhūmi:,
buddhabhūmiparyeṡaṇena ca buddhabhūmi: saṃgrhyate | sarvasattvaparinirvāpaṇacittamutpādya
pāramitāyogī tāvat tathāgatasya rūpakāya-dharmakāyaprāptau chandamutpādayati | tata:
ā abhimānam antimam ahaṃ-vikalpaṃ yāvadabhisamayasyāntarāyebhyaścittaṃ
viprakarṡati | tataścābhisamayārthamavavādaṃ paryeṡate, tadanantaramabhijānāti, tadūrdhvaṃ
buddhabhūmiṃ paryeṡate | ayameva teṡāṃ krama: |
1. cittotpāda-sthānam :
tatra bodhicittamadhikrtya yāvanta: sattvā: ityāha | yāvat iti
parimāṇam | kiṃ tatra parimāṇam ? sattvasaṃgraheṇa ityuktam | sattvadhātustu
@112
sattvasaṃgraheṇa saṃgrhītā aṇḍajā vā jarāyujā vā saṃsvedajā vā
aupapādukā vā rūpiṇo vā arūpiṇo vā saṃjñino vā asaṃjñino vā
naiva saṃjñino nāsaṃjñino vā, yāvān kaścitsattvadhātu: prajñapyamāna:
prajñapyate, te ca mayā sarve’nupadhiśeṡe nirvāṇadhātau
parinirvāpayitavyā: | -
aparimita:, athāpi sattva: sattva iti yastatsvabhāva: taditaravyāvrtta-
śabdādhyāropitārthasabhāgarūpeṇa khyāta: sa eva sattvena saṃgrhyate | tena
drśyavikalpyayorekatvenābhisaṃkṡipya tadrūpeṇādhyavasitatvād rūpādiskandha-
viśeṡairupādīyante | ataste āyuṡmāniva pratīyante |
evaṃ sāmānyato nirūpya viśeṡato darśayitumāha- aṇḍajā: ityādi |
viśeṡalakṡaṇaṃ tāvat tribhi: prabhedairabhihitam | yonibhedenāṇḍajādayaścattvāra: |
sthānabhedena tu rūpiṇāmarūpiṇāṃ ca prthaksthānatvāt | kāmāvacarā
rūpāvacarāstāvad rūpiṇa:, arūpāvacarāstu arūpiṇa: | nimittodgrahaṇabhedena
saṃjñina: ityādaya: | brhatphalasyaikadeśaṃ bhavāgrajāṃśca sattvān vihāya sarve
sattvā: saṃjñina: | brhatphalasyaikadeśastāvad asaṃjñina: | ayamapi
nimittodgrahaṇabhedātmaka eva, tadabhāvabhedenopalakṡitatvāt | bhavāgrajāstāvad
naiva saṃjñino nāsaṃjñino vā | prabhedo’yaṃ mandamedhasāmanugrahāyaiva krta:,
anyāvadhyānaparihārārthaṃ tāvannaiva prapañcita: | `sarve dharmā: ni:sattvā:’ ityanena
saha vacanasyāsyāvirodha: pradarśita: | atra sattvadhāturiti sāṃvrte satye
sattvadhātustaṃ darśayituṃ yāvān ityādyāha | prajñapyamāna: iti pañcaskandha-
viśeṡātmakatvena prajñāyata iti, na tu tairthikā: prajñaptyā prajñapayantītyartha: |
anenāpavādāntastāvat parihrta:, prajñaptāvapavādābhāvāt | yasmin
apratiṡṭhitanirvāṇadhātau sāsravopadhirnāvaśiṡyate, sa tathocyate | śrāvakāṇāṃ
parinirvāṇaṃ tāvad nātra nirvāṇadhātu:, tasya hīnatvāt | praṇītaphale saṃvidyamāne
krpālūnāṃ hīnaphalārthitā na khalu yuktimatī | saṃvidyamāne’pi praṇītaphale
prāptumaśakyatvādevaṃ prārthyata iti cet ? tvanmatānusāraṃ tāvad
trividhagotratvādagotratvācca sarvai: hīnaphalamapi prāptuṃ naiva śakyate |
@113
evamaparimāṇānapi sattvān parinirvāpya na kaścitsattva:
parinirvāpito bhavati | tatkasya heto: ? sacetsubhūte bodhisattvasya
atha bodhisattvagotraṃ tāvattathāvidhaṃ yadvaśatayā mahākaruṇāvegābhibhūtena
(mayā) kathamidaṃ śakyamiti, saṃvidyamāneṡvapareṡu parārthakāriṡu buddhabodhisattveṡu
nirarthakena mayā’tra praṇidhānena kimiti vicārān santyajya parapratyayatāṃ ca
dūrīkrtya mahākaruṇārdra: jājvalyamānena du:khāgninā pīḍyamānaṃ jagad vilokya
ahameva tārayiṡyāmīti cintayamāna: praṇidadhāti | yathoktam-
duṡkarāduṡkarāṃ veti kalpanāṃ parihāya ca |
abhyupetaṃ jagaccārtamityāsyena svayaṃ tvayā ||
iti | yadyapyevam, tathāpi priyaputrasya nrpatvāya praṇidhānamiva satyapyaprāpye
praṇītaphale kathanna praṇidhānamiti | kimarthaṃ hīnameva prārthyate | ata
evāpratiṡṭhitanirvāṇam evātra anupadhiśeṡanirvāṇadhāturyujyate 
{1. na vidyante upadhaya: skandhā: sarvarāgādiprahāṇaśeṡībhūtatvena śeṡā yasminnirvāṇe tattathoktam |
-āloka:, pr. 335} | tatra sāsravopadhe:
śeṡatvābhāvāt |
nirvāpayitavyā: ityetāvanmātraṃ kasmānnoktam ? prathamādidhyānānāṃ
vyāvrttyarthamiti | tāni tāvadadhobhūmikleśābhāvād nirvāṇaparyāyeṇoktāni bhagavatā |
sopadhiśeṡe nirvāṇadhātau iti kasmānnoktamiti cet ?
du:khopadhiśeṡasyāprahīṇatvāttatra | sarvasattvanirvāpaṇāśayastu bodhisattvānāṃ 
tribhirhetubhirdraṡṭavya:, tadyathā-
1. akṡaṇotpannebhya: kālāntarāvasthānam, akṡaṇāvasthā
tāvadupalakṡaṇamiti | naitāvanmātram | tasyāmavasthitau parinirvāṇaṃ
naiva sambhāvyate |
2. aparipakvānāṃ paripācanam |
3. paripakvānāṃ vimokṡaṇaṃ ca |
tasmānnāśaktā’rthitā (teṡām) | nikhilasattvānāṃ parinirvāpaṇāśayena
anena audāryaṃ tāvad bodhicittasyādarśitam | chandapraṇidhānābhyāṃ kathaṃ sthātavyaṃ-
@114
sattvasaṃjñā pravarteta, na sa bodhisattva iti vaktavya: | tatkasya 
heto: ? na sa subhūte bodhisattvo vaktavyo yasya ātmasaṃjñā{1. bhoṭapāṭhe “ātmasaṃjñā” iti pāṭho nopalabhyate |} |
pravarteta sattvasaṃjñā vā jīvasaṃjñā vā pudgalasaṃjñā vā pravarteta |
tadapyatrāveditam | kathaṃ yogasamāpattyā pratipattavyamiti taddeśayitumāha evam 
ityādi | saṃvrtau sarvasattvānāṃ parinirvāpaṇe’pi yathā paramārthato na ko’pi sattva:
bodhisattvenopalabhyate, tasyābhāvādityevaṃ yogasamāpattyā pratyavekṡaṇīyam | vyutthito
bhūtvā na paramārthata: ko’pi sattvo mayā parinirvāpita: iti yaścittotpādastena
gambhīratvaṃ paramārthabodhicittatvañca darśitaṃ bhavati, pūrveṇa tu saṃvrtiriti | tena
vikṡepanigraheṇa kathamatra cittaṃ pragrahītavyamityādarśayitumāha- tatkasya heto: ?
sacet iti yadītyartha: |
atha ya: pudgalādisaṃjñayā pravartate kiṃ sa bodhisattva iti vaktavya: ?
sattva ityuktau puna: kasya heto: iti praśnenetarābhirapi (saṃjñābhi:) na vaktavya:
ityāha | asyāyamabhiprāya: - kumatibhistāvat pañcaskandhātirikta:
antarvyāpāravāṃścaturṇā bhogānāṃ bhoktā eka: puruṡa iti parikalpyate
sattva:, jīva ityādiśabdaiśca vyavahriyate | ye cānirvacanīyatvena
pudgalamicchanti{2. yathoktam- bhāraṃ vo bhikṡavo deśayiṡyāmi bhārādānaṃ bhāranikṡepaṃ bhārahāraṃ ca | tatra
bhāra: = pañcopādānaskandhā:, bhārādānam=trṡṇā, bhāranikṡepa: = mokṡa:, bhārahāra: = pudgalā: |
-ta. saṃ. pa., bhāga 1. (uddhrtam) pr. 165, (saṃ. ni., ska. saṃ. 22sū.)} tairapi tasya skandhasvabhāvavilakṡaṇatvenābhyugatatvāt
tadbalenārthāntara evābhyupeyate | na kadāpi padārtho’nirvacanīya: sambhavati,
sarvasyāpyanirvacanīyatvaprasaṅgāt | tatsādhakapramāṇābhāvād bādhakasadbhāvācca
taddraṡṭā bodhisattvo viparītābhiniveśena viparyasta eva bhavati | ya: khalu
viparyasta: sa kathaṃ paramārthabodhisattva: ?
anye punarāhu:- asti tāvadātmasādhakaṃ pramāṇamiti | tathā hi-
bandha-mokṡa-mārga-hetuphalasambandhasmrtipratyabhijñādīnāmekādhikaraṇakatve tāvat
prasiddhe nairātmyavādināṃ yuṡmākaṃ mate tu yastadādhāra eka: prasiddha: sa nāsti
kaściditi kastāvadādhāra: ? vijñānakṡaṇānāṃ pratikṡaṇaṃ prthaktvāt | baddho
@115
devadatta: muktaścānyo yajñadatta iti naiva vyavasthā, na cānya: pratyanubhaviṡyati
anyena krtasya karmaṇa: phalamityatiprasaṅga: | krtavipraṇāśo’krtābhyāgamaśca 
prasajyete{1. yenaiva krtaṃ karma śubhādikaṃ tenaiva tatphalamupabhujyate- iti loke pratītam | na hi
devadattena krte karmaṇi śubhādikaṃ yajñadattastatphalamiṡṭamaniṡṭaṃ copabhuṅkta iti
prasiddham | nāpi śāstre, yathoktam-
“anenaiva krtaṃ karma ko’nya: pratyanubhaviṡyati |”
iti | taccaitat kṡaṇikapakṡa virudhyate; karmaphalaparigrāhakasyaikasya karturabhāvena
krtanāśākrtābhyāgamadoṡaprasaṅgāt | -ta. saṃ., paṃ., bhāga 1. pr. 208. bau. bhā. pra., 1981 |} | tathā hi – kartrtvena prajñapto yo hi vijñānakṡaṇa:, tasya
phalenānabhisambandhāt krtavipraṇāśākhyo doṡa: | akartuścaiva tasya phalena
yogādakrtābhyāgamo doṡa: syāt |
smrtyādikaṃ ca bhinnādhikaraṇakamiti na loke pratītam | atha kathamiti
cet ? ekādhikaraṇakameva | devadattasya cittānubhava: yajñadattacittena na smaryate
vā pratyabhijñāyate vā | yenānubhūyate tenaiva smaryate pratyabhijñāyate veti prasiddham |
phalataścaika eva puruṡa: sarvāvasthāsvanugantā bhavati | prayoga:- yau bandhamokṡau
tāvekādhikaraṇakau, yathā- devadattasyaiva śrṅkhalābandhanaṃ mokṡaśca |
vivādāspadībhūtau bandhamokṡāvapi bandhamokṡāveveti svabhāvahetu:{2. ekādhikaraṇāvetau bandhamokṡau tathā sthite: |
laukikāviva tau tena sarva cārutaraṃ sthitam || 499
prayoga: - yau bandhamokṡau tāvekādhikaraṇau, yathā-laukikau bandhamokṡau | bandhamokṡau ca
vivādāspadībhūtāvetāvanuśayatadvisaṃyogalakṡaṇau bandhamokṡāviti svabhāvahetu: | -ta. saṃ. paṃ.,
bhāga 1, pr. 214, bau. bhā. pra., 1981 |} | tathaiva
kartrāderapyekādhikaraṇatvasādhane prayogā: kalpayitavyā iti |
tatra yadi svatantrasyaikasya paramārthasato nityasya puruṡasyādhikaraṇatvaṃ
sādhyate, tadā tathāvidhena puruṡeṇa saha kvāpi heto: sambandhāsiddheranaikāntikatvam,
sarveṡāṃ saṃskārāṇāṃ kṡaṇikatvāt, devadattāde: nityatvaikatvasvabhāvāsiddhe:
drṡṭāntasyāpi sādhyavikalatvam | ata eva viruddho hetu:
tadviparyayavyāptatvāt |
atha ekādhikaraṇatvamātraṃ sādhyate, tadā siddhasādhanam |
ekasantānapravrttatvena tena bandhanādīnāmekādhikaraṇatvamiṡyata eva |
@116
api ca, yadā yatra santāne’vidyādikaṃ kāryakāraṇabhāvenāvicchinna nirantaraṃ
pravartate, tadā sa baddha: ityucaryate, sa eva puna: śrutamayādikrameṇāryamārgotpādād
avidyādinirodhenāśrayaparāvrttau mukta: ityupacaryate{1. kāryakāraṇabhūtāśca tatravidyādayo matā: |
bandhastadvigamādiṡṭā muktirnirmalatā dhiya: ||543
kevalamavidyādaya: saṃskārā jarāmaraṇaparyantā du:khotpādahetutayā ‘bandha:’ iti
vyavahriyante | tathā coktam- “evamasya kevalasya hetordu:khaskandhasya samudayo bhavati”
iti | teṡāṃ cāvidyādīnāṃ tattvajñānād vigatau satyāṃ yā nirmalatā dhiya: sā
nirmuktirityucyate | yathoktam- 
cittameva hi saṃsāro rāgādikleśavāsitam |
tadeva tairvinirmuktaṃ bhavānta iti kathyate ||iti |
-ta. saṃ. paṃ., bhāga 1, pr. 230, bau. bhā. pra., 1981 |} | ubhāvapi tau bandhamokṡau
nityaikaparamārthavastuviṡayakau natarāṃ siddhau | laukikabandhamokṡayorapi tathātvāt |
yasmin santāne śubho vā aśubho vā cittānubhava samutpadyate, tasminneva
kālāntare santatiparipākamāgamya mastuluṅgalākṡādirasāvasiktasantatiparipāka iva
sukha-du:kha-smrtyādiphalodayo drṡṭā:, tasmācchubhādīnāmekādhikaraṇatva tāvat
prasiddham | naiva khalu kaścideka: kartā bhoktā smartā vā | sarveṡāmeteṡāṃ
vyavahārasya prajñaptervā kāryakāraṇabhāvamātreṇa prabhāvitatvāt | na cātiprasaṅga:,
niyatasāmarthyavato bījāderiva kāraṇaśakte: pratiniyatatvāt |{2. nanu bījāṃkurādīnāṃ kāryakāraṇatekṡyate |
niyatā tatra sūkṡmo’pi nāṃśo’styanugamātmaka: || -ta. saṃ., 506 kā., 1981;
yathā hi niyatā śaktirbījāderaṃkurādiṡu | -ta. saṃ., 502, bau. bhā. pra., 1981 |} tataśca yeṡu
kāryakāraṇabhāva: pratiniyata: teṡu naivaṃ kaścid ekonugata: bhinnāvasthaśca
paridrśyate | iha sattvahetostathātve sati kimanenātmanā parikalpitena |
ātmopacārasya yā khalu kartrādyavasthā, sā tāvad hetu:, yā khalu
bhoktrādyavasthā, sā phalamityevaṃvidho hi kāryakāraṇabhāvo’vaśyamabhyupetavya iti |
anyathā tayorubhayorapyavasthayoranupapannatve parasparopakārakatvābhāve vā
ākāśamiva kathaṃ tāvat sidhyet bhoktrādi:{3. yo’parityaktākartrabhoktravastha:, sa na karoti na cāpi bhuṅkte, yathā-ākāśam |
-ta. saṃ. pa., bhāga 1, pr. 137 |} | śaktipratiniyamo’pyabhyupagantavya
eva | itthaṃ pratiniyatātmanā sambandhena sukhādīnāṃ sambhava:, na tu sarvatra | ata:
@117
kāryakāraṇabhāvena drśyamānāni kuśalādīnyeva kartā, bhoktā ca syāt,
kimanenādrṡṭasvabhāvena ātmanā parikalpitena |
atha nānumānena ātmā siddha: syāt, tathāpi pratyakṡaviṡayatvād ahaṃbuddhe:
pratyakṡata evātmā sidhyatīti cet ? tadapi tāvanna yujyate, bhrāntatvāt
savikalpatvād asiddhatvācca pratyakṡeṇa tatrāhaṃbuddheriti | ahaṃbuddhau pratīyamānatve
yathā khalu pratyakṡa eko nityo vibhuścātmā svasiddhāntairupakalpyate tathā
naivopalabhyata ityavaśyameva draṡṭavyam | anyathā ahaṃbuddheryadi pratyakṡatvaṃ syāt
tadā vivadamāneṡu tāvannaiva pravarteta ātmaviṡaye kaścana vivāda:, savikalpāyā
ahaṃbuddherniścayātmakatvāt, niścayena ca viṡayīkrte adhyāropābhāvācca |
evamevānyo’nyeṡvapyevañjātīyeṡu sambhavād vipralambha: | anādi-
kālābhyāsavaśāt pratiniyateṡu rūpādiskandheṡu ekatvamadhyāropya paraṃ
vyāvarttayitumahamiti pratīti:, tasyāṃ pratītau teṡāmeva rūpādīnāṃ pratibhāsamānatvāt |
kāye cāyamātmagraha:, kathaṃ tarhi mama deha iti bhedamātragrahaṇamiti cet ?
taccātmālambane’pi tulyam | yadi cātmani ayamātmagraha:, kathaṃ tarhi mama
ātmā iti cintyate | atha vastuto’bhinne’pi bhedāntaraparihāreṇa
tanmātrajijñāsāyāṃ śilāputrakasya śarīravad bhedopacāreṇa grahaṇānnāsti virodha iti
cet ? dehālambane’pi caitat samānam |
ātmā khalu viṡaya: puna: kramotpattyā virudhyata iti paścāt vakṡyate |
na kevalamātmagraha ātmā apitu tadviṡayo rūpādirātmā’stītyapi vaktuṃ na
śakyate, tadavilakṡaṇatvāttasya | krameṇopalabhyamānatvānna te ekasvabhāvā:, na ca
svatantrā: | ata evoktam {1. ma. sū. 6/8, darabhaṃgā saṃskaraṇam |} –
na cātmadrṡṭi: svayamātmalakṡaṇā
na cāpi du:saṃsthitatā vilakṡaṇā |
nāmavyavahārasya tu abhīṡṭatvānnātra kaścidapi vivāda: | ata eva
nāsti kiñcidātmaprasādhakaṃ pramāṇam | nāsti pratyakṡamanumānaṃ ca vyatiricya
pramāṇamityanyatra vicāritam |
@118
bādhakapramāṇaṃ tāvannirākriyate- yadyevamātmā skandhebhyo’bhinnastadā
skandhavat kṡaṇika: syād athavā skandhā: khalvātmavannityā: syu:,
tadabhinnatvāt, skandhavadanekatvaprasaṅgo’pi durnivāra: syāt | ata: skandheṡveva
ātmeti prajñapyate, na tāvannāmni vivāda: |
atha skandhebhyo bhinna ātmā iṡyate tadā sukhādinā’sambaddhatve na
sidhyet tasya bhoktrtvādikam | tatra prayoga:- yo nāsti sukhadu:khādibhi:
sambaddha: sa nāsti kartā vā bhoktā vā, mukta: saṃsārī vāpi na yujyate, yathā
vandhyāputra: | ātmā’pi tathā’rthakriyādibhirna kathañcanāpi sambaddha iti
vyāpakānupalabdhi: | na cāyamasiddho hetu:, tathā hi- sukhādinā hi sambandhe
sati ādhārādheyalakṡaṇo vā saṃyogalakṡaṇo vā kāryakāraṇalakṡaṇo veti pakṡatrayam |
na tāvat prathama: pakṡa:, akiñcitkaratvāt | tathā hi-
adha:prasarpaṇadharmiṇāṃ jalādīnāmadhogamanapratibandhakatvena vyavasthāpyate tāvadādhāra: |
sukhādīnāmamūrtatvānna sambhavati (teṡām) adhogamanamiti kathamiva ātmana
ādhāratvamiti {1. syādādhāro jalādīnāṃ gamanapratibandhata: |
agatīnāṃ kimādhārairguṇasāmānyakarmaṇām || -pra. vā. 1/70;
api ca tulanīyam-
syādādhāro jalādīnāṃ gamanapratibandhaka: |
agatīnāṃ kimādhārai: sāmānyānāṃ prakalpitai: || -ta. saṃ. 801 kā. |} | sthityā’pi nādhāra:, sthite: sthāturabhinnatvāt, tasyaiva
kārakatvamiti ? tadapi tāvanniṡidhyate | sthite: prthakatve sati sā naiva
tāvatsthāturupakārikā arthāntarabhūtatvāttasyā: {2. sthitimān nāśraya: sarva: sarvotpattau ca sāśraya: |
tasmāt sarvasya bhāvasya na vināśa: kadācana || -pra. vā. 1/73} | nāstyeva tasyāṃ
sthāturutpādasāmarthyam, asāmarthyasya sarvatraivābhivyaktatvāt | svayaṃ bhaṅgātmana:
tāvannāsti kaścana sthāpaka:, anavasthitatvāttasya, anyathā tena bhaṅga eva tasya
syānna tāvadavasthānam | avipariṇāmātmani tāvat sthāpakena kiṃ kriyate,
sthirātmanā svabhāvena svayamavasthitatvāt | {3. svayaṃ vinaśvarātmā cet tasya ka: sthāpaka: para: |
svayaṃ na naśvarātmā cet tasya ka: sthāpaka: para: || -pra. vā. 1/74}
@119
ata evākiñcitkaratvena saṃyogasambandho’pi tāvannaiva yujyate,
atiprasaṅgāt | evaṃ hi sati sarvasya sarvasaṃyogahetutvam | evaṃ ca naivopapadyate
tāvad bhinnārthena bhinnārthasya saṃyoga:, sarvasya svayamavasthitatvāt lauhaśalākāvat |
api ca, saṃyogabalena yadi ātmā sukhī vā du:khī vā bhavet, tadā
saṃyogaikatvameva syāt, aviśiṡṭatvena pratiniyatātmabhi: sukhādibhirnaiva syāt
sambandha: | tata evātmanā sahaikatve sukhādinā naiva syāt kaścit sukhī vā
du:khī vā | adarśane’pi balenābhyupagate niścaye tenaiva niścita: syāttadā kiṃ 
tāvat saṃyogaparikalpanayā, sarvasāmarthyavirahitatvāttasya | sambandhibhedena
bhinnāyāmapi prajñaptau paramārthata: bhāvānāmabhinnasvabhāve sati kathaṃ
svabhāvabhedāśrita: prthagarthīkriyābheda: syāditi kumatiparikalpita evāyaṃ khalu
sambandha: |
na cāpi kāryakāraṇasambandha: | krameṇa vedyamānatvāt sukhādīnām |
avikale hetau sati na yujyate tāvat kādācitkakāryasambhava:, aviśiṡṭatvāt |
parairanādheyātiśayo’pratibaddhasāmarthyo vā khalvātmā kathaṃ sahakārikāraṇamapekṡya
krameṇotpādayet, na hi sahakāriṇi tadapekṡā | du:khotpādahetutvād yadi
baddhastadā sarvathā baddhatvānnaiva mukta: syāt, tatsvabhāvāparityāgāt, parityāge vā
kathaṃ nitya: syāt | adu:khāvasthotpādahetutvād yadi muktastadā vimukta eva
bhavenna kadācidapi baddha: syāttadā kathaṃ tāvat kalpyeta ādheyanibandhanaṃ
bandhamokṡatvamiti |{1. du:khasyotpādahetutvaṃ bandha:, nityasya tat kuta: ||
adu:khotpādahetutvaṃ mokṡa: nityasya tat kuta: | -pra. vā., 1/204-5 |}
yadi caitanyādilakṡaṇatvenotpādasāmarthyena vā kartā syāttadā kartā eva sadā
bhavet kathaṃ tāvad bhoktā ?{2. ekarūpe ca caitanye sarvakālamavasthite | 
nānāvidhārthabhoktrtvaṃ kathaṃ nāmopapadyate ||-ta. saṃ. pa., bhāga 1/288, bau. bhā. pra. |} atha sukhādyutpādahetutvena yadi bhoktā syāttadā 
bhoktaiva bhavet kathaṃ tāvat kartā ? kiñca kāpilaparikalpitasya{3. caitanyavyatiriktaṃ hi na didrkṡādi vidyate |
tasyodayavyayāveśe durvāra: puruṡe’pyasau ||
śubhāśubhaṃ ca karmāsti naiva cedātmanā krtam |
tadeṡa bhogabhedo’sya kuta: samupajāyate ||
yasya yadbhāvavyavasthānibandhanaṃ nāsti, nāsau prejṡavatā tadbhāvena vyavasthāpya: yathā-
ākāśaṃ mūrttatvena | nāsti ca bhoktrvyavasthānibandhanaṃ puruṡasya didrkṡādīti
kāraṇānupalabdhe: | na cāyamasiddho heturiti pratipāditam | -ta. saṃ. pa., bhāga 1,
290-291 kā., pr. 143|} (ātmana:)
@120
sukhādibhirākāśavannirvikāratvena naiva khalu yujyate bhoktrtvam, atiprasaṅgāt |
sati vā vikāre nityatāhāni: | na khalu hetumātratayā kartā vā bhoktā vā,
atiprasaṅgāt | tathaiva smrtyādiṡvapi nāśrayitvamupayujyata iti yojyam |
tasmānnairātmyavādinyeva pakṡe bandhamokṡādivyavasthā yuktimatī |
kāryakāraṇavaiśiṡṭyamātreṇa tasyā vyavasthāyā prabhāvitatvāt | sa ca
kāryakāraṇabhāvastāvadanityeṡveva sambhavati, na khalu nityeṡu | teṡu nāsti
kasyacidapi kāryasya krameṇotpādasāmarthyam, yathoktaṃ prāk | na cāpi yugapad,
tathāvidhaphalotpādasamarthasvabhāvānugame phalotpādābhāvastāvanna yujyate prāgvat | {1. atrocyate-dvitīye hi kṡaṇe kāryaṃ prajāyate |
prathame kāraṇe jātamavinaṡṭaṃ tadā ca tat ||
kṡaṇikatvāttu tatkāryakṡaṇakāle na varttate |
vrttau vā viphalaṃ kārya nirvrttaṃ tadyatastadā ||
avinaṡṭādeva kāraṇāt kāryaṃ bhavatīti na: pakṡa:, na caivaṃ yaugapadyaprasaṅga: | tathā hi–
prathamakṡaṇabhāvikāraṇamāsāditātmalābhamavinaṡṭameva pratītya dvītīye kṡaṇe kārya prajāyate |
tacca tathā jāyamānamavinaṡṭādeva jāyate; prathame kṡaṇe tasyāvinaṡṭatvāt |
kāryasattākālaṃ ca na kāraṇamanuvarttate; kṡaṇikatayā’navasthānāt | satyāmapi cānuvrttau na
tadānīṃ tasya kāraṇatvam; niṡpanne kārye tasyākiñcitkaratvāt | -ta.saṃ. pa., bhāga 1,
509-510 kā., pr. 217 |}
ananugame ca prāksvabhāvatāhāni: | kramayaugapadyābhyāṃ vyatirikto nāstyeva
kaścidākārāntara:, ya: syādarthakriyāyāṃ prabhaviṡṇu:, parasparaparihārasthita-
lakṡaṇatvāttayo: | ata eva yāvanta: paraparikalpitā ākāśādayo’kṡaṇikā
bhāvāste sarve arthakriyāsāmarthyarahitatvād abhāvavyavahāraviṡayā ucyante
paramavicakṡaṇairbauddhairiti | śaśaviṡāṇādāvapi abhāvavyavahāraprajñapti: arthakriyāyāṃ
sāmarthyābhāvamātranibandhanaiva, etadbalenārthakriyāsāmarthyaviṡayikā khalu
bhāvavyavahāraprajñapti:, parasparaparihārasthitalakṡaṇatvād bhāvābhāvayo: |
evaṃvidhe sarvasāmarthyaśūnye śaśaviṡāṇādyaviśeṡe’pi ‘bhāva:’ iti nāma
vyavahāre sati nāsti nāmni vivāda: | tathāpi arthakriyārthino hi prekṡāvanta:
@121
api tu khalu puna: subhūte na bodhisattvena vastupratiṡṭhitena
dānaṃ dātavyam, na kvacitpratiṡṭhitena dānaṃ dātavyam |
tathāvidhānupalambhasvabhāve vandhyāputrādyaviśeṡe ca bhāvavyavahāro na yujyata
ityāhu: | ata eva nāsiddho hetu: | na cānaikāntika:, ākāśādiṡvapi
kartrtvaprasaṅgāt | sapakṡe sattvānna ca viruddha: | tasmādātmano lakṡaṇāntarābhāvād
vandhyāputrasadrśa eva | vinaśvaratve sati skandhāntargatā eva pudgalā: prasajyeran,
sarvasaṃskrtānāṃ skandhasaṃgrhītatvāt | athāvinaśvaratve tāvat
skandhāntargatadharmavisadrśatvādarthāntarā eva te bhaveyuriti doṡo’yamuktapūrva eva |
ato nāsti kaścidanirvacanīyo bhāva iti | ata: ‘sarve dharmā nirātmāna:’ iti
bhagavata: siṃhanāda: samastatairthikakuñjaravrndānāṃ bhīkara:, anavamardanīyatvāt |
alamativistareṇa |
2. pāramitāyoga-sthānam :
pāramitāyogamadhikrtyāha- api tu khalu puna: ityādi | etacca
padadvayaṃ sāmānyaviśeṡasvabhāvātmakaṃ draṡṭavyam | dānaṃ dātavyaṃ na tu-
vastupratiṡṭhitena bodhisattvenetyartha: | dānam ityanena trividhadānamadhikrtya ṡaṭ
pāramitā darśitā:, na tu dānamātram | tatrāmiṡadānena dānapāramitā nirdiṡṭā,
abhayadānena tāvad śīla-kṡāntipāramite, dharmadānena tu vīrya-dhyāna-prajñāpāramitā: | {1. ye sada pāramitāsu carantī te pratipanna iho mahāyāne |
-śi. sama.. pa. 6. mi. pra., 1960 |}
vīryābhāve dharmādāna-pravacanayo: parikhinnatvānna dharmaṃ deśayet | dhyānābhāve
śraddhātirekakarmābhilāṡatayā saṃkliṡṭā bhaved deśanā | prajñāyāścābhāve sa tad
viparītatayā dharmaṃ deśayet | tasmāt trayābhāve na sidhyati dharmadānam | vīryaṃ
sarvatragamityapare |
dānaṃ dātavyam ityanena ṡaṭsu pāramitāsu chanda-praṇidhānābhyāṃ kathaṃ
sthātavyamiti nirdiṡṭam | na vastupratiṡṭhitena ityādinā’tra yogasamāpattyā
@122
kathaṃ pratipattavyamityāveditam | evaṃ hi bodhisattvena dānaṃ dātavyam {1. dānaṃ hi bodhisattvasya bodhiriti | -ratna. sū. (uddhrtam- śi. samu., 1 pari., pr. 22),
##Toh: 231 Sde bka (mdo Sde, wap. 12)}
ityādinā vikṡepaṃ nigrhya kathaṃ cittaṃ pragrahītavyamityetannirdiṡṭam | tatra na
vastupratiṡṭhiteneti prajñāpāramitāyāṃ yogasya yāthāvattvaṃ tāvannirdiṡṭam |
tatra deya-dāyaka-pratigrāhakādivastuṡu yattattvato’bhiniveśanaṃ tat
pratiṡṭhānam | yadi bodhisattva: vastunyabhiniviśya pāramitāyāṃ yuñjīta, mithyāyogo
bhavet, paramārthata. kasyacidapyabhiniveśyavastuna: sarvathā’bhāvena
viparītābhiniveśāt, tatsādhakabādhakapramāṇābhāvabhāvataśca |
tathā hi- parai: paramārthata iṡṭā vijñānavyatiriktā arthāstāvanna
pratyakṡasiddhā:, arthāntareṇa jñānena grahaṇāyogāt | arthe sati sākāreṇa nirākāreṇa
anyākāreṇa vā jñānena grahaṇamiti traya: pakṡā:{2. anirbhāsaṃ sanirbhāsamanyanirbhāsameva ca |
vijānāti na ca jñānaṃ bāhyārthaṃ kathañcana ||
na nirākāreṇa nāpi sākāreṇa nāpi viṡayākārādanyākāreṇa bāhyasya grahaṇaṃ yuktam,
anyaśca prakāro nāsti | -ta. saṃ. pa., bhāga 2, 1998 kā., pr. 682. bau. bhā. pra.,
1982 ; puna:- tadākāreṇa nirākāreṇa anyākāreṇa ca jñānena grahītumaśakyatvādyathākramaṃ
vācyam | -āloka: pa 392 darabhaṃgā saṃskaraṇam 1960 |} | tatra tāvanna sākāreṇa
citravarṇādidarśanakāle ekajñānābhinnatvādākārāṇāmapyekatvaṃ prasajyeta, athavā
ākārābhinnatvādākāravajjñānasyāpyanekātmakatvaṃ prasajyeta |
anekatvaṃ tāvanna yujyata eva, ekaikaparamāṇugrāhyajñānānubhavābhāvānna sidhyati
tāvajjñānasyaikatvam, tadasiddhāvanekatvamapi khalvasiddham, ekaikasaṃhatisvarūpatvād
anekasya | citrākāravyavasthāpanāyai anekajñānotpādaparikalpanayā’pi jñānasya
viṡayaṃ vyāpya sthitatvād grāhakajñānānāmutpādo’pi na sambhavati,
amūrttatvājjñānānām |
anyacca, sārūpyaṃ tāvadekadeśena bhavet sarvātmanā vā | tatra na tāvat
sarvātmanā- arthavajjñānasyāpi jaḍasvabhāvaprasaṅgāt | na caikadeśena- ekasya
tāvanniravayavatvād | vyāvrttibhedenāṃśopacāre’pi vastvādisārūpyadharmāṇāṃ sarvatra
@123
vidyamānatvāt sarveṇa sarvamavagamyeta | atha tadutpannaṃ tatsārūpyaṃ cetyetaddvayena
vedayatīti arthasārūpyasya samanantarapratyayasyāpi grāhakatvaprasaṅga: |
satyapi sārūpye paramārthata: bāhyārtho na pratyakṡasiddha:, nīlākārātmano
jñānasya svasaṃviditatvāt | yato hi pratyakṡaiva nīlādivijñaptirnāparā | yattad
vijñānaṃ tadevārthagrāhakamiti cet ? bhavatu nāma prajñaptita:, na tu paramārthatastad
vedanam, ātmākārasya svasaṃviditatvāt, atyantaparokṡatvādarthānāṃ kathaṃ tadākāraṃ
jñānaṃ bhavediti | svākārādhānena tāvadutpādako heturnaiva niyamena sidhyati,
vyabhicārāt |
paramāṇava: khalunaiva sthūlapratītiviṡaya:, sūkṡmatvātteṡām | na ca saṃhitā:,
tebhyo’narthāntaratvāt vikalpaviṡayāṇām asattvācca | saṃhatārthāntaratve prthak
pratibhāsa: syāt | āvrtānāvrtayośca virodhānnaiva tāvad yujyata ekatvam |
anekatve saṃghātasya paramāṇureva sa syānna tvarthāntara: |
na ca tāvannirākārapakṡa:- nīlādiṡvakiñcitkaratvāttasya | bhāvamātreṇa
vedane sati sarvai: sarvavedanaprasaṅga:, aviśiṡṭatvāt sarvasya | ato 
nīlasaṃvedanamidam, na pītamiti vyavasthā na syāt, vyavasthāyā: kasyāpi
hetuviśeṡasyābhāvāt | viśeṡasya kasyacidabhyupagame sa eva tāvat
sākāratvābhyupagama: | pratītisvabhāvamātre tāvad viśeṡābhāvājjñānātmani
nākārātiriktaṃ bhedakamanyat syāt |
naivānyākārapakṡa:, atiprasaṅgāt | evaṃ hi sati rūpaviṡayakamākāravijñānaṃ
tāvat parīkṡāmarhati, tathā hi-na tāvat pratyakṡato’rtha: sidhyati, nānumānādapi |
apratyakṡasyārthasya jñānasya ca kenāpi hetunā sambandhāsiddhe: | phalajñānād
bhinnasya kāraṇamātratvānumāne neṡṭasiddhi:, itarasya samanantarapratyayasya 
vidyamānatvāt | itarat pramāṇaṃ nāsti, ato tāvannaiva sidhyati bāhyo’rtha: |
na tāvat paramārthata: jñānasvabhāvatā pratyakṡeṇa sidhyati, advaitasvabhāvatāyā
asaviditatvāt, anyathā na ko’pi tattvadraṡṭā syāt | nānumānenāpi
evavidhenākāreṇa kasyāpi heto: sambandhasyāsiddhe: |
nanvevaṃ kathaṃ saṃkleśavyavadāne syātāmiti cet ? na, tvanmate tābhyāṃ saha
tasya kasyavidapi sambandhasyāsiddhatvāt | tayo: paramārthata: kvacidapi vastuni
@124
sambandhāsiddhe: | na tāvat tadutpattilakṡaṇasambandha:, sarvathā parokṡatvāttasya |
parokṡeṇa saha sambandhastu na kenāpyarvāgdarśinā grahītuṃ śakyate | 
avidyādīnāmavicāraramaṇīyatve’pi saṃkleśamūlatve nāsti virodha:, avidyādau
vicāreṇa trṡṇānivrttau vyavadānam, tato vipakṡabhūtalakṡaṇam avicāraika-
ramaṇīyamupapadyate, tadā paramārthato vastvabhāvena kathaṃ tayorapyabhāvaprasaṅga: | ye
etayorekāntena nirhetukatvamabhyupagacchanti, teṡvevāya prasaṅga:, na tu saṃvrtita:
pratītyasamutpādavādiṡu |
ata eva paramārthata: bhāvasvabhāvasādhakaṃ kiñcidapi pramāṇaṃ nāsti,
astyeva ca bādhakam | ityevaṃ tāvat- yadekānekasvabhāvavigata tat paramārthato
ni:svabhāvam, gaganāravindavat{1. ni:svabhāvā amī bhāvāstattvata: svaparoditā: |
ekānekasvabhāvena viyogātprativimbavat || - ma. a., 1 kā. (uddhrtam- bo. ca., 9/2),
##Toh: Sde bstan (Dbuma, Sa p. 53)} | parairiṡṭā: sarve jñānajñeyātmakā: bhāvākārā:,
ekānekasvabhāvaśūnyā ityato vyāpakānupalabdhi:, ekānekābhyā vyāptatvāt
svabhāvasya | dvayametat tatra nāsti | eva tāvad rūpādyāyatanānā bāhyavastūnāṃ
naikatvam, āvrtyanāvrtyorviruddhadharmayostatropalabdhe: | api ca, viruddhadharma-
saṃsarge’pyekatve viśvamapyekadravyaṃ syāt | tato yugapadutpattivināśau syātām |
nānekatvamapi, tathā hi- anekasmin vibhajyamāne sati vibhaktā:
paramāṇava eva syu:, tataśca paurvāparyāvasthānaṃ na syānniravayavatvāt paramāṇūnām,
cittacaitasikavat | tato diśaṃ vyāpya avasthitā na pratibhāseran | ata eva
digbhāgabhedo’bhyupagantavya eva | sati cābhyupagame kathaṃ nāma bhavedekatvam | {2. ṡaṭkena yugapadyogāt paramāṇo: ṡaḍaṃśatā |
ṡaṇṇāṃ samānadeśatvāt piṇḍa: syādaṇumātraka: || -viṃśikā, 12 kā. ; api ca
tulanīyam- aṇūnāṃ pūrvāparasthitānāṃ pūrvādidigbhāgatvena vibhidyamānānām
asiddhāvapyaṇusaṃcayātmakatve nānekasvabhāvo yukta:, na caikānekasvabhāvavyatirekeṇāpara:
kaścid bhāvasvabhāvo’stīti ni:svabhāvā evāmī paramārthata: svapnādyupalabdharūpādivad
rūpiṇo bhāvā: | etacca bhagavataiva coktam āryalaṃkāvatāre (2 pari. pr. 24) “go
viṡāṇaṃ punarmahāmate, aṇuśo’pi vibhidyamānaṃ nāvatiṡṭhate | punarapyaṇavo’pi bhidyamānā
aṇutvalakṡaṇena nāvatiṡṭhante” iti | -bhā. kra., pr. 179 (ti. saṃ. saṃskaraṇam)}
ata: siddha eva tāvadekānekasvabhāvavirahatvaṃ bāhyārthānām |
@125
nīlādipratibhāsino jñānasyāpi naikasvabhāvatvam, citrākāra-
grāhitayā’vabhāsyamānatvāt, bhinnasantānavarttyanekavijñānakṡaṇavat | {1. citrāvabhāseṡvartheṡu yadyekatvaṃ na yujyate |
saiva tāvatkathaṃ buddhirekā citrāvabhāsinī || -pra. vā., 2/208 kā., bau. bhā. pra. ; api
ca tulanāyam- ye cārūpiṇaste’pi tathaiva vicāryamāṇā ni:svabhāvā eva | tathāhi,
bāhyasya nīlāderarthasyābhāvāt sāmarthyata eva vijñānādayo’rūpiṇa: skandhā nīlādirūpeṇa
pratibhāsanta ityabhyupeyam | uktaṃ ca bhagavatā- “bahirdhā nāsti vairūpaṃ svacittaṃ drśyate
bahi:” | iti | (la. sū., 10/489) tataśca nīlādicitrākāranirbhāsatayā
grāhyagrāhakākāranirbhāsatayā naikasvabhāvā amī yuktā: | na caikasyānekarūpatā yuktimatī,
ekānekavirodhāt | ekasya kasyacit svabhāvasyāsiddhāvanekarūpatā’pyayuktimatī,
ekasamūharūpatvād anekasya | -bhā. kra., pr. 179-180 (ti. saṃ. saṃskaraṇam) |} yathāsaṃkhyam
anekavijñānāni yugapat pravartanta ityapi vaktuṃ na yujyate niravayavānāmamūrtānāṃ
khalu paurvāparyāvasthiterayuktatvāt | tathāvasthānābhāve na tathāvabhāsa: |
atha syāt- vijñānaṃ tvekameva, mithyākārāṇāṃ tatrāvabhāsyamānatvānna
nānātvadoṡa iti cet ? sati caivaṃ kathaṃ te tatra bhāseran mrṡā: | avabhāsa iti
prakāśātmaka ucyate | tasya jñānagatadharmatve sati mithyākārāṇāṃ
śaśaviṡāṇādivadatyantābhāva: syāditi kathamavabhāseranniti |
tata: prakāśātmakākārebhya: mrṡātvenābhyupetebhya: kastāvadanya: jñānasvabhāva:
sadbhūtaste’vaśiṡyate, prakāśātmalakṡaṇatvād vijñānasya | nīlādayo’pi
prakāśātmakā: svabhāvenāvabhāsyamānatvāt | nīlādīnāṃ svasvabhāvād bhinnaṃ
yadanyat prakāśarūpamiti sadbhūtaṃ kimapi nāsti, anyavyavacchedāpekṡayā viśeṡe
prāyaśo vyavahārāt |
viśeṡāṇāṃ mithyātve sarveṡāṃ mithyātvamativispaṡṭaṃ syāt | nirākārasya
(mithyākārasya) satyākārātmani (sākārātmani) jñāne kathaṃ niyamenāvabhāsa: syāt,
tayostāvat tādātmyalakṡaṇo vā tadutpattilakṡaṇo vā sambandha eva nāsti |
sambandhābhāve na khalu yujyate’vabhāsanam, atiprasaṅgāt | ata eva nāsti
tāvadasiddho hetu: | bhāvānāmanyākārābhāvānnāpyanaikāntika: | na cāpi viruddha:,
sapakṡe sattvāt | ata evaṃ yathā yathārthāścintyante viśīryante tathā 
tathā | {2. yathā yathārthāścintyante viśīryante tathā tathā | -pra. vā., 2/209 kā. |} tathā coktam- 
@126
vastusvabhāvacintāyāṃ yathā na satsvabhāvatā |
ekānekasvabhāvo’pi na teṡāṃ vidyate tathā ||
api cāryalaṅkāvatāre bhagavatoktam {1. laṃkāvatārasūtram, 10/709, 2/173 |}
yathā hi darpaṇe rūpamekatvānyatvavarjitam |
drśyate na ca tannāsti tathā cotpādalakṡaṇam ||
buddhyā vivecyamānānāṃ svabhāvo nāvadhāryate |
tasmādanabhilāpyāste ni:svabhāvāśca deśitā: ||
tathā cāryasamādhirājasūtre’pi | {2. samādhi. sūtram, 9/22 |}
yathaiva ārdra kadalīyaskandhaṃ sārārthika: puruṡu vipāṭayet |
bahirvā adhyātma na sāramasti tathopamān jānatha sarvadharmān ||
tasmāt sarvabhāvānāṃ māyāvadavicāraramaṇīyatvādanabhiniveśena dānaṃ dātavyam,
na tu vastupratiṡṭhitena ityayamartho’tra yuktisaṅgata: | evaṃ dānādiṡu yathā
yogastathā ādarśita:, nānyatra | {3. dānaṃ saṃbuddhabodhiprāptaye prathamaṃ kāraṇam, puṇyasaṃbhārāntarbhūtatvāt | tacca śīlālaṃkrtameva
sugatiparamparāṃ sukhabhogopakaraṇasampannāmāvahadanuttarajñānapratilambhahetu: | kṡāntirapi
tadvipakṡabhūtapratighapratipakṡatayā dānaśīlasukrtamayaṃ saṃbhāramanupālayantī sugatatvādhigataye
saṃpravartate | etacca śubhaṃ dānāditritayasaṃbhūtaṃ puṇyasaṃbhārākhyaṃ vīryamantareṇa na bhavatīti
tadapi ubhayasaṃbhārakāraṇatayā sarvāvaraṇaprahāṇāya samupajāyate | samāhitacittasya ca
yathābhūtaparijñānamutpadyata iti dhyānapāramitāpi anuttarajñānaheturupapadyate | evamete dānādaya:
satkrtya saṃbhrtā api prajñāmantareṇa saugatapadādhigamahetavo na bhavantīti nāpi
pāramitāvyapadeśaṃ labhante | prajñākrtapariśuddhibhāja: puna: avyāhatodārapravrttitayā
tadanukūlamanuvartamānā: taddhetubhāvamadhigacchanti, pāramitānāmadheyaṃ ca labhante | tathā
dātrdeyapratigrāhakāditritayānupalambhayogena prajñāpariśodhitā: sādaranirantaradīrghakālam
abhyasyamānā: prakarṡaparyantamupagacchanta: avidyāpravartitasakalavikalpajālamalarahitaṃ
kleśajñeyāvaraṇavinirmuktamubhayanairātmyādhigamasvabhāvaṃ sarvasvaparahitasaṃpadādhārabhūtaṃ paramārtha-
tattvātmakaṃ tathāgatadharmakāyamabhinirvartayantīti prajñāpradhānā dānādayo guṇā ucyante |
-bo. ca. paṃ., 9/1 pr. 168, mi. saṃ. 1960 |}
yadi paramārthata: kasyacidapi vastuno bhāvābhāvād vastupratiṡṭhitena
dānaṃ na dātavyam, tadā avastvabhiniveśena tu dānasya kathaiva kā, ata eva na
@127
na rūpapratiṡṭhitena dānaṃ dātavyam | na śabdagandharasa-
spraṡṭavyadharmeṡu pratiṡṭhitena dānaṃ dātavyam | evaṃ hi subhūte
bodhisattvena mahāsattvena dānaṃ dātavyaṃ yathā na nimittasaṃjñāyāmapi
pratitiṡṭhet |
kvacitpratiṡṭhitena ityuktam | bodhisattvenābhāvavikalpo’pi prahātavya:,
bhāvagrāhābhāve sati tasyāpyabhāvāt | {1.kātyāyanāvavāde cāstīti nāstīti cobhayam | pratiṡiddhaṃ bhagavatā bhāvābhāvavibhāvinā |
-astīti, kāśyapa, ayameko’nta: | nāstīti, kāśyapa, ayameko’nta: |…
-ma. śā. vr., pr. 117, bau. bhā. pra., 1983 |} saṃvrtau tāvad deyadāyakādayo bhavantyeva |
tato vastuno’bhāve’pi tāvadabhiniveśo na yujyata evetyabhiprāya: | na rūpa-
pratiṡṭhitena ityādinā bodhisattvena na kvacitpratiṡṭhitena dānaṃ dātavyamityeva
vistareṇābhihitam |
dharma: ityanena śabdena dharmāyatanaṃ parigrhyate, āyatanena prapañca: 
abhivyajyate, ataścakṡurādīni ādhyātmikāyatanāni nocyante | anutpādādayo
vikalpā api na karaṇīyā iti nidarśanārthaṃ subhūte, {2. śobhanā araṇāvihāriṇāṃ madhye agrā bhūti: cetasa saṃpattiryasya sa subhūti: | -āloka:,
pr. 281 |} yathā ityādyuktam |
nimittaṃ tu vastusvalakṡaṇaṃ liṅgaṃ vā’nutpādādi, tasyodgrahaṇaṃ saṃjñā {3. nimittodgrahaṇātmikā saṃjñā | -abhi. ko., 1} | tatra
nirvikalpantu apratiṡṭhitam | ata eva na kvacit pratiṡṭhitena iti nirdiṡṭam |
athavā samagreṇaitena gāmbhīryamasya vyapadiṡṭam, adhyāropāvādāntau pratiṡiddhau ceti |
asmin darśane upalambhakānāṃ jñānapuṇyasambhārapāripūriyogyatvaṃ pratiṡidhyate,
evaṃ pūjānugrahakāmyayā yad dīyate, tenātitarāṃ samprasādo janyate, {4. dīyate dānaṃ pūjānugrahakāmyayā....dra^- abhi. ko. 4/113 pr. 740 ; punaśca-
yena pūjānugrahakāmyayā’rthine’narthine vā dīyate tad dānam | -vi. mā. si., pr. 219 |} na tu
deya-dāyaka-pratigrāhakānupalambhe pratiṡṭhitatvena, evaṃ hyabhāva:, deyādyanupalabdhatvād
viṡayasyābhāvācca | prathamapakṡe kenāpi kasyacidapi deyasyābhāvāt puṇyābhāva:
prasajyate, (dvitīyapakṡe tāvat) bodhisattvai: yo hi sattvārthaṃ śrama āsthita:, 
so’pi vyartha: syāt sattvābhāvāt | ata eva nābhāvamātram |
@128
tatkasya heto: ? ya: subhūte, bodhisattvo apratiṡṭhito dānaṃ dadāti,
tasya subhūte, puṇyaskandhasya na sukaraṃ pramāṇamudgrahītum | tatkiṃ
manyase subhūte, sukaraṃ pūrvasyāṃ diśi ākāśasya pramāṇamudgrahītum ?
subhūtirāha- no hīdaṃ bhagavan | bhagavānāha- evaṃ
dakṡiṇapaścimottarāsu adhaūrdhvadigvidikṡu samantāddaśasu dikṡu 
sukaramākāśasya pramāṇamudgrahītum ? subhūtirāha - no hīdaṃ bhagavan |
bhagavānāha– evameva subhūte, yo bodhisattvo’pratiṡṭhito dānaṃ dadāti,
tasya subhūte puṇyaskandhasya na sukaraṃ pramāṇamudgrahītum | evaṃ hi
subhūte, bodhisattvayānasaṃprasthitena dānaṃ dātavyaṃ yathā na
nimittasaṃjñāyāmapi pratitiṡṭhet |
bhagavatā deyādivastūnāṃ drṡṭatvāt, na ca viṡayasyāpyabhāva: | anyathā
kathaṃ bhagavatā’rthijanebhya: putrādaya: pradattā iti sarvāṇyetāni codyāni manasi
nidhāya tatkasya heto: ? iti prcchāyāṃ ya: subhūte, bodhisattva: ityādinā
visarjitam |
ayamabhiprāya:- samyagdrṡṭivihitāni dānādīni suviśuddhatayā
viśiṡṭeṡṭaphalāni abhinirvartayanti, na viparītatayā samudbhūtāni, mithyādrṡṭi-
pravartitaśīlāṅgādivat | deyādivastūni yathoktanyāyena kathañcidapyasattvāt
mithyopalabdhānyeva, marīcikāsu udakopalambhavat | tasmāt tadudbhūta:
sarvapāramitāvidhistāvad ātmātmīyaviparyāsodgatadānādivadaviśuddhaheto:
sambhūtatvāt kṡīṇabala:, deyādyupalakṡaṇaprāptānupalambhastu bhūtārthagocaratvādaviparyasta:,
marīcikāyāmudakānupalabdhivat | tasmādupacitahetusambhūtadānādīni brhatphalāni,
puṡṭabījābhinirvrttāṅkurādivat | ata eva anupalambhapratiṡṭhitāni dānādīni
samyagdrṡṭisambhūtānīti vipaścitsu prasādātiśayaṃ janayanti, nānyeṡu |
tataśca dānādiṡvapravrttatayā puṇyābhāvo deyādīnāṃ caikāntābhāvo neṡyate,
savrtisattvābhyupagamāt | asamāhitāvasthāyāṃ māyāvadupalambhānna sarvatrānupalambha: |
tadā cādhimuktita: prādurbhāvādevānupalambho vyavasthāpyate | samāhitāvasthāyām 
upalambhasyātyantābhāvamātram, tadā dānādiṡu pravrttirnābhyupeyate prayogāvasthāyāṃ
@129
tatkiṃ manyase subhūte lakṡaṇasampadā tathāgato draṡṭavya: ?
subhūtirāha- no hīdaṃ bhagavan, na lakṡaṇasaṃpadā tathāgato draṡṭavya: ? {1. jośī saṃskaraṇe idaṃ vākyaṃ nopalabhyate, vaidyasaṃskaraṇe bhoṭasaṃskaraṇe copalabhete |
prastutā ṭīkāyāmapi ayaṃ pāṭha upalabhyate | ata eva mayā’pi ṭīkānusāramupādatta: |}
tatkasya heto: ? yā sā bhagavan lakṡaṇasaṃpattathāgatena bhāṡitā
saivālakṡaṇasaṃpat | evamukte bhagavānāyuṡmantaṃ subhūtimetadavocat–
yāvatsubhūte lakṡaṇasaṃpat tāvanmrṡā, yāvadalakṡaṇasaṃpat tāvanna mrṡeti hi
lakṡaṇālakṡaṇastathāgato draṡṭavya: |
vyutthitāvasthāyāṃ vā kriyayopālambho na yujyate | ato mahāphalatvāya
pāramitāyogasyaudāryamabhidhīyate | saṃvrtau kāryakāraṇabhāvasyopadarśanād
apavādānto’pi niṡidhyate |
3. rūpakāyāptikāmatā-sthānam :
tridhā puṇyamākāśasamaṃ bhavati- sarvatragodārākṡayatvai: | laukikalokottara-
puṇyaprasavanāt sarvatragatvam, laukikaṃ tāvat puṇyamasamāhitāvasthāyāṃ prasūyate,
lokottaraṃ tu samāhitāvasthāyāmeva | viśiṡṭa-viśiṡṭataragamanādudāratvam |
yāvatsaṃsāramaparyādānādakṡayatvam | tadabhāvānna rūpapratiṡṭhitena dānaṃ dātavyamiti
bodhisattva: tathāgatarūpakāyāptikāmanayā dānādiṡu kathaṃ pravarteteti cediti 
codyamāśaṅkya tatkiṃ manyase subhūte ityādinā rūpakāyāptikāmatā sthānaṃ
nirdiṡṭam | arthato’tra rūpakāye tathāgatatvābhimānalakṡaṇo vipakṡo’pākriyate |
lakṡaṇasampadā {2. atra vajracchedikāyā prasaṅge mahāpuruṡāṇāṃ dvātriṃśallakṡaṇānyeva lakṡaṇasampadā |} iti nimittamātrābhidhānena tathāgatasya nikhilo rūpakāya:
lakṡaṇānuvyañjanairalaṅkrta: paridīpita: |
tatra lakṡaṇāni tāvat cakrāṅkahastapādatādīni dvātriṃśat padabāhulyabhiyā
nollikhyante, sūtreṡu yathoktāni tathaivāvadheyāni {3. dra^- dha. saṃgra, (ma. sū.saṃ.) pr. 334 ; abhi. samaya. pr. 85, ti. saṃ. saṃ., 1977 ;
a.vi. sū., pr. 53, āloka:, pr. 537; mahā.vyu., ##Toh: Sde bstan (Sna 
Tsogs, Cap. 7)} | 
sthānasthottaptapūrṇatvena niṡpatti: | {4. tu^- sthānasthottaptapūrṇatvena niṡpatte: | -āloka:, pr. 299} 
@130
evamukte āyuṡmān subhūtirbhagavantametadavocat- asti bhagavan,
kecitsattvā bhaviṡyantyanāgate’dhvani paścime kāle paścime samaye
aśītiranuvyañjanāni tāmravarṇanakhādīni, yathāsūtraṃ jñātavyāni | {1. dha. saṃgra., (ma. sū. saṃ.) pr. 336 ; abhi. samaya., pr. 87 ; āloka:, pr. 539 ;
a.visū. pr. 63, 308 ; ##Toh : Sde bstan (Sna Tsogs, Ca p. 9).} tāni lakṡaṇādīnyapi
māyānirmitabuddhalakṡaṇavanmithyaiva | ata eva tathāvidhe rūpakāye chandapraṇidhānābhyā
sthātavyamiti nirdeśa: |
athemāni lakṡaṇāni paramāṇusañcayasvabhāvāni vā tadārabdhāvayavirūpāṇi vā
bhaveyuriti ? na tāvat prathama: pakṡa:, paramāṇūnāṃ pūrvameva nirastatvāt | nāpi
dvitīya, asati cārambhake tadārabdhāvayavino’pyabhāvāt, pūrvoktāvaraṇādi-
viruddhadharmopalambhācca | taduddiṡṭenābhihito’bhiprāya: | etad vicintya
subhūtirāha no hīdam iti vyaktīkrtam |
yadi lakṡaṇāni mrṡā bhaveyustarhi kathaṃ bhagavatā tattatsūtreṡu lakṡaṇāni
samupadiṡṭānīti cintayan tatkasya heto: iti prṡṭvaivaṃ saivālakṡaṇasampad
ityāha | sā lakṡaṇasampat tāvannoktā paramārthata: | māyānirmitabuddhavadityanena
mrṡāsvabhāvatvamātramuktamityartha: |
āryasubhūtinoktamevārtha paripūrayituṃ bhagavatā yāvat ityādyāha |
yāvallakṡaṇasampad iti paramārthato yāvallakṡaṇasampatsvabhiniveśa:,
tāvanmithyābhiniveśa evetyartha:, yathoktameva pūrvam | yāvallakṡaṇasampad iti
tadviparītatayā abhihitetyavagantavyam | etena yogasamāpattyā kathaṃ
pratipattavyamiti taddeśitam | kathamantadvayaṃ parivarjya cittaṃ pragrahītavyamiti
tannirdiṡṭam | evam iti māyānirmitabuddhavallakṡaṇatastathāgato draṡṭavya: |
anenāpavādānto nirākriyate, saṃvrtau bhagavato rūpakāyasyāpratyākhyānāt | alakṡaṇaṃ
tāvat paramārthe draṡṭavyam, kasyāpi lakṡaṇasyāsiddhatvāt | anena tāvat
samāropānto nirākriyate | tathāgatasya rūpakāyāvāptaye praṇidhānaistvaudāryamuktam |
tadanupalambhatayā ca gāmbhīryam | rūpakāyāptikāmatāsthānaṃ tāvaduktam |
@131
paścimāyāṃ pañcaśatyāṃ saddharmavipralopakāle vartamāne, ye
imeṡvevaṃrūpeṡu sūtrāntapadeṡu bhāṡyamāṇeṡu bhūtasaṃjñāmutpādayiṡyanti ?
bhagavān āha- mā subhūte tvamevaṃ voca: | asti kecatsittvā
bhaviṡyantyanāgate’dhvani paścime kāle paścime samaye paścimāyāṃ
pañcaśatyāṃ saddharmavipralope vartamāne, ye imeṡvevaṃrūpeṡu sūtrāntapadeṡu
bhāṡyamāṇeṡu bhūtasaṃjñāmutpādayiṡyanti | api tu khalu puna: subhūte,
bhaviṡyantyanāgate’dhvani bodhisattvā mahāsattvā: paścime kāle
paścime samaye paścimāyāṃ pañcaśatyāṃ saddharmavipralope vartamāne
guṇavanta: śīlavanta: prajñāvantaśca bhaviṡyanti, ye imeṡvevaṃrūpeṡu
sūtrāntapadeṡu bhāṡyamāṇeṡu bhūtasaṃjñāmutpādayiṡyanti |
4. dharmakāyāptikāmatāsthānam : (a) pravacanadharmakāya:
dvividha: khalu dharmakāya: - pravacanadharmakāya:, adhigamadharmakāyaśca {1. śāsanaṃ dvividhaṃ śāsturāgamādhigamātmaka: | -abhi. ko., 8/39} |
adhigamadharmakāyo’pi dvividha: - jñānahetuka: puṇyahetukaśca | tatrānāgate puruṡeṡu
pañcakaṡāyāṇāmādhikyādevaṃvidhadharmaratnasya atyantagambhīrodāraphalatvāt pravacana-
dharmakāye’nāptatvāśaṅkayā asti iti prṡṭavān | asti iti padaṃ tu kecit
sattvā: ye imeṡvevaṃrūpeṡu sūtrāntapadeṡu bhāṡyamāṇeṡu
bhūtasaṃjñāmutpādayiṡyanti ityarthapadena yojyam | paścimāyāṃ pañcaśatyām
ityatra śatānāṃ pañcakaṃ pañcaśatī, bhagavatāṃ śāsanaṃ pañcaśatavarṡāṇi sthāsyatīti
prasiddhe: | ata eva paścimeti viśeṡaṇaṃ vihitam | tasmin kāle
pañcakaṡāyāṇāmadhimātratā bhavati |
saddharmavipralopastāvad adhimukti-vācana-svādhyāya-upadeśa-ākhyāna-
śravaṇa-cintādīnāṃ hāni: | evaṃ iti gambhīrodārārtha: | sūtrāntapadeṡu iti
sūtrāntadeśanāvāca:, tābhirarthasya pratipādyamānatvāt jñāpyamānatvācca | anena
nimittamātrābhidhānena samastapravacanadharmakāyastāvat paridīpyate | athavā sūtrāntapadeṡu
ityabhidhīyamānārthakeṡu | asmin kathane ‘evam’ ityanena tāvad
gambhīraudārye yojanīye | bhāṡyamāṇeṡu iti prathamatayā abhidhīyamāneṡu | dvitīyatayā
@132
na khalu punaste subhūte, bodhisattvā mahāsattvā ekabuddhaparyupāsitā
bhaviṡyanti, naikabuddhāvaropitakuśalamūlā bhaviṡyanti | api tu khalu
puna: subhūte, anekabuddhaśatasahasraparyupāsitā anekabuddhaśata-
sahasrāvaropitakuśalamūlāste bodhisattvā mahāsattvā bhaviṡyanti, ye
imeṡvevaṃrūpeṡu sūtrāntapadeṡu bhāṡyamāṇeṡu ekacittaprasādamapi
pratilapsyante |
arthapratipādakeṡvityartha: | arthato’viparyayastastasaṃjñaivātra bhūtasaṃjñetyabhidhīyate na tu
śabdābhiniveśamātram ‘ayaṃ bhūta:’ {1. abhūtavinivrttaye bhūtokti: | bhūtaśabdanirdeśo’bhūtasya nityasya nivrttyartham | -pra. vā.
1/9 pr. 9, bau. bhā. pra. 1968 |} iti saṃjñā | anena tāvadarthasiddhau abhūtasaṃjñā
nirākriyate |
sarvatrāpratihatajñānena tān bhāvina: (sattvān) pratyakṡavad drṡṭvā bhagavān
subhūtisaṃśayaṃ parihartuṃ bhaviṡyanti ityāha | mahāsattvā: iti teṡāṃ
bodhisattvaguṇānāṃ sampradarśanārthamuktam | te’pi yathā pratipannā:, yādrśena ca hetunā
sampratipannā:, yādrśena kalyāṇamitreṇa parigrhītā:, yathā vā bhūtasaṃjñayā
saṃjñitāstān bhagavān paridīpitavān | śīlavanta: guṇavanta: prajñāvantaśca {2. śikṡayopāsanātpūrvaṃ kuśalasyāvaropaṇāt |
śīlavanto’nyabuddheṡu guṇavantaśca kīrtitā: ||
sapudgaleṡu dharmeṡu saṃjñāyā viprahāṇata: |
prajñāvantaśca saṃjñāyā aṡṭadhāṡṭārthabhedata: ||
-tri. pra. kā., ti. saṃ. pra., 1978 |}
ityanena tu kramaśo’dhiśīlādhicittādhiprajñāśceti śikṡātrayapratipattisamanvitā:
nirdiṡṭā: | śīlaprajñayośca prthaguktatvād guṇastāvadatra dhyānajo grāhya:,
gobalīvardanyāyeneti |
kleśavati paścimakāle tu kathaṃ tathāvidhaśīlādiguṇavanto bhaviṡyantīti
cintayitvā subhūte ityādyāha | paryupāsitā: iti cīvara-piṇḍapātādibhi:
paryupāsitā:, chatradhvajapatākādibhiśca pūjitā bhaviṡyanti | avaropitakuśalamūlā:
tāvadavavādamanuśāsanīṃ ca śirasādāya śīlādiguṇasampadbhya: prayatnavanto
draṡṭavyā: | teṡāṃ tato’pi bahutaraṃ puṇyamabhidhātuṃ anekabuddhaśatasahasra: ityuktam |
@133
jñātāste subhūte, tathāgatena buddhajñānena, drṡṭāste subhūte, tathāgatena
buddhacakṡuṡā, buddhāste subhūte, tathāgatena | sarve te subhūte,
aprameyamasaṃkhyeyaṃ puṇyaskandhaṃ prasaviṡyanti, pratigrahīṡyanti | tatkasya
heto: ? na hi subhūte, teṡāṃ bodhisattvānāṃ mahāsattvānāmātmasaṃjñā
pravartate, na sattvasaṃjñā, na jīvasaṃjñā, na pudgalasaṃjñā pravartate | nāpi
teṡāṃ subhūte, bodhisattvānāṃ mahāsattvānāṃ dharmasaṃjñā pravartate, evaṃ
nādharmasaṃjñā | nāpi teṡāṃ subhūte, saṃjñā nāsaṃjñā pravartate |
anena teṡāṃ hetusiddhi: saṃdarśitā | jñātāste tathāgatena iti nāmānyāśayāśca |
drṡṭāste tathāgatena iti kāyā: |
anena tāvat kalyāṇamitraparigrhītā iti darśitam | tacca samprasthitānāṃ
protsāhanārtham, viprasthitānāṃ hrīsañjananārthamāha | anyathā sarveṡāṃ jñānāt sarvajño
bhagavāniti deśanayā ko viśeṡo bhavet, athavā tatteṡāṃ bhavyatvaṃ yat
tatpramukhaṃ krtvā deśanā pravartitetyavagantavyam | bhavyā jñātā iti vākyaśeṡa: |
atasteṡāmaśeṡaṃ puṇyaskandhasaṅgrahaṃ darśayituṃ sarve te sattvā: ityāha |
prasaviṡyanti iti puṇyotpādakāla:, pratigrahīṡyanti iti nirodhakāle
tadvāsanā: parigrahīṡyanti |
ebhi: sarvairabhūtasaṃjñāṃ nirākrtya bhūtasaṃjñotpādane chandapraṇidhānābhyāṃ
sthātavyamityādarśitaṃ tathā sthānasyāsyaudāryamapi paridīpitam | tatkasya heto: ?
te anekabuddhaśatasahasraparyupāsitā: kathaṃ jñāsyanta iti jñāpakahetau pariprṡṭe’tra
teṡāṃ bodhisattvānāṃ mahāsattvānām ityādyāha | anena tāvat yogasamāpattau
kathaṃ pratittavyamityetat prakāśitam, gambhīratā cāpyabhihitā |
ahamityātmagrahaṇam ātmasaṃjñā sā | mameti grahaṇaṃ sattvasaṃjñā,
tasyaivātmana ā sthitiṃ parigraha: jīvasaṃjñā, puna: puna: gatiṡu gamanādānaṃ
pudgalasaṃjñā | yadi nāsti ātmādisaṃjñā tarhi kiṃ śrāvakādivad asti
rūpādidharmasaṃjñā ? iti cintāyāṃ na dharmasaṃjñā ityuktam | paramārthata:
kasyacidapi dharmasyābhāvādityabhiprāya: |
@134
atha kim ucchedavādināmiva abhāvasaṃjñā ? iti cintāyāṃ evaṃ
nādharmasaṃjñā pravartate ityuktam | saṃvrtau avicāraramaṇīyatayā dharmāṇā sadbhāvāt
saṃvrtipathasthitebhyastāvad adharmasaṃjñā naiva yuktimatī, na tu paramārthajñānasthitebhya: |
tanniṡedhānna kaścid dharma upalabhyate yatrādharmasaṃjñā pravarteta, dharmāgrahaṇe
tadabhāvāt | viṡayābhāvaniṡedhastu na kutrāpi sambhavati, tadyathā satye’pi
vijñaptimātre vijñaptimātrateyamiti vikalpayan na vijñaptimātratāyāṃ sthita:, {1. yāvad vijñaptimātratve vijñānaṃ nāvatiṡṭhati |
grāhadvayasyānuśayastāvanna vinivartate ||
vijñaptimātramevedamityapi hyupalambhata: |
sthāpayannagrata: kiñcit tanmātre nāvatiṡṭhate | dra^- triṃ. vi. mā. si., 26,27 kā. |
evameva satye’pyadharme’dharmabodhasya tatrāvasthānāsambhavāt sarva samānam |
yadyātmādīnāmayasya tadā tatra tatsaṃjñāyā apravrttau satyā ‘ātmaiva
rūpamidam’ ityādikaṃ nāmamātramiti nāmābhiniveśasaṃjñā teṡāṃ bhavediti matvā
saṃjñā’pi ityuktam | nāmnastāvad rūpaskandhāntarbhūtatvād rūpādivad
mithyātvameva, viprayuktamapi {2. saṃprayuktaviprayuktacaitasikā: ? viprayuktāstu saṃskārā....-abhi. ko., 2/35 |} prajñaptimātramiti | tasmāt saṃjñā’pi mithyābhiniveśa
evetyabhiprāya: |
yadyevaṃ tarhi tasyāmavasthāyāṃ sarvasaṃjñāvigamād mrta-nirodhasamāpanna-
pudgalavad {3. āyurūṡmātha vijñānaṃ yadā kāyaṃ jahatyamī |
apaviddhastadā śete yathā kāṡṭhamacetana: ||
dra^- (uddhrtam) abhi. ko., 2/45, pr. 248 |} yogino’bhāva eva syāditi nāpi…nāsaṃjñā pravartate ityuktam |
yen ate yogino bhavanti, tacca yogijñānaṃ tathyasaṃvrtisvabhāvamiti | vyutthāne
śuddhalaukikajñānamudbhavatīti, anyathā ahetukameva tad bhavet | yad yogijñānaṃ
saṃvrtisvabhāvaṃ tat kenāvagamyata iti cet ? tenaiva hetunā | yathā
pratyātmavedyatayā pudgalanairātmyāvabodhena ātmasthitaṃ pudgalanairātmyamadhigamyate,
atrāpi tattulyam | jñānaṃ saṃvittiśca na saṃvrttau nābhyupagamyete | yoginā
svalakṡaṇapratyabhimukhīkaraṇāt tatrasthaṃ nairātmyaṃ nopalabhyate,
tadānīmatītādeṡāvadasaṃnihitatvādanantatvācca |
@135
tatkasya heto: ? sacetsubhūte, teṡāṃ bodhisattvānāṃ mahāsattvānāṃ
dharmasaṃjñā pravartate, sa eva teṡāmātmagrāho bhavet, sattvagrāho jīvagrāha:
pudgalagrāho bhavet | sacedadharmasaṃjñā pravartate, sa eva teṡāmātmagrāho
bhavet, sattvagrāho jīvagrāha: pudgalagrāha iti | tatkasya heto: ?
na khalu puna: subhūte, bodhisattvena mahāsattvena dharma udgrahītavyo
nādharma: | tasmādiyaṃ tathāgatena saṃdhāya vāgbhāṡitā- kolopamaṃ
dharmaparyāyamājānadbhirdharmā eva prahātavyā: prāgevādharmā iti |
kathaṃ tarhi ? ni:svabhāvatāvicāreṇa tadgocarībhūtānāṃ sarvadharmāṇāṃ sāmānyena
nairātmyasaṅgrahāt yā khalu vyavasthā saiva yugapadupalambhanam | teṡāṃ tajjñānamapi
paramārthato’viṡaya eva, (tathāpi) satyasvapnajñānavadavisaṃvādakatvena prāmāṇyaṃ
vyavasthāpyate | sāmānyena tatra tadātmabhāvo’pi saṃgrhyate, na tatra prthak
tadālambakatvam | tasmāt sati nairātmyadvayāvabodhe teṡāmanekaśatasahasrabuddhānāṃ
paryupāsanaṃ pratīyate | buddhānāmaparyupāsanayā tāvanna sambhavati tadavabodha:
tairthikavat | sa tu saṃsāre na ucito bhavatītyabhiprāya: | anayā yogasamāpattyā
kathaṃ pratipattavyaṃ kīdrśyā ca bhūtasaṃjñayā tat saṃjñātavyamiti saṃdarśitaṃ
tadgāmbhīryamityapi ca paridīpitam |
ātmādīnāmasattve teṡāmātmādisaṃjñāyā abhāvāt padasamudāyādibhi:
ātmatvaṃ sūktaṃ duruktaṃ ca lakṡaṇaṃ dharmādharmasaṃjñaṃ kiṃ teṡu niyamena na pravartate ?
naivam, yadi bodhisattvānāṃ na bhavet tatra saṃjñā, (tarhi)
ayuktyupapannatīrthakaradharmān parityajya bhagavaddeśiteṡu dharmeṡu tadadhigamāya kathaṃ
chanda utpādanīya ityāśaṅkāyāṃ tatkasya heto: ? iti tatsamādhānāya sacet
subhūte ityāha |
ayamabhiprāya:- ekānekasvabhāvavicāreṇa yathā rūpādilakṡaṇadharmā na
saṃvidyante, tathā deśanādharmā api | yatra dharmasaṃjñā tatrātmādisaṃjñā api niścayena
naiva prahīṇā, dharmanimittagrahaṇamūlatvāt tasyā: | dharmanimittagrāhakamanasikārasya
@136
tasyā eva manasikārarūpatvāt maitrīprabhrtiṡu tattvamanasikārāsadbhāve nātmadrṡṭi:
parihīyate | ata eva ekameva yānam, tacca mahāyānamityuktam | {1. mahāyānaṃ mahāyānamiti bhagavannucyate sadevamānuṡāsuraṃ lokamabhibhavanniryāsyati
ākāśasamatayā atimahattayā tanmahāyānam | yathā ākāśe aprameyānāmasaṃkhyeyānāṃ
sattvānāmavakāśa:, evameva bhagavan asmin yāne aprameyāṇāmasaṃkhyeyānāṃ
sattvānāmavakāśa: | anena bhagavan paryāyeṇa mahāyānamidaṃ bodhisattvānāṃ mahāsattvānām |
naivāsyāgamo drśyate, naivāsya nirgamo drśyate, nāpyasya sthānaṃ saṃvidyate | evamasya
bhagavan mahāyānasya naiva pūrvānta upalabhyate, nāpyaparānta upalabhyate, nāpi madhya
upalabhyate | atha samaṃ bhagavaṃstadyānam | tasmānmahāyānaṃ mahāyānamityucyate |
-a. pra., pr. 12 :
ālambanamahattvaṃ ca pratipattyordvayostathā |
jñānasya vīryārambhasya upāyakauśalasya ca ||
udāgamamahattvaṃ ca mahattvaṃ buddhakarmaṇa: |
etanmahattvayogāddhi mahāyānaṃ nirucyate || -sūtrālaṃkāra: 19/59,60 |}
api ca, bodhisattvānāṃ sā dharmasaṃjñā yadyavaśyamanutpannadarśanamārga: syāt
tathā sati tena kathamātmādisaṃjñā prahīṇā syāt ? darśanamārgapraheyatvāttasyā: |
ata: sarvametat parīkṡya sa eva teṡāmātmagrāho bhavet ityuktam | tasya
taddhetutvāt tadanuśayāprahīṇatvāccetyabhiprāya: | anyathā tayorbhinnākāratvāt kathaṃ
dharmasaṃjañaiva ātmagrāha: syāditi | dharmāstāvadatra yuktyupapannāgamalakṡaṇā eveṡṭā:,
tadviparīrā adharmā: | evaṃ sati tattatsūtreṡu kathaṃ bhagavatā bodhisattvebhya:
saddharma: parigrāhayiṡyate ? evamanucintya tatkasya heto: ? iti paripapraccha |
tadartha subhūte ityādyāha | nodgrahītavya: vitathamārgeṇa viparītābhiniveśalalṡaṇena
nodgrahītavya:, satya iti nābhiniviṡṭavyamiti vākyārtha: | abhipretasiddhyartha
kolopamadeśitasya lakṡaṇasya na grahaṃaniṡeṡha ityabhiprāya: |
tasmāt ityādinā sa evārtha: padāntarai: prayukta:, yato hi sarvo
dharmo’dharmaśca satya ityabhiniveśasya viparītābhiniveśatvād, yuktyopapanno ya
āgamasamūha: saṃsārārṇavottaraṇāya prokta: kolopama: (yadā) pāraṃ gatā
niṡprayojanatvāt parity#jyo bhavati, kimu (tadā)
te’yuktyopapannāstairthikānāmivādharmā: | aprayojanamapi tadālambanaṃ mayā
nānujñātamityevamuktavān tathāgata: | anyathā dharmādharmādikaṃ yadi satyasvabhāvaṃ
syāt tadā paramārthaviṡayatvāt tadabhiniveśasya saṃsārapāragateṡvapi yuktisahaṃ
@137
punaraparaṃ bhagavānāyuṡmantaṃ subhūtimetadavocat- tatkiṃ manyase
subhūte, asti sa kaściddharmo yastathāgatenānuttarā samyaksaṃbodhi:
ityabhisaṃbuddha:, kaścidvā dharmastathāgatena deśita: ? evamukte
āyuṡmān subhūtirbhagavantametadavocat- yathāhaṃ bhagavan, bhagavato
bhāṡitasyārthamājānāmi, nāsti sa kaściddharmo yastathāgatena anuttarā
samyaksaṃbodhirityabhisaṃbuddha:, nāsti dharmo yastathāgatena deśita: |
syāditi, kimiti tathāgata: tanniṡedhatīti ? iti tu saṃgrahārtha: | tathā
āryaratnakaraṇḍasūtre’pi bhagavatā uktam {1. ##Toh: 117 Sde bka (Mdo Sde, Ja p. 252##) ; dra.- va. sūtra. 6vāṃ adhyā. ;} –
“bhadanta subhūte kolopamaṃ dharmaparyāyamājānadbhirdharmā eva
prahātavyā:, prāgevādharmā iti | yo hi dharma: prahīyate, so’pi
nādharma: iti |” {2.tu^ - kullūpamaṃ vo bhikkhave, dhammaṃ desessāmi nirattharaṇatthāya, no gahaṇatthāya | taṃ
suṇātha, sādhukaṃ manasi karotha, bhāsissāmī ti | - ma. ni., nāgarī saṃ. bhikṡu ja. kā.
sampā., bhāga 1, pr. 180, 1958 |}
ya: sūtrādidharmaparyāya: sa kolopama ucyate | dharmā eva ityetad
upalakṡaṇam | tena rūpādayo mārgalakṡaṇāśca dharmā: saṃgrhyante | adharmā ityapi
upalakṡaṇamātram, tena prasiddhiviruddhā: adharmalakṡaṇā: paraparikalpitā ātmādayaśca
upadiṡṭāste’pi saṃgrhyante | athavā dharmādharmābhidheyābhidhānāt na sarvasaṃgrahe doṡa: |
anena tāvad vikṡepaṃ nigrhya kathaṃ cittaṃ pragrahītavyamityetad darśitam |
(ba) adhigamadharmakāyasthānam : (1) jñānahetukadharmakāya:
nanu dharmādaya: sarve paramārthato mithyāsvabhāvā:, tadā abhisambuddho bhūtvā
‘bhagavatā sarve dharmā deśitā:’ iti tadapi mrṡaiva syāt, ata eva bodhisattvai:
tathāgatajñānahetumadhigamadharmakāyaṃ prāptuṃ chando na janayitavya:, ityetad vicārya
jñānahetudharmakāyāvāptaye chandotpādanāya tatkiṃ manyase subhūte ityuktam |
anenārthata: paramārthastu anuttarā samyaksaṃbodhiriti abhisambuddha ityetayo:
@138
tatkasya heto: ? yo’sau tathāgatena dharmo’bhisaṃbuddho deśito vā,
agrāhya: so’nabhilapya: | na sa dharmo nādharma: | tatkasya heto: ?
asaṃskrtaprabhāvitā hyāryapudgalā: |
grahaṇamapi vipakṡatayā paridīpitam, tathyasaṃvrtisvabhāvaṃ tu tathāgatasya jñānahetuṃ
jñānadharmakāyaṃ prāptuṃ chanda: praṇidhānaṃ ca pradarśite | anuttarā samyaksaṃbodhi:
ityupalakṡaṇamātraparidīpanena śrāvaka-pratyekabuddhādīnāṃ pratipattibhedena bhinna:
jñānahetuko’dhigamakāyastāvannirdiśyate | śrāvakādīnāmapi guṇā
bodhisattvenāvagantavyā eva, anyathā kathaṃ tāvat sarvajñapadalābha: |
saṃvrtisvabhāvastvevam- sambodhi: samboddhavyaṃ deśanā deśitavyamityādaya:
sarve paryāyā: | bhagavatā kaṃ paramārthābhiprāyamabhilakṡya sarvaṃ mithyaivetyuktam,
taduktābhiprāyaṃ saṃgrhya āryasubhūtisthavira: yathāhaṃ bhagavato
bhāṡitasyārthamājānāmi ityetadavocat | yathāhamājānāmītyabhiprāyavivaraṇam |
kasmānnābhisambuddha:, dharmadeśanā ca na sta iti cintāyāṃ tatkasya heto: ?
iti | agrāhya: iti paramārthastāvannirvikalpajñānagocaro’pi na bhavatīti
uktapūrvam | anabhilāpya: śabdāviṡayatvāditi | sarve śabdagocarāstāvat
samāropitasāmānyamātrātmakā:, sāmānyasya cābhāvarūpatvāt | imau dvau (śabdau)
abhisambuddhābhāvasya dharmadeśanābhāvasya ca yathākramaṃ hetutayā’bhihitau |
nanu syu: sarve bhāvā agrāhyā: anabhilāpyā:, tathāpi svalakṡaṇadhāraṇāt
paramārthata: dharmasvabhāvatāsthitā evetyāśaṅkāyāṃ na sa dharma: ityāha |
sarvabhāvānāṃ paramārthata: svabhāvena parinirvrttatvānna sambhavati svalakṡaṇadhārakatvam |
yadyevaṃ tarhi bhagavatā abhāvo’bhisambuddho draṡṭavya iti vicārya nādharma:                                
ityuktam | sa tu prasajyapratiṡedhasvabhāva: | anena tāvad yogasamāpattiṃ nirdiśya
adhyāropo’pavādāntaśca nirastau | tatkasya heto: ? ityupapatti: prcchyate,
tadarthaṃ asaṃskrtaprabhāvitā: ityāha | asaṃskrtatvaṃ tāvad dharmāṇāṃ
paramārthasvabhāva:, tacca yuktyā vicāryamāṇamanutpattilakṡaṇameva paryavasyati, yathā 
pūrva vicāritam |
@139
uktaṃ bhagavatā dharmasaṃgītau {1.-##Toh: 238 Sde bka (Mdo Sde, Sha p. 6##)
`yo ānanda, dharmo’nutpanna:, aniruddha:, asthita:
avikrtastaducyate āryasatyamiti’ | {2. tu^- āryāṇāmetāni satyāni tasmādāryasatyānīti sūtra evoktam | kimanyeṡāmetāni na
satyāni ? sarveṡāmetāni satyānyaviparītatvāt | āryaistu yathaitāni tathādrṡṭāni na
punaranyaistatheti | ata āryāṇāmetāni satyānyucyante | na tvāryāṇāṃ viparītadarśanāt |
yadāryā: sukhata: prāhustatpare du:khato vidu: |
yatpare sukhata: prāhustadāryā du:khato vidu: || -a.vi.sū.ni., pr. 157-158 ; api
ca tu^- “aviparītatvāditi | yasmāt tadāryāṇāmetyeṡāṃ cāviparītam | du:khameva
nānyathā | āryaistu yathaitāni satyāni tathā drṡṭāni | du:khasatyaṃ du:khata: anityata:
śūnyato’nātmataśca | evaṃ yāvanmārgo mārgata: nyāyata: pratipattito nairyāṇikataśca |
nānyairanāryai: evaṃ drṡṭāni | ata āryāṇāmetāni satyānyucyante | na tvanāryāṇāṃ
satyānyucyante | kasmāt ? viparītadarśanāt | -abhi. ko. (sphu.), pr. 874 |} idamānanda, abhisandhāya tathāgatena
asaṃskrtaprabhāvitā āryaśrāvakā iti deśitam, yathā pūrvamuktam |
ayañca ‘utpādād vā tathāgatānām, anutpādād vā tathāgatānām’ {3. dra^- utpādvā tathāgatānāmanutpādādvā tathāgatānāṃ sthitaivaiṡā dharmāṇāṃ dharmatā | -ma. śā.vr.,
1/3, pr. 15, bau.bhā. pra. 1983 ||}, nityaṃ
tathaiva sattvānnirvikāratvāccāsaṃskrta: {4. …trividhaṃ cāpyasaṃskrtam |
ākāśaṃ dvau nirodho ca;….||
katamau dvau ? pratisaṃkhyānirodha:, apratisaṃkhyānirodhaśceti |
etadākāśāditrividhamasaṃskrtam | dra^ -abhi. ko, 1/5 pr. 18-19 |}, tadadhigamādāryapudgalā: tatprabhāvitā
bhavanti, dharmatattvādhigamena prabhāvitatvādāryaṇām | anyeṡu tattvasadbhāvo naiva
tāvad yujyate, tacca (tattvaṃ) asaṃskrtamapi na (syāt)
prasajyapratiṡedhasvabhāvābhāvāt, bhāvasvabhāvatvāttasya | āryai: nānyavidho
bhāvasvabhāvo’vabudhyate, tadbhinnasvabhāvasyaivādhigamāt | bhāvagrahaṇābhāvena
tadabhāvarūpatve sati bhāvagrāha eva tāvat prasajyate | ata eva
āryasandhinirmocanasūtre {5. ##Toh: 106 Sde bstan (Mdo Sde, Cā#)} uktam- ‘na tattvasya bhāvāditaro’rtha:’ iti |
ata: yathoktadoṡa āpadyate | tattu (tattvaṃ) paramārthato nāsti
bhāvasvabhāva:, asiddhaiva bhāvasvabhāvatā kasyāpi | bhāvasvabhāvateva tadapi
@140
bhagavānāha- tatkiṃ manyase subhūte, ya: kaścitkulaputro vā
kuladuhitā vā imaṃ trisāhasramahāsāhasraṃ lokadhātuṃ saptaratnaparipūrṇaṃ
krtvā tathāgatebhyo’rhadbhrya: samyaksaṃbuddhebhyo dānaṃ dadyāt, api nu
sa kulaputro vā kuladuhitā vā tatonidānaṃ bahutaraṃ puṇyaskandhaṃ
prasunuyāt ? subhūtirāha- bahu bhagavan, bahu sugata, sa kulaputro vā
kuladuhitā vā tato nidānaṃ puṇyaskandhaṃ prasunuyāt | tatkasya
heto: ? yo’sau bhagavan puṇyaskandhastathāgatena bhāṡita:, askandha:
sa tathāgatena bhāṡita: | tasmāttathāgato bhāṡate-puṇyaskandha:
puṇyaskandha iti |
saṃskrtaṃ prasajyeta | ata: abhāvarūpatvena dharmeṡu sattvādatattvameva svabhāvena
tat | sarveṡāmapi tajjñānaprasaṅga:, bhāvasvabhāvavat | saṃkleśahetuprasaṅgo’pi
durnirvāra: syāt | ata eva teṡu āryasandhinirmocanādiṡu- `na tattvasya
bhāvāditaro’rtha:’ ityuktam | ata eva na dharmo nādharma: ityuvāca | anena
bhāvābhāvasadasadādīnāṃ niṡedharūpaṃ deśitam | api cānena vikṡepanigraho’pi
nirdiṡṭa: | etatsarvai: sthānasyāsya gambhīratvamapi saṃdarśitam |
(2) puṇyahetukadharmakāya:
yadi bhagavato’bhisambodhirvā dharmadeśanā vā nāsti kaścid dharma:, kathaṃ
tarhi bodhisattvena puṇyahetudharmakāyaṃ prāptukāmena saddharmaparigrahe’nupravartitavyamiti
vicintya puṇyahetudharmakāyakāmatācchandotpādanāya tatkiṃ manyase subhūte
ityuktam | tatra saptaratnāni tāvat svarṇa-raupya-vaiḍūrya-aśmagarbha-musāragalva-
lohitamuktā-sphaṭikā: āryasaddharmapuṇḍarīke {1. ye yāpi dhātūn karonti pūjāṃ jinān teṡāṃ parinirvrtānām |
ratnamayān stūpasahasrānekān suvarṇarūpasya ca sphāṭikasya ||
ye cāśmagarbhasya karonti stūpān karketanā muktamayāśca kecit |
vaiḍūryaśreṡṭhasya tathaindranīlān te sarvi bodhāya abhūṡi lābhina: ||
-saddharma.- 2/78-79;
musāragalvavaidūryarūpyasphaṭikahāṭakam |
sahalohitamuktābhiraśmagarbhaiśca varṇyate ||} 
ratnaṃ saptavidhaṃ sarva prādhānyādathavāpare |
tadbhedā maṇaya: sarve varṇasaṃsthānaleśata: ||
dra^- āloka:, pr. 364 |} uktāni | ‘caturdvīpādīnāṃ sahasraṃ
@141
sāhasro lokadhātu: {1. caturdvīpakacandrārkamerukāmadivaukasām |
brahmalokasahasraṃ ca sāhasraścūḍiko mata: || - abhi. ko., 3/73 |} | tatsahasraṃ dvisāhasra:{2. “tatsahasraṃ dvisāhasro lokadhātustu madhyama: |”
teṡāṃ cūḍikānāṃ lokadhātūnāṃ sahasraṃ dvisāhasro madhyamo lokadhātu: | -abhi. ko.,
3/74, pr. 528, bau. bhā. saṃ., 1987 |} | tatsahasraṃ trisāhasramahāsāhasro
lokadhātu: {3. “tat sahasraṃ trisāhasra:”; teṡāṃ dvisāhasrāṇāṃ lokadhātūnāṃ sahasraṃ trisāhasramahāsāhasro
lokadhātu: | -abhi. ko., 3/74, pr. 528 |} |’ tato nidānam iti ratnadānānāṃ nidānāt tata: puṇyodbhava:,
tadheto: sambhavatītyartha: | sarvāṇi kuśalacittāni, tadutpannā vāsanā: puṇyāni |
teṡāṃ rāśi: skandha iti | phalabāhulyāt tadbāhulyam | bahu iti viśeṡaṇam |
bahu bahu iti dviruktyā bāhulyādhikyam |
yadi paramārthata: sarve (dharmā:) anutpannā:, kathaṃ tato nidānaṃ puṇyaskandhaṃ
prasunuyāt ? ityāśaṅkya tatkasya heto: ? ityuktvā svayamabhiprāyaṃ
viditvā askandha: ityabhihitavān | paramārthata iti śeṡa: | prajñaptisattvāt
skandhānāṃ na puṇyaskandho bhāvarūpeṇa sambhavati | puṇyamapi
vāsanāsvarūpamavasthāviśeṡe upacaryate | bhāvānāṃ sthiratvena abhisaṃskāreṇa
apravrttatvāt cittamapi prajñaptisanmātrameva | ekānekasvabhāvena pratisvaṃ parīkṡāyāṃ
mithyaiva tāvat svabhāva: | ata eva na puṇyaskandha: paramārthato vidyate |
anena yogasamāpatti: paridīpitā, adhyāropāntaśca niṡiddha: | vidyanta eva
puṇyaskandhā: saṃvrtau | ata eva puṇyaskandhastathāgatena bhāṡita: ityuktam |
yadyevaṃ na syāt, paramārthata: sa puṇyaskandho bhavet (tadā) paramārthasya
śabdāgocaratvāt na bhavet tadabhidhānam | abhāṡitamityevaṃ vacanaṃ nirarthakamiti
cet ? yato bhāṡitāstasmāt saṃvrtāvevetyavagantavyam | anenāpavādāntasya niṡedho
nirdiṡṭa: | evamāryasubhūtinā antadvayaparihāra: krta: |
tadanantaraṃ pārṡadā udāradharmaśravaṇabhavyā:, tena ca bahutaraṃ puṇyamiti
āvedituṃ bhagavatā yaśca khalu puna: subhūte ityādyuktam | anena tathāgatānāṃ
@142
bhagavānāha- yaśca khalu puna: subhūte, kulaputro vā kuladuhitā vā
imaṃ trisāhasramahāsāhasraṃ lokadhātuṃ saptaratnaparipūrṇaṃ krtvā
tathāgatebhyo’rhadbhya: samyaksaṃbuddhebhyo dānaṃ dadyāt, yaśca ito
dharmaparyāyādantaśaścatuṡpādikāmapi gāthāmudgrhya parebhyo vistareṇa
deśayet saṃprakāśyet, ayameva tato nidānaṃ bahutaraṃ puṇyaskandhaṃ
prasunuyādaprameyamasaṃkhyeyam |
puṇyahetukādhigamakāyasya pravacanakāyato nirjātatvāt tataścatuṡpādikāyāmapi
gāthāyāṃ deśyamānāyāṃ (yadā) tādrśaṃ puṇyāyatanaṃ bhavet (tadā) tathāgatānāṃ
puṇyahetukadharmakāyasya tu kathaiva keti nirdiśyate | nāyaṃ padārtha:, (tathāpi)
sāmarthyalabhyo’yamartha ityadoṡa: | etena paramārthata: dharmadeśanāyā: abhisambuddhasya
cāpyasattve saṃvrtau tāvat puṇyakāyadeśanāyā: sattvāt bodhisattvai: puṇyamadhigantuṃ
pravartayitavyamevetyabhiprāya: |
anena tāvad viśiṡṭapuṇyapratipādanena audāryamasya paridīpitam, tadutpādāya
ca chandapraṇidhāne nirdiṡṭe | ṡaṭpādikāyā gāthāyā: sattve’pi catuṡpādikā iti
viśeṡīkrtā | gāthā iti yatra na yati:, ‘pāda’ śabdena catu:pādaṃ gāthāparimāṇaṃ
parigrhyate | udgrhya iti svādhyāyaṃ vidhāya | deśayet iti padāni |
samprakāśayet {1. tu^- upadiśanti bhāvanāmayajñānotpādāt | parimocanārthaṃ yato granthārthaniścayotpādanata:
saṃprakāśayanti | -āloka:, pr. 286} ityartha: | asaṃkhyeyam {2. ekatvādisaṃkhyārahitatvena asaṃkhyeyānām | -āloka:, pr. 335 |} iti saṃbahulam | aprameyam {3. pratyakṡādipramāṇena pramātumaśakyatvādaprameyānām | -āloka:, pr. 335 |} iti 
pramāviṡayātītatvāt | anena cārthata: puṇyānutpattivipakṡastāvannirākrta: |
puṇyamityupalakṡaṇamātrametena tathāgatasya samasta: puṇyasambhāro nirdiṡṭa: |
kimiti śraddheyamātramuta yuktito’vagamyamiti manasi krtvā tatkasya
heto: ? iti prcchāyām ato nirjātā hi subhūte, tathāgatānāmarhatāṃ
samyaksaṃbuddhānāmanuttarā samyaksaṃbodhi: {4. prajñāpāramitā nirjātā hi ānanda buddhānāṃ bhagavatāṃ bodhi: | ye’pi te ānanda
abhūvannatīte’dhvani tathāgatā arhanta: samyaksaṃbuddhā:, teṡāmapyānanda, buddhānāṃ bhagavatāṃ
prajñāpāramitānirjātaiva anuttarā samyaksaṃbodhirabhūt | te'pi te ānanda anāgate'dhvani
bhaviṡyanti tathāgatā arhanta: samyaksaṃbuddhā:, teṡāmapyānanda buddhānāṃ bhagavatāṃ
prajñāpāramitānirjātaiva anuttarā samyaksaṃbodhirbhaviṡyati | ye'pi te ānanda
aprameyeṡvasaṃkhyeṡu lokadhātuṡu tathāgatā arhanta: samyaksaṃbuddhā etarhi tiṡṭhanti dhriyante
yāpayanti, teṡāmapyānanda buddhānāṃ bhagavatāṃ prajñāpāramitānirjātaiva anuttarā samyaksambodhi: |
-a. pra., pr. 229 |} iti yuktivacanamabhihitavān | evaṃ
@143
tatkasya heto: ? ato nirjātā hi subhūte, tathāgatānāmarhatāṃ
samyaksaṃbuddhānāmanuttarā samyaksaṃbodhi:, ato nirjātāśca buddhā:
bhagavanta: | tatkasya heto: ? buddhadharmā {1. bhoṭasaṃskaraṇe vaidyasaṃskaraṇe ca “buddha dharmā buddha dharmā:” ityevaṃ pāṭha: | jośīsaṃskaraṇe tu
“buddha dharmā:” ityevaṃ pāṭha: | ācāryakamalaśīlakrtāyāṃ ṭīkāyāmapi “buddha dharmā:” iti
pāṭha: upalabhyate | ata eva ayameva pāṭha śuddha: pratīyate |} iti subhūte,
abuddhadharmāścaiva te tathāgatena bhāṡitā: | tenocyante buddhadharmā iti |
bahutaraṃ puṇyam iti tacca brhatphalatvāttat bahutaraṃ puṇyam, na tu
svarūpatastasya kāyābhāvāt | ratnanirjāta tatpuṇyaṃ tu mahāparibhogādi
gauṇasāṃsārika phala prāpayati | prajñāparigrhītatve sati dānādīnāṃ
mahābodhiphalamadhigamyate, na tu prādeśikānām | dharmadānena
tāvada kṡayāpratimatathāgatapadaprāpte: tanmahattvaṃ kimiti na prasaktam ? yathā
dharmeṇānugraho na tathā ratnai: pareṡāmanugraha: | tathā hi parebhya: samprakāśitena
kramaśo’nena dharmeṇa kṡiprameva buddhatvapadaṃ labhyate, na tu ratnai: | ata eva
parebhya: parānugrāhakatvād ratnadānād dharmadānaṃ viśiṡṭamityabhisandhi: |
ato nirjātā: iti sasādhyate | daśacaritāni ni:śritya pāramparyeṇa
prāpyanta ityartha: | tāni tāvad daśa caritāni {2. pūjanā lekhanā dānaṃ śravaṇaṃ vācanodgraha: |
prakāśanātha svādhyāyaścintanā bhāvanā ca tat ||
ameyapuṇyaskandhaṃ hi caritaṃ taddaśātmakam |
viśeṡāda kṡayatvācca parānugrahato’samāt || -āloka, pr. 365}- lekhana pūjanaṃ dānaṃ vācanaṃ
śravaṇam udgrahaṇam samprakāśanaṃ svādhyāya: cintanaṃ bhāvanā ceti | ato
nirjātāśca buddhā bhagavanta: {3. dharmakāyā: māyopamādvayajñānasvabhāvā: prajñāpāramitātmakā buddhā: bhagavanta: | -āloka:,
pr. 375. darabhaṃgā saṃskaraṇam, 1960 |} iti saṃvrtau etānyāśritya buddhā: prajñaptā iti
@144
vākyaśeṡa: | paramārthatastu bodhi: buddhaśca bhinnau na sta: | {1. yaṃ ca piṇḍapātaṃ paribhujya tathāgato’nuttarāṃ samyaksaṃbodhimabhisaṃbuddha:, yaṃ ca piṇḍapātaṃ
paribhujya nirupadhiśeṡe nirvāṇadhātau parinivrta:, dāvimau piṇḍapātāvasamasamaphalau 
asamasamavipākau iti | ta,- āloka:, pr. 384} anena tāvat
puṇyasya paramavaiśiṡṭyaparidīpanena tadutpādayitu chanda-praṇidhānābhyāṃ sthātavyamiti
deśitam |
yadi paramārthata: sarvadharmānutpāda eva tadā sarve buddha dharmā apyanutpannā eva
bhaveyu:, tatkatham ato nirjātā anuttarā samyaksaṃbodhiriti ? na buddhānāṃ
bodherbhinnatvamiti vicārya tatkasya heto: ? iti pariprcchā, etadarthamatra
buddhadharmā: ityuktam | buddhaprajñaptihetukā anuttarasamyaksaṃbodhilakṡaṇā dharmā eva
hi buddhadharmā: | tasmānnaiva kevalaṃ bodhibhinnā: paramārthata: buddhā:, apitu
prajñaptihetutvād ato nirjātā buddhā: ityuktamityabhiprāya: | te’pi
paramārthato’nutpannatvād abuddhadharmā iti, saṃvrtimāśritya
tathāgatānāmanuttarasamyaksaṃbodhistu ato nirjātā ityādinā tathāgatena bhāṡitā, na
tu paramārthata iti | ata eva tattaditarapakṡebhya: buddhadharmā iti paramārthato naiva
vaktuṃ śakyate | pratyātmavedanīyatvenānabhilāpyāsta ityabhiprāya: | anena
yogasamāpatti: vikṡepanigraha: gāmbhīryañca deśitāni |
atra kecidāhu:- kathaṃ tridhā bhinno’yaṃ dharmakāya: | atha dharmakāyaprāpti:
dharmakāyahetoścānurūpatayā puṇyasvabhāva:, prajñaptyā ca pravacanasvabhāvo dharmakāya
iti ced ? tathā sati rūpakāyo’pi tatprāpteranurūpahetutvāt tatprāpakahetutvācca
dharmakāya: syāditi | (ata:) tanna satyam, bhagavatāṃ buddhānāṃ dharmakāyastu
pariśuddhajñānasvabhāvastathā yā ca tasya sāmānyadharmatā, tasyāṃ vyavasthāpyate |
nāstyasyāyaṃ vipākabheda:, na cātra pravacanapuṇyayorupacāreṇa dharma: iti
deśanā’pi | kimiva tarhīti cet ? vastumātraṃ dharma iti deśanā | dharmā ityādi
svayamevaṃ khyātatvāt | svasāmānyalakṡaṇadhāraṇād dharmā iti yat vyākhyātaṃ tat
sarvadharmasādhāraṇamiti na rūpakāyastathāgatatvena nirdiṡṭa:, ajñāpakatvāt | prajñaptita
ityucyamāne’pi na rūpakāyo dharmakāyatvena prasakto bhavati, puṇyahetvanurūpatvāt
@145
tatkiṃ manyase subhūte, api nu srotaāpannasyaivaṃ bhavati- mayā
srotaāpattiphalaṃ prāptamiti ? subhūtirāha- no hīdaṃ bhagavan | na
tasya | yathoktam {1. ratnā., 3/13, punaruddhāra: (ācāryaṅavaṅsamatena) ti. saṃ. saṃskaraṇam |}-
buddhānāṃ rūpikāyo hi puṇyaṃ sambhrtya jāyate |
dharmakāya: samāsena jñānasambhārajo nrpa ||
tasmājjñānasambhārasyaiva tatprāptyupāyatvānna rūpakāyena sa grhyate,
prajñaptihetvabhāvānnocyate rūpakāyo ‘dharmakāya:’ iti | pravacanakāyastu 
samyagjñānasya phalamiti | sambhāralakṡaṇapuṇyanicayasyāpi tatprāptihetutvāt prajñaptyā
dharmakāya ityucyamāno’pi yujyata eveti alamadhikena | anyat kucodyaṃ
yuktamayuktaṃ veti vicakṡaṇairviveciyiṡyata iti matvā padabāhulyabhiyā na
likhyate | dharmakāyāptichandasthānamuktam |
ita: paraṃ dvādaśavipakṡāṇāṃ pratipakṡāṇi dvādaśasthānāni yathākramaṃ veditavyāni |
ime tāvad dvādaśa vipakṡā:-
1. abhimāna:
2. abhimānābhāve’pi alpaśrutatvam 
3. bāhuśrutye’pihīnālambanamanasikārabhāvanā
4. hīnālambanamanasikārabhāvanāyā abhāve’pi sattvopekṡā
5. tadupekṡāyā abhāve’pi bāhyaśāstreṡu sānurāgā pravrtti:
6. tathā pravrttyabhāve’pi bhāvanimittābhibhavopāyeṡvakauśalam 
7. tatra upāyakauśale’pi puṇyasambhārāsañcaya:
8. puṇyasambhārasañcaye’pi lābhasatkārakausīdyai: piṇḍāsvādanam 
9. tathāsvādanābhāve’pi du:khākṡānti:
10. du:khādhivāsanāyāmapi jñānasambhārāsañcaya:
11. jñānasambhārasañcaye’pi ātmaparigraha:
12. ātmagrahābhāve’pi avavādāyoga:
@146
srotaāpannasyaivaṃ bhavati- mayā srota āpattiphalaṃ prāptamiti | tatkasya
heto: ? na hi sa bhagavan kaṃciddharmamāpanna:, tenocyate
srotaāpanna iti | na rūpamāpanno na śabdān na gandhān na rasān na
spraṡṭavyān dharmānāpanna: | tenocyate srotaāpanna iti | saced
bhagavan, srota āpannasyaivaṃ bhavet- mayā srota āpattiphalaṃ prāptamiti, sa
eva tasyātmagrāho bhavet, sattvagrāho jīvagrāha: pudgalagrāho
bhavediti |
bhagavānāha- tatkiṃ manyase subhūte, api nu sakrdāgāmina evaṃ
bhavati- mayā sakrdāgāmiphalaṃ prāptamiti ? subhūtirāha- no hīdaṃ
bhagavan | na sakrdāgāmina evaṃ bhavati- mayā sakrdāgāmiphalaṃ
prāptamiti | tatkasya heto: ? na hi sa kaściddharmo ya:
sakrdāgāmitvamāpanna: | tenocyate sakrdāgāmīti |
5. bhāvanāviśeṡalābhe’nabhimānasthānam : 
tatra bhagavatā dharmapudgalayorvistareṇa nairātmye deśite’pi
anādikālīnadrḍhātmābhiniveśasañcayabalena yadi kaścideva manyeta- yasya
sattvādisaṃjñā pravartate, na sa bodhisattva iti{1. sattvasaṃjñā ca te nātha, sarvathā na pravartate |
du:khārteṡu ca sattveṡu tvamatīva krpātmaka: || -catustava: 1/9 (niraupamya stava: 
-uddhrtam bo. ca.; 9/76)} ? eva tarhi yaduktaṃ bhagavatā
‘tasmin kāle’haṃ vīradatto nāma nrpo’bhavam,’ yuṡamabhya: mayā dharmo deśayiṡyate
ityādi kathaṃ syāt | (ata:) sattvasaṃjñādivirahasya naivamabhiprāya iti vighna-
bhūtābhimānavisaṃyogārthaṃ pañcamasthānamadhikrtyāha- tatkiṃ manyase subhūte ityādi |
asyāyamatra sāmānyato’rtha:- ye: mama mrduśrāvakā: srota āpannatvādiṡu
dharmanairātmyānadhigamād aprāptarasānubhavā, teṡāmapi ahantvena mamatvena cābhiniveśo
na bhavati, kiṃ khalu puna: ubhayanairātmyādhigamena prahīṇaniravaśeṡāvaraṇānāmiti |
tasmin kāle’ham… ityādi | yattallokena saha vyavahāraprajñaptyarthaṃ
parasantānavyavacchedamātrajñāpanārthaṃ vā, senāvanādivyavahāravat, na tvekatva-
@147
bhagavānāha- tatkiṃ manyase subhūte, api nu anāgāmina
evaṃ bhavati- mayānāgāmiphalaṃ prāptamiti ? subhūtirāha- no hīda
bhagavan | na anāgāmina evaṃ bhavati- mayā anāgāmiphalaṃ
prāptamiti | tatkasya heto: ? na hi sa bhagavan kaściddharmo
yo’nāgāmitvamāpanna: | tenocyate anāgāmīti |
bhagavānāha- tatkiṃ manyase subhūte, api nu arhat evaṃ
bhavati- mayā arhatvaṃ prāptamiti ? subhūtirāha- no hīdaṃ bhagavan |
nārhat evaṃ bhavati- mayā arhatvaṃ prāptamiti | tatkasya heto: ? na
hi sa bhagavan kaściddharmo yo’rhannāma | tenocyate- arhanniti |
saced bhagavan arhat evaṃ bhavet- mayā arhatvaṃ prāptamiti, sa eva
tasyātmagrāho bhavet, sattvagrāho jīvagrāha: pudgalagrāho bhavet |
śāśvatatvābhiniveśatayā | tattvajñānasthitai: na śakyate tāvallokena saha
vyavahartum | tasmādabhimānasthānavisaṃyogārthaṃ tvayā’pi nātmanyabhiniveṡṭavyamiti
samādāpayati | 
tatra srota: nirvāṇamahānagaraprāpakadarśanamārgalakṡaṇam, āpanna: prāpta:,
darśanapraheyasamastakleśaprahāyaka: srota āpanna iti, tasya ca kartari karmaṇi
kriyāyāṃ cābhiniveśaprahāṇena idampratyayatādhigamānnairātmyādhigamo darśita: | mayā
iti kartaryabhiniveśa: | phalam iti, karmaṇyabhiniveśa: | prāpta: iti
kriyāyāmabhiniveśa: | ityanena tāvadarthata: mayā prāptamiti vipakṡatvena
paridīpyate | na srotaāpannasyaivaṃ bhavati mayā prāptam ityanena
upalakṡaṇamātrapradarśanena sarveṡāmabhimānānāṃ praheyatva pradarśyate | tatra chanda:
praṇidhānañcāpi nirdiśyata iti | āryasubhūtirapi bhagavato’bhiprāyaṃ nirdiśan
paramārthasthāpanārthaṃ tatra yogasamāpattiṃ ca grahītuṃ na hi sa bhagavan kañcid
(dharmaṃ) āpanna: ityāha | kathamiti na rūpamāpanna: ityādyāha |
anena tāvat paramārthata: phaladvaividhyasyāprāpyatvamapi nirdiśyate, tathā hi-
phalabhūtaṃ prāpyasvabhāva kiñcit syāt (tarhi) saṃskrtamasaṃskrtaṃ vā syāt |
tatra tāvadanutpannamevāsaṃskrtam, abhāvarūpatvād śaśaviṡāṇamiva tanna, yujyate
@148
prāptum, aprāptyavasthā’viśiṡṭatvāt | saṃskrtaṃ tāvat kṡaṇikam, utpādasamanantaraṃ
vināśitvāt, sthiterabhāvāt kenāpi kathamapi tanna prāptuṃ śakyate | yasmin
santāne nairātmyamārgalakṡaṇahetusannihitatayā kleśasamutpādātyantaviruddhāśrayalakṡaṇaṃ
phalamutpadyata iti phalaṃ prāpyata ityevamucyate, na tu paramārthata: |
api ca, prāpyaprāpakabhāva: {1. dra^- niravayavatvanirākaraṇaprasaṅge, vi. mā. si., pr. 48,51, sa. saṃ. vi. vi. saṃ. 1972 |} khalu bhinnakālika: samakāliko vā
syāt | tatra na tāvat prathama: pakṡa: dvayorapi sthitatvāt, bhinnakālikastu
ekasmin pratyāsanne’parasya cāsaṃnihite sati (bhavati), tatkathaṃ dvayo:
sthitiriti | na ca samakālāvasthitayorubhayo: parasparopakārakatvam, asati
copakāre prāpyaprāpakabhāvo naivopayujyate, atiprasaṅgatvāt |
anyo’nyasaṃyogenotpādalakṡaṇenāpi prāpyaprāpakabhāvasya samakālikatvaṃ
na yujyate, tathā hi- ye’mūrtabhāvā:, te naiva saṃyujyante,
kvacidapyanavasthānātteṡām | na syāt prāpyaprāpakabhāve samakālatvamātramapi teṡām,
atiprasaṅgāt | na cāpyekasya hetutvam, ubhayo: sādhāraṇatvāt, idaṃ
prāpyamidañca prāpakamiti niścayo na bhavati | ye tāvanmūrtā:, teṡāṃ sarvātmanā
saṃyoge sati ekatvaṃ prasajyate, ekadeśena (saṃyoge tu) sāvayavatvaṃ prasajyate |
nairantaryeṇāvasthāne’pi na bhavituṃ śaknoti ubhayo: sādhāraṇatvāt | aviśeṡānna
niścaya: | ata: kalpanāsamāropita evāyam | anena tāvat sarva:
karmakartrādivyavahāra: spaṡṭamavaboddhavya: |
dharmā: iti dharmāyatanam, anenāsaṃskrtamapi saṃgrhyate, dharmāyatanasya
saptadravyātmakatvāt, {2. vedanā, saṃjñā, saṃskārā:, avijñapti:, ākāśam, pratisaṃkhyānirodha:,
apratisaṃkhyānirodhaśca | -abhi. ko. ṭī., pr. 50 (bau. bhā. pra.)} śeṡeṇa rūpādinā ca dharmāyatanaikadeśena ca saṃskrtā
nirdiśyante | upalakṡaṇamidam ataścakṡurādikaṃ grahītavyam | evaṃ yata:
paramārthata: sa kañcit (dharmaṃ) nāpanna:, mayā prāptamityapi na manyate, tasmāt
sanmārgasthitatvāt srota āpanna {3. ya: kāmavītarāga:, sa ṡoḍaśe darśanamārgacittakṡaṇe srota āpanna: | -āloka:, pr. 290;
evaṃ vyavasthita ārya: srota āpattiphalasākṡātkriyāyai pratipannaka ityucyate | ṡoḍaśe tu
mārge'nvayajñānasthita: sa srota āpanna ityucyate | -ma. śā. vr., 24/4 pr. 212,
bau. bhā. saṃ., 1983 |} ityucyate |
@149
tatkasya heto: ? ahamasmi bhagavaṃstathāgatenārhatā samyaksaṃbuddhena
araṇāvihāriṇāmagryo nirdiṡṭa: | ahamasmi bhagavan arhat
vītarāga: | na ca me bhagavannevaṃ bhavati- arhannasmyahaṃ vītarāga
iti |
yadi mayā prāptamityabhiniveśastadā kathaṃ nocyeta srota āpanna iti
vicintya saced bhagavan ityādyāha | mayā iti yasyāhamityabhiniveśa:
syāttasya nāstyātmadrṡṭiprahāṇam, yaścāprahīṇātmadrṡṭi: sa anutpannāryamārga:,
yaścānutpannāryamārga:, sa prthagjana {1. anutpannamārgo bālaprthagjana: | tannibandhanā rāgādayo dharmā: prthagdharmā: | - āloka:, pr.
325; prthagjanatvam | ‘prthagjanatvaṃ katamat ? āryadharmāṇāmalābha:’ iti śāstrapāṭha: |
-abhi. ko., 2/40 pr. 225, bau.bhā. pra. 1987 |} iti kathaṃ syāt srota-āpanna ityabhisandhi: |
evaṃ hi ‘mayā’ iti yo’yamabhiniveśa:, sa ātmadrṡṭisamudaya: | anena
cittapragraho nirdiṡṭa: | anena tāvat sakalena sthānasyāsya gāmbhīryamabhihitam |
amumevārthaṃ drṡṭāntāntare prapañcya nirdeṡṭuṃ sakrdāgāmina: {2. tata: kāmāvacaraṡaṭprakārakleśaprahāṇāt sakrdāgāmī | -āloka:, pr. 290; tatra
darśanamārgādūrdhva kāmāvacarabhāvanāprahātavyaṡaṡṭhakleśaprakārapratipakṡavimuktimārgākhyajñāna-
kṡaṇādarvāg jñānakṡaṇāvasthita: ārya: sakrdāgāmiphalapratipannaka ityucyate | sakrdimaṃ
lokamāgatya parinirvāṇāt sakrdāmītyucyate, tatphalārthaṃ pratipannaka: prayogastha:
sakrdāgāmiphalapratipannaka ityucyate | ṡaṡṭhe tu kṡaṇe sakrdāgāmītyucyate | -ma. śā. vr.,
24/4 pr. 212, bau. bhā. pra. ; nimittadrṡṭilakṡyalakṡaṇābhāvāddhyānagatilakṡaṇasudrṡṭatvāt
sakrdetaṃ lokamāgamya du:khasyāntakriyāyai parinirvāsyati | tenocyate sakrdāgāmīti |
-laṃkā. 2/173, pr. 49, mi, saṃskaraṇam |} ityādyāha |
atrāpi padārthābhisandhyādīni pūrvavad yojyāni | prahīṇabhāvanā-
heyaṡaḍvidhakāmāvacarakleśa evāryasakrdāgāmī, sakrdāgāmitvāt kāmadhātau |
prahīṇabhāvanāheyasakalakāmāvacarakleśa evānāgāmītyucyate, {3. ṡaṡṭhāt kṡaṇādūrdhva navamakleśaprakāraprahāṇavimuktimārgakṡaṇādarvāgjñānakṡaṇeṡu vartamāna ārya:
anāgāmiphalapratipannaka ityucyate | anāgatya imaṃ lokaṃ tatraiva
parinirvāṇādanāgāmītyucyate | tatphalārthaṃ pratipannaka: prayogastho’nāgāmiphalapratipannaka
ityacyate | navame tu kṡaṇe anāgāmītyucyate | -ma. śā.vr. 24/4, pr. 212,
bau. bhā. pra.; yaduta atītānāgatapratyutpannasya rūpalakṡaṇabhāvābhāvapravrtterdrṡṭidoṡānuśaya-}
punaranāgāmitvāt
vikalpasya anāgāmitvādanāgāmīrūpaprahīṇatvācca saṃyojanānāmanāgāmītyucyate |
-laṃkā., 2/173, pr. 49, mi. sa. 1963 |} punaranāgāmitvāt
@150
sacenmama bhagavannevaṃ bhavet- mayā arhatvaṃ prāptamiti, na māṃ tathāgato
vyākariṡyat araṇāvihāriṇāmagrya: subhūti: kulaputro na
kvacidviharati, tenocyate- araṇāvihārī araṇāvihārīti |
kāmadhātau | yadā samastatraidhātukāvacarakleśamalānāṃ prahāṇa jāyate tadā sa
sakalalokapūjyatvād arhannityucyate {1. sarve evātra pūjādakṡiṇāguṇaprakarṡādyarhatayā arhanta: | -āloka:, pr. 273;
kāmāvacaranavamavimuktimārgādūrdhvaṃ naivasaṃjñānāsaṃjñātayana bhūmikanavamakleśaprakāraprahāṇa-
vimuktimārgakṡaṇādarvāgjñānakṡaṇeṡu vartamāna ārya arhatphalapratipannaka ityucyate | 
sadevamānuṡāsurāllokāt pūjārhatvādarhannityucyate | tatphalārtha pratipannaka: prayogastha:
arhatphalapratipannaka ityucyate | bhavāgrikanavamakleśaprakāraprahāṇāttu navamavimuktimārge
vyavasthita: arham bhavati | -ma. śā. vr. 24/4, pr. 213, bau. bhā. gra. | dra^ -laṃkā.
2/173, pr. 49 |} | na hi sa kaścid dharmo
yo’rhannāma prahīṇatathāvidhakleśāvaraṇajñānasantatau upacaritatvāt, santateśca prajñaptau
sattvanna sa kaścana paramārthata:, samāropita evāsāvityabhiprāya |
sāmpratam āryasubhūti ‘ahaṃ’ padaprayojyamātmānamadhikrtya viśiṡṭatvena
araṇāvihārīti, sādhāraṇaguṇatvena, arhanniti ca ‘ahamasmi’ ityanenoktvā
cittapragrahamātra darśayituṃ aham ityādyavocat | araṇā {2. araṇā iti yasya samādhe pramāṇāt pareṡā santāne svaparavyavadhānārthena raṇayantīti raṇā:
kleśā na jāyante, sa araṇāsamādhi:, tadvihāriṇā madhye agratāyāṃ nirdiṡṭa: san
nirdiṡṭasya acittatāmiti vibhaktapariṇāmena yojyam | -āloka, pr. 293 ; raṇā
hi kleśā ātmaparavyābādhanāditi | ye hyātmāna parāśca vyābādhante te raṇā:,
yuddhānītyartha: | tathaiva ca kleśā raṇā | ucyante | tadanuśayitatvāditi | tairanuśayitā
upasevitā ityartha: | atha vā- anuśayina: krtāstairanuśayitā:,
tadbhāvastadanuśayitatvam, tasmāt = tadanuaiyitatvāt | atha vā teṡāmanuśayitatvam,
tasmāt raṇā: sāsravacana: | dra^- abhi. ko. 1/8; pr. 29 bau. bhā. pra. 19/7 |} iti samādhiviśeṡa:,
atra cobhato bhāgavimuktatvamarhattvamālambya taditareṡu raṇā: notpādyanta iti vicintya
yoga: samāpadyate | tato vyutthāya tamālambya taditareṡu nopajāyante raṇā: |
yastayā araṇayā: viharaṇaśīla: sa evamucyate | sugamo'va vibhaṅga: |
@151	
bhagavanāha- tatkiṃ manyase subhūte- asti sa kaściddharmo 
yastathagatena dīpaṃkarasya tathāgatasyārhata: samyaksaṃbuddhasyāntikād 
udgrhīta: ? subhūtirāha- no hīdaṃ bhagavan | nāsti sa kaściddharmo 
yastathāgatena dīpaṃkarasya tathāgatasyārhata: samyaksaṃbuddhasyāntikād 
udgrhīta: |
na māṃ vyākariṡyat iti tadā aprahīṇatvādātmadrṡṭermayā 
srota-āpattiphalamapi durlabham, kiṃ khalu puna: ubhatobhāgavimuktenārhatā 
prāpyamaraṇāvihāritvamityabhisandhi: | kathamaraṇāyāṃ vihartavyamiti cintāyāṃ na 
kvacid viharati ityavocat | prāptaṃ mayā kiñcat saṃskrtamasaṃskrtaṃ 
vetyevamabhiniveśena yo’sthita:, sa evāraṇāvihārīti dvirabhidhānam, nāpara ityartha: |
adhunā ahamasmi bhagavaṃstathāgatenārhatā samyaksambuddhena 
araṇāvihāriṇāmagryo {1. sādhu sādhvāyuṡmān subhūte | yathāpi nāma tvaṃ bhagavatā araṇāvihāriṇāmagratāyāṃ nirdiṡṭo 
nirdiśasi | -a. pra., pr. 3; tulanīyam- etaṃ sattaṃ etaṃ paṇītaṃ yadidaṃ ... | -ma, ni., 
bhāga- 3, pr. 29 ; dra.- aṃ ni., bhāga-1. pr. 24-25 |} nirdiṡṭa: | ahamasmi bhagavan arhan 
vītarāga: iti nātmābhiniveśena, atha kathamiti cet ? vyavahāra- 
mātrābhiniveśatayā, etacca prāgeva mayā proktam |
6. buddhotpādārāgatā-sthānam :
nanvasati kasmiṃścidapi prāpye prāpake vā paramārthata:, bodhisattvabhūtena 
bhagavatā kathaṃ tathāgatadīpaṅkarasyāntikād dharma udgrhīta: ? atha nodgrhīta iti 
ced ? tadā’smābhirdharmamudgrahītukāmai: kathamārādhanīyastathāgatotpāda iti ye 
parikalpayanti teṡāmalpaśrutatvapratibandhāpākaraṇārthaṃ ṡaṡṭhaṃ sthānamadhikrtyāha- asti 
sa kaścid dharmo yastathāgatena dīpaṅkarasya tathāgatasyārhata: 
samyaksambuddhasyāntikādudgrhīta: ? iti | subhūtirapi prāgevābhiprāyaṃ 
viditvā no hīdam ityavocat | nāsti paramārthata: kasyacidapi dharmasya 
prāpyaprāpakatvena udgrahaṇaṃ nāma, yathoktaṃ pūrvam | `sarve dharmā: prakrtyā śāntā:’



@152
bhagavānāha- ya: kaścitsubhūte bodhisattva evaṃ vadet- ahaṃ 
kṡetravyūhān niṡpādayiṡyāmīti, sa vitathaṃ vadet | tatkasya heto: ? 
kṡetravyūhā: kṡetravyūhā iti subhūte, avyūhāste tathāgatena bhāṡitā: |
tenocyante kṡetravyūhā iti | tasmāttarhi subhūte, bodhisattvena 
mahāsattvena evamapratiṡṭhitaṃ cittamutpādayitavyaṃ yanna kvacitpratiṡṭhitaṃ 
cittamutpādayitavyam | na rūpapratiṡṭhitaṃ cittamutpādayitavyaṃ na 
śabdagandharasaspraṡṭavyadharmapratiṡṭhitaṃ cittamutpādayitavyam |
tathāpi tathāgatānubhāvena nānāpadasamudāyādīnāṃ jñānāvabhāsotpādamātre udgrhīta: 
ityupacaryate, ata: śrutaparyeṡaṇaṃ saphalam |
anenārthata: `bodhisattvena śrutaparyeṡaṇakāle buddhotpāda ārādhanīyastadanantaraṃ 
buddhadharmā udgrhītavyā:’ ityabhiniveśo vipakṡatvena nirdiṡṭa: | tatprahāṇe 
chandapraṇidhānābhyāṃ sthātavyamityapi nirdiṡṭam | asti sa kaścid dharmo 
dīpaṅkarasyāntikādudgrhīta: ? iti diṅmātrābhidhānena udgrhītadharmasya 
sarvanimittaṃ vinivartate | `nāsti sa kaścid dharma udgrhīta:’ ityanena paramārthata: 
dharmāṇāmagrāhyatvaṃ vyavasthāpya tatra yogasamāpatti: vikṡepanigrahaśca nirdiṡṭau |
sthānasyāsya gāmbhīryamapi paridīpitam |
7. kṡetraviśuddhipraṇidhāna-sthānam :
yadi paramārthata: karmakartrādayo na syustadā kathaṃ bodhisattvā 
buddhakṡetrapariśodhanārthaṃ praṇidadhatīti tarkayatāṃ teṡāṃ hīnālambana-
manasikārabhāvanāvibandhavisaṃyogārthaṃ saptamasthānamadhikrtyāha- ya: kaścid 
bodhisattva: iti | vitatham iti mrṡā | yadyevaṃ (tarhi) bhagavān bodhisattvānāṃ 
tattatkṡetrapariśuddhisampadaṃ kathamuktavāniti vicintya tatkasya heto: ? iti
prcchāyāṃ kṡetravyūhā: ityādi samādhānamabhihitam | bahūni kṡetrāṇi tu 
kṡetravyūhā | avyūhāste iti paramāṇubhirābdho’vayavibhūto vā nāsti kaścid 
vyūha: paramārthata ityavyūhā eva te, tathāpi svapnopalabdhakṡetravyūhavad 
avicāraramaṇīyamātra saṃvrtisattvamuktaṃ tenocyante kṡetravyūhā: iti | anyathā  
@153
tadyathāpi nāma subhūte, puruṡo bhavedupetakāyo mahākāyo yattasyaivaṃ rūpa 
ātmabhāva: syāt tadyathāpi nāma sumeru: parvatarāja: | tatkiṃ manyase 
subhūte, api nu mahān sa ātmabhāvo bhavet ? subhūtirāha-mahān 
sa bhagavan, mahān sugata sa ātmabhāvo bhavet | tatkasya heto: ?
ātmabhāva-ātmabhāva iti bhagavan na bhāva: sa tathāgatena bhāṡita: |
tenocyate ātmabhāva iti | na hi bhagavan sa bhāvo nābhāva: |
tenocyate ātmabhāva iti |
paramārthasvabhāvastvanabhilāpyatayā’nabhilāpya ityabhiprāya: | uktañcāpratiṡṭhitatvaṃ 
prāgeva | eṡāṃ muṡitasmrtikānāmupakārāya upasaṃhāropāyena smārayituṃ tasmād 
ityādyāha | evam iti yathoktena vidhinā, kasyacidapi vastuna: siddherabhāvāt 
tatra `apratiṡṭhitaṃ cittamutpādayitavyam’ ityartha: | śeṡaṃ tu pūrvavat |
tatra vitathaṃ vadet ityanenārthata: paramārthata: mayā kṡetravyūho niṡpādyata 
ityabhiniveśo vipakṡatvena paridīpita: | `kṡetravyūhā:’ iti nimittamātrābhidhānena 
samastahīnālambanabhāvanāvisaṃyogo nirdiṡṭa: | hīnālambanamanasikārabhāvanāṃ prati 
chanda: praṇidhānamapi (na karttavyamityapi) nirdiṡṭam | avyūhāste tathāgatena 
bhāṡitā: ityanena paramārthavyavasthāpanena yogasamāpattau pravrtti: gambhīratā ca 
nirdiśyete | tenocyante kṡetravyūhā: ityanenāpavādāntaṃ parihrtya vikṡepanigraho 
nirdiṡṭa:, sthānasyāsya audārya ca paridīpitam |
8. sattvaparipāka-sthānam :
skandhebhya: prthaktvenāsattve’pi kiṃ nābhinnā eva sattvā: ? anyathā 
sattvaparipākārtha kathaṃ bodhisattvā: pravarteran ? iti yo vicāra:, tasmāt 
sattvopekṡālakṡaṇavighnabhūtād visaṃyogārtham aṡṭamasthānamadhikrtya tadyathāpi nāma 
ityuktam | puruṡa: ityasurendro rāhuriti | tasyātmabhāvastu kāmadhātau 
sumeruparimāṇa: | tasya mahattve’pi vyarthaiva tanmahattā | kimarthaṃ deśitaṃ 
bhagavatetyabhiprāyaṃ vaktukāmanayā tatkasya heto: ? ityāprṡṭam | tameva 
abhiprāyaṃ vaktumāha-na bhāva: iti | paramārthata: ekānekasvabhāvena viyogāt 
@154
bhagavānāha- tatkiṃ manyase subhūte- yāvatyo gaṅgāyāṃ mahānadyāṃ 
vālukāstāvatya eva gaṅgānadyo bhaveyu:, tāsu yā vālukā:, api nu 
tā bahavyo bhaveyu: ? subhūtirāha- tā eva tāvadbhagavan bahavyo 
gaṅgānadyo bhaveyu:, prāgeva yāstāsu gaṅgānadīṡu vālukā: |
ni:svabhāvatā{1. nisvabhāvā amī dharmāstattvata: svaparoditā: |
ekānekasvabhāvena viyogāt pratibimbavat || -ma. ava. 1 kā. (uddhrtam bo. ca. pr. 173)} eva | svapnadrṡṭa iva sa ātmabhāva savrtita proktastathāgatena,
na tu paramārthata: |
tenocyate ātmabhāva: ityatropapattimāha | evamaya savrtireva,
tasmāttathocyate, anyathā paramārthata kasyacidapi dharmasyāsiddhatvāt tathā 
nocyetetyabhiprāya: | abhāva tāvad bhāvatvenābhyupagacchatā teṡāṃ jaiminyādīnāṃ 
pratiṡedhārtham na sa bhāva: ityāha | abhāvasya tu bhāvavyatirekeṇa 
sthitalakṡaṇatvāt kathaṃ tadviparītasvabhāvo na syāt ? `tenocyate ātmabhāva’ |
anyathā paramārthata: kasyacidapyātmabhāvasyāsiddhe kimityātmabhāva ihocyate,
tato’yamabhāvatvena deśita: | sumerumātraparimāṇo’pi ya ātmabhāvo yadā 
ni:svabhāvatvāt paramārthato nāsti, tadā kathaṃ parātmabhāva sasvabhāva sātmako 
vā bhavet ? 
atrārthata: sattvaparipākāyodyamaratānāṃ bodhisattvānāṃ sattvābhiniveśa: 
paramārthata: vipakṡatvena pradarśita: tatprahāṇāya chanda: praṇidhāna ca nirdiṡṭe |
`puruṡa:’ ityupalakṡaṇamātrābhidhānena aṇḍajādīnāṃ sarveṡāṃ prthagātmabhāvānāṃ 
parigrahaṇamuktam | na bhāva: sa tathāgatena bhāṡita: ityanena tāvat paramārthaṃ 
vyasthāpya yogasamāpattisthānaṃ gambhīratvaṃ ca paridīpite | na sa bhāva: ityanena 
tu vikṡepanigraho nirdiṡṭa: |
9. bāhyaśāstreṡu vyapagatarāgatā-sthānam :
sampratyasya dharmaparyāyasya mahārthatvapratipādanena bāhyaśāstreṡvabhiniviṡṭānāṃ 
tatrānunayavikṡepaparihārārthaṃ navamasthānamadhikrtya-tatkiṃ manyase subhūte ityāha |
@155
bhagavānāha- ārocayāmi te subhūte, prativedayāmi te |
yāvatyastāsu gaṅgānadīṡu vālukā bhaveyustāvato lokadhātūn kaścideva 
strī vā puruṡo vā saptaratnaparipūrṇaṃ krtvā tathāgatebhyo’rhadbhya:
samyaksaṃbuddhebhyo dānaṃ dadyāt, tatkiṃ manyase subhūte- api nu sā 
strī vā puruṡo vā tato nidānaṃ bahu puṇyaskandhaṃ prasunuyāt ?
subhūtirāha- bahu bhagavan, bahu sugata, strī vā puruṡo vā tato 
nidānaṃ puṇyaskandhaṃ prasunuyādaprameyamasaṃkhyeyam | bhagavānāha- yaśca 
khalu puna: subhūte, strī vā puruṡo vā tāvato lokadhātūn saptaratna- 
paripūrṇaṃ krtvā tathāgatebhyo’rhadbhya: samyaksaṃbuddhebhyo dānaṃ dadyāt, 
yaśca kulaputro vā kuladuhitā vā ito dharmaparyāyādantaśaśca-
tuṡpādikāmapi gāthāmudgrhya parebhyo deśayet saṃprakāśayet, ayameva 
tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam |
anena tāvat caturbhi: prakārairasya dharmaparyāyasya vaiśiṡṭyaṃ paridīpyate- 
puṇyaparigraha:, devādibhi: satkāra:, duṡkarakrtyavidhānam, tathāgatādi-
tulyatākaraṇam | tatra puṇyaparigrahastu yadāha tato nidānaṃ bahupuṇyaskandhaṃ 
prasunuyāt iti | devādibhi: satkārastu yadāha sa prthivīpradeśa: 
caityabhūtyabhūto bhaved {1. dra^- a. pra. pr. 28 ; api ca-caityabhūto vandanādinā puṇyopacayahetutvāt | piteva 
pitrbhūta ityupamāvācakabhūtaśabdasyopādānādanyacaityasamānatvena caityabhūta: sa prthivīpradeśa 
ityeke | yatra hi nāma pudgalanairātmyadyotikayā “ye dharmā hetuprabhavā” ityādigāthayā 
adhiṡṭhito bhūbhāga: stūpo mata:, tatra samastavastunai: svābhāvyaprakāśikāyā 
māturudgrahaṇādinopeta: stūpo nitarāmeva, ityata: sākṡyeva sākṡibhūta iti tatsvabhāvatve 
caityameva caityabhūta iti candragomī | -āloka: pr. 361 |} iti | duṡkarakrtyavidhānaṃ tu yadāha parameṇa te 
āścaryeṇa samanvāgatā bhaviṡyanti iti | tathāgatāditulyatākaraṇaṃ tu yadāha 
tasmiṃśca prthivīpradeśe śāstā viharatyanyatarānyataro vā 
vijñagurusthānīya: iti |
tatra ratnadānasya puṇyābhidhānaṃ viśeṡadvayena viśiṡṭaṃ paridīpitam-
vastuviśeṡa: kṡetraviśeṡaśca | vastuviśeṡo’pi tāvat udāra: praṇītaśceti |-
@156
api nu khalu puna: subhūte, yasmin prthivī pradeśe ito 
dharmaparyāyādantaśaścatuṡpādikāmapi gāthāmudgrhya bhāṡyeta vā 
saṃprakāśyeta vā, sa prthivīpradeśaścaityabhūtyabhūto bhavet 
sadevamānuṡāsurasya lokasya-
tatraudāryaṃ tu vastubhedasaṃbāhulyam, yadāha tāvato lokadhātūn iti | praṇītastu  
loke durlabhatvena khyāta: yadāha saptaratnaparipūrṇaṃ{1. dra^- āloka:, pr. 364; saddharma., 2/78-79; ma.sū. saṃ. pr. 335 |} krtvā iti | kṡetraṃ 
svaparārthasampadyogena viśiṡṭam | tatra parārthasampattāvat heyopādeyārthānāṃ 
parebhyo’viparyayeṇa samprakāśanam, āha tathāgatebhya: iti | yathā vastutathatā 
tathā bhāṡitatvāt niruktyā tathā ukta iti kathyate |
svārthasampattu jñāna-prahāṇasampadbhedena dvividhā | tatra arhadbhya: ityanena 
prahāṇasampad darśitā, hatakleśāritvād niruktyā `arhan’ ityucyate |
samyaksambuddhebhya: ityanena tāvajjñānasampaduktā | tasmāt padatrayasyokte: 
sāphalyamiti sāmānyena saṅgrahārtha: |
ārocayāmi itīcchā dyotitā bhavati | ārocayāmi prativedayāmi 
avabodhayāmi prajñāmutpādayāmītyartha: | tatra pūrvaṃ tāvat parasya phalam athavā 
aparaṃ tu pūrvasya vyākhyānam | deśayet iti śabdaṃ samprakāśayet iti 
chandam adhimuktimutpādayedityartha: | saṃkhyayā paricchettumaśakyatvād 
asaṃkhyeyam iti | pramāpayitumaśakyatvād drṡṭāntābhāvād vā aprameyam 
iti | 
bhāṡyeta iti ātmanā granthasvādhyāya:, samprakāśyeta iti parebhya:
samyak padārthadeśanā, athavā `bhāṡyeta’ iti padama `samprakāśyeta’ ityartham |
caityabhūtyabhūta: iti vandanīya:, caitya eva caityabhūta: vaśībhūta itivat, yadaivaṃ 
pudgalanairātmyagāthāmātropadeśenāpi caityabhūtyabhūto jāyate kiṃ khalu puna: 
nairātmyadvayopadeśena ityabhiprāya: | udgrhya iti padam, dhārayiṡyanti 
ityavismaraṇam, vācayiṡyanti iti pustakagatam paryavāpsyanti iti artham |
@157
ka: punarvādo ye imaṃ dharmaparyāyaṃ sakalasamāptaṃ dhārayiṡyanti 
vācayiṡyanti paryavāpsyanti, parebhyaśca vistareṇa saṃprakāśayiṡyanti {1. dhārayiṡyanti vācayiṡyanti paryavāpsyanti, yoniśaśca manasi kariṡyanti | -iti
bhoṭapāṭha: |} |
parameṇa te subhūte, āścaryeṇa samanvāgatā bhaviṡyanti | tasmiṃśca 
subhūte, prthivīpradeśe śāstā viharatyanyatarānyataro vā 
vijñagurusthānīya: |
anena tāvad śrutamayaprajñayā dhāraṇaṃ darśitam, cintāmayyā bhāvanāmayyā 
prajñayā codgrhītatvād yoniśaśca (manasi kariṡyanti){2. saṃskrtamūle pāṭho’yaṃ nopalabhyate kintu bhoṭapāṭhe prastutaṭīkāyāṃ ca “yoniśaśca manasi 
kariṡyanti” evaṃ pāṭho’sti |} ityāha |
aviparītatayā’rthamavabodhayiṡyantīti vākyaśeṡa: | kvacid dhārayiṡyanti 
ityekameva padam, tatra dhāraṇaṃ tu padārthayordraṡṭavyam | parameṇa āścaryeṇa iti 
tu evaṃvidhagambhīrodāradharmasyādhigatatvāt |
śāstā ...sthānīya: iti dharmabhāṇaka:, śāstrkrtyakaraṇāt, sa eva 
sākṡād dharamāṇabuddha iveti vākyaśeṡa:{3. tu^- paramārthaśāstrakrtyā kurvāṇaṃ śāstrkrtyamiva loke |
yaṃ buddhimatāmagryaṃ dvitīyamiva buddhamityāhu: || -abhi. ko. sphu., pr. 3. bau. bhā. pra....} | guru: iti mañjughoṡādyanyatara: kaścit
tatkāryasādhanāya dharmabhāṇaka: sthānīyarūpeṇa draṡṭavya: | kutracit 
anyatarānyataro iti padadvayam | tacca ye kecana gurusadrśā: (teṡāṃ) sarveṡāṃ
paryāya: | atastatra sthānīya: iti nirdiṡṭa: | ebhi: sarvai: sthānasyāsyaudāryaṃ 
nirūpitam | arthataśca saddharmaparigrahamutsrjya bāhyaśāstrānurāgo vipakṡatvena 
paridīpita:, tasminnanurāgaṃ parityajya dharmaṃ pratipattuṃ chanda: praṇidhānaṃ ca darśite |
ito dharmaparyāyād ityupalakṡaṇamātraparikīrtanena bāhyaśāstreṡvanurāgaṃ parivarjya 
sarvasaddharmān prati yatna āstheya iti paridīpitam |
acintyasāmarthyānvitatvādayaṃ dharmaparyāya: nāmamātraśravaṇenāpi parānupakarotīti 
sattvānāṃ puṇyotpādakathanāya āryasubhūti: ko nāma ayam iti prṡṭavān |- 
@158
evamukte āyuṡmān subhūtirbhagavantametadavocat- ko nāma ayaṃ 
bhagavan dharmaparyāya:, kathaṃ cainaṃ dhārayāmi ? evamukte bhagavānāyuṡmantaṃ 
subhūtimetadavocat- prajñāpāramitā nāmāyaṃ subhūte, dharmaparyāya: | evaṃ 
cainaṃ dhāraya | tatkasya heto: ? yaiva subhūte, prajñāpāramitā tathāgatena 
bhāṡitā saiva apāramitā tathāgatena bhāṡitā | tenocyate 
prajñāpāramiteti |
kathaṃ cainaṃ dhārayāmi ityanena asyodgrahaṇenāpyaprameyapuṇyaṃ bhavatīti 
paridīpyate |
prajñāpāramitā nāma {1. śrutacintābhāvanāmayajñānodayakrameṇa sarvākārajñānādhigamāt pāraṃ prakarṡaparyantam eti iti 
vigrhya kvipi sarvāpahārilope anityamāgamaśāsanamityaluki tatpuruṡe, krti bahulamiti 
aluki ca karmavibhakte: krte pāramistadbhāva: pāramitā | prajñāyā dharmapravicayalakṡaṇāyā: 
pāramitā prajñāpāramitā mukhyā | buddho bhagavān māyopamaṃ jñānamadvayam | -āloka:, 
pr. 282|} iti yasyā tannāma tattathā ucyate | iyaṃ prajñā’pi, 
pāramadhigamya paricchedayatītyapi pāramiteti, prajñā ca sā pāramitā ceti
samāsa: | athavā prajñāyā: pāraṃ prajñāpāram, anayā tadadhigamya
paricchidyate’tastathocyate | sā cārthata: sarvavidhaprajñāsu uttamā tāthāgatī prajñā, 
nānyadā prajñayā pāraṃ parimāpayituṃ śakyam | athavā prajñāpāram itā gatā 
ityevārtha: | sā ca yathoktā prajñaiva, na tvanyat tatpāragamanāsambhavāt | anena 
dānapāramitādayo’pyuktā bhavantīti | tadabhidhānenāyaṃ dharmaparyāyo’pi tathokta:, yathā 
sītāharaṇādikāvyayojanā | tasyāśca bhagavata: pratyātmavedyatvenāsādhāraṇatvāt 
paramārthataścānutpannatvāt sā śabdenābhidhātuṃ na śakyata ityāśayena vitarkya 
tatkasya heto: ? iti prṡṭavān | yaiva subhūte, prajñāpāramitā tathāgatena 
bhāṡitā sā ityudatarat |
paramārthata: pratyātmavedyatvenāsādhāraṇatvāt paramārthataśca sarvadharmāṇām 
atyantānutpannatvāt ca sā na śabdenābhidheyā, tathāpi vikalpapratibimba:-
@159
tatkiṃ manyase subhūte- api nu asti sa kaściddharmo 
yastathāgatena bhāṡita: ? subhūtirāha- no hīdaṃ bhagavan | nāsti sa 
kaściddharmo yastathāgatena bhāṡita: |
svasvarūpabahirbhūta ivāropyate {1. tam ātmādinirbhāsaṃ rūpādinirbhāsaṃ ca tasmād vikalpād bahirbhūtamivopādāya 
ātmādyupacāro rūpādidharmopacāraśca anādikālika: pravartate, vināpi bāhyenātmanā 
dharmaiśca, tadyathā taimirikasya keśoṇḍukādyupacāra iti | -vi. mā. si., pr. 98. 
sa. saṃ. vi. vi. saṃskaraṇam, 1972 |} | sa vikalpo’pi prakrtyā bhrānta:, atastena 
samāropita ākāro’pi mithyaiva | tasmāt vikalpapratibimbabhūtā yā prajñāpāramitā 
tathāgatena deśitā, sā śabdena vyutpādyamānā apāramitaiva, na tu tathāgatasya prajñā, 
satyasaṃvrtyā jñeyasya pāraṅgatatvāttasyā:, anyathā kathaṃ bhagavan sarvajña:
syāditi | tato bhrāntapratīte: sa vikalpapratibimbo naiva bhedenāvagamyate, ato 
jñānasvabhāvatvena saiva paramārthaprajñā tathāgatena bhāṡitā ityucyate | tasmāt 
tathāvidhadeśanāyāṃ naiva virodha ityabhiprāya: | athavā yā tathāgatī prajñā
pratītirūpatvena tathāgatena bhāṡitā saiva paramārthato na vidyate, 
paramārthato’pāraṅgatatvāttasyā: | eva iti śabdastu apāramitā ityetadanantaraṃ 
draṡṭavya: | 
anena paramārthatvaṃ pratipādya tatra yogasamāpattyā kathaṃ pratipattavyamiti 
nirdiṡṭam | yathā prajñāpāramitā vikalpapratibimbātmikaiva bāhyatvena samāropya 
bhagavatā bhāṡitā, tathaiva sarve dharmā api nānyathā tathāgatena kathitā iti 
deśanārthamāha- tatkiṃ manyase subhūte iti | paramārthata: sarvadharmāṇāmasiddhatvāt, 
siddheṡvapi svalakṡaṇasyāsādhāraṇatvena saṅketena prajñapayitumaśakyatvāt, 
sāmānyalakṡaṇameva tāvat prajñapyamānatvāt, svasāmānyalakṡaṇe vyatiricya 
aparasyābhidheyasyābhāvāt parasparaparihārasthitalakṡaṇatvāttayo:, ata eva ca 
paramārthata: `nāsti kaścid dharmo yastathāgatena bhāṡita:' iti vijñāya sthavira:{2. sadevake loke pūjādibhi: sthāviryaprāptatvātsthavira: | -āloka:, pr. 281 |}
subhūti: no hīdaṃ bhagavan, nāsti sa kaścid dharmo yastathāgatena 
bhāṡita: ityavocat | anena vikṡepanigraha: gāmbhīrya ca nirdiṡṭe bhavata: |
@160
bhagavānāha- tatkiṃ manyase subhūte- yāvat trisāhasramahāsāhasre 
lokadhātau prthivīraja: kaccit tadbahu bhavet ? subhūtirāha- bahu
bhagavan, bahu sugata, prthivīrajo bhavet | tatkasya heto: ?
yattadbhagavan prthivīrajastathāgatena bhāṡitam, arajastad 
bhagavaṃstathāgatena bhāṡitam | tenocyate prthivīraja iti | yo’pyasau 
lokadhātustathāgatena bhāṡita:, adhātu: sa tathāgatena bhāṡita: |
tenocyate lokadhāturiti |
10. sattvabhājanalokayo: piṇḍagrāhaviśīrṇatāyoga-sthānam
evaṃ sarvadharmeṡu nairātmyaṃ vistareṇa darśitam, tathāpi ye tāvad 
ādikarmikā: kathaṃ sarvadharmeṡu nairātmyaṃ bhāvayitavyamiti cintayanti, 
bhāvanimittamabhibhavitumanupāyakauśalavisaṃyogārthaṃ daśamasthānadhikrtyāha-tatkiṃ 
manyase subhūte ityādi | atra dvividhena upāyena ekānekasvabhāvaviyogādhigamāt 
sarvadharmanairātmyaṃ bhāvayitavyamiti darśyate | tatra dvividha upāyastāvat 
tanūkaraṇopāya: nirābhāsakaraṇopāyaśca | tatra yāvat prthivīrajo bhavet 
ityanena ekasvabhāvaviyogādhigamāt tanūkaraṇopāyo nirdiśyate | na yujyate hyasya 
lokadhātorekatvam, āvrttānāvrttādivispaṡṭalakṡaṇayuktatvād{1. `chāyāvrtī kathaṃ vā’ | yadyekaikasya paramāṇordigbhāgabhedo na syāt, ādityodaye
kathamanyatra chāyā bhavati, anyatra ātapa: | na hi tasyānya: pradeśo’sti yatrātapo na 
syāt | -vi. mā. si., pr. 52, sa. saṃ. vi. vi. saṃ. 1972 |} | anekatva-
nirākaraṇāya tāvat paramāṇornirākaraṇamabhyupetavyam | ata eva paramāṇuvibhāvanāyāṃ 
satyāmekatvaṃ prahīyata eveti | bodhisattvaistāvat prāyeṇa parīttālambana-
manasikārābhāvāt trisāhasramahāsāhasralokadhātvālambanārthaṃ trisāhasramahāsāhasre{2. dra^- abhi. ko. 3/73-74}
ityāha | anena tāvadaudārya paridīpitam |
te ca paramāṇavo’pi yadi digbhāgabhedena bhinnatvādasiddhā eva syu:,
(tarhi) kathaṃ tad bahu raja:{3. digbhāgabhedo yasyāsti tasyaikatvaṃ na yujyate |-viṃ. vi. mā. si., 14 kā. : api ca, 
draṡṭavyam- bo. ca. paṃ., 9vāṃ+ pari. pr. 235 |} ? iti pravādināmāśayamabhilakṡya kasya 
@161
heto: ? ityaprcchat | yattad prthivīraja: iti tadudatarat | `bahu tat 
prthivīrajo’pi ya: paramāṇusvabhāva uktastadekatvagrahaṇaniṡedhāt tadaraja eva |
māyānirmitasvabhāvatvānnāsti paramāṇu: paramārthata:, buddhyopacaritarūpatvāt | idaṃ 
tāvadekatvagrahaṇopāyamātram, na tu paramārtham, tenocyate prthivīraja iti |
tad yuktaṃ saṃvrtau sattvāt, anyathā paramārthatastasyāsattvād anabhilāpyatvācca 
svalakṡaṇaṃ nābhilapyata ityevamabhiprāya: | udbhāvanāsaṃvrtyā’pi{1. prajñaptipratipattita: | tathodbhāvanayodāraṃ...| trividhā hi saṃvrti:- prajñaptisaṃvrti:, 
pratipattisaṃvrtirudbhāvanāsaṃvrtiśca | -ma. vi. bhā., 10kā. pr. 21. ke. pī. jā. saṃ. paṭanā. 
1967 : dra.- āloka:, pr. 288 |} tasya deśanaṃ na 
yujyate, tadīyānyatarātmasvabhāvasya apratibhāsamānatvāt | anena tāvad 
anekasvabhāvaviyogādhigamopāyo nirābhāsakaraṇatvenopadarśyate | evañcāntaśa: 
paramāṇūnāmapi yuktyā pratyekaṃ parīkṡyamāṇānāṃ pratītāveva sattvāt pratīyate 
lokadhātūnāṃ cānekasvabhāvaviyuktatvam, tataśca (teṡāṃ) ni:svabhāvatvamavagamyate |
evaṃ khalu bhājanalokasya ekānekasvabhāvaviyogena ni:svabhāvatvam 
evamabhidhāya sattvalokasyāpyabhidhānārthaṃ yo’sau lokadhātu: ityāha | atra 
lokadhātunā sattvaloko’bhipreta:, itarasya pūrvamevoktatvāt | adhātu: sa: iti 
ekānekasvabhāvarahita: sa ityabhiprāya: | evaṃ yo hi rūpaskandha: sa 
bhājanalokatvenābhihita:, śeṡāścatvāra: skandhāstu yathaikānekasvabhāvena 
viyuktāstathā pūrvaṃ vivecitā eva | evaṃ sati paramārthato ni:svabhāvatvāt sarve 
dharmā māyopamā drśyante yogibhi: |
anena gāmbhīryamapi tāvaduktam | arthata: paramārthe
sattvabhājanalokīyabhāvābhiniveśo vipakṡatvena paridīpita: | tatprahāṇārthaṃ ca chanda:
praṇidhānaṃ ca nirdiṡṭe | trisāhasramahāsāhasre lokadhātau iti nimittamātrābhidhānena 
sarvabhāvanāṃ ni:svabhāvatvabhāvanā sandarśitā | arajastat iti adhātu:
ityābhyāṃ paramārthavyavasthāpanayā yogasamāpattyā kathaṃ pratipattavyamiti tat 
paridīpitam | tenocyate lokadhātu: ityanenāpavādāntaṃ parihrtya vikṡepanigraho
nirdiṡṭa: |
@162
bhagavānāha- tatkiṃ manyase subhūte, dvātriṃśanmahāpuruṡa-
lakṡaṇaistathāgato’rhan samyaksaṃbuddho draṡṭavya: ? subhūtirāha- no hīdaṃ 
bhagavan | na dvātriṃśanmahāpuruṡalakṡaṇaistathāgato’rhan samyaksaṃbuddho 
draṡṭavya: | tatkasya heto: ? yāni hi tāni bhagavan 
dvātriṃśanmahāpuruṡalakṡaṇāni tathāgatena bhāṡitāni, alakṡaṇāni tāni 
bhagavaṃstathāgatena bhāṡitāni | tenocyante dvātriṃśanmahāpuruṡalakṡaṇānīti |
11. tathāgatapūjāsatkāra-sthānam :
samprati ye bodhisattvā puṇyasambhārapratipattaye’tyantamupakāritvād bhagavantaṃ 
pūjayeyusteṡāṃ tasya (bhagavata) avināśikāyo na pūrayati puṇyasambhāram, 
samyaṅmanasikārāpravrttatvāt | tasmāt teṡāṃ sambhārāsañcayato viyogārthaṃ 
ekādaśasthānamadhikrtyāha- tatkiṃ manyase subhūte ityādi | sāmānyato’trāyaṃ 
saṅgrahārtha:, tathāgatapūjāsatkāreṡu lakṡaṇasampadā tathāgato na draṡṭavya, atha 
kathamiti cet ? paramārthadharmatāyāmityucyate | 
iha avaśiṡṭavyākhyāna tu rūpakāyāptikāmatāsthānānurūpam | na cātra 
punaruktirapyāśaṅkanīyā | pūrvaṃ rūpakāyāptikāmatāprasaṅge tu tadvyudāso darśita:, {1. dra^- upari ṭīkāyām, pr. 129}
adhunā tathāgatapūjāsatkāraprasaṅge darśitatvād bhinna eva (rūpakāya) | atrārthata: 
rūpakāye tathāgatābhiniveśaṃ vipakṡatvena nirdiśya tatprahāṇārthaṃ chandaṃ praṇidhāna cāpi 
pradarśite | lakṡaṇāni ityupalakṡaṇamātroktyā sakalo rūpakāya paridīpita: |
alakṡaṇāni iti paramārthavyavasthānam | tena ityādinā vikṡepanigraho nirdiṡṭa: |
12. kāyacittapariśrāntau vīryavaimukhyānārambhalābha-satkāravirahitatā : 
evaṃ sarvadharmāṇāṃ nairātmyāvagamopāye nirdiṡṭe’pi kāyajīviteṡvāsajya ye 
lābhasatkārādhyavasitā: kausīdyalābhasatkārapiṇḍapātānuraktā teṡāṃ tatrānurakti-
visaṃyogārthaṃ dvādaśasthānamadhikrtyāha- yaśca khalu puna: subhūte, strī vā 
puruṡo vā ityādi |
@163
bhagavānāha- yaśca khalu puna: subhūte, strī vā puruṡo vā dine 
dine gaṅgānadīvālukāsamānātmabhāvān parityajet, evaṃ parityajan 
gaṅgānadīvālukāsamān kalpāṃstānātmabhāvān parityajet, yaśca ito
dharmaparyāyādantaśaścatuṡpādikāmapi gāthāmudgrhya parebhyo deśayet 
saṃprakāśayet, ayameva tato nidānaṃ bahutaraṃ puṇyaskandhaṃ 
prasunuyāda prameyamasaṃkhyeyam |
atha khalvāyuṡmān subhūtirdharmavegenāśrūṇi prāmuñcat | so’śrūṇi 
pramrjya bhagavantametadavocat- āścaryaṃ bhagavan, paramāścaryaṃ sugata, 
yāvadayaṃ dharmaparyāyastathāgatena bhāṡito’grayānasaṃprasthitānāṃ sattvā-
nāmarthāya, śreṡṭhayānasaṃprasthitānāmarthāya, yato me bhagavan, jñānam 
utpannam | na mayā bhagavan, jātvevaṃrūpo dharmaparyāya: śrutapūrva: |
anena cāsāre’nekaśatasahasradu:khaikasthānatucchātmabhāve tasmin snihyan 
etāvaccharīraparityāgenāpi yatpuṇyaṃ na prāptam, tadantarāyakaratvāttasmin kāyajīvite
nirapekṡacittatayā sarvātmanā’smin (dharmaparyāye) yoga: karaṇīya iti paridīpitam | 
anenārthata: kausīdyādayo vipakṡatvena darśitā: | tatprahāṇāya saddharmasamādānāya ca 
chanda: praṇidhānañcāpi nirdiṡṭe | ito dharmaparyāyāt ityupalakṡaṇamātroktyā 
samastamahāyānaśravaṇādīni ābadhyante | bahutaraṃ puṇyam ityanena audāryamuktam |
dharmavegena iti dharmaśraddhābalenetyartha: | āryasubhūti: aśruṇi 
prāmuñcat tadapi bhagavato’dhiṡṭhānenānyeṡu kusīdeṡu janeṡu 
adbhutamahāyānadharmasyābhidhānena paramaśraddhotpādārthe draṡṭavyam | tasmād hastena 
aśrūṇi pramrjya bhagavantametadavocat āścaryaṃ bhagavan, yāvadayaṃ 
dharmaparyāyastathāgatena bhāṡita: ityāha | yāvad iti kāritraviśeṡa:{1. ayaṃ pāṭha: pekiṃga-narathaṅ saṃskaraṇānusāram, de. ge. saṃskaraṇe tu “akāritraviśeṡa:” |} |
yāvatā prakāreṇa deśanārhāstān bodhisattvānupadiśantviti vākyārtha: |
kasmādityākāṅkṡāyāṃ yato me jñānamutpannam ityakathayat | yata: 
ityāryasatyagocarajñānotpādamārabhya etatparyantaṃ dharmaparyāyasya paramapuṇyaphalasya 
yathoktā deśanā śrāvaka-pratyekabuddhānāmagocarā naivaṃ śrutapūrvetyartha: | etena-
@164
parameṇa te bhagavan, āścaryeṇa samanvāgatā bodhisattvā bhaviṡyanti, 
ye iha sūtre bhāṡyamāṇe śrutvā bhūtasaṃjñāmutpādayiṡyanti | tatkasya 
heto: ? yā caiṡā bhagavan bhūtasaṃjñā, saiva abhūtasaṃjñā | tasmāt 
tathāgato bhāṡate bhūtasaṃjñā bhūtasaṃjñeti |
daurlabhyaṃ proktam | evaṃ viśiṡṭa puṇya śrutvā yeṡāṃ vīryamārabhya pravrttānāmasmin 
dharme yathārutasaṃjñā bhavati teṡāṃ taddoṡaparijihīrṡayā parameṇāścaryeṇa ityavocat |
vipulapuṇyānyutpādayato’dharmapuruṡasya tādrgduṡkaraśraddhādhimuktito’nyantagambhīra-
pudgala-dharmanairātmyādhimuktitaśca mameva{1. subhūti iva ayamartha: |} pudgalanairātmyabhāvaśuddhajñānena, parameṇa te 
āścaryeṇa samanvāgatā bhaviṡyanti | bhūtasaṃjñām ityaviparītārthasaṃjñāma, na tu 
śabdābhiniveśenedaṃ bhūtatvamiti saṃjñā | evamatra paramārthamabhipretya 
sarvadharmani:svabhāvatva nirdiṡṭam, na tu saṃvrtim, ni:svabhāvatāyā abhāvāttatra |
tasmānna darśanādinā virodha ityabhiprāya |
nanuṃ bhūtasaṃjñāyo satyāṃ, saṃjñāyāṃ api sattva paramārthata: syāt, asatsu ca 
saṃjñeyeṡu saṃjñāyā apyabhāva prasajyeta, tasmāt kathaṃ paramārthata: 
sarvadharmani:svabhāvatvaṃ sidhyedityupālambha vicintya tatkasya heto: ? 
ityavocat | yā caiṡā bhagavan, bhūtasaṃjñā ityudatarat | saṃjñānāma na kācana, 
ekānekasvabhāvena viyogāt, paramārthata: sā asaṃjñaiva | ata eva nocyate 
bhūtasaṃjñeyaṃ bhūtasaṃjñātveneti darśitam, yato hyavicāraramaṇīyamātrata vidyate tasmāt 
tāṃ tathāgato bhāṡate bhūtasaṃjñā, anyathā sarvathā’bhāvānna bhāṡeta | tata:
paramārthavyavasthāyāṃ kathaṃ yogasamāpattyāṃ pratipattavyam, kathaṃ ca vikṡepo nigrahītavya 
ityubhayaṃ darśitaṃ gāmbhīryañcāpi nigaditam, adhyāropāpavādāntāvapi parihrtau |
teṡu, kusīdeṡvevāścaryotpādanārtham na mama bhagavan, āścaryaṃ 
yadahamimaṃ dharmaparyāyaṃ bhāṡyamāṇamavakalpayāmi, adhimucye, ye’pi te 
bhagavan, sattvā bhaviṡyantyanāgate’dhvani paścime kāle paścime-
@165
na mama bhagavan, āścaryaṃ {1. jośīsaṃskaraṇe “duṡkaram” iti pāṭha: kiñca vaidyabhoṭasaṃskaraṇayośca “āścaryam”
pāṭha: | atra ṭīkāmusāraṃ “āścaryam” pāṭha eva samīcīno’sti |} yadahamimaṃ dharmaparyāyaṃ 
bhāṡyamāṇamavakalpayāmi adhimucye | ye’pi te bhagavan, sattvā 
bhaviṡyantyanāgate’dhvani paścime kāle paścime samaye paścimāyāṃ 
pañcaśatyāṃ saddharmavipralope vartamāne, ye imaṃ bhagavan, 
dharmaparyāyamudgrahīṡyanti dhārayiṡyanti vācayiṡyanti paryavāpsyanti, 
parebhyaśca vistareṇa saṃprakāśayiṡyanti, te paramāścaryeṇa samanvāgatā 
bhaviṡyanti |
samaye paścimāyāṃ pañcaśatyāṃ ye imaṃ bhagavan, dharmaparyāyam
udgrahīṡyanti, dhārayiṡyanti, paryavāpsyanti, te paramāścaryeṇa 
samanvāgatā bhaviṡyanti ityāha |
atrāyaṃ sāmānyena samāsārtha: - anāgate saddharmavipralopakāle ye 
bodhisattvā imaṃ dharmaparyāyaṃ dhārayiṡyanti, na te pudgalādibhirgrhītā bhaviṡyanti, 
mayyapyevaṃ{2. mayi iti subhūti: |} sambhāvanāyāṃ saddharmotthānakāle’pi yuṡmākametādrśapratipattyabhāve 
idamatyantaṃ lajjāsthānaṃ tat syādityucyate | tatra `aham’ iti pudgalanairātmyaṃ 
bodhyate, imaṃ ityanena pudgaladharmanairātmyaṃ prakāśyate, bhāṡyamāṇam iti tu 
sākṡāt prakāśyamānaṃ bhagavatā, avakalpayāmi iti prasādākāra: prasannatā 
saṃdarśyate, adhimucye iti sampratyayaśca, te sattvā: ityanena bhagavan, 
anāgate kalpe bhāvina: | atrodgrahīṡyantītyādīni yāni padāni tāni 
pūrvamevoktāni |
taccaivaṃ nirucyate- pudgalanairātmyamātramavaganturmama bhagavata: sakāśāt 
sākṡāt śravaṇabalena yaddhi nairātmyadvayapratipādake’smin dharme prasādasampratyayamātraṃ 
jātaṃ tannaivāścaryam | ye bhagavan (teṡu) kalpeṡu asmin (dharme) dhāraṇādikrameṇa 
īdrśaṃ dharmaparyāyamadhigamya paryavāpsyanti te paramāścaryeṇa samanvāgatā 
bhaviṡyanti | bhagavan, (teṡu) kalpeṡu bahulatayā mahāyānaviprakrṡṭā bhavanti, teṡu
@166
api tu khalu punarbhagavan na teṡāmātmasaṃjñā pravartiṡyate, na sattvasaṃjñā,
na jīvasaṃjñā, na pudgalasaṃjñā pravartiṡyate, nāpi teṡāṃ kācitsaṃjñā 
nāsaṃjñā pravartate | tatkasya heto: ? yā sā bhagavan, cātmasaṃjñā, 
saivāsaṃjñā | yā sattvasaṃjñā jīvasaṃjñā pudgalasaṃjñā, saivāsaṃjñā | 
tatkasya heto: ? sarvasaṃjñāpagatā hi buddhā bhagavanta: |
śraddhotpādastvatidurlabha ityabhiprāya: |
etena kausīdyaṃ prahāya saddharmagrahaṇādau chandena praṇidhānena ca 
sthātavyamityādarśitam | na kevala teṡu āgamayoga evāpitu (teṡu) 
pratipattisampadamapi darśayitum api tu khalu punarbhagavan ityavocat | ātmā 
ityādivacanam tūpalakṡaṇam, atasteṡāṃ dharmasaṃjñā (api) na pravartiṡyate, 
dvayornairātmyayoryugapadadhigamāt |
yadyanātmādikaṃ sat tadā saṃjñāpi tatra niyamena pravartyediti vicintya 
tatkasya heto: ? iti prṡṭvā ātmasaṃjñā ityudatārīt |
yathātmetyādyuktastathā ayamahamityapyātmasaṃjñā yā sarvajanaprasiddhā, tasyā api 
parīkṡā’kṡamatvādakiñcanatve sati ātmādyanubhavābhāvādasatyā: kā kathā | anena 
tāvad yogasamāpatti: nirdiṡṭā |
nanu cāsattve satyātmādestadviparyayeṇa nātmasaṃjñā pravartiṡyata iti kuta 
ityābhyantarotthitaṃ praśnaṃ vicārya tatkasya heto: ? ityavocat |
sarvasaṃjñāpagatā hi buddhā bhagavanta:{1. sarvakalpavikalpaprahīṇo hi tathāgata: | -a. pra. pr. 177 ; prajñāpāramitājñānamadvayaṃ sā 
tathāgata: | -pra. pi. 1kā. ; vidhūtakalpanājālagambhīrodāramūrttaye | -pra. vā. 1/1 |} ityudarata | atrāyamartha:-
samastabhāvānāṃ yathāvattattvādhigamena `buddhā bhagavanta:’ ityucyate | paramārthata:
kasyāpi saṃjñeyasyābhāvāt, na kutrāpi te saṃjñā pravartate, anyathā viparyāsa: 
syāt | bodhisattvāstu buddhānuśikṡāmanuvartante, anyathā kathaṃ tatpadaṃ prāpnuyu:, 
tasmāt buddhairbhagavadbhiryathā sarvasaṃjñāpagatatvaṃ śikṡitaṃ tathā bodhisattvairapi 
śikṡitavyam | tasmād ye bodhisattvāstasyāmanuśikṡante teṡāmātmādisaṃjñā niyamato 
na pravartate |
@167
evamukte bhagavānāyuṡmantaṃ subhūtimetadavocat- evametat subhūte, 
evametat | paramāścaryasamanvāgatāste sattvā bhaviṡyanti, ye iha 
subhūte, sūtre bhāṡyamāṇe no trasiṡyanti na saṃtrasiṡyanti na 
saṃtrāsamāpatsyante | tatkasya heto: ? paramapāramiteyaṃ subhūte, 
tathāgatena bhāṡitā yadutāpāramitā | yāṃ ca subhūte, tathāgata: 
paramapāramitāṃ bhāṡate, tāmaparimāṇā api buddhā bhagavanto bhāṡante |
tenocyate paramapāramiteti |
evametat iti vineyānāṃ vineyānāṃ niścayāpādanārthaṃ svayamabhyupagamya bhagavatā 
dviruktam | ita: pūrvamanārabdhavīryānadhikrtyābhihitam | samprati pudgalā 
dharmagāmbhīryaṃ śrutvā trasyanti | ata: prathamataramanārabdhavīryāṇāṃ teṡām 
anārabdhavīryatvāpanayanārthaṃ ye sattvā: ityādyāha | santrāse sati nārabhante 
vīryam, śrāvakayāne’smin bhagavatā dharmamātramidaṃ pudgalāsattvamityuktam, mahāyāne 
tu tadapi dharmamātraṃ mithyeti deśitam, tasmād anādikālīna-
sahajātmadrṡṭisamprayuktānta:karaṇā abhāvitātmāna: pudgalanairātmyaṃ śrutvā 
nāstyahamiti trasiṡyanti | tanniṡedhārthaṃ no trasiṡyanti iti deśitam | ye 
dharmamātre’bhiniviṡṭāste dharmanairātmyadeśanāśravaṇakāle santrasiṡyanti, yad dharmamātraṃ 
tasyāpyasattve `aho ! na mayā bhāvyam’ iti matvā daśadigavalokanenāpi 
śaraṇābhāvāt santrāse tadapākaraṇāya na santrasiṡyanti ityuddiṡṭam | cintākāle
ubhayābhāvayogasyāśakyatvāt santrasiṡyanti `kathamasmābhirnairātmyadvayamadhigantavyam’
ityādimasantrāsāpasāraṇārthaṃ na santrāsamāpatsyante ityuktam |
anye tāvannairātmyadvayānavabodhād yo hi trāso mrdu-madhyādhimātrātmaka: sa 
ebhistribhi: padai: yathākramamudīrita ityevaṃ manyante, apare tu trividhastrāsa:
śravaṇa-manana-bhāvanākāle bhavatītyabhyupagacchanti | samprati lābhasatkāreṡu 
vītarāgatvāt `te paramāścaryeṇa samanvāgatā bhaviṡyantīti |’ śrotukāmānāṃ hitāya 
svayaṃ pūrvaṃ praśnamuthāpya tatkasya heto: ? ityavocat | paramapāramiteyaṃ 
ityuktam | prajñāpāramiteyaṃ bodherāsānnahetu: | asyā abhāvena dānādi-
pāramitānāmabhāvāt sarvapāramitāsu śreṡṭhā | na kevalaṃ mayaiveyaṃ paramā proktā, 
@168
api tu khalu puna: subhūte, yā tathāgatasya kṡāntipāramitā, saiva 
apāramitā | tatkasya heto: ? yadā me subhūte, kaliṃgarājā 
aṅgapratyaṅgamāṃsānyacchetsīt, nāsīnme tasmin samaye ātmasaṃjñā vā 
sattvasaṃjñā vā jīvasaṃjñā vā pudgalasaṃjñā vā, nāpi me kācitsaṃjñā 
vā asaṃjñā vā babhūva | tatkasya heto: ? sacenme subhūte, tasmin 
samaye ātmasaṃjñā abhaviṡyat, vyāpādasaṃjñāpi me tasmin 
samaye’bhaviṡyat | sacetsattvasaṃjñā jāvasaṃjñā pudgalasaṃjñābhaviṡyat, 
api tu sarvabuddhairapīyaṃ parametyukteti darśanārthaṃ yāṃ ca paramapāramitāṃ iti 
nigaditam |
anena `ekabuddhena deśitamapi aviparītārthatvena grhyate sarvabuddhaikābhipretatve 
khalu kimucyatām’ ityevaṃ dīpitam | (yadi) asmābhi: sarvai: paramā saṃsādhitā 
syāt, kathaṃ na (vayaṃ) parameṇāścaryeṇa samanvāgatā bhaviṡyāma: ? anena 
paramatvadarśanena hriya: dvitīyaṃ sthānaṃ nirdiśyate, tathā hi-dharmo’yaṃ (etāvān)
śreṡṭhastathāpi tvaṃ yallābhasatkārādhyavasita: pramādena sthitastadatīva
lajjājanakamityucyate | anena cittapragraha: sandarśita: |
13. du:khādhivāsana-sthānam : 
evaṃ hrīsthāne deśite’pi ye du:khe’kṡāntyā vīryātiśayamārabdhuṃ notsahante, 
teṡāṃ du:khākṡāntervyapagamārthaṃ trayodaśasthānamadhikrtyāha api tu khalu puna: 
subhūte ityādi | kimatra kṡānti: ? kena lakṡaṇena sā kṡāntirjñāyate ? tasyā:
ya ākāra:, yathā vā’’kāra:, yaścākṡānte: pratipakṡa: so’nena sthānena darśyate |
kīdrśī kṡāntiriti cet ? sarvadharmānupalambhasvabhāva:, ata: yā tathāgatasya 
kṡāntipāramitā saiva apāramitā ityuktam | paramārthata: kā kṡānti:,{1. na ca dveṡasamaṃ pāpaṃ na ca kṡāntisamaṃ tapa: |
tasmātkṡāntiṃ prayatnena bhāvayedvividhairnayai: || - bo. ca. 6/2 |}
kṡānti:, yatra kṡānti:, yaśca kṡamya:, yā ca kṡānti:, teṡāṃ sarveṡāmanupalambhāt 
@169
vyāpādasaṃjñāpi me tasmin samaye’bhaviṡyat | tatkasya heto: ? 
abhijānāmyahaṃ subhūte, atīte’dhvani pañcajātiśatāni yadahaṃ 
kṡāntivādī rṡirabhūvam | tatrāpi me nātmasaṃjñā babhūva na sattvasaṃjñā,
na jīvasaṃjñā, na pudgalasaṃjñā babhūva |
saiva apāramitā | evaṃ paramārthato’nutpannatvāt nāsti tatra pāraṃ gatetyabhisandhi: |
anena tasyā: kṡānte: svabhāvenānutpannatvaṃ gāmbhīryaṃ cāpi darśitam |
evaṃ sarvadharmānupalambhamanasikāreṇa kuta: bodhisattvānāṃ kṡāntiriti vicintya 
tatkasya heto: ? iti jñāpakahetau prṡṭe yadā subhūte ityādyuttaramāha |
aṅgāni hastapādādīni, pratyaṅgāni aṅgulyādīni | nāpi me kācitsaṃjñā 
iti paradehasaṃjñā, śastrasaṃjñā, chedasaṃjñā, parasaṃjñā, kṡāntisaṃjñādayaśca | anena 
sarvadharmānupalambho’bhihita: |
nanu asatyāñca kasyāñcit saṃjñāyāṃ mūrcchāvasthāvad cittābhāvo 
bhaviṡyatīti cet ? tatra nāpi asaṃjñā vā babhūva ityāha | tasmin kāle 
sarvadharmanairātmyāvabodhakaṃ yogijñānaṃ tathyasaṃvrtisvabhāvamabhipretam | tacca kathamiti 
cittagataṃ praśnaṃ vikalpya svayaṃ tatkasya heto: ? ityuktvā sacet subhūte 
ityudatarat | vyāpādasaṃjñāpi asyāyamabhiprāya:- yatra ātmasaṃjñā, tatra nūnaṃ 
tanmātreṇātmasneho jāyate | evamātmasnehasamprayoge’vaśyaṃ sva-paravikalpau 
jāyete | tenaivaṃ ya ātmopakāritvenopādattāsteṡvātmīyatvaṃ parikalpyate, itareṡu 
ca paratvaṃ kalpyate | ata evātmānurūpā pravrtti: | tatrātmani ātmīyeṡu ca 
pravrttau anurāga:, tadviparīteṡu ca dveṡa: | tābhyāṃ sambaddha: samasto doṡarāśi: 
sambhavati | ata evoktam{1. pra. vā. 1/221} :
ātmani sati parasaṃjñā sva-paravibhāgāt parigrahadveṡau |
anayo: sampratibaddhā: sarve doṡā: prajāyante ||iti||
yatra vyāpādādidoṡaughastatra kathaṃ kṡāntivādīti prasetsyati, yena kṡāntibalena 
kaliṅgarājā eva sattva: narakaṃ gamiṡyatītyabhipretam | anena krtāpakāre’pi 
@170
tasmāttarhi subhūte, bodhisattvena mahāsattvena sarvasaṃjñā vivarjayitvā 
anuttarāyāṃ samyaksaṃbodhau cittamutpādayitavyam | na rūpapratiṡṭhitaṃ 
cittamutpādayitavyam, na śabdagandharasaspraṡṭavya- dharmapratiṡṭhitaṃ
cittamutpādayitavyam, na dharmapratiṡṭhitaṃ cittam utpādayitavyam, 
nādharmapratiṡṭhitaṃ cittamutpādayitavyam, na kvacit pratiṡṭhitaṃ
cittamutpādayitavyam |
sati nirvikāratayā niyataṃ vyāpādādisambhavābhāvatayā ātmādisaṃjñāvyapagamahetutayā 
ca īdrśyā: kṡānterjñānamādarśitam |
anenaiva ca trividhā: kṡāntayo’pi tāvannirdiśyante{1. dharmanidhyānakṡānti:, du:khādhivāsanākṡānti:, parāpakāradharmakṡānti: | -dha. saṃ. (ma. sū. saṃ. pr.
337) ti. saṃ. saṃskaraṇam 1988 ; dra^- bo. ca. paṃ., 6/8 pr. 83, 1960 mi. saṃ. |} | atra kaliṅgarājā 
ityanena apakāramarṡaṇakṡānti: paridīpitā, aṅga-pratyaṅga ityanena 
du:khādhivāsanakṡānti: me tasmin samaye ityādinā ca dharmanidhyānakṡānti: |
anena dharmapudgalavikalpayorvipakṡatayā nirdeśena vineyāstatprahāṇe yathoktakṡāntyutpāde 
samyaggrahaṇe cāvataranti | tadevam, vineyajanā: `yadā bhagavāneva bodhyarthamevaṃvidhāṃ 
parāṃ kṡāntiṃ bhāvitavān, tatkathamasmābhirna bhāvanīyā, duṡkarakarmaṇyananuṡṭhite 
durlabhapadaṃ nādhigamyate' iti vicārayanti | tataste vineyāstasyāṃ protsāhyante |
aṅga-pratyaṅgeti nimittamātrābhidhānena sarvadu:khādhivāsanakṡānti: samudīritā |
samprati yadākārā sā kṡānti:, tathā darśayitum- abhijānāmyahaṃ subhūte 
ityāha | tadapi kaliṅgarājā me aṅgapratyaṅgamāṃsānyacchetsīt 
ityetatprasaṅgaprāptam, sākṡānnoktam | sā ca kṡānti: dvividhā dīpitā-
nirantaraparāpakāradu:khaviṡayikā parāpakārāsahyadu:khaviṡayikā ca | tatra 
nirantaradu:khaviṡayayastu yat pañcajātiśatāni iti | etena asyaudāryam 
abhihitam | asahyadu:khaviṡayastu yat aṅga-pratyaṅgānīti kathitam |
trividhaṃ (hi) du:khaṃ tāvad asahyaṃ vastu, tadyathā- saṃsāradu:khaṃ 
sattvapratikūlapravrttidu:khaṃ paribhogavaikalyadu:khaṃ ca | tatra prathamasyāsahyavastuna: 
pratipakṡatvena tasmāttarhi ityuktam | samastenānena asahyaprahāṇāt bodhau chandena 
@171
tatkasya heto: ? yatpratiṡṭhitaṃ tadevāpratiṡṭhitam | tasmādeva 
tathāgato bhāṡate-apratiṡṭhitena bodhisattvena dānaṃ dātavyam | na 
rūpaśabdagandharasasparśadharmapratiṡṭhitena dānaṃ dātavyam |
praṇidhānena ca sthātavyamiti darśitam | bodhicittotpāde sati na kenāpi 
saṃsāradu:khena sprṡṭo bhaviṡyatītyabhiprāya: | bodhicittotpāde’pi 
ātmābhiniviṡṭatayā trividhadu:khasaṃjñābhi: santrasya kadācit punarnotpāda: syādata:
sarvasaṃjñā vivarjayitvā ityāha | sarvasaṃjñāścātra ātmādisaṃjñā: 
trividhadu:khasaṃjñāśca | rūpādyabhiniveśena śrāvakādivat saṃsāraṃ parikalpya 
taddu:khasantaptā: na kadācidapi bodhicittamutpādayanti, ata: na rūpapratiṡṭhitam 
ityādyuktam |
rūpādiṡu sattābhiniveśo hi tatra pratiṡṭhita iti pūrvavadatrāpyukta:, na cātra 
punaruktirapi | anena asahyavastuna: pratipakṡo’bhihita: | pūrveṇa tu pāramitāyāṃ 
yoga: karaṇīya: | atra vineyai: nādharmapratiṡṭhitam iti śeṡa: | anena 
tāvadabhāve’bhiniveśa: pratiṡidhyate | na kvacit pratiṡṭhitam ityanena 
rūpādiṡu nāmamātrasattābhiniveśa: pratiṡidhyate, yogasamāpattiścodīritā bhavati |
kiṃ rūpādīnāṃ satāṃ tatsattvasya prahāṇārtham, yaduta asatāṃ 
vitathābhiniveśasya prahāṇārthaṃ pratiṡedha: kriyate ? iti cittotthitaṃ praśnaṃ vitarkya 
tatkasya heto: ? ityaprcchat | uttarārthamāha-yatpratiṡṭhitaṃ 
tadevāpratiṡṭhitam iti | atrāyamartha:- anādikālatastaccittaṃ rūpādiṡu
bhāvābhiniveśabalena rūpādau pratiṡṭhitam, ya: khalu satyābhiniveśa:, sa tasya 
rūpādivastuno’bhāvāt paramārthato na pratiṡṭhita: | tasmādeva ityanenopasaṃhāreṇātra 
dvitīye pakṡe pratiṡṭhitatvameva darśitaṃ bhavati | dānaśabdenātrāpi pūrvavat ṡaṭ 
pāramitā evābhipretā: |
dvitīyāsahyavastuna: pratipakṡatvena api tu khalu puna: subhūte 
ityādyāha | samastenānena bodhisattvā yeṡāmarthāyātiduṡkarapāramitā-
yogamārabdhumutsahante, te’pi sattvā yadi paramārthato na syu:, sattvasaṃjñā’pi 
paramārthato na syāt, kathaṃ te tathāvidheṡu mithyāpravrtteṡu sattveṡu khinnā bhaveyu: 
@172
api tu khalu puna: subhūte, bodhisattvena evaṃrūpo 
dānaparityāga: karttavya: sarvasattvānāmarthāya | tatkasya heto: ? yā
caiṡā subhūte, sattvasaṃjñā, saiva asaṃjñā | ya evaṃ te sarvasattvā:
tathāgatena bhāṡitāsta eva asattvā: |
ityādarśitam | tatra sattvaṃ saṃjñāṃ ca pratiṡidhya nairātmyadvayamudīritam |
sarvasattvānāmarthāya ityanenātraudāryaṃ darśitam | avaśiṡṭena sakalena gāmbhīryaṃ
sandarśitam | 
evaṃ tāvad yuktyā kṡāntiryujyata iti nirdiśya sāmprata tathāgate 
sampratyayo’pi yujyata iti nirūpayan bhūtavādī ityādyāha | prathamam uddeśa:, 
śeṡaṃ vidheyam | athavā satyacatuṡṭayamuddeśa:, kramaśa: abhisambadhyate | athavā 
bhūtavādī iti sādhyam, tathāgata: iti jñāpakanirdeśa: {1. tathāgato kālavādī, bhūtavādī, atthavādī, dhammavādī, vinayavādī, tasmā tathāgato ti
vuccati | -dīghanikāya, jilda 3. pr. 104; dra. -a. pra., 31 adhyā, pr. 253} | yathā’nye buddhā 
bhagavanta: kleśajñeyāvaraṇāni prahīṇavantastathaiva tathāgato’pyayaṃ gata: prāpta:, tena 
tathāgata: {2. dra^- prastutā ṭīkā, upodghāta-prasaṅge |} | tasmādaviparyastatvena bhūtavādīti, viparītadeśanāyāśca 
hetorāvaraṇasyābhāva: sidhyati hetvanupalabdhe: |
tathāgata evāyamiti kathaṃ sidhyatītyāha-satyavādī iti | `satyam’
caturāryasatyalakṡaṇam, tasya yo vādī, sa tathāgata iti nirdhāryate |{3. āryasatyānāṃ ca abhāvāt saddharmo’pi na sambhavati | satāmāryāṇāṃ dharma: saddharma: | tatra 
nirodhasatyaṃ phaladharma:, mārgasatyaṃ tu phalāvatāradharma: | eṡa tāvadadhigamadharma: | 
tatsaṃprakāśikā deśanā āgamadharma: | sarva eṡa āryasatyānāmabhāve sati nāstīti |
abhāvāccāryasatyānāṃ saddharmo’pi na vidyate |
dharme cāsati saṃghe ca kathaṃ buddho bhaviṡyati ||
-ma. śā. vr. 24/4, pr. 213, bau. bhā. saṃ. 1983 }
atyantaparokṡārthastu sarvathā samyak kathayituṃ na śakyate, yathoktam-{4. pra. vā. 1/134 |}
parokṡopeyataddhetostadākhyānaṃ hi duṡkaram |
@173
tatkasya heto: ? bhūtavādī subhūte, tathāgata:, satyavādī tathāvādī 
ananyathāvādī tathāgata:, na vitathavādī tathāgata: |
ayaṃ satyavādī satyaṃ kena rūpeṇa jānātītyāha- tathāvādī iti | sa 
vastutattvamaviparītatayā yathāvad vadatīti tathāvādī | sa heyopādeyatattvaṃ sopāyaṃ 
yathāsthitaṃ tathaiva bhāṡate'ta: sa kathaṃ na satyavādī syāditi | evaṃbhūte'pi
taddeśirāni catvāri satyāni kiṃ tathaiva pratiṡṭhitānīti ? ityata āha- na 
vitathavādī iti | yato’viparītapramāṇopapannāni, na pramāṇabādhitāni uktānyata: 
satyānītyartha: | etena samagreṇa kāryakāraṇena bhagavata: prāmāṇyaṃ sādhitam | ata 
evoktam-{1. pra. vā. 1/282 |}
tāyāt tattvasthirāśeṡaviśeṡajñānasādhanam |
ekasyāpi bhāvasvabhāvasya paramārthato’siddhatvād ekamapi satyaṃ tāvad 
du:sādhyam, kimiti satyacatuṡṭayamiti catu:satyābhidhānācca bhūtavādīti |
evaṃ bhagavatā `māyopamā: pañcaskandhā:’{2. tulanīyam- "yadapīdamupādānaṃ tat svābhāvānna vidyate |” yadyapi idamupādānaṃ 
rūpavedanāsaṃjñāsaṃskāravijñānākhyaṃ skandhapañcakam, tadapi svabhāvena na vidyate, 
pratītyasamutpannatvāt | ma. śā. vr. 22/9 bau. bhā. pra.; api ca- māyopamāste devaputrā:
sattvā:, svapnopamāste devaputrā: sattvā: |... sarvadharmā api devaputrā māyopamā |
-dra^. ma. śā. vr. 22 adhyā. pr. 195, bau. bhā. pra., 1983 |} ityukte sati kathaṃ teṡāṃ 
du:khasatyasvabhāvatvam, du:khasyāpi paramārthato’nrtatvāt
tatsamudayanirodhayorapyasattvameva, atyantābhāvabhūte śaśaśrṅgādau tāvattau 
(samudaya-nirodhau) na sambhavata: | nirodhasya tvabhāvāt tatprāpako mārgo’pi naiva 
paramārthata:, gamyābhāve naiva gamako’pi | tathoktam-`bodhiṃ pratiṡṭhāya 
ekasyāpi satyasya siddhirna drṡṭā, kimiti caturṇām ?’ iti 
deśanāvat |
etat pravicintya ye bhūtavādini śabdaśo’bhiniviṡṭāsteṡāmadhyāropānta-
parihārārtham api tu khalu puna: subhūte ityādyāha | na tatra satyam iti 
paramārthata: kasyacidapi svabhāvasyāsiddhe: | na mrṡā ityatra satyavyavacchedena 
@174
api tu khalu puna: subhūte, yastathāgatena dharmo’bhisaṃbuddho 
deśito nidhyāto, na tatra satyaṃ na mrṡā | tadyathāpi nāma subhūte,
puruṡo’ndhakārapraviṡṭo na kiñcidapi paśyet, evaṃ vastupatito 
bodhisattvo draṡṭavyo yo vastupatito dānaṃ parityajati | tadyathāpi
nāma subhūte, cakṡuṡmān puruṡa: prabhātāyāṃ rātrau sūrye’bhyudgate 
nānāvidhāni rūpāṇi paśyet, evamavastupatito bodhisattvo draṡṭavyo 
yo’vastupatito dānaṃ parityajati |
sthitatvāt tadvyavacchedyatvābhāvād yena mrṡātvaṃ bhavet tanmrṡā | atha vā na 
satyam iti yathā māyopamā mrṡā jñānarūpā: | avicāraramaṇīyamātratayā 
sthitatvād na mrṡā iti | anena tāvad antadvayapratiṡedhena madhyamā pratipad 
eva nirdiśyate | śrāvakāṇāmātmābhiniveśasya prahāṇārthaṃ pudgalanairātmyāṃśamātreṇa 
catvāryāryasatyāni deśitāni, na tu sarvebhya ityavirodha: |
kāyādikamupalabhya tadarthako dānaṃ dadāti, anupalabhya atadarthako vā, 
tayo: ko viśeṡa iti yaccintanaṃ tat trtīyasyāsahyavastuna: pratipakṡatvenāha 
tadyathāpi nāma ityādi | ya: kāya-bhava-bhogātmakavastuṡu 
sukhamātratvenābhiniviśya (satyatvenaivābhiniviśya) tadarthikastatra patitvā dānaṃ 
dadāti, sa andhakārapraviṡṭapuruṡasadrśa:, satorapi cakṡuṡo: vastvarthānupalambhena 
heyopādeyārthānabhijñatayā viparyastārtheṡu samastadu:khasthāneṡu patito bhavati | tata:
bodhisattvā mahāsukhabhogāt pracyutā bhaviṡyanti | tadviyogena śrāvakādivat 
du:khasantaptatayā bodhervyāvrtā bhaviṡyanti |
yo vastvapatito dānaṃ dadāti, kāyādivastvanupalabhya tadanarthī bhūtvā dānaṃ 
dadāti tattu yathāpi nāma cakṡuṡmān puruṡa: nānāvidhāni rūpāṇi 
paśyet drṡṭvā ca heyasya hānam upādeyasya copādānamiva | (atha) tadapi 
asatyaruṇodaye{1. pekiṃga narathaṅ ca saṃskaraṇayo: “asatyaruṇodaye” pāṭha: prāpyate ya: śuddha: pratīyate 
de. ge. saṃskaraṇe tu “tadapi aruṇodaye” iti pāṭha: |} kadācinna drśyata iti ? sūrye’bhyudgate ityāha |
sūrye’bhyudgate’pi andhakārapūrṇeṡu grhādiṡu na paśyatīti matvā’’ha prabhātāyām 
@175
api tu khalu puna: subhūte, ye kulaputrā vā kaliduhitaro vā 
imaṃ dharmaparyāyamudgrahīṡyanti dhārayiṡyanti vācayiṡyanti paryavāpsyanti, 
parebhyaśca vistareṇa saṃprakāśayiṡyanti, jñātāste subhūte, tathāgatena 
buddhajñānena, drṡṭāste subhūte, tathāgatena buddhacakṡuṡā, buddhāste 
tathāgatena | sarve te subhūte, sattvā aprameyamasaṃkhyeyaṃ puṇyaskandhaṃ 
prasaviṡyanti pratigrahīṡyanti |
iti | prabhāteti śabda: andhakāradyotanārthamukta: tasmānnirandhakārāyāṃ 
diśāyāmityartha: |
tatsāmagrye’pi yo’ndha:, sa kadācidapi na paśyatītyāśaṅkāyāṃ cakṡuṡmān 
ityāha | evamavastupatito bodhisattvo draṡṭavya:, sa: avidyātāmisraprabodhena 
jñānasūryābhyudgamena ca nānāvidhāni jñeyāni yathāvat sampaśyati, viparyastavastūni 
samastadu:khasthānāni heyadu:khāni cāpi mrṡātvāt parivarjayati,
samastasukhasthānasyānuttarasamyaksambodhilakṡaṇasyopādeyasyottamapadasyāpi kāmanayā 
tatra pravartate |
tasmād bodhisattvā mahābhogasampadanuprāpya anuttarasukhena kāyaṃ sthirīkrtya 
bodheravinivrttā bhavantītyabhiprāya:, ata eva avinivrttā iti | pūrvaṃ 
tvālambanamātreṇa tasmin sthitirādarśitā, atra tu ālambanapūrvakaṃ 
tasminnanurāgalakṡaṇe patanam | tasmādatra patita ityuktam, pūrvaṃ tu pratiṡṭhita 
ityuktam | anena sakalena cittapragraha: paridīpita: |
14. dhyānarasāsvādavirati-sthānam :
anena prakāreṇa kṡāntipravrttā api ye dhyānarasamāsvādayantastatraivāsaktā 
jñānasambhārapāripūraye hetubhūtaṃ mahāyānadharmanārabdhāsteṡāṃ jñānasambhāraviyogaparihārārthaṃ 
caturdaśasthānamadhikrtya api tu khalu puna: subhūte ityādyāha | sthānenānena 
dhyānarasāsvādāpagamāya pañcabhi: prakārai: saddharmaṃ prati vīryārthaṃ guṇaviśeṡa: 
paridīpita:, (yathā)- 1. tathāgatānubhāva:, 2. viśiṡṭapuṇyasañcaya:, 3. 
dharmatatsādhanayo: praśaṃsanam, 4. devādibhi: satkāra:, 5. pāpapariśodhanaṃ ca |
@176
yaśca khalu puna: subhūte, strī vā puruṡo vā pūrvāhṇakālasamaye 
gaṅgānadīvālukāsamānātmabhāvān parityajet, evaṃ madhyāhṇa-
kālasamaye gaṅgānadīvālukāsamānātmabhāvān parityajet,
sāyaṃkālasamaye gaṅgānadīvālukāsamānātmabhāvān parityajet, anena 
paryāyeṇa bahūni kalpakoṭiniyutaśatasahasrāṇyātmabhāvān parityajet,
yaścemaṃ dharmaparyāyaṃ śrutvā na pratikṡipet, ayameva tato nidānaṃ bahutaraṃ 
puṇyaskandhaṃ prasunuyādaprameyamasaṃkhyeyam, ka: punarvādo yo likhitvā 
udgrahaṇīyāddhārayedvācayetparyavāpnuyāt, parebhyaśca vistareṇa 
saṃprakāśayet |
tatra tathāgatānubhāvastu jñātāste tathāgatena ityādi yadāha |
udgrahīṡyanti ityādipadānāṃ vyākhyānaṃ pūrvavadeva | bhagavān hi sarvaṃ 
vijānātīti sarvajña: draṡṭā ca | tatra kiṃ mahad āścaryaṃ teṡvityanveṡaṇāyāṃ 
puṇyasañcayavaiśiṡṭyamādarśayitumāha sarve te sattvā: iti |
aprameyapuṇyaskandhānāṃ prasavanād jñātāste bhāgyavanta iti vākyaśeṡa: |
kiṃ ca tāvat puṇyaskandhasya vaiśiṡṭyam, yena (sa: puṇyaskandha:)
aparimito bhavatīti vicintya viśiṡṭapuṇyasaṃgrahaṃ darśayan yaśca khalu puna: 
subhūte ! strī vā puruṡo vā ityādyāha |
sūrya-prabhā-prthvījalādyavasthāviśeṡa: pūrvāhṇa: | evambhūteṡvavasthā-
viśeṡeṡveva kāla: iti prajñapyate, na tu viśiṡṭatvena parikalpita iveti
darśayituṃ kālaśabdastatsāmānyādhikaraṇyena viśeṡyate | anyathaikātmyād ayaṃ 
pūrvāhṇa ityādibhedā na syu: | viśeṡaṇāntarairbhede’bhyupagate sa eva viśeṡa: 
sūryādyavasthānāṃ viśeṡa: pūrvāhṇādivyavahāraprajñaptīnāṃ ca hetu: syāt, 
akiñcitkaratve kimadrṡṭasāmarthyena kālena prajñaptenetyabhiprāya: | na ca sa 
mandatīvrabuddhyādiliṅgavānapi yujyate, mandādibuddhīnāṃ taddhetuta: samudbhave 
krameṇotpattivirodhād, etacca pūrvaṃ darśitameva | bādhakapramāṇasyāpi 
prāgevātmadūṡaṇaprasaṅge darśitatvāt kimadhikena |
@177
api tu khalu puna: subhūte, acintyo’tulyo’yaṃ dharmaparyāya: | 
ayaṃ ca subhūte, dharmaparyāyastathāgatena bhāṡito’grayānasaṃprasthitānāṃ 
sattvānāmarthāya, śreṡṭhayānasaṃprasthitānāṃ sattvānāmarthāya | ye imaṃ 
dharmaparyāyamudgrahīṡyanti dhārayiṡyanti vācayiṡyanti paryavāpsyanti, 
parebhyaśca vistareṇa saṃprakāśayiṡyanti, jñātāste subhūte, tathāgatena 
buddhajñānena, drṡṭāste subhūte, tathāgatena buddhacakṡuṡā, buddhāste 
tathāgatena | sarve te subhūte, sattvā aprameyeṇa puṇyaskandhena
samanvāgatā bhaviṡyanti | 
sāmānyajanai: saṅketavaśenotpannastathāvidha: prāṇināmavasthāviśeṡa: kāla: iti 
vyavahāre prajñapyate, na tu śabdārthasambandhaprajñaptivaśeśeneti darśayituṃ samaye{1. tu^- samayā śapathācārakālasiddhāntasaṃvida: | -a. ko., 3/3/149 
śapathācārasiddhānteṡu tathā dhiyi |
kriyākāre ca nirdeśe saṃkete kālabhāṡayo: || -iti medinī, 120/111 |} iti
śabdena viśeṡyate | kasyacidekasyāpyakathanena yathoktadeśanā’bhiprāyasya 
pratipādanābhāvāt padatrayamuktam | saṅketaviṡayatvena prajñāpakaṃ śabdamāropya 
samānādhikaraṇyaṃ krtam | dhyānarasāsvādavirāgāyātredamuktam | pūrvaṃ deyasya 
evaṃvidhasya ca kālasyānirdeśānnaiva tāvat punaruktidoṡa: |
ayameva tato nidānaṃ bahutaraṃ puṇyaskandhaṃ prasunuyād 
aprameyamasaṃkhyeyam{2. pratyakṡādipramāṇena pramātumaśakyatvādaprameyāṇām | ekatvādisaṃkhyārahitatvena 
asaṃkhyeyānām | -āloka:, pr. 335, 351 |} ityanena audāryaṃ paridīpyate | saṃkhyā-dravyakāla-
viśeṡairviśiṡṭaṃ dānodbhūtaṃ puṇyamabhibhūyate | evaṃ tāvat gaṅgānadībālukāsamāna 
iti saṃkhyāviśeṡaṃ darśayati | ātmabhāva: iti duravagāho dravyaviśeṡa: |
kalpakoṭiniyutaśatasahasrāṇi iti kālaviśeṡa: | sā ca kalpakoṭi: 
niyutā, sā’pi śatasahasreti padena yuktā |
etat kathaṃ jñātavyam ? iti dharmastutivaiśiṡṭyaṃ darśayitum api tu 
khalu subhūte ityādyāha | acintyo’yaṃ dharmaparyāya: atyantagambhīra: 
sarvadharmāṇāṃ nisvabhāvatālakṡaṇa: tathāgatai: pratyātmavedanīya:, śrāvakādibhiraparaiścāpi 
@178
acintyenātulyenāmāpyenāparimāṇena puṇyaskandhena samanvāgatā
bhaviṡyanti | sarve te subhūte, sattvā: samāṃśena bodhiṃ dhārayiṡyanti |
cintayitumaśakyo hyatra nirdiṡṭa: | atulya: iti anyatra evaṃvidhasya 
adarśanāt, etattulyasya viśiṡṭasya vā’bhāvāt, tulyasya adhikasya vā’bhāvena 
acintyahetuto’cintyameva phalaṃ sambhavatītyuktam | kathaṃ atulya iti 
cintāyāmāha śreṡṭhayānasamprasthitānām iti | atiśayena pāraṃ gatastu śreṡṭha 
iti | śrāvakādīnām ayaṃ dharmaparyāya: ityuktam | agrayānam ityagrāṇāṃ 
yānaṃ vā agraṃ cedaṃ yānamiti vā padavigraha: | ye tatra samprasthitāste 
tathocyante | evameva śreṡṭhayānasamprasthitānāmityapi tatsamānameva | tau tāvat 
paryāyau | {1. paryāyavacanaṃ kimarthamiti cet ucyate | tadā ca āyatyāṃ ca 
kasyacitkathaṃcidarthāvabodhārtham | -āloka:, pr. 359 |} paryāyadeśanābhiprāyastu vineyajanopakāra:, yena katipaye bhavyā 
bhavanti |
itarayānānyapekṡya śreṡṭha iti kecit | samastakleśajñeyāvaraṇaviśuddhyā vā 
śreṡṭha: athavā agramiti paramam | pratyekabuddhyānamapi śrāvakayānāpekṡayā paramiti 
vicāraṇāyāmāha- śreṡṭhayānasamprasthitānām iti | atyantaṃ praśastagamanāt 
śreṡṭha ityuktam | śrāvakādyanekayānebhyo’tiśayena praśasyatvādatra śreṡṭha: iti 
śabda prayukta: | tacca mahāyānamityeva | {2.dra^- a. pra., pr. 3. 12 |} śrāvakādināmabhavyatvād dharmadeśaneyaṃ 
bodhisattvebhya evoktā | tena siddho’yaṃ dharmaparyāyo’tulya iti | tathāgatena 
bhāṡita: ityanyeṡāmagocaratvāt | dharmaparyāyo’yam ityādibhi: yathoktānarthān 
prasādhya upasaṃhrtya ca tatpratipattuṃ viśeṡastuti: sandarśitā |
yato hi dharmaparyāyo’yamacintyo’prameyaśca tasmād vipāko’pyasyācintya 
eva | tata: ye imaṃ dharmaparyāyaṃ dhārayiṡyanti ityādi tu siddhamevetyartha: |
aprameyam ityuddeśa:, śeṡastānnirdeśa: | tatra acintyam iti 
cintāviṡayātikrāntatvena ananumeyatvāt | atulyam ityapratisamam |
amāpyam iti sarvasattvaprayoge’pi māpayitumaśakyatvāt | aparimāṇam iti 
@179
tatkasya heto: ? na hi śakyaṃ subhūte, ayaṃ dharmaparyāyo
hīnādhimuktikai: sattvai: śrotum, nātmadrṡṭikairna sattvadrṡṭikairna 
jīvadrṡṭikairna pudgaladrṡṭikai: | nābodhisattvapratijñai: sattvai: 
śakyamayaṃ dharmaparyāya: śrotuṃ vā udgrahītuṃ vā dhārayituṃ vā vācayituṃ 
vā paryavāptuṃ vā | nedaṃ sthānaṃ vidyate |
api tu khalu puna: subhūte, yatra prthvīpradeśe idaṃ sūtraṃ -
mahadbhirdeśādibhirapyaparimāpyatvād ākāśato’pyadhikam | athavā sarvāṇyapīmāni 
paryāyāntargatāni | sarve te subhūte, sattvā: samāṃśena bodhiṃ dhārayiṡyanti 
iti bodhibhārodvahanam aṃśodvahanasadrśam | anena tāvat sakalena 
dhyānasukhāsvādaṃ parityajya jñānasambhārapāripūrihetau dharmaparigrahaṇādau 
chandapraṇidhānābhyāṃ sthātavyamiti darśitam |
kasmāt khalu śreṡṭhayānasamprasthitebhyo bhagavatā bhāṡito na tvanyebhya:, kiṃ 
khalu bhagavatyapi rāgo dveṡaśca iti vicintya tatkasya heto: ? ityāha,
ata: subhūte hīnādhimuktikai: ityudatarat | anena khalu bhagavati sarvasattveṡu 
ekasutavad vātsalyamiti nāsti rāgo dveṡo vā | tathāpi ye yadā bhavyā 
bhavanti tadā tebhyo deśayanti, na tvanyebhya: | anyathā upāyānabhijñatvānnaiva 
bhaved bhagavān sarvajña: ityevaṃ darśyate | hīnādhimuktikairiti śrāvaka-
pratyekabuddhai: | ātmādidrṡṭikai: iti tairthikai: | nedaṃ sthānaṃ vidyate iti 
nāsti tadarthamavakāśa iti |
yacchrāvakai: pratyekabuddhaiścāpi śrotuṃ na śakyate tatkathaṃ śakyate prthagjanai: 
śrotum ? yattairna śrotuṃ śakyaṃ tat kathaṃ śakyata udgrahītuṃ vā paryavāptuṃ vā |
atastadasambhavamityartha: | anena tāvad yogasamāpattāvavatāryate |
yadyeva kathaṃ tāvadāryasubhūtinā dharmaparyāyo’yaṃ śrotuṃ śakyata iti ced ? 
bhagavato’dhiṡṭhāneneti nāsti doṡa: | sarvapradeśeṡu yasmin prthivīpradeśe sūtramidaṃ 
bhāṡyate sa evaika: prthivīpradeśo’nuśaṃsanīya iti pratipādayan 
devādisatkāravaiśiṡṭyaṃ darśayitum api tu khalu puna: subhūte 
ityādyavocat |
@180
prakāśayiṡyate, pūjanīya: sa prthivīpradeśo bhaviṡyati sadeva-
mānuṡāsurasya lokasya vandanīya: pradakṡiṇīyaśca sa prthivīpradeśo 
bhaviṡyati, caityabhūta: sa prthivīpradeśo bhaviṡyati |
api tu ye te subhūte, kulaputrā vā kuladuhitaro vā 
imānevaṃrūpān sūtrāntānudgrahīṡyanti dhārayiṡyanti vācayiṡyanti 
paryavāpsyanti, yoniśaśca manasi kariṡyanti, parebhyaśca vistareṇa 
saṃprakāśayiṡyanti, te paribhūtā bhaviṡyanti, suparibhūtāśca 
bhaviṡyanti | tatkasya heto: ? yāni ca teṡāṃ subhūte, satvānāṃ 
paurvajanmikānyaśubhāni karmāṇi krtānyapāyasaṃvartanīyāni, drṡṭa eva 
dharme tayā paribhūtatayā tāni paurvajanmikānyaśubhāni karmāṇi
kṡapayiṡyanti, buddhabodhiṃ cānuprāpsyanti |
pūrvaṃ tāvad bāhyaśāstrābhiṡvaṅgaparivarjanārthamuktam, samprati 
dhyānarasāsvādavarjanārthamiti nāsti punaruktatā, samastasaṃgrhītārthābhidhāne’pi 
bhinnaprasaṅgābhidhānānnāsti punaruktateti jñātavyam | pūjanīya: iti 
chatradhvajapatākādibhi:, vandanīya: iti namaskaraṇīya:, pradakṡiṇīya: 
pradakṡiṇāyogya:, ata eva pūjanīyatvādidharmairyuktatvād caitya: |{1. caityabhūto vandanādinā puṇyopacayahetutvāt | piteva pitrbhūta
ityupamāvācakabhūtaśabdasyopādānādanyacaityasamānatvena caityabhūta: sa prthivīpradeśa: |
-āloka:, pr. 361; yatra hi nāma ...iti candragomī | -āloka:, pr. 
361 ; anyatrāpi draṡṭavyam- a. pra., pr. 28 |}
nanu īdrśeṡu dharmaparyāyeṡu abhyudyatānāmapi kathaṃ kecit paribhūtā drśyanta 
iti cintāyāṃ pāpapariśodhanaviśeṡadeśanāya ye subhūte, kulaputrā vā 
kuladuhitaro vā ityādyāha | paribhūtā bhaviṡyanti iti 
paribhāṡaṇabhaṇḍanādibhirvyāpannā bhaviṡyanti, suparibhūtāśca bhaviṡyanti iti 
vadhabandhanādibhi: pīḍitā bhaviṡyanti |
evamete mahātmāna: kathaṃ paribhūtā bhaviṡyantīti vicintyāha tatkasya 
heto: ? iti | teṡāṃ sattvānām ityādyudatarat | paurvajanmikāni iti 
pūrvajanmani krtāni | drṡṭa eva dharme iti pratyutpannajīvite | buddhabodhiṃ 
@181
tatkasya heto: ? abhijānāmyahaṃ subhūte, atīte’dhvanyasaṃkhyeyai: 
kalpairasaṃkhyeyatarai: dīpaṃkarasya tathāgatasyārhata: samyaksaṃbuddhasya pareṇa 
paratareṇa caturaśītibuddhakoṭiniyutaśatasahasrāṇyabhūvan ye mayārāgitā:, 
ārāgyā na virāgitā: | yacca mayā subhūte, te buddhā bhagavanta 
ārāgitā:, ārāgyā na virāgitā:, yacca paścime kāle paścime 
samaye paścimāyāṃ pañcaśatyāṃ saddharmavipralopakāle vartamāne 
imānevaṃrūpān sūtrāntānudgrahīṡyanti dhārayiṡyanti vācayiṡyanti 
paryavāpsyanti, parebhyaśca vistareṇa saṃprakāśayiṡyanti, asya khalu
puna: subhūte, puṇyaskandhasyāntikādasau paurvaka: puṇyaskandha: 
śatatamīmapi kalāṃ nopaiti, sahasratamīmapi śatasahasratamīmapi- 
cānuprāpsyanti iti pāpāni pariśodhya kālāntare bhāvanāniratā na ciraṃ 
anuttarasamyaksabodhimabhisambuddhya buddhā bhaviṡyantīti vākyārtha: |
tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam iti
yadāha tatra kena prakāreṇa aprameyākhyeyāvabodha: syāt ? ityatra 
abhijānāmyahaṃ subhūte ityādyāha | atra prabhāveṇa bahutareṇa cāprameyamasaṃkhyeyaṃ 
ca paridīpitam | tatrābhijānāmi subhūte atīte’dhvanyasaṃkhyeyai: kalpai: 
asaṃkhyeyatarai: ityādinā prabhāva: paridīpita: | ayaṃ tāvat puṇyaskandhasyaiva 
prabhāva: | etāvatā praśastaro viśiṡṭatara: (pūrvaka:) puṇyaskandho’pyabhibhūyate |
dīpaṅkarata: yāvat asaṃkhyeyakalpam | asaṃkhyeyakalpastāvad gaṇanātītatvāt, 
dīpaṅkarasya pareṇa paratareṇa caturaśītibuddhakoṭiniyutaśatasahasrāṇyabhūvan,
ye mayārāgitā: iti pratipattyarcayā {1. pūjāviśeṡa: | (pūjābheda:)} ārādhitā: | na virāgitā: {2. ta^- a. pra., pr. 106 |} 
ityantarāle’pi tadabhinirhārasya anutsrṡṭatvāt | yacca iti kartrviśeṡa: |
tato’yamartha: yaśca ārāgaṇādika: (puṇyaskandha:), yaśca 
udgrahaṇādiśraddhādipuṇyaskandhastadutpāditaśca vāsanātmaka: skandha:, anayo:
(puṇyaskandhayo:) pūrvapuṇyaskandha: uttarapuṇyaskandhasyāsya śatatamīmapi kalāṃ 
@182
koṭitamīmapi koṭiśatatamīmapi koṭiśatasahasratamīmapi koṭiniyuta-
śatasahasratamīmapi | saṃkhyāmapi kalāmapi gaṇanāmapi upamāmapi 
upaniṡadamapi yāvadaupamyamapi na kṡamate |
sacetpuna: subhūte, teṡāṃ kulaputrāṇāṃ kuladuhitr#ṇāṃ vā ahaṃ 
puṇyaskandhaṃ bhāṡayem, yāvatte kulaputrā vā kuladuhitaro vā tasmin
samaye puṇyaskandhaṃ prasaviṡyanti, pratigrahīṡyanti, unmādaṃ sattvā 
anuprāpnuyuścittavikṡepaṃ vā gaccheyu: | api tu khalu puna: subhūte, 
acintyo’yaṃ dharmaparyāyastathāgatena bhāṡita: | asya acintya eva 
vipāka: pratikāṃkṡitavya: |
nopaiti iti | {1. da^- āloka: pa, 367 |} etāvato’lpīyastvaṃ darśayituṃ sahasratamīmapi ityāha | saṃkhyā 
iti tulyeṡveva yujyate, yathā himavatā (tulya:) vindhya ityucyate, na tu
sarṡapa: | kalām ityaṃśa:, sa ca samānajātīya eva, yathā sumero kalā 
parvataśikharameva, na tu trṇaśikhara: | gaṇanām ityapi tulyeṡveva, yathā 
sumerurapi giri:, himavānapi giri:, na tu sarṡapa: | upamām ityapi 
sadrśeṡveva, yathā gosadrśo gavaya ityucyate, na tu makṡikā | laghurapi 
parikarmavaśena tasya (mahata:) krtyaṃ karoti, yathā niśite krte sati 
dātramapyasikrtyaṃ karotīti matvā upaniṡadam ityāha | tāḍana-
pīḍanādivistāropāyena tīkṡṇīkrte’pyatilaghutayā na kṡamata ityartha: | ata eva 
aupamyamapi ityāha | tasyopamābhāvamapi na kṡamate |
sarvajñavacanādevaitajjñātavyam, evaṃvidheṡu indriyaviṡayātīteṡu viṡayeṡu 
sarvajñavacanasyaiva prāmāṇyāt | api ca pariśuddhe kāle sarvasattvānāmapi
pariśuddhatvānnāścaryam, apariśuddhe tāvat kāle ye sattvā kṡaṇamātramāśayapariśuddhā 
bhavanti, tadāścaryam | evaṃ prabhāvamukhena tāvadaprameyatvaṃ pradarśitam |
kathamasaṃkhyeyaṃ saṃkhayeti vicāraṇāyāṃ sacetpuna: subhūte...tasmin 
samaye ityādyāha | tena bahulaṃ paridīpitam | tatpuṇyagaṇanayāpi viṡādamanuprāpya 
@183
atha khalvāyuṡmān subhūtirbhagavantametadavocat- kathaṃ bhagavan,
bodhisattvayānasaṃprasthitena sthātavyam, kathaṃ pratipattavyam, kathaṃ cittaṃ 
pragrahītavyam ? bhagavānāha- iha subhūte, bodhisattvayānasaṃprasthitena 
evaṃ cittamutpādayitavyam- sarve sattvā mayā anupadhiśeṡe nirvāṇadhātau 
parinirvāpayitavyā: | evaṃ ca sattvān parinirvāpya na kaścitsattva: 
parinirvāpito bhavati | tatkasya heto: ? sacetsubhūte, bodhisattvasya 
sattvasaṃjñā pravarteta, na sa bodhisattva iti vaktavya: | tatkasya 
heto: ? nāsti subhūte, sa kaściddharmo yo bodhisattvayānasaṃprasthito
nāma | 
vyāmugdhacittāntarviśeṡe unmādamanuprāpnuyu: | tata: udbhūtenonmādena cittavikṡepaṃ vā 
gaccheyu: | anena gāmbhīryamaudārya copadiṡṭam |
evamasmād dharmaparyāyāt saṃkhyāprabhāvapratisaṃyuktamevaṃvidhaṃ phalaṃ kathaṃ jñāyata
iti ? api tu khalu puna: subhūte ityādyāha | phalaṃ puna: hetvanurūpameva 
bhavati | laghiṡṭhe’pi nyagrodhavrkṡabīje’tiśayasārasampannatvād brhacchākhāpallava-
vrkṡabhūtaṃ phalaṃ nopadrśyate | dharmaparyāyo’pyayam alpaparivarto’pyatyantagambhīra:, 
acintyadharmadeśanād acintya: | ato’smādacintyād hetupratyayānurūpamacintyaṃ 
phalaṃ bhavati, hetupratyayaprabhāvastāvat sarvajñagocaratvād acintya: |
vipākaśabdo’tra phalārtha:, tena niṡyandādiphalāni saṃgrhyante | etena sarveṇa 
cittapragraho darśita: |
15. abhisamayakāle’hamitivikalpaviyoga-sthānam : 
evaṃ nirākrte’pi dhyānarasāsvāde pratyāsanne’bhisamayakāle yai: bodhisattvai: 
ātmavaiśiṡṭyamavalokya `ahaṃ samyaksambodhimārgapratipanna:, sarve mayā sattvā: 
parinirvāpayitavyā:’ iti manyamānaistaistasmin ātmagrāhavikale’bhisamayakāle kathaṃ 
sthātavyam, kathaṃ pratipattavyam, kathaṃ cittaṃ pragrahītavyam ? ityetad darśayituṃ 
pañcadaśasthāmadhikrtyāha- subhūti... avocat- kathaṃ bhagavan, 
bodhisattvayānasamprasthitena sthātavyam iti | sthātavyamityādideśanātrayaṃ tu 
@184
tatkiṃ manyase subhūte, asti sa kaściddharmo yastathāgatena 
dīpaṃkarasya tathāgatasyāntikādanuttarāṃ samyaksaṃbodhimabhisaṃbuddha: ? 
evamukte āyuṡmān subhūtirbhagavantametadavocat- yathāhaṃ bhagavan,
prāgevoktaṃ bhagavatā | nāsti subhūte, sa kaścid dharmo yo 
bodhisattvayānasamprasthito nāma ityavaśiṡṭenātra ātmagrāhavisaṃyoga: kriyate |
śeṡāṇāṃ (padānāṃ) vyākhyā tu pūrvavat |
yathedaṃ pudgaladharmanairātmyaṃ prāgeva bhagavatā prakāśitaṃ tathokte sati 
bodhisattveṡu puna: abhisamayakāle kathamātmagrāha: sambhaved ? 
tannirākaraṇāyoktamapi kiṃ punarucyate ? athaivamapi deśanāyāṃ saṃmuhyet 
prāguktasyānavasthānaṃ ca syāditi ? tathā deśite’pi anādikālātyanta-
drḍhībhūtātmābhiniveśavaśatayā keṡāñcit sammohasyānivrtte: deśito’pyartha: 
punarupadiśyate | punardeśanākāle pāriṡadyānāṃ sammohanivrtternānavasthā syāt |
bhagavatā krtasyopadeśasya phalaṃ tāvat sammohavinivrttireva vineyajanānāmiti na 
niṡphalam | ata eva sammohanivrttau satyāṃ phalābhāvena puna: pravrttyabhāvāt 
prakrtamevedam |
16. avavādaparyeṡaṇasthānam :
yadi bodhisattvayānasamprasthito nāma na syāt sa kaścid dharma: (tarhi)
kathaṃ bhagavān dīpaṅkarasya śāsturantikādavavādaṃ prāpya anuttarāṃ 
samyaksambodhimabhisambuddha: ? atha na syād (sa:) abhisambuddha: (tarhi)
abhisamayakāṅkṡiṇā’vavādo na paryeṡṭavya iti ye manyante, teṡāmavavāda-
viyogavisaṃyogāya ṡoḍaśasthānamadhikrtya tatkiṃ manse subhūte ityādyāha | pūrvaṃ 
dharmakāyāptikāmatāvasare dharmagrāhaniṡedha ukta:, {1. dra^- vajra. sū. 7 adhyā. ; dra^- prastutā ṭīkā, 4 sthānam,|} idānīmabhisamayakāle
abhisambuddhasya tasya niṡedha: kriyate’to na punaruktatā | nāsti paramārthata: sa 
kaścidapi jñānajñeyātmako dharma:, yathā pūrvaṃ vicāritam |
tadbalena avicāraramaṇīyamātratayā śrutamayyādiprajñotpādakrameṇa bhagavata:-
@185
bhagavato bhāṡitasyārthamājānāmi, nāsti sa bhagavan, kaściddharmo 
yastathāgatena dīpaṃkarasya tathāgatasyārhata: samyaksaṃbuddhasyāntikād 
anuttarāṃ samyaksaṃbodhimabhisaṃbuddha: | evamukte bhagavānāyuṡmantaṃ 
subhūtimetadavocat-evametatsubhūte, evametat | nāsti subhūte sa 
kaściddharmo yastathāgatena dīpaṃkarasya tathāgatasyārhata: samyaksaṃbuddhasya 
antikādanuttarāṃ samyaksaṃbodhimabhisaṃbuddha: | sacetpuna: subhūte,
kaściddharmastathāgatenābhisaṃbuddho’bhaviṡyat, na māṃ dīpaṃkarastathāgato 
vyākariṡyat-bhaviṡyasi tvaṃ māṇava –
svayambhūsarvajñajñānaṃ{1. sarvajñeyāvabodhenātiśayabuddhisadbhāvāt buddhā:, paropadeśamantareṇa svayaṃbodhāt svayaṃbhuva: |
-āloka:, pr. 368 |} tathyasaṃvrtyā grāhyātmakaṃ samudbhavati |
nanu tadapi bhagavato dīpaṅkarasyānubhāvamātramiti ced ? evaṃ satyapi 
anurūpameva, tathāpi tasmin sarvabuddhānāṃ sādhāraṇānubhāvā:, na kevalaṃ bhagavato 
dīpaṅkarasyaiva | yadi na syādabhisambuddha: (kaścit tarhi) kathaṃ tena 
samyaksaṃbodhau bhagavān vyākrta iti vicārya sacet puna: subhūte ityādyāha |
ayamabhiprāya:- yadi bhagavata: pratyātmavedyo dharma: paramārthato tathābhūto  
bhavet tadā syādabhisambuddha:, athavā `mayā puna: dharmo’bhisambuddha:’ ityahaṅkāra: 
samudbhavet tadā syād `abhisambuddha:’ ityevaṃ viparītābhiniveśāt tathāgatasya 
vyākaraṇaṃ na bhavet | yato hi tadā `mayā’bhisambuddha:’ iti na bhavati, na ca 
dharmādiṡvapyabhiniveśa: bhavati | tata evāham aviparītasamyagjñānamārgasthitau
vyākrta: |
nāsti sa kaścid dharmo’bhisambuddha: ityanena arthato dīpaṅkarasyāntikād 
avavādagrāhavikalpaṃ vipakṡatvena darśayitvā tadvikalpaprahāṇāya chanda: praṇidhānaṃ 
cāpi deśitam | dīpaṅkaretyupalakṡaṇamātreṇābhihitena sarve dharmodgrahaṇavikalpā 
nivartante | nāsti ityanena tasya gambhīratvamuktam, samyaksambodhaye 
avavādaparyeṡaṇavidhānena tāvadasyodāratvaṃ coktam, śrāvakapratyekabuddhāvavādād 
atyantaviśiṡṭatvāt |
@186                                                                                                                                                                                                                                                                                                                                                               
anāgate’dhvani śākyamunirnāma tathāgato’rhan samyaksaṃbuddha iti |
yasmāttarhi subhūte, tathāgatenārhatā samyaksaṃbuddhena nāsti sa kaścid 
dharmo yo’nuttarāṃ samyaksaṃbodhimabhisaṃbuddha: | tasmādahaṃ dīpaṃkareṇa 
tathāgatena vyākrta:- bhaviṡyasi tvaṃ māṇava anāgate’dhvani 
śākyamunirnāma tathāgato’rhan samyaksaṃbuddha: | tatkasya heto: ?
tathāgata iti subhūte bhūtatathatāyā etadadhivacanam |
yadi tathāgatena samyaksambuddhena na syāt sa kaścid dharmo yo’nuttarāyāṃ 
samyaksambodhau abhisambuddha:, tadā kathaṃ tathāgatatvaṃ bhavet ? tadyathā pūrvabuddhā 
abhisambodhiṃ gatā:, tathaivātrāpi gatatvādabhisambuddhastathāgata ucyata iti cet ? 
abhisambuddha ityākyasya kasyacid dharmasyābhāvāt tatkathaṃ bhavediti vicintya 
tatkasya heto: iti prṡṭhavān | tathāgata iti subhūte ityādi codatarat |
tathatā iti dharmāṇāmaviparītasvabhāva ucyate, sa cādiśāntādisvabhāva:, 
sarvadharmasādhāraṇatvāt sā bhūta: iti vacanena viśeṡitā, bhūtastu {1. bhūtārthabhāvanāprakarṡaparyantajaṃ yogijñānaṃ ceti | -nyā. bi., 1/11|} yathārthatvena 
tathāgatajñānamabhidhīyate | tasyāstathatāyā yā paramārthato’nutpannadharmatā sa tathāgata 
ityucyate | yathoktam-{2. ma. śā. vr., 22/16, pr. 195 (uddhrtam ha. kā. sū.), ##Toh: 207 Sde bka (Mdo Sde, Tsha p. 95.##}
anutpādadharma: satataṃ tathāgata: | iti |
paramārthato dharmatā’pi dharmiṇo netarā, ata: paramārthata: sarvadharmāṇāmanutpādo 
dharmatā | sarvadharmādhigamasvabhāvo’vicāraramaṇīya: paramārthato’nutpanna: tathyasaṃvrtau 
parikalpyamāna: sajjñānaviśiṡṭa: `tathāgata:’ {3. sa evamadhigatasarvajñajñāno bhagavān yathā dharmāṇāṃ tattvaṃ vyavasthitaṃ tathaiva aśeṡato 
gatatvād buddhatvāt tathāgata ityucyate | -ma. śā. vr., 22 adhyā., pr. 187 |} ucyata iti vākyārtha: | tasya ca 
paramārthato’nutpannatvānnāsti kaścid grāhyo grāhako vā | tasmānnāsti kaścid 
dharmo’pyabhisambuddha: (nāma) paramārthata: | tathyasaṃvrtimāśritya tena viśiṡṭajñānena 
yathā abhisambuddha: tathā gata ityevamabhiprāya: |
@187
ya: kaścitsubhūte, evaṃ vadet- tathāgatenārhatā samyaksaṃbuddhena anuttarā 
samyaksaṃbodhirabhisaṃbuddheti, sa vitathaṃ vadet | abhyācakṡīta māṃ sa 
subhūte, asatodgrhītena | {1. idaṃ vākyaṃ bhoṭapāṭhe dege saṃskaraṇe nopalabhyate |} tatkasya heto: ? nāsti subhūte, sa 
kaściddharmo yastathāgatena anuttarāṃ samyaksaṃbodhimabhisaṃbuddha: |
yaśca subhūte, tathāgatena dharmo’bhisambuddho deśito vā tatra na satyaṃ 
na mrṡā | tasmāttathāgato bhāṡate sarvadharmā buddhadharmā iti | tatkasya 
heto: ? sarvadharmā iti subhūte, adharmāstathāgatena bhāṡitā: |
tasmāducyante sarvadharmā buddhadharmā iti |
paramārthāśrayeṇābhisambuddha iti kasmāttathā nocyate ? iti cintāyāṃ ya: 
kaścit subhūte ityādyāha | tatkasya heto: ? iti na satyam ityanena 
yojyam | śeṡastu sugamānna vyākhyāyate | evaṃ tarhi `saṃvrtita: tathāgatena 
abhisambuddha:’ iti vyavasthaiva kathaṃ vyavasthāpyata iti vicārya yaśca dharma: 
ityuktam | ya: iti rūpādilakṡaṇadharma:, tatra na satyam iti 
māyāvatpratibhāsamānānāṃ vicāryamāṇānāmatyantaśūnyatvenānutpannatvāt śaśaśrṅgavad 
atyantābhāva: | na mrṡā avicāraramaṇīyasvabhāvena māyāvatpratibhāsamānāt |
athavā nāpi satyam, na kasyāpi dharmasya paramārthata: siddhe: | na mrṡā, na ca 
vicāragocara: kaścit satya: siddha:, sarvadharmāṇāmanutpādāt |
anenādhyāropāpavādāntau nirākrtya madhyamamārgaṃ ca vyavasthāpya yogasamāpattau 
pravarttyate | tasmāt ityevaṃ paramārthata: sarvadharmāṇāmanutpādāt na satyaṃ na ca 
mrṡā | tathāgato’pi pariśuddhyā’nutpādadharmatayā prabhāvita:, anutpādadharmatāyā: 
sādhāraṇatvāt, (tathā hi) {2. anutpādadharma: satataṃ tathāgata: sarve ca dharmā: sugatena sādrśā: |
nimittagrāheṇa tu bālabuddhaya: asatsu dharmeṡu caranti loke ||
tathāgato hi pratibimbabhūta: kuśalasya dharmasya anāsnavasya |
naivātra tathatā na tathāgato’sti bimbaṃ ca saṃdrśyati sarvaloke || -ma. śā. vr., 22/16 
(hasti. sū., prasannapadāyāmuddhrtam) pr. 195 darabhaṃgā saṃskaraṇam 1983, ##See- Toh: 
207 Sde bka (Mdo Sde. Tsha p. 95.##}
anutpādadharma: satataṃ tathāgata: 
@188
tadyathāpi nāma subhūte, puruṡo bhavedupetakāyo mahākāya: ? 
āyuṡmān subhūtirāha yo’sau bhagavaṃstathāgatena puruṡo bhāṡita 
upetakāyo mahākāya iti, akāya: sa bhagavaṃstathāgatena bhāṡita: |
tenocyate upetakāyo mahākāya iti |
sarve ca dharmā: sugatena sādrśā: |
nimittagrāheṇa tu bālabuddhaya: 
asatsu dharmeṡu caranti loke ||
ityādi | sarvadharmā buddhadharmā: iti tathāgato bhāṡate | yadyanutpannā 
evāmī dharmāstat kathaṃ sarvadharmā: ityucyanta iti pravicintya sarvadharmā iti 
subhūte ityādyāha | ayamatrārtha:- paramārthatastathā vidyante, na tu 
vyavahāraprajñaptita: | asantastāvat paramārthato rūpādidharmā:, kintvaparamārthaṃ 
khalvavicāritamāśritya yasmāt svasāmānyalakṡaṇagrahaṇaṃ tasmāt sarvadharmā: 
ityucyante, na tu paramārthata:, tatra sthitānāṃ sarveṡāṃ drśyamānatve’pyabhāvāt |
anena tāvad vikṡepanigraha: sandarśita: |
17. abhisamaya-sthānam :
yadi na syāt sa kaścid dharmo bhagavatā’bhisambuddha: kathaṃ (tarhi)
bodhisattvā upādattamavavādaṃ sammukhīkrtya dharmapudgalanairātmyadhigaccheyu: ? iti 
vicintyābhisamayapratipādanārthaṃ tadyathāpi nāma ityādyāha | ayamabhisamayastāvat 
jñānaprāptinirabhimānitābhyāṃ saṃdarśyate | kathaṃ jñānaprāptyeti cet ? dvividhaṃ 
jñānamāśritya, gotrasamparigrahajñānaṃ samatājñānañca | tatra yajjñānaprāptyā tathāgatagotre 
samutpadya buddhagotre niyato jāyate tad gotrasamparigrahajñānam | tadutpādena 
upetakāyo bhavati | upeta ityātmanā parigrhīta:, kāyastu tathāgatakāya: | yena 
so’dhigata:, sa upetakāya: | kathaṃ jñāyate tajjñānaprāptirityāha–mahākāya: 
iti |
anena pudgaladharmanairātmyasamatājñānaṃ samavāpya abhisamaya: sampradarśyata 
ityato gotrajñānamabhidhīyate | tena samatājñānena pudgaladharmanairātmyamadhigamya sarve 
@189
bhagavānāha-evametatsubhūte, yo bodhisattva evaṃ vadet-ahaṃ 
sattvān parinirvāpayiṡyāmīti, na sa bodhisattva iti vaktavya: |
tatkasya heto: ? asti subhūte, sa kaściddharmo yo bodhisattvo 
nāma ? subhūtirāha-no hīdaṃ bhagavan | nāsti sa kaściddharmo yo 
bodhisattvo nāma | bhagavānāha- sattvā: sattvā iti subhūte, 
asattvāste tathāgatena bhāṡitā:, tenocyante sattvā iti |
tasmāttathāgato bhāṡate-nirātmāna: sarvadharmā ni:sattvā: nirjīvā 
niṡpudgalā: sarvadharmā iti |
sattvā ātmani (ātmavat) saṅgrhītā bhavanti | tasmāt
samastasattvakāyānāmātmani saṅgraheṇa sa mahākāya iti | nāpyapārthako’yaṃ 
śabda:, evaṃ sarvasattvānāmātma-saṅgraheṇa sa kāya ityucyate | teṡāṃ 
saṃbahulatve’pi na mahākāyaśabdārthatvam | anena sthānasyāsya audāryaṃ 
samudīritam |
ayamabhiprāya:- bodhisattvānāmabhisamayo’pyayaṃ tathyasaṃvrtimāśritya 
viśiṡṭajñānotpādamātreṇa prabhāvito bhavati | paramārthato na kiñcinnirūpakaṃ 
nirūpyaṃ veti darśayitum, āryasubhūti:- bhagavaṃstathāgatena puruṡo 
bhavedupetakāya: ityādyāha | anenārthatastāvadupetakāya-mahākāyābhiniveśastu 
vipakṡatvena nirdiṡṭa: | (ata:) tatprahāṇāya chandapraṇidhānābhyāṃ sthātavyamiti 
darśitam | upetakāyo mahākāya iti nimittamātrābhidhānena bodhisattvānāṃ 
sarvadharmeṡvabhiniveśo nivartate | paramārthe’pi tāvad vyavasthāpya yogasamāpattau 
cāvatāryate | gāmbhīryamapyuktam, samāropānto’pi nirākrta: | pūrveṇa 
tāvadapavādānta: pratiṡiddha: |
yadi tathāgatena sa eva kāyo nokta: syāt tadā prāptābhisamayo 
bodhisattva: `evaṃ mayā bodhisattvābhisamaya: samprāpta: sāmpratamahaṃ sattvān 
parinirvāpayiṡyāmi’ ityetat kathaṃ sañcintyayedityanyadīyaṃ sadvikalpaṃ samudīkṡya 
nirabhimānitayā’bhisamayaṃ darśayituṃ yo bodhisattva: ityādyāha | anena ya evaṃ
vadet- ahaṃ sattvān parinirvāpayiṡyāmīti `ahaṃ bodhisattvo’smi 
@190
ya: subhūte, bodhisattva evaṃ vadet- ahaṃ kṡetravyūhān 
niṡpādayiṡyāmīti, so’pi tathaiva vaktavya: | tatkasya heto: ? 
kṡetravyūhā: kṡetravyūhā iti subhūte, avyūhāste tathāgatena bhāṡitā: |
tenocyante kṡetravyūhā iti |
ya: subhūte, bodhisattvo nirātmāno dharmā nirātmāno dharmā-
ityabhimānī sa tathyato na bodhisattva: iti darśyate | tatkasya heto: ?
ityatra jñāpakahetu: pariprṡṭa: | dharma: iti tu rūpādisvabhāvo vā 
pudgalādisvabhāvo vā | yuktito vicāraṇāyāṃ tasya dharmasyādrṡṭatvād 
āryasubhūtirapyāha no hīdam iti | tasyā yukte: sarvatra sādhāraṇatvād 
bhagavān nairātmyadvayāvatāraṇārthaṃ tasmād ityāha | nisattvā: ityādi 
tāvadupalakṡaṇam, ni:svabhāvā api draṡṭavyā: | anena vikṡepanigraho nirdiṡṭa: |
ukto’bhisamaya: |
ata ūrdhvaṃ buddhabhūme: paryeṡaṇam | tadapi buddhasya saptabhi: sampadbhi: 
saṃgrhyate | sapta sampadaśca-
1. kṡetrapariśuddhisampad 
2. anuttaradrṡṭipariśuddhisampad 
3. anuttarajñānapariśuddhisampad 
4. prāptapuṇyaskandhādhipatyasampad
5. kāyasampad
6. vāk-sampad 
7. cittasampacca |
1. kṡetrapariśuddhisampad :
tatra yadi na syāt kaścid bodhisattvo nāma dharma:, (tarhi)
kastāvad buddhakṡetraṃ pariniṡpādayituṃ yatnaṃ kuryāt ? ityāśaṅkāṃ nirākartuṃ 
buddhakṡetrapariśuddhisampadamadhikrtya- ya: subhūte bodhisattva: ityādyāha |
so’pi tathaiva vaktavya: ityabhimānitvānnocyate sa bodhisattva ityartha: |
@191
ityadhimucyate sa tathāgatenārhatā samyaksaṃbuddhena bodhisattvo 
bodhisattva{1. pro. jośīmahodayena sampādite saṃskaraṇe "bodhisattvo mahāsattva:” iti pāṭha:, kintu 
bhoṭapāṭhe de. ge. saṃskaraṇe tu “bodhisattvo bodhisattva:” iti pāṭha upalabhyate yaśca 
ācāryakamalaśīlasya ṭīkāmanusarati | ataevātra bhoṭapāṭha eva grhīta: |} ityākhyāta: |
pudgaladharmanairātmyayoranadhigame’pyadhigatamityabhimānāt | evamahamasmītyabhimānānna 
tasya pudgalanairātmyāvagama:, na ca dharmanairātmyāvabodha:, asatsu kṡetravyūheṡvapi 
tatrābhimānāt | anena kṡetravyūheṡu māyopamatvādhimuktyā bodhisattvena kathaṃ 
sthātavyamityetad darśitam |
yadi paramārthato na syuste kṡetravyūhā: (tadā) bhagavatā kathamuktā iti 
vicintya tatkasya heto: ? ityāha | pūrvavadasya vyākhyānam | na ceyaṃ
punarukti: | pūrvaṃ tāvadadhimukticaryābhūmisthitānāṃ bodhisattvānāṃ bodhisattva- 
kṡetrapariśuddhau praṇidhānāvasthāyāṃ bodhisattvavikalpasya niṡedhārtham (uktā:), samprati
buddhakṡetrapariśuddhipariniṡpattaye ye bodhisattvā evaṃvidhenābhiniveśena pravartante, yeṡāṃ 
caivaṃvidho vikalpa:, tannirākaraṇārthamuktam | na cānavasthāprasaṅga:, tadaivaṃvidhasya 
kasyaciditaravikalpasyāsambhavāt |
aneneha bodhisattvena kathaṃ pratipattavyaṃ tad vyapadiṡṭam | kīdrśo 
bodhisattvo nāmetyatra ya: subhūte bodhisattva: ityādyāha | nirātmāno dharmā: 
iti dviruktayā dvividhena nairātmyena sarvadharmāṇāṃ nairātmyaṃ darśyate | bodhisattvo 
bodhisattva: iti dviruktyā tadeva dvividhaṃ nairātmyajñānaṃ darśyate | athavā 
ekastāvad bodhisattva: āvrtta:, bodhisattva ityākhyāta: ityuttarastu 
(kathanasya) prakāra: |
tena kiṃ darśayiṡyata iti ced ? kena niṡpādyante yadi
pudgalādigrāhakābhāva:, kṡetravyūhā: iti dharmagrāhakasyāpyabhāva:, 
ubhayābhāvādhigamena bodhisattva ityākhyāta iti nirdiṡṭam | anena cittapragraho 
deśita: | ebhi: sarvai: sthānai: gāmbhīryaṃ darśitam | tatra 
māyāvadbuddhakṡetrapariniṡpādanādhimuktyā bodhisattvānāṃ pravrttipradarśanenaudāryamuktam |
@192
bhagavānāha- tatkiṃ manyase subhūte-saṃvidyate tathāgatasya 
māṃsacakṡu: ? subhūtirāha- evametadbhagavan, saṃvidyate tathāgatasya 
māṃsacakṡu: | bhagavānāha- tatkiṃ manyase subhūte, saṃvidyate tathāgatasya 
divyaṃ cakṡu: ? subhūtirāha- evametadbhagavan, saṃvidyate tathāgatasya 
divyaṃ cakṡu: | bhagavānāha- tatkiṃ manyase subhūte, saṃvidyate 
tathāgatasya prajñācakṡu: ? subhūtirāha-evametadbhagavan, saṃvidyate 
tathāgatasya prajñācakṡu: | bhagavānāha-tatkiṃ manyase subhūte, saṃvidyate 
tathāgatasya dharmacakṡu: ? subhūtirāha- evametadbhagavan, saṃvidyate 
tathāgatasya dharmacakṡu: | bhagavānāha- tatkiṃ manyase subhūte, saṃvidyate 
tathāgatasya buddhacakṡu: ? subhūtirāha-evametadbhagavan, saṃvidyate 
tathāgatasya buddhacakṡu: |
2. anuttaradrṡṭipariśuddhisampad :
yadi nāsti bodhisattvo nāma kaścid dharma:, tadā tathāgata: 
pariśuddhadarśanena pariśuddhajñānena ca yukta eva na bhavet, tasya 
bodhisattvādutpannatvāt, tasyābhāve sa kathaṃ bhavatumarhati, ahetukatve 
nityasattvādidoṡā:,{1. de. ge. saṃskaraṇe tu. “nityasattvādyarthadoṡā:” iti pāṭha: |} tasmād yasyāṃ saṃnipatitatāyāṃ pariṡadyevaṃ vikalpo bhavet, 
tasyā: krte pariśuddhaṃ darśanaṃ jñānañcetyanuttaradvayamadhikrtya tatkiṃ manyase 
subhūte ityādyāha | pūrvata: bhagavato’bhiprāyaṃ grhītvā āryasubhūtirapyāha-
saṃvidyate iti |
anena paramārthata: bodhisattvo nāma sa kaścid dharmo na bhavati, tathāpi 
saṃvrtau puṇyajñānasambhāraṃ paripūrya pariśuddhaṃjñānadarśanābhyāṃ yastathāgato bhavati, (tena)
avicāraramaṇīyaskandhamātrasya bodhisattvasyāstitvaṃ bhavatyeva | anyathā saṃvrtāvapi 
yadi sa na bhavet tadā kastathāgato bhavedityevaṃ tāvat darśitam | tatra
saṃvidyate tathāgatasya prajñācakṡu: ityeva tāvannocyate, (api tu) viśiṡṭaṃ 
viśuddhadarśanamabhidhātuṃ cakṡuṡo vidyamānatvaṃ darśitam |
@193
bhagavānāha- tatkiṃ manyase subhūte, yāvantyo gaṃgāyāṃ mahānadyāṃ 
vālukā:, api nu tā vālukāstathāgatena bhāṡitā: ? subhūtirāha-
evametadbhagavan evametat sugata | bhāṡitāstathāgatena vālukā: |
bhagavānāha- tatkiṃ manyase subhūte, yāvatyo gaṃgāyāṃ mahānadyāṃ 
vālukā:, tāvatya eva gaṃgānadyo bhaveyu:, tāsu yā vālukā:, 
tāvantaśca lokadhātavo bhaveyu:, kaccidbahavaste lokadhātavo
bhaveyu: ? subhūtirāha-evametadbhagavan, evametat sugata, bahavaste 
lokadhātavo bhaveyu: | bhagavānāha- yāvanta: subhūte, teṡu lokadhātuṡu
samāsataścaturvidhaṃ bhavati cakṡu:- rūpagrāhakam, paramārthasatyagrāhakam,
saṃvrtisatyagrāhakam, sarvākārajñeyagrāhakaṃ ca | rūpagrāhakamapi dvividham- karmaphalaṃ 
bhāvanāphalañceti | pañcavidhaṃ cakṡu: kramaśa: - tatra sthūlaviṡayatvāt prathamaṃ 
rūpagrāhakaṃ kathitam, paramārthavaśena saṃvrttijñānaṃ pariśuddhadhyatītyata: pūrvaṃ 
paramārthasatyagrāhakaṃ paścācca saṃvrtisatyagrāhakamabhitamiti saṅgacchate
kramanirdeśa: | pudgaladharmanairātmyayo: saṃvidyate prajñācakṡu:, saṃvrtau dharmamātrameva 
tāvadavabhāsate, na tu pudgala iti pudgalaśūnye dharmamātre dharmacakṡu:, sarvajñeyānāṃ 
sarvākārajñānaṃ tāvad buddhacakṡurityucyate, anenedānīṃ sākṡātkrtya viharaṇāt | 
tathyasaṃvrtau pañcacakṡuṡāṃ deśanayoktaṃ viśuddhadarśanam |
3. anuttarajñānapariśuddhisampad :
viśuddhajñānābhidhānārtham- tatkiṃ manyase subhūte ityādyāha | traikālikā: 
cittacaitasāstāvaccittasantati: | tata: traikālyaviṡayatvena tadviṡayāvabodho 
jñānamityucyate, na tu darśanam | tadapi sarāgacittavītarāgacittetyādinānāvidha-
saṃkleśavyavadānabhāvena veditavyam |
tāvanto lokadhātava: ityupalakṡaṇam, anantalokadhātvantarnihitasattvānāṃ 
cittadhārāyā: parijñānāt | tathāhi-saṃvrtau tathāgatasya māṃsacakṡurādīni bhavanti, 
atastanniṡpādanārthaṃ bodhisattvena chandapraṇidhānābhyāṃ sthātavyam | anena tāvad 
vacanena sampaddvayaṃ paridīpitam |
@194
sattvā:, teṡāmahaṃ nānābhāvāṃ cittadhārāṃ prajānāmi | tatkasya heto: ? 
cittadhārā cittadhāreti subhūte, adhāraiṡā tathāgatena bhāṡitā, tenocyate 
cittadhāreti | tatkasya heto: ? atītaṃ subhūte, cittaṃ nopalabhyate |
anāgataṃ cittaṃ nopalabhyate | pratyutpannaṃ cittaṃ nopalabhyate |
tatkiṃ manyase subhūte, ya: kaścitkulaputro vā kuladuhitā vā 
imaṃ trisāhasramahāsāhasraṃ lokadhātuṃ saptaratnaparipūrṇaṃ krtvā 
tathāgatebhyo’rhadbhya: samyaksaṃbuddhebhyo dānaṃ dadyāt, 
māṃsacakṡurādīnyapi ekānekasvabhāvābhyāṃ vicāraṇāyāmanupalabdhānyeva | na 
hyarthāntarajñānena grahaṇaṃ yujyate, yathā pūrvaṃ vicāritam, evaṃ sati kathaṃ prajñāsyete 
tathāgatasya māṃsacakṡurādividyamānatā cittadhārā ceti cittāśayaṃ viditvā tatkasya 
heto: ? ityāha | bodhisattvena kathamanayordvayorviśuddhayoryogasamāpattyā 
pratipattavyam ? ityetadabhidhātuṃ cittadhārā cittadhārā ityādyāha | {1. tu^- ma. śā. vr., pr. 23-24, bau. bhā. pra. 1983 |} paramārthata: 
adhārā iti | svabhāvato’sattve’pi saṃvrtimadhikrtyāha- tenocyate 
cittadhāreti iti | anyathā paramārthata: sarvavāggocarātītatvānna vaktuṃ śakṡyata 
ityabhiprāya: | cittadhāretyupalakṡaṇam | māṃsacakṡurādīnyapi cakṡu:vabhāvarahitānyeva 
uktānīti kathanaṃ prakrtaṃ sākṡānnoktam |
atra kathaṃ cittaṃ pragrahītavyamiti tadabhidhātumāha tatkasya heto: ? iti |
adhāretyanena saha yojanīyam | atītādīnāṃ cittānāṃ paramārthato’nutpannatvād 
anupalambha: | sattve’pi grahaṇānupapattyā nānupalambha: | tathā sati
acittadhārādeśanamapi na bhavet, na cānupalambhamātreṇa bhāvānāṃ ni:svabhāvatvaṃ 
syāt | yathā traikālikacittasya paramārthato’bhāvastathā pūrvamuktaṃ vakṡyate ca | {2. tu^ cittaṃ hi subhūte, tathāgatena na atītaṃ upalabdhaṃ, na anāgataṃ na pratyupannaṃ upalabdhaṃ 
asattvāccittasya | -a. pra., pr. 132 |}
cittoktirupalakṡaṇam, tato’tītādimāṃsacakṡurādīnyapyanupalabdhānyeva | atra adhārā 
ityādibhi: padairgāmbhīryamuktam, śeṡairaudāryam |
@195
api tu sa kulaputro vā kuladuhitā vā tato nidānaṃ bahu 
puṇyaskandhaṃ prasunuyāt ? subhūtirāha- bahu bhagavan, bahu sugata |
bhagavānāha- evametat subhūte, evametat | bahu sa kulaputro vā 
kuladuhitā vā tato nidānaṃ puṇyaskandhaṃ{1. jośī saṃskaraṇe “puṇyaskandham” iti pāṭha: nopalabhyate |} prasunuyādaprameyamasaṃkhyeyam |
tatkasya heto: ? puṇyaskandha: puṇyaskandha iti subhūte, askandha: 
sa tathāgatena bhāṡita:, tenocyate puṇyaskandha iti | {2. idaṃ vākyaṃ bhoṭapāṭhe de. ge. saṃskaraṇe ca nopalabhyate |} sacet subhūte, 
puṇyaskandho’bhaviṡyat, na tathagato’bhāṡiṡyat puṇyaskandha: |
puṇyaskandha iti |
4. prāptapuṇyaskandhādhipatyasampad : 
yadi nāsti traikālikaṃ cittaṃ tadā puṇyaskandho’pi na syāt, 
cittāśritatvāttasya | tata: tathāgatasya puṇyaskandhādhipatyasampadaṃ sampādayituṃ kathaṃ 
bodhisattvo yatnaṃ kuryāditi vicintya puṇyaskandhādhipatyasampadamadhikrtya-tatkiṃ 
manyase subhūte ityādyāha | anena kulaputrovā kuladuhitā vā yo’ntaśo 
ratnādikaṃ bāhyavastu tyajati, so’pi (yadi) mahāpuṇyaskandhena yukto bhavati 
(tadā) kathaṃ na tathāgatasya asaṃkhyeyāprameyakalpeṡu duṡkarānekaśatānyabhyasyata: 
puṇyaskandhādhipatyaṃ syādityevaṃ deśitam | 
ata eva paramārthato’satyapi puṇyaskandhe saṃvrtau sattvād bodhisattvena tatra 
vaśībhāvaṃ niṡpādayituṃ chandapraṇidhānābhyāṃ sthātavyamityādarśitam |
anenaudāryamapyuktam | kathaṃ na paramārthata: puṇyaskandhasattvaṃ vyavasthāpyata iti 
vicintya `bodhisattvenātra kathaṃ pratipattavyam, kathañca cittaṃ pragrahītavyam,’
ityubhayaṃ sandarśiyituṃ sacet subhūte ityādyāha | sacet iti `yadi’ ityartha: |
na tathāgato’bhāṡiṡyat iti paramārthato’bhidhānaṃ nācariṡyat | anirdeśe’pi tathā 
khyāyata ityabhiprāya: | yathā paramārthata: puṇyaskandhasyābhāvastathā prāgvarṇita: |
anena tathāgatasya puṇyaskandhādhipatyasampadaṃ pariniṡpādayituṃ prasthitena bodhisattvena 
paramārthatastadanupalambhena yogasamāpattyā pratipattavyam | paramārthatastadālambanābhi-

@196
tatkiṃ manyase subhūte, rūpakāyapariniṡpattyā tathāgato draṡṭavya: ?
subhūtirāha- no hīdaṃ bhagavan | na rūpakāyapariniṡpattyā tathāgato 
draṡṭavya: | tatkasya heto: ? rūpakāyapariniṡpatti: rūpakāya-
pariniṡpattiriti bhagavan apariniṡpattireṡā tathāgatena bhāṡitā |
tenocyate rūpakāyapariniṡpattiriti |
niveśaparihāreṇa cittaṃ pragrahītavyam ityubhayaṃ deśitam, gāmbhīryamapyuktam |
5. kāyasampad: (a) rūpakāyasampad 
yadi puṇyaskandho naiva syāt tadā tathāgatānāṃ dvividhā kāyalakṡaṇasampad-
anuvyañjanakāyasampad, lakṡaṇakāyasampacca yā’nuttarapuṇyenābhinirvartayitumiṡyate, sā 
naiva syāt, kāraṇābhāvāt | tasmāt tathāgatasya dvividhāṃ kāyasampadaṃ 
pariniṡpādayitaṃ kathaṃ bodhisattvairyatno’nuṡṭheya iti vicintayadbhyastathāgatasya 
rūpakāyasampadamadhikrtya- tatkiṃ manyase subhūte ityādyāha |
rūpakāya: | ityanuvyajñjanakāyarūpeṇa draṡṭavya: | lakṡaṇakāya: paścād 
vakṡyate gobalivardanyāyena | tato’yamatrāryasubhūterāśaya:-yathā paramārthato’raskandha
eva puṇyaskandhastathā rūpakāyo’pyanutpanna eva | ata: paramārthata: na 
rūpakāyapariniṡpattyā tathāgato draṡṭavya: ityucyate | {1 dra. –āloka:, pr. 253 |} saṃvrtau 
māyānirmitabuddhavad vidyata eva rūpakāya:, tata upapanna eva (tasya)
puṇyaskandhādudbhava: |
tasmād bodhisattvena māyānirmitabuddhasya tathāvidharūpādhimuktyā 
tatpratipattaye chanda-praṇidhānābhyāṃ sthātavyamiti deśitam | nāpyatra punaruktitā |
pūrvamadhimukticaryābhūmau rūpakāyāptikāmatākāle{2. dra^- prastutā ṭīkā, 3 sthānam,} tathāgatapūjāsatkārakāle{3. dra^-prastutā ṭīkā, 11 sthānam,} ca 
tathāvidho’bhiniveśa: parivarjita:, samprati śuddhādhyāśayabhūmau tathāgatarūpakāya- 
@197
bhagavānāha- tatkiṃ manyase.. subhūte, lakṡaṇasaṃpadā tathāgato 
draṡṭavya: ? subhūtirāha-no hīdaṃ bhagavan | na lakṡaṇasaṃpadā tathāgato 
draṡṭavya: | tatkasya heto: ? yaiṡā bhagavan lakṡaṇasaṃpattathāgatena 
bhāṡitā, alakṡaṇasaṃpadeṡā tathāgatena bhāṡitā | tenocyate 
lakṡaṇasaṃpaditi |
bhagavānāha- tatkiṃ manyase subhūte, api nu tathāgatasyaivaṃ 
bhavati- mayā dharmo deśita iti ? subhūtirāha- no hīdaṃ bhagavan |
sampadaṃ pariniṡpādayituṃ samprasthitasya bodhisattvasya rūpe’bhiniveśo bhavatīti
yāsāṃ prasiddhistāsāṃ pariṡadāṃ durvikalpo nirākrta ityuktatvāt |
evaṃ tarhi tathāgatānāṃ rūpakāya: kasmād deśita iti vicintya tatkasya 
heto: ? ityaprcchat | na rūpakāyapariniṡpattyā tathāgato draṡṭavya: ityanena 
yojanīyam | {1. dra^- āloka:, pr. 253-54; samādhi. sū. (tathāgatakāyanirdeśaparivarta:)} 
nāsau tāvat sidhyati, avayavirūpeṇa paramāṇusañcayarūpeṇa vā 
rūpasyāsiddhatvād, yathā vicāritaṃ prāk | anena bodhisattvena kathaṃ 
pratipattavyam, tannirdiṡṭam | tena iti itthaṃ saṃvrtau bhāva:, na tu śaviṡāṇavat 
sarvathā’bhāva: | anena cāpavādāntaṃ parihrtya kathaṃ cittaṃ pragrahītavyam, (iti)
etannirdiṡṭam | anena sarvasthānena gāmbhīryaṃ pradarśitam | saṃvrtau tathāgatasya 
rūpakāyasampadaṃ niṡpādayituṃ bodhisattvai: karaṇīyānāṃ yatnānāṃ nidarśanena 
audāryamapi dīpitam |
(ba) lakṡaṇakāyasampad :
lakṡaṇakāyasampadamadhikrtya tatkiṃ manyase subhūte ityādyāha | atra 
pūrvavat sarvamabhihitam |
6. vāksampad :
yadi rūpakāyapariniṡpattyā na tathāgato draṡṭavya iti cet, tadā 
deśanā’pi bhagavatā naiva bhavet, rūpakāyena saṃgrhītatvāt tasyā: ? ato 
@198
na tathāgatasyaivaṃ bhavati- mayā dharmo deśita iti | bhagavānāha- ya: 
subhūte evaṃ vadet- tathāgatena dharmo deśita iti, sa vitathaṃ vadet |
abhyācakṡīta māṃ sa subhūte, asatodgrhītena | tatkasya heto: ? 
dharmadeśanā dharmadeśaneti subhūte, nāsti sa kaściddharmo yo dharmadeśanā 
nāmopalabhyate |
bodhisattvaistathāgatasya vāksampadaṃ niṡpādayituṃ kathaṃ yatna: karttavya iti 
vicintayadbhyo vāksampadamadhikrtya tatkiṃ manyase subhūte ityādyāha |
paramārthato vācya-vācaka-vacanānāmabhāvāt na tathāgatasyaivaṃ bhavati mayā 
dharmo deśita iti | anyathā viparyayānna bhavet sarvajña: | yathā vācakā: 
ātmādaya:, vācyā bāhyādhyātmikā bhāvā:, vacanāni karaṇarūpāṇi 
śabdasvabhāvābhāvātmakāni vā tathā vistareṇa prāgevoktāni | sarve bhāvā:
śūnyatvavyāptā: prāgeva pratipāditā: | saṃvrtau vācya-vācaka-vacanānām 
avicāraramaṇīyatvena vyavahāramātra eva (te) bhavanti, na tu paramārthe |
yadi vastutattvasyaivamabhidhāne’pi vyāmohena kecit paramārthatastrayāṇāṃ 
(teṡāṃ) paramārthasattvaṃ kalpayeyustadā `kiṃ nu syāt’ iti vicintya ya: subhūte 
ityādyāha | abhyācakṡīta ityabhyālapet | kathaṃ tadabhūtamālapituṃ śakyata iti 
vicāraṇāyāmāha asatodgrhītena iti | viparītābhiniveśato vitathagrahaṇāt 
tadabhūtamityartha: | anena tathāgatasya vāksampadi pravrttena bodhisattvena 
pratiśrutkādivajjñātvā pravartitavyamiti, bodhisattvena kathaṃ sthātavyamiti deśitam |
yadi vacanāditrayamasat (tadā) pudgaladharmanairātmyadeśakena bhagavatā 
nānāpadavākyātmikeyaṃ dharmadeśanā kathaṃ prasidhyati ? tasyāṃ satyāṃ tadabhidheyo
vācyo’pi syādeva, yaśca taddeśako vācaka:, so’pi bhavedeva | tadbalena 
trīṇyapi (vācya-vācaka-vacanāni) bhaveyuriti cintāyāṃ tatkasya heto: ? 
iti prṡṭam | atra dharmadeśanā ityudatarat |
ayamabhiprāya:- paramārthata: dharmadeśanāyāṃ satyāṃ (sā) svalakṡaṇasvabhāvā 
vā syāt sāmānyalakṡaṇasvabhāvā vā | tatra na tāvat prathama: pakṡa:, sarvaṃ 
pāramārthikaṃ svalakṡaṇaṃ tāvat pūrvameva vistareṇa nirākrtam | na ca dvitīyo’pi-
@199
asati svalakṡaṇe ādhārasyābhāvena kasyacidapyasattvāt |
sāmānyadravyatvābhyupagame svalakṡaṇa eva saṅgrhītaṃ syāditi tanniṡedhena tasyāpi 
niṡedha eva | anyavyāvrttyā sāmānyalakṡaṇamadhyāropitasvabhāvamiti parikalpite
sati dharmadeśanāyā nairarthakyatvena siddhasādhanam |
tasyā: (śabdātmikāyā deśanāyā:) paramārthata: svalakṡaṇasattve’pi na 
yujyate tayā dharmadeśanā | sphoṭādiśabdasya nityasvabhāvasya parai: padatvena 
parikalpitasya kramākramābhyāmarthakriyākāritvaṃ tāvad virudhyate, 
sarvasāmarthyāpagatatvāccaitanyādiṡu kutrāpi khalu naiva yujyate, akiṃñcitkaratvena 
kathaṃ tad bhavet padam ? anityasyāpi tāvat svalakṡaṇasya na yujyate 
padatvam, saṅketakāle drṡṭasya vyavahārakāle’nanvayāt | na hi yujyate anyasya 
saṅketo’nyasya ca vyavahāra:, atiprasaṅgāt | ata eva svalakṡaṇamapyabhidhātuṃ na 
yujyate, ananvayāt | sāmānyapadārthe’bhidheyatvenābhyupagate sati 
abhidheyasvabhāvatvena tasya svalakṡaṇasvarūpatvānna hi pradeśāntaragamanam |
ekatvaṃ tu deśakālādibhinnāsvanekavyaktiṡvanugatamapi na yujyate {1. nityamekamanekānugatam sāmānyam | tarka saṃgra., pr. (sāmānyalakṡaṇam)} tathā 
hi- (atha) ekasyāṃ vyakttau sarvātmanā vyāptaṃ syāt tadā yena ekatvena 
parikalpita: sa svabhāvastena anyatrādhigatetaravyaktibhi: sambaddha: 
taditarasvabhāvastatra na bhavediti, ekatvahāniprasaṅgāt | (atha) ekadeśena vyāptaṃ 
syāt tadā sāvayatvāgrahaṇadoṡa: | evaṃ yāvatyo bhinnavyaktayastāsāmekadeśena 
vyāptivyavasthayā tāvatīnāṃ grahaṇaṃ syāttadā ekavyaktigrahaṇaṃ tāvadekadeśagrahaṇena 
yuktaṃ bhavet, bhinnavyaktiṡu deśakālaparimāṇādibhinnāsu tāsvekavyaktigrahaṇaṃ 
tāvadekadeśagrahaṇād yugapadgrahaṇābhāva eva | tasmād vācya-vācakatvaṃ 
tāvadadhyāropeṇaiva yujyate, na tattvata: | ata evoktaṃ bhagavatā’nyatra{2. ta. saṃ. paṃ. pr. 339. (uddhrtaṃ bhavasaṃkrāntisūtram) ;
api ca tulanīyam-
yasya yasya hi śabdasya yo yo viṡaya ucyate | 
sa sa saṃghaṭate naiva vastūnāṃ sā hi dharmatā || -ta. saṃ. 869 kā. |}
yena yena hi nāmnā vai yo yo dharmo’bhilapyate |
@200
evamukte āyuṡmān subhūtirbhagavantametadavocat- asti bhagavan 
kecitsattvā bhaviṡyantyanāgate’dhvani paścime kāle paścime samaye 
paścimāyāṃ pañcaśatyāṃ saddharmavipralope vartamāne, ya imānevaṃrūpān 
na sa saṃvidyate tatra dharmāṇāṃ sā hi dharmatā ||
vacanaṃ mithyā, vācya-vācyakānāṃ yā deśanā taddvārā{1. taddvārā iti vaktrdvārā ityartha: | tenocyate-
vaktrñcāparavaktrñca sāśvāsattvañca bhedakam |
cinhamākhyāyikāyāścetprasaṅgena kathāsvapi || -kāvyādarśa:, 13 śloka |} āgatā, sā’pi 
spaṡṭaiva | ubhayorabhāvo bhagavatā prthakatvena nokta: | anena bodhisattvena kathaṃ 
pratipattavyam, kathañca cittaṃ pragrahītavyamityetad darśitam | etena sarveṇa 
gāmbhīrya darśitam |
7. saptadhā cittasampada: -
1. smrtyupasthānam 
2. abhisambodhi: 
3. mahādharmārthaprajñapti:
4. mahāvavādārthaprajñapti: 
5. dharmakāyaparigrahaṇam 
6. saṃsāre nirvāṇe cāpratiṡṭhānam 
7. prasthiti-pāriśuddhi: |
1. smrtyupasthānam :
tatredānīmevaṃ gambhīradharmo’yamanāgate kāle ghanībhūte kudrṡṭijāle kathaṃ 
saphalo bhaviṡyatīti nābhiśraddhadhanti parivārā: | ya evaṃ cintayanti teṡāmaviśrambhaṃ
nivārayitum āryasubhūtiścittasampatsu smrtyupasthānamadhikrtya bhagavan ityādyāha |
bhagavatā’pyanāgate’dhvani śīlavanto guṇavantaśca bhaviṡyantīti kiṃ noktapūrvam |
samprati teṡāṃ sattve’sattve vā ekāntenānabhiniveśaṃ deśayitum asti iti 
noktam, antadvayaniṡedhārthaṃ te subhūte ityādyāha |
@201
dharmān śrutvā abhiśraddhāsyanti ? bhagavānāha- na te subhūte, sattvā 
nāsattvā: | tatkasya heto: ? sattvā: sattvā iti subhūte, 
asattvāste{1. pro. jośī saṃskaraṇe “asattvāstathāgatena” iti pāṭha: | bhoṭapāṭhe de. ge. saṃskaraṇe tu 
“asattvāste tathāgatena” iti pāṭha upalabhyate | ṭīkānusāraṃ bhoṭapāṭha evaṃ śuddhastena 
atrāpi bhoṭapāṭha eva udgrhīta: |} tathāgatena bhāṡitā: | tenocyante sattvā iti |
tatkiṃ manyase subhūte- api nu asti sa kaściddharmo 
yastathāgatenānuttarāṃ samyaksaṃbodhimabhisaṃbuddha: ? āyuṡmān subhūtirāha-
paramārthata: skandhapudgalādīnāṃ satsvabhāvānupalambhāt na sattvā:
ityanenādhyāropāntaniṡedha:, avicāraikaramaṇīyatvena sadaiva vidyamānatvena nāsattvā: 
ityanenāpavādāntaniṡedha: | bhaviṡyanti ityanayā deśanayā bhagavata: 
kīdrgaviparītasmrtyupasthānamiti sattvebhyo darśayitvā bhagavatastasyāṃ 
smrtyupasthānasampadi bodhisattvena chanda-praṇidhānābhyāṃ sthātavyamiti nirdiṡṭam |
na te sattvā: nāsattvā: {2. ayaṃ pāṭha: pekiṃgasaṃskaraṇamanuvartate, de. ge. saṃskaraṇe tu ‘na te sattvā:’ ityevaṃ pāṭha: |} ityanena yogasamāpattinirdiṡṭā |
yadi na te sattvā: syustadā kathaṃ bhagavatā `bhaviṡyantyanāgate’dhvani
śīlavanto guṇavantaśca te’{3. dra.- vajra. sū. 6 adhyā.|} ityādyuktamityevaṃ parivitarka vicāryaṃ tatkasya 
heto: ? ityaprcchat | asattvāste bhāṡitā: iti paramārthato’sattvā eva,
saṃvrtisatskandhasadbhāvamāśritya bhāṡitāste | saṃvrtau sattvāt tenocyante sattvā 
iti | anyathā saṃvrtāvapyasattve na (te) bhāṡitā: syurityanena cittapragraho 
darśita: | sarveṇa tāvadanena gāmbhīryamuktam | sarvasattvebhyo 
bhagavatā’pratihatasmrtyupasthānadeśanāt tāvadaudāryaṃ nirdiṡṭam |
2. abhisambodhi: 
yadi na syād bhagavata: kācidapi dharmadeśanā, tadā na syāt (sa:) 
samyaksambuddho’pi, tatastathāgatābhisambodhisiddhaye vyartha: syād bodhisattvānāṃ 
yatna: | yato’bhisambuddharmā iṡyante, ato deśanā’pi bhavatīti manvānebhya:-
@202
no hīdaṃ bhagavan | nāsti sa kaściddharmo yastathāgatenānuttarāṃ 
samyaksaṃbodhimabhisaṃbuddha: | bhagavānāha- evametatsubhūte, evametat |
aṇurapi tatra dharmo na saṃvidyate nopalabhyate | tenocyate anuttarā
samyaksaṃbodhiriti |
api tu khalu puna: subhūte, sama: sa dharmo na tatra 
kiṃcidviṡamam | tenocyate anuttarā samyaksaṃbodhiriti |
tebhyo’bhisambodhim adhikrtya tatkiṃ manyase subhūte ityādyāha | āryasubhūti:
pūrvābhiprāyaṃ grhītvā nāsti sa: ityudatarat | tadevaṃ manyate- paramārthābhiprāyeṇa 
bhagavatā dharmadeśanā pratiṡiddheti | yathā paramārthata: kasyāścidapi dharmadeśanāyā 
abhāva: (tathā) abhisambuddhasyāpyabhāva:, etat pūrvaṃ nirdiṡṭam |
saṃvrtita: bhagavato dharmadeśanā, sambodhi:, taddhetupratipattiścāpi vidyanta eva, 
tasmād bodhisattvenānuttarasamyaksambodhestathyasaṃvrtisvabhāvāyā: sādhanārthaṃ yatna:
karaṇīya: | anena bodhisattvena kathaṃ sthātavyamiti darśitam |
pūrvamavavādaparyeṡaṇakāle{1. dra.- vajra.sū. 17 adhyā. ; prastutā ṭīkā, 16 sthānam |} bodhisattvānāṃ `abhisambodhi: paramārtha:’ iti yo 
vikalpa:, sa apanodita:, idānīṃ buddhabhūmiparyeṡaṇakāle pareṡāṃ
tādrgvikalpanirākaraṇānna bhavati punaruktidoṡa: |
bhagavatā anuttarā samyaksambodhistathyasaṃvrtau vyavasthāpitā, sā kīdrśīti 
atra aṇurapi ityādyāha | yatra jñānaṃ pracarati (tatra) bhagavatā grāhyasvarūpasya 
svalakṡaṇasya sūkṡmo’pi dharmasvabhāvo nopalabdha:, sa tāvat 
samastadharmanairātmyāvabodhasvarūpā anuttarā samyaksambodhi: |
tairthika-śaikṡāśaikṡajñānācchreṡṭhatvena ‘anuttarā’ | sarvabhāvānāṃ tathatāyā 
yathāvadadhigamasvabhāvatvena ucyate samyaksambodhirityartha: | tatra 
sarvadharmāṇāmanupalabdhiheto: “na” ityuktam | yato hyasattvaṃ tato’nupalambha: |
vidyamānatve nānupalabdhi:, satsu sarvadharmeṡu tathāgatasya ālambanajñānasyaiva 
jñāpakatvāt | anena dharmanairātmyāvabodhasvabhāvo nirdiṡṭa: |
@203
nirātmatvena ni:sattvatvena nirjīvatvena niṡpudgalatvena samā sā 
anuttarā samyaksaṃbodhi: sarvai: kuśalairdharmairabhisaṃbudhyate | tatkasya 
heto: ? kuśalā dharmā: kuśalā dharmā iti subhūte, adharmāścaiva te 
tathāgatena bhāṡitā: | tenocyante kuśalā dharmā iti |
yaśca khalu puna: subhūte, strī vā puruṡo vā 
yavantastrisāhasramahāsāhasre lokadhātau sumerava: parvatarājāna:, tāvato 
rāśīn saptānāṃ ratnānāmabhisaṃhrtya tathāgatebhyo’rhadbhya:-
sāmprataṃ pudgalanairātmyāvabodhasvabhāvaṃ pratipādayituṃ api tu khalu puna:
subhūte ityādyāha | sama: sa dharma: iti tadavabodhiteṡu sarvadharmeṡu 
pudgalanairātmyasāmyāt | na tatra kiñcidviṡamam iti sarvatra tadaviparyayāt, 
ātmagrāhahetorbhāvābhiniveśasya prahīṇatvāt | bhagavatā tāvadātmagrāha: savāsana: 
prahīṇa: | tena saiva pudgalanairātmyajñānasvabhāvā sambodhi:, anuttarā
samyaksambodhirityucyate, nānyā | kena rūpeṇa sama: sa dharma ityatra 
ni:sattvatvena ityādyāha | anena sarveṇa kathaṃ yogasamāpattyā pratipattavyamiti 
tannirdiṡṭam | sā kathamabhisambuddhyata ityāha kuśalairdharmai: iti | sā 
puṇyajñānasambhārātmakai: kuśalairdharmairabhisambuddhyata ityartha: |
yadyasattvād aṇurapi dharmo nopalabhyeta, kathaṃ nāma bhaveyu: kuśalā dharmā: ?
yatastairabhisambuddhyate’ta: kuśalā dharmā: ityādyāha | paramārthāstu adharmā 
eva | saṃvrttau sattvāt kuśalā dharmā: ityuktam | tasmāt 
kuśalerdharmairabhisambudhyata ityatra nāsti doṡa: | anena adhyāropāpavādāntagrāha-
vikṡepanirākaraṇena cittapragraho nirdiṡṭa: | etai: sarvai: sthānai: gāmbhīryamapi 
sandarśitam | aśeṡapudgaladharmanairātmyāvabodharūpasya samyaksambodhisvabhāvasya 
paridīpanena audāryamapi darśitam |
3. mahādharmārthaprajñapti:
bhagavata: sā samyaksambodhi: kathaṃ veditavyā ? iti vicāryamāṇe 
mahārthadharmatayā prajñāpitatvena tatsattāṃ darśayituṃ yaśca khalu puna: subhūte-
@204
samyaksaṃbuddhebhyo dānaṃ dadyāt, yaśca kulaputro vā kuladuhitā vā ita: 
prajñāpāramitāyā dharmaparyāyādantaśaścatuṡpādikāmapi gāthāmudgrhya 
parebhyo deśayet, asya subhūte puṇyaskandhasya asau paurvaka: 
puṇyaskandha: śatatamīmapi kalāṃ nopaiti, yāvadupaniṡadamapi na kṡamate |
tatkiṃ manyase subhūte- api nu tathāgatasyaivaṃ bhavati- mayā 
sattvā: parimocitā iti ? na khalu puna: subhūte, evaṃ draṡṭavyam |
tatkasya heto: ? nāsti subhūte, kaścitsattvo yastathāgatena 
parimocita: |
ityādyāha | sumerava: parvatarājāna: ityupalakṡaṇam | anantalokadhātūn ratnai:
paripūrya dānena yat puṇyaṃ tadapi upamāṃ naiva kṡamate | ita: prajñāpāramitāyā: 
ityupalakṡaṇamātraparidīpanena sakalo mahāyānadharma: parilakṡito bhavati | yāvad 
iti vacanena sahasratamī kalā- `śatasahasratamī kalā ... upamā-
aupamyamityetāni, saṃgrhyante | {1. dra.- vajra. sū. 16 adhyā.; tu.- a. pra., pr. 36,80, evaṃ āloka:, pr. 367 |}evaṃ mahārthadharmaprajñapanena hetunā 
bhagavataścittasampada: samyaksaṃbodhe: ānuttaryamavagamyate, tathāvidhasamyaksaṃbodhim 
antarā tathāvidhadharmadeśanāyā aśakyatvāt | 
tasmādetādrkcittasampatsampādane chanda-praṇidhānābhyāṃ sthātavyam |
sakalenānena kathaṃ sthātavyaṃ bodhisattveneti nirdiśyate, anenaivaudāryamapyabhihitam |
sā ca sambodhi: tathyasaṃvrtisvabhāvā draṡṭavyā, na tu paramārthata:, prāgevoktatvāt, 
sākṡādanuktamapi sāmarthyata: yogasamāpatti:, cittapragraha: gāmbhīryaṃ ca nirdiṡṭam |
4. mahāvavādārthaprajñapti:
bhagavato lokottarajñānāvasthāyāṃ sattvasaṃjñā sarvathā na pravartate, {2. sattvasaṃjñā ca te nātha sarvathā na pravartate | -catu:stava: 1/9, (niraupamya stava:)}
atyantasamāhitatvāt, ado nāścaryam | sattvebhyo vimuktyupadeśa-
kāle’samāhitāvasthāyāṃ viśuddhalaukikajñānāvasthāyāmapi sattvādisaṃjñā na
pravartata iti tannirdiśya avavādamahārthatvena prajñaptihetunā bhagavato’nuttaracittasampadaṃ
@205
yadi puna: subhūte, kaścitsattvo’bhaviṡyadyastathāgatena parimocita:
syāt, sa eva tathāgatasyātmagrāho’bhaviṡyat sattvagrāho jīvagrāha:
pudgalagrāho’bhaviṡyat | ātmagrāha iti subhūte, agrāha eṡa tathāgatena 
bhāṡita: | sa ca bālaprthagjanairudgrhīta: | bālaprthagjanā iti subhūte 
ajanā eva te tathāgatena bhāṡitā: | tenocyante bālaprthagjanā iti |
pratipatsyamānāṃ darśayituṃ mahārthāvavādamadhikrtya tatkiṃ manyase subhūte ityādyāha |
praśnasyottaramapratīkṡamāṇa: sapadi svata: na khalu puna: subhūte, evaṃ 
draṡṭavyam ityādyāha | tasmād bhagavataścittasampadastādrśe mahārthāvavādahetau 
bodhisattvena chandapraṇidhānābhyāṃ sthātavyamiti nirdiṡṭam |
kiṃ sattvānāṃ sattve’pi saṃkleśahetubhūtatayā tathā nābhipreyate tathāgatena ? 
āhosvit sattvābhāvāditi cintayatāmāśayaṃ vijñāya tatkasya heto: ? iti 
papraccha | skandhātmakasya pudgalātmakasya ca kasyacit sattvasya 
paramārthato’bhāvād evaṃ nopalabhyata iti darśayitumāha- nāsti kaścit sattvo
yastathāgatena parimocita: iti | anena bodhisattvai: kathamatra yogasamāpattyā 
pratipattavyamiti tannirdiṡṭam |
abhāva: kathaṃ jñātavya ityatra yadi puna: subhūte ityādyāha |
ayamatrābhiprāya: - yathājñeyaṃ tathāgatasya jñānaṃ pravartate, anyathā aprahīṇāvaraṇatvena 
kathaṃ syāt tathāgatatvam | tasmād yadi sattva: syāt tadā sandrśyeta sa 
tathāgatena, ātmana: pratyakṡopalabdhatayā vicikitsā’bhāvāt | sa eva tāvattasya 
pragāḍh+a ātmagrāha: syāt | tataśca ātmagrāhahetuta: samutpannaṃ 
nikhilakleśajālabandhanamapyatidrḍh+aṃ syāt tadā rāgādyatipragāḍhabaddhasya 
āvaraṇāprahāṇena bhagavata: tathāgatapadaprāptirna syāt | bhagavatā ca tatpadaṃ prāptam, 
ata: prahīṇasakalāvaraṇa: sa: | prahīṇāvaraṇayā aśeṡa ātmagrāhaśikharī viśīryate, 
tasmāt sattvābhāvo na jñāyate |
ātmanyasati kimātmadrṡṭilakṡaṇa ātmagrāho na bhavati ? kimarthaṃ bhagavatā 
ātmādisaṃjñā nocyate ? ityatra ātmagrāha iti subhūte ityādyāha | yadi  
(bhagavatā) ātmādivastuna eva grahaṇaṃ syāttadā prahīṇāvaraṇasya tasya bhagavata 
@206
tatkiṃ manyase subhūte- lakṡaṇasaṃpadā tathāgato draṡṭavya: ?
subhūtirāha- no hīdaṃ bhagavan | yathāhaṃ bhagavato bhāṡitasyārtham 
ājānāmi, na lakṡaṇasaṃpadā tathāgato draṡṭavya: |
ātmagrāha: samudbhavet, kasyāpyātmagrāhasyābhāvāt agrāha eṡa tathāgatena 
bhāṡita: |
atha kīdrśa ātmagrāha iti ? sa ca ityādyāha | śravaṇādivirahād 
heyopādeyayoranabhijñatvād bālā:, {1. sāṃkleśikadharmayogād bālā: | -āloka:, pr. 325; dra. – āloka:, pr. 302 |} prekṡāvattvaviyogād āryebhya: prthaktvācca 
prthagjanā: |{2. vaiyavadānikadharmavirahāt prthagjanā: | -āloka:, pr. 325; dra.- āloka:, pr. 302} prthagjanā api kecit sacchāstraṃ śrutvā yoniśomanaskārasthitā: 
dharmanairātmyādhimuktā: satyamabhiniviśante, tadanātmagrāhavyavacchedato bālā ityāha | 
bālamātrakathanāt skandhādyabhijñā api tādrśā: prthagjanā anupajātāryamārgatayā 
bālā eva | bālānāṃ vaiśiṡṭyamabhidhātuṃ vyāvrtte’pyātmagrāhe bālatvena 
teṡvātmagrāha ityavabhāsate, tasmāttadāśayavaśād ātmagrāha ityevaṃ nirdiṡṭam |
na tanmātreṇa satyam, atiprasaṅgāt | anātmaśabdaprayogeṇāpi kathaṃ 
nātmādīnāṃ satyagrahaṇam, yadyātmā na syāttadā ke tāvat prthagjanā abhidhīyeran ? 
iti vicintya bālaprthagjanā: ityādyuktam | paramārthatastu ajanā eva, 
saṃvrtimāśrityoktatvānna doṡa: | ebhi: sarvairadhyāropāpavādāntanirākaraṇena 
cittapragrhītatvaṃ darśitam | anena sarveṇa tāvat sākṡād gāmbhīryaṃ proktam |
aśeṡasattvadhātubhyo mahārthāvavādaprajñapterhetutvadarśanena cittasampada audāryamapi 
nirdiṡṭam | 
5. dharmakāyaparigrahaṇam :
yadi bālaprthagjanā: na syu:, kathaṃ tathāgatasya lakṡaṇānuvyañjanairalaṅkrtā: 
kāyasampada: sambhaveyu: ? prthagjanā: svakaruṇāmūlakabodhicittamutpādya pāramitāsu
prayatante(tataśca) lakṡaṇādibhiralaṅkrtāstathāgatakāyasampattivanto bhavanti, tadabhāve 
mūlābhāvāt kathaṃ bhaveyu: tādrśyastathāgatakāyasampada iti ? ye pāriṡadyā: -
@207
bhagavānāha- sādhu sādhu subhūte, evametatsubhūte, evametadyathā 
vadasi | na lakṡaṇasaṃpadā tathāgato draṡṭavya: | tatkasya heto: ? 
sacetpuna: subhūte, lakṡaṇasaṃpadā tathāgato draṡṭavyo’bhaviṡyat, rājāpi 
cakravartī tathāgato’bhaviṡyat | tasmānna lakṡaṇasaṃpadā tathāgato 
draṡṭavya: | āyuṡmān subhūtirbhagavantametadavocat-yathāhaṃ bhagavato
bhāṡitasyārthamājānāmi, na lakṡaṇasaṃpadā tathāgato draṡṭavya: |
krtānalpavikalpā: rūpādiṡu bhāvābhiniveśenaivaṃ cintayanti, tebhyo 
dharmakāyaparigrahamadhikrtya tatkiṃ manyase subhūte ityādyāha | pūrvaṃ{1. dra.- vajra. sū., 5 adhyā. |} dharmakāyatayā 
na vyavasthāpitam, idānīṃ dharmakāyaṃ vyavasthāpayitumuktatvānna punaruktidoṡa: |
lakṡaṇasampadā tāvat paramārthavicāraṇāyāmavayavina: paramāṇusaṃghātasya vā 
svabhāvenānupapattiṃ viditvā pūrvakamevābhiprāyaṃ grhṇan subhūtirāha no hīdam |
evameva upapattyantaraṃ bhagavatā sacet puna: subhūte ityādinoktam |
yadi tathāgato lakṡaṇasampanmātreṇa prabhāvita: syāt tadā vakṡyamāṇahetunā 
tulyatvād rājāpi cakravartī kathaṃ na bhavet tathāgata: ?{2. na caiva rūpakāyena so’numeyastathāgata: |
dharmakāyo yataścakravartī mābhūttathāgata: || -tri. pra. kā. 62 kā. |} nanu 
sthānasthottaptapūrṇatvena viśiṡṭā bhagavato lakṡaṇasampad, {3. “deśasthottaptapūrṇatvairlakṡaṇātiśayo mune: |” deśasthatarāṇi buddhānāṃ lakṡaṇāni, uttaptatarāṇi,
sampūrṇatarāṇi ca – ityeṡa teṡāṃ viśeṡa: | - abhi. ko. 3/96, pr. 553, bau. bhā. pra. 
1987 ; dra. – āloka:, pr. 299 |} na tu cakravartina:, tata: 
sa nocyate tathāgata ityapi na yujyate, sthānasthādiviśeṡasyāpi jaḍasvabhāvatve 
nāsti kaścid viśeṡa: | tena yadi tathāgato jaḍasvabhāvairlakṡaṇādidharmai: 
prabhāvito’bhaviṡyat tadā cakravartī api tathāgato’bhaviṡyat iti cet ? 
na, tasmāttathāgatastāvad aśeṡavastusvabhāvasya yathāvadadhigamamātreṇa prabhāvita 
ityabhiprāya: | anena tathāvidhaṃ jñānahetukaṃ tathāgatakāyaṃ prati bodhisattvena 
chandapraṇidhānābhyāṃ sthātavyamiti nirdiṡṭam |
adhunā paramārthatastattathāgatajñāne’pi nābhiniveṡṭavyamiti darśayituṃ dharmakāyo 
@208
atha khalu bhagavāṃstasyāṃ velāyāmime gāthe abhāṡata-
ye māṃ rūpeṇa cādrākṡurye māṃ ghoṡeṇa cānvayu: |
mithyāprahāṇaprasrtā na māṃ drakṡyanti te janā: ||1||
dharmato buddhā draṡṭavyā dharmakāyā hi nāyakā: |
dharmatā ca na vijñeyā na sā śakyā vijānitum ||2||
vyavasthāpyate | bodhisattvena kathaṃ yogasamāpattyā pratipattavyamiti dvābhyāṃ gāthābhyāṃ 
pradarśyate |
tatra pūrvagāthayā kathaṃ tathāgato na draṡṭavya:, kaiśca na drśyata 
etannirdiṡṭam | kathaṃ na draṡṭavya iti cet ? darśanādivyavahāraprajñaptyā | ke na 
paśyantīti cet ? mithyāprahāṇaprasrtā: | rūpeṇa cādrākṡu: ityanena 
rūpe’bhiniviṡṭā: pudgalā pāramārthikalakṡaṇādibhiralaṅkrtaṃ dharmarūpaṃ pudgalarūpaṃ 
ca paśyantīti vyavahāraprajñaptirnidiṡṭā | ghoṡeṇa cānvayu: iti māṃ śabdena 
evameva sa tathāgata iti jñātavanta ityartha: | anena śravaṇavyavahāraprajñaptirnidiṡṭā |
upalakṡaṇamātramimau vyavahārau | tena viśeṡabhedo vijñānaṃ cāpi saṃgrhītam |
mithyāprahāṇaprasrtāste janā: tāvad vitathamārgasthitatvānna māṃ samyag 
rūpeṇa drakṡyanti |{1. rūpānuśravamātreṇa na buddhajña: prthagjana: |
tathatādharmakāyo hi yato’vijñānagocara: || -tri. pra. kā., 64 kā. |} prahīyate’neneti prahāṇaṃ mārga ityucyate, tacca 
viparītatvānmithyā | tadapyadarśanahetu: |
atha kathaṃ buddhā draṡṭavyā ityatra dharmata: ityādyāha | dharmāṇāṃ yo 
hyakrtrima: svabhāva:, sa `dharmatā’ ityucyate | sā ca yuktyāgamābhyāṃ 
siddhatvādādita: śāntādisvabhāvā | saiva tathatā, dharmadhātu:, bhūtakoṭi:, animittaṃ 
paramārthaścetyādiparyāyairucyate | {2. dra.-āloka:, pr. 253 ; bo. ca., 9/2, pr. 171. mi. saṃ. |}
sarvatra tathābhāvāt `tathatā’, tadālambanena sarve buddhadharmā: sambhavanti 
taddhetubhūtatvād `dharmadhātu:’ | aviparītatvād bhūta:, tatparyantatvād bhūtakoṭi: 
@209
tatkiṃ manyase subhūte, lakṡaṇasaṃpadā tathāgatena anuttarā 
samyaksaṃbodhirabhisaṃbuddhā ? na khalu punaste subhūte, evaṃ draṡṭavyam |
tatkasya heto: ? na hi subhūte, lakṡaṇasaṃpadā tathāgatena anuttarā 
samyaksaṃbodhirabhisaṃbuddhā syāt |
tatra nīlādisarvavastunimittānāmabhāvād animittaṃ | paramasya jñānasya gocaratvāt 
paramārtha: | kimiti sā dharmatayā draṡṭavyetyatrāha- dharmakāyā: iti | {1. dharmakāyā buddhā bhagavanta: | mā khalu punarimaṃ bhikṡava: satkāyaṃ kāyaṃ manyadhvam |
dharmakāyapariniṡpattato māṃ bhikṡavo drakṡyatha, eṡa ca tathāgatakāyo bhūtakoṭiprabhāvito 
draṡṭavyo yaduta prajñāpāramitā | -a. pra., 4 adhyā., pr. 48 ; na tathāgato 
rūpakāyato draṡṭavya: | dharmakāyāstathāgatā: | -a. pra., 31 adhyā., pr. 253 |}
svabhāvārtha: kāyaśabda ucyate | tenāyamartha: - samyagjñānanibandhanā ye tathāgateṡu 
vyavasthāpitāste paramārthato dharmasvabhāvā: | yo yatsvabhāva:, sa tatsvabhāvena 
draṡṭavya:, na tvanyasvabhāvena | yadyevaṃ tarhi dharmatā prakāśasvabhāvā bhavet, 
anyathā kathaṃ tallakṡitāste draṡṭuṃ śakyanta iti vicārya dharmatā ityādyāha |
kimaśakyatvād aparijñeyā athavā parijñāne doṡasadbhāvāditi vicintya na 
śakyā ityādyāha | dharmisvabhāve siddhe taddharmatā vijñātuṃ śakyate, yadā 
dharmisvabhāva eva kaścit paramārthato na siddhastadā kathaṃ sā dharmatā’pi vijñātuṃ 
śakyate kevalayā svasantatyā | nāsti sā kevaletyabhiprāya: |
yadyevaṃ samyagjñānasvabhāvānāṃ buddhānāmapi dharmiṇāṃ paramārthato’siddhatvānna 
syād darśanam, tatkathaṃ dharmatā draṡṭavyeti cet ? naiṡa doṡa: | ye paramārthata: 
sarvadharmiṇo na paśyanti ta eva dharmatāṃ paśyanti | dharmatā tāvadanutpannasvabhāvā,
sā kathaṃ tadviparītotpādagrahaṇena grāhyā, na hi ghaṭagrahaṇena tadanutpādagrahaṇam |
anena tathāgato na rūpakāyena draṡṭavya:, api tu dharmakāyena draṡṭavya
ityetannirdiśyate | 
asatyapi tathāgatasya lakṡaṇasampatsvabhāvatve yujyata eva 
lakṡaṇasampaddhetukaṃ tathāgatasyānuttarasamyaksambodhilakṡaṇam, gaṇakai: (lakṡaṇajñai:)
bodhisattvasya lakṡaṇasampadaṃ draṡṭvā bhagavān anuttarasamyaksambodhau vyākrta iti 
@210
na khalu punaste subhūte, kaścidevaṃ vadet- bodhisattvayānasaṃprasthitai:
kasyaciddharmasya vināśa: prajñapta ucchedo veti | na khalu punaste 
subhūte, evaṃ draṡṭavyam | tatkasya heto: ? na bodhisattvayāna-
saṃprasthitai: kasyaciddharmasya vināśa: prajñapto noccheda: |
yeṡāṃ saṃśaya:, tatparihārārthaṃ tatkiṃ manyase subhūte ityādyāha | yadi lakṡaṇasampad 
anuttarasamyaksambodherhetu: syāt tadā cakravartino’pi syādityabhiprāya: |
gaṇakaistāvat tathāvidhaṃ lakṡaṇamātraṃ draṡṭvā vyākrtam, na tu hetumityadoṡa: |
anena cittapragrahītatvaṃ nirdiṡṭam | anena tāvat sakalena sthānena gāmbhīrya 
darśitam | saṃvrtau cāśeṡavastusvabhāvādhimagalakṡaṇasya tathāgatajñānasya nirdeśena 
audāryamapi nirdiṡṭam |
6. saṃsāre nirvāṇe cāpratiṡṭhānam : (a) nirvāṇe’pratiṡṭhānam 
paramārthata: sarvadharmāṇāmabhāvād yadi sā dharmatā vijñātuṃ na śakyata iti 
cet tata ucchedavādī bhavān syāt | tataśca tathāgatasyāpyabhāvād 
apratiṡṭhitanirvāṇamapi na sidhyatīti yadāśaṅkitaṃ tadarthaṃ saṃsāranirvāṇayo: 
apratiṡṭhānamadhikrtya subhūte ... evaṃ ... bodhisattvayānasamprasthitai: ...
ityādyāha | na ca bhūtavināśo’pi prajñapta:, {1. bhāvamabhyupapannasya naivocchedo na śāśvatam | 
udayavyayasantāna: phalahetvorbhava: sa hi |. -ma. śā., 21/15 |} dharmatāyā yathāvadavabodhāt | ata 
eva coktam{2. abhi. a., 5/21 |} -
nāpaneyamata: kiñcit prakṡeptavyaṃ na kiñcana |
draṡṭavyaṃ bhūtato bhūtaṃ bhūtadarśī vimucyate ||
anāgate dharmapravrttipratibandhakatvena ucchedo’pi na prajñapta:, 
yathābhūtadharmatāyā deśanāt | sarve dharmā avicāraramaṇīyatayā yathābhūtai: 
pratyayairutpadyamānā abhyupeyante, ato bhagavatā buddhena tathyasaṃvrtisvabhāvāyā: 
mahākaruṇāyā nirmāṇādau adhipatitvamādāya punarvineyebhyo yathāvadupāyopadarśanena 
@211
yaśca khalu puna: subhūte, kulaputro vā kuladuhitā vā 
gaṅgānadīvālukā samāllokadhātūn saptaratnaparipūrṇaṃ krtvā 
tathāgatebhyo’rhadbhya: samyaksaṃbuddhebhyo dānaṃ dadyāt, yaśca bodhisattvo 
nirātmakeṡvanutpattikeṡu dharmeṡu kṡāntiṃ pratilabheta, ayameva tato nidānaṃ 
bahutaraṃ puṇyaskandhaṃ prasavedaprameyamasaṃkhyeyam |
niravacchinnasaṃsārapravāho’bhyupeyate | anena bhagavato nirvāṇe’pratiṡṭhitatvaṃ nirdiṡṭam |
tathāvidhe bhagavatkāye chandapraṇidhānābhyāṃ sthātavyamiti tadapi nirdiṡṭam |
(ba) saṃsāre’pratiṡṭhānam :
yadyevaṃ bhagavān saṃsārapravrttimabhyupaiti, tadā saṃsartā eva bhavatīti vikalpya 
saṃsāre’pratiṡṭhitatvaṃ darśayituṃ yaśca khalu puna: subhūte ityādyāha |
nirātmakeṡu iti māyāvat paratantratvāt, na svata ātmabhāva:, nityasya 
kramākramābhyāṃ hetorvirodhāt, ahetukasya akiñcitkaratvāt |
svaparayornādhiṡṭhānamapi, adhiṡṭhāturevāsambhavāt, tasmāt sarvadharmāste ubhayavidhā: 
nirātmakā: |
yathoktam{1. abhi. ko. 3/28, pr. 462, (uddhrtam) bau. bhā. pra. 1887 |} “ātmā ātmeti bhikṡavo bālo’śrutavān prthagjana: 
prajñaptimanupatita:, na tvatrātmā vā ātmīyaṃ vā |” anena sarvadharmeṡu 
pudgalanairātmyakṡānti: sandarśitā | anutpattikeṡu ityanena dharmanairātmya- 
kṡāntinirdiṡṭā |
yadi bhāvānāmutpādo bhaved, ahetuko vā bhavet, sahetuko vā |{2. utpādo vā bhāvānāmahetuko vā syāt sahetuko, vā, na tāvad ahetuka:
kādācitkatvadarśanāt | kāraṇānapekṡā hi viśeṡābhāvād utpādakālavat sadā sarvatraiva 
ca bhāvā: kiṃ na bhaveyu: | abhāvakālād aviśeṡād vā utpādakāle’pi naiva 
bhaveyu: | evaṃ tāvanna nirhetuko yukta: | dra^- bhā. kra. 1, pr. 177, ti. saṃ. saṃ.,1985 |}
sahetuke’pi nityahetuko vā anityahetuko veti vikalpadvayam | tatra na tāvat 
@212
prathamo vikalpa: kādācitkatvapratīte: | nirapekṡasya sadasadavasthāsamatvena sarvatra 
nirviśiṡṭatvāt nityaṃ sattvamasattvaṃ vā syāt |{1. nityaṃ sattvaṃ asattvaṃ vā’hetoranyānapekṡaṇāt |
apekṡātaśca bhāvānāṃ kādācitkasya sambhva: || -pra. vā. 3/35, bau. bhā. pra. 1968 |}
ataśca kādācitkatvasambhavād dvitīyo’pi pakṡastāvanna yujyate |{2. nāpi sahetuka: | tathā hi yastāvadīśvarādistīrthikairnityo hetu: kalpitastato bhāvā na
jāyante krameṇotpādadarśanāt | na tvavikalakāraṇasya (phalasya) krameṇotpādo yukto
nirapekṡatvāt | -bhā. kra. 1, pr. 177-178, ti. saṃ. saṃ. 1985 |}
nityasya itarai: sahakāribhistāvanna kaścit sāmarthyaviśeṡa: kriyate |
kutracidapyanapekṡa: san kimiva krameṇa kāryamutpādayenna yugapaditi |
kāraṇe’vikale na kādācitkakāryatirodhānaṃ yujyate | kathaṃ krameṇotpāda: 
syāditi |
ye svahetuṃ bhāvānāṃ vadanti, te’pyarthato’bhāvādevābhyupagacchanti | svabhāve 
siddhe heturapi syānna tvasiddhe, sarvasāmarthyavirahalakṡaṇatvāttasya | svabhāve siddhe 
tasyāhetukasiddhirevābhyupagatā syāt, taditarānyahetau cānabhīṡṭe kathaṃ na nirhetuka: 
syāt | na bhāva: svabhāvād bhinna: | ata: sidhyati tatsiddhe, (phalata:)
ahetuka eva syāt | anyathā tatsiddhe’pyasiddhatvāt kathaṃ tadabhinnasvabhāvatvam |
tato yo’hetuvādī pakṡo nirasta:, sa atrāpi tulya: |
na tāvad yujyate trtīyapakṡo’pi samānāsamānakālayo: kāraṇatvavirodhāt |{3. nāpyanityāttatrātītānāgatayoravastutvānna tāvattato janma yuktam ahetukatvaprasaṅgāt | nāpi 
vartamānāt, samānāsamānakālayostata utpādāyogāt | tathā hi na tāvat samānakālaṃ 
kāraṇaṃ svabhāvavat kāryasyāpi tatsamānakālabhāvitayā niṡpannatvāt | -bhā. kra. 1, pr. 
178 |}
tathā hi, hetau sati sa phalena (kāryeṇa) samānakālo vā bhaved bhinnakālo vā ? 
na tāvat samānakālāt, svayamaprāptātmasvabhāvasya sarvasāmarthyaśūnyatvāt kutrāpi 
phale yogābhāvāt | ātmasvabhāve ca (prāpte) tatsvabhāvavat phalasyāpi 
tatsamānakālabhāvitayā ātmasvabhāvatvameva | na tatra phalaṃ yujyate |
@213
bhinnakāle’pi tāvat taditarakālavyavadhānena vā bhaved, yathā-
vaibhāṡikairvipākaheturiṡyate, tathā | athavā avyavadhānena vā bhaved, yathā{1. api ca bījaṃ ca nirudhyate, tasminneva samaye aṅkura utpadyate 
“tulādaṇḍonnāmāvanāmavat” | - śāli. sū. (ma. sū. saṃ.) pr. 102, darabhaṃgā saṃ. 1961 |}
sautrāntikai: kāryakāraṇayorutpādavināśau `tulādaṇḍonnāmāvanāmavad’ ucyete tathā 
syāditi ? tatra taditarakālavyavadhānena phalotpāde sati vināśādevotpāda: 
abhyupagamyeta,{2. nāpi bhinnakālam, kālāntaravyavadhānenotpāde’tītāderevotpattiprasaṅgāt | -bhā. kra. 1, pr. 
178 |} sarvasāmarthyavirahitatvāttasya vināśasya na yujyate hetubhāvatvam,
anyathā akārakasya vinaṡṭavastuno vināśāt kathaṃ (utpāda:) bhavet |}
avyavadhāneneti pakṡe’pi yadi sarvātmanā avyavahitastadā tadeva 
samakālatvaṃ syāt | niravayavayordvayorvastuno: sarvātmanā avyavahitatve 
ekakālatvātiriktā nānyā gati: | tasmāt sarvātmanā avyavahite sati pūrvaṃ 
yathā aṇumātrakam (iti prasaktam), tathaiva kalpasyāpi kṡaṇamātrakatvaṃ 
durnivāram |{3. avyavadhānenāpyutpāde sarvātmanā yadyavyavadhānaṃ tadaikasminneva kṡaṇe sarvakṡaṇānām 
anupraveśāt kalpasya kṡaṇamātratāprasaṅga: | yathā paramāṇo: sarvātmanā saṃyoge 
piṇḍasyāṇumātratāprasaṅga: | -bhā. kra. 1, pr. 178}
ekadeśena cāvyavahite sāvayavatvaṃ prasajyate, ata: paramārthata: sarve bhāvā
anutpannā eva |{4. athaikadeśena, tadā kṡaṇasya sāvayavatvaprasaṅga: | svato’pi notpadyante, 
nirhetukapakṡeṇaivāsya pakṡasya saṅgrhītatvāt svātmani ca kāritravirodhāt | -bhā. kra. 1, 
pr. 178 |} avicāraramaṇīyā mithyātvenotpannā iva pratīyanta eva, yathā 
bhrāntijñāne pratibhāsasvabhāvā: | (yadi) na syāt prasiddhamātraṃ pramāṇaṃ (tadā) 
`kāryakāraṇayorāgopālaṃ prasiddhatvānna yujyate vimarśa:’ iti vāda: kathaṃ yujyeta, 
prasiddhasya rūpāde: pramāṇata: viśīrṇatvāt | tasmāduktaṃ bhagavatā candrapradīpasūtre 
(samādhirājasūtram) {5. samādhirājasūtram 9/23-24}-
na cakṡu pramāṇaṃ na śrotraghrāṇaṃ na jihvā pramāṇaṃ na kāyacittam |
pramāṇaṃ yadyeta bhaveyurindriyā: kasyāryamārgeṇa bhavet kāryam ||
@214
yasmādime indriya apramāṇā jaḍā svabhāvena avyākrtaśca |
tasmād ya nirvāṇapathaiva arthika: sa āryamārgeṇa karotu kāryam ||
yatpratyakṡalakṡaṇamāhurācāryāstacca pratyakṡaṃ saṃvrtita:, paramārthe’vatāraṇāya 
draṡṭavyam | na ca saṃvrtau na samānaparyanuyoga:, tatastasya saṃvrtāvuktatvānna 
parīkṡaṇaṃ kṡamate | ato bhagavatā śālistambādiṡu bhāvānāṃ svaparodayo 
niṡiddha: |{1. dra.- śāli. sū., pr. 102, (ma. sū. saṃ.) 1961 | ;
api ca tulanīyam-
na svato jāyate bhāva: parato naiva jāyate |
na svata: parataścaiva jāyate jāyate kuta: || -ma. śā., 21/13|} tathoktam āryalaṅkāvatāre{2. laṃ. sū., 127 kā., pr. 27, darabhaṃgā saṃskaraṇam |}
“sadasatorutpattivirahitatvānmahāmate, sarvadharmā anutpannā: |”
vistrtaprajñāpāramitāsu coktam – “subhūte, na kaścid dharma utpanna:, 
sā (api) anutpannā” tatra yā prajñā, sā’nutpattikadharmakṡāntirityucyate |
tathoktaṃ ratnākaranāma(mahāyāna) sūtre{3. ##Toh: 124 Sde bka (Mdo Sde, Tha p. 285).##}-
sva eva yadā nāsti paro hetu: kathaṃ bhavet |
svābhāvāt kathamutpāda: parasmāt sugato’vadat ||
api ca, {4. bhāvā jāyanti saṃvrtyā paramārthe’svabhāvakā: |}
tadā sarvamidaṃ satyamasatyaṃ paramārthata: ||
-laṃ. sū. 10/429; uddhrtam- āloka:, pr. 408 |}
bhāvā jāyanti saṃvrtyā paramārthe’svabhāvakā: |
yadyetat sarvaṃ parikalpitasvabhāvamadhikrtyoktamiti cet ? na, 
sarvasvabhāvānāṃ pramāṇato nirākrtatvāt | anenāparo’lpakuśalamūlo’pi (jano
yadā) saṃsāradu:khaṃ nānubhavati, (tadā) anutpattikadharmakṡāntiprāptatvāt 
mahājñānālokodayā labdhānuttarapuṇyaskandhā bodhisattvā: kathaṃ saṃsāradu:kham 
anubhaveyurityevamāveditam |
@215
na khalu puna: subhūte, bodhisattvena mahāsattvena puṇyaskandha: 
parigrahītavya: | āyuṡmān subhūtirāha- nanu bhagavan bodhisattvena 
puṇyaskandha: parigrahītavya: | bhagavānāha- parigrahītavya: subhūte, 
nodgrahītavya: | tenocyate parigrahītavya iti |
dvividho hi saṃsāradu:khasyānubhava:- kāyiko daurmanasyalakṡaṇaśca | tatra 
pūrvakastu pāpakarmaṇa: phalam, aparastu mohaja:, viparyastajñānasambhūta eva |
tatrānutpanneṡu dharmeṡu kṡāntiprāptyā bodhisattveṡu nāstyubhayavidho du:khahetu:, pāpaṃ
mohaśceti | akāraṇānna sambhavati du:khasparśavihāra: |{1. sparśa: sukham, tena saṃhito vihāra: sparśavihāra:, na sparśavihāra: ‘asparśavihāra:’ 
du:khasahita ityartha: | -vi. mā. si., pr. 204, saṃ. saṃ. vi. vi. saṃskaraṇam |} anena kathaṃ 
bodhisattvena pratipattavyamiti deśitam |
utpāditabahutarapuṇyaskandhā rūpāvacarādisattvā iva kiṃ (te) saṃsāra eva 
na bhavanti ? kathaṃ vā bahutarapuṇyaskandhotpādamātreṇa saṃsāre’pratiṡṭhitatvaṃ 
sandarśitamityāśaṅkya puna: subhūte ityādyāha |
anena tāvad utpannapuṇyaskandhe’pi teṡāṃ mithyābhiniveśena 
puṇyaskandhaparigrahasya sarvasaṃkleśamūlaviparyāsasyāprahīṇatvam, ata: (te)
viśiṡṭagatiṃ prāptā api saṃsāre vyavasthāpyante, bodhisattvānāṃ tu 
anutpattikadharmakṡāntiprāpte: puṇyaskandheṡu nāsti satyābhiniveśa:, atasteṡāṃ 
sarvasaṃkleśamūlasaṃmohasya prahīṇatvānna saṃsāre’vasthānabhityevaṃ nirdiśyate |
paravikalpanirākaraṇārthamāryasubhūtiraviditābhiprāya iva nanu parigrahītavya: iti 
viparītamabhyadhāt |
tadayamāśaya:-tattatsūtreṡu bhagavatā `bodhisattva: puṇyaskandhaṃ parigrhṇāti’
ityuktam | atra na parigrahītavya: iti vacanena kathaṃ na virodha iti ? 
bhagavānapi yenābhiprāyeṇoktavān tadubhayamapi darśayitumāha- parigrahītavya: iti |
parigrahīta iti yadāha tattu parigrahalakṡaṇanaya upasaṃhāralakṡaṇa: |
viparītagrāhakalakṡaṇanirākaraṇena nātra virodha: | vitathamārgagrāhakatvaṃ 
viparītagrahaṇamityanena tadvikalpaprahāṇāccittapragrahaṇaṃ darśitam | yaśca khalu - 
@216
api tu khalu puna: subhūte, ya: kaścidevaṃ vadet- tathāgato 
gacchati vā āgacchati vā tiṡṭhati vā niṡīdati vā, śayyāṃ vā 
kalpayati, na me subhūte, sa bhāṡitasyārthamājānāti | tatkasya 
heto: ? tathāgata iti subhūte, ucyate na kvacidgato na 
kutaścidāgata: | tenocyate tathāgato’rhan samyaksaṃbuddha iti |
puna: subhūte, kulaputro vā kuladuhitā vā ityata: prārabhya audāryamuktam,
avaśiṡṭapūrvabhāgairgāmbhīryaṃ nirdiṡṭam | etena sakalena sthānena śāśvatocchedāntaṃ 
parihrtya madhyamamārgo deśita:, nirdiṡṭaṃ ca saṃsāre nirvāṇe cāpratiṡṭhitatvam |
7. prasthiti-pariśuddhi: 
prasthiti: pariśuddhirucyate | trividhastasyā: prabheda: - 1. īryāpathena 
prasthiti:, 2. sattvabhājanalokādhipatyena prasthiti:, 3. asaṃkleśena prasthitiśca |
1. īryāpathena prasthiti: 
tatra yadi buddho draṡṭavyo dharmakāyena, na tu rūpakāyena, tadā 
bhagavataścaturīryāpathena janmābhiniṡkramaṇādinā cāgamaprasiddhena kathaṃ na virodha iti 
yo manyate tadarthaṃ prasthānasampada īryāpathena prasthitimadhikrtya api tu khalu
puna: subhūte ya: kaścid ityādyāha |
gacchati vā āgacchati vā ityetaddvayena caṅkramaṇam, tiṡṭhati 
ityādibhi: krameṇāvaśiṡṭā īryāpathā uktā: | {1. na ca kulaputra, dharmatā āgacchati vā gacchati vā | evameva kulaputra, nāsti 
tathāgatānāmāgamanaṃ vā gamanaṃ vā | tu.-a. pra., pr. 253} īryāpathanirdeśastūpalakṡaṇamātram tena 
janmādīnāmapyatra nirdeśo draṡṭavya: | bhagavata āgamena paridīpitānāmīryāpathādīnāṃ 
ya: samyaktayā śabdaśo’bhiniveśastasya viparītābhiniveśānna jānāti tathāgatena 
bhāṡitasyārtham |{2. ...ye- māṃ ghoṡeṇa cānvayu: |
mithyāprahāṇaprasrtā na māṃ drakṡyanti te janā: ||
-vajra.sū, 26 adhyā. pr. 41, ti. saṃ. saṃskaraṇam |}
@217
yaśca khalu puna: subhūte, kulaputro vā kuladuhitā vā yāvanti 
trisāhasramahāsāhasre lokadhātau prthivīrajāṃsi, tāvatāṃ lokadhātūnām -
na ca bhagavān rūpakāyena prabhāvita:, asau tu jñānapariśuddha:, 
tasyāmūrtatvājjñānasya saṃvrtāvapi gatyādayo na sambhavanti | gatyādayastu 
rūpaskandhasya sthānaviśeṡaprabhāvitatvāt | te ca bhagavato 
nirmāṇakāyamāśrityoktā:, na ca jñānakāyamāśritya, tatra saṃvrtita: paramārthato vā 
gatyādīnāmasambhavāt | tasmād evaṃvidhāyāṃ īryāpathaprasthitau bodhisattvena 
chandapraṇidhānābhyāṃ sthātavyamiti sandarśitam |
yadi tathāgate gatyādayo na saṃvidyante (tarhi) kathaṃ tathāgata: iti gatyā 
prabhāvita ivocyata iti cittāśayaṃ vitarkyāha- tatkasya heto: ? iti | na 
me sa bhāṡitasyārthamājānāti ityanena yojanīyam | atrottarārtha tathāgata: 
ityādyāha |
evamabhipreyate- vyapadeśo’yaṃ na gatyā prabhāvita:, api tu adhigamena 
prabhāvita:, gata: ityasyādhigatyarthakatvāt | vastutattvaṃ yathāsthiti:, 
tathaivādhigamyate, adhigatatvāt tathāgata: | athavā pūrvakairbuddhairyathā 
vastutattvamadhigatamaviparyayeṇa tathaivānenāpyadhigatamityadhigatatvāt tathāgata: | sa ca 
tathyasaṃvrtau jñānakāyatvena yujyate, na cānyatrāvikalpitatvāt | tacca gamanādi 
kvacit saṃvrtāvapi na sambhavati, amūrtatvāt | paramārthe tu na sambhavatitarām, 
anutpannatvāt | tata: sa vastusvabhāvādhigatyā samastalokasya jyeṡṭhatvāt 
pūjanīyatvāt arhan ityucyate,{1. dra.- āloka:, pr. 273 |} samyagavabuddhatvāt samyaksambuddha:
ityucyate,{2. dra.- āloka:, pr. 351 |} anyathātvena jaḍasvabhāvena rūpakāyastu tathā nocyata iti bhāva: |
anena yogasamāpatti: cittapragrahaśca sandarśita: | anena tāvat 
sakalasthānena gāmbhīrya nirdiṡṭam | saṃvrtau tathāgatasya nirmāṇakāyamāśritya 
anantalokadhātuṡu apratihatagamanādipradarśanena audāryamapi pradarśitam |
@218
evaṃrūpaṃ maṡiṃ kuryāt yāvadevamasaṃkhyeyena vīryeṇa tadyathāpi nāma 
paramāṇusaṃcaya:, tatkiṃ manyase subhūte- api nu bahu: sa 
paramāṇusaṃcayo bhavet ? subhūtirāha- evametad bhagavan, evametat 
sugata, bahu: sa paramāṇusaṃcayo bhavet |
2. (a) bhājanalokādhipatyena prasthiti: 
yastathāgatasya nirmitarūpakāya:, yaśca manomayakāya:, tasyāpi 
ekānekasvabhāvavisaṃyogānmāyānirmitabuddhavat mrṡātvaṃ darśayituṃ bhājanasattvaloka-
bhāvavigamāt prasthitimadhikrtya yaśca khalu puna: subhūte ityādyāha | pūrvaṃ 
tvadhimukticaryābhūmau bodhisattvasyābhāvo darśita:, samprati buddhabhūmau bhagavata: 
prasthitidarśanānna punarukti: |
atra punadvividhenopāyena ekānekasvabhāvaviyogāvabodhānnairātmyaṃ darśitam |
tadyathāpi nāma maṡiṃ kuryāt...paramāṇusañcaya:{1. tu.- saddharma.sū., saptamo’dhyāya: |} ityanena 
ekānekasvabhāvaviyogāvagamena tanūkaraṇopāyo darśita: | atrāpi pūrvavad vyākhyānaṃ 
(veditavyam) | nanu digbhāgabhedena paramāṇavo’siddhā: (tadā) kathaṃ te 
sañcitā: ? iti sañcintya tatkasya heto: ? ityāśaṅkyottaramāha 
(pariharannāha)- saced bhagavan iti vijñāya ekatvagrāhakanivrttyupāyārthameva 
paramāṇuprabhedena (ya:) sañcaya: sa ukto na tu paramārthato’navasthitatvāt, 
anyathā paramāṇusañcaya: sarvatra pratyakṡatvena prasiddhyeta | tasmāt na 
bhagavānavakṡyat paramāṇusañcaya iti abhāṡite’pyevamākhyātatvāt | anena 
tathāgatasya rūpābhāvatvena tādrśyāṃ sthitau chanda-praṇidhānābhyāṃ sthātavyamiti 
deśitam |
yadi na syāt sañcaya: (tadā) api nu bahu: sa paramāṇusañcayo
bhavet ? iti kasmād bhagavānavakṡyadityāśayaṃ viditvā tatkasya heto: ?
ityāha | asañcaya: sa: iti pūrvottarādidigbhāgabhedena avasthitānāṃ 
teṡāṃ paramāṇūnāṃ svabhāvenāsiddhatvānna yujyate tattvata: sañcaya: |{2. yasya pūrva: pradeśo’sti pūrvo’śastasya vidyate || -catu. śa. 9/15 |} ekatvagrāha-
@219
tatkasya heto: ? saced bhagavan bahu: paramāṇusaṃcayo’bhaviṡyat, na 
bhagavānavakṡyat- paramāṇusaṃcaya iti | tatkasya heto: ? yo’sau 
bhagavan paramāṇusaṃcayastathāgatena bhāṡita:, asaṃcaya: sa tathāgatena 
bhāṡita: | tenocyate paramāṇusaṃcaya iti |
nirākaraṇāyaiva bhāṡitam tenocyate paramāṇusañcaya iti | 
asati ca digbhāgabhede paramāṇava: paramāṇvantarai: 
pūrvāparordhvādhodigbhāgabhedena parivrtā na syu:, {1. ṡaṭkena yugapadyogāt paramāṇo: ṡaḍaṃśatā |
ṡaṇṇāṃ samānadeśatvāt piṇḍa: syādaṇumātraka: ||12||
āvaraṇaṃ ca kathaṃ bhavati, paramāṇo: paramāṇvantareṇa yadi digbhāgabhedo neṡyate | na hi 
kaścidapi paramāṇo: parabhāgo’sti, yatrāgamanādanyenānyasya pratighāta: syāt | asati 
ca pratighāte sarveṡāṃ samānadeśatvāt sarva: saṃghāta: paramāṇumātra: syādityuktam |
-vi. mā. si., pr. 42-53, sa. saṃ. vi. vi. saṃskaraṇam ; 
aṇvantarābhimukhyena rūpaṃ cedanyadiṡyate |
kathaṃ nāma bhavedeka: paramāṇustathā sati || -ta. saṃ. paṃ. 1991 śloka:, pr. 679 |} tato na bhavedupacayaścitta-
caittādivat |{2. na ca paramāṇava: stambhādivat paramārthata: santi, arvāṅmadhyaparabhāgasadbhāvāt |
tadanabhyupagame vā pūrvadakṡiṇāparottarādidigbhedo ya:, sa paramāṇorna syāt | tataśca 
vijñānavat paramāṇorapyamūrtatvamadeśasthatvaṃ ca prasajyate | - vi. mā. si. pr. 113, 
sa. saṃ. vi. vi. saṃskaraṇam |} bhāga eva bhavati paramāṇurityapi kathanaṃ na yujyate, tatrāpi 
tarkasāmyāt | evaṃbhūte’niṡṭhito’pi na yujyate | aniṡṭhitā: paramāṇava: 
svabhāvena tarhi tvayā kiṃ sādhyate ? aniṡṭhitasvabhāve bhāvo na sidhyati, tata: 
siddhamasmākaṃ matamiti | anekasvabhāvatvamaṇūnāṃ yadrcchayāpi nocyate, (tadā) 
aniṡṭhite paramāṇau (anekasvabhāvatvaṃ) kathamupapadyeteti mayoktam | ye 
paramāṇavastvayā niravayavatvena vyavasthāpyante teṡāṃ pūrvottarādidigbhedābhyupetatvāt 
digbhāgabhedenābhyupagamyante, tena sāvayavā: (te) prasajyante | tata: prasaṅgasiddhau 
hetorāśrayāsiddhi:, na ca kevalaṃ cittacaitasikābhyāmanaikāntikā:, amūrtatvātte na 
dikṡvavasthitā:, pūrvottarādidigbhirapi nāvatiṡṭhante |
tenoktam{3.- mūlasroto nādyāvadhi prāptam |}-
@220
yaśca tathāgatena bhāṡitastrisāhasramahāsāhasro lokadhāturiti, adhātu: sa 
tathāgatena bhāṡita: | tenocyate trisāhasramahāsāhasro lokadhāturiti |
tatkasya heto: ? sacedbhagavan lokadhāturabhaviṡyat, sa eva
piṇḍagrāho'bhaviṡyat | yaścaiva piṇḍagrāhastathāgatena bhāṡita:, agrāha: 
sa tathāgatena bhāṡita: | tenocyate piṇḍagrāha iti | bhagavānāha-
piṇḍagrāhaścaiva subhūte, avyavahāro’nabhilāpya: | na sa dharmo
nādharma: sa ca bālaprthagjanairudgrhīta: |
na rūpe naiva netre ca tayormadhye’pi na sthita: |
yatra sthito bhavettatra na sannaiva hi cāpyasat ||
alaṃ prasaṅgeneti | anena tvanekasvabhāvarāhityamavagamya nirābhāsopāya- 
sandarśanena yogasamāpattiścittapragrahaśceti nirdiṡṭam | bahu: sa paramāṇusañcayo 
bhavet ityanenaudāryaṃ cābhihitam, avaśeṡeṇa tu gāmbhīryam |
(ba)sattvalokādhipatyena prasthiti: 
samprati sattvalokābhāvaprasthitimadhikrtya bhāṡitastrisāhasramahāsāhasro
lokadhāturiti sa: ityādyāha |{1. dra.- upari ṭīkāyām, pr. 160 ; abhi. ko. 3/73-74 |} bhājanalokasya pūrvamuktatvādatra 
lokadhātustāvat sattvalokatveneṡṭa: | ubhayatra trisāhasramahāsāhasrābhidhānena 
tāvadanantalokadhāturupalakṡyate | ata eva adhātu: sa tathāgatena bhāṡita: 
iti pañcaskandhātmaka: sa sattvaloko’pyekānekasvabhāvavirahita: pūrvavadukta: |
anena tathāgatasya tathāvidhāyāṃ sattvalokābhāvaprasthitau bodhisattvena 
chandapraṇidhānābhyāṃ sthātavyamiti nirdiṡṭam | nirābhāsena tu yogasamāpattiriyaṃ kathaṃ 
pratipattavyetyapi sandarśitam |
idānīṃ cittaṃ kathaṃ pragrahītavyamiti darśayituṃ tatkasya heto: ? iti
prṡṭavān | `adhātu: sa tathāgatena bhāṡita:’ ityanena yojanīyam | uttarārthaṃ 
saced bhagavan ityādyāha | yadi sattvaloko yathāprasiddhastathā paramārthata: 
syāt sthūlaikasvabhāvastadā tathāgatena yathāsthiti vastutattvamadhigatamiti sa eva 
@221
tatkasya heto: ? yo hi kaścitsubhūte evaṃ vadet-
ātmadrṡṭistathāgatena bhāṡitā, sattvadrṡṭirjīvadrṡṭi: pudgaladrṡṭi: 
tathāgatena bhāṡitā, api nu sa subhūte, samyagvadamāno vadet ? 
piṇḍagrāha: syāt |
skandheṡu piṇḍagrāha evātmagrahaṇahetu:, sa eva ca tathāgatasya 
piṇḍagrāho’tigāḍhatara: syāt, tadaprahāṇaṃ cābhipretaṃ bhavet | na tvevam, ata 
evānyatra yo bālajanebhya: piṇḍagrāha ātmagrāhasya hetutvena bhagavatā bhāṡita:, sa 
paramārthato’grāhya eva | grāhye hi piṇḍe ekānekasvabhāvasya kasyacidabhāvāt |
bālajanaprasiddho bhāva: kevalaṃ saṃvrtita ukta: | tenocyate piṇḍagrāha iti |
tadarthasādhanāyaivaṃ bhagavān piṇḍagrāhasyārthamuktavān | kimucyata iti cet ? 
vyavahāre piṇḍagrāha iti paramārthe’bhāvāt sa dharmastvanabhilāpya ityuktatvān |
yadyevaṃ grāhya: piṇḍo na syāt tadā tatra grāhakasyāpyabhāvāt kathaṃ 
vyavahāre piṇḍagrāha iti vicintyāha- sa ca bālaprthagjanairudgrhīta: iti |
bālāstu bhrāntivaśādasantamapi sadbhūtamiva grhṇanti | tadāśayavaśena vyavahāra: 
prajñapyate, (ato) na virodha ityabhiprāya: | tasmāt te bālā ityucyante,
anyathā yathāvastu vyavahāraprajñaptau kathaṃ te bālā: syu: ?
uktamatra kathaṃ cittaṃ pragrahītavyamiti | gāmbhīryamaudāryamapi cātra pūrvavad 
yojanīyam | anena yadā sarve bhāvā: paramārthata: svabhāvaśūnyāstadā rūpakāya: 
jñānakāyaśca kathaṃ bhavet paramārthata: sasvabhāva:, mūlasattvasyābhāvāditi deśitam |
samprati yo hi kaścit subhūte ityādinā sarvasthāneṡu yogasamāpatte: 
kenopāyena sarvatra samādheyamiti tat pradarśyate | evamanusandhi: - yadi nāsti 
piṇḍagrāhastadā tanmūlaprabhavāyā: satkāyadrṡṭerevābhāvāt kathaṃ bhagavān pañcasu 
drṡṭiṡu satkāyadrṡṭimoheti tadarthaṃ yo hi kaścit subhūte ityādyāha | atra 
kathamavikalpyam, yaścāvikalpaka:,{1. ayaṃ pāṭha: pekiṃga saṃskaraṇānusārī, de. ge. saṃskaraṇe tu “kāyavikalpaka:” iti pāṭha 
upalabhyate, sa cāśuddha iti pratīyate |} yasminnavikalpyam, yenāvikalpaka:, 
yaścāvikalpa:, taddarśanena yogasamāpatte: samyagupāyo darśito bhavati |
@222
subhūtirāha- no hīdaṃ bhagavan, nohīdaṃ sugata, na samyagvadamāno 
vadet | tatkasya heto: ? yā sā bhagavan ātmadrṡṭi: 
tathāgatena bhāṡitā, adrṡṭi: sā tathāgatena bhāṡitā | tenocyate 
ātmadrṡṭiriti |
bhagavānāha-evaṃ hi subhūte, bodhisattvayānasaṃprasthitena sarvadharmā
jñātavyā draṡṭavyā adhimoktavyā: | tathā ca jñātavyā draṡṭavyā
adhimoktavyā:, yathā na dharmasaṃjñā pratyupasthāmahe | tatkasya heto: ? 
dharmasaṃjñā dharmasaṃjñeti subhūte, asaṃjñaiṡā tathāgatena bhāṡitā | tenocyate 
dharmasaṃjñeti |
tatra yo hi kaścit subhūte ityārabhya tenocyate ātmadrṡṭi: 
etatparyantamanena kathamavikalpyaṃ taduddiṡṭam | kathamiti cet ? 
ukto’nyaistairthikairātmā, bhagavatā tu pudgalanairātmyapratipādanādātmaniṡedhārthamāha 
ātmadrṡṭi: iti tasyā: ātmadrṡṭernirākaraṇena dharmanairātmyaṃ vyavasthāpyate 
adrṡṭi: sā tathāgatena bhāṡitā ityuktam | tāmātmadrṡṭiṃ yadi satyato na 
grhṇāti (tadā) evaṃ prayoge bodhisattvo yogasamāpattau pravartate |
yasmādavikalpakastasmāt sa tatrāvataraṇopāya: |
evaṃ hi subhūte bodhisattvayānasamprasthitena ityanena yo’vikalpaka: 
sa paridīpyate | sarvadharmā: ityanena yasminnavikalpyam taddarśitam | jñātavyā 
draṡṭavyā adhimoktavyā: ityanena yenāvikalpyaṃ tadabhihitam |
kenāvikalpyamiti cet ? jñānena darśanena adhimuktyā ca | tatra jñānaṃ śrutamayī 
prajñā, darśanaṃ cintāmayī prajñā, tayopanidhyānatvād, adhimukti: bhāvanāmayī prajñā, 
adhyāśayo’trādhimuktiśabdena vaktumiṡyate | sā tu bhāvanābalena sidhyatīti, ata 
eva bhāvanāmayī prajñā nirvedhabhāgīyāvasthāyāmadhimuktiśabdenoktā |
tathā cādhimoktavyā, yathā na pratyupasthāmahe ityanena 
yo’vikalpastaṃ darśayati | asaṃjñaiṡā tathāgatena bhāṡitā ityatra hetu: 
parikīrtita: | kasyacit saṃjñeyasya abhāvo’pi, ekānekasvabhāvaśūnyatvāt 
paramārthata sā asaṃjñā | saṃvrtisatyamadhikrtyānyatra tathāgatena bhāṡitam | tasyā 
@223
yaśca khalu puna: subhūte, bodhisattvo mahāsattvo’prameyān 
asaṃkhyeyāṃllokadhātūn saptaratnaparipūrṇaṃ krtvā tathāgatebhyo’rhadbhya: 
samyaksaṃbuddhebhyo dānaṃ dadyāt, yaśca kulaputro vā kuladuhitā vā 
ita: prajñāpāramitāyā dharmaparyāyādantaśaścatuṡpādikāmapi gāthāmudgrhya 
dhārayeddeśayedvācayet paryavāpnuyāt, parebhyaśca vistareṇa saṃprakāśayet, 
ayameva tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam |
kathaṃ ca saṃprakāśayet ? yathā na prakāśayet | tenocyate saṃprakāśayet 
iti | 
mithyārthādhigamāvasthāyāṃ kathaṃ na syādavikalpa ityabhiprāya: | sarvasthāneṡu 
yogasamāpattyupāyo’bhihita: |
3. asaṃkleśena prasthiti: (a) deśanā’saṃkleśa: 
dvidhā tāvadasaṅkleśa: - deśanā’saṃkleśa:, saṃsārāsaṃkleśaśca | tatra 
yadi nāsti dharmasaṃjñā tadā tathāgatasya sattvebhyo taddharmadeśanāsaṃjñāsamutpāde kathaṃ 
na bhavet saṃkleśa: ? krpayā sattvārthaṃ yāvatsaṃsārāvasthāne sati dharmasaṃjñayā kathaṃ 
na syāt saṃkleśa: ? iti vicintya tayaiva cittasampadā deśanā’saṃkleśaṃ gāthayā 
ca saṃsārākleśamāvedayitum yaśca khalu puna: subhūte ityādyāha |
pūrvaṃ prasaṅgāntare lokadhātupraśastipradarśanamanuśaṃsāyā: praśaṃsanam, 
sampratyasaṃkleśādhikāre’nantalokadhātudeśanayā nocyate anuśaṃseti na punarukti: |
atrāpi yuktistu prāgvad vaktavyā | udgrhya iti svādhyāye’dhītam, dhārayet 
iti padam, vācayet iti pustakādikaṃ vācayet, paryavāpnuyāt iti 
tvarthagrahaṇamityartha: | anena yasmānmahārtho’yaṃ dharmastasmādbodhisattvenaivaṃvidhāyāṃ 
mahārthadharmadeśanāyāmavaśyameva chanda-praṇidhānābhyāṃ sthātavyaṃ tatparidīpitam |
bhāṡyamāṇāyāmapi kathaṃ na syātsaṃkleśa ityetaddarśayituṃ kathaṃ na 
samprakāśayet ityāha | ayamabhiprāya:-paramārthato’nutpannatvenānabhilāpyatvena 
deśitatve’pi sarvadharmāṇām, te dharmā anabhilāpyasvabhāvena nocyante |
evamuktam- yathā vineyajanāstathā sarve dharmā ādito’nutpannatvādanabhilāpyā: 
@224
tārakā timiraṃ dīpo māyāvaśyāya budbudam |
svapnaṃ ca vidyudabhraṃ ca evaṃ draṡṭavyasaṃskrtam ||
idamavocadbhagavān | āttamanā: sthavirasubhūtiste ca 
bhikṡubhikṡuṇyupāsakopāsikāste ca bodhisattvā: sadevamānuṡāsura- 
gandharvaśca loko bhagavato bhāṡitamabhyanandanniti |
āryavajracchedikā prajñāpāramitāsūtram samāptam ||
tasmānna te kenāpi vyapadeśyā ityevaṃ darśyata iti | tathā sati asaṃkleśena 
deśanā, aviparītārthatvāt | anyathā saṃkliṡṭā syād viparītadeśanatvāt | ata 
eva tathāgato dharmadeśanākāle viśuddhalokajñāne prasthita:, ato 
dharmasaṃjñābhāsasamudbhave’pi tattvato’bhiniveśābhāvāt saṃkleśadoṡābhāva: | anena 
yogasamāpatti:, cittapragraha: gāmbhīryañca nirdiṡṭam, pūrveṇa tāvadaudāryam |
(ba) saṃsārāsaṃkleśa: 
sāmprataṃ nikhilaprajñāpāramitākāyaṃ vyavasthāpya gāthayā saṃsārāsaṃkleśo 
deśyate | anayā gāthayā catvāri saṃskrtalakṡaṇāni paridīpitāni | (tāni tāvat) 
svabhāvalakṡaṇam, viṡayarasāsvādanalakṡaṇam, ādīnavānvayalakṡaṇam, 
niryāṇānvayalakṡaṇaṃ ceti | 
tatra pañcaskandhātmakānāṃ bhāvānāṃ yathāpratīti pratītyasamutpādastāvad 
hetupratyayasaṃgrhītatvāt saṃskrta ityucyate | eteṡāṃ sarveṡāṃ svabhāva: tārakā: iva 
draṡṭavya: | rātrau yathā tārakā avabhāsante, na tu divase, tathaiva saṃskrtā api 
avidyājñānāndhakāre sati pratibhāsante, jñānasūryāloke sati nāvabhāsante, ata: (te) 
tārakasvabhāvā iva draṡṭavyā: | pudgaladharmadrṡṭyabhiniveśātmakā: saṃskrtāstu 
mithyāpratītihetutvāt timiravajjñātavyā: |
vijñānalakṡaṇaṃ ca karmavartikaṃ trṡṇāsnehaṃ cāśritya prajvalanād dīpa iva
draṡṭavyam, evametannidarśanena saṃskrtasvabhāvalakṡaṇaṃ paridīpitam | māyopamayā
viṡayarasāsvādanalakṡaṇaṃ nirdiśyate, vitathāvabhāsamānatvāt | tatrādīnavānvayalakṡaṇaṃ 
saṃskrtasvabhāvaṃ dvividham – anityānvaya: du:khānvayaśca | avaśyāyopamayā 
anityatānvaya: pradarśyate, na ciraṃ sthitatvāt | bud-budopamayā tāvad 
@225
du:khatānvaya: pradarśyate, vedanā budbudopamā iti, yā kācid vedanā seha 
du:khamiti bhāṡitatvāt |
trividhai: du:khai: sarvā vedanā du:khā veditavyā | tatra du:khavedanā tāvad 
du:khadu:kham, tatsahitā ye saṃskārāste’pi tadanurūpatayā du:khameva; sukhāvedanā 
tāvad vipariṇāmadu:khena du:kham, tatsahitā ye dharmāste’pi tadanurūpatayā 
du:kham, na du:khā na sukhā vedanā, tatsahitāni vastūni ca saṃskāradu:kham, 
utpādabhaṅgalakṡaṇatvena tāni du:kham | {1. du:khāstridu:khatāyogādyathāyogamaśeṡata: |
manāpā amanāpāśca tadanye caiva sāsravā: ||6/3
tisro hi du:khatā du:khadu:khatā saṃskāradu:khatā vipariṇāmadu:khatā ca |
tābhiryathāyogamaśeṡata: sarve: sāsravā: saṃskārā du:khā: | tatra manāpā vipariṇāmadu:khatayā |
amanāpā du:khadu:khatayā | tebhyo’nye saṃskāradu:khatayā | -abhi. ko. bhā., pr. 329, 
jāyasavāla saṃskaraṇam, 1975 ; api ca draṡṭavyam- saddharma. sū., pr. 80 ; 
utpādasthitibhaṅgānāmanyat saṃskrtalakṡaṇam | uktaṃ hi- trīṇīmāni saṃskrtasya 
saṃskrtalakṡaṇāni | saṃskrtasya bhikṡava:, utpādo’pi prajñāyate, vyayo’pi 
sthityanyathātvamapi iti | -ma. śā. vr., 7/3, pr. 61, bau. bhā. pra. 1983 |} evaṃ sarvaṃ saṃskrtaṃ du:khānvitaṃ 
draṡṭavyam |
tatra niryāṇānvayalakṡaṇaṃ tāvat pudgaladharmaśūnyatānvayam, tadālambana-
nirvrtatvādbhagavatā khalu dvividhaṃniryāṇālambanamuktam | āryasamādhirājasūtre 
cāpyuktam :{2. samādhi sa 9/37}
nairātmyadharmān yadi pratyavekṡate
tān pratyavekṡya yadi bhāvayeta |
sa heturnirvāṇaphalasya prāptaye 
yo anyaheturna sa bhoti śāntaye ||
dvividhanairātmyasamprayuktā: sarvasaṃskrtā:, tathā hi- atīta-pratyutpanna- 
anāgatabhedena trividhā: saṃskrtā: | tatra ye tāvadatītāste smrtimātrāvasthitā ato
ni:svabhāvatvena, dharma-pudgalatayā śūnyā: ātmanā’nadhiṡṭhitatvāt, tataśca 
svapnaupamyena dvividhanairātmyānvayāste vyapadiṡṭā: | pratyutpannā vidyudaupamyena 
ekānekasvabhāvarahitā: agrāhyasvabhāvatvāditi tenānvitā vyapadiṡṭā: |
@226
anāgatāstāvadalabdhasvabhāvā:, abhraupamyena ākāśasamacitte tadbījadauṡṭhulyena 
janitatvāditi nairātmyadvayaṃ tāvaddeśitam | 
ato’nena khalu samagreṇātra bodhisattvai: sadā sarvasaṃskrtasvabhāvameva vicārya 
chanda-praṇidhānābhyāṃ sthātavyamiti paridīpitam | niryāṇānvayapradarśanena tāvad 
yogasamāpattiścittapragrahaśca nirdiṡṭa: | anena sampūrṇenasthānena gāmbhīryañca 
vyapadiṡṭam |
gāthāyāmasyāṃ tāvadidaṃ paridīpyate- saṃkleśamūlaṃ tāvad viparyāsa: | ata: 
saṃskrtasvabhāveṡvanekaśa: kenacid vicārayatā manasikurvatā apyevaṃ 
saṃskāraparijñānādyadā viparyāsābhāvāt na bhavati saṃkleśa: (tadā){1. kāma jānāmi te mūlaṃ saṃkalpāt kila jāyase |
na tvā saṃkalpayiṡyāmi tato me na bhaviṡyasi || -ma. śā. vr. 23/1 ; (ma. vagga, 
3/190)} kathaṃ (nāma)
yathāvadaśeṡavastusvabhāvaparibhāvako vidhūtāśeṡaviparyāsajālastathāgata: saṃkliṡṭo 
bhavet | ata eva samastasaṃskrtadoṡān avagacchan tathāgata:, padmamiva 
saṃsāradoṡāmbhasā’navaliptacitta:, pratijñātasamastajagatsamuddharaṇāśaya:, saphala-
kāritra:, mahākaruṇānvitacitta:, niravadhijagaddhitasukhasādhanābhiprāyeṇa saṃsāracakra-
saṃsaraṇaṃ yāvat pratiṡṭhito veditavya: | tathā coktam - 
kartuṃ loke sukhaṃ śāntau bhave cāpyanadhiṡṭhita: | iti 
sarvasattvānavalokituṃ bhūmāvasthīyata ityapyuktam |
traiyadhvikānāṃ jananī munīnāṃ khyātā yathāśakti mayā tato jagat |
vipulena puṇyena viyatsamena vidhūya cāndhyaṃ sugatatvamāpnuyāt ||
ācāryakamalaśīlena mādhyamikanayena viracitā vistrtā
āryavajracchedikāṭīkā parisamāptā | aṡṭamyāṃ śatābdyāṃ bhāratīyācārya- 
mañjuśrīmitreṇa bhoṭa-locāvā yeśe-demahābhāgena ca bhoṭabhāṡāyāmanūditā | 
viduṡāṃ vaśaṃvadena ācāryapemātenajinamahādayena bhoṭabhāṡāta: saṃskrtabhāṡāyāṃ 
punaruddhrtā sarvasattvahitasukhārtham iti | 
@417
pariśiṡṭāni 
prathamapariśiṡṭam 
akārādikrameṇa sahāyakagranthānukramaṇī 
##Toh:## 1395 amrtakaṇikānāma āryanāmasaṃgītiṭippaṇī, tibbatī saṃsthāna 
saṃskaraṇa |
##Toh:## 4299 amarakośa:, caukhambā saṃskrta saṃsthāna, vārāṇasī |
pāli aṃgutaranikāyo, nālandā saṃskaraṇa, bhikṡu jagadīśa kāśyapa |
##Toh:## 12 ārya-aṡṭasāhasrikā prajñāpāramitā, mithilā insaṭīṭyūṭa, 
1960, pī. ela. vaidya |
##Toh:## 317 arthaviniścayo nāma dharmaparyāya:, ke. pī. jāyasavāla risarca 
insaṭīṭyūṭa, paṭanā, 1971, ena. eca. samtānī |
##Toh:## 4365 arthaviniścayaṭīkā, ke. pī. jāyasavāla saṃskaraṇa, 
1971, sampādaka, ena. eca. samtānī |
##Toh:## 3786 abhisamayālaṃkāro nāma prajñāpāramitopadeśaśāstrakārikā, 
ti. saṃ. saṃskaraṇa, 1977, pro. rāmaśaṃkara tripāṭhī |
@418
##Toh:## 4019 abhidharmakośakārikā, ke. pī. jāyasavāla saṃskaraṇa,
1975, sampādaka, pro. prahlāda pradhāna |
##Toh:## 3791 aṡṭasāhasrikāprajñāpāramitāvyākhyābhisamayālaṃkārāloka:, mi. 
insaṭīṭyūṭa, sampādaka, 1960, pī. ela. vaidya |
##Toh:## 117 āryaratnakaraṇḍanāma mahāyānasūtram, tibbatī 'de-ge’ 
saṃskaraṇa |
##Toh:## 4301 kāvyādarśa:, kalakattā viśvavidyālaya saṃskaraṇa, 1939,
anukūlacandra banarjī |
##Toh:## 44 gaṇḍavyūhasūtram, mithilā insaṭīṭyūṭa, 1960, vaidya |
##Toh:## 1119 niraupamyastava:, nepāla saṃskaraṇa |
##Toh:## 4266 tattvasaṃgraha:, bauddha bhāratī vārāṇasī, 1982, svāmī
dvārikādāsa śāstrī |
##Toh:## 4267 tattvasaṃgrahapañjikā, bauddha bhāratī vārāṇasī, 1982, svāmī
dvārikādāsa śāstrī |
##Toh:## 5070 triśatikāprajñāpāramitākārikāsaptati:, tibbatī saṃsthāna 
saṃskaraṇa, 1978, pro. ela. ema. jośī |
@419
##Toh:## 4064 triṃśikāvijñaptimātratāsiddhi:, saṃ. vi. saṃskaraṇa, 1972, 
śrī thubatena chogaḍuba evaṃ paṃ. rāmaśaṃkara tripāṭhī |
##Toh:## 238 dharmasaṃgītināma mahāyānasūtram, tibbatī ‘de-ge’ saṃskaraṇa |
dharmasaṃgraha: (mahāyānasūtrasaṃgraha:), mithilā insaṭīṭyūṭa, 
1961, pī. ela. vaidya |
##Toh:## 4212 nyāyabindunāma prakaraṇam, caukhambā saṃskrta saṃsthāna, 
vārāṇasī, 1982, sampādaka, candraśekhara śāstrī |
##Toh:## 3804 prajñāpāramitāpiṇḍārtha:, mi. insaṭīṭyūṭa, 1960, vaidya |
##Toh:## 4210 pramāṇavārtikakārikā, bauddha bhāratī vārāṇasī, 1968, svāmī 
dvārikādāsa śāstrī |
##Toh:## 3871 bodhisattvacaryāvatāra:, mi. insaṭīṭyūṭa, 1960, vaidya |
##Toh:## 3872 bodhisattvacaryāvatārapañjikā, mi. insaṭīṭyūṭa, 1960, vaidya |
##Toh:## 3915-17 bhāvanākrama:, ti. saṃ. saṃskaraṇa, 1985, 
ācārya jñalachena namaḍola |
##Toh:## 3884 madhyamakālaṃkārakārikā, tibbatī ‘de-ge’ saṃskaraṇa |
pāli majjhimanikāyo, nālandā saṃskaraṇa, vihāra, sampādaka,
bhikṡu jagadīśa kāśyapa |
##Toh:## 4021 madhyāntavibhāgakārikā, ke. pī. jāyasavāla risarca 
insaṭīṭyūṭa 1967, paṭanā. ḍā.c^ nathamala ṭāṭiyā |
@420
##Toh:## 4032 madhyāntavibhāgabhāṡyam, ke. pī. jāyasavāla risarca
insaṭīṭyūṭa, 1967, paṭanā, ḍā.c^ nathamala ṭāṭiyā |
##Toh:## 3824 madhyamakaśāstrakārikā, bauddha bhāratī vārāṇasī, 1983 |
##Toh:## 3860 madhyamakaśāstravrtti:, bauddha bhāratī vārāṇasī, 1983 |
##Toh:## mahāyānasūtrasaṃgraha:, mithilī insaṭīṭyūṭa, 1961, sampādaka,
pī. ela. vaidya |
##Toh:## 231 āryaratnamegho nāma mahāyānasūtram, tibbatī 'de-ge’ 
saṃskaraṇa |
##Toh:## 4158 rājaparikathāratnamālā, tibbatī saṃsthāna saṃskaraṇa, 
sampādaka, ācārya ṅavaṅ samatena |
##Toh:## 107 āryalaṃkāvatāranāma mahāyānasūtram, mithilā insaṭīṭyūṭa,
1963, pī. ela. vaidya |
##Toh:## 3817 vajracchedikāprajñāpāramitāṭīkā, tibbatī saṃsthāna saṃskaraṇa, 
punaruddhāra, 1994, ācārya pemā tenajina |
##Toh:## 16 vajracchedikāprajñāpāramitāsūtram, tibbatī saṃsthāna saṃskaraṇa,
1978, pro. ela. ema. jośī |
@421
pāli viśuddhimaggo, mahābodhisabhā saṃskaraṇam, 1957, sampādaka,
bhikṡu dharmarakṡita |
##Toh:## vijñaptimātratāsiddhiprakaraṇadvayam, saṃ. vi. saṃskaraṇa, 1972, 
śrī thubatena chogaḍuba evaṃ pro. rāmaśaṃkara tripāṭhī | 
##Toh:## 3825 vyākhyāyukti:, tibbatī ‘de-ge' saṃskaraṇa |
##Toh:## 3940 śikṡāsamuccaya:, mithilā insaṭīṭyūṭ, 1960, sampādaka, 
pī. ela. vaidya |
##Toh:## 210 āryaśālistambanāma mahāyānasūtram, mi. insaṭīṭyūṭa,
1961, pī. ela. vaidya |
##Toh:## 113 saddharmapuṇḍarīkanāma mahāyānasūtram, mi. insaṭīṭyūṭa, 
1960, pī. ela. vaidya |
##Toh:## 127 āryasamādhirājanāma mahāyānasūtram, mi. insaṭīṭyūṭa, 
1961. pī. ela. vaidya |
##Toh:## 4020 mahāyānasūtrālaṃkāranāma kārikā, mi. insaṭīṭyūṭa, 1970, 
sampādaka, pī: ela. vaidya |
##Toh:## 207 hastikakṡyanāma mahāyānasūtram, tibbatī 'de-ge’ saṃskaraṇa 
@422
dvitīyapariśiṡṭam
akārādikrameṇa granthāgatagadya-padyoddharaṇānāmanukramaṇī 
anutpādadharma: satataṃ tathāgata: … 187-188
ātmā ātmeti bhikṡavo ! bālo’śrutavān … 211
ātmani sati parasaṃjñā sva-paravibhāgāt … 169
aiśvaryasya samagrasya rūpasya … 99
kartuṃ loke sukham … 226
tathāgatastu kṡutpipāsāvarjita: mūtrapurīṡavirahito...103
tāyāt tattvasthirāśeṡaviśeṡa … 173
duṡkarāduṡkarāṃ veti kalpanāṃ … 113
na cakṡu pramāṇaṃ na śrotraghrāṇaṃ … 213
na cātmadrṡṭi: svayātmalakṡaṇā … 117
na tattvasya bhāvāditaro’rtha: … 139
na rūpe naiva netre ca tayormadhye’pi … 220
nāpaneyamata: kiñcit prakṡeptavyaṃ … 210
nairātmyadharmān yadi pratyavekṡate … 225
parokṡopeyatadhetostadākhyānaṃ...172
buddhānāṃ rūpikāyo hi puṇyaṃ sambhrtya … 145
buddhyā vivecyamānānāṃ svabhāvo … 126
bhadanta subhūte, kolopamaṃ dharmaparyāyamājānadbhirdharmā … 137
bhāvā jāyanti saṃvrtyā … 214
yathā hi darpaṇe rūpamekatvānyatva … 126
yathā yathārthāścintyante ...125
yathaiva ārdraṃ kadalīyaskandhaṃ … 126
yasmādime indriya apramāṇā … 214
yena yena hi nāmnā vai yo yo … 199
@423
yo ānanda ! dharmo’nutpanna:, aniruddha: … 139
vastusvabhāvacintāyāṃ yathā na … 126
sadasatorutpattivirahitatvānmahāmate … 214
sva eva yadā nāsti paro hetu: … 214
@424
[OTHER LANGUAGE] 
@425
trtīyapariśiṡṭam 
akārādikrameṇa granthaprayuktaviśiṡṭasaṃskrta-bhoṭaśabdānukramaṇī 
akrtābhyāgama:
akṡaṇotpannebhya: 
agrayānam 
agrāhya:
acintyam
aṇu:
aṇḍajā:
atīta-pratyutpanna-anāgatabhedena
atulyam 
atyantaparokṡārtha:
arthakriyāsāmarthyarahitatvāt 
advaitasvabhāvatāyā:
adhigamadharmakāya:
adhimukticaryābhūmi:
adhimuktisamutpādāya 
adhyāropānta:
ananumeyatvāt 
anabhilāpyā:
anavamardanīyatvāt 
anāgāmina:
@426
anāthapiṇḍadasyārāme 
anityānvaya:
anuttarajñānapariśuddhisampad 
anuttaradrṡṭipariśuddhisampad 
anuttarapadam 
anuttarā samyaksaṃbodhi:
anutpattikadharmakṡānti:
anutpannadharmatā 
anutpannāryamārga:
anutpādadharma:
anekabuddhaśatasahasra:
anaikāntikatvam
antadvayaparihāra:
anyākāra:
apakāramarṡaṇakṡānti:
aparimāṇam 
aparimitapuṇyajñānasambharaṇāt
aparimitavineyānām
apavādānta: 
@427
apratiṡṭhitanirvāṇam 
apratiṡṭhitanirvāṇadhātau 
aprameyam 
abhayadānena 
abhisamayakāle’hamiti vikalpaviyoga:
abhisambuddha:
abhisambodhi:
abhraupamyena 
amāpyam
araṇā:
arhan 
avaropitakuśalamūlā:
avavādaparyeṡaṇam 
avaśyāyopamayā 
avāṅmukha-aśuci-sacchidrabhāṇḍānām 
avikale hetau 
avicāraramaṇīyatayā 
avidyājñānāndhakāre 
avinivartanāya 
avyākrta:
aśītiranuvyañjanāni 
aśruṇi prāmuñcat 
@428
asamāhitāvasthāyām
asurendro rāhu:
asaṃkleśena prasthiti:
asaṃkhyeyam 
asaṃkhyeyakalpa: 
asaṃviditatvāt 
asaṃskrtaprabhāvitā:
ahetuvādī 
ātmagrāha:
ātmaparigraha:
ātmaprāmāṇyapratipādanāt
ātmabhāva:
ātmasaṃjñā 
ātmā ātmeti 
ātmādidrṡṭikai:
ādito’nutpannatvāt 
ādīnavānvayalakṡaṇam
ādhārādheyalakṡaṇam 
āmiṡadānena 
āryapudgalā:
āryasatyam 
āryasubhūti:
@429
āvaraṇadvayaprahāṇam 
āvrtānāvrtayo:
āśrama:
īryāpathena prasthiti:
utkhātamūlāni 
uttamāṃ samādhim 
ucchedavādināmiva 
upacitahetu:
upadeśa:
upavasatām 
upālambhāvakāśa: 
upetakāya:
upodghāta:
ekānekasvabhāvaśūnyā 
evaṃvidhadharmaratnaśravaṇam durlabham 
aiśvaryasya 
kathaṃ cittaṃ pragrahītavyam 
kathaṃ pratipattavyam 
kathaṃ sthātavyam 
kapilaparikalpitasya 
karanakhāmrtena 
@430
karttā bhoktā smartā 
karmaphalam 
karmavartikam 
karmāvaraṇam 
kaliṅgarājā 
kalyāṇamitreṡu 
kāmadhātau 
kāyacittapariśrāntau 
kāyasampad
kāryakāraṇabhāvamātreṇa 
kāryakāraṇalakṡaṇam 
kāryakāraṇasambandha:
kāraṇaśakte: pratiniyatatvāt 
kāraṇe’vikale 
kucodyam
kudrṡṭijāle 
kuśalairdharmai: 
krtavipraṇāśa:
kolopama:
kausīdyam 
kramotpattyā 
kriyātantram 
kleśa:
kṡutpipāsāvarjita:
kṡetrapariśuddhisampad 
@431
kṡetraviśuddhipraṇidhānam 
kṡetravyūhā:
gaganāravindavat 
gaṅgānadīvālukāsamān 
gaṇakai:
gambhīreṡvartheṡvavatāraṇāya 
gāmbhīryam 
guṇavanta:
gotrasamparigrahajñānam 
govalīvardanyāyena 
gosadrśo gavaya:
grāhyo grāhako vā 
ghoṡeṇa cānvayu:
cakrāṅkahastapādatādīni 
cakṡuṡmān 
caturdīpādīnām 
caturbhirīryāpathai:
caturāryasatyalakṡaṇam 
cittacaittādi
cittadhārā cittadhārā 
cittasampad
cittotpāda:
cintāmayī prajñā 
cīvara-piṇḍapātādibhi:
@432
cīvaramādāya 
caitya:
caityabhūta:
codakaṃ prati samādhānam 
chatradhvajapatākādibhi:
chanda-praṇidhānābhyām 
jagaddhitasukhasādhanā 
jinai:
jīvasaṃjñā 
jetavane 
jaiminyādīnām 
jñānakāya:
jñānagocara:
jñānajñeyātmaka:
jñānapariśuddha:
jñānasūryāloke 
jñānahetuka:
jñāpakahetau 
tadbījadauṡṭhulyam 
tathāgata:
tathāgatānubhāva:
tathāgatapūjāsatkāra:
@433
tathāvādī 
tathyasaṃvrtisvabhāvam 
tadyathāpi nāma 
tanūkaraṇopāya:
tarkasāmyāt 
tāmravarṇanakhādīni 
tārakā:
timiravat 
tribhirasaṃkhyeyakalpai:
trisāhasramahāsāhasra:
trṡṇāśikhara:
trṡṇāsneha:
tairthikakuñjaravrndānām 
tairthika:
traikālikaṃ cittam 
traiyadhvikasarvabuddhaprasūm 
daśacaritāni 
daśabhi: pāramitābhi:
dānapāramitā 
dīpaṃkara:
du:khadu:kham 
du:khādhivāsanam 
du:khādhivāsanakṡānti:
@434
du:khānvaya:
du:khasatyam 
du:khotpādahetutvād 
duravagāha:
durlabhapadam 
duṡkarakrtyavidhānam 
drṡṭa eva dharme 
drṡṭāntasyāpi 
deya-dāyaka-pratigrāhaka:
devadatta:
devaputra:
devādibhi: satkāra:
deśanā’saṃkleśa:
daurmanasyam 
daurmanasyalakṡaṇam 
dharmakāya: 
dharmakāyaparigrahaṇam
dharmakāyāptikāmatā 
dharmacakrapravartanākāle 
dharmadānena 
dharmadhātu:
dharmanidhyānakṡānti:
@435
dharmanairātmyakṡānti:
dharmanairātmyānadhigamād
dharmaparyāyam 
dharmavegena 
dharmavrṡṭi: 
dharmasaṃgītau
dharmasaṃjñā 
dharmastutivaiśiṡṭyam
dharmāyatanam 
dhūtaguṇeṡvavatāraṇāya 
dhyānarasāsvādavirati:
na rūpapratiṡṭhitam 
na vitathavādī 
nātinamraṃ nātistabdham
nikhilakleśajāla:
nidānam 
niravayavānāmamūrtānām 
nirākāreṇa
nirābhāsakaraṇopāya:
niryāṇānvayalakṡaṇam 
nirvāṇakāya: 
nirvāṇapatha:
@436
nirvāṇamahānagaram 
nirvedhabhāgīya: 
nivāsya 
niṡyandādiphalāni
nairātmyadvayamārgeṇa 
nairātmyavādinām 
naiva saṃjñino nāsaṃjñino vā 
nyagrodhavrkṡam 
pañcakaṡāyāṇāmādhikyād
pañcajātiśatāni
pañcaśatavarṡāṇi sthāsyatīti 
padānāmanusandhi:
paramapramodasañjananāya
paramavicakṡaṇairbauddhairiti 
paramāṇava:
paramāṇusañcaya: 
paramārthasatyagrāhaka:
parasparaparihārasthitalakṡaṇatvāt 
paramārthasampad 
parinirvāṇapradarśanam 
paribhāṡaṇabhaṇḍanādi 
paribhūtā: 
paribhogavaikalyadu:kham 
@437
parvataśikhara:
paścādbhaktam 
paścimāyā pañcaśatyām 
pāpakarma 
pāpapariśodhanam 
pāramitāyoga:
piṇḍakāla:
piṇḍagrāha: 
piṇḍaparikarma 
piṇḍārtha:
puṇyaparigraha:
puṇyaskandha:
puṇyahetuka:
pudgalanairātmyam 
pudgalanairātmyakṡānti:
pudgalasaṃjñā 
pūjanīya:
pūrvāparordhvādhodigbhāgabhedena 
pūrvāhṇakālasamaye 
prthagjanai:
prthivīpradeśe 
prthivīraja: 
paurvajanmikāni 
paurvāparyāvasthiterayuktatvāt 
@438
prajñapta evāsane 
prajñācakṡu:
prajñāpāramitā 
prajñāpāramitākāyam 
prajñāvanta:
praṇidhāya
praṇidhi-prasthānacittābhyām
praṇītaphale 
pratipattilakṡaṇam 
prattipattyarcayā 
pratiśrutkādivat 
pratītyasamutpādavādiṡu
pratyaṅgāni 
pratyakṡamanumānam 
pratyātmavedanīyatvena 
pradakṡaṇīya:
prabhātāyām 
prabhāvitatvāt 
pravacanadharmakāya:
pravrajitānām 
prasthitipariśuddhi:
prekṡāvān
bandhamokṡau
@439
bādhakapramāṇam 
bālaprthagjanā: 
bālabuddhaya:
bālo’śrutavān 
bāhyaśāstreṡu vyapagatarāgatā 
bāhyārtha:
buddhakṡetram 
buddhadharmā:
buddhabhūmiparyeṡaṇam 
buddhabhūmim 
budbudopamayā 
buddhā bhagavanta:
buddhotpāda:
buddhotpādārāgaṇatā 
buddhavaṃśānupaccheda:
bodhibhārodvahanam 
bodhisattvakṡetram 
bodhisattvayānasaṃprasthitena 
bodhisattvābhisamaya:
bhagavata: siṃhanāda:
@440
bhadanta subhūte 
bhavāgrajā:
bhāgyavanta:
bhāvanāphalam
bhāvanāmayī prajñā 
bhāvanāviśeṡalābhe’nabhimāna:
bhūtakoṭi:
bhūtadarśī 
bhūtavādī 
bhūtasaṃjñā 
madhyamamārgam 
manomayakāya:
mayārāgitā 
marīcikāsu udakopalambhavat 
maṡiṃ kuryāt 
mastuluṅgalākṡādi
mahatābhikṡusaṃghena 
mahākaruṇānvitacitta: 
mahākāya:
mahākāruṇika:
mahādharmārthaprajñapti:
mahāyānam 
@441
mahāvavādārthaprajñapti:
mahāsattvā:
mahaujaskā yakṡādaya:
māyānirmitabuddha:
māyopamayā
mithyāprahāṇaprasrtā:
mūtrapurīṡavirahita: 
mrtyu: 
mohaja:
yajñadatta:
yathā yathārthāścintyante 
yugapad 
yogasamāpattyā 
yogijñānam 
yonibhedena 
rājāpi cakravartī 
rūpakāyāptikāmatā 
rūpagrāhaka: 
rūpiṇāmarūpiṇām 
rūpeṇa cādrākṡu: 
lakṡaṇasampadā 
lakṡaṇānuvyañjanairalaṅkrta: 
@442
lajjāsthānam 
lābhasatkārādisvārthārthitayā 
lokadhātu: 
laukikalokottara:
lauhaśalākāvat 
vajravaddurbhedyāni 
vajrākārasādrśyena 
vadhabandhanādibhi:
vandanīya:
vandhyāputra:
vastupratiṡṭhitena 
vāksampad 
vācanam 
vikalpanirākaraṇārtham 
vikālabhojanam 
vikṡepanigraha:
vicikitsā’bhāvāt 
vijñānakṡaṇānām 
vitathamārgagrāhaka:
vitathābhiniveśa:
vidyudaupamyena 
vindhya:
viparītagrāhakalakṡaṇam 
@443
vipariṇāmadu:khena du:kham 
viparyāsajāla:
viprasthitānām 
vimuktyupadeśakāle 
viśiṡṭagatim 
viśiṡṭapuṇyasañcaya:
viśiṡṭeṡṭaphalāni 
viśuddhalaukikajñānam 
viṡayarasāsvādanalakṡaṇam 
vīradatta:
vīrya-dhyānaprajñāpāramitā 
vaibhāṡikai:
vyācikhyāsu 
vyāpādasaṃjñā 
śatatamīmapi kalāṃ nopaiti 
śatasāhasrikā prajñāpāramitā 
śabdābhiniveśamātram 
śaśaviṡāṇam 
śāśvatocchedāntam 
śikṡātrayapratipattisamanvitā:
@444
śilāputrakasya śarīravat 
śīlakṡāntipāramite 
śīlavanta:
śuddhādhyāśayabhūmim 
śubho vā aśubho vā 
śaikṡāśaikṡajñānam 
śravastestannāmakarṡe:
śrāvaka-pratyekabuddha:
śrāvastī
śrutamayī prajñā
śreṡṭhayānasamprasthitānām 
saṃkleśavyavadānabhāvena 
saṃkleśavyavadāne 
saṃgītikārai:
saṃyogalakṡaṇa:
saṃvrtisatyagrāhakam 
saṃvrtita:
saṃśayopaccheda:
saṃsāradu:kham 
saṃsārārṇavottaraṇāya
@445
saṃsārādoṡāmbhasā 
saṃsārāsaṃkleśa:
saṃsāre nirvāṇe cāpratiṡṭhitam 
saṃskāradu:kham 
saṃskrtalakṡaṇāni 
sakrdāgāmina: 
satyavādī 
sattvaparipāka:
sattvaparipākārtham 
sattvapratikūlapravrttidu:kham 
sattvabhājanaloka:
sattvasaṃjñā 
saddharmavipralopakāle 
saddharmotthānakāle 
saddharmasya cirasthityai 
saptadravyātmakatvāt 
saptaratnāni 
samatājñānam 
samanantarapratyaya:
samānāsamānakālayo:
samāhitena īryāpathena 
@446
samyaksaṃbuddha:
samyagjñānasya phalam 
sarajaskapādābhyām 
sarvajña:
sarvajñapadalābha:
sarvatragodārākṡayatvai:
sarvatrāpratihatajñānena 
sarvasaṃjñāpagatā:
sarvasattvānāmarthāya 
sarvākārajñeyagrāhakam 
sahakārikāraṇamapekṡya 
sākāreṇa 
sādhakapramāṇābhāvād 
sādhyavikalatvam 
sārdhamardhatrayodaśabhi: śatai: 
siddhasādhanam 
sthite: sthāturabhinnatvāt
sītāharaṇam
sugata:
sunaṡṭajvaravat 
supūrṇaghaṭavat 
sumeruparimāṇa: 
@447
surūpavat 
sūkṡmakleśajñeyāvaraṇāni 
srota āpanna:
skandha: 
strī vā puruṡo vā 
sthavira:
sthānasthottaptapūrṇatvena 
smrtyupasthānam 
svapnaupamyena 
svabhāvalakṡaṇam 
svayamabhyupagamya 
svayambhūsarvajñajñānam
svasāmānyalakṡaṇagrahaṇam 
svārthasampad 
svādhyāya:
himavatā 
hīnaphalārthitā 
hīnādhimuktikai:
hīnālambanamanasikārabhāvanā 
hetupratyayasaṃgrhītatvāt 
heyopādeyatattvam 
@448
caturthapariśiṡṭam 
ācāryakamalaśīlakrtānāṃ granthānāmanukramaṇī 
##Toh: 2321 Sde bstan Rgyud “Shi”## bodhicaryāpradīpa:
##Toh: 2322 Sde bstan Rgyud “Shi”## yogapathapradīpa:
##Toh: 2323 Sde bstan Rgyud “Shi”## cittaguhyapradīpa:
##Toh: 2324 Sde bstan Rgyud “Shi”## maṇḍalavidhi:
##Toh: 2325 Sde bstan Rgyud “Shi”## mahāmudrātattvānakṡaropadeśa:
##Toh: 2326 Sde bstan Rgyud “Shi”## prajñāpāramitāsādhanā
##Toh: 2327 Sde bstan Rgyud “Shi”## mahābhaṭṭārikāryatārāsādhanā
##Toh: 2328 Sde bstan Rgyud “Shi”## vajravārāhīsādhanā
##Toh: 2329 Sde bstan Rgyud “Shi”## mañjuśrīkrodhasādhanā
##Toh: 3815 Sde bstan Ser phyin “Ma”## āryasaptaśatikāprajñāpāramitāṭīkā
@449
##Toh: 3817 Sde bstan Ser phyin “Ma”## āryaprajñāpāramitāvajracchedikāṭīkā 
##Toh: 3886 Sde bstan Ser phyin “Sa”## madhyamakālaṃkārapañjikā
##Toh: 3887 Sde bstan Ser phyin “Sa”## madhyamakāloka: 
##Toh: 3888 Sde bstan Ser phyin “Sa”## tattvāloko nāma prakaraṇam
##Toh: 3889 Sde bstan Ser phyin “Sa”## sarvadharmani:svabhāvatāsiddhi:
##Toh: 3913 Sde bstan dBuma “Ki”## bodhicittabhāvanā 
##Toh: 3915-17 Sde bstan dBuma “Ki”## bhāvanākrama:
##Toh: 3918 Sde bstan dBuma “Ki”## bhāvanāyogāvatāra:
##Toh: 4000 Sde bstan Mdo hgrel “Ji”## ārya-avikalpapraveśadhāraṇīṭīkā 
##Toh: 4001 Sde bstan Mdo hgrel “Ji”## āryaśālistambakaṭīkā 
##Toh: 4128 Sde bstan hdul-ba “Su”## śramaṇapañcāśatkārikāpadābhismaraṇam
##Toh: 4193 Sde bstan Sprin-yig “Ne”## brāhmaṇīdakṡiṇāmbāyai du:khaviśeṡanirdeśa:
@450
##Toh: 4195 Sde bstan Sprin-yig “Ne”## śraddhotpādapradīpa:
##Toh: 4232 Sde bstan Tshad-ma “We”## nyāyabindupūrvapakṡasaṃkṡepa:
##Toh: 4267 Sde bstan Tshad-ma “Ze”## tattvasaṃgrahapañjikā
##Toh: 4393 Sde bstan sNa-tshogs “No” ācāryakamalaśīlapraṇidhānadvayavidhā





