@153
[karmavibhaṅgopadeśa]
śaṅkhakṡīramrṇālakundakumudaprasmerahāraprabhai:
suvarṇāgurudhupadurdinatalaiś cañcatpatākādharai:
ślāghyair dhātuvarair vanandharanibhair [bhūr yasya] sambhūṡitā
taṃ vande suranāgayakṡamukuṭāvyāghrṡṭapādam munim.
jayatu saddharma. ity āha bhikṡā śrutasomā.
asti karmālpāyu:saṃvartanīyam. asti karmālpāyu:saṃvartanīyam
iti karmagatir yathānyāyaṃ vistareṇa vibhaktā. daśānuśaṃsā: pravra-
jyāraṇyakatve bhaikṡyacaryāyām. daśa vaiśāradyānīti. sarve kāma-
guṇā yathānyāyaṃ yuktā:. daśānuśaṃśās tathāgatacaityāñjalikarma-
gandhapuṡpacchattrāṇam. kathaṃ daśānuśaṃsā: nanu bhagavatā
sūtram uktam ekottarike. yāvanto bhikṡava: satvā apadā vā dvipadā vā 
catuṡpadā vā bahupadā vā tathāgatas teṡām satvānām agrata ākhyā-
yate. yadidam arhan samyaksambuddha iti vistara:. gāthā coktā.
evam acintiyo buddho buddhadharmo' py acintiya:
yadi dharmo nv acintyo buddho 'py acintyo
acintyaprasannasya vipāko ’pi acintiya:.
@154
kathaṃ daśa guṇā: puṡpacchattrādīnām. ucyate. evam etad yathā
sūtram uktam. tathaiva tan nānyathā ye buddhe śraddadhanti. dharma 
cāpi saṃghe ca pratipannā: teṡām acintyaprasannasya vipāko 
’py acintya:. ye tu mithyādarśanopahatacittā:. yathā. buddhasya
parinirvrtasya stūpe dattasya phalaṃ kuta:. yasmān nāsti pratigrāha
iti teṡāṃ viparītadrṡṭīnām bhagavān āha. daśeme guṇāś chattrādi-
nām. anenāpi tāvat sukhena puṇyāni kurvantu tat teṡām bhaviṡyati
dirgharātraṃ hitāya sukhāya. api ca sarve ’pi guṇā eteṡv evāntargatā
ucyante. katham punar bhagavati krta: prasādo ’cintya iti. ucyate.
yathātraiva karmavibhaṅga uktam evam anyeṡu sūtrānteṡu. api tu 
mandabuddhīnām arthāya punaruktaṃ kriyate. yathā karṇesuma-
na:prabhrtīnāṃ sthavirāṇām 
ekapuṡpapradānena aśītikalpakoṭaya:.
idaṃ (saddharma)aśraddhānīyam. evam acintyo vipāka:. tathāśoka-
prabhrtīnāṃ pāṃśudānena cakravartirājyaṃ śrotāpattiphalaṃ [ca]
idam acintyam aśraddheyaṃ ca. tathā cāniruddhaprabhrtīnāṃ caika-
piṇḍapātapradānena cakravartirājyaṃ sapta devarājyāni paścime ca 
bhave ’rhatvaṃ ca prāptam evamādīni ca bahūni vaktavyāni. api ca. 
@155
ekenācintanīyena sarvam ākrāmyati. yathoktam bhagavatābhidharme 
bālakāṇḍasūtre. ekacittaprasādasya vipāko varṇita:. yadi ānanda
saṃsāre saṃsarata: ekacittaprasādasya vipākena saptakrtva: parinir-
mitavaśavartiṡu devaputro rājyaṃ kārayati saptakrtvo nirmāṇaratiṡu.
saptakrtva: sukhiteṡu. saptakrtvo yāmeṡu deveṡu devaputro bhūtvā
rājyaṃ kārayati ṡaṭtriṃśad indrarājyāni kārayati dvāsaptati mahārā-
jikeṡu deveṡu rājyaṃ kārayati cakravartirājyānāṃ koṭikoṭīnāṃ rājyāni
kārayati. yadi na rājyaṃ tata idam ekacittaprasādasya phalam. api ca 
sarvaśrāvakabuddhenāpi bhūyate. yathā dipaṇkareṇa buddhena dīpa-
mālāyā: pradānena buddhatvam prāptam. idam apy aśraddhānām
aśraddhānīyam. evaṃrūpāṇi karmāṇi. yāni loke na praśraddadhati.
teṡām aśraddhānāṃ hīnādhimuktikānām bhagavān āha. daśeme guṇāś
caityavandanāyāś ca vistara:. guṇapūrṇānāṃ tu buddhamāhātmyaṃ 
na kevalam agratāsūtra uktaṃ ca yathā brāhmaṇasūtre. agro 'haṃ
hi brāhmaṇa śreṡṭho loke. iti sūtraṃ yojyam. yathā ca bhagavān 
koṭusya maharṡe: śelasya ca tāpasasya vinayārtham āśramaṃ gata:
tābhyāṃ ca bhaktena nimantrita:. tābhyāṃ ca bhagavān jñātvedam
udānam udānitavān.
@156
agnihotramukhā vedā gāyatrī chandasām mukham
rājā mukham manuṡyāṇāṃ nadīnāṃ sāgaro mukham
nakṡatrāṇām mukhaṃ candra ādiyas tapatām mukham
puṇyam ākāṇkṡamāṇānāṃ sambuddho yatatām mukham.
etad darśayati bhagavān. yathā sarveṡāṃ yajñānāṃ jāyamānānām
agnihotram mukham. vedānāṃ gāyatrī mukham. sarveṡām puruṡā-
ṇāṃ rājā mukham. nadīnāṃ sāgara: śreṡṭha:. nakṡatrāṇāṃ can-
dramā agraya: tapatām āditya: pradhāna:. sāhasrāṇāṃ lokadhātū-
nām avabhāsayati. evaṃ yaś cintayati. asminn ekapuruṡe dattam
mahāphalam iti bhagavān āha. sambuddho dākṡiṇeyāṇām agrya iti.
anenāpi kāraṇena bhagavān agrya:. etat sūtram apy āgame brāhma-
ṇanipāte vistareṇa pratyavagantavyam. yathā ca bhagavataitadagre
dakṡiṇāvibhaṇge sūtra uktam. etad agram ānanda pratipudgalikānāṃ
dakṡiṇānāṃ yad idaṃ tathāgato 'rhan samyaksambuddha:. evam
agryatā bhagavato vaktavyā. yathā ca mahāsamājīye parinirvāṇādi-
@157
sūtreṡu dvādaśayojaniko devānāṃ saṃnipāta:. yathā mahāprātihārye
’kaniṡṭhikādibhir devai: pūjita: mahāprātihāryaṃ ca drṡṭvāne-
kāni tīrthakaraśatāni pravrajitāni. yathā ca tāpasā uruvilvākaśyapa-
prabhrtaya: pravrajitā:. parivrājakāś ca śāriputramaudgalyāya-
naprabhrtaya: pravrajitā: brāhmaṇāś ca brahmāyu(pūraśāyino)
vaśiṡṭhabhāradvājaprabhrtayo ’bhiprasannās tathā rājāna: prasena-
jidbimbasāraprabhrtaya: grhapataya: anāthapiṇḍadaghoṡilaprabhrt-
aya:. evaṃ devānāṃ ye ’gryā manuṡyāṇāṃ ca te ’bhiprasannā
bhagavati. anenāpi kāraṇena bhagavān agrya:. api ca. yathaikotta-
rikāgratāsūtra uktam. agradharmasamanvāgato devabhūtamanuṡyā-
grya: prāpta: pramodita:. etad uktam bhavati. nirvāṇagāmī dharmo
’dhigata:. tena kāraṇenāgrya:. kiṃ kāraṇam pūrvam api bodhisatva-
bhūtam devā upasaṃkrāntā:. yathā govindasūtre śatavarge ca tāpasa-
sūtra indra upasaṃkrānta:. nanu tadāgradharmasamanvāgata: sāmpra
taṃ nirvāṇagāmi mārgo’dhigata:. tenāgrya:. evamapi deśitā dharmā:.
kecid āhu:. buddha: parinirvrto mokṡam prāpta:. tasya yat stūpe
dattam pratimāyāṃ vā dhūpapuṡpādikaṃ ka: pratigrhṇāti. yadā
buddha: parinirvrta evocyate. aśraddhaitadvākyam purato vā pāpa-
taraṃ yeṡāṃ buddhaśāsanasiddhānto na vidita:. ya eṡa dharmo bha-
gavatā deśita: etad bhagavata: śarīraṃ sa cādya tiṡṭhati. tasminn
antarhite buddha: parinirvrto bhaviṡyati. yāvad dharmas tiṡṭhati
tāvad buddho na parinirvāpayati. kiṃ kāraṇaṃ (hi). dharmaśarīraṃ
bhagavata: śarīram pāramārthikam. tena dharmeṇa yadā deśitena
srotāpattiphalam prāpsyate. sakrdāgāmiphalam. anāgāmiphalaṃ cār-
hatvaṃ [ca] etadarthaṃ cāsmākam pravrajyā phalaprāptinimittam.
buddhas tiṡṭhati. phalāni prāpsyante na parinirvrta:. tatrāyaṃ doṡa:
syād. asmākaṃ tv adyāpi phalāni prāpyante. ārabdhaviryāṇām na
kiṃcid duṡkaram. buddhe tiṡṭhamāne kartavyam etat sarvaṃ 
@158
kriyate. anenāpi kāraṇena jñeyaṃ dharmaśarīras tathāgata iti. yathā 
mahāparinirvāṇasūtre uktam. syād evam. ānanda yuṡmākam pari-
nirvrto bhagavān. adyādagre nāsti śāsteti. naitad evaṃ draṡṭavyam.
adyāgre va ānanda sūtrānta: śāstā. evam bhagavatā sūtrābhidhar-
mavinayā dattā:. adyādagre caiṡa buddha:. etad darśayati bhagavān.
tathā na kiṃcin mātāpitrsambhavena śarīreṇa kāryaṃ kriyate. etad 
darśayati. yadāhaṃ grha āvāsavasita:. na tadā mayā kaścid dharmo 
’bhisambuddha:. tasmān na mātāpitrsambhavaṃ śarīraṃ buddha:.
yadā tv aham ekonatriṃśadvarṡād grhān nirgato ye du:khena’dharmam 
icchanti ted uṡkaracaryayā vismāpitā:. na ca me kaścid du:khena 
dharmo ’dhigata:. yathā romaharṡaṇīya sūtra uktā tathā pratyava-
gantavyā. ṡaḍvarṡāṇi duṡkaraṃ krtaṃ na ca tena kaścid dharmo
’dhigata:. paścān mayā bhojanam bhuktaṃ śarīrabalaṃ ca prāpya
vaiśākhamāsapūrṇapañcadaśyām bodhimūle niṡaṇṇenānuttarā samyak-
sambodhi: prāptā. vārāṇasyāṃ gatvā dharmacakram pravartitam.
tena dharmeṇa phalādhigama: kriyate. sa cā...ti. anenāpi kāraṇena
dharmakāyās tathāgatā: yathā vinaye pāṭha:. bhagavantam
bhagavato mātrṡvasāha. jīvantu bhavanta:. bhaga...yat tu bhaga-
vatoktam. na te ’ham gautami pureva vaktavya:. sāha. atha katham
bhagavān vaktavya:. bhagavān āha. evaṃ vaktavyam. di(rgharātram
bhagava) to dharmas tiṡṭhatu. etad darśayati. na mama mātāpitrsam-
bhavena śarīreṇa kiṃcin niṡṭhā. ato dharmaśarīram me dīrgharātraṃ 
tiṡṭhatu...yāni mayā śaṃsāre duṡkarasahasrāṇi krtāni tāny atīva
@159
dharmasyārthāya. anenāpi kāraṇena ya eva bhagavata: śarīram...
mahāparinirvāṇāsūtre uktam. āgātā ānanda devā divyāni ca canda-
nacūrṇāni grhya divyāni ca māndāravāṇi puṡpāṇi divyāni... nanda
evaṃ tathāgata: satkrto bhavati gurukrto mānito vā pūjito vā. ya: 
puna: kaścid ānanda mama śāsane ’pramatto viharati. ā...kurute 
dharmaṃ dhārayati. tenāhaṃ satkrto gurukrto mānita: pūjito bha-
vāmi. etad darśayati. kāśyapasya samyaksambuddha(sya bhikṡu)-
bhikṡuṇībhir upāsakopāsikābhi: [taṃca] śarīrapūjā krtā na dharmo
dhārita:. yāvad dharmo ’ntarhita:. evam āpūryam apy evaṃ kari....
(apa)cayitavya:. etan mama śarīram. etad darśayati. mayi parinirvrte 
yat kartavyam. dharmaṃ satkariṡyata evoktam. dharmakāyās ta(thā-
gatā:). mahāparinirvāṇe āryānanda: prcchati. katham asmābhir
bhagavati parinirvrte bhagavaccharīrapratipatti: kāryā. bhagavān 
āha. alpotsukair yuṡmābhir bhavitavyam. upāsakā: śarīraṃ yathā jñā-
syanti tathā kariṡyanti. etad darśayati. yad etad dharmaśarīram etad 
yuṡmābhi: paripālitavyam. upāsakā bahuvyagrā. asamarthā dharma-
dhāraṇaṃ kartum. anena cirasthitenāhaṃ cirasthitiko bhaviṡyāmīti.
yathā ca devāvatārasūtre. utpalavarṇābhikṡuṇyā cakravartirūpaṃ
@160
nirmāya bhagavān devalokāvatīrṇa: prathamaṃ vandita:. sā tuṡṭā.
mayā bhagavān prathamaṃ vandita:.tasyāś ca [.......] taṃ jñātvā sro-
tāpattiphalam prāptam. etad darśayati. na mātāpitrsambhavena śarī-
reṇa varṇitena vandito bhavāmi. yena phalam prāptaṃ tenāhaṃ van-
dita:. etadartham eva ca tatra gāthoktā.
manuṡyapratilābhena svargāṇāṃ gamanena ca
prthivyām ekarājyam ca srotāpattiphalaṃ param 
anenāpi kāraṇena dharma eva bhagavata: śarīram. yathā ca bodhi-
mūlasūtre bhagavān ayodhyāyāṃ viharati. atha paścimeṡu janapadeṡu
dvau bhikṡū prativasata: sakhāyau. tau bhagavaddarśanāya prasthitau
mahāṭavyām prapannau. trṡārtābhyāṃ tābhyām pānīyam prāptam.
ekena trṡitena pītam. dvitīya āha. nāham bhagavata: śikṡām
atikramiṡyāmi. aparisrāvaṃ saprāṇakam etat pānīyam iti dharmaś ca
bhagavata: śarīram tam anupālayatā drṡṭa eva mayā bhagavān. sa
trṡārto bhagavantaṃ namaskurvan kālagata:. prasannacittaś ca deve-
ṡūpapanna:. dvitīyo bhikṡu: saprāṇakam pānīyam pītvānupūrvyeṇa
bahubhir divasair bhagavata: samīpaṃ gata: sa ca deveṡūpapanno
bhikṡu: pūrvaṃ gata:. yena saprāṇakam pānīyam pītaṃ tasya bhikṡor
bhagavatā mātāpitrsambhavaṃ śarīraṃ darśitam. etan mama śarīram
paśya. sa ca devalokopapanno bhikṡur bhagavatokta:. darśaya śarī-
raṃ te. devaputraśarīraṃ divyaṃ darśitam. sa bhikṡu: saṃvigna: 
prcchati. bhagavan. kim idam. bhagavān āha. ya eṡa devaputro
’nena trṡṇārtena saprāṇakam udakaṃ na pītam. mayā yathoktā śikṡā
rakṡitā. eṡa dvitīyo mātāpitrsambhavaṃ śarīraṃ draṡṭukāma: saprāṇa-
kam pānīyam pītvaitasya mayā mātāpitrsambhavaṃ śarīraṃ darśitam.
etac charīraṃ paśya. yady anena kaścid guṇo na drṡṭas tena ca
mātāpitrsambhavam etac charīraṃ drṡṭaṃ na tenāhaṃ drṡta:. eta-
dartham eva gāthoktā.
@161
cīvarakarṇakaṃ cen niśrāya ākramanti pade pade
aparādhena tiṡṭhanti na te buddhasya sāntike.
yojanānāṃ sahasreṡu ye śrutvāna subhāṡitam
tadartham pratipadyanti te vai buddhasya sāntike.
yathā ca bhagavān dharmaprītyarthaṃ nandakasya bhikṡādharma-
śrāvaṇāyopasaṃkrānta:. yathā copasthāpanakasūtre uktam. pa-
ryeṡata bhikṡava:. upasthāpayati dharmaṃ ca me dhārayiṡyati.
sūtraṃ geyaṃ vyākaraṇam itivrttam gāthodānam. evaṃ navāṇgaśā-
sanaṃ yo mama dhārayati tam mārgata. na mātāpitrsambhavasya
śarīsasya upasthāpakam mārgayata. kiṃ kāraṇam. yathoktam rddhi-
pādanipāte mrgāramātu: prāsāde. evam bhāviteṡu bhikṡavas tathā-
gataś caturṡu rddhipādeṡu kalpaṃ vā tiṡṭhet kalpāvaśeṡaṃ vā. etad
darśayati. na yūyaṃ samarthā mama śarīrṃ kalpaṃ vā dhārayitum
eṡa tu dharmo dhārayitavya:. etan mama śarīram. yathā ca mahāde-
vasūtre uktam. mā mama bhaviṡyatha paścima
[##Lacune d’une feuille.##]
tmanāṃ yad idam kauṇḍinyo. mahāprajñānāṃ śāriputra:. rddhima-
tām maudgalyāyana:. yāvad dākṡiṇeyānāṃ subhūti: kulaputra:. evaṃ
sarvasūtraṃ vaktavyam. bhikṡuṇīnām agratāsūtre uktam evam upāsa-
kānām upāsikānām agratāsūtre uktam. tathā catuṡparṡadasūtram.
@162
bhikṡava:. vyakto vinīta: viśārada:. bahuśruta:. dharmakathika:.
dharmārthapratipanna: saṃghaṃ śobhayati. bhikṡuṇī. upāsaka:. upā-
sikā. bhikṡava:. vyaktā vinītā viśāradā bahuśrutā dhārmikā: dhar-
mārthapratipannā: saṃghaṃ śobhayanti. tad api sūtraṃ vaktavyam.
api ca. ekapudgale ’pi tāvac cāsmākaṃ vītarāge ’prameyā dakṡiṇā.
yathoktam ugrasūtre. paśyogra bhikṡu: cīvareṇa prāvrtenāpramā-
ṇaṃ samādhim upasampadya viharati. aprameyas tasya puṇyasya
puṇyābhiṡyanda: kuśalābhiṡyanda: sukhasyāhāra:. tathā piṇḍa-
pātaśayanāsanaglānapratyayabhaiṡajyam paribhuktvāpramāṇaṃ sa-
mādhim upasampadya viharati. tad yathogra grhapate sambahulā
mahānadya ekībhāvaṃ gacchanti. na śakyaṃ te udakam parisaṃ-
khyātum. atha ca punar aprameyo ’saṃkhyeyo mahān udakaskandha
iti saṃkhyāṃ gacchanti. katamā mahānadya:. gaṇgā yamunā sarayū
āryavatī mahī. na śakyaṃ tadudakam parisaṃkhyātum. atha ca
punar aprameyo ’saṃkhyeyo mahān udakaskandha: saṃkhyāṃ
gacchanti. evam evogra paśya bhikṡu: cīvaram paribhuñjann apra-
māṇaṃ samādhim upasampadya viharati. evam piṇḍapātaśayanāsa-
naglānabhaiṡajyam paribhuñjann apramāṇaṃ samādhim upasampadya
viharati. apramāṇas tasya puṇyasya puṇyābhiṡyanda: kuśalābhi-
ṡyanda: sukhasyāhāra:. evam eva pudgale ’pi tāvac chīlavaty asmā-
kaṃ dattam aprameyaphalam bhavati. tathārāmadānavihāradānāni.
@163
velāmasūtre. dakṡiṇāsūtre vistara: pratyavagantavya:. tathā pari-
nirvrtasya bhagavata: stūpe krtāyā: pūjāyā aprameyo vipāka:.
yathoktaṃ karmavibhaṅge. daśānuśaṃsās tathāgatapūjāyā:. kiṃ
kāraṇam. ya: kaścid dānapati: sa mahābhogavattāṃ vā prārthayan
dānaṃ dadāti. svargasukhaṃ vā cintayan. mokṡanimittaṃ vā. tac ca
sarvam uktam. yathā mahābhogaś ca bhavati. svargeṡūpapadyate.
kṡipraṃ ca parinirvāti. evam aprameya: stūpe krtādhikārasya
vipāka:. na yathānyeṡāṃ vākyānāṃ devadattam anena grhṇanti.
a. ka. smākaṃ ya: stūpe dattam apaharati. tasyāparimāṇaṃ pāpam.
teṡām upamānaṃ na teṡām pramāṇaṃ kriyate. yat kiṃcid asmin
prthivīmaṇḍale sarvasatvānāṃ hiraṇyasuvarṇaṃ dhanadhānyaṃ va-
strālaṃkārādis tasya sarvasya ya: kaścid apahāraṃ karoti tasmāt
pāpāt prabhūtataram pāpaṃ ya: stūpe dattam apaharati. eṡo ’smākaṃ
siddhānta:. yat stūpe dattaṃ tat stūpe eva yojyam. yat saṃghe tat
saṃghe evopayojyam. eṡa svasiddhānta: pratiṡṭhāpita:. yathāsmākam
bhagavān tiṡṭhati tasmiṃś ca krto ’dhikāro ’prameyavipāka:.
katham punar bāhyā ye devās teṡāṃ datte kim puṇyam phalate.
evaṃ sampratipannā:. buddha: parinirvrta:. asmākaṃ devās
tiṡṭhanti. evaṃ ca brūma:. yas tiṡṭhati yad eva bhaktā vā dhūpaṃ
vā puṡpaṃ vā gandhaṃ vā dīpaṃ vā bhojanaṃ vā vastraṃ vālaṃ-
kāraṃ vā hiraṇyaṃ vā suvarṇaṃ vā prayacchanti kim ayaṃ hastena
hastaṃ na pratigrhṇāti. atha na pratigrhṇāti. buddhasya teṡāṃ ca 
ka: prativiśeṡa:. atha matam. devānāṃ vārcās teṡām pratikrtaya:
pūjyante. asmākam api buddhasya dharmaśarīraṃ tiṡṭhati. guṇāś ca
pūjyante. pratimāsu yac ca dhūpaṃ gandham puṡpam pratiyacchanti.
evaṃ krte ’smākam eva datte stūpeṡu puṇyam asti. pūjyante. yasmān
na pratigrhṇanti. tasmān nāsti devā:. athāsti devā:. kasmān na pra-
tigrhṇanti. kiṃ kāraṇam uktam bhagavatā. trayāṇāṃ samavāyena
dakṡiṇā mahāphalā bhavati. yadi tāvad dātā bhavati. yac ca dravyaṃ
dātavyaṃ hiraṇyasuvarṇādi tac ca bhavati. ye dakṡiṇīyā: prati-
grāhakā: devā manuṡyā vā evaṃ teṡāṃ trayāṇām api samavāyair na
@164
dānapratidānaṃ hastena hastaṃ dattam mahāphalam bhavati. yady
asty eva kiṃ ca na pratigrhṇanti tad bhaktānām. atha pratigrhṇanti 
tad bhaktānām. atha na pratigrhṇanti. kiṃ krtvā. atha yuktaṃ ca
bhaktānām evaṃ krodha: kāraṇam. atha teṡāṃ satyam nāsmākaṃ 
deva: kruddha iti. ucyate. yadi na kruddhā: kim atha na pra-
tigrhṇanti. tasmān nāsti sa:. idaṃ trtīyaṃ kāraṇam. yac ca teṡāṃ
devānāṃ devabhaktā: suvarṇaṃ hiraṇyaṃ vā pādamūle prayacchanti
evaṃ devasya ko bandho va iti tad yadi tasya dhūpeṡu puṡpeṡu
gandheṡu vā mālyakare vopajyujyate. yena tu dattaṃ tasya puṇya-
phalam asti. atha tad drayam anyair eva grhītam. yo dātā tasya
puṇyaphalaṃ nāsti. ye ca grhṇanti vayaṃ devabhaktā devapādopa-
jīvina:. devo vayaṃ caikam iti. teṡām adattadevaiśvarye devadra-
vyāpahāre kiṃ kāraṇaṃ devadravyam anyena grāhyam. iha devasya 
samo vā dravyaṃ grhyet prativiśiṡṭo vā na ca devasya kaścit tulya: 
prāg eva viśiṡṭataraś ca. te prativiśiṡṭatarā:. kiṃ kāraṇam. yasmāt te
tasya praṇipātaṃ kurvanti. devapāde ca svapanti. yadā te viśiṡṭatarā:
kimarthaṃ deva: prasādyate. atha tatra devadravyagrahaṇe pāpaṃ
nāsti. anyeṡām api taskarāṇāṃ ye cauryeṇa jīvanti. taddravyapa-
rasvāpahāraṃ ca kurvanti. teṡām api pāpaṃ nāsti. atha mātā pitā
putro rājā bhrtyaś ca yathā dravyam yathā paitryaṃ dravyam putro
grhṇāti. bhrtyo vā rājño dravyaṃ grhṇāti. tathā vayam api. evam apy
ayuktam. kiṃ kāraṇaṃ. putrasya tu pitur dravyaṃ grhṇato mahān
pātaka:. atha matam. rājabhrtyavad dravyam iti. ucyate. rājā-
dattānāṃ grhṇamāṇam putraṃ ca pitā ca dadyāt pitā prāg eva
bhrtyam. tasmād asmadarthaṃ so ’yaṃ drṡṭānta:. yac caivaṃ
sampratipannā vayaṃ devabhaktās tatpādopajīvinaś ca tasmād
grhṇīma iti tac cāyuktam. kiṃ kāraṇam. na ca devabhaktās te deva-
dravyaṃ grhṇanti. atha grhṇanti na te tadbhaktā bhavanti. na kaścid
bhaktimān devadravyaṃ grhṇāti. na teṡāṃ devabhaktir bhavati.
devadravye teṡām bhakti:. na teṡāṃ kiṃcid pāpaṃ na vidyate
ye ’dattaṃ grhṇanti. kiṃ kāraṇam. pūrvarṡibhir mūle chinne
tapovrkṡaśākhāyāṃ yasya luptapitrsnehas tasyetaro jana:. etad
uktam bhavati. yo ’dattaṃ devadravyaṃ grhṇāti na tasya kiṃcid
akaraṇīyam. kiṃ kāraṇam. na te bhaktimanta:. atha te bhakti-
@165
manta:. śatrava: ke khyāpitā devasya. atha matam. yathāmamās
tena teṡāṃ dravyaṃ na prayojanam. ucyate. asti keṡāṃcid devā-
nāṃ śrutir yathā devayajñavidhvaṃsanam prthivyā apahāraś ca
krta iti. kasmāt te ’mamā na bhavanti. asmād asmākam eva dattaṃ
na devasya. ucyate. dānapatinā kimartham. asmākam eva dattam.
yasmād utsrjya devasya tasmān na yuṡmākaṃ dattam. atha matam.
devasyaiva tuṡṭir yad vayaṃ grhṇīma:. kimarthaṃ devena sa
dātā nokta: eṡām prayaccha eṡāṃ datto ... bhaviṡyāmīti. yasmād
dātā devena noktas taiś ca grhītaṃ tasmād dātu: puṇyaphalaṃ
nāsti ye ca grhṇanti teṡām adattādānam. atha matam. devasya
puṇye ca .... tac cāyuktam. kiṃ kāraṇam. yasmād devena tad
dravyaṃ svayam eva grhya hastena hastaṃ teṡāṃ na pratipāditam.
yathoktam bhagavatā. trayāṇāṃ samavāyena dakṡiṇā mahāphalā
bhavaty eveti. evaṃ kiṃ na dattam. evaṃ caite viśiṡṭā: samānād eva.
ucyate. paradravyāpahāram api kariṡyati. asti ca ke ... nānāpi jīvanti.
tat paradravyam aśaktito na grhṇanti. kecid rājādattabhayāt. etāni 
devānāṃ ca devabhaktānāṃ ca devadharmasya pa...kāni. adyāpi 
cātra bhūtaṃ vaktavyam etat tāvad devasya tīrthayātrām api teṡāṃ 
ka: pratigrhṇāti. tāsāṃ ca nadīnāṃ ca kūlāni viśālāni pā ... 
kālagatā:. yat tirtheṡu śrāvayanti kas tīrthayātrāṃ teṡām prati- 
grhṇāti. atha matam. nadyāṃ snāyāmas tirtham uddiśyāsyā nadyās 
tasmāt tirtha...yate. siddho `smatpakṡa:. kiṃ kāraṇam. asmākam 
buddhasya śarīraṃ tiṡṭhati. guṇā: pūjyante stūpāni ca dhūpam 
puṡpam pratigrhṇanti... tā nadya: paurāṇamārgam utsrjyānena 
prthivīpradeśena vahanti. te ca rṡaya: kālagatā:. tasmāt teṡāṃ na 
kaścit tīrthayātrām pratigrhṇāti. evaṃvidham eva ye rṡīṇāṃ te 
brahmarṡīṇām pūjāprabhrtaya:. kiṃ kāraṇam. kecit tatra sampra- 
tipannā:. brahmāsya jāti:. kecid ākāśyapiyam pūjā: keṡāṃcid 
lśvara: kartā. apare tv āhu:. prajāpatinā srṡṭā: prajās tasya brāhmaṇo 
mukham. bāhus tu kṡatriyā:. urubhyāṃ vaiśyā:. padbhyāṃ śūdrā:. 
evaṃ te sampratipannā: vayam brūma:. pūrvakālato devaparīkṡāta 
idam pāpataram aśrotavyaṃ ca. kiṃ kāraṇam. ye kecana satvā 
dvipadā catuṡpadā va teṡāṃ yonimukhān nirgama:. kim prāptam. 
prajāpatiyonicatuṡṭayaṃ ca prathamata:. na bhagacatuṡṭayam. ma- 
nasā vicintyaiva nirmitā:. evaṃ ca... sarve mukhata eva jātā:.
katham ekapuruṡeṇa varṇacatuṡṭayaṃ jātaṃ. yadi ca cāturvarṇyam 
prajāpatinā jātam. ete varṇāś caṇḍālamleccha...yaś ca kuta: 
prādurbhūtā: tathā hastigavāśvādaya:. kiṃ kāraṇam eṡām atra 
nāmagrahaṇaṃ na krtam. kimarthaṃ noktam. murdhātaś ca... 
@166
pādatalān mlecchā:. striya: prṡṭhata: hastigavāśvādīni pādāṅguṡṭhāj 
jātāni. atha vā kiṃ noktam. mūrdhād asurā jātā: hastata:...ti. 
yasmād eteṡāṃ ca nāmagrahaṇaṃ na krtam. tena prabhūtatarā 
mrgapakṡiprabhrtaya:. yasmād idam pūrvāparaviruddham. yad idaṃ 
ca brāhmaṇā:... samā. brāhmaṇasya prathama: putro brāhmaṇa:. 
dvitīya: kṡatriya:. trtīyo vaiśya:. caturtha: śūdra:. pañcamaś
cāṇḍāla:... tato nyūnatarā:. kiṃ kāraṇam prajāpate: putraca- 
tuṡṭayam. teṡām aparimitā: putrā:. evaṃ kṡatriyasyaiva vaiśyasya 
śūdrasya prathama: putro brāhmaṇa:. dvitīya: kṡatriya:. trtīyo 
vaiśya:. caturtha: śūdra:. pañcamaś caṇḍāla:. śeśā nyūnatarā:. kiṃ 
kāraṇam. bījasadrśam phalam. yathā prajāpateś caturvarṇam evaṃ 
tasya putrāṇāṃ gotrāṇāṃ ca caturvarṇam bhaviṡyati. atha brāhma- 
ṇānām putrā: sarve brāhmaṇā: tasmāt prajāpates te tu viśiṡṭatarā:. 
yadi ca te prativiśiṡṭatarā: prajāpatinā kim prayojanam. atha 
matam. prajāpatinā brāhmaṇā nyūnatarā iti. tasmād brā:maṇasya 
prathamaputra: śūdra: śeṡā nyūnatarā:. yāvad brāhmaṇaputrī 
brāhmaṇī yady asya mukhato jātā. tasmād agamyā. atha padbhyāṃ 
jātā: śūdrā:. evaṃ teṡām prajāpatiparīkṡāyā aparimāṇā doṡā:. atha 
matam. prajāpati: sraṡṭā: iśvareṇa kim prayojanam. atheśvara: kartā. 
kim kāraṇam. yasmād uktam. brahmaṇedaṃ jagat srṡṭaṃ lokeśvara- 
nirmitam prajāpatikrtaṃ ceti. sa ka: satyam bhavet. evaṃ te 
'nyonyaviruddhās tirthakarā vivadanti. atha matam. sahitā bhūtvā 
prajā nirmiṇanti. tad apy ayuktam. kiṃ kāraṇam. te pratisāmanta- 
rājāno yathānyonyāhaṃkārā:. ahaṃ kartā ahaṃ karteti. yathoktam. 
karmadveṡābhibhūtāś ca traya evaṃ yadā ime 
aśāśvatasya cittasya te nirmāyu: katham prajā:. 
evaṃ te sahitā bhūtvāsamarthā: prajānirmāṇe. evaṃ teṡām mātāpi 
mahādoṡa: karmaṇā na kiṃcin mātraiva pradarśitam. atha matam. 
adyāpi sāvakāśaṃ. yasmān nāmagrahaṇaṃ na krtam. ucyate. adya 
niravakāśaṃ yasmān nāmagrahaṇaṃ na krtam. kiṃ kāraṇam. ekasya 
doṡe datte śeṡā doṡā bhavanti. etad uktam bhavati. yadi tava 
brāhmaṇārthaṃ sahakathāṃ kuryāt. sa tasya doṡo dātavya:. yadi 
kṡatriyeṇa yadi vaiśyena yadi śūdreṇa sahakathā kriyate. yad evam
āsrtya śūdra: kathāṃ kuryāt saha vaktavyam. tasmād ayaṃ doṡa ity 
evaṃ niravakāśaṃ krtam bhavati. ya evam pratipannā: buddha:
parinirvrta: kas tā: pūjā: parigrhṇātīti teṡām eva svasiddhāntadoṡo 
vaktavya:. tasmāt teṡām eva pratisvaṃ svasiddhāntānāṃ doṡo dāta- 
vya:. kiṃ kāraṇam. na hy abhiyuktasya paścāt prabhrtiyoga:. 
@167
tasmād anekaprakāreṇa teṡām pūrvābhiyoga: kārya iti. na caitad 
anartham uktam. atraikottarikāsūtraṃ pratyavagantavyam. trīṇīmāni 
bhikṡava: pracchannavāhīnīti. katamāni trīṇi. mātrgrāma: kūṭa- 
kārṡāpaṇo brāhmaṇānāṃ siddhānta:. trīṇīmāni bhikṡava: vivrtāni 
śobhanti. iti. katamāni trīni. candramaṇḍalaṃ sūryamaṇḍalam 
buddhavacanam. imāni trīṇi vivrtāni śobhanti. yāny etāni parīkṡā- 
kāraṇāni devapūjāprajāpatiprabhrtīnāṃ sadā kāryam adhikrtya 
bhagavatoktam brāhmaṇānāṃ siddhānta: pracchannavāhī. mahā- 
karmavibhaṅga ucyate. mahānti karmāṇi atra vistareṇa vibhaktāni. 
tasmān mahākarmavibhaṅga: saṃgrahasārakarmavibhaṅgasarvasāra- 
karmaṇāṃ hinotkrṡṭamadhyamāni vistareṇa kathāmukhāni darśitāni. 
tasmād api mahākarmavibhaṅga:. gotrāntarīyāṇām abhidharma- 
saṃyukteṡu. 
mahākarmavibhaṅgo nāma samāpta:. 
ye dharmā hetuprabhavā hetuṃ teṡāṃ tathāgato hy avadat 
teṡāṃ ca yo nirodha evaṃvādi mahāśramaṇa:. 
syād rājā dhārmikaś ca pracuraguṇadhrto dharmayuktāś ca sarve 
kāle varṡantu meghā: sakalabhayaharā raudrasaṃsāradu:khāt. 
udakānalacaurebhyo mūṡikebhyas tathaiva ca 
rakṡitavyam prayatnena mayā kaṡṭena lekhitam. 
yādrśam pustakaṃ drṡṭvā tādrśaṃ likhitam mayā 
yadi śuddham aśuddhaṃ vā mama doṡo na vidyate. 
bhagnaprṡṭhakaṭigrīvas taptadrṡṭir adhomukha: 
rakṡitavyam prayatnena jīvam iva pratijñāya (^jñayā). 
śreyo 'stu. samvat 531 mārgaśiromāse śuklapakṡe trayodaśyāṃ 
tithau. rohiṇīnakṡatre śubhaghaṭi 2 sukarmayoge 'ṅgāravāsare. 
tva. anurādhāphalaprāptam bhavatu. 
śrīśrīrājādhirājaparameśvara paramabhaṭṭārakaja 
vijayarājyā:. yajamānaśriyam brūmo yā śrīgāṅgalage śrīśrī 
ṡaḍakṡarīmahāvihāre śākyabhikṡuśrī mama likhyate. 




      




