@001
1.prathamaścittotpāda:
saṃskrtabhāṡāyāmmadhyamakāvatārabhāṡyaṃ nāma |
āryamañjuśrīkumārabhūtāya nma: |
madhyamakaśāstre’vatārāya madhyamakāvatāracikīrṡayā sarvasamyaksambuddhaibīdhisattvaiścāpi ādau
bhagavatīṃ mahākarūṇāṃ 
buddhatvahetusampatpradhānāmaśeṡāparimitāśaraṇabhavacārakabaddhasattvaparitrāṇalakṡaṇāṃ stutiyogyatayā
darśayitumuktam |
munīndrajā: śrāvakamadhyabuddhā: buddhodbhavā:khalvapi bodhisattvāt |
kāruṇyacittādvayabuddhibodhicittāni heturjinaputrakāṇām ||1.1||
ityādi ślokadvayam | tatra anuttaradharmaiśvaryasaṃpadarjanāt, śrāvakapratyekabuddhabodhisattvebhyo’pi
paramaiśvaryasaṃpatte:, śrāvakādīnāṃ tadājñāvaśavartitvācca buddhā bhagavanto munīndra iti kathyante |
tebhya: śrāvakādīnāṃ janma tu tebhya utpatti: | katham ? buddhānāṃ samutpāde pratītyasamutpādasya
aviparyastadeśanāyāṃ praveśārtha śruticintābhāvanānusāramapi
yathādhimuktivacchrāvakatvādiparirpūtti: | yadyapi kasyacitpratītyasamutpādopadeśaśravaṇamātreṇa
paramārthādhigamavaiduṡye satyapi drṡṭajanmanyeva nirvāṇaprāptirna bhavati, tathāpi upadeśasādhako
vipākaniyataphalavatparajanmani abhīṡṭaphalaparipākaṃ niyataṃ prāpnoti | yathā āryadevena uktam-
iha yadyapi tattvajño nirvāṇaṃ nādhigacchati | prāpnotyayatnato’vaśyaṃ punarjanmani karmavat ||
iti || ataeva madhyamake’pi uktam- sambuddhānāmanutpāde śrāvakāṇāṃ puna: kṡaye | jñānaṃ
pratyekabuddhānāmasaṃsargātpravartate || iti || 
tarhi samyagavavādaphalaprāptikāraṇācchrāvakā iti | “krtaṃ me karaṇīyaṃ tasmānme nāparaṃ janma”
ityādi bhavati | punaraparaṃ, satphalamanuttaramyaksaṃbuddhamārga vā sarvatathāgatebhya: śrutvā
tadarthina: śrāvaṇatvācchrāvakā: | yathā- saddharmapuṇḍarīkasūtra uktam-
adyo vayaṃ śrāvakabhūtanātha saṃśrāvayiṡyāmatha cāgrabodhim |
bodhīyaśabdaṃ ca parkāśayāmasteno vayaṃ śrāvakabhīṡmakalpā: || iti || 
sarve bodhisattvā api tathā, kintu tathā santo’pi śrāvayanti eva, anurūpaṃ rañcamātramapi na
pratipadyante, teṡāṃ śrāvakabhūtatvādbodhisattveṡu doṡo na prasajyate | ayaṃ buddhaśabdo buddhasvabhāva:
śrāvakapratyekabuddhānuttarasamyaksaṃbuddhān trīnapi samākhyāti, ato buddhaśabdena pratyekabuddhā
ākhyātā: | te puṇyajñānayoru uttaravrddhiviśeṡatvāt, śrāvakebhyo viśiṡṭha taratvāt,
puṇyajñānasambhāramahākaruṇāsarvākāratādyabhāvātsarvasamyaksambuddhebhyo hīnatvātmadhyā: |
tasmādeva te upadeśaṃ vinā jñānotpādādātmamātrārtha buddhatvātpratyekabuddhā iti |
yathoktasvabhāvatvātte śrāvakā: pratyekabuddhāśca tathāgatadharmadeśanāta: samudbhūtatvātmunīndrajā iti |
punaśca te munīndrā: kuto jātā iti ?- buddhodbhavā: khalvapi bodhisattvādityuktam | nanu
bodhisattvā api tathāgatopadeśata utpatrabhūtatvātjinaputrā iti kiṃ noktā:? ato: kathaṃ buddhā
bhagavanto bodhisattvebhyo jātā uktā iti ? satyamidam, tathāpi hetudvayena bodhisattvā
buddhabhagavatāṃ hetavo bhavanti-avasthāviśeṡatvāt, samādāpakāvatāratvācca | tatra
avasthāviśeṡastu tathāgatāvasthābodhisattvāvasthayo: sahetukatvāt | samādāpakastu yathā
āryamañjuśrībīdhisattvabhūta eva bhagavata: śākyamune: tatpareṡāṃ tathāgatānāṃ pūrva eva kāle
bodhicittasamādāpako manyate | ata evaṃ tanniṡṭhāphalaṃ mukhyahetubhūtaṃ drṡṭvā tathāgatā
bodhisattvajātā diṡṭhā: | ataeva hetusampado’tigarīyastvāthetupūjākrte’pi phalapūjāyāmarthāpattiṃ
mattvā tairbuddhairbhagavadbhi: 
@002
niścitamaparimitaphaladāyakamahauṡadhavrkṡamaṃkurādisamudratamañjuparṇāvasthābhūtavatyatnata:
paripālanīyatvena darśayitvā tatsamaye āsannībhūtatriyānāvasaktasattvaskandhānāṃ mahāyāna eva
niyojanārtha bodhisattvānāṃ praśaṃsā krtā | yathā āryaratnakūṭasūtre-
“tadyathāpi nāma kāśyapā navacandro namaskriyate sā ceva pūrṇacandro na tathā namaskriyate,
evameva kāśyapa! ye mama śraddhanti te balavantataraṃ bodhisattvaṃ namaskartavya, na tathāgata:,
tatkasya heto:, bodhisattvanirjātā hi tathāgatā: | tathāgatanirjātā: śrāvakapratyekabuddhā: |”
ata eva evaṃ yuktyāgamābhyāṃ tathāgatā bodhisattvebhyo jātā iti siddham | athavā te
bodhisattvā: kiṃ hetukā: ? uktam | kāruṇyacittā dvayabuddhibodhicittāni heturjinaputrakāṇām |
tatra karuṇā tu anukampā, atraiva vakṡyamāṇaprakārasvabhāvā | advayabuddhistu
bhāvābhāvādyantadvayāpetā prajñā | bodhicittaṃ tu āryadharmasaṃgītisūtre-
“bodhisattvo bodhicittena sarvadharmānavabudhyet | sarve dharmā dharmadhātusamā: |
sarveṡāmāgantukabhūtāpratiṡṭhitadharmāṇāṃ jñeyamātratvādjñātrśūnyatvātparijñeyamātrāva-sāyitvena
etādrśīyaṃ dharmatā prāṇibhiravaboddhavyeti bodhisattveṡu yo’yaṃ cittotpāda: sa
bodhisattvabodhicittotpāda ityucyate | sarvaprāṇibhyo hitasukhacittam | anuttaraṃ cittaṃ, maitryā
komalaṃ cittaṃ, karuṇatayāviparyayasaṃcittaṃ, ānandatayānanutapta cittam | upekṡātayā vimalaṃ cittaṃ,
śūnyatayāvipariṇāmaṃ cittam, animittatayā nirāvaraṇaṃ cittaṃ, apraṇidhānatayāpratiṡṭhitaṃ
cittamiti yathoktavat” | bodhisattvānāṃ mukhyahetustu karuṇā advayaprajñā bodhicittamitīme trayo
dharmā: santi | yathoktaṃ ratnāvalyām- śailendrarājavanmūlaṃ bodhicittaṃ drḍhaṃ tata: | digantavyāpi
kāruṇyaṃ jñānaṃ cādvayaniśritam || iti ||
bodhicittasya advayajñānasya ca dvayorapi mūlaṃ karuṇayā bhūtatvātkaruṇā mukhyatvena deṡṭumiṡyate |
bījaṃ krpā yajjinaśasyarāśestadvrddhaye vārisamā, cirāya |
bhogāya pākaśca yathaiva mādau mamāta: karuṇāpraśaṃsā ||1.2 ||
yathā bāhyadhānyādisampattaye ādau madhye’nte ca bījajalapākānāṃ mukhyatayā eva
bhūtatvādupayogitābhāva:, tathā karuṇāyā eva trikāle’pi jinaśasyasampade upayogitāmevaṃ
deśitā vartate | evaṃ dayālustu paradu:khadu:khita eva aśeṡadu:khībhūtasattvānāṃ paritrāṇāya
“avaśyamahaṃ samastamamuṃ lokaṃ du:khata: samuddhrtya buddhatva eva saṃniyokṡyeti” niścitaṃ
cittotpādaṃ karoti | asyā api pratijñāyā advayajñānaprahāṇe sādhayitumaśakyatvād,
advayajñāne’pi āvaśyaka eva avatāra:, ata: sarvabuddhadharmāṇāṃ bījaṃ karuṇā eva asti | yathā 
ratnāvalyāmuktam- karuṇāpūrvakā: sarve niṡyandā jñānanirmalā: | uktā yatra mahāyāne
kastannindetsacetana: ||
bodhicittotpāde’pi yadi uttarakāle karuṇājalena puna: puna: na siñcita:
asañcitavipulaphalasaṃbhāro’yamavaśyaṃ śrāvakapratyekabuddhayo: parinirvāṇe parinirvrtto bhaviṡyati |
anantaphalāvasthāyāṃ prāptāyāmapi yadi parakāle karuṇā paripākarahitā syādasyā:
dīrghakālopabhogo na bhaviṡyati, āryaphalamahāsambhāraphalakramparamparāsvabhāvo’pi nirantaraṃ
dīrgha nābhivardheta | samprati ālambanaviśeṡapraveśadvāreṇapi karuṇāyā: svabhāvaviśeṡamabhivyajya
tasyai eva praṇāmacikīrṡayā-
ātmābhisaktau tvahameti pūrva rāgodbhave bhāva idaṃ mameti |
arhaṭṭacaryāvadadhīnaloke kāruṇyavān yo’sti namo’stu tasmai ||1.3||
ityuktam |
@003
asya lokasya tu mamābhiniveśātpūrvameva ahaṃgrahaṇād’ asantamātmānam’ astīti
parikalpya atraiva satyābhiniveśa:, ‘idaṃ tu mama’ iti | ātmagrahaviṡayato bhinne’śeṡavidhe
vastuni abhiniveśo bhavati | ātmātmīyābhiniviṡṭhamidaṃ jagatkarmakleśabandhananibaddhaṃ
cakracālakavijñānotkṡepādhīnapraveśaṃ saṃsāramahākūpabhavāgrato gambhīranirbādhāvīciparyantacalanaṃ,
svayameva heṡṭhāgāmi, prayatnata: kathañcana ākrṡyamāṇam, 
ajñānādikleśakarmajanyasaṃkleśatraye’pi paurvāparyamadhyakrameṇa aniścitaṃ, pratidinaṃ
du:khadu:khatāvipariṇāmadu:khatāpravāhādarhaṭṭaghasyāvasthāto nātivartate, yato bodhisattvo
du:khena du:khitamatikaruṇālambanena trātumiccati, ata: sarvaprathamaṃ khalu bhagavatī mahākaruṇā
praṇamyate | iyaṃ bodhisattvakaruṇā tu sattvālambaneti |
dharmālambanāṃ nirālambanāṃ ca karuṇāmapi avalambanadvārā parkāśayitumuktam-
jagaccale candramivāmbumadhye calaṃ svabhāvena vinā vilokya |
kāruṇyavān yo’sti namo’stu tasmai, iti tatra yojitavyam |
mandavāyulaghutaraṃgitasvacchajalābhyantaravyāptacandrapratibimbaṃ pūrvāvalambitāśrayaviṡayeṇa saha
naśyati, tayorbhāvapratyakṡe avalambatvena udaye sati, uttamaistu etadvayaṃ svabhāvatāprakāśanasadrśaṃ
sthitaṃ drśyate- evaṃ pratikṡaṇamanityatāsvabhāvaśūnyatā ca | tathā bodhisattvai:
karuṇāparatantrībhūtairapi satkāyadrṡṭhayavidyāsāgare sāgaraśreṡṭhadharmāmrtarasodbhavahetave
sakalaviparītakalpanālakṡaṇe sampūrṇe jagati ayoniśovikalpamārutaprerite
nīlavistrtāvidyājale sthitān prāṇina: svakarmapratibimbavatpura:sthitān
pratikṡaṇamanityadu:khapatītān svabhāvaśūnyān drṡṭvā tayoranityatādu:khavināśasadrśabhūtān
saddharmaśreṡṭhāmrtarasodbhavahetave sakalaviparītakalpanānivrttilakṡaṇaṃ sampūrṇa jagatbandhutvasvabhāvabhūtaṃ
buddhatvaṃ samyakprāpayitumiṡyate |
teṡāṃ yā karuṇā sattvālambanā, dharmālambanā anālambanā ca tāṃ praṇamya bodhisattvānāṃ
bodhicittasya daśavidhabhedāvivakṡayā sa: prathamabodhicittamadhikrtya evaṃ vadati-  
yadasya cite khalu bodhisattva, jagadvimuktyai karuṇāvaśaṃge ||1.4||
samantabhadrapraṇidhānanāmni, pramoditā sā prathametyavasthata: |
bodhisattvānāmanāsravajñānasya karuṇādibhi: parigrahāvibhāgobhūmiriti nāma prāpnoti,
guṇāśrayabhūtatvāttasyā ca uttarottaraṃ
guṇasaṃkhyābalātiśayaprāptidānādipāramitāpāṭhaparipākavrddhiviśeṡeṇa pramuditādibhūmiprakārabhedena
daśavidhabhedā vyavasthāpitā:, atra svabhāvaviśeṡabhedo na bhavati | yathā- yathāntarīkṡe śakune:
padaṃ budhairvaktuṃ na śakyaṃ na ca darśanopagam |
tathaiva sarvā jinaputrabhūmayo vaktuṃ na śakyā: kuta eva śrotum || ityuktam |
tatra bodhisattvabhūmi: pramuditā bodhisattvānāṃ prathamaścittotpāda:, antimaśca dharmamegho
daśamaścittotpāda: | tatra bodhisattvasya yathoktavidhinā- jagatni:svabhāvadarśakaṃ karuṇāviśeṡeṇa
upagrhītaṃ yaccitaṃ karuṇāparatantraṃ satbodhisattvasamantabhadrapraṇidhānena pariṇāmitaṃ pramuditamiti
nāmakam, advayajñānaṃ tasya sahetukaṃ phalopalakṡaṇaṃ tatra prathama iti kathyate |
daśamahāpraṇidhānādīni daśāsaṃkhyaśatasāhasrapraṇidhānāni, tatra bodhisattva: prathamaṃ cittotpādaṃ
karoti, tāni bodhisattvasamantabhadrapraṇidhānamadhye samāhitāni,
aśeṡapraṇidhānopasaṃgrahatvātsamantabhadrapraṇidhānaṃ viśeṡeṇa sandrbdham | tatra yathāśrāvakayāne
@004
praveśaphalamārgasthitibhedena aṡṭha śrāvaka bhūmivyavasthā tathā mahāyāne’pi bodhisattvānāṃ
daśabodhisattvabhūmaya: | punaśca yathā śrāvakasya nirvedhabhāgīyāvasthotpāda:
prathamaphalapraveśāvasthā na manyate tathā bhāvināṃ bodhisattvānāmapi | ratnameghasūtre
mahādhimuktamahācaryādharmatāyā anantaraṃ prāpteyaṃ prathamabhūmisthitistu bodhisattvasya
bodhicittānutpādabhūmirityuktavat | adhimukticaryāyāstatkṡaṇāsthitirapi-‘kulaputra! tadyathā-
yathā cakravartī rājā mānuṡavarṇātīto na tu devavarṇaprāpta:, tathaiva bodhisattvo’pi
laukikaśrāvakapratyekabuddhānāṃ sarvabhūmyatīta:, na tu bodhisattvaparamārthabhūmiprāpta: | iti tatraiva
vyākhyātam | punaśca yadā iha pramuditākhyaprathamabhūmau praveśa:- tata: samārabhya tu tatra prāpta: sa
bodhisattveti padābhidheya: ||1.5||
taccittaprāptastu sarvathā prthagjanabhūmyatikrāntāvasthāyāṃ bodhisattvapade- naivābhidhīyate,
nānyathā, tatsamaye tasya āryabhūtatvāt | yathā- bhagavatyāṃ paṃcaviṃśaśatikāyāṃ- “bodhisattva
ityanubuddhasattvasyaitadadhivacanam, yena sarvadharmā buddhā jñātā: | kathaṃ jñātā: ? abhūtā asaṃbhūtā
avitathā:, naite tathā yathā bālaprthagjanai: kalpitā: | naite tathā yathā bālaprthagjanairlabdhā: |
tenocyate bodhisattvā iti | tatkasya heto: ? akalpitā avikalpitā hi bodhi:, aviṭhapitā
hi bodhi:, anupalambhā hi bodhi: | na hisuvikrāntavikrāmiṃstathāgatena bodhirlabdhā |
alambhātsarvadharmāṇāmanupalambhātsarvadharmāṇāṃ bodhirityucyate | evaṃ buddhabodhirityucyate, na
punaryathocyate | yena suvikrāntavikrāmin bodhāya cittamutpādayanti idaṃ cittaṃ
bodhāyotpādayiṡyāma iti bodhiṃ manyante, astyasau bodhiryasyāṃ vayaṃ cittamutpādayiṡyāma
iti, na te bodhisattvā ityucyante, utpannasattvāsta ucyante | tatkasmāddheto:? tathā hi
utpādābhiniviṡṭāścittābhiniviṡṭā bodhimabhiniviśante |” ityādi uktam | punaśca-
“alakṡaṇā hi bodhirlakṡaṇasvabhāvavinivrttā | ya evamanubodha:, iyamucyate bodhiriti, na
punaryathocyate | eṡāṃ hi suvikrāntavikrāmin dharmāṇāmanubodhatvādbodhisattva ityucyate | yo
hi kaścitsuvikrāntavikrāminimān dharmānaprajānannavabudhyamāno bodhisattva ityātmānaṃ
pratijānīte, dūre tasya bodhisattvasya bodhisattvabhūmi:, dūre bodhisattvadharmā:, visaṃvādayati
sadevamānuṡāsura lokaṃ bodhisattvanāmnā | sacetpuna: suvikrāntavikrāmin vāṅnātreṇa
bodhisattvo bhavet, tena sarvasattvā api bodhisattvā bhaveyu: | naitatsuvikrāntavikrāmin vāṅnātraṃ
yaduta bodhisattvabhūmiriti |” ityādi uktam | yathoktaṃ bodhicittaṃ prāptastu tasyāmavasthāyāṃ
bodhisattvaśabdadvārā eva kevalaṃ na ukto’pitu-
gotre’pi bhāvo’sya tathāgatānāṃ tyaktaṃ trisaṃyojanamasya sarvam |
prāmoditāṃ prāpya sa bodhisattva: kṡobdhuṃ samartha: śatalokadhātum ||1.6||
prthagjanaśrāvakapratyekabuddhasarvabhūmyatītatvātsamantaprabhetitathāgatabhūmyanugāmimāgītpannatvācca
sa bodhisattva: tathāgatagotrotpanna: | tadā pudgalanairātmyaṃ pratyakṡa drṡṭvā iyaṃ
satkāyadrṡṭisaṃśayaśīlavrataparamārthateti saṃyojanatrayebhyo’pi sannivartate, teṡāṃ punaranutpādāya |
tattvādraṡṭurātmani āropātsatkāyadrṡṭirbhavati, tathā saṃśayatastasyāparamārge’pi gamanaṃ saṃbhāvyate,
na cānyasya | niścayapraveśe tasya sahetukaguṇaprāpti:, bhūmerasapakṡadoṡanivrtteśca 
asāmānyaviśeṡamuditotpādādatipramuditāvaśātsa bodhisattvo’gramuditāmapi dhārayati |
pramodaviśeṡabhūtatvādiyaṃ bhūmistu pramuditeti nāmāpi prāptā | śatalokadhātuṃ kṡobdhumapi samartha:|
prayāti bhūme: khalu bhūmimūrdhva tadāsya māgī kugaterniruddha: | 
prthagjanasyāvanisaṃkṡayo’sti yathāṡṭamārya: kathitastathaiṡa: ||1.7||
iti ||
ayaṃ yathāvabuddhadharmābhyāsāddvītīyabhūmyādyatikramātyutsāhādbhūmerbhūmiṃ samākramya ūrdhvaṃ prayāti|
@005`
saṃkṡepeṇa yathā srotaāpannārya: svānurūpāryadharmādhigamāddoṡarahito guṇānvitaśca bhavati tathā
asmin bodhisattve’pi bhūmyadhigamātsvasminanurūpaguṇodbhavāddoṡakṡayācca
strotaāpatterudāharaṇadvārā paridīpitam | ayaṃ bodhisattvastu sambodhicittodaya ādike’pi
pratyekabuddhān samunīndravāgjān |
jittvaidhate puṇyabalena cāpi |
yadasti tadaparo viśeṡa:, yathā- āryamaitrīvimokṡa uktam “tadyathā kulaputra acirajāto rājaputro
mūrdhaprāptān sarvavrddhāmātyānabhibhavati kulābhijātyādhipatyena, evameva
acirotpāditabodhicittastathāgatadharmarājakulapratyājāta ādikarmiko
bodhisattvaściracaritabrahmacaryān vrddhaśrāvakānabhibhavati bodhicittamahākaruṇādhipatyena |”
“tadyathā kulaputra, yo’cirajātasya mahāgaruḍendrapotasya pakṡavātabalaparākramo
nayanapariśuddhiguṇaśca, sa sarvaśarīrapravrddhānāṃ tadanyeṡāṃ pakṡiṇāṃ na saṃvidyate, evameva ya:
prathamacittotpādikasya tathāgatamahāgaruḍendrasya kulagotrasaṃbhavasya
bodhisattvamahāgaruḍendrapotasya sarvajñatācittotpādabalaparākramo
mahākaruṇādhyāśayanayanapariśuddhiguṇaśca, sa kalpaśatasahasraniryātānāṃ sarvaśrāvakapratyekabuddhānāṃ
na saṃvidyate |” ityādyuktavat |
dūraṅgamāyāṃ tu dhiyādhika: syāt ||1.8||
āryadaśabhūmi(sūtre)’pi- “tadyathāpi nāma bhavanto jinaputrā:, rājakulaprasūto rājaputro
rājalakṡaṇasamanvāgato jātamātra eva sarvāmātyagaṇamabhibhavati rājādhipatyena, na puna:
svabuddhivicāreṇa | yadā puna: sa saṃvrddho bhavati tathā svabuddhibalādhānata:
sarvāmātyakriyāsamatikrānto bhavati, evameva bho jinaputrā:, bodhisattva: sahacittotpādena
sarvaśrāvakapratyekabuddhānabhibhavatyadhyāśayamāhātmyena, na puna: svabuddhivicāreṇa | asyāṃ tu
saptamyāṃ bodhisattvabhūmau sthito bodhisattva:
svaviṡayajñānaviśeṡamāhātmyāvasthitatvātsarvaśrāvakapratyekabuddhakriyāmatikrānto bhavati” ||
iti yathoktavat | ata evaṃ sati dūraṃgamata eva ārabhya bodhisattva: sva buddhibalotpādane’pi
śrāvakapratyekabuddhāṃścābhibhavati, na cādhobhūmiṡviti jñeyam |
asmādāgamātsarvaśrāvakapratyekabuddheṡvapi sarvadharmani:svabhāvatājñānamapi astīti nirbhāseta |
asati ca tathā ni:svabhāvabhāvaparijñānarahitatvātvātlaukikavītarāgavattānapi 
prathamacittotpādabodhisattvā api svabuddhivicāreṇāpi abhibhavanti | tīrthikavateteṡāṃ tridhātuṡu
caryāyā sarvakleśaprahāṇamapi na bhavati | rūpādīnāṃ
svalakṡaṇāvalambanaviparyātpudgalanairātmyabodho’pi na bhavati,
ātmaprajñaptihetuskandhāvalambanāt | yathā ratnāvalyāmuktam-
“skandhagrāho yāvadasti tāvadevāhamityapi |
ahaṅkāre sati puna: karma janma tata: puna: ||
trivatmaitadanādyantamadhyaṃ saṃsāramaṇḍalam |
alātamaṇḍalaprakhyaṃ bhramatyanyonyahetukam ||
svaparobhayatastasya traikālye cāpyanāptita: |
ahaṅkāra: kṡayaṃ yāti tata: karma ca janma ca ||
“iti ||
api ca-
@006 
alātacakraṃ grhṇāti yathā cakṡurviparyāt |
tathenadriyāṇi grhṇanti viṡayān sāmpratāniva ||
inadriyāṇīnadriyārthāśca pañcabhūtamayā matā: |
pratisvaṃ bhūtavaiyarthyādeṡāṃ vyarthatvamarthata: ||
nirindhano’gnirbhūtānāṃ vinirbhāge prasajyate |
samparke lakṡaṇābhāva: śeṡeṡvapyeṡa nirṇaya: ||
dvidhāpi bhūtānāṃ vyarthatvātsaṅgatirvrthā |
rthatvātsaṅgateścaivaṃ rūpaṃ vyarthamato’rthata: ||
vijñānavedanāsaṃjñāsaṃskārāṇāṃ ca sarvaśa: |
pratyekamātmavaiyarthyādvaiyarthya paramārthata: ||
sukhābhimāno du:khasya pratīkāre yathārthata: |
tathā du:khābhimāno’pi sukhasya pratighātaja: ||
sukhe sayogatrṡṇaivaṃ nai:svābhāvyātprahīyate |
du:khe viyogatrṡṇā ca paśyatāṃ muktirityata: ||
ka: paśyatīti ceccitaṃ vyavahāreṇa kathyate | 
nahi caittaṃ vinā cittaṃ vyarthatvātra saheṡyate ||
vyarthamevaṃ jaganmatvā yathābhūtyātrirāspada: |
nirvāti nirupādāno nirupādānavahnivat || “iti ||
bodhiṃsattvaireva tathā ni:svabhāvatayā drṡṭamiti cet, na cāpi tat, śrāvakān
pratyekabuddhāṃścādhikrtya tathoktatvāt | kathamidaṃ jñāyata iti ? vakṡyate- samanantarameva
bodhisattvānadhikrtya- “bodhisattvo’pi drṡṭvaivaṃ sambodhau niyato mata: | kevalaṃ tvasya
kāruṇyādābodherbhavasantati: ||” 
ityādi uktatvāt | śrāvakadeśanāsūtreṡvapi śrāvakānāṃ kleśāvaraṇaprahāṇārtham- “phenapiṇḍopamaṃ
rūpaṃ vedanā budbudopamā | marīcisadrśī saṃjñā saṃskārā: kadalīnibhā: | māyopamaṃ ca
vijñānamuktamādityabandhunā ||”
ityādinā phenapiṇḍajalabudbudamarīcijalakadalīskandhamāyādyudāharaṇena saṃskārā nirṇītā
ācāryapādai:- “anutpādo mahāyāne pareṡāṃ śūnyatā kṡaya: | kṡayānutpādayoścaikyamarthata: 
kṡamyatāṃ yata: ||” iti || 
tathā ca-
kātyāyanāvavāde cāstīti nāstīti cobhayam |
pratiṡiddhaṃ bhagavatā bhāvābhāvavibhāvinā ||
śrāvakayāne’pi dharmanairātmyaṃ deśitamiti tadā mahāyānadeśanā vyarthā syāditi tanmatamapi
evaṃ yuktyāgamābhyāṃ viruddhaṃ budhyate | mahāyānadeśanā dharmanairātmyamātrasya deśanā nāsti
apitu bodhisattvānāṃ
bhūmipāramitāpraṇidhānamahākaruṇādipariṇāmanāsambhāradvayācintyadharmatāśca santi | yathā
ratnāvalyāmuktam-
na bodhisattvapraṇidhirna caryā pariṇāmanā |
uktā śrāvakayāne’smādvodhisattva: kutastata: ||
iti ||
bodhicaryāpratiṡṭhārthaṃ na sūtre bhāṡitaṃ vaca: |
@007
bhāṡitaṃ ca mahāyāne grāhyamasmādvicakṡaṇai: ||
dharmanairātmyaprakāśāya mahāyānadeśanāpi yuktā eva, vistrtadeśanāyā vivakṡitatvāt |
śrāvakayāne tu dharmanairātmyaṃ saṃkṡiptalakṡaṇamātreṇa samāpyate | yathā ācāryapādairuktam-
animittamanāgamya mokṡo nāsti tvamuktavān | atastvayā mahāyāne tatsākalyena darśitam ||
ānuṡaṃgikatvena paryāptam | ata eva anākulabuddhe:
svayamevārthatattvāvabodhasamarthatvātprakrtamevābhidhīyate |
tadātra sambuddhasubodhiheturbhavetpradhānaṃ hyatireki dānam |
tasya pramuditābhūmiprāptabodhisattvasya
dānaśīlakṡāntivīryasamādhiprajñopāyapraṇidhānabalajñāneṡviti daśasu dānapāramitaiva atiricyate,
kintu na tadbhinnānāmabhāva: |
taddānamapi sarvākārajñatāyā: pradhāno hetu: |
svamāṃsadāne’pi krtādaratvādbhavedadrṡṭhe’pyanumānahetu: ||1.9||
tasya bodhisattvasya adrṡṭā guṇā bodhādayo ye ke’pi santi te’pi
bāhyābhyantarasvavastudānaviśeṡānumānenaiva sphuṭamanumīyante, dhūmādinā vahnayādivat | yathā
bodhisattvānāṃ dānaṃ buddhatvasya pradhānaheturapratyakṡaguṇanirṇayalakṡaṇo’sti tathā
prthagjanaśrāvakapratyekabuddhānāmapi du:khapratikārasya ātyantikasukhaprāpteśca heturiti
deśitukāmena-
sukhābhilāṡī hi janastu sarva: sukhaṃ na sampattimapāsya loke |
dhanaṃ tu dānodgatameva buddhvā muni: pradhānaṃ samuvāca dānam ||1.10||
uktam | kṡuttrḍogaśītādipratipakṡo du:khapratikāramātraṃ, bhavasukhotpādahetupratibandhakaviparyamātreṇa
svatvapravāhaparikalpitopaghātāpanayo’sukhātmake loke’tīva abhiniviṡṭa: tathā tasya
sukhābhilāṡiṇa: sukhaṃ du:khapratikāramātrasvabhāvam, abhīṡṭaviṡayasampatti: du:khapratipakṡabhū:,
viparyayātmano bhogaṃ vinā notpādāvalambanam | du:khapratikārahetubhūtāste viṡayā api
dānodbhūtapuṇyakriyāvastvasaṃcayeṡu notpadyanta iti vicārya bhagavān jagadaśeṡāśayasvabhāvajña:
śīlādisamākhyāneṡu sarvaprathamaṃ dānameva āha | adhunā dāniprāṇina: śīlavairūpye’pi
svakāryānukūlatvāddānamāhātmyamākhyātumāha-
parīttakāruṇyasuduṡṭacittā vikurvate svārthaparā amī ye |
tadiṡṭasampadvyasanapraśāntyai samudratā dānata eva sāpi ||1.11||
ye vaṇigvatsvalpadhanatyāgena ativipulaphalasampatskandhārthecchavo’pi adhikatarārthārthino
ditsādarā:, sugataputravatkaruṇāparatantrā dānaphalārthamanāyāsameva
āditsotsavābhivardhanāste’pi dānadoṡagrahaṇaparāṅmukhā: kevalaguṇagrahaṇotsāhaprāptā
atiśayaiśvayīpasampadā: kāyāpriyadu:khakṡuttrṡṇādināśanena du:khopaśāntiheturbhavanti | yasya
niṡkaruṇasya svadu:khapratikārāpekṡayā eva ditsāyāmādara:, so’pi-
kadācidasminnapi dānakāle drutaṃ hi labdhvāryajanābhisaṅgam |
tata: samucchidya bhavapravāhaṃ sahetukāṃ śāntimata: prayāti ||1.12||
@008
ityuktam | dānapatestyāgina: samīpe sadbhirgantavyamiti dānādhimuktikā dānakāle
āryajanābhisaṃgāttadupadeśata: saṃsāranirguṇatāṃ jñātvā nirmalamāryamārga sākṡātkurvanti,
du:khopaśāntyā tyaktāvidyā bhavasantateranādikālata: pravrtāṃ janmamaraṇaparamparāṃ tyaktvā
śrāvakapratyekabuddhayānai: parinirvrtā bhaviṡyanti | ata: sāmprataṃ bodhisattvānāṃ dānaṃ
bhavanirvāṇasukhaprāptihetu: |
jagaddhitārtha hi krtapratijñā: prayānti modaṃ na cireṇa dānai: ||
abodhisattvāstu dānasamakālaṃ yathoktadānaphalaṃ niyataṃ na saṃbhuñjanti, tasmāddānaphalasya 
apratyakṡatvāddāne praveśo’pi na saṃbhava:, bodhisattvāstu dānasamakālameva arthināmapi 
paritarpaṇāda, abhīṡṭhadānaphalasaṃpatparamānandaṃ dhārayanta:, tatraiva dānaphalamupabhuñjanti | ata:
sarvadā dāne muditā bhaviṡyanti | ato yathoktarītyā-
dayādayā bhāvamayā yataśca |
sarvābhyudayani: śreyasaheturdānam, tato’sti mūlaṃ khalu dānavārtā ||1.13||
yataste sarvadā dānaṃ prati ādareṇa sampadvibhājanadvārā ca manastarpayanti |
bodhisattveṡu ānandaviśeṡotpāda: kīdrśa iti arthināṃ cet- ucyate-
yathā tu dehīti niśamya śabdaṃ sukhodbhavo buddhasute vicintya |
tathā sukhaṃ śāntigate munau na kimucyatāṃ sarvasamarpaṇeni || 1.14||
yāvadarthināṃ dehīti śabdaśrutāveva vicāryamāṇe bodhisattvānām’ime māṃ yācanta iti buddhavā
vāramvāraṃ ya: sukhotpādo nirvāṇasukhādapi atiricyate, tato bāhyābhyantaravastusamarpaṇena
arthinajanatarpaṇasya kimucyatām? puna: kiṃ tattathoktabāhyābhyantaravastutyāgināṃ bodhisattvānāṃ 
kāyadu:khamapi na bhaviṡyatīti? ucyate- mahātmanāṃ tu
acetanānāmapacchedavatkāyadu:khotpādo’sambhava eva |
āryagaganagañjapariprcchāsamādhau yathoktam-
“tadyathā mahāsālavrkṡavanamasti | tatra kaścidāgatya ekaṃ saralaṃ chinatti | tatrāvaśiṡṭhāste
sālavrkṡā ayaṃ tu chinno, vayaṃ na chinnā iti na cintayanti | teṡu nānurāgo na vā kopa:,
na kalpo na vikalpa:, tadvatbodhisattvasya yā kṡānti: sā pariśuddhāgragaganopametyuktivat |
ratnāvalyāmapi evamuktam-
śārīraṃ nāsti vai du:khaṃ tatra du:khaṃ kva mānasam | loko hi du:khitastena karuṇyātsthīyate
ciram || punayī’labdhavirāgāvasthastatra kāyasthitibādhakaviṡaye samavatīrṇe kāyadu:khaṃ
niścitamutpadyate, tadā so’pi sattvārthakrtyeṡu ativiśiṡṭāvatārahetutvena pratiṡṭhata iti
ākhyātam |
pradāya chettuṃ svavapu: svadu:khātsvasaṃvidā nārakadu:khakādi |
vilokya tannāśayituṃ pareṡāṃ pariśramaṃ prārabhate sa śīghram ||1.15||
bodhisattvastu du:khamayanarakatiryagyoniyamalokādighoralokāntargataṃ nirantaraghoradu:khena
kāyacchedaṃ, svakāyacchedadu:khātsahastraśo’pyadhikaṃ pravrddhamasahyaṃ du:khaṃ svadu:khena tulayitvā
paśyati tadā svakāyacchedadu:khamavigaṇayya sattvānāṃ narakādidu:khacchedāya atiśīghraṃ 
@009
vīryamārabhate | yathoktadānapāramitāprabhedadeśanārthamuktam-
pradeyasaṅgrāhakadātrśūnyaṃ vadanti lokottarapāramīti | tatra pāramīti tu yatsaṃsārasāgarapāraṃ taṭaṃ,
kleśajñeyāvaraṇani:śeṡatyāgasvabhāvayukto buddha eva vā | pāraṃgatastu pāramita ityuktam |
aluguttarapade ityanena lakṡaṇena karmavibhaktilopaṃ na krtvā rūpaṇam, athavā
prṡodarāditvāduttarapadayuktatayā vyavasthāpitam | prajñāṃ grhītvā viśeṡeṇa vyākhyātam,
dānādaya: pāramitātulyatvātpāramitā: santi | pariṇāmanāviśeṡeṇa pāragamanaṃ vyavasthāpya
dānaṃ pāramitānāma prāpnot | vakṡyamāṇā: śīlādayo’pi tathā vijñeyā: | iyaṃ
dānapāramitāpi deyaṃ pratigrāhakaṃ dāyakaṃ ca anālambya lokottarapāramitā astīti
bhagavatīprajñāpāramitāyāmuktam | anālambanasya lokottaratvādālambanaṃ ca
vyavahārasatyasaṃgrahatvāllaukikameva asti | tattu aprāptabodhisattvāvasthābhirjñātuṃ na śakyate |
api ca-
trayīṡu rāgodbhavata: pradiṡṭaṃ tadeva vai laukikapāramīti ||1.16||
tadeva dānaṃ triṡvavalambitaṃ satlaukikapāramitetyuktam | samprati yathokta- bhūmiriti
jñānaviśeṡeṇa atiśayaguṇānuvādadvārā deśānārthamevamuktam-
tathā pratiṡṭhā jinaputracitte sadāśraye suprabhakāntimāptā |
ghanaṃ tamisraṃ muditā nirasya jayatyasau candramaṇiryathā vai ||1.17||
tathā śabdo yathoktaprakāradeśanārtha: | muditeti bhūmināma samākhyāyate | jayatīti tu asapakṡaṃ
parājitya avasthānamityartha: | sā tu jñānasvabhāvā satī eva jinaputramanasi
sthitatvāduparisthitā | pramuditābhūmistu yathoktarītyā sarvamapi gahanamandhakāraṃnirākrtya
jayati | yathokta eva artha udāharaṇena parkāśayitumākhyātam | candrakāntamaṇivaditi |
madhyamakāvatārabhāṡye pramuditeti prathamaścittotpāda: |
bodhisattvaprathamacittotpādo vyākhyāta: |
2. dvitīyaścittotpāda:
adhunā dvitīyaṃ (cittotpādam) adhikrtyocyate-
sa śīlasampattiguṇānvitattvātsvapne’pi du:śīlamalaṃ jahāti | iti |
bhūmisaṃjñakasarvajñānaviśeṡasya tu ekasvabhāvatvāttadasatve’nutpannaguṇabhya:
śīlapāramitādiviśiṡṭatābhya eva dvitīyacittotpādādiviśeṡā: darśitā: | tatra
kleśānadhivāsitvāt, pāpānudbhūtatvāt, cittakaukrtyagniśamanena, śītalatvāt, sukhahetutvena
uttamairāśrayaṇīyatvātśīlamiti | tadapi saptatyāgalakṡaṇam | trayo dharmā alobho’dveṡa:
samyagdrṡṭiśca te samutthānam | ata: samutthānena saha śīlamadhikrtya daśakarmamārgā
vyākhyātā: śīlasaṃpattu śīlātiśaya: | guṇaviśuddhistu guṇaśuddhi:, śīlasaṃpatpariśuddhiriti śabda:
prayojya: | svaguṇapariśuddhatvātśīlatvaṃ viśiṡṭim | tadanvitatvātsa bodhisattva:
svapnāvasthāyāmapi du:śīlamalairalipta: | atha kathaṃ tasya tādrkśīlasampadā guṇapariśuddhi: ?
etādrśo’yaṃ bodhisattvo dvitīyabodhisattvabhūmau prasthitastu-
sa kāyavākcittaviśuddhacayī daśaiva satkarmapathāṃścinoti ||2.1||
@010
yathā dvitiyabodhisattvabhūmau- “tatrabhavanto jinaputrā, vimalāyāṃ bodhisattvabhūmau sthito
bodhisattva: prakrtyaiva prāṇātipātātprativirīto bhavati nihatadaṇḍo nihataśastro nihatavairo
lajjāvān dayāpanna: sarvaprāṇibhūteṡu hitasukhānukampī maitracitta: | sa saṃkalpairapi
prāṇivihiṃsāṃ na karoti, ka: punarvāda: parasattveṡu sattvasaṃjñina:
saṃcintyaudārikakāyaviheṭhanayā ||
adattādānātprativirata: khalu punarbhavati svabhogasaṃtuṡṭa:, parabhogānabhilāṡī, anukampaka: | sa
paraparigrhītebhyo vastubhya: paraparigrhītasaṃjñī steyacittamupasthāpya antaśastrṇaparṇamapi
nādattamādātā bhavati, ka: punarvādo’nyebhyo jīvitopakaraṇebhya: ||
kāmamithyācārātprativirata: khalu punarbhavati svadārasaṃtuṡṭha: paradārānabhilāṡī | sa
paraparigrhītāsu strīṡu parabhāryāsu gotradhvajadharmarakṡitāsu abhidhyāmapi notpādayati, ka:
punarvādo dvīndriyasamāpatyā vā anaṅgavijñaptyā vā ||
anrtavacanātprativirata: khalu punarbhavati satyavādī, bhūtavādī, kālavādī, yathāvādī tathākārī |
so’ntaśa: svapnāntaragato’pi vinidhāya drṡṭiṃ kṡāntiṃ ruciṃ matiṃ prekṡāṃ visaṃvādanābhiprāyo
nānrtāṃ vācaṃ niścārayati, ka: punarvāda: samanvāhrtya ||
piśunavacanātprativirata: khalu punarbhavati abhedāviheṭhāpratipanna: sattvānām | san eta: śrutvā
amutrākhyātā bhavatyamīṡāṃ bhedāya | na amuta: śrutvā ihākhyātā bhavatyeṡāṃ bhedāya | na
saṃhitān bhinatti, na bhinnānāmanupradānaṃ karoti | na vyagrārāmo bhavati na vyagrarato na
vyagrakaraṇīṃ vācaṃ bhāṡate sadbhūtāmasadbhūtāṃ vā ||
paruṡavacanātprativirata: khalu punarbhavati | sa yeyaṃ vāgadeśā karkaśā parakaṭukā parābhisaṃjananī 
anvakṡānvakṡaprāgbhārā grāmyā pārthagjanakī anelā akarṇasukhā krodharoṡaniścāritā
hrdayaparidahanī mana:saṃtāpakarī apriyā amanaāpā amanojñā svasaṃtānaparasaṃtānavināśinī,
tathārūpāṃ vācaṃ prahāya yeyaṃ vāksnigdhā mrdvī manojñā madhurā priyakaraṇī manaāpakaraṇī
hitakaraṇī nelā karṇasukhā hrdayaṃgamā premaṇīyā paurī varṇavispaṡṭhā vijñeyā śravaṇīyā niśritā
bahujaneṡṭā bahujanakāntā bahujanapriyā bahujanamanaāpā vijñāpannā sarvasattvahitasukhāvahā
samāhitā mana: prahlādanakarī svasaṃtānaparasaṃtānaprasādanakarī tathārūpāṃ vācaṃ niścārayati ||
saṃbhinnapralāpātprativirata: khalu punarbhavati suparihāryavacana: kālavādī bhūtavādī arthavādī
dharmavādī nyāyavādī vinayavādī, sa nidānavatīṃ vācaṃ bhāṡate kālena sāvadānām | sa cāntaśa
itihāsapūrvakamapi vacanaṃ parihārya pariharati, ka: punarvādo vāgvikṡepeṇa ||
anabhidhyālu: khalu punarbhavati parasveṡu parakāmeṡu parabhogeṡu paravittopakaraṇeṡu paraparigrhīteṡu
sprhāmapi notpādayati, kimitiyatpareṡāṃ tannāma syāditi nābhidhyāmutpādayati, na
prārthayate, na praṇidadhāti, na lobhacittamutpādayati ||
avyāpannacitta: khalu punarbhavati sarvasattveṡu maitracitto hitacitto dayācitta: sukhacitta:
snigdhacitta: sarvajagadanugrahacitta: sarvabhūtahitānukampācitta: | say ānīmāni
krodhopanāhakhilāmalavyāpādaparidāhasaṃdhukṡitapratighādyāni tāni prahāya yānīmāni
hitopasaṃhitāni maitryupasaṃhitāni sarvasattvahitasukhāya vitarkitavicāritāni,
tānyanuvitarkayitā bhavati ||
samyagdrṡṭi: khalu punarbhavati samyakpathagata: kautukamaṅgalenānāprakārakuśīladrṡṭhivigata
@011
rjudrṡṭiraśaṭho’māyāvī buddhadharmasaṃghaniyatāśaya: | “ityādyuktavat | 
tatra prathamatrayakuśalakarmapathā: kāyena pratipādyante | madhyamacaturo vācā antyatrayaścittena | 
evaṃ daśakuśalakarmamārgā api saṃgrhītā: | kimeteṡāṃ karmamārgāṇāṃ cayanaṃ 
prathamacittotpādabodhisattvā na kurvanti ? te’pi cayanaṃ kurvanti, tathāpi- 
daśāpi mārgān kuśalān sametya bhavanti te śuddhatarāstathaiva | 
prathamacittotpādabodhisattvā na tathā | 
sadā viśuddha: khalu śāradenduryathā hi śāntaprabhayātiśete ||2.2|| 
śāntastu saṃvrtendriya: | 
prabhāmayo dedīpyamānaśarīra:, tathā pariśuddhaśīla: sannapi | 
sa śuddhaśīlaprakrtiṃvidaścedbhavenna tenaiva viśuddhaśīla: | 
yathāryaratnakūṭasūtre- “kāśyapa, e[ka]tyo bhikṡu: (śīlavanta:) prātimokṡasaṃvarasaṃvrto viharati | 
ācāragocarasampanna aṇumātreṡvavadyeṡu (api) bhayadarśī samā[dā]ya śikṡate śikṡāpadeṡu 
pariśuddhakāyakarmavāṅmanaskarmaṇā samanvāgato viharati, pariśuddhājīva: sa ca bha[vati]
ātmavādī, ayaṃ kāśyapa prathamo du:śīla: śīlavaṃta: pratirūpako draṡṭavya: | "ityata: “punaraparaṃ 
kāśyapa ! ihe katyo bhikṡu: dvādaśādhūtaguṇasa[mādāne’pi] upalambhadrṡṭhikaśca bhavati, 
ahaṃkāra (mamakāra) sthita: ayaṃ kāśyapa caturthī du:śīla: śīlavantapratirūpakodra[ṡṭhavya:]” iti 
paryantamuktam | 
ata: sadā sastritaye’pi buddhidvayapracārātsutarāṃ nivrtta: ||2.3|| 
kasmai prāṇine tyāga:, kiṃ tyaktaṃ, kena tyaktaṃ, tattritaye’pi bhāvābhāvādibuddhidvayanirvrto 
bhavati | evaṃ saṃprati bodhisattvasya śīlasaṃpanmayatvamuktam | tata: paścātsāmānyatayā 
tadbhinnānāmapi śīlasampatterdānādito’pi atiśayatvaṃ sarveguṇasampadāśrayabhūtatvameva 
deśanārthayitumuktam- 
dānājjana: śīlapadena hīno bhogānavāpyaiṡyati durgatiñca | iti | 
taddānata eva sa dānapati: śīlavān bhūto naradevamadhye viśiṡṭabhogasampanmaya: san 
śīlapādanirvrttau durgatilokapatita: pratyekanarakaṃ, aśvagajavānaranāgādipretamarhaddhikādiṡu 
utpanna: sa vividhabhogasampatsampanna eva bhavati | ata: 
savyājamūle parikṡīyamāṇe tasmai na bhogā: prabhavanti paścāt ||2.4|| 
yo’tyalpabījamuptvā vipulaphalaṃ prāpnuvan puna: phalāya tasmādapyadhikaṃ bījaṃ vapati, tena 
mahāphalasambhārasya yathāsamaye upavardhanakramo’vicchinnaṃ sambhavati, krtapraṇāśasvabhāvaścayo 
mūrkhatayā pūrvabījamātramapi upabhuṅkte tasya savyājavastusaṃgrahasyāpi kṡayatvātkuto 
bhāviphalasapadutpāda: ? tathaiva śīlanivrtte: asthāne sampadupabhogakturapi atimūrkhatayā 
apūrvākṡeparahitatvātpūrvākṡepāśeṡopabhogatvācca paścātsampadbhāvo’sabhava: | śīlapādavihīnasya 
asya pūrṇasampadbhāvo na kevalaṃ durlabha:, durgatigamanena durgatita utthānamapi atidurlabhamiti 
deśanāya-
yadā svatantra: sthitisāmarūpyamayaṃ svacintāṃ yadi no karoti | 
darīprapāte paratantratāptau ka enamuttthāpayitā hi paścāt ||2.5|| 
@012
ityuktama | yadyasau tadā anukūlajanapadasthito bandhamuktaśūravatsvacchanda:, parādhīnatāmapraviṡṭa: 
san devamanuṡyādilokasthita: svacintāṃ na karoti, sādhiṡṭhadarīsamutsrṡṭabaddhaśūravaddurgatiṃgatamenaṃ 
paścātka utthāpayiṡyati | ata eva pīḍanāya niścitameva durgatirbhaviṡyati | tata eva 
punarmanuṡyeṡu upapāde’pi dvividha: paripāko’bhisiddha ityuktam | yatastādrśo 
du:śīlo’tyadhikadoṡasambhārādhiṡṭhānam-
tato jino dānakathāmudīrya kathāṃ tu śīlānugatāmuvāca | 
tasmādeva parājitasakalapāpadhamī jino dānādiguṇāvipraṇāśāya dānakathāsamayānantaraṃ 
śīlakathāmeva krtavān | 
guṇe vivrddhe khalu śīlabhūmau phalopabhogastu nirantaraṃ syāt ||2.6|| 
sarvaguṇāśrayabhūtatvātśīlameva bhūmi: | tatra dānādisarvaguṇavivrddhiścethetuphalaparamparā uttarottaraṃ 
karmaśo’navacchinnarūpeṇa phalasambhāramupavardhayantī dīrghakālamupabhoktu śakyate, anyathā tu na | 
ato’nena prakāreṇa- 
prthagjanaśrāvakanaijabodhisvabhāvaniṡṭhasya jinātmajasya | 
na heturastyabhyudayāya śīlādrte ca ni:śreyasahetave’nya: ||2.7|| 
yathā-“ime khalu punardaśākuśalā: karmapathā adhimātratvādāsevitā [bhāvitā] bahulīkrtā 
nirayaheturmadhyatvāttiryagyoniheturmrdutvādyamalokahetu: | tatra prāṇātipāto nirayamupanayati, 
tiryagyonimupanayati, yamalokamupanayati | atha cetpunarmanuṡyeṡu upapadyate, dvau 
vipākāvabhinirvartayati alpāyuṡkatāṃ ca bahuglānyatā ca | adattādānaṃ 
…peyālaṃ...’parīttabhogatāṃ’ ca’sādhāraṇabhogatāṃ’ ca | kāmamithyācāro… 
anājāneyaparivāratāṃ ca sasapatnadāratāṃ ca | mrṡāvādo…abhyākhyānabahulatāṃ ca 
parairvisaṃvādanatāṃ ca | paiśunyaṃ...bhinnaparivāratāṃ ca hīnaparivāratāṃ ca | 
pāruṡyaṃ...amanāpaśravaṇatāṃ ca kalahavacanaṃ ca | tāṃ saṃbhinnapralāpo…anādeyavacanatāṃ ca 
aniścitapratibhānatāṃ ca | abhidhyā.. asaṃtuṡṭhitāṃ ca mahecchatāṃ ca | 
vyāpādo… ahitaiṡitāṃ ca parotpīḍanatāṃ ca | mithyādrṡṭi: [nirayamupanayati, 
tiryagyonimupanayati, yamalokamupanayati | atha cetpunarmanuṡyeṡu upapadyate, dvau 
vipākāvabhinirvartayati] kudrṡṭipatitaśca bhavati śaṭhaśca māyāvī | evaṃ khalu mahato’parimāṇasya 
du:khaskandhasya ime daśākuśalā: karmapathā: samudāgamāya saṃvartante |” “puna: kuśalānāṃ 
karmapathānāṃ samādānaheto[rdava] manuṡyādyupapattimādiṃ krtvā yāvadbhavāgramityupapattaya: prajñāyante 
| tata uttaraṃ ta eva daśa kuśalā: karmapathā: prajñākāreṇa paribhāvyamānā: prādeśikacittatayā 
traidhātukottrastamānasatayā mahākaruṇāvikalatayā parata: śravaṇānugamena ghoṡānugamena ca 
śrāvakayānaṃ saṃvartayanti | tata uttarataraṃ pariśodhitā aparapraṇeyatayā [svayaṃbhūtvānukūlatayā] 
svayamabhisaṃbodhanatayā 
[parato’parimārgaṇatayā] mahākaruṇopāyavikalatayā gambhīredaṃ- pratyayānubodhanena 
pratyekabuddhayānaṃ saṃvartayati | tata uttarataraṃ pariśodhitā vipulāpramāṇatayā mahākaruṇopetatayā 
upāyakauśalasaṃgrhītatayā saṃbaddhamahāpraṇidhānatayā sarvasattvāparityāgatayā 
buddhajñānavipulādhyālambanatayā bodhisattvabhūmipariśuddhayai pāramitāpariśuddhayai caryāvipulatvāya 
saṃvartante |” ityādi vistareṇoktavatato’nenaprakāreṇa taddaśakuśalamārgātiriktaṃ 
prthagjanaśrāvakapratyekabuddhabodhisattvānāṃ yathāyogamabhyudayasya saṃsārasukhasya, ni:śreyasa: 
sukhadu:khābhāvasvabhāvasya muktilakṡaṇasya prāpterupāyo’nyo nāstīti samupadiṡṭam | yo’sau 
dvitīyacittotpādabodhisattva:- 
@013
yathā samudro hi śavena sārdhamamaṅgalenāpi ca maṅgalaṃ vā |
tathā hi śīlādhikrto mahātmā samaṃ na tiṡṭhāsati duṡṭaśīlai: ||2.8||
amaṃgalamiti akuśalaparyāya: | yathoktaśīlapāramitāvibhedākhyānam-
kutaśca kiṃ kutra vivarjitañca trike grhīte sati yaddhi śīlam |
vadanti tallaukikapāramīti |
tacchīlaṃ triṡvavalambitaṃ satlaukikapāramiteti ākhyāyate |
alaukikaṃ tattriṡu rāgaśūnyam ||2.9||
tadevaśīlaṃ yathoktālambanatrayarahitaṃ syāccedalaukikapāpāramitetyucyate |
yathoktabhūmiguṇānuvādena śīlapāramitāvasthāpariniṡpattimāha-
jinātmajendūdgatanirmalāpi bhavābhavaiṡā vimalā bhavaśrī: |
śaradrtoścāndramasīprabheva jaganmanastāpamapākaroti ||2.10||
vimaleti daśakuśalakarmamārgavimalatvāddvitīyabodhisattvabhūmeranvarthaṃ nāma | yathā nirmalā
śaraccandraprabhā janasaṃtāpamapākaroti tathā jinaputrendūdgateyaṃ vimalāpi du:śīlotpannaṃ
mana:saṃtāpaṃ nivartayati | asyā asaṃsārāntargatatvādga bhavo’pitu bhavaśrī:, sarvaguṇasampadāṃ
tadanugatatvāt, caturdvīpaiśvaryasampadhetutvācca |
iti madhyamakāvatārabhāṡye dvitīyaścittotpāda: |
3. trtīyaścittotpāda:
samprati trtīyacittotpādamadhikrtyottacyate-
aśeṡajñeyendhanadāhakāgniprabhodbhavādbhūmiriyaṃ trtīyā |
prabhākarī...prabhākarīti tu trtīyabodhisattvabhūmināma | punariyaṃ kasmātprabhākarīti
cedanvarthameva | tatsamaye aśeṡajñeyendhanadāhakajñānāgne: śāntyātmakaprabhodbhavādbhūmiriyaṃ
prabhākarītyucyate | trtīyacittotpādasya
…taṃ sugatasya putraṃ tadā ravistāmra ivāvibhāti ||3.1||
yathā sūryaūdayāvasthāyā: pūrvaṃ tāmra iva abhāsatetathā bodhisattve’pi tatra jñānamābhāsate |
tādrgjñānābhāsaprāptasya tasya bodhisattvasya kṡāntipāramitāviśeṡatādeśanārthamuktam-
akopapātrasya hi tasya kāyātsahāsthimāṃsaṃ yadi ko’pi krntāt |
palaṃ palaṃ dīrghanikrntane’pi nikrntake kṡāntiratīva tasya ||3.2||
bodhisattva: paracittānurakṡaṇārthatvāttādrgjñānavatvācca yena paradveṡacittādhāratvatrikālanirarthakatvaṃ
saṃdehāspadatvañca na syu: tādrksvabhāvakāyavākcittāvatārasākṡī nāsti | akopapātrasya
yadi ko’pi viśeṡaṇam | yadi tādrkprāṇinā tasya bodhisattvasya kāyato sāsthimāṃsaṃ
pratipalaṃ viramya viramya ciraṃ nikrntite’pi tādrkkrntakāya na kevalaṃ cittavyāroṡo na
@014
bhavati apitu, tadakuśalakarmapratyayaṃ narakadu:khādiviśeṡamavalambya bodhisattve’tiviśiṡṭā
kṡāntireva jāyate | api ca-
yata: sa dharmān pratibimbarūpānnirātmadrkpaśyati bodhisattva: |
tata: kathaṃ kena kimasti chinnaṃ kadāpi vā kṡāntimupeti cāso ||3.3||
tadakuśalakarmapratyayaṃ narakādidu:khaviśeṡamavalambya na kevalaṃ viśeṡeṇa kṡānto’pitu yata: sa
sarvadharmānapi pratibimbavatpaśyanātmātmīyasaṃjñānivrtta: tasmādapi kṡāntatara eva | api
śabdastu kṡāntihetusaṃgrahārtham | kṡāntiriyaṃ na kevalaṃ bodhisattvānurūpo dharmo’pitu
taditarasakalaguṇarakṡāhetubhūtatvādakṡāntavatkrodhavyāvrttirapi yuktā vyākhyātā-
prakupyate yadyapakāriṇe’tra kimatra kopo vinivartita: syāt |
ato’tra kopo hi nirarthako’smin paratra loke’pi viruddha eva ||3.4||
samprati dattaroṡāvasaro’yaṃ parasmai apakāriṇe krudhyati cettadānīntanāpakārāvinivrtte:,
tadālambana: pratikopo nirarthaka eva, krtakāryatvāt | asmai kopo na kevalaṃ vartamāne
niṡprayojana:, apitu paraloko’pi viruddho bhavati, krodhotpāde sati amanāpaparipākākṡepa: |
yo duścaritakarmaphalaviśeṡopabhogavānmohātpareṇāhaṃ prapīḍita iti parikalpayanapakāriṇe
krodhamutpādayan pratyapakāreṇa tatpīḍanaṃ parājetukāmaścāsau | tasyāpi vyāvartanārthamāha-
purākrtasyākuśalasya karmaphalaṃ tu yo naṡṭatayā vivakṡu: |
parāhitakrodhata eva du:khaṃ kathaṃ hi tadbījatayopanītam ||3.5||
yatśastradhārapātena tatkāye sādhiṡṭhamapakāradu:khaṃ śatruṇopasādhitam, tadantyaphalabhūtaṃ
pūrvakrtaprāṇātipātakarmaṇa: prāṇināṃ narakatiryagyoniyamalokādi paripākaphalaṃ ghoramanubhūyamānaṃ
niṡyandaphalaṃ yaccāvaśiṡṭakleśāśeṡāpriyaphalanivartanahetu: | tatkathaṃ puna: rvipariṇāmyaiva,
auṡadhasya antimamātrāyā ābhyantare-
vyādhipratīkārahetutvādvyāroṡaparāpakārābhyāmatītāmanāpaphalādapi
ativiśiṡṭāpakāraphalasambhāvanāhetutvena ānīyate? atastadvaidyasya
vyādhicikitsāhetubhūtatīkṡṇaśalyakarmakriyāvatphaladu:khotpādahetoratikṡāntiryuktā |
akṡāntistu na kevalamamanāpaparipākātikṡepaheturapitu
dīrghasaṃgrhītapuṇyasambhārakṡayaheturapyastīti deśanārthamuktam-
dānena śīlena samudgataṃ yatpuṇyaṃ citaṃ kalpaśatena naśyet |
kṡaṇena kopājjinaputrakeṡu tasmānna kopādaparaṃ hi pāpam ||3.6||
yadi bodhisattvo mahātmā sa: pudgale viśiṡṭe’viśiṡṭe vāpi 
kleśābhyāsavaśapraveśatvādbodhicittotpānneṡu satyabhūtamasatyabhūtaśca doṡamadhikaṃ prajñāpya
kṡaṇamātramapi krodhacittotpāde’pi tanmātreṇaiva
pūrvoktadānaśīlapāramitābhyāsotpannaśatakalpasaṃcitapuṇyasaṃbhāro naśyati, abodhisattvena
bodhisattvebhya utpādite tu puna: kiṃ vaktavyam ? tasmātmahāsāgarajalapramāṇaṃ karṡagaṇanayā
niścetumaśakyaṃ tathā tatra paripākasīmā niścetumaśakya: | ata evaṃ sati amanāpaphalākṡepaṃ
puṇyakṡayakarañca pāpamakṡānte: paramaparaṃ nāsti | “mañjuśrī:, krodha: krodha iti
śatakalpasaṃbhrtapuṇyopakṡayakara:, tasmātkrodha: krodha ityākhyāta: |” punaśca akṡāntā:
parāpakārāsamarthāstu ātmānameva nāśayanti, samarthā niṡkaruṇāśca svaparanāśakā: | anena tu
janmata eva-
@015
kudarśano’sajjananīyamāno nayānayajñānavivekahīna: | parasmin kāle nikāyasabhāgaṃ 
tyaktvā sakopano durgatimeti śīghram | 
yadyete’kṡāntidoṡā:, tadā ke vai tadviparītakṡāntiguṇā iti- 
guṇā viruddhā: kathitā hyakopāt ||3.7|| 
sudarśatā sajjanatāgatiśca nayānayajñānapaṭutvamasti | 
anantaraṃ devamanuṡyajanma kṡayaṃ hyakopādupayāti pāpam ||3.8|| 
ye’kṡāntidoṡā uktāstadviruddhāste guṇā: kṡānterjñeyā: | tadyathā- 
prthagjano jinaputraśca doṡān guṇān samālokya ca kopakṡāntyo: | 
apāsya kopaṃ tarasaiva kṡāntiṃ sadā śrayeccāryajanapraśastām ||3.9|| 
kopakṡāntī tu kopakṡāntyaiva | doṡaguṇau cāpi doṡaguṇau | krodhakṡāntyodīṡaguṇāviti 
śabdaviniyoga: | krodhadoṡastu yathokta:, viparyayeṇa kṡāntiguṇamavagamya akṡāntiṃ tyaktvā 
sarvakālaṃ kṡāntireva āśrayaṇīyā | adhunā kṡāntipāramitāprabhedadeśanārtham- 
sambuddhabaudhyai pariṇāmanāpi triṡvāśritā cetkhalu laukikīyam | 
buddhatvāya pariṇāmanāyāmapi kā kṡānti:, kena kṡanti:, keṡu prāṇiṡu kṡāntiretattriṡvāśrayeṡu 
satsu iyaṃ kṡāntipāramitā laukikīti | 
anāśritā syātkhalu saiva buddhairalaukikī pāramiteti diṡṭā ||3.10||
tasyāṃ bhūmau bodhisattvasya kṡāntipāramitā yathā viśuddhayati tathaiva- 
abhijñatāṃ dhyānamito’tra bhūmau jinasya putro hatarāgavaira: | 
bhavatyasau laukikakāmarāgau nihantumatyantatayā ca śakta: ||3.11|| 
dhyānamiti dhyānaśabdastu upalakṡaṇārtha:, samāpattyapramāṇānāmapi grahaṇaṃ bhavati | 
yathātrtīyabodhisattvabhūmāvuktavat- “so’syāṃ prabhākaryā bodhisattvabhūmau sthito bodhisattvo 
dharmānudharmapratipattiheto viviktaṃ kāmairviviktaṃ pāpakairakuśaladharmai: savitarka savicāraṃ vivekajaṃ 
prītisukhaṃ prathamaṃ dhyānamupasaṃpadya viharati | sa vitarkavicārāṇāṃ 
vyupaśamādadhyātmasaṃprasādāccetasa ekotībhāvādavitarkamavicāraṃ samādhijaṃ prītisukhaṃ 
dvitīyadhyānamupasaṃpadya viharati | sa prītervirāgādupekṡako viharati smrtimān saprajānan | 
sukhaṃ na kāyena pratisaṃvedayati yattadāryā ācakṡante-upekṡaka: smrtimān | sukhavihārī 
niṡprītikaṃ trtīyaṃ dhyānamusaṃpadya viharati | sa sukhasya ca prahāṇāddu:khasya ca prahāṇātpūrvameva 
ca saumanasyadaurmanasyayorastaṃgamādadu:khāsukhamupekṡāsmrtipariśuddhaṃ caturtha dhyānamupasaṃpadye 
viharati | “iti, etāni catvāri dhyānāni | catastra ārūpyasamāpattayastu- tadyathā-“sa 
sarvaśo rūpasaṃjñānāṃ 
samatikramātpratighasaṃjñānāmastaṃgamānnānātvasaṃjñānāmamanasikārādanantakamākāśamityākāśā 
nantyāyatanamupasaṃpadya viharati | sa sarvaśa ākāśānantyāyatanasamatikramādanantaṃ 
vijñānamiti vijñānānantyāyatanamupasaṃpadya viharati | sa sarvaśo 
vijñānānantyāyatanasamatikramānnāsti kiṃcidityākiṃcanyāyatanamupasaṃpadya viharati | sa 
sarvaśa ākiṃcanyāyatanasamatikramānnaiva saṃjñā nāsaṃjñāpi iti saṃjñānāsaṃjñāyatanamupasaṃpadya 
viharati |” imāścatastra ārūpyasamāpattaya: | catvāro’pramāṇāstu evam- “sa maitrisahagatena 
cittena vipulena mahadatenādvayenāpramāṇenāvaireṇāsapatnenānāvaraṇenāvyābādhena sarvatrānugatena 
@016
dharmadhātuparame 
loke ākāśadhātuparyavasāne sarvāvantaṃ lokaṃ spharitvopasaṃpadya viharati | evaṃ karuṇāsahagatena 
cittena | muditāsahagatena cittena | upekṡāsahagetana cittena viharati |” 
pañcābhijñāstu, tadyathā- “so’nekavidhāmrddhividhiṃ pratyanubhavati | prthivīmapi kampayati | 
eko’pi bhūtvā bahudhā bhavati | bahudhāpi bhūtvaiko bhavati | āvirbhāvaṃ tirobhāvamapi 
pratyanubhavati | tira: kuḍayaṃ tira:prākāraṃ parvatamapyasajjan gacchati tadyathāpi nāma ākāśe | 
ākāśe’pi paryaṅkena krāmati tadyathāpi nāma pakṡiśakuni: | prthivyāmapyunmajjananimajjanaṃ 
karoti tadyathāpi nāma udake | udake’pyamajjan gacchati tadyathāpi prthivyām | dhūmayati 
prajvalati, tadyathāpi nāma mahānagniskandha: | svakāyādapi mahāvāridhārā utsrjati 
tadyathāpi nāma mahāmegha: | yābhirvāridhārābhirayaṃ trisāhastramahāsāhasro lokadhāturādīpta: pradīpta: 
saṃprajvalito’gninā ekajvālībhūto nirvāpyate | imāvapi candrasūryāvevaṃmarhaddhiko 
evaṃmahānubhāvo pāṇinā parāmrśati parirmāṡṭhi yāvadbrahmalokamapi kāyena vaśaṃ vartayati |” 
ityete rddhayabhijñā: | 
“sa divyena śrotradhātunā [viśuddhenā] tikrāntamānuṡyakena ubhayān śabdān śrṇoti 
divyānmānuṡyakān, sūkṡmānaudārikāṃśca | ye dūre’ntike vā antaśo 
daṃśamakaśakakīṭamakṡikāṇāmapi śabdān śrṇoti | [eṡā divyā śrotrābhijñā] ||” 
“sa parasattvānāṃ parapudgalānāṃ cetasaiva cittaṃ yathābhūtaṃ prajānāti | sarāgaṃ cittaṃ sarāgacittamiti 
yathābhūtaṃ prajānāti | virāgaṃ cittaṃ virāgacittamiti prajānāti | sadoṡaṃ, vigatadoṡaṃ, samohaṃ, 
vigatamohaṃ, sakleśaṃ, ni:kleśaṃ, parittaṃ, vipulaṃ, mahadataṃ, apramāṇaṃ, saṃkṡiptaṃ, [vistīrṇa], 
samāhitaṃ, asamāhitaṃ, vimuktaṃ, avimuktaṃ, sāṅganam, anaṅganam, audārikaṃ 
cittamaudārikacittamiti yathābhūtaṃ prajānāti | anaudārikaṃ cittamanaudārikaṃ cittamiti yathābhūtaṃ 
prajānāti | iti parasattvānāṃ parapudgalānāṃ cetasaiva cittaṃ yathābhūtaṃ prajānāti | [ityeṡā 
paracittajñānābhijñā] ||” 
“so’nekavidhaṃ pūrvanivāsamanusmarati | ekāmapi jātimanusmarati | dve tistrañcatastra: pañca 
daśa viṃśati: triṃśataṃ catvāriśataṃ pañcāśataṃ jātiśata[sahastra]manusmarati | anekānyapi 
jātiśatāni | [anekānyapi jātisahastrāṇi] anekānyapi jātiśatasahastrāṇi | 
saṃvartakalpamapi vivartakalpamapi | anekānapi saṃvartavivartakalpānapyanusmarati | kalpaśatamapi 
kalpasahastramapi kalpaśatasahastramapi kalpakoṭīmapi kalpakoṭīśatamapi kalpakoṭīsahastramapi 
kalpakoṭīśatasahasramapi yāvadanekānyapi 
kalpakoṭīniyutaśatasahasrāṇyanusmaratyamunnāhamāsamevaṃnāmā | evaṃgotra: evaṃjāti: evamāhāra 
evamāyu: pramāṇa: evaṃcirasthitika: evaṃ sukhadu:khapratisaṃvedī | so’haṃ tataścyuto’tropapanna: | 
tataścyuta ihopapanna: | iti sākāraṃ soddeśaṃ sanimittamanekavidhaṃ pūrvanivāsamanusmarita | [eṡā 
pūrvanivāsānusmrtyabhijñā] ||” 
“sa divyena cakṡuṡā viśuddhenātikrāntamānuṡyakeṇa sattvān paśyati cyavamānānupapadyamānān 
suvarṇān durvarṇān sugatān durgatān praṇītān hīnān | yathākamīpagān sattvān yathābhūtaṃ 
prajānāti- ime bhavanta: sattvā: kāyaduścaritena samanvāgatā vāgduścaritena samanvāgatā 
manoduścaritena samanvāgatā: āryāṇāmapavādakā mithyādrṡṭhaya: 
mithyādrṡṭikarmasamādānahetostaddhetuṃ tatpratyayaṃ kāyasya bhedātparaṃ 
maraṇādapāyadurgativinipātanirayeṡūpapadyante | ime punarbhavanta: sattvā: kāyasucaritena 
samanvāgatā vāksucaritena samanvāgatā mana:sucaritena samanvāgatā āryāṇāmanapavādakā: | 
samyagdrṡṭikarmasamādānahetostaddhetuṃ tatpratyayaṃ kāyasya bhedātparaṃ maraṇātsugatau svarge 
devalokeṡūpapadyanta iti [prajānāti | evaṃ] divyena cakṡuṡā viśuddhenātikrāntamanuṡyeṇa 
@017
(cyavamānānupapadyamānān) sākāraṃ soddeśaṃ sanimittaṃ sattvān paśyati | yathākamīpagatān 
sattvān yathābhūtān prajānāti | sa imāni dhyānāni vimokṡān samādhīn samāpattīśca 
samāpadyate, vyuttiṡṭhate | na ca teṡāṃ vaśenopapadyate’nyatra yatra bodhyaṅgaparipūriṃ paśyati tatra 
saṃcintya praṇidhānavaśenopapadyate | tatkasya heto ? tathāhi tasya 
bodhisattvasyopāyakauśalyābhinirhatā cittasaṃtati: ||”
ata eva asyāṃ bhūmau bodhisattve dhyānamabhijñāśca sambhavanti kathaṃ sadā 
laukikarāgadveṡaparikṡaya: ? capadaṃ tu anuktasaṅgrahārtham, iti tasya mohasyāpi parikṡayo
bhavati–kathamiti, idamapi yathā sūtre-“sa sarvadharmāṇāmasaṃkrāntitāṃ ca avināśitāṃ ca 
pratītya pratyayatayā vyavalokayati || tasya bhūyasyā mātrayā sarvāṇi kāmabandhanāni tanūni 
bhavanti | sarvāṇi rūpabandhanāni sarvāṇi bhavabandhanāni sarvāṇyavidyābandhanāni tanūni 
bhavanti | drṡṭikrtabandhanāni ca pūrvameva prahīṇāni bhavanti | tasya asya prabhākaryā 
bodhisattvabhūmau sthitasya bodhisattvasya anekān kalpān yāvadanekāni 
kalpakoṭiniyutaśatasahastrāṇi ....peyālaṃ...anupacayaṃ mithyārāga: prahāṇaṃ gacchati, anupacayaṃ
mithyādoṡa: prahāṇaṃ gacchati, anupacayaṃ mithyāmoha: prahāṇaṃ gacchati |” ityuktam | atastasya 
rāgo dveṡo mohaśca parikṡīṇo bhavati | kathaṃ hi te sadā laukikakāmarāgātupahantu samarthā 
bhaviṡyantīti yathā- “iyaṃ bhavanto jinaputrā bodhisattvasya prabhākarī nāma trtīyā 
bodhisattvabhūmi: samāsanirdeśata:, yasyāṃ pratiṡṭhito bodhisattvo bhūyastvena indro bhavati 
devarājastridaśādhipati: krtī prabhu: sattvānāṃ kāmarāgavinivartanopāyopasaṃhārāya kuśala:
sattvān kāmapaṅkādabhyuddhartum”, ityuktam | ata: sa jinaputro laukikakāmarāgānupahantuṃ 
samartho bhaviṡyati | evamasya bodhisattvasya trtīyabodhisattvabhūmau 
viśuddhakṡāntipāramitādhyānāparimāṇasamāpatyabhijñā rāgādiparikṡayasya ca 
niścitaprāptirbhaviṡyatītyuktvā adhunā tu kṡāntipāramitāparyantaṃ pāramitātrayāśrayaviśeṡaṃ 
sambhārasvabhāvaṃ phalaparisiddhivyavasthāṃ ca prakāśayitumākhyāyate-
ime hi dānādimayā: tridharmā grhibhya uktā: sugataistu bhūya: |
ta eva puṇyetyapi saṃbhrtā hi sambuddharūpātmakakāyahetu: ||3.12||
bodhisattvā eva yathoktadānādyāśrayā: santi, tathāpi grhasthapravrajitabhedena tatra dvayo: saṃbhavaṃ 
vicintya tathoktam | tatra grhastheṡu prāyeṇa dānādayastrayo dharmā: susādhyā:, parivrājakeṡu ca 
vīrya, dhyānaṃ tathā prajñā | na cetaretarāsaṃbhāvanā | buddhatvahetusambhārau tu dvau sta:, sa cāsau 
puṇyasaṃbhāro jñānasaṃbhāraśca | tatra puṇyasambhārastu tāstistra: pāramitā: santi, jñānasambhāraśca 
dhyānaṃ prajñā ca | vīrya tūbhayaheturiti vyavasthā | tatra ya: puṇyasambhāra: sa saṃbuddhānāṃ bhagavatāṃ 
śatapuṇyalakṡaṇasya adbhutasya acintyasya viśvarūpamayasya rūpakāyasya hetu: |
dharmasvabhāvakāyasya anutpādalakṡaṇasya hetustu jñānasambhāra: | samprati āśrayādimāhātmyena 
svamahatvamuktvā trtīyabodhisattvabhūmyavasthā samākhyāyate-
prabhākarīyaṃ jinaputrasūrye tama: svakaṃ pūrvataraṃ vināśya |
samīhate lokatamo vihantum |
sugataputrasūryasthiteyaṃ prabhākarībhūmi: svāśritāmavidyāmātmodbhavavighnabhūtāṃ 
jāyamānāvasthāyāmeva vināśya tatprakāropadeśena tadbhinnānāṃ trtīyabhūmyudbhavavighnāndhakāraṃ 
vihantuṃ samīhate | sa bodhisattva:-
na cātra kopo bhuvi tīkṡṇabhūte ||3.13||
sa tu doṡāndhakārāṇāṃ pratibandhakānāṃ nāśanena sūryavadatitīkṡṇatāvatāre’pi doṡayuktajanebhyo 
na krudhyati | kṡānterativiśiṡṭābhyāsātkaruṇayā santate: snigdhatvācca |
@018
madhyamakāvatārabhāṡye trtīyaścittotpāda: |
4. caturthaścittotpāda: 
samprati dānaśīlakṡāntipāramitābhyo vīryapāramitāyā atirekadeśanādvāreṇa 
caturthacittotpādamadhikrtya ākhyāyate-
guṇā aśeṡā anugamya vīrya dvayostu heturmatipuṇyarāśyo: |
yato bhavetprojjvalameva vīryamarciṡmatī bhū: khalu sā caturthī ||4.1||
kuśalakarmānutsāhamaye tu sarvathā dānādāpravrtte: sarvaguṇotpādo’saṃbhava: |
pūrvoktaguṇasañcayasamutsuke tu prāptāprāptayorvrddhiprāptisaṃbhavādyasya kasyacidguṇasya hetustu 
vīryameva asti | sambhāradvayahetustu pūrvata ākhyāta: | tadvīryaṃ svaguṇapariśuddhidvārā yasyāṃ 
bhūmāvadhijvalati sā tu caturthī bodhisatvabhūmi: arciṡmatīti syāt | api ca, kasya 
hetorarciṡmatīti ākhyāyate-nāmāvatārahetudeśanārtham-
sambodhipakṡasya vibhāvanāto jāto’vabhāsa: sugatasya putre |
tāmraprabhāyā adhikaṃ vibhāti 
ityuktam | evamasyāṃ bhūmau bodhisattve saptatriṃśadbodhipākṡikadharmabhāvanena pūrvākhyātatāmraprabhāyā 
viśiṡṭo’vabhāsa upapadyate | tasmātsamyagjñānāgniprabhopapādena sā 
bodhisattvabhūmirarciṡmatītyākhyāyate | saptatriṃ śadbodhipākṡikā dharmastu evama-catvāri 
smrtyupasthānāni, catvāri samyakprahāṇāni, catvāra rddhipādā:, pañcendriyāṇi, pañca 
balāni, sapta bodhyaṅgāni āryāṡṭāṅgamārgaścetyuktā: | tatra catvāri smrtyupasthānāni-
“jinaputrā, bodhisattvo’syāmarciṡmatyāṃ bodhisattvabhūmau pratiṡṭhito’dhyātmaṃ kāye kāyānudarśī 
viharati, ātāpī saṃprajānan smrtimān vinīya loko’bhidhyādaurmanasye | bahirdhā kāye 
(kāyānudarśī viharati, ātāpī saṃprajānan smrtimān vinīya loke’bhidhyādaurmanasye)
adhyātmaṃ bahirdhā kāye | evamevādhyātmaṃ vedanāsu bahirdhā vedanāsu adhyātmaṃ bahirdhā vedanāsu 
| evamadhyātmaṃ citte bahirdhā citte’dhyātmaṃ bahirdhā citte | adhyātmaṃ dharmeṡu dharmānudarśī 
(viharati ātāpī saṃprajānan smrtimān) bahirdhā dharmeṡu dharmānudarśī...evamadhyātmaṃ bahirdhā 
dharmeṡu...|” iti vistrtanirdeśavat |
catvāri samyakprahāṇāni yathā- “so’nutpannānāṃ pāpakānāmakuśalānāṃ dharmāṇāmanutpādāya 
cchandaṃ janayati vyāyacchate vīryamārabhate cittaṃ pragrhṇāti samyakpraṇidadhāti | utpannānāṃ 
pāpakānāmakuśalānāṃ dharmāṇāṃ 
prahāṇāya [itipūrvavat] | anutpannānāṃ kuśalānāṃ dharmāṇāmutpādāya [itipūrvavat] |
utpannānāṃ kuśalānāṃ dharmāṇāṃ sthitaye’saṃpramoṡāya vaipulyāya bhūyobhāvāya (bhāvanāya)
paripūraye [cchandaṃ janayati, vyāyacchate-tu pūrvavat] |”
catvāro rddhīpādā: “chandasamādhiprahāṇasaṃskārasamanvāgatamrddhipādaṃ bhāvayati vivekaniścitaṃ 
virāganiścitaṃ nirodhaniścitaṃ vyavasargapariṇataṃ [tadvata] vīrya
[samādhiprahāṇasaṃskārasamanvāgatamrddhipādaṃ] bhāvayati citta
[samādhiprahāṇasaṃskārasamanvāgatamrddhipādaṃ] bhāvayati mīmāṃsā 
[samādhiprahāṇasaṃskārasamanvāgatamrddhipādaṃ] bhāvayatītyādi pūrvavat |”
@019
pañcendriyāṇi tadyathā-“sa śraddhenadriyaṃ bhāvayati [iti tadvat]
vivekaniścitaṃ...vīryenadriyaṃ ...smrtīndriyaṃ...samādhīndriyaṃ...prajñendriyaṃ ...sa | “bhāvayati
virāganiścitamityādi | pañcabalāni tu tānyevāsapakṡaparājitāni pūrvavat |
sapta bodhyaṅgāni-tadyathā-“(sa) smrti-saṃbodhyaṅgaṃ bhāvayati, [ityādi] dharmapravicaya
[bodhyaṅgaṃ] vīrya [saṃbodhyaṅgaṃ] prīti [saṃbodhyaṅgaṃ] prastrabdhi-[saṃbodhyaṅgaṃ] samādhi
[saṃbodhyaṅgaṃ] upekṡā [saṃbodhyaṅgaṃ bhāvayati ityādi pūrvavat]|”
āryāṡṭāṅgamārgastu yathā-“samyakdrṡṭiṃ bhāvayati [virāganiścitaṃ nirodha- niścitaṃ
vyavasargapariṇataṃ] samyaksaṅkalpaṃ [api pūrvavat] samyagvācaṃ ...
samyakkarmāntaṃ... samyagājīvaṃ...samyagvyāyāmaṃ...samyaksmrtiṃ ...samyaksamādhim |"
[bhāvayati ityādi pūrvavat | ] asyāṃ bhūmau na kevalaṃ bodhipākṡikabhāvanotpādo’pitu-
saṃkṡīyate cātmadrśo’nuṡaṅga: ||4.2||
asyāṃ bhūmau tasya ātmadrṡṭikṡayo’pi bhavati-tathā-“jinaputrā, bodhisattvasya
asyāmarciṡmatyāṃ bodhisattvabhūmau sthitasya yānīmāni satkāyadrṡṭipūrvaṅgamāni 
ātmasattvajīvapoṡa (puruṡa) pudalaskandhadhātvāyatanābhiniveśasamucchritāni urnmajjitāni 
nimajjitāni vicintitāni vitarkitāni kelāyitāni mamāyitāni dhanāyitāni
niketasthānāni, tāni sarvāṇi vigatāni bhavanti sma |” ityuktam |
iti madhyamakāvatārabhāṡye’rciṡmatī nāma caturthaścittotpāda: |
5. pañcamaścittotpāda: 
samprati pañcamacittotpādādhikāra:-
sa durjayābhūmigato mahātmā kṡamo na jetuṃ hyapi sarvamārai: |
pañcamabodhisattvabhūmau sthito bodhisattvastu sarvalokadhātusthitairdevaputramārairapi jetuṃ na kṡama: 
tatpareṡāṃ mārakiṅkarādīnāṃ ka: punarvāda: ? ata eva asyā bhūmernāma sudurjayeti |
bodhisattvastu-
dhyāne viśiṡṭe sumateśca satyasūkṡmasvabhāvādhigame’tidakṡa: ||5.1||
jñātavya: | tatra daśapāramitāsu dhyānapāramitaiva ativiśiṡṭā bhavati | sumatīti āryā: | teṡāṃ 
satyāni sumatisatyāni āryasatyānītyartha: | svabhāvastu svarūpam |
sūkṡmajñānādhigatasvabhāvastu sūkṡmasvabhāva:, bhadramatisatyānāṃ sūkṡmasvarūpasya jñāne’tidakṡo
bhavati | caturāryasatyāni tu du:khasamudayanirodhamārgā: | bhagavatā satyaṃ tu dvayameva diṡṭamiti 
tadyathā-saṃvrtisatyaṃ paramārthasatyañca | yathā-pitāputrasamāgamasūtre-
satya ime duvi lokavidūnāṃ diṡṭa svayamaśruṇitva pareṡām | saṃvrti yā ca tathā paramārtho satyu 
na sidhyati kiṃ ca trtīyu || ityuktam | madhyamakaśāstre’pi-
dve satye samupāśritya buddhānāṃ dharmadeśanā | lokasaṃvrtisatyaṃ ca satyaṃ ca paramārthata: ||
ityuktam | ata: kvasatyadvayātiriktāni anyāni caturāryasatyāni santīti cet-
@020
āravyāyate-yadyapi evam, tathāpi heyopādeyayo: prthakprthakhetuphalabhāvadeśanārthamatra
caturāryasatyāni uktāni | tatra heyapakṡastu saṃkleśa: | tatphalaṃ ca du:khasatyam | hetuśca 
samudayasatyam | upādeyapakṡastu vyavadānam, tasya phalaṃ nirodhasatyam |
tatprāptiheturmārgasatyam | tatra du:khasamudayamārgasatyānāṃ saṃvrtisatye’ntarbhāva: | nirodhasatyaṃ 
paramārthasatyasvarūpam | tathāparaṃ satyaṃ yatkiṃcitsyāttasyāpi yathāyogaṃ satyadvaye’ntarbhāva eva 
niśceya: | kiṃ catu:satyātiriktamaparamapi satyamastīti cet ? ākhyātam | yathā-
bodhisattvapañcamabhūmau-“idaṃ du:khamāryasatyamiti yathābhūtaṃ prajānāti | ayaṃ du:khasamudaya
āryasatyamiti yathābhūtaṃ prajānāti | ayaṃ du:khanirodha āryasatyamiti yathābhūta prajānāti |
iyaṃ du:khanirodhagāminī pratipadāryasatyamiti yathābhūtaṃ prajānāti | sa saṃvrtisatyakuśalaśca
bhavati | paramārthasatyakuśalaśca bhavati | lakṡaṇasatyakuśalaśca bhavati | vibhāgasatyakuśalaśca 
bhavati | nistīraṇasatyakuśalaśca bhavati | vastusatyakuśalaśca bhavati | prabhavasatyakuśalaśca 
bhavati | kṡayānutpādasatyakuśalaśca bhavati | mārgajñānāvatārasatyakuśalaśca bhavati |
sarvabodhisattvabhūmikramānusaṃdhiniṡpādanatayā yāvattathāgatajñānasamudayasatyakuśalaśca bhavati | sa 
parasattvānāṃ yathāśayasaṃtoṡaṇātsaṃvrtisatyaṃ prajānāti | ekanayasamavasaraṇātparamārthasatyaṃ 
prajānāti | svasāmānyalakṡaṇānubodhāllakṡaṇasatyaṃ prajānāti |
dharmavibhāgavyavasthānānubodhādvibhāgasatyaṃ prajānāti |
skandhadhātvāyatanavyavasthānānubodhānnistīraṇasatyaṃ 
prajānāti | cittaśarīraprapīḍanopanipātitatvādvastusatyam, gatisaṃdhisaṃbandhanatvātprabhavasatyam, 
sarvajvaraparidāhātyantopaśamātkṡayānutpādasatyam, [advayānutpādasatyam,]
advayābhinirhārānmārgajñānāvatārasatyam, sarvākārābhisaṃbodha: 
sarvabodhisattvabhūmikramānusaṃdhiniṡpādanatayāyāvattathāgatajñānasamudayasatyaṃ prajānāti |”
ityuktavat |
iti madhyamakāvatārabhāṡye sudurjayākhya: pañcamaścittotpāda: |
