@i
bauddha-saṃskrta-granthāvalī-11
##Buddhist Sanskrit Texts No. 11
@ii
Buddhist Sanskrit Texts-No. 11##
Śikṣāsamuccaya
##OF##
śāntideva
##FIRST EDITION EDITED BY
DR. P.L. VAIDYA
Ex-Director, Mithila Institute of Post-Studies
And
Research in Sanskrit Learning, Darbhanga
SECOND EDITION EDITED BY 
DR. SRIDHAR TRIPATHI
Published by
THE MITHILA INSTITUTE
of
POST-GRADUATE STUDIES AND RESEARCH IN SANSKRIT
LEARNING, DARBHANGA
1999##
@iii
bauddha-saṃskrta granthāvalī-11
śāntidevaviracita:
śikṡā-samuccaya: | 
vaidyopāhvaśrīparaśurāmaśarmaṇā
pariśiṡṭādibhi: saṃskrta: | 
dvitīyasaṃskaraṇam 
ḍā.c^ śrīdharatripāṭhinā sampāditam | 
mithilāvidyāpīṭhapradhānena prakāśita: | 
śakābda: 1921 
vikramābda: 2056
aiśavīyābda: 1999
@iv
##Copies of this Volume, Postage paid, can be had of 
the Director, Mithila Institute, Darbhanga, on receipt 
of Rs. 112/- by M.O. or Postal Order or Cash. 
First Edition-1960
Second Edition-1999
Printed by Rabindra Kumar for Lakshmi Press, Muzaffarpur,
and Published by Dr. Shridhar Tripathi, Director, Mithila Institute 
of Post-Graduate Studies and Research in Sanskrit Learning 
Darbhanga.##
@v
anukramaṇikā
##Introduction in English and Hindi VII 
Abbreviations XV##
śikṡāsamuccayakārikā: … … 1
1 dānapāramitā … … 3
2 saddharmaparigraha: … … 23
3 dharmabhāṇakādirakṡā … … 25
4 anarthavarjanam … … 37
5 śīlapāramitāyāmanarthavarjanam … … 58
6 ātmabhāvarakṡā … … 67
7 bhogapuṇyarakṡā … … 80 
8 pāpaśodhanam … … 89
9 kṡāntipāramitā … … 100 
10 vīryapāramitā … … 105
11 araṇyasaṃvarṇanam … … 107
12 cittaparikarma … … 112
13 smrtyupasthānam … … 124
14 ātmabhāvapariśuddhi: … … 130 
15 bhogapuṇyaśuddhi … … 143
16 bhadracaryāvidhi: … … 146
17 vandanānuśaṃsā … … 156
18 ratnatrayānusmrti: … … 168
19 puṇyavrddhi … … 186
prathamaṃ pariśiṡṭam-sūtroddharaṇasūcī … … 197
@vi
##The Government of Bihar established the Mithila 
Institute of Post-Graduate Studies and Research in Sanskrit 
Learning at Darbhanga in 1951 with the object, inter alia, to 
promote advanced studies and research in Sanskrit Learning 
to bring together the traditional Pandits with their profound 
learning and the modern scholars with their technique of 
research and investigation and to publish works of permanent 
value to scholars. This Institute is one of the six Research 
Institutes being run by the Government of the Bihar as a 
token of their homage to the tradition of learning and 
scholarship for which Bihar was noted. The five others are: 
(i) Research Institute of Prakrit, Jainology and Ahimsa at 
Vaishali; (ii) Kashi Prasad Jayasawal Research Institute for 
research in ancient, medieval and modern Indian History at 
Patna; (iii) Bihar Restrabhasa Parishad for Research and 
Advanced Studies in Hindi at Patna; (iv) Nava Nalanda
Mahavihara for Research and Post-Graduate Studies in 
Buddhist Learning and pali at Nalanda; and (v) Institute of 
Post-Graduate Studies and Research in Arabic and Persian 
Learning at Patna.
As part of this programme of rehabilitating and 
reorientating ancient learning and scholarship, the editing 
and publication of this volume has been undertaken with 
the co-operation of scholars of Bihar and outside. The 
Government of Bihar hope to continue to sponsor such 
projects and trust that this humble service to the world of 
scholarship and learning would bear fruit in the fullness of 
time.
@vii
INTRODUCTION
This edition of## śikṡāsamuccaya (śs) ##of## śāntideva ##is based on Cecil 
Bendail's edition published in BIBLIoTHECA BUDDHICA, Vol. I (1897-1902),
(referred to in margin by B) with such corrections and additions of references as 
subsequent discoveries and publications of Buddhist works suggested to me. 
Bendall's edition was based on a single Ms. in Nepalese script (Cambridge University
Library, Wright Collection, Add. No. 1478). There is also another Ms. of 
this work in India Office Library, but Bendall found it to be merely a coy of 
the above. The Ms. used by Bendall is a paper Ms. in Nepalese script prepared at 
Lalitapatan near Kathmandu in Nepal. Paleographical evidence indicates that 
it was written in Nepalese script of 14th or 15th century A.D. This was prepared 
by two scribes in a writing, which, on the authority of Bendall, is similar to 
that of Nepalese Gupta inscriptions of about 635 A.D., though the actual Ms. might 
have been written several centuries later.## 
śikṡāsamuccaya ##means a compendium or collection of the doctrine, i.e.
teaching of Buddha. The work consists of three parts, viz., the## kārikās ##or 
memorial verses, 27 in number, which constitutes, as it were, the text; a 
commentary explaining the text of the## kārikās; ##and sources or authorities from 
the Buddhist## sūtras. ##It will be seen that the## kārikās ##number only 27, and the 
commentary on them is not very voluminous, but the volume of citations from 
Buddhist## sūtras ##covers a portion nearly 95% or even more of the whole text. 
The number of works from which these extracts are taken is slightly over 100.
This portion of citations may very well be called a veritable## sūtrasamuccaya,
##and as early as 1923, I was tempted to call the commentary on the## kārikās ##as## 
sūtrasamuccaya ##in my studies on## āryadeva ##and his## catu:śataka, ##chapters
VII-XVI. I felt I was supported by## tārānātha ##who said that## śāntideva ##wrote
three books, viz.,## śikṡāsamuccaya, bodhicaryāvatāra ##and## sūtrasamuccaya. 
##Winternitz in his History of Indian Literature, Vol.II (Eng. translation), page
366, foot-note, honoured me by calling this suggestion of mine as “indeed very
tempting”, but I may say that it was based upon## śāntideva's ##own statement
contained in his## bodhicaryāvatāra, ##V. 105-106, and its commentary by## 
prajñākaramati:
śikṡāsamuccayo'vaśyaṃ draṡṭavyaśca puna: puna: | 
vistareṇa sadācāro yasmāttatra pradarśita: || 
saṃkṡepeṇātha vā tāvat paśyetsūtrasamuccayam | 
āryanāgārjunābaddhaṃ dvitīyaṃ ca prayatnata: || 
##I have already said above that## tārānātha ##attributes to## śāntideva ##ā#
sutrasamuccaya ##which I presume to be the third part of## śikṡāsamuccaya, ##which 
is greater in volume than## nāgārjuna's ##work of the same name. I may bring to 
the notice of readers the words## saṃkṡepeṇa ##and## dvitīyaṃ ##in the## kārikā 106 ##cited above. 
I know## nāgārjuna ##wrote ā# sūtrasamuccaya, ##found in Tanjur, Mdo. Vol.A.
folios 165-224 of Narthang edition, containing extracts from about 60## sūtras, 
##and much smaller in volume than## śikṡāsamuccaya, ##which, latter, as I said above, 
contains extracts from over 110 works. (See IHQ, Vol. XVII. pp. 121-26)## śāntideva 
##himself points out that his## śikṡāsamuccaya ##is more exhaustive than## nāgārjuna's
##work,## sutrasamuccaya, ##which in the## kārikā ##is called second## (dvitīya),
@viii
##suggesting that his## śikṡāsamuccaya ##might as well go under the name of## 
sūtrasamuccaya. ##The sixty works from which## nāgārjuna ##drew material for his##
sūtrasamuccaya, ##are, barring a few doubtful titles, all drawn upon by## śāntideva, 
##adding extracts from 50 more works. Majority of these## sūtras ##are not now 
extant, though the existence of most of them is testified by Tibetan and Chinese
translations. The discovery of## śikṡāsamuccaya ##is thus a matter of high gratifica- 
tion as otherwise we would not have got the idea of the vast extent of original## 
sūtras.
śikṡāsamuccaya ##is found translated in Tibetan (Tanjur, Mdo XXXI.) It was 
prepared by two Indian Pandits, Jinamitra and## dānaśīla ##and one Tibetan Pandit## 
ye-śes-sde ##or## jñānasena, ##during 816 and 838 A.D.
As to Chinese translation, we find it in Nanjio No. 1298, but the title as it is 
found there is altogether different, viz,## mahāyāna-saṃgīti-bodhisattva-vidyā- 
śāstra. ##The author of this work. as given in Chinese translation, is called## 
dharmayaśas ##or## dharmakīrti, ##and it was done between 1004 and 1058 A.D. Bendall
says that the Chinese translation agrees more closely with the present text of## 
śikṡāsamuccaya ##than the Tibetan translation. Perhaps the original before the 
Tibetan translators was slightly shorter. Of course Tibetan translators have 
given full translation of certain extracts than the Chinese one. 
Although the unique Ms. on which Bendall's edition of## śikṡāsamuccaya
##was based, nowhere mentions## śāntideva ##as the author of this work, Tibetan 
translators attribute both the## kārikās ##and## śikṡāsamuccaya ##to## śāntideva. dīpam*kara 
śrijñāna ##known as## atiśa, ##frequently refers to## śāntideva ##and quotes 
profusely from## śikṡāsamuccaya ##as his work## (śikṡāsamuccaye śāntideva: ##or## śāntidevaviracite 
śikṡāsamuccaye).
tārānātha, ##in his History of Buddhism, states that## śāntideva ##was born as 
a prince of## saurāṡṭra ##in the reign of## śīla, ##son of## śrī harṡa. tārānātha ##also 
mentions that## śāntideva ##is the author of## śikṡāsamuccaya, sūtrasamuccaya ##and## 
bodhicaryāvatāra, ##stating further that the## bodhicaryāvatāra ##was written after the
first two, which statement is fully borne out by the## kārikās ##V.105-106 quoted 
above from## bodhicaryāvatāra, ##where## śāntideva ##recommends a careful study 
of both## śikṡāsamuccaya ##and## sūtrasamuccaya. ##There are several stanzas at the 
beginning and end of both SS and BCA common in these works which suggests 
common authorship.## prajñākaramati, ##the commentator of## bodhicaryāvatāra 
##agrees with## tārānātha.
##The date of Tibetan translation of## śikṡāsamuccaya ##viz., 816-838 A.D. 
suggests that the work was already in existence at about 800 A.D.## śāntideva 
##represents an advanced stage of## mahāyāna ##Buddhism with only a slight tinge 
of## tāntrism. ##His exclusive use of the name## candrapradīpa ##for## samādhirāja
##indicates that he is later than Candrakirti. It is therefore very likely that## 
tārānātha ##is right in assigning to him a date between the age of## dharmapāla
##and## śrī harṡa, ##i.e., the middle of 7th century. Although## śikṡāsamuccaya 
##is more or less an anthology,## śāntideva ##is very accurate in giving correct
references to his original sources. There are frequent references to him by## 
prajñākaramati ##in his commentary on## bodhicaryāvatāra. ##The passages cited 
by him from## sūtras ##in his commentary on BCA occur in the## śikṡāsamuccaya 
##from which he must have borrowed them.
@ix
The popularity of## śikṡāsamuccaya ##has also given rise to many imitations 
such as (i)## śikṡāsamuccayābhisamaya ##of## suvarṇa-dvīparāja śrīmaddharmapāla 
(ii) śikṡā-kusuma-mañjari ##of## vairocanarakṡita; ##and## bodhimārgadīpapañjikā
##of## dīpaṃkara atiśa. śāntideva ##is also mentioned among the great teachers 
like## nāgārjuna, āryadeva, candrakīrti, ##Bhavya and Bodhibhadra in MVy. 
Bendall has also translated this work into English with the collaboration of 
W.H.D. Rouse, London, 1922 in Indian Texts series. 
THE CONTENTS
The## śikṡāsamuccaya ##is divided into 19 chapters called Paricchedas. It 
starts with the idea that every human being should take advantage of his 
present birth to secure the seed## (bodhibīja) ##in this very existence, and to pursue 
a course of conduct which ultimately will lead him to the status of a Bodhisattva. 
It does not so much emphasize the philosophical aspect of Buddhism, though the 
philosophical back-ground is never lost sight of. It is rather a handbook or 
a guide to the conduct of a Buddhist leading to his objective of the state of 
Bodhisattva. All the topics, suggested and discussed, have this end in view, 
and it is thus a practical guide to Buddhist theology by accepting the threefold 
refuge in Buddha, Dharma and## saṃgha, ##followed by the six## pāramitās, ##such as## 
dāna, śīla, kṡānti, vīrya, dhyāna ##and## prajñā ##and accessories to these, e.g., 
reverence for## dharmabhāṇaka ##or religious teacher, avoidance of hindrances to## 
pāramitās, ##guarding one's self from sins and acquiring merit, purification from 
sins, advantages of residence in forest or a solitary place as a preparation for 
meditation, preparation of mind for perfect meditation, all of which topics are 
based on the reverence to the Buddha and constant recollection of the three 
gems of the Doctrine, viz, Buddha, Dharma and## saṃgha. 
Darbhanga
1st January 1958. 
P.L.VAIDYA
@x
blank
@xi-xiv
HINDI TEXT
@xv
ABBREVIATIONS
AK## (a^ ka^)-avadāna-kalpalatā ##of## kṡemendra, ##Bibliotheca Indica
edition; our edition in BST Nos. 22-23.##
aś (a^ śa^)-avadāna-śataka ##by J.S. Speyer, ##Bibliotheca Buddhica
edition; our edition is BST No. 19##
aṡṭa (aṡṭa^)-aṡṭasāhasrikā prajñāpāramitā, ##ed. by Rajendralal Mitra.
BC-Buddhacarita of## aśvaghoṡa, ##edns. by Cowell and Johnstone. 
BCA-## bodhicaryāvatāra ##of## śāntideva, ##with## pañjikā ##of## prajñākaramati, 
##ed. by Poussin; bare text in Zapiski; our edition in BST No. 12.
BCP##- bodhicaryāvatārapañjikā ##of## prajñākaramati, ##ed. by Poussin. 
CP##- cariyāpiṭaka, ##PTS edition; also by B.C. Law.
CS##- catu:stava ##of## nāgārjuna (##I. Nirupama, II.## lokātīta, ##III. 
Acintya, and IV.## paramārtha).
##DA## (divyā^) divyāvadāna, ##our edition in BST No. 20; also Cowell 
and Neil's edition. 
DBh## (da^ bhū^)- daśabhūmikasūtra ##ed. by Rahder. 
GM-Gilgit Mss. ed. by N. Dutt. 
GV## (gaṇḍa^)-gaṇḍavyūhasūtra, ##ed. by Suzuki and Idzumi, Kyoto, 
Japan, 1949; our edition in BST No. 5.
J## (jā^)-jātaka, ##ed. by Fausbol.
JM## (jā^ mā^) jātakamālā ##of## ārya sūtra, ##ed. by H. kern, HOS.; our
edition in BST No. 21. 
KV## (kāraṇḍa^)-kāraṇḍavyūha, ##BTS edition. 
LA## (laṅkā^)- laṅkāvatārasūtra, ##ed. by B. Nanjio, Kyoto, Japan, 1923; 
reprint 1956; our edition in BST No. 3. 
LV## (lalita^)- ##lalita-vistar, our edition in BST No.1.## 
mś (ma^ śā^)- madhyamakaśāstra ##of## nāgārjuna, ##our edition in BST 
No. 10 
MV## (ma^ vr^)- madhyamakavrtti ##called## prasannapadā ##of## candrakīrti, ##our 
edition in BST No.10. 
MVastū# (ma^va^)- mahāvastu, ##ed. by E. Senart. 
MVy## (ma^ vyu^)- mahāvyutpatti ##ed. by I.P. Minayeff, Bibliotheca 
Buddhica.
RP## (rāṡṭra^)- rāṡṭrapālapariprcchā, ##ed. by L. Feer, Bibliotheca Buddhica.## 
śs (śikṡā^)- śikṡāsamuccaya ##of## śāntideva, ##ed. by Bendall in Bibliotheca 
Buddhica; our edition in BST No. 11.
SA## (sūtrā^) sūtrālaṃkāra ##of## asaṅga, ##ed. By S. Levi. 
SN-saundaranandā# of## aśvaghoṡa, ##edns. by H.P. Shastri and johnstone. 
(SR##-samādhi)- samādhirājasūtra ##ed. by N. Dutt, in GM; our edition in 
BST No. 2.
@xvi
SDP## (saddharma^)- saddharmapuṇḍarīkasūtra, ##ed. by N. Dutt; also by Kern 
and Nanjio; our edition in BST No. 6. 
SP## (suvarṇa^)- suvarṇaprabhāsūtra. ##ed. by B. Nanjio and H. Idzumi, 
Kyoto, Japan, 1931; also by J. Nobel. 
SV## (sukhā^)–sukhāvatīvyūha, ##ed. by Max Muller. 
T-Tibetan translation.
T-(followed by number)-Tohoku Catalogue. 
TG## (tathā^) –tathāgataguhyasūtra ##or## guhyasamāja, ##GOS edn.
TS## (tattvasaṃ^)- tattvasaṃgraha ##of## śāntarakṡita, ##GOS edition. 
TTP-Taisho## tripiṭaka, ##Tokyo, 1924-1934.
VCh## (vajra^)-vajracchedikā, ##ed. by Max Muller.
(N.B. –Most of the works mentioned above are planned to be 
included in the BUDDHIST SANSKRIT TEXTS Series. The list will 
be found at the end of the Volume.)##

@001
śāntidevaviracita: 
śikṡāsamuccaya: | 
śikṡāsamuccayakārikā: | 
yadā mama pareṡāṃ ca bhayaṃ du:khaṃ ca na priyam | 
tadātmana: ko viśeṡo yattaṃ rakṡāmi netaram ||1|| 
du:khāntaṃ kartukāmena sukhāntaṃ gantumicchatā |
śraddhāmūlaṃ drḍhīkrtya bodhau kāryā matirdrḍhā ||2||
[śikṡādaro] mahāyānādbodhisattvasya saṃvara: | 
marmasthānānyato vidyādyenānāpattiko bhavet ||3|| 
ātmabhāvasya bhogānāṃ tryadhvavrtte: śubhasya ca | 
utsarga: sarvasattvebhyastadrakṡā śuddhivardhanam ||4|| 
paribhogāya sattvānāmātmabhāvādi dīyate | 
arakṡite kuto bhoga: kiṃ dattaṃ yanna bhujyate ||5|| 
tasmātsattvopabhogārthamātmabhāvādi pālayet | 
kalyāṇamitrānutsargāt sūtrāṇāṃ ca sadekṡaṇāt ||6||
tatrātmabhāve kā rakṡā yadanarthavivarjanam | 
ketanaillabhyate sarva niṡphalaspandavarjanāt ||7|| 
etatsidhyetsadā smrtyā smrtistīvrādarādbhavet | 
ādara: śamamāhātmyaṃ jñātvātāpena jāyate ||8|| 
samāhito yathābhūtaṃ prajānātītyavadanmuni: | 
śamācca na caleccittaṃ bāhyaceṡṭānivartanāt ||9|| 
sarvatrācapalo mandamatisnigdhābhibhāṡaṇāt | 
āvarjayejjanaṃ bhavyamādeyaścāpi jāyate ||10|| 
anādeyaṃ tu taṃ loka: paribhūya jināṅkuram | 
bhasmacchanno yathā vahni: pacyeta narakādiṡu ||11|| 
ratnameghe jinenoktastena saṃkṡepasaṃvara: | 
yenāprasāda: sattvānāṃ tadyatnena vivarjayet ||12|| 
@002
eṡā rakṡātmabhāvasya bhaiṡajyavasanādibhi: | 
ātmatrṡṇopabhogāttu kliṡṭāpatti: prajāyate ||13|| 
sukrtārambhiṇā bhāvyaṃ mātrajñena ca sarvata: | 
iti śikṡāpadādasya bhogarakṡā na duṡkarā ||14||
svārthavipākavaitrṡṇyācchubhaṃ saṃrakṡitaṃ bhavet | 
paścāttāpaṃ na kurvīta na ca krtvā prakāśayet ||15||
lābhasatkārabhīta: syādunnatiṃ varjayetsadā | 
bodhisattva: prasanna: syāddharme vimatimutsrjet ||16||
śodhitasyātmabhāvasya bhoga: pathyo bhaviṡyati | 
samyaksiddhasya bhaktasya niṡkaṇasyeva dehinām ||17||
trṇacchannaṃ yathā śasyaṃ rogai: sīdati naidhate | 
buddhāṅkurastathā vrddhiṃ kleśacchanno na gacchati ||18|| 
ātmabhāvasya kā śuddhi: pāpakleśaviśodhanam | 
saṃbuddhoktyarthasāreṇa yatnabhāve tvapāyaga: ||19|| 
kṡameta śrutameṡeta saṃśrayeta vanaṃ tata: | 
samādhānāya yujyeta bhāvayedaśubhādikam ||20|| 
bhogaśuddhiṃ ca jānīyātsamyagājīvaśodhanāt | 
śūnyatākaruṇāgarbhaceṡṭitātpuṇyaśodhanam ||21|| 
grahītāra: subahava: svalpaṃ cedamanena kim | 
na cātitrptijanakaṃ vardhanīyamidaṃ tata: ||22||
ātmabhāvasya kā vrddhirbalānālasyavardhanam | 
śūnyatākaruṇāgarbhāddānādbhogasya vardhanam ||23||
krtvādāveva yatnena vyavasāyāśayau drḍhau | 
karuṇāṃ ca puraskrtya yateta śubhavrddhaye ||24||
bhadracaryāvidhi: kāryo vandanādi: sahādarāt | 
śraddhādīnāṃ sadābhyāso maitrī buddhādyanusmrti: ||25||
sarvāvasthāsu sattvārtho dharmadānaṃ nirāmiṡam | 
bodhicittaṃ ca puṇyasya vrddhihetu: samāsata: ||26||
siddhi: samyakprahāṇānāmapramādāviyojanāt | 
smrtyātha saṃprajanyena yoniśaścintanena ca ||27||
@003
śāntidevaviracita: 
śikṡāsamuccaya: |
dānapāramitā prathama: pariccheda: | 
yasyāśraveṇa narakādimahāpratāpa- 
dāhādidu:khamanubhūtamabhūdbhavadbhi: | 
tīvraṃ puna: punaranantamaśāntacittai- 
stacchrotumādaramudārataraṃ bhajadhvam ||1|| 
śrutvā [ca yaṃ tyajati] pāpamanuddhatātmā 
pūrvārjite ca vipulaṃ kṡapayatyaśeṡam | 
aprāptapūrvamapi saukhyamavāpnuvanti 
hāniṃ sukhācca na kadācidapi prayānti ||2|| 
saṃbodhisattvasukhamuttamamakṡaya * *
 * * * * * pyasamasaṃpadamāpnuvanti | 
taddharmaratnamatidurlabhamadya labdhaṃ 
labdhakṡaṇā: śrṇuta sādaramucyamānam ||3|| 
āyāntu ca tribhuvanaikahitasya vākyaṃ 
śrotuṃ prasannamanasa: suranāgasattvā: | 
gandharvayakṡagaruḍāsurakinnarendrā: 
pretādaya: śravaṇajātatrṡa: saharṡā: ||4|| 
{1. ##This stanza and the three following occur in BCA,I.##}sugatān sasutān sadharmakāyān 
praṇipatyādarato’khilāṃśca vandyān |
sugatātmajasaṃvarāvatāraṃ 
kathayiṡyāmi samuccitārthavākyai: ||5||
na ca kiṃcidapūrvamatra vācyaṃ 
na ca saṃgrathanakauśalaṃ mamāsti | 
ata eva na me parārthayatna: 
svamano bhāvayituṃ mamedamiṡṭam ||6||
@004
mama tāvadanena yāti vrddhiṃ 
kuśalaṃ bhāvayituṃ prasādavega: | 
yadi matsamadhātureva paśye- 
daparo’pyenamato’pi sārthako’yam ||7|| 
kṡaṇasaṃpadiyaṃ sudurlabhā 
pratilabdhā puruṡārthasādhanī | 
yadi nātra vicintyate hitaṃ 
punarapyeṡa samāgama: kuta: ||8||
yathoktamāryagaṇḍa{1. ##GV p.116.##}vyūhasūtre āryajayoṡmāyatanavimokṡe- 
durlabhā aṡṭākṡaṇanivrtti: | durlabho manuṡyapratilambha: | durlabhā kṡaṇasaṃpadviśuddhi: | durlabho 
buddhotpāda: | durlabhā avikalendriyatā | durlabho buddhadharmaśrava: | durlabhaṃ satpuruṡasamavadhānam | 
durlabhāni bhūtakalyāṇamitrāṇi | durlabho bhūtanayānuśāsa{2. ##GV reads## ^śāsanopasaṃhāra:.}nyupasaṃhāra: | durlabhaṃ samyagjīvitam | 
{3. ##GV reads for this sentence:## manuṡyaloke durlabhā dharmānudharmapratipatti:.}durlabha: saddharme tadanukūla: prayatno manuṡyaloke ||iti| 
tadevaṃvidhaṃ samāgamamāsādya saṃvrtiparamārthata: suviditasaṃsāradu:khasyopaśamanasukhābhilāṡiṇo 
buddhagotrānubhāvāttu yasya mahāsattvasyaivaṃ pratyavekṡotpadyate- 
{4. ##BCA 8.96 with variant## ātmana: ##for## mama.}yadā mama pareṡāṃ ca bhayaṃ du:khaṃ ca na priyam | 
tadātmana: ko viśeṡo yattaṃ rakṡāmi netaram ||1|| 
iti | tena ātmana: sattvadhātośca-
du:khāntaṃ kartukāmena sukhāntaṃ gantumicchatā | 
śraddhāmūlaṃ drḍhīkrtya bodhau kāryā matirdrḍhā ||2|| 
uktaṃ hi ratnolkādhāraṇyām-
śraddhayamānu jinān jinadharmān śraddhayate cari buddhasutānām | 
bodhi anuttara śraddhayamāno jāyati citta mahāpuruṡāṇām || 
śraddha puroga{5. ##Ms. reads## pūrvagamu; ##it may be## puraṃgama.}ta mātrjanetrī pālika vardhika sarvaguṇānām | 
kāṅkṡavinodani oghapratāraṇi śraddhanidarśani kṡamapurasya || 
śraddha anāvilacittaprasādo mānavivarjitagauravamūlā | 
śraddha nidhānadhanaṃ caraṇāgraṃ pāṇi yathā śubhasaṃgrahamūlam || 
@005
śraddha pramodakarī parityāge śraddha praharṡakarī jinadharme | 
śraddha viśeṡakarī guṇajñāne deśikaprāpaṇi buddhagatīye ||
indriyatīkṡṇaprabhāsvaratāyai śraddha balaṃ avimardanatāyai | 
niśrayakleśaadharṡikatāyai aiṡika śraddha svayaṃbhuguṇānām ||
śraddha asaṃgata saṅga{1. ##Ms. (in marg,) adds.## upāyānāṃ na kenacitsaha saṃgatayā śūnyatayā saṅgasyopāyasamādhilābhanimittaṃ 
śraddhā.}sukheṡu akṡaṇavarjita ekakṡaṇāgram | 
śraddha atikramu mārapathasya darśika uttama mokṡapathasya || 
bījamapūtiku hetu{2. ##Ms. (in marg.) adds :## hetubhūtā guṇānāṃ bījaṃ śraddhā.}guṇānāṃ śraddha virohaṇi bodhidrumasya |
vardhani jñānaviśeṡasukhānāṃ śraddha nidarśika sarvajinānām || 
ye sadaśraddha sagaurava buddhe te tu na śīla na śikṡa tyajanti | 
ye tu na śīla na śikṡa tyajantī te gu{3. ##Ms. (in marg.) adds :## te guṇe stutau nerṡyālava: śīlavanta:.}ṇavāṃ stuta ye guṇavanta: || 
ye sada śraddha sagaurava dharma te jinadharma atrpta śrṇontī | 
ye jinadharma atrpta śrṇontī teṡvadhimukti acintiyadharma || 
ye sadaśraddha sagaurava saṃghe te avivartika saṃghaprasannā: | 
ye avivartika saṃghaprasannāste avivartika śraddhabalāta: || 
ye avivartika śraddhabalāto indriya tīkṡṇa prabhāsvara teṡām | 
indriya tīkṡṇa prabhāsvara yeṡāṃ tehi vivarjita pāpakamitrā: || 
yehi vivarjita pāpakamitrā: dhārmika mitra parigraha teṡām | 
dhārmikamitra parigraha yeṡāṃ te vipulaṃ kuśalopacinonti || 
ye vipulaṃ kuśalopacinontī hetubalopagatāya mahātmā | 
hetubalopagatāya mahātmā teṡa udāradhimuktiviśeṡā: | 
yeṡa udāradhimuktiviśeṡāste sadadhiṡṭhita sarvajinebhi: || 
ye sadadhiṡṭhita sarvajinebhisteṡupapadyati bodhayi cittam |
yeṡupapadyati bodhayi cittaṃ te abhiyukta maharṡiguṇeṡu || 
ye abhiyukta maharṡiguṇeṡu jāta ye buddhakule anujātā: | 
jāta ye buddhakule anujātāste samayogaayogavimuktā: || 
ye samayogaayogavimuktā: āśayu teṡa prasādaviśuddha: | 
āśayu yeṡa prasādaviśuddha: teṡa adhyāśayu uttama śreṡṭha: || 
yeṡa adhyāśayu uttama śreṡṭhaste sada pāramitāsu caranti |
@006
ye sada pāramitāsu carantī te pratipanna iho mahayāne || 
ye pratipanna iho mahayāne te pratipattitu pūjayi buddhān | 
ye pratipattitu pūjayi buddhān teṡu anusmrti buddha abhedyā || 
yeṡu anusmrti buddha abhedyā te sada paśyiya cintiya buddhān | 
ye sada paśyiya cintiya buddhān teṡa na jātu na tiṡṭhati buddha: || 
yeṡa na jātu na tiṡṭhati buddha: teṡa na jātu rahāyati dharma: | 
yeṡa na jātu rahāyati dharma: te sadadhiṡṭhita sarvajinebhi: || 
ityādi śraddhāmūlo guṇavistaro’nantastatrokta: | tatparisamāpya saṃkṡepata: punarāha- 
durlabha sattva prthagjanakāyā ye imi śraddadhi īdrśi dharmān | 
ye tu śubhopacitā: krtapuṇyāste imi śraddadhi hetubalena || 
yo daśakṡetrarajopamasattvā{1. ##Ms. (in marg. See. m.##) buddhān iti kecit.}n kalpamupasthihi sarvasukhena | 
no tatu tādrśu puṇyaviśeṡo yādrśa śraddadhato iti dharmān || iti | 
tathā āryadaśa{2. ##Cf. Nanjio. No.(23) a. 29; Kanjur-##}dharmasūtre’pi deśitam- 
śraddhā hi paramaṃ yānaṃ yena niryānti nāyakā: | 
tasmācchraddhānusāritvaṃ bhajeta matimānnara: || 
aśrāddhasya manuṡyasya śuklo dharmo na rohati | 
bījānāmagnidagdhānāmaṅkuro harito yathā || iti |
ata evāryala{3. ##LV, 7 (p.91),##}litavistarasūtre prativeditam-śraddhāyāmānanda yoga: karaṇīya: | idaṃ tathāgato 
vijñapayatīti ||
tathā siṃhaparipr{4. ##Cf Nanjio, No 23 (37); Kanjur...##}cchāyām-śraddhayā kṡaṇamakṡaṇaṃ varjayati ityuktam ||
tadevaṃ śraddhāmūlaṃ drḍhīkrtya bodhicittaṃ drḍhaṃ kartavyaṃ sarvapuṇyasaṃgrahatvāt | tadyathāryāsiṃha-
pariprcchāyāṃ siṃhena rājakumāreṇa bhagavānprṡṭa:-
saṃgraha: sarvadharmāṇāṃ karmaṇā kena jāyate | 
priyaśca bhoti sattvānāṃ yatra yatropapadyate || 
bhagavānāha- 
sarvasattvapramokṡāya cittaṃ bodhāya nāmayet | 
eṡa saṃgraha dharmāṇāṃ bhavate tena ca priya: || iti |
tathāryagaṇḍa{5. ##GV p.494-496.##}vyūhasūtre’pi varṇitam-bodhicittaṃ hi kulaputra bījabhūtaṃ sarvabuddhadharmāṇām | 
kṡetrabhūtaṃ sarvajagacchukladharmavirohaṇatayā | dharaṇibhūtaṃ sarvalokapratiśaraṇatayā | yāvatpitrbhūtaṃ sarva-
@007
bodhisattvarakṡaṇatayā.... peyālaṃ … vaiśravaṇabhūtaṃ sarvadāridryasaṃchedanatayā | cintāmaṇirājabhūtaṃ sarvārtha- 
saṃsādhanatayā | bhadraghaṭabhūtaṃ sarvābhiprāyaparipūraṇatayā | śaktibhūtaṃ kleśaśatruvijayāya | dharmabhūtaṃ 
yoniśomanaskārasaṃchedanatayā | khaḍgabhūtaṃ kleśaśira:prapātanayā | kuṭhārabhūtaṃ du:khavrkṡasaṃchedanatayā | 
praharaṇabhūtaṃ sarvopadravaparitrāṇatayā | baḍiśabhūtaṃ saṃsārajalacarābhyuddharaṇatayā | vātamaṇḍalībhūtaṃ 
sarvāvaraṇanīvaraṇatrṇavikiraṇatayā | uddhānabhūtaṃ sarvabodhisattvacaryāpraṇidhānasaṃgrahaṇatayā | caityabhūtaṃ 
sadevamānuṡāsurasya lokasya | iti hi kulaputra bodhicittamebhiścānyaiścāpramāṇairguṇaviśeṡai:
samanvāgatamiti ||
kathaṃ punarjñāyate-prthagjanasyāpi bodhicittamutpadyate na vāṅmātrametaditi ? anekasūtrānta-
darśanāt | yathā tāvadāryavima{1. ##Cf. Nanjio Nos. 146,147,149.##}lakīrtinirdeśe nirdiṡṭam-sumerusamāṃ satkāyadrṡṭimutpādya bodhi- 
cittamutpadyate | tataśca buddhadharmā virohantīti || ratna{2. ##Cf. Nanjio Nos. 168-69.##}karaṇḍasūtrācca prthagjano’pi bodhisattva iti 
jñāyate | yathoktam-tadyathāpi nāma mañjuśrī: aṇḍakoṡaprakṡipto’pi kalaviṅkapoto asaṃbhinnāṇḍa: 
aniṡkrānta: koṡātkalaviṅkarutameva muñcati, evameva mañjuśrī: avidyāṇḍakoṡaprakṡipto’pi bodhisattvo 
asaṃbhinnātmadrṡṭiraniṡkrāntastraidhātukādbuddharutameva muñcati yadidaṃ śūnyatānimittāpraṇihitarutameva || 
sa{3.##Cf. Nanjio Nos. 163-64.##}rvadharmāpravrttinirdeśe’pi kathitam-jayamateśca bodhisattvasya prthivī vidāramadāt | 
sa kālagato mahānirayaṃ prāpataditi | sa hi śūnyatāṃ nādhimuktavān, śūnyatāvādini ca pratighaṃ 
krtavān ||
ni{4. ##Cf. Nanjio Nos. 131-32.##}yatāniyatāvatāramudrāsūtre’pyākhyātam-katama: paśurathagatiko bodhisattva: ? tadyathā- 
kaścitpuruṡa: pañcabuddhakṡetraparamāṇuraja:samān lokadhātūnabhikramitukāma: syāt | sa paśurathamabhiruhya 
mārga pratipadyate | sa cireṇa dīrgheṇādhvanā yojanaśataṃ gacchet | sa tatra mahatyā vātamaṇḍalyā paścāt 
khalu punaraśītiṃ yojanasahasrāṇi pratyākrṡya pratyudāvartyeta | tatkiṃ śaknuyātsa puruṡastān 
lokadhātūn paśurathenātikramitum ? yāvadanabhilāpyānabhilāpyairapi kalpairekamapi lokadhātumati- 
kramitum ? āha-no hīdaṃ bhagavan | bhagavānāha-evameva mañjuśrī: ya: kaścidbodhicittamutpādya 
mahāyānaṃ na dhārayati, na paṭhati, śrāvakayānīyān sevate, taiśca sārdhaṃ saṃstavaṃ karoti, śrāvakayānaṃ



ca paṭhati, svādhyāyati mīmāṃsate paribudhyate, arthāṃśca pāṭhayati yāvadbodhayati, sa tena dandhaprajño 
bhavati | so’nuttarajñānamārgātpratyākrṡyate pratyudāvartyate | yadapi tasya bodhisattvasya bodhibhāvanāta: 
prajñendriyaṃ prajñācakṡu:, tadapi tasya dandhīkriyate pratihanyate | so’yaṃ paśurathagatiko bodhisattva iti || 
tadevameṡā śūnyatānadhimuktirmahāyānānabhiratiśca asaṃpūrṇādhimukticittacaryasyāpi prāyo na 
saṃdrśyate, prāgeva adhimātrādhimukticaryasya bodhisattvasya | sa hi {5. ##Nanjio,. Nos. 151-52.##}ratnameghe sarvabālacaritavipatti-
samatikrānta: paṭhyate asaṃkhyeyasamādhidhāraṇīvimokṡābhijñāvidyāvikrīḍito’nantadharmārāmaratinirāmiṡā- 
parāntakalpakoṭyanābhoganirvikalpaprītivegālokapratilabdhaśca aprameyakalpakoṭīniyutaśatasahasraparama-
@008
mahāyānaprasthānavicitrabhāvanāsaṃpūrṇaparārthapratipattiniryāṇapuṇyajñānasaṃbhārābhinirhārābhinirvrtti: pūrvayoga- 
śatasahasrasamrddhaśca paṭhyate | athaitanneyārtham | kasmādanye bodhicittotpādakā asyāṃ bhūmau 
neṡyante ? na cātra icchayā kiṃcidviśeṡacihnaṃ nītārthaṃ kartuṃ labhyate | adhimātrādhimukticaryādharmatā- 
vacanācca gamyate | yathā madhyamrduprakārāpyadhimukticaryā astyeveti || asya punastathāgataguhya-
sūtrasya ko’bhiprāya: ? yaduktam-kasya bhagavan bodhicittotpāda: ? āha-yasya mahārāja adhyā- 
śayo’vikopita: | āha-kasya bhagavannadhyāśayo’vikopita: ? āha-yasya mahārāja mahākaruṇotpāda: | 
āha-kasya bhagavan mahākaruṇotpāda: ? āha-yasya mahārāja sarvasattvāparityāga: | āha- 
kathaṃ bhagavan sattvā aparityaktā bhavanti ? āha-yadā mahārāja ātmasaukhyaṃ parityaktaṃ bhavatīti || 
bodhicittamātrasaṃtuṡṭānāṃ karuṇābhilāṡasaṃjananārthamidamuktam | yathā n ate tathāgataśāsane 
pravrajitā:, yeṡāṃ nāsti tyāga iti | evamiha anyabodhicittanindā draṡṭavyā, na tu bodhicittamanyathā 
notpadyata eva ||
yathā daśadharmakasūtre deśitam-iha kulaputra bodhisattvagotrastha: sannanutpāditabodhicitta: 
tathāgatena vā tathāgataśrāvakeṇa vā saṃcodyamāna: saṃvedyamāna: samādāpyamāno’nuttarāyāṃ samya- 
ksaṃbo[dhau] bodhicittamutpādayati-idaṃ prathamaṃ kāraṇaṃ bodhicittotpādāya | saṃbodhervā bodhicittasya vā 
avarṇaṃ bhāṡyamāṇaṃ śrutvā anuttarāyāṃ samyaksaṃbodhau cittamutpādayati-idaṃ dvitīyaṃ kāraṇam | sa 
satvānanāthā[natrāṇā]naśaraṇānadvīpān drṡṭvā kāruṇyacittamupasthāpya yāvadanuttarāyāṃ samyaksaṃbodhau 
cittamutpādayati-idaṃ trtīyaṃ kāraṇaṃ bodhicittotpādāya | sa tathāgatasya sarvākāraparipūrṇatāṃ
drṡṭvā prītimutpādya anuttarāyāṃ samyaksaṃbodhau cittamutpādayati-idaṃ caturthaṃ kāraṇamiti || 
tacca bodhicittaṃ dvividham-bodhipraṇidhicittaṃ ca bodhiprasthānacittaṃ ca | yathā āryagaṇḍa{1. ##Cf. Nanjio Nos. 23 (3), 1043. 2 GV. p. 492(?)##}vyūha-
sūtre bhāṡitam-
durlabhā: kulaputra te sattvā: sarvaloke ye’nuttarasyāṃ samyaksaṃbodhau cittaṃ praṇidadhati | 
tato’pi durlabhatamāste sattvā ye’nuttarāṃ samyaksaṃbodhimabhisaṃprasthitā: || iti ||
tatra bodhipraṇidhicittaṃ mayā buddhena bhavitavyamiti cittaṃ praṇidhānādutpannaṃ bhavati || 
śū{2.##Cf. Nanjio, No.399; also Called## śūraṃgamasamādhi.}raṃgamasūtre’pi śāṭhyotpāditasyāpi bodhicittasya buddhatvahetutvābhidhānāt | ka: punarvāda: kiṃcideva
kuśalaṃ krtvā | yathoktaṃ bhadra{3. ##Cf. Nanjio, No. 403.##}kalpikasūtre-ghoṡadatto nāma tathāgato yatra nakṡatrarājena tathāgatena
prathamaṃ bodhicittamutpāditaṃ tāmbūlapatraṃ dattvā gopālakabhūtena | evaṃ vidyutpradīpo nāma tathāgato 
yatra yaśasā tathāgatena prathamaṃ bodhicittamutpāditaṃ daśikāṃ dattvā tantra(ntu)vāyabhūtena | evamanantaprabho 
nāma tathāgato yatrārciṡmatā tathāgatena prathamaṃ bodhicittamutpāditaṃ trṇapradīpaṃ datvā nagarāvalambakabhūtena | 
evaṃ drḍhavikramo nāma tathāgato yatra duṡpradharṡeṇa tathāgaten prathamaṃ bodhicittamutpāditaṃ dantakāṡṭhaṃ 
datvā kāṡṭhahārakabhūtenetyādi ||
@009
caryāvikale’pi ca bodhicitte nāvamanyanā kartavyā, tasyāpyanantasaṃsārasukhaprasavanatvāt | 
yathāryamaitreyavimokṡe varṇitam-tadyāpi nāma kulaputra bhittamapi vajraratnaṃ sarvaprativiśiṡṭaṃ suvarṇālaṃkāra- 
mabhibhavati, vajraratnanāma ca na vijahāti, sarvadāridryaṃ vinivartayati, evameva kulaputra āśayaprati- 
pattibhinnamapi sarvajñatācittotpādavajraratnaṃ sarvaśrāvakapratyekabuddhaguṇasuvarṇālaṃkāramabhibhavati, bodhicitta- 
nāma ca na vijahāti, sarvasaṃsāradāridryaṃ vinivartayatīti ||
itaśca vināpi caryayā bodhicittamupakārakamiti jñātavyam | yenāpara{1. ##Cf. Nanjio, Nos. 248-250.##} rājāvavādakasūtre
kathitam-yasmācca tvaṃ mahārāja bahukrtyo bahukaraṇīya:, asaha: sarveṇa sarva: sarvathā sarva sarvadā 
dānapāramitāyāṃ śikṡitum, evaṃ yāvatprajñāpāramitāyāṃ śikṡitum, tasmāttarhi tvaṃ mahārāja evameva 
samyaksaṃbodhichandaṃ śraddhāṃ...ca praṇidhiṃ ca gacchannapi tiṡṭhannapi niṡaṇṇo’pi śayāno’pi jāgradapi 
bhuñjāno’pi pibannapi satatasamitamanusmara, manasi kuru, bhāvaya | sarvabuddhabodhisattvapratyekabuddhārya- 
śrāvakaprthagjanānāmātmanaścātītānāgatapratyutpannāni sarvakuśalamūlānyabhisaṃkṡipya tulayitvā piṇḍayitvā 
anumodasva, agrayānumodanayā yāvadākāśasamatayā nirvāṇasamatayā anumodasva, anumodya ca 

sarvabuddhabodhisattvapratyekabuddhāryaśrāvakāṇāṃ pūjākarmaṇe niryātaya | niryātya ca sarvasattvasādhāraṇāni 
kuru | tata: sarvasattvānāṃ yāvat sarvajñatāpratilambhāya sarvabuddhadharmaparipūraṇāya dine dine traikālya- 
manuttarāyāṃ samyaksaṃbodhau pariṇāmaya | evaṃ khalu tvaṃ mahārāja pratipanna: san rājyaṃ kārayiṡyasi, 
rājyakrtyāni ca na hāpayiṡyasi, bodhisaṃbhārāṃśca paripūrayiṡyasīti || 
atraiva cāsya vipāka ukta:-sa khalu punastvaṃ mahārāja tasya samyaksaṃbodhicitta- 
kuśalamūlakarmaṇo vipākena anekaśatakrtvo deveṡūpapanno’bhū: | anekaśatakrtvo manuṡyeṡūpapanno’bhū: |
sarvāsu ca devamanuṡyopapattiṡvādhipatyameva kārayasi | na ca tāvattava mahārāja tasya samyaksaṃbodhi- 
cittasya kuśalakarmaṇa ūnatvaṃ vā apūrṇatvaṃ vā prajñāyate | api ca mahārāja ekamapi samyaksaṃ
bodhicittaṃ sarvasattvottāraṇārambaṇatvāt sarvasattvāmocanārambaṇatvāt sarvasattvasamāśvāsanārambaṇatvāt 
sarvasattvaparinirvāṇārambaṇatvādaprameyāsaṃkhyeyakuśalopacayam | ka: punarvādo ya evaṃ bahulīkarotīti || 
etacca bodhicittaṃ rūpakāyadarśanotpannam | tatra pūrvāvadāne paṭhyate-evaṃ tāvatpraṇidhi- 
bodhicittaṃ veditavyam | idaṃ tu vaktavyam-kimabhūmipraviṡṭasyāpi bodhisattvasaṃvarādhikāro’sti na 
veti ? astīti veditavyam | {2. ## Cf. Nanjio, Nos.67-69,70.##}ākāśagarbhasūtre lābhasatkārārthaṃ mūlāpattiśravaṇāt | daśabhūmikasūtre 
tu prathamāyāṃ bhūmau darśitam-na ca kaṃcit satkāraṃ kasyacitsakāśātpratikāṅkṡati anyatra mayaivaiṡāṃ 
sarvasattvānāṃ sarvopakaraṇabāhulyamupanāmayitavyamiti || tathā cāha-pramuditāyāṃ bodhisattvabhūmau 
suvyavasthito bhavatyacalanayogeneti | punaścoktam-tathāgatavaṃśaniyato bhavati saṃbodhiparāyaṇa iti || 
ākāśagarbhasūtre tvāha-śrāvakayānamevāsya na bhavati prāgeva mahāyānamiti || 
tathāryogra{3. ##Cf. Nanjio, Nos. 23 (19), 33,34.##}pariprcchāyāṃ mātsaryaparyavanaddhasyāpi śikṡāpadāni prajñaptāni | pramuditāyāṃ tu paṭhyate- 
@010
ātmasaṃjñāpagamāccāsya ātmasneho na bhavati, kuta: puna: sarvopakaraṇasneha iti | tathā mastakādi-
dānamapyatrāsyoktam ||
evamādisūtreṡu bhūmipraviṡṭasyāpi śikṡāprajñaptirdrśyate | yatra tu asāmānyena bodhisattva-
madhikrtyopadeśa:, tatra abhyāsāyogyatayā pratiṡedhavākyena vā ādikarmikabodhisattvena na śikṡitavyaṃ 
bhavedetat | ubhayāsaṃbhave tu sarvatra śikṡitavyam | tatrāpyekasyāṃ śikṡāyāṃ śikṡaṇāyāmaśaktasyetaraśikṡā- 
nabhyāsādanāpatti: || ā{1.##Cf. Nanjio, Nos. 74,77.##}ryākṡayamatisūtre’pyevamavocat-dānakāle śīlopasaṃhārasyopekṡeti vistara: || 
na cātra śithilena bhavitavyam, na ca śeṡāsu na samudāgacchati | yathābalaṃ yathābhajamāna- 

miti daśabhūmikasūtre vacanāt | ayaṃ ca saṃvara: strīṇāmapi mrdukleśānāṃ bodhyabhilāṡacittānāṃ 
labhyate | uktaṃ hi bodhisattvaprātimokṡe-caturbhi: śāriputra dharmai: samanvāgatā: bodhisattvā: 
satyavādino bhavantītyārabhyāha-iha śāriputra kulaputro vā kuladuhitā vā anuttarāyāṃ samya-
ksaṃbodhau cittamutpādya ārabdhavīryo viharati kuśaladharmaparyeṡaṇāyetyārabhya sarva upadeśa: ||
saṃvaragrahaṇaṃ ca bodhisattvaśikṡāpadābhyāsaparamasya sāṃvarikasyāntikātkartavyam | evaṃ 
hyasya śikṡātikrame tīvramapatrāpyaṃ guruvisaṃvādanabhayaṃ cotpadyate | tatra ca anābhogata: premagaurava- 
siddhirityeṡa sāmānyasaṃvaradharma: | ata eva bodhisattvā: tathāgatānāṃ purata: śikṡāṇāmanyatamaśikṡā- 
niṡpattikāmā: samādānaṃ kurvanti | tasya ca kalyāṇamitrasyābhāve daśadigavasthitabuddhabodhi- 
sattvābhimukhībhāvabhāvanayā saṃvaro grāhya: saṃvaramātmabalaṃ ca tulayitvā | anyathā tu sarvabuddha- 
bodhisattvā: sadevakaśca loko visaṃvādita: syāt |  sa{2. ##Cf. Nanjio, Nos.1096,1098##}ddharmasmrtyupasthānasūtre hi kiṃcinmātraṃ 
cintayitvāpi adadata: pretagatiruktā pratijñātaṃ ca-adadato narakagati:, kiṃ punaranuttaramarthamakhilasya 
jagata: pratijñāya asaṃpādayata: | ata evoktaṃ dha{3. ##Cf. Nanjio, Nos. 679, 804.##}rmasaṃgītisūtre-satyagurukeṇa kulaputra bodhisattvena 
bhavitavyam | satyasaṃgīti: kulaputra dharmasaṃgīti: | tatra kulaputra katamatsatyaṃ yadbodhisattvo’nuttarāyāṃ 
samyaksaṃbodhau cittamutpādya taccittaṃ jīvitahetorapi na parityajati, na sattveṡu vipratipadyate ? idaṃ 
bodhisattvasya satyam-yatpunarbodhisattvo’nuttarāyāṃ samyaksaṃbodhau cittamutpādya paścāttaccittaṃ parityajati, 
sattveṡu vipratipadyate, ayaṃ bodhisattvasya pratikraṡṭo mrṡāvāda iti | ā{4. ##Cf. Nanjio, No. 426.##}ryasāgaramatisūtre’pi deśitam-
syādyathāpi nāma sāgaramate rājā vā rājamātro vā sarvaṃ nāgarakaṃ janaṃ śvobhaktenopanimantryopekṡako bhavet, 
nānnapānaṃ samudānayet, satyaṃ sarvajanakāyaṃ visaṃvādayet | tatra te’nnapānabhojanamalabhamānā ucca{5. ##Cf. Nanjio, No. 976.##}gghanta: 
prakrāmeyu: | evameva sāgaramate yo bodhisattva: sarvasattvānāśvāsya atīrṇatāraṇāyāmuktamocanāyānāśvastā- 
śvāsanāya yāvanna bāhuśrutye'bhiyogaṃ karoti, nāpi tato’nyeṡu bodhipakṡyakuśalamūleṡu dharmeṡu, ayaṃ 
bodhisattvo visaṃvādayati sadevakaṃ lokam | evaṃ ca taṃ pūrvabuddhadarśinyo devatā uccagghanti 
vivādayanti | durlabhāste yajñasvāmino ye mahāyajñaṃ pratijñāyottārayanti | tasmāttarhi sāgaramate na 
sā bodhisattvena vāgbhāṡitavyā yayā sadevamānuṡāsuraṃ lokaṃ visaṃvādayet | punaraparaṃ sāgaramate
@011
bodhisattva: kenacidevādhīṡṭo bhavati dharmeṡvarthakaraṇīyeṡu | tatra bodhisattvena vāgbhāṡitā bhavati
yāvadātmaparityāgo’pi bodhisattvena kartavyo bhavet | tatra na puna: sa sattvo visaṃvādayitavya iti || 
tasmātsvabalānurūpeṇa ekamapi kuśalamūlaṃ samādāya rakṡitavyam | yathoktamā{1. ##Cf. Nanjio, Nos. 64-65.##}ryakṡitigarbhasūtre-
ebhirdaśabhi: kuśalai: karmapathairbuddhatvam | na punaryo’ntaśa ekamapi yāvajjīvaṃ kuśalaṃ karmapathaṃ na rakṡati, 
atha ca punarevaṃ vadati-ahaṃ mahāyāniko’haṃ cānuttarāṃ samyaksaṃbodhiṃ paryeṡāmīti, sa pudgala: parama- 
kuhako mahāmrṡāvādika: sarveṡāṃ buddhānāṃ bhagavatāṃ purato visaṃvādako lokasyocchedavādī | sa mūḍha: kālaṃ 
kurute, vinipātagāmī bhavatīti || yāvatkālaṃ ca śaknoti tāvatkālaṃ kuśalaṃ samādāya vartitavyam || 
etacca bhaiṡa{2. ##Cf. also the text in Gilgit Mss., Vol. I.##}jyaguruvaiḍūryaprabhasūtre draṡṭavyam-yastu mahāsattva evaṃ śrutvāpi bodhisattvacaryā- 
duṡkaratāmapi prajñayāvagāhyotsahata eva sakaladu:khitajanaparitrāṇadhuramavavoḍhum, tena vandanapūjana- 
pāpadeśanapuṇyānumodanabuddhādhyeṡaṇayācanabodhipariṇāmanaṃ krtvā kalyāṇamitramadhyeṡya taduktānuvādena 
svayaṃ vā vaktavyam-samanvāhara ācārya ahamevaṃ nāmetyuktvā | yathā {3. ##Cf. Nanjio, Nos. 171.##}āryamañjuśrībuddhakṡetraguṇa- 
vyūhālaṃkārasūtre bhagavatā mañjuśriyā pūrvajanmāvadāne caryopetaṃ bodhicittamutpāditaṃ tathotpādayi-
tavyam | evaṃ hi tenoktam- 
yāvatī prathamā koṭi: saṃsārasyāntavarjitā | 
tāvatsattvahitārthāya cariṡyāmyamitāṃ carim || 
utpādayāmi saṃbodhau cittaṃ nāthasya saṃmukham | 
nimantraye jagatsarvaṃ dāridryānmocitāsmi tat || 
vyāpādakhilacittaṃ vā īrṡyāmātsaryameva vā | 
adyāgre na kariṡyāmi bodhiṃ prāpsyāmi yāvatā | 
brahmacaryaṃ cariṡyāmi kāmāṃstyakṡyāmi pāpakān ||
buddhānāmanuśikṡiṡye śīlasaṃvarasaṃyame | 
nāhaṃ tvaritarūpeṇa bodhiṃ prāptumihotsahe || 
parāntakoṭiṃ sthāsyāmi sattvasyaikasya kāraṇāt | 
kṡetraṃ viśodhayiṡyāmi aprameyamacintiyam ||
nāmadheyaṃ kariṡyāmi daśadikṡu ca viśrutam | 
kāyavākkarmaṇī cāhaṃ śodhayiṡyāmi sarvaśa: | 
śodhayiṡye manaskarma karma kartāsmi nāśubham || iti || 
na cātra sārvakālikātsaṃvaragrahaṇājjanmāntarāpattiśaṅkā kartavyā, atraiva sūtre’kṡobhyapraṇi- 
dhānānujñānādevaṃ hyuktam | yathā tenākṡobhyeṇa tathāgatena pūrvaṃ bodhisattvabhūtenaivaṃ vāgbhāṡitā-
visaṃvāditā me buddhā bhagavanto bhaveyuryadi sarvasyāṃ jātau na pravrajeyamiti |
@012
ekā jāti: prayatnena saṃśodhyā vibudhātmanā | 
anyāstu jātīrābodhe: saiva saṃśodhayiṡyati || 
ityukte: || evaṃ śāriputra bodhisattvenākṡobhyasya tathāgatasyānuśikṡitavyam | evaṃ
śikṡamāṇa: śāriputra bodhisattvo mahāsattva: sarvasyāṃ jātau pravrajati, utpādādvā tathāgatānā- 
manutpādādvā avaśyaṃ grhāvāsānniṡkrāmati | tatkasya heto: ? paramo hyayaṃ śāriputra lābho yaduta
grhāvāsānniṡkramaṇamiti | yāvat | bhāryāputraduhitrtrṡṇā cāsya na bhavatīti || yathā janmāntareṡvayaṃ 
doṡo na bhavati, tathātraiva vakṡyamāṇamityāstāṃ tāvadetat || 
tadevaṃ samāttasaṃvarasya sāmānyamāpattilakṡaṇamucyate, yenāpattilakṡaṇena yukta vastu svayamapyu- 
tprekṡya pariharet, na cāpattipratirūpakeṡvanāpattipratirūpakeṡu ca saṃmuhyeta | bodhisattva: sarvasattvānāṃ 
vartamānānāgatasarvadu:khadaurmanasyopaśamāya vartamānānāgatasukhasaumanasyotpādāya ca ni:śāṭhyata: 
kāyavāṅmana:parākramai: prayatnaṃ karoti | yadi tu (ta)tpratyayasāmagrīṃ nānveṡate, tadantarāyapratikārāya 
na ghaṭate, alpadu:khadaurmanasyaṃ bahudu:khadaurmanasyapratikārabhūtaṃ notpādayati, mahārthasiddhyarthaṃ cālpārtha- 
hāniṃ na karoti, kṡaṇamapyupekṡate, sāpattiko bhavati | saṃkṡepato’nāpatti: svaśaktyaviṡayeṡu kāryeṡu 
tatra niṡphalatayā śikṡayā prajñaptyabhāvāt | prakrtisāvadyatayā tvanyadgrhyata eva | yatra svaśaktyagocare’pi 
tyāgasāmarthyādāpatti: syāt, tanna cintyam | sāmānyapāpadeśanāntarbhāvāttu tato mukti: || 
etatsamāsato bodhisattvaśikṡāśarīram | vistaratastvapramāṇakalpāparyavasānanirdeśam | 
athavā saṃkṡepato dve bodhisattvasyāpattī | yathā śaktiyuktāyuktamasamīkṡyārabhate, na nivartate
upekṡate vā, sāpattiko bhavati | nirūpya yathārhamatikrāmati antaśścaṇḍāladāsenāpi codita:, 
sāpattiko bhavati | kuta: ? etadadhyāśayasaṃcodanasūtre vacanāt-api tu maitreya caturbhi: kāraṇai: 
pratibhānaṃ sarvabuddhabhāṡitam | katamaiścaturbhi: ? iha maitreya pratibhānaṃ satyopasaṃhitaṃ bhavati, nāsatyopasaṃhitam | 
dharmopasaṃhitaṃ bhavati, nādharmopasaṃhitam | kleśahāyakaṃ bhavati, na kleśavivardhakam | nirvāṇaguṇānu- 
śaṃsasaṃdarśakaṃ bhavati, na saṃsāra[guṇā]nuśaṃsasaṃdarśakam | ebhiścaturbhi: | peyālaṃ | yasya
kasyacinmaitraiya ebhiścaturbhi: kāraṇai: pratibhānaṃ pratibhāti pratibhāsyati vā, tatra śrāddhai: kulaputrai: 
kuladuhitrbhirvā buddhasaṃjñotpādayitavyā śāstrsaṃjñāṃ krtvā | sa dharma: śrotavya: | tatkasya heto: ?
yatkiṃcinmaitreya su{##1. Compare : A N. p.164## (jaṃ kiṃci buddhena bhāsitaṃ, sabbaṃ taṃ subhāsitaṃ. ##Cf. also Bhabru Edict :## e kiṃci bhaṃte bhagavatā budhena bhāsite, save se subhāsite vā.}bhāṡitaṃ sarvaṃ tadbuddhabhāṡitam | tatra maitreya ya imāni pratibhānāni pratikṡipet-naitāni
buddhabhāṡitānīti, teṡu ca agauravamutpādayetpudgalavidveṡeṇa, tena sarvabuddhabhāṡitaṃ pratibhānaṃ pratikṡiptaṃ 
bhavati | dharmaṃ pratikṡipya dharmavyasanasaṃvartanīyena karmaṇā apāyagāmī bhavati ||
ya: punaretadabhyāsārthaṃ vyutpāditamicchati, tenātra śikṡāsamuccaye tāvaccaryāmukhamātra- 
śikṡaṇārthamabhiyoga: karaṇīya:, śikṡārambhasyaiva mahāphalatvāt | yathoktaṃ pra{2. ##Cf. Nanjio, No. 522.##}śāntaviniścayaprātihāryasūtre- 
yaśca mañjuśrīrbodhisattvo gaṅgānadīvālikāsamebhyo buddhebhya: pratyekaṃ sarvebhyo gaṅgānadīvālukāsamāni 
buddhakṡetrāṇi vaśirājamahāmaṇiratnapratipūrṇāni krtvā dadyāt, evaṃ dadat gaṅgānadīvālikāsamān
@013
kalpān dānaṃ dadyād, yo vā anyo mañjuśrīrbodhisattva imānevaṃrūpān dharmān śrutvā ekāntena gatvā 
cittenābhinirūpayet, imeṡvevaṃrūpeṡu dharmeṡu śikṡiṡyāmīti, so’śikṡito’pi mañjuśrīrbodhisattvo’syāṃ 
śikṡāyāṃ chandiko’(dhika)taraṃ puṇyaṃ prasavati | na tveva taddānamayaṃ puṇyakriyāvastviti ||
tasmādevamanuśaṃsadarśinā bodhisattvena na kathaṃcinnivartitavyam | yathātraivāha-tatra mañjuśrīrye
trisāhasramahāsāhasralokadhātuparamāṇuraja:samā: sattvāsteṡāmekaika: sattvo rājā bhavejjambūdvīpādhipati:, 
te sarva evaṃ ghoṡayeyu:-yo mahāyānamudgrahīṡyati, dhārayiṡyati, vācayiṡyati, paryavāpsyati, pravartayiṡyati, 
tasya nakhacchedena māsaṃ pañcapalikena divasenāvatārayiṡyāma:, taṃ caitenopakrameṇa jīvitād vyaparopa- 
yiṡyāma iti | sacenmañjuśrīrbodhisattva evamucyamāne no trasyati na saṃtrāsamāpsyate antaśa
ekacittotpādenāpi na bibheti na viṡīdati na vicikitsate, uttari ca saddharmaparigrahārtha- 
mabhiyujyate, pāṭhasvādhyāyābhiyukto viharati, ayaṃ mañjuśrīrbodhisattvaścittaśūro dānaśūra: śīlaśūra:
kṡāntiśūra: vīryaśūra: dhyānaśūra: prajñāśūra: samādhiśūra: iti vaktavya: | sacenmañjuśrīrbodhisattva: 
teṡāṃ vadhakapuruṡāṇāṃ na kupyati na ruṡyati na khiladoṡacittamutpādayati, sa mañjuśrīrbodhisattvo
brahmasama indrasamo’kampya iti ||
itaścādyakāle- 
śikṡādaro mahāyānāt 
mahāphalavipāka: | tathāhi candra{1. ##SR. 35.3-4 (Var:## dīpakriyābhi: ##for## ca dīpamālai:; sugatāna ##for## sugatasya; śiṡyān ##for## śikṡām.)pradīpasūtre- 
buddhāna koṭīnayutānupasthihedannena pānena prasannacitta: | 
chatrai: patākābhi ca dīpamālai: kalpāna koṭyo yatha gaṅgavālikā: || 
yaścaiva saddharma pralujyamāne nirudhyamāne sugatasya śāsane | 
rātriṃdivaṃ eka careya śikṡām idaṃ tata: puṇyaviśiṡṭaṃ bhoti || 
tasmātkartavyo’trādara: || 
uktāni ca sūtrānteṡu bodhisattvaśikṡāpadāni | yathoktamāryaratnameghe-kathaṃ ca kulaputra 
bodhisattvā bodhisattvaśikṡāsaṃvarasaṃvrtā bhavanti ? iha bodhisattva: evaṃ vicārayati-na 
prātimokṡasaṃvaramātrakeṇa mayā śakyamanuttarāṃ samyaksaṃbodhimabhisaṃboddhum | kiṃ tarhi yānīmāni 
tathāgatena teṡu teṡu sūtrānteṡu bodhisattvasamudācārā bodhisattvaśikṡāpadāni prajñaptāni, teṡu 
teṡu mayā śikṡitavyamiti vistara: | tasmādasmadvidhena mandabuddhinā durvijñeyo vistaroktatvāt- 
bodhisattvasya saṃvara: | 
tata: kiṃ yuktam ? 
marmasthānānyato vidyādyenānāpattiko bhavet ||3||
@014
katamāni ca tāni marmasthānāni, yāni hi sūtrānteṡu mahāyānābhiratānāmarthāyoktāni ? 
yaduta- 
ātmabhāvasya bhogānāṃ tryadhvavrtte: śubhasya ca | 
utsarga: sarvasattvebhyastadrakṡā śuddhivardhanam ||4||
eṡa bodhisattvasaṃvarasaṃgraha:, yatra bodhisattvānāmabhyāsaviśrāme’pyāpattayo vyavasthāpyante || 
yathoktaṃ bodhisattvaprātimokṡe-yo bodhisattvena mārga: parigrhīta: sarvasattvānāṃ krtena 
du:khakṡayagāmī, sacedbodhisattvasya taṃ mārgaṃ parigrhyāvasthitasyāpi kalpakoṭeratyayenaikaṃ sukhacitta- 
mutpadyeta antaśo niṡadyācittamapi, tatra bodhisattvenaivaṃ cittamutpādayitavyam-sarvasattvānāmātyayikaṃ 
parigrhyaitadapi me varjayanniṡīdāmīti parigrhyet | tamapi mañjuśrīrāha-pañcemāni devaputra ānanta-
yāṇi yairānantaryai: samanvāgatā bodhisattvā: kṡipramanuttarāṃ samyaksaṃbodhimabhisaṃbudhyante | katamāni 
pañca ? yadā devaputra bodhisattvo’dhyāśayatyanuttarāyāṃ samyaksaṃbodhau cittamutpādya nāntarā śrāvaka- 
pratyekabuddhabhūmau cittamutpādayati, idaṃ devaputra prathamamānantaryam | sarvasvaparityāgitāyāṃ cittamutpādya 
nāntarā mātsaryacittena sārdhaṃ saṃnyasati, idaṃ devaputra dvitīyamānantaryam | sarvasattvā mayā trātavyā
ityevaṃ cittamutpādya nāntarā sīdati, idaṃ devaputra trtīyamānantaryam | anutpannāniruddhān sarva- 
dharmānavabhotsya ityevaṃ cittamutpādya nāntarā drṡṭigateṡu prapatati, idaṃ devaputra caturthamānantaryam | 
ekakṡaṇasamāyuktayā prajñayā sarvadharmānavabhotsya ityevaṃ cittamutpādya nāntarā tiṡṭhati, na viṡṭhīvati 
aprāptāyāṃ sarvajñatāyām, idaṃ devaputra pañcamamānantaryamiti || 
tasmādevamātmabhāvabhogapuṇyānāmaviratamutsargarakṡāśuddhivrddhayo yathāyogaṃ bhāvanīyā: || tatra 
tāvadutsargārthaṃ parigrahadoṡabhāvanādvāreṇa vairāgyamutpādayet, tyāgānuśaṃsāṃśca bhāvayet | yathā tāvaccandra{1. ##SR. App. I(No.32) i.e,. the passage is omitted in Gilgit Mss.##}-
pradīpasūtre-
adhyavasitā ye bālā: kāye’smin pūtike samyak | 
jīvite cañcale’vaśye māyāsvapnanibhopame ||
atiraudrāṇi karmāṇi krtvā mohavaśānugā: | 
te yānti narakān ghorān mrtyuyānagatābudhā: | iti || 
tathā ananta{2. ##Nanjio Nos. 357-58.##}mukhanirhāradhāraṇyāmapyuktam- 
ye kecit sattvā na bhavanti vigrahā: parigrahastatra nidānamūlam | 
tasmāttyajedyatra bhaveta trṡṇā utsrṡṭatrṡṇasya hi dhāraṇī bhavet || iti ||
bodhisattvaprātimokṡe kathitam-punaraparaṃ śāriputra bodhisattva: sarvadharmeṡu parakīyasaṃjñāmutpāda- 
yati | na kaṃcidbhāvamupādatte | tatkasya heto: ? upādānaṃ hi bhayamiti || āryogradattapariprcchāyā- 
mapyāha-yaddattaṃ tanna bhūyo rakṡitavyam | yad grhe tadrakṡitavyam | yaddattaṃ tattrṡṇākṡayāya | yadgrhe
@015
tattrṡṇāvardhanam | yaddattaṃ tadaparigraham, yadgrhe tatsaparigraham | yaddattaṃ tadabhayam, yadgrhe tatsabhayam | 
yaddattaṃ tadbodhimārgopastambhāya, yadgrhe tanmāropastambhāya | yaddattaṃ tadakṡayam, yadgrhe tatkṡayi | yaddattaṃ 
tata: sukham, yadgrhe, tadārabhya du:kham | yaddattaṃ tatkleśotsargāya, yadgrhe tatkleśavardhanam | yaddattaṃ 
tanmahābhogatāyai, yadgrhe na tanmahābhogatāyai | yaddattaṃ tatsatpuruṡakarma | yadgrhe tatkāpuruṡakarma | yaddattaṃ 
tatsatpuruṡacittagrahaṇāya, yadgrhe tatkāpuruṡacittagrahaṇāya | yaddattaṃ tatsarvabuddhapraśastam, yadgrhe 
tadbālajanapraśastam || 
yāvatsacetpunarasya putre’tiriktataraṃ premotpadyate tathā'nyeṡu sattveṡu, tena tisrbhi: paribhāṡa- 
ṇābhi: svacittaṃ paribhāṡitavyam | katamābhistisrbhi: ? samyak [pra] yuktasya samacittasya 
bodhisatvasya bodhi: | śūnaviṡamacittasya bodhi: śūnamithyāprayuktasya | anānātvacāriṇo bodhisattvasya 
bodhirna nānātvacāriṇa: | ābhistisrbhi: paribhāṡaṇābhi: svacittaṃ paribhāṡya mitre’mitrasaṃjñotpāda-
yitavyā-amitraṃ hyetanmama, na mitram | yo’hamasyārthāya buddhaprajñaptāyā: śikṡāyā uddhuratvādgatvā asmin 
putre’tiriktataraṃ premotpādayāmi, na tathānyeṡu sattveṡu | tena tathā tathā cittamutpādayitavyaṃ yathā
yathāsya sarvasatveṡu putrapremānugatā maitryutpadyate | ātmakṡemānugatā maitryutpadyate | evaṃ cānena yoniśa: 
pratyavekṡitavyam-anyata eṡa āgata:, anyato’ham | sarvasattvā api mama putrā abhūvan | ahaṃ ca 
sarvasattvānāṃ putro’bhūvam | neha saṃvidyate kaścitkasyaci....paro vā | yāvadevaṃ hi grhapate grhiṇā 
bodhisattvena na kasmiṃścidvastuni mamatvaṃ parigraho vā kartavya:, nādhyavasānam, na niyati:, na 
trṡṇānuśaya: kartavya: | sacetpunargrhapate grhiṇaṃ bodhisattvaṃ yācanaka upasaṃkramya kiṃcideva
vastu yāceta, sacedasya vastvaparityaktaṃ bhavet, naivaṃ cittaṃ nidhyāpayitavyam-yadyahametadvastu 
parityajeyaṃ yadi vā na parityajeyam, avaśyaṃ mamaitena vastunā vinābhāvo bhaviṡyati | akāmakena 
maraṇamupagantavyaṃ bhaviṡyati | etacca vastu māṃ tyakṡyati, ahaṃ caimaṇ tyakṡyāmi | etacca vastu 
parityajya ahaṃ āttasāra: kālaṃ kariṡyāmi | etacca parityaktaṃ na me maraṇakāle cittaṃ paryādāya 
sthāsyati | etacca me maraṇakāle prītiṃ prāmodyamavipratisāritāṃ ca janayiṡyati | sacetpunarevamapi 
samanvāharan na śaknuyāttadvastu parityaktum, tena sa yācanakaścatasrbhi: saṃjñaptibhi: saṃjñapayitavya: | 
katamābhiścatasrbhi: ? durbalastāvadasmyaparipakvakuśalamūla:, ādikarmiko mahāyāne, na cittasya 
vaśī parityāgāya, sopādānadrṡṭiko’smi ahaṃkāramamakārasthita: | kṡamasva satpuruṡa, mā 
paritāpsī: | tathāhaṃ kariṡyāmi, tathā pratipatsye, tathā vīryamārapsye, yathainaṃ ca tavābhiprāyaṃ 
paripūrayiṡyāmi sarvasattvānāṃ ceti | evaṃ khalu grhapate tena yācanaka: saṃjñapayitavya: || 
etacca saṃjñapanamupari doṡaparihārāyoktam-mā bhūdbodhisattvasya tatrāprasādo bodhisattva vā 
yācanakasyeti | na tu mātsaryamevaṃ anavadyaṃ bhavati | kutsitaṃ cedaṃ bhagavatā bodhisattvānām | yathāha 
bodhisattvaprātimokṡa-catvāra ime śāriputra dharmā bodhisattvānāṃ na saṃvidyante | katame catvāra: ? 
śāṭyaṃ bodhisattvānāṃ na saṃvidyate | mātsaryaṃ bodhisattvānāṃ na saṃvidyate | īrṡyāpaiśunyaṃ bodhisattvānāṃ 
na saṃvidyate | nāhaṃ śakto’nuttarāṃ samyaksaṃbodhimabhisaṃboddhumiti līna cittaṃ bodhisattvānāṃ na 
saṃvidyate | yasyeme śāriputra catvāro dharmā: saṃvidyante, sa paṇḍitairjñātavya:-kuhako batāyam, lapako
@016
batāyam, naṡṭadharmo batāyam, saṃkleśadharmo batāyam, lokāmiṡaguruko batāyam, bhaktacolakaparamo 
batāyamiti || tathā-cittaśūrā: khalu puna: śāriputra bodhisattvā bhavanti | yāvatsvahastaparityāgī 
bhavati, pādaparityāgī, nāsāparityāgī, śīrṡaparityāgī, aṅgapratyaṅgaparityāgī, putraparityāgī, 
duhitrparityāgī, bhāryāparityāgī, ratiparityāgī, parivāraparityāgī, cittaparityāgī, sukhaparityāgī, 
grhaparityāgī, vastuparityāgī, deśaparityāgī, ratnaparityāgī, sarvasvaparityāgīti || 
evaṃ nārāyaṇapariprcchāyāmapyuktam-na tadvastūpādātavyaṃ yasmin vastuni nāsya
tyāgacittamutpadyate | na tyāgabuddhi: krameta | na sa parigraha: parigrahītavyo yasmin parigrahe notsarjana- 
cittamutpādayet, na sa parivāra upādātavyo yasmin yācanakairyācyamānasya parigrahabuddhirutpadyate | 
na tadrājyamupādātavyam, na te bhogā:, na tadratnamupādātavyam, yāvanna tatkiṃcidvastūpādātavyam, 
yasmin vastuni bodhisattvasyāparityāgabuddhirutpadyate | api tu khalu puna: kulaputra bodhisattvena 
mahāsattvenaivaṃ cittamutpādayitavyam-ayaṃ mamātmabhāva: sarvasattvebhya: parityakta: utsrṡṭa:, prāgeva
bāhyāni vastūni | yasya yasya sattvasya yena yena yadyatkāryaṃ bhaviṡyati, tasmai tasmai taddāsyāmi 
satsaṃvidyamānam | hastaṃ hastārthikebhyo dāsyāmi, pādaṃ pādarthikebhyo netraṃ netrārthikebhyo dāsyāmi, 
māsaṃ māṃsārthikebhya:, śoṇitaṃ śoṇitārthikebhyo majjānaṃ majjārthikebhyo’ṅgapratyaṅgānyaṅgapratyaṅgā-
rthikebhya:, śira: śirorthikebhya: parityakṡyāmi | ka: punarvādo bāhyeṡu vastuṡu yaduta dhanadhānya- 
jātarūparajataratnābharaṇahayagajarathavāhanagrāmanagaranigamajanapadarāṡṭrarājadhānīpattanadāsīdāsakarmakara-
pauruṡeyaputraduhitrparivāreṡu | api tu khalu punaryasya yasya yena yena yadyatkāryaṃ bhaviṡyati, tasmai 
tasmai sattvāya tattaddeyam | saṃvidyamānaṃ dāsyāmi, aśocannavipratisārī avipākapratikāṅkṡī 
parityakṡyāmi | anapekṡo dāsyāmi, sattvānugrahāya sattvakāruṇyena sattvānukampayā teṡāmeva sattvānāṃ 
saṃgrahāya, yathā me’mī sattvā: saṃgrhītā bodhiprāptasya dharmajānakā: syuriti | peyālaṃ | tadyathāpi 
nāma kulaputra bhaiṡajyavrkṡasya mūlato vā hriyamāṇasya, gaṇḍata: śākhāta: tvakta: patrato vā hriyamāṇasya 
puṡpata: phalata: sārato vā hriyamāṇasya naivaṃ bhavati vikalpa:-mūlato me hriyate yāvatsārato me 
hriyata iti | api tu khalu punaravikalpa eva hīnamadhyotkrṡṭānāṃ sattvānāṃ vyādhīnapanayati | 
ekameva kulaputra bodhisattvena mahāsattvena asmiṃścāturmahābhautike ātmabhāve bhaiṡajyasaṃjñotpādayitavyā | 
yeṡāṃ yeṡāṃ sattvānāṃ yena yenārtha:, tattadeva me harantu, hastaṃ hastārthina:, pādaṃ pādārthina iti pūrvavat || 
āryākṡayamatisūtre’pi deśitam-ayameva mayā kāya: sarvasattvānāṃ kiṃkaraṇīyeṡu kṡapa- 
yitavya: | tadyathāpi nāma imāni bāhyāni catvāri mahābhūtāni prthivīdhāturabdhātustejodhātu- 
rvāyudhātuśca nānāsukhairnānāparyāyairnānārambaṇairnānopakaraṇairnānāparibhogai: sattvānāṃ nānopabhogaṃ 
gacchanti, evameva ahamimaṃ kāyaṃ caturmahābhūtasamucchrayaṃ nānā[sukhai]rnānāparyāyairnānārambaṇairnāno-
pakaraṇairnānāparibhogairvistareṇa sarvasattvānāmupabhogyaṃ kariṡyāmīti | sa imamarthavaśaṃ saṃpaśyan kāya- 
du:khatāṃ ca pratyavekṡate, kāyadu:khatayā ca na parikhidyate sattvāvekṡayeti || 
āryavajradhvajasūtre’pyāha-iti hi bodhisattva ātmānaṃ sarvasattveṡu niryātayan sarvakuśala- 
mūlopakāritvena sarvasattvānāṃ kuśalamūlai: sa[manvā]haran pradīpasamamātmānaṃ sarvasattveṡūpanayan 
@017
sukhasamamātmānaṃ sarvasattveṡvadhitiṡṭhan dharmakukṡisamamātmānaṃ sarvajagati saṃdhārayan, āloka- 
samamātmānaṃ sarvasattveṡvanugacchan, jagatpratiṡṭhāpanasamamātmānaṃ saṃpaśyan, kuśalamūlapratyayabhūta- 
mātmānaṃ sarvajagatyanugacchan, mitrasamamātmānaṃ sarvasattveṡu niyojayamāna:, anuttarasukhamārga-
samamātmānaṃ sarvasattveṡu saṃdarśayamāna:, anuttarasukhopadhānasamamātmānaṃ sarvasattveṡu pariśodhamāna:, 
sūryasamamātmānaṃ sarvajagati samīkurvāṇa:, evaṃdharmopetamātmānaṃ sarvasattveṡu prayacchan, yathākāma- 
karaṇīyavaśyamātmānaṃ sarvaloke saṃpaśyan, agracaityā bhaviṡyāma:… sarvajagatsthityātmānaṃ
saṃpaśyan, samacittatāṃ sarvajagati niṡpādayan, sarvopakaraṇatīrthamātmānaṃ saṃpaśyan, sarva- 
lokasukhadātāramātmānaṃ pratyavekṡamāṇa:, sarvajagato dānapatimātmānamadhimucyamāna:, sarvalokajñāna- 
samamātmānaṃ kurvāṇa:, bodhisattvacaryāprayuktamātmānaṃ saṃjanayamāna:, yathāvāditathākāritvenātmānaṃ
niyojayamāna:, sarvajñatāsaṃnāhasaṃnaddhamātmānaṃ pratyavekṡamāṇa:, pūrvanimantritaṃ cittamanupālayamāna:, 
pratipattau cātmānaṃ sthāpayamāna:, bodhisattvatyāgacittatāṃ manasi kurvāṇa:, udyānabhūtamātmānaṃ sarva-
sattveṡu saṃpaśyan, dharmaratibhūtamātmānaṃ sarvalokeṡvādarśayamāna:, saumanasyadātāramātmānaṃ sarvasattvānā-
madhitiṡṭhan, anantaprītisaṃjananamātmānaṃ sarvajagato niryātamāna:, sarvaśukladharmāya dvārabhūta- 
mātmānaṃ sarvaloke saṃdhārayamāṇa:, buddhabodhidātāramātmānaṃ sarvasattvānāṃ praṇidadhat, pitrsama-
mātmānaṃ sarvaprajāyāṃ niyojayamāna:, sarvopakaraṇāvaikalyādhikaraṇamātmānaṃ sarvasattvadhātau pratiṡṭhāpayamāna: | 
iti hi bodhisattva ātmānamupasthāyakatvāya dadāna:, yācanakeṡu nīcamanasikāracitta:, bhūmyāstara- 
ṇādhiṡṭhānacetā:, dharaṇisamasarvadu:khasahanamanasikārapravrtta:, sarvasattvopasthānāklāntamānasaprayukta:, 
bālajanaduṡkrtasthira:, sthāvarādhivāsanajātya:, asthita:, kuśalamūlābhiyukta: aprayuktasarvaloka- 
dhātūpasthāna:, karṇau nāsā saṃparityajan yācanakebhya upasaṃkrāntebhyo bodhisattvacaryopāttatathāgata- 
kulakulīnasaṃbhūtacitta: sarvabodhisattvānusmaraṇavihāraprasrta:, asārātsarvatrailokyātsa…tyavekṡamāṇa: 
svaśarīrānadhyavasitasaṃtāna:, aniketasarvabuddhadharmānusmrtivihārī asārāccharīrātsārādānābhiprāya: | 
iti hi bodhisattvo jihvāṃ yācita: samāno….vācā premaṇīyayā maitryā upacāravitatayā bhadre 
siṃhāsane rājārhe niṡādya taṃ yācanakamaṃbhibhāṡate hrṡṭa: akruṡṭacitto bhūtvā akṡatacitto’- 
nupahatacitto mahātmavaṃśalā....[ci]tto buddhavaṃśasaṃbhūtacitto’lulitasaṃtānacitto mahāsthāma-
balādhāno’nadhyavasitaśarīracitto’nabhiniviṡṭavacanacitto jānumaṇḍalapraṡṭhitakāyo bhūtvā svakā- 
nmukhājjihvāyācanakasya sarvaśarīramadhīnaṃ krtvā vācaṃ pramuñcan snigdhāṃ mrdvīṃ premaṇīyāṃ 
maitryopacārām-grhāṇa tvaṃ mama jihvām, yathākāmakaraṇīyāṃ kuru | tathā kuru yathā tvaṃ prīto bhavasi 
prītamānasa ātmanā pramudito hrṡṭa: prītisauma[na]syajāta iti | sa śira: parityajan sarva-
dharmāgraśira: paramajñānamavataran sarvasattvaparitrāṇaśiro bodhi….gacchan sarvajagadgryaśira: anupama- 
jñānamabhilaṡan sarvadikchira: prāptuṃ jñānarājamadhimucyamāno’nuttarasarvadharmaiśvaryaśīrṡatāṃ paripūrayitu- 
kāmo’nantayācanakaprītiparisphuṭacetā: | iti hi bodhisattvo hastapādān parityajan yācanakebhya: 
śraddhāhastaprayuktenānugrahacāritreṇa bodhisattvasiṃhavikramatyāgapratatapāṇinā vyavasargābhiratena hasta- 
pādaparityāgena mahāpratiṡṭhānakramatalavyatihāreṇa bodhisattvacaryā yavasāyena vedanānupahatatayā
@018
dānaprasādaśaktyā vimalacittotpādasaṃvaro niṡparyavasthānajñānadharmaśarīrāchinnābhinnāluptakāyasaṃjña: 
anīcacitta: sarvamārakarmakalyāṇamitropastabdhabrṃhitacetā: sarvabodhisattvasaṃvarṇitaikatyāganiryāṇa: | 
iti hi bodhisattva: svaśarīramākṡipya rudhiramanuprayacchan yācakebhya: praharṡitabodhicitto 
bodhisattvacaryābhilaṡitacito’paryāttaveditacitta: sarvayācanakābhilaṡitacitta: sarvapratigrāhakāvidviṡṭa-
citta: sarvabodhisattvatyāgapratipatpratipanno’nivartyayā prītiprasrabdhyā svaśarīrānapekṡacitta: svaśarīrā-
drudhiramanuprayacchan jñānāyatanamahāyānaprasrtacetā mahāyānāvinaṡṭamanā iṡṭamanāstuṡṭamanā: prītamanā 
muditamanā maitryamanā: sukhamanā: prasannamanā: pramuditaprītisaumanasyajāto majjāmāṃsaṃ svaśarīrāt 
parityajan yācanakebhya: kalyāṇatyāgayā yācakābhilaṡitayā vācā tān yācakānabhilapan-grhaṇantu 
bhavanto mama śarīrānmajjāmāṃsaṃ yathākāmakaruṇayā tulyaprītivivardhanena tyāgacittena | bodhisattva- 
vijñagaṇaniṡevitena sahākuśa[lamū]lena lokamalāpakarṡitena pravareṇādhyāśayena | sarvabodhisattva- 
samatopāttairmahādānārambhairmanasākāṅkṡitai: sarvayācakairananutāpyacittairdānavastubhi: apratyavekṡitena 
karmavipākapratyayena sarvalokadhātvavimukhayā sarvabuddhakṡetrālaṃkāravyūhapūjayā sarvajagadabhimukhayā 
karuṇāparitrāṇatayā | sarvabuddhabodhyabhimukhayā daśabala…cāraṇayā atītānāgatapratyutpannasarvabodhi- 
sattvābhimukhayā ekakuśalamūlaparicaryayā sarvavaiśāradyābhimukhenārṡabhasiṃhanādanadanena tryadhvābhimukhena | 
sarvādhvasamatājñānena …lokābhimukhenāparāntakoṭīgatakalpavyavasāyena bodhisattvapraṇidhānena apari- 
trasyanābhimukhenākhedacittotpādena bodhisattva: svahrdayaṃ parityajan yācanakebhyo dānavaṃśaśikṡitacitta: 
pāramitāniṡpādanacitta: sarvabodhisattvadānānuddhatasupratiṡṭhitacitta: adhiṡṭhānasarvayācanakapratimānana- 
citta:, adhyāśayaṃ pariśodhayamāna:, sarvajagatpari[pāca]nanidānaṃ mahāpraṇidhānaṃ pratipadyamāna:, 
bodhisattvacaryāyāṃ saṃvasamāna:, sarvajñatāsaṃbhāraṃ saṃbharamāṇa:, praṇidhimariñcan so’tra yakrddrkkāphupphusaṃ 
yācakebhya: parityajan yācanakābhiprasannayā drṡṭyā prasannaprītyākārairnetrairbodhisattvaniryātena premṇā 
avyutthitamanasikāreṇa tyāgena asārātkāyātsupratyavekṡitena sārādānacittena śmaśānaparyantena 
kāyānusmrtimanasikāreṇa vrkaśrgālaśvabhakṡyaṃ śarīraṃ pratyavekṡamāṇa: parabhaktimanasikrtayā śarīrānitya- 
tayā apaviddhaśarīreṇa parabhaktacetanena evaṃ dharmamanasikāraprayukto bodhisattvastān yācanakānanimiṡaṃ 
prekṡamāṇa: evaṃ cittamutpādayati-yadi cāhametadyācanakasyaitaccharīrādantrayakrdbukkāphupphusaṃ dadyām 
āyu:kṡayaparyante | naiṡo nitya: śamaśānaparyavasāna iti | sa evaṃ manasikārasaṃtoṡitena saṃtānenaivaṃ 
dharmajñānenāśayena kalyāṇamitrasaṃjñādhiṡṭhitena yācanakadarśanena asārātkāyātsāramādātukāmo dharmakāma-
tayā svamāṃsānnakhaṃ parityajanneva tatkuśalamūlaṃ pariṇāmayatītyātmabhāvotsargaṃ krtvā || 
bhogapuṇyotsargo’pyatraivokta:-iti hi bodhisattvo nānādakṡiṇīyapratigrāhakeṡvanyānyapudgala- 
digāgateṡvaprameyakrpaṇavanīpakeṡu bodhisattvaśravāgateṡu bodhisattvaśabdaṃ śrutvā āgateṡu bodhisattvapratya- 
yāvakāśagateṡu bodhisattvadānapūrvaṃ praṇidhānaśruteṡu, bodhisattvapraṇidhānacittanimantriteṡu, sarvatyāgamanā: 
sābhilaṡiteṡu trptayācanakapratimānanācetana:, āgatayācanakakṡamāpaṇacetana:-mayaiva tatra diśaṃ gatvā 
yūyaṃ pratimānayitavyā abhaviṡyata, yena yuṡmākamāgamanaklamo na syāt-evaṃ samrddhapraṇipātena 
kṡamayati sarvayācanakān | kṡamayitvā snāpayitvā viśrāmitaśarīrān krtvā tebhyo yarḍcchayopakaraṇaṃ 
@019
pratipādayati-yadidaṃ maṇiratha[#n jambu]dvīpakalyāṇakanyāratnaparipūrṇān, yadidaṃ suvarṇarathān 
janapadaviśuddhakanyāratnaparipūrṇān, yadidaṃ vaiḍūryarathān vā anukulagītavādyasaṃpravāditaparipūrṇān, 
evaṃ sphaṭikarathān sumukhasuveṡadhārisvalaṃkrtarūpānapratikūladarśanacaturakanyāratnaparipūrṇāniti || 
tathā atraiva deśitam-maṇirathān vā dadāna: sarvaratnajālasaṃcchannānājāneyahastyupetān 
savāhanān candanarathān dadāno ratnacakrarathyaprayuktān ratnasiṃhāsanapratiṡṭhitān yāvannānāratna- 
chatrasaṃchannavyūhān ratnavitānavitatasaṃchannān dhvajapatākālaṃkrcaturdikkān nānāgandhavidhūpitasāra- 
…gandhānulepānuliptān, sarvapuṡpavyūhāvakīrṇān kanyāśatasahasraratnasūtraprakarṡitān abhrāntagamanān 
abhrāntasamavāhanaprayuktān, yāvadapratikūlamanojñapravātagandhān suduhitrputravacanopacāraprayuktān, 
vividhagandhacūrṇasaṃbhrtakrtopacārāniti ||
punaratraivāhaṃ-ātmānaṃ ca sarvasattvānāṃ niyātayannupasthānaṃ vā sarvabuddhānāmupādadāno rājyaṃ 
vā parityajan puṭabhedakaṃ vā nagararājadhānīṃ sarvālaṃkārabhūṡitāṃ yathārhaṃ vā yācanakeṡu sarvaparivāraṃ 
parityajan putraduhitrbhāryāṃ vā dadāno yācanakebhya: sarvagrhaṃ vāpasrjan yāvatsarvopabhoga- 
paribhogān vā dadāna:, evaṃ pānadānaṃ rasadānamapi bodhisattvo dadāno vividhān kalyāṇanudārān 
viśuddhānavikalāṃstiktāṃ^llavaṇān kaṭukān kaṡāyān nānārasāgropetān susnigdhān vividharasa- 
vidhinopetān dhātukṡobhaṇasamatāsthāpanān cittaśarīrabalopastambhanān prītiprasādaprāmodyakalyatā- 
jananān yāvatsarvaparopakramapratiṡedhakān sarvavyādhiśamanānārogyasaṃjananān | evaṃ vastradānaṃ puṡpadānaṃ 
gandhadānaṃ vilepanadānaṃ mālyadānaṃ śayanadānamāvāsadānamapāśrayadānaṃ pradīpadānaṃ ca | glānapratyaya- 
bhaiṡajyapariṡkārān bodhisattvo’nuprayacchan yāvannānābhājanāni vividhasaṃbhārāṇyanekakāṃsya- 
pātrīraprameyasaṃbhāropacitā hiraṇyasuvarṇarūpyacūrṇaparipūrṇā: | tāni buddhebhyo bhagavadbhyo dadāna:, 
acintyadakṡiṇīyādhimuktacetā bodhisattvaratnebhyo vā dadāna:, kalyāṇamitrasudurlabhacittotpādena 
āryasaṃghāya vā dadāna:, buddhaśāsanopastambhāya pudgalāya vā dadāna:, śrāvakapratyekabuddhebhyo vā 
āryaguṇasuprasannacittatayā mātāpitrbhyāṃ dadāna:, guruśuśrūṡopasthānacittatayā ācāryaguru- 
dakṡiṇīyebhyo vā dadāna:, tatra tatra gurusaṃbhārāvavādaśikṡaṇaprayukta: aśanavasanaṃ vā krpaṇavanīpaka- 
yācanakebhyo dadāna:, sarvasattvāpratihatacakṡurmaitrīparibhāvitacittatayā | peyālaṃ | iti hi 
bodhisattvo hastyājāneyān dadāna: saptāṅgasupratiṡṭhitān ṡaṡṭihāyanān ṡaḍdantopetān 
padmavarṇān mukhaviśuddhān suvarṇālaṃkārān hemajālapraticchannaśarīrān nānāratnavicitrālaṃkāra-
jālaśuṇḍaprakṡiptavyūhān suvarṇakalyāṇān kalyāṇa[cāru]darśanān aklāntayojanasahasragamano- 
pacārān | aśvājāneyān vā dadāna: sukhavāhanasukhaśarīropetānanujavasaṃpannāṃścaturdiggamanāhāra-
javopetānārohasaṃpannān divyakalyāṇacārusadrśasarvavibhūṡaṇopetān | sa tān dadāna: parityajan 

gauraveṇa gurujanebhya: kalyāṇamitramātāpitrbhya: krpaṇavanīpakayācanakebhya: sarvajagatpratigrāhakebhyo 
muktacittatayā dadāna:, nāgrhītacittatayāvasrjan mahākaruṇāparisphuṭena saṃtānena mahātyāgaparimāṇa- 
bodhisattvaguṇeṡu pratipadyamāno’bhijātabodhisattvādhyāśayān pariśodhayamāno yāvat....iti hi bodhi- 
sattva āsanadānaṃ dadāna: parityajan rājabhadrāsanāni vaiḍūryapādakāni siṃhapratiṡṭhitāni suvarṇasūtraratna- 
@020
jālavitānānyanekacīvarasparśopetaprajñaptāni sarvasāragandhavāsitopacārāṇi vicitramaṇirājasamucchrita-
dhvajānyanekaratnakoṭīniyutaśatasahasrālaṃkāravyūhāni hemajālavitānavitatāni suvarṇakiṅkiṇījāla-
saṃghaṭitamanojñanādanirghoṡaśabdāni mahāntyāsanānyabhyudgato[dviddha] cakṡurdarśanānyekacchatramahāprthivya- 
nuśāsananiṡpadanābhiṡiktāni | sarvarājyaiśvaryādhipateyaniyataniṡadyāpratihatacakraśāsanānuśāsana- 
sarvarājādhipateye pravartate | evaṃ yāvat… iti hi bodhisattvaścchatrāṇi dadāna: parityajan 
mahāratnavyūhapratimaṇḍitāni ratnadaṇḍāni kiṅkiṇījālasaṃchannāni | ratnasūtrakarṇakaṇṭhāvalīvināmita- 
vaiḍūryamaṇihārābhipralambitāni nandīghoṡamanojñaśabdopacārāṇi hemajālābhyantaraviśuddhachadanāni 
ratnaśalākālaṃkāraśatasahasravitatāni ratnakoṡasaṃdhāritānyagurucandanānyekasāravaragandhakoṭīniyuta-
śatasahasravidhūpitavāsitopacārāṇi jāmbūnadaprabhāsvaraśuddhāni | tādrśānāṃ chatrāṇāmanekakoṭī- 
niyutaśatasahasrālaṃkārāṇāṃ tadatiriktāni ca asaṃkhyeyakoṭīniyutaśatasahasrālaṃkārāṇyanapekṡacitto
dadāna: parityajannavasrjannanuprayacchan saṃmukhībhūtebhyo vā sattvasārebhyo nirvrtānāṃ vā tathāgatānāṃ 
samyaksaṃbuddhānāmantike dharmadeśanāṃ śrṇuyu: | śrutvā ca sarvā vimatīrvinivartayeyu: | yathāśrutaṃ ca 
ca mā virāgayeyu: | teṡu ca buddheṡu bhagavatsu prasādamabhedyaṃ pratilabheran | teṡāṃ ca tathāgatānāmarhatāṃ 
laṃkāraparipūryāṃ saṃvarteta | anena me kuśalamūlena te sarvasattvā: sarvabuddhānārāgayeyu:, ārāgayitvā 
saṃvarteta, gatimativiniścayatāyāṃ saṃvarteta, buddhyapramāṇatāyāṃ saṃvarteta, kāyakarmamanaskarmasarvaguṇā- 
anabhibhūtatāyāṃ saṃvarteta, aparyādānatāyāṃ saṃvarteta, durāsadacittatāyāṃ saṃvarteta, smrtyapramoṡatāyāṃ 
sarvasattvānāṃ gativiśuddhaye saṃvarteta, upapattiviśuddhaye saṃvarteta, puṇyamāhātmyaviśuddhaye saṃvarteta, 
anugrahacitto hitacitta: sukhacitta: pariṇāmayati | taccaivaṃ pariṇāmayati-idaṃ mama kuśalamūlaṃ 
yati, prasannacitta: pariṇāmayati, pramuditacitta: snigdhacitta: pariṇāmayati, maitracitta: premacitta: 
taccādhyāśayata: pariṇāmayati na vacanamātreṇa | taccodagracitta: pariṇāmayati, hrṡṭacitta: pariṇāma- 
nayāvatāraṇatayā, sarvasattvānāṃ pariṇāyako bhaveyamanāvaraṇajñānaskandhopanayanatayā | peyālaṃ | 
sarvasattvānāṃ pradyoto bhaveyamatyantaviśuddhipratiṡṭhāpanatayā, sarvasattvānāṃ nāyako bhaveyamacintyadharma- 
bhaveyaṃ vitimirajñānasaṃdarśanatayā, sarvasattvānāṃ ulkā bhaveyamavidyātamondhakāravinivartanatayā, 
sarvabhūmyanugamanatayā, sarvasattvānāṃ parāyaṇaṃ bhaveyamatyantayogakṡemapratilambhatayā, sarvasattvānāmāloko 
sarvakleśaparimocanatayā, sarvasattvānāṃ śaraṇaṃ bhaveyaṃ sarvabhayārakṡaṇatayā, sarvasattvānāṃ gatirbhaveyaṃ 
kuśalamūlena sarvasattvānāṃ layanaṃ bhaveyaṃ sarvadu:khaskandhavinivartanāya, sarvasattvānāṃ trāṇaṃ bhaveyaṃ 
nnivartayeyu: ? sa tāni kuśalamūlāni pariṇāmayannevaṃ tatkuśalamūlaṃ pariṇāmayati-anenāhaṃ 
yena sarvasattvānāmetai: kuśalamūlairnarakāpāyapratiprasrabdhirbhavati ? tairyagyonikāyāmalaukikāddu:khaskandhā- 
dayati-kathametāni kuśalamūlāni sarvajagadupajīvyānyupakāribhūtāni bhaveyurviśuddhadharmaparyavasānāni, 
yathā tāvatprathamāyāmeva pariṇāmanāyāṃ sarvakuśalamūlaprastāveṡūpadiṡṭam, evaṃ praṇidhānamutpā- 
pariṇāmayati || 
mātāpitrbhyāṃ vā, saṃgharatne vā, sarvabuddhaśāsane vā, yāvatsarvapratigrāhakebhya:, sa evaṃ tatkuśalamūlaṃ 
caityālaṃkārāya, dharmaparyeṡṭaye, bodhisattvakalyāṇamitrebhyo vā, abhijātabodhisattvadharmabhāṇakebhyo vā,
@021
saṃdhārayeyu: | saṃdhārayantaśca pratipattyā saṃpādayeyu: | tāṃśca tathāgatānārādhayeyu: | cittakarmaṇyatāṃ ca 
pratilabheran | anavadyāni karmāṇi samudānayeyu: | mahatsu ca kuśalamūleṡvātmānaṃ pratiṡṭhāpayeyu: | 
atyantaṃ ca dāridryaṃ vinivartayeyu:, saptadhanapratilambhāṃśca paripūrayeyu:, sarvabuddhānāṃ cānuśikṡayeyu:, 
kalyāṇendriyapratilambhaṃ cādhigaccheyu:, udārādhimuktisamatāṃ ca pariniṡpādayeyu:, sarvajñajñāne
cāvakāśaṃ pratilabheran, apratihatacakṡuṡmattāṃ ca sarvajagatyutpādayeyu:, lakṡaṇālaṃkrtatāṃ ca 
kāyapratipūriṃ pratilabheran, sarvaguṇālaṃkāraṃ ca vākyaviśuddhiṃ parigrhṇīyu:, saṃvrtendriyatāṃ daśabala- 
prayuktāṃ cittakalyatāṃ samudānayeyu:, aniśritavihāratāṃ ca paripūrayeyu:, yena ca sukhopadhānena 
sarvabuddhā: samanvāgatāstatsukhopadhānapratilabdhā: sarvasattvā bhaveyuriti | yathā ṡaṡṭhīpariṇāmano- 
ktena vidhinā pariṇāmayati-sarvasatvā jñānāhārādbhavantu asaṅgaprayuktacetasa:, āhāraprajñātāpino- 
'nadhyavasitāhārā: prītibhakṡā nirāmiṡāhārā yāvat kāmatrṡṇāvinivartakā: | sarvasattvā: dharmarasamegha- 
pravarṡakā bhavantu anuttaradharmaratiprīṇitasaṃtānā: | sarvasattvā: sarvarasāgrajihvā bhavantu rasanimittā- 
grahītāra: sarvabuddhadharmacintanaprayuktā: avipannayānā agrayānā uttamayānā: śīghrayānā mahāyānā: | 
sarvasattvā atrptadarśanā bhavantu buddhaprītipratilabdhā: | sarvasattvā: sarvakalyāṇamitradarśanānupahatasaṃtānā 
bhavantu | sarvasattvā agadabhaiṡajyarājopadarśanā bhavantu | sarvasattvā: kleśaviṡavinivartakā:, sarvasattvā 
ādityamaṇḍalodgatadarśanā bhavantu sarvasattvatamastimirapaṭalavidhamanatvāt || 
evamātmānamupanidhāya svabhāvanānukūlyena paṭhitavyam-sarvasattvānāmabhiruciradarśanatāyāṃ
pariṇāmayāmi, saumanasyadarśanatāyāṃ kalyāṇadarśanatāyāṃ pariṇāmayāmi | abhilaṡitadarśanatāyāṃ 
praharṡitadarśanatāyāṃ daurmanasyādarśanatāyāṃ buddhadarśanopetāyāṃ pariṇāmayāmi || 
sarvasattvā: śīlagandhopetā bhavantu anācchedyaśīlā bodhisattvapāramitāśīlā: | sarvasattvā 
dānavāsitā bhavantu sarvatyāgaparityāgina: | sarvasattvā: kṡāntivāsitā bhavantu akṡobhyacetanā- 
pratilabdhā: | sarvasattvā vīryavāsitā bhavantu mahāvīryayānasaṃnaddhā: | sarvasattvā dhyānavāsitā
bhavantu pratyutpannabuddhasaṃmukhībhāvasthitā: samādhipratilabdhā: | sarvasattvā bodhisattvapariṇāmanāvāsitā 
bhavantu | sarvasattvā: sarvaśukladharmavāsitā bhavantu sarvākuśaladharmaprahīṇā: | sarvasattvā divyaśayana- 
pratilabdhā bhavantu mahājñānādhigamāya | sarvasattvā āryaśayanapratilabdhā bhavantu ni:prthagjanabodhi- 
cittāvāsanatvāt | sarvasattvā: sukhaśayanapratilabdhā bhavantu | sarvasaṃsārāvacaradu:khaparivarjanatvāt | sarva-
sattvā: kṡemaśayanapratilabdhā bhavantu dharmakāmasparśopetā: | sarvasattvā: pariśuddhabuddhakṡetrāvabhāsā bhavantu 
guṇavāsasuprayuktā āryāvāsaniketoccalitā: anuttarasarvabuddhavāsāvirahitā: | sarvasattvā buddhopa- 
niśrayavihāriṇo bhavantu | sarvasattvā anantālokā bhavantu sarvabuddhadharmeṡu | sarvasattvā apratihatāvabhāsā 
bhavantu sarvadharmadhātvekaspharaṇā: | sarvasattvā ārogyaśarīrā bhavantu tathāgatakāyapratilabdhā: | 
sarvasattvā bhaiṡajyarājopamā bhavantu atyantākalpanadharmāṇa: | sarvasattvā apratihatabhaiṡajyastambhopamā 
bhavantu jagaccikitsāpratipannā: | sarvasattvā rogaśalyaniruddhā bhavantu sarvajñārogyapratilabdhā: | sarva-
sattvā: sarvajagadbhaiṡajyakuśalā bhavantu yathāśayabhaiṡajyaprayogasaṃprayoktāra: || sarvasattveṡu sarvaroga- 
vinivartanāya pariṇāmayāmi | sarvasattveṡvaparyantasthāmabalaśarīratāyāṃ pariṇāmayāmi | sarvasattvānāṃ
@022
rudhirasya cāsthimañjāyāśca | sa hrṡṭacitta: kalyacitta: pramudittacittastaṃ māṇavakametadavocat-
pariniṡpannaṃ cātmānaṃ jāne prajñāpāramitopāyakauśalyeṡu, yanmayātmana: krāyako labdho hrdayasya 
cāsthimajjayā ca | taddāsyasi tvaṃ krayeṇa ? atha khalu sadāpraruditasyaitadabhūt-lābhā me sulabdhā:, 
krtyam | api tu khalu puna: piturme yajño yaṡṭavya: | tatra me puruṡasya hrdayena krtyaṃ lohitena 
atha khalu sa māṇavaka: sadāpraruditaṃ bodhisattvaṃ mahāsattvametadavocat-na mama kulaputra puruṡeṇa 
dharmakāmatayā imamātmabhāvaṃ vikrīya dharmapūjāṃ kartukāma: | so'hamasya krāyakaṃ na labhe | peyālaṃ | 
kulaputra dīnamanā utkaṇṭhitamānaso'śrūṇi pravartayamāna: sthita: ? sadāprarudita evamāha-ahaṃ māṇavaka
śakro devānāmindro māṇavakarūpeṇa yāvatsadāpraruditaṃ bodhisattvaṃ mahāsattvametadavocat-kiṃ tvaṃ 
cāvadat-aho batāsmākaṃ durlabhā lābhā ye vayamātmabhāvasyāpi kretāraṃ na labhāmahe | atha khalu
nāśrauṡu: | yadā ātmana: krāyakaṃ na labhate, tadaikāntaṃ gatvā prārodīt, aśrūṇi ca prāvartayat, evaṃ 
iti | peyālaṃ | atha khalu māra: pāpīyān brāhmaṇagrhapatikāṃstathā samupasthāpayāmāsa yathā taṃ ghoṡaṃ 
śabdamudīrayāmāsa, ghoṡamanuśrāvayāmāsa-ka: puruṡeṇārthika:, ka: puruṡeṇārthika:, ka: puruṡeṇārthika 
vā sattvānāṃ satkārāya | atha khalu sadāprarudito bodhisattvo mahāsattvo'ntarāpaṇamadhyagata: 
yāni mayā kāmaheto: kāmanidānamanubhūtāni | na punarevaṃrūpāṇāṃ dharmāṇāṃ krtaśa:, evaṃrūpāṇāṃ 
dīrgharātraṃ hi mamātmabhāvasahasrāṇi bhagnāni kṡīṇāni vikrītāni | punaraparimāṇe saṃsāre'parimāṇāni 
yannvahamimamātmabhāvaṃ vikrīya anena mūlyena dharmodgatasya bodhisattvasya mahāsattvasya satkāraṃ kuryām | 
rgauravamanasikārairgacchannanupūrveṇānyatamanagaramanuprāptam | tatra tasyāntarāpaṇamadhyagatasyaitadabhūt- 
gauravamutpādayitavyam, prema ca karaṇīyam | atha khalu sadāprarudito bodhisattvo mahāsattva evaṃrūpairguṇai- 
prajñāpāramitāyāmaṡṭa{2. aṡṭa. P 495.}sāhasrikāyāmapyuktam-kalyāṇamitreṡu ca tvayā kulaputra tīvraṃ 
pūjayā | adyāpi grhapate na pratipūritamācāryasyācaryagauravaṃ bhavati, ka: punarvādo dharma[gauravam] ||
gāthoddiṡṭā | yadi tāvat evaṃkalpāṃstasyācāryasyopasthānaparicaryāṃ kuryādaśaṭhatayā sarvalābhasatkāra- 
bodhisattvasaṃbhāropacayaṃ vā, tena tasminnācārye dharmagauravaṃ karaṇīyaṃ yāvadbhirnāmapadavyañja[na]…
dantikāccatuṡpādikāṃ gāthāṃ śrṇuyāduddiśedvā udgrhṇīyāddānaśīlakṡāntivīryadhyānaprajñāsaṃprayuktāṃ 
ugradattapariprcchāyāmapyuktam-sacetpunargrhapate pāṭhasvādhyāyārthiko bodhisattva: kasyaci- 
saṃvartata iti | eṡṭavyaścāsmābhi: sarvasattvānāṃ glānyavyupaśamāyaivaṃrūpo dharma iti || 
dharma: saṃvartata iti ratnacittamutpādya, bhaiṡajyacittamutpādya, sarvasattvānāṃ glānyavyupaśamāyaiṡa dharma: 
heto: ? bandhacchedāyaiṡa dharma: saṃvartate | jātijarāvyādhimaraṇaśokaparidevadu:khadaurmanasyacchedāyaiṡa 
yannotsahate | nāsti tadvākkarma yannotsahate ācāryopādhyāyagauravatayā | peyālaṃ | tatkasya 
ratnaṃ yanna parityajati | nāsti tatkāyopasthānaṃ yanna karoti | nāsti tajjaṅghāpreṡaṇaṃ 
bodhisattvapratimokṡe'pyuktam-iha śāriputra bodhisattvo dharmakāmatayā nāsti talloke 
saṃpaśyannaśrumukho rudan yāvanmrgha{1. ##Cf. GV.P. 76.##}sya dramiḍasyāntikātprakrānta: || 
darśanamabhilaṡan svaranimittamudgrhṇan yāvattasyāntikātprakānta: || tathā kalyāṇamitrāgatāṃ sarvajñatāṃ 
@023
2
saddharmaparigraho dvitīya: pariccheda: | 
evameṡāmātmabhāvādīnāmutsrṡṭānāmapi rakṡā kāryā | kuta: ? yasmāt- 
paribhogāya sattvānāmātmabhāvādi dīyate | 
arakṡite kuto bhoga: kiṃ dattaṃ yanna bhujyate ||5||
tasmātsattvopabhogārthamātmabhāvādi pālayet | 
uktaṃ hi bodhisattvaprātimokṡe-paraṃ śāriputra rakṡiṡyāmītyātmā rakṡitavya: | evaṃrūpayā 
śāriputra hitaiṡi[ka]tayā samanvāgato bodhisattvo jīvitahetorapi pāpaṃ karma na karotīti || 
vīra{1. ##Nanjio, No 23 (28).##}dattapariprcchāyāmapyāha-śakaṭamiva bhārodvahanārthaṃ kevalaṃ dharmabuddhinā voḍhavyamiti | 
tathā akṡayamatisūtre'pi-kāyadu:khatayā ca na parikhidyate sattvāvekṡitayeti || 
taccātmabhāvādikaṃ kathaṃ pālayet ? kalyāṇamitrānutsa(rgā)rjanāt | yathoktamāryagaṇḍa-{2. ##GV p. 462-64.##}
vyūhe āryaśrīsaṃbhavena-kalyāṇamitrasaṃdhāritā: kulaputra bodhisattvā na patanti durgatiṡu | kalyāṇa- 
mitrasamanvāhrtā nātikrāmanti bodhisattvaśikṡām | kalyāṇamitrapraticchannā abhyudgatā bhavanti 
lokāt | kalyāṇamitraparyupāsitā bodhisattvā asaṃpramoṡacāriṇo bhavanti sarvabodhisattvacaryāsu | 
kalyāṇamitraparigrhītā bodhisattvā durdharṡā bhavanti karmakleśai: | saṃbodhakā: kalyāṇamitrā 
akaraṇīyānāṃ saṃnivārakā: pramādasthānāt | niṡkāsayitāra: saṃsārapurāt | tasmāttarhi kulaputra evaṃ 
manasikārāt pratipraśrabdhena kalyāṇamitrāṇyupasaṃkramitavyāni | prthivīsamacittena sarvabhāravahanā- 
pariṇamanatayā vajrasamacittena anābhedyāśayatayā cakravālasamacittena sarvadu:khāsaṃpravedhanatayā | 
lokadāsasamacittena sarvakarmasamādānājugupsanatayā | rajoharaṇasamacittena mānātimānavivarjanatayā | 
yānasamacittena gurubhāranirvahanatayā | śvasamacittenākrudhyanatayā | nausamacittena gamanāgamanāpari- 
trasyatanayā | suputrasadrśena kalyāṇamitramukhavīkṡaṇatayā | ātmani ca te kulaputra āturasaṃjñotpāda- 
yitavyā, kalyāṇamitreṡu ca vaidyasaṃjñā, anuśāsanīṡu bhaiṡajyasaṃjñā, pratipattiṡu vyādhinirghātanasaṃjñā | 
ātmani ca te kulaputra bhīrusaṃjñotpādayitavyā, kalyāṇamitreṡu śūrasaṃjñā, anuśāsanīṡu 
praharaṇasaṃjñā, pratipattiṡu śatrunirghātanasaṃjñā || atraiva acalopāsikāvimokṡe varṇitam-kalyāṇa- 
mitrānuśāsanīpratipannasya kulaputra bodhisattvasya buddhā bhagavanto'bhirāddhacittā bhavanti | kalyāṇa- 
mitravacanāvilomasthāyino bodhisattvasya sarvajñatā āsannībhavati | kalyāṇamitravacanāvicikitsaka- 
syāsannībhavanti kalyāṇamitrāṇi | kalyāṇamitramanasikārāvirahitasya sarvārthā abhimukhā bhavantīti || 
ata evāryasudhana: sāra{3. ##Cf. GV. P99.##}dhvajasya bhikṡo: pādau śirasābhivandya anekaśatasahasrakrtva: pradakṡiṇīkrtya 
sāradhvajaṃ bhikṡumavalokya praṇipatya puna: punaravalokayan niyataṃ praṇipatan namasyannava- 
naman manasi kurvan cintayan bhāvayan paribhāvayannudānamudānayan hākkāraṃ kurvan guṇānabhimukhī- 
kurvannigamayan atrasannanusmaran drḍhīkurvannavijahan manasāgamayannupanibadhnan praṇidhiṃ samavasaran
@024
darśanamabhilaṡan svaranimittamudgrhṇan yāvattasyāntikātprakānta: || tathā kalyāṇamitrāgatāṃ sarvajñatāṃ 
saṃpaśyannaśrumukho rudan yāvanmrgha{1. ##Cf. GV.P. 76.##}sya dramiḍasyāntikātprakrānta: || 
bodhisattvapratimokṡe'pyuktam-iha śāriputra bodhisattvo dharmakāmatayā nāsti talloke 
ratnaṃ yanna parityajati | nāsti tatkāyopasthānaṃ yanna karoti | nāsti tajjaṅghāpreṡaṇaṃ 
yannotsahate | nāsti tadvākkarma yannotsahate ācāryopādhyāyagauravatayā | peyālaṃ | tatkasya 
heto: ? bandhacchedāyaiṡa dharma: saṃvartate | jātijarāvyādhimaraṇaśokaparidevadu:khadaurmanasyacchedāyaiṡa 
dharma: saṃvartata iti ratnacittamutpādya, bhaiṡajyacittamutpādya, sarvasattvānāṃ glānyavyupaśamāyaiṡa dharma: 
saṃvartata iti | eṡṭavyaścāsmābhi: sarvasattvānāṃ glānyavyupaśamāyaivaṃrūpo dharma iti || 
ugradattapariprcchāyāmapyuktam-sacetpunargrhapate pāṭhasvādhyāyārthiko bodhisattva: kasyaci- 
dantikāccatuṡpādikāṃ gāthāṃ śrṇuyāduddiśedvā udgrhṇīyāddānaśīlakṡāntivīryadhyānaprajñāsaṃprayuktāṃ 
bodhisattvasaṃbhāropacayaṃ vā, tena tasminnācārye dharmagauravaṃ karaṇīyaṃ yāvadbhirnāmapadavyañja[na]…
gāthoddiṡṭā | yadi tāvat evaṃkalpāṃstasyācāryasyopasthānaparicaryāṃ kuryādaśaṭhatayā sarvalābhasatkāra- 
pūjayā | adyāpi grhapate na pratipūritamācāryasyācaryagauravaṃ bhavati, ka: punarvādo dharma[gauravam] ||
prajñāpāramitāyāmaṡṭa{2. aṡṭa. P 495.}sāhasrikāyāmapyuktam-kalyāṇamitreṡu ca tvayā kulaputra tīvraṃ 
gauravamutpādayitavyam, prema ca karaṇīyam | atha khalu sadāprarudito bodhisattvo mahāsattva evaṃrūpairguṇai- 
rgauravamanasikārairgacchannanupūrveṇānyatamanagaramanuprāptam | tatra tasyāntarāpaṇamadhyagatasyaitadabhūt- 
yannvahamimamātmabhāvaṃ vikrīya anena mūlyena dharmodgatasya bodhisattvasya mahāsattvasya satkāraṃ kuryām | 
dīrgharātraṃ hi mamātmabhāvasahasrāṇi bhagnāni kṡīṇāni vikrītāni | punaraparimāṇe saṃsāre'parimāṇāni 
yāni mayā kāmaheto: kāmanidānamanubhūtāni | na punarevaṃrūpāṇāṃ dharmāṇāṃ krtaśa:, evaṃrūpāṇāṃ 
vā sattvānāṃ satkārāya | atha khalu sadāprarudito bodhisattvo mahāsattvo'ntarāpaṇamadhyagata: 
śabdamudīrayāmāsa, ghoṡamanuśrāvayāmāsa-ka: puruṡeṇārthika:, ka: puruṡeṇārthika:, ka: puruṡeṇārthika 
iti | peyālaṃ | atha khalu māra: pāpīyān brāhmaṇagrhapatikāṃstathā samupasthāpayāmāsa yathā taṃ ghoṡaṃ 
nāśrauṡu: | yadā ātmana: krāyakaṃ na labhate, tadaikāntaṃ gatvā prārodīt, aśrūṇi ca prāvartayat, evaṃ 
cāvadat-aho batāsmākaṃ durlabhā lābhā ye vayamātmabhāvasyāpi kretāraṃ na labhāmahe | atha khalu
śakro devānāmindro māṇavakarūpeṇa yāvatsadāpraruditaṃ bodhisattvaṃ mahāsattvametadavocat-kiṃ tvaṃ 
kulaputra dīnamanā utkaṇṭhitamānaso'śrūṇi pravartayamāna: sthita: ? sadāprarudita evamāha-ahaṃ māṇavaka
dharmakāmatayā imamātmabhāvaṃ vikrīya dharmapūjāṃ kartukāma: | so'hamasya krāyakaṃ na labhe | peyālaṃ | 
atha khalu sa māṇavaka: sadāpraruditaṃ bodhisattvaṃ mahāsattvametadavocat-na mama kulaputra puruṡeṇa 
krtyam | api tu khalu puna: piturme yajño yaṡṭavya: | tatra me puruṡasya hrdayena krtyaṃ lohitena 
cāsthimajjayā ca | taddāsyasi tvaṃ krayeṇa ? atha khalu sadāpraruditasyaitadabhūt-lābhā me sulabdhā:, 
pariniṡpannaṃ cātmānaṃ jāne prajñāpāramitopāyakauśalyeṡu, yanmayātmana: krāyako labdho hrdayasya 
rudhirasya cāsthimañjāyāśca | sa hrṡṭacitta: kalyacitta: pramudittacittastaṃ māṇavakametadavocat-
@025
dāsyāmi māṇavaka yen ate ita ātmabhāvādartha: | yāvatsadāprarudito bodhisattvo mahāsattvastīkṡṇaṃ 
śastraṃ grhītvā dakṡiṇaṃ bāhuṃ vidhvā lohitaṃ [nisrāvayati sma] dakṡiṇaṃ coruṃ vidhvā nirmāsaṃ ca 
krtvā asthi bhettuṃ kuḍyamūlamupasaṃkrāmati || 
atha khalvanyatarā śreṡṭhidārikā upariprāsādatalagatā adrākṡīt sadāpraruditaṃ bodhisattvam | 
yāvatsā śreṡṭhidārikā yena sadāprarudito bodhisattvastenopasaṃkramyaitadavocat-kiṃ nu khalu tvaṃ kulaputra 
evaṃrūpāmātmana: kāraṇāṃ kārayasīti ? yāvatsā darikā pūjāprayojanaṃ śrutvā punarāha-kā punaste kulaputra 
tato guṇajātirniṡpatsyate ? sa tāmetadavocat-sa dārike kulaputro mama prajñāpāramitāmupāyakauśalyaṃ 
copadekṡyati | tatra vayaṃ śikṡiṡyāma: | tatra vayaṃ śikṡamāṇā: sarvasattvānāṃ pratiśaraṇaṃ bhaviṡyāma: | 
peyālaṃ | atha khalu sā śreṡṭhidārikā sadāpraruditaṃ bodhisatvametadavocat-āścaryaṃ kulaputra | 
yāvadudārā: praṇītāścāmī tvayā dharmā: parikīrtitā: | ekaikasyāpi kulaputra evaṃrūpasya dharmasyā- 
rthāya gaṅgānadīvālikopamānapi kalpānevamātmabhāvā: parityaktavyā bhaveyu: | tathodārā: praṇītāścāmī 
tvayā dharmā: parikīrtitā: | api tu khalu kulaputra yena yena krtyaṃ tatte dāsyāmi suvarṇaṃ vā maṇi 
vā muktāṃ vā vaiḍūryaṃ vā yāvat yena tvaṃ taṃ dharmodgataṃ bodhisattvaṃ satkariṡyasi | yāvadvistareṇa tayā 
dārikayā pañcaśataparivārayā sārdhaṃ tasya dharmodgatasya saṃkramaṇaṃ {1. aṡṭa ##reads a much longer text after this.##}kartavyam ||
atha{2. aṡṭa ##p.520.##}khalu dharmodgato bodhisattvo mahāsattva: utthāyāsanātsvakaṃ grhaṃ prāvikṡat | 
yāvatsapta varṡāṇyekasamādhisamāpanna evābhūt | sadāprarudito bodhisattvo mahāsattva: sapta varṡāṇi na 
kāmavitarkamutpādayāmāsa, na vyāpādavitarkam, na vihiṃsāvitarkamutpādayāmāsa, na rasagrddhi- 
mutpādayāmāsa anyatra kadā nāma dharmodgato bodhisattvo mahāsattvo vyutthāsyati, yadvayaṃ dharmodgatasya 
bodhisattvasya mahāsattvasya dharmāsanaṃ prajñāpayiṡyāmo yatrāsau kulaputro niṡadya dharmaṃ deśayiṡyati | taṃ 
ca prthivīpradeśaṃ siktaṃ saṃmrṡṭaṃ ca kariṡyāmo nānāpuṡpābhikīrṇam | [iti cintayāmāsa] || 
tānyapi śreṡṭhidārikāpramukhāṇi pañca dārikāśatāni sadāpraruditasya bodhisattvasyānuśikṡamāṇāni 
dvābhyāmeveryāpathābhyāṃ kālamatināmayāmāsu: | atha khalu sadāprarudito bodhisattvo mahāsattvo 
divyaṃ nirghoṡamaśrauṡīt-ita: saptame divase dharmodgato bodhisattvo mahāsattvo'smātsamādhervyuthāya 
madhye nagarasya niṡadya dharmaṃ deśayiṡyatīti | atha khalu sadāprarudito bodhisattvo mahāsattvastaṃ 
nirghoṡaṃ śrutvā āttamanā: pramudita: prītisaumanasyajātastaṃ prthivīpradeśaṃ śodhayāmāsa | 
sārdhaṃ śreṡṭhidārikāpramukhai: pañcabhirdārikāśatairdharmāsanaṃ prajñapayāmāsa saptaratnamayam | atha 
khalu sadāprarudito bodhisattvo mahāsattvastaṃ prthivīpradeśaṃ sektukāmaśca na codakaṃ samantātparyeṡa- 
māṇo'pi labhate yena taṃ prthivīpradeśaṃ siñcet | yathāpi nāma māreṇa pāpīyasā tatsarvamudaka- 
mantardhāpitam-apyeva nāma asyodakamalabhamānasya cittaṃ du:khitaṃ syāddaurmanasyaṃ ca bhaveccittasya 
vā anyathātvaṃ bhavedyenāsya kuśalamūlāntardhānaṃ bhavenna vā bhrājeran kuśalamūlāni | atha khalu 
sadāpraruditasya bodhisattvasya mahāsattvasyaitadabhūt-yannvahamātmana: kāyaṃ vidhvā imaṃ pradeśaṃ 
rudhireṇa siñceyam | tatkasya heto: ? ayaṃ hi prthivīpradeśa uddhatarajaska: | mā rajodhāturito 
@026
dharmodgatasya bodhisattvasya mahāsattvasya kāye nipatatu | kimahamanenātmabhāvenāvaśyaṃ bhedanadharmiṇā 
kuryām ? varaṃ khalu punarmamāyaṃ kāya evaṃrūpayā kriyayā vinaśyatu, na ca ni:sāmarthyakriyayā | 
kāmaheto: kāmanidānaṃ bahūni me ātmabhāvasahasrāṇi puna: punaraparimāṇe saṃsāre saṃsarato 
bhinnāni | yadi punarbhidyante, kāmamevaṃrūpeṡviva dharmasthāneṡu bhidyantām || 
atha khalusadāprarudito bodhisattvo mahāsattva iti pratisaṃkhyāya tīkṡṇaṃ śastraṃ grhītvā 
svakāyaṃ samantato vidhvā taṃ prthivīpradeśaṃ svarudhireṇa sarvamasiñcat | evaṃ tābhirapi dārikābhi: 
krtam | na ca sadāpraruditasya bodhisattvasya mahāsattvasya tāsāṃ vā sarvāsāṃ dārikāṇāṃ cittasyānya-
thātvamabhūt, yatra māra: pāpīyānavatāraṃ labheteti || 
ata evaṃ caturdharmakasūtre'pyuktam-kalyāṇamitraṃ bhikṡavo bodhisattvena yāvajjīvaṃ na 
parityaktavyamapi jīvitahetoriti || 
tadevam-
kalyāṇamitrānutsargāt 
ātmabhāvādīnāṃ rakṡādikaṃ kāryam || 
sūtrāṇāṃ ca sadekṡaṇāt ||6||
bodhisattvaśikṡāpadāni hi prāya: sūtreṡveva drśyante | teṡu teṡu sūtrānteṡu bodhisattva- 
samudācārā bodhisattvaśikṡāpadāni prajñaptānīti vacanāt | tasmāttadanīkṡaṇe mā bhūdāpattirāpannasyāpya- 
jñānādaviratiriti sadā sūtradarśanāyādara: kārya: | tadanena kalyāṇamitrānutsargeṇa sūtrāntadarśanena 
ca sarva: saddharmaparigraha ukto bhavati || 
yathoktamāryasāgaramatisūtre-yābhirakṡaraniruktibhi: so'nabhilāpyo dharma: sūcyate, tāsā- 
makṡaraniruktīnāṃ yadādhāraṇaṃ deśanā, yāvad ayamucyate saddharmaparigraha: | punaraparaṃ kulaputra ye te 
dharmabhāṇakā eṡāmevaṃrūpāṇāṃ sūtrāntānāṃ deśayitāra: pratipattisārāśca, teṡāmapi dharmabhāṇakānāṃ
yatsevanaṃ bhajanaṃ paryupāsanamutthānamupasthānaṃ gauravaṃ citrīkāra: śuśraṡā ārakṡā parigrahaścīvarapiṇḍa- 
pātraśayanāsanaglānapratyayabhaiṡajyapariṡkāradānaṃ sādhukāradānaṃ svābhyārakṡā kuśalapakṡarakṡā varṇabhāṡaṇa- 
mavarṇapraticchādanatā, ayamapi saddharmaparigraha: | peyālaṃ | punaraparaṃ kulaputra yā avivādaparamatā, 
adharmedharmavādināṃ ca pudgalānāṃ saha dharmeṇa nigraha:, ayamapi saddharmaparigraha: | punaraparaṃ kulaputra 
apratihatasaṃtānasya sarvasattvapramokṡabuddhernirāmiṡacittasya parebhyo dharmadānam, ayamapi saddharmaparigraha: | 
punaraparaṃ kulaputra yo dharmaśravaṇahetuko vā dharmadeśanāhetuko vā antaśa ekakramavyatihāra:, antaśa 
eka ucchvāsapraśvāso vā, ayamapi saddharmaparigraha: | peyālaṃ | prahrutaṃ batedaṃ kulaputra cittaṃ viṡayeṡu | 
tasya yā nivāraṇā parirakṡā ekāgrībhāvo dama: śama upaśamo vinaya:, ayamucyate saddharmaparigraha: | 
peyālaṃ | punaraparaṃ kulaputra yena dharmeṇa yo'dharma: pravartate, tasya dharmasyāparigraho'nupādānam, 
ayamapi saddharmaparigraha: | ityādi || 
tatra dharmabhāṇakasevādinā kalyāṇamitrānutsarga ukta:, kalyāṇamitralakṡaṇaṃ ca | tadetena saddharma- 
parigraheṇa vinā na rakṡā, na śuddhirna vrddhi: | tataśca so'pi na bodhisattva ityavaśyakārya: saddharmaparigraha: ||
@027
uktaṃ hi śrī{1. ##Cf. Nanjio, No 23 (48) 59; Kanjur Frag.218.##}mālāsiṃhanādasūtre-yānyapīmāni bhagavan gaṅgānadīvālikāsamāni bodhisattva- 
praṇidhānāni, tānyekasmin mahāpraṇidhāne upanikṡiptānyantargatānyanupratiṡṭhāni yaduta saddharmaparigrahe | 
evaṃ mahāviṡayo bhagavan saddharmaparigraha iti || 
punaratraivāha-syādyathāpi nāma devi mahābalavato'pi puruṡasyālpo'pi marmaṇi prahāro 
vedhanīyo bhavati bādhākaraśca, evameva devi mārasya pāpīyasa: parītto'pi saddharmapa[rigraho] vedhanīyo 
bhavati, śokāvaha: paridevakaraśca bhavati | nāhaṃ devi anyamekamapi dharmaṃ kuśalaṃ samanupaśyāmi 
mārasya pāpīyasa evaṃ vedhanīyaṃ śokāvahaṃ paridevakaraṃ ca, yathā ayamalpo'pi[saddha]rmaparigraha
iti ||
punarāha-syādyathāpi nāma devi sumeru: parvatarāja: sarvān kulaparvatānabhibhavannabhirocate 
ca samabhirocate coccatvena vipulatvena ca, evameva devi mahāyānikasya kāyajīvitanirapekṡasya na 
cāgrhītacittasya saddharmaparigraho navayānasaṃprasthitānāmapi kāyajīvitasāpekṡāṇāṃ mahāyānikānāṃ 
sarvān kuśalān dharmānabhibhavatityādi || 
tathā āryasāgaramatisūtre'pyāha- 
parigrhīto bhavatī jinebhi- 
rdevebhi nāgebhi ca kinnarebhi: | 
puṇyena jñānena parigrhīta: 
saddharmadhāritva tathāgatānām || peyālaṃ ||
sa śūnyakṡetreṡu na jātu jāyate 
sarvatra jātau ca jinaṃ sa paśyati | 
drṡṭvā ca tasmiṃ^llabhate prasādaṃ 
saddharmadhāritva tathāgatānām || 
jātismaro bhavati mahātmadharmā 
pravrajyalābhī bhavate puna: puna: | 
pariśuddhacārī pratipattisāra: 
saddharmadhāritva tathāgatānām  || peyālaṃ || 
lābhī ca bhotī vidu dhāraṇīye 
na naśyate kalpaśatebhi yacchubham | 
pratibhānavanto bhavate asakta: 
saddharmadhāritva tathāgatānām || 
śakro'tha brahmā tatha lokapālo 
manuṡyarājā bhuvi cakravartī |
@028
sukhena saukhyena sa bodhi budhyate 
saddharmadhāritva tathāgatānām || 
dvātriṃśa kāye'sya bhavanti lakṡaṇā 
aninditāṅgo bhavate vicakṡaṇa: | 
na tasya trptiṃ labhi prekṡamāṇā: 
saddharmadhāritva tathāgatānām || 
na tasya saṃmuhyati bodhicittaṃ 
na coddhura: pāramitācarīṡu | 
asaṃgrhīta: kuśala: śatebhi: 
saddharmadhāritva tathāgatānām || iti || 
śīlapāramitāyāṃ saddharmaparigraho nāma dvitīya: pariccheda: ||
@029
3 
dharmabhāṇakādirakṡā trtīya: pariccheda: | 
uktastrayāṇāmapi sāmānyena rakṡādyupāya: | rakṡādayastu vācyā: |
tatrātmabhāve kā rakṡā yadanarthavivarjanam | 
tatreti saddharmaparigrahe vartamānasyātmabhāvarakṡā cintyate yathā parānna nāśayet | idaṃ 
ca anarthavivarjanamāryagaganagañjasūtre saddharmadhāraṇodyatairbodhisattvairbhāṡitam- 
vayamutsahāmo bhagavan nirvrte dvipadottame | 
saddharmaṃ dhārayiṡyāma: tyaktvā kāyaṃ sajīvitam || 
lābhasatkāramutsrṡṭvā sarvaṃ cotsrjya saṃstavam | 
anutsrṡṭvā imaṃ dharmaṃ buddhajñānanidarśakam || 
ākrośaparibhāṡāṃśca duruktavacanāni ca | 
kṡāntyā tānmarṡayiṡyāma: saddharmapratisaṃgrahāt || 
uccagghanāṃ tarjanāṃ ca avarṇamayaśāṃsi ca | 
sarvāṃstānmarṡayiṡyāmo dhārayanta imaṃ nayam || peyālaṃ || 
evaṃvidhe mahāghore bhikṡurājāna kṡobhaṇe | 
vilopakāle sattvānāṃ saddharmaṃ dhārayāmahe || 
gambhīrā ye ca sūtrāntā vimuktiphalasaṃhitā: | 
pratīcchakā na bhetsyanti citrāmrkṡyanti te kathām || peyāṃ ||
maitrīṃ teṡu kariṡyāmo ye dharmeṡvapratiṡṭhitā: | 
kāruṇyaṃ ca kariṡyāmo dhārayanta imaṃ nayam || 
drṡṭvā du:śīlasattvāṃśca icchālobhapratiṡṭhitān | 
aśrupātaṃ kariṡyāmo gati: kāndhasya bhāvitā || 
sahasaiva ca taṃ drṡṭvā saddharmapratibādhakam | 
dūrato maitrameṡyāmo mā no ruṡyeta eva hi || 
rakṡiṡyāmo yathāśaktyā vācākarmasu saṃvrtā: | 
sahasainānna vakṡyāma: svapāpe'smin pratiṡṭhitān || 
dānaistathāpi satkārai: paripācyeha tānnarān | 
yaścaināṃścodayiṡyāmo bhūtamāpāpagocarān || 
grhisaṃbhavasaṃtyaktā: prāntāraṇyasugocarā: | 
mrgabhūtā bhaviṡyāmo alpārthā alpakrtyakā: || peyālaṃ ||
@030
dāntā: śāntāśca muktāśca grāme'sminnavatīrya ca | 
deśayiṡyāmahe dharmaṃ sattvā ye dharmatīrthikā: || 
sudūramapi yāsyāmo dharmakāmānniśamya ca | 
dharmārāmaratiprāptā arthaṃ kartāsma dehinām || 
saṃmukhaṃ tatra saṃdrśya sattvānāṃ skhalitaṃ prthu | 
ātmaprekṡā bhaviṡyāmo dharmasauratyasaṃsthitā: || 
asatkrtā: satkrtā vā merukalpā: prabhūya ca | 
anupaliptā lokena bheṡyāmo lokanāyakā: || 
bhikṡūṇāṃ bhinnavrttānāṃ parivādaṃ niśamya ca | 
karmasvakā bhaviṡyāmo maiṡāṃ karma vipacyatām || 
vadhakān yojayiṡyanti dharmeṡveṡu hi vartatām | 
ete dharmā na cāsmākaṃ saṃvidyante kathaṃcana || 
asmākaṃ śramaṇānāṃ hi na ca śrāmaṇakā guṇā: | 
bhūtāṃ codana saṃśrutya idaṃ sūtraṃ pratikṡipan ||
saṃchinnakarṇanāsānāmādarśaiṡāṃ kuta: priya: | 
codanāṃ bhūtata: śrutvā saddharmaṃ te kṡipanti tam || 
ye bhikṡavo bhaviṡyanti saddharmapratigrāhakā: | 
ceṡṭiṡyante tathā teṡāṃ kaściddharmamimaṃ śrṇot || 
rājāno grāhayiṡyanti bhetsyanti ca mahājanā: | 
buddhādhiṡṭhānata: sattvā dharmaṃ śroṡyantimaṃ tadā || 
tasmin kāle vayaṃ kaṡṭe tyaktvā kāyaṃ sajīvitam | 
saddharmaṃ dhārayiṡyāma sattvānāṃ hitakāraṇāt || iti || 
ārya{1. ##SDP 13.2,5,8,9,11-13.##}saddharmapuṇḍarīke'pyuktam- 
ācāragocaraṃ rakṡet asaṃsrṡṭa: śucirbhavet | 
varjayetsaṃstavaṃ nityaṃ rājaputrebhi rājabhi: || 
ye cāpi rājñāṃ puruṡā: kuryāttehi na saṃstavam | 
caṇḍālamuṡṭikai: śauṇḍaistīrthikaiścāpi sarvaśa: ||
adhimānīnna seveta vinaye cāgame sthitān | 
arhantasaṃmatān bhikṡūn du:śīlāṃścaiva varjayet ||
@031
bhikṡuṇīṃ varjayennityaṃ hāsyasaṃlāpagocarām | 
upāsikāśca varjeta prakaṭamanavasthitā: || 
strīpaṇḍakāśca ye sattvā: saṃstavaṃ tairvivarjayet | 
kuleṡu cāpi vadhukā: kumāryaśca vivarjayet || 
na tā: saṃmodayejjātu kauśalyaṃ sādhu prcchitum | 
saṃstavaṃ ca vivarjeyā saukaraurabhrikai: saha || 
strīpoṡakāśca ye sattvā varjayettehi saṃstavam | 
naṭairjhallakamallebhirye cānye tādrśā janā: || 
vāramukhyānna seveta ye cānye bhogavrttina: | 
pratisaṃmodanaṃ tebhi: sarvaśa: parivarjayet || 
yadā ca dharmaṃ deśeyā mātrgrāmasya paṇḍita: | 
na caika: praviśettatra nāpi hāsyasthito bhavet || iti || 
ayaṃ cāparo'nartho bhavedyadidaṃ mārakarmoktaṃ {1. ##Not found in## aṡṭa, ##but cf. chapter xi, pp. 232-252.##}prajñāpāramitāyām- 
māra: pāpīyāṃstasya bodhisattvasyāciraṃ yānasaṃprasthitasyāntike balavattaramudyogamāpatsyate ||
atraivāha-punaraparamānanda yasmin samaye bodhisattvo mahāsattva: prajñāpāramitāyāṃ yogamā-
padyate, tasmin samaye mārā: pāpīyāṃso bodhisattvasya viheṭhanamupasaṃharanti, bhayaṃ saṃjanayanti | 
ulkāpātān diśI digdāhānutsrjanti saṃdarśayanti, apyeva nāma ayaṃ bodhisattvo mahāsattvo- 
'valīyeta, romaharṡo vāsya bhavediti | yenāsyaikacittotpādo'pi kṡīyetānuttarāyā: samyaksaṃbodhe- 
riti | punaraparamanyavijñānasaṃjñino likhiṡyanti yāvatparyavāpsyanti | na vayamatrāsvādaṃ labhāmahe 
ityutthāyāsanātprakramiṡyanti | evaṃ vijrmbhamāṇā uccagghanto yāvatparyavāpsyantīti mārakarma || 
evamutpatsyante janapadagrāmādivitarkā: | evamācāryopādhyāyamātāpitrmitrāmātyajñātisālo- 
hitamanasikārā: | evaṃ {2. ##Bendall suggests## cela^ ##for^## cora^ ##on the strength of## aṡṭa. ##P.241.##}coramanasikārā: | evaṃ cīvarādimanasikārā: | punaraparaṃ dharmabhāṇakaśchandiko 
bhaviṡyati imāṃ gambhīrāṃ prajñāpāramitāṃ lekhayituṃ yāvadvācayituṃ dharmaśravaṇikaśca kilāsī bhaviṡyati |
evaṃ viparyayāt | dharmabhāṇakaśca deśāntaraṃ gantukāmo bhaviṡyati dhārmaśravaṇikāśca neti neyam | evaṃ 
dharmabhāṇako maheccho bhaviṡyati dhārmaśravaṇiko'lpeccha iti neyam | saṃkṡepāddharmabhāṇakadhārmaśravaṇi- 
kayoryā kācidvidhuratā, sarvaṃ tanmārakarmetyuktam || 
āryagaganagañjasūtre'pyuktam-iti hi yāvadakuśaladharmānuvartanatā, kuśaladharmotsargaśca, 
sarvaṃ tanmārakarmeti || 
āryasāgaramatisūtre'pyāha-punaraparaṃ bhagavan bodhisattva āraṇyako bhavati prāntaśayyāsanā- 
bhirato'lpecchu: saṃtuṡṭa: pravivikto'saṃsrṡṭo grhasthapravrajitai: | so'lpārthatayā alpakrtyatayā ca sukhaṃ
@032
viharati, na ca bāhuśrutyaparyeṡṭāvabhiyukto bhavati, na sattvaparipākāya na ca dharmaśravaṇe vā dharma- 
[sāṃ]kathye vā arthaviniścayakathāyāṃ vā vartamānāyāṃ saṃkramitavyaṃ manyate | na pariprcchanajātīyo 
bhavati | na kiṃkuśalābhiyukto bhavati | tasyāraṇyavāsena caikārāmaratitayā ca kleśā na samudācaranti | 
sa paryutthānaviṡkambhaṇamātreṇa tuṡṭiṃ vindati | na cānuśayasamuddhātāya mārgaṃ bhāvayati | sa tatra 
nātmārthāya pratipanno bhavati, na parārthāya | ayaṃ bhagavan bodhisattvasyāraṇyavāsapratisaṃyukta: 
saptamo mārāṅkuśa iti || peyālaṃ || punaraparaṃ bhagavan bodhisattva: kalyāṇamitrapratirūpakāṇi 
pāpamitrāṇi sevate bhajate paryupāste | ye hyenaṃ saṃgrahavastubhyo vicchandya puṇyasaṃbhārātsaddharma- 
parigrahādvicchandya praviveke niyojayanti | alpārthāyālpakrtyatāyāṃ niyojayanti | śrāvaka- 
pratyekabuddhapratisaṃyuktāścāsmai kathā abhīkṡṇaṃ deśayanti || yasmiṃśca samaye bodhisattvo vivekavāsena 
mahāyāne'bhyudgacchettasmin samaye taṃ bodhisattvaṃ vaiyāvrtyapalibodhe niyojayanti | vaiyāvrtyaṃ bodhisattva- 
nāvaśyaṃ karaṇīyam | yasmiṃśca samaye bodhisattvo vaiyāvrtye saṃniyojayitavya:, tasmin samaye viveke 
niyojayanti | evaṃ caimaṇ vadanti-ārabdhavīryasya bodhisattvasya bodhirna kusīdasya | sacettva- 
maṡṭābhirnavabhirvā kalpairanuttarāṃ samyaksaṃbodhiṃ nābhisaṃbhotsyase, na bhūya: śakyasyanuttarāṃ 
samyaksaṃbodhimabhisaṃboddhum | tatra bhagavan bodhisattvo'tyārabdhena vīryeṇa sthānaṃ khalu punaretadvidyate 
yannirvāṇaphalaṃ prāpnuyāt | ayaṃ bhagavan bodhisattvasya kalyāṇamitrapratirūpakeṇa daśamo mārāṅkuśa: || 
ye'pi tato'nye bodhisattvayānīyā: pudgalā mārāṅkuśāviddhā: pratyaveteṡu dharmeṡu caranti, tai: sārdhaṃ ratiṃ 
vindati | tathā hi tadanuvartakā bhavanti, sa hīnasevī viśeṡamanadhigato hīnagatiṃ gacchati, yaduta 
dhanvagatiṃ jaḍaiḍamūkagatiṃ yāvadekādaśo mārāṅkuśa iti || 
yena caivaṃ sāṃtatyārabdhavīryasya nirvedātsarvathā bodhisattvabhāva eva bhavati, ata eva 
ratnameghe'bhihitam- 
iha bodhisattva: sarveryāpatheṡu vīryamārabhate | tathā cārabhate yathā na kāyakhedaṃ sa 
janayati, na cittakhedam | idamucyate bodhisattvasya sāṃtatyavīryamiti | kīdrśaṃ tadvīryaṃ yena khedo na 
bhavati ? yadidamalpabalasya gurukarmārambho'tivelāyāṃ vā aparipakvādhimuktervā duṡkarakarmārambhastadyathā 
svamāṃsadānādi: | dattaścānenātmabhāva: | kiṃ tvakālaparibhogādvārayati | anyathā hi teṡāmeva 
sattvānāṃ bodhisattvakhedena bodhicittabījanāśānmahata: phalarāśernāśa: syāt || 
ataśca gaganagañjasūtre'bhihitam-akālapratikāṅkṡaṇatā mārakarmeti || 
nāpyakāla ityātmabhāvatyāgacittameva notpādyam | abhyāsānārambhāddhi na kadāciddadyāt | 
tasmādevaṃ smrtimupasthāpya bodhicittaparipācanavirodhibhyo mohātsvārthaghātibhya: piśitāśanebhya: 
karmakāribhyaścātmabhāvo rakṡitavya: ||
bhaiṡajyavrkṡasya sudarśanasya 
mūlādibhogasya yathaiva bījam | 
datvāpi saṃrakṡyamakālabhogā- 
tsaṃbuddhabhaiṡajyatarostathaiva || 
ayaṃ samāsato mārakarmānartha: ||
@033
asya visarjanaṃ ratnameghasūtre kathitam-kathaṃ ca kulaputra atra bodhisattvo mārakarmaparihāro- 
pāyakuśalo bhavati ? iha bodhisattvo'kalyāṇamitraṃ sarveṇa sarvaṃ parivarja[yati] | [a]-
pratirūpadeśavāsaṃ lokāyatamantrasevanabhāvanāṃ lābhasatkārapūjopasthānabahumānaṃ sarveṇa sarvaṃ 
parivarjayati | ye cānye upakleśā bodhipakṡyamārgāntarāyikāstān sarveṇa sarvaṃ parivarjayati | teṡāṃ ca 
pratipakṡaṃ bhajate || 
atraiva cākalyāṇamitralakṡaṇamuktam-śīlavipannapudgalavivarjanatayā pāpamitraparivarjanā 
veditavyā | evaṃ drṡṭivipannācāravipannājīvavipannapudgalavivarjanatayā | saṃgaṇikārāmapudgalavivarjana-
tayā | kusīdapudgalavivarjanatayā | saṃsārābhiratapudgalavivarjanatayā | bodhiparāṅmukhapudgalapari- 
varjanatayā | grhisaṃsargavivarjanatayā pāpamitraparivarjanā veditavyā | tena ca kulaputra etāni sthānāni 
parivarjayatā na teṡāṃ pudgalānāmantike duṡṭacittamutpādayitavyaṃ na pratighacittaṃ nāvamanyanācittamutpāda- 
yitavyam | evaṃ cānena cittamupasthāpayitavyam | uktaṃ hi bhagavatā-dhātuśa: sattvā: kāmādidhātu- 
māsravanti jāyante saṃsyandante, saṃsargācca vinaśyanti | tasmādahaṃ saṃsargaṃ varjayiṡyāmīti || 
bodhicittasaṃpramoṡo'pyanartha: | tasya ca heturukto ratnakūṭe-
caturbhi: kāśyapa dharmai: samanvāgatasya bodhisattvasya bodhicittaṃ muhyati | katamaiścaturbhi: ? 
ācāryagurudakṡiṇīyavisaṃvādanatayā | pareṡāmakaukrtye kaukrtyopasaṃharaṇatayā | mahāyānasaṃprasthitānāṃ ca 
sattvānāmavarṇāyaśokīrtyalokaniścāraṇatayā | māyāśāṭhyena ca paramupacarati nādhyāyāśayeneti || 
asya vivarjanamatroktam-caturbhi: kāśyapa dharmai: samanvāgatasya bodhisattvasya sarvāsu 
jātiṡu jātamātrasya bodhicittamāmukhībhavati | na cāntarā muhyati yāvadbodhimaṇḍaniṡadanāt | 
katamaiścaturbhi: ? yaduta jīvitahetorapi saṃprajānan mrṡāvādaṃ na prabhāṡate | antaśo hāsyaprekṡikayāpi 
adhyāśayena ca sarvasattvānāmantike tiṡṭhatyapagatamāyāśāṭhyatayā | sarvabodhisattveṡu ca śāstrsaṃjñā- 
mutpādayati | caturdiśaṃ ca teṡāṃ varṇaṃ niścārayati | yāṃśca satvān paripācayati, tān sarvā- 
nanuttarāyāṃ samyaksaṃbodhau samādāpayati prādeśikayānāsprhaṇatayā | ebhi: kāśyapa caturbhiriti || 
siṃhapariprcchāyāmapyāha- 
na jātu dharmadānasya antarāyaṃ karoti ya: | 
tenāsau labhate kṡipraṃ lokanāthehi saṃgamam | 
tathā jātismarā [d] dharmadānājjānīṡvaivaṃ kumāraka || iti || 
tathātraiva- 
bodhicittaṃ na riñcati tena sarvāsu jātiṡu | 
svapnāntare'pi taccittaṃ kiṃ punaryadi jāgrata: || 
āha-
yeṡu viratisthāneṡu grāmeṡu nagareṡu vā | 
samādāyeti bodhāya tena cittaṃ na riñcati ||
@034
āryamañjuśrībuddhakṡetraguṇavyūhālaṃkārasūtre'pyāha-caturbhirdharmai: samanvāgato bodhisattva: 
praṇidhānānna calati || peyālaṃ || nihatamānaśca bhavati, īrṡyāmātsaryaparivarjakaśca bhavati, parasaṃpadaṃ ca 
drṡṭvā nāttamanā bhavatīti || 
idameva pātrabodhicittasya sphuṭataramasaṃpramoṡakāraṇaṃ yattatraiva ratnakūṭe'bhihitam-sarveryāpatheṡu 
bodhicittaparikarmaṇatayā bodhicittapūrvaṃgamatayā ceti || 
tathā hi candra{1. ##SR. 4.16##(bahu ca ##for## bahulu).}pradīsūtre pāṭha:- 
ārocayāmi prativedayāmi vo 
yathā yathā bahulu vitarkayennara: |
tathā tathā bhavati tannimnacitta: 
tehī vitarkehi tanniśritehi || iti || 
avasādo'pyanartha: | etadvarjanaṃ ca ratnameghe drṡṭam-iha bodhisattvo naivaṃ cittamutpādayati- 
duṡprāpā bodhirmanuṡyabhūtena satā | idaṃ ca me vīrya parīttaṃ ca | kusīdo'ham | bodhiścā- 
dīptaśiraścailopamena bahūn kalpān bahūni kalpaśatāni bahūni kalpasahasrāṇi samudānetavyā | 
tannāhamutsaha īdrśaṃ bhāramudvoḍhum || kiṃ tarhi bodhisattvenaivaṃ cittamutpādayitavyam-ye'pi 
te'bhisaṃbuddhāstathāgatā arhanta: samyaksaṃbuddhā:, ye cābhisaṃbudhyante, ye vā abhisaṃbhotsyante, te'pīdrśenaiva 
nayena īdrśyā pratipadā | īdrśenaiva vīryeṇābhisaṃbuddhā abhisaṃbudhyante'bhisaṃbhotsyante ca | 
yāvanna te tathāgatabhūtā evābhisaṃbuddhā: | ahamapi tathā tathā ghaṭiṡye tathā tathā vyāyaṃsye sarvasattva- 
sādhāraṇena vīryeṇa sarvasattvārambaṇena vīryeṇa yathāhamanuttarāṃ samyaksaṃbodhimabhisaṃbhotsya iti ||
punaraparo'nartho ratnakūṭe drṡṭa:-aparipāciteṡu sattveṡu viśvāso bodhisattvasya skhalitam, 
abhājanībhūteṡu sattveṡūdārabuddhadhamasaṃprakāśanāt bodhisattvasya skhalitam, udārādhimuktikeṡu 
sattveṡu hīnayānasaṃprakāśanā(d) bodhisattvasya skhalitamiti | samyaksmrtyupasthiteṡu śīlavatsu 
kalyāṇadharmeṡu prativimānanā du:śīlapāpadharmasaṃgrahā bodhisattvasya skhalitamiti || 
anadhimuktirapyanartha: | yathoktaṃ rāṡṭrapā{2. ##RP p. 20.##}lasūtre- 
yasyadhimukti na vidyati buddhe dharmagaṇe ca na tasyadhimukti: | 
śikṡavrateṡu na tasyadhimukti: pāpamatestrira{3. trirapāya^ = apāyatraya^.}pāyamukhasya || 
sa itaścyuto manujeṡu karmavaśādabudho hi vimūḍha: | 
narakeṡvatha tiryagatīṡu pretagatīṡu ca vindati du:kham || iti || 
asya visarjanaṃ ratnakūṭe'bhihitaṃ drṡṭam-yeṡu cāsya gambhīreṡu buddhirnāvahagāhate, tatra 
tathāgata eva sākṡīti  krtvā na pratikṡipati | tathāgata eva jānīte, nāhaṃ jāne | anantā 
buddhabodhirnānādhimuktikatayā tathāgatānāṃ sattveṡu dharmadeśanā pravartata iti || 
vaiyāvrtyavartamānenānarthavivarjanakuśalena bhavitavyam | bodhisattvaprātimokṡe hi sahadhārmike 
dharmaśravaṇe, tathāgatapūjāyāṃ ca vaiyāvrtyamupadiṡṭam | tatra yā vrtti:, sā ratnarāśisūtrādāgatā | tatra
@035
vaiyāvrtyakareṇa bhikṡuṇā sarvabhikṡusaṃghasya cittamabhirādhayitavyam | tatra ye bhikṡava āraṇyakā: 
prāntaśayyāsanikāsteṡāṃ vaiyāvrtyakareṇa bhikṡuṇā sarveṇa sarvaṃ na karmasamutthānaṃ dātavyam | yadi 
punarāraṇyakasya bhikṡo: saṃghaparyāpannaṃ śaikṡakaṃ karma prāpnuyāt, etena vaiyāvrtyakareṇa bhikṡuṇā ātmanaiva 
tatkartavyam | anyataro vā bhikṡuradhyeṡyo na puna: sa āraṇyako bhikṡurutpīḍayitavya: | tatra yo 
bhikṡu: piṇḍacāriko bhavati, tasya tena vaiyāvrtyakareṇa bhikṡuṇā praṇītabhojaneṡu saṃvibhāga: 
kartavya: | tatra kāśyapa yo bhikṡuryogācārī bhavati, tasya tena vaiyāvrtyakareṇa bhikṡuṇā ānulomikā- 
nyupakaraṇānyupasaṃhartavyāni, glānapratyayabhaiṡajyapariṡkārāśca | yasmiṃśca pradeśe sa yogācārī bhikṡu: 
prativasati, tasmin pradeśe noccaśabda: kartavya: | rakṡitavyo vaiyāvrtyakareṇa bhikṡuṇā yogācārī 
bhikṡu: | śayyāsanopastambhanāsya kartavyā | praṇītāni ca saṃpriyāṇi yogācārabhūmyanukūlāni 
khādanīyabhojanīyānyupanāmayitavyāni || pe^ || ye bhikṡavo bāhuśrutye'bhiyuktā bhavanti, teṡāmutsāho 
dātavya: | yāvatte'pi rakṡitavyā: | ye dhārmakathitā bhikṡavo bhaviṡyanti, teṡāṃ pratīhāradharmatā 
kartavyā | yāvaddhārmaśravaṇikāścodyojayitavyā: | parṡanmaṇḍalaṃ parisaṃsthāpayitavyam | sāṃkathyamaṇḍalaṃ 
viśodhayitavyaṃ yāvatsādhukārabahulena cāsya bhavitavyam || peyālaṃ || na kvacidvastuni aiśvaryasaṃjñotpāda- 
yitavyā | kiyatparīttamapi kāryaṃ saṃghamatena kartavyaṃ na svamatena, yāvanna sāṃdhikaścāturdiśasāṃghika- 
kena saṃsrṡṭa: kartavya: | evaṃ viparyayādevaṃ staupikena sahānyonyasaṃsargapratiṡedha: | yadi cāturdiśe
saṃghe vaikalyaṃ bhavetsāṃghikaśca lābha utsado bhavettena vaiyāvrtyakareṇa bhikṡuṇā bhikṡusaṃghamekamānasaṃ 
krtvā sāṃghikalābhāccāturdiśasāṃghikakāryaṃ kartavyam | evaṃ stūpe'pi pralugne'yameva vidhirdāyakān 
dānapatīn vā samādāpya pratisaṃskartavya ityājñā | yadi puna: kāśyapa kiyadbahurapi 
staupiko lābho bhavet, sa vaiyāvrtyakareṇa na saṃghe na cāturdiśasaṃghe upanāmayitavya: |
tatkasmāddheto: ? yā staupikā antaśa ekadaśāpi śrāddhai: prasādabahulairniryātitā bhavati ,sā 
sadevakasya lokasya caityam, ka: punarvādo ratnaṃ vā ratnasaṃmataṃ vā | yacca stūpe cīvaraṃ niryātitaṃ 
bhavati, tattatraiva tathāgatacaitye vātātapavrṡṭibhi: parikṡayaṃ gacchatu | na puna: staupikaṃ cīvaraṃ 
hiraṇyamūlyena parivartayitavyam | na hi staupikasya kaścidargho nāpi stūpasya kenacidvaikalyam | 
yo hi kaścitkāśyapa vaiyāvrtyakaro bhikṡū ruṡṭacitta: śīlavatāṃ dakṡiṇīyānāmaiśvaryādājñaptiṃ dadāti, 
sa tenākuśalena karmaṇā narakagāmī bhavatīti | yadi manuṡyalokamāgacchati, dāso bhavati parakarmakaro 
lābhī ca bhavati khaṭacapeṭapracaṇḍaprahārāṇām | peyālaṃ | da[ṇḍaka]rmabhayatarjitaṃ bhikṡuṃ karoti, 
akālapreṡaṇamakālajñaptiṃ dadāti | sa tenākuśalena karmaṇā bahuśaṅkurnāma pratyeka- 
narakastatrāsyopapattirbhavati | yāvatsahasraviddha: kāyo bhavati, ādīpta: pradīpta: saṃprajvalita: | peyālaṃ | 
yojanaśatavistārapramāṇā jihvā bhavati | tasya tatra jihvendriye bahūni śaṅkuśatasahasrāṇi 
ādīptāni ayasmayāni nikhātāni bhavanti | yo hi kaścitkāśyapa vaiyāvrtyakaro bhikṡurāgatāgataṃ 
sāṃghikaṃ lābhaṃ saṃnidhiṃ karoti, na kālānukālaṃ dadāti, uddha{1. uddhasyāpayitvā, ##jeering.##}syāpayitvā viheṭhayitvā dadāti, 
keṡāṃcinna dadāti, sa tenākuśalamūlena jaṅghā nāma gūthamrttikāpretayonistatrāsyopapattirbhavati |
@036
tatra asya anye pretā bhojanaṃ grhītvā apadarśayanti | sa uddhasyamānastadbhojanamanimiṡābhyāṃ 
netrābhyāṃ paśyamāna: kṡutpipāsāparigato du:khāṃ vedanāṃ vetti, na ca varṡasahasreṇāpi tasya bhojanasya 
lābho bhavati | yadapi kadācitkarhicidbhojanaṃ labdhaṃ bhavati, taduccāraṃ bhavati, pūyaśoṇitaṃ veti || 
saṃgha{1. ##DA. No 23, pp. 204 ff.##}rakṡitāvadāne'pyanartha ukta:-yāṃstvaṃ saṃgharakṡita sattvānadrākṡī: kuḍyākārāṃste bhikṡava
āsan | tai: sāṃghikaṃ kuḍyaṃ śleṡmaṇā nāśitam | tasya karmaṇo vipākena kuḍyākārā: saṃvrttā: | 
yāṃstvaṃ saṃgharakṡita sattvānadrākṡī: stambhākārāṃste bhikṡava āsan | tai: sāṃghikastambha: siṃhāṇakena 
nāśita: | tena stambhākārā: saṃvrttā: | yāṃstvaṃ sattvānadrākṡīrvrkṡākārān patrākārān phalākārān, 
te'pi bhikṡava āsan | tairapi sāṃghikāni vrkṡapatrapuṡpaphalāni paudgalikaparibhogena paribhuktāni | 
ten ate vrkṡapatrapuṡpaphalākārā: saṃvrttā: | yāṃstvaṃ sattvānadrākṡī rajjvākārān saṃmārjanyākārāṃste 
bhikṡava āsan | tai: sāṃghikā rajjusaṃmārjanya: paudgalikaparibhogena paribhuktā: | tena rajjvākārā: 
saṃmārjanyākārāśca saṃvrttā: | yaṃ tvaṃ sattvamadrākṡīstaṭṭā[pvā ?]kāraṃ sa śrāmaṇeraka āsīt | sa taṭṭukaṃ 
nirmādayati | āgantukāśca bhikṡavo'bhyāgatā: | tairasau drṡṭa: prṡṭaśca-śrāmaṇeraka, kimayaṃ saṃghasya pānakaṃ 
bhaviṡyati ? sa mātsaryopahatacitta: kathayati-kiṃ na paśyatha taṭṭukaṃ nirmāditaṃ pītaṃ pānakamiti ? 
te vrttā veleti nairāśyamāpannā hīnadīnavadanā: parkrāntā: | sa tasya karmaṇo vipākena taṭṭhukākāra: 
saṃvrtta: || yaṃ tvaṃ sattvamadrākṡīrudūkhalākāraṃ so'pi bhikṡurāsīt | tasya pātrakarma pratyupasthitam | tatra 
caika: śrāmaṇerako'rhan mudgāvāre niyukta: | sa tenokta:-śrāmaṇeraka, dadasva me khalistokaṃ kuṭṭayitveti | 
sa kathayati-sthavira, tiṡṭha tāvanmuhūrtam | vyagro'smi | paścātkuṭṭayitvā dāsyāmīti | sa saṃjātāmarṡa: 
kathayati-śrāmaṇeraka, yadi mama kalpeta udva(dū)khalaṃ spaṡṭum, tvāmevāhamudva(dū)khale 
prakṡipya kuṭṭayeyam, prāgeva khalistokamiti | sa śrāmaṇera: saṃlakṡayati-tīvraparyavasthānaparyavasthito'yam | 
yadyahamasmai prativacanaṃ dāsyāmi, bhūyasyā mātrayā prakopamāpatsyatīti tūṡṇīmavasthita: | yadāsya 
paryavasthānaṃ vigataṃ tadopasaṃkramya kathayati-sthavira, jānīṡe tvaṃ ko'hamiti ? sa kathayati-jāne 
tvāṃ kāśyapasya samyaksaṃbuddhasya pravrajitaṃ śrāmaṇerakam | ahamapi bhikṡu: sthavira: | śrāmaṇeraka: 
kathayati-yadyapyevam, tathāpi tu yanmayā pravrajitena karaṇīyaṃ tatkrtam | kiṃ krtam ? 
kleśaprahāṇam | chinnasakalabandhano'haṃ sarvabandhanavinirmukta: | kharaṃ te vākkarma niścāritam | atyaya- 
matyayato deśaya | apyeva nāma etatkarma parikṡayaṃ tanutvaṃ paryādānaṃ gacchediti | tena atyayamatyayato na 
deśitam | tena karmaṇodūkhalākāra: saṃvrtta: | yāṃstvaṃ sattvānadrākṡī: sthālyākārān, te 
kalpikārakā āsan bhikṡūṇāmupasthāyakā: | te bhaiṡajyāni kvāthayanto bhikṡubhirapriyamuktā: | 
taiścittaṃ pradūṡya sthālyo bhinnā: | tena sthālyākārā: saṃvrttā: | yaṃ tvaṃ sattvamadrākṡīrmadhye chinnaṃ 
tantunā dhāryamāṇam, so'pi bhikṡurāsīllābhī grāhika: | tena mātsaryābhibhūtena lābha: saṃparivartita: | 
yo vārṡika: sa haimantika: pariṇāmita: | yastu haimantika: sa vārṡika: pariṇāmita: | tasya karmaṇo 
vipākena madhye chinnastantunā dhāryamāṇo gacchati ||
|| dharmabhāṇakādirakṡā paricchedastrtīya: ||
@037
4
anarthavarjanaṃ caturtha: pariccheda: | 
apare'pi mahānto'narthā: sūtrānteṡūktā: | yathā tāvadā{1. ##Cf. BCA. 5.104## (ākāśagarbhasūtre ca mūlāpattīrnirūpayet) ##where this quotation occurs.##}kāśagarbhasūtre-pañcemā: kulaputra 
kṡatriyasya mūrdhābhiṡiktasya mūlāpattaya:, yābhirmūlāpattibhi: kṡatriyo mūrdhābhiṡikta: sarvāṇi 
pūrvāvaropitāni kuśalamūlāni jhoṡayati | vastupatita: pārājika: sarvadevamanuṡyamukhebhyo'pāyagāmī 
bhavati | katamā: pañca ? ya: kulaputra mūrdhābhiṡiktaṃ staupikaṃ vastvapaharati sāṃghikaṃ vā cāturdiśa- 
sāṃghikaṃ vā niryātitaṃ vā, svayaṃ vāpaharati hārayati vā, iyaṃ prathamā mūlāpatti: | ya: punardharmaṃ 
pratikṡipati śrāvakaniryāṇabhāṡitaṃ vā pratyekabuddhaniryāṇabhāṡitaṃ vā mahāyānaniryāṇabhāṡitaṃ 
vā pratikṡipati pratiṡedhayati, iyaṃ dvitīyā mūlāpatti: || ya: punarmāmuddiśya śirastuṇḍamuṇḍa- 
kāṡāyavastraprāvrta: śikṡādhārī vā aśikṡādhārī vā, tasya du:śīlasya vā śīlavato vā kāṡāyāṇi 
vastrāṇyapaharati apahārayati, grhasthaṃ vā karoti, kāye daṇḍai: praharati, cārake vā 
pratikṡipati, jīvitena vā viyojayati, iyaṃ trtīyā mūlāpatti: || ya: puna: kṡatriya: 
saṃcintya mātaraṃ jīvitādvyaparopayati pitaramarhantaṃ bhagavacchrāvakaṃ vā jīvitād vyaparopayati, 
samagraṃ vā saṃghaṃ bhinatti, tathāgatasyārhata: samyaksaṃbuddhasya saṃcintya duṡṭacitto rudhiramutpādayati | 
ebhi: pañcabhirānantaryai: karmabhiranyatarānyataraṃ karmotpādayati, iyaṃ caturthī mūlāpatti: || ya: 
puna: kṡatriyo'hetuvādī bhavati paralokopekṡaka:, daśākuśalān karmapathāna samādāya vartate, 
anyāṃśca bahūn sattvān daśasvakuśaleṡu karmapatheṡu samādāpayati, vinayati niveśayati pratiṡṭhāpayati, 
iyaṃ pañcamī mūlāpatti: || peyālaṃ || ya: punargrāmabhedaṃ janapadabhedaṃ nagarabhedaṃ rāṡṭrabhedaṃ karoti, iyaṃ 
ṡaṡṭhī mūlāpatti: || peyālaṃ || ādikarmiṇāṃ mahāyānasaṃprasthitānāṃ kulaputrāṇa kuladuhitr#ṇāṃ vā aṡṭau 
mūlāpattaya:, yābhirmūlāpattibhi: skhalitā ādikarmikā mahāyānasaṃprasthitā: sarvāṇi pūrvāvaropitāni 
kuśalamūlāni kāṡayanti | vastupatitā: parājitā devamanuṡyamahāyānasukhādapāyagāmino bhavanti, 
ciraṃ ca saṃsāre sīdanti kalyāṇamitravirahitā: | katamā aṡṭau ? ye sattvā: pūrvaduścaritahetunā asmin 
kliṡṭe pañcakaṡāye loke upapannā:, ta itvarakuśalamūlā: kalyāṇamitraṃ saṃni:śrityedaṃ paramagambhīraṃ 
mahāyānaṃ śrṇvanti | te ca parīttabuddhayo'pi kulaputrā anuttarāyāṃ samyaksaṃbodhau cittamutpādayanti | 
teṡāmādikarmikā ye ca bodhisattvā idaṃ paramagambhīraṃ śūnyatāpratisaṃyuktaṃ sūtrāntaṃ śrṇvanti uddiśanti 
paṭhanti, te yathāśrutaṃ yathāparyavāptaṃ pareṡāṃ pūrvabuddhisadrśānāṃ svarthaṃ suvyañjanaṃ vistareṇāgrata: smārayanti 
prakāśayanti | te hyakrtaśramā vālā: prthagjanā: śrṇvanta uttrasyanti saṃtrasyanti saṃtrāsamāpadyante |te 
saṃtrāsena vivartayanti, anuttarāyā: samyaksaṃbodheścittaṃ śrāvakayāne cittaṃ praṇidadhati | eṡā 
ādikarmikabodhisattvasya mūlāpatti: prathamā, yayā mūlāpattyā sa  kulaputra: sava pūrvāvaropitaṃ 
kuśalamūlaṃ kāṡayati vastupatita: parājita: svargāpavargasukhāt | visaṃvāditaṃ cāsya bodhicittam |
apāyagāmī bhavati | tasmādbodhisattvena mahāsattvena parapudgalānāmāśayānuśayaṃ prathamaṃ jñātvā yathāśayānāṃ
@038
sattvānāmanupūrveṇa dharmadeśanā kartavyā, tadyathā mahāsamudre'nupūrveṇāvatārayati | pe | punaraparamādikarmiko 
bodhisattva: kasyacidevaṃ vakṡyati-na tvaṃ śakyasi ṡaṭpāramitāsu caryāṃ cartum | na tvaṃ śakyasyanuttarāṃ 
samyaksaṃbodhimabhisaṃboddhum| śīghraṃ tvaṃ śrāvakayāne pratyekabuddhayāne vā cittamutpādaya | tena tvaṃ 
saṃsārānniryāsyasi | yāvadyathāpūrvoktam | iyamādikarmikasya bodhisattvasya dvitīyā mūlāpatti: || 
punaraparamādikarmiko bodhisattva: kasyacidevaṃ vakṡyati-kiṃ bho: prātimokṡavinayena śīlena surakṡi- 
tena ? śīghraṃ tvamanuttarāyāṃ samyaksaṃbodhau cittamutpādayasva | mahāyānaṃ paṭha | yatte kiṃcitkāyavāṅmanobhi: 
kleśapratyayādakuśalaṃ karma samudānītam, tena pāṭhena śuddhirbhavatyāvipākam, yāvadyathāpūrvoktam | 
iyamādikarmikasya bodhisattvasya trtīyā mūlāpatti: || punaraparaṃ kulaputra keṡāṃcidādikarmiko 
bodhisattva evaṃ vakṡyati-varjayata yūyaṃ kulaputrā: śrāvakayānakathām | mā śrṇuta, mā paṭhata, mā 
pareṡāmupadiśata | gopayata śrāvakayānakathām | na yūyaṃ tasmāt mahatphalaṃ prāpsyatha | na yūyaṃ 
tatonidānācchaktā: kleśāntaṃ kartum | śraddadhata mahāyānakathām | śrṇuta, mahāyānaṃ paṭhata, 
mahāyānaṃ pareṡāṃ copadiśata | tato  yūyaṃ sarvadurgatyapāyapathān śamayiṡyatha | kṡipraṃ cānuttarāṃ 
samyaksaṃbodhimabhisaṃbhotsyatha || yadi te tasya vacanakāriṇo bhavanti, īdrśaṃ drṡṭigatamupagrhṇīyu: | 
ubhayorapi mūlāpattirbhavati | iyamādikarmikasya bodhisattvasya caturthī mūlāpatti: || punarapara- 
mādikarmikā bodhisattvā dvijihvikā bhavanti, anyathā nidarśayanti | idaṃ ca mahāyānaṃ kīrtiśabda- 
ślokārthaṃ lābhasatkāraheto: paṭhanti, svādhyāyanti dhārayanti vācayanti deśayanti, pareṡāṃ ca 
śrutamātramupadiśanti | evaṃ ca vakṡyanti-vayaṃ mahāyānikā nānye | te pareṡāmīrṡyāyanti lābhasatkāra- 
heto: | yataste labhante upabhogaparibhogān parebhya:, tatpratyayātte prakupyanti, teṡāṃ cāvarṇaṃ
niścārayanti, kutsanti paṃsayanti, vijugupsanti, ātmānaṃ cotkarṡayanti na tān | ataste īrṡyā- 
hetunā cottari manuṡyadharmairātmānaṃ vijñapayanti | tataste tena vastunā patitā: parājitā mahāyāna- 
sukhādetāṃ mahāgurukāmāpattimāpadyante yayā apāyagāmino bhavanti | yathā kaścitpuruṡo ratnadvīpaṃ 
gantuṃ nāvā samudramavatarate | sa mahāsamudre svayameva tāṃ nāvaṃ bhindyāt, tatraiva maraṇaṃ
nigacchet | evameva ye ādikarmikā bodhisattvā mahāguṇasāgaramavatartukāmā īrṡyāhetostadvadanti, 
tatpratyayātte śraddhānāvaṃ bhittvā prajñājīvitena viyogaṃ prāpnuvanti | evaṃ te bālā ādikarmikā 
bodhisattvā īrṡyāhetoranrtapratyayāṃ mahāgurukāmāpattimāpadyante | iyaṃ pañcamī mūlāpattirādikarmikasya 
bodhisattvasya || punaraparaṃ kulaputra bhaviṡyantyanāgate'dhvani grhasthapravrajitā ādikarmikā bodhisattvā:, 
ye te gambhīrā: śūnyatāpratisaṃyuktā: sūtrāntā dhāraṇīkṡāntisamādhibhūmisvalaṃkrtamahāvidvatpuruṡāṇāṃ 
krtaśramāṇāṃ bodhisattvānāṃ gocarā:, tān mahāyānasūtrāntān dhārayanti paṭhanti svādhyāyanti pareṡāṃ 
ca vistareṇa vācayitvā prakāśayanti-ahaṃ cemān dharmān svabuddhyā buddhvā evaṃ ca punarahaṃ 
kāruṇyahetostavopadiśāmi | tvayā vā punastathā bhāvayitavyaṃ yathā tvamatra gambhīreṡu dharmeṡu pratyakṡo 
bhaviṡyasi | evaṃ te jñānadarśanaṃ bhaviṡyati yathā mama | etarhi na punareva dadāti | paṭhitamātreṇāha- 
mimānevaṃ rūpān dharmān gambhīragambhīrānupadiśāmi na sākṡātkriyayā || lābhasatkārahetorātmānaṃ 
vikrīṇāti | tatpratyayātsarvatryadhvagatānāmarhatāṃ samyaksaṃbuddhānāṃ bodhisattvānāmāryapudgalānāṃ ca purata:
@039
sāparādhiko bhavati | mahāgurukāmāpattimāpadyate | visaṃvādayati devamanuṡyān mahāyānena | śrāvakayāna- 
mevāsya na bhavati, prāgeva mahāyānasyāvatāraviśeṡādhigama:, prāgevānuttarā samyaksaṃbodhi: || tadyathā 
kaścitpuruṡo mahāṭavīṃ prasthita: kṡuttarṡaprapīḍita: | sa tatra mahāphalavrkṡe pratiṡṭhita: | āhārārthaṃ 
sa udāraphalavrkṡamapahāya gandhasaṃpannaṃ rasasaṃpannamanāsvādya viṡavrkṡamabhiruhya viṡaphalāni bhuñjīta, 
bhuktvā ca kālaṃ kuryāt |  tadupamāṃstān pudgalān vadāmi, ye durlabhaṃ manuṡyalābhaṃ labdhvā kalyāṇamitraṃ 
saṃniśritya mahāyānamavatartukāmā lābhasatkārayaśohetorātmānamupadarśayanti, parān paṃsayanti, evaṃrūpāṃ 
mahāgurukāmāpattimāpadyante, yayā gurukayāpatyā sarvavijñānāṃ paramajugupsitā bhavanti apāya- 
gāmina: | tathārūpāśca pudgalāna sevanīyā: sarvakṡatriyabrāhmaṇaviṭśūdrāṇām | yaśca tān sevate, sa 
sātisāro bhavati sarvavijñānām | iyaṃ kulaputra bodhisattvasya ṡaṡṭhī mūlāpatti: || punaraparaṃ kulaputra 
bhaviṡyantyanāgate'dhvani kṡatriyāṇāṃ purohitacaṇḍālā amātyacaṇḍālā bhaṭacaṇḍālā mūrkhā: paṇḍita-
mānino mahādhanā mahābhogā: | bahuvidheṡu dānamayapuṇyakriyāvastuṡu saṃdrśyante | te tyāgamadamattā 
mānamadadarpeṇa kṡatriyaṃ vibhedayanti, śramaṇān kṡatriyai: | te kṡatriyānniśritya śramaṇān daṇḍāpayanti, 
arthaṃ daṇḍena muṡanti | tenopadraveṇa te bhikṡava: paudgalikaṃ vā sāṃghikaṃ vā cāturdiśasāṃghikaṃ vā 
staupikaṃ vā śramaṇairapahrtya teṡāṃ prāhrtaṃ pradāpyante | te punaścaṇḍālā: kṡatriyasyopanāmayiṡyanti | 
te ubhayato'pi mūlāpattimāpadyante | ye kṡatriyacaṇḍālā: śramaṇai: sārdhaṃ praduṡyanti, tathārūpaṃ ca te 
dharmaṃ prajñapayiṡyanti adharmaṃ vā dharmamapahāya | sūtravinayaśikṡā anapekṡya kālopadeśamahāpradeśā- 
napahāya | mahākaruṇānetrī prajñāpāramitāśikṡopāyakauśalyaśikṡā: | yāśca apareṡu sūtreṡu śikṡā 
upadiṡṭāstā apahāya tathārūpāṃ dharmayuktiṃ bhikṡūṇāṃ viheṭhanārthapūrvakaṃ kriyākāraṃ prajñapayanti, 
yai: kriyākārairbhikṡūṇāṃ viheṭhanā bhavati | riñcanti śamathavipaśyanānuyogamanaskāram | te'vadhyāyanto 
vyāpādabahulā bhavanti | tena hetunā bhikṡūṇāmapyupaśāntā: kleśā nopaśamyanti, na tanūbhavanti | 
tatkāle punaste bhikṡava āśayavipannā bhavanti, śīlavipannāśca bhavanti | ācāravipannā bhavanti,
drṡṭivipannā bhavanti | taddheto: śaithilikā bhavanti, bāhulikā bhavanti | aśramaṇā: śramaṇapratijñā:, 
abrahmacāriṇo brahmacāripratijñā:, śaṅkhasvarasamācārā: praṡṭavyadharmadeśakā: | te bhūyasyā mātrayā 
saparicārasya kṡatriyasya satkrtā bhavanti, mānitā: pūjitā bhavanti | te ca prahāṇābhiyuktānāṃ 
bhikṡūṇāṃ grhastheṡvavarṇaṃ niścārayanti | sa ca kṡatriya: saparivāra: prahāṇābhiyuktānāṃ bhikṡūṇā- 
mantike praduṡyati avadhyāyati | yastatra prahāṇikānāṃ bhikṡūṇāmupabhoga:, taṃ svādhyāyābhiratānāṃ 
bhikṡūṇāṃ niryātayanti | te ubhayato mūlāpattimāpadyante | tatkasya heto: ? dhyāyī bhikṡu: sukṡetram | 
nādhyayanavaiyāvrtyāśritā nādhyayanābhiyuktā: samādhidhāraṇīkṡāntibhūmiṡu bhājanībhūtā dakṡiṇīyā: 
pātrabhūtā: | ālokakarā lokasya mārgopadeśakā: | karmakṡetrakleśakṡetrāt satvānuttārayanti, 
nirvāṇagamane ca mārge pratiṡṭhāpayanti | imā: kulaputra aṡṭau mūlāpattaya iti || 
āsāṃ ni:saraṇamihaiva sūtre'bhihitam-yadi te bodhisattvā ākāśagarbhasya bodhisattvasya 
nāma śrutvā darśanamasyākāṅkṡeran, apāyaprapatanabhayāt mūlāpattīrdarśayitukāmā:, yadi te 
ākāśagarbhaṃ bodhisattvaṃ namaskuryu:, nāma cāsya parikīrtayeyu:, teṡāṃ sa kulaputro yathābhāgyatayā 
@040
svarūpeṇāgratastiṡṭhati brāhmaṇarūpeṇa, yāvaddārikārūpeṇa purata: sthāsyati | tasyādikarmikasya 
bodhisattvasya yathāsamutthitāstā āpattī: pratideśayati | gambhīraṃ cāsyopāyakauśalyaṃ mahāyāne 
caryāmupadarśayati | yāvadavaivartikabhūmau ca pratiṡṭhāpayati | peyālaṃ | yadi teṡāṃ saṃmukhaṃ darśanaṃ na 
dadāti, yastamabhiyācati, tenādikarmikeṇa bodhisattvena sāparādhena paścime yāme utthāyāsanāt 
prāṅmukhena sthitvā dhūpaṃ dhūpayitavyam, aruṇo devaputra āyācitavya: | evaṃ ca vaktavyam- 
aruṇa aruṇa mahākrpa mahābhāga, mahoditastvaṃ  jambudvīpe | māṃ karuṇayā chādayasva | śīghramākāśagarbhaṃ 
mahākāruṇikaṃ mama vacanena bodhaya | mama svapnāntare tanupāyamupadarśaya, yenāhamupāyena āpattiṃ 
pratideśayāmi, ārye mahāyāne upāyaprajñāṃ pratilapsyāmīti | tena tatkālaṃ śayyāyāṃ nidrāpayitavyam | 
sahodgate'ruṇe iha jambudvīpe ākāśagarbhasya bodhisasvasyeha samāgamo bhavati svarūpeṇa ca | 
tasyādikarmikasya bodhisattvasya svapnāntare purata: sthitvā tāṃ mūlāpattiṃ deśayati mahāyānopāyena | 
tathārūpaṃ ca tasyopāyajñānaṃ saṃdarśayati, yenopāyakauśalyena sa ādikarmiko bodhisattvastatraiva 
bodhicittāsaṃpramoṡaṃ nāma samādhiṃ pratilabhate, sudrḍhavyavasthitaśca bhavati mahāyāne || ityādi || 
athavā yo'tra sūtre'dhyeṡaṇamantra: pūrvamukta:, tenāyaṃ vidhi: kārya: | evaṃ syāt-araṇye upavane'- 
bhyavakāśe vā agaruṃ vā tagaraṃ vā kālānusāri vā dhūpayitavyam | prāñjalinā ca bhūtvā samantato 
digvidikṡu ca pañcamaṇḍalakena vanditvā ime mantrapadā: pravartayitavyā: | tadyathā-sumrśa 2 | kāruṇika | 
cara tura | vicara | saṃcara | kāruṇika | murara murara vegadhāri namucame bhujayata kāruṇika cintāmaṇi 
pūraya kāruṇika sarvāśāṃ me sthāpaya ājñādhārī sphu gu{1. ##This form## gu ##standas for 7. and means the## mantrapada ##is to be repeated seven times.##}| ra | rativiveka gu | drṡṭiviveka gu | pūraya
kāruṇika pūrayantu mamāśām | sarvathā cāśokagati svāhā || vidhi: pūrvavat | sarvavyādhidu:khasarva- 
bhayasarvopakaraṇavighātapratighāte sarvābhīṡṭasiddhaye ca kārya: || yadi kṡatriyādayo'pi bodhisattvā:, 
kathameṡāmāpattiniyamo'nyeṡāṃ cādhikyam ? atha ten a sāṃvarikā:, kathameṡāmāpattivyavasthā, kathaṃ 
vā taddoṡātsāṃvarikā api grhyante ? naiṡa doṡa: | yeṡāṃ yatra bahulaṃ saṃbhava:, te tatrākoṭitā: svanāma- 
grahaṃadarśanādbhayotpādanārtham | parasparatastu sarvai: sarvā āpattaya: parihartavyā: || yena vā 
prakrtimahāsāvadyatayā asamādāno'pyabhavyo bhavatyucchinnakuśalamūlaśca, sutarāṃ tena sāṃvarikā: | 
ityalamanayā cintayā || 
upāyakauśalyasūtre'pi mūlāpattiruktā-kiṃ cāpi kulaputra bodhisattva: prātimokṡaśikṡāyāṃ 
śikṡamāṇa: kalpaśatasahasramapi mūlaphalabhakṡa: syāt | sarvasattvānāṃ ca sūktaduruktāni 
kṡamet | śrāvakapratyekabuddhabhūmipratisaṃyuktaiśca manasikārairviharet | iyaṃ bodhisattvasya gurukā mūlāpatti: | 
tadyathā kulaputraśrāvakayānīyo mūlāpattimāpanna:, so'bhavyastaireva skandhai: parinirvātum, evameva 
kulaputro'pratideśyaitāmāpattimani:srjya tān śrāvakapratyekabuddhamanasikārān, abhavyo buddhabhūmau 
parinirvātumiti ||
@041
āsāṃ ca mūlāpattīnāṃ sukhagrahaṇadhāraṇārthamekīyagatānāṃ ca saṃgrahakārikā ucyante- 
ratnatrayasvaharaṇādāpatpārājikā matā | 
saddharmasya pratikṡepād dvitīyā muninoditā || 
du:śīlasyāpi vā bhikṡo: kāṡāyastainyatāḍanāt | 
cārake vā vinikṡepādapapravrājanena ca || 
pañcānantaryakaraṇānmithyādrṡṭigraheṇa vā | 
grāmādibhedanādvāpi mūlāpattirjinoditā || 
śūnyatāyāśca kathanātsattveṡvakrtabuddhiṡu | 
buddhatvaprasthitānāṃ vā saṃbodhervinivartanāt || 
prātimokṡaṃ parityājya mahāyāne niyojanāt | 
śiṡyayānaṃ na rāgādiprahāṇāyeti vā grahāt || 
pareṡāṃ grahaṃādvāpi puna: svaguṇakāśanāt | 
parapaṃsanato lābhasatkāraślokahetunā || 
gambhīrakṡāntiko'smīti mithyaiva kathanātpuna: | 
daṇḍāpayedvā śramaṇān dadyādvā śaraṇatrayāt || 
grhṇīyāddīyamānaṃ vā śamathatyājanātpuna: | 
pratisaṃlīnabhogaṃ ca svādhyāyiṡu nivedanāt || 
mūlā āpattayo hyetā mahānarakahetava: | 
āryasyākāśagarbhasya svapne deśyā: pura: sthitai: || 
bodhicittaparityāgādyācakāyāpradānata: | 
tīvramātsaryalobhābhyāṃ krodhādvā sattvatāḍanāt || 
prasādyamāno yatnena sattveṡu na titikṡate | 
kleśātparānuvrttyā vā saddharmābhāsavarṇanāt || iti || 
āryakṡitigarbhasūtre'pyuktam-yo mahābrahman mamoddiśya pravrajito du:śīlapāpasamācāro 
bhikṡuranubhūta: kaśa{1. kaśambaka, ##Palī# kasambu, ##means rubbish; worthless.##}mbakajāta: aśramaṇa: śramaṇapratijña: abrahmacārī brahmacāripratijña: |dhvasta:patita: 
parājito vividhai: kleśai: | atha ca puna: sa du:śīlapāpasamācāro bhikṡuradyāpi sarvadevānāṃ 
yāvatsarvamanuṡyāṇāṃ yāvatpuṇyanidhīnāṃ darśayitā bhavati kalyāṇamitram | kiṃ cāpi sa 
apātrībhūta:, tena ca puna: śirastuṇḍamuṇḍena kāṡāyavastraprāvaraṇeryāpathena darśanahetunāpi bahūnāṃ 
sattvānāṃ vividhakuśalamūlopastambhanakara: sugatimārgadarśako bhavati | tasmādyo mamoddiśya pravrajita: 
śīlavān du:śīlo vā, tasya nānujānāmi cakravartirājñāmapi yanmamoddiśya pravrajitasya 
sahadharmeṇāpi kāye daṇḍaprahāraṃ vā dātuṃ cārake vā prakṡeptum, aṅgamaṅgaṃ vikartanaṃ vā kartuṃ jīvitādvā
@042
vyaparopaṇaṃ kartum, kiṃ punaradharmeṇa | kiṃ cāpi sa mrta: kathyate'smin dharmavinaye | atha ca puna: 
sa pudgalo gorocanakastūrikāsadrśa || iti ||
atraivāha-ye mamoddiśya pravrajitān yānabhūtān pātrabhūtān vā viheṭhayiṡyanti, te sarveṡāṃ 
trayadhvagatānāṃ buddhānāmatīva sāparādhā bhavanti | samucchinnakuśalamūlā dagdhasaṃtānā avīciparāyaṇā 
bhavantīti || 
atraivāha-sarvabuddhairadhiṡṭhito'yaṃ mokṡadhvajo yaduta raktakāṡāyavastramiti || 
asminneva coktam-tena khalu puna: samayena bahūni śrāvakaniyutaśatasahasrāṇi bahūni ca 
bodhisattvaniyutaśatasahasrāṇi bhagavato'ntike evaṃrūpaṃ pūrvakrtaṃ karmāvaraṇaṃ pratideśayanti-vayamapi 
bhadanta bhagavan bahūnāṃ pūrvakāṇāṃ tathāgatānāṃ pravacane pātrabhūtān pātrabhūtāṃśca buddhānāṃ bhagavatāṃ 
śrāvakayānīyān pudgalān jugupsitavanta: paṃsitavanto roṡitavanto'varṇāyaśa:kathāśca niścāritavanta: | 
tena vayaṃ karmāvaraṇena triṡvapāyeṡu vividhāṃ tīvrāṃ pracaṇḍāṃ du:khāṃ vedanāṃ pratyanubhūtavanta: | peyālaṃ | 
vayaṃ tatkarmāvaraṇaśeṡametarhi bhagavanto'ntike pratideśayiṡyāma: | kecidvadanti-vayaṃ bhagavata: 
śrāvakān vacanaistarjitavanta: paribhāṡitavanta: | kecidvadanti-vayaṃ bhagavata: śrāvakānapātrabhūtān 
pātrabhūtāṃśca praharitavanta: | kecidvadanti-vayaṃ cīvarān hrtavanta: | kecidvadanti-vayaṃ bhagavata: 
śrāvakāṇāmupabhogaparibhogānācchinnavanta: | kecidvadanti-vayaṃ bhagavantamuddiśya pravrajitān grhasthān 
kāritavanta:, tata asthānaṃ sāditā: | kecidvadanti-asmābhirbhagavan buddhānāṃ bhagavatāṃ śrāvakā 
apātrabhūtā: pātrabhūtāśca sāparādhikāścārake prakṡiptā: | tena vayaṃ karmāvaraṇena bahūn kalpāṃstriṡva-
pāyeṡu vividhāṃ tīvrāṃ pracaṇḍāṃ du:khāṃ vedanāṃ pratyanubhūtavanta: | peyālaṃ | tadvayametarhi karmāvaraṇaśeṡaṃ 
bhagavato'ntike pratideśayāma:, āyatyāṃ saṃvaramāpadyema | pratigrhṇātu bhagavānasmākamanukampāmupādāya | 
uddharatu bhagavānasmānanantapāpebhya: || iti vistara: || 
pravrajyāntarāyasūtre'pyanartha ukta:-caturbhirmahānāman dharmai: samanvāgato grhī akṡaṇaprāpto 
bhavati | jātyandhaśca jaḍaścājihvakaśca caṇḍālaśca | na jātusukhito bhavatyabhyākhyānabahulaśca paṇḍakaśca 
nityadāsaśca | strī ca bhavati ścā ca sūkaraśca gardabhaścoṡṭraścāśīviṡaśca bhavati tatra tatra jātau | 
katamaiścaturbhi: ? iha mahānāman grhī pūrvajinakrtādhikārāṇāṃ sattvānāṃ naiṡkramayaciitasya pravrajyā- 
cittasyāryamāgacittasyāntarāyaṃ karoti | anena prathamena || punaraparaṃ grhī dhanalaulyena putralaulyena 
karmavipākamaśraddadhat putrasya vā duhiturvā bhāryāyā vā jñātisaṃghasyaiśvaryasthāne vartamāne pravrajyāntarāyaṃ 
karoti | anena dvitīyeneti || anyad dvayam-saddharmapratikṡepa: śramaṇabrāhmaṇeṡu ca pratigha: || 
daśa cākuśalā: karmapathā: anathā: saddharmasmrtyupasthānādvipākakaṭukā draṡṭavyā: | tata: 
kiṃcinmātraṃ sūtraṃ sūcyate | prāṇātipātavipākalavastāvat | yathāha-tadyathā agniśikhācarā nāma 
pakṡiṇo ye'gniśikhāmadhyagatā na dahyante saṃhrṡṭatarāśca nārakeyāṇāṃ kapālaṃ bhittvā rudhiraṃ pibanti | 
kapālāntaracarā nāma pakṡiṇo ye mastakaṃ bhittvā jvalitamastakaluṅgān pibanti | jihvāmiṡabhujo 
nāma pakṡiṇo ye jihvāṃ vidārya abhito'bhita: prabhakṡayanti | sāpi jihvā bhuktā punarapi saṃjāyate 
padmadalakomalatarā | evamarthānurūpasaṃjñā dantotpāṭakā nāma, kaṇṭhanāḍyapakarṡakā nāma | kloma-
@043
kāśina: | āmāśayādā: | plīhasaṃvartakā: | antravivarakhādina: | prṡṭhavaṃśacarā nāma | marmaguhyakā 
nāma pakṡiṇa:, ye sarvāṇi marmavivarāṇi bhittvā marmāṇi krntayitvā vivarāṇi praviśya majjāmaṇḍaṃ 
pibanti krandamānānām | sūcīchidrā nāma pakṡiṇo ye sūcīsadrśatuṇḍā raktaṃ pibanti | evamasthi-
vivarāśina:, ṡaṭ tvagbhakṡiṇa: | nakhanikrntakā medodā: snāyuviśeṡakā:, keśoṇḍukā nāma pakṡiṇo 
ye keśamūlānyutpāṭayanti | sa evamavīcīpradeśastir#ṇi yojanaśatasahasrāṇi | pakṡibhairavapakṡo nāma | 
tatra tairanyairnārakeyai: sahānekāni varṡaśatasahasrāṇi bhakṡyate saṃbhavati ca | sa kathaṃcidapi tasmānmukta: 
sarvasmāddu:khajālaparivrta: śvabhraprapāto nāma dvitīya: pradeśastatra gacchati trāṇānveṡī śaraṇā- 
nveṡī paritrāṇānveṡī | samantata ekādaśabhirarciskandhairāvrto ni:sahāya: karmapāśabandhanabaddha: samantata: 
śatrubhirāvrta: kāntāramanuprapanna: sarvasmānnarakapuñjādadhikataraṃ vyasanamabhiprapannastaṃ śvabhraprapātaṃ nāma 
pradeśamanudhāvati | patite atīva pāda: pravilīyate | utkṡipta: punarapi saṃbhavati sukumāratara: ślakṡṇa- 
tara: kharābhistīvrābhirvedanābhirabhibhūta: | tasyaivaṃ bhayaviklavavadanasya karacaraṇasarvāṅgapratyaṅgapravilīya- 
mānasya sa pradeśa: śvabhraprapāto nāma prādurbhavati | sa tasmin deśe nipatati | patita: śvabhre prapatati 
trīṇi yojanasahasrāṇi | punarapi karmakrtena vāyunotkṡipyate | sa prapatamāna: kaṅkavāyasagrdhrolūkai- 
rbhakṡyate | yāvattasyaivamutkṡipyamānasya ca prapatataścānekāni varṡaśatasahasrāṇi gacchanti | kathaṃcidapi 
tasmānmukta: paribhrāmitaścakrāṅkavivaraṃ nāma pradeśamanudhāvati | tasmiṃśca pradeśe sahasrārāṇi cakrāṇi 
prādurbhavanti vajranābhīni tīkṡṇajvālāni śīghrabhramāṇi | tasya sahagamanādeva tāni cakrāṇi śarīraṃ
prāpya bhramanti | peyālaṃ | pratyekaṃ sarvāṅgāni pramathnanto dahanti, pādatale cāsya śaṅkubhirbhidyete | 
evaṃ makkoṭakaparvate | mākkoṭakai: prāṇijātibhi: sāntarbrahi: paramāṇuśa: prabhakṡyate | bhukto bhukta: 
punarapi saṃjāyate sukumāratara: | sukumāratayā bhūyo'pyadhikatarāṃ vedanāmanubhavati | bhuktabhuktasya 
prabhūtataramevāsya tvaṅmāṃsaṃ prādurbhavati | tasya prāṇātipātakrtopacitasya tatphalaṃ bhavati || 
adattādānavipākamāha-sa eṡa duṡkrtakarmāntacārī alātacakranirmāṇagandharvanagara- 
mrgatrṡṇikāsadrśaṃ mahadarthajātaṃ paśyati ratnavastradhanadhānyanikarabhūtam | tasyaivaṃ lobhābhibhūtasya 
karmaṇā mohitasya evaṃ bhavati mamedamiti | sa evaṃ mohita: pāpakārī prajvalitāṅgārakarṡūrlaṅghayitvā 
tad draviṇamanudhāvati | sa karmakrtairyamapuruṡairgrhyate śastrajālamadhyagata: sarvāṅgapratyaṅgaśa:  pāṭyate 
viśasyate dahyate asthyavaśeṡa: kriyate | na cāsyānādikālapravrtta: sa lobhastāmapyavasthāṃ gatasya 
parihīyata iti || 
kāmamithyācāramadhikrtyāha-eṡa sa pāpakartā tasmācchastrasaṃkaṭānmukta: kathamapyaṅgārakarṡū- 
rlaṅghayitvā karmaṇā bhrāmita: pradeśamanyaṃ prapadyate vitathadarśanaṃ nāma | tatra karmakrtāṃ striyaṃ paśyati, 
yā tena pūrvaṃ naṡṭasmrtinā drṡṭā ca anādikālābhyasto rāgāgnirutpadyate | sa tena dhāvati 
yena tā: striya: | tāśca ayomayyo nārya: karmakrtā: | tābhirasau grhyate | grhītvā ca oṡṭhātprabhrti tathā 
bhujyate yathāsya sarṡapaphalamātrapramāṇamapi nāvaśiṡṭam | tasmin śarīre bhavati | punarapi saṃbhavati, 
punarapi bhujyate | sa kaṭukāṃ kharāṃ vedanāmanubhavaṃstasmādrāgāgnerna nivartate | yena tā: striyastena bhūya: 
sa saṃdhāvati | na cāsya tatpīḍā tathā bādhate yathā rāgāgni: | atha tā: striyo bhūyo
@044
vajramayāyomayaprajvalitagātrāstaṃ manuṡyamādāya jvālāmālākulasarvaśarīrāstaṃ nārakeyaṃ sikatāmuṡṭi- 
vadbhindanti | punarapi saṃbhavatīti pūrvavat || peyālaṃ || 
striyo mūlamapāyasya dhananāśasya sarvathā | 
strīvidheyā narā ye tu kutasteṡāṃ bhavetsukham || yāvat | 
strī vināśo vināśānāmiha loke paratra ca |
tasmātstriyo vivarjyā: syuryadīcchetsukhamātmana: || iti || 
mrṡāvādamadhikrtyāha-sa tairyamapuruṡairgrhyate, grhītvā ca tanmukhaṃ vidārayanti | tasmājjihvā- 
mapakarṡayanti | sā ca jihvā karmavaśātpañcayojanaśatapramāṇā bhavati | tasya mrṡāvādasya 
phalena tasyāśca sahanirgamanakāle te yamapuruṡā bhūmāvainamāhvayanti pradīptāyomayyām | karmakrtaṃ ca 
halasahasraṃ prādurbhavati pradīptāgrasaṃyuktam | balavadbhirbalīvardaistadasyāntargataṃ jihvāyāṃ vahati | tatra 
pūyarudhirakrmisrāviṇyo nadya: pravahanti || peyālaṃ || sā ca jihvā tathā sukumārā yathā devānāmakṡi | 
yāvatsa vedanāta: stanati krandati vikrośati | na cāsya taddu:khaṃ kaścidapanayatīti vistara: | 
tasyaivaṃ pracaṇḍāṃ vedanāmanubhavato'nekāni varṡaśatasahasrāṇi sā ca jihvā krṡyate | sā 
kathaṃcittasya nārakasya mukhe praviśati | sa bhayavihvalavadano yena vā tena vā ni:palāyate'ṅgāra- 
karṡūṡu dahyamāno nimajjan | tasyaivaṃ du:khārtasyāśaraṇasyāparāyaṇasya punarapi yamapuruṡā: prādurbhavanti
mudgarāsipāṇaya: | te taṃ puruṡaṃ mastakātprabhrti yāvatpādau cūrṇayantītyādi || 
paiśunyavipākastu yathaiva mrṡāvādasya, viśeṡastu trīṇi yojanaśatāni jihveti | tāṃ 
yamapuruṡā nistriṃśānādāya pradīptadhārān jihvāṃ nikrntanti | jambukaiścānyasmin pradeśe bhakṡyate | 
paramakaṭukāṃ vedanāṃ prativedayate | sa krandati vikrośatyavyaktākṡaraṃ jihvāvirahita ityādi || 
pāruṡyavipākamāha-te tāṃ jihvāmāsyaṃ vidārya grhṇanti | grhītvā niśitadhārai: śastraiścchittvā 
tasya bhūya eva khādanīyārthena mukhe prakṡipanti | sa ca jighatsārdita: kṡutkṡāmavadana: svarudhiralālā- 
parisrutāṃ tāmeva svajihvāṃ bhakṡayati  | sā ca jihvā chinnā punarapi saṃjāyate karmavaśāt | atha sa 
bhūmau vedanārta: parivartate viceṡṭate krandate | tasyaivaṃ vedanārtasya parivrttanayanatārakasya du:khārtasya 
dīnasyāsahāyasyaikākina: svakrtamupabhuñjānasya yamapuruṡā anuśāsanīgāthāṃ bhāṡante- 
jihvādhanorvinirmuktastīkṡṇo vāgviśikhastvayā | 
pāruṡyamiti yarḍṡṭaṃ tasyaitatphalamāgatam || iti vistara: || 
saṃbhinnapralāpavipākamāha-tasya tatprajvalitaṃ tāmradravalehitaṃ jihvāṃ dahati | jihvāṃ dagdhvā
kaṇṭhaṃ dahati | kaṇṭhaṃ dagdhvā hrdayaṃ dahati | hrdayaṃ dagdhvā antrāṇi dahati | tānyapi dagdhvā pakvāśayaṃ 
dahati | pakvāśayamapi dagdhvā adhobhāgena nirgacchati || yamapuruṡā gāthāmāhu:- 
pūrvottarābaddhapadaṃ nirarthakamasaṃgatam | 
abaddhaṃ yattvayā proktaṃ tasyaitatphalamāgatam || 
yā na satyavatī nityaṃ na cādhyayanatatparā | 
na sā jihvā budhairdrṡṭā kevalaṃ māṃsakhaṇḍikā || iti vistara: ||
@045
abhidhyāvipākamāha-atha paśyati riktaṃ tucchamasārakaṃ karmakrtaṃ bahu draviṇaṃ paraparigrhītam | 
tasya karmacoditavyāmohitasyaivaṃ bhavati-mamedaṃ syāditi | tata: san ārakastenaiva dhāvati yena 
tad dravyam | tasyābhidhyākhyamānasasyākuśalasyāsevitabhāvitabahulīkrtasya tatphalaṃ yadasau narake 
viparītaṃ paśyati | tasyaivaṃ paśyato'bhidhyābahulasya haste śastraṃ prādurbhavati | sa tena dhāvati | 
teṡāmapyanyeṡāṃ nārakāṇāṃ haste śastrāṇi prādurbhavanti | sa tai: saha śastreṇa yudhyate yāvattathā kartyate 
yathā sarṡapaphalamātramapi na bhavati māṃsamasya śarīre | tathā asthikaṅkālāvaśeṡa: kriyate || peyālaṃ || pareṡāṃ 
sarvaṃ....mama syāditi cintitam | tasyābhidhyāsamutthasya viṡasya phalamāgatamiti ||
vyāpādaphalamāha-karmamayā: siṃhavyāghrasarpā: krodhābhibhūtā: puratastiṡṭhante | etebhyo 
bhayabhīto yena vā tena vā ni:palāyate | sa kathaṃ śaknoti palāyitumaśubhasya karmaṇa: ? sa 
tairgrhyate | grhītvā ca pūrvaṃ tāvanmastakādbhujyate yāvatpārśvata: sarpairviṡadaṃṡṭrai: saṃdaśya saṃdaśya bhakṡyate | 
vyāghrairapi prṡṭhato bhakṡyate | pādāvapi vahninā dā[hyete] | sa yamapuruṡairdūrādiṡubhirvidhyate || 
iti vistara: || 
mithyādrṡṭiphalaṃ punaraparimitam | pāṭhastu saṃkṡipyate-śastravarṡatomaravajravarṡāśanipāṡāṇavarṡai- 
rhanyate | ekādaśabhirarciskandhai: kṡutpipāsāgninā ca mukhanirgatena nirantaraṃ dahyata iti || 
kāmamūlāśca sarvānarthā iti tebhya evodvejitavyam | yathātraivāha-astyagnikuṇḍo nāma naraka: | tatra 
katareṇa karmaṇā sattvā upapadyante ? yenāśramaṇena śramaṇapratijñena mātrgrāmasya nrttagītasyābharaṇānāṃ 
vā śabdaṃ śratvā ayoniśena manaskāreṇākṡiptabuddhinā tacchutvā hasitalalitakrīḍitānya{1. ##Marg.## aśuci śukram.}śuci muktam 
|| peyālaṃ || tatra te nārakā ayovarṡeṇa sarvāṅgapratyaṅgaśaśrūrṇyante, aṅgāravarṡeṇa ca pacyante, dahyanta 
ityādi | evaṃ paurāṇakāmāsvādanasmaraṇātpadumo nāma naraka: paṭhyate, svapnāntabhūtasmaraṇācca | tatra 
te nārakā: kumbhiṡu pacyante | te droṇiṡvayomayairmusalairhanyante || iti vistara: || 
evamapsarasa: prārthanayā brahmacaryapariṇāmanānmahāpadumo nāma naraka ukta: | tatra kṡāra- 
nadī taraṅgiṇī nāma pravahati | tasyāṃ nadyāṃ yānyasthīni te pāṡāṇā: | yacchaivālaṃ t ekeśā: | ya: 
paṅkastanmāṃsam | yā āpa: tatkvathitaṃ tāmram | ye matsyāste nārakā ityādi || evaṃ puruṡasya 
puruṡeṇa saha maithunavipratipatte: aprameyā: kāraṇāviśeṡā: paṭhyante | evaṃ śiśubhi: saha vipratipatte: 
kṡāranadyāmuhyamānān dārakān paśyati | te taṃ vilapanti | sa tāṃ nadīmavagāhate teṡu bālakeṡu 
tīvrasnehapratibandhaśokadu:khavegāt | evaṃ govaḍavājaiḍakādiṡu prakrtisāvadya: kāmamithyācāra: 
kharataravipāka: paṭhyate | tāsāmeva govaḍavādīnāṃ taptāyomayīnāṃ akuśalanirmitānāṃ yonimārgeṇa 
sa tiryakkāmasevī praviśati | sa tāsāmudare pradīptāṅgāranikaraparipūrṇe svidyate pacyate bahūni 
varṡaśatasahasrāṇīti vistareṇa draṡṭavyam || 
evamanyanāśitāsvapi bhikṡuṇīṡu vipratipannānāṃ mahānarakayātanā: paṭhyante | evaṃ 
svastrīṡvapyayonimārgeṇa gacchata: | evaṃ prasahyānītāsvapi parastrīṡu, labdhāsu ca kanyāsu |
@046
evamupavāsasthāsu, evaṃ guruṇāṃ patnīṡu jñātiśabdamānitāsu ca vipratipatte: tīvrāścāparimāṇāśca 
mahānarakayātanā: paṭhyante|| 
sapta{1. ##The name of this## sūtra ##is found neither in Nanjio nor in Tibetan Translations. Cf.## aṅg. ##N. iv. p. 55.## }maithunasaṃyuktasūtre'pyāha-iha brāhmaṇa ekatyo brahmacāriṇamātmānaṃ pratijānīte | sa 
nehaiva mātrgrāmeṇa sārdhaṃ dvayaṃ samāpadyate, api tu mātrgrāmaṃ cakṡuṡā rūpaṃ nidhyāyan paśyati | sa 
tadāsvādayati adhyavasyati, adhyavasāya tiṡṭhati | ayamucyate brāhmaṇa brahmacārī saṃyukto maithunena 
dharmeṇa, na visaṃyukta: | apariśuddhaṃ brahmacaryaṃ carati || evaṃ mātrgrāmeṇa sārdhaṃ saṃkrīḍata: saṃkili- 
kilāyamānasya āsvādayata: apariśuddhaṃ brahmacaryamuktam | evaṃ mātrgrāmāpasthānamāsvādayata: | 
evaṃ tira:kuḍyagatasya tirodrṡyagatasya vā mātrgrāmasya nrttagītādiśabdamāsvādayato maithuna- 
saṃyogamityuktam | evaṃ pañcakāmaguṇasamarpitaṃ paramavalokyāsvādayata: || evaṃ devādisthāneṡu 
brahmacaryapariṇāmanātsaṃyukto maithunena dharmeṇa na visaṃyukta iti || 
yataścaite kāmā evaṃ smaraṇaprārthanāviṡayamapi gatā evamanarthakarā:, tenaiva kāmā{2. ##This## sūtra ##is not mentioned in Nanjio or T.##}pavādaka- 
sūtre'bhihitam-nivāraya bhikṡo cittaṃ kāmebhya: | sabhayaścaiṡa mārga: sapratibhaya: sakaṇṭaka: sagahana: 
unmārga: kumārgo vedanāpatha: asatpuruṡasaṃsevita: | naiṡa mārga: satpuruṡasaṃsevita: | na tvamevaṃ
cintayasi-kasmāt alpāsvādā: kāmā uktā bhagavatā bahudu:khabahūpadravā bahūpāyāsā: ? 
ādīnavo'tra bhūyān | rogo bhikṡava: kāmā gaṇḍa: śalyamaghamaghamūlamāmiṡabaḍiśaṃ mrtyu: | anityā: 
kāmāstucchā: | mrṡāmoṡadharmiṇa: svapnopamā: kāmā: | kimapyete bālollāpanā: || peyālaṃ || yathā mrgāṇāṃ 
bandhanāya kūṭam, dvijānāṃ bandhanāya jālam, matsyānāṃ bandhanāya {3. kupina ##means net, and## leya ##or## lepa ##means snare.##}kupinam, markeṭānāṃ bandhanāya 
lepa:, pataṅgānāṃ bandhanāyāgniskandha: | evaṃ kāmā: || pe^ || kāmaparyeṡaṇāṃ carato dīrgharātraṃ siṃhānāṃ 
mukhe parivartitasyānto na prajñāyate | yāvadgoghātakānāṃ gavāśanānāṃ mukhe parivartitasyānto na 
prajñāyate | yāvanmaṇḍūkānāṃ satāṃ sarpāṇāṃ mukhe parivartitasyānto na prajñāyate | dīrgharātraṃ kāmān 
pratisevamānānāṃ corā iti krtvā grhītānāṃ śiraśchinnānāmanto na prajñāyate | pāradārikā: 
pāripanthikā grāmaghātakā janapadaghātakā yāvad granthimocakā iti krtvā grhītānāṃ śiraśchinnānāmanto 
na prajñāyate | du:khaṃ tīvraṃ kharaṃ kaṭukamanubhūtaṃ rudhiraṃ prasyanditaṃ pragharitaṃ yaccaturṡu mahāsamudreṡūdakātprabhūta- 
taram || peyālaṃ || kāyo hyayaṃ bahvādīnava:, asthisaṃghāta: snāyusaṃbaddho māṃsenānulipta: carmaṇā paryavanaddha: 
chavyā praticchanna: chidravicchidra: krmisaṃghaniṡevita: sattvānāmanarthaka: kleśakarmaṇāṃ vastu | asmin kāye 
vividhā ābādhā utpadyante | tadyathā-cakṡūroga: śrotrarogo yāvadrśāṃsi piṭako bhagandara: | peyālaṃ | 
kāyikā: saṃtāpā: kāyikaṃ du:kham | kāyasya jīrṇatā bhagnatā kubjatā | khālityaṃ pālityaṃ 
valipracuratā | indriyāṇāṃ paripāka: paribheda: | saṃskārāṇāṃ purāṇībhāvo jarjarībhāva: | yāvannārha- 
syevamuddharantaṃ pragharantaṃ jugupsanīyaṃ kāyaṃ pratiṡevitum | peyālaṃ | kā tava bhikṡo kāmāśānti: ? kaśca tvāṃ 
pralobhayati ? kathaṃ ca tvaṃ prāhito mūrchito'dhyāvasito'dhyavasānamāpanna: ? yadāhaṃ  parinirvrto
@047
bhavāmi, saddharmaścāntarhito bhavati, tvaṃ ca kāmān pratisevya vinipātagato bhaviṡyasi | kadā 
jarāmaraṇādātmānaṃ parimocayiṡyasi ? alaṃ bhikṡo, nivāraya cittaṃ kāmebhya: | akāla: kāma- 
paryeṡaṇāyā: | kālo'yaṃ dharmaparyeṡaṇāyā: || iti || 
ugradattapariprcchāyāmapyāha-tena kāmamithyācārātprativiratena bhavitavyam | svadāratuṡṭena 
paradārānabhilāṡiṇā araktanetraprekṡiṇā nirviṇṇamanasā | ekāntadu:khā: kāmā ityabhīkṡṇaṃ manasikāra- 
prayuktena | yadāpyasya svadāreṡu kāmavitarka utpadyeta, tadāpi tena svadāreṡvaśubhānudarśinā 
uttrastamanasā kleśavaśatayā kāmā: pratisevitavyā:, na tvadhyavasānavinibaddhena nityamanityānātmā- 
śucisaṃjñinā | evaṃ cānena smrtirupasthāpyā-tathāhaṃ kariṡyāmi yathā saṃkalpairapi kāmānna paribhokṡye | 
ka: punarvādo dvīndriyasamāpattyā vā anaṅgavijñaptyā veti || 
punaratraivāha-bodhisattvena svabhāryāyā antike tisra: saṃjñā utpādayitavyā: | katamāstisra: 
ratikrīḍāsahāyikaiṡā naiṡā paralokasahāyikā | annapānasahāyikaiṡā naiṡā karmavipākānubhavana- 
sahāyikā | sukhasahāyikaiṡā naiṡā du:khasahāyikā || yāvadaparāstisra:-śīlāntarāyasaṃjñā 
dhyānāntarāyasaṃjñā prajñāntarāyasaṃjñā || aparāstisra:-corasaṃjñā vadhakasaṃjñā narakapālasaṃjñā iti || 
ca{1. ##Cf. Nanjio, No 441, and Tanjur, where the name is given as## candrottarādārikāvyākaraṇa.}ndrottaradārikāpariprcchāyāmapyuktam-atha candrottarā dārikā samanantaraṃ pradhāvantaṃ taṃ 
mahāntaṃ janakāyaṃ drṡṭvā tasyāṃ velāyāṃ vihāyasāntarīkṡe tālamātramabhyudgamya sthitvā ca taṃ mahāntaṃ 
janakāyaṃ gāthābhiradhyabhāṡata- 
kāyaṃ mamekṡadhvamimaṃ manojñaṃ suvarṇavarṇaṃ jvalanaprakāśam | 
na raktacittasya hi mānuṡasya prajñāyate śobhanakaṃ śarīram || 
ye tvagnikarṡūpamasaṃpradīptān tyajanti kāmān viṡayeṡvagrddhā: | 
ṡaḍindriyai: saṃvarasaṃvrtāśca te brahmacaryaṃ ca caranti śuddham || 
drṡṭvā ca dārān hi parasya ye vai kurvanti mātābhaginīti saṃjñām | 
prāsādikāste hi sudarśanīyā bhavanti nityaṃ paramaṃ manojñā: || 
sphuṭāmimāṃ vettha purīṃ samantād yo romakūpān mama cātigandha: | 
na rāgacittena mayārjito'yaṃ phalaṃ tu dānasya damasya cedam || 
na me samutpadyati rāgacittaṃ mā vītarāgāsu janīṡva rāgam | 
sākṡī mamāyaṃ purato munīndra: satyaṃ yathā vedmi na jātu mithyā || 
yūyaṃ ca pūrvaṃ pitaro mamāsa ahaṃ ca yuṡmākamabhūjjanitrī | 
bhrātā svasā cāpi pitā babhūva ko rāgacittaṃ janayejjananyām ||
praghātitā: prāk ca mamātha sarve ahaṃ viśastā ca purā bhavadbhi: | 
sarve amitrā vadhakā: parasya kathaṃ tu vā jāyati rāgacittam || 
na rūpavanto hi bhavanti rāgāt na raktacittā: sugatiṃ vrajanti | 
na nirvrtiṃ yānti ca raktacittā rāgo hi tasmātparivarjanīya: ||
@048
kāmasya hetornirayaṃ patanti pretāstiraśco'tha bhavanti rāgāt | 
kumbhāṇḍayakṡā asurā: piśācā bhavanti ye rāgaparīttacittā: || 
kāṇāśca khañjāśca vijihvakāśca virūpakāścaiva bhavanti rāgāt | 
bhavanti nānāvidhadoṡabhājaścaranti ye kāmacarīṃ jaghanyām || 
yaccakravartitvamavāpnuvanti bhavanti śakrāstridaśeśvarāśca | 
brahmāṇa īśā vaśavartinaśca tad brahmacaryaṃ vipulaṃ caritvā || 
jātyandhabhāvā badhirā visaṃjñā śvasūkaroṡṭrā: kharavānarāśca | 
hastyaśvagovyāghrapataṅgabhakṡā bhavanti nityaṃ khalu kāmalolā: | 
kṡitīśvarāścaiva bhavantyudagrā: suśreṡṭhino vai grhapatyamātyā: | 
sukhasaumanasyena ca yānti vrddhiṃ ye brahmacaryaṃ vipulaṃ caranti || 
ka{1. kabhalli=kapāla.}bhallitāpānatha dhūmagārān bandhāṃstathā tāḍanatarjanāṃśca | 
chedaṃ śira:karṇakarākṡināsā: pādasya cārcchanti hi kāmadāsā: || iti || 
uda{2. ##Cf. Nanjio, No 38; also T.##}yanavatsarājapariprcchāyāṃ ca vivarṇitā: kāmā:-
drṡṭvā vraṇaṃ dhāvati makṡikā yathā 
drṡṭvāśuciṃ dhāvati gardabho yathā | 
śvānaśca śūnā iva māṃsakāraṇāt 
tathaivadhāvantyabudhā: striye ratā: || 
avidyāpidhitā bālāstama:skandhena āvrtā: | 
strīṡu saktāstathā mūḍhā amedhya iva vāyasā: || 
mārasya gocaro hyeṡa prasthitā yena durgati: | 
āsvādasaṃjñino grddhā mīḍhasthāne yathā krimi: || 
kīṭakumbho yathā citro yatra yatraiva drśyate | 
pūrṇo mūtrapurīṡeṇa drtirvā vātapūritā || 
siṅghāṇakakaphā lālā: śleṡmaṇi klinnamastakā: |
daurgandhyaṃ sravate kāyādbālānāṃ tadyathā madhu || 
asthipūrṇaṃ mukhadvāraṃ māṃsacarmādibhiścitam | 
gaṇḍabhūto hyayaṃ kāya: kutsito hyāmagandhika: || 
nānāprāṇibhi: saṃpūrṇo mukhagaṇḍo yathā bhavet | 
evameva hyayaṃ kāyo viṡṭhādyaśucibhājanam || 
atyāntrākulaṃ hyudaraṃ sayakrt phupphusākulam | 
vrkkau vilohitaṃ pittaṃ mastaluṅgāsthimajjakam ||
@049
aśītiṃkrimikulasahasrāṇi yāni tiṡṭhanti antare | 
atha bālā na paśyanti mohajālena āvrtā: || 
navavraṇamukhai: prasravantyaśuciṃ pūtigandhikam | 
bālā nimittaṃ grhṇanti vacane darśane'pi ca | 
uktā: paścānna jānanti yo deśa: sarvakutsita: || 
uccāragocarā bālā: kheṭasiṅghāṇabhojina: | 
jugupsanīye rajyante vraṇaṃ drṡṭveva makṡikā: || 
kakṡāsvāgharate svedo gandho vāyati kutsita: | 
kurvanti duṡkrtaṃ karma yena gacchanti durgatim || 
hīnān kāmānniṡevanto hīnān dharmānniṡevya ca | 
gatvā avīciṃ duṡprajñā du:khāṃ vindanti vedanām || 
uccāra iva durgandhā: striyo buddhai: prakīrtitā: | 
tasmāddhīnasya hīnābhi: strībhirbhavati saṃgati: || 
uccārabhastrāṃ yo grhya bālo vāsaṃ nigacchati | 
yādrśaṃ kurute karma tādrśaṃ labhate phalam || iti || 
tathā atraivāha- 
tadevaṃrūpairdu:khaparyeṡitairbhogai: svajīvikārthamupasaṃhrtairna prabhavanti śramaṇabrāhmaṇebhyo dānaṃ dātuṃ 
krpaṇavanīpakayācakebhyo vaśīkrtā: strībhi: strīnirjitā: strīnigrhītā: strīdāsā: | tenaiva strīpremṇā 
tasyā eva poṡaṇāya na śaknuvanti dānaṃ dātuṃ śīlaṃ ca samādātum | sa tatra rakta: samāna: 
strīparibhāṡitāni sahate, tarjanāvalokananirbhartsanāmapi sahate | sa mātrgrāmeṇa tarjita: puruṡa: 
saṃsīdati, viṡīdati, sukhaṃ cāsyā avalokayati | kāmaheto: kāmanidānaṃ ca vaśagato bhavati | ayaṃ 
mahārāja kāmalolupasya puruṡasyoccārasukhaparamasyāśucau ratasyāsaṃprajanyacāriṇo doṡa: | peyālaṃ | 
śrutvedrśaṃ tu saṃvegaṃ na teṡāṃ bhavati nirvrti: | 
bhūya: kurvanti saṃsargaṃ strībhi: sārdhaṃ pramoditā: || 
du:khakāmānniṡevante bhāṡante ca jugupsitā: | 
dharmaṃ śrutvārthasaṃmūḍhā bhāṡante ca subhāṡitam | 
strīgataṃ cāsya taccittaṃ biṡālasyeva mūṡike || 
mūhūrtaṃ bhavati saṃvega: śrutvātha jinabhāṡitam | 
puna: kupyati rāgo'sya viṡaṃ hālāhalaṃ yathā || 
sūkarasyeva uttrāso muhūrtamanuvartate | 
drṡṭvā vai atha uccāraṃ grddhatāṃ janayatyasau || 
evaṃ sukhārthino bālā: prahāya jinaśāsanam | 
hīnān kāmānniṡevante yena gacchanti durgatim ||
@050
raktā: pramattā: kāmeṡu krtvā karma supāpakam | 
śīlavattāṃ visaṃvādya paścādgacchanti durgatim || 
yasyedrśaṃ dharmanayaṃ viditvā 
strīṡu prasāda: puruṡasya no bhavet | 
viśodhita: svargapatho'sya nityaṃ
na durlabhā tasya varāgrabodhi: || 
labdhvā kṡaṇaṃ hi sa prājño dharmaṃ śrutvā ca īdrśam | 
sarvān kāmān vivarjyeha pravrajyāṃ niṡkramedbudha: || iti || 
praśāntaviniścayaprātihāryasūtre'pyaparo'nartha ukta:-ya: kaścinmañjuśrī: kulaputro vā 
kuladuhitā vā jāmbūdvīpakān sarvasatvāñjīvitād vyaparopya sarvasvaṃ haret, yo vā anyo mañjuśrī: 
kulaputro vā kuladuhitā vā bodhisattvasyaikakuśalacittasyāntarāyaṃ kuryāt, antaśastiryagyoni- 
gatasyāpyekālopadānasahagatasya kuśalamūlasyāntarāyaṃ kuryāt, ayaṃ tato'saṃkhyeyataraṃ pāpaṃ prasavati | 
tatkasya heto: ? buddhotpādasaṃjanakānāṃ sakuśalamūlānāmantarāya: sthito bhavati | ya: kaścinmañjuśrī: 
parakuleṡu bodhisattvasyerṡyāmātsaryaṃ kuryāt, tasya tasmin samaye tatonidānaṃ trīṇi bhayāni 
pratikāṅkṡitavyāni | katamāni trīṇi ? narakopapattibhayaṃ jātyandhabhayaṃ pratyantajanmopapattibhayaṃ ceti || 
punarāha- 
yastasya kuryātpuruṡo'priyaṃ vā bhūtaṃ hyabhūtaṃ ca vadedavarṇam | 
paruṡaṃ vadetkruddhamanā pi yastaṃ kṡobhaṃ ca kuryātpunarasya yo'pi || 
ātmabhāvena mahatā narakeṡu sa durmati: | 
utpadyate vipannātmā du:khāṃ sa vetti vedanām ||
yojanānāṃ śataṃ pañca jāyate'sya samucchraya: | 
koṭīparivrta: śaśvad bhakṡyate ca śunā bhrśam || 
pañca mūrdhasahasrāṇi bhavantyasyāpavādina: | 
jihvānāṃ ca śatā: pañca bhavantyekaikamūrdhani || 
ekaikasyāṃ ca jihvāyāṃ śatā: pañca jvalanmukhā: | 
lāṅgalānāṃ vahantyasya vācaṃ bhāṡitva pāpikām | 
pratāpane ca pacyante tīvradu:khānalākule | 
utpīḍāṃ bodhisattvānāṃ ye kurvanti asaṃgatā: || 
tiryagyoni: sanarakā na teṡāṃ bhoti durlabhā | 
kalpakoṭisahasrāṇi śatāni niyutāni ca || 
tataścyutā ghoraviṡā bhonti sarpā: sudāruṇā: | 
kṡutpipāsābhibhūtāśca kurvate karma dāruṇam | 
labdhvāpi bhojanapānaṃ trptiṃ naivādhigacchati ||
@051
tataścyuto manuṡyeṡu sa yadyupapadyate | 
jātyandho bhoti durmedhā duṡṭacetā asaṃvrta: || 
āryānārādhikāṃ vācamuktvā durbhāṡitaṃ nara: | 
manuṡyebhyaścyutaścāpi punargacchati durgatim | 
kalpakoṭisahasreṡu jātaṃ buddhaṃ na paśyati ||
punaratraivāha-yāvanti mañjuśrīrbodhisattvo bodhisattvasyāntike pratighacittānyutpādayati ava- 
manyanācittāni vā, tāvata: kalpān saṃnāha: saṃnaddhavya:-vastavyaṃ mayā mahānarakeṡviti | na 
mañjuśrīrbodhisattvo'nyena karmaṇā śakyo vinipātayitumanyatra bodhisattvāpavādādeva | tadyathā mañjuśrī- 
rvajramaṇiratnaṃ nānyena kāṡṭhena loṡṭhena vā śakyaṃ bhettumanyatra vajrāt, evameva mañjuśrīrbodhisattvo'nyena 
karmaṇā na śakyo vinipātayitumanyatra bodhisattvāpavādādeveti ||
ā{1. ##Cf. Nanjio,No 90; also T.##}ryaśraddhābalādhānāvatāramudrāsūtre'pyāha-ya: kaścinmañjuśrī: kulaputro vā kuladuhitā 
vā daśasu dikṡu sarvalokadhātuṡu sarvasattvāndhakāreṡu bandhane kruddha: praveśayet, yaścānya: kulaputro vā 
kuladuhitā vā bodhisattve kruddha: parāṅmukhaṃ tiṡṭhet, nainaṃ durātmānaṃ paśyāmīti, ayaṃ tato'saṃkhyeya- 
taraṃ pāpaṃ prasavati ||
atraivoktam-ya: kaścinmañjuśrī: sarvajāmbūdvīpakānāṃ sattvānāṃ sarvasvaṃ haret, yaścānyo 
yādrśaṃ tādrśaṃ bodhisattvaṃ garhet, ayaṃ tato'saṃkhyeyataraṃ pāpaṃ prasavati ||
atraivoktam-ya: kaścinmañjuśrī: kulaputro vā kuladuhitā vā gaṅgānadīvālikāsamān 
stūpān vinipātayeddaheta vā, yaścānya: kulaputro vā kuladuhitā vā mahāyānādhimuktasya 
bodhisattvasya vyāpādakhilakrodhacittamutpādya krośayetparibhāṡayet, ayaṃ tato'saṃkhyeyataraṃ pāpaṃ 
prasavati | tatkasmāddheto: ? bodhisattvaniryātā hi buddhā bhagavanta:, buddhaniryātāśca stūpā: sarvasukhopa- 
dhānāni ca sarvadevanikāyāśca | bodhisattvamasatkrtya sarvabuddhā asatkrtā bhavanti | bodhisattvaṃ 
satkrtya sarvabudhā: satkrtā bhavanti | sarvabuddhānanuttarayā pūjayā pūjayitukāmena bodhisattvā: 
pūjayitavyā: || 
etatpūjāvipākaśca praśāntaviniścayaprātihāryasūtre'bhihita:- 
yastveṡāṃ kurute rakṡāṃ dhārmikīṃ dharmavādinām | 
hitvā sa durgatī: sarvā: śakro bhavati devarāṭ | 
brahmāpi yāmastuṡito vaśavartī puna: puna: || 
manuṡyeṡūpapannaśca cakravartī sa jāyate | 
śreṡṭhī grhapatiścāpi bhavatyāḍhyo mahādhana: | 
prajñāsmrtibhyāṃ saṃyukta: sukhito nirupadrava: || iti || 
atha katamaṃ bodhisattvamadhikrtyeyaṃ kārāpakāracintā ? prthagjanameva || yathoktaṃ 
śraddhābalādhānāvatāramudrāsūtre-ya: kaścinmañjuśrī: kulaputro vā kuladuhitā vā sarvalokadhāturajo-
@052
pamānāṃ sattvānāṃ divase divase divyaṃ śatarasamāhāraṃ dadat, divyāni ca vastrāṇi, evaṃ dadat gaṅgānadī- 
bālikāsamān kalpasamudrān dānaṃ dadyāt, yaścānya: kulaputro vā kuladuhitā vā ekasyopāsaka- 
syānanyaśāsturdaśakuśalakarmapathasamavanagatasyaikadivasamekamāhāraṃ dadyāt buddhasyāyaṃ bhagavata: śikṡāyāṃ 
śikṡita iti samāropaṃ krtvā, ayaṃ tato'saṃkhyeyataraṃ puṇyaṃ prasavati || ya: kaścinmañjuśrī: kulaputro 
vā kuladuhitā vā sarvalokadhāturajopamānāṃ daśakuśalakarmapathasamanvāgatānāmupāsakānāṃ divase 
divase divyaṃ śatarasamāhāraṃ dadyāt, divyāni ca vastrāṇi, evaṃ dadat gaṅgānadīvālikāsamān 
kalpān dadyāt | yaścānya: kulaputro vā kuladuhitā vā ekasya bhikṡorekadivasamāhāraṃ dadyāt, 
ayaṃ tato'saṃkhyetaraṃ puṇyaṃ prasavatīti || 
niyatāniyatāvatāramudrāsūtre'pyāha-sacenmañjuśrīrdaśasu dikṡu sarvalokadhātuṡu sarvasattvā 
utpāṭitākṡā bhaveyu: parikalpamupādāya | atha kaścideva kulaputro vā kuladuhitā vā teṡāṃ 
sarvasattvānāṃ maitracittastānyakṡīṇi janayet parikalpamupādāya | yo vānyo mañjuśrī: kulaputro vā 
kuladuhitā vā mahāyānādhimuktaṃ bodhisattvaṃ prasannacitta: paśyet, ayaṃ tato'saṃkhyeyataraṃ puṇyaṃ 
prasavati || ya: kaścinmañjuśrī: kulaputro vā kuladuhitā vā daśasu dikṡu sarvasattvān bandhanāgāra- 
praviṡṭān bandhanāgārānmocayitvā cakravartisukhe sthāpayed brahmatvasukhe vā, yo vānyo mañjuśrī: 
kulaputro vā kuladuhitā vā mahāyānādhimuktasya prasannacitto darśanābhilāṡī bhavedvarṇaṃ cāsyo- 
dāharet, ayaṃ tato'saṃkhyeyataraṃ puṇyaṃ prasavatīti || 
tathā kṡitigarbhasūtre'pyāha-ya: punarbhadanta bhagavan kṡatriyakalyāṇo vā amātyakalyāṇo 
vā bhaṭṭakalyāṇo vā śramaṇakalyāṇo vā brāhmaṇakalyāṇo vā paraṃ rakṡati, ātmānaṃ rakṡati, paralokaṃ 
rakṡati | bhagavacchāsane pātrabhūtamapātrabhūtaṃ vāyāvanmuṇḍaṃ kāṡāyakhaṇḍaprāvrtaṃ parirakṡati śroṡyati 
pūjayiṡyati, śrāvakakathāṃ evaṃ pratyekabuddhakathāṃ śroṡyati pūjayiṡyati mahāyānakathāṃ ca, mahāyāna- 
saṃprasthitān pudgalān śīlavato guṇāḍhyān yuktamuktapratibhānān, tai: sārdhaṃ ramati krīḍati 
pariprcchati paripraśnayati, teṡāṃ śrotavyaṃ kartavyaṃ manyate | peyālaṃ | kiyantaṃ bhagavan pāpaṃ kṡapayiṡyati ? 
bhagavānāha-tadyathāpi nāma kulaputra kaścitpuruṡa utpadyate, ya: sarvaṃ jambūdvīpaṃ saptaratnaparipūrṇaṃ krtvā tiṡṭhatāṃ 
buddhānāṃ bhagavatāṃ dānaṃ dadyāt, tathaiva Madhyāhnasamaye tathaiva sāyāhnasamaye dānaṃ dadyāt, anena paryāyeṇa 
varṡaśatasahasramevaṃrūpaṃ dānaṃ dadyāt, tatkiṃ manyase kulaputra api nu sa puruṡo bahu puṇyaṃ prasavet ? 
āha-bahu bhadanta bhagavan sa puruṡa: puṇyaskandhaṃ prasavedaprameyamasaṃkhyeyam | na tasya puṇyaskandhasya 
kenacicchakyaṃ pramāṇamudgrahītumanyatra tathāgatena || bhagavānāha-yastu kulaputra kṡatriyakalyāṇo 
vā yāvadyathā pūrvoktam | peyālaṃ | sa bahutaraṃ puṇyaṃ prasavati | yāvadvipulataramapramāṇataramasaṃkhyeyataraṃ 
puṇyaskandhaṃ prasavati | yo mama paścimāyāṃ pañcaśatyāṃ vartamānāyāṃ saddharmanetrīṃ rakṡati, sa rakṡatyātmānam, 
rakṡati parāṃśca, rakṡati paralokam, rakṡati mama śāsanam, śrāvakān pātrabhūtānapātrabhūtān vā yāvanmuṇḍān 
kāṡāyavastraprāvrtānapi rakṡati, na viheṭhayati | yāvat svakaṃ rāṡṭraṃ pararāṡṭraṃ ca vardhayati | apāyān 
kṡapayati | surālayaṃ ca prāpayati, ciraṃ cāyu:pālayati | svakleśāṃśca parakleśāṃśca kāṡayati | saṃbodhimārge 
ṡaṭpāramitāścopastambhayati | sarvāpāyāñjahāti | na ciraṃ saṃsāre saṃsarati | nityaṃ kalyāṇa-
@053
mitrairbuddhaiśca bhagavadbhirbodhisattvaiśca mahāsattvaiśca sārdhaṃ samavadhānagato bhavati | satataṃ kalyāṇamitrāvirahito 
na cireṇa yathābhiprāyeṡu buddhakṡetreṡvanuttarāṃ samyaksaṃbodhimabhisaṃbhotsyate || atha tāvadeva sarvadevendrā: 
saparivārā yāvatpiśācendrā: saparivārā utthāyāsanād yena bhagavān tenāñjaliṃ praṇamyaivamāhu:-
ye te bhadanta bhagavan etarhyanāgate'dhvani yāvatpaścimāyāṃ pañcaśatyāṃ kṡatriyakalyāṇā bhavanti 
yāvadgrhapatikalyāṇā: | peyālaṃ | evaṃ saddharmarakṡakā evaṃ triratnavaṃśajvālayitāra: | peyālaṃ | vayamapi 
sarve saparivārāstaṃ kṡatriyakalyāṇaṃ yāvadgrhapatikalyāṇaṃ daśabhirākārai rakṡiṡyāma: paripālayiṡyāmo 
vardhayiṡyāma: | katamairdaśabhi: ? āyuścāsya vardhayiṡyāma:, āyurantarāyaṃ ca dharmeṇa nivārayiṡyāma:, 
ārogyaṃ ca parivāraṃ ca dhanaskandhaṃ ca upabhogaparibhogaṃ ca aiśvaryaṃ ca yaśa: kalyāṇamitrāṇi 
prajñāsaṃpadaṃ ca vardhāpayiṡyāma: | ebhirdaśabhiriti vistara: || 
evamabhūmipraviṡṭeṡvevāyaṃ vipākavistaro draṡṭavya: || a{1. ##The following stanzas with numerous variants are found in## mahāvastu ##I.p. 362 and 369.##}avalokanāsūtre'pi- 
saṃbodhau cittamutpādya hitārthaṃ sarvaprāṇinām | 
ya: stūpaṃ lokanāthasya karotīha pradakṡiṇam || 
ityādyanuśaṃsavistaramuktvā āha- 
yastveṡāṃ buddhaputrāṇāṃ nara: kurvīta apriyam | 
devān manuṡyān varjitvā narakaṃ tasya gocaram || 
iti vistara: pūrvavat || 
na cātra viśeṡahetu: kaścidupadarśayituṃ śakyata ityalaṃ vikalpena || 
ka{2. ##This## sūtra ##is found in Tibetan No. 195. Cf. Nanjio, No 1094.##}rmāvaraṇaviśuddhisūtre'pyāvaraṇaśabdenānartha ukta:-āvaraṇaṃ mañjuśrīrucyate rāga:, āvaraṇa
dveṡa:, āvaraṇaṃ moha:, āvaraṇaṃ dānam, āvaraṇaṃ śīlakṡāntivīryadhyānaprajñā āvaraṇam | peyālaṃ |
tatkasya heto: ? bālaprthagjanā mañjuśrīrdānaṃ dadānā matsariṇāmantike'prasādaṃ kurvanti | te tenāprasādena 
pratighacittamutpādayanti | pratighakhiladoṡeṇa mahānarakeṡūpapadyante | śīlaṃ rakṡanto du:śīlān
kutsayanti paribhāṡanti | te teṡāmavarṇaṃ ca bhāṡanti | te teṡāṃ doṡaṃ śrutvā bahujanasyāprasādaṃ kurvanti | 
te tenāprasādena durgatigāmino bhavanti | te kṡāntiṃ bhāvayanta: kṡāntimadenātmānamutkarṡayanti 
pramādyanti-vayaṃ kṡāntivādina: | ime punaranye vyāpannacittā: | teṡāṃ kṡāntimadamattānāṃ pramādamūlakāni 
du:khānyutpadyante | vīryamārabhamāṇā ātmānamutkarṡayanti, parān paṃsayanti-kusīdā ime bhikṡavo 
viharantyanabhiyuktā: śraddhādeyaṃ paribhuñjānā: | naite'rhanti pānīyasthālakamapi | te tena vīryārambheṇa 
ātmānamutkarṡayanti, paraṃ ca paṃsayanti | tānahaṃ bālāniti vadāmi | te dhyānaṃ samāpadyamānāstatra 
dhyānasamāpattau sprhāmutpādayanti | teṡāmevaṃ bhavati-vayaṃ samādhivihāriṇa:, ime'nye bhikṡavo 
vikṡiptacittā viharanti | kutaste buddhā bhaviṡyantīti vistara: ||
@054
sa{1. ##Cf. Nanjio Nos, 163-64.##}rvadharmāpravrttinirdeśe'pyāha-bodhisattva āpattyā codayati, dūrībhavati bodhi:,
karmāvaraṇaṃ ca parigrhṇāti | īrṡyayā codayati, dūrībhavati bodhi: | īryāpathena codayati, dūrībhavati 
bodhi: | sacedbodhisattvasyāntike hīnasaṃjñāmutpādayati ātmani codārasaṃjñām, kṡiṇotyātmānaṃ 
karmāvaraṇaṃ ca grhṇāti | iṡṭabodhisatvena bodhisatvamavavadatā anuśāsatā vā śāstrsaṃjñāmupasthāpya
avavaditavyo'nuśāsitavya: | bodhisatvena bodhisatvasyāntike na paribhavacittamutpādayitavyam, 
sacedasyāparityaktā bodhi: | na devaputra bodhisattva: kvacideva kuśalamūlāni samucchinatti, 
yathā dvitīyabodhisatvamāgamyeti || anutpāditabodhicitte'pi tāvadbodhibhavye sattve'vamanyanā 
pratiṡiddhā, kiṃ punaruditabodhicitte || 
yathoktaṃ śūraṃgamasamādhisūtre-tatra drḍhamate katamadanutpāditabodhicittavyākaraṇam ? iha 
drḍhamate sa pudgala: pāñcanatike saṃsāre upapanno bhavati | yadi vā nirayeṡu yadi vā tiryagyonau yadi vā 
yamaloke yadi vā deveṡu yadi vā manuṡyeṡu | sa ca pudgalastīkṡṇendriyo bhavati, udārādhi- 
muktika: | tamenaṃ tathāgata: prajānāti-ayaṃ puruṡapudgalo yāvadiyadbhi: kalpakoṭīniyuta- 
śatasahasrairanuttarāyāṃ samyaksaṃbodhau cittamutpādayiṡyati | peyālaṃ | iyadbhiścāsaṃkhyeyakalpaśatasahasrai- 
rbodhimabhisaṃbhotsyate | peyālaṃ | idaṃ drḍhamate ucyate bodhisatvasyānutpāditabodhicittavyākaraṇam | 
atha khalvāyuṡmān mahākāśyapo bhagavantametadavocat-adyāgreṇāsmābhirbhagavan sarvasattvānāmantike 
śāstrsaṃjñotpādayitavyā | tatkasya heto: ? na hyasmākametajjñānaṃ pravartate katamasya bodhisattvasya 
bodhiparipācakānīndriyāṇi saṃvidyante ? katamasya na saṃvidyante ? tato vayaṃ bhagavanajānānāstathā- 
rūpeṡu hīnasaṃjñāmutpādayema | tena vayaṃ kṡaṇyema || bhagavānāha-sādhu sādhukāśyapa, subhāṡitā te 
iyaṃ vāk | idaṃ ca mayā kāśyapa arthavaśaṃ saṃpaśyamānena yuṡmākamevaṃ dharmo deśita:-mā bhikṡava: 
pudgalena pudgalaṃ pravicetavyam, yacchīvraṃ kṡaṇyati hi bhikṡava: pudgala: pudgalaṃ pravicinvan | ahaṃ vā 
pudgalaṃ pramiguyāṃ yo vā syānmādrśa: | etena kāśyapa nirdeśena bodhisattvena vā śrāvakeṇa vā 
sarvasattvānāmantike śāstrsaṃjñotpādayitavyā | mātra kaścidbodhisatvayānika: pudgalo bhavet | tena tatrātmā 
rakṡitavya iti | yasya tu niyatameva bodhiprāpticihnamasti, tatra sutarāmavamanyanā rakṡitavyā || 
yathoktamā{2. ##SDP 2.81-83 : 86-87; 62-97.##}ryasaddharmapuṇḍarīkasūtre- 
iṡṭāmayānmrttikasaṃcitān vā prītāśca kurvanti jinasya stūpān | 
uddiśya vā pāṃśukarāśayo pi aṭavīṡu durgeṡu ca kārayanti || 
sikatāmayā vā puna kūṭa krtvā ye keciduddiśya jināna stūpān | 
kumārakā: krīḍiṡu tatra tatra te sarvi bodhāya abhūṡi lābhina: || yāvat | 
ye citrabhittīṡu karonti vigrahān 
paripūrṇagātrāṃñchatapuṇyalakṡaṇān | 
likhetsvayaṃ cāpi likhāpayedvā 
te sarvi bodhāya abhūṡi lābhina: ||
@055
ye cāpi kecittahi śikṡamāṇā: 
krīḍāratiṃ cāpi vinodayanta: | 
nakhena kāṡṭhena krtāsivigrahān 
bhittīṡu puruṡā catha kumārakā vā 
sarve ca te bodhi abhūṡi lābhina: || peyālaṃ || 
vādāpitā jhallariyo'pi yehī 
jalamaṇḍakā carpaṭamaṇḍakā vā | 
sugatānamuddiśyatha pūjanārthaṃ 
sugītaṃ ca gītaṃ madhuraṃ manojñam || 
sarve ca te buddha abhūṡi loke 
krtvāna tāṃ bahuvidhadhātupūjām | 
kimalpakalpī sugatāna dhātuṡu 
ekaṃ pi vādāpiya vādyabhāṇḍam || 
puṡpeṇa caikena hi pūjayitvā
* * * * * *
* * * * * *
anupūrva drakṡyanti hi buddhakoṭya: || 
yaiścāñjalistatra krto'pi stūpe 
paripūrṇa ekā talasaktikā vā | 
onāmitaṃ śīrṡaṃ bhavenmuhūrtam 
onāmitaṃ kāya tathaikavāram || 
namo'stu buddhāya krtaikavāraṃ 
yehī tadā dhātudhareṡu teṡu | 
vikṡiptacittairapi yaikavāraṃ 
te sarvi prāptā imamagrabodhim || 
sugatāna teṡāṃ tada tasmi kāle 
parinirvrtānāmatha tiṡṭhatāṃ vā | 
ye dharmanāmāpi śruṇiṡu sattvā: 
te sarvi bodhāya abhūṡi lābhina: || iti || 
mahā{1. ##This is probably## mahākaruṇāpuṇḍarīkasūtra. ##Cf. Nanjio, No 117.##}karuṇāsūtre'pyuktam- 
tadyathā bāḍiśikena mahatyudakasarasi matsyākarṡaṇārthaṃ sāmiṡaṃ baḍiśaṃ prakṡiptaṃ bhavet, 
samanantaraprakṡiptaṃ ca matsyena nigīrṇaṃ bhavet | kiṃ cāpi sa matsya udakasarasi bhramati, atha ca
@056
punarbaddha eva sa vaktavyo drḍhena sūtreṇa sthalagatadaṇḍasunibaddhena | yatsa bāḍiśika āgatya tena 
sūtralāghavena jānāti-grhīto matsya iti | tamenaṃ sūtrādgrhītvā sthalagataṃ karoti yathākāma- 
karaṇāya paribhogāya | evameva ye sattvā buddheṡu bhagavatsu cittaṃ prasādya kuśalamūlamavaropayanti, 
antaśa ekacittaprasādamapi, kiṃ cāpi te sattvā duṡkrtena karmāvaraṇenākṡaṇeṡūpapannā bhavanti, atha 
ca buddhā bhagavantastān sattvān bauddhena jñānena saṃgrahavastusūtreṇa grhītvā saṃsārodakasarasa uddhrtya 
nirvāṇasthale sthāpayantīti || 
tasmādeṡu śāstrsaṃjñā kāryā | vandamānāśca manasā vanditavyā: | bhavati hi navako'pi 
bodhicittabalādvandya: | yathā meghena{1. ##Cf. GV. P. 76.##}dramiḍena mahābodhisattvenāpi satā navaka āryasudhana: sarva- 
śarīreṇa praṇipatya vandita: | niyatārthaṃ cedam | yathā adhyāśayasaṃcodanādiṡu sarvabodhisattvayānika- 
pudgalanamaskāro'nujñātavya: | sarvaśabdenātmano'pi grahaṃāt | kathamekatra vandyavandakatvaṃ na virudhyate ? 
parasparaṃ vandyatvenaivāmbanāt | ata evānāsvādanādapuṇyabhāva: | kiṃ ca buddhānāmapyevamiṡyate, mā 
bhūdanavasthā, ekasya cānyūnateti || 
āryasarvadharmavaipulyasaṃgrahasūtre'pyanartha ukta:-sūkṡmaṃ hi mañjuśrī: saddharmapratikṡepakarmā- 
varaṇam | yo hi kaścinmañjuśrīstathāgatabhāṡitadharme kasmiṃścicchobhanasaṃjñāṃ karoti, kvacida- 
śobhanasaṃjñām, sa saddharmaṃ pratikṡipati | tena saddharmaṃ pratikṡipatā tathāgato'bhyākhyāto bhavati | 
dharma: pratikṡipto bhavati | saṃgho'pavādito bhavati | ya evaṃ vadati-idaṃ yuktamidamayuktamiti, sa 
saddharmaṃ pratikṡipati | na mayā prthakkaściddharma: śrāvakayānasaṃprayukta: pratyekabuddhayānasaṃprayukto mahāyāna- 
saṃprayukto deśita: | tatte mohapuruṡā imaṃ mama dharmaṃ nānākariṡyanti-idaṃ śrāvakāṇāṃ deśitamidaṃ 
pratyekabuddhānāmidaṃ bodhisattvānāmiti | sa nānātvasaṃjñā saddharmaṃ pratikṡipati-iyaṃ bodhisattvasya 
śikṡā, iyaṃ bodhisattvasyāśikṡeti saddharmaṃ pratikṡipati | dharmabhāṇakasyāsti pratibhānam, nāsti 
pratibhānamiti saddharmaṃ pratikṡipati | dharmaṃ dharmatayā kathayati, saddharmaṃ pratikṡipati | apagate 
buddhotpāde nāsti dhāraṇīpratilambha iti dharmaṃ pratikṡipati | nāsti dharmabhāṇakasya dhāraṇīpratilambha iti 
dharmaṃ pratikṡipati | dharmabhāṇakasya caryāṃ dūṡayati, dharmaṃ pratikṡipati-dharmabhāṇako na pratipattisaṃpanna 
iti dharmaṃ pratikṡipati | pramādenainaṃ codayati, saddharmaṃ pratikṡipati | īryāpathena codayati, saddharmaṃ
pratikṡipati | akṡaracaryayā śīlavipattyā codayati, dharmaṃ pratikṡipati | pratibhānena saṃpādayatīti dharmaṃ 
pratikṡipati | āloko'sya dharmāṇāṃ na suvidita iti dharmaṃ pratikṡipati | mantreṇa mantramabudhyamāna: 
prativadatīti dharmaṃ pratikṡipati | akṡarasaṃjñayā tathāgataśāsanaṃ nāvagāhata iti dharmaṃ pratikṡipati | 
sūtreṇa sūtraṃ virodhayatīti dharmaṃ pratikṡipati | gāthayā gāthāṃ virodhayatīti dharmaṃ pratikṡipati | 
akṡarasaṃjñayā kaṃcidadhimuktaṃ karoti kaṃcinna karotīti dharma pratikṡipati | dharmabhāṇakasyārthā- 
nyakathāmabhināmayatīti dharmaṃ pratikṡipati | vicakṡu:karmāsya karoti, dharmaṃ pratikṡipati | saṃlāpayan 
vadatīti dharmaṃ pratikṡipati | ihāsyāsti caryā, ihāsya nāsti caryeti dharmaṃ pratikṡipati | idaṃ
@057
sūktadamimasūktamiti dharmaṃ pratikṡipati | anena nāsti caryeti dharmaṃ pratikṡipati | anena 
buddhavacanasamaya ukto nānena buddhavacanasamaya ukta iti dharmaṃ pratikṡipati | iti hi mañjuśrīryāva- 
tkiṃcidvilopayati tāvaddharmaṃ pratikṡipati | dharmabhāṇakasyedaṃ rūpamiti cintayati, vadati bhikṡurvā 
bhikṡuṇī vā upāsako vā upāsikā vā, sa sarva: saddharmaṃ pratikṡipatītyādi || 
atraiva coktam-yasya kasyacitkulaputra tathāgatasya parinirvrtasya dharma: pratibhāti 
yathādhimuktānāṃ sattvānāṃ deśayitum | tasyāṃ ca parṡadi yadyekasattvasyāpi ekaromaharṡo bhavedekāśrupāto 
vā, sarva: sa tathāgatānubhāvena | tatra mohapuruṡā abodhisattvā bodhisattvapratijñā bodhisattvadūṡakā 
dharmastainyakuhakā evaṃ vakṡyanti dharmopadeśakebhya:-kimete na budhyanta iti | peyālaṃ | ye bodhisattvaṡvava- 
manyanāṃ kurvanti, nāhaṃ teṡāṃ paryantakrtaṃ nirayaṃ saṃvadāmi | tatkasya heto: ? yo bodhisattvo dharma- 
bhāṇakamapavadati, buddhaṃ sa vigarhati, dharmaṃ sa pratikṡipati, saṃghaṃ sa jugupsati | buddhe so'gauravo 
yo dharmabhāṇake'gaurava: | buddhaṃ san a draṡṭukāmo yo dharmabhāṇakamadraṡṭukāma: | buddhasya so'varṇaṃ 
bhāṡate, yo dharmabhāṇakasyāvarṇaṃ bhāṡate | buddhastena parityakto bhavati ya: prathamacittotpādike'pi 
bodhisattva pratighacittaṃ karotīti || peyālaṃ || yo'pyayaṃ maitreya ṡaṭpāramitāsamudāgamo bodhisattvānāṃ 
saṃbodhāya, taṃ mohapuruṡā evaṃ vakṡyanti-prajñāpāramitāyāmeva bodhisattvena śikṡitavyam, kiṃ 
śeṡābhi: pāramitābhi: ? te'nyāṃ pāramitāṃ dūṡayitavyāṃ manyante | tat kiṃ manyase'jita duṡprajña: sa 
kā{1. ##Cf.## kāśirājāvadāna ##in## aś ##34 and AK 95.##}śirājābhūd yena kapotārtha śyenāya svamāṃsāni datāni ? maitreya āha-no hīdaṃ bhagavan | 
bhagavānāha-yāni mayā maitreya bodhisattvacaryāṃ caratā ṡaṭpāramitāpratisaṃyuktāni kuśalamūlānyupa- 
citāni, apakrtaṃ nu tai: kuśalamūlai: ? maitreya āha-no hīdaṃ bhagavan | bhagavānāha-tvaṃ 
tāvadajita ṡaṡṭiṃ kalpān dānapāramitāyāṃ ṡaṡṭiṃ śīlapārimitāyāṃ ṡaṡṭiṃ kalpān kṡāntipāramitāyāṃ ṡaṡṭiṃ 
kalpān vīryapāramitāyāṃ ṡaṡṭiṃ kalpān dhyānapāramitāyāṃ ṡaṡṭiṃ kalpān prajñāpāramitāyāṃ samudāgata:, 
tatte mohapuruṡā evaṃ vakṡyanti-ekanayenaiva bodhiryaduta śūnyatānayeneti | te caryāsu pariśuddhā 
bhaviṡyantītyādi || 
iti śikṡāsamuccaye caturtha: pariccheda: ||
@058
5
śīlapāramitāyāmanarthavarjanaṃ pañcama: pariccheda: | 
ukta: saṃkṡepato'nartha: | tasya vivarjanaṃ yathā adhyāśayasaṃcodanasūtre-evaṃvidhānarthaśravaṇabhaya- 
bhīrukai: ādikarmikabodhisattvai: samādānāni yathā grhītāni tathā kāryam | evaṃ hi tairuktam- 
ete vayaṃ bhagavan adyāgreṇa tathāgatasya purata: evaṃ samādānaṃ kurma: | sacedvayaṃ bhagavan adyāgreṇa 
bodhisattvayānikaṃ pudgalaṃ grhiṇaṃ vā pravrajitaṃ vā āpattyā codayiṡyāmo bhūtena vā abhūtena vā, 
visaṃvādito'smābhistathāgato'rhan samyaksaṃbuddho bhavet | sacedvayaṃ bhagavan adyāgreṇa bodhisattva- 
yānikaṃ pudgalamavamanyema, avarṇaṃ cāsya bhāvema, visaṃvādito'smābhistathāgato bhavedarhan samyaksaṃbuddha: 
sacedvayaṃ bhagavan adyāgreṇa bodhisattvayānikaṃ pudgalaṃ grhiṇaṃ vā pravrajitaṃ vā pañcabhi: kāmaguṇai: 
krīḍantaṃ paricārayantaṃ drṡṭā aprasādaṃ kuryāma, vilekhaṃ vā cittasyotpādayema, agauravaṃ votpādayema, 
na ca tatra śāstrsaṃjñāmutpādayema, visaṃvādito'smābhistathāgato bhavet | sacedvayaṃ bhagavan 
adyāgreṇa mitrakulabhikṡādakulanidānaṃ bodhisattvayānikānāṃ pudgalānāṃ kāyapīḍāṃ cittapīḍāṃ vā
kuryāma, visaṃvādito'smābhistathāgato bhavet | sacedvayaṃ bhagavan adyāgreṇa bodhisattvayānikaṃ pudgalaṃ 
drṡṭvā ekenāpyamanojñavacanenābhāṡema, visaṃvādito'smābhistathāgato bhavet | sacedvayaṃ bhagavan 
adyāgreṇa triṡkrtvo rātre: triṡkrtvo divasasya bodhisattvayānikaṃ pudgalaṃ na namasyema, visaṃvādito'smā- 
bhistathāgato bhavet | sacedvayaṃ bhagavan adyāgreṇāsya vratasamādānasya krtaśo rājyapratilambhaṃ vā 
dhanapratilambhaṃ vā kāyajīvitaṃ vā na parityajema, visaṃvādito'smābhistathāgato bhavet | sacedvayaṃ 
bhagavan adyāgreṇa śrāvakayānikaṃ vā pratyekabuddhayānikaṃ vā pudgalamavamanyema vayaṃ viśiṡṭatarā naite 
iti, visaṃvādito'smābhistathāgato bhavet | sacedvayaṃ bhagavannīcacittāścaṇḍālasadrśacittā na 
viharema, visaṃvādito'smābhistathāgato bhavet | sacedvayaṃ bhagavan adyāgreṇa ātmānamutkarṡayema, paraṃ vā 
paṃsayema, visaṃvādito'smābhistathāgato bhavet | sacedvayaṃ bhagavan adyāgreṇa vyāpādavigrahabhayādyojanaṃ 
vā yojanaśataṃ vā na palāyema īritā: samānā:, visaṃvādito'smābhistathāgato bhavet | sacedvayaṃ 
bhagavan adyāgreṇa śīlavantamātmānaṃ pratijānīma, bahuśrutaṃ vā dhutaguṇinaṃ vā anyatarānyatareṇa vā 
guṇenātmānamudbhāvayema, visaṃvādito'smābhistathāgato bhavet | sacedvayaṃ bhagavan adyāgreṇa praticchanna 
kalyāṇā vivrtapāpā na viharema, visaṃvādito'smābhistathāgato bhavedarhan samyaksaṃbuddha: || peyālaṃ || 
tatra bhagavān maitreyaṃ bodhisattvaṃ mahāsattvamāmantrayate sma-karmāvaraṇaṃ maitreya kṡapayitukāmena kulaputreṇa 
vā kuladuhitrā vā evaṃ samādānaṃ kartavyaṃ yathā ebhi: kulaputrai: krtamiti || 
sarvadharmāpravrttinirdeśe'pyāha-
triṡkrtva rātriṃdivasaṃ tathaiva 
sa bodhisattvān praṇameta mūrdhnā | 
teṡāṃ na kiṃcitskhalitaṃ gaveṡet 
careta caryāṃ hi sadā yatheṡṭam ||
@059
paśyedyadā kāmaguṇai ramantaṃ 
na tasya kiṃcitskhalitaṃ gaveṡet | 
guṇairanantāṃ varabodhicaryām 
eṡo'pi kālena hi tāṃ sprśeta || 
yuktyānupūrvyā kriyayānupūrvyā 
bhavejjimo naiva hi ekavācā | 
bahukalpakoṭyo niyutāni caiṡa | 
saṃnāhasaṃprasthita nānyabhāvī || 
atraivāha-ye kulaputra evaṃrūpeṇa karmāvaraṇenānarthikā:, tairna dvitīyasya bodhisattvasya 
sarvacaryāsu vipratipattavyam | sarvā: kriyāstasya vimoktavyā: | evaṃ cittamutpādayitavyam-nāhaṃ 
paracittaṃ jāne | durvijñeyā sattvacaryā | idaṃ ca khalu kulaputra arthavaśaṃ saṃpaśyaṃstathāgata evaṃ dharmaṃ 
deśayati-na pudgalena pudgala: pramātavya: || ahaṃ vā pudgalaṃ pramiṇuyām, yo vā syānmādrśa: | ya: 
kulaputra ātmānaṃ rakṡitukāmastena na kasyaciccaryā vivecayitavyā | na pareṡāṃ vikuṭṭanā kartavyā 
ayamīdrśo'yamīdrśa iti | buddhadharmābhiyuktena bhavitavyaṃ rātriṃdivaṃ dharmaparigrddhamānaseneti || 
tathā kṡitigarbhasūtre'pi kathitam-atha tāvadeva bahūni śatasahasrāṇi vidvāṃsa: sattvā 
utthāyāsanādyena bhagavāṃstenāñjaliṃ praṇamyaivamāhu:-vayaṃ bhadanta bhagavata: purata evaṃ praṇidhānaṃ kurma:- 
yāvacciraṃ vayaṃ bhadanta bhagavan saṃsāre saṃsarema, tāvanmātrapratilabdhakṡāntikāmā rājasthānaṃ pratilabhema, 
mā amātyasthānam | mā nagarajyeṡṭhasthānam | mā grāmajyeṡṭhasthānam | mā nigamajyeṡṭhasthānam | mā 
purohitajyeṡṭhasthānam, mā bhaṭṭajyeṡṭhasthānam, yāvanmā sārthavāhajyeṡṭhasthānam | mopādhyāyajyeṡṭhasthānam |
mā śramaṇajyeṡṭhasthānam | mā grhapatijyeṡṭhasthānam | mā kuṭumbijyeṡṭhasthānam | yāvatsarvaśo vayaṃ mā 
sattvānāmadhipatisthānaṃ pratilabhema, yāvanna kṡāntipratilabdhā: syāma | yatonidānaṃ vayamevaṃrūpamatigāḍhaṃ 
karma buddhānāṃ śāsanamākṡipema | iti vistara: || 
candra{1. ##SR 24.37-43##}pradīpasūtre'pyanarthavivarjanamuktam-
nāsti pāpamakartavyaṃ kumārā teṡu bheṡyati | 
mā tehi saṃstavaṃ sārdhaṃ kuryāstvaṃ kāli paścime || 
ālape saṃlapeyyāsi kuryāsī teṡvagauravam | 
anolīna: satkareyyāsyagrabodhayi kāraṇāt || 
varṡāgraṃ pariprcchivā yaste vrddhataro bhavet | 
kuryāsi gauravaṃ tatra śirasā pādavandanam || 
na teṡāṃ skhalitaṃ paśyed bodhimaṇḍaṃ vipaśyatām | 
pratighātaṃ na janayet maitracitta: sadā bhavet ||
@060
yadyeṡāṃ skhalitaṃ paśyeddoṡāṃsteṡāṃ na kīrtayet | 
yādrśaṃ kāhiti karma tādrśaṃ lapsyate phalam || 
smitena mukhacandreṇa vrddheṡu navakeṡu ca | 
pūrvābhāṡī bhavennityaṃ hatamānaśca sūrata: || 
cīvarai: piṇḍapātaiśca kuryātteṡāmanugraham | 
evaṃ citta pradadhyāstvaṃ sarve bheṡyanti nāyakā: || iti ||
yasyaṃ ca bodhicittotpādike gauravaṃ prasādaśca notpadyete, tena svadurgatiprapātabhayarakṡārthaṃ
drṡṭādrṡṭaprāmodyānubhavanārthaṃ svacittakaluṡaprasādanārthaṃ cittakalyatācittakarmaṇyatāpratilābhārthaṃ ca 
yathā āryaga{1. ##GV. pp. 482-83.##}ṇḍavyūhe bodhicittotpādikaguṇā bhagavadāryamaitreyeṇāryasudhanamadhikrtyodbhāvitāstathā 
bhāvayitavyā: || 
eṡa drṡṭva jaravyādhipīḍitān prāṇino du:khaśatairupadrutān | 
janmamrtyubhayaśokatāpitān teṡa arthi carate krpāśaya: || 
du:khayantraparipīḍitaṃ jagat drṡṭva pañcagaticakramaṇḍale | 
jñānavajramayameṡa te drḍhaṃ du:khayantragaticakrabhedanam || 
rāgadoṡatrṇakhāṇukaṇṭakaṃ drṡṭisaṅgabahukakṡasaṃkulam | 
sattvakṡetrapariśodhanārthika: prajñalāṅgala drḍhaṃ gaveṡate ||
mohavidyagahanāśayaṃ jagat prajñacakṡuhatanaṡṭadaiśikam | 
tasya kṡema diśadaiśika: prabhu: sārthavāha jagato bhaviṡyati ||
kṡāntivarmatrivimokṡavāhano jñānakhaḍgaripukleśadharṡaka: | 
śūrabhūta abhayasya dāyako deśiko hi jagato bhaviṡyati ||
dharmanāva samudānayatyayaṃ jñānasāgarapathe suśikṡita: | 
śāntiratnavaradvīpanāyaka: karṇadhāra tribhavārṇave ayam || 
jñānaraśmipraṇidhānamaṇḍala: sarvasattvabhuvanāvabhāsaka: |
dharmadhātu gagane samudrato buddhasūrya samudeśyate ayam || 
maitricandanasamānaśītala: sarvasattvasamacittasuprabha: | 
śukladharmaparipūrṇamaṇḍalo buddhacandra samudeśyate ayam || 
āśaye drḍhatale pratiṡṭhito bodhicarya anupūrva udgata: |
sarvadharmaratanākaro hyayaṃ jñānasāgaravaro bhaviṡyati || 
bodhicittabhujagendrasaṃbhavo dharmadhātu gagane samudgata: | 
dharmameghayugapatpravarṡaṇa: sarvaśuklaphalaśasyavardhana: || 
śraddhavarti trimalaṃtamopahaṃ maitrisnehasmrtibhājanaṃ drḍham | 
bodhicittavimalāgnisuprabhaṃ dharmadīpa samujvālayiṡyati ||
@061
bodhicittakalala: krpārvudo maitrapeśiracalāśayo Ghana: | 
bodhiaṅgamanupūrvasaṃbhavo buddhagarbha ayu saṃpravardhate || 
puṇyagarbhamabhivardhayiṡyati prajñagarbhamabhiśodhayiṡyati | 
jñānagarbha samudeśyate ayaṃ yādrśa: praṇidhigarbhasaṃbhava: || 
īdrśā: karuṇamaitravarmitā: sattvamocanamatī hitāśayām | 
durlabhā jagi sadevamānuṡe yādrśo ayu viśuddhamānasa: || 
īdrśāśayasumūlasaṃsthito īdrśo drḍhaprayogavardhita: |
īdrśastribhavacchādanaprabho jñānavrkṡa phalada: sudurlabha: ||
eṡa sarvaguṇasaṃbhavārthika: sarvadharmapariprcchanārthika: | 
sarvasaṃśayavidāraṇārthika: sarva mitra bhajate atandrita: || 
eṡa mārakalikleśasūdano eṡa drṡṭimalatrṡṇaśodhana: | 
eṡa sarvajagamokṡaṇodyato eṡa te sad aviśeṡapaṇḍita: || 
eṡa durgati viśodhayiṡyati svargamārgamupadarśayiṡyati | 
mokṡamārgamupaneṡyate jagad yādrśo guṇapathe pratiṡṭhita: || 
eṡa sarvagatidu:khamocako eṡa sarvagatisaukhyadāyaka: | 
eṡa sarvabhavapāśachedako bheṡyate bhavagatīnisūdana: || iti || 
evamanayā bhāvanayā anarthavivarjanaṃ sukaraṃ bhavati | tathā adhyāśayasaṃcodanasūtre'pyanarthavivarjana- 
muktam-caturbhirmaitreya dharmai: samanvāgato bodhisattvayānika: pudgala: paścimāyāṃ pañcaśatyāṃ saddharmavipralope 
vartamāne'kṡato'nupahata: svastinā parimokṡyate | katamaiścaturbhi: ? ātmaskhalitapratyavekṡaṇatayā, pareṡāṃ 
bodhisattvayānikānāṃ pudgalānāmāpattyacodanatayā, mitrakulabhikṡādakulānavalokanatayā, amanaska-
vacanaprativiramaṇatayā | ebhirmaitreya caturbhiriti pūrvavat || aparaiścaturbhi: | katamai: ? alpaśrutasattva- 
parivarjanatayā, parṡadanupādānatayā, prāntaśayyāsananiṡevaṇatayā, ātmadamaśamathayogamanuyuktatayā ca | 
ebhiścaturbhiriti vistara: || 
punaratraivāha-ādikarmikeṇa maitreya bodhisattvena prajñābalādhānaprāptena lābhasatkāraparivarji- 
tena lābhasatkāradoṡadarśinā bhavitavyam | peyālaṃ | saṃgaṇikārāmaparivarjitena saṃgaṇikārāmadoṡadarśinā 
bhavitavyam | bhāṡyārāmaparivarjitena bhāṡyārāmadoṡadarśinā bhavitavyam | nidrārāmavarjitena 
nidrārāmadoṡadarśinā bhavitavyam | karmārāmavarjitena karmārāmadoṡadarśinā bhavitavyam | prapañcārāma- 
varjitena prapañcārāmadoṡadarśinā bhavitavyam | peyālaṃ | iha maitreya bodhisattvena mahāsattvena rāgasaṃjanano 
lābhasatkāra: pratyavekṡitavya: | smrtividhvaṃsanakaro lābhasatkāra: pratyavekṡitavya: | lābhālābhatayā unnāmā- 
vanāmakaro lābhasatkāra: pratyavekṡitavya: | mohotpādano lābhasatkāra: pratyavekṡitavya: | kulamātsaryā- 
dhyavasāno lābhasatkāra: pratyavekṡitavya: | ātmārthaniṡpādanatayā śāṭhyotpādano lābhasatkāra: pratyave- 
kṡitavya: | caturāryavaṃśaparivarjanatayā āhnīkyānapatrāpyasaṃjanano lābhasatkāra: pratyavekṡitavya: | evaṃ sarva- 
buddhānanujñāno lābhasatkāra: pratyavekṡitavya: | mānamadotpādano lābhasatkāra: pratyavekṡitavya: |
@062
gurūṇāmavamānano lābhasatkāra: | mārapakṡo lābhasatkāra: | ekāntapramādamūla: kuśalamūlāpaharaṇo 
lābhasatkāra: | vidyuccakrāśanisadrśo lābhasatkāra: | bahupaligodhapaliguddho mitrakulabhikṡādakulāva- 
lokano daurmanasyasaṃjanana: | buddhivibhrāmaṇo lābhasatkāra: | priyavastupariṇāmanatayā śokabhājano 
lābhasatkāra: | catu:smrtyupasthānasaṃmoṡaṇa: śukladharmadurbalīkaraṇa: catu:samyakprahāṇaparihāṇakaraṇo 
lābhasatkāra: | rddhyabhijñāparihāṇakaraṇa: | pūrvaṃ satkārapaścādasatkārakaraṇa: | amitrasatkaraṇa- 
mitraprahāṇo lābhasatkāra: | parābhisaṃdhānatayā gaṇikāsadrśa: | dhyānāpramāṇaparivarjana: | 
narakatiryagyoniyamalokaprapātano lābhasatkāra: | devadattodrakasamācāro lābhasatkāra: pratyavekṡitavya: || 
ime evaṃrūpā maitreya lābhasatkāre ādīnavā ye bodhisattvena pratyavekṡitavyā: | pratyavekṡya 
cālpecchatāyāṃ rantavyam, na paritaptavyam | tatkasya heto: ? alpecchasya hi maitreya ime evaṃrūpā 
doṡā na bhavanti, na cāsyāntarāyā bhavanti buddhadharmāṇām | anirviṇṇaśca bhavati grhipravrajitebhya: | 
anurakṡaṇīyaśca bhavati devamanuṡyāṇāṃ pariśuddhāśayasthita: | asaṃtrastaśca bhavati sarvadurgatinipātebhya: | 
anabhibhūtaśca bhavati tarjanādhigata: | asaṃhāryaśca bhavati māraviṡayavimukta: | adharṡaṇīyaśca bhavati 
sarvavyasanai: | abhilaṡaṇīyaśca bhavati devamanuṡyāṇāṃ dhyānābhyāsāya sthita: | spaṡṭaśca bhavati 
māyāśāṭhyaprahīṇa: | apramattaśca bhavati pañcakāmaguṇadoṡadarśī | yathāvādī tathākārī bhavatyāryavaṃśe 
sthita: | abhilaṡitaśca bhavati vidvadbhi: sabrahmacāribhi: | imāṃ maitreya evaṃrūpāmanuśaṃsāṃ viditvā 
paṇḍitena bodhisattvenādhyāśayenālpecchatāyāṃ rantavyam | alpecchatā āsevitavyā sarvalābhasatkāra-
prahāṇāyeti || 
saṃgaṇikāmadhikrtyāha- 
vijahya rāgaṃ vijahya doṡaṃ na tiṡṭhate saṃgaṇikāsu yogī | 
bhavatyasau tatpravaṇastannimna: etena doṡeṇa ratiṃ na kuryāt ||
auddhatya hāsyaṃ ca tathā vitarkā bhavantyamī saṃgaṇikāsu sarve | 
saṃkīrṇacārī hi bhavatyasaṃvrta: karoti ya: saṃgaṇikāmasārām ||
lokasya mantreṡu ramanti bālā hīyanti cehāgrakathāsu bālā: | 
pradoṡa vardhenti vitarka utsadā etena doṡeṇa na tatra rājate || 
na vardhate cāpi śrutena bhikṡu: ayuktamantreṡu ratiṃ janitvā | 
tasmāt parityajya ayuktamantrān dharma ratiṃ vindatha nityakālam || 
sahasraśo'sthīni mayā svakāni tyaktāni bodhiṃ pratikāṅkṡa tarhi | 
na cāsmi trpta: śrṇamāna dharmaṃ te khedameṡyanti śrṇonta dharmam ||
sarveṇa sarvaṃ parivarjanīyā ayuktamantrāśca aśiṡṭamantrā: | 
dharma vare tatra ratiṃ janetha yo durlabha: kalpaśatairanekai: || 
vane vasantena guṇārthikena parasya doṡā na hi vīkṡitavyā: |
ahaṃ viśiṡṭo ahameva śreṡṭho na eva cittaṃ samupādanīyam ||
@063
mado ayaṃ sarvapramādamūlo na hīnabhikṡū avamanyitavyā: | 
anupūrva eṡo iha śāsanasya naikena janmena labheta bodhim || 
atraiva bhāṡyārāmamadhikrtyāha- 
agauravo bhoti śrutena matto vivādamantreṡu niviṡṭa bhoti | 
muṡitasmrtiścāpi asaṃprajanyo bhāṡye ramantasya ime hi doṡā: || 
adhyātmacintāttu sudūra bhotī cittaṃ na kāyaśca prasanna bhoti | 
unnāmanāmāni bahūni gacchatī bhāṡye ramantasya ime hi doṡā: || 
saddharmacittāttu praṇaṡṭu bāla: sukarkaśo bhoti asnigdhacitta: | 
vipaśyanāyā: śamathācca dūre bhāṡye ramantasya ime hi doṡā: || 
agauravo bhoti sadā gurūṇāṃ paligodhamantreṡu ratiṃ janitvā | 
asārasthāyī parihīṇaprajño bhāṡye ramantasya ime hi doṡā: ||
amānito devagaṇai: sa bhoti nāpyasya tasmin sprha saṃjananti | 
pratisaṃvidāto bhavatī vihīno bhāṡye ramantasya ime hi doṡā: ||
paribhāṡyate cāpi sa paṇḍitebhi: ye kecidastī prthakāmasākṡī 
nirarthakaṃ jīvitu tasya bhotī bhāṡye ramantasya ime hi doṡā: ||
sa śocate kālu karotu bāla: pratipattihīno'smi kimadya kuryām | 
sudu:khito bhoti alabdhagādho bhāṡye ramantasya ime hi doṡā: || 
calācalo bhoti trṇaṃ yatheritaṃ vicikitsate evamasau na saṃśaya: | 
na tasya jātū drḍha buddhi bhotī bhāṡye ramantasya ime hi doṡā: || 
naṭo yathā tiṡṭhati raṅgamadhye anyāna śūrāṇa guṇān prabhāṡate | 
svayaṃ ca bhotī pratipattihīno bhāṡye ramantasya ime hi doṡā: ||
śaṭhaśca so bhoti laghurnirāśa: puna: punaścārabhate vivādam | 
so dūrato āryadharmasya bhotī bhāṡye ramantasya ime hi doṡā: || 
saṃhrṡyate satkrta alpasthāma: prakampate viprakrto ajānī | 
kapiryathā cañcalacitta bhotī bhāṡye ramantasya ime hi doṡā: || peyālaṃ || 
ramitva bhāṡyasmi ciraṃ pi kālaṃ na vindate prītimihātmasaukhyam | 
varaṃ hi ekasya padasya cintanā prītiṃ pade yatra labhedanantām || 
nekṡutvace sāramihāsti kiṃcinmadhye'sti tatsāra supermaṇīya: | 
bhuktvā tvacaṃ neha puna: sa śakyaṃ labdhuṃ nareṇekṡurasaṃ pradhānam || 
yathā tvacaṃ tadvadavaihi bhāṡyaṃ yathā rasastadvadihārthacintā | 
tasmāddhi bhāṡye tu ratiṃ vihāya cintetha arthaṃ sada apramattā: ||
@064
nidrārāmamadhikrtyāha- 
mahacca so vardhati mohajālaṃ vicikitsako bhoti sa drṡṭiprāpta: || 
drṡṭīkrtānyasya bahūni bhontī yasmā na middhe'bhiratiṃ prayāti || 
prajñā ca teṡāṃ bhavatī sudurbalā parihīyate buddhi na tasya bhoti | 
jñānācca so hīyati nityakālaṃ yasmā na middhe'bhiratiṃ prayāti || 
kusīda ajño alaso aprajño amanuṡya avatāra labhenti tasya | 
viheṭhayante ca vane vasantaṃ yasmā na middhe'bhiratiṃ prayāti ||
kuśalena cittena sadā anarthiko dharma ca chando na hi bhoti tasya | 
adharmakāmaśca sa bhoti bhūyo yasmā na middhe'bhiratiṃ prayāti || 
saddharmachandena vihīna mūḍha: parihīyate sarvaguṇehi bāla: | 
śuklaṃ ca ghāteti tamo'dhigacchatī yasmā na middhe'bhiratiṃ prayāti || 
aviśārado bhoti pralīnacitta: prāmodya tasyo bhavatī na nityam | 
nidrayāpagrasta: śithilāṅga bhotī yasmā na middhe'bhiratiṃ prayāti || 
ātmā tu jñātvā ca kusīdaprāpta: īrṡyāyate vīryabalairupetān | 
vīryānvitānāṃ ca avarṇa bhāṡate yasmā na middhe'bhiratiṃ prayāti || peyālaṃ | 
yatsarvadu:khasya tamasya nāśanam apāyaparivarjanatāya mūlam | 
sarvehi buddhairhi sadā praśastaṃ taṃ vīryamāryaṃ satataṃ bhajasva || 
karmārāmamadhikrtyāha- 
sudurvaco bhoti gurūbhi codita: pradakṡiṇaṃ grhṇati nānuśāsanam | 
vipannaśīlaśca sa bhoti kṡipraṃ doṡā amī karmarate bhavanti || 
utkaṇṭhito bhoti sa nityakālaṃ grhasthakarmāṇi sadā vicintayan | 
dhyānaprahāṇaiśca na tasya krtyaṃ doṡā amī karmarate bhavanti || 
tīvraśca saṃjāyati tasya rāgo rasāraseṡu grasita: sa mūrcchita: | 
na tuṡyate'sāvitaretareṇa doṡā amī karmarate bhavanti || 
mahatyā ca bhotī pariṡāya tuṡṭo sa du:khito bhoti tayā vihīna: | 
saṃkīrṇa bhotī sa yatheha gardabho doṡā amī karmarate bhavanti || peyālaṃ ||
divā ca rātrau ca ananyacitto bhakte ca cole ca bhavatyabhīkṡṇam | 
svanarthiko bhoti guṇai: sa sarvadā doṡā amī karmarate bhavanti || 
krtyānyasau prcchati laukikāni ayuktamantraiśca ratiṃ prayāti | 
yuktaiśca mantrai: sa na vindate ratiṃ doṡā amī karmarate bhavanti || peyālaṃ || 
atha khalu maitreyo bodhisattvo mahāsattvo bhagavantametadavocat-suparīttaprajñāste bhagavan 
bodhisattvā bhaviṡyanti vihīnaprajñā ye'gradharmān varjayitvā hīnāni karmāṇyārapsyante | evamukte 
bhagavān maitreyaṃ bodhisattvaṃ mahāsattvametadavocat-evametanmaitreya, evametadyathā vadasi-suparīttaprajñāste 
@065
bodhisattvā bhaviṡyanti ye'gradharmān parivarjayitvā hīnāni karmāṇyārapsyante | api tvārocayāmi te 
maitreya, prativedayāmi te | na te bodhisattvāstathāgataśāsane pravrajitā yeṡāṃ nāsti yogo nāsti 
dhyānaṃ nāsti prahāṇaṃ nāstyadhyayanaṃ nāsti bāhuśrutyaparyeṡṭi: | api tu maitreya dhyānaprahāṇaprabhāvitaṃ 
tathāgataśāsanaṃ jñānasaṃskrtaṃ jñānasamāhitamabhiyogaprabhāvitam, nag rhikarmāntavaiyāprtyaprabhāvitam | 
ayuktayogānāmetatkarma saṃsārābhiratānāṃ yaduta vaiyāprtyaṃ laukikakrtyapaligodha: | na tatra bodhi- 
sattvena sprhotpādayitavyā | sacenmaitreya vaiyāprtyābhirato bodhisattva: saptaratnamayai: stūpairimaṃ 
trisāhasramahāsāhasraṃ lokadhātuṃ pūrayet, nāhaṃ tenārādhito bhaveyaṃ na mānito nāpi satkrta: | 
peyālaṃ | tatra jambūdvīpa: pūrita: syādvaiyāprtyakarairbodhisattvai: | sarvaistairekasyoddeśasvādhyāyābhi- 
yuktasya bodhisattvasyopasthānaparicaryā karaṇīyā | jambūdvīpapramāṇaiścoddeśasvādhyāyābhiyuktai- 
rbodhisattvairekasya pratisaṃlapanābhiyuktasya bodhisattvasyopasthānaparicaryā kartavyā | peyālaṃ | tatkasya 
heto: ? duṡkarametatkarma yaduta prajñākarma, uttaraṃ niruttaraṃ sarvatrailokyaprativiśiṡṭamabhyudgatam |
tasmāttarhi maitreya bodhisattvena yogārthikena vīryamārabdhukāmena prajñāyāmabhiyoktavyamiti || 
prapañcārāmamadhikrtyāha- 
aṡṭākṡaṇā tasya na bhonti dūre kṡaṇasaṃpadā tasya na bhoti śreṡṭhā | 
ete anarthāsya bhavanti nityaṃ doṡā amī tasya prapañcacāriṇa: || peyālaṃ || 
doṡānimān samyagavetya paṇḍita: sarvān prapañcān parivarjayīta | 
sulabhā anarthā hi prapañcacāriṇa: tasmātprapañcena na saṃvaseta || 
yāyācchataṃ yojanakaṃ paraṃ varaṃ yatra prapañco'sti ya vigraho vā | 
na tatra vāsaṃ na niketu kuryānmuhūrtamātraṃ sti ya yatra kleśa: || 
nārthārthikā: pravrajitā guṇārthikā mā vigrahaṃ kurvatha duṡṭacittā: | 
na vo'sti kṡetraṃ na krṡirvaṇijyā syuryasya arthāya prapañca ete || 
na putra dhītā na ca vo'sti bhāryā na cāsya mitraṃ na ca bandhuvarga: | 
dāsyo na dāsā na ca īśvaratvaṃ mā vigrahaṃ kurvatha pravrajitvā || 
kāṡāyavastrāṇi grhītva śraddhayā śāntapraśāntairhi niṡevitāni | 
śāntapraśāntā upaśānta bhotha prapañca varjitva janetha kṡāntim || 
āśīviṡān rakṡatha raudracittān narakāśca tiryagviṡayo yamasya | 
prapañcacārasya na bhonti dūre tasmāddhi kṡāntau janayeta vīryam || peyālaṃ || 
imena yogena labheta śuddhiṃ kṡa[pa]yitva karmāvaraṇaṃ aśeṡam | 
dharṡeti māraṃ sabalaṃ savāhanaṃ yo dhīru tasyaiva janeti kṡāntim || iti || 
saṃkṡepatastatra anarthavivarjanamuktam-tasmāttarhi maitreya bodhisattvayānikena kulaputreṇa vā 
kuladuhitrā vā paścimāyāṃ pañcaśatyāṃ saddharmapralope vartamāne akṡatenānupahatena svastinā 
parimoktukāmena sarvakarmāvaraṇāni kṡapayitukāmenāsaṃsargābhiratena bhavitavyamaraṇyavanaprāntavāsinā
@066
anabhiyuktasattvaparivarjitenātmaskhalitagaveṡiṇā paraskhalitāgaveṡiṇā tūṡṇībhāvābhiratena prajñāpāra- 
mitāvihārābhirateneti || 
āryaratnameghe'pyanarthavarjanamuktam-tāvatpiṇḍāya carati yāvadasya kāryasya prāptirbhavati | 
anyatra yeṡu sthāneṡu caṇḍā vā kukkurāstaruṇavatsā vā gāva: prakrtidu:śīlā vā tiryagyonigatā 
viheṭhanābhiprāyā vā strīpuruṡadārakadārikā:, jugupsitāni vā sthānāni, tāni sarveṇa sarvaṃ 
varjayatīti || 
anenaitaddarśitaṃ bhavati yad drṡṭe'pi bādhākare evaṃvidhe tadavarjayata āpattirbhavatīti || 
atha yadevamādyanarthavarjanamuktam- 
kenaitallabhyate sarvaniṡphalaspandavarjanāt ||7||
kenaitallabhyate ? sarvaniṡphalaspadavarjanāt | phalamatra parārthe | tadartha ya: spando na saṃvartate, 
sa niṡphalatvādvarjayitavya: || 
yathā candra{1. ##SR 38.##}pradīpasūtre kāyasaṃvaramadhye paṭhyate-na hastalolupo bhavati na pādalolupa: 
hastapādasaṃyata iti || 
tathā daśadharmakasūtre'pi deśitam-hastavikṡepa: pādavikṡepo'dhāvanaṃ paridhāvanaṃ laṅghanaṃ 
plavanam, idamucyate kāyadauṡṭhulyamiti || 
āryadharmasaṃgītisūtre tu yathā bodhisattvānāṃ parārthādanyatkarma na kalpate, tathā spaṡṭameva 
paridīpitam-yatkiṃcidbhagavan bodhisattvānāṃ kāyakarma, yatkiṃcidvākkarma, yatkiṃcinmanaskarma, 
tatsarvaṃ sattvāvekṡitaṃ pravartate mahākaruṇādhipateyaṃ sattvahitādhiṡṭānanimittaṃ sarvasattvahitasukhādhyāśaya- 
pravrttam | sa evaṃhitāśaya: evaṃsaṃjñī bhavati-sā mayā pratipatti: pratipattavyā yā sarvasattvānāṃ 
hitāvahā sukhāvahā ca || peyālaṃ || āyataneṡu śūnyagrāmavatpratyavekṡaṇā pratipatti: | na 
cāyatanaparityāgaṃ sprhayatīti || 
āryagaganagañjasūtre'pyuktam-tadyathāpi nāma chidrānmāruta: praviśati, evameva yato 
yata eva cittasya chidraṃ bhavati, tatastata eva māro'vatāraṃ labhate | tasmātsadā acchidracittena 
bodhisattvena bhavitavyam | tatreyamacchidracittatā yadidaṃ sarvākārajñatāyā: śūnyatāyā: paripūririti ||
kā punariyaṃ sarvākāravaropetā śūnyatā ? yeyaṃ bodhisattvacaryāyā aparityāgenābhyasyamānā 
abhyastā vā sarvabhāvaśūnyatā | eṡā ca ratnacūḍasūtre vistareṇākhyātā ||
tathā akṡayamatisūtre'pi darśitam-pāpakānāmakuśalānāṃ dharmāṇāṃ prahāṇāya chandaṃ 
janayati | atra prastāve yāni cānyāni puna: kānicidanyānyapi cittavikṡepakarāṇi, yāni
samādhiskandhasya vipakṡāya saṃvartante, ayamucyate samādhivipakṡa: | yāvadime ucyante pāpa[kā]
akuśalā dharmā iti || 
śīlapāramitāyāmanarthavarjanaṃ pañcama: pariccheda: ||
@067
6 
ātmabhāvarakṡā ṡaṡṭha: pariccheda: | 
uktaṃ niṡphalaspandavarjanam | kathametatsidhyedityāha- 
etatsidhyetsadā smrtyā 
iti | dvādaśemā: smrtayo niṡphalaspandavarjanāya saṃvartante | yaduta tathāgatājñānatikramānu-
pālanavipākagauravasmrti: | sarvakāyasya niścalasvabhāvatāpratiṡṭhitatānusmrti: | sati sattvārthe 
yadaṅgamanupayogi tad drḍhatarasmrtyapekṡāniścalamādhyachandaparāyattīkrtaṃ sarvadhīraceṡṭāsmrti: | navakasya 
bhayotsavādisaṃbandhasaṃbhrame'ṅgamuktasmrti: | īryāpathacatuṡkākṡepanirūpaṇasmrti: | antarāntarā ca 
īryāpathavikopārakṡaṇārthamīryāpathasaṃpadavalokanasmrti: | bhāṡaṇakāle cātiprasādauddhatyasaṃrambhapakṡa- 
pātādivaśādatimātrāprāsādikahastapādaśiromukhavikāraniyamanasmrti: | ya: śrotā, vaktavya: sa 
yāvanmātreṇa dhvanitārthaṃ jānāti, tadanatirekeṇa svareṇa bhāṡaṇasmrtiranyatra parāśaṅkādoṡasaṃbhavāt | 
aśikṡitajanasamāgamasaṃkaṭe svacittataccittaprasādanāditātparyasmrti: | cittamattadvipasya śamathastambhe 
nityabaddhasmrti: | muhurmuhuśca cittāvasthāpratyavekṡaṇāsmrti: | mahājanasaṃpātaṃ prāyo'nyakāryatyāgenāpi
yathoktasmrtirakṡā tātparyasmrtiriti || 
evametābhi: smrtibhirniṡphalaspandanavarjanaṃ sidhyati | sā ca- 
smrtistīvrādarādbhavet | 
tatrādara: kāryeṡu sarvabhāvenābhimukhyam | avajñāpratipakṡa: | ayaṃ ca- 
ādara: śamamāhātmyaṃ jñātvātāpena jāyate ||8||
kastāvadayaṃ śamo nāma ? ya āryākṡayamatisūtre śamatha ukta: || 
tatra katamā śamathākṡayatā ? yā cittasya śāntirupaśāntiravikṡepakendriyasaṃyama:, 
anuddhatatā, anunnahanatā acapalatā acañcalatā saumyatā guptatā karmaṇyatā ājāneyatā 
ekāgratā ekārāmatā saṃgaṇikāvarjanatā vivekarati: kāyavivekaścittāvibhramo'raṇyamukhamanasikāratā 
alpecchatā | yāvadīryāpathagupti: kālajñatā samayajñatā mātrajñatā muktijñatā subharatā supoṡatetyādi || 
kiṃ punarasya śamasya māhātmyam ? yathābhūtajñānajananaśakti: | yasmāt- 
samāhito yathābhūtaṃ prajānātītyavadanmuni: | 
yathoktaṃ dharmasaṃgītau-samāhitamanaso yathābhūtadarśanaṃ bhavati | yathābhūtadarśino bodhisattvasya 
sattveṡu mahākaruṇā pravartate | evaṃ cāsya bhavati-idaṃ mayā samādhimukhaṃ sarvadharmayathābhūtadarśanaṃ ca 
sarvasattvānāṃ niṡpādayitavyam | sa tayā mahākaruṇayā saṃcodyamāno'dhiśīlamadhicittamadhiprajñaṃ ca 
śikṡāṃ paripūrya caturāṃ samyaksaṃbodhimabhisaṃbudhyate-tasmānmayā śīlasusthitenāprakampenāśithilena 
bhavitavyamiti | idaṃ śamathamāhātmyamātmana: pareṡāṃ ca anantāpāyādidu:khasamatikramānanta- 
laukikalokottarasukhasaṃpatprakarṡapāraprāptyātmakamavagamya tadabhilāṡeṇātāpo bhāvayitavya: ādīpta- 
grhāntargateneva śītalajalābhilāṡiṇā | tena tīvra ādaro bhavati śikṡāsu | tenāpi smrtirupa-
@068
tiṡṭhati | upasthitasmrtirniṡphalaṃ varjayati | yaśca niṡphalaṃ varjayati tasyānarthā na saṃbhavanti | 
tasmādātmabhāvaṃ rakṡitukāmena smrtimūlamanviṡya nityamupasthitasmrtinā bhavitavyam || 
ata eva ugrapariprcchāyāṃ grhiṇaṃ bodhisattvamadhikrtyoktam-tena surāmaireyamadyapramādasthānāt 
prativiratena bhavitavyamamattenānunmattenācapalenācañcalenāsaṃbhrāntenāmukhareṇānunnaḍenānuddhatenopasthita- 
smrtinā saṃprajanyeneti | atraiva ca pravrajitabodhisattvamadhikrtyoktam-smrtisaṃprajanyasyāvikṡepa iti || 
tatra smrti: āryaratnacūḍasūtre'bhihitā-yayā smrtyā sarvakleśānāṃ prādurbhāvo na bhavati |
yayā smrtyā sarvamārakarmaṇāmavatāraṃ na dadāti | yayā smrtyā utpathe vā kumārge vā na patati | 
yayā smrtyā dauvārikabhūtayā sarveṡāmakuśalānāṃ cittacaitasikānāṃ dharmāṇāmavakāśaṃ na dadāti | 
iyamucyate samyaksmrtiriti || 
saṃprajanyaṃ tu prajñāpāramitāyāmuktam-caraṃścarāmīti prajānāti | sthita: sthito'smīti 
prajānāti | śayāna: śayita iti prajānāti | niṡaṇṇo niṡaṇṇo'smīti prajānāti | yathā 
yathā cāsya kāya: sthito bhavati, tathā tathaiva prajānāti | peyālaṃ | so'tikrāman vā pratikrāman 
vā saṃprajānacārī bhavati | ālokite saṃmiñjite prasārite saṃghāṭīpaṭṭapātracīvaradhāraṇe aśite pīte 
khādite nidrāklamaprativinodane āgate gate sthite niṡaṇṇe supte jāgarite bhāṡite tūṡṇībhāve 
pratisaṃlayane saṃprajānacārī bhavatīti || 
śīlaṃ hi samādhisaṃvartanīyam || yathoktaṃ ca{1. ##SR 26.6 cd.##}ndrapradīpasūtre- 
kṡipraṃ samādhiṃ labhate niraṅgaṇaṃ viśuddhaśīlasmimi ānuśaṃsā: || iti || 
ato'vagamyate-ye kecitsamādhihetava: prayogāste śīlāntargatā iti || tasmātsamādhyarthinā 
smrtisaṃprajanyaśīlena bhavitavyam | tathā śīlārthināpi samādhau yatna: kārya:, tatraiva sūtre 
vacanāt | 
dhyānānuśaṃseṡu hi paṭhyate- 
nā{2. ##SR. 28. 17-18ab.##}sau bhoti anācāro ācāre supratiṡṭhita: | 
gocare carate yogī vivarjeti agocaram || 
niṡparidāhavihārī guptaindriyasaṃvrta: || iti || 
etābhyāṃ ca śīlasamādhibhyāmanyonyasaṃvardhanakarābhyāṃ cittakarmapariniṡpatti: | etāvatī ceyaṃ 
bodhisattvaśikṡā yaduta cittaparikarma, etanmūlatvāt sarvasattvārthānām || uktaṃ hyāryaratnameghe- 
cittapūrvagamāśca sarvadharmā: | cite parijñāte sarvadharmā: parijñātā bhavanti | api tu- 
cittena nīyate loka: cittaṃ cittaṃ na paśyati | 
cittena cīyate karma śubhaṃ vā yadi vāśubham || 
cittaṃ bhramate'lātavat | cittaṃ bhramate turaṅgavat | cittaṃ dahate devāgnivat | cittaṃ harate 
mahāmbuvat || sa evaṃ vyupaparīkṡamāṇaścitte sūpasthitasmrtirviharati, na cittasya vaśaṃ gacchati | api tu 
cittamevāsya vaśaṃ gacchati | cittenāsya vaśībhūtena sarvadharmā vaśībhavantīti ||
@069
tathā āryadharmasaṃgītisūtre'pyuktam-mativikramo bodhisattva āha-yo'yaṃ dharmo dharma ityucyate, 
nāyaṃ dharmo deśastho na pradeśastho'nyatra svacittādhīno dharma: | tasmānmayā svacittaṃ svārādhitaṃ 
svadhiṡṭhitaṃ susamārabdhaṃ sunigrhītaṃ kartavyam | tatkasya heto: ? yatra cittaṃ tatra guṇadoṡā: | nāsti 
niścittatāyāṃ guṇadoṡā: | tatra bodhisattvo doṡebhyaścittaṃ nivārya guṇeṡu pravartayati || taducyate- 
cittādhīno dharmo dharmādhīnā bodhiriti || ayaṃ bhagavan dharmaṃ samādadāna: sukhābhisaṃbodhāya 
saṃvartata iti || 
āryaga{1.  ##GV pp. 82-83.##}ṇḍavyūhasūtre'pi varṇitam-svacittādhiṡṭhānaṃ sarvabodhisattvacaryā, svacittādhiṡṭhānaṃ 
sarvasattvaparipākavinaya: || peyālaṃ || tasya mama kulaputra evaṃ bhavati-svacittamevopastambhayitavyaṃ 
sarvakuśalamūlai: | svacittamevābhiṡyandayitavyaṃ dharmameghai: | dharmameghai: | svacittameva pariśodhayitavyamāvaraṇāya 
dharmebhya: | svacittameva (dr)ḍhīkartavyaṃ vīryeṇetyādi || 
tathā a{2. ##GV pp. 430-31.##}traiva māyādevyadarśanākulībhūte āryasudhane ratnanetrāyā nagaradevatāyāstaddarśanārthamiya- 
manuśāsanī-cittanagaraparipālanakuśalena te kulaputra bhavitavyaṃ sarvasaṃsāraviṡayaratyasaṃvasanatayā | 
cittanagarālaṃkāraprayuktena te kulaputra bhavitavyaṃ daśatathāgatabalādhyālambanatayā | cittanagara- 
pariśodhanaprayuktena te kulaputra bhavitavyamīrṡyāmātsaryaśāṭhyāpanayanatayā | cittanagaravivardhanābhiyuktena 
te kulaputra bhavitavyaṃ sarvajñatāsaṃbhāramahāvīryavegavivardhanatayā | cittanagaraduryodhanadurāsadatābhinirhāra- 
prayuktena te kulaputra bhavitavyaṃ sarvakleśamārakāyikapāpamitramāracakrānavamardanatayā | cittanagara- 
pravistaraṇaprayuktena te kulaputra bhavitavyaṃ mahāmaitrīsarvajagatsphuraṇatayā | cittanagarapraticchādanaprayuktena 
te kulaputra bhavitavyaṃ vipuladharmacchatrasarvākuśaladharmapratipakṡābhinirharaṇatayā | cittanagaravivaraṇaprayuktena 
te kulaputra bhavitavyam ādhyātmikabāhyavastusarvajagatsaṃprāpaṇatayā | cittanagaradrḍhasthāmābhinirhāra- 
prayuktena te kulaputra bhavitavyaṃ sarvākuśaladharmasvasaṃtatyavasanatayā | yāvadevaṃ cittanagaraviśuddhyabhi- 
yuktena kulaputra bodhisattvena śakyaṃ sarvakuśalamūlasamārjanamanuprāptum | tatkasya heto: ? tathā 
hi tasya bodhisattvasyaivaṃ cittanagarapariśuddhasya sarvāvaraṇāni purato na saṃtiṡṭhante | buddhadarśanāvaraṇaṃ 
vā dharmaśravaṇāvaraṇaṃ vetyādi || 
tasmād vyavasthitamevam-cittaparikarmaiva bodhisattvaśikṡeti | taccācapalacetasa: || 
śamācca na caleccittaṃ bāhyaceṡṭānivartanāt ||9|| 
asaṃprajanyaparatantrasya muṡitasmrteśca cittaṃ calati samīhitādālambanādanyatra nīyamānatvāt | 
yadā tu smrtisaṃprajanyena bāhyāśceṡṭā nivartitāṃ bhavanti, tadā tadvaśatvādekasminnālambane nibaddhaṃ 
yāvadiṡyate tāvattiṡṭhati | tataśca pūrvavadanuśaṃsavistara: adyatve'pi ca sattvārthakṡamo bhavatyeva 
prasādakaratvāt | katham ? 
sarvatrācapalo mandamatisnigdhābhibhāṡaṇāt | 
āvarjayejjanaṃ bhavyamādeyaścāpi jāyate ||10||
@070
etadeva ca bodhisattvasya krtyaṃ yaduta sattvāvarjanam | yathā āryadharmasaṃgītisūtre ārya- 
priyadarśanena bodhisattvena paridīpitam-tathā tathā bhagavan bodhisattvena pratipattavyaṃ yatsahadarśanenaiva 
sattvā: prasīdeyu: | tatkasmāddheto: ? na bhagavan bodhisattvasyānyatkaraṇīyamasti anyatra sattvāvarjanāt | 
sattvaparipāka eveyaṃ bhagavan bodhisattvasya dharmasaṃgītiriti || 
evaṃ punarakriyamāṇe ko doṡa ityāha- 
anādeyaṃ tu taṃ loka: paribhūya jināṅkuram | 
bhasmacchanno yathā vahni: pacyeta narakādiṡu ||11|| 
yathā prāgupadarśitam || 
yena cāsya paribhava:, evamanartha:- 
ratnameghe jinenokta: tena saṃkṡepasaṃvara: | 
yenāprasāda: sattvānāṃ tadyatnena vivarjayet ||12||
iti | yathāha-katame ca te bodhisattvasamudācārā: ? yāvadiha bodhisattvo nāsthāne viharati 
nākāle | nākālabhāṇī bhavati, nākālajño bhavati, nādeśajño bhavati | yatonidānamasyāntike
sattvā aprasādaṃ prativedayeyu:, sa sarvasattvānurakṡayā ātmanaśca bodhisaṃbhāraparipūraṇārthaṃ saṃpanneryāpatho 
bhavati, mrdubhāṇī mandabhāṇī asaṃsargabahula: pravivekābhimukha: suprasannamukha iti || 
ata eva dharmasaṃgītisūtre deśitam-ya: sattvān rakṡati, sa śīlaṃ rakṡatīti || 
anayā kanīyena mātrgrāmeṇa saha rahovasthādiṡu lokarakṡā ca krtā syāt | evaṃ 
bhogyeṡu jalasthaleṡu mūtrapurīṡaśleṡmapūyādīnāṃ kutsitānāṃ rahasyarahasi cotsargaṃ na kuryāddeva- 
manuṡyacittarakṡārtham || 
saddharmasmrtyupasthāne ca raha utsiṡṭaṃ krtvā anutsiṡṭāhāreṡvadadata: pretagati: paṭhyate || 
tathā bodhisattvaprātimokṡe'pyaprasādaparihāra ukta:-na purato dantakāṡṭhaṃ khāditavyaṃ 
na purata: khelo nikṡiptavya iti || eṡa ca gauravalajjāvidhi: sarvadraṡṭavyo na brahmacāriṡveva | 
atra tu sūtre brahmacāryadhikāra: teṡu gurutarāpattibhayasaṃdarśanārtham || yatha atraivāha-noccairbhāṡiṇā 
bhavitavyamiti || na cāyaṃ vidhi: prādeśika: | tathā brahmapariprcchāyāmapyuktam-na ca vadhakasadrśena 
bodhisattvena bhavitavyamiti | tathā prātimokṡādapi lokāprasādakaramanveṡya varjanīyam | tatra tāvat- 
mukhapūraṃ na bhuñjīta saśabdaṃ prasrtānana: | 
pralambapādaṃ nāsīta na bāhuṃ mardayetsamam ||
evaṃ svayamapyutprekṡya drṡṭvā śrutvā ca lokāprasādaṃ rakṡet | aprasādakaravacanavarjanaṃ tu na 
sukaramiti smaraṇabodhanārthamupadarśyate | āryasāgaramatisūtre deśitam-nāvalīnavacano bhavati | 
na vyavakīrṇavacana: | nāvasyandanavacana: | nojjvālanavacana: | na rāgānunītavacana: | na prākrta- 
vacana: | nāsaṃrakṡitavacana: | na vyāpādasaṃdhukṡaṇavacana: | na cañcalavacana: | na capalavacana: | na 
naṭaraṅgavacana: | na mukhasākṡyavaropaṇavacano bhavatīti ||
@071
āryatathāgataguhyasūtre'pyāha-na khalu puna: kulaputra bodhisattvasya vāg raktā vā duṡṭā 
vā mūḍhā vā kliṡṭā vā kṡuṇṇavyākaraṇā vā svapakṡotkarṡaṇavacanā vā, parapakṡanigrahavacanā 
vā, ātmavarṇānunayavacanā vā, paravarṇapratighavacanā vā, pratijñottāraṇavacanā vā, ābhimānika- 
vyākaraṇavacanā veti || 
āryadaśabhūmakasūtre'pyuktam-yeyaṃ vāgamanojñā svasaṃtānaparasaṃtānavināśanī tathārūpāṃ vācaṃ 
prahāya , yeyaṃ vāk snigdhā mrdvī manojñā madhurā priyakaraṇī manaāpakaraṇī hitakaraṇī karṇasukhā 
hrdayaṃgamā premaṇī varṇaviṡpaṡṭā vijñeyā śravaṇīyā aniśritā bahujanakāntā bahujanapriyā 
bahujanamanaāpā vijñapraśastā sarvasattvahitasukhāvahā manautplāvakarī mana:prahlādanakarī svapara- 
saṃtānapramodanakarī rāgadveṡamohasarvakleśapraśamanī, tathārūpāṃ vācaṃ niścārayati | yāvaditihāsapūrvakamapi 
vacanaṃ parihārya pariharatīti || 
āryagaganagañjasūtre tūktam-guruvacanānavamardanatayā, paravacanānācchindanatayā cādeya- 
grāhyavacano bhavatīti ||
dharmasaṃgītisūtre'pyuktam-gaganagañjo bodhisattva āha-na bodhisatvenaiṡā vāgbhāṡitavyā
yayā paro vyāpadyeta | na sā vāgbhāṡitavyā yayā paraṃ tāpayet | na bodhisattvena sā vāgbhāṡitavyā 
yatparo jānīyāt | na sā vāgbhāṡitavyā yāpārthā nirarthā | na bodhisattvena sā vāgbhāṡitavyā 
yayā na vidyāmutpādayet | na sā vāgbhāṡitavyā yā sattvānāṃ na hrdayaṃgamā na paurī na karṇasukhā, 
na sā vāgbhāṡitavyeti || 
saṃkṡepatastu parāprasādarakṡā āryasāgaramatisūtre deśitā-apara ekadharmo mahāyānasaṃgrahāya 
saṃvartate-svaskhalitapratyavekṡaṇatayā sarvasattvānurakṡeti || 
eṡā rakṡātmabhāvasya 
yathā parairna nāśyeta | yathā na parānna nāśayet | asya tu granthavistarasyāyaṃ piṇḍārtho bodhi- 
sattvena manasā nityaṃ dhārayitavya:- 
suniścalaṃ suprasannaṃ dhīraṃ sādaragauravam | 
salajjaṃ sabhayaṃ śāntaṃ parārādhanatatparam | 
ātmasattvavaśaṃ nityamanavadyeṡu vastuṡu | 
nirmāṇamiva nirmānaṃ dhārayāmyeṡa mānasam | iti || 
kimetāvatī ātmabhāvarakṡā ? na hi | kiṃ tarhi- 
bhaiṡajyavasanādibhi: | 
saha | tatra dvividhaṃ bhaiṡajyam | satatabhaiṡajyaṃ glānapratyayabhaiṡajyaṃ ca | tatra satatabhaiṡajyamadhi- 
krtya āryaratnameghe'bhihitam-tasmātpiṇḍapātrādekaṃ pratyaṃśaṃ sabrahmacāriṇāṃ sthāpayati | dvitīyaṃ 
du:khitānāṃ trtīyaṃ vinipatitānāṃ caturthamātmanā paribhuṅkte | paribhuñjāno na rakta: paribhuṅkte'- 
sakto'grddho'nadhyavasita: | anyatra yāvadeva kāyasya sthitaye, yāpanāyai | tathā paribhuṅkte yathā 
nātisaṃlikhito bhavati, nātigurukāya: | tatkasya heto: ? atisaṃlikhito hi kuśalapakṡaparāṅ-
@072
mukho bhavati | atigurukāyo middhāvaṡṭabdho bhavati | tena taṃ piṇḍapātaṃ paribhujya kuśalapakṡābhi 
mukhena bhavitavyamityādi || 
āryaratnarāśāvapyuktam-tena grāmaṃ vā nagaraṃ vā nigamaṃ vā piṇḍāya caratā dharmasaṃnāhaṃ saṃnahya 
piṇḍāya cartavyam | tatra katamo dharmasaṃnāha: ? amanaāpāni rūpāṇi drṡṭvā na pratihavyantam | 
manaāpāni drṡṭvā nānunetavyam | evaṃ manaāpāmanaāpeṡu śabdagandharasaspraṡṭavyeṡu vijñapteṡu 
nānunetavyaṃ na pratihantavyam | indriyasusaṃvrtenānutkṡiptacakṡuṡā yugamātraprekṡiṇā | dāntājāneya- 
cittena pūrvadharmamanasikāramanutsrjatā nāmiṡaprakṡiptayā saṃtatyā piṇḍāya cartavyam, sapadānacāriṇā 
ca bhavitavyam | yataśca piṇḍapāto labhyate tatrānunayo na kartavya: | yataśca na labhyate tatra 
pratighāto notpādayitavya: | daśakulapraveśe na caikādaśātkulād bhikṡā na labhyate | tathāpi na 
paritaptavyam, evaṃ ca cittamutpādayitavyam-evaṃ bahukrtyā hyete śramaṇabrāhmaṇagrhapataya: | na 
tairavaśyaṃ mama dātavyam | idaṃ tāvadāścaryaṃ yanmāmete samanvāharanti | ka: punarvādo yadbhikṡāṃ 
dāsyanti | tenaivamaparitapatā piṇḍāya cartavyam | ye cāsya sattvāścakṡuṡa ābhāsamāgacchanti 
strīpuruṡadārakadārikā:, antaśastiryagyonigatā:, tatra maitrīkaruṇācittamutpādayitavyam-tathāhaṃ 
kariṡyāmi yathā ye me sattvāścakṡuṡā ābhāsamāgacchanti, piṇḍapātaṃ vā dāsyanti, tān sugati- 
gāmina: kariṡyāmi | tādrśaṃ yogamāpatsye | tena lūhaṃ vā praṇītaṃ vā piṇḍapātaṃ saṃgrhya samantāccatu- 
rdiśaṃ vyavalokayitavyam-ka iha grāmanagaranigame daridra: sattva:, yasyāsmātpiṇḍapātātsaṃvibhāgaṃ 
kariṡyāmi ? yadi daridraṃ sattvaṃ paśyati tena tatpiṇḍapātātsaṃvibhāga: kartavya: | atha na 
kaṃcitsatvaṃ daridraṃ paśyati, tenaivaṃ cittamutpādayitavyam-santyanābhāsagatā: sattvā ye mama cakṡuṡa 
ābhāsaṃ nāgacchanti | teṡāmita: piṇḍapātādagraṃ pratyaṃśaṃ niryātayāmi | datādānā: paribhuñjantām | 
tena tatpiṇḍapātaṃ grhītvā tadaraṇyāyatanamabhiruhya dhautapāṇinā śobhanasamācāreṇa śramaṇacāritra- 
kalpasamanvāgatenādhiṡṭhānādhiṡṭhitena paryaṅkaṃ baddhā sa piṇḍapāta: paribhoktavya: | peyālaṃ | paribhuñjatā 
caivaṃ manasikāra utpādayitavya:-santyasmin kāye'śīti: krimikulasahasrāṇi | tānyenaivaujasā 
sukhaṃ phāsuṃ viharantu | idānīṃ caiṡāmāmiṡeṇa saṃgrahaṃ kariṡyāmi | bodhiprāptaśca punardharmeṇa saṃgrahaṃ 
kariṡyāmi | yadi punarasya lūhaṃ piṇḍapātaṃ bhavati, tenaivaṃ cittamutpādayitavyam-lūhāhāratayā me 
laghu: kāyo bhaviṡyati prahāṇakṡama:, uccāraprasrāvaniṡyandaśca me parītto bhaviṡyati | śraddhādeyaṃ 
ca parīttaṃ bhaviṡyati | kāyalaghutā cittalaghutā ca me bhaviṡyati | alpaglānamiddhaśca me bhaviṡyati | 
yadā punarasya prabhūta: piṇḍapāto bhavati, tatrāpi mātrābhojinā bhavitavyam utsarjanadharmiṇā ca, 
tata: piṇḍapātādanyatarāyāṃ śilāyāmavatīryaivaṃ cittamutpādayitavyam-ye kecinmrgapakṡisaṃghā āmiṡa- 
bhojanenārthikāste dattādānā: paribhuñjantāmiti || 
punarāha-tena sarveṇa rasasaṃjñā notpādayitavyā | peyālaṃ | caṇḍālakumārasadrśena mayā 
bhavitavyam | cittakāyacaukṡeṇa, na bhojanacaukṡeṇa | tatkasmāddheto: ? kiyatpraṇītamapi bhojanaṃ bhuktam, 
sarvaṃ tatpūtiniṡyandaparyavasānaṃ durgandhaparyavasānaṃ pratikūlaparyavasānam | tasmānmayā na praṇītabhojanā- 
kāṅkṡiṇā bhavitavyam | tena naivaṃ cittamutpādayitavyam-puruṡo me piṇḍapātaṃ dadāti na strī | strī
@073
me piṇḍapātaṃ dadāti na puruṡa: | dārako me piṇḍapātaṃ dadāti na dārikā | dārikā me piṇḍapātaṃ 
dadāti na dāraka: | praṇītaṃ labhe'haṃ na lūham | satkrtya labhe'haṃ nāsatkrtya | capalaṃ labhe'haṃ na 
krcchreṇa | praviṡṭamātraṃ ca māṃ samanvāhareyu: | na me kaścidvikṡepo bhavet | sunihitāṃ^llabhe'haṃ pra[ṇī]
tānnānārasāṃ^llabhe'ham | na hīnadaridrabhojanaṃ labhe'ham, pratyudgaccheyurmāṃ strīpuruṡadārakadārikā: | ime 
te sarve'kuśalā manasikārā notpādayitavyā: | peyālaṃ | prāyeṇa hi sattvā rasagrddhā bhojanaheto: 
pāpāni karmāṇi krtvā narakeṡūpapadyante | ye ye puna: saṃtuṡṭā agrddhā alolupā rasapratiprasrabdhā 
jihvendriyasaṃtuṡṭā: kiyallūhenāpi bhojanena yāpayanti, teṡāṃ cyutānāṃ kālagatānāṃ svargopapattirbhavati 
sugatigamanaṃ bhavati devamanuṡyeṡu | te devopapannā: sudhāṃ paribhuñjate | evaṃ kāśyapa piṇḍacārikeṇa 
bhikṡuṇā rasatrṡṇāṃ vinivartayitvā nidhyāptacittena suparipakvān kulmāṡān paribhuñjatā na paritaptavyam | 
tatkasmāddheto: ? kāyasaṃdhāraṇārthaṃ mārgasaṃdhāraṇārthaṃ mayā bhojanaṃ paribhoktavyam | peyālaṃ | yadi puna: 
kāśyapa piṇḍacāriko bhikṡurmeghākulavrṡṭikālasamaye vartamāne na śaknuyāt piṇḍāyāvatartum, tena 
maitryāhārasaṃnaddhena dharmacintāmanasikārapratiṡṭhitena dvirātraṃ trirātraṃ vā bhaktacchandacchinnena evaṃ saṃjñā 
utpādayitavyā-santi yāmalaukikā: pretā duṡkarakarmakāriṇo ye varṡaśatena khelapiṇḍamapyāhāraṃ na 
pratilabhante | tanmayā dharmayoniśaścintāpratiṡṭhitena kāyadaurbalyaṃ vā cittadaurbalyaṃ vā notpāda- 
yitavyam | adhivāsayiṡyāmi kṡutpipāsām, na punarāryamārgabhāvanāyāṃ vīryaṃ sraṃsayiṡyāmi || pe^ || 
yatra kule piṇḍapātaṃ śuciṃ kārayettatra kule āsane niṡadya dhārmī kathā kartavyā | yāvanna sa 
piṇḍapāta: śucīkrto bhavet, tena piṇḍapātaṃ grhītvā utthāyāsanātprakramitavyam | piṇḍacārikeṇa 
kāśyapa bhikṡuṇā nāvabhāsakareṇa bhavitavyam, na lapanā na kuhanā kartavyā ||
tatra katamo'vabhāsa: ? yatpareṡāmevaṃ vācaṃ bhāṡate-lūho me piṇḍapāto rūkṡo me piṇḍapāta 
āsīt | na ca me yāvadarthaṃ bhuktam | bahujanasādhāraṇaśca me piṇḍapāta: krta: | alpaṃ me bhuktam, 
jighatsito'smīti | yatkiṃcidevaṃrūpamavabhāsanimittam, iyamucyate cittakuhanā | sarvametatpiṇḍa- 
cārikeṇa bhikṡuṇā na kartavyamupekṡakabhūtena | yatpātre patitaṃ lūhaṃ vā praṇītaṃ vā aśubhaṃ vā śubhaṃ vā, 
tatparibhoktavyamaparitapyamānenāśayaśuddhena dharmanidhyaptibahulena | kāyayāpanārthamāryamāgasyopastambhārthaṃ 
sa piṇḍapāta: paribhoktavya iti || 
tathā āryograpariprcchāyāmapyuktam-yasyāścāntike piṇḍapātaṃ paribhujya na śaknotyātmana: 
parasya cārthaṃ paripūrayitum, anujānāmyahaṃ tasya piṇḍacārikasya bodhisattvasya nimantraṇamiti || 
evaṃ tāvatsatatabhaiṡajyenātmabhāvarakṡā kāryā | tatrāpi na matsyamāṃsena, laṅkā{1. ##LA 8.4-6; 9-24##}vatārasūtre 
pratiṡiddhatvāt || 
tathā hyuktam-māṃsaṃ sarvamabhakṡyaṃ krpātmano bodhisattvasyeti vadāmi || peyālaṃ | 
svājanyād vyabhicārācca śukraśoṇitasaṃbhavāt | 
udvejanīyaṃ bhūtānāṃ yogī māṃsaṃ vivarjayet ||
@074
māṃsāni ca palāṇḍūśca madyāni vividhāni ca | 
grñjanaṃ laśunaṃ caiva yogī nityaṃ vivarjayet || 
mrakṡaṇaṃ varjayettailaṃ śalyaviddheṡu na svapet | 
chidrāchidreṡu sattvānāṃ yacca sthānaṃ mahābhayam || peyālaṃ || 
lābhārthaṃ hanyate prāṇī māṃsārthaṃ dīyate dhanam | 
ubhau tau pāpakarmāṇau pacyete rauravādiṡu || yāvat || 
yo'tikramya munervākyaṃ māṃsaṃ bhakṡeta durmati: | 
lokadvayavināśārthaṃ dīkṡita: śākyaśāsane || 
te yānti paramaṃ ghoraṃ narakaṃ pāpakāriṇa: | 
rauravādiṡu raudreṡu pacyante māṃsakhādakā: || 
tricoṭiśuddhaṃ māṃsaṃ vai akalpitamayācitam | 
acoditaṃ ca naivāsti tasmānmāṃsaṃ na bhakṡayet || 
māṃsaṃ na bhakṡayedyogī mayā buddhaiśca garhitam | 
anyonyabhakṡaṇā: sattvā: kravyādakulasaṃbhavā: || yāvat || 
durgandha: kutsanīyaśca unmattaścāpi jāyate | 
caṇḍālapukkasakule ḍombeṡu ca puna: puna: || 
ḍākinījātiyonau ca māṃsāde jāyate kule | 
rkṡamārjārayonau ca jāyate'sau narādhama: || 
hastikakṡye mahāmeghe nirvāṇāṅgulimālike | 
laṅkāvatārasūtre ca mayā māṃsaṃ vigarhitam || 
buddhaiśca bodhisattvaiśca śrāvakaiśca vigarhitam | 
khādate yadi nirlajja unmatto jāyate sadā || 
brāhmaṇeṡu ca jāyate athavā yogināṃ kule | 
prajñāvān dhanavāṃścaiva māṃsādyānāṃ vivarjanāt || 
drṡṭaśrataviśaṅkābhi: sarvaṃ māṃsaṃ vivarjayet | 
tārkikā nāvabudhyante kravyādakulasaṃbhavā: || 
yathaiṡa rāgo mokṡasya antarāyakaro bhavet | 
tathaiva māṃsamadyādi antarāyakaraṃ bhavet ||
vakṡyantyanāgate kāle māṃsādā mohavādina: | 
kalpikaṃ niravadyaṃ ca māṃsaṃ buddhānuvarṇitam || 
bheṡajyamiva āhāraṃ putramāṃsopamaṃ puna: | 
mātrayā pratikūlaṃ ca yogī piṇḍaṃ samācaret || 
@075
maitrīvihāriṇā nityaṃ sarvathā garhitaṃ mayā | 
siṃhavyāghramrgādyaiśca saha ekatra saṃbhavet || 
tasmānna bhakṡayenmāṃsamudvegajanakaṃ nrṇām | 
mokṡadharmaniruddhatvādāryāṇāmeṡa vai dhvaja: || 
yattu jñāna{1. ##SR. 34. 34.##}vatīparivarte māṃsabhakṡaṇaṃ paṭhyate, tanmahārthasādhakatvānnirdoṡam || 
evaṃ hi tatroktam- 
eṡo'kariṡyadya[di]bhikṡu kālaṃ 
samādhiśabdo'pi hi jambudvīpe | 
niruddhu sattvāna sadābhaviṡyat 
cikitsite asmi samādhi labdha: || 
sa ca mahākaruṇābhiyukta: | tena asminna maitrīśaṅkāpi nāstītyadoṡa: || 
yadyapyāryaratnameghe'bhihitam-śmāśānikena nirāmiṡeṇa bhavitavyamiti, tadanyatraivaṃ- 
jātīyasattvārthasaṃdarśanārtham | vinaye'pi yadanujñātaṃ tattu tricoṭipariśuddhabhakṡaṇe na prahāṇāntarāya 
iti tatparityāgena śuddhadrṡṭīnāmabhimānanirāsārtham | tadgrddhatayā ca bhavyānāṃ śāsanāvatāra- 
parihārārtham || 
tathā hyuktaṃ la{2. ##LA p. 255.##}ṅkāvatārasūtre-tatra tatra deśanāpāṭhe śikṡāpadānāmānupūrvīṃ badhnanni- 
śreṇīpadavinyāsayogena | trikoṭiṃ badhvā | tatra uddiśya krtāni pratiṡiddhāni tato'ntaśa:
prakrtimrtānyapi pratiṡiddhānīti || 
uktaṃ satatabhaiṡajyam | glānapratyayabhaiṡajyaṃ tatsevyameva || 
śrāvakavinaye'pi tāvadātmārthaṃ brahmacaryavāsārthaṃ pātracīvaramapi vikrīya kāyasaṃdhāraṇamuktam, 
kiṃ punaraparimitajanaparitrāṇahetorbodhisattvaśarīrasya | durlabhā cedrśī kṡaṇapratilābhotsavasaṃpad iti | 
tatpradarśanārthaṃ ca bhagavatā tatra svayaṃ bhaiṡajyopayoga: pradarśita: || 
uktaṃ ca āryaratnameghasūtre-tairyadā pracāritaṃ bhavati, tadā satyāṃ velāyāmasatyāṃ vā 
teṡāmimānyevaṃrūpāṇi kāyopastambhanānyupakaraṇāni na labhyante'bhyavahartum-yaduta sarpirvā 
tailaṃ vā mūlaraso vā gaṇḍaraso vā phalaraso vā | na cānyānabhyavaharato drṡṭvā pratighacitta- 
mutpādayati | yadi puna: khalu paścādbhaktiko bodhisattvo vā glāno bhavati, yathārūpe- 
ṇāsya glānyena jīvitāntarāyo bhavati kuśalapakṡāntarāyo vā, ten aniṡkaukrtyena bhūtvā 
nirvicikitsakena bhaiṡajyacittamupasthāpya pratinisevyānīti ||
vasanopabhogaprayojanamugrapariprcchāsūtre'bhihitam-hrrapatrāpyakau (pī)na: pracchādanārthaṃ tu 
śramaṇaliṅgasaṃdarśanārthamimāni ca kāṡāyāṇi devamānuṡāsurasya lokasya caityamiti caityārthaṃ 
samyagdhāritavyāni | nirvrtivirāgaratnāni etāni, na rāgaraktāni | upaśamānukūlānyetāni, na
@076
saṃkleśasaṃdhukṡaṇānukūlāni | ebhiśca kāṡāyairvivrtapāpā bhaviṡyāma:, sukrtakarmakāriṇo na cīvara- 
maṇḍanānuyogamanuyuktā: | etāni ca kāṡāyāṇyāryamārgasaṃbhārānukūlānīti krtvā tathā kariṡyāmo 
yathā naikakṡaṇamapi sakaṡāyā: kāye kāṡāyāṇi dhariyiṡyāma iti || 
atra ca kāraṇaṃ ratnarāśisūtre'bhihitam- 
ye punaste kāśyapa vai daryā[rpāt] asaṃyatā ita: śramaṇaguṇadharmādudbhurā: kāye kāṡāyāṇi 
vastrāṇi dhārayanti, na caiteṡu gauravamutpādayati | tatra kāśyapa śramaṇavarṇapratirūpakaṃ nāma 
pratyekanarakam | tatra kāśyapa pratyekanarake śramaṇarūpapratirūpeṇa tā: kāraṇā: kāryante ādīptacailā 
ādīptaśīrṡā ādīptapātrā ādīptāsanā ādīptaśayanā: | ya: kaścittatra teṡāmupabhogaparibhoga:, sa 
sarva ādīpta: saṃprajvalita ekajvālībhūta: | tatra tai: śramaṇavarṇarūpeṇa du:khāṃ vedanāmanubhavantīti || 
āryaratnameghe'pyuktam-yadi bhavedabhyavakāśiko bodhisattvo glānakāyo'pratibalakāyastena 
vihārasthitenaivaṃ cittamutpādayitavyam-kleśapratipakṡārthaṃ tathāgatena dhutaguṇā: prajñaptā: | tathāhaṃ 
kariṡyāmi, yathā vihārastha eva kleśānāṃ  prahāṇāya ghaṭiṡyāmi | tatra ca vihāre nag rddhimutpāda- 
yāmi nādhyavasānam | evaṃ cāsya bhavati-kartavyo dānapatīnāmanugraho nāsmābhirātmaṃbharibhirbhavi- 
tavyamiti || 
punaratraivāha-te śayyāṃ kalpayanto dsakṡiṇena pārśvena śayyāṃ kalpayanti | pādasyopari 
pādamādhāya cīvarai susaṃvrtakāyā: smrtā: saṃprajānānā utthānasaṃjñina ālokasaṃjñina: śayyāṃ 
kalpayanti | na ca nidrāsukhamāsvādayanti, na pārśvasukhamanyatra yāvadevaiṡāṃ mahābhūtānāṃ sthitaye 
yāpanāyai | ityanayā diśā sarvaparibhogā: sattvārthamadhiṡṭhātavyā: |ātmatrṡṇopabhogāttu kliṡṭāpatti: prajāyate ||13||
ya{1. ##SR. 9. 59.##}thoktaṃ candrapradīpasūtre- 
te bhojanaṃ svādurasaṃ praṇītaṃ 
labdhvā ca bhuñjanti ayuktayogā: | 
teṡāṃ sa āhāru badhāya bhotī 
yatha hastipotāna viṡā [bisā] adhautā: || iti || 
āryaratnarāśisūtre'pi bhagavatā śraddhādeyaparibhoge parikīrtite-atha tasyāmeva parṡadi 
yogācārāṇāṃ bhikṡūṇāṃ dve śate imaṃ dharmaparyāyaṃ śrutvā prarudite | evaṃ ca vācamabhāṡanta- 
kālaṃ vayaṃ bhagavan kariṡyāmo na punaraprāptaphalā ekapiṇḍapātamapi śraddhādeyasya paribhokṡyāma: | 
bhagavānāha-sādhu sādhu kulaputrā evaṃrūpairlajjibhi: kaukrtyasaṃpannai: paralokāvadyabhayadarśibhiridaṃ 
pravacanaṃ śobhate | api tu, dvayorahaṃ kāśyapa śraddhādeyamanujānāmi | katamayordvayo: ? yuktasya 
muktasya ca | yadi bhikṡavo bhikṡuryukto yogācāro mama śikṡāyāṃ pratipanna: sarvasaṃskāreṡvanityadarśī 
sarvasaṃskāradu:khavidita: sarvadharmeṡvanātmādhimukti: śāntanirvāṇābhikāṅkṡī sumerumātrairālopai: śraddhādeyaṃ 
bhuñjīta, atyantapariśuddhaiva tasya sā dakṡiṇā bhavati | yeṡāṃ ca dāyakānāṃ dānapatīnāṃ sakāśācchraddhā-
@077
deyaṃ paribhuktaṃ tatasteṡāṃ dāyakadānapatīnāṃ maharddhika: puṇyavipāko bhavati mahādyutika: | tatkasmāddheto: ? 
agramidamaupadhikānāṃ puṇyakriyāvastūnāṃ yeyaṃ maitracittasamāpatti: | tatra kāśyapa yo bhikṡurdāyakasya 
dānapaterantikāccīvarapiṇḍapātaṃ paribhujya apramāṇaṃ ceta:samādhiṃ samāpadyate, apramāṇastasya dāyakasya 
dānapate: puṇyakriyāvipāka: pratikāṅkṡitavya: | syātkāśyapa trisāhasramahāsāhasrāyāṃ lokadhātau 
mahāsamudrāṇāṃ kṡaya:, na tveva tasya puṇyaniṡyandasya kaścitkṡaya iti || 
tadevaṃ piṇḍapātagamanārambhe bhojanārambhe vā triṡu sthāneṡu smrtirupasthāpyā dāyakānugrahe, 
kāyakrimisaṃgrahe, sarvasattvārthasādhake ca saddharmaparigrahe || 
tathāgatājñāsaṃpādane tu sarvakāryeṡu smrti: kāryā | ādiśabdānmantrairapi rakṡā kāryā || 
tatrāpi tāvadimāṃ trisamayarājoktāṃ vidyāṃ maṇḍalasamayārthamuccārayet-nama: sarvabuddha- 
bodhisattvānām | oṃ viraji 2 mahācakraviraji | sata 2 sārata 2 trapi 2 vidhamani | sabhajani | 
saṃbhajani | taramati | siddha agre tvaṃ svāhā || 
anena sarvamaṇḍalapraviṡṭo bhavati | athavā tathāgatahrdayamaṡṭasahasraṃ japet | sa laukika- 
lokottaramaṇḍalapraviṡṭo bhavati | katamacca tat ? namastraiyabdhikānāṃ tathāgatānāṃ sarvatrāpratihatā- 
vāptidharmatābalinām | oṃ asamasama samantato'nantanāvāptiśāsani | hara 2 smara smaraṇa 
vigatarāgabuddhadharmate | sara 2 samabalā | hasa 2 | traya 2 | gagana mahācalarakṡaṇa | jvala jvalana 
sāgare svāhā || 
ayaṃ sarvatathāgatānāmātmabhāva: | atrānuttaraṃ gāravaṃ bhāvayitavyam | anena ādikarmikā api 
sattveṡvanantaṃ buddhakrtyaṃ kurvanti || 
ayameva paramāṃ rakṡāṃ mārādibhya: sarva duṡṭebhya: karoti | hastatāḍena bhasmanā
sarṡapairudakena 
drṡṭyā manasā vā sīmābandhaṃ karoti || 
vyādhiṡu bhaiṡajyamudakaṃ cābhimantryopayojyam | vanakusumāni vā caitye pratimāyāṃ saddharma- 
pustake vā samāhito nivedayet | pakṡaprayogānmahāvyādhibhirapi mucyate | buddhabodhisattvālambanena 
sarvasattvārthābhilāṡiṇā ca cittena bhadracarividhipūrvakaṃ ca japtavya: | ayaṃ vidhirasya kalpasyā- 
vasāne draṡṭavya: | trisamayajāpinaścāmnāyato na doṡa: | utsiṡṭasyāpyaśucerna doṡa: | mudrākārā na 
bhakṡaṇīyā na laṅghanīyā | na mañcāroha: kartavya: | na madyaṃ pātavyam | adhimukticaryāśikṡā- 
padeṡvacalasya nirvicikitsasya du:śīlapūrvasyāpi sidhyati | paṇḍitasyāpaṇḍitasya vā niyataṃ sidhyati || 
tathā ca atraivoktam- 
bodhicittaṃ drḍhaṃ yasya ni:saṅgā ca matirbhavet | 
vicikitsā naiva kartavyā tasyedaṃ sidhyati dhruvam || iti ||
bodhicittadrḍhatā cātra prthagjanacalacittatāyā niyamārthamuktā, na tu bhūmipraviṡṭa- 
madhikrtya | yasmādatroktam-pratyuddhāratāmavabhāsatāṃ ca pratilabdhukāmena, mahāndhakārādālokaṃ 
praveṡṭukāmena, yadbhūyasā vinipatitena sādhyam | tathā kuto mamālpapuṇyasya siddhiriti nīcacitta- 
pratiṡedha: | na cātikrāntadurgaterutsāhormibahulasyopacitāprameyapuṇyaskandhasya bhūmipraviṡṭasyāyaṃ
@078
pūrvokto doṡa: saṃbhavati | atra ca mantrāṇāmajñānānnādhikākṡarapāṭhe doṡo'sti | nāpi nyūnatādoṡa: | 
nāpi vidhibhraṃśadoṡa: | kiṃ tu śraddhāvegaṃ bodhicittavegaṃ sarvotsargavegaṃ ca pramāṇīkrtyāvicārata:
pravartitavyam | avaśyaṃ buddhabodhisattvatvamihaiva yatheṡṭasiddhiśca bhavati || 
athavā anena sarvavajradharamantreṇa rakṡāṃ kuryāt-namastraiyabdhikānāṃ tathāgatānāṃ sarvavajradharāṇāṃ 
caṇḍāla 2 | cala 2 | vajra 2 | śāntana 2 | phalana 2 | cara 2 | māraṇa | 2 vajradā 
laphaṭa | lalitaśikhara samantavajriṇī | jvala 2 | namo'stu te agrograśāsanānāṃ raṇaṃ 2 
haṃ phula sphāṭa vajrottame svāhā || 
anena paṭhitamātreṇa sarvavighnavināyakā nopasaṃkrāmanti | devanāgādayo na prasahante | 
bhojanapānaśayanāsanavasanapūjopakaraṇāni cābhimantritena jalena drṡṭyā manasā vā rakṡeta | 
acalahrdayena vā sarvametatkuryāt || idaṃ ca tat-nama: samantavajrāṇāṃ trāṭa | amogha caṇḍamahā- 
roṡaṇa sphāṭaya hūṃ^ | bhrāmaya 2 hūṃ | trāṭa hūṃ^ | māṃ^ | oṃ balaṃdade tejomālini svāhā || 
anena prathamaṃ piṇḍamaṡṭābhimantritaṃ bhuñjīta, bhaiṡajyarājatāṃ buddhabodhisattvānāmanusmrtya || 
viṡapratīkārastu || tadyathā-ilimitte | tilimitte | ilitilimitte | dumbe | du:se | 
du:sālīye | dumbālīye | takke | tarkkaraṇe | marmme | marmaraṇe | kaśmīre | kaśmīramukte | aghane | 
aghanaghane | ilimilīye | akhāpye | apāpye | śvete | śvetatuṇḍe | anānurakṡe svāhā || 
ya imāṃ vidyāṃ sakrcchrṇoti, sa sapta varṡāṇyahinā na daśyate | na cāsya kāye viṡaṃ 
krāmati | yaścainamahirdaśati, saptadhāsya sphuṭenmūrdhā arjakasyeva mañjarī || 
ya imāṃ vidyāṃ dhārayati, say āvajjīvamahinā na daśyate | na cāsya kāye viṡaṃ krāmati |
imāni ca mantrapadāni sarpasya purato na vaktavyāni, yatkāraṇaṃ sarpo mriyate || 
tadyathā | illā | cillā | cakko | bakko | koḍā koḍeti | nikuruḍā nikuruḍeti | 
poḍā poḍeti | moḍā moḍeti | puruṡā puruḍeti | phaṭa rahe phuṭaṭaṇḍa rahe | nāga rahe | 
nāgaṭaṭaṇḍa rahe | sarpa rahe | sarpaṭaṭaṇḍa rahe | acche | chala viṡaśāte | śītavattāle | halale | 
halale | taṇḍi 2 | taḍa 2 | tāḍi 2 | mala 2 sphuṭa 2 | phuṭu 2 | svāhā || 
iti hi bhikṡavo jāṅgulyāṃ vidyāyāṃ udāhrtāyāṃ sarvabhūtasamāgate sarvaṃ tathāvita- 
thānanyathābhūtaṃ satyamaviparītamaviparyastam | idaṃ viṡamaviṡaṃ bhavatu | dātāraṃ gacchatu | daṃṡṭāraṃ gacchatu | 
agniṃ gacchatu | jalaṃ gacchatu | sthalaṃ gacchatu | stambhaṃ gacchatu | kuḍyaṃ gacchatu | bhūmiṃ saṃkrāmatu | 
śāntiṃ gacchatu svāhā || 
corādipratīkāre mārīcīṃ japet | tadyathā-parākramasi | udayamasi | vairamasi | arkamasi | 
markamasi | vanamasi | antarddhānamasi | pathe me rakṡa | utpathe me rakṡa | janato me rakṡa | caurato me rakṡa | 
rājato me rakṡa | siṃhato me rakṡa | vyāghrato me rakṡa | nāgato me rakṡa | sarpato me rakṡa | sarvato 
me rakṡa | rakṡa 2 māṃ | sarvasattvāṃśca sarvabhayebhya: sarvopāye sopasargebhya: svāhā || oṃ^ vaḍili 2 sarvaduṡṭānāṃ 
granthiṃ vandāmi svāhā || namo ratnatrayāya | namo mārīcyai devatāyai | mārīcyā devatāyā hrdayamāvarta-
@079
yiṡyāmi || tadyathā | battāli | badāli | badāli | barāli | varāhamukhi | sarvaduṡṭānāṃ nivāraya | 
bandhamukhaṃ svāhā || 
imāmapi vidyāmanantajātismarahetuṃ mahāprabhāvāṃ saptapañcāśadakṡarāṃ vidyādharapiṭakopanibaddhāṃ 
sarvabhayarakṡārthaṃ prayuñjīta | tadyathā | aṭṭe | baṭṭe | naṭṭe | kunaṭṭe | ṭake | ṭhake | ṭharake | urumati | 
rurumati | turuhili mili | sarvajñodupadagga | namo sabbasammasaṃbuddhāṇaṃ | sijjhantu me mantapadā: svāhā || 
eṡā rakṡātmabhāvasya bhaiṡajyavasanādibhi: | 
sattvārthasmrtipūrvakameva vaktavyā || 
ātmatrṡṇopabhogāttu kliṡṭāpatti: prajāyate ||13|| 
sarvaṃ hi bodhisattvenotsrṡṭaṃ sarvasattvebhya: || tatra yadi vismrtya paradravyamātmabharaṇatrṡṇayā 
paribhuṅkte, kliṡṭāpattimāpadyate | atha vitrṡṇo'nyāsakto vā sattvakāryamanusmrtya bhuṅkte, na kliṡṭāmāpa- 
ttimāpadyate | paradravyasaṃjñī svārthena bhuṅkte, steyāpattimāpadyate | pūrārgheṇa prātimokṡe pārājiko 
bhavati | sattvasvāmikaistu bhogai: sattvasvāmika evātmabhāva: saṃrakṡata ityadoṡa: | na hi dāsasya 
nityaṃ svāmikarmavyāprtasya svadravyamasti yena varteta || 
uktaṃ ca dharmasaṃgītisūtre-dāsopamena bodhisattvena bhavitavyaṃ sarvasattvakiṃkaraṇīyaprāpaṇatayeti || 
na caikāntasvāmyarthaparasya dāsasya vyādhyādiviklavamate: svāminamananujñāpyāpi bhuñjānasya 
kaściddoṡa: | nāpyevaṃkurvāṇasya bodhisattvasyāntike kasyacidviditavrttāntasyāpyaprasādo yujyate 
mātsaryatyāgacittāparijñānāt | na cātra nyāye kaścitsaṃdeho yukta: | sarvotsargo hi pūrvameva bhagava- 
tkaṇṭhoktyā pratipādita: | tathā cātmabhāvarakṡā sattvārthamevoktā | tasya spaṡṭāvabodhārthamayaṃ nyāyo'- 
bhiyukto na tu svārthāpekṡayeti || 
iti śikṡāsamuccaye ātmabhāvarakṡā ṡaṡṭha: pariccheda: ||
@080
7 
bhogapuṇyarakṡā saptama: pariccheda: | 
evaṃ tāvadātmabhāvarakṡā veditavyā | bhogarakṡā tu vaktavyā | tatra- 
sukrtārambhiṇā bhāvyaṃ mātrajñena ca sarvata: | 
iti śikṡāpadādasya bhogarakṡā na duṡkarā ||14||
ugrapariprcchāyāṃ hi śikṡāpadamuktam-susamīkṡitakarmakāritā sukrtakarmakāritā ca | 
tena bhogānāṃ durnyāsā pratyavekṡā | avajñāpratiṡedha: siddho bhavati | śamathaprastāvena ca mātrajñatā 
yuktijñatā coktā | tenedaṃ siddhaṃ bhavati-yadidaṃ alpādhamabhogenāpi kāryasiddhau satyāṃ svayamanyairvā 
bahūttamabhoganāśanopekṡā na kāryeti || 
ata eva ugrapariprcchāyāmuktam-putrabhāryādāsīdāsakarmakarapauruṡeyāṇāṃ samyakparibhogeneti || 
tathā svaparabodhipakṡaśrutādyantarāyakarau tyāgātyāgau na kāryau | adhikasattvārthaśaktestulyaśaktervā 
bodhisattvasya adhikatulyakuśalāntarāyakarau tyāgātyāgau na kāryāviti siddhaṃ bhavatīti || 
idaṃ ca saṃdhāya bodhisattvaprātimokṡe'bhihitam-yastu khalu puna: śāriputra abhiniṡkrānta- 
grhāvāso bodhisattvo bodhyaṅgairabhiyukta: tena kathaṃ dānaṃ dātavyam | kataraṃ dānaṃ dātavyam | kiyadrūpaṃ dānaṃ 
dātavyam | pe^ | dharmadāyakena bhavitavyaṃ dharmadānapatinā | yaśca śāriputra grhī bodhisattvo gaṅgānadī- 
vālikāsamāni buddhakṡetrāṇi saptaratnapratipūrṇāni krtvā tathāgatebhyo'rhadbhaya: samyaksaṃbuddhebhyo dānaṃ 
dadyād, yaśca śāriputra pravrajyāparyāpanno bodhisattva ekāṃ catuṡpadikāṃ gāthāṃ prakāśayet, ayameva 
tato bahutaraṃ puṇyaṃ prasavati | na śāriputra tathāgatena pravrajitasyāmiṡadānamanujñātam | pe^ | 
yasya khalu puna: śāriputra pātrāgata: pātraparyāpanno lābho bhaveddhārmiko dharmalabdha:, tena sādhāraṇa- 
bhojinā bhavitavyaṃ sārdhaṃ sabrahmacāribhi: | sacetpuna: kaścidevāgatya pātraṃ vā cīvaraṃ vā yāceta, 
tasyātiriktaṃ bhavedbudhānujñātāttricīvarāt | yathāparityaktaṃ dātavyam | sacetpunastasyonaṃ cīvaraṃ 
bhavedyanniśritya brahmacaryavāsa:, tanna parityaktavyam | tatkasya heto: ? avisarjanīyaṃ tricīvaramuktaṃ 
tathāgatena | sacetpuna: śāriputra bodhisattva: tricīvaraṃ parityajya yācanakaguruko bhavet, na 
tenālpecchatā āsevitā bhavet | yastu khalu puna: śāriputra abhiniṡkrāntagrhāvāso bodhisattva:, 
tena dharma āsevitavya: | tatra tenābhiyuktena bhavitavyamiti || 
anyathā hyekasaṃgrahārthaṃ mahata: sattvarāśestasya ca sattvasya bodhisattvāśayaparikarmāntarāyā- 
nmahato'rthasya hāni: krtā syāt | ata evodārakuśalapakṡavivarjanatā apakṡāla ityucyate | evaṃ 
tāvattyāgapratiṡedha: | atyāgapratiṡedho'pi yathā-āryasāgaramatisūtre mahāyānāntarāyeṡu bahulābhatā 
paṭhyate | yo'yaṃ vidhirātmanyukta:, so'nyasminnapi bodhisattva pratipādya: iti kuto gamyate ? 
āryograpariprcchāyāṃ deśitatvāt | parakrtyakārita: svakāryaparityāga iti || 
tathā āryavimalakīrtinirdeśe'pyuktam-saṃsārabhayabhītena kiṃ pratisartavyam ? āha-saṃsāra- 
bhayabhītena mañjuśrīrbodhisattvena buddhamāhātmyaṃ pratisartavyam | āha-buddhamāhātmye sthātukāmena kutra
@081
āha-buddhamāhātmye sthātukāmena sarvasattvasamatāyāṃ sthātavyam | āha-sarvasattva- 
sthātukāmena kutra sthātavyam ? āha-sarvasattvasamatāyāṃ sthātukāmena sarvasattvapramokṡāya 
yamiti || 
tathā ca dharmasaṃgītau sārthavāho bodhisattva āha-yo bhagavan bodhisattva: sarvasattvānāṃ 
prathamataraṃ bodhimicchati, nātmana: | yāvadiyaṃ bhagavan dharmasaṃgītiriti || 
utsargādeva cāsya svārthābhāva: siddha: | kiṃ tu sattvārthahānibhayādayogye sattve svabhāraṃ 
nāropayati | yatra tu sattvārthahāniṃ na paśyati, tatra svayaṃ krtamanyena vā jagaddhitamācaritamiti 
ko viśeṡa: ? yadayamaparabodhisattvakuśalasiddhaye na svakuśalamutsrjati | atha svadurgatidu:khā- 
dbibheti, dvitīyasyāpi tadeva du:kham | atha taddu:khena me bādhā nāstītyupekṡate, yathoktai: sūtrai: 
sāpattiko bhavati || 
yathā ca ratnakūṭasūtre-catvāra ime kāśyapa bodhisattvapratirūpakā ityārabhyoktam-ātmasukhā- 
rthiko bhavati na sarvasattvadu:khāpanayanārthika iti || tasmādugrapariprcchāvidhinā pūrvavadātmā garhaṇīya: | 
eṡā tu bodhisattvaśikṡā yathā āryanirārambheṇa dharmasaṃgītisūtre nirdiṡṭā-kathaṃ kulaputrā: pratipattisthitā 
veditavyā: ? āha-yadā sattveṡu na vipratipadyante | āha-kathaṃ sattveṡu na vipratipadyante ? āha- 
yanmaitrīṃ ca mahākaruṇāṃ ca na tyajanti | subhūtirāha-katamā bodhisattvānāṃ mahāmaitrī ? āha- 
yatkāyajīvitaṃ ca sarvakuśalamūlaṃ ca sarvasattvānāṃ niryātayanti, na ca pratikāraṃ kāṅkṡanti | āha- 
katamā bodhisattvānāṃ mahākaruṇā yatpūrvataraṃ sattvānāṃ bodhimicchanti nātmana iti || 
atraiva cāha-mahākaruṇāmūlā: sarvabodhisattvaśikṡā iti || avaśyaṃ ca bhagavatedaṃ na 
nivāraṇīyam | anyatarabodhisattvārthe nārthitvādavaśyaṃ tūpadiśatīti niścīyate | yena dāturmahādakṡiṇīye 
mahārthadānānmahāpuṇyasāgaravistaro drśyate | *** anyathā tu kevalameva vighātino maraṇaṃ syāt || 
yatta praśāntaviniścayaprātihāryasūtre deśitam-ya eṡa tem ahārāja varṡaśatasahasreṇa parivyayo'tra 
praviṡṭa:, sa sarva: piṇḍīkrtyaikasya bhikṡoryātrā bhavedeva pratyekaṃ sarvabhikṡūṇām | yaścoddeśasvādhyāyā- 
bhiyukto bodhisattva: sagauravo dharmakāma: śraddhādeyamāhāraṃ parigrhyaivaṃ cittamutpādayet-anenāhaṃ 
dharmaparyeṡṭimāpatsya iti | asya kuśalasyaiṡa deyadharmaparityāga: śatatamīmapi kalāṃ nopaitīti, 
tadgrhasukhapariśuddhimadhikrtyoktam | na tu pūrvoktavidhinā kaściddoṡa: ||
uktā samāsato bhogarakṡā | puṇyarakṡā vācyā | tatra- 
svārthavipākavaitrṡṇyācchubhaṃ saṃrakṡitaṃ bhavet | 
yathoktaṃ nārāyaṇapariprcchāyām-sa nātmaheto: śīlaṃ rakṡati, na svargaheto:, na śakratva- 
heto:, na bhogaheto:, naiśvaryaheto:, na rūpahetorna varṇahetorna yaśoheto: | peyālaṃ | na nirayabhayabhīta: 
śīlaṃ rakṡati | peyālaṃ | evaṃ na tiryagyonibhayabhīta: śīlaṃ rakṡati | anyatra buddhanetrīpratiṡṭhāpanāya 
śīlaṃ rakṡati | yāvatsarvasattvahitasukhayogakṡemārthika: śīlaṃ rakṡati || sa evaṃrūpeṇa śīlaskandhena 
samanvāgato bodhisattvo daśabhidharmairna hīyate | katamairdaśabhi: ? yaduta na cakravartirājyātparihīyate | 
@082
tatra ca bhavatyapramatto bodhipratikāṅkṡī buddhadarśanamabhikāṅkṡate | evaṃ brahmatvādbuddhadarśanāmedyaprati- 
lambhāddharmaśravaṇānna parihīyate | yāvadyathāśrutapratipattisaṃpādanāya bodhisattvasaṃvarasamādānānna parihīyate | 
anācchedyapratibhānātsarvakuśaladharmaprārthanadhyānānna parihīyate || evaṃ śīlaskandhapratiṡṭhito bodhisattvo 
mahāsattva: sadā namaskrto bhavati devai: | sadā praśaṃsito bhavati nāgai: | sadā namaskrto bhavati 
yakṡai: | sadā pūjito bhavati gandharvai: | sadāpacāyitaśca bhavati nāgendrāsurendrai: | sadā sumānitaśca 
bhavati brāhmaṇakṡatriyaśreṡṭhigrhapatibhi: | sadābhigamanīyaśca bhavati paṇḍitai: | sadā samanvāhrtaśca bhavati 
buddhai: | śāstrsaṃmataśca bhavati sadevakasya lokasya | anukampakaśca bhavati sarvasattvānām || pe^ || 
catasro gatīrna gacchati | katamāścatasra: ? yadutākṡaṇagatiṃ na gacchatyantra sattvaparipākāt | buddha- 
śūnyabuddhakṡetraṃ na gacchati | mithyādrṡṭikulopapattiṃ na gacchati | sarvadurgatigatiṃ na gacchati || 
evaṃ pūrvotsrṡṭasyāpi puṇyasya kleśavaśātpunarupādīyamānasya rakṡā kāryā | puṇyadānādapi 
yatpuṇyaṃ tato'pi na vipāka: prārthanīyo'nyatra parārthāt | kiṃ ca puṇyaṃ rakṡitukāma:- 
paścāttāpaṃ na kurvīta 
yathoktamugrapariprcchāyām| datvā ca na vipratisāracittamutpādayitavyamiti || 
prṡṭhadaurbalyāddaurvalyam | vipratisārāt pāpavatpuṇyasyāpi kṡaya: syādityabhiprāya: || 
na ca krtvā prakāśayet ||15||
anekaparyāyeṇa hi bhagavatā pracchannakalyāṇatā vivrtapāpatā  varṇitā | tatra vivrtasya 
kṡayo gamyate | pāpasya daurmanasyenaiva puṇyasya saumanasyena | anāpatti: sattvārthaṃ nirāmiṡacittasya 
prakāśayata: || 
yathā ratnameghe vaidyadrṡṭāntenātmotkarṡo nirdoṡa ukta: | puna: puṇyarakṡākāma:- 
lābhasatkārabhīta: syādunnatiṃ varjayetsadā | 
bodhisattva: prasanna: syāddharme vimatimutsrjet ||16||
idaṃ ca ratnakūṭe'bhihitam-caturbhi: kāśyapa dharmai: samanvāgatasya bodhisattvasyotpannotpannā: 
kuśalā dharmā: parihīyante | yai: [caturbhirmuktā:] na vardhante kuśalairdharmai: || katamaiścaturbhi: ? yadutābhi- 
mānikasya lokāyatamantraparyeṡṭyā | lābhasatkārādhyavasitasya kulapratyavalokanena | bodhisattva- 
vidveṡābhyākhyānena | aśrutānāmanirdiṡṭānāṃ ca sūtrāntānāṃ pratikṡepeṇeti || 
ā{1. ##DA p. 122.##}ryasarvāstivādināṃ ca [vinaye] paṭhyate-paśyadhvaṃ bhikṡava etaṃ bhikṡuṃ keśanakhastūpe sarvāṅgena 
praṇipatya cittamabhiprasādayantam ? evaṃ bhadanta | anena bhikṡavo bhikṡuṇā yāvatī bhūmirākrāntā 
adho'śītiyojanasahasrāṇi yāvatkāñcanacakram | atrāntare yāvantyo vālikāstāvantyanena 
bhikṡuṇā cakravartirājyasahasrāṇi paribhoktavyāni | yāvadathāyuṡmānupāliryena bhagavān tenāñjaliṃ 
praṇamya bhagavantamidamavocat-yaduktaṃ bhagavatā asya bhikṡorevaṃ mahānti kuśalamūlāni | 
kutremāni bhagavan kuśalamūlāni tanutvaṃ parikṡayaṃ paryādānaṃ gacchanti ? nāhamupāle evaṃ kṡatiṃ 
copahatiṃ ca samanupaśyāmi | yathā sabrahmacārī sabrahmacāriṇo'ntike duṡṭacittamutpādayati, 
@083
atropāle imāni mahānti kuśalamūlāni tanutvaṃ parikṡayaṃ paryādānaṃ gacchanti | tasmāttarhyupāle evaṃ 
śikṡitavyaṃ yaddagdhasthūṇāyāmapi cittaṃ na pradūṡayiṡyāma: prāgeva savijñānake kāya iti ||
āryamañjuśrīvikrīḍitasūtre'pyāha-pratigha: pratigha iti kalpaśatopacitaṃ kuśalamūlaṃ 
pratihanti, tenocyate pratigha iti || 
āryagaṇḍa{1. ##GV p. 270##}vyūhasūtre ca samantasattvaparitrāṇyoja:śriyā rātridevatayā pūrvāvadānaṃ kathayantyā 
abhihitam-te tenānyonyāvamanyanāsamuditenākuśalamūlenāyu:pramāṇādapi parihīyante sma | varṇādapi 
balādapi [saukhyādapi] parihīyante smeti || atra ca na kadācidunnati: kāryeti pradarśanārthaṃ 
sadetyucyate || 
lābhasatkārastu kadācidabhyupagamyate'pi | yathoktaṃ āryaratnameghe-iha kulaputra 
bodhisattva: sumerumātramapi ratnarāśiṃ labhamāna: pratigrhṇāti, pratyavaramapi vastu pratilabhamāna: | 
tatkasya heto: ? tasyaiva bhavati-ete sattvā matsariṇo lubdhā lobhābhibhūtā: | taddheto: tatpratyayaṃ 
tannidānaṃ mahāvāriskandhāvaṡṭabdhā iva saṃsārasāgare unmajjanimajjanaṃ kurvanti | tadeṡāṃ bhaviṡyati 
dīrgharātramarthāya hitāya sukhāya | sarvaṃ pratigrhya na svīkaroti | na lobhacittamutpādayati anyatra 
sarvasattvasādhāraṇāṃ buddhadharmasaṃgheṡu kārāṃ karoti | yathā du:khitānāṃ ca sarvasattvānāmupajīvyaṃ 
karoti | taṃ ca dānapatiṃ samuttejayati saṃpraharṡayatīti || 
tathā atraivoktam-tena ca dānena nonnato bhavatīti || 
punaratraivāha-yadi punarasya taddhetostatpratyayaṃ tannidānaṃ kīrtiśabdaśloko bhavati, tatra 
nonnāmajāto bhavati, na mānajāto na madajāta: | evaṃ cāsya bhavati-nacireṇa kālena yasya 
cāyaṃ kīrtiślokaśabda: samutthāpito yaśca kīrtiśabdaśloka:, trayamapyetatsarveṇa sarvaṃ na bhaviṡyati | 
tatra ka: paṇḍitajātīyo'nityeṡu na ca sthiteṡu dharmeṡvadhruveṡvanāśvāsikeṡvanunayacittamutpādayedunnato 
bhavenmānadarpito vā ? evaṃ hi bodhisattvo lābhasatkārakīrtiśabdaślokeṡu sūpasthitasmrtirviharatīti || 
punarāha-caṇḍālakumāropamāśca loke viharanti nīcanīcena manasā | mānamadadarpādhi- 
gatāśca bhavanti paiśunyasaṃjñāyā: satatasamitaṃ pratyupasthitatvāditi || 
punarapyuktam-iha kulaputra abhiniṡkrāntagrhavāsa: pravrajito bodhisattvo mrtakasadrśo'haṃ 
mitrāmātyajñātisālohitānāmiti nihatamāno bhavati | vairūpyaṃ me'bhyudgatam, vivarṇāni ca me vāsāṃsi 
prāvrtāni, anyaśca me ākalpa: saṃvrtta iti nihatamāno bhavati | muṇḍa: pātrapāṇi: kulātkula- 
mupasaṃkramāmi bhikṡāhetorbhikṡānidānamiti nihatamāno bhavati | nīcanīcena cittana caṇḍālakumāra- 
sadrśena piṇḍāya carāmīti nihatamāno bhavati | paiṇḍiliko'smi saṃvrtta:, parapratibaddhā ca me 
jīviketi nihatamāno bhavati | avadhūtamavajñātaṃ pratigrhṇāmīti nihatamāno bhavati | ārādhanīyā 
me ācāryagurudakṡiṇīyā iti nihatamāno bhavati | saṃtoṡaṇīyā me sabrahmacāriṇo yaduta tena 
tenācāragocarasamudācāreṇeti nihatamāno bhavati | apratilabdhān buddhadharmān pratipatsya iti 
@084
nihatamāno bhavati | kruddhānāṃ vyāpannacittānāṃ sattvānāṃ madhye kṡāntibahulo vihariṡyāmīti nihata- 
māno bhavatīti || 
āryasāgaramatisūtre'pyuktam-sa kāyapariśuddhaśca bhavati | lakṡaṇasamalaṃkrtagātra: mrdutaruṇa- 
hastapāda: suvibhaktapuṇyaniṡyandūgātro'hīnendriya: sarvāṅgapratyaṅgaparipūrṇa: | na ca rūpamadamatto bhavati, 
na kāyamaṇḍanayogānuyukta: | sa kiyaddhīnānāmapi sattvānāṃ rūpavikalānāmapyavanamati praṇamati 
dharmagrāhyatāmupādāyeti || 
punaratraivoktam-syādyathāpi nāma bhagavan mahāsāgara: pratisaṃtiṡṭhate, tadā nimne prthivī- 
pradeśe saṃtiṡṭhate | tasya nimnatvādalpakrcchreṇa sarvanadyaśca sarvaprasravaṇāni ca prapatanti | evameva 
bhagavan nirmānasya gurudakṡiṇīyagauravasya bodhisattvasyālpakrcchreṇa tāni gambhīrāṇi dharmamukhāni 
śrotrendriyasyābhāsamāgacchanti | smrtau cāvatiṡṭhante | tasmāttarhi bhagavan yo bodhisattvo mānonnato 
bhavati mānastabdha:, na ca gurudakṡiṇīyebhyo'vanamati nap raṇamati, veditavyaṃ bhagavan mārāṅkuśāviddho 
batāyaṃ bodhisattva iti || 
āryalokottaraparivarte coktam-daśemāni bho jinaputra bodhisattvānāṃ mārakarmāṇi | katamāni 
daśa ? yadidaṃ gurudakṡiṇīyācāryamātāpitrśramaṇabrāhmaṇasamyaggatasamyakpratipanneṡvagauravatā mārakarma || 
dharmabhāṇakānāṃ viśiṡṭadharmādhigatānāmudāradharmadeśakānāṃ mahāyānasamārūḍhānāṃ nirvāṇapathavidhijñānāṃ 
dhāraṇīsūtrāntarājapratilabdhānāṃ nāvanamati | garvitastabdhaśca bhavati | dharmabhāṇake na gauravamutpādayati , 
na śuśrūṡāṃ na citrīkāraṃ karoti | mārakarmadharmaśravaṇasāṃkathye ca niṡaṇṇa: udāradharmavege samutpanne 
dharmabhāṇakasya sādhukāraṃ na prayacchati mā kaścidasmin praśaṃsatīti mārakarma || abhimānaṃ cotpādyātmānaṃ 
pratigrhaṇāti | parāṃśca nag rhṇāti | ātmajñatāṃ ca nāvatarati | cittanidhyaptiṃ notpādayati | 
mārakarma || adhimānaṃ cotpādyājānannabudhyamāno varṇārhāṇāṃ pudgalānāṃ varṇaṃ praticchādayati | avarṇaṃ 
bhāṡate | na ca parasya guṇavarṇenāttamanā bhavati | mārakarma || jānāti ca-ayaṃ dharmo'yaṃ vinayo 
bhūtamidaṃ buddhavacanamiti | pudgalavidveṡeṇa dharmavidveṡaṃ karoti | saddharmaṃ pratikṡipati | anyāṃśca vigrāhayati | 
mārakarma || uccamānasaṃ prārthayate | parihāradharme na mārgayati | paropasthānaṃ so'bhiyāti | abhinandati | 
vrddhasthavirāṇāṃ ciracaritabrahmacaryāṇāṃ na pratyupatiṡṭhate, na ca pratyudgacchati | mārakarma || bhrkuṭī- 
mukha: khalu punarbhavati, na smitamukha: | na khilamadhuravacana: | sadā kaṭhinacittaśchidrānveṡī | 
avatāraprekṡī | mārakarma || abhimānaṃ ca patitvā paṇḍitānnopasaṃkrāmati | na sevate | na bhajate | na 
paryupāste | na paripraśnayati | na pariprcchati-kiṃ kuśalaṃ kimakuśalaṃ kiṃ karaṇīyaṃ kiṃ krtaṃ 
dīrgharātramarthāya hitāya sukhāya bhavati, kiṃ vā akrtaṃ dīrgharātramanarthāyāhitāyāsukhāya bhavatīti | 
sa jaḍa: sa jaḍataro bhavati | mohavyūho mānagrāhī | ani:saraṇadarśī | mārakarma || sa mānābhibhūto 
buddhotpādaṃ virāgayati | pūrvakuśalamūlaṃ kṡapayati | navaṃ notthāpayati | anirdeśaṃ nirdiśati | 
vigrahamārabhate, vivādabahulaśca bhavati | sa evaṃdharmavihārī sthānametadvidyate yasmin mithyā mahāprapātaṃ 
patet | atha ca punarbodhicittabalādhīnādaiśvaryaṃ pratilabhate | sa kalpaśatasahasreṡu buddhotpādaṃ 
nāsādayati, kuta: punardharmaśravaṇam | idaṃ daśamaṃ mārakarma || imāni bho jinaputra daśa mārakarmāṇi
@085
yāni parivarjya bodhisattvā daśa jñānakarmāṇi pratilabhate | atraiva ca jñānakarmasu pacyate |
nirmānatā sarvasattveṡviti || 
āryarāṡṭra{1. ##RP p. 221.##}pālasūtre'pyuktam- 
apāyabhūmiṃ gatimakṡaṇeṡu 
daridratāṃ nīcakulopapattim | 
jātyandhyadaurbalyamathālpasthāmatāṃ 
grhṇanti te mānavaśena mūḍhā: || iti || 
dharmasaṃgītisūtre'pyuktam-sattvakṡetraṃ bodhisattvasya buddhakṡetraṃ yataśca buddhakṡetrādbuddhadharmāṇāṃ 
lābhāgamo bhavati | nārhāmi tasmin vipratipattum | evaṃ cāsya bhavati-sarvaṃ sucaritaṃ duścaritaṃ 
ca sattvānniśritya pravartate | duścaritāśrayāccāpāyā: pravartante, sucaritāśrayāddevamanuṡyā iti ||
ata eva ratnolkādhāraṇyāmapyuktam-iha bho jinaputrā: prathamacittotpādiko bodhisattva: 
ādita eva sarvasattvānāmantike daśaprakāraṃ cittamutpādayati | katamaddaśaprakāram ? tadyathā- 
hitacittatāṃ sukhacittatāṃ dāyācittatāṃ snigdhacittatāṃ priyacittatāṃ anugrahacittatāṃ ārakṡā- 
cittatāṃ samacittatāṃ ācāryacittatāṃ śāstrcittatām | idaṃ daśaprakāraṃ cittamutpādayatīti || 
śraddhābalādhānāvatāramudrāsūtre'pyuktam-sarvasattvānāṃ śiṡyatvābhyupagame sthito'smi | 
parāṃśca sarvasattvaśiṡyatvābhyupagame pratiṡṭhāpayiṡyāmītyāśvāsaṃ pratilabhate | peyālaṃ | sarvasattve- 
ṡvavanamanapraṇamanatāyāṃ pratiṡṭhito'smīti pūrvavat || 
tatrāvanamanapraṇamanatāyāṃ sarvasattveṡu nirmānatā || 
tathā āryavimalakīrtinirdeśe pariśuddhabuddhakṡetropapattaye sarvasattveṡu śāstrpremoktam | loka-
prasādānurakṡārthaṃ tvāsanapādaprakhyālanakarma kurvatāpi cetasā strīṡu vā akṡaṇaprāpteṡu vā vinipatiteṡu 
bodhisattvena premagauravābhyāsa: kārya: || 
uktaṃ hi gaṇḍavyūhe-tasya samanantaraniṡaṇṇasya tasmin mahāsiṃhāsane sarva: sa janakāyo'- 
bhimukha: prāñjalisthito'bhūt tameva rājānaṃ namasyamāna: | peyālaṃ | sa khalu sarvadharmanirnādacchatramaṇḍala- 
nirghoṡo rājā teṡāṃ yācanakānāṃ sahadarśanenāttamanaskataro rājñānena ca trisāhasracakravartirājyaprati-
lābhenāsīmāprāptakalpaparyavasānena (?) | yāvat śuddhāvāsadevaśāntivimokṡamukhavihāreṇāparyantakalpāva- 
sānena | tadyathā kulaputra puruṡasyaikāntatrṡṇācaritasyamātāpitrbhrātrbhaginīmitrāmātyajñātisālohita- 
putraduhitrbhāryācirakālaviyuktasyāṭavīkāntāravipraṇaṡṭasya taddarśanakāmasya teṡāṃ samavadhānena mahatī 
prītiradhyavasānamutpatet taddarśanāvitrptatayā | evameva kulaputra rājña: sarvadharmanirnādacchatramaṇḍala-
nirghoṡasya teṡāṃ yācanakānāṃ sahadarśanena mahāprītivegā: saṃjātā: | cittatuṡṭisukhamavakrāntam, 
mahāṃścittodagratāvega: prādurbhūto yāvatteṡu sarvayācanakeṡu ekaputrakasaṃjñā mātāpitrsaṃjñā dakṡiṇīyasaṃjñā 
kalyāṇamitrasaṃjñā varṇasaṃjñā durlabhasaṃjñā duṡkarakārakasaṃjñā bahukarasaṃjñā paramopakārisaṃjñā 
bodhimārgopastambhasaṃjñā ācāryaśāstrsaṃjñotpadyeteti ||
@086
evamanyagatabhāve sattvānāmagratogamanopasthānādiprasaṅge sarvotsargaṃ smaret-eṡāmevāya- 
mātmīya: kāya: | yatheṡṭamatra vartantām | prthivīśodhanopalepanādiṡviva svasukhārthamiti | athavā 
svāmyaprasādabhītanetra tatprasādārthineva tadājñāsaṃpādanā manasikartavyā | bhagavato'pyupasthānaṃ
kurvato'nyagatyabhāvāt bhikṡuṇā glānenāṅgīkrtam || 
yathoktaṃ bhikṡuprakīrṇake-bhagavānāha-mā bhāya bhikṡu mā bhāya bhikṡu | ahaṃ te bhikṡu 
upasthāsye | āhara bhikṡu cīvarāṇi yāvatte dhovāmi | evamukte āyuṡmānānando bhagavanta- 
metadavocat-mā bhagavānetasya glānasyāśucimrakṡitāni cīvarāṇi dhovatu | ahaṃ bhagavan 
dhoviṡyam | bhagavānāha-tena hyānanda tvametasya bhikṡusya cīvarāṇi dhova | tathāgato udaka- 
māsiñciṡyati | atha khalvāyuṡmānānando tasya glānasya bhikṡusya cīvarāṇi dhovati | bhagavānudaka-
māsiñcati || peyālaṃ || atha khalvāyuṡmānānandastaṃ glānaṃ bhikṡuṃ sādhu ca suṡṭhu cānuparigrhya 
bahirdhā haritvā snāpayet | bhagavānudakamāsiñcatīti | āha ca- 
yānārādhya mahattvaṃ virādhya kaṡṭāṃ vipattimāpnoti | 
prāṇaparityāgairapi teṡāṃ nanu toṡaṇaṃ nyāyyam || 
ete te vai sattvā: prasādya yān siddhimāgatā bahava: | 
siddhikṡetraṃ nānyat sattvebhyo vidyate jagati || 
ete cintāmaṇayo bhadraghaṭā ghenavaśca kāmadughā: | 
guruvacca devateva ca tasmādārādhanīyāste || 
kiṃ ca niśchadmabandhūnāmaprameyopakāriṇām | 
sattvārādhanamutsrjya niṡkrti: kā parā bhavet || 
śirasā dhārayāmāsa purā nātho yathepsitam | 
jaṭāsvadhyuṡitān sattvān bhūtvā yatnena niścala: || 
bhindanti dehaṃ praviśantyavīcīṃ yeṡāṃ krte tatra krte krtaṃ syāt | 
mahāpakāriṡvapi tena sarvaṃ kalyāṇamevācaraṇīyameṡu || 
svayaṃ mama svāmina eva tāvadyadarthamātmanyapi nirvyapekṡā | 
ahaṃ kathaṃ svāmiṡu teṡu teṡu karomi mānaṃ na tu dāsabhāvam || 
yeṡāṃ sukhe yānti mudaṃ munīndrā: yeṡāṃ vyathāyāṃ praviśanti manyum | 
tattooṡaṇātsarvamunīndratuṡṭistatrāpakāre'pakrtaṃ munīnām || 
ādīptakāyasya yathā samantānna sarvakāmairapi saumanasyam | 
sattvavyathāyāmapi tadvadeva na prītyupāyo'sti mahākrpāṇām || 
tasmānmayā yajjanadu:khanena du:khaṃ krtaṃ sarvamahādayānām | 
tadadya pāpaṃ pratideśayāmi yatkheditāste munaya: kṡamantām || 
ārādhanāyāśca tathāgatānāṃ sarvātmanā dāsyamupaimi loke | 
kurvantu me mūrdhni padaṃ janaughā nighnantu vā tuṡyatu lokanātha: ||
@087
ātmīkrtaṃ sarvamidaṃ jagattai: krpātmabhirnaiva hi saṃśayo'tra | 
drśyanta ete nanu satvarūpā: ta eva nāthā: kimanādaro'tra || 
tathāgatārādhanametadeva svārthasya saṃsādhanametadeva | 
lokasya du:khāpahametadeva tasmānmamāstu vratametadeva || 
yathaiko rājapuruṡa: pramathnāti mahājanam | 
vikaroti na śaknoti dīrghadarśī mahājana: || 
yasmānnaiva sa ekākī tasya rājabalaṃ balam | 
tathā na durbalaṃ kaṃcidaparāddhaṃ vimānayet || 
yasmānnarakapālāśca krpāvantaśca tadbalam | 
tasmādārādhayetsatvān bhrtyaścaṇḍanrpaṃ yathā || 
kupita: kiṃ nrpa: kuryādyena syānnarakavyathā | 
yatsattvadaurmanasyena krtena hyanubhūyate || 
tuṡṭa: kiṃ nrpatirdadyādyadbaddhatvasamaṃ bhavet | 
yatsattvasaumanasyena krtena hyanubhūyate || 
āstāṃ bhaviṡyadbuddhatvaṃ sattvārādhanasaṃbhavam | 
ihaiva saubhāgyayaśa:sausthityaṃ kiṃ na paśyasi || 
prāsādikatvamārogyaṃ prāmodyaṃ cirajīvitam | 
cakravartisukhaṃ sphītaṃ kṡamī prāpnoti saṃsaran || 
maitrāśayaśca yatpūjya: sattvamāhātmyameva tat | 
buddhaprasādādyatpuṇyaṃ buddhamāhātmyameva tat || 
ata eva hi candra{1. ##SR. 32.277## (yāvanti pūjā bahuvidha aprameyā, yā kṡetrakoṭīnayutaya-vivareṡu | tāṃ pūja krtva puruṡavareṡu nityaṃ saṃkhyākalāpī na bhavati maitracitta: ||)}pradīpasūtre maitrībhāvaphalamudbhāvitam- 
yāvanti pūjā bahuvidha aprameyā: 
kṡetraṃ śateṡū niyuta ca bimbareṡu | 
tāṃ pūja krtvā atuliyanāyakānāṃ 
saṃkhyākalāpī na bhavati maitracitte || 
tasmādevaṃvidheṡu mahādakṡiṇīyeṡūnnatiṃ varjayetsadā | eṡā connatirayoniśomanaskārāt 
saṃbhavatīti || 
tasyānavatāre yatna: kārya: | yathoktaṃ ratnameghe-kathaṃ ca kulaputra bodhisattvo'yoniśo- 
manaskārāpagato bhavati ? iha bodhisattva ekākī rahogata: pravivekasthito naivaṃ cittamutpādayati- 
ahaṃ asaṃkīrṇavihārī | ahaṃ vivekasthita: | ahaṃ pratipannastāthāgate dharmavinaye | ye tvanye śramaṇā 
vā brāhmaṇā vā, sarve te saṃkīrṇavihāriṇa: saṃsargabahulā uddhurāstāthāgatāddharmavinayāt ||
@088
evaṃ hi bodhisattvo'yoniśomanaskārāpagato bhavati || 
punaratraivoktam-iha bodhisattvo vīryamārabhamāṇo na tanmahadvīryamāsvādayati | na ca tena 
vīryeṇātmānamutkarṡayati | na parān paṃsayati | tasyaivaṃ bhavati-ko hi nāma saprajñajātīya: 
svakarmābhiyukta: parāṃścodayet || evaṃ hi bodhisattvo'nunnatavīryo bhavati || eṡa tu puṇyarakṡāyā: 
saṃkṡepo yadbodhipariṇāmanā || 
tathā hyuktamāryākṡayamatisūtre-na hi bodhipariṇāmitasya kuśalamūlasyāntarā kaścitpari- 
kṡayo yāvadbodhimaṇḍaniṡadanāt | tadyathāpi nāma bhadanta śāradvatīputra mahāsamudrapatitasyodaka- 
bindornāntarāsti kṡayo yāvanna kalpaparyavasāna: | iti || 
iti śikṡāsamuccaye bhogapuṇyarakṡā saptama: pariccheda: ||
@089
8
pāpaśodhanaṃ nāma aṡṭama: pariccheda: |
uktā trayāṇāmapyātmabhāvādīnāṃ rakṡā | śuddhiradhunā vaktavyā | kimartham ? 
śodhitasyātmabhāvasya bhoga: pathyo bhaviṡyati | 
samyaksiddhasya bhaktasya niṡkaṇasyeva dehinām ||17||
yathoktamāryatathāgataguhyasūtre-yāni ca tāni mahānagareṡu mahāśmaśānāni bhavantyaneka- 
prāṇiśatasahasrākīrṇāni, tatrāpi sa bodhisattvo mahāntamātmabhāvaṃ mrtaṃ kālagatamupadarśayati | tatra 
te tiryagyonigatā: sattvā yāvadarthaṃ māṃsaṃ paribhujya āyu:paryante mrtā: kālagatā: sugatau svargaloke 
deveṡūpapadyante | sa caiva teṡāṃ heturbhavati yāvatparinirvāṇāya, yadidaṃ tasyaiva bodhisattvasya pūrva- 
praṇidhānapariśuddhyā | yena dīrgharātramevaṃ praṇidhānaṃ krtam-ye me mrtasya kālagatasya māṃsaṃ 
paribhuñjīran, sa eva teṡāṃ heturbhavet svargotpattaye yāvatparinirvāṇāya tasya śīlavata: | rdhyati 
prārthanā | rdhyati praṇidhānamiti || 
punaratraivoktam-sa dharmakāyaprabhāvito darśanenāpi sattvānāmarthaṃ karoti | śravaṇenāpi 
sparśanenāpi sattvānāmarthaṃ karoti | tadyathāpi nāma śāntamate jīvakena vaidyarājena sarvabhaiṡajyāni 
samudānīya bhaiṡajyatarusaṃhatimayaṃ dārikārūpaṃ [krtaṃ] prāsādikaṃ darśanīyaṃ sukrtaṃ suniṡṭhitaṃ 
suparikarmakrtam | sā āgacchati gacchati tiṡṭhati niṡīdati śayyāṃ ca kalpayati | tatra ye 
āgacchantyāturā mahātmāno rājāno vā rājamātrā vā śreṡṭhigrhapatyamātyakoṭṭarājāno vā, tān sa
jīvako vaidyarājastayā bhaiṡajyadārikayā sārdhaṃ saṃyojayati | teṡāṃ samanantarasaṃyogamāpannānāṃ sarva- 
vyādhaya: prasrabhyante, arogāśca bhavanti sukhino nirvikārā: | paśya śāntamate jīvakasya 
vaidyarājasya laukikavyādhicikitsājñānaṃ yadyanyeṡāṃ vaidyānāṃ saṃvidyate | evameva śāntamate tasya 
dharmakāyaprabhāvitasya bodhisattvasya yāvanta: sattvā: strīpuruṡadārakadārikā rāgadoṡamohasaṃtaptā: kāyaṃ 
sprśanti, teṡāṃ saṃsprṡṭamātrāṇāṃ sarvakleśā: prasrabhyante, vigatasaṃtāpaṃ ca kāyaṃ saṃjānanti yadidaṃ 
tasyaiva bodhisattvasya pūrvapraṇidhānasupariśuddhatvāt | etadarthamātmabhāva: śodhya: ||
kiṃ ca aśodhane doṡamāha- 
trṇacchannaṃ yathā śasyaṃ rogai: sīdati naidhate | 
buddhāṅkurastathā vrddhiṃ kleśacchanno na gacchati ||18|| 
pratipakṡanirāsena vrddhyarthaṃ cetyabhiprāya: || 
ātmabhāvasya kā śuddhi: pāpakleśaviśodhanam | 
saṃbuddhoktyarthasāreṇa yatnābhāve tvapāyaga: ||19||
tatra pāpaśodhanaṃ caturdharmakasūtre deśitam-caturbhirmaitreya dharmai: samanvāgato bodhisattvo mahā- 
sattva: krtopacitaṃ pāpamabhibhavati | katamaiścaturbhi: ? yaduta vidūṡaṇāsamudācāreṇa, pratipakṡasamudā-
cāreṇa, pratyāpattibalena āśrayavalena ca | tatra vidūṡaṇāsamudācāro'kuśalaṃ karmādhyācarati, 
tatraiva tatraiva ca vipratisārabahulo bhavati | tatra pratipakṡasamudācāra: krtvāpyakuśalaṃ karma kuśale
@090
karmaṇyatyarthābhiyogaṃ gata: | pratyāpattibalaṃ saṃvarasamādānādakaraṇasaṃvaralābha: | tatrāśrayabalaṃ buddhadharma- 
saṃghaśaraṇagamanamanutsrṡṭabodhicittatā ca | subalavatsaṃniśrayeṇa na śakyate pāpenābhibhavitum | 
ebhirmaitreya: caturbhidharmai: samanvāgato bodhisattvo mahāsattva: krtopacitaṃ pāpamabhibhavatīti || 
tatra kathaṃ vidūṡaṇāsamudācāro bhāvayitavya: ? yathā suva{1. ##SP 4. 17-32; 42-50; 52.##}rṇaprabhāsottamasūtre'bhihitam- 
samanvāharantu māṃ buddhā: krpākāruṇyacetasa: | 
[atyayaṃ pratigrhṇantu daśadikṡu vyavasthitā: |] 
ye ca daśadiśI loke tiṡṭhanti dvipadottamā: || 
yacca me pāpakaṃ karma krtaṃ pūrvaṃ sudāruṇam | 
tatsarvaṃ deśayiṡyāmi sthito daśabalāgrata: || 
mātāpitr#najānatā buddhānāmaprajānatā | 
kuśalaṃ cāprajānatā yatta pāpaṃ krtaṃ mayā || 
aiśvaryamadamattena kulabhogamadena ca | 
tāruṇyamadamattena yattu pāpaṃ krtaṃ mayā || 
duścintitaṃ duruktaṃ ca duṡkrtenāpi karmaṇā | 
anādīnavadarśinā yattu pāpaṃ krtaṃ mayā || 
bālabuddhipracāreṇa ajñānāvrtacetasā | 
pāpamitravaśāccaiva kleśavyākulacetasā || 
krīḍārativaśāccaiva śokarogavaśena vā | 
atrptadhanadoṡeṇa yattu pāpaṃ krtaṃ mayā || 
anāryajanasaṃsagairīrṡyāmātsaryahetunā | 
śāṭhyadāridryadoṡeṇa yattu pāpaṃ krtaṃ mayā || 
vyasanāgamakāle'smin kāmānāṃ bhayahetunā | 
anaiśvaryagatenāpi yattu pāpaṃ krtaṃ mayā || 
calacittavaśenaiva kāmakrodhavaśena vā | 
kṡutpipāsārditenāpi yattu pāpaṃ krtaṃ mayā || 
pānārthaṃ bhojanārthaṃ ca vastrārthaṃ strīṡu hetunā | 
vicitrai: kleśasaṃtāpairyattu pāpaṃ krtaṃ mayā || 
kāyavāṅmanasāṃ pāpaṃ tridhā duścaritaṃ citam | 
yatkrtamīdrśair ūpaistatsarvaṃ deśayāmyaham || 
yattu buddheṡu dharmeṡu śrāvakeṡu tathaiva ca | 
agauravaṃ krtaṃ syāddhi tatsarvaṃ deśayāmyaham ||
@091
yattu pratyekabuddheṡu bodhisattvaṡu vā puna: | 
agauravaṃ krtaṃ syāddhi tatsarvaṃ deśayāmyaham ||
sa{1. ##Not found in SP.##}ddharmabhāṇakeṡveva anyeṡu guṇavatsu vā | 
agauravaṃ krtaṃ syāddhi tatsarvaṃ deśayāmyaham || 
saddharma: pratikṡiptaṃ syādajānantena me sadā | 
mātāpitrṡvagauravaṃ tatsarvaṃ deśayāmyaham || 
mūrkhatvena bālatvena mānadarpāvrtena ca | 
rāgadveṡeṇa mohena tatsarvaṃ deśayāmyaham || 
vyavalokayantu māṃ buddhā: samanvāhrtacetasa: | 
atyayaṃ pratigrhṇantu kāruṇyārpitacetasa: || 
yattu pāpaṃ krtaṃ pūrvaṃ mayā kalpaśateṡu ca | 
tasyārthaṃ śokacitto'haṃ krpaṇīyo bhayārdita: || 
bimemi pāpakarmāṇāṃ satataṃ dīnamānasa: | 
yatra yatra cariṡyāmi na cāsti me balaṃ kvacit || 
sarve kāruṇikā buddhā: sarve bhayaharā jage | 
atyayaṃ pratigrhṇantu mocayantu ca māṃ bhayāt || 
kleśakarmaphalaṃ mahyaṃ pravāhayantu tathāgatā: | 
snāpayantu ca māṃ buddhā: kāruṇyasaritodakai: || 
sarvaṃ pāpaṃ deśayāmi yattu pūrvaṃ krtaṃ mayā | 
yacca etarhi me pāpaṃ tatsarvaṃ deśayāmyaham || 
āyatyāṃ saṃvaramāpadye sarvaduṡkrtakarmaṇām | 
na chādayāmi tatpāpaṃ yadbhavenmama duṡkrtam || 
trividhaṃ kāyikaṃ karma vacasā ca caturvidham | 
manasā triprakāreṇa tatsarvaṃ deśayāmyaham || 
kāyakrtaṃ vācakrtaṃ manasā ca vicintitam | 
krtaṃ daśavidhaṃ karma tatsarvaṃ deśayāmyaham || 
yacca me pāpakaṃ karma aniṡṭaphaladāyakam | 
tatsarvaṃ deśayiṡyāmi buddhānāṃ purata: sthita: || 
bhavagatisaṃkaṭe bālabuddhinā pāpaṃ yanme krtaṃ sudāruṇam | daśabalamagrata: sthita: tatsarvaṃ 
pāpaṃ pratideśayāmi | deśayāmi ca tatpāpaṃ yanmayā saṃcitaṃ janmasaṃkaṭe vividhai: kāyapracārasaṃkaṭai- 
rbhavasaṃkaṭalokasaṃkaṭe cāpalacalacittasaṃkaṭe mūrkhabālakrtakleśasaṃkaṭe | pāpamitrāgamasaṃkaṭena ca |
@092
bhayasaṃkaṭarāgasaṃkaṭe doṡamohatamasaṃkaṭairapi kṡaṇasaṃkaṭe kālasaṃkaṭe puṇyopārjanasaṃkaṭairapi | jina-
saṃkaṭasaṃmukhasthita: tatsarvapāpaṃ pratideśayāmi || 
viśeṡatastu bodhisattvāpattīnāṃ gurvīṇāṃ ladhvīnāṃ deśanā āryopālipariprcchāyāmuktā-kā 
punargurvī mūlāpatti: ? sāmānyatastu tatroktam | sacedupāle mahāyānasaṃprasthito bodhisattvo mahā- 
sattvo gaṅganadīvālikopamā rāgapratisaṃyuktā āpattīrāpadyeta, yāṃ caikato dveṡasaṃyuktāmāpattimāpa- 
dyeta bodhisattvayānaṃ pramāṇīkrtya | pe^ | iyaṃ tābhyo gurutarā āpattiryeyaṃ dveṡasaṃyuktā | tatkasya heto: ? 
yo'yaṃ dveṡa upāle sattvaparityāgāya saṃvartate | rāga: sattvasaṃgrahāya saṃvartate, tatra upāle ya: kleśa: 
sattvasaṃgrahāya saṃvartate, na tatra bodhisattvasya chalaṃ na bhayam | peyālaṃ | tasmāttarhi tvāmupāle yā: 
kāścana rāgapratisaṃyuktā āpattaya:, sarvāstā anāpattaya iti vadāmi | ko'trābhiprāya: ? sattva- 
saṃgrāhakasyaiva pūrvameva viśeṡitatvāt | adhyāśayakrpāvato hyayamupadeśa: | yasmādanantaramāha-tatra 
upāle ye'nupāyakuśalā bodhisattvāste rāgapratisaṃyuktābhya āpattibhyo bibhyati | ye punarupāya- 
kuśalā bodhisattvāste dveṡasaṃprayuktābhya āpattibhyo bibhyati na rāgapratisaṃyuktābhya iti || 
ke punarupāyakuśalā: ? ye prajñākrpābhyāṃ sattvatyāgānnivāryante | ubhayathā hi sattvatyāgo 
bhavati-kevalaprajñayā du:khaśūnyatāvabodhāt, kevalayā ca krpayā | kleśabalādacireṇa krpāhāni: | 
yaduktamupāyakauśalyasūtre-tadyathā kulaputra mantravidyādhara: puruṡo rājñā pañcapāśakena bandhanena 
baddha: syāt | sa yadā kāṅkṡeta prakramaṇāya, tadaikamantravidyābalena sarvabandhanāni chittvā 
prakramet | evameva kulaputra upāyakuśalo bodhisattva: pañcabhi: kāmaguṇai ratiṃ vindati, taiścā- 
kīrṇo viharati | yadā ca punarākāṅkṡate, tadā prajñābalādhīnena ekena ca sarvajñatācittena sarva- 
kāmaguṇān prabhujya cyuto brahmaloka upapadyata iti || 
dveṡe'pi kiṃ naivamiṡyate ? prakrtimahāsāvadyatvāt | krpāvaikalye copāyasyaivāsaṃbhavāt || 
parārthasiddhiṃ vā svārthādgurutarāmadhimucyamāna: kopaparavattayāpi paramanuśāsya anutāpapūrvaka- 
māyatyāṃ saṃvaramutpadyate | ahitanivārake krodhe ko doṡa: ? avakāśadānena tadvāsanādoṡāt krpā- 
hānidoṡa: | tacchedena mūlacchedadoṡa iti paścāddarśayiṡyāma: | yadyapi tasya sattvasya taddhitam, tathāpi 
bodhisattvakrpāhānyā mahata: sattvārthānubandhasya hāni: syāt || 
āryasatyakaparivarte'pi putradrṡṭānta: karuṇādhiṡṭhita eva veditavya: | yaśca tatrāpi krpā- 
pratiṡedha:, sa lokārthapāṇḍityena lokāvarjanārtham | nirvāryamāṇaśca yadi hitakāmo bodhisattvo 
pratighaṃ labheta saṃbodhisattva:, syādubhayoranartha: || 
rāge'pi tarhi doṡa: paṭhyate-
kāmānuṡevaṇi bhoti andha manujo mātāpitrghātako 
kāmān sevatu śīlavantu vadhayī tasmādvivarjetsadā || iti || 
svasaukhyasaṅgena ca paradu:khopekṡā drṡṭā | satyaṃ drṡṭā | yena paradu:khaṃ svadu:khatayā nābhya-
stam, yena tvabhyastam, tasyobhayadoṡāsaṃbhava: | yathoktaṃ candra{1. ##SR 35.##}pradīpasūtre-tadyathāpi nāma ānanda
@093
kaścideva puruṡo'dhastātpādatalamādāya yāvanmūrdhanyādīpto bhavet saṃprajvalita ekajvālībhūta:, taṃ kaścivade
puruṡa upasaṃkramya evaṃ vadet-ehi tvaṃ bho: puruṡa anirvāpitenātmabhāvena pañcabhi: kāmaguṇai: samarpita: 
samanvaṅgībhūta: krīḍasva ramasva paricārayasveti | tatkiṃ manyase ānanda api tu sa puruṡo'nirvā- 
pitenātmabhāvena pañcabhi: kāmaguṇai:…krīḍeta rametparicaret ? ānanda āha-no hīdaṃ bhagavan || 
bhagavānāha-krīḍeta ānanda sa puruṡo rametparicaretparikalpamupādāya aparinirvāpitenātmabhāvena 
pañcabhi: kāmaguṇai: samarpita: samanvaṅgībhūta: ? na tvevaṃ tathāgatasya pūrvaṃ bodhisattvacaryāṃ caramāṇasya 
sattvān tribhirapāyairdu:khitān drṡṭā daridrānabhūt saumanasyaṃ vā cittaprasādo veti vistara: || 
loke'pi putre śūlamāropyamāṇe paśyatormātāpitrorna saukhyasaṅgo drṡṭa: svānurūpakrpāvaśāt 
pracchannastarhi sasvāmikāsu ni:svāmikāsu vā kuladharmadhvajarakṡitāsu kāmamithyācāro na syāt | sati 
sattvārthe sattvānupaghāte cānubandhaṃ nirūpyādoṡa: | samyagbrahmacāriṇīṡu krtārthatvāddūrātparihāra: | pūjyā ca 
mātrbhaginyādivat | evaṃ tarhi bhikṡorapyevamāpannam | na tasyāpareṇa brahmacaryaprakāreṇa sattvārthasādhanāt || 
tathāhyuktamāryākṡayamatisūtre-kālākāle punaranenopekṡā karaṇīyeti || atha tato'pyadhikaṃ sattvārthaṃ 
paśyet, śikṡāṃ nikṡipet || upāyakauśalyasūtre-jyotirmāṇavakaṃ dvācatvāriṃśadvarṡasahasra- 
brahmacāriṇamadhikrtya saptame pade sthitasya kāruṇyamutpadyeta | kiṃ cāpyahamidaṃ vrataṃ khaṇḍayitvā 
nirayaparāyaṇa: syām, tathāpyutsahe'haṃ nairayikaṃ du:khaṃ prativedayitum | atha ceyaṃ strī sukhitā bhavatu | 
mā kālaṃ karotu | iti hi kulaputra jyotirmāṇavaka: paścānmukho nivartya tāṃ striyaṃ dakṡiṇena 
pāṇinā grhītvaivamāha-uttiṡṭha bhagini yathākāmakaraṇīyaste bhavāmīti || pe^ || so'haṃ kulaputra 
mahākāruṇyacittotpādenetvareṇa kāmopasaṃhitena daśakalpasahasrāṇi paścānmukhamakārṡam | paśya kulaputra 
yadanyeṡāṃ nirayasaṃvartanīyaṃ karma, tadupāyakuśalasya bodhisattvasya brahmalokopapattisaṃvartanīyamiti || 
punaratraivāha-yadi bodhisattva ekasya sattvasya kuśalamūlaṃ saṃjanayettathārūpāṃ cāpatti- 
māpadyeta yathārūpayā āpattyā āpannayā kalpaśatasahasraṃ niraye pacyeta, utsoḍhavyameva bhagavan
bodhisattvenāpattimāpattuṃ tacca nairayikaṃ du:kham | na tveva tasyaikasya sattvasya kuśalaṃ parityaktumiti || 
punaratraivāha-iha kulaputra upāyakuśalo bodhisattvo yadā kadācitkasmiṃścitpāpamitravaśe- 
nāpattimāpadyeta, sa ita: pratisaṃśikṡate-na mayaibhi: skandhai: parinirvāpayitavyam | mayā punarevaṃ 
saṃnāha: saṃnaddhavya:-aparāntakoṭi: saṃsaritavyā sattvānāṃ paripācanahetoriti | na mayā 
cittadāha: karaṇīya: | yathā yathā saṃsariṡyāmi tathā tathā sattvān paripācayiṡyāmi | api tvetāṃ 
cāpattiṃ yathādharmaṃ pratikariṡyāmi | āyatyāṃ saṃvaramāpatsye | sacetkulaputra pravrajito bodhisattva: 
parikalpamādāya sarvāścatasro mūlāpattīratikramet, anena copāyakauśalyena vinodayet, anāpattiṃ 
bodhisattvasya vadāmīti || 
sphuṭaṃ cāryaratnameghe ānantaryacikīrṡupuruṡamāraṇānujñānāt | śrāvakavinaye'pi mūlāpatti- 
sthāna eva kāruṇyānmrgādimokṡaṇe'nāpattiruktava ||
@094
ayaṃ ca rāge guṇo yadbodhisattve rāgamutpādya sugatirlabhyate na tu krodhena | yathoktamupāya- 
kauśalyasūtre priyaṃkare bodhisattva raktā[dha]vyottarāṃ dārikāmadhikrtya- 
priyaṃkarasya praṇidhe: puna: punaryā istri prekṡeta sarāgacittā | 
sā istribhāvaṃ parivarjayitvā puruṡo bhavet yādrgudārasattva: || 
paśyasva ānanda guṇāsya īdrśā: yenānyasattvā nirayaṃ vrajanti | 
tenaiva śūreṡu janitva rāgaṃ gacchanti svargaṃ puruṡatvameva ca || peyālaṃ || 
bhaiṡajyarājeṡu mahāyaśeṡu ko bodhisattvaṡu janayeta dveṡam | 
yeṡāṃ kileśo'pi sukhasya dāyaka: kiṃ vā punaryastān satkareyā: || iti || 
evamanyasmin sattvārthopāye sati rāgajā āpattiranāpattiruktā || upāyakauśalyasūtre ca 
gaṇikāvatkrtārtho bodhisattvo nirapekṡastaṃ sattvaṃ tyajatīti vistareṇoktam || 
alabdhabhūmeśca ṡaṭpāramitāsu caritavata iyaṃ cintā, netarasyeti āstāṃ prāsaṅgikam || 
tasmād dveṡasyāvakāśo na deya: | uktaṃ hyupālipariprcchāyām-bodhisattvānāṃ śāriputra dve 
mahāsāvadye āpattī | katame dve ? dveṡasahagatā mohasahagatā ceti | tatra śāriputra prathamā 
āpattirdaśavarge rjukena deśayitavyā | hastāpatti: pañcavarge gurvī deśayitavyā | striyā 
hastagrahaṇaṃ cakṡurdarśanam duṡṭacittāpattirekapudgalasya dvayorvā śāriputra tāṃ gurvī darśayet | 
pañcānantaryasamanvāgatāpattirbodhisattvena stray#pattirdārikāpattirhastāpatti: stūpāpatti: saṃghāpatti: | 
tathā anyāścāpattayo bodhisattvena pañcatriśatāṃ buddhānāṃ bhagavatāmantike rātriṃdivaṃ ekākinā gurvyo 
deśayitavyā: ||
tatreyaṃ deśanā-ahamevaṃnāmā buddhaṃ śaraṇaṃ gacchāmi | dharmaṃ śaraṇaṃ gacchāmi | saṃghaṃ śaraṇaṃ 
gacchāmi || nama: śākyamunaye tathāgatāyārhate samyaksaṃbuddhāya | namo vajrapramardine | namo ratnārciṡe | 
namo nāgeśvararājāya | namo vīrasenāya | namo vīranandine | namo ratnaśriye | namo ratnacandraprabhāya | 
namo'moghadarśine | namo ratnacandrāya | namo nirmalāya | namo vimalāya | nama: śūradattāya | 
namo brahmaṇe | namo brahmadattāya | namo varuṇāya | namo varuṇadevāya | namo bhadraśriye | 
namaścandanaśriye | namo'nantaujase | nama: prabhāsaśriye | namo'śokaśriye | namo nārāyaṇāya | 
nama: kusumaśriye | namo brahmajyotirvikrīḍitābhijñāya tathāgatāya | namo dhanaśriye | nama: 
smrtiśriye | nama: suparikīrtitanāmadheyaśriye | nama indraketudhvajarājāya | nama: 
suvikrāntaśriye | namo vicitrasaṃkramāya | namo vikrāntagāmine | nama: samantāvabhāsavyūhaśriye | 
namo ratnapadmavikrāmiṇe | namo ratnapadmasupratiṡṭhitaśailendrarājāya tathāgatāyārhate samyaksaṃbuddhāya || 
evaṃpramukhā yāvanta: sarvalokadhātuṡu tathāgatā arhanta: samyaksaṃbuddhāstiṡṭhanti dhriyante yāpayanti, 
te māṃ samanvāharantu buddhā bhagavanta: | yanmayā asyāṃ jātau anyāsu vā jātiṡu anavarāgre jāti- 
saṃsāre saṃsaratā pāpakaṃ karma krtaṃ syātkāritaṃ vā kriyamāṇaṃ vā anumoditaṃ bhavet, staupikaṃ vā 
sāṃdhikaṃ vā dravyamapahrtaṃ syāt, hāritaṃ vā hriyamāṇaṃ vā anumoditaṃ bhavet | pañcānantaryāṇi krtāni 
syu: kāritāni vā kriyamāṇāni vā anumoditāni bhaveyu: | daśākuśalān karmapathān samādāya vartitaṃ
@095
syāt, pare vā samādāpitā: syurvartamānā vā anumoditā bhaveyuryena karmāvaraṇenāvrto'haṃ nirayaṃ va 
gaccheyaṃ tiryagyoniṃ vā yamaviṡayaṃ vā gaccheyaṃ pratyantajanapadeṡu mleccheṡu vā pratyājāyeyaṃ dīrghāyuṡkeṡu 
deveṡūpapadyeyamindriyavikalatāṃ vādhigaccheyaṃ mithyādrṡṭiṃ vopagrhṇīyāṃ buddhotpādaṃ vā virāgayeyam, 
tatsarvaṃ karmāvaraṇaṃ teṡāṃ buddhānāṃ bhagavatāṃ jñānabhūtānāṃ sākṡibhūtānāṃ pramāṇabhūtānāṃ jānatāṃ 
paśyatāmagrata: pratideśayāmi, āviṡkaromi na praticchādayāmi, āyatyāṃ saṃvaramāpadye | samanvāharantu 
māṃ te buddhā bhagavanto yanmayā asyāṃ jātāvanyāsu vā jātiṡvanavarāgre vā jātisaṃsāre saṃsaratā 
dānaṃ dattaṃ bhavedantaśastiryagyonigatāyāpyālopa:, śīlaṃ vā rakṡitaṃ bhavedyacca me brahmacaryavāsakuśalamūlam, 
yacca me sattvaparipākakuśalamūlam, yacca me bodhicittakuśalam, yacca me'nuttarajñānakuśalamūlam, 
tatsarvamaikadhyaṃ piṇḍayitvā tulayitvā abhisaṃkṡipya anuttarāyāṃ samyaksaṃbodhau uttarottarayā pariṇāmanayā 
yathā pariṇāmitamatītairbuddhairbhagavadbhiryathā pariṇāmayiṡyantyanāgatā buddhā bhagavanta:, yathā pariṇāmayanti- 
etarhi daśasu dikṡu pratyutpannā buddhā bhagavanta:, tathā ahamapi pariṇāmayāmi | sarvaṃ puṇyamanumodayāmi | 
sarvān buddhānadhyeṡyāmi | bhavatu me jñānamanuttaram || 
ye cābhyatītāstathapi ca ye anāgatā 
ye cāpi tiṡṭhanti narottamā jinā: | 
anantavarṇān guṇasāgaropamā- 
nupaimi sarvān śaraṇaṃ krtāñjali: || 
ye bodhisattvā: karuṇabalairupetā 
vicaranti loke sattvahitāya śūrā: |
trāyantu te māṃ sada pāpakāriṇaṃ 
śaraṇaṃ yāmi tān bahubodhisattvān ||
iti hi śāriputra bodhisattvenemān pañcatriṃśato buddhān pramukhān krtvā sarvatāthāgatānugatai- 
rmanasikārai: pāpaśuddhi: kāryā | tasyaivaṃ sarvapāpaviśuddhasya tatra ca buddhā bhagavanto mukhānyupadarśayanti 
sattvavimokṡārthameva | nānāvyañjanākāramupadarśayanti vibhrāntabālaprthagjanānāṃ paripācanāheto: | 
peyālaṃ | na śakyaṃ sarvaśrāvakapratyekabuddhanikāyairāpattikaukrtyasthānaṃ viśodhayitum, yadbodhisattvasteṡāṃ 
buddhānāṃ bhagavatāṃ nāmadheyadhāraṇaparikīrtanena rātriṃdivaṃ triskandhakadharmaparyāyapravartanenāpattikaukrtyā- 
nni:sarati samādhiṃ ca pratilabhate || 
ukto vidūṡaṇāsamudācāra: | pratipakṡasamudācāra ucyate | tatra gambhīrasūtrāntaparicayāt 
pāpakṡayo bhavati | yathā vajra{1. ##VCh.16.##}cchedikāyāmuktam-ye te subhūte kulaputrā vā kuladuhitaro vā 
imānevaṃrūpān sūtrāntānudgahīṡyanti yāvatparyavāpsyanti, te paribhūtā bhaviṡyanti suparibhūtā: | 
tatkasya heto: ? yāni teṡāṃ sattvānāṃ paurvajanmikāni karmāṇi krtānyapāyasaṃvartanīyāni, tāni 
tayā paribhūtatayā drṡṭa eva dharma kṡapayiṡyanti buddhabodhiṃ ca prāpsyantīti ||
@096
śūnyatādhimuktyā'pi pāpaśuddhirbhavati tathāgatakoṡasūtre vacanāt-ya: kāśyapa pitā ca 
syātpratyekabuddhaśca, taṃ jīvitād vyaparopayedidamagraṃ prāṇātipātānām | idamagramadattādānānām, yaduta 
triratnadravyāpaharaṇatā | idamagraṃ kāmamithyācārāṇāṃ yaduta mātā syādarhantīṃ ca | idamagraṃ mrṡāvādānāṃ 
yaduta tathāgatasyābhyākhyānam | idamagraṃ paiśunyānāṃ yadutāryasaṃghasyāvarṇa: | idamagraṃ pāruṡyāṇāṃ
yadutāryāṇāmavasphaṇḍanam | idamagraṃ saṃbhinnapralāpānāṃ yaduta dharmakāmānāṃ vikṡepa: | idamagraṃ 
vyāpādānāṃ yadutānantaryaparikarṡaṇam | idamagramabhidhyānāṃ yaduta samyaggatānāṃ lābhaharaṇacittatā | 
idamagraṃ mithyādrṡṭīnāṃ yaduta gahanatādrṡṭi: | ime kāśyapa daśākuśalā: karmapathā mahāsāvadyā: | 
sacetkāśyapa ekasattva ebhirevaṃmahāsāvadyairdaśabhirakuśalai: karmapathai: samanvāgato bhavet, sa ca 
tathāgatasya hetupratyayasaṃyuktāṃ dharmadeśanāmavataret-nātra kaścidātmā vā sattvo vā jīvo vā 
pudgalo vā ya: karoti pratisaṃvedayate, iti hyakrtāmanabhisaṃskārāṃ māyādharmatāmasaṃkleśadharmatāṃ 
prakrtiprabhāsvaratāṃ sarvadharmāṇāmavatarati, ādiśuddhān sarvadharmānabhiśraddadhātyadhimucyate, nāhaṃ tasya 
sattvasyāpāyagamanaṃ vadāmīti || 
karmāvaraṇaviśuddhisūtre'pyuktam-punaraparaṃ mañjuśrīryo bodhisattva āpattimanāpattiṃ paśyati, 
avinayaṃ vinayaṃ paśyati, saṃkleśaṃ vyavadānaṃ paśyati, saṃsāradhātuṃ nirvāṇadhātuṃ paśyati,
sa karmāvaraṇaviśuddhiṃ pratilabhata iti || 
trisamayarāje'pi pāpapratipakṡasamudācāra ukta:-akṡiṇī nimīlya buddhabodhisattvā- 
lambanacitta: śatākṡaramaṡṭasahasraṃ japet | nimīlitākṡa eva buddhabodhisattvān paśyati, vigatapāpo 
bhavati | athavā caityaṃ pradakṡiṇīkurvannaṡṭasahasraṃ japet, caityapratimāyā: saddharmapustakānāṃ caikatamaṃ 
puraskrtyāyameva vidhiriti || 
cundādhāraṇīṃ vā tāvajjapedyāvatpāpakṡayanimittāni paśyati svapne | tadyathā krandanā- 
dichardanadadhikṡīrādibhojanāttu vigatapāpo bhavati | vamanādvā candrasūryadarśanādākāśagamanā- 
jjavalitānalamahiṡakrṡṇapuruṡaparājayād bhikṡubhikṡuṇīsaṃghadarśanāt kṡīravrkṡagirisiṃhāsanaprāsāda- 
nāvārohaṇāddharmaśravaṇācca pāpakṡaya: saṃlakṡayitavya: || 
tathāgatabimbaparivarte'pi pratipakṡasamudācāra ukta:-tadyathā puruṡo mīḍhāvalipta: 
sudhautasnānaṃ krtvā gandhairvilipyeta, tasya taddaurgandhyaṃ vāntaṃ vigataṃ syāt, evaṃ pañcānantaryakāriṇa- 
statpāpaṃ vigacchati | yo'pi daśākuśalakarmapathasamanvāgatastathāgate śraddhāṃ pratilabhya tathāgata- 
bimbaṃ kārayet, tasyāpi tatpāpaṃ na prajñāyate viśeṡato bodhicittasamanvāgatasya, viśeṡato'-
bhiniṡkrāntagrhāvāsasya śīlavata: | iti ||
puṡpakūṭadhāraṇyāmapyuktam-yaśca khalu puna: siṃhavikrīḍitatathāgataṃ saṃmukhaṃ varṡaṃ vā varṡasahasraṃ vā 
varṡaśatasahasraṃ vā sarvasukhopadhānairupatiṡṭhet, yaśca parinirvrtasya tathāgatasya caitye bodhicittasaṃgrhīta
ekapuṡpamāropayet, tathāgatapūjāyai jalāñjaliṃ copanāmayet, jalena vā siñcayet, iṡikāpadaṃ vā
dadyāt, nirmālyaṃ cāpanayet, upalepanapradānaṃ vā puṡpapradānaṃ vā dīpapradānaṃ vā kuryādāttamanā:, 
ekakramavyatihāraṃ vātikramya vācaṃ bhāṡate namastasmai buddhāya bhagavata itimātre atra siṃhavikrīḍita kāṅkṡā
@097
vā vimatirvā vicikitsā vā yadasau kalpaṃ vā kalpaśataṃ vā kalpasahasraṃ vā durgativinipātaṃ 
gacchet, nedaṃ sthānaṃ vidyata iti || 
bhaiṡa{1. bhaiṡajya ##pp. 19-23.##}jyaguruvaidūryaprabharājasūtre'pyuktam-ye pañca śikṡāpadāni dhārayanti, ye daśa śikṡāpadāni 
dhārayanti, ye ca bodhisattvasaṃvaraṃ caturvaraśikṡāpadaśataṃ dhārayanti, ye punarabhiniṡkrāntagrhāvāsā 
bhikṡava: pañcāśādhike dve śikṡāpadaśate dhārayanti, yāśca bhikṡuṇya: pañca śikṡāpadaśatāni dhārayanti, 
ye ca yathāparigrhītācchikṡāsaṃvarādanyatarācchikṡāpadādbhraṡṭā bhavanti, sacete durgatibhayabhītā:, tasya 
bhagavato bhaiṡajyaguruvaidūryaprabharājasya tathāgatasya nāmadheyaṃ dhārayeyuryathāvibhavataśca pūjāṃ kuryu:, na 
bhūyasteṡāmapāyagati: pratikāṅkṡitavyā || 
atha bhagavānāyuṡmantamānandamāmantrayate sma-śraddadhāsi tvamānanda pattīyasi, yadahaṃ tasya 
bhagavato bhaiṡajyaguruvaidūryaprabharājasya tathāgatasya guṇān varṇayāmi | atha te kāṅkṡā vā vimatirvā 
vicikitsā vā atra gambhīre buddhagocare ? athāyuṡmānānando bhagavantametadavocat-na bhadanta bhagavan
kāṅkṡā vā vimatirvā vicikitsā vā tathāgatabhāṡiteṡu sūtrānteṡu | tatkasya heto: ? nāsti 
tathāgatānāmapariśuddhakāyavāṅmana: samudācāratā | imau bhagavan candrasūryāvevaṃmaharddhikāvevaṃmahānubhāvau 
prthivyāṃ patetām | sumeru: parvatarājā sthānāccalet | na tu buddhānāṃ vacanamanyathā bhavet | kiṃ tu 
bhadanta bhagavan santi sattvā: śraddhendriyavikalā:, ye buddhagocaraṃ śrutvā na śraddadhati | teṡāmevaṃ 
bhavati-kathamidaṃ nāmadheyasmaraṇamātreṇa tasya tathāgatasya ettakā guṇānuśaṃsā bhavanti ? te na 
śraddadhati | na pattīyanti | pratikṡipanti | teṡāṃ dīrgharātramanarthāyāhitāyāsukhāya vinipātāya 
bhaviṡyati | bhagavānāha-asthānamānanda anavakāśo yeṡāṃ tasya nāmadheyaṃ nipatet karṇe, teṡāṃ 
durgatyapāyagamanaṃ bhavediti | du:śraddhānīyaścānanda buddhānāṃ buddhagocara: | yacca tvamānanda śraddadhāsi 
pattīyasi, tathāgatasyaiṡo'nubhāvo draṡṭavya: | abhūmiścātra śrāvakapratyekabuddhānāṃ sthāpayitvā 
ekajātipratibaddhān bodhisattvān mahāsattvāniti || 
atraiva coktam-ye cānye śrāddhā: kulaputrā vā kuladuhitaro vā aṡṭāṅgasamanvāgatamupa- 
vāsamupavasanti, ekavārṡikaṃ vā traivārṡikaṃ vā śikṡāpadaṃ dhārayanti, yeṡāmevamabhiprāya: evaṃ praṇidhānam 
-anena vayaṃ kuśalamūlena paścimāyāṃ diśāyāṃ sukhāvatyāṃ lokadhātau upapadyema, yatrāmitābhastathāgata: | 
yai: śrutaṃ bhaviṡyati tasya bhagavato bhaiṡajyaguruvaidūryaprabharājasya tathāgatasya nāmadheyam, teṡāṃ 
maraṇakālasamaye'ṡṭau bodhisattvā rddhyā āgatya mārgamupadarśayanti | te tatra nānāraṅgeṡu padmeṡūpapādukā: 
prādurbhavanti | kecitpunardevalokaupapadyante | teṡāṃ tatropapannānāṃ tatpūrvakaṃ kuśalamūlaṃ na kṡīyate | 
durgativinipātabhayaṃ ca na bhaviṡyati | te tataścyutvā iha manuṡyaloke rājāno bhavanti 
caturdvīpeśvarāścakravartina: | anekāni sattvakoṭīniyutaśatasahasrāṇi daśakuśaleṡu karmapatheṡu 
pratiṡṭhāpayanti | apare puna: kṡatriyamahāśālakuleṡūpapadyante | brāhmaṇamahāśālakuleṡūpapadyante | 
grhapatimahāśālakuleṡu prabhūtadhanadhānyakoṡṭhāgārakuleṡūpapadyante | te rūpasaṃpannā bhavanti, 
parivārasaṃpannā bhavanti ||
@098
tatraivoktam-yena ca punarmātrgrāmeṇa tasya bhagavato bhaiṡajyaguruvaidūryaprabharājasya tathāgatasya 
nāmadheyaṃ śrutaṃ bhaviṡyati udgrhītaṃ vā, sa tasya paścimo mātrgrāmabhāva: pratikāṅkṡitavya iti || mañjuśrībuddhakṡetraguṇavyūhālaṃkārasūtre'pyuktam- 
jñānottaraprabhāketuṃ praṇidhānamatiṃ tathā | 
śāntendriyaṃ mañjughoṡaṃ bhaktita: praṇamāmyaham || 
ya eṡāṃ bodhisattvānāṃ nāmadheyaṃ tu dhārayet | 
[e]tasya mātrgrāmasya strībhāvo na bhaviṡyati || 
ukta: saṃkṡepātpratipakṡasamudācāra: | pratyāpattibalamadhunocyate | yathoktamāryakṡitigarbhasūtre- 
prāṇātipātātprativirato bhavati bodhisattvo mahāsattva: sarvasattvānāmabhayaṃdada: | anuttrāso'nupāyāso- 
'lomaharṡa: | sa tena kuśalamūlena karmavipākena yatpūrvāntakoṭipañcagaticakrārūḍhena saṃsāra- 
nadyudyātena prāṇātipātahetunā kāyavāṅmanasā karmāvaraṇaṃ kleśāvaraṇaṃ dharmāvaraṇaṃ krtaṃ vā syātkāritaṃ 
vā anumoditaṃ syāt, tatsarvaṃ tena prāṇātipātavairamaṇacakreṇa sarvānarthaṃ mardayati, yāvadaśeṡamavipākaṃ 
kurute | sanikāyasabhāge devamanuṡyāṇāṃ priyo bhavati, nirātaṅko dīrghāyuṡka iti || yāvat punaraparaṃ 
kulaputra yo bodhisattvo yāvajjīvamadattādānātprativirato bhavati, sa sarvasattvānāmabhayaṃ dadāti |
anyatrāsayatnenāsaṃkṡobheṇa svalābhena saṃtuṡṭo viharati adhārmikabhogānabhilāṡī | sa tena kuśalamūlena 
yāvadadattādānahetukaṃ karmāvaraṇaṃ mardayati pramardayati yāvadaśeṡamavipākaṃ kuruta iti || peyālaṃ || 
evaṃ daśāpi kuśalā: karmapathā: svavipakṡākuśalaghātakāstatra paṭhyante || 
tathā candra{1. ##SR. 18.36-37.##}pradīpasūtre'pi vyāpādaviratyā sarvapāpakṡaya: śrūyate | yathāha- 
sahiṡyāmyatra bālānāmabhūtāṃ paribhāṡaṇām | 
ākrośanaṃ tarjanāṃ ca adhivāsiṡyi nāyaka: || 
kṡapayiṡye pāpakaṃ karma yanmayā purime krtam | 
anyeṡu bodhisattvaṡu vyāpādo janitor mayā || iti | 
uktaṃ pratyāpattibalam | āśrayabalaṃ tu vaktavyam | atra sū{2. ##DA p. 121.##}karikāvadānamudāhāryam-
ye buddhaṃ śaraṇaṃ yānti n ate gacchanti durgatim | 
prahāya mānuṡān kāyān divyān kāyāṃ^llabhanti te || 
ityevaṃ dharmaṃ saṃghaṃ cādhikrtya pāpakṡaya: || 
āryamaitreya{3. ##GV p. 502.##}vimokṡe tu bodhicittena pāpaviśuddhiruktā-kalpoddāhāgnibhūtaṃ sarvaduṡkrtanirdahana-
tayā | pātālabhūtaṃ sarvākuśaladharmaparyādānakaraṇatayā || peyālaṃ || tadyathā kulaputra hāṭakaprabhāsaṃ nāma
rasajātam | tasyaikaṃ palaṃ lohapalasahasraṃ suvarṇīkaroti | na ca tatra tatpalaṃ śakyate tena lohapala- 
sahasreṇa paryādātum, na lohīkartum | evamevaika: sarvajñatācittotpādarasadhātu: kuśalamūlapariṇāmanā- 
jñānasaṃgrhīta: sarvakarmakleśāvaraṇalohāni paryādāya sarvadharmān sarvajñatāvarṇān karoti | na ca 
sarvajñatācittotpādarasadhātu: śakya: sarvakarmakleśalohai: saṃkleśayituṃ paryādātuṃ vā | tadyathā 
@099
kulaputra eka: pradīpo yādrśe grhe vā layane vā praveśyate, sa sahapraveśito varṡasahasrasaṃcitamapi 
tamondhakāraṃ vidhamayati, avabhāsaṃ ca karoti, evamevaika: sarvajñatācittotpādapradīpo yādrśe 
sattvāśaye gahane'vidyātamondhakārānugate praveśyate, sa sahapraveśito'nabhilāpyakalpaśatasahasra- 
saṃcitamapi karmakleśāvaraṇatamondhakāraṃ vidhamati, jñānālokaṃ ca karoti | tadyathā kulapu
cintāmaṇirājamukuṭānāṃ mahānāgarājñāṃ nāsti paropakramabhayam, evameva bodhicittamahākaruṇācintātra- 
maṇirājamukuṭāvabaddhānāṃ bodhisattvānāṃ nāsti durgatyapāyaparopakramabhayamiti || 
āryopālipariprcchāyāmapyuktam-iha upāle mahāyānaṃ saṃprasthito bodhisattva: sacetpūrvāhṇa- 
kālasamaye āpattimāpadyate, madhyāhnakālasamaye sarvajñatācittenāvirahito viharet, aparyanta eva 
bodhisattvasya śīlaskandha: | sacenmadhyāhnakālasamaye āpattimāpadyate, sāyāhnakālasamaye sarvajñatā-
cittenāvirahito bhavet, aparyanta eva bodhisattvasya śīlaskandha: | evaṃ yāme yābhe vidhirukta: | 
evaṃ hyupāle saparihārā śikṡā mahāyānasaṃprasthitānāṃ bodhisattvānām | tatra bodhisattvena nāti- 
kaukrtyaparyutthānamutpādyam, nātivipratisāriṇā bhavitavyam | sacetpuna: śrāvakayānīya: pudgala: puna: 
punarāpattimāpadyet, naṡṭa: śrāvakasya pudgalasya śīlaskandho veditavya: || iti || 
iti śikṡāsamuccaye pāpaśodhanamaṡṭama: pariccheda: ||
@100
9
kṡāntipāramitā navama: pariccheda: | 
tadevamaviratapravrttāṃ bahusukhāṃ dau:śīlyotpattiṃ rakṡan, evaṃ ca karmāvaraṇavibandhamapanayan, 
kleśaviśodhane prayateta || 
tatrādau tāvat kṡameta 
akṡamasya hi śrutādau vīryaṃ pratihanyate'khedasahatvāt | aśrutabāṃśca na samādhyupāyaṃ 
jānāti, nāpi kleśaśodhanopāyam | tasmādakhinna:- śrutamepeta 
jñānato'pi saṃkīrṇacāriṇa: samādhānaṃ duṡkaramiti | 
saṃśrayeta vanaṃ tata: | 
tatrāpi vikṡepapraśamanānabhiyuktasya cittaṃ na samādhīyata iti- 
samādhānāya yujyeta 
samāhitasya ca na kiṃcitphalamanyatra kleśaśodhanāditi- 
bhāvayedaśubhādikam ||20||
ityetāni tāvatkleśaśuddheruddeśapadāni || 
idānīṃ nirdeśa ucyate-tatra kṡāntistrividhā dharmasaṃgītisūtre'bhihitā-du:khādhivāsana- 
kṡānti:, dharmanidhyānakṡānti: parāpakāramarṡaṇakṡāntiśceti | tatra du:khādhivāsanakṡāntivipakṡo'niṡṭā- 
gamaprāptadu:khabhīrutā, iṡṭavighātaprāptaśca sukhābhiṡvaṅga: | tābhyāṃ daurmanasyam, tato dveṡo līnatā ca || 
ata evāha candrapradīpasūtre-sukhe'nabhiṡvaṅga: | du:khe'vaimukhyamiti || 
ratnameghasūtre'pyuktam-ya ime ādhyātmikā: śokaparidevadu:khadaurmanasyopāyāsā:, tān 
kṡamate'dhivāsayatīti ||
āryogradattapariprcchāyāmapyuktam-punaraparaṃ grhapate grhiṇā bodhisattvenānunayapratighāpagatena 
bhavitavyamaṡṭalokadharmānanuliptena | tena bhogalābhena vā bhāryāputralābhena vā dhanadhānyavittalābhena 
vā nonnamitavyaṃ na praharṡitavyam | sarvavipattiṡu cānena nāvanamitavyam | na durmanasā bhavitavyam | 
evaṃ cānena pratyavekṡitavyam-māyākrtaṃ sarvasaṃskrtaṃ viṭhapanapratyupasthānalakṡaṇam | karmavipāka- 
nirvrttā hyete yadidaṃ mātāpitrputrabhāryādāsīdāsakarmakarapauruṡeyamitrāmātyajñātisālohitā: | naite 
mama svakā:, nāhameteṡāmiti || 
api ca- 
yadyastyeva pratīkāro daurmanasyena tatra kim | 
pratīkāre'pi muhyeta durmanā: krodhamūrcchita: ||
@101
līnatvādvā hatotsāho grhyate parayāpadā | 
taccintayā mudhā yāti hrasvamāyurmuhurmuhu: ||
tenābhyāsāttyajedetaṃ nirarthakamanarthavat || 
kathaṃ ca daurmanasyatyāgo'bhyasyate ? laghusukumāracittotsargāt | yathoktamugradattapariprcchā- 
yām-apagatatūlapicupamatā cittasyeti || 
āryagaṇḍavyūhe'pyuktam-duryodhanaṃ cittaṃ te dārike utpādayitavyaṃ sarvakleśanirghātāya |
aparājitacittaṃ sarvābhiniveṡavinirbhedāya | akṡobhyacittaṃ viṡamāśayatvasāgarāvartaprayāteṡviti || 
na ca abhyāsasya duṡkaraṃ nāma kiṃcidasti | tathā hi mūḍhatarāṇāmapi tāvadbhārahārakakaivarta- 
karṡakādīnāṃ du:khābhyāsātkṡudrataraphale'pi vastuni saṃrūḍhakiṇāṅkitaṃ cittamavasādena na paribhūyate | 
kiṃ puna: sarvasaṃsārasukhasarvabodhisattvasukhānuttarapadasamadhigamaphale karmaṇi ? tathā prākrtā api 
kiṃcidapakāriṡvātmaduṡkrtenaiva hateṡu svayaṃ mrtyuṡu prahartuṃ gāḍhaprahāravedanā api saṃgrāmayantyeva | 
kiṃ punardrāghiṡṭhakālāpakāriṡu du:khopāttakuśaladhanalavastainyeṡu narakeṡu nāvadhyaghātakeṡu bhavacāraka- 
pālakeṡu ni:saraṇadvāradignāśakeṡvānukūlye'pi drḍhatarabādhākareṡvanapakrtavairiṡvanavadhikalpābaddhadrḍha- 
vaireṡu kleśaśatruṡu prahartumutsāho du:khasahanaṃ vā na bhavet ? viśeṡatastribhuvanavijayāya baddhaparikarasya 
māraśabarapratigrhītajagadbandimokṡāya saṃgrāmayata: | tatrātmadu:khābhyāsapūrvakaṃ kaṡṭaṃ kaṡṭatarābhyāsa: 
sidhyati | yathā ca abhyāsavaśātsattvānāṃ du:khasukhasaṃjñā, tathā sarvadu:khotpādeṡu sukhasaṃjñā- 
pratyupasthānābhyāsāt sukhasaṃjñaiva pratyupatiṡṭhate |etanniṡyandaphalaṃ ca sarvadharmasukhākrāntaṃ nāma samādhiṃ 
pratilabhate | uktaṃ hi pitāputrasamāgame-asti bhagavan sarvadharmasukhākrānto nāma samādhi:, yasya 
samādhe: pratilambhādbodhisattva: sarvārambaṇavastuṡu sukhāmeva vedanāṃ vedayate, nādu:khāsukhām | tasya
nairayikāmapi kāraṇāṃ kāryamāṇasya sukhasaṃjñaiva pratyupasthitā bhavati | mānuṡīmapi kāraṇāṃ 
kāryamāṇasya, hasteṡvapi chidyamāneṡu, pādeṡvapi karṇeṡvapi nāsāsvapi sukhasaṃjñaiva pratyupasthitā
bhavati | vetrairapi tāḍyamānasya, ardhavetrairapi kaśābhirapi tāḍyamānasya sukhasaṃjñaiva pravartate | 
bandhanāgāreṡvapi prakṡiptasya | pe^ | tailapācikaṃ vā kriyamāṇasya, ikṡukuṭṭitavadvā kuṭṭyamānasya, 
naḍacippitikaṃ vā cipyamānasya, tailapradyotikaṃ vā dīpyamānasya, sarpi: pradyotikaṃ vā dadhipradyotikaṃ 
vā dīpyamānasya sukhasaṃjñaiva pratyupasthitā bhavati | ulkāmukhaṃ vā hriyamāṇasya ,siṃhamukhaṃ vā 
hriyamāṇasya, śuṡkavartikāṃ vā vartyamānasya | peyālaṃ | kārṡāpaṇacchedikaṃ vā chidyamānasya
piṡṭapācanikaṃ vā pācyamānasya, hastibhirvā mardyamānasya, sukhasaṃjñaiva pravartate | 
akṡiṇyutpāṭyamāne jīvaśūlikamapi kriyamāṇasya sarvaśo vā āghātaṃ nirṇīya śirasi 
vā prapātyamāne sukhasaṃjñaiva pravartate, na du:khasaṃjñā, nādu:khāsukhasaṃjñā | tatkasya heto: ? 
tathā hi bodhisattvasya mahāsattvasya dīrgharātraṃ caryāṃ carata etatpraṇidhānamabhūt-ye māṃ 
bhojayeran, te upaśamaśamasukhasya lābhino bhaveyu: | ye māṃ pālayeyu: satkuryurgurukuryurmānayeyu: 
pūjayeyu:, sarve te upaśamasukhasya lābhino bhaveyu: | ye'pi māmākrośeyurvisparśeyustāḍayeyu: 
śastreṇācchindyuryāvatsarvaśo jīvitād vyaparopayeyu:, sarve te saṃbodhisukhasya lābhino bhaveyu:, anuttarāṃ
 @102
samyaksaṃbodhimabhisaṃbudhyeranniti || sa ebhirmanaskārai: samanvāgata: etena karmaṇā ebhi: praṇidhibhi: 
samanvāgata: sarvasattvānugatāṃ sukhasaṃjñāmāsevate nisevate bhāvayati bahulīkaroti | sa tasya karmaṇo 
vipākena sarvadharmasukhākrāntaṃ nāma samādhiṃ pratilabhate | yasmin samaye bodhisattvena 
sarvadharmasukhākrānto nāma samādhi: pratilabdho bhavati, tasmin samaye'kṡobhyo bhavatyasaṃhārya: 
sarvamārakarmabhiriti vistara: || 
ayaṃ hi prayoga: sarvaparityāgapūraṇa: sarvacaryāduṡkaracaryāsādhana: sarvakṡāntidrḍhīkaraṇa: 
sarvavīryāsaṃsādana: sarvadhyānaprajñāṅgasaṃbhāra: | tasmānnityamudita: syāt || yathāha candra{1. ##SR. 17. 96 ab.##}pradīpasūtre- 
sagaurava: prītamanā: sa[dā] bhavet 
saumyāya drṡṭīya sadā sthito bhavet || iti || 
uktaṃ cākṡayamatisūtre-tatra katamā muditā ? yāvaddharmānusmaraṇātprīti: prasāda: prāmodyaṃ 
cittasyānavalīnatā anavamrdyatāaparitarṡaṇā sarvakāmaratīnāmapakarṡaṇā sarvadharmaratīnāṃ pratiṡṭhānam, 
cittasya prāmodyaṃ kāyasyaudbilyaṃ buddhe: saṃpraharṡaṇaṃ manasa utplava:, tathāgatakāyābhinandanaratirlakṡaṇānu- 
vyañjanavibhūṡaṇaparyeṡṭikauśalyam, kuśaladharmaśravaṇāparikhedatā, tattvadharmapratiśaraṇapratipattiprītiprasāda- 
prāmodyam muditasya dharmotplava:, satataṃ sattveṡvapratihatabuddhitā, tīvracchandatā, buddhadharmaparyeṡṭiṡu tasya ca 
dharmacchandasyānutsrjanatā, udāreṡu buddhadharmeṡvadhimukti:, vimukti: prādeśikayānāpakrṡṭacittotpāda:, 
mātsaryāsaṃkucitaścittotpāda:, yācitasya dātukāmatā, dadato datvā ca trimaṇḍalapariśodhitaṃ 
dānaprāmodyam, śīlavatsu sadā prasāda:, du:śīleṡvanugrahaprīti:, svaśīlapariśuddhyā sarvadurgandha- 
matikramāśvāsanam, tathāgataśīlapariṇāmanatā, drḍhābhedyatā, paraduruktadurāgateṡu vacanapatheṡvaprati- 
hatacittatā, kṡāntisauratyam, nirmānatā, guruṡu gauravāvanāmaścitrīkāra:, sadā smitamukhatā, 
bhrkuṭivigatatā, pūrvābhilāpitā, akuhanatā, aneṡyaiṡikatā, śuddhāśayatā, cittākarkaśatā, 
akuṭilatā, sarvatrānuśaṃsadarśitā, ātmaskhalitapratyavekṡitā, āpattiṡvacodanatā, saṃrañjanīya- 
dharmeṡvanuvartanatā, śāstrprema bodhisattvaṡu, ātmaprema dharmeṡu, jīvitaprema tathāgateṡu, mātāpitrprema 
guruṡu, putraprema sattveṡu, buddhaprema ācāryopādhyāyeṡu, uttamāṅgaśira:prema pratipattiṡu, hastapādaprema 
pāramitāsu, sarvaratnaprema dharmabhāṇakeṡu, sarvaratikrīḍā premānuśāsanīṡu, ārogyaprema saṃtuṡṭau, 
bhaiṡajyaprema dharmaparyeṡṭiṡu, vaidyaprema codakasmārakeṡu | iti hi yā sarvendriyeṡvanavalīnendriyatā, 
iyamucyate muditetyādi || 
atra ca śikṡitān bodhisattvānidaṃ vacanamalaṃkaroti | yaduktamāryamahāmeghe-nirayagati- 
cittanityasamādhānaśīlāśca nirayagatipriyāśca nirayagatipattanavaṇijaśca bhavanti | nirayalolāśca 
bhavanti, nirayalobhamatsariṇaśca nirayāgnicittapraguṇā bhavantīti || 
uktā du:khādhivāsanā kṡānti: || 
āryasāgaramatisūtre tu trividhāpi kṡāntiruktā-iha sāgaramate bodhisattvo mahāsattva: 
sarvajñatācittotpādaratne anāryairdu:śīlai: sattvairmārairmā rakāyikābhirvā devatābhirmārādhiṡṭhitairvā māradūtairvā @103
viheṭhyamāna: samīryamāṇa: kṡobhyamāṇastarjyamānastāḍyamāno na bhidyate tato'dhyāśayacittotpādāt | 
na bhidyate sarvasattvapramokṡamahākaruṇāvīryārambhāt | na bhidyate triratnavaṃśānupacchedaparākramāt | na 
bhidyate sarvadharmasamudānayanakuśalaprayogāt | na bhidyate lakṡaṇānuvyañjanapariniṡpattigatātpuṇya- 
saṃbhāropacayāt | na bhidyate buddhakṡetrapariśuddhyabhinirhārāhrtādautsukyāt | na bhidyate sarvadharmāpari- 
graham#bhiyuktāt kāyajīvitotsargāt | na bhidyate sarvasattvaparipācanābhiyuktādātmasaukhyānadhyava- 
sānāt | sa evamadhyāśayasaṃpanna eva samāna: sarvasattvānāmantikāduccagghanāṃ sahate, unmananāṃ 
kutsanāṃ sahate, sarvasattvānāmākrośaparibhāṡāṃ duruktadurāgatān vacanapathān sahate | sarvasattvapīḍāṃ 
sahate | sarvasattvabhārāṃśca sahate uttārayati vā | na ca khidyate | na ca līyate | na saṃlīyate | 
na viṡīdati | balamupadarśayati | sthāma saṃjanayati | vīryamārabhate | parākramaṃ parākramate | utsāhaṃ 
janayati | unmūḍhacittaṃ nigrhṇati | sa ākruṡṭo na pratyākrośati | tāḍito na pratitāḍayati | 
roṡito na pratiroṡayati | kruddhāya na pratikrudhyati | evaṃ cittagaṇanāsaṃnāhaṃ saṃnahyati * * * * | 
sacetpunarete sattvā yāvanto daśasu dikṡu prabhāvyamānā: prabhāvyante, te sarve'siśaktitomarapāli- 
yogena māṃ prṡṭhata: prṡṭhato'nubadhnīyu: | yatraiṡa prthivīpradeśe sthito vā niṡaṇṇo vā caṃkramyamāṇo vā 
śayāno vā bodhicittamutpādayiṡyati dānacittaṃ vā, yāvatprajñācittaṃ vā śrutakuśalamūlacittaṃ vā 
utpādayiṡyati, tatrāsya prthivīpradeśe śatadhābadarīpatrapramāṇaṃ kāyaṃ chetsyāmo vikariṡyāmo vidhvaṃsayiṡyāma: | 
te cetsarvasattvā māmākrośayeyu: paribhāṡeran kutsayeyu: paṃsayeyurasatyābhirvāgbhi: paruṡābhirvāgbhi: 
samuccareyuradhiṡṭhitā anarthakarmāṇa: śatadhābadarīpatrapramāṇaṃ mama kāyaṃ chindyurbhindyurvikareyurvidhvaṃsayeyu: | 
evaṃ mayā na kasyacitsattvasyāntike kṡobhacittamutpādayitavyam | tatkasya heto: ? pūrvā koṭi: 
saṃsārasyāpramāṇīkrtā yatra me'yamātmabhāvo narakagatasyāpi tiryagyonigatasyāpi yamalokagatasyāpi 
manuṡyagatasyāpi kāmāhārapaliguddhasya dharmānaśrutavato viṡamājīvagocarasya nirarthakajīvina: 
aṅgapratyaṅgasya śatadhā chino bhinno nikrtto vividhābhiśca kāraṇābhi: kārita: | na ca mayā tatonidāna- 
mātmārtha: krto na parārtha: | sacetpunarmamaite sarvasattvā aparāntakoṭiṃ chindyurbhindyurvikireyurvidhvaṃsayeyu:, 
tathāpi mayā aparityaktaiva sarvajñatā | aparityaktā eva sarvasattvā: | aparityakta: kuśalo dharmacchanda: | 
tatkasya heto: ? sarvā hyeṡā kāyapīḍā kāyavivartanā nairayikasya du:khasya śatatamīmapi kalāṃ nopaiti, 
yāvadupaniṡadamapi na kṡamate | narakāvāsamapyahamutsahe | na punarmayā buddhadharmā: parityaktavyā:, na 
sarvasattvārambaṇā mahākaruṇā || pe^ || yannidānaṃ punarvyāpāda utpadyeta, taṃ vayaṃ dharmaṃ prahāsyāma: | 
katamaśca sa dharma: ? yaduta kāyaprema kāyaniketa: kāyādhyavasānam | utsrṡṭaśca kāya:, utsrṡṭo 
vyāpāda: | evaṃ dharmagaṇanāviṡṭa: sāgaramate bodhisattva: sarvasattvapīḍāṃ sahate || pe^ || ya: kāyasyotsarga: 
kāyaparityāga: kāyānavekṡā, iyamasya dānapāramitā || yatkāye chidyamāne sarvasattvān maitryā 
spharati, vedanābhiśca na saṃhriyate, iyamasya śīlapāramitā || yatkāye chidyamāne ya evāsya kāyaṃ 
chindati teṡāmeva pramokṡārthaṃ kṡamate, na ca cittena kṡaṇyate, kṡāntibalaṃ copadarśayati, iyamasya kṡānti- 
pāramitā || yena vīryeṇa taṃ sarvajñatāchandaṃ notsrjati, cittabalādhānaṃ ca pratigrhṇāti, saṃsārameva 
cānubadhnāti, kuśalamūlārambhameva cārabhate, iyamasya vīryapāramitā || yatkāye vikīryamāṇe tatsarva- 
@104
jñatācittotpādaratnaṃ kartuṃ na saṃmuhyati, bodhimevāpekṡate, śāntapraśāntameva pratyavekṡate, iyamasya 
dhyānapāramitā || yatkāye chidyamāne kāyasya trṇakāṡṭhakuḍyavatpratibhāsopamatāṃ pratyavekṡate, māyā- 
dharmatāṃ ca kāyasyāvatarati, bhūtānityatāṃ ca bhūtadu:khatāṃ ca bhūtānātmatāṃ ca bhūtaśāntatāṃ ca 
kāyasyopanidhyāyati, iyamasya prajñāpāramiteti vistara: || peyālaṃ || 
punaraparamasyaivaṃ bhavati-eṡa sattva: kusīda: śukladharmarahita: | sa māmākrośayati paribhāṡate | 
hanta vayamārabdhavīryā bhaviṡyāma: | atrptā: kuśalamūlaparyeṡaṇābhiyuktā: | eṡa eva tāvanmayā sattva: 
pūrvataraṃ bodhimaṇḍe niṡādayitavya: | paścānmayā anuttarā samyaksaṃbodhirabhisaṃboddhavyeti | pe^ | īdrśānā- 
masmābhi: sattvānāmadāntānāmaguptānāmanupaśāntānāmarthāya saṃnāhā: saṃnaddhavyā: | pe^ | hanta vayaṃ 
dharmatāṃ pratisariṡyāma: | ko'trākrośati vā ākruśyate vā, sa parigaveṡamāṇo na taṃ dharmamupalabhate | 
ya ākrośati vā ākruśyate vā, sa ātmaparānupalabdhopalambhadrṡṭivigata: kṡamata iti || 
bhagavatyāmapyuktam-evaṃ cittamutpādayati-yena mayā sarvasattvānāṃ vivāda utsārayitavya:, 
so'haṃ svayameva vivadāmi-lābhā me durlabdhā yo'haṃ jalpite pratijalpāmi | yena mayā sarvasattvānāṃ 
saṃkramabhūtena bhavitavyam, so'haṃ parasya tvamityapi vācaṃ bhāṡe, paruṡaṃ vā prativaco dadāmi | 
idaṃ mayā naiva vaktavyaṃ jaḍasamena, eḍakamūkasamena mayā kalahavivādeṡu bhavitavyam | parato duruktān 
durāgatān durbhāṡitān bhāṡyamāṇān vacanapathān śrṇvatā cittaṃ nāghātayitavyam | pareṡāmantike
na mamaitatsādhu na pratirūpaṃ yo'haṃ parasya doṡāntaraṃ saṃjanayeyam | etanna mama pratirūpaṃ yadahaṃ 
pareṡāṃ doṡāntaramapi saṃśrotavyaṃ manye | tatkasya heto: ? na mayā āśayo vikopayitavyo yena mayā 
sarvasattvā: sarvasukhopadhānena sukhayitavyā:, parinirvāpayitavyāśca anuttarāṃ samyaksaṃbodhimabhisaṃbudhya, 
tatra nāmāhaṃ vyāpadye | na ca mayā pareṡāṃ svaparāddhānāmapi vyāpattavyam | san āmāhaṃ mohaṃ kṡobhaṃ 
gacchāmi | idaṃ tu mayā karaṇīyam-drḍhaparākramatayā parākrāntavyam | na mayā jīvitāntarāye'pi 
kriyamāṇe kṡobha: karaṇīya: | na mayā bhrkuṭī mukhe utpādayitavyeti || 
bodhisattvaprātimokṡe'pyuktam-ye kruddhā: sattvāstānāśvāsayati, kṡamāpayati, anulomayati, 
dharmeṇa toṡayatīti || 
iti śikṡāsamuccaye kṡāntipāramitā paricchedo navama: ||
@105
10 
vīryapāramitā daśama: pariccheda: | 
evaṃ kṡāntipratisthita: śrute vīryamārabheta | anyathā śrutamevāsya vināśāya saṃpadyate | 
yathoktaṃ candra{1. ##SR. 9. 34.##}pradīpasūtre- 
kiyadbahū dharma paryāpuṇeyā 
śīlaṃ na rakṡeta śrutena matta: | 
na bāhuśrutyena sa śakyu tāyituṃ 
du:śīla yena vrajamāna durgatim || 
śrutānuśaṃsāstu nārāyaṇapariprcchāyāmuktā:-tathā hi kulaputrā: śrutavata: prajñāgamo bhavati | 
prajñāvata: kleśapraśamo bhavati | ni:kleśasya māro'vatāraṃ na labhate || 
atra ca maharṡeruttarasya jātakaṃ vistareṇa krtvā āha-dharmakāmānāṃ hi vimalateja: bodhisattvānāṃ 
mahāsattvānāṃ sagauravāṇāṃ sapratīśānāṃ anyalokadhātusthitā api buddhā bhagavanto mukhamupadarśayanti, 
dharmaṃ cānuśrāvayanti | dharmakāmānāṃ vimalateja: bodhisattvānāṃ mahāsattvānāṃ parvatakandaravrkṡa- 
madhyeṡu dharmanidhānāni nikṡiptāni | dharmamukhānyanantāni pustakagatāni karatalagatāni bhavanti | 
dharmakāmānāṃ vimalateja: bodhisattvānāṃ pūrvabuddhadarśinyo devatā buddhapratibhānamupasaṃharanti || pe^ || 
parikṡīṇāyuṡkāṇāṃ buddhā bhagavanto devatāścāyurbalaṃ copasaṃharanti | buddhādhiṡṭhānena devatādhiṡṭhānena 
ca kāṅkṡamāṇā varṡasahasramavatiṡṭhante || pe^ || yāvatkalpaṃ vā kalpāvaśeṡaṃ vā yāvadvā ākāṅkṡanti
dharmagauravajātānāṃ bodhisattvānāṃ buddhā bhagavanto jarāmapyapanayanti | vyādhīnapanayanti | smrtimupa- 
saṃharanti | gatiṃ matiṃ pratibhānaṃ copasaṃharanti || pe^ || drṡṭikrtāni vinodayanti | samyagdrṡṭiṃ 
copasaṃharanti | dharmagauraveṇa vimalateja: bodhisattvānāṃ mahāsattvānāṃ sarvopakramabhayāni na bhavanti | 
tasmāttarhi vimalateja: śrutasaṃbhārakauśalyābhiyuktena bodhisattvena bhavitavyamiti || 
kimākāraṃ śrutaṃ bodhisattvavinaye praśastam ? yathā āryākṡayamatisūtre'bhihitam- 
aśītyākārapraveśaṃ śrutam | tadyathā | chandākāramāśayākāramadhyāśayākāraṃ prayogākāraṃ 
nirmāṇākāramapramāṇākāraṃ kalyāṇamitrākāraṃ gauravākāraṃ pradakṡiṇākāraṃ suvacanākāraṃ paryupāsanākāra- 
mavahitaśrotrākāraṃ manaskārākāramavikṡepākāramavasthānākāraṃ ratnasaṃjñākāraṃ bhaiṡajyasaṃjñākāraṃ sarvavyādhi- 
śamanākāraṃ smrtibhajanākāraṃ gatibodhanākāraṃ matirocanākāraṃ buddhipraveśākāramatrptabuddhadharma-
śravaṇākāraṃ tyāgabrṃhaṇākāraṃ dāntājāneyākāraṃ bahuśrutasevanākāraṃ satkrtyaprītyanubhavanākāraṃ
kāyaudbilyākāraṃ cittaprahlādanākāramaparikhedaśravaṇākāraṃ dharmaśravaṇākāraṃ pratipattiśravaṇākāraṃ 
paradeśanāśravaṇākāraṃ aśrutaśravaṇākāraṃ abhijñāśravaṇākāramanyayānāsprhaṇāśravaṇākāraṃ prajñāpāra-
mitāśravaṇākāraṃ bodhisattvapiṭakaśravaṇākāraṃ saṃgrahavastuśravaṇākāramupāyakauśalyaśravaṇākāraṃ
@106
brahmavihāraśravaṇākāraṃ smrtisaṃprajanyaśravaṇākāraṃ gauravākāraṃ utpādakauśalyaśravaṇākāramanutpāda- 
kauśalyaśravaṇākāramaśubhākāraṃ maitryā: śravaṇākāraṃ pratītyasamutpādākāraṃ anityākāraṃ du:khākāra- 
manātmākāraṃ śāntākāraṃ śūnyatānimittāpraṇihitākāraṃ anabhisaṃskārākāraṃ kuśalābhisaṃskārākāraṃ 
sattvādhiṡṭhānākāraṃ avipraṇāśākāraṃ svādhīnākāraṃ svacittārakṡaṇākāraṃ vīryasyāsraṃsanākāraṃ 
dharmanidhyaptyākāraṃ kleśavipakṡākāraṃ svapakṡaparikarṡaṇākāraṃ parapakṡakeśanigrahākāraṃ saptadhanasamava- 
śaraṇākāraṃ sarvadāridryopacchedākāraṃ sarvavidvatpraśastākāraṃ paṇḍitābhinandanākāraṃ āryasaṃmatākāraṃ 
anāryaprasādanākāraṃ satyadarśanākāraṃ skandhadoṡavivarjanākāraṃ saṃskrtadoṡaparitulanākāramarthaprati- 
śaraṇākāraṃ dharmapratiśaraṇākāraṃ sarvapāpākaraṇākāraṃ ātmaparahitākāraṃ sukrtakarmānanutapyanākāraṃ 
viśeṡagamanākāraṃ sarvabuddhadharmapratilābhākāramiti || 
punaratraivāha-yaśca dharmasaṃbhārayoga:, sa evāsya jñānasaṃbhāro bhavati | tatra katamo dharmasaṃbhāra- 
yoga: ? yeyamalpārthatā alpakrtyatā alpabhāṡatā alpapariṡkāratā pūrvarātrāpararātraṃ jāgarikāyoga- 
manuyuktasya śrutārthaparitulanatā | bhūyobhūya: paryeṡaṇatā | cittasyānāvilatā | nīvaraṇānāṃ viṡkambhanatā | 
āpattiṡu ni:saraṇajñānam | akaukrtyatā | aparyutthānatā | pratipattisāratā | dharmanimnatā dharma- 
pravaṇatā dharmaprāgbhāratā | parākramasaṃpannatā ādīptaśiraścailopamatā jñānaparyeṡṭyā | tanmayavihāritā | 
aśithilaśīlatā anikṡiptadhuratā viśeṡagāmitā saṃgaṇikāvivarjanamekārāmatā araṇyābhimukhamana- 
skāratā āryavaṃśasaṃtuṡṭi: dhutaguṇeṡvacalanatā dharmārāmaratiratatā laukikamantrāsmaraṇatā lokottara- 
dharmaparyeṡṭitā smrtyapramoṡatā arthagatyanugamatā | matyā mārgānulomatā| dhrtyā saṃvarapratyayairjñānānugama: | 
hrīrapatrāpyālaṃkāratā | jñānānugamanasāratā | ajñānavidhamanatā | avidyāmohatamastimirapaṭalaparya- 
vanaddhasya prajñācakṡurviśuddhi: | suviśuddhabuddhitā | buddhivistīrṇatā | asaṃkucitabuddhitā prabhinnabuddhitā | 
pratyakṡabuddhitā | aparādhīnaguṇatā | svaguṇairamanyanatā | paragoṇaparikīrtanatā | sukrtakarmakāritā | 
karmavipākānuddhuratā | karmapariśuddhijñānamiti || 
kiṃ śrotavyam ? uktaṃ bhagavatā jñānavaipulyasūtre-sārthakāni śāstrāṇi śikṡitavyāni | 
apārthakāni parivarjayitavyāni | tadyathā lokāyataśāstrāṇi daṇḍanītiśāstrāṇi kākho…rdaśāstrāṇi 
vādavidyāśāstrāṇi kumārakrīḍāśāstrāṇi jambhakavidyāśāstrāṇi || peyālaṃ || yānyapi tadanyāni 
kānicinmokṡapratikūlāni śāstrāṇi saṃmohāya saṃvartante, tāni sarvāṇi bodhisattvayānasaṃprasthitena 
varjayitavyānīti || 
evaṃ śrutavatā cittaṃ śodhayitumaraṇyamāśrayaṇīyam | kathaṃ punarāśayasaṃpannasyāpyugradatta- 
pariprcchāyāṃ grhamanujñātam ? yatnavato'pyasāmarthyāt | paradārādiṡvapi tarhi nāpatti: syāt | na | 
teṡāmasāmarthye'pi prakrtiduṡṭatvādgrhāvāsasya ca prajñaptisāvadyatvāditi ||
iti śikṡāsamuccaye vīryapāramitā paricchedo daśama: || 
@107
11
araṇyasaṃvarṇanaṃ nāmaikādaśa: pariccheda: |
tadevamugradattapariprcchāvidhinā grhadoṡān bhāvayitvā śrutavatā cittaṃ śodhayitumaraṇyamāśraya- 
ṇīyamiti sthitam | tathā coktaṃ candra{1. ##SR 5.5-8; 10-11.##}pradīpasūtre- 
na jātu kāmān prativevamāṇa: putreṡu dāreṡu janitva trṡṇām || 
grhaṃ ca sevitva jugupsanīyamanuttarāṃ prāpsyati so'grabodhim || 
ye kāma varjanti yathā'gnikarṡūṃ putreṡu dāreṡu janitva trṡṇām | 
uttrasta gehādabhiniṡkramanti na durlabhā teṡviyamagrabodhi: || 
na kaści buddha: purimeṇa āsīdanāgato bheṡyati yo'vatiṡṭhate | 
yehi sthitaireva agāramadhye prāptā iyaṃ uttama agrabodhi: || 
prahāya rājyaṃ yatha kheṭapiṇḍaṃ vasedaraṇyeṡu vivekakāma: | 
kleśān prahāya vinihatya mānaṃ budhyanti bodhiṃ virajāmasaṃskrtām || peyālaṃ || 
annehi pānehi ca cīvarehi puṡpehi gandhehi vilepanehi | 
nopasthitā bhonti narottamā jinā yatha pravrajitvā caramāṇa dharmān || 
yaścaiva bodhiṃ pratikāṅkṡamāṇa: sattvārtha nirviṇṇa kusaṃskrtāta: | 
araṇyābhimukha sapta padāni gacched ayaṃ tata: puṇyaviśiṡṭa bhoti || 
yadi punarvisabhāgasattvānunayātpariṡatkāmatayā vā lābhādikāmatayā vā vivekapraveśe vilambeta, 
tadartha{2. ##SR. 9.48-52.##}matraivoktam- 
na vijña bālehi karonti vigrahaṃ satkrtya bālān parivarjayanti | 
mamāntike ceti praduṡṭacittā na bāladharmehi karonti saṃstavam || 
na vijña bālāna karoti sevanāṃ viditva bālāna svabhāvasaṃtatim | 
kiyacciraṃ bālasusevināpi puno'pi te bhonti amitrasaṃnibhā: || 
na vijña bāleṡviha viśvasanti vijñāya bālāna svabhāvasaṃtatim || 
svabhāvabhinnā prakrtīya bālā: kuto'sti mitraṃ hi prthagjanānām || 
sahadhārmikeno vacanena uktā: krodhaṃ ca doṡaṃ ca apratyayaṃ ca | 
prāviṡkarontī imi bāladharmā imamartha vijñāya n aviśvasanti ||
bālā hi bālehi samaṃ samenti yathā amedhyena amedhya sārdham | 
vijñā punarvijñajanena sārdhaṃ samenti sarpiryatha sarpimaṇḍe || 
tathā ca punaratrai{3. ##SR. 19. 13-14; 16-17.##}vamāha- 
sūsukhitā: sada te nara loke yeṡu priyāpriya nāsti kahiṃcit | 
ye ca na kandarake'bhiramante śrāmaṇakaṃ susukhaṃ anubhonti || 
@108
yeṡu mamāpi tu nāsti kahiṃcit yeṡu parigrahu sarvaśu nāsti | 
khaḍgasamā vicarantimu lokaṃ gagane pavana yatheva vrajanti || 
syu: sukhitā bata te nara loke yeṡa na sajjati mānasa loke | 
vāyusamaṃ sada teṡviha cittaṃ no ca priyāpriya vidyati saṅgo || 
apriya ye dukhitehi nivāso ye'pi priyā dukhitehi viyogo | 
anta ume api te hi eti jahitvā te sukhitā nara ye rata dharme || 
punara{1. ##SR 28.73-76.##}traivoktam- 
bhavati satatamalpakrtyayogī prthu guṇadoṡata sarvi varjayitvā | 
na vivadati kadāci yuktayogī imi guṇa tasya bhavantyaraṇyavāse || 
saṃda bhavati niviṇṇa saṃskrte'sau na bhavati tasya prhā kahiṃci loke | 
na ca bhavati vivrddhirāsravāṇāṃ vana vasato'sya bhavanti ānuśaṃsā: || 
adhikaraṇa na tasya jātu bhotī sada upaśāntarato vivekacārī | 
vacasi manasi kāya saṃvrtasyo bahu guṇa tasya bhavantyaraṇyavāse || 
bhavati ca anukūla tasya mokṡo laghupratividhyati so'dhimukti śāntām | 
vanicaridhimukti sevato'sya imi guṇa bhontyaraṇyavāsi sarve || 
puna{2. ##SR 29. 53.##}rāha-
vanaṡaṇḍa sevatha vivikta sadā vijahitva grāmanagareṡu gatim | 
advitīya khaṅgasama bhotha sadā na cireṇa lapsyatha samādhivaram || iti ||
āryarāṡṭra{3. ##RP 60-61 ab.##}pālasūtre'pyāha- 
tyaktvā gehamanantadoṡagahanaṃ cintānapekṡā: sadā 
te'raṇye ratimāpnuvanti guṇina: śāntendriyā: sūratā: | 
na strīsaṃbhava naiva cāpi puruṡaisteṡāṃ kvacidvidyate 
ekākī viharanti khaṅgasadrśā: śuddhāśayā nirmalā: || 
lābhairnāpi ca teṡu harṡa svamano līyantyalābhairna ca 
alpecchā itaretarairabhiratā māyākuhāvarjitā: || iti || 
ugradattapariprcchāyāmapyāha-sattvasaṃsargo me na kartavya:, na hi mayaikasattvasya kuśalamūlāni 
saṃjanayitavyānītyādi || 
yadi puna: śrutavānimāṃ kṡaṇasaṃpadamāsādya lābhādau sakta: cittaṃ na śodhayet, sa evaika: 
sadevake loke vañcita: syāt || uktaṃ hi āryaratnakūṭe-tadyathā kāśyapa kaścideva puruṡo mahatā 
udakārṇavenohyamāna udakatrṡṇayā kālaṃ kuryāt, evameva kāśyapa ihaike śramaṇabrāhmaṇā bahūn dharmānudgrhya 
@109
paryavāpya na rāgatrṡṇāṃ vinodayanti, na dveṡatrṡṇām, na mohatrṡṇāṃ vinodayanti | te mahatā 
dharmārṇavenohyamānā: kleśatrṡṇayā kālagatā durgativinipātagāmino bhavantīti || 
tasmādavaśyamaraṇyamāśrayet | tādrśāni ca sthānāni āśrayet, yeṡu ca sthāneṡu 
nātidūre piṇḍapātagocaro bhavati nātisaṃnikrṡṭe, yeṡu pānīyāni bhavantyacchāni śucīni 
nirmalānyalpāyāsāni sukhaparibhogāni | yāni ca sthānāni vrkṡasaṃpannāni bhavanti, puṡpasaṃpannāni 
phalasaṃpannāni patrasaṃpannānyapagataduṡṭaśvāpadāni guhāsaṃpannāni prāgbhārasaṃpannāni sukhaparisarpyakāṇi 
śāntānyadvitīyāni, tādrśāni sthānānyāśrayet | sa teṡu sthāneṡvāśrito yadanena pūrvaṃ paṭhitaṃ 
bhavati, tat tribhī rātraistrirdivasasya svādhyāyati nātyuccena svareṇa nātinīcena noddhatairindriyairna 
bahirgatena cittena prasādamupajīvan granthamupadhārayannimittānyudgrhaṇan middhamapakrāman | sacedāraṇyakasya 
bhikṡo rājā vopasaṃkrāmati rājamātro vā anye vā brāhmaṇakṡatriyanaigamajānapadā:, tena teṡāmādareṇa 
svāgatakriyā kartavyā | evaṃ cānena vaktavyam-niṡīda mahārāja yathāprajñapta āsane | sace- 
dupaviśati, dvābhyāmapyupaveṡṭavyam | sacennopaviśati, ubhābhyāmapi nopaveṡṭavyam | saceccalendriyo 
bhavati, utkarṡayitavyam | tasya te mahārāja lābhā: sulabdhā yasya te bhūpradeśe śīlavanto guṇavanto 
bahuśrutā: śramaṇabrāhmaṇā: prativasanti anupadrutāścaurabhaṭādibhi: | sacet sthiro bhavati vinīta: 
praśāntendriya:, bhavyaśca bhavati dharmadeśanāyā:, tato'sya vicitrā dharmadeśanā upasaṃhartavyā | sace- 
dvicitrāṃ na priyāyate, saṃvegānukūlā dharmadeśanā upasaṃhartavyā | sacetsaṃvegā[nukūlāṃ]na 
priyāyate, udārodārāṇi tathāgatamāhātmyāni upadeṡṭavyāni | brāhmaṇakṡatriyanaigamajānapadānāmapyupa- 
saṃkrāmatāṃ yathānurūpā: kriyā upasaṃhartavyā: | sa evaṃ bahuśruta: sat pratibalo bhavati dhārmaśravaṇikānāṃ 
cittamārādhayitum | te ca sattvāstasyāntike prītiṃ ca prasādaṃ ca prāmodyaṃ ca pratilabhanta iti || 
ugradattapariprcchāyāmapyāha-punaraparaṃ grhapate pravrajitena bodhisattvenāraṇye prativasatā eva- 
mupaparīkṡitavyam | kimarthamahamaraṇye prativasāmi ? na kevalamaraṇyavāsena śramaṇo bhavati | bahavo'pyatra 
adāntā avinītā ayuktā anabhiyuktā: prativasanti | tadyathā-mrgavānarapakṡisaṃghacauracaṇḍālā: 
prativasanti | na ca te śramaṇaguṇasamanvāgatā bhavanti | api tu khalu punarahaṃ yasyārthāya araṇye 
prativasāmi, sa mayā artha: paripūrayitavyo yaduta śrāmaṇyārtha: || pe^ || punaraparaṃ grhapate pravrajitena 
bodhisattvena araṇye viharatā evamupaparīkṡitavyam-kimarthamahamaraṇyamāgata: ? tenaivaṃ mīmāṃsayitavyam- 
bhayabhīto'smyahamaraṇyamāgata: | kuto bhayabhīta: ? saṃgaṇikābhayabhīta: | saṃsargabhayabhīto rāgadveṡamoha-
bhayabhīto mānamadamrakṡaparidāhabhayabhīto lobherṡyāmātsaryabhayabhīta: rūpaśabdagandharasasparṡṭavyabhayabhīta: | 
so'haṃkāramamakārabhayabhīta: | auddhatyavicikitsābhayabhīta: | skandhamārabhayabhīta: | kleśamārabhayabhīta: | 
mrtyumārabhayabhīto devaputramārabhayabhīta: | anitye nitya iti viparyāsabhayabhīto'nātmani ātmeti 
viparyāsabhayabhīto'śucau śuciriti viparyāsabhayabhīto du:khe sukhamiti viparyāsabhayabhīta: | 
cittamanovijñānabhayabhīto nīvaraṇāvaraṇaparyutthānabhayabhīta: | satkāyadrṡṭibhayabhīta: pāpamitrabhayabhīto 
lābhasatkārabhayabhīto'kālamantrabhayabhīto'drṡṭe drṡṭamiti bhayabhīto'śrute śrutamiti bhayabhīto'mate 
matamiti bhayabhīto'vijñāte vijñātamiti bhayabhīto'śramaṇe śramaṇamadabhayabhīto'nyonya- 
@110
vidveṡaṇabhayabhīta: kāmadhāturūpadhātvarūpyadhātubhayabhīta: sarvabhavagatyupapattibhayabhīto nirayatirya- 
gyonipitrviṡayabhayabhīta: | saṃkṡepeṇa sarvebhyo'kuśalebhyo manasikārebhyo bhayabhīta: | ebhyo 
hyahamevaṃrūpebhyo bhayabhairavebhyo bhīto'raṇyāvāsamupagata: || pe^ || punaraparaṃ grhapate pravrajitena 
bodhisattvenāraṇyavāsasthitena bhītena vā trastena vā evaṃ śikṡitavyam-yāni kānicidbhayānyutpadyante 
sarvāṇi, tānyātmagrāhata utpadyante || pe^ || sacetpunarahamaraṇye prativasannātmagrāhaṃ parityajeyam, 
nātmābhiniveśaṃ nātmaparigrahaṃ nātmanidānaṃ nātmatrṡṇāṃ nātmasaṃjñāṃ nātmavādopādānaṃ nātmadrṡṭiṃ 
nātmādhiṡṭhānaṃ nātmaparikalpanāṃ nātmarakṡāṃ parityajeyam, nirarthako me'raṇyavāsa: syāt | api tu khalu 
punargrhapate nāstyātmasaṃjñino'raṇyavāso nāsti parasaṃjñina: || pe^ || araṇyavāso nāma grhapate 
ucyate sarvadharmeṡvasaṃbhavavāsa: sarvadharmeṡvasaṅgavāsa: || pe^ || tadyathā grhapate araṇye trṇagulmauṡadhi- 
vanaspataya: prativasanto na bibhyati, notrasyanti, na saṃtrasyanti, na saṃtrāsamāpadyante, evameva 
grhapate pravrajitena bodhisattvena araṇye viharatā trṇagulmauṡadhivanaspatikāṡṭhakuḍyavadātmapratibhāsavatsaṃjñā 
kāye utpādayitavyā | māyāsamatā cittasyotpādayitavyā | ko'tra bibheti ? ko'sminnutrasyati ? 
tena bhayabhītena vā trastena vā evaṃ yoniśa: kāya upaparikṡitavya:-nāstyatra kāye ātmā va 
sattvo vā jīvo vā poṡo vā pudgalo vā manujo vā | abhūtaparikalpa eṡa yaduta bhayaṃ 
nāma | sa mayā abhūtaparikalpo na parikalpayitavya:  | tena yathā araṇye trṇagulmauṡadhivanaspataya: 
prativasanti amamā aparigrahā:, evamevāmamenāparigraheṇāraṇyameva sarvadharmā iti jñātvā upasaṃpadya 
vihartavyam | tatkasya heto: ? raṇacchedo'raṇyavāso'mamo'parigraha: || pe^ || punaraparaṃ grhapate 
pravrajitena bodhisattvena buddhānujñāto'raṇyavāsa iti jñātvā araṇye vastavyam | atra hi śukladharma- 
paripūrirbhavati | upastabdhakuśalamūla: paścād grāmanagaranigamarāṡṭrarājadhānīṡvavatīrya dharmaṃ deśayiṡyāmi 
|| pe^ || sacetpunargrhapate pravrajito bodhisattva uddeśasvādhyāyārthaṃ gaṇamavatarati, tena tatra sagauraveṇa
bhavitavyaṃ sapratīśenācāryopādhyāyeṡu sthaviramadhyanavakeṡu bhikṡuṡu pradakṡiṇaṃ bhavitavyamanalasena 
svayaṃkāriṇā aparopatāpinā | na ca tenopasthānagurukeṇa bhavitavyam | evaṃ cānenopaparīkṡitavyam | 
tathāgato'pyarhan samyaksaṃbuddha: sadevasya lokasya samārakasya sabrahmakasya saśramaṇabrāhmaṇikāyā: 
prajāyā: pūjitodakṡiṇīya: sarvasattvānām | so'pi tāvanna kasyacitsakāśādupasthānaṃ svīkaroti, 
kiṃ punarasmābhiraśikṡitai: śikṡitukāmai: ? api tu vayameva sarvasattvānāmupasthāyakā bhaviṡyāma: | 
vayameva pareṡāmupasthānaparicaryāṃ kariṡyāma:, na ca puna: kasyacitsakāśādupasthānaparicaryāṃ 
svīkariṡyāma: | tatkasya heto: ? upasthānagurukasya hi grhapate bhikṡorguṇadharmānugraho naśyati | 
yeṡāṃ ca saṃgrahaṃ karoti, teṡāmevaṃ bhavati-upasthānahetoreṡo'smākaṃ saṃgrahaṃ karoti ||
putraratraivāha-sacetpunargrhapate āraṇyako bodhisattvo dharmaśravaṇārthika ācāryopādhyāya- 
darśanārthiko vā glānapariprcchako vā grāmāntikaṃ śayanāsanamāgacchet, tena sāyamāgamanāya 
prakramaṇāya ca cittamutpādayitavyam | sacetpunarasya parapratibaddha uddeśa: svādhyāyo vā, tena 
vihāre prativasatā araṇyapravaṇacittena bhavitavyam | eṡa eva tasyāraṇyavāso yatsarvavastuṡvaraṇyasaṃjñā 
dharmaparyeṡṭyā cātrptateti ||
@111
1
āryaratnarātrisūtre'pyuktam-yadi punarasya tatrāraṇyāyatane viharato'prāptaphalaprthagjanasya 
vyālamrgā āgaccheyu:, tena tatra na bhayaṃ na trāsa utpādayitavya: | evaṃ ca cittamutpādayitavyam- 
pūrvamevāhamutsrṡṭakāyajīvito'raṇyavāsamupagata: | na mayātra bhetavyam notrasitavyam, api tu 
maitrīmutpādayi[tvā] doṡaṃ vivarjayiṡyāmi, bhayamapanayiṡyāmi | yadyevamapi krtvā te vyālamrgā māṃ jīvi- 
tād vyaparopya bhuñjīran, tena mayaivaṃ cittamutpādayitavyam-lābhā me sulabdhā yasya me asārātkāyā- 
tsāramādattaṃ bhaviṡyati | na punarime vyālamrgā: śakyā mayā āmiṡeṇa toṡayitum | mama māṃsaṃ bhakṡayitvā 
sukhasparśaṃ vihariṡyanti || pe^ || yadi punastatrāraṇyāyatane viharato'manuṡyā upasaṃkramiṡyanti, 
suvarṇā vā durvarṇā vā, tena na tatrānunetavyaṃ na pratihantavyam | yadi pūrvabuddhadarśino devatā
āraṇyakaṃ bhikṡumupasaṃkramya praśnaṃ pariprccheyu: tatra tenāraṇyakena yathāśakti yathābalaṃ yathā- 
dharmādhigamāya tāsāṃ devatānāṃ dharmo deśayitavya: | yadi punastāvadgambhīrān praśnān pariprccheyu:, yān 
sa āraṇyako bhikṡurna śaknuyādvisarjayitum, tena nirmānena bhūtvā vāgbhāṡitavyā, aśikṡito na 
paribhavitavya: | yuñjiṡyāmi ghaṭiṡye buddhaśāsane | bhaviṡyati sa kāla: sa samayo yadā adhigatān dharmān 
śrutvā sarvakathāṃ visarjayiṡyāmi | api tu pratibhātu te vayaṃ dhārmaśravaṇikā iti || pe^ || tena 

tatra araṇyāyatane prativasatā trṇagulmauṡadhivanaspatīnāṃ nimittaṃ grahītavyam | kathamete bhavanti ? 
yathaiṡāṃ bhāvānāmasvāmikānāmamamānāmaparigrahāṇāmevaṃ niśceṡṭānāṃ nirvyāpārāṇaye bhavatyutpādo bhaṅgaśca, 
na caiṡāṃ kaścidutpādayitā, na nirodhayitā, evamevāyaṃ kāyastrṇakāṡṭhakuḍyapratibhāsopamo'svāmiko- 
'mamo'parigraho niśceṡṭo nirvyāpāro hetupratyayayuktyā utpadyate, hetupratyayavaikasyānnirudhyate | na 
punaratra kaściddharma: paramārthata utpadyate vā nirudhyate veti || 
punaścoktam-tena tatra araṇyāyatane viharatā evaṃ cittamutpādayitavyam-yadyapyahamaraṇya- 
māgata eko'dvitīya:, na me kaścitsahāyo yo māṃ sukrtaṃ duṡkrtaṃ vā codayet | api tu khalu puna: 
santi me devanāgayakṡā buddhāśca bhagavanto ye mama cittāśayaṃ jānanti | te mama sākṡiṇa: | 
so'hamihāraṇyāyatane prativasannakuśalacittasya vaśaṃ gacchāmi | yadi punarahamiyaddūraāgata:, 
eko'dvitīyo'saṃstabdho'mamo'parigraha: kāmavitarkaṃ vā vitarkayeyam, vyāpādaṃ vihiṃsāvitava vā 
vitarkayeyam, anyaṃ vā akuśalavitarkaṃ vitarkayeyam, nirviśeṡo bhaveyaṃ saṃsargasaṃgaṇikābhiretai: sattve | 
te ca me devanāgayakṡā visaṃvāditā:, buddhāśca bhagavanto'nabhirāddhā bhaviṡyantīti || 
iti śikṡāsamuccaye araṇyasaṃvarṇanaṃ nāmaikādaśa: pariccheda: ||
@112
12
cittaparikarma dvādaśa: pariccheda: | 
tadevamaraṇye vasan 
samādhānāya yujyeta 
uktaṃ hi bhagavatyām-sa teṡāmeva sattvānāmarthāya dhyānapāramitāyāṃ carannavikṡiptacitto 
bhavati | tatkasya heto: ? tathā hyasyaivaṃ-bhavati laukikī dhyānopapattirapi tāvadvikṡiptacittasya 
durlabhā, ka: punarvādo'nuttarā samyaksaṃbodhi: | tasmānmayā avikṡiptacittena bhavitavyam, yāvannānu- 
ttarāṃ samyaksaṃbodhimabhisaṃbudhyeyamiti || 
punarasyāmuktam-punaraparaṃ subhūte bodhisattvo mahāsattva: prathamacittotpādamupādāya dhyānapāra- 
mitāyāṃ caran sarvākārajñatāpratisaṃyuktairmanasikārairdhyānaṃ samāpadyate | sa cakṡuṡā rūpāṇi drṡṭvā na 
nimittagrāhī bhavati nānuvyañjanagrāhī | yatodhikaraṇamasya cakṡurindriyeṇāsaṃvarasaṃvrtasya viharato'-
bhidhyādaurmanasye anye vā pāpakā akuśalā dharmāścittamanuprāpnuyu:, teṡāṃ saṃvarāya pratipadyate | rakṡati 
cakṡurindriyam | evaṃ śrotreṇa śabdān śrutvā, ghrāṇena gandhān ghrātvā, jihvayā rasānāsvādya, 
kāyena spraṡṭavyāni sprṡṭvā, manasā dharmān vijñāya na nimittagrāhī bhavati, nānuvyañjanagrāhī | yato- 

dhikaraṇamasya manaindriyeṇāsaṃvarasaṃvrtasya pāpakāścittamanuprāpnuyu:, teṡāṃ saṃvarāya pratipadyate | 
rakṡati manaindriyam | sa gacchannapi tiṡṭhannapi niṡaṇṇo'pi śayāno'pi bhāṡamāṇo'pi 
samāhitāvasthāṃ [na] vijahāti | sa bhavatyahastalola: apādalolo'mukhalolo'prakīrṇavāk 
avikṡiptendriyo'nuddhato'nunnato'capalo'nalaso'saṃbhrāntakāyo'saṃbhrāntacitta: | śāntakāya: śāntavāk 
śāntacitta: | rahasyarahasi kā kalpiteryāpatha: saṃtuṡṭa: || pe^ || subhara: supoṡa: sūpāsya-
kalyāṇācāragocara: | saṃgaṇikayāpi vivekagocara: | lābhe'lābhe ca samo nirvikāra: | 
anunnato'navanata: | evaṃ sukhe du:khe, stutau nindāyām, yaśasyayaśasi, jīvite maraṇe ca samo 
nirvikāro'nunnato'navanata: | evaṃ śatrau mitre ca | manāpavartini *** | āryeṡvanāryeṡu | śabdeṡu saṃkīrṇe- 
ṡvasaṃkīrṇeṡu | priyāpriyeṡu ca rūpeṡu samo nirvikāra: | anunnato'navanata: anurodhavirodhāpagata: | 
tatkasya heto: ? tathā hi sa svalakṡaṇaśūnyānasaṃbhūtānaniṡpannānanabhinirvrttān sarvadharmān paśyatīti 
vistara: || 
tatra līne manasi muditābhāvanayottejanaṃ kuryāt, uddhate tvanityatāmanasikārai: praśama: || 
ubhayapratipakṡārthaṃ cāryarāṡṭra{1 ##RP 91.##}pāloktāṃ  gāthāṃ smaret- 
bahukalpakoṭībhi kadāci buddho 

utpadyate lokahito maharṡī | 
labdho'dhunā sa pravara: kṡaṇo'dya 
tyajati pramādaṃ yadi moktukāma: | iti || 
@113
tathā-māyopamaṃ vitathametatsvapnopamaṃ ca saṃskrtamavekṡya na cirādbhaviṡyati viyoga: sarva- 
priyai:, na nityamiha kaścit | udyujya yathā ghaṭata nityaṃ pāramitāsu bhūmiṡu baleṡu | mā jātu 
sraṃsaya vīryaṃ yāvanna budhyathā pravarabodhim | iti || 
ā{1. ##LV 13. 69-91.##}ryalalitavistare'pyuktam- 
jvalitaṃ tribhavaṃ jaravyādhidukhairmaraṇāgnipradīptamanāthamidam | 
bhavani:saraṇe sada mūḍha jagadbhramati bhramaro yatha kumbhagata: || 
adhruvaṃ tribhavaṃ śaradabhranibhaṃ naṭaraṅgasamā jagi janmacyuti: | 
girinadyasamaṃ laghuśīghrajavaṃ vrajatāyu jage yatha vidyu nabhe || 
bhuvi devapure triapāyapathe bhavatrṡṇaavidyavaśā janatā | 
parivartiṡu pañcagatiṡvabudhā yatha kumbhakarasya hi cakrabhramī || 
priyarūpavarai: sada snigdharutai: śubhagandharasairvarasparśasukhai: | 
pariṡiktamidaṃ kalipāśajagat mrgalubdhakapāśI yathaiva kapi || 
sabhayā: saraṇā: sada vairakarā: bahuśokaupadrava kāmaguṇā: | 
asidhārasamā viṡapatranibhā: jahitāryajanairyatha mīḍhaghaṭa: || 
smrtimoṡakarāstamasīkaraṇā bhayahetukarā dukhamūla sadā | 
bhavatrṡṇalatāyavivrddhikarā: sabhayā: saraṇā: sada kāmaguṇā: || 
yatha agnikhadā jvalitā: sabhayā: tatha kāma ime viditāryajanai: | 
mahapaṅkasamā asiśūlasamā madhudigdha iva kṡuradhārasamā || 
yatha sarpaśiro yatha mīḍhaghaṭa: tatha kāma ime viditā viduṡām | 
tatha śūlasamā dvijapeśisamā yatha śvānakaraṃka savairamukhā || 
dakacandranibhā iti kāmaguṇā: pratibimba ivā girighoṡa yathā | 
pratibhāsasamā naṭaraṅganibhā tatha svapnasamā viditāryajanai: || 
kṡaṇikā vasikā iti kāmaguṇā: tatha māyamarīcisamā alikā | 
dakabudbudaphenasamā vitathā: parikalpasamutthita buddha budhai: || 
prathame vayase vararūpadhara: priya iṡṭa mato iya bālacarī | 

jaravyādhidukhairhatatejavapuṃ vijahanti mrgā iva śuṡkanadīm || 
dhanadhānyavaro bahudravyabalī priya iṡṭa mato iya bālacarī | 
parihīṇadhanaṃ puna krcchragataṃ vijahanti narā iva śūnyaṭavīm || 
yatha puṡpadrumo saphalo va drumo naru dānaratastatha prītikara: | 
dhanahīnu jarārditu yācanako bhavate tada apriya grdhrasama: || 
prabhu dravyabalī vararūpadhara: priyasaṅga manendriyaprītikara: | 
jaravyādhidukhārditu kṡīṇadhano bhavate tada apriya mrtyusama: ||
@114
jarayā jarita: samatītavayo drama vidyuhato va yathā bhavati | 
jarajīrṇa agāra yathā sabhayo'jarani:saraṇaṃ laghu brūhi mune || 
jara śoṡayate naranārigaṇaṃ yatha mālulatā dhanaśālavanam | 
jara vīryaparākramavegaharī jara paṅkanimagna yathā puruṡo || 
jara rūpasurūpavirūpakarī jara tejaharī balasthāmaharī | 
sada saukhyaharī paribhāvakarī jara mrtyukarī jara ojaharī || 
bahurogaśatairghanavyādhidukhai: upasrṡṭu jagajjvalaneva mrgā: | 

jaravyādhigataṃ prasamīkṡya jagat dukhani:saraṇaṃ laghu deśayahī || 
śiśirehi yathā himadhātu mahaṃ trṇagulmavanauṡadhiojaharo || 
tatha ojaharo ayu vyādhi jage parihīyati indriyarūpabalam || 
dhanadhānyamahārthakṡayāntakara: paribhāvakara: sada vyādhi jage || 
pratighātakara: priyadveṡakara: paridāhakaro yatha sūryu nabhe || 
maraṇaṃ cyavanaṃ cyuti kālakriyā priyadravyajanena viyogu sadā | 
apunāgamanaṃ ca asaṃgamanaṃ drumapatraphalā nadisrotu yathā || 
maraṇaṃ vaśitāna vaśīkurute maraṇaṃ harate nadidāru yathā | 
asahāya naro vrajate'dvitiya: svakakarmaphalānugato vivaśa: || 
maraṇaṃ grasate bahu prāṇiśatān makaro va jalākari bhūtagaṇān | 
garuḍo uragaṃ mrgarāja gajaṃ jvalano va trṇauṡadhibhūtagaṇam || iti ||
rājāvavādakasūtre'pyāha-tadyathā mahārāja catasrbhyo digbhyaścatvāra: parvatā āgaccheyurdrḍhā: 
sāravanto'khaṇḍā acchidrā asuṡirā: susaṃvrtā ekaghanā nabha[:]sprśanta: prthivīṃ collikhanta: 
sarvatrṇakāṡṭhaśākhāparṇapalāśādisarvasattvaprāṇibhūtāni nirmathnanta: | tebhyo na sukaraṃ javena vā palāyituṃ 
balena vā dravyamantrauṡadhibhirvā nivartayitum, evameva mahārāja catvārīmāni mahābhayānyāgacchanti 
yeṡāṃ na sukaraṃ javena vā palāyituṃ balena dravyamantrauṡadhairvā nivartanaṃ kartum | katamāni catvāri ? 
jarā vyādhirmaraṇaṃ vipattiśca || jarā mahārāja āgacchati yauvanaṃ pramathamānā | vyādhirmahārāja 
āgacchatyārogyaṃ prathamamāna: | maraṇaṃ āgacchati jīvitaṃ pramathamānam | vipattirmahārāja āgacchati 
sarvā: saṃpattī: pramathamānā | tatkasya heto: ? tadyathā mahārāja siṃho mrgarājo rūpasaṃpanno javasaṃpanna: 
sujātanakhadaṃṡṭrākarālo mrgagaṇamanupraviśya mrgaṃ grhītvā yathākāmakaraṇīyaṃ karoti | sa ca mrgo'tibalaṃ 
vyālamukhamāsādya vivaśo bhavati | evameva mahārāja viddhasya mrtyuśalyenāpagatamadasyāparāyaṇasya marmasu 
chidyamāneṡu mucyamāneṡu saṃdhiṡu māṃsaśoṇite pariśuṡyamāṇe paritaptatrṡitavihvalavadanasya karacaraṇa- 
vikṡepābhiyuktasya akarmaṇyasyāsamarthasya lālāsiṅghāṇakapūyamūtrapurīṡopaliptasya īṡajjīvitāvaśeṡasya 
karbhabhavātpunarbhavamālambamānasya yamapuruṡabhayabhītasya kālarātrivaśagatasya caramāśvāsapraśvāseṡu prarudhya- 
māneṡu ekākino'dvitīyasyāsahāyasyemaṃ lokaṃ jahata: paralokamākrāmato mahāpathaṃ vrajato mahākāntāraṃ 
praviśatom ahāgahanaṃ samavagāhamānasya mahāndhakāraṃ pratipadyamānasya mahārṇavenohyamānasya karmavāyunā 
@115

hriyamāṇasya animittīkrtāṃ diśaṃ gacchato nānyattrāṇaṃ nānyaccharaṇaṃ nānyatparāyaṇamrte dharmāt | 
dharmo hi mahārāja tasmin samaye trāṇaṃ layanaṃ śaraṇaṃ parāyaṇaṃ bhavati | tadyathā śītārtasyāgnipratāpa:, 
agnimapagatasyānirvāpaṇam, uṡṇārtasya śaityam, adhvānaṃ pratipannasya śītalaṃ chāyopavanam, 
pipāsitasya śītalajalam, bubhukṡitasya vā praṇītamannam, vyādhitasya vaidyoṡadhiparicārakā:, 
bhayabhītasya balavanta: sahāyā: sādhava: pratiśaraṇā bhavanti, evameva mahārāja viddhasya mrtyuśalyena 
apagatamadasyātrāṇasyāparāyaṇasya nānyattrāṇaṃ nānyatparāyaṇamanyatra dharmāt | tasmāttarhi tem ahārāja 
anityatānudarśinā bhavitavyam, kṡayavyayānudarśinā bhavitavyaṃ maraṇabhayabhītena | dharmeṇaiva te 
mahārāja rājyaṃ kārayitavyaṃ nādharmeṇa | tatkasya heto: ? asyāpi te mahārāja, ātmabhāvasyaivaṃ 
suciramapi parirakṡitasya suciramapi śucinā praṇītena khādanīyabhojanīyāsvādanīyena saṃtarpitasya 
saṃpravāritasya kṡutpipāsāparigatasya kālakriyā bhaviṡyati | evaṃ kāśikauśeyadūkūlapatrorṇakṡaumādi- 
bhirvastraviśeṡairācchāditasya caramaśayanāvasthitasya vividhasvedāmbuklinnamalinavasanāvrtasya kālakriyā 
bhaviṡyati | evamapi tem ahārāja snānānulepanavāsadhūpapuṡpasurabhigandhasyātmabhāvasya nacireṇa durgandhatā 
bhaviṡyati | evaṃ stryagāramadhyagatasyāpi te strīgaṇaparivrtasya nānāvādyagītatūryanāṭyairupagīyamānasya 

sumanasa: krīḍato ramamāṇasya paricārayato maraṇabhayabhītasya atīva du:khadaurmanasyābhyāṃ kālakriyā 
bhaviṡyati | evamapi te mahārāja grheṡūpalepanolipteṡu susthāpitārgaleṡu supihitavātāyaneṡu 
bahugandhadhūpapuṡpatailavartiprajvāliteṡvāsaktapaṭṭadāmakalāpeṡu muktakusumāvakīrṇeṡu gandhaghaṭikānirdhūpiteṡu 
vinyastapādapīṭhapaṭikāstaraṇagoṇikāstaraṇakācalindikaprāvaraṇasāntaropacchadapaṭikobhayakrtopadhāneṡu 
paryaṅkeṡu śayitvā | punaśca śrgālakākagrdhramrtakalevaramāṃsāsthikeśarudhiravasākule paramabībhatse śmaśāne 
gataceṡṭasyātmabhāva: prthivyāmavaśa: śeṡyate | evamapi te mahārāja gajaskandhāśvaprṡṭharathābhirūḍhasya 
śaṅkhapaṭaheṡvāhanyamāneṡu chatreṇa dhāryamāṇena vālavyajanena vīja[ya]mānasyānekahastyaśvarathapadātibhi- 
ranuyātasyāñjaliśatasahasrairnamaskriyamāṇasya nirgamanamanubhūya nacirānniśceṡṭasya mrtaśayanābhirūḍhasya 
caturbhi: puruṡairutkṡiptasya dakṡiṇena nagaradvāreṇa nirṇītasya mātāpitrbhrātrbhaginībhāryāputraduhitr- 
vayasyadāsīdāsakarmakarapauruṡeyai: śokagatahrdayairvikṡiptabhujai: sorastāḍaṃ paramakaruṇaṃ-hā putra hā nātha 
hā tāta hā svāmin ityākrandamānai: paurajānapadai: saparibhavadrśyamānasya śmaśānaṃ nītasya puna: 
kākagrdhraśvaśrgālādibhirbhakṡitasya tānyasthīnyagninā vā dagdhāni prthivyāṃ vā nikhānitāni adbhirvā 

klinnāni vātātapavarṡairvā cūrṇīkrtāni digvidikṡu prakṡiptāni tatraiva pūtabhāvamāyāsyanti | evamanityā: 
sarvasaṃskārā:, evamadhruvā: | iti vistara: || 
tatra kleśa: prādhānyena rāgadveṡamohā:, yasyaiṡāmekatarasya tāvatpratipakṡamādau bhāvayet, 
tannidānaṃca varjayet || 
tatra āryaratnameghe tāvadāha-sa rāgasya pratipakṡaṃ bhajate, rāgotpattipratyayāṃśca varjayati | 
katamaśca sa rāgasya pratipakṡa: ? katame ca te rāgotpattipratyayā: ? aśubhā bhāvanā rāgasya 
pratipakṡa: | janapadakalyāṇī rāgotpattipratyaya: | katamā ca sā aśubhā bhāvanā ? yaduta 
santyasmin kāye keśā romāṇi nakhā dantā rajomalaṃ tvak māṃsāsthi snāyu: śirā vrkkā hrdayaṃ 
@116
plīhaka: klomaka: antrāṇi antraguṇa:, āmāśaya: pakvāśaya:, audaryakaṃ yakrtpurūṡamaśru sveda: kheṭa: 
siṅghāṇaka: vasā lasīkā majjā meda: pittaṃ śleṡmā pūyaṃ śoṇitaṃ mastakaṃ mastakaluṅgaṃ prasrāva: | 
eṡu ca vastuṡu bodhisattva upaparīkṡaṇajātīyo bhavati | tasyaivamupaparīkṡamāṇasyaivaṃ bhavati-yo'pi 
tāvatsyādbālo mūḍha: abhavyo'kuśala:, so'pi tāvadetāni vastūni jñātvā rāgacittaṃ notpādayet, 
prāgeva saprajñajātīya: | evaṃ hi bodhisattvo'śubhabhāvanābahulo bhavatīti || 

bhagavatyāmapyuktam-punaraparaṃ subhūte bodhisattvo mahāsattva: prajñāpāramitāyāṃ carannimamevaṃ 
kāyaṃ yathābhūtaṃ prajānāti | tadyathāpi nāma subhūte goghātako vā goghātakāntevāsī vā gāṃ hatvā 
tīkṡṇena śastreṇa catvāri phalakāni krtvā pratyavekṡate sthito'thavā niṡaṇṇa: | evameva subhūte 
bodhisattva: prajñāpāramitāyāṃ carannimameva kāyaṃ dhātuśo yathābhūtaṃ prajānāti | astyasmin kāye 
prthivīdhāturabdhāturapi tejodhāturapi vāyudhāturapīti || peyālaṃ || 
punarapyāha-tadyathāpi nāma subhūte karṡakasya mūtoḍī pūrṇā nānādhānyānāṃ śālīnāṃ vrīhīṇāṃ 
tilānāṃ taṇḍulānāṃ mudgānāṃ māṡāṇāṃ yavānāṃ godhūmānāṃ masūrāṇāṃ sarṡapāṇām, tānetān cakṡuṡmān
puruṡa: pratyavekṡamāṇa: evaṃ jātīyādayaṃ śālirayaṃ vrīhiramī tilā amī taṇḍulā amī mudrā amī 
māṡā amī yavā amī godhūmā amī masūrā amī sarṡapā iti || evameva bodhisattvo mahāsattva: 
prajñāpāramitāyāṃ carannimameva kāyamūrddhaṃ pādatalādadha: keśamastakanakharomatvakūromaparyantaṃ pūrṇaṃ nānā- 
prakārasyāśuceryathābhūtaṃ pratyavekṡate-santyasmin kāye keśā romāṇi nakhā yāvanmastakaṃ 
mastakaluṅgamakṡigūthaṃ karṇagūthamiti || pe^ || punaraparaṃ subhūte bodhisattva: śmaśānagata: paśyati 
nānārūpāṇi mrtaśarīrāṇi śmaśāne'paviddhāni śavaśayane ujjhitāni ekāhamrtāni vā 

dvyahamrtāni vā tryahamrtāni vā caturahamrtāni vā pañcāhamrtāni vā vyādhmātakāni 
vinīlakāni vipūyakāni vipaṭhyakāni, sa imameva kāyaṃ tatropasaṃharati-ayamapi kāya 
evaṃdharmā evaṃsvabhāva: etāṃ dharmatāmavyativrtta iti || evaṃ hi subhūte bodhisattvo mahāsattva: 
prajñāpāramitāyāṃ caran bahirdhā kāye kāyānudarśī viharati || pe^ || punaraparaṃ yadā mrtaśarīrāṇi 
śmaśāne utsrṡṭāni paśyati, ṡaḍrātramrtāni kākairvā khādyamānāni, kurarairvā grdhrairvā śvabhirvā 
śrgālairvā, tato'nyairvā nānāvidhai: prāṇakajātai: khādyamānāni, sa imameva kāyaṃ tatropasaṃharati- 
ayamapi kāya evaṃdharmā evaṃsvabhāva:, etāṃ dharmatāṃ na vyativrtta iti || punaraparaṃ yadā 
mrtaśarīrāṇi paśyati śmaśāne utsrṡṭāni vikhāditānyaśucīni durgandhāni, sa imameva kāyaṃ 
tatropasaṃharatīti pūrvavat || pe^ || punaraparaṃ yadā paśyati mrtaśarīrāṇi śivapathikāyāmasthisaṃkalikāṃ 
māṃsaśoṇitamrakṡitāṃ snāyuvinivaddhām | sa tatremameva kāyamiti pūrvavat || punaraparaṃ yadā 
mrtaśarīrāṇi paśyati śivapathikāyāmasthisaṃkalībhūtāni apagatamāṃsaśoṇitasnāyubandhanāni, 
sa imameva kāyamiti pūrvavat || punaraparaṃ yadā paśyati śivapathikāyāmasthīni digvidikṡu kṡiptāni, 
yadutānyena pādāsthīni, anyena jaṅghāsthīni, anyena corvasthīni, anyena śroṇikaṭāhakam, anyena
@117

prṡṭhavaṃśam, anyena pārśvakāsthīni, anyena grīvāsthīni, anyena bāhvasthīni, sa imameva kāyamupa- 
saṃharatīti pūrvavat || pe^ || punaraparaṃ yadā paśyati śivapathikāyāmasthīnyanekavārṡikāṇi vātānupari- 
śoṡitāni śaṅkhasaṃnibhāni, imameva kāyaṃ tatropasaṃharatīti pūrvavat | ayamapi kāya evaṃdharmā evaṃ- 
svabhāva etāṃ dharmatāṃ na vyativrtta iti || punaraparaṃ subhūte bodhisattvo mahāsattva: prajñāpāramitāyāṃ 
caran yadā paśyati śivapathikāyāmasthīnyanekavārṡikāṇi tirobhūtāni nīlāni kapotavarṇāni pūtīni
cūrṇakajātāni prthivyāṃ pāṃśunāśamasamībhūtāni, sa imameva kāyaṃ tatropasaṃharati-ayamapi kāya 
evaṃ dharmā evaṃsvabhāva:, etāṃ dharmatāṃ na vyativrtta iti || 
eṡa tāvatsamāsato rāgasya samudācārapratipakṡa: | dveṡasya maitrī pratipakṡa:, apriya- 
sattvādarśanaṃ ca | tena vā saha bhojanādyekārthatayā prītyutpādanaṃ tatra parasukhasyāśaṃsā prārthanā 
trṡṇābhinandanaṃ maitrī | kāmarāgapratyupakārahetubhyāmakliṡṭa: sneha ityartha: || 
sā trividhā āryākṡayamatisūtre'bhihitā-sattvārambaṇā maitrī prathamacittotpādikānāṃ 
bodhisattvānām, dharmārambaṇā caryāpratipannānāṃ bodhisattvānām, anārambaṇā maitrī anutpattikadharma-
kṡāntipratilabdhānāṃ bodhisattvānāmiti || 

punarbuddhārambaṇā bodhisattvārambaṇā śrāvakapratyekebuddhārambaṇā sattvārambaṇā ca | tatra 
sattvārambaṇāyā: pūrvaṃ priye sattve hitasukhopasaṃhārānna dhyānamabhyasya | tatsame maitrīmupasaṃharet | tata: 
pariciteṡu, tata udāsīneṡu, tata: samīpavāsiṡu, tata: svagrāmavāsiṡu, evaṃ paragrāme ca | evaṃ 
yāvadekāṃ diśamadhimucya spharitvopasaṃpadya viharati | evaṃ daśasu dikṡu | buddhādyārambaṇāyāstvayaṃ 
prayāso nāsti || 
sā ca vajradhvajapariṇāmanāyāmuktā-sa bodhisattvacaryāyāṃ caran yāvanti kānicid 
drśyante rūpāṇi manojñāni vā pratikūlāni vā, evaṃ śabdā gandhā rasā spraṡṭavyā dharmā 
manojñā vā pratikūlā vā, anavadyā viśuddhā: kalyāṇodāraprabhāsvarā vā, yena saumanasyaṃ jāyate | 
sukhamavakrāmati | prasādo jāyate | prīti: saṃbhavati | prāmodyaṃ saṃtiṡṭhate | harṡa: prādurbhavati | daurmanasyaṃ 
nivartate cittakalyatā prādurbhavati | cittaṃ karmaṇyaṃ bhavati | āśayo mrdurbhavati | indriyāṇi prahlādaṃ 
gacchanti | satatasukhaṃ saṃvedayamāna evaṃ pariṇāmayati sarvabuddhānāmetayā pariṇāmanayā bhūyasyā mātrayā- 
te buddhā bhagavanto'cintyena buddhavihārasukhena samanvāgatā bhavantu, atulyena buddhasamādhisukhena susaṃgrhītā 
bhavantu, anantasukhena bhūyasyā mātrayopastabdhā bhavantu | apramāṇena buddhavimokṡasukhena samanvāgatā 

bhavantu | aprameyeṇa buddhaprātihāryasukhena susaṃgrhītā bhavantu | acintyena buddhāsaṅgavihārasukhena 
suparigrhītā bhavantu | durāsadena buddhavrṡabhitasukhenābhicchannā bhavantu | aprameyeṇa buddhabalasukhena 
atyantasukhitā bhavantu | sarvaveditaśāntenānutpattisukhenādhikārasukhā bhavantu | asaṅgavihārasatata- 
samāhitena tathāgatasukhenādvayasamudācāreṇāvikopitasukhā bhavantu || evaṃ bodhisattvastatkuśalamūlaṃ 
tathāgateṡu pariṇamayya bodhisattvaṡu pariṇāmayati | yadidamaparipūrṇānāmabhiprāyāṇāṃ paripūraṇāya 
pariṇāmayati apariśuddhānāṃ sarvajñatādhyāśayānāṃ pariśuddhyai | apariniṡpannānāṃ sarvapāramitānāṃ 
@118
pariniṡpattaye | vajropamasya bodhicittotpādasyādhiṡṭhānāya | anivartyasya sarvajñatāsaṃnāhasyāprati- 
prasrabdhaye | bodhisattvānāṃ kuśalamūlānāṃ mārgaṇatāyai | sarvajagatsamatāsthitasya mahāpraṇidhānasya 
paripūraye | sarvabodhisattvavihārāṇāmadhigamāya | sarvabodhisattvendriyāṇāṃ tīkṡṇābhijñatāyai | sarvabodhi- 
sattvakuśalamūlānāṃ sarvajñatāsparśanatāyai || sa evaṃ tatkuśalamūlaṃ bodhisattvānāmarthāya pariṇamayya 
buddhaśāsanāvacareṡu sarvaśrāvakapratyekabuddheṡu tatkuśalamūlameva pariṇāmayati | ye keci- 
tsattvā ekācchaṭāsaṃghātamātramapi buddhaśabdaṃ śrṇvanti, dharmaśabdaṃ vā āryasaṃghaparyupāsanaṃ 

vā kurvanti, teṡāṃ tatkuśalamūlamanuttarāyai samyaksaṃbodhiye pariṇāmayati | buddhānusmrtiparipūryai 
pariṇāmayati | dharmānusmrtiprayogatāyai pariṇāmayati | āryasaṃghagauravāya pariṇāmayati | 
acirahitabuddhadarśanatāyai pariṇāmayati | cittapariśuddhyai pariṇāmayati | buddhadharmaprativedhāya 
pariṇāmayati | aprameyaguṇapratipattaye pariṇāmayati | sarvābhijñākuśalapariśuddhyai pariṇāmayati | 
dharmavimativinivartanāya pariṇāmayati | yathā buddhaśāsanāvacareṡu pariṇāmayati, śrāvakapratyeka-
buddheṡu ca | tathā sa bodhisattva: sarvasattveṡu tatkuśalamūlaṃ pariṇāmayati || yadidaṃ nairayikamārga- 
vinivartanāya pariṇāmayati | tiryagyonivyavacchedāya pariṇāmayati | yamalokopacchedasukhāya 
pariṇāmayati | niravaśeṡasarvāpāyagatyupapattivyavacchedāya pariṇāmayati || teṡāṃ ca sarvasattvānāmanuttara-
bodhicchandavivardhanatāyai pariṇāmayati || adhyāśayasarvajñatācittalābhāya pariṇāmayati | sarvabuddhadharmā- 
pratikṡepāya pariṇāmayati | atyantasukhasarvajñatābhūmisaṃvartanāya pariṇāmayati | atyantasarvasattvaviśuddhaye 
pariṇāmayati | sarvasattvānāmanantajñānādhigamāya pariṇāmayati | pe^ || tasya yatkiṃciccīvarapiṇḍa- 
pātaśayanāsanaglānapratyayabhaiṡajyagamanāgamanaśarīropasthānaniṡadyādiniṡevaṇāyatanānāṃ pravartanakarma
īryāpathādhiṡṭhānamīryāpathasyāvikopanaṃ kāyakarma vākkarma manaskarma sucaritaṃ ṡaṇṇāmindriyāṇāṃ saṃvara: 

svaśarīrācchādanamardanasnānakarma, aśitapītakhāditaṃ saṃmiñjitaprasāritāvalokitavilokitasupta- 
jāgaritasvaśarīragatopasthānam, sarvametadbodhisattvasya sarvajñatālambanaprayuktasya na kiṃcidapariṇāṃmita-
sarvajñatāyāṃ sarvasattvahitasukhacittasya || pe^ || sarvajagatparitrāṇamanaso nityodyuktakuśalamūlasya 
madapramādavyativrttasya || pe^ | sarvakleśaparāṅmukhasya sarvabodhisattvānuśikṡaṇacetasa: 
sarvajñatāmārgāpratihatasya jñānabhūminiṡevaṇasya paṇḍitasaṃvāsābhiratasya | pe^ || madhukara iva 
kuśalamūlasaṃbharaṇasya sarvajagaduccalitasaṃtānasyānabhiniviṡṭasarvasaṃskārasya | pe^ || antaśa: 
śvasvapi tadanyeṡvapiṃ tiryagyonigateṡvekaudanonmiñjitamekālopaṃ vā parityajati | sugatāvupapattiṡu 
tatsarvaṃ teṡāmeva hitāya teṡāmeva parimocanāya pariṇāmayati | tasyāstiryagyonestasmāddu:khārṇavā- 
ttasmāddu:khotpādāttasmāddu:khaskandhāttasmāddu:khāvedanāyā: tasmāddu:khopacayāttasmāddu:khābhisaṃskārā- 
ttasmāddu:khanidānāttato du:khamūlāttasmāddu:khāyatanātteṡāṃ sattvānāṃ vinivartanāya pariṇāmayati, 
tadārambaṇena ca sarvasattvārambaṇīkaroti manasikaroti, tatra kuśalamūle pūrvaṃgamīkaroti, yadidaṃ 
sarvajñatāyāṃ pariṇāmayati | bodhicittotpādena pratigrhṇāti | tatra kuśalamūlamupanayati | 
saṃsārakāntārādvinivartayati | anāvaraṇena buddhasukhenābhimukhīkaroti | saṃsārasāgarādunmajjayati | 
buddhadharmaprayuktayā maitryā spharatītyādi ||

@119
imāśca suva{1. ##SP 4.5-12; 75-83; 87-89; 91-92.##}rṇaprabhāsoktā maitrīkaruṇāgarbhā gāthā: sarvā ādarata: samanvāhrtya bhāvayitavyā 
antaśo vacasāpi- 
suvarṇabhāsottamadundubhena śāmyantu du:khāstrisahasraloke | 
apāyadu:khā yamalokadu:khā dāridryadu:khāśca iha triloke || 
anena co dundubhighoṡanādinā śāmyantu sarvavyasanāni loke | 
bhavantu sattvā hyabhayāhatā tathā yathābhayā:śāntabhayā munīndrā: || 
yathaiva sarvāryaguṇopapannā: saṃsārasarvajñamahāsamudrā: |
tathaiva bhontu guṇasāgarā: prajā: samādhibodhyaṅgaguṇairupetā: || 
anena co dundubhighoṡanādinā bhavantu brahmasvara sarvasattvā: | 
sprśantu buddhatvavarāgrabodhiṃ pravartayantū śubhadharmacakram ||
tiṡṭhantu kalpāni acintiyāni deśantu dharmaṃ jagato hitāya | 
hanantu kleśān vidhamantu du:khān samentu rāgaṃ tatha doṡa moham | 
ye sattva tiṡṭhanti apāyabhūmau ādīpta saṃprajvalitāsthigātrā: |

śrṇvantu te dundubhi saṃpravāditaṃ namo'stu buddhāya bhaṇantu vācam || 
jātismarā: sattvā bhavantu sarve jātīśataṃ jātisahasrakoṭya: | 
anusmarantū satataṃ munīndrān śrṇvantu teṡāṃ vacanaṃ hyudāram || 
anena co dundubhighoṡanādinā labhantu buddhehi samāgamaṃ sadā | 
vivarjayantū khalu pāpakarma carantu kuśalāni śubhakriyāṇi || 
sarvatra kṡetreṡu ca sarvaprāṇināṃ sarve ca du:khā: praśamantu loke | 
ye sattva vikalendriya aṅgahīnā: te sarvi sakalendriya bhontu sāṃpratam || 
ye vyādhitā durbalakṡīṇagātrā nistrāṇabhūtā: śayitā diśāsu |
te sarvi mucyantu ca vyādhito laghu labhantu cārogyabalendriyāṇi || 
ye rājacaurabhaṭatarjitavadhyaprāptā nānāvidhairbhayaśatairvyasanopapannā: || 
te sarvi sattva vyasanāgatadu:khitā hi mucyantu tairbhayaśatai: paramai: sughorai: || 
ye tāḍitā bandhanabaddhapīḍitā vividheṡu vyasaneṡu ca saṃsthitā hi | 
anekaāyāsasahasraākulā vicitrabhayadāruṇaśokaprāptā: || 
te sarvi mucyantviha bandhanebhya: saṃtāḍitā mucyiṡu tāḍanebhya: | 
vadhyāśca saṃyujyiṡu jīvitena vyasanāgatā nirbhaya bhontu sarve || 

ye sattva kṡuttarṡapipāsapīḍitā labhantu te bhojanapāna citram | 
andhāśca paśyantu vicitrarūpāṃ badhirāśca śrṇvantu manojñaghoṡān || 
nagnāśca vastrāṇi labhantu citrāṃ daridrasattvāśca nidhiṃ labhantu | 
prabhūtadhanadhānyavicitraratnai: sarve ca sattvā: sukhino bhavantu || 
@120
mā kasyacidbhavatu du:khavedanā saukhyānvitā: sattva bhavantu sarve | 
abhirūpaprāsādikasaumyarūpā anekasukhasaṃcita nitya bhontu || 
manasānnapānā: susamrddhapuṇyā: saha cittamātreṇa bhavantu teṡām | 
vīṇāmrdaṅgā: paṇavā: sughoṡakā: utsā sarā: puṡkariṇī taḍāgā: || 
suvarṇapadmotpalapadminīśca saha cittamātreṇa bhavantu teṡām | 
gandhaṃ ca mālyaṃ ca vilepanaṃ ca vāsaśca cūrṇaṃ kusumaṃ vicitram || 
triṡkālavrkṡebhi pravarṡayantu grhṇantu te sattva bhavantu hrṡṭā: | 
kurvantu pūjāṃ daśasū diśāsu acintiyāṃ sarvatathāgatānām || 
sabodhisattvānatha śrāvakāṇāṃ dharmasya bodhi pratisrṡṭitasya | 
nīcāṃ gatiṃ sattva vivarjayantu bhavantu aṡṭākṡaṇavītivrttā: || 

āsādayantū jinarājamuttamaṃ labhantu buddhehi samāgamaṃ sadā | 
sarvā: striyo nitya narā bhavantu śūrāśca vīrā vidupaṇḍitāśca || 
te sarvi bodhāya carantu nityaṃ carantu te pārimitāsu ṡaṭsu | 
paśyantu buddhān daśasū diśāsu ratnadrumendreṡu sukhopaviṡṭān | 
vaiḍūryaratnāsanasaṃniṡaṇṇān dharmāṃśca śrṇvantu prakāśyamānān iti || 
eṡā saṃkṡepato maitrī dveṡasamudācārapratipakṡa: || 
mohānuśayasya pratītyasamutpādadarśanaṃ pratipakṡa: || 
tatra pratītyasamutpāda: śālistambasūtre'bhihita:-tatrādhyātmikasya pratītyasamutpādasya 
hetūpanibandha: katama: ? yadidamavidyāpratyayā: saṃskārā yāvajjātipratyayaṃ jarāmaraṇamiti | avidyā 
cennābhaviṡyat, naiva saṃskārā: prājñāsyanta | evaṃ yāvadyadi jātirnābhaviṡyat, na jarāmaraṇaṃ prājñāsyata | 
atha satyāmavidyāyāṃ saṃskārāṇāmabhinirvrttirbhavati | evaṃ yāvajjātyāṃ satyāṃ jarāmaraṇasyābhinirvrtti- 
rbhavati | tatra avidyāyā naivaṃ bhavati-ahaṃ saṃskārānabhinirvartayāmīti | saṃskārāṇāmapyevaṃ na 
bhavati-vayamavidyayābhinirvrttā iti | evaṃ yāvajjātyā naivaṃ bhavati-ahaṃ jarāmaraṇamabhinirvartayāmīti | 
jarāmaraṇasyāpi naivaṃ bhavati-ahaṃ jātyā nirvrtta iti | atha ca satyāmavidyāyāṃ saṃskārāṇāmabhi- 
nirvrttirbhavati prādurbhāva: | evaṃ yāvajjātyāṃ satyāṃ jarāmaraṇasyābhinirvrttirbhavati prādurbhāva: | 
evamādhyātmikasya pratītyasamutpādasya hetūpanibandho draṡṭavya: || 
kathamādhyātmikasya pratītyasamutpādasya pratyayopanibandho draṡṭavya iti ? [ṡaṇṇāṃ dhātūnāṃ 
samavāyāt | katameṡāṃ ṡaṇṇāṃ dhātūnāṃ samavāyāt ? ] yadidaṃ prthivyaptejovāyvākāśavijñānadhātūnāṃ 
samavāyādādhyātmikasya pratītyasamutpādasya pratyayopanibandho draṡṭavya: || tatrādhyātmikasya 
pratītyasamutpādasya prthivīdhātu: katama iti ? yo'yaṃ kāyasya saṃśleṡata: kaṭhinabhāvamabhinirvartayati, 
ayamucyate prthivīdhātu: | ya: kāyasyānuparigrahakrtyaṃ karoti, ayamucyate'bdhātu: | ya: kāyasyā- 
śitapītabhakṡitaṃ paripācayati, ayamucyate tejodhātu: | ya: kāyasyāśvāsapraśvāsakrtyaṃ karoti, 
ayamucyate vāyudhātu: | ya: kāyasyānta:śauṡiryabhāvamabhinirvartayati, ayamucyate ākāśadhātu: | 
tatra araṇyāyatane prativasatā trṇagulmauṡadhivanaspatīnāṃ nimittaṃ grahītavyam | kathamete bhavanti ? 
yathaiṡāṃ bhāvānāmasvāmikānāmamamānāmaparigrahāṇāmevaṃ niśceṡṭānāṃ nirvyāpārāṇaye bhavatyutpādo bhaṅgaśca, 
na caiṡāṃ kaścidutpādayitā, na nirodhayitā, evamevāyaṃ kāyastrṇakāṡṭhakuḍyapratibhāsopamo'svāmiko- 
'mamo'parigraho niśceṡṭo nirvyāpāro hetupratyayayuktyā utpadyate, hetupratyayavaikasyānnirudhyate | na 

punaratra kaściddharma: paramārthata utpadyate vā nirudhyate veti || 
punaścoktam-tena tatra araṇyāyatane viharatā evaṃ cittamutpādayitavyam-yadyapyahamaraṇya- 
māgata eko'dvitīya:, na me kaścitsahāyo yo māṃ sukrtaṃ duṡkrtaṃ vā codayet | api tu khalu puna: 
santi me devanāgayakṡā buddhāśca bhagavanto ye mama cittāśayaṃ jānanti | te mama sākṡiṇa: | 
so'hamihāraṇyāyatane prativasannakuśalacittasya vaśaṃ gacchāmi | yadi punarahamiyaddūraāgata:, 
eko'dvitīyo'saṃstabdho'mamo'parigraha: kāmavitarkaṃ vā vitarkayeyam, vyāpādaṃ vihiṃsāvitava vā 
vitarkayeyam, anyaṃ vā akuśalavitarkaṃ vitarkayeyam, nirviśeṡo bhaveyaṃ saṃsargasaṃgaṇikābhiretai: sattve | 
te ca me devanāgayakṡā visaṃvāditā:, buddhāśca bhagavanto'nabhirāddhā bhaviṡyantīti || 
iti śikṡāsamuccaye araṇyasaṃvarṇanaṃ nāmaikādaśa: pariccheda: ||
@121
yo nāmarūpamabhinirvartayati naḍakalāpayogena pañcavijñānakāyasaṃprayuktaṃ sāsravaṃ ca manovijñānam, 
ayamucyate vijñānadhātu: | asatsu pratyayeṡu kāyasyotpattirna bhavati | yadā ādhyātmika: prthivīdhātu- 
ravikalo bhavati, evamaptejovāyvākāśavijñānadhātavaścāvikalā bhavanti, tata: sarveṡāṃ samavāyātkāya- 
syotpattirbhavati | tatra prthivīdhātornaivaṃ bhavati-ahaṃ kāyasya kaṭhinabhāvamabhinirvartayāmīti | 
abdhātornaivaṃ bhavati-ahaṃ kāyasyānuparigrahakrtyaṃ karomīti | tejodhātornaivaṃ bhavati-ahaṃ 
kāyasyāśitapītakhāditaṃ paripācayāmīti | vāyudhātornaivaṃ bhavati-ahaṃ kāyasyāśvāsapraśvāsakrtyaṃ 
karomīti | ākāśadhātornaivaṃ bhavati-ahaṃ kāyasyānta:śauṡiryaṃ karomīti| vijñānadhātornaivaṃ 
bhavati-ahamebhi: pratyayairjanita iti | atha ca satsveṡu pratyayeṡu kāyasyotpattirbhavati | tatra 
prthivīdhāturnātmā na sattvo na jīvo na janturna manujo na mānavo na strī na pumānna napuṃsakam,
na cāham, na mama, na cāpyanyasya kasyacit | evamabdhātustejodhāturvāyudhāturākāśadhāturvijñānadhāturna 
sattvo na jīvo na janturna manujo na mānavo na strī na pumānna napuṃsakaṃ na cāhaṃ na mama na 
cāpyanyasya kasyacit || 
tatra avidyā katamā ? yā eṡveva ṡaṭsu dhātuṡvekasaṃjñā piṇḍasaṃjñā nityasaṃjñā dhruvasaṃjñā 
śāśvatasaṃjñā sukhasaṃjñā ātmasaṃjñā sattvajīvamanujamānavasaṃjñā, ahaṃkāramamakārasaṃjñā | evamādi 
vividhamajñānam | iyamucyate'vidyeti | evamavidyāyāṃ satyāṃ viṡayeṡu rāgadveṡamohā: pravartante | 
tatra ye rāgadveṡamohā viṡayeṡu , amī ucyante saṃskārā iti | vastuprativijñaptirvijñānam | vijñāna- 
sahajāścatvāro'rūpiṇa upādānaskandhā:, tannāma[rūpam], catvāri ca mahābhūtāni copādāya 
upādāya rūpamaikadhyamabhisaṃkṡipya tannāmarūpam | nāmarūpasaṃniśritānīndriyāṇi ṡaḍāyatanam | trayāṇāṃ 
dharmāṇāṃ saṃnipāta: sparśa: | sparśānubhavanā vedanā | vedanādhyavasānaṃ trṡṇā | trṡṇāvaipulya- 
mupādānam | upādānanirjātaṃ punarbhavajanakaṃ karma bhava: | taddhetukaskandhaprādurbhāvo jāti: | 
skandhaparipāko jarā | skandhānāṃ vināśo maraṇam | mriyamāṇasya mūḍhasya sābhiṡvaṅgasyāntardāha: 
śoka: | lālapyanaṃ parideva: | pañcavijñānakāyasaṃprayuktamasātānubhavanaṃ du:kham | manasikārasaṃprayuktaṃ 
mānasaṃ du:khaṃ daurmanasyam | ye cānye evamādaya upakleśāsta upāyāsā: || peyālaṃ || 
punaraparaṃ tattve'pratipatti: mithyāpratipatti: ajñānamavidyā | evamavidyāyāṃ satyāṃ trividhā: 
saṃskārā: abhinirvartante puṇyopagā apuṇyopagā āniñjyopagāśca | ima ucyante'vidyāpratyayā: saṃskārā 
iti | puṇyopagānāṃ saṃskārāṇāṃ puṇyopagameva vijñānaṃ bhavati | apuṇyopagānāṃ saṃskārāṇāmapuṇyopagameva 
vijñānaṃ bhavati | āniñjyopagānā saṃskāraṇāmāniñjyopagameva vijñānaṃ bhavati | idamucyate saṃskārapratyayaṃ 
vijñānamiti | evaṃ nāmarūpam | nāmarūpavivrddhyā ṡaḍbhirāyatanadvārai: krtyakriyā: pravartante | 
tannāmarūpapratyayaṃ ṡaḍāyatanamityucyate | ṡaḍbhya āyatanebhya: ṡaṭ sparśakāyā: pravartante, ayaṃ 
ṡaḍāyatanapratyaya: sparśa ityucyate | yajjātīya: sparśo bhavati, tajjātīyā vedanā pravartate | iyaṃ 
sparśapratyayā vedanetyucyate | yastāṃ vedayati viśeṡeṇāsvādayati, abhinandati adhyavasyati adhitiṡṭhati, 
sā vedanāpratyayā trṡṇetyucyate | āsvādanābhinandanādhyavasānam-mā me priyarūpasātarūpairviyogo 
bhavatviti aparityāgo bhūyo bhūyaśca prārthanā, idaṃ trṡṇāpratyayamupādānamityucyate | evaṃ 
@122
prārthayamāna: punarbhavajanakaṃ karma samutthāpayati kāyena vācā manasā | ayamupādānapratyayo bhava 
ityucyate | yā karmanirjātānāṃ skandhānāmabhinirvrtti:, sā bhavapratyayā jātirityucyate | yo 
jātyabhinirvrttānāṃ skandhānāmupacayaparipākādvināśo bhavati, tadidaṃ jātipratyayaṃ jarāmaraṇamucyate | 
|| pe || evamayaṃ dvādaśāṅga: pratītyasamutpādo'nyonyahetuko'nyonyapratyayato naivānityo na nityo na 
saṃskrto nāsaṃskrto na vedayitā na kṡayadharmo na nirodhadharmo na virāgadharma: anādikāla- 
pravrtto'nudbhinno'nupravartate nadīsrotavat | atha ca | imānyasya dvādaśāṅgasya pratītyasamutpādasya 
catvāri aṅgāni saṃghātakriyāyai hetutvena pravartante | katamāni catvāri ? yaduta avidyā trṡṇā karma 
vijñānaṃ ca tatra vijñānaṃ bījasvabhāvatvena hetu: | karma kṡetrasvabhāvatvena hetu: | avidyā trṡṇā ca 
kleśasvabhāvena hetu: | karmakleśā vijñānabījaṃ saṃjanayanti | tatra karma vijñānabījasya kṡetrakāryaṃ karoti | 
trṡṇā vijñānabījaṃ snehayati | avidyā vijñānabījamavakirati | [asatāmeṡāṃ pratyayānāṃ 
bījasyābhinivrttirna bhavati] | tatra karmaṇo naivaṃ bhavati-ahaṃ vijñānabījaṃ snehayāmīti | 
avidyāyā api naivaṃ bhavati-ahaṃ vijñānabījamavakirāmīti | vijñānabījasyāpi naivaṃ bhavati- 
ahamebhi: pratyayairjanita iti | api tu vijñānabīje karmakṡetrapratiṡṭhite trṡṇāsnehābhiṡyandite'-
vidyāvakīrṇe tatratatropapattyāyatanasaṃdhau mātu: kukṡau virohati, nāmarūpāṅkurasyābhinirvrttirbhavati | sa ca 
nāmarūpāṅkuro na svayaṃkrto na parakrto nobhayakrto neśvarādinirmito na kālapariṇāmito na 
caikakāraṇādhīno nāpyahetusamutpanna: | atha ca mātāpitrsaṃyogādrtusamavāyādanyeṡāṃ ca pratyayānāṃ 
samavāyādāsvādānupraviddhaṃ vijñānabījaṃ mātu: kukṡau nāmarūpāṅkurabījamabhinirvartati | asvāmikeṡu 
dharmeṡu amameṡu aparigraheṡu apratyarthikeṡu ākāśasameṡu māyālakṡaṇasvabhāveṡu hetupratyayānā- 
mavaikalyāt | tadyathā pañcabhi: kāraṇaiścakṡurvijñānamutpadyate | katamai: pañcabhi: ? cakṡuśca pratītya rūpaṃ 
ca ālokaṃ ca ākāśaṃ tajjaṃ ca manasikāraṃ pratītyotpadyate cakṡurvijñānam | tatra cakṡurvijñānasya 
cakṡurāśrayakrtyaṃ karoti | rūpamārambaṇakrtyaṃ karoti | āloko'vabhāsakrtyaṃ karoti | ākāśa- 
manāvaraṇakrtyaṃ karoti | tajjamanasikāra: samanvāhārakrtyaṃ karoti | asatsveṡu pratyeṡu 
cakṡurvijñānaṃ notpadyate | yadā cakṡurādhyātmikamāyatanamavikalaṃ bhavati, evaṃ rūpālokākāśatajja- 
manasikārāśca avikalā bhavanti, tata: sarvasamavāyāccakṡurvijñānasyotpattirbhavati | tatra cakṡuṡo naivaṃ 
bhavati-ahaṃ cakṡurvijñānasyāśrayakrtyaṃ karomīti | rūpasyāpi naivaṃ bhavati-aha cakṡurvijñānasyāra- 
mbaṇakrtyaṃ karomīti | ālokasyāpi naivaṃ bhavati-ahamavabhāsakrtyaṃ karomīti | ākāśasyāpi 
naivaṃ bhavati-ahaṃ cakṡurvijñānasyānāvaraṇakrtyaṃ karomīti | tajjamanasikārasyāpi naivaṃ bhavati-ahaṃ 
cakṡurvijñānasya samanvāhārakrtyaṃ karomīti | cakṡurvijñānasyāpi naivaṃ bhavati-ahamebhi: pratyayai- 
rjanita iti |atha ca puna: satsveṡu pratyayeṡu cakṡurvijñānasyotpattirbhavati prādurbhāva: | evaṃ śeṡāṇā- 
mindriyāṇāṃ yathāyogyaṃ kartavyam || 
tatra na kaściddharmo'smāllokātparaṃ lokaṃ saṃkrāmati | asti ca karmaphalaprativijñapti:, 
hetupratyayānāmavaikalyāt | yathā agnirupādānavaikalyānna jvalati, evameva karmakleśajanitaṃ vijñānabījaṃ 
@123
tatratatropapattyāyatanapratisaṃdhau mātu: kukṡau nāmarūpāṅkuramabhinirvartayati, asvāmikeṡu dharmeṡu amameṡu 
aparigraheṡu apratyarthikeṡu ākāśasameṡu māyālakṡaṇasvabhāveṡu, hetupratyayānāmavaikalyāt || 
tatrādhyātmika: pratītyasamutpāda: pañcabhi: kāraṇairdraṡṭavya: | katamai: pañcabhi: ? na śāśvatato 
nocchedato na saṃkrāntita: parīttahetuto vipulaphalābhinirvrttita: tatsadrśānuprabandhataśceti | kathaṃ na 
śāśvatata: ? yasmādanye māraṇāntikā: skandhā anya aupapattyaṃśikā: | na tu ya eva māraṇāntikā: 
skandhāsta evaupapatyaṃśikā: skandhā: | api tu māraṇāntikāśca skandhā nirudhyamānā aupapattyaṃ- 
śikā: skandhāśca prādurbhavanti | ato na śāśvatata: || kathaṃ nocchedata: ? na ca niruddheṡu skandheṡu 
aupapattyaṃśikā: skandhā: prādurbhavanti, nāpyaniruddheṡu | api tu māraṇāntikāśca skandhā 
nirudhyante, aupapattyaṃśikāśca prādurbhavanti | tulādaṇḍonnāmāvanāmavat | ato nocchedata: || 
[kathaṃ na saṃkrāntita: ?] visadrśātsattvanikāyādvisabhāgā: skandhā jātyantare'bhinirvartante | ato 
na saṃkrāntita: || [kathaṃ parīttahetuto vipulaphalābhinirvrttita: ?] parīttaṃ karma kriyate, vipula: 
phalavipāko'nubhūyate | ata: parīttahetuto vipulaphalābhinirvrttita: || [kathaṃ tatsadrśānuprabandhata: ?]
yathāvedanīyaṃ karma kriyate, tathāvedanīyo vipāko'nubhūyate | atastatsadrśānuprabandhataśceti || 
ya: kaścidbhadanta śāriputra imaṃ pratītyasamutpādaṃ bhagavatā samyakpraṇītamevaṃ yathābhūtaṃ 
samyakprajñayā satatasamitamajīvaṃ nirjīvaṃ yathāvadaviparītamajātamabhūtamakrtamasaṃskrtamapratighamanāvaraṇaṃ 
śivamabhayaṃ mahārthamavyayamavyupaśamamasvabhāvaṃ paśyati, asatyatastucchato riktato'sārato'ghato'nityato 
du:khata: śūnyato'nātmataśca samanupaśyati, san a pūrvāntaṃ pratisarati-kimahamabhūvamatīte'dhvani, 
āhosvinnābhūvamatīte'dhvani, ko nvahamabhūvamatīte'dhvani | aparāntaṃ vā punarna pratisarati-kiṃ 
nu bhaviṡyāmyanāgate'dhvani, āhosvinna bhaviṡyāmyanāgate'dhvani, ko nu bhaviṡyāmīti | pratyutpannaṃ 
vā punarna pratisarati-kiṃsvididaṃ kathaṃ svididam, ke santa: ke bhaviṡyāma iti || 
āryadaśabhūmake'pyuktam-tatra avidyā trṡṇopādānaṃ ca kleśavartamano'vyavaccheda: | saṃskārā 
bhavaśca karmavartmano'vyavaccheda: | pariśeṡaṃ du:khavartmano'vyavaccheda: | api tu khalu punaryaducyate-avi- 
dyāpratyayā: saṃskārā iti, eṡā pūrvāntikyapekṡā | vijñānaṃ yāvadvedaneti, eṡā pratyutpannāpekṡā | 
trṡṇā yāvadbhava iti, eṡā'parāntikyapekṡā | ata ūrdhvamasya pravrttiriti | peyālaṃ | tasyaivaṃ 
bhavati-saṃyogātsaṃskrtaṃ pravartate, visaṃyogānna pravartate | sāmagryā: saṃskrtaṃ pravartate, visāmagryā 
na pravartate | hanta vayamevaṃ bahudoṡaduṡṭaṃ saṃskrtaṃ viditvā asya saṃyogasya asyāśca sāmagryā vyavacchedaṃ 
kariṡyāma: | na cātyantopaśamaṃ sarvasaṃskārāṇāmadhigamiṡyāma: sattvaparipācanatāyai | iti || 
idaṃ saṃkṡepānmohaśodhanam || 
iti śikṡāsamuccaye cittaparikarmaparicchedo dvādaśama: ||
@124
13
smrtyupasthānapariccheda: trayodaśa: | 
evaṃ karmaṇyacitta: smrtyupasthānānyavataret | tatra aśubhaprastāvena kāyasmrtyupasthānamuktam | 
tadeva ca bhedaleśena dharmasaṃgītisūtre'bhihitam- 
punaraparaṃ kulaputra bodhisattva evaṃ kāye smrtimupasthāpayati-ayaṃ kāya: pādapādāṅguli- 
jaṅghorutrikodaranābhiprṡṭhavaṃśahrdayapārśvapārśvakāhastakalācībāhvaṃsagrīvāhanulalāṭaśira:kapālamātrasamūha: 
karmabhavakārakopacito nānākleśasaṃkalpavikalpaśatasahasrāṇāmāvāsabhūta: | bahūni cātra 
dravyāṇi samavahitāni | yaduta keśaromanakhadantāsthicarmapiśitavapāsnāyumedovasālasīkāyakrnmūtra- 
purīṡāmāśayarudhirakheṭapittapūyasiṅghāṇakamastakaluṅgāni | evaṃ bahudravyasamūha: | tatko'tra kāya: ? 
tasya pratyavekṡamāṇasyaivaṃ bhavati-ākāśasamo'yaṃ kāya: | sa ākāśavat kāye smrtimupasthāpayati, 
sarvametadākāśamiti paśyati | tasya kāyaparijñānahetorna bhūya: kvacitsmrti: prasarati, na visarati, 
na pratisaratīti || 
punaruktam-ayaṃ kāyo na pūrvāntādāgato na parānte saṃkrānto na pūrvāntāparāntāva- 
sthito'nyatrāsadviparyāsasaṃbhūta: kārakavedakarahito nādyantamadhye pratiṡṭhitamūla:, asvāmika:, 
amama: aparigraha: | āgantukairvyavahārairvyavahriyate kāya iti, deha iti, bhoga iti, āśraya iti, 
śarīramiti, kuṇapa iti, āyatanamiti | asārako'yaṃ kāyo mātāpitrśoṇitaśukrasaṃbhūto'- 
śucipūtidurgandhasvabhāvo rāgadveṡamohabhayaviṡādataskarākulo nityaṃ śatanapatanabhedanavikiraṇavidhvaṃsana- 
dharmā nānāvyādhiśatasahasranīta iti || 
āryaratnacūḍe'pyāha-anityo batāyaṃ kāyo'cirasthitiko maraṇaparyavasāna iti jñātvā na 
kāyahetorviṡamayā jīvati | sāraṃ caivādatte | sa trīṇi sārāṇyādatte | katamāni trīṇi ? kāyasāraṃ 
bhogasāraṃ jīvitasāraṃ ca | so'nitya: kāya iti sarvasattvānāṃ dāsatvaśiṡyatvamabhyupagamya 
kiṃkaraṇīyatāyai utsuko bhavati | anitya: kāya iti sarvakāyadoṡavaṅkaśāṭhyakuhanāṃ na karoti | 
anitya: kāya iti jīvitenāśvāsaprāpto jīvitahetorapi pāpaṃ karma na karoti | anitya: kāya 
iti bhogeṡu trṡṇādhyavasānaṃ na karoti | sarvasvaparityāgīva bhavatīti | punaraparaṃ kulaputra 
bodhisattva: kāye kāyānudarśanasmrtyupasthānaṃ bhāvayan sarvasattvakāyāṃstatra svakāya upanibadhnāti | 
evaṃ cāsya bhavati-sarvasattvakāyā mayā buddhakāyapratiṡṭhānapratiṡṭhitā: kartavyā: | yathā ca tathāgatakāye 
nāsrava:, sa tathā svakāyadharmatāṃ pratyavekṡate | so'nāsravadharmatākuśala: sarvasattvakāyānapi tallakṡaṇā- 
neva prajānātītyādi || 
vīradattapariprcchāyāmapyuktam-yaduta ayaṃ kāyo anupūrvasamudāgato'nupūrvavināśo paramāṇu- 
saṃcaya: śuṡira unnāmāvanāmī navavraṇamukharomakūpasrāvī valmīkavadāśīviṡanivāsa: | ajātaśatru: | 
markeṭavanmitradrohī | kumitravadvisaṃvādanātmaka: | phenapiṇḍavatprakrtidurbala: | udakabudbudavadutpannabhagna- 
vilīna: | marīcivadvipralambhātmaka: | kadalīvannibhujyamānāsāraka: | māyāvadvañcanātmaka: |
@125
rājavadājñābahula: | śatruvadavatāraprekṡī | coravadaviśvasanīya: | vadhyaghātakavadananuvīta: | amitrava- 
dahitaiṡī | vadhakavat prajñājīvitāntarāyakara: | śūnyagrāmavadātmavirahita: | kulālabhāṇḍavadbhedanaparyanta: | 
mūtoḍīvannānāśuciparipūrṇa: | medakasthālīvadaśucisrāvī || peyālaṃ || vraṇavaddhaṭṭanāsahiṡṇu: | 
śalyavattudanātmaka: | jīrṇagrhavatpratisaṃskāradhārya: | jīrṇayānapātravatpratisaṃskāravāhya: | 
āmakumbhavadyatnānupālya: | peyālaṃ | nadītaṭavrkṡaccalācala: | mahānadīsrotovanmaraṇasamudraparyavasāna: | 
āgantukāgāravatsarvadu:khanivāsa: | anāthaśālāvadaparigrhīta: | cārakapālavadutkocasādhya: || 
peyālaṃ || bāladārakavatsatataparipālya: || 
punarāha- 
evaṃvidhaṃ kāyamacaukṡarāśiṃ rūpābhimānī bahu manyate ya: | 
prajñāyamāna: sa hi bālabuddhi: viṡṭhāghaṭaṃ yāti vahan vicetā: || 
pūyaprakāraṃ vahate'sya nāsā vaktraṃ kugandhaṃ vahate sadā ca | 
cikkāstathākṡṇo: krimivacca janto: kastatra rāgo bahumānatā vā || 
aṅgāramādāya yathā hi bālo ghrṡyadayaṃ yāsyati śuklabhāvam | 
yāti kṡayaṃ naiva tu śuklabhāvaṃ bālasya buddhirvitathābhimānā || 
evaṃ hi yaścaukṡamatirmanuṡya: caukṡaṃ kariṡye'hamidaṃ śarīram | 
sūdvartitaṃ tīrthaśatābhiṡiktaṃ yāti kṡayaṃ mrtyuvaśādacaukṡam || 
tathā-prabhaṅgura: prasravan bodhisattvena kāya: pratyavekṡitavyo navavraṇamukhairyāvat | āvāso 
bodhisattvena kāya: pratyavekṡitavya: aśītikrimikulasahasrāṇām || peyālaṃ || parabhojano bodhisattvena 
kāya: pratyavekṡitavya:, vrkaśrgālaśvapiśitāśinām | yantropamo bodhisattvena kāya: pratyavekṡitavya:, 
asthisnāyuyantrasaṃghātavinibaddha: | asvādhīno bodhisattvena kāya: pratyavekṡitavya: annapāna- 
saṃbhūta: || iti vistara: || 
tatraiva jñeyam-vedanāsmrtyupasthānaṃ tu yathā tāvadāryaratnacūḍasūtre-iha kulaputra bodhi- 
sattvo vedanāsu vedanānupaśyanāsmrtyupasthānaṃ bhāvayan veditasukhāśriteṡu sattveṡu mahākaruṇāṃ 
pratilabhate| evaṃ ca pratisaṃśikṡate-tatsukhaṃ yatra veditaṃ nāsti | sa sarvasattvaveditaprahāṇāya 
vedanāsu vedanāsmrtyupasthānaṃ bhāvayati | veditanirodhāya ca sattvānāṃ saṃnāhaṃ saṃnahyati | ātmanā 
ca veditanirodhaṃ nārpayati | sa yāṃ kāṃcidvedanāṃ vedayate, tāṃ sarvāṃ mahākaruṇāparigrhītāṃ vedayate |
sa yadā sukhāṃ vedanāṃ vedayate, tadā rāgacariteṡu sattveṡu mahākaruṇāṃ pratilabhate, ātmanaśca rāgā- 
nuśayaṃ pratijahāti | yadā du:khāṃ vedanāṃ vedayate, tadā dveṡacariteṡu sattveṡu mahākaruṇāṃ pratilabhate,
ātmanaśca doṡānuśayaṃ prajahāti | yadā adu:khāsukhāṃ vedanāṃ  mohacariteṡu satyeṡu mahākaruṇāṃ 
pratilabhate, ātmanaśca mohānuśayaṃ prajahāti | sa sukhāyāṃ vedanāyāṃ nānunīyate, anunayasamudbhrātaṃ 
cārjayati | du:khāyāṃ vedanāyāṃ na pratihanyate, pratighasamuddhātaṃ cārjayati | adu:khāsukhāyāṃ vedanāyāṃ 
nāvidyāgato bhavati, avidyāsamuddhātaṃ cārjayati | sa yāṃ kāṃcidvedanāṃ vetti, sarvāṃ tāmanityaveditāṃ 
@126
vetti, sarvāṃ tāṃ du:khaveditāṃ vetti, anātmaveditāṃ vetti | sa sukhāyāṃ vedanāyāmanityavedito 
bhavati | du:khāyāṃ vedanāyāṃ śalyavedito bhavati | adu:khāsukhāyāṃ vedanāyāṃ śāntivedito 
bhavati | iti hi yatsukhaṃ tadanityam, yaddu:khaṃ sukhameva tat | yadadu:khāsukhaṃ tadanātmakamityādi || 
āryākṡayamatisūtre'pyuktam-du:khayā vedanayā sprṡṭa: sarvapāpākṡaṇopapanneṡu sattveṡu mahākaruṇā- 
mutpādayati || peyālaṃ || api tu khalu punarabhiniveśo vedanā, parigraho vedanā, upādānaṃ vedanā, 
upalambho vedanā, viparyāso vedanā, vikalpo vedanetyādi || 
dharmasaṃgītisūtre'pyuktam- 
vedanānubhava: prokta: kenāsāvanubhūyate | 
vedako vedanādanya: prthagbhūto na vidyate || 
evaṃ smrtirupastheyā vedanāyāṃ vicakṡaṇai: | 
yathā bodhistathā hyeṡā śāntā śuddhā prabhāsvarā || 
etatsamāsato vedanāsmrtyupasthānam || 
cittasmrtyupasthānaṃ tu yathā āryaratnakūṭe-sa evaṃ cittaṃ parigaveṡate-katarattu cittam ? 
rajyati vā duṡyati vā muhyati vā ? kimatītamanāgataṃ pratyutpannaṃ veti ? tatra yadatītaṃ tatkṡīṇaṃ 
yadanāgataṃ tadasaṃprāptam | pratyutpannasya sthitirnāsti | cittaṃ hi kāśyapa nādhyātmaṃ na bahirdhā 
nobhayamanteraṇopalabhyate | cittaṃ hi kāśyapa arūpamanidarśanamapratighamavijñaptikamapratiṡṭhamaniketam | 
cittaṃ hi kāśyapa sarvabuddhairna drṡṭam, na paśyanti na drakṡyanti | yatsarvabuddhairna drṡṭam, na paśyanti 
na drakṡyanti, kīdrśastasya pracāro draṡṭavya: ? anyatra vitathapatitayā saṃjñayā dharmā: pravartante | cittaṃ 
hi kāśyapa māyāsadrśamabhūtaparikalpanayā vividhāmupapattiṃ parigrhṇāti | peyālaṃ | cittaṃ hi kāśyapa 
nadīsrota:sadrśamanavasthitamutpannabhagnavilīnam | cittaṃ hi kāśyapa dīpārci:sadrśaṃ hetupratyayatayā 
pravartate | cittaṃ hi kāśyapa vidyutsadrśaṃ kṡaṇabhaṅgānavasthitam | cittaṃ hi kāśyapa ākāśasadrśa-
māgantukai: kleśairupakliśyate | pe^ | cittaṃ hi kāśyapa pāpamitrasadrśaṃ sarvadu:khasaṃjananatayā | pe^ | 
cittaṃ hi kāśyapa matsyabaḍiśasadrśaṃ du:khe sukhasaṃjñayā | tathā nīlamakṡikāsadrśamaśucau śuci- 
saṃjñayā | cittaṃ hi kāśyapa pratyarthikasadrśaṃ vividhakāraṇākaraṇatayā | cittaṃ hi ojohārayakṡa- 
sadrśaṃ sadā vivaragaveṡaṇatayā | evaṃ corasadrśaṃ sarvakuśalamūlamuṡaṇatayā | cittaṃ hi kāśyapa 
rūpārāmaṃ pataṅganetrasadrśam | cittaṃ hi kāśyapa śabdārāmaṃ saṃgrāmabherīsadrśam | cittaṃ hi kāśyapa 
gandhārāmaṃ varāha ivāśucimadhye | cittaṃ hi kāśyapa rasārāmaṃ rasāvaśeṡabhoktrceṭīsadrśam | cittaṃ 
hi kāśyapa sparśārāmaṃ makṡikeva tailapātre | cittaṃ hi kāśyapa parigaveṡyamāṇaṃ na labhyate | yanna 
labhyate tannopalabhyate | yannopalabhyate tannaivātītaṃ na anāgataṃ na pratyutpannam | yannaivātītaṃ na anāgataṃ 
na pratyutpannam, tat tryadhvasamatikrāntam | yat tryadhvasamatikrāntam, tannaivāsti na nāstītyādi || 
āryaratnacūḍasūtre'pyāha-sa cittaṃ parigaveṡamāṇo nādhyātmaṃ cittaṃ samanupaśyati, na 
bahirdhā cittaṃ samanupaśyati, na skandheṡu cittaṃ samanupaśyati, na dhātuṡu cittaṃ samanupaśyati, 
@127
nāyataneṡu cittaṃ samanupaśyati | sa cittamasamanupaśyaṃścittadhārāṃ paryeṡate-kuta: cittasyotpattiriti | 
tasyaivaṃ bhavati-ālambane sati cittamutpadyate | tatkimanyadālambanam ? atha yadevālambanaṃ tadeva 
cittam | yadi tāvadanyadālambanamanyaccittam, tadvicittatā bhaviṡyati | atha yadevālambanaṃ tadeva cittam, 
tatkathaṃ cittaṃ cittaṃ samanupaśyati ? na hi cittaṃ cittaṃ samanupaśyati | tadyathā-na tayaivāsidhārayā 
saivāsidhārā śakyate chettum, na tenaivāṅgulyagreṇa tadevāṅgulyagraṃ spaṡṭuṃ śakyate, naiva cittena tadeva 
cittaṃ śakyate draṡṭum || peyālaṃ || punaraparaṃ kulaputra yadupadrutapradrutānavasthitapracārasya vānaramāruta- 
sadrśasya | peyālaṃ | dūraṃgamacāriṇo'śarīrasya laghuparivartino viṡayalolasya ṡaḍāyatanagocarasya 
aparāparasaṃprayuktasya cittasyāvasthānāmekāgratā aśaraṇamaviśaraṇaṃ śamathaikāgratā avikṡepa:, 
iyamucyate cittasya smrtiriti || 
āryākṡayamatisūtre'pyuktam-viṭhapanāyāṃ mayā yoga: karaṇīya: | iyaṃ ca cittadharmatā na 
vihātavyā | tatra katamā cittadharmatā ? katamā viṭhapanā ? māyopamaṃ cittam, iyamucyate cittadharmatā | 
yatpuna: sarvasvaṃ parityajya sarvabuddhakṡetrapariśuddhaye pariṇāmayati, iyamucyate viṭhapanetyādi || 
dharmasmrtyupasthānaṃ tu yathā tāvadatrāha- 
dharma dharmānudarśī viharan bodhisattvo na kaṃciddharmaṃ samanupaśyati | yato na buddhadharmā 
yato na bodhi: | yato na mārgo yato na ni:saraṇaṃ sa sarvadharmāni:saraṇamiti viditvā 
anāvaraṇaṃ nāma mahākaruṇāsamādhiṃ samāpadyate | sa sarvadharmeṡu sarvakleśeṡu ca krtrimasaṃjñāṃ pratilabhate | 
ni:kleśā ete dharmā:, naite saṃkleśā: | tatkasya heto: ? tathā hyete nītārthe samavasaranti | nāsti 
kleśānāṃ saṃcayo na rāśībhāva: | na rāgabhāvo na dveṡabhāvo na mohabhāva: | eṡāmeva kleśānāmava- 
bodhādbodhi: | yatsvabhāvāśca kleśāstatsvabhāvā bodhirityevaṃ smrtimupasthāpayatīti || 
āryaratnacūḍe'pyuktam-iha kulaputra bodhisattvasya dharma dharmānupaśyanāsmrtyupasthānena 
viharata evaṃ bhavati-dharmā evotpadyamānā utpadyante | dharmā eva nirudhyamānā nirudhyante | na punaratra 
kaścidātmabhāve sattvo vā jīvo vā janturvā poṡo vā puruṡo vā pudgalo vā manujo vā, yo jāyate 
vā jīryate vā cyavate votpadyate vā | eṡā dharmāṇāṃ dharmatā | yadi samudānīyante, samudāgacchanti | 
atha na samudānīyante, na samudāgacchanti | yādrśā: samudānīyante, tādrśā: samudāgacchanti 
kuśalā vā akuśalā vā āniñjyā vā nāsti dharmāṇāṃ samudānetā | na cāhetukānāṃ dharmāṇāṃ 
kācidutpattirityādi || 
tatraivāha-sa kiyadgambhīrānapi dharmān pratyavekṡamāṇastāṃ sarvajñatābodhicittānusmrtiṃ na 
vijahāti || 
ā{1. ##LV 13. 95-117.##}ryalalitavistarasūtre'pyuktam- 
saṃskāra anitya adhruvā āmakumbhopama bhedanātmakā: | 
parakerika yācitopamā: pāṃśunagaropamatā ca kālikā || 
@128
saṃskāra pralopadharmime varṡakāli calitaṃ va lepanam | 
nadikūla ivā savālukaṃ pratyayādhīna svabhāvadurbalā: || 
saṃskāra pradīpaarcivat kṡiprautpattinirodhadharmakā: | 
anavasthita mārutopamā: phenapiṇḍavadasāradurbalā: || 
saṃskāra nirīha śūnyakā: kadalīskandhasamā nirīkṡata: | 
māyopama cittamohanā bālollāpana riktamuṡṭivat || 
hetubhi ca pratyayebhi cā sarvasaṃskāragataṃ pravartate | 
anyonya pratītya hetuta: tadidaṃ bālajano na budhyate || 
yatha muñja pratītya valvajaṃ rajju vyāyāmabalena vartitā | 
ghaṭiyantra sacakra vartate teṡvekaikaśu nāsti vartanā ||
tatha sarvabhavāṅgavartanī anyonyopacayena ni:śritā | 
ekaikaśu teṡa vartanī pūrvāparāntato nopalabhyate || 
bījasya sato yathāṅkuro na ca yo bīja sa caiva aṅkuro | 
na ca anya tato na caiva tat evamanuccheda aśāśvata dharmatā || 
saṃskāra avidyapratyayā: te ca saṃskāra na santi tattvata: | 
saṃskāra avidya caiva hi śūnya ete prakrtīnirīhakā: || 
mudrātpratimudra drśyate mudrasaṃkrānti na copalabhyate | 
na ca tatra na caiva sānyato evaṃ saṃskāranucchedaśāśvatā: || 
cakṡuśca pratītya rūpata: cakṡuvijñānamihopajāyate | 
na ca cakṡuṡi rūpa niśritaṃ rūpasaṃkrānti na caiva cakṡuṡi || 
nairātmyaśubhāśca dharmime te punarātmeti śubhāśca kalpitā: | 
viparītamasadvikalpitaṃ cakṡuvijñāna tatopajāyate || 
vijñānanirodhasaṃbhavaṃ vijña utpādavyayaṃ vipaśyati | 
akahiṃci gatamanāgataṃ śūnya māyopama yogi paśyati || 
araṇiṃ yatha cottarāraṇiṃ hastavyāyāmatrayebhi saṃgati | 
iti pratyayato'gni jāyate jātu krtakārya laghū nirudhyate || 
atha paṇḍitu kaści mārgate kutayamāgatu kutra yāti vā | 
vidiśo diśi sarva mārgato na gatirnāpyagatiśca labhyate || 
skandhāyatanāni dhātava: trṡṇa avidyā iti karmapratyayā: | 
sāmagri tu sattvasūcanā sā ca paramārthatu nopalabhyate || 
kaṇṭhoṡṭha pratītya tālukaṃ jihvaparivartiravarti akṡarā | 
na ca kaṇṭhagatā na tāluke akṡaraikaika tu nopalabhyate || 
@129
sāmagri pratītyataśca sā vāca manabuddhivaśena niścarī | 
manavāca adrśyarūpiṇī vāhyato'bhyantari nopalabhyate || 
utpādavyayaṃ vipaśyato vācarutaghoṡasvarasya paṇḍitā: | 
kṡaṇikāṃ vaśikāṃ tadīdrśīṃ sarvavāca: pratiśrutakopamā: || 
yatha tantric pratītya dāru ca hastavyāyāmatrayebhi saṃgati | 
tuṇavīṇasughoṡakādibhi: śabdo niścarate tadudbhava: || 
atha paṇḍitu kaści mārgate kuto'yamāgatu kutra yāti vā | 
vidiśo diśa sarva mārgata: śabdagamanāgamanaṃ na labhyate || 
tatha hetubhi pratyayebhi ca sarvasaṃskāragataṃ pravartate | 
yogī puna bhūtadarśanāt śūnya saṃskāra nirīha paśyati || 
skandhāyatanāni dhātava: śūnya adhyātmika śūnya bāhyakā: | 
sattvātmaviviktanālayā: dharmākāśasvabhāvalakṡaṇā: || 
lokanāthavyākaraṇe'pyuktam- 
śūnyā anāmakā dharmā: nāma kiṃ pariprcchasi | 
śūnyatā na kvaciddevā na nāgā nāpi rākṡasā: || 
manuṡyā vāmanuṡyā vā sarve tu eṡa vidyate | 
nāmnā hi nāmatā śūnyā nāmni nāma na vidyate || 
anāmakā: sarve dharmā: nāmnā tu paridīpitā: || 
yo hi svabhāvo nāmno vai na sa drṡṭo na ca śruta: | 
na cotpanno niruddho vā kasya nāmeha prcchasi || 
vyavahārakrtaṃ nāma prajñaptirnāmadarśitā | 
ratnacitro hyayaṃ nāmnā [nāmnā] ratnottama: para: || iti || 
iti śikṡāsamuccaye smrtyupasthānaparicchedastrayodaśa: || 
@130
14
ātmabhāvapariśuddhiparicchedaścaturdaśa: | 
uktāni smrtyupasthānāni | evaṃ yogyacitto daśasu dikṡu śeṡasya jagato du:khasāgaroddha- 
raṇābhisaṃbodhyupāyo vyomaparyantatraikālyasarvadharmavaśavartitvāyaiva tu puna: sarvadharmaśūnyatāmavataret | 
evaṃ hi pudgalaśūnyatā siddhā bhavati | tataśca chinnamūlatvāt kleśā na samudācaranti || 
yathoktamāryatathāgataguhyasūtre-tadyathāpi nāma śāntamate vrkṡasya mūlacchinnasya sarvaśākhā- 
patrapalāśā: śuṡyanti, evameva śāntamate satkāyadrṡṭyupaśamātsarvakleśā upaśāmyantīti || 
śūnyatābhāvanānuśaṃsāstvaparyantā: | yathā tāvacca{1. ##S R. 31.2,4,8,23.##}ndrapradīpasūtre- 
so'sau śikṡa na jātu trasatī [oṡirī ?] sugatānāṃ 
so'sau śūru na jātu istriṇāṃ vaśametī | 
so'sau śāsani prīti vindate sugatānāṃ 
yo'sau dharmasvabhāva jānatī supraśāntam || 
so'sau neha cireṇa bheṡya (te) dvipadendra: 
so'sau vaidya bhiṡak bheṡyate sukhadātā | 
so'sau uddhari śalya sarvaśo dukhitānāṃ 
yo'sau dharmasvabhāva jānatī supraśāntam || 
so'sau kṡāntibalena udgato naracandra: 
so'sau loṡṭakadaṇḍatāḍito na kupyī | 
so'sau chidyati aṅgamaṅgaśo na ca kṡubhyo 
yo'sau dharmasvabhāva jānati supraśāntam || 
nāsau durgatiṡū patiṡyatī anuvyañjana 
nityaṃ lakṡaṇadhāri bheṡyatī abhirūpa: | 
pañco tasya abhijña bhāvitā imi nityaṃ 
purata: so sugatāna sthāsyatī sa ca śūra: || ityādi || 
bhagavatyāmapyuktam-punaraparaṃ śāriputra bodhisattvena mahāsattvena buddhakāyaṃ niṡpādayitu- 
kāmena dvātriṃśanmahāpuruṡalakṡaṇānyaśītiṃ cānuvyañjanāni pratilabdhukāmena sarvatra jātau 
jātismaratāṃ bodhicittāvipraṇāśatāṃ bodhisattvacaryāsaṃpramoṡatāṃ pratilabdhukāmena sarvapāpa- 
mitrapāpasahāyān vivarjayitukāmena sarvabuddhabodhisattvakalyāṇamitrāṇyārāgayitukāmena sarvamāramāra- 
kāyikadevatā nirjetukāmena sarvāvaraṇīyāni śodhayitukāmena sarvadharmānāvaraṇatāṃ pratilabdhukāmena 
prajñāpāramitāyāṃ śikṡitavyam | punaraparaṃ śāriputra bodhisattvena mahāsattvena ye daśasu dikṡu buddhā 
bhagavantastiṡṭhanti, te me varṇaṃ bhāveran iti prajñāpāramitāyāṃ śikṡitavyam | punaraparaṃ śāriputra 
@131
bodhisattvena mahāsattvena ekacittotpādena pūrvasyāṃ diśi gaṅgānadīvālukopamān lokadhātun 
samatikramitukāmena | peyālaṃ | evaṃ sarvadikṡu prajñāpāramitāyāṃ śikṡitavyam | ityādyativistara: || 
tatra yathā nirātmānaśca sarvadharmā:, karmaphalasaṃbandhāvirodhaśca ni:svabhāvatā ca, yathādrṡṭasarva-
dharmāvirodhaśca, tathā pitrputrasamāgame darśitam-ṡaḍdhāturayaṃ mahārāja puruṡa: ṡaṭsparśāyatana: 
aṡṭādaśamanaupavicāra: | ṡaḍdhāturayaṃ mahārāja puruṡa iti na khalu punaretadyuktam-kiṃ vaitatpratītyoktaṃ 
ṡaḍime mahārāja dhātava: | katame ṡaṭ ? tadyathā prthivīdhāturabdhātustejodhāturvāyudhāturākāśadhātu- 
rvijñānadhātuśca, ime mahārāja ṡaḍdhātava: | yāvat ṡaḍimāni mahārāja sparśāyatanāni | katamāni 
ṡaṭ ? cakṡu: sparśāyatanaṃ rūpāṇāṃ darśanāya | śrotraṃ sparśāyatanaṃ śabdānāṃ śravaṇāya | ghrāṇaṃ sparśā- 
yatanaṃ gandhānāmāghrāṇāya | jihvā sparśāyatanaṃ rasānāmāsvādanāya | kāya: sparśāyatanaṃ spraṡṭavyānāṃ 
sparśanāya | mana: sparśāyatanaṃ dharmāṇāṃ vijñānāya | imāni ca mahārāja ṡaṭsparśāyatanāni || pe^ || 
aṡṭādaśeme mahārāja manaupavicārā: | katame'ṡṭādaśa ? iha puruṡaścakṡuṡā rūpāṇi drṡṭvā saumanasya- 
daurmanasyopekṡāsthānīyānyupavicarati | evaṃ śrotrādiṡu vācyam | tena pratyekamindriyaṡaṭkena saumanasyādi- 
trayāṇāṃ bhedā[da] ṡṭādaśa manaupavicārā bhavanti | peyālaṃ | katamaśca mahārāja ādhyātmika: 
prthivīdhātu: ? yatkiṃcidasmin kāye'dhyātmaṃ kakkhaṭatvaṃ kharagatamupāttam | tatpuna: katamat ? tadyathā | 
keśā romāṇi nakhā dantā ityādi | ayamucyate ādhyātmika: prthivīdhātu: || katamaśca mahārāja bāhya: 
prthivīdhātu: ? yatkiṃcid bāhyaṃ kakkhaṭatvaṃ kharagatamanupāttam, ayamucyate bāhya: prthivīdhātu: | tatra 
mahārāja ādhyātmika: prthivīdhāturutpadyamāno na kutaścidāgacchati, nirudhyamāno na kvacitsaṃnicayaṃ 
gacchati | bhavati mahārāja sa samayo yatstrī adhyātmamahaṃ strīti kalpayati | sā adhyātmamahaṃ 
strīti kalpayitvā bahirdhā puruṡaṃ puruṡa iti kalpayati | sā bahirdhā puruṡaṃ puruṡa iti kalpayitvā 
saṃraktā satī bahirdhā puruṡeṇa sārdhaṃ saṃyogamākāṅkṡate | puruṡo'pyadhyātmaṃ puruṡo'smīti kalpayatīti 
pūrvavat | tayo: saṃyogākāṅkṡayā saṃyogo bhavati | saṃyogapratyayātkalalaṃ jāyate | tatra mahārāja yaśca 
saṃkalpo yaśca saṃkalpayitā, ubhayametanna saṃvidyate | striyāṃ strī na saṃvidyate | puruṡe puruṡo na 
saṃvidyate | iti hyasannasadbhūta: saṃkalpo jāta: | so'pi saṃkalpa: svabhāvena na saṃvidyate | yathā 
saṃkalpastathā saṃyogo'pi | kalalamapi svabhāvena na saṃvidyate | yaśca svabhāvato na saṃvidyate, 
tatkathaṃ kakkhaṭatvaṃ janayiṡyati ? iti hi mahārāja saṃkalpaṃ jñātvā kakkhaṭatvaṃ veditavyam | 
[yathā] kakkhaṭatvamutpadyamānaṃ na kutaścidāgacchati, nirudhyamānaṃ na kvacitsaṃnicayaṃ gacchatīti | 
bhavati mahārāja samayo yadayaṃ kāya: śmaśānaparyavasāno bhavati | tasya tatkakkhaṭatvaṃ saṃklidyamānaṃ 
nirudhyamānaṃ na pūrvāṃ diśaṃ gacchati, na dakṡiṇāṃ na paścimāṃ nottarāṃ nordhvaṃ nādho na tu vidiśaṃ 
gacchati | evaṃ mahārāja ādhyātmika: prthivīdhāturdraṡṭavya: | bhavati mahārāja sa samayo 
yadākāśībhūte lokasaṃniveśe brāhmaṃ vimānaṃ saṃtiṡṭhate mahāratnamayam | tanmahārāja kakkhaṭatva- 
mutpadyamānaṃ na kutaścidāgacchati | cakravālamahācakravālā: saṃtiṡṭhante drḍhā: sārā ekaghanā 
vajramayā: | teṡāmapi kakkhaṭatvamutpadyamānaṃ na kutaścidāgacchati | sumerava: parvatarājāno yugaṃdharā 
nirmidharā īśādhārā yāvatkālaparvatā: saṃtiṡṭhante | sarvaśca trisāhasramahāsāhasro lokadhātu: 
@132
saṃtiṡṭhate | caturaśītiryojanasahasrāṇyudvedhena, madhye cāṡṭaṡaṡṭiṃ yojanaśatasahasraṃ mahāprthivī saṃtiṡṭhate | 
tadapi mahārāja kakkhaṭatvaṃ samudāgacchat na kutaścidāgacchati | bhavati mahārāja sa samayo yadā ayaṃ 
loka: saṃvartate | tadeyaṃ mahāprthivī agninā vā dahyate, adbhirvā bhidyate, vāyunā vā vikīryate | 
tasyā agninā dahyamānāyā maṡirapi na prajñāyate | tadyathāpi nāma sarpiṡo vā tailasya vā anginā 
dahyamānasya na maṡirnaṃ  chārikā prajñāyate, evameva asyāstrisāhasramahāsāhasrāyā lokadhātoragninā 
dahyamānāyā naiva marṡina chārikā avaśiṡṭā prajñāyate | evamadbhirlavaṇavilayavadvāyunā vairambhavātā- 
bhihataśakuntavatprthivyāṃ na kiṃcidavaśiṡṭaṃ prajñāyata iti paṭhyate | tatra mahārāja prthivīdhātorutpādo'pi 
śūnya:, vyayo'pi śūnya: | utpanno'pi prthivīdhātu: svabhāvaśūnya: | iti hi mahārāja prthivīdhātu: 
prthivīdhātutvena nopalabhyate'nyatra vyavahārāt | so'pi vyavahāro na strī na puruṡa: | evamevaitanmahārāja 
yathābhūtaṃ samyakprajñayā draṡṭavyam | tatra katamo'bdhātu: ? yadidamasmin kāye'dhyātmaṃ pratyātmamāpa: 
abgatam | aptvaṃ sneha: | snehagataṃ snehatvaṃ dravyatvamupagatamupāttam | tatpuna: katamat ? tadyathā- 
aśru sveda: kheṭa: siṅghāṇakaṃ vasā lasīkā majjā meda: pittaṃ śleṡmā pūya: śoṇitaṃ kṡīraṃ prasrāva
ityādi | ayamucyate ādhyātmiko'bdhātu: | peyālaṃ | bhavati mahārāja sa samayo yatpriyaṃ drṡṭvā aśru 
pravartate | du:khena cābhyāhatasya dharmasaṃvegena vā aśru pravartate | vātena vā akṡi prasyandate | yāvatsa 
mahārāja abdhāturna kutaścidāgacchati | bhavati mahārāja sa samayo yadādhyātmiko'bdhātu: pariśuṡyati | 
sa pariśuṡyannirudhyamāno na kvacidgacchati | pe^ | vivartamāne khalu punarloke samantād dvātriṃśatpaṭalā 
abhraghanā: saṃtiṡṭhante | saṃsthāya sarvāvanta: trisāhasramahāsāhasraṃ lokadhātuṃ chādayanti | yata: 
pañcāntarakalpānīṡādhāro devo varṡati | evaṃ pañcagajaprameho devo varṡati | pañca acchinnadhāra: | pañca 
sthūlabinduka: | tata iyaṃ mahāprthivī yāvad brahmalokādudakena sphuṭā bhavati | sa mahārāja 
tāvān mahānabdhāturutpadyamāno na kutaścidāgacchati | bhavati mahārāja sa samayo yadayaṃ loka: saṃvartate | 
saṃvartamāne khalu punarloke dvitīyasya sūryasya prādurbhāvo bhavati | dvitīyasya 
sūryasya loke prādurbhāvādutsā: sarāṃsi kunadyaśca śuṡyanti | evaṃ trtīyasya | mahotsā 
mahānadya: | caturthasyānavataptaṃ mahāsara: sarveṇa sarvamucchuṡyati | caturthasya sūryasya prādurbhāvānmahā- 
samudrasya yojanikamapyudakaṃ parikṡayaṃ paryādānaṃ gacchati | dviyojanikamapi tricatu:pañcadaśaviṃśati- 
triṃśaccatvāriṃśatpañcāśadyojanikamapi yāvaccatvāriṃśadyojanasahasramudakamavaśiṡṭaṃ bhavati | yāvad 
dvitālamātram yāvatkaṇṭhamātram yāvadgoṡpadamātramudakamavaśiṡṭaṃ bhavati | bhavati mahārāja 
sa samayo yanmahāsamudre prthitaprthitānyavaśiṡṭāni bhavanti | peyālaṃ | bhavati mahārāja sa samayo 
yanmahāsamudre'ṅgulisnehamātramapyudakaṃ nāvaśiṡṭaṃ bhavati | sa mahārāja tāvānabdhāturnirudhyamāno 
na kvacidgacchati | pe^ | tasya khalu punarmahārāja abdhātorutpādo'pi śūnya:, vyayo'pi śūnya: |
tiṡṭhannapi so'bdhātu: svabhāvaśūnya: | iti hi mahārāja abdhāturabdhātutvenopalabhyate'nyatra
vyavahāramātrāt | so'pi vyavahāro na strī na puruṡa: | pūrvavat || pe^ || ādhyātmikastejodhātu: 
katama: ? yatkiṃcidasmin kāye tejastejogatamūṡmagatamupagatamupāttam | tatpuna: katamat ? 
yenāyaṃ kāya ātapyate saṃtapyate | yena vā asyāśitapītakhāditāniṃ samyaksukhena 
@133
paripākaṃ gacchati | yasya cotsadatvājjvarito jvarita iti saṃkhyāṃ gacchati | peyālaṃ | 
bāhyastejodhātu: katama: ? yadbāhyaṃ tejastejogatamūṡmagatamupagatamupāttam | tatpuna: 
katamat ? yanmanuṡyā araṇīsahagatebhyo garbhalasahagatebhyo vā gomayacūrṇena vā 
kāṃrpā sapicunā vā samanveṡante | yadutpannaṃ grāmamapi dahati, grāmapradeśamapi dahati, yāvad dvīpaṃ vā kakṡaṃ 
trṇānāṃ vā dāvaṃ vā kāṡṭhaṃ vā yāvaddahan paraitītyādi | tatra mahārāja ādhyātmikastejo- 
dhāturutpadyate, na kutaścidāgacchati, nirudhyamāno na kvacitsaṃnicayaṃ gacchati | iti hyabhūtvā bhavati, 
bhūtvā ca prativigacchati svabhāvarahitatvāt || pe^ || evaṃ yatkiṃcidasmin kāye vāyurvāyugataṃ laghutvaṃ 
samudīraṇatvam | tatpuna: katamat ? tadyathā ūrdhvaṃgamā vāyavo'dhogamā: pārśvāśrayā: prṡṭhāśrayā: 
kukṡigamā: śastrakā: kṡurakā: sūcakā: pippalakā vātāṡṭhīlā vātagulmā āśvāsapraśvāsā 
aṅgānusāriṇo vāyava ityādi | santi bahirdhā pūrve vāyavo dakṡiṇā: paścimā uttarā vāyava:, 
sarajasa: arajasa:, parīttā mahadgatā vāyava iti | bhavati mahārāja sa samayo yanmahān vāyuskandha: 
samudāgata: vrkṡāgrānapi pātayati | kuḍyānapi parvatāgrānapi pātayati | pātayitvā nirupādāno 
vigacchati | yaṃ sattvāścīvarakarṇikena vā vidhamanakena vātānuvrttane vā paryeṡante | 
yāvadayamucyate bāhyo vāyudhātu: | tasyāpyutpatti: pūrvavat || pe^ || ādhyātmika ākāśadhātu: 
katama: ? yatkiṃcidasmin kāye'dhyātmaṃ pratyātmamupagatamupāttamākāśagatamihābhyantarasaṃkhyābhūtam, 
asphuṭamaspharaṇīyaṃ tvaṅmāṃsaśoṇitena | tatpuna: katamat ? yadasmin kāye cakṡu: suṡiramiti vā 
yāvanmukhaṃ vā mukhadvāraṃ vā kaṇṭhaṃ vā kaṇṭhanāḍyo vā | yena cābhyavaharati yatra cāvatiṡṭhate, yena 
cāsya aśitapītakhāditāsvāditamadhastātpragharati, ayamucyata ādhyātmika ākāśadhātu: | evaṃ 
bāhye'pi yadasphuṭamaspharaṇīyaṃ rūpagatenāpaliguddhaṃ suṡirabhāvaśchidram | ayamucyate bāhya: 
ākāśadhātu: || bhavati mahārāja sa samayo yatkarmapratyayādāyatanāni prādurbhavanti, tānyākāśadhātuṃ 
paricārayanti | tatra saṃkhyā bhavatyādhyātmika ākāśadhāturiti | san a kutaścidāgacchati | bhavati 
samayo yadrūpaṃ bibharti, sarvamākāśībhavati | tatkasya heto: ? akṡayo hyākāśadhātu: sthiro'cala: | 
tadyathā mahārāja asaṃskrto nirvāṇadhātu:, evamevākāśadhātu: sarvatrānugato draṡṭavya: | tadyathāpi 
nāma mahārāja puruṡa utthale deśe udapānaṃ vā kuṭakaṃ vā kūpaṃ vā puṡkariṇīṃ vā khānayet | 
tatkiṃ manyase mahārāja yattatrākāśa:, kutastadāgatamiti ? āha-na kutaścidbhagavan | 
bhagavānāha-tadyathāpi nāma mahārāja sa puruṡa: punareva tadudapānaṃ vā yāvatpuṡkariṇīṃ 
vā pūrayet, tatkiṃ manyase mahārāja yattadākāśaṃ kvacidgatamiti ? āha-na kvacidgataṃ 
bhagavan | tatkasya heto: ? na hyākāśadhāturgamane vā āgamane vā pratyupasthita: | na strībhāvena 
na puruṡabhāvena pratyupasthita: | bhagavānāha-iti hi mahārāja bāhyākāśadhāturacala: avikāra: | 
tatkasya heto: ? śūnyo hyākāśadhāturākāśadhātutvena | virahita ākāśadhāturākāśadhātutvena | na 
puruṡabhāvena na strībhāvena pratyupasthita: | evameva yathābhūtaṃ samyakprajñayā draṡṭavyam || tatra katamo 
vijñānadhātu: ? yā cakṡurindriyādhipateyā rūpārambaṇaprativijñapti:| yāvaditi hi mahārāja yā 
kācidvarṇasaṃsthānaprativijñapti:, ayamucyate cakṡurvijñānadhātu: | pe^ | iti hi yā ṡaḍindriyādhipateyā 
@134
ṡaḍviṡayārambaṇā viṡayavijñapti:, ayamucyate vijñānadhātu: | sa khalu punarayaṃ mahārāja vijñānadhātu- 
rnendriyaniśrito na viṡayebhya āgato na madhye'ntarasthāyī | sa nādhyātmaṃ bahirdhā nobhayamantareṇa | 
sa khalu punarayaṃ mahārāja vijñānadhāturvastu prativijñapya niruddha: | sa utpadyamāno na 
kutaścidāgacchati, nirudhyamāno na kvacidgacchati | tasya khalu punarvijñānadhātorutpādo'pi śūnya:, 
vyayo'pi śūnya:, utpanno'pi vijñānadhātu: svabhāvaśūnya: | iti mahārāja vijñānadhāturvijñānadhātutvena 
śūnyo nopalabhyate'nyatra vyavahārāt | so'pi vyavahāro na strī na puruṡa: | evametadyathābhūtaṃ 
samyakprajñayā draṡṭavyam || tatra mahārāja katamaccakṡurāyatanam ? yaccaturṇāṃ mahābhūtānāṃ prasāda: | 
tadyathā-prthivīdhātorabdhātostejodhātorvāyudhātoryāvat | tatra na prthivīdhātuprasādaścakṡurāyatanam | 
nābdhātuprasāda:, na tejodhātuprasāda:, na vāyudhātuprasādaścakṡurāyatanam | tatkasya heto: ? na 
hi prthivīdhātuprasāda: kasyaciddharmāyatanaṃ vā āyatanapratilambhena vā pratyupasthita: | 
evaṃ yāvanna vāyudhātuprasāda: kasyaciddharmasyāyatanaṃ vā āyatanapratilambhena vā pratyupasthita: |
tatkasya heto: ? niśceṡṭā hyete dharmā niṡṭhāpārā nirvāṇasamā: | iti hi mahārāja ekaikato 
dharmān mrgyamāṇān cakṡurāyatanaṃ nopalabhyate'nyatra vyavahārāt | tatkasya heto: ? śūnyo hi 
prthivīdhātuprasāda: prthivīdhātuprasādena | yāvacchūnyo vāyudhātuprasādo vāyudhātuprāsādena | ye ca 
dharmā: svabhāvena śūnyā:, kasteṡāṃ prasādo vā kṡobho vā ? yeṡāṃ na prasādo na kṡobha upalabhyate, 
kathaṃ te rūpaṃ drakṡyanti ? iti hyatyantatayā cakṡurāyatanaṃ śūnyaṃ cakṡurāyatanasvabhāvena | tatpūrvāntato 
nopalabhyate, aparāntato'pi nopalabhyate anāgamanatāṃ gamanatāṃ copādāya | sthānamapyasya 
nopalabhyate svabhāvavirahitatvāt | yacca svabhāvena na saṃvidyate, na tat strī na puruṡa: | tena kā 
manyanā ? manyanā ca nāma mahārāja māragocara:| amanyanā buddhagocara: | tatkasya heto: ? 
manyanāpagatā hi sarvadharmā: | peyālaṃ | tatra mahārāja katamacchrotrāyatanam ? yaccaturṇāṃ 
mahābhūtānāṃ prasāda: | yāvaditi hi mahārāja sarvadharmā vimokṡābhimukhā dharmadhātu- 
niyatā ākāśadhātuparyavasānā aprāptikā avyavahārā anabhilāpyā anabhilāpanīyā: | 
yatra mahārāja indriyāṇi pratihanyante, te viṡayā ityucyante | cakṡurhi rūpe pratihanyate, 
tasmādrūpāṇi cakṡurviṡayā ityucyante | evaṃ śrotraṃ śabdeṡvityādi | tatra cakṡū rūpe pratihanyata 
iti nipāta: pratihanyanā teṡāṃ nirdiṡṭā | tathā hi cakṡū rūpeṡu trividhaṃ nipatatīti 
anukūleṡu śubhasaṃjñayā, pratikūleṡu pratighasaṃjñayā, naivānukūleṡu na pratikūleṡūpekṡayā | evaṃ manodharme- 
ṡvityādi | ta ime viṡayā manogocarā ityucyante | atra hi manaścarati, upavicarati, tasmānmano- 
gocarā ityucyante | yadetanmahārāja manopratikūleṡu rūpeṡvanunītaṃ carati, tenāsya rāga utpadyate | 
pratikūleṡu rūpeṡu pratihataṃ carati, tenāsya dveṡa utpadyate | naivānukūleṡu na pratikūleṡu saṃmūḍhaṃ carati, 
tenāsya moha utpadyate | evaṃ śabdādiṡvapi trividhamārambaṇamanubhavati pūrvavat || tatra mahārāja
māyopamānīndriyāṇi, svapnopamā viṡayā: | tadyathāpi nāma mahārāja puruṡa: supta: svapnāntare jana- 
padakalyāṇyā striyā sārdhaṃ paricaret | sa śayitavibuddho janapadakalyāṇīṃ striyamanusmaret | 
tatkiṃ manyase mahārāja saṃvidyate svapnāntare janapadakalyāṇī strī ? āha-no hīdaṃ bhagavan | 
@135
bhagavānāha-tatkiṃ manyase mahārāja api nu sa puruṡa: paṇḍitajātīyo bhavet, ya: svapnāntare 
janapadakalyāṇīṃ striyamanusmaret, tayā vā sārdhaṃ krīḍitamabhiniveśet ? āha-no hīdaṃ bhagavan | 
tatkasya heto: ? atyantatayā hi bhagavan svapnāntare janapadakalyāṇī na saṃvidyate nopalabhyate, 
kuta: punaranayā sārdhaṃ paricaraṇā ? anyatra yāvadeva sa puruṡo vighātasya klamathasya bhāgī syāt 
yastāmabhiniviśet | bhagavānāha-evameva mahārāja bālo'śrutavān prthagjanaścakṡuṡā rūpāṇi drṡṭvā 
saumanasyasthānīyānyabhiniviśet | so'bhiniviṡṭa: sannanunīyate | anunīta: saṃrajyate | saṃrakto 
rāgajaṃ karmābhisaṃskaroti-trividhaṃ kāyena, caturvidhaṃ vācā, trividhaṃ manasā | tacca karma abhisaṃskrta- 
mādita eva kṡīṇaṃ niruddhaṃ vigataṃ vipariṇataṃ na pūrvāṃ diśaṃ niśritya tiṡṭhati, na dakṡiṇāṃ na 
paścimāṃ nottarāṃ nordhvaṃ nādho nānuvidiśaṃ neha na tiryak, nobhayamantarā | tatpuna: kālāntareṇa 
maraṇakālasamaye pratyupasthite jīvitendriyanirodhe āyuṡa: parikṡayāttatsabhāgasya karmaṇa: 
kṡīṇatvāccaramavijñānasya nirudhyamānasya manasa ārambaṇībhavati | tadyathāpi nāma śayita- 
vibuddhasya janapadakalyāṇīti [manasa ārambaṇaṃ bhavati | iti ] hi mahārāja caramavijñānenādhi- 
patinā tena ca karmaṇā ārambaṇena aupapattyaṃśikadvayapratyayaṃ prathamavijñānamutpadyate | yadi vā narakeṡu, 
yadi vā tiryagyonau, yadi vā yamaloke, yadi vā āsure kāye, yadi vā manuṡyeṡu, yadi vā deveṡu | 
tasya ca prathamavijñānasya aupapattyaṃśikasya samanantaraniruddhasya anantarasabhāgācittasaṃtati: pravartate, 
yatra vipākasya pratisaṃvedanā prajñāyate | tatra yaścaramavijñānasya nirodhastatra cyutiriti saṃkhyāṃ gacchati | 
ya: prathamavijñānasya prādurbhāvastatropapatti: | iti hi mahārāja na kāściddharmo'smāllokātparaṃ lokaṃ 
gacchati, cyutyupapattī ca prajāyete | tatra mahārāja caramavijñānamutpadyamānaṃ na kutaścidāgacchati, 
nirudhyamānaṃ na kvacidgacchati | karmāpyutpadyamānaṃ na kutaścidāgacchati, nirudhyamānaṃ na kvacidgacchati | 
prathamavijñānamapyutpadyamānaṃ na kutaścidāgacchati, nirudhyamānaṃ ca na kvacidgacchati | tatkasya heto: ? 
svabhāvavirahitatvāt | caramavijñānaṃ caramavijñānena śūnyam | karma karmaṇā śūnyam | prathamavijñānaṃ 
prathamavijñānena śūnyam | cyutiścyutyā śūnyā | upapattirupapattyā śūnyā | karmaṇāṃ cāvandhyatā 
prajñāyate, vipākasya ca pratisaṃvedanā | na cātra kaścitkartā na bhoktā'nyatra nāmasaṃketāt | 
tadyathāpi nāma mahārāja puruṡa: sputa: svapnāntare śatruṇā sārdhaṃ saṃgrāmayet | sa śayitavibuddha: 
tamevānusmaret | tatkiṃ manyase mahārāja saṃvidyate svapnāntare śatru:, śatruṇā vā sārdhaṃ saṃgrāma iti | 
āha-no hīdaṃ bhagavan | bhagavānāha-tatkiṃ manyase mahārāja api nu sa puruṡa: paṇḍitajātīyo 
bhavet yo'sau svapnāntare śatrumabhiniviśet, śatruṇā vā sārdhaṃ saṃgrāmam ? āha-no hīdaṃ bhagavan | 
tatkasya heto: ? atyantatayā hi bhagavan svapne śatrurna saṃvidyate, kuta: punastena sārdhaṃ 
saṃgrāma: ? anyatra yāvadeva sa puruṡo vighātasya klamathasya ca bhāgī syāt yastamabhiniviśet | 
bhagavānāha-evameva mahārāja bālo'śrutavān prthagjanaścakṡuṡā rūpāṇi drṡṭvā daurmanasyasthānīyānyabhi- 
niviśate | abhiniviṡṭa: san pratihanyate | pratihata: saṃduṡyati | duṡṭo doṡajaṃ karmābhisaṃskarotīti 
pūrvavat | tadyathāpi nāma mahārāja puruṡa: sputa: svapnāntare piśācena paripātyamāno bhīta: saṃmohamāpadyate | 
sa śayitavibuddhastaṃ piśācaṃ taṃ ca saṃmohamanusmaret | tatkiṃ manyase mahārāja saṃvidyante svapne piśāca: 
@136
saṃmoho vā ? yāvadevameva mahārāja bālo'śrutavān prthagjanaścakṡuṡā rūpāṇi drṡṭvā upekṡāsthānīyā- 
nyabhiniviśate, abhiniviṡṭa: san muhyati, mūḍho mohajaṃ karmābhisaṃskarotīti pūrvavat | tadyathāpi 
nāma mahārāja puruṡa: sputa: svapnāntare janapadakalyāṇyā gāyantyā madhuraṃ gītasvaraṃ madhuraṃ ca 
tantrīsvaraṃ ca śrṇuyāt | sa tena gītavāditena paricārayet | sa śayitavibuddhastadeva gītavādita- 
manusmaret | tatkiṃ manyase mahārāja api nu sa puruṡa: paṇḍitajātīya: svapnāntare janapadakalyāṇyā 
gītavāditamabhiniviśet ? āha-no hīdaṃ bhagavan | bhagavānāha-tatkasya heto: ? atyantatayā hi 
bhagavan svapnāntare janapadakalyāṇī strī na saṃvidyate, nopalabhyate, kuta: punarasyā gītavāditam ? 
anyatra yāvadeva sa puruṡo vighātasya klamathasya ca bhāgī syāt, yastadabhiniviśet | bhagavānāha- 
evameva mahārāja bālo'śrutavān prthagjana: śrotreṇa śabdān śrutvā saumanasyasthānīyānyabhiniviśate | 
iti pūrvavat | evaṃ gandhādiṡu tridhā tridhā veditavyam | peyālaṃ | atra mahārāja mānasaṃ niveśayitavyam 
kimityahaṃ sadevakasya lokasya cakṡurbhaveyam, ulkā pradīpa ālokabhūta: | kūlaṃ naustīrtham | nāyaka: 
pariṇāyaka: daiśika: sārthavāha: | puro javeyam | mukto mocayeyam, āśvasta āśvāsayeyam, 
parinirvrta: parinirvāpayeyamiti | pūrvā hi koṭirmahārāja na prajñāyate aiśvaryādhipatyānāmanubhūya- 
mānānām | iti hi mahārāja māyopamānīndriyāṇyatrptānyatarṡaṇīyāni | svapnopamā viṡayā 
atarṡakā atrptikarā: || atra anantayaśaścakravartina: kathā-svargācca patite tasmin sarājakai: paurai: 
parivrta evaṃ paṭhyate | tadyathāpi nāma mahārāja sarpirmaṇḍo vā navanītamaṇḍo vā taptāyāṃ vālukāyā- 
mupanikṡipto'vasīdati, na saṃtiṡṭhate, evameva mahārāja anantayaśā avasīdati na saṃtiṡṭhate | 
atha rājā priyaṃkaro rājānamanantayaśasaṃ tathāvasīdantamupasaṃkramyaitadavocat-kiṃ vayaṃ mahārāja lokasya 
vyākuryāma: ? kiṃ rājño'nantayaśasa: subhāṡitamiti ? sa āha-vaktavyaṃ mahārāja anantayaśāścatu- 
rdvīpeṡu rājyaiśvaryaṃ kārayitvā vandhyamanorathatāmanubhūya sarvadrumākālaphalatāṃ sarvopadravaprasrabdhisarvasattvā- 
vandhyamanorathatāṃ gandhodakavarṡaṃ hiraṇyavarṡaṃ suvarṇavarṡaṃ sarvopakaraṇavarṡaṃ cānubhūya caturo mahādvīpānadhyā- 
vasitvā śakrasyārdhāsanamākramya atīcchayā na mukta:, atrpta eva kāmai: kālagata iti | evaṃ tvaṃ 
mahārāja vyākuryā: | ityevamuktvā ca rājā anantayaśā: kālamakārṡīt | pe^ | tasmāttarhi te mahārāja 
marīcikāyāmudakasvabhāvo nābhūnna bhaviṡyati na caitarhi vidyate | evameva mahārāja rūpavedanāsaṃjñā- 
saṃskāravijñānānāṃ svabhāvo nābhūnna bhaviṡyati, na caitarhi vidyata ityādi || 
punarapyuktam-etāvaccaitat jñeyam yaduta saṃvrti: paramārthaśca | tacca  bhagavatā śūnyata: sudrṡṭaṃ 
suviditaṃ susākṡātkrtam | tena sa sarvajña ityucyate | tatra saṃvrtirlokapracāratastathāgatena drṡṭā | 
ya: puna: paramārtha:, so'nabhilāpya: anājñeyo'vijñeyo'deśito'prakāśito yāvadakriyo yāvanna lābho 
nālābho na sukhaṃ na du:khaṃ nay aśo nāyaśa:, na rūpaṃ nārūpanityādi || 
tatra jinena jagasya krtena 
saṃvrti deśita lokahitāya | 
yena jagatsugatasya sakāśe 
saṃjanayīha prasādasukhārthe ||
@137
saṃvrti prajñapayī narasiṃha: 
ṡaṅgatayo bhaṇi sattvagaṇānām | 
narakatiraśca tathaiva [ca] pretān 
a[#] surakāya narāṃśca marūṃśca || 
nīcakulāṃstatha uccakulāṃśca 
āḍhyakulāṃśca daridrakulāṃśca || ityādi || 
punaścoktam-katama eṡa dharmo yo bhagavatā vyākrto'nuttarāyāṃ samyaksaṃbodhau ? kiṃ rūpamuta 
vedanā āhosvitsaṃjñā utāho saṃskārā: atha vijñānaṃ bhagavatā vyākrtamanuttarāyāṃ samyaksaṃbodhāviti | 
teṡāmetadabhūt-na rūpaṃ yāvanna vijñānaṃ bhagavatā vyākrtamanuttarāyāṃ samyaksaṃbodhau | tatkasya heto: ? 
anutpādo hi rūpam, anutpādo bodhi: | tatkathamanutpādo'nutpādamabhisaṃbudhyate ? evaṃ yāvadvijñānam 
|| pe^ || tadevamanupalabhyamāneṡu sarvadharmeṡu katamo'tra buddha: ? katamā bodhi: ? katamo bodhisattva: ? katamad 
vyākaraṇam ? śūnyaṃ hi rūpaṃ rūpeṇa yāvadvijñānam || pe^ || yāvadeva vyavahāramātrametat, nāmadheyamātraṃ 
saṃketamātraṃ saṃvrtimātraṃ prajñaptimātram | nālamatra paṇḍitairabhiniveśa utpādayitavya: | iti || 
tathā atraivāhurnirmāṇaratayo:-devā yathā vayaṃ bhagavan bhagavato bhāṡitasyārthamājānīma:, 
sarvadharmā bhūtakoṭirantakoṭiranāvaraṇakoṭirapratiṡṭhitakoṭirityādi || sarvadharmā bhagavan bodhi- 
svabhāvavirahitā boddhavyā: | antaśa ānantaryāṇyapi bodhi: | tatkasya heto: ? aprakrtikā hi 
bhagavan bodhi:, aprakrtikāni ca pañcānantaryāṇi | tenocyate ānantaryāṇi bodhiriti | tathā 
vihāsyante bhagavan ye kecit parinirvātukāmā: | tatkasya heto: ? yadi kaścitsaṃsārapratipanno 
bhavet, sa nirvāṇaṃ paryeṡata iti || 
punaruktam-bhūtakoṭiriti bhagavan yaduktaṃ nirmāṇaratibhirdevaistatra vayaṃ bhūtamapi nopa- 
labhāmahe, kiṃ punarasya koṭim | tatkasya heto: ? yo hi kaścidbhagavan bhūtamupalabhate, koṭimapi 
sa tasyopalabhate, dvaye cāsau caratīti || 
tathā atraiva sahāṃpatibrahmaṇā śāstā stuta:- 
supiti yatha nara: kṡudhābhibhūta: śatarasabhojanabhuñjino ca trpta: | 
na pi ca kṡudha na bhojanaṃ na sattva: supine yathaiva nidrṡṭa sarvadharmā: || 
bhaṇi naru paṭhane manojñavācaṃ priyu bhavatī na ca saṃkramo'sti vācam | 
na ca vacana na cāsya rakta vācāmupalabhase na ca tatra saṃśayo'sti || 
śruṇati yatha manojña vīṇaśabdaṃ madhura na cāsti svabhāvata: sa śabda: | 
tatha imi vidu skandha prekṡamāṇo na labhati bhāvu svabhāvata: sumedhā: || pe^ ||
yatha naru iha śaṅkhaśabda śrutvā vimrśati vidva kuto ya prādurbhūta: | 
na ca labhati svabhāva śūnyabhāvaṃ tatha tvaya drṡṭa narendra sarvadharmā: || 
yatha naru iha bhojanaṃ praṇītaṃ vimrśati aṅgaśu siddhamasvabhāvam | 
yatha rasu tatha te'ṅga tatsvabhāvāstatha tvaya drṡṭa maharṡi sarvadharmā: || 
@138
yatha naru iha indrayaṡṭi drṡṭvā vimrśati aṅgaśu ni:svabhāva śūnyam | 
vimrśatu yatha yaṡṭi te'ṅga śūnyāstatha tvaya drṡṭa maharṡi sarvadharmā: || 
puravara yatha aṅgaśo vibhajya nagaru svabhāvatu nāmato na labdham | 
yatha nagara tathāṅga sarvaśūnyāstatha tvaya drṡṭa narendra sarvadharmā: || 
mudita yatha na rāgamukta bherī harṡa janeti svabhāvaśūnyaśabdā | 
svaru ya[tha] tatha te'ṅga tatsvabhāvaṃ tatha tvaya drṡṭa maharṡi sarvadharmā: || 
hanatu yatha narasya tāṃ hi bherīṃ pratighu na vidyati nāpi snehadhātu: | 
* * * * 
* * * * 
vimrśatu bherīva te'ṅga tatsvabhāvā: tatha tvaya drṡṭa narendra sarvadharmā: || 
hanatu yatha narasya tāṃ hi bherīṃ svaru na sa manyati rāmayāmi lokam | 
svaru yatha tatha te'ṅga tatsvabhāvā: tatha tvaya drṡṭa narendra sarvadharmā: || 
hanatu yatha narasya tasya bheryāṃ na pi svaru aṅgaśu nāpi sa svatantra: | 
svaru yatha tatha te'ṅga tatsvabhāvāstatha tvaya drṡṭa maharṡi sarvadharmā: || 
punaścoktam- 
sattvārambaṇa nāyakena kathitā maitrī śubhā bhāvanā 
sattvaścāsya vibhāvita: suviditaṃ ni:sattva sarvaṃ jagat | 
tatraivaṃ dvipadottamo akaluṡo ni:saṃśayāmānasa: 
tena tvā sugataṃ vibhāvitamatiṃ pūjema pūjāriham || 
du:khaṃ cāsugatā daśaddiśigataṃ naivaṃ parīdrśyate 
sattveṡu karuṇā ca nāma bhaṇitā devātideva tvayā | 
evaṃ bho jinapuṃgavā jinamataṃ ājñāta yāthāvata: 
tena tvāṃ dvipadottamā naravarā pūjema pūjāriham || 
sattvā naiva na du:kha śākyamuninā yasyāpanītaṃ dukhaṃ 
jātāste muditāśca hrṡṭamanaso'ratīśca tairnoditā: | 
evaṃ buddhanayaṃ acintiyanayaṃ yāthāvato jānato 
[tasmāt] pūjiya tvāṃ narāṇa pravaraṃ prāyema prāptaṃ phalam || 
kāya: kāyavivarjitena muninā nāsādito mārgatāṃ 
naivaṃ te smrtināyakā na bhaṇitā nava pramuṡṭā smrti: | 
uktaṃ co sugatena bhāvapathimā: kāyaṃ gatā bhāvanā: 
evaṃ buddhanayaṃ viditva sugatā pūjā krtā tāyina: || 
bhāvethā śamathaṃ vipaśyanamayaṃ mārgaṃ dukhāśāntaye 
śāntāste bhagavan savāsanamalā yehī jagat kliśyate | 
@139
śamathaścātha vipaśyanā na ca malā sarve ti śūnyā mune 
asmin devagaṇā na kāṅkṡa kvacanā pūjentu tvāṃ nāyakam || ityādi || 
punaruktam-śūnyam hi cakṡuścakṡu:svabhāvena | yasya ca dharmasya svabhāvo na vidyate, 
so'vastuka: | yo'vastuka:, so'pariniṡpanna: | yo'pariniṡpanna:, sa notpadyate na nirudhyate || pe^ || 
yat triṡvapyadhvasu nopalabhyate, na taccakṡurnendriyam | kathaṃ tasya vyavahāro jñeya: ? tadyathāpi nāma
riktamuṡṭiralīka:, yāvadeva nāmamātram, no tu khalu paramārthato riktamupalabhyate na muṡṭi: | evaṃ
cakṡuścendriyaṃ ca riktamuṡṭisadrśamalīkamasadbhūtaṃ tucchaṃ muṡā moṡadharma bālopalāpanaṃ mūrkhasaṃmohanam, 
yāvadeva nāmamātram || 
punaratraivāha- 
svapnāntare mahāvrṡṭirāsravāṇāṃ pravartanā | 
darśitā te mahāvīra āsravotpatti paṇḍitā || 
svapne yathā śiracchedo drṡṭaste āsravakṡaya: | 
darśita: sarvavijñānāṃ sarvadarśinnamo'stu te || 
atraiva ca drumeṇa kinnararājena bhagavān prṡṭa: pratyāha-yadvadasi śūnyatāṃ ca vyākaraṇaṃ 
cāpyahaṃ  na jānāmi | syādyadi kiṃcidaśūnyam, na bhavejjinenāsya vyākaraṇam | kiṃ kāraṇam ? tathā
hi-sthitaṃ bhavettatsvake bhāve, kūṭasthanirvikāram | na tasya vrddhirna parihāṇi: | na kriyā na ca 
kāraṇam | yatsvabhāvaśūnyamādarśamaṇḍale supariśuddhe saṃdrśyate pratibimbam, tathaiva druma jānīhi imān 
dharmān | avikāraṃ dharmadhātum | imāṃ ca pūjāṃ druma a[ṅgaśo] vicārayasi | aṅgaśo nirīkṡya 
pūjām | katame'vikāriṇo'ṅgā: ? 
yadapi ca nirīhakatvaṃ kriyāṃ ca na jānase mayā proktam | 
śakaṭāṅgasaṃnipātaṃ nirīkṡva śakaṭasya caiva kriyām || 
karma ca me ākhyātaṃ kartā na vidyate daśasu dikṡu | 
vāteritādiva taroryathā hi na nivartate vahni: || 
na ca māruto na ca taruścetayati hutāśanaṃ ca yajane | 
na nivartate vahnistathaiva karmasya kartāra: || 
yadapi vadase-na ca saṃcaya: puṇyasya hi vidyate, sucaritasya samudāgamaśca | bodhistasyāpi 
śrṇu kramanta tvam | yathā bhaṇasi manuṡyāṇāmāyu:parimāṇaṃ varṡaśataṃ jīvin | na cāsti varṡapuñjī | 
ayamapi samudāgamastadvaditi || 
bhagavatyāmapyuktam-kiṃ punarāyuṡman subhūte utpanno dharma utpadyate utānutpanna: ? 
subhūtirāha-nāhamāyuṡman śāriputra utpannasya dharmasyotpattimicchāmi, na cānutpannasyeti || 
dharmasaṃgītyāmapyuktam-tathatā tathateti kulaputra śūnyatāyā etadadhivacanam | sā ca 
śūnyatā notpadyate na nirudhyate | āha-yadyevaṃ dharmā: śūnyā uktā bhagavatā, tasmātsarvadharmā 
@140
notpatsyante na nirotsyante | nirārambho bodhisattva: | āha-evameva kulaputra tathā yathā amisaṃ- 
budhyase-sarvadharmā notpadyante na nirudhyante | āha-yadetaduktaṃ bhagavatā-saṃskrtā dharmā utpadyante 
nirudhyante ca, ityasya tathāgatabhāṡitasya ko'bhiprāya: ? āha-utpādanirodhābhiniviṡṭa: kulaputra 
lokasaṃniveśa: | tatra tathāgato mahākāruṇiko lokasyottrāsapadaparihārārthaṃ vyavahāravaśāduktavān- 
utpadyante nirudhyante ceti | na cātra kasyaciddharmasyotpādo na nirodha iti || 
punaratraivoktam-tatra bhagavaṃścakṡū rūpeṡu na raṇati śrotraṃ śabdeṡu | yāvanmano dharmeṡu na raṇati, 
sa dharma: | tatra kathaṃ cakṡū rūpeṡu na raṇati ? saṃsargābhāvāt | na hi cakṡū rūpeṇa saṃsrjyate | 
yāvanna mano dharmeṇa saṃsrjyate | yanna saṃsrjyate tanna raṇati | advitīyasya bhagavan dharmasya raṇaṃ 
nāsti | advitīyāśca bhagavan sarvadharmā: | parasparaṃ na jānanti na vijānanti na kalpayanti na 
vikalpayanti | na saṃbhavanti na visaṃbhavanti | na hīyante na vardhante | na rajyanti na virajyanti | na 
saṃsaranti na parinirvānti | naite kasyacit, naiṡāṃ kaścit | naite bhagavan dharmā udvijante, na 
saṃkliśyante na vyavadāyante | evamahaṃ bhagavan jānāmi, evamavabudhye | yadapyahaṃ bhagavannevaṃ vadāmi- 
evamahaṃ jānāmi evamahaṃ budhyāmīti, āyatanānāmeṡa vikāra: | na ca bhagavannāyatanānāmevaṃ bhavati- 
asmākameṡa vikāra iti | yo hyevaṃ jānāti, sa na kenacitsārdhaṃ vivadati | yanna vivadati 
tacchramaṇadharmamanusaratīti | tathā dharmadarśanaṃ buddhadarśanaṃ sarvasattvadarśanaṃ sarvasattvahetupratyayadarśanaṃ 
śūnyatādarśanamadarśanam | adarśanaṃ bhagavan sarvadharmāṇāṃ darśanaṃ samyagdarśanamiti || 
kathamanadhiṡṭhānā saṃvrtiryuktā ? kathaṃ punarayuktā ? yathā asati sthāṇau puruṡabhrānti: | kasya 
puna: śūnyatāvādina: paramārthata: sthāṇu: siddho yadāśrayātpuruṡabhrānti: syāt ? amūlā eva ca 
sarvadharmāstattvato mūlānupapatte: || 
tathā coktamāryavimalakīrtinirdeśe-abhūtaparikalpasya kiṃ mūlam ? āha-viparyastā 
saṃjñā mūlam | āha-viparyastāyā: saṃjñāyā: kiṃ mūlam | apratiṡṭhānaṃ mūlam ? āha-apratiṡṭhāyā: 
kiṃ mūlam ? āha-yanmañjuśrīrapratiṡṭhānaṃ na tasya kiṃcinmūlam | iti hyapratiṡṭhānamūlapratiṡṭhitā: 
sarvadharmā: | iti || 
iyaṃ samāsata: prajñāpāramitā cittaśuddhyarthinā bhāvayitavyā | bhāvayitvā ca kleśaripuraṇa-
kuśalena bhavitavyam, na svagrhaśūreṇa || 
yathoktamāryasaṃgītisūtre-na śūnyatāvādī lokadharmai: saṃhviyate'niścitatvāt | na sa 
lābhena saṃhrṡyati | alābhena na vimanā bhavati | yaśasā na vismayate | ayaśasā na saṃkucati | 
nindayā nāvalīyate | praśaṃsayā nānulīyate | sukhena na rajyate | du:khena na virajyate | yo hyevaṃ 
lokadharmairna saṃhriyate, sa śūnyatāṃ jānīte | iti || tathā śūnyatāvādino na kvacidanurāgo na 
virāga: | yasmin rajyeta, tacchūnyameva jānīte, śūnyameva paśyati | nāsau śūnyatāṃ jānīte, ya: 
kvaciddharme rajyate vā virajyate vā | tathā nāsau śūnyatāṃ jānīte, ya: kenacitsārdhaṃ vigrahaṃ 
vivādaṃ vā kuryāt | śūnyameva jānīte, tacchūnyameva paśyatītyādi ||
@141
etatsaṃkṡepāccittaśodhanam || 
athaivamapi paramaviśuddhirdharmadarśane sati iha pañcakaṡāyasaṃkliṡṭasya kalyāṇamitrāvasāditasya 
vā saṃkṡepeṇa tāvatkutra yatnaṃ krtvā śīghraṃ cittaśuddhirbhavati ? ātmabahumāna-parāvajñātyāge'nayo- 
rmūlamātmasattvadrṡṭi: | sā caitadabhyāsātsukaraṃ prahīyata iti paragauravamātmāvajñā caivaṃ bhāvanīyā- 
yadi sattvo yadi skandhā: kṡamatā sarvathā sthitā | 
ekasya hi parātmatvaṃ viruddhaṃ saṃbhavetkatham || 
vinālambanamapyetadācarantyeva dehina: | 
anādikalpanābhyāsātkimabhyāsasya duṡkaram || 
evamabhyāsavaśyatve tulye kasmātsukhodayam | 
paragauravamutsrjya svasukhāyānyadiṡyate || 
cintāmaṇiryathoktāśca santi gauravahetava: | 
na tu me gauravātsaukhyamihāpi janadurbhagāt || 
tasmātsattvāntare yadvadrūkṡamatsaramānina: | 
ātmasnehavato vrttirbhāvayettadviparyayam || 
ātmano bahumāno'yaṃ stutinindādisekata: | 
vardhate nārakavaśātsekānnarakavahnivat || 
śabdastāvadacittatvānmāṃ stautīti na saṃbhava: | 
para: kila mayi prīta ityayaṃ me matibhrama: || 
tattuṡṭyaiva mama prīti: sāmānye na sadāstu sā | 
tatsukhena na cetkāryaṃ tena tuṡṭena kiṃ mama || 
anyatra mayi vā prītyā kiṃ hi me parakīyayā | 
na me pareṇa tuṡṭena kāye saukhyamihāṇvapi || 
evaṃ jñātvā prahātavyā kalpanā nirvibandhanā | 
akīrtinindāsatkārā evaṃ jñeyāśca niṡphalā: || 
na dharmo nāyurārogyaṃ na balaṃ vandanādibhi: | 
yadvadutprāsyamānasya vikārairanyakāyikai: || 
hrṡṭasyātha viṡaṇṇasya lābhālābhau samodayau | 
vivarjya niṡphalaṃ tasmādbhaveyaṃ śailamānasa: || 
saṃstavatyāgācca śīghraṃ cittaviśuddhirbhavati iti tatrāpi cintyate- 
nimittodgrahasaṃbhūtā pratyabhijñā puna: puna: | 
utpādayatyanunayaṃ jāyate pratigho'pyata: || 
@142
pratighānunayau yasya tasya pāpamavāritam | 
abhyākhyānāni citrāṇi mātsaryaṃ cerṡyayā saha || 
lābhādikāmatā māna ityādyāvartate bahu | 
tasmātsarvaprayatnena saṃstavaṃ praharenmuni: || 
sādrśyādanyadapyetadvārisrotovadīkṡyate | 
tadevedamiti bhrāntyā tattve tiṡṭhāmyato balāt || 
avastu caitatsādrśyaṃ du:khaṃ ca janayiṡyati | 
ahaṃ caitacca sarvaṃ ca nacirānna bhaviṡyati || iti || 
ātmabhāvapariśuddhiścaturdaśa: pariccheda: ||
@143
15
bhogapuṇyaśuddhi: pañcadaśa: pariccheda: | 
śikṡāsamuccayasyātmaśuddhyanantaraṃ bhogaśuddhi: saṃcayābhāvāt prthagiha lekhitā | 
bhogaśuddhiṃ ca jānīyātsamyagājīvaśodhanāt | 
yathoktamāryograpariprcchāyām-iha grhapate grhī bodhisattvo dharmeṇa bhogān paryeṡate nādharmeṇa | 
samena na viṡameṇa | samyagājīvo bhavati n aviṡamājīva iti || 
āryaratnameghe'pyuktam-na bodhisattvo dāyakaṃ dānapatiṃ ḍṡṭvā īryāpathamāracayati | kathaṃ 
neryāpathamāracayati ? na śanairmandaṃ mandaṃ kramānutkṡipati, na nikṡipati, yugamātraprekṡikayā 
saviśvastaprekṡikayā anābhogaprekṡikayā | evaṃ kāyakuhanāṃ na karoti | kathaṃ vākkuhanāṃ na karoti ? 
na bodhisattvo lābhahetorlābhanidānaṃ mandabhāṇī mrdubhāṇī na priyabhāṇī bhavati | nānuvartanavacanāni 
niścārayati || pe^ || kathaṃ na cittakuhanāṃ karoti ? bodhisattvo dāyakena dānapatinā vā 
lābhena pravāryamāṇo vā cālpecchatāṃ darśayati | cite na sprhāmutpādayati | antardāha eṡa kulaputra 
yadvācā alpecchatā cittena lābhakāmatā | evaṃ hi kulaputra bodhisattva: kuhanalapanalābhāpagato 
bhavati || pe^ || na bodhisattvo dānapatiṃ vā drṡṭvā nimittaṃ karoti-vighāto me cīvareṇa 
vighāto me pātreṇa | vighāto me glānabhaiṡajyena | na ca taṃ dāyakaṃ dānapatiṃ vā 
kiṃcitprārthayate | na vācaṃ niścārayati | evaṃ hi bodhisattvo nimittalābhāpagato bhavati | 
yāvanna bodhisattvo dāyakaṃ dānapatiṃ drṡṭvā evaṃ vācaṃ niścārayati-amukenāmukena vā me 
dānapatinā amukaṃ vastu pratipāditam, tasya ca mayā amuka upakāra: krta: | tena me śīlavānaya- 
miti krtvā idaṃ cedaṃ ca dattam, bahuśruta iti alpeccha iti krtvā | mayā ca tasya 
kāruṇyacittamupasthāpya parigrhītam | pe^ | tatra kāyakṡatiryaduta lābhahetorlābhanidānamādhāvana- 
paridhāvanaṃ dau:śīlyasamudācaraṇaṃ ca | cittakṡatiryaduta prārthanā | lābhināṃ ca brahmacāriṇāmantike 
vyāpādabahulatā | evaṃ hi bodhisattvo viṡamaparyeṡṭilābhāpagato bhavati || pe^ || iha bodhisattvo na 
tulākūṭena na mānakūṭena na visrambhaghātikayā na dhūrtatayā lābhamupārjayati | evaṃ hi 
bodhisattvo'dharmalābhāgato bhavati | pe^ | ye te lābhā: staupikasaṃsrṡṭā vā dhārmikasaṃsrṡṭā vā 
sāṃghikasaṃsrṡṭā vā adattā vā ananujñātā vā, tān na pratīcchati, na svīkaroti | evaṃ hi 
bodhisattvo'pariśuddhalābhāpagato bhavati | yāvallabdhvā lābhaṃ na mamāyate, na dhanāyate, na saṃnidhiṃ 
karoti, kālānukālaṃ ca śramaṇabrāhmaṇebhyo dadāti mātāpitrmitrāmātyajñātisālohitebhya:, 
kālānukālamātmanā paribhuṅkte, paribhuñjānaścārakta: paribhuṅkte svanadhyavasita: | na cālabhyamāne 
lābhe khedacittamutpādayati | na paritapyati | na ca dāyakadānapatīnāmantike'prasādacitta- 
mutpādayatītyādi || 
tatra eṡāpyasya bodhisattvasya bhogaśuddhirātmabhāvaśuddhivatparahitāya bhavet | yathoktamāryavimala- 
kīrtinirdeśe-punaraparaṃ bhadanta śāriputra ye praviśanti idaṃ grhaṃ teṡāṃ samanantarapraviṡṭānāṃ sarvakleśā
na bādhante | ayaṃ dvitīya āścaryādbhuto dharma: ||
@144
punaratraivoktam-atha tato bhojanātsarvāvatī sā parṡat trptā bhūtā | na ca tad bhojanaṃ kṡīyate | 
yaiśca bodhisattvai: śrāvakaiśca śakrabrahmalokapālaistadanyaiśca sattvaistadbhojanaṃ bhuktam, teṡāṃ tādrśaṃ sukhaṃ 
kāye'vakrāntaṃ yādrśaṃ sarvasukhamaṇḍitāyāṃ lokadhātau bodhisattvānāṃ sukham | sarvaromakūpebhyaśca teṡāṃ 
tādrśo gandha: pravāti, tadyathāpi nāma tasyāmeva sarvagandhasugandhāyāṃ lokadhātau vrkṡāṇāṃ gandha: || 
punaścoktam-yaiśca bhadanta ānanda bhikṡubhiranavakrāntaniyāmairetadbhojanaṃ bhuktam, teṡāmevāva- 
krāntaniyāmānāṃ pariṇaṃsyati | pe^ | yairanutpāditabodhicittai: sattvai: paribhuktam, teṡāmutpādita-
bodhicittānāṃ pariṇaṃsyati | yairutpāditabodhicittairbhuktam, teṡāṃ nāpratilabdhakṡāntikānāṃ 
pariṇaṃsyatīti vistara: || 
śūnyatākaruṇāgarbhaceṡṭitātpuṇyaśodhanam || 21 || 
uktaṃ hyāryagaganagañjasūtre-yaduta ahaṃkāraviśuddhaṃ taddānaṃ dadāti | mamakāraviśuddhaṃ taddānaṃ 
dadāti | hetuviśuddhaṃ taddānaṃ dadāti | drṡṭiviśuddhaṃ taddānaṃ dadāti | nimittaviśuddhaṃ taddānaṃ dadāti | 
nānātvaviśuddhaṃ taddānaṃ dadāti | vipākapratikāṅkṡaṇāviśuddhaṃ taddānaṃ dadāti | yathā gaganaṃ samaviśuddhaṃ 
taddānaṃ dadāti || pe^ | yathā gaganamaparyantam, evamaparyantīkrtena cittena taddānaṃ dadāti | yathā 
gaganaṃ vistīrṇamanāvaraṇam, evaṃ bodhipariṇāmitaṃ taddānaṃ dadāti | yathā gaganamarūpi, evaṃ 
sarvarūpāniśritaṃ taddānaṃ dadāti | yathā gaganamavedayitr, evaṃ sarvaveditapratiprasrabdhaṃ dānaṃ dadāti | 
evamasaṃjñi asaṃskrtamavijñaptilakṡaṇamevamapratijñānaṃ taddānaṃ dadāti | yathā gaganaṃ sarvabuddhakṡetraspharaṇam, 
evaṃ sarvasattvamaitrīspharaṇaṃ taddānaṃ dadāti | pe^ | yathā gaganaṃ sadāprakāśam, evaṃ cittaprakrtiviśuddhaṃ 
taddānaṃ dadāti | yathā gaganaṃ sarvasattvāvakāśam, evaṃ sarvasattvopajīvyaṃ taddānaṃ dadāti | 
yāvadyathā nirmito nirmitāya dadāti, nirvikalpo'nābhoga: cittamanovijñānavigata: sarvadharmani:-
pratikāṅkṡī, evaṃ dvayavigamatayā māyālakṡaṇasvabhāvaviśuddhaṃ bodhisattvastaddānaṃ dadāti | yasyedrśo 
dānaparityāga:, prajñājñānena ca sarvasattvākleśaparityāga:, upāyajñānena ca sattvāparityāga:, 
evaṃ tyāgacitta: kulaputra bodhisattvo gaganasamadāno bhavati || 
āryākṡayamatisūtre'pyuktam-nāsti sattvotpīḍanādānam | yāvannāsti yathokte ūnadānam | 
yāvannāsti sarvasattveṡu dakṡiṇīyāvamanyanādānam || pe^ || nāsti nikrandadānam, yāvannāsti 
yācanakeṡūpataptadānam, nāstyuccagghanollāpanadānam, nāsti parāṅmukhadānam, nāstyapaviddhadānam, 
nāstyasvahastadānam || pe^ || nāstyakalpikadānam, nāstyakāladānam, nāsti viṡaśastradānam, 
nāsti sattvaviheṭhanādānamiti || 
yattarhi ugrapariprcchāyāmuktam-dānapāramitākālo'yaṃ yasya yenārthastasya tatpradānakāla: | 
api tu tathāhaṃ kariṡyāmi, madyapebhya eva madyapānaṃ dāsyāmi | tāṃstān smrtisaṃprajanye 
samādāpayiṡyāmīti || 
madyapānādapi nairāśyakrte bodhisattva pratigho garīyān, sattvasaṃgrahahāniśca | ato'nyaprasā- 
danopāyāsaṃbhave madyaṃ deyamityabhiprāya: | śastrādiṡvapi yadyanubandhagurulāghavavicārāddānamāpadyeta, 
naivāpattirityata eva gamyate | sūtreṡu tu sāmānyena pratiṡedha: | ityuktā dānaviśuddhidik || 
@145
śīlaviśuddhirāryagaganagañjasūtre evamabhihitā-avirahitabodhicittatā cittaviśuddhyai, 
apagataśrāvakapratyekabuddhacittatā prāmāṇikaviśuddhyai | ityādi || 
punaraparā śīlaviśuddhi:-śuddhaṃ gaganaṃ śuddhaṃ tacchīlam | vimalaṃ gaganaṃ vimalaṃ tacchīlam | 
śāntaṃ gaganaṃ śāntaṃ tacchīlam | anunnataṃ gaganamanunnataṃ tacchīlam | anunītaṃ gaganamanunītaṃ 
tacchīlam | yāvadacchedyābhedyaṃ gaganamacchedyābhedyaṃ tacchīlamityādi || apratihataṃ gaganaṃ sarvasattvā- 
pratighacittasya kṡāntipariśuddhi: | samaprayogaṃ gaganaṃ sarvasattvasamacittasya kṡāntipariśuddhirityādi || 
tadyathāpi syānmahāśālavanam | tasmin kaścidevāgatya śālaṃ chindyāt | tatra teṡāmavaśiṡṭānāṃ naivaṃ 
bhavati-eṡa chinno vayamacchinnā iti | na teṡāmanunayo na pratigha: | na kalpo na vikalpo na 
parikalpa: || yaivaṃ kṡānti:, iyaṃ bodhisattvasya paramā gaganasamā kṡānti: | [iti] || 
āryaratnacūḍasūtre vistaramuktvā āha-idamucyate vīryam | tasya kāyapariśuddhi: yatkāyasya 
pratibhāsapratibimbajñānaṃ vāco'nabhilāpyajñānam | cittasyātyantopaśamajñānam | tathā maitrīsaṃnāhasaṃnaddho 
mahākaruṇādhiṡṭhānapratiṡṭhita: sarvākāravaropetaṃ śūnyatākārābhinirhrtaṃ dhyānaṃ dhyāyati | tatra katamā 
sarvākāravaropetā śūnyatā ? yā na dānavikalā | yāvannopāyavikalā | na mahāmaitrīmuditopekṡāvikalā | 
na satyajñānāvatāravikalā | na bodhicittasattvāpekṡāvikalā | nāśayādhyāśayaprayogavikalā | na 
dānapriyavadyatārthakriyāsamānārthatāvikalā | na smrtisaṃprajanyavikalā | na smrtyupasthānasamyakprahā- 
ṇarddhipādendriyabalabodhyaṅgāṡṭāṅgamārgavikalā | na śamathavipaśyanāvikalā || pe^ || upaśāntā ca 
svabhāvena | anupaśāntā cakarmakleśeṡu | upekṡikā ca sarvadharmāṇām | avekṡikā ca buddhadharmāṇām | 
jahā ca svalakṡaṇena | vikrāntā cādhiṡṭhānakāryatayā | avyāprtā ca svarasena | sadā vyāprtā ca 
buddhakāryeṡu | śītībhūtā copaśamena | sadojjvalitā ca sattvaparipāke | iyamucyate sarvākāra- 
varopetā śūnyatā || yāvadiyaṃ kulaputra dhyānapāramitā caryāpariśuddhiriti || 
etena prajñāpariśuddhirveditavyā | evaṃ sarvapuṇyeṡviti || 
tathā āryavimalakīrtinirdeśe'pyuktam-saddharmacakrapravartanamahāparinirvāṇasaṃdarśanagocaraśca 
bodhisattvacaryā atyajanagocaraśca, ayamapi bodhisattvasya gocara: | iti || 
bhogapuṇyaśuddhi: pañcadaśa: pariccheda: ||
@146
16
bhadracaryāvidhi: ṡoḍaśa: pariccheda: | 
idānīṃ trayāṇāmapi vrddhirvācyā | kimartham ? 
grahītāra: suvahava: svalpaṃ cedamanena kim | 
na cātitrptijanakaṃ vardhanīyamidaṃ tata: ||22|| 
a[ti]trpti buddhatvam | tanna śrāvakasādhāraṇena śuddhimātreṇa sattvānāṃ janyata ityartha: | 
ātmabhāvasya kā vrddhirbalānālasyavardhanam | 
tatra āryaratnameghe balamuktam-na sa sattva: sattvanikāye saṃvidyate yo bodhisattvasya balena 
balaṃ mardayet | ityādi || 
tasya kathaṃ vardhanam ? yaduktamāryatathāgataguhyasūtre āryavajrapāṇerbaladarśanavismitājāta- 
śatruprṡṭena bhagavatā-daśabhirmahārāja dharmai: samanvāgato bodhisattva evaṃ rūpāṃ balavattāṃ pratilabhate | 
katamairdaśabhi: ? iha mahārāja bodhisattva: kāyaṃ jīvitaṃ ca parityajati, na ca puna: saddharmaṃ 
parityajati | sarvasattvānāṃ cāvanamati, na ca punarmānaṃ brṃhayati | durbalānāṃ ca sattvānāṃ kṡamate, 
na pratighaṃ karoti | jighatsitānāṃ ca sattvānāmagraṃ varabhojanaṃ dadāti, bhītānāṃ ca sattvānāmabhayaṃ 
dadāti | glānānāṃ ca sattvānāṃ bhūtacikitsāyai utsuko bhavati | daridrāṃśca sattvān bhogai: 
saṃtarpayati | tathāgatacaitye ca sudhāpiṇḍalepanaṃ karoti | ānandavacanaṃ sattvānāṃ śrāvayati | 
daridradu:khitānāṃ ca sattvānāṃ bhogasaṃvibhāgaṃ karoti | śrāntaklāntānāṃ ca sattvānāṃ bhāraṃ vahati | 
ebhirmahārāja daśabhiriti || 
anālasyavardhanaṃ katamat ? yadvīryavardhanam | yathoktaṃ sāgaramatisūtre-ārabdhavīryeṇa 
sāgaramate bodhisattvena bhavitavyaṃ sadā drḍhaparākrameṇa | tīvracchandena bodhisattvena bhavitavyamani- 
kṡiptadhureṇa | ārabdhavīryāṇāṃ hi sāgaramate bodhisattvānāṃ na durlabhā bhavatyanuttarā samyaksaṃbodhi: | 
tatkasya heto: ? yatra sāgaramate vīryaṃ tatra bodhi: | kusīdānāṃ puna: sudūravidūre bodhi: | nāsti 
kusīdasya dānaṃ yāvannāsti prajñā, nāsti kusīdānāṃ puna: sudūravidūre bodhi: | nāsti 
kusīdasya dānaṃ yāvannāsti prajñā, nāsti kusīdasya parārtha iti ||
candrapradīpasūtre'pyāha-
utpalaṃ vārimadhye vā so'nupūrveṇa vardhate | ityādi || 
iyaṃ saṃkṡepādātmabhāvavrddhi: || 
śūnyatākaruṇāgarbhāddānādbhogasya vardhanam ||23|| 
yathoktaṃ vajracchedikāyām-yo bodhisattvo'pratiṡṭhito dānaṃ dadāti, tasya puṇyaskandhasya 
na sukaraṃ pramāṇamudgrahītumiti || 
mahatyāmapi prajñāpāramitāyāmuktam-punaraparaṃ śāriputra bodhisattvena mahāsattvena alpamapi 
dānaṃ dadatā sarvasattveṡu sarvākārajñatāyāmupāyakauśalyapariṇāmanatāyāmaprameyamasaṃkhyeyaṃ kartukāmena 
@147
prajñāpāramitāyāṃ śikṡitavyam | tathā sarvasattvānāṃ manorathān paripūrayitukāmena yāvajjātarūparajata- 
udyānarājyādibhirupakaraṇai: prajñāpāramitāyāṃ śikṡitavyamiti || 
vinā ca karuṇayā na bodhisattvānāṃ kiṃcicceṡṭitamiti vakṡyāma: | iti saṃkṡepādbhogavrddhi: || 
puṇyavrddhi: sarvavrddhīnāṃ mūlamiti tadarthaṃ parikarabandha ucyate- 
krtvādāveva yatnena vyavasāyāśayau drḍhau | 
karuṇāṃ ca puraskrtya yateta śubhavrddhaye ||24||
cittaśuddhikālabhāvitānāṃ vyavasāyādīnāṃ prayogārambhe punarāmukhīkaraṇena drḍhatāpādanārtha: 
śloka: krtvetyādipūrvaka eva | āsannayuddhakālānāmastrakauśalādaravatprayogasamakālaṃ drḍhīkari- 
ṡyāmīti śaithilyanivāraṇārthamādigrahaṇam | tatra kathaṃ vyavasāyaṃ drḍhīkaroti ? yathā{1. ##GV##}ryasudhana [ārya- 
maitreyamupasaṃprakrānta: ] samyakcaryāni:samartha: | pūrvāntakoṭīgatakāyapraṇāma: | kāyasamanvāhāreṇa 
kāyabalaṃ drḍhīkurvāṇa: | pūrvāntakoṭīgatakāyacittapariśuddhiniṡkāraṇasāṃsārikacittapracārasamanvāhāreṇa 
cittamanasikāraṃ nigrhṇan | pūrvāntakoṭyasatkarmalaukikakāryaprayuktaniṡprayojanaparisyandasamanvāhāreṇa 
pratyutpannaprayojanamahāsāmarthyaṃ vicintayan | pūrvāntābhūtaparikalpasamutthitavitathasaṃkalpasaṃdarśita- 
manasikārasamanvāhāreṇa sarvabodhisattvacaryāsamyaksaṃkalpābhisaṃskārabalaṃ samutthāpayan | atītātma- 
bhāvārthaprayogārambhaviṡamatāsamanvāhāreṇa sarvasattvārambhavaiśeṡikatayā adhyāśayabalaṃ drḍhīkurvāṇa: | 
atītakāyasamudācāranirāsvādatāsamanvāhāreṇa | sarvabuddhadharmapratilābhaprayogamahāśvāsapratilābhendriya- 
vegān vivardhayamāna: | atītādhvaviparyāsaprayuktamithyāśayaprayogasamanvāhāreṇa pratyutpannādhva-
samyagdarśanāviparyāsasaṃprayuktena bodhisattvapraṇidhānasamādānena saṃtatiṃ pariśodhayan | pūrvānta- 
gatāyogavīryārambhakāryāpariniṡpannāryasamādānasamanvāhāreṇa pratyutpannabuddhadharmasamudāgamapratyupasthānena 
mahāvīryārambhavikrameṇa kāyacittasaṃpragrahaṃ saṃjanayamāna: | pūrvāntakoṭīpañcagatyapāyanikṡiptātmapara- 
nirupakaraṇākhyanirupajīvyasamucchayaparigrahasamanvāhāreṇa sarvabuddhadharmotthāpakasarvajagadupajīvyasarva- 
kalyāṇamitrārāgaṇasamarthātmabhāvaparigrahaṇatayā vipulaprītiprāmodyavegān vivardhayamāna: | pratyutpanna- 
janmābhinirvrttaṃ jarāvyādhimaraṇaśokākarabhūtaṃ saṃyogaviyoganidhānabhūtaṃ samucchrayam aparānta- 
kalpakoṭīgatabodhisattvacaryācaraṇaprayuktasya sattvaparipācanabuddhadharmaparigrahaprayuktasya tathāgatasaṃdarśana- 
sarvabuddhakṡetrānucaraṇasarvadharmabhāṇakopasthānasarvatathāgataśāsanasamanvāharaṇaprayuktasya sarvadharmaparyeṡṭi- 
sahāyabhūtasya sarvakalyāṇamitradarśanasarvabuddhadharmasamudānayanaprayuktasya bodhisattvapraṇidhijñānaśarīrasya 
hetupratyayabhūtamavalokya acintyakuśalamūlendriyavegān vivardhayamāna: | iti || 
āryākṡayamatinirdeśe mahāyānasūtre'pyuktam-eko bodhisattvo'dvitīyo'sahāyo'nuttarāyāṃ 
samyaksaṃbodhau saṃnāhaṃ saṃnahyati | sa vīryabalaparigrhītenādhyāśayenāparāvakāśāsvayaṃkārī 
svabalabalodgata: | sa evaṃ drḍhasaṃnāhasaṃnaddha: yatkiṃcitsarvasattvānāṃ pariprāpayitavyaṃ bhaviṡyati, 
tadahaṃ pariprāpayiṡyāmi | yatsarvāryā: sarvanavayānasaṃprasthitā bodhisattvā na pariprāpayiṡyanti, 
tadahaṃ pariprāpayiṡyāmi | na mama dānaṃ sahāyakam, ahaṃ punardānasya sahāya: | na mama
@148
śīlakṡāntivīryadhyānaprajñā: sahāyikā:, ahaṃ puna: śīlakṡāntivīryadhyānaprajñānāṃ sahāya: | nāhaṃ 
pāramitābhirupasthātavya:, mayā puna: pāramitā upasthātavyā: | evaṃ saṃgrahavastuṡu sarvakuśalamūleṡu 
careyam | yāvadekākinā mayā advitīyena asahāyena vajramaye mahīmaṇḍale sthitena sabalaṃ savāhanaṃ 
māraṃ dharṡayitvā eka [citta] kṡaṇasamāyuktayā prajñayā anuttarā samyaksaṃbodhirabhisaṃboddhavyeti || 
āryavajradhvajasūtre'pyāha-tadyathāpi nāma sūryo devaputra udayamāno na tiṡṭhati jātyandhadoṡeṇa, 
na tiṡṭhati gandharvanagaradoṡeṇa, na tiṡṭhati caturdvīpalokadhātubhūmirajodoṡeṇa, na tiṡṭhati rāhvasurendra- 
doṡeṇa, na tiṡṭhati dhūmamaṇḍaladoṡeṇa, na tiṡṭhati jambūdvīpakleśadoṡeṇa, na tiṡṭhati nānāchāyādoṡeṇa, 
na tiṡṭhati viṡamaparvatadoṡeṇa, evameva bodhisattvo mahāsattva: smrtisaṃprajanyavipulagambhīracetā 
adīnasattvo guṇacaryājñānacaryāvasānaṃ yāvanna vivartate sattvadrauhilyadoṡai:, na vipravasati kuśala-
mūlapariṇāmai: | sattvadrṡṭikāluṡyadoṡairna vivartate | sattvakṡobhacetobhirna dūrībhavati | sattvavinaṡṭasaṃtatyā 
bodhisaṃnāhaṃ n aviṡkambhayati | sarvajagatparitrāṇapraṇidhānasya sattvakalikaluṡairna sraṃsanāṃ karoti | 
yāvadbālajanasamavadhānena na nirvidyate parasattvadoṡaiśca | tatkasya heto: ? anāvaraṇamaṇḍalametadudayati 
yaduta sarvajagadviśuddhivinayāya | pe^ | yaśca teṡāṃ sarvasattvānāṃ du:khaskandho vividhaṃ cāvaraṇīyaṃ karma 
samutthitam, yena te āvaraṇīyena karmaṇā buddhānna paśyanti, dharmaṃ na śrṇvanti, saṃghaṃ na jānanti, tadahaṃ 
teṡāṃ trividhamāvaraṇīyaṃ karmopacitaṃ du:khaskandhena svakena śarīreṇopādadāmi tāsu tāsu narako- 
papattiṡu apāyabhūmiṡu saṃvāseṡu ca | te ca sarvasattvāstataścyavantām | ahaṃ ca du:khopādānamupādadāmi, 
vyavasyāmi utsahe | na nivarte na palāyāmi nottrasyāmi na saṃtrasyāmi na bibhemi na pratyudāvarte na 
viṡīdāmi | tatkasya heto: ? avaśyaṃ nirvāhayitavyo mayā sarvasattvānāṃ bhāra: | naiṡa mama kāmakāra: | 
sarvasattvottāraṇapraṇidhānaṃ mama | mayā sarvasattvā: parimocayitavyā: | mayā sarvajagatsamuttārayitavyam 
jātikāntārājjarākāntārād vyādhikāntārāccyutyupapattikāntārāt sarvāpattikāntārātsarvāpāya- 
kāntārātsarvasaṃsārakāntārātsarvadrṡṭigahanakāntārātkuśaladharmapraṇāśakāntārādajñānasamutthitakāntārāt 
tadete mayā sarvasattvā: sarvakāntārebhya: parimocayitavyā: | trṡṇājālasaktā avidyānīvaraṇāvrtā 
bhavatrṡṇāsaṃprayuktā: praṇāśaparyavasānā du:khapañjaraprakṡiptāścārakasaṃniśritā: abudhā: pratijñāviruddhā: 
saṃśayabhūtā: sadā vimatayo'kṡemadarśina: ani:śaraṇakuśalā bhavārṇave āvartamaṇḍalaikacaraṇā: | pe^ | 
sarvasattvānāmanuttarajñānarājyapratiṡṭhāpanārthamahaṃ carāmi, nāhaṃ kevalamātmaparimocanābhiyukta: | sarvasattvā 
hyete mayā sarvajñatācittaplavena saṃsāradurgāduddhartavyā:, mahāprapātādabhyutkṡeptavyā:, sarvopadravebhya: 
parimocayitavyā:, saṃsārasrotasa: pratārayitavyā: | ātmanā mayā sarvasattvadu:khaskandho'dhyavasita: | 
yāvadutsahe'haṃ sarvāpāyeṡu sarvalokadhātuparyāpanneṡu sarvadu:khavāsamanubhavitum | na ca mayā sarvasattvā: 
kuśalamūlairvañcitavyā: | vyavasyāmyahamekaikasminnapāye'parāntakoṭīgatān kalpān saṃvasitum | yathā 
caikāpāye tathā sarvāpāyaniravaśeṡasarvalokadhātuparyāpanneṡu sarvasattvaparimocananidānam | tatkasya 
heto: ? varaṃ khalu punarahameko du:khita: syām, na ceme sarvasattvā: apāyabhūmiprapatitā: | mayā 
tatrātmā bandhako dātavya: | sarvajagacca niṡkretavyaṃ narakatiryagyoniyamalokakāntārāt | ahaṃ ca 
sarvasattvānāmarthāya sarvadu:khavedanāskandhamanena svakena śarīreṇānubhaveyam | sarvasattvanidānamahaṃ ca 
@149
sarvasattvānāṃ prātibhāvyamutsahe satyavādī pratyayito'visaṃvādaka: | na ca mayā sarvasattvā: parityaktā: |
tatkasya heto: ? sarvasattvārambaṇo mama sarvajñatācittotpāda utpanno yaduta sarvajagatparimocanāya |
na cāhaṃ ratikāmatayā anuttarāyāṃ samyaksaṃbodhau saṃprasthita:, nāpi pañcakāmaguṇaratyanubhavanāya, 
nāpi kāmaviṡayaniṡevaṇāya | na cāhamanyonyakāmadhātuparyāpannarativyūhasamudānayanāya carāmi 
bodhisattvacaryām | tatkasya heto: ? aratayo hyetā:, sarvalokarataya: | māraviṡaya eṡa
yaduta kāmaviṡayaniṡevaṇam | durbuddhisevito hyeṡa mārga: | sarvabuddhavivarṇito hyamupadeśa: 
yaduta kāmaniṡevaṇam | ataścaiṡa sarvadu:khaskandhasyotpāda eva niṡevaṇam | ata eva ca 
narakatiryagyoniyamalokānāmutpāda: | kalahabhaṇḍanavivādakṡobhāśca sattvānāmata eva prādurbhavati | 
ete ca sattvā: kāmānniṡevamāṇā: buddhānāṃ bhagavatāṃ sakāśāddūrībhavanti | svargopapatterapyete kāmā
antarāyāya saṃvartante, kiṃ punaranuttarasya jñānarājasya sarvasattvayogakṡemasya | so'hamevamapramāṇadoṡān 
kāmānāṃ paśyan parīttānādīptān, tasmādahametannidānamacaraṇatāyāṃ pratipatsye | pe^ | tathā tathaiva
mayā kuśalamūlaṃ pariṇāmayitavyaṃ yathā yathaiva sarvasattvā atyantasukhamaveditasukhaṃ yāvatsarvajñatāsukhaṃ 
pratilabheran | mayā sārathinā mayā pariṇāyakena mayolkādhāriṇā mayā kṡemagatidarśakena mayā 
kṡaṇagatipratilabdhena mayopāyajñena mayā arthaviduṡā mayā saṃsārasāgare sarvajñajñānayānapātramahādeśa- 
sthitena mayā pariṇāmanakuśalena mayā pāradarśakena | pe^ | na khalu punarasmiṃścāturmahādvīpake 
lokadhātau yāvanta: sattvāstāvanta eva sūryā udāgacchanti cāturdvīpakalokadhātvavabhāsanāya | atha
ca punareka evaiṡāṃ sūrya udāgacchati caturdvīpāvabhāsanāya | na ca teṡāṃ sattvānāṃ caturdvīpopapannānāṃ 
svakasvakai: śarīraivabhāsa: prādurbhavati, yena te divasasaṃkhyāṃ jānīyu:, svakāryaṃ vā pariprāpayeyu:, 
sasyāni vā paripācayeyu:, aharaharvā udyānanagareṡu ratikrīḍāparibhogamanubhaveyu: | diśo vā 
paśyeyu: | gamanāgamanaṃ vā grāmanagaranigamarāṡṭrarājadhānīṡu kuryu: | vyavahārakāryeṡu prayujyeran | 
pe^ | atha ca puna: sūryasya devaputrasya udayata ekasya sūryamaṇḍalasyādvitīyasya cāturdvīpake 
lokadhātau sarvasattvānāmavabhāsa: prādurbhavati | evameva bodhisattvasya mahāsattvasya kuśala- 
mūlānyupārjayamānasya kuśalamūlaṃ pariṇāmayamānasya evaṃ cittamutpadyate-naiteṡāṃ sattvānāṃ tatkuśalamūlaṃ 
vidyate yen ate ātmānaṃ paritrāyeran, ka: punarvāda: param | ahaṃ puna: sarvasattvānāṃ krtaśa: 
kuśalamūlāni samudānayāmi, kuśalamūlaṃ pariṇāmayāmi yaduta sarvasattvamocanāya, sarvasattvānāmava- 
bhāsanāya, sarvasattvānāṃ jñāpanāya, sarvasattvānāmavatāraṇāya, sarvasattvānāṃ parigrahaṇāya, sarvasattvānāṃ 
pariniṡpādanāya, sarvasattvānāṃ prasādanāya, sarvasattvānāṃ prahlādanāya, sarvasattvānāṃ saṃśayacchedanāya | 
ādityamaṇḍalakalpairasmābhirbhavitavyam | na para: pratikāṅkṡitavya: | na parasyāvakāśamutpādya sattveṡu
saṃnāha utsraṡṭavya: | na ca sarvasattvānāmantikātsarvasattvatrāṇavyavasāyo nivartayitavya: | na 
pariṇāmanāyā: sarvadu:khahatyā vinivartitavyam | na parīttāni kuśalamūlāni parigrahītavyāni | 
na parīttayā pariṇāmanayā tuṡṭirmantavyā | ityādi || 
āryākṡayamatisūtre'pyāha-sa na kalpagaṇanayā bodhiṃ paryeṡate-iyata: kalpān 
saṃnatsyāmi, iyata: kalpān saṃnatsyāmīti | api tu khalvacintyameva saṃnāhaṃ saṃnahyati | yāvatī 
@150
pūrvā koṭi: saṃsārasya, yadyetāvadekaṃ rātriṃdivaṃ bhavet, evaṃrūpai rātriṃdivai: pañcadaśadaivasikena 
pakṡeṇa triṃśaddaivasikena māsena dvādaśamāsikena saṃvatsareṇa anayā varṡagaṇanayā yāvadvarṡaśata- 
sahasreṇa ekaṃ bodhicittamutpādayeyam, ekaṃ ca tathāgatamarhantaṃ samyaksaṃbuddhaṃ paśyeyam | anena 
praveśena anayā gaṇanayā gaṅgānadīvālukāsamaiścittotpādaistathāgatadarśanaiśca ekaikasyāpi sattvasya 
cittacaritaṃ jānīyām | anenaiva praveśena anayā gaṇanayā sarvasattvānāṃ tāvadbhiścittotpādaistathāgata- 
darśanai: svacittacaritāni prajānīyām | ityanavalīna: saṃnāho'yaṃ bodhisattvasya akṡaya: saṃnāha: | 
evaṃ dānādiṡu bodhipākṡikamahāpuruṡalakṡaṇeṡu ca naya: || 
āryaratnameghe'pyuktam-na bodhisattva: sattvakhaṭuṅkatāṃ sattvadurdāntatāṃ jñātvā-alamebhi: 
sattvairevaṃ khaṭuṅkairevaṃ durdāntairiti tatonidānaṃ parikhinna: parāprṡṭhībhūta: pariśuddhāyāṃ lokadhātau 
praṇidhānaṃ karoti | yatredrśānāṃ sattvānāṃ nāmāpi na śrṇuyāt | na ca sattvārthavaimukhyasya bodhisattva- 
pariśuddhāyāṃ lokadhātāvupapattirbhavati | tatra prājño bodhisattva evaṃ cittamutpādayati-tasmātsatvadhātorye 
sattvā: syu: pratyavarā andhajaḍaeḍamūkajātīyā: aparinirvāṇadharmakā: krtsnā: sattvadhātau na 
cikitsitā:, sarvabuddhai: sarvabodhisattvaiśca pratyākhyātā:, teṡāṃ madīye buddhakṡetre saṃnipāta: syāt | 
tānahaṃ sarvān bodhimaṇḍe niṡīdya anuttarāṃ samyaksaṃbodhimabhisaṃbodhayeyam | evaṃ hi bodhisattvasya 
cintayataścittotpāde cittotpāde sarvamārabhavanāni prakampante |sarvabuddhāścāsya varṇavādino 
bhavantīti || 
evaṃ tāvatpuṇyavrddhikāmena āśayo drḍhīkartavya: | āśayadrḍhīkaraṇārthamadhunocyate- 
kiṃ punaranena drḍhīkrteneti vimarṡanirāsāya dharmasaṃgītisūtre gaditam-āśaye samyag 
bhagavan buddhadharmāṇāṃ mūlam | yasya punarāśayo nāsti, sarve buddhadharmāstasya dūre | āśayasaṃpannasya 
punarbhagavan yadi buddhā na bhavanti, gaganatalāddharmaśabdo niścarati kuḍyavrkṡebhyaśca | āśaya-
śuddhasya bodhisattvasya svamanojalpādeva sarvāvavādānuśāsanyo niścaranti | tasmāttarhi 
bhagavan bodhisattvenāśayasaṃpannena bhavitavyam tadyathā bhagavan yasya pādau tasya gamanam,evaṃ 
bhagavan yasyāśayastasya buddhadharmā: | tadyathā bhagavan yasyottamāṅgaṃ tasya jīvitam, evameva 
bhagavan yasyāśayastasya buddhabodhi: | tadyathā bhagavan yasya jīvitaṃ tasya lābha: | evameva 
bhagavan yasyāśayastasya buddhatvalābha: | tadyathā bhagavan satītvenāgnirjvalati asatītvena na 
jvalati, evameva bhagavan āśaye sati bodhisattvasya sarvabuddhadharmā jvalanti, asatyāśaye na jvalanti | 
tadyathā bhagavan satsvabhramegheṡu varṡaṃ varṡati, asatsu na varṡati, evameva bhagavannāśaye sati buddhadharmā: 
pravartante | tadyathā bhagavan yasya vrkṡasya mūlaṃ vipannaṃ tasya puṡpaphalāni na bhūya: prarohanti, evameva 
bhagavan yasyāśayo vipannastasya sarve kuśalā dharmā na bhūya: saṃbhavanti | tasmāttarhi bhagavan 
bodhisattvena buddhabodhyarthikena svāśaya: sūdgrhīta: svārakṡita: suśodhita: svadhiṡṭhita: kartavya: | iti || 
ko'yamāśayo nāma ? āryākṡayamatisūtre'bhihita:-sa khalu punarāśayo'krtrima: 
akrtakatvāt | akrtako ni:sādhyatvāt | ni:sādhya: suviditatvāt | suvidito nirmāyatvāt | 
nirmāya: śuddhatvāt | śuddha: rjukatvāt | rjuka: akuṭilatvāt | akuṭila: spaṡṭatvāt |
@151
spaṡṭa: aviṡamatvāt | aviṡama: sāratvāt | sāra: abhedyatvāt | abhedyo drḍhatvāt | drḍho'- 
calitatvāt | acalita: aniścitatvādityādi || ayameva ca adhikādhikaguṇādhigamapravrtto'dhyāśaya 
ityucyate || 
yathā atraivoktam-uttaraṇādhyāśayo viśeṡagamanatayā ityādi || 
api ca adhyāśaya ucyate-saumyatā bhūteṡu | maitratā sattveṡu | hitacittatā āryeṡu | 
kāruṇyamanāryeṡu | gauravaṃ guruṡu | trāṇatāgauravaṃ guruṡu | trāṇatā atrāṇeṡu | śaraṇatā aśaraṇeṡu | 
dvīpatā advīpeṡu | parāyaṇatā aparāyaṇeṡu | sahāyatā asahāyeṡu | rjutā kuṭileṡu | spaṡṭatā 
khaṭuṅkeṡu | aśaṭhatā śaṭheṡu | amāyā āgahanacariteṡu | krtajñatā akrtajñeṡu | krtaveditā 
drohiṡu | upakāritā anupakāriṡu | satyatā abhūtagateṡu | nirmānatā asrabdheṡu | aninditā 
suanindanākrteṡu | anārocanatā paraskhaliteṡu | ārakṡaṇatā vipratipanneṡu | adoṡadarśanatā 
sarvopāyakauśalyacaryāsu | śuśrūṡaṇatā sarvadakṡiṇīyeṡu | pradakṡiṇagrāhitā anuśāsanīṡu | ityādi || 
tadevaṃ vyavasāyāśayau drḍhīkrtya kāruṇyaṃ puraskrtya- 
āryākṡayamatisūtre'pyāha-tadyathāpi nāma bhadanta śāṃradvatīputra puruṡasya jīvitendriyasya 
āśvāsā: praśvāsā: pūrvaṃgamā:, evameva bhadanta śāradvatīputra bodhisattvasya mahāyānasamudāgatasya 
mahākaruṇā pūrvaṃgamā || pe^ || syādyathāpi nāma śreṡṭhino vā grhapatervā ekaputrake guṇavati 
majjāgataṃ prema, evameva mahākaruṇāpratilabdhasya bodhisattvasya sarvasattveṡu majjāgataṃ premeti || 
kathameṡā bhāvayitavyā ? svakamanekavidhaṃ pūrvānubhūtamanubhūyamānaṃ vā du:khaṃ bhayaṃ ca svātmani 
atyantamaniṡṭaṃ bhāvayitvā, priyādiṡu maitrī maitrīvatā bhāvayitavyā, pratyutpannadu:khavyādhiṡu mahā- 
du:khasāgarānavadhidīrghasaṃsāravyasanānunīteṡu vā || 
@152
yathoktamāryadaśabhūmakasūtre-tasyaivaṃ bhavati-āścaryaṃ yāvadajñānasaṃmūḍhā bateme bālaprthagjanā:, 
yeṡāmasaṃkhyeyā ātmabhāvā niruddhā nirudhyante nirotsyante ca | evaṃ ca kṡīyamāṇā: kāyena nirveda- 
mutpādayanti | bhūyasyā mātrayā du:khayantraṃ vivardhayanti | saṃsārasrotasaśca mahābhayānna nivartante | 
skandhālayaṃ ca notsrjanti | dhātūragebhyaśca na nirvidyante | nandīrāgāndhāśca nāvabudhyante | ṡaḍā- 
yatanaśūnyagrāmaṃ ca na vyavalokayanti | ahaṃkāramamakārābhiniveśānuśayaṃ ca na prajahanti | māna- 
drṡṭiśalyaṃ ca noddharanti | rāgadveṡamohajālaṃ ca na praśamayanti | avidyāmohāndhakāraṃ ca na vidhama- 
yanti | trṡṇārṇavaṃ ca nocchoṡayanti | daśabalasārthavāhaṃ ca na paryeṡante | mārāśayagahanānu- 
gatāśca saṃsārasāgare vividhākuśalavitarkagrāhākule pariplavante | apratiśaraṇā: tathā saṃvegamāpadyante 
bahūni du:khāni pratyunubhavanta:, yadidaṃ jātijarāvyādhimaraṇaśokaparidevadu:khadaurmanasyopāyāsān | 
hanta ahameṡāṃ sattvānāṃ du:khārtānāmanāthānāmatrāṇānāmaśaraṇānāmalayanānāmaparāyaṇānāmandhānāma- 
vidyāṇḍakoṡapaṭalaparyavanaddhānāṃ tamobhibhūtānāmarthāya eko'dvitīyo bhūtvā tathārūpapuṇyajñānasaṃbhāropa- 
cayaṃ bibharmi, yathārūpeṇa puṇyajñānasaṃbhāropacayena saṃbhrtena ime sarvasattvā atyantaviśuddhimanu- 
prāpnuyuriti || 
tathā atraivāha-saṃsārāṭavīkāntāramārgaprapannā bateme sattvā nirayatiryagyoniyamalokaprapātā- 
bhimukhā: kudrṡṭiviṡamajālānuprāptā: mohagahanasaṃchannā mithyāmārgavitathaprayātā andhībhūtā: pariṇāyaka- 
vikalā: || pe^ || saṃsārasrotānuvāhina: trṡṇānadīprapannā: mahāvegagrastā avalokanāsamarthā: kāma- 
vyāpādavicikitsāvihiṃsāvitarkaprapātānucaritā: svakāyadrṡṭyudakarākṡasagrhītā: kāmagahanāvartānu- 
praviṡṭā: nandīrāgamadhyasaṃsaktā: asmimānasthalocchannā: aparāyaṇā: āyatanagrāmānucchalitā: 
kuśalasaṃbhārakavirahitā:, te'smābhirmahākuśalamūlabalenoddhrtya nirupadrave arajasi śivasarvajñatāratnadvīpe 
pratiṡṭhāpayivyā: | ruddhā bateme sattvā bahudu:khadaurmanasyopāyāsabahula-anunayapratighapriyāpriyavinibandhane 
saśokaparidevānucarite trṡṇānigaḍabandhane māyāśāṭhyāvidyāgahanasaṃchanne traidhātukacārake | te 
asmābhi:sarvatraidhātukaviveke abhayapure sarvadu:khopaśame anāvaraṇanirvāṇe pratiṡṭhāpayitavyā ityādi || 
evamebhi: parasparadrḍhīkrtairvyavasāyāśayakāruṇyai: puṇyavrddhimārabheta | tatra tāvad- 
bhadracaryāvidhi: kāryā vandanādi: sadādarāt | 
āryogradattapariprcchāyāṃ hi trī rātre: trirdivasasya ca śuce: śucivastraprāvrtasya ca triskandha- 
kapravartanamuktam | tatra traya: skandhā: pāpadeśanāpuṇyānumodanābuddhādhyeṡaṇākhyā: puṇyarāśitvāt | 
tatra vandanā pāpadeśanāyāmantarbhavati | buddhānnamaskrtya upālipariprcchāyāṃ deśaneti krtvā | yācanamadhye- 
ṡaṇāyāṃ ekārthatvāt | pūjā tu vibhavābhāvādanityeti  noktā | mānasī vācikī ca sūtrāntaraprasiddha- 
tvānnoktā: | trayāṇāṃ tu vacanātprādhānyaṃ gamyate | tatra vandanā sarvabuddhānnamasyāmīti || 
āryākṡayamatisūtre tu ātmaparapāpadeśanāpuṇyasaṃbhāre paṭhyete gāthācatuṡṭyena ca yathāgītaiśca 
stotrai: | āryabhadracaryādigāthābhirvā pūjanā ca || 
āryaratnameghe yathoktam-iha bodhisattvo yānīmāni bhavanti puṡpajātāni vā phalajātāni vā 
amamānyaparigrahāṇi, tāni triṡkrtvā rātrau triṡkrtvā divase buddhabodhisattvebhyo niryātayati || pe || 
@153
sa yatheme dhūpavrkṡā vā gandhavrkṡā vā ratnavrkṡā vā kalpavrkṡā vā amamā aparigrahāstānapi 
triṡkrtvā rātrau triṡkrtvā divase buddhabodhisattvebhyo niryātayatīti || 
āryatrisamayarāje'pi-sthalajā ratnaparvatā:, jalajā ratnaparvatā:, sthalajalajāni ratnāni 
daśadigavasthitāni, amamānyaparigrahāṇi deyānītyuktam | anayā ca diśā sarvabhaiṡajyāni 
sarvarasāyanāni sarvasalilāni anavadyāni apmaṇḍalāni sarvakāñcanamaṇḍalāni | nivrtteṡu 
vā lokadhātuṡu ye paramarasasparśasaṃpannā bhūparpaṭakā:, amrtalatā, akrṡṭoptā vā śālaya:, 
sarvottarakurudvīpeṡu pariśuddheṡu ca lokadhātuṡu ye ramaṇīyatarā: paribhogā: || 
yathā ca āryaratnamegha evāha-sa yānīmāni sūtrānteṡu udārodārāṇi tathāgatapūjopa- 
sthānāni śrṇoti, tānyāśayatastīvreṇādhyāśayena buddhabodhisattvebhya: pariṇāmayatīti || 
tathā-sa vividhāni pūjopasthānāni anuvicintayatīti || 
deśanā pūrvoktaiva | āryākṡayamatisūtre tu ātmaparapāpadeśanā puṇyasaṃbhāre paṭhyate | anu- 
modanā bhadracaryāgāthayā, candrapradīpānumodanāparivartena vā | adhyeṡaṇā bhadracaryayaiva | pariṇāmanā 
tu sakalasamāptāryabhadracaryayaiva | vajradhvajapariṇāmanāṃ vā paśyet || 
athavā daśabhūmakoktāni mahāpraṇidhānāni | yathāha-yaduta aśeṡani:śeṡānavaśeṡasarvabuddha- 
pūjopasthāpanāya sarvākāravaropetamudārādhimuktiviśuddhaṃ dharmadhātuvipulamākāśadhātuparyavasānamaparānta- 
koṭīniṡṭhaṃ sarvakalpasaṃkhyābuddhotpādasaṃkhyā(prati)prasrabdhaṃ mahāpūjopasthānāya prathamaṃ mahāpraṇi- 
dhānamabhinirharati-yaduta sarvatathāgatabhāṡitadharmanetrīsaṃdhāraṇāya | sarvabuddhabodhisattvaparigrahāya | 
sarvasamyaksaṃbuddhaśāsanaparirakṡaṇāya | dharmadhātuvipulamākāśadhātuparyavasānamaparāntakoṭīniṡṭhaṃ sarva- 
saṃkalpasaṃkhyābuddhotpādasaṃkhyāpratiprasrabdhaṃ saddharmaparigrahāya dvitīyaṃ mahāpraṇidhānamabhinirharati- 
yaduta sarvabuddhotpādaniravaśeṡasarvalokadhātuprasareṡu | tuṡitabhavanavāsamādiṃ krtvā cyavanacaṃkramaṇa- 
garbhasthitijanmakumārakrīḍānta:puravāsābhiniṡkramaṇaduṡkaracaryābodhimaṇḍopasaṃkramaṇamāradharṡaṇābhisaṃbodhya 
dhyeṡaṇamahādharmacakrapravartanamahāparinirvāṇopasaṃkramaṇāya pūjādharmasaṃgrahaprayogapūrvagamaṃ krtvā sarvatraika- 
kālavivartanāya dharmadhātuvipulamākāśadhātuparyavasānamaparāntakoṭīniṡṭhaṃ sarvakalpasaṃkhyābuddhotpāda- 
saṃkhyāpratiprasrabdhaṃ yāvanmahāparinirvāṇopasaṃkramaṇāya trtīyaṃ mahāpraṇidhānamabhinirharati | 
yaduta sarvabodhisattvacaryāvipulamahadgatāpramāṇāsaṃbhinnasarvapāramitāsusaṃgrahīta: | sarvabhūmipariśodhanaṃ 
sāṅgopāṅganirhāraṃ yāvatsalakṡaṇavilakṡaṇasaṃvartavivartasarvabodhisattvacaryābhūtayathāvadbhūmipathopadeśapāra- 
mitāparikarmāvavādānuśāsanyanupradānopastambhacittotpādābhinirhārāya dharmadhātuvipulamākāśadhātu- 
paryavasānamaparāntakoṭīniṡṭhaṃ sarvakalpasaṃkhyācaryāsaṃkhyāpratiprasrabdhaṃ cittotpādābhinirhārāya caturthaṃ 
mahāpraṇidhānamabhinirharati | yaduta niravaśeṡasarvasattvadhāturūpyarūpisaṃjñāsaṃjñinaivasaṃjñinā saṃjñyaṇḍaja- 
jarāyujasaṃsvedajaupapādukatraidhātukaparyāpannaṡaḍgatisamavasrtasarvopapattiparyāpannanāmarūpasaṃgrhītāśeṡasarva- 
sattvadhātuparipācanāya sarvabuddhadharmāvatāraṇāya sarvagatisaṃkhyāvyavacchedanāya sarvajñajñānapratiṡṭhāpanāya | 
dharmadhātuvipulamākāśadhātuparyavasānamaparāntakoṭīniṡṭhaṃ sarvakalpasaṃkhyāsattvadhātusaṃkhyāpratiprasrabdhaṃ sarva- 
@154
sattvadhātuparipācanāya pañcamaṃ mahāpraṇidhānamabhinirharati | yaduta niravaśeṡasarvalokadhātuvipula- 
saṃkṡiptamahadgatāpramāṇasūkṡmaudārikavyatyastāvamūrdhasamatalapraveśasamavasaraṇānugatendrajālavibhāgadaśadiga- 
śeṡavaimātryapraveśavibhāgajñānānugamapratyakṡatāyai | dharmadhātuvipulamākāśaparyavasānamaparāntakoṭīniṡṭhaṃ sarva- 
kalpasaṃkhyālokadhātusaṃkhyāpratiprasrabdhaṃ lokadhātuvaimātryāvatāraṇāya ṡaṡṭhaṃ mahāpraṇidhānamabhinirharati | 
yaduta sarvakṡetraikakṡetra-ekakṡetra-sarvakṡetraikasamavasaraṇapariśodhanam apramāṇabuddhakṡetraprabhāvyūhālaṃkāraprati- 
maṇḍitaṃ sarvakleśāpanayanapariśuddhipathopetaṃ apramāṇajñānākarasattvaparipūrṇamudārabuddhaviṡayasamavaraṇaṃ yathā- 
śayasarvasattvasaṃdarśanasaṃtoṡaṇāya | dharmadhātuvipulamākāśadhātuparyavasānamaparāntakoṭīniṡṭhaṃ sarvakalpa- 
saṃkhyābuddhakṡetrasaṃkhyāpratiprasrabdhaṃ sarvabuddhakṡetrapariśodhanāya saptamaṃ mahāpraṇidhānamabhinirharati | yaduta 
sarvabodhisattvaikāśayaprayogatāyai ni:sapatnakuśalamūlopacayāya ekārambaṇasarvabodhisattvasamatāyai 
avirahitasatatasamitabuddhabodhisattvasamavadhānāya yatheṡṭabuddhotpādasaṃdarśanāya svacittotpādatathāgata- 
prabhāvajñānānugamāya acyutānugāminyabhijñālambhāya sarvalokadhātvanuvicaraṇāya sarvaparṡanmaṇḍalapratibhāsa- 
prāptaye sarvopapattisvaśarīrānugamāya acintyamahāyānopetatāyai bodhisattvacaryācaraṇāvyavacchedāya 
dharmadhātuvipulamākāśadhātuparyavasānamaparāntakoṭīniṡṭhaṃ sarvakalpasaṃkhyācaryāsaṃkhyāpratiprasrabdhaṃ mahā- 
yānāvatāraṇāya aṡṭamaṃ mahāpraṇidhānamabhinirharati | yadutāvivartyacakrasamārūḍhabodhisattvacaryācaraṇāya 
amoghakāyavāṅmanaskarmaṇe sahadarśananiyatasarvabuddhadharmapratilambhāya sahaghoṡodāhārajñānānugamāya 
sahaprasādakleśavivartanāya mahābhaiṡajyarājopamāśrayapratilambhāya cintāmaṇivatkāyapratilambhāya sarva- 
bodhisattvacaryācaraṇāya dharmadhātuvipulamākāśadhātuparyavasānamaparāntakoṭīniṡṭhaṃ sarvakalpasaṃkhyācaryā- 
saṃkhyāpratiprasrabdham amoghaghoṡatāyai navamaṃ mahāpraṇidhānamabhinirharati | yaduta sarvalokadhātuṡvanuttara- 
samyaksaṃbodhyabhisaṃbodhanayaekabālapathāvyativrttasarvabālaprthagjanajanmopapattyabhiniṡkramaṇavikurvaṇabodhi
maṇḍadharmacakrapravartanamahāparinirvāṇopadarśanāya mahābuddhaviṡayaprabhāvajñānānugamāya sarvasattvadhātuyathā- 
śayabuddhotpādakṡaṇakṡaṇāvabodhapraśamaprāpaṇasaṃdarśanāya ekābhisaṃbodhisarvadharmadhātunirmāṇaspharaṇāya eka- 
ghoṡodāhārasarvasattvacittāśayasaṃtoṡaṇāya mahāparinirvāṇopadarśanacaryābalāvyupacchedāya mahājñānabhūmi- 
sarvadharmavyutthāpanasaṃdarśanāya dharmajñānarddhimāyābhijñāsarvalokadhātuspharaṇāya dharmadhātuvipulamākāśadhātu- 
paryavasānamaparāntakoṭīniṡṭhaṃ sarvakalpasaṃkhyābhisaṃbodhisaṃkhyāpratiprasrabdhaṃ mahāyānābhinirhārāya daśamaṃ 
mahāpraṇidhānamabhinirharatīti || 
etacca bhāvayan sarvatra pariṇāmayāmīti yojyam | āryāvalokiteśvaravimokṡe ca yaduktaṃ 
tadapyevaṃ yojyam | etatkuśalamūlaṃ sarvasattvaprapātabhayavigamāya pariṇāmayāmi | sarvasattvān 
sāṃtānikabhayapraśamanāya sarvasattvasaṃmohabhayavinivartanāya pariṇāmayāmi | sarvasattvabandhanabhayasamu- 
cchedāya sarvasattvajīvitoparodhopakramabhayavyāvartanāya sarvasattvopakaraṇavaikalyabhayāpanayanāya sarvasattvā- 
jīvikābhayavyupaśamanāya sarvasattvāślokabhayasamatikramaṇāya pariṇāmayāmi | sarvasattvasāṃsārikabhayo- 
paśamanāya sarvasattvaparṡacchāradyabhayavigamāya sarvasattvamaraṇabhayavyatikramāya sarvasattvadurgatibhayavinivartanāya 
sarvasattvatamondhakāraviṡamagatyapratyudāvartanāvabhāsakaraṇāya pariṇāmayāmi | sarvasattvānāṃ visabhāga-
samavadhānabhayātyantavigamāya sarvasattvapriyaviprayogabhayanirodhāya sarvasattvāpriyasaṃvāsabhayāpanayanāya
@155
sarvasattvakāyaparipīḍābhayavisaṃyogāya sarvasattvacittaparipīḍanabhayanirmokṡaṇāya sarvasattvadu:khadaurmana- 
syopāyāsasamatikramaṇāya pariṇāmayāmīti ||
saṃkṡepata: punariyamanuttarā pariṇāmanā yeyamārya{1. ##G.V. p. 547, sts. 55-56.##}bhadracaryāgāthāyām- 
mañjuśirī yatha jānati śūra: so ca samantatabhadra tathaiva | 
teṡu ahaṃ anuśikṡayamāṇo nāmayamī kuśalaṃ imu sarvam || 
sarvatriyadhvagatebhi jinebhiryā pariṇāmana varṇita agrā | 
tāya ahaṃ kuśalaṃ imu sarva nāmayamī varabhadracarīye || iti || 
|| iti śikṡāsamuccaye bhadracaryāvidhi: ṡoḍaśama: pariccheda: samāpta: ||
@156
17
vandanānuśaṃsā saptadaśa: pariccheda: | 	
ukto vandanādividhi: | tena puṇyavrddhirbhavatīti kuto gamyate ? āryāvalokanasūtrāt | 
evaṃ hi tatroktam- 
varjayatyakṡaṇānyaṡṭau ya ime deśitā mayā | 
kṡaṇaṃ cārāgayatyekaṃ buddhotpādaṃ suśobhanam || 
varṇavān rūpasaṃpanno lakṡaṇai: samalaṃkrta: | 
sthāmnā balena copeto nāsau kausīdyamrcchati || 
āḍhyo mahādhanaścāsau adhrṡya: puṇyavānapi | 
ārāgya lokapradyotaṃ satkaroti puna: puna: || 
śreṡṭhīkuleṡu sphīteṡu sa āḍhyeṡūpapadyate | 
bhaveddānapati: śūro muktatyāgo hyamatsarī || 
rājā bhaveddhārmiko'sau caturdvīpeśvara: prabhu: | 
praśāsayenmahīṃ krtsnāṃ samudragirikuṇḍalām || 
maharddhikaścakravartī saptaratnasamanvita: | 
rājye pratiṡṭhito buddhān satkaroti puna: puna: || 
cyutaścāsmādgata: svargaṃ prasanno jinaśāsane | 
śakro bhavati devendra: īśvaro merumūrdhani || 
na śakyaṃ bhāṡatā varṇaṃ kṡapayituṃ kalpakoṭibhi: | 
ya: stūpaṃ lokanāthasya nara: kuryātpradakṡiṇam || 
na jātu so'ndha: khañjo vā kalpānāmapi koṭibhi: | 
utpādya bodhicittaṃ ya: śāstu stūpaṃ hi vandate || 
drḍhavīryo drḍhasthāmo vīraśca drḍhavikrama: | 
kauśalyaṃ gacchati kṡipraṃ krtvā stūpapradakṡiṇam || 
yo buddhakoṭiniyutaśatasahasrān 
kalpāna koṭī ca tuliya satkareyā | 
yaśceha kalpe caramaka ghorakāle 
vandeya stūpaṃ bahutara tasya puṇyam || 
agro hi buddho atuliya dakṡiṇīyo 
agrāṃ caritvā cariyaviśeṡaprāpta: | 
tasyeha pūjāṃ kariya narariṡabhasya 
vipāka śreṡṭho bhavati atulyarūpa: ||
@157
itaścyutvā manuṡyebhyastrāyastriṃśeṡu gacchati | 
vimānaṃ labhate tatra vicitraṃ ratanāmayam || 
kūṭāgāraṃ svayaṃ datvā apsarogaṇasevita: | 
mālāṃ stūpe saṃpradāya trāyastriṃśeṡu jāyate || 
aṡṭāṅgajalasaṃpūrṇāṃ suvarṇasikatāśritām | 
vaiḍūryasphaṭikaiścaiva divyāṃ puṡkariṇīṃ labhet || 
bhuktvā ca tāṃ ratiṃ divyāṃ āyu: saṃpūrya paṇḍita: | 
cyutvā ca devalokātsa manuṡyo bhavati bhogavān || 
jātikoṭisahasrāṇi śatāni niyutāni ca | 
satkrta: syācca sarvatra caitye mālāṃ pradāya ca || 
cakravartī ca rājāsau śakraśca bhavatīśvara: | 
brahmā ca brahmalokasmin caitye mālāṃ pradāya ca || 
paṭṭapradānaṃ datvā tu lokanāthasya tāyina: | 
sarve'syārthā: samrdhyanti ye divyā ye ca mānuṡā: || 
[tyajeddhīnānakuśalān na sa tatropapadyate |]
mālāvihāraṃ krtvā ca lokanāthasya dhātuṡu | 
abhedyaparivāreṇa rājā bhūyānmaharddhika: || 
priya: sa dayitaścāsau satkrtaśca praśaṃsita: | 
devānāmatha nāgānāṃ ye loke'smiṃśca paṇḍitā: || 
yatrāsau jāyate vīra: puṇyateja: sudīpita: | 
te kulā: satkrtā bhonti rāṡṭrāṇi nagarāṇi ca || 
ya: sarṡapāt sūkṡmataraṃ grhītvā 
dhūpeya dhūpaṃ bhagavati caityakeṡu | 
tasyānuśaṃasān śrṇuta prabhāṡato me 
prasannacittā jahiya khilāṃ malāṃśca || 
sa puṇyavāṃścarati diśa: samantā- 
dārogyaprāpto drḍhamatirapramatta: | 
vineti śokaṃ vicarati cārikāyāṃ 
priyo manāpo bhavati mahājanasya || 
rājyaṃ ca labdhvā jinavaru satkarotī 
mahānubhāvo vidu cakravartī |
@158
suvarṇavarṇo vicitralakṡaṇai: sa 
manojñagandhān labhi sarvaloke | 
jātamātro labhate śreṡṭhavastrān 
divyaviśiṡṭa surucira kauśikāṃśca || 
bhotī sukhasukāya: saṃveṡṭya stūpaṃ nāthasya cīvarai: | 
yaścīvareṇa caityeṡu kuryāt pūjāmatulāṃ nāyakānām | 
tasyeha bhotī asadrśu ātmabhāvo 
dvātriṃśatībhi: kavacita lakṡaṇebhi: || 
pāṇītaleṡu surucira muktahārā: 
prādurbhavantī vividha anantakalpā: |
siṃhalatā: suruciravarṇasūtrā 
veṭhitva stūpaṃ bhagavata cīvarebhi: || 
datvā patākāṃ bhagavata cetikeṡū 
chandaṃ janitvā tatha siya buddhaloke | 
sa pūjanīyo bhavati mahājanasya 
carantu śreṡṭho jinacārikāye || 
suvarṇavarṇo bhavati si ātmabhāvo 
lābhī sa bhotī suruciracīvarāṇām | 
karpāsikānāṃ susahitakambalānāṃ 
dukūlakānāṃ tatha varakauśakānām || 
dhvajaṃ daditvā hataraji sattvasāre 
dhanaṃ prabhūtaṃ pratilabhi nacireṇa | 
prabhūtakoṡo bhavati anantaprajño 
paricāru tasya bhavatyadīnacitta: | 
na cittaśūlaṃ janayati so parasya 
prasādacitta: sada apramatta: || 
na tasya agni: kramati viṡaṃ na śastraṃ 
udvīkṡaṇīyo bhavati mahājanasya | 
adho upādāya ca vibhavāgru yāvat 
jāmbūnadaṃ tena bhavati buddhakṡetram || 
śakyaṃ kṡayetuṃ āyu śriya evarūpā 
na buddhastūpe dharayata ekadīpam | 
@159
na tasya kāyo bhavati avarṇitāṅgo 
drḍhāṃsu bhotī parighabhujo achambhī | 
ālokaprāpto vicarati sarvaloke 
daditva dīpaṃ bhagavata cetikeṡu || 
yadi buddhakṡetrā niyutaśatā sahasrā 
bhaveyu pūrṇā śikhagatasarṡapebhi: | 
śakyaṃ gaṇetuṃ tulayitu bhāṡituṃ vā 
na tathāgateṡu dharayitu ekadīpam || 
alaṃkaritvā suruciradarśanīyaṃ 
yo deti chatraṃ bhagavata cetikeṡu | 
tasyeha bhotyasadrśa ātmabhāvo 
dvātriṃśatībhi: kavacita lakṡaṇebhi: || 
yebhirjinasya pratapata ātmabhāvo 
rūpaṃ viśiṡṭaṃ yathariva kāñcanasya | 
jāmbūnado vā suruciradarśanīyā 
abhikīrṇa [puṡpebhi] kusumita lakṡaṇebhi: || 
abhijñaprāpto bhavati mahāyaśākhya: 
carati śreṡṭhāvaracārikāyām | 
na bhogahānirbhavati kadācidasya 
devāna bhoti gurukrta pūjitaśca || 
na kāmabhogai ramati kadāci dhīro 
viśuddhaśīla: sakuśalabrahmacarya: | 
samādayitvā vanupavane uṡitvā- 
'bhiyuktidhyāno bhavati viśeṡaprāpta: || 
na jñānahānirbhavati kadācidasya 
bodhicittaṃ vijahati so kathaṃcit | 
maitrīvihārī bhavati adīnacitto 
datveha chatraṃ bhagavata cetikeṡu || 
vādyena pūjāṃ naravrṡabhasya krtvā 
na śokaśalyavaśa jātu bhoti | 
manojñaghoṡo bhavati manuṡyaloke 
svarāṅgu tasyāvikala [vi]śuddha bhoti || 
@160
viśuddhacakṡurbhavati sa saṃprajanyā 
viśuddhaśrotro bhavati udagracitta: | 
ghrāṇendriyaṃ parama uttapta bhoti 
vāditva vādyaṃ bhagavata cetikeṡu || 
jihvāsya bhoti surucira darśanīyā 
susūkṡma mrdvī rucira manojñaghoṡā | 
raktā pravālā yathariva devatānāṃ 
svarāṅgakoṭīvara srjate'prameyām || 
na jātu bhotī uragu ajihvako vā 
na khañjakubjo nāpi ca nāmitāṅga: | 
viśiṡṭa bhotī surucira ātmabhāvo 
vāditva vādyaṃ bhagavata cetikeṡu || 
na jātu kaścijjanaye'prasādaṃ 
devo ca nāgo manuja mahorago vā | 
āśvāsaprāpto vicarati sarvaloke 
vāditva vādyaṃ bhagavata cetikeṡu || 
kalpāna koṭī niyuta [śatā] sahasraṃ 
viśiṡṭakāyo bhavati aninditāṅga: | 
prāsādiko'sau kavacita lakṡaṇebhi: 
saṃśodhya stūpaṃ bhagavata nirvrtasya || 
vimāna śreṡṭhaṃ labhati manojñagandhaṃ 
divyaṃ viśiṡṭaṃ suruciracandanasya | 
na jātu trṡṇāṃ janayati so kadācit 
saṃśodhya stūpaṃ bhagavata nirvrtasya || 
pralopakāle jinavaraśāsanasmin 
na jātu bhotī upagata jambudvīpe | 
svarge sa bhoti pratiṡṭhita tasmi kāle 
gandhānulepaṃ dadiya jinasya stūpe || 
durgandhikāmānaśucijugupsanīyān 
varjeti nityaṃ pratiṡṭhita śīlaskandhe | 
carī sa nityamimu vara brahmacaryaṃ 
gandhānulepaṃ kariya jinasya stūpe || 
@161
itaścyuto'sau marupati svargaloke 
arthaṃ sahasrā tulayati no cireṇa | 
karoti cārthaṃ suvipula devatānāṃ 
gandhānulepaṃ kariya jinasya stūpe || 
viśiṡṭavākyo bhavati manojñaghoṡa: 
priyo manāpo bahujanasatkrtaśca | 
sukhaṃ ca tasya bhavati sadā prasannaṃ 
gandhānulepaṃ kariya jinasya stūpe || 
apāyabhūmiṃ vijahātyaśeṡāṃ 
āsannako bhavati tathāgatānām | 
prasādalabdha: sada sukhi premaṇīyo 
gandhānulepaṃ kariya jinasya stūpe || 
so akṡaṇaṃ vai vijahāti sarvaṃ 
aṡṭakṡaṇāścāsya viśiṡṭa bhonti | 
buddhāna pūjāmatuliya so karoti 
choritva jālaṃ bhagavata cetikeṡu || 
śūraśca bhoti drḍhamatirapramatto 
na kāmabhoge'bhiratiṃ janeti | 
naiṡkramyaprāpto ca adīnacitta: 
choritva jālaṃ bhagavata cetikeṡu || 
na bodhicittaṃ pramuṡyati tasya jātu 
akhaṇḍaśīlo'sti susaṃvrtaśca | 
dharmaṃ virāgaṃ labhate viśuddhaṃ 
upanīya jālaṃ bhagavata cetikeṡu || 
durvācatāṃ vijahati sarvakālaṃ 
prajñāabhāvaṃ ca jahātyaśeṡam | 
viśālaprajño viharati cārikāyāṃ 
upanīya jālaṃ bhagavata cetikeṡu || 
lābhī ca bhotī śucibhojanānāṃ 
vastrān viśiṡṭān labhate suvarṇān | 
sparśābhyupetān rucidarśanīyā- 
nupanīya jālaṃ jinacetikebhya: ||
@162
abhyutkṡipitvā jinacetikebhya: 
nirmālya śuṡkaṃ pramuditavegajāta: | 
vrajeta kāmān du:khadavairaghorān 
ārāgayeddaśabalasārthavāhān || 
prāsādiko bhoti viśuddhakāya: 
udvīkṡaṇīyo bahujanapūjanīya: | 
na tasya rājāpi praduṡṭacitta: 
yo jīrṇapuṡpānapaneya caitye || 
kumārga sarvaṃ pithita apāyabhūmi: 
sa śīlaskandhe sthita bodhisattva: | 
avatārayitvā jinacetikebhya: 
puṡpaṃ ca prāganyanarai: pradattam || 
śokāṃśca doṡān vijahātyamatto 
rogānaśeṡān vijahātyanekān | 
āśvāsaprāptaśca anantakalpān 
yo jīrṇapuṡpānapaneti caitye || 
buddhaśca bhotyasadrśadakṡiṇīyo 
atulyaprāpto naramarupūjanīya: | 
alaṃkrto bhavati viśuddhakāya: 
yo jīrṇapuṡpānapaneti caitye || 
dadyācca ya: surucira divya puṡpaṃ 
māndāravānapyatha pāṭalaṃ vā | 
nirmālyakaṃ yo'panayeta caitye 
vipāka śreṡṭho'sya bhavedatulya: || 
ya: prāñjali: praṇamati nāthastūpaṃ 
chandaṃ janitvā ca sa buddhaloke | 
so bhoti loke gurukrtu satkrtaśca 
prāsādiko bhavati sudarśanīya: || 
tasyeha rājyaṃ nipatati sarvaloko 
devāsurā nāgamanuṡyakāśca | 
sarvā: sahasrā: kusumita lokadhātu: 
praśāsti rājño vaśa īśvarāṃśca || 
@163
ye tasya rājye sthita bhonti sattvā: 
sthāpeya sarvānakaluṡa buddhajñāne | 
apāyabhūmyastyaktā bhavanti 
karoti caiṡāṃ paramasuśreṡṭhamartham || 
paricāro'sya bhavati manojñaghoṡa: 
puṇyairupeta: smrtimatipūjanīya: | 
āśvāsaprāpto vicaratī jīvaloke 
sadābhiprāyaṃ janayati śreṡṭhaprītim || 
paricāra bhotyasya svarāṅgaśuddha: 
jñāyeta sattvairmadhura praśāntavākya: |
na tasya kaścijjanayati ceśvaratvaṃ 
vilokanīyo bhavati mahājanasya || 
dānapramodaṃ priyatārthacaryāṃ 
samānārthatāṃ janayati mahājanasya | 
ākruṡṭa: sanno janayeta roṡaṃ 
ya: prāñjali: praṇamati buddhastūpam || 
devendra bhotyupagata svargaloke 
manuṡyako bhavati narasya rājā | 
na pārihāṇirbhavati kadācidasya 
yo añjalībhirnamatīha stūpam || 
nāsāvapāye prapateta jātu 
hīnāṃśca varjeta sa kāma loke | 
āḍhyo dhanī bhoti prabhūtakoṡo 
yo'ñjalībhirnamatiha buddhastūpam || 
sūtrāntacaryā na kadācidasya 
nāsthānakopaṃ kurute nrloke | 
sattvāṃśca trptā muditāsya bhonti 
ya: saṃpramuñcī guṇavati ekavācam || 
ya: puṡpamuṡṭiṃ grhītvodagracitta: 
prasādato'vakirati lokanāthe | 
sa puṇyavān bhavati manuṡyaloke 
rākṡe ca sthitvā jina satkaroti || 
@164
śokā na doṡā: khilamala nāsya bhonti 
atulyatāptaśca susaṃsthitāṅga: | 
ālokanīyaśca mahājanasya 
vrajeta kāmān bhayakara vairaghorān || iti || 
āryamahākaruṇā [puṇḍarīka] sūtre'pyuktam-tiṡṭhatu tāvadānanda yo māṃ saṃmukhaṃ satkuryāt | 
tiṡṭhatu me śarīrasya pūjā sarṡapaphalamātreṡu dhātuṡu | tiṡṭhatu māmuddiśya krteṡu stūpeṡu satkāra: | 
ye kecidānanda buddhamālambya antaśa ekapuṡpamapyākāśe kṡepsyanti, tasya puṇyaskandhasya yo 
vipāka:, sacedyāvānanādi: saṃsāro yasya pūrvā koṭirna prajñāyate, tāvata: kalpān saṃsaratāṃ teṡāṃ 
śakratvaṃ brahmatvaṃ cakravartitvam, na śakyastatparyanto'dhigantum | tiṡṭhatu buddhālambanatā antaśa 
ākāśe'pyekapuṡpanikṡepa:, sacedantaśa: svapnāntaragatā api sattvā buddhamālambya ākāśe 
ekapuṡpamapi kṡepsyanti, tadapyahaṃ kuśalamūlaṃ nirvāṇaparyavasānaṃ vadāmīti || 
uktaṃ ca āryabrhatsāgaranāgarājapariprcchāyām-aṡṭābhirbhujagādhipate dharmai: samanvāgatā 
bodhisattvā: satatasamitaṃ buddhasamavadhānaṃ pratilabhante | katamairaṡṭābhi: ? buddhabimbadarśanasattvasamādāpana- 
tayā | tathāgatapratimākaraṇatayā | tathāgatasyābhīkṡṇaṃ varṇabhāṡaṇatayā | tathāgatadarśanasarvasattva- 
samādāpanatayā | yatra ca buddhakṡetre tathāgataśravaṃ śrṇvanti, tatra praṇidhānamutpādayanti | 
nacāvalīnasaṃtatayo bhavanti | udārasaṃtatikāśca buddhajñānamabhilaṡante iti || 
kiṃ puna: puṇyavrddhyarthino buddhasamavadhānena prayojanabhūtam, yasya guṇaparyantamasarvajño 
nādhigacchet | yathā āryaga{1. ##G V. p. 31-32.##}ṇḍavyūhe saṃvarṇitam-
sudurlabho buddhaśabda: kalpakoṭiśatairapi | 
kiṃ punardarśanaṃ sarvakāṅkṡācchedanamuttamam || 
surḍṡṭo lokapradyota: sarvadharmagatiṃ gata: | 
puṇyatīrthaṃ trailokasya sarvasattvaviśodhanam || 
mahatpuṇyamayaṃ kṡetramuditaṃ jñānamaṇḍalam | 
bhāsayatyamitaṃ lokaṃ puṇyaskandhavivardhanam || 
chedano du:khajālasya jñānaskandhaviśodhana: | 
na durgatibhayaṃ teṡāṃ yairihārāgito jina: || 
vipulaṃ jāyate cittaṃ paśyatāṃ dvipadottamam | 
prajñābalamasaṃkhyeyaṃ jāyate candrabhāsvaram || 
punaratraivā{1. ##G V. p. 31-32.##}ha-
arthāya sarvasattvānāmutpadyante tathāgatā: | 
mahākāruṇikā vīrā dharmacakrapravartakā: || 
@165
pratikartuṃ kathaṃ śakyaṃ buddhānāṃ sarvadehibhi: | 
sattvārtheṡvabhiyuktānāṃ kalpakoṭiśatairapi || 
kalpakoṭiṃ varaṃ pakvaṃ tryapāye bhrśadāruṇe | 
na tvevādarśanaṃ śāstu: sarvasaṅganivartina: | 
yāvantya: sarvalokasminnapāyagataya: prthak | 
varaṃ tatra ciraṃ vāso buddhānāmaśrutirna ca || 
kiṃ kāraṇamapāyeṡu nivāsaściramiṡyate | 
yatkāraṇaṃ jinendrasya darśanaṃ jñānavardhanam || 
chidyante sarvadu:khāṇi drṡṭvā lokeśvaraṃ jinam | 
saṃbhavatyavatāraśca jñāne saṃbuddhagocare || 
kṡapayatyāvrtī: sarvā drṡṭvā buddhaṃ narottamam | 
vardhayatyamitaṃ puṇyaṃ yena bodhiravāpyate || iti || 
tadevamasti puṇyavrddhau buddhasamavadhānena prayojanam | api ca pratimāmātradarśanamapi 
tāvadaparimitaphalaṃ tathāgatānām, kiṃ puna: svarūpeṇa ? uktaṃ hi āryaśraddhābalādhānāvatāramudrāsūtre- 
ya: kaścinmañjuśrī: kulaputra: kuladuhitā vā sarvalokadhāturajopamānāṃ pratyekabuddhānāṃ dine 
dine śatarasamāhāraṃ dadyāt divyāni ca vastrāṇi, evaṃ dadadgaṅgānadīvālukopamān kalpān dadyāt | 
yaścānyo mañjuśrī: kulaputra: kuladuhitā vā citrakarmalikhitaṃ vā pustakakarmakrtaṃ vā buddhaṃ paśyet, 
ayaṃ tato'saṃkhyeyataraṃ puṇyaṃ prasavati | ka: punarvādo yo'ñjalipragrahaṃ vā kuryāt, puṡpaṃ vā dadyāt, 
dhūpaṃ vā gandhaṃ vā dīpaṃ vā dadyāt | ayameva tato'saṃkhyeyataraṃ puṇyaṃ prasavatīti || 
āryabodhisattvapiṭake'pi puṇyavrddhyupāya ukta:-yastathāgatacaityaṃ śodhayati, sa catasro'grā: 
praṇidhānaviśuddhīranuprāpnoti | katamāścatasra: ? agrāṃ rūpapraṇidhānaviśuddhim, agrāṃ drḍha- 
samādānapraṇidhānaviśuddhim, agrāṃ tathāgatadarśanapraṇidhānaviśuddhim, agrāṃ lakṡaṇasaṃpatpraṇidhāna- 
viśuddhimiti || 
punaratraivākhyātam-tathāgatacaityeṡu puṡpāvaropaṇaṃ gandhānulepanaṃ krtvā aṡṭāvavikalatā 
anuprāpnoti | katamā aṡṭau ? na rūpavikalo bhavati | na bhogavikala: | na parivāra- 
vikala: | na śīlavikala: | na samādhivikala: | na śrutavikala: | na prajñāvikala: | na 
praṇidhānavikala: | iti || 
uktaṃ ca āryaratnarāśisūtre-ye tribhavaparyāpannā: sattvāste sarve pratyekaṃ tathāgatastūpān 
kārayeyurevaṃrūpānuccaistvenaṃ tadyathā sumeru: parvatarāja: | tāṃśca gaṅgānadīvālikāsamān kalpān 
pratyekaṃ sarvasatkārai: satkuryu: | yaśca bodhisattvo'virahitasarvajñatācittainaikapuṡpamapyāropayet, ayaṃ 
tasmātpūrvakātpuṇyaskandhādbahutaraṃ puṇyaṃ prasavet || 
atraivoktam- ye khalu punastrisāhasramahāsāhasre lokadhātau sattvāste sarve mahāyānasaṃprasthitā
bhaveyu: | sarve ca cakravartirājyasamanvāgatā bhaveyu: | ekaikaśca rājā cakravartī mahāsamudrapramāṇa-
@166
dīpasthālīṃ krtvā sumerumātrāṃ vartīmādīpya pratyekamevaṃrūpāṃ dīpapūjāṃ tathāgatacaityeṡu pravartayet | 
yaśca abhiniṡkrāntagrhāvāso bodhisattvastailaprakṡiptāṃ vartīṃ  krtvā ādīpya tathāgatacaitye dhārayet, 
asyāstailaprakṡiptāyā varteretapūrvakaṃ pradīpadānaṃ śatatamīmapi kalāṃ nopaiti | yāvadupaniṡadamapi 
na kṡamata iti | peyālaṃ | ye ca khalu punaste rājānaścakravartino buddhapramukhaṃ bhikṡusaṃghaṃ sarvasukho- 
padhānai: satkuryu:, yaścābhiniṡkrāntagrhāvāso bodhisattva: piṇḍapātraṃ caritvā pātraparyāpannaṃ pareṡāṃ 
saṃvibhajya paribhuñjīta, idaṃ tato bahutaraṃ ca mahārghataraṃ ca | yacca te rājānaścakravartina: sumerumātraṃ 
cīvararāśiṃ buddhapramukhāya bhikṡusaṃghāya dadyu:, yaccābhiniṡkrāntagrhāvāso bodhisattvastricīvaraṃ bahirdhā 
mahāyānasaṃprasthitāya buddhapramukhāya bhikṡusaṃghāya vā tathāgatacaitye vā dadyāt, idaṃ bhikṡoścīvaradāna- 
metatpūrvakacīvararāśimabhibhavati | yacca te rājāna: pratyekaṃ sarvaṃ jambūdvīpaṃ puṡpasaṃstrtaṃ krtvā 
tathāgatacaitye niryātayet, yaccābhiniṡkrāntagrhāvāso bodhisattva: antaśa ekapuṡpamapi tathāgata- 
caitye āropayet, asya dānasyaitat pūrvakaṃ dānaṃ śatatamīmapi kalāṃ nopaiti, yāvadupaniṡadamapi
nopaitīti || 
āryānupūrvasamudgataparivarte'pi deśitam-catura imān bhadrānuśaṃsān paśyan bodhisattva- 
stathāgatapūjāyāmutsuko bhavati | katamāṃścatura: ? agraśca me dakṡiṇīya: pūjito bhaviṡyati, māṃ ca 
drṡṭvā anye'pi tathā śikṡiṡyanti, tathāgataṃ capūjayitvā bodhicittaṃ drḍhaṃ bhaviṡyati, dvātriṃśatāṃ ca 
mahāpuruṡalakṡaṇānāṃ saṃmukhadarśanena kuśalamūlamupacitaṃ bhaviṡyati | imāścatvāra: [iti] || 
idaṃ ca niruttaraṃ tathāgatapūjopasthānam | yathodāhrtamāryasāgaramatipariprcchāsūtre- 
trīṇīmāni sāgaramate tathāgatasya niruttarāṇi pūjopasthānāni | katamāni trīṇi ? yacca bodhicitta- 
mutpādayati | yacca saddharmaṃ parigrhṇāti | yacca sattveṡu mahākaruṇācittamutpādayatīti || 
nirdiṡṭamapyāryaratnameghe-daśabhi: kulaputra dharmai: samanvāgatā bodhisattvā ananuliptā 
garbhamalena jāyante | katamairdaśabhi: ? yaduta tathāgatapratimākaraṇatayā | jīrṇacaityasaṃskaraṇatayā | 
tathāgatacaityeṡu gandhavilepanānupradānena | tathāgatapratimāsu gandhodakasnānānupradānena | tathāgata- 
caityeṡu saṃmārjanopalepanānupradānena | mātāpitr#ṇāṃ kāyaparicaryācaraṇena | ācāryopādhyāyānāṃ 
kāyaparicaryācaraṇena | sabrahmacāriṇāṃ kāyaparicaryācaraṇena | tacca nirāmiṡeṇa cittena na 
sāmiṡeṇa | tacca kuśalamevaṃ pariṇāmayanti-anena kuśalamūlena sarvasattvā nirupaliptā 
garbhamalena jāyantāmiti | tacca tīvreṇāśayena cintayanti | ebhi: kulaputra daśabhirdharmairiti || 
anumodanānuśaṃsāstvāryaprajñopāramitāyāmuktā:-ya: prathamayānasaṃprasthitānāṃ bodhisattvānāṃ 
mahāsattvānāṃ tāṃścittotpādānanumodate, caratāmapi bodhisattvacaryāṃ tāṃścittotpādānanumodate, avini- 
vartanīyāmapi avinivartanīyadharmatāmanumodate bodhisattvānāṃ mahāsattvānām, kiyantaṃ sa bhagavan 
kulaputro vā kuladuhitā vā bahutaraṃ puṇyaskandhaṃ prasavati ? evamukte bhagavān śakraṃ devānāmindra- 
metadavocat-syātkhalu puna: kauśika trisāhasramahāsāhasrasya lokadhāto: palāgreṇa 
tulyamānasya pramāṇamudgrahītum, na tveva kauśika bodhisattvasya mahāsattvasya teṡāmanumodanā- 
sahagatānāṃ cittotpādānāṃ puṇyapramāṇaṃ grahītum | evamukte śakro devānāmindro bhagavantametadavocat- 
@167
mārādhiṡṭhitāste bhagavan sattvā veditavyā:, ye bodhisattvānāṃ mahāsattvānāṃ prathamacittotpādamupādāya 
yāvadanuttarāṃ samyaksaṃbodhimabhisaṃbuddhānāmevamaprameyamanumodanāsahagataṃ puṇyamiti na śrṇvanti na 
jānanti, tāmanumodanāṃ na samanvāharanti, mārapakṡikāste bhagavan sattvā bhaviṡyanti | bhagavānāha- 
yai: kauśika kulaputrai: kuladuhitrbhiśceme cittotpādā anumoditā bodhisattvayānikairvā 
pratyekabuddhyānikairvā śrāvakayānikairvā, te kṡipraṃ tathāgatānarhata: samyaksaṃbuddhānārāgayiṡyanti | 
bhagavānāha-evaṃ tairanumodanāsahagataiścittotpādakuśalamūlairyatra yatropapatsyante, tatra tatra satkrtāśca 
bhaviṡyanti, gurukrtāśca mānitāśca pūjitāśca arcitāśca apacāyitāśca bhaviṡyanti | na ca 
te amanaāpāni rūpāṇi drakṡyanti | na ca te amanaāpān śabdān śroṡyanti | evaṃ na gandhānna 
rasānna spraṡṭavyān sprakṡyanti | na ca teṡāmapāyeṡūpapatti: pratikāṅkṡitavyā | svargopapattisteṡāṃ 
pratikāṅkṡitavyā | tatkasya heto: ? tathā hi tai: sattvai: sarvasattvasukhāvahāni asaṃkhyeyānāṃ
sattvānāṃ kuśalamūlānyanumoditāni, yāvadanuttarāṃ samyaksaṃbodhimabhisaṃbuddhya aprameyāsaṃkhyeyān sattvān 
parinirvāpayiṡyantīti || 
punaratraivāha-ye subhūte gaṅgānadīvālikopameṡu trisāhasramahāsāhasreṡu lokadhātuṡu sarva- 
sattvāste sarve'nuttarāṃ samyaksaṃbodhiṃ pratitiṡṭheyu:, anuttarāṃ samyaksaṃbodhiṃ pratiṡṭhāya gaṅgānadīvālikā- 
samān kalpānupalambhasaṃjñinaścatvāri dhyānāni samāpadyeran,yaśca bodhisattvo mahāsattvo'nayā 
prajñāpāramitayā upāyakauśalyena ca parigrhīto'tītānāgatapratyutpannānāṃ buddhānāṃ bhagavatāṃ śīlasamādhi- 
prajñāvimuktivimuktijñānadarśanaskandham, śrāvakāṇāṃ pratyekabuddhānāmapi śīlasamādhiprajñāvimuktivimukti- 
jñānadarśanaskandhaṃ sarvamekato'bhisaṃkṡipya piṇḍayitvā tulayitvā niravaśeṡamanumodeta agrayā 
anumodanayā jyeṡṭhayā śreṡṭhayā varayā pravarayā praṇītayā uttarayā niruttarayā uttarottarayā asamayā 
asamasamayā apratisamayā anumodanayānumodya anumodanāsahagataṃ puṇyakriyāvastu anuttarāyai samyaksaṃ- 
bodhaye pariṇāmayati | asya subhūte anumodanāsahagatasya puṇyakriyāvastuno'sau pūrvaka aupalambhi- 
kānāṃ bodhisattvānāṃ caturdhyānamaya: puṇyābhisaṃskāra: śatatamīmapi kalāṃ nopaiti, yāvadupaniṡadamapi 
na kṡamate iti || 
ayameva naya: pariṇāmanāyāmukta: | athavā agrapariṇāmanayā pariṇāmitatvātsarvapuṇyānā- 
masya buddhatvāya satkrtapraṇidhibuddhatvameva syāt | ata: kā parā puṇyavrddhi: ? taddhi aśeṡasattva- 
mokṡakrtapuṇyajñānopetaṃ nirvikalpaṃ ca ||
adhyeṡaṇāyāstvanuśaṃsā āryograpariprcchāyāmuktā:-dharmagrāhyatāmupādāya aprameyāsaṃkhyeyeṡu 
buddhakṡetreṡvāyu:parirakṡaṇāyeti || 
āryaśikṡāsamuccaye vandanādyanuśaṃsā saptadaśa: pariccheda: samāpta: ||
@168
18
ratnatrayānusmrtirnāmāṡṭādaśa: pariccheda: | 
uktā bhadracaryāvidhinā puṇyavrddhi: | asyāścāyamaparo hetu: | yo'yam- 
śraddhādīnāṃ sadābhyāsa: 
yathoktamāryatathāgataguhyasūtre-catvāra ime mahārāja dharmā mahāyānasaṃprasthitānāṃ viśeṡa-
gāmitāyai saṃvartante'parihāṇāya ca | katame catvāra: ? śraddhā mahārāja viśeṡagāmitāyai 
saṃvartate'parihāṇāya | tatra katamā śraddhā ? yayā śraddhayā āryānupasaṃkrāmati, akaraṇīyaṃ ca na 
karoti | gauravaṃ mahārāja viśeṡagāmitāyai saṃvartate | yena gauraveṇa subhāṡitaṃ śrṇoti, śuśrūṡate 
avirahitaśrotraśca dharmaṃ śrṇoti | nirmānatā mahārāja viśeṡagāmitāyai saṃvartate, yayā nirmānatayā 
āryāṇāmabhinamati, praṇamati, namasyati | vīryaṃ mahārāja viśeṡagāmitāyai saṃvartate'parihāṇāya, 
yena vīryeṇa kāyalaghutāṃ cittalaghutāṃ ca pratilabhate, sarvakāryāṇi cottārayati | ime mahārāja 
catvāra iti || 
eṡāṃ śraddhādīnāṃ sadābhyāsa: kārya: | athavā anyeṡāṃ śraddhādīnām | yathāha āryākṡaya- 
matisūtre-pañcemānīndriyāṇi | katamāni pañca ? śraddhendriyaṃ vīryendriyaṃ smrtīndriyaṃ samādhīndriyaṃ 
prajñendriyamiti | tatra katamā śraddhā ? yayā śraddhāyāścaturo dharmānabhiśraddadhāti | katamāṃścatura: ? 
saṃsārāvacarīṃ laukikīṃ samyagdrṡṭiṃ śraddadhāti | sa karmavipākapratiśaraṇo bhavati-yadyatkarma 
kariṡyāmi, tasya tasya karmaṇa: phalavipākaṃ pratyanubhaviṡyāmīti | sa jīvitahetorapi 
pāpaṃ karma na karoti | bodhisattvacārikāmabhiśraddadhāti | taccaryāpratipannaśca anyatra yāne sprhāṃ 
notpādayati | paramārthanītārthaṃ gambhīrapratītyasamutpādanairātmyani:sattvanirjīvani:pudgalavyavahāraśūnyatā- 
nimittāpraṇihitalakṡaṇān sarvadharmān śrutvā śraddadhāti | sarvadrṡṭikrtāni ca nānuśete | 
sarvabuddhadharmān balavaiśāradyaprabhrtīṃśca śraddadhāti | śraddhāya ca vigatakathaṃkathastān buddhadharmān samudā- 
nayati | idamucyate śraddhendriyam || tatra katamad vīryendriyam ? yān dharmān śraddhendriyeṇa 
śraddhadhāti, tān dharmān vīryendriyeṇa samudānayati | idamucyate vīryendriyam | tatra katamat smrtīndriyam ?
yān dharmān vīryendriyeṇa samudānayati, tān dharmān smrtīndriyeṇa na vipraṇāśayati | ida- 
mucyate smrtīndriyam | tatra katamatsamādhīndriyam ? yān dharmān smrtīndriyeṇa na vipraṇāśayati, 
tān samādhīndriyeṇaikāgrīkaroti | idamucyate samādhīndriyam | tatra katamatprajñendriyam ? yān dharmān 
samādhīndriyeṇaikāgrīkaroti, tān prajñendriyeṇa pratyavekṡate, pratividhyati | yadeteṡu dharmeṡu pratyātma- 
jñānamaparapratyayajñānam, idamucyate prajñendriyam | evamimāni pañcendriyāṇi sahitānyanuprabaddhāni 
sarvabuddhadharmān paripūrayanti, vyākaraṇabhūmiṃ cāpyāyayanti [iti] || 
śraddhādīnāṃ balānāṃ sadābhyāsa: kārya: | yathoktamāryaratnacūḍasūtre-tatra katamatkulaputra 
bodhisattvasya balacaryāpariśuddhi: ? yadebhirevendriyairupastabdho'navamardyo bhavati sarvamārai: | asaṃhāryo 
bhavati śrāvakapratyekabuddhayānābhyām | avinivartyo bhavati mahāyānāt | durdharṡo bhavati sarvakleśai: | 
@169
drḍho bhavati pūrvapratijñāsu | trpto bhavati ci na  | balavān bhavati kāyena | gupto bhavatīndriyai: | 
du:parājayo bhavati tīrthikai: | ityādi || 
evaṃ tāvacchraddhādīnāṃ sadābhyāsa: puṇyavrddhaye | kā 
maîtrī ? 
yathāha candrapradīpasūtre- 
yā{1. ##S R. 32-277.##}vanti pūjā bahuvidha aprameyā 
yā kṡetrakoṭī nayuta ya bimbareṡu | 
tāṃ pūja krtvā puruṡavareṡu nityaṃ 
saṃkhyākalāpā na bhavati maitracitta: || iti || 
kā 
buddhādyanusmrti: ? 
tatra{2. ##R P 297-378.##} rāṡṭrapālasūtre saṃvarṇitā- 
vandāmi te kanakavarṇanibhā varalakṡaṇā vimalacandramukhā | 
vandāmi (te) asamajñānaparā sadrśo na te'sti tribhave virajā || 
mrducārusnigdhaśubhakeśanakhā girirājatulya tava coṡṇiriha | 
noṡṇīṡamīkṡitu tavāsti samo vibhrājate bhruvi tavorṇa mune || 
kundenduśaṅkhahimaśubhranibhā nīlotpalābhaśubhanetravarā | 
krpayekṡase jagadidaṃ hi yayā vandāmi te vimalanetra jina || 
jihvā prabhūta tanu tāmranibhā vadanaṃ ca chādayasi yena svakam | 
dharmaṃ vadan vinayase ca jagat vandāmi te madhurasnigdhagirā || 
daśanā: śubhā: sudrḍha vajranibhā: triṃśaddaśāpyaviralā: sahitā: |
kurvan smitaṃ vinayase ca jagat vandāmi te madhurasatyakathā || 
rūpeṇa cāpratisamo'si jina prabhayā ca bhāsayasi kṡetraśatān | 
brahmendrapāla jagato bhagavān jihmībhavanti tava te prabhayā || 
eṇeyajaṅgha bhagavannasamā gajarājabarhimrgarājagato | 
īkṡan vrajasyapi yugaṃ bhagavan saṃkampayan dharaṇiśailataṭān || 
kāyaśca lakṡaṇacito bhagavan sūkṡmā cchavī kanakavarṇanibhā | 
nekṡañjagad vrajati trptimidaṃ rūpaṃ tavāpratimarūpadhara || 
tvaṃ pūrvakalpaśatacīrṇatapā: tvaṃ sarvatyāgadamadānūrata: | 
tvaṃ sarvasattvakrpa maitramanā vandāmi te paramakāruṇikam || 
@170
tvaṃ dānaśīlanirata: satataṃ tvaṃ kṡāntivīryanirata: surḍḍha: | 
tvaṃ dhyānaprajñaprabha tejadharo vandāmi te asamajñānadhara || 
tvaṃ vādiśūra kugaṇapramathī tvaṃ sihavannadasi parṡadi ca | 
tvaṃ vaidyarāja trimalāntakaro vandāmi te paramaprītikara || 
vākkāyamānasaviśuddha mune tribhaveṡvalipta jalapadmamiva | 
tvaṃ brahmaghoṡakalaviṅkaruto vandāmi te tribhavapāragatam || 
māyopamaṃ jagadidaṃ bhavatā naṭaraṅgasvapnasadrśaṃ viditam | 
nātmā na satva na ca jīvagatī dharmā marīcidakacadrasamā: || 
śūnyāśca śānta anutpādanayaṃ avijānadeva jagadudbhramati | 
teṡāmupāyanayayuktiśatai: avatārayasyatikrpālutayā || 
rāgādibhiśca bahurogaśatai: saṃbhrāmitaṃ satata vīkṡya jagat | 
vaidyopamo vicarase'pratimo parimocayan sugata sattvaśatān || 
jātījarāmaraṇaśokahataṃ priyaviprayogaparidevaśatai: | 
satatāturaṃ jagadavekṡya mune parimocayan vicarase krpayā || 
rathacakravadbhramati sarvajagat tiryakṡu pretaniraye sugatau | 
mūḍhā adeśika anāthagatā tasya pradarśayasi mārgavaram || 
ye te babhūvu purimāśca jinā dharmeśvarā jagati cārthakarā: | 
ayameva tai: prakathitāryapatho yaddeśayasyapi vibho'pratima: || 
snigdhaṃ hyakarkaśa manojña varaṃ brahmādhikaṃ paramaprītikaram | 
gandharvakinnaravarāpsarasām abhibhūya tāṃ giramudāharase || 
satyārjavākṡayamupāyanayai: pariśodhitāṃ giramanantaguṇām | 
śrutvā hi yāṃ niyuta sattvaśatā: yānatrayeṇa janayanti śamam || 
tava pūjayā sukhamanekavidhaṃ divyaṃ labhanti manujeṡu tathā | 
āḍhyo mahādhana mahāvibhavo bhavate jagaddhitakaro nrpati: || 
balacakravartyapi ca dvīpapati: jagadāvrṇoti daśabhi: kuśalai: | 
ratnāni sapta labhate suśubhā tvayi saṃprasādajanako'pratima: || 
brahmāpi śakra api lokapati: bhavate ca saṃtuṡita devapati | 
paranirmito'pi ca sa yāmapati: tvatpūjayā bhavati cāpi jina: || 
evaṃ hyamogha tava pūjā krtā saṃdarśanaṃ śravaṇamapyasamam | 
bhavate jagadvividhadu:khaharaṃ sprśate padaṃ ca paramaṃ virajam || 
mārgajña mārgakuśalā bhagavan kupathānnivārayasi lokamimam | 
kṡeme śive viraji āryapathe pratiṡṭhāpayasi jagadbhagavan ||
@171
puṇyārthikasya tava puṇyanidhe satatākṡayā bhavati puṇyakriyā | 
bahukalpakoṭiṡu na yāti kṡayaṃ yāvaddhi na sprśati bodhi varām || 
pariśuddha kṡetra labhate ruciraṃ paranirmitābha sada prītikaram | 
śuddhāśca kāyavacasā manasā sattvā bhavantyapi ca kṡetravare || 
ityevamādiguṇa naikavidhān labhate jinārcanakrtān manuja: | 
svargāpavarga manujeṡu sukhaṃ labhate ca puṇyanidhi sarvajage || 
kīrtiryaśaśca prasrtaṃ vipulaṃ tava sarvadikṡu bahukṡetraśatān | 
saṃkīrtayanti sugatā: satataṃ tava varṇamāla pariṡatsu jinā: || 
vigatajvarā jagati mokṡakarā priyadarśanā asamakāruṇikā | 
śāntendriyā śamaratā bhagavan vandāmi te naravarapravara || 
labdhā abhijña jina pañca mayā gagane sthitena te niśamya giram | 
bhavitāsmi vīra sugatapratimo vibhajiṡya dharmamalaṃ jagata: || 
stutvādya sarvaguṇapāragataṃ naradevanāgamahitaṃ sugatam | 
puṇyaṃ yadarjitamidaṃ vipulaṃ jagadāpnuyādapi ca buddhapadam || iti || 
athavā yathā āryadharmasaṃgītisūtre kathitam-punaraparaṃ buddhā bhagavanto mahatpuṇyajñānasaṃbhārā 
mahāmaitrīmahākaruṇāgocarā mahāsattvarāśe: trāṇabhūtā mahābhaiṡajyaśalyahartāra: sarvasattvasamacittā 
nityasamādhigocarā: saṃsāranirvāṇavimuktā yāvatsattvānāṃ mātāpitrkalpā: samānamaitracittā: | 
pe | sarvalokānabhibhūtā: sarvalokasyālokabhūtā mahāyogayogino mahātmāno mahājanaparivārā 
viśiṡṭajanaparivārā anivāritadarśanaśravaṇaparyupāsanā: svasukhanirapekṡā: paradu:khapraśamanapriyā 
dharmapriyā dharmadharā dharmāhārā dharmabhiṡajo dharmeśvarā dharmasvāmino dharmadānapatayo nityatyāgābhiratā 
nityāpramattā nityavivekābhiratā: sarvatra tīrthasetubhūtā mahārājamārgaprakhyā yāvadasecakadarśanā buddhā 
bhagavanta: | evaṃ tānanusmarati | evaṃ ca tānanusmrtya tadguṇapariniṡpattyarthaṃ smrtimupasthāpayati | 
taducyate buddhānusmrtiriti || 
atraiva dharmānusmrtimāha-iha bodhisattvasyaivaṃ bhavati-ya ete buddhā bhagavanto'nantā- 
paryantaguṇā:, ete dharmajā dharmapadā dharmanirmitā dharmādhipateyā dharmaprabhā dharmagocarā dharmapratiśaraṇā 
dharmaniṡpannā: | peyālaṃ | yānyapi laukikāni lokottarāṇi ca sukhāni santi, tānyapi
dharmajāni dharmaniṡpannāni | tasmānmayā bodhyarthikena dharmagurukeṇa bhavitavyam, dharmagauraveṇa dharmaprati- 
śaraṇena dharmaparāyaṇena dharmasāreṇa dharmānve[ṡiṇā] dharmapratipannena | itīyamucyate bodhisattvasya 
dharmānusmrti: | punaraparaṃ bodhisattvasyaivaṃ bhavati-samo hi dharma:, sama: sattveṡu pravartate | dharmo 
hīnamadhyaviśiṡṭānapekṡya: pravartate | tathā mayā dharmasadrśacittena bhavitavyam | na dharma: sukhaprekṡikayā 
pravartate | apakṡapatito hi dharma: | tathā mayā dharmasadrśacittena bhavitavyam | na dharma: kālamapekṡya 
pravartate | akāliko hi dharma:, aihipaśyika: pratyātmavedanīya: | tathā mayā dharmasadrśacittena 
@172
bhavitavyam | na dharma udāre pravartate, hīneṡu na pravartate | anunnāmāvanāmo hi dharma: | tathā 
mayā dharmasadrśacittena bhavitavyam | na dharma: śuddheṡu pravartate, kṡateṡu na pravartate | utkarṡāpakarṡā- 
pagato hi dharma: | tathā mayā dharmasaddaśacittena bhavitavyam | na dharma: āryeṡu pravartate, 
prthagjaneṡu na pravartate | kṡetradrṡṭivigato hi dharma: | tathā mayā dharmasadrśacittena bhavitavyam | na dharmo 
divā pravartate, rātrau na pravartate | rātryāṃ vā pravartate, divā na pravartate | sadādhiṡṭhito hi dharma: | 
tathā mayā dharmasadrśacittena bhavitavyam | na dharmo vinayavelāmatikrāmati | na dharmasya 
kvacidvilamba: | tathā mayā dharmasadrśacittena bhavitavyam | na dharmasyonatvaṃ na pūrṇatvam | aprameyā- 
saṃkhyeyo hi dharma: | ākāśavanna kṡīyate na vardhate | tathā mayā dharmasadrśacittena bhavitavyam | 
na dharma: sattvai rakṡyate | dharma: sattvān rakṡati | tathā mayā dharmasadrśacittena bhavitavyam | na 
dharma: śaraṇaṃ paryeṡate | dharma: sarvalokasya śaraṇam | tathā mayā dharmasadrśacittena bhavitavyam | na 
dharmasya kvacitpratighāta: | apratihatalakṡaṇo hi dharma: | tathā mayā dharmasadrśacittena bhavitavyam |
na dharmo'nuśayaṃ vahati | niranuśayo hi dharma: | tathā mayā dharmasadrśacittena bhavitavyam | 
na dharma: saṃsārabhayabhīto na nirvāṇānunīta: | sadā nirvikalpo hi dharma: | tathā mayā 
dharmasadrśacittena  bhavitavyam | evaṃ bodhisattvo dharmavaddharme smrtimupasthāpayati | taducyate 
dharmānusmrtiriti || 
atraivāha-saṃgho hi dharmavādī dharmacaraṇo dharmacintako dharmakṡetraṃ dharmadharo dharmapratiśaraṇo 
dharmapūjako dharmakrtyakārī dharmagocaro dharmacāritrasaṃpanna: svabhāvarjuka: svabhāvaśuddha: sānukrośo 
dharmānukāruṇika: sadā vivekagocara: sadādharmaparāyaṇa: sadāśuklakārītyādi | tatra bodhisattvasya 
saṃghamanusmarata: evaṃ bhavati-ya ete saṃghasya bhūtā guṇā:, ete mayā ātmana: sarvasattvānāṃ ca 
niṡpādayitavyā: | iti || 
yathā āryavimalakīrtinirdeśe bodhisattvaguṇā uktāstathā saṃghānusmrtirbhāvyā- 
sarvasattvāna ye rūpā rutaghoṡāśca īritā: | 
ekakṡaṇena darśenti bodhisattvā viśāradā: || 
te jīrṇavyādhitā bhonti mrtamātmāna darśayī | 
sattvānāṃ paripākāya māyādharma vikrīḍitā: || 
kalpoddāhaṃ ca darśenti uddahitvā vasuṃdharām | 
nityasaṃjñina sattvānāmanityamiti darśayī || 
sattvai: śatasahasrebhirekarāṡṭre nimantritā: | 
sarveṡāṃ grha bhuñjanti sarvānnāmanti bodhaye || 
ye kecinmantravidyā vā śilpasthānā bahūvidhā: | 
sarvatra pāramiprāptā: sarvasattvasukhāvahā: || 
yāvanto loka pāṡaṇḍā: sarvatra pravrajanti te | 
nānādrṡṭigataṃ prāptāṃste sattvān paripācati || 
@173
candrā vā bhonti sūryā vā śakrabrahmaprajeśvarā: | 
bhavanti āpastejaśca prthivī mārutastathā || 
rogaantarakalpeṡu bhaiṡajyaṃ bhonti uttamā: | 
yen ate sattva mucyante sukhī bhonti anāmayā: || 
durbhikṡāntarakalpeṡu bhavanti pānabhojanam | 
kṡudhāpipāsāmapanīya dharmaṃ deśenti prāṇinām || 
śastraantarakalpeṡu maitrīdhyāyī bhavanti te | 
avyāpāde niyojenti sattvakoṭiśatān bahūn || 
mahāsaṃgrāmamadhye ca samapakṡā bhavanti te | 
saṃdhisāmagri rocenti bodhisattvā mahābalā: || 
ye cāpi nirayā: kecidbuddhakṡetreṡvacintiṡu | 
saṃcintya tatra gacchanti sattvānāṃ hitakāraṇāt || 
yāvantyo gataya: kāścittiryagyonau prakāśitā: | 
sarvatra dharmaṃ deśenti tena ucyanti nāyakā: || 
kāmabhogāṃ[śca] darśenti dhyānaṃ ca dhyāyināṃ tathā | 
vidhvastamāraṃ kurvanti avatāraṃ na denti te ||
agnimadhye yathā padmamabhūtaṃ taṃ vinirdiśet | 
evaṃ kāmāṃśca dhyānaṃ ca abhūtaṃ te vidarśayī || 
saṃcintya gaṇikāṃ bhonti puṃsāmākarṡaṇāya te | 
rāgāṅkuraṃ ca saṃlobhya buddhajñāne sthāpayanti te || 
grāmikāśca sadā bhonti sārthavāhā: purohitā: | 
agrāmātyā tha cāmātya: sattvānāṃ hitakāraṇāt || 
daridrāṇāṃ ca sattvānāṃ nidhānā bhonti akṡayā: | 
teṡāṃ dānāni datvā ca bodhicittaṃ janenti te || 
mānastabdheṡu sattveṡu mahānagnā bhavanti te | 
sarvamānasamuddhātaṃ bodhiṃ prārthenti uttamām || 
bhayārditānāṃ sattvānāṃ saṃtiṡṭhante'grata: sadā | 
abhayaṃ teṡu datvā ca paripācenti bodhaye || 
pañcābhijñāśca te bhūtvā rṡayo brahmacāriṇa: | 
śīle sattvānniyojenti kṡāntisauratyasaṃyame || 
upasthānagurūn sattvān paśyantīha viśāradā: | 
ceṭā bhavanti dāsā vā śiṡyatvamupayānti ca || 
@174
yena yenaiva cāṅgena sattvo dharmarato bhavet | 
darśenti hi kriyā: sarvā mahopāyasuśikṡitā: || 
yeṡāmanantā śikṡā hi anantaścāpi gocara: | 
anantajñānasaṃpannā anantaprāṇimocakā: || 
na teṡāṃ kalpakoṭībhi: kalpakoṭiśatairapi | 
buddhairapi vadadbhistu guṇānta: suvaco bhavet || iti || 
yathā āryaratnolkādhāraṇyāṃ bodhisattvaguṇā uktāstathā bhāvayitavyā:- 
raśmi pramuñciya mālyaviyūhā mālyavataṃsaka mālyavitānā: | 
mālyavicitra vikīrṇasamantā: te jinapūja karonti mahātmā || 
raśmi pramuñciya cūrṇaviyūhā cūrṇavataṃsaka cūrṇavitānā | 
cūrṇa vicitra vikīrṇa samantāt te jinapūja karonti mahātmā || 
raśmi pramuñciya padmaviyūhā padmavataṃsaka padmavitānā | 
padma vicitra vikīrṇa samantāt te jinapūja karonti mahātmā || 
raśmi pramuñciya hāraviyūhā hāravataṃsaka hāravitānā | 
hāra vicitra vikīrṇa samantāt te jinapūja karonti mahātmā || 
raśmi pramuñci dhvajāgraviyūhā te dhvaja pāṇḍuralohitapītā: | 
nīlamaneka patākavicitrā || 
dhvaja samalaṃkari te jinakṡetrā: te maṇijālavicitraviyūhā | 
paṭṭapatākapra[la]mbitadāmā kiṅkiṇijāla jinasvaraghoṡān | 
chatra dharenti tathāgatamūrdhne te yatha ekajinasya karonti | 
pāṇitalāttu acintiyapūjāṃ evamaśeṡata sarvajinānām ||
eṡa samādhi vikurva rṡīṇāṃ te jagasaṃgrahajñānavikurvā | 
agrasamādhyabhinirharamāṇā: sarvakriyāupacāramukhebhi: || 
sattva vinenti upāyasahasrai: keci tathāgatapūjamukhena | 
dāna acintiya tyāgamukhena sarvadhutaṃ guṇaśīlamukhena ||
akṡayakṡānti akṡobhyamukhena keci vrataṃ tapavīryamukhena | 
dhyāna praśāntivihāramukhena svarthaviniścaya prajñamukhena || 
sarva upāya sahasramukhena brahmavihāra abhijñamukhena | 
saṃgrahavastu hitaiṡimukhena puṇyasamuccaya jñānamukhena || 
satyapratītya vimokṡamukhena keci valendriya mārgamukhena | 
śrāvakayāna vimuktimukhena pratyayayāna viśuddhimukhena || 
uttamayāna vikurvamukhena kecidanityata du:khamukhena | 
keci nirātmanijīvamukhena aśubhata saṃjñivirāgamukhena || 
@175
śānta nirodha samādhimukhena yātuka caryamukhā jagatīye | 
yātuka dharmamukhā: pratiyanta: te tu samantavimokṡamukhena || 
sattva vinenti yathāśaya loke ye tu samantavimokṡamukhena | 
sattva vinenti yathāśaya loke teṡa nimitta na śakya grahītum || 
kenacideṡa samādhi vikurvā: tena ti vyūhata agrasamādhī: | 
sarvajagatparipācanulomā sarvaratīmukhaprītipraharṡā: || 
cintiya darśayi sarva vinenti yatra durbhikṡa sudurlabha sarvam | 
ye pariṡkāra sukhāvaha loke tatra ca sarvabhiprāyakriyābhi: || 
dānu dadanti karonti jagārthaṃ te varabhojanapānarasāgrai: | 
vastranibandhanaratnavicitrai: rājyadhanātmapriyai: parityāgai: || 
dānadhimukti jagadvinayanti te varalakṡaṇacitritagātrā | 
uttamaābharaṇā varadhīrā: mālyavibhūṡitagandhanuliptā || 
rūpa vidarśiye sattva vinenti darśanaprītipraharṡaratānām | 
te vararūpa surūpa sumedhā: uttamarūpa nidarśayamānā: || 
rūpadhimukti jagadvinayanti te madhurai: kalaviṅkarutebhī | 
kokilahaṃsakuṇālaraveṇa dundubhikinnarabrahmarutena | 
deśayi sarvadhimuktiṡu dharmam || 
ye catureva aśīti sahasrā yebhi jinā jagato'rtha karonti | 
te'mitadharmaprabhedamukhebhi: sattva vinenti yathāśaya loke || 
te sukhadu:khasahāya karonti arthaanarthasahāyaka bhontī | 
sarvakriyāsu sahāya bhavitvā sattva vinenti sahāyamukhena || 
du:khaupadravasatkrtadoṡān te tu sahanti sahāyanidānā: | 
tebhi sahāya sahanti ya pīḍāṃ sarvajagasya hitāya sukhāya || 
yatra na niṡkramaṇaṃ na ca dharmo jñāyati raṇyagato na ca mokṡa: | 
tatra tu rājyasamrddhisahāya niṡkrama śāntamanā aniketā: || 
te grhabandhanatrṡṇa niketātsarvajagatparimocanaheto: | 
sarvata kāmaratī aniketā niṡkramamokṡa prabhāvayamānā: || 
te daśa carya prabhāvayamānā ācari dharma mahāpuruṡāṇām | 
sarvamaśeṡata carya rṡīṇāṃ bhāvayamāna karonti jagārtham || 
yatra mitāyuṡa sattva bhavantī saukhyasamarpita mandakileśā: | 
tatra jarārdita vyādhina prṡṭā darśayi mrtyuvaśaṃ avaśātmā || 
rāgapradīpitu doṡapradīptaṃ mohamahāgnipradīpitu lokam | 
prajvalitaṃ jaravyādhigatamrtyu loka nidarśiya sattva vinenti || 
@176
daśabalaiścaturvaiśāradyairaṡṭadaśairapi dharmaviśeṡai: | 
buddhamahātma tu sūcayamānā: buddhaguṇebhi karonti jagārtham || 
te ca adeśa rdhyanuśāstī rūpadhiṡṭhānabalena samantāt | 
darśayamāna tathāgata rddhī rddhivikurvita sattva vinenti || 
te vividhehi upāyanayehi loka vicāri karonti jagārtham | 
loki alipta jale yatha padmaṃ prītiprasādakarā vicaranti || 
kāvyakarā: kavirāja bhavanti te naṭanartakajhallakamallā: | 
utkuṭaśobhikahārakanrtyā māyakarā: prthurūpanidarśī || 
grāmika nāyaka sārathi bhonti sārthika śreṡṭhika grhapati bhonti | 
rājaāmātya purohita dūtā vaidyaviśārada śāstravidhijñā: || 
te aṭavīṡu mahādruma bhontī auṡadha akṡayaratnanidhānā: | 
cintamaṇi druma kāmadadāśca deśika utpathamārgagatānām || 
arciya santu tu loka viditvā karmavidhīṡu ajānaka sattvā: | 
te krṡikarmaprayogavaṇijyā śilpivicitra prabhāvayi loke || 
ye aviheṭha ahiṃsaprayogā sarvasukhāvaha vijñapraśastā: | 
vidya balauṡadhiśāstravicitrā: sarva prabhāvita tebhi rṡībhi: || 
ye rṡiṇāṃ caraṇā: paramāgrā yatradhimukta sadevaku loka: | 
ye vrata duṡkara ye tapaśreṡṭhā: sarvi prabhāvita tebhi vidūbhi: || 
te carakā: parivrājaka tīrthyā: tāpasagotamamonacarāṇām | 
nagnaacelaguruśramaṇānāṃ tīrthika ā[cariyā] hi bhavanti || 
te tu ajīvika dharmacarāṇāṃ uttarikāṇa anuttarikāṇām | 
dīrghajaṭāna kumāravratānāṃ te[ṡva]pi ācariyā hi bhavanti || 
sūryanuvartaka pañcatapānāṃ kukkuragovratikā mrgacaryā | 
cārika tīrthya daśa tritayānāṃ teṡvapi ācariyā hi bhavanti || 
devatajñānapraveśaratānāṃ tīrthupadarśanadeśacarāṇām | 
mūlaphalāmbucarā api bhūtvā dharma acintiya te paramāgrā: || 
utkuṭasthāyina ekacarāṇāṃ kaṇṭakabhasmatrṇaśśayanānām | 
ye musaleśaya yuktivihārī teṡvapi ācariyā hi bhavanti || 
yāvata bāhirakā: prthutīrthyā āśaya teṡvadhimukti samīkṡya | 
tīkṡṇa durāsada ugratapebhī tīrthika du:khaprahāṇa vinenti || 
drṡṭisamākula loka viditvā sarvakudrṡṭisamāśrita tīrthyā: | 
sūkṡmapadebhirupāyanayebhī satyaprakāśana teṡu karonti || 
@177
keṡuci drāmiḍamantrapadebhī deśayi satya suguptapadebhi: | 
keṡuci [ujjuka] vyaktapadebhi: keṡucideva rahasyapadebhi: || 
keṡuci akṡarabhedapadebhi: arthaviniścayavajrapadebhi: | 
vādipramardanajñānapadebhi: śāstraadharmakamokṡapadebhi: || 
keṡuci mānuṡamantrapadebhi: sarvapraveśaniruktipadeṡu | 
keṡuci devaniruktipadebhi: nāganiruktita yakṡapadebhi: || 
rākṡasātha[rva]gandharvapadebhi: bhūtakumbhāṇḍamahoragakebhi: | 
kinnaraapsaragaruḍapadebhi: satyaprakāśana mokṡupanenti || 
te yathasatya niruktividhijñā evamaśeṡata ye jinadharmā | 
dharmamacintiya vākyapathajñā deśayi eṡa samādhi vikurvā || 
te jagasaukhyata agrasamādhī sarvajage abhinirharamāṇā | 
raśmimacintiyamutsrjamānā raśmi pramuñciya sattva vinenti || 
raśmi pramuñciya darśayamānā yāvata sattva vijānita raśmi | 
teṡu sudarśana bhoti amoghaṃ hetu anuttari jñānavarasya || 
darśayi buddha vidarśayi dharma saṃgha nidarśayi mārga narāṇām | 
darśayi cetika te jinabimbā tena sudarśanaraśmi nivrttā || 
raśmi pramuñci prabhaṃkaranāmā yā prabha jihma karoti marūṇām | 
sarvarajaṃ ca tamaṃ ca hanitvā so prabha bhāsati lokahitānām || 
tāya prabhāsaya codita sattvāste jinapūjapradīpa dharentī | 
te jinapūjapradīpa dharitvā lokapradīpakarā jina bhonti || 
tailapradīpa ghrtasya pradīpā dāru trṇā naḍaveṇu pradīpān | 
gandharasāyanaratnapradīpān datva jineṡu prabhaṃkara labdhā: || 
raśmi pramuñci pratāraṇi nāmā tāya prabhāsaya codita sattvā: | 
nāvapratāraṇi nadyapatheṡu | 
* * * * 
dūṡita saṃskrta varṇita śāntī tena pratāraṇi raśmi nivrttā || 
raśmi pipāsavinodanināmā tāya prabhāsaya codita sattvā: | 
kāmaguṇeṡu trṡāṃ prajahitvā dharmavimuktirasārthika bhonti || 
[kāmaguṇeṡu trṡāṃ prajahitvā] dharmavimuktirasārthika bhūtvā | 
buddha bhavantyamrtaṃjalavarṡī trṡṇapipāsavinodana loke || 
puṡkariṇīnadikūpataḍāgā utsa ya kārita bodhinidānā: | 
kāma vivarṇita varṇita dhyānā trṡṇavinodani tena nivrttā || 
@178
prītikarī yada raśmi pramuñcī tāya prabhāsaya codita sattvā: | 
prītiphuṭā varabodhinidānaṃ cinta janenti bhaviṡya svayaṃbhū || 
lakṡaṇamaṇḍita padmaniṡaṇṇā yatkrtavigraha kāruṇikānām | 
bhāṡita buddhaguṇā: sadakālaṃ prītikarī prabha tena nivrttā || 
raśmi pramuñci ratiṃkaranāmā tāya prabhāsaya bodhita sattvā | 
buddharatīrata dharmaratīrata saṃgharatīrata te sada bhonti || 
tritayaratīrata te sada bhūtvā buddhasamāgamadharmagaṇārye | 
labdhanupattikakṡānti labhanti codita smārita ye bahu sattvā || 
buddhaanusmrti dharmagaṇārye bodhi ya cittaguṇān vivaritvā | 
* * * * 
tena ratiṃkara raśmi nivrttā || 
puṇyasamuccaya raśmi: pramuñcī tāya prabhāsaya codita sattvā | 
dānu dadanti vicitramanekaṃ prārthayamānu anuttaru bodhiṃ || 
āśaya pūritu yācanakānāṃ yajña nirargala tairyajamānai: | 
sarvabhiprāyata dānu daditvā puṇyasamuccaya raśmi nivrttā || 
jñānavatī yada raśmi pramuñcī tāya prabhāsaya codita sattvā: | 
ekatu dharmamukhātu anekā dharmamukhānavabuddhi kṡaṇena || 
dharmaprabheda grāhita sattvān arthaviniścayajñānavibhaktī | 
dharmapadārthavibhāṡaṇa krtvā jñānavatī prabha tena nivrttā || 
prajñapradīpaya osari raśmi tāya prabhāsaya codita sattvā: | 
śūnya nisattva ajātavipannān otari dharma abhāvasvabhāvān || 
māyamarīcisamā dakacandrasvapnasamān pratibimbasamān vā | 
dharma asvāmika śūnya nirīhān bhāṡati prajñapradīpa nivrttā || 
dharmavikurvaṇi raśmi pramuñcī tāya prabhāsaya codita sattvā | 
dhāraṇi akṡayakoṡu labhitvā sarvatathāgatakoṡu labhenti || 
dharmadharāṇa parigrahu krtvā dhārmikarakṡa karitva rṡīṇām | 
dharmaanugraha krtva jagasya dharmavikurvaṇi raśmi nivrttā || 
tyāgavatī yada raśmi vimuñcī tāya ya matsaracodita sattvā | 
jñātva anitya aśāśvata bhogān tyāgaratīrata te sada bhonti || 
matsaradurdama sattva adāntā jñātva dhanaṃ supinābhrasvabhāvam | 
brṃhitatyāga prasannamanena tyāgavatīprabha tena nivrttā || 
niṡparidāha ya osari raśmi tāya duśīlaya codita sattvā | 
śīlaviśuddhipratiṡṭhita bhūtvā cinta janenti bhaveya svayaṃbhū: ||
@179
karmapathe kuśale pariśuddhe śīla samādayi yadbahusattvān | 
bodhayi cittasamādupanena raśmi nivrtta sa niṡparidāha: || 
kṡāntiviyūha ya osari raśmi tāya ya akṡama codita sattvā: | 
krodhakhilaṃ adhimāna jahitvā kṡāntiratīrata te sada bhonti || 
duṡkrta kṡānti apāyamatīnāṃ citta akṡobhita bodhinidānam | 
varṇita kṡāntiguṇā: sadakālaṃ tena nivrtta sa kṡāntiviyūhā || 
raśmi uttaptavatī yada muñcī tāya kuśīda ya codita sattvā: | 
yuktaprayukta triṡū rataneṡu pūja karonti akhinnaprayogā: || 
[yukta prayukta trīṡū rataneṡu pūja karitva akhinnaprayogā: |]
te catumārapathā atikrāntā: kṡipra sprśanti anuttara bodhim || 
vīrya samādayi yadbahusattvān pūja karitva triṡū rataneṡu | 
dharma dharitva kṡayaṃgata kāle tena uttaptavatī prabha labdhā || 
śāntikarī yada raśmi pramuñcī tāya vibhrānta ya codita sattvā: | 
teṡu na rāgu na dveṡa na mohā: bodhita bhonti samāhitacittā: || 
pāpa kumitra kiliṡṭacarīye saṃgaṇikāvinivartana krtvā | 
varṇita dhyāna praśānta araṇye śāntikarī prabha tena nivrttā || 
prajñaviyūha ya osari raśmī tāya du:prajña saṃcodita sattvā: |
satya pratītya vimokṡa naye'sminnindriya jñānagatiṃ gata bhonti || 
* * * * 
indriya jñānagatiṃ gata bhūtvā | 
sūryapradīpa samādhi labhitvā prajñaprabhāsakarā jina bhonti || 
rājyadhanātmapriyai: parityāgai: dharma ya mārgita bodhinidānam | 
taṃ ca satkrtya prakāśiya dharmaṃ raśmi nivrtta sa prajñaviyūhā: || 
buddhavatī yada raśmi pramuñcī tāya prabhāya saṃcodita sattvā: | 
buddhasahasra aneka acintyān paśyiṡu padmavaneṡu niṡaṇṇān || 
buddhamahātmata buddhavimokṡā bhāsita buddhavikurva anantā | 
buddhabalāviprabhāvana krtvā buddhavatī prabha tena nivrttā || 
te'bhayaṃdada raśmi pramuñcī tāya bhayārdita sattva sa sprṡṭā: | 
bhūtagrahāvadhatāḍanabandhe mucyiṡu sarvupasargabhayebhya: || 
ye abhayena nimantrita sattvā: prāṇivadhāttu nivārita bhonti | 
trāyita yaccharaṇāgata bhītāstenabhayaṃdada raśmi nivrttā ||
@180
sarvasukhāvaha osari raśmī tāya gilāna ya ātura sprṡṭā: | 
sarvata vyādhidukhātpratimuktā dhyānasamādhisukhāni labhanti || 
rogavinodani mūlaphalopadhi ratna rasāyana gandhanulepān | 
phāṇita kṡīra madhū ghrta tailān bhojanapāna daditva ya labdhā || 
buddhanidarśani raśmi pramuñcī tāya sa codita āyukṡayānte | 
buddha anusmari paśyiṡu buddhaṃ te'cyuta gacchi sa buddhakṡetram || 
kāla karonti ca smārita buddhā darśitaprītakarā jinabimbān | 
buddhagatā: śaraṇaṃ maraṇānte bhāsiya buddhanidarśani labdhā || 
dharmaprabhāvani raśmi pramuñcī tāya prabhāya saṃcodita sattvā | 
dharma paṭhanti śrṇvanti likhantī dharmaratī rata te sada bhonti || 
dharmadurbhikṡaya dyotitu dharmo dharmagaveṡiṇa pūrita āśā | 
chanda janitva prayujya ya dharma bhāṡata dharmaprabhāvani labdhā || 
ghoṡavatī yada raśmi pramuñcī buddhasutā paricodanatāyām | 
yātuka śabdapracāru triloke sarva tathāgataghoṡa śrṇvanti || 
uccasvareṇa stavanti maharṡīn tūryamahattaraghaṇṭapradānai: | 
sarvajage jinaghoṡarutārthaṃ niścari ghoṡavatī prabha labdhā || 
te'mrtaṃdada raśmi pramuñcī tāya prabhāsaya codita sattvā: | 
sarva pramāda ciraṃ prajahitvā sarvaguṇai: pratipadyati yogam || 
du:kha aneka upadravapūrṇaṃ bhāṡita saṃskrta nityamakṡemam | 
śāntinirodhasukhaṃ sada kṡemaṃ bhāṡayatā amrtaṃdada labdhā ||
raśmi viśeṡavatī yada muñcī tāya prabhāsaya codita sattvā | 
śīlaviśeṡa samādhiviśeṡaṃ prajñaviśeṡa śrṇonti jinānām || 
śīlata agra samādhita agro prajñata agra mahāmunirājā | 
ya: stuta varṇita bodhinidānaṃ tena viśeṡavatī prabha labdhā || 
ratnaviyūha ya osari raśmi tāya prabhāsaya codita sattvā: | 
akṡara ratnanidhāna labhitvā pūjayi ratnavarebhi maharṡīn || 
ratnavisarga jine jinastūpe saṃgrahi krtsnajanaṃ ratanebhi: | 
ratnapradāna karitva jinānāṃ raśmi nivrtta ye ratnaviyūhā || 
gandhaprabhāsa ya osari raśmī tāya prabhāsaya codita sattvā: | 
ghrātva amānuṡa gandha manojñān buddhaguṇe niyutāni bhavanti ||
@181
gandhanulepanu mānuṡadivyairyatkrta pūja narādhipatīnām |
gandhamayān jinavigrahastūpān krtva nivrtta sugandhaprabhāsa: || 
muñcati raśmi vicitraviyūhān indrapatākadhvajāgravicitrān | 
tūryaninādita gandhapradhūpita śobhi surottamapuṡpavikīrṇam || 
tūryapratyudgami pūja jinānāṃ puṡpavilepanadhūpanacūrṇai: | 
chatradhvajāgrapatākavitānaistena vicitraviyūha nivrttā: || 
raśmi prasādakarī yada muñcī pāṇitalopama saṃsthihi bhūmi: | 
śodhayato rṡi āśramastūpān tena prasādakarī prabhaṃ labdhā || 
muñcati meghavatī yada raśmiṃ saṃsthihi gandha pravarṡati megham | 
stūpavarāṅgaṇa gandhajalenā siñciya meghavatī prabha labdhā || 
bhūṡaṇavyūha pramuñcatu raśmīnnagna acela subhūṡaṇa bhontī | 
vastranibandhanahāravicitraṃ datva vibhūṡaṇa raśmi nivrttā || 
raśmi rasāgravatī yada muñcī bhukṡita bhojya rasāgra labhantī | 
bhojana pāna vicitra rasāgrān datva rasāgravatī prabha labdhā || 
arthanidarśani muñcati raśmīn ratnanidhāna labhanti daridrā: | 
akṡayaratnanidhiṃ tribhi ratnairdānata arthanidarśani labdhā || 
cakṡuviśodhani muñcati raśmīn andha tadā drśi rūpa vicitram | 
dīpapradāna jine jinastūpe cakṡuviśodhani raśmi nivrttā ||
śrotraviśodhani muñcati raśmīn śrotravihīna śruṇī prthu śabdān | 
vādyapradāna jine jinastūpe śrotraviśodhani raśmi nivrttā || 
ghrāṇaviśodhani muñcati raśmīn ghrāyi aghrāyitapūrva sugandhān | 
gandhapradāna jine jinastūpe ghrāṇaviśodhani raśmi nivrttā ||
jihvaviśodhani muñcati raśmīn snigdhamanojñarutai: stuti buddhān | 
vāca durukta vivarjita rūkṡā ślakṡṇa udīrita raśmi nivrttā || 
kāyaviśodhani muñcati raśmīn indriyahīna suindriya bhonti | 
kāya praṇāma jine jinastūpe kurvata kāyaviśodhani labdhavā || 
cittaviśodhani muñcati raśmīn unmatu sarva sacitta bhavanti | 
citta samādhivaśānuga krtvā cittaviśodhani raśmi nivrttā || 
rūpaviśodhani muñcati raśmīn paśyiya cintiya rūpa narendrān | 
rūpakaśodhani citra samantāt stūpa alaṃkaratā pratilabdhā || 
śabdaviśodhani muñcati raśmīn śabda aśabdata śūnya vijānī | 
pratyayajāta pratiśrutatulyaṃ śabdaprakāśanaraśmi nivrttā ||
@182
gandhaviśodhani muñcati raśmīn sarva durgandha sugandha bhavantī | 
gandhavarāgra janairjinastūpāna snāpana bodhidrumaprabha eṡā || 
te rasaśodhani muñcati raśmīn sadviṡa nirviṡa bhonti rasāgrā: | 
buddha saśrāvaka mātrpitrṇāṃ sarvarasāgrapradānaprabhaiṡām || 
sparśaviśodhani muñcati raśmīn kakkhaṭa sparśa mrdū sukha bhontī | 
śaktitriśūlasitomaravarṡā mālyamrdū padumotpala bhontī ||
dṡya aneka mrdū sukhasparśā saṃstari mārgi vrajanti jinānām | 
puṡpa vilepana cīvara sūkṡmā mālyavitānapradānaprabheyam || 
dharmaviśodhani muñcati raśmīn sarvata romata cintiya dharmān | 
niścarata: śruṇi lokahitānāṃ toṡayi sarvadhimukti jinānām || 
pratyayajāta ajātasvabhāvā dharmaśarīra ajātaśarīrā: | 
dharmata nityasthitā gaganasthā sūcata dharmaviśodhani labdhā || 
raśmi sukhāpramukhā iti krtvā ekatu romamukhāttu rṡīṇām | 
niścari gaṅgarajopama raśmī sarva prthagvidha karmaprayogā: || 
te yatha ekata romamukhāto osari gaṅgarajopama raśmī | 
evamaśeṡata sarvatu romā deśa samādhi vikurva rṡīṇām || 
yena guṇena ya raśmi nivrttā tasmi guṇeṡu sahāyaka pūrve | 
teṡu tameva pramuñcati raśmiṃ jñānavikurvaṇa eṡa rṡīṇām || 
teṡa ya puṇyasahāyaka pūrve yairanumodita yācita yebhi: | 
yebhi ca drṡṭa śubhopacitaṃ vā te ima raśmi prajānati teṡām || 
ye ca śubhopacitā: krtapuṇyā: pūjita yebhi puna: puna buddhā: | 
arthika chandika buddhaguṇebhi: codana teṡa karoti ya raśmi: || 
sūrya yathā jātyandha na paśyī no ca sa nāsti udeti sa loke | 
cakṡusameta udāgamu jñātvā sarva prayujya svakasvaka dharma || 
evata raśmi mahāpuruṡāṇāṃ asti ca te itare ca na paśyī | 
mithyahatā adhimuktivihīnā: durlabha te ca udāramatīnām || 
ābharaṇāni nipāna vimānā: ratna rasāyana gandhanulepā: |
te'pi tu  asti mahātmajanasya  te ca sudurlabha krcchragatānām || 
evata raśmi mahāpuruṡāṇāṃ asti ca te itare ca na paśyī | 
mithyahatā adhimuktivihīnā: durlabha te ca udāramatīnām || 
yasyimu raśmiprabheda śruṇitvā bheṡyati śraddadhimukti prasāda: | 
tena na kāṅkṡa na saṃśaya kāryo nāṅga na bheṡyi mahāguṇaketu: ||
@183
te parivāraviyūha vikurvā agrasamādhyabhinirharamāṇā: |
sarvadaśaddiśi apratimānā: darśayi buddhasutā: parivāram || 
te trisahasrapramāṇu vicitraṃ padmamadhiṡṭhihi raśmiviyūhā: | 
kāyaparyaṅka parisphuṭa padmaṃ darśayi eṡa samādhi vikurvā || 
te daśakṡetrarajopama anye padmamadhiṡṭhihi saṃparivāram | 
sarva parīvrta buddhasutebhī ye ca samādhyasamādhivihārī || 
ye paripācita tena rṡīṇāṃ sattva niṡpādita buddhaguṇeṡu | 
te parivāriya taṃ mahapadmaṃ sarva udikṡiṡu prāñjalibhūtā: || 
te ca samāhita bālaśarīre vyutthihi yauvanavegasthitebhya: | 
yauvanavegasthiteṡu samāhita vyutthihi jīrṇaka vrddhaśarīrā: || 
jīrṇaka vrddhaśarīri samāhita vyutthihi śraddha upāsikakāyāt | 
śraddha upāsikakāyasamāhita vyutthihi bhikṡuṇikāyaśarīrā || 
bhikṡuṇikāya śarīri samāhita vyutthihi bhikṡu bahuśrutakāyā: | 
bhikṡu bahuśrutakāya samāhita vyutthihi śaikṡaaśaikṡaśarīrā: || 
śaikṡaaśaikṡaśarīri samāhita vyutthihi pratyayabuddhaśarīrā | 
pratyayabuddha śarīri samāhita vyutthihi buddhavarāgraśarīrā ||
buddhavarāgraśarīri samāhita vyutthihi devatakāyaśarīrā | 
devatakāyaśarīri samāhita vyutthihi nāgamaharddhikakāyā: ||
nāgamaharddhikakāyasamāhita vyutthihi yakṡamaharddhikakāyā: | 
yakṡamaharddhikakāyasamāhita vyutthihi sarvatabhūtaśarīrā: || 
sarvata bhūtaśarīri samāhita vyutthihi ekatu romamukhāta: | 
ekatu romamukhasmi samāhita vyutthihi sarvata romamukheṡu ||
sarviṡu romamukheṡu samāhita vyutthihi ekatu vālapathāta: | 
ekatu vālapathasmi samāhita vyutthihi sarvata vālapathebhya: || 
sarviṡu vālapatheṡu samāhita vyutthihi te paramāṇurajāta: |
ekarajasmi samāhita bhūtvā vyutthihi sarvarajebhya aśeṡam || 
sarvaraje samāhita bhūtvā vyutthihi sāgaravajratalāta: | 
sāgaravajratalasmi samāhita vyutthihi te maṇivrkṡaphalebhya: ||
vrkṡaphaleṡu samāhita bhūtvā vyutthihi raśmimukhebhi jinānām | 
raśmimukheṡu jināna samāhita vyutthihi sāgaratoyanadībhya: || 
sāgaratoyanadīṡu samāhita vyutthihi tejapathātu mahātmā | 
tejapathasmi samāhita bhūtvā vyutthihi vāyupathānusmrtīmān || 
@184
vāyupathe tu samāhita bhūtvā vyutthihi bhūmitalātu mahātmā | 
bhūmitale tu samāhita bhūtvā vyutthihi sarvatu devavimānāt || 
sarvi tu devabalāna samāhita vyutthihi te gaganānusmrtīmān | 
eti samādhivimokṡa acintyāsteṡa acintyaguṇopacitānām ||
kalpa acintya prabhāṡiyamāṇā: sarvajinebhi na śakya kṡayītum | 
sarvajinebhi ca bhāṡita ete karmavipāku jagasya acintyo || 
nāgavikurvita buddhavikurvā dhyāyina dhyāna acintya vikurvā | 
te ca vaśe sthita aṡṭa vimokṡā: śrāvaka ekabhavī bahu bhontī || 
bhūtva bahu: puna eka bhavitvā dhyāyati prajvalate gaganasmin | 
te hi mahākaruṇāya vihīnā bodhianarthiku loka upekṡī || 
darśayi kāyavikurva acintyā kasya na darśayi lokahitaiṡī | 
candra sasūrya nabhe vicarantau darśayi sarvadiśi pratibhāsam || 
utsasarohradakūpataḍāge bhājanaratnasamudranadīṡu | 
evamacintiya darśiyi rūpaṃ sarvadaśaddiśI te naravīrā: || 
sarvasamādhivimokṡavidhijñā yatra tathāgata sākṡi svayaṃbhū: | 
sāgaradeva rutāvatināmā yāvatsatva samudryutpannā || 
teṡu svarāṅgaruteṡu vidhijñā toṡayi sarvarutān svarutena | 
sā hi sarāga sadoṡa rutāvati sarvarute pratighoṡavidhijñā || 
dhāraṇi dharmabalaṃ vaśiprāptā ka: sa na toṡi sadevakalokam | 
māyakaro yatha vidyavidhijño darśayi rūpa vicitra anantān || 
rātridivaikamuhūrtuku māsān varṡaśataṃ puna sphītapradīptān | 
māyakaro hi sarāgu sadoṡo toṡayi māyavikurvita lokam || 
dhyānaabhijñavimokṡasuśikṡita kasya na toṡayi caryavidhijña: | 
rāhu yathe[ṡa] ya nirmiṇi kāyaṃ kurvati vajrapade talabandham || 
darśanasāgaru nābhipramāṇaṃ bhoti sumerutale samaśīrṡa: | 
so'pi sarāgu sadoṡa samoho rāhu nidarśayi īdrśa rddhi || 
mārapramardana lokapradīpa kasya na darśayi rddhi anantā | 
paśya acintiya [śakravi]kurvā devasurendraraṇasmi pravrtte || 
yātuka bimbara nekasurāṇāṃ tātuka nirmiṇi śakru svakāyān | 
sarvasurendrasurāśca vijānī śakramapuratogata svāyum ||
eṡa grhyeta vajradharāṇāṃ saṃbhramu gacchisu sarvasurendrā: | 
netra sahasra bhayaṃkara darśī jvālapramuñcana vajra grhītam || 
@185
varmitakāya durāsadateja śakramudīkṡya palātvasurendrā: | 
so hi ta itvara puṇyabalenā śakra vikurvati devajayārthī || 
sarvajagasya aśeṡata trāṇaṃ akṡaya puṇya kuto na vikurvī | 
* * * * 
vāyuta saṃbhuta megha pravarṡī vāyuta megha puna: prasamentī | 
vāyuta sasya virohati loke vāyu sukhāvaha sarvajagasya || 
so hi aśikṡita pāramitāsu buddhaguṇeṡu aśikṡita vāyu: | 
darśayi lokavipāka acintyā kasya na darśayi te vara labdhā || 
iti śikṡāsamuccaye ratnatrayānusmrtirnāmāṡṭādaśa: pariccheda: samāpta: ||
@186
19
puṇyavrddhirnāma navadaśa: pariccheda: | 
anyo'pi puṇyavrddhaye hetu: kārya:, yo'yaṃ sarvāvasthāsu sattvārtha: | yathā kathitaṃ 
cāryaratnameghe-sa tathāgatacaitye vā tathāgatavigrahe vā puṡpaṃ vā dhūpaṃ vā gandhaṃ vā dadat sarvasattvānāṃ 
dau:śīlyadaurgandhyamalāpanayanāya tathāgataśīlapratilambhāya ca pariṇāmayati | sa samārjanopalepanaṃ 
kurvan sarvasattvānāmaprāsādikeryāpathavigamāya prāsādikeryāpathasaṃpade ca pariṇāmayati | sa 
puṡpacchatramāropayan sarvasattvānāṃ sarvakleśaparidāhavigamāya pariṇāmayati | sa vihāraṃ praviśannevaṃ 
cittamutpādayati-sarvasattvān nirvāṇapuraṃ praveśayeyam | sa niṡkramannevaṃ cittamutpādayati-sarvasattvān 
saṃsāracārakānniṡkrāmayeyam | sa labhanadvāramuddhāṭayannevaṃ cittamutpādayati-sarvasattvānāṃ lokottareṇa 
jñānena nirvāṇasugatidvāramuddhāṭayeyam | sa pidadhadevaṃ cittamutpādayati-sarvasattvānāṃ sarvāpāyadvārāṇi 
pidadhyām | sa niṡīdannevaṃ cittamutpādayati-sarvasattvān bodhimaṇḍe niṡādayeyam | sa dakṡiṇena 
pārśvena śayyāṃ kalpayannevaṃ cittamutpādayati-sarvasattvāneva parinirvāpayeyam | sa tato vyuttiṡṭhannevaṃ 
cittamutpādayati-sarvasattvān vyutthāpayeyaṃ sarvakleśaparyutthānebhya: | sa śarīragatyā gacchannevaṃ 
cittamutpādayati-sarvasattvā mahāpuruṡagatyā gacchantu | sa tatropaviṡṭa evaṃ cittamutpādayati-sarvasattvā 
ni:śalyakriyā yaduta rāgadveṡamohebhya: | sa śaucaṃ kurvannevaṃ cittamutpādayati-sarvasattvānāṃ kleśamalān 
prakṡālayeyam | sa hastau prakṡālayannevaṃ cittamutpādayati-sarvasattvānāṃ sarvakleśavāsanāmapanayeyam | 
sa pādau prakṡālayannevaṃ cittamutpādayati-sarvasattvānāmanekaprakārāṇi kleśarajāṃsyapanayeyam | 
mukhaṃ prakṡālayannevaṃ cittamutpādayati-sarvasattvānāṃ sarvadharmamukhāni pariśodhayeyam | sa dantakāṡṭhaṃ 
bhakṡayannevaṃ cittamutpādayati-sarvasattvānāṃ nānāvidhān kleśamalānapanayeyam | sarvāṃ kāyāvasthāṃ 
sarvasattvahitasukhāya pariṇāmayati | tathāgatacaityaṃ vandamāna evaṃ cittamutpādayati—sarvasattvā
vandanīyā bhavantu sadevakasya lokasyeti || 
athavā yathā āryaprajñāpāramitāyām-punaraparaṃ śāriputra vyālakāntāramadhyagatena bodhisattvena 
mahāsattvena nottrasitavyam, na saṃtrasitavyam, na saṃtrāsamāpattavyam | tatkasmāddheto: ? tathā hi tena 
sarvaṃ parityaktaṃ sarvasattvānāmarthāya | tenaivaṃ cittamutpādayitavyam-sacenmāṃ vyālā bhakṡayeyu:, tebhya eva 
taddānaṃ dattaṃ bhavatu | mama ca dānapāramitāparipūrirbhaviṡyati | abhyāsannā ca bhaviṡyati[bodhi:] | 
tathā ca kariṡyāmi yathā me'nuttarāṃ samyaksaṃbodhimabhisaṃbuddhasya satastatra buddhakṡetre tiryagyonigatā: 
sattvā: sarveṇa sarvaṃ na bhaviṡyanti, na prajñāsyante | corakāntāramadhyagatena śāriputra bodhisattvena 
mahāsattvena nottrasitavyaṃ na saṃtrasitavyaṃ na saṃtrāsamāpattavyam | tatkasmāddheto: ? sarvasvaparityāgakuśalā 
hi te bodhisattvā mahāsattvā: | utsrṡṭakāyenāpi ca bodhisattvena bhavitavyaṃ parityaktapariṡkāropa- 
karaṇena ca | tenaivaṃ cittamutpādayitavyam-te cenme sattvā: pariṡkāropakaraṇāni haranti, tebhya evaitaddhanaṃ 
dattaṃ bhavatu | sacenmāṃ kecijjīvitād vyaparopayeyu:, tatra mayā na dveṡo na krodha utpādayitavya: | 
teṡāmapi mayā na kāyena na vacasā na manasā aparāddhavyam | evaṃ ca me tasmin samaye dānapāramitā ca 
@187
śīlapāramitā ca kṡāntipāramitā ca paripūriṃ gamiṡyati | anuttarā ca me samyaksaṃbodhi- 
rabhyāsannā bhaviṡyati | tathā ca kariṡyāmi, tathā pratipatsye, yathāme'nuttarāṃ samyaksaṃbodhimabhisaṃ- 
buddhasya satastatra buddhakṡetre ete cānye ca doṡā: sarveṇa sarvaṃ sarvathā sarvaṃ na bhaviṡyanti, na prajñā-
syante | pānīyakāntāramadhyagatena śāriputra bodhisattvena mahāsattvena nottrasitavyaṃ na saṃtrasitavyaṃ 
na saṃtrāsamāpattavyam | tatkasmāddheto: ? asaṃtrastadharmāṇo hi bodhisattvā mahāsattvā bhavanti | 
evaṃ cānena cittamutpādayitavyam-sarvasattvānāṃ mayā sarvatrṡṇācchedāya śikṡitavyam | na bodhisattvena 
mahāsattvena saṃtrāsamāpattavyam | sacedahaṃ trṡṇayā kālaṃ kariṡyāmi, api tu khalu puna: sattvānāmantike
mahākaruṇācittamutpādayiṡyāmi-aho batālpapuṇyā amī sattvā yadeteṡāṃ loke evaṃrūpāṇi 
pānīyakāntārāṇi prajñāyante | tathā punarahaṃ kariṡyāmi, tathā pratipatsye, yathā me'nuttarāṃ 
samyaksaṃbodhimabhisaṃbuddhasya satastatra buddhakṡetre sarveṇa sarvaṃ sarvathā sarvaṃ pānīyakāntārāṇi na 
prajñāsyante | tathā ca sarvasattvān puṇyai: saṃyojayiṡyāmi, yathā te aṡṭāṅgopetapānīyalābhino 
bhaviṡyanti | tathā drḍhaṃ vīryamārapsye sarvasattvānāṃ krtaśo yathā vīryapāramitā tasmin samaye paripūriṃ 
gamiṡyati | punaraparaṃ śāriputra bubhukṡākāntāramadhyagatena bodhisattvena mahāsattvena nottrasitavyaṃ 
na saṃtrasitavyaṃ na saṃtrāsamāpattavyam | evaṃ cānena saṃnāha: saṃnaddhavya:-tathā drḍhaṃ vīryamārapsye, 
tathā ca svaṃ buddhakṡetraṃ pariśodhayiṡyāmi, yathā me'nuttarāṃ samyaksaṃbodhimabhisaṃbuddhasya satastatra 
buddhakṡetre sarveṇa sarvaṃ sarvathā sarvaṃ evaṃrūpāṇi bubhukṡākāntārāṇi na bhaviṡyanti, na prajñāsyante | 
sukhitā eva te sattvā bhaviṡyanti sukhasamaṅgina: sarvasukhasamarpitā: | tathā ca kariṡyāmi yathā 
teṡāṃ sattvānāṃ yo ya evābhiprāyo bhaviṡyati, yadyadevākāṅkṡiṡyanti manasā, tattadeva prādurbhaviṡyati, 
tadyathāpi nāma devānāṃ trāyastriṃśānāṃ manasā sarvaṃ prādurbhavati, manasā sarvamutpadyate | tathā drḍhaṃ 
vīryamārapsye yathā teṡāṃ sattvānāṃ dhārmikā abhiprāyā: paripūriṃ  gamiṡyanti, avaikalyaṃ ca 
jīvitapariṡkārai: sarvasattvānāṃ bhaviṡyati sarveṡāṃ sarvata: sarvadeti || 
evamayam- 
sarvāvasthāsu sattvārtha: 
puṇyavrddhihetu: | vistaratastvāryagocarapariśuddhisūtre draṡṭavya: || 
kiṃ ca-
dharmadānaṃ nirāmiṡam | 
puṇyavrddhinimittaṃ bhavati || 
yathoktamāryādhyāśayasaṃcodanasūtre-viṃśatirime maitreya ānuśaṃsā nirāmiṡadāne, yo lābha- 
satkāramapratikāṅkṡan dharmadānaṃ dadāti | katame viṃśati: ? yaduta-smrtimāṃśca bhavati, matimāṃśca
bhavati, buddhimāṃśca bhavati, gatimāṃśca bhavati, dhrtimāṃśca bhavati, prajñāvāṃśca bhavati, lokottarāṃ ca 
prajñāmanuvidhyati, alparāgo bhavati, alpadveṡo'lpamoha:, māraścāsyāvatāraṃ na labhate, buddhairbhagavadbhi: 
samanvāhriyate, amanuṡyāścaimaṇ rakṡanti, devāścāsyauja: kāye prakṡipanti, amitrāścāsyāvatāraṃ na 
@188
labhante, mitrāṇi cāsya abhedyāni bhavanti, ādeyavacanaśca bhavati, vaiśāradyāṃśca pratilabhate, 
saumanasyabahulaśca bhavati vidvatpraśastaśca, anusmaraṇīyaṃ cāsya taddharmadānaṃ bhavati | ime maitreya 
viṃśatiranuśaṃsā iti ||
āryaprajñāpāramitāyāṃ tvāha-sacettvamānanda śrāvakayānikānāṃ pudgalānāṃ śrāvakabhūmau 
dharmaṃ deśaye:, tasyāṃ ca dharmadeśanāyāṃ ye trisāhasramahāsāhasre lokadhātau sattvāste sarve'rhattvaṃ 
sākṡātkuryu: | tadadyāpi tvayā me śrāvakeṇa śrāvakakrtyaṃ na krtaṃ syāt | sacetpuna: tvamānanda 
bodhisattvasya mahāsattvasyaikamapi prajñāpāramitāpratisaṃyuktaṃ padaṃ deśaye:, prakāśaye:, evamahaṃ tvayā 
śrāvakeṇārādhita: syām | tayā ca pūrvikayā dharmadeśanayā ye trisāhasramahāsāhasre lokadhātau sattvāste 
sarve'rhattvaṃ prāpnuyu: | teṡāṃ cārhatāṃ yaddānamayaṃ puṇyakriyāvastu śīlamayaṃ puṇyakriyāvastu bhāvanāmayaṃ 
puṇyakriyāvastu, tatkiṃ manyase ānanda api nu sa bahu puṇyaskandha: ? āha-bahu bhagavan, 
bahu sugata | bhagavānāha-ata: sa ānanda śrāvakayānikapudgalo bahutaraṃ puṇyaskandhaṃ 
prasavati, yo bodhisattvānāṃ mahāsattvānāṃ prajñāpāramitāpratisaṃyuktaṃ dharma deśayati | ato'pyānanda 
bahutaraṃ puṇyaskandhaṃ prasavati, yo bodhisattvo mahāsattvo'parasya bodhisattvasya prajñāpāramitāpratisaṃyuktaṃ 
dharmaṃ deśayati, antaśa ekadivasamapi | tiṡṭhatvānanda ekadivasa:, antaśa: prāgbhaktamapi |
tiṡṭhatvānanda prāgbhaktam, antaśa ekanālikāmapi | yāvadantaśa ekakṡaṇasaṃnipātamapi | peyālaṃ | 
idamānanda tasya bodhisattvasya mahāsattvasya dharmadānaṃ sarvaśrāvakayānikānāmapi sarvapratyekabuddhayānikānāṃ 
ca pudgalānāṃ kuśalamūlamabhibhavati | evaṃ kuśalamūlasamanvāgato bodhisattvo mahāsattva:, evaṃ 
kuśalamūlaṃ samanvāharan, asthānamānanda anavakāśo yatsa bodhisattvo mahāsattvo vivarteta anuttrāyā:
samyaksaṃbodhe: | naitatsthānaṃ vidyata iti || 
kathaṃ dharmadānaṃ dātavyam ? yathā{1. ##SDP 13.24; 26-29; 32-35.##}āryasaddharmapuṇḍarīke'bhihitam- 
kālena co(vā) cintayamānu paṇḍita: 
praviśya layanaṃ tatha ghaṭṭayitvā | 
vipaśya dharmaṃ imi sarvayoniśo 
utthāya deśeta alīnacitta: || 
sukhasthito bhoti sadā vicakṡaṇo 
sukhaniṡaṇṇastatha dharma bhāṡate | 
udāraprajñapta karitva āsanaṃ 
caukṡe manojñe prthivīpradeśe || 
caukṡaṃ ca so cīvara prāvaritvā 
suraktaraṅgaṃ ca prasannaraṅgai: | 
āsevakaṃ(kān) krṡṇa tathā daditvā 
mahāpramāṇaṃ ca nivāsayitvā ||
@189
sa pādapīṭhasmi niṡadya āsane 
vicitradūṡyehi susaṃstrtasmin | 
sudhautapādaśca upāruhitvā 
snigdhena śīrṡeṇa, mukhena cāpi || 
dharmāsane tatra (cātra) niṡīdiyāna: 
ekāgra sattveṡu samaṃ vipaśyan (samāgateṡu) | 
upasaṃhareccitrakathā bahūśca 
bhikṡūnatho (co)bhikṡuṇikāstathaiva || 
kilāsitāṃścāpi vivarjayīta 
na cāpi utpādayi khedasaṃjñām | 
aratiṃ ca sarvāṃ vijahīta paṇḍito 
maitrībalaṃ parṡadi bhāvayecca || 
bhāṡecca rātriṃdivamagradharmān 
drṡṭāntakoṭīniyutai: sa paṇḍita: | 
saṃharṡayettāṃ (tparṡa) ca tathaiva toṡayet 
na cāpi kiṃcittatra jātu prārthayet || 
khādyaṃ ca bhojyaṃ ca tathānnapānaṃ 
vastrāṇi śayyāsanacīvarāṇi | 
gilānabhaiṡajya na cintayetsa: 
na vijñapetparṡadi kiṃcidanyat || 
anyatra cinteya sadā vicakṡaṇa: 
bhaveya buddho'hamime ca sattvā: | 
etacca me sarvasukhopadhānaṃ 
yaṃ dharma śrāvemi hitāya loke || 
atraivāha-na{1. ##SDP 13.##} ca kasyacidantaśo dharmapremṇā'pyadhikataramanugrahaṃ karoti || 
āryaca{2. SR 24. 44-50.##}ndrapradīpasūtre'pyāha-
adhyeṡayeyuryadi tvāṃ te dharmadānasya kāraṇāt | 
prathamaṃ vāca bhāṡeyā nāhaṃ vaipulyaśikṡita: || 
evaṃ tvaṃ vāca bhāṡeyā yuṡme (āyuṡmān) vā vijñapaṇḍitā: | 
kathaṃ mahātmanāṃ śakyaṃ purato bhāṡituṃ mayā ||
sahasaiṡāṃ na jalpeta tulayitvā tu bhājanam | 
yadi bhājanaṃ vijānīyā anadhīṡṭo'pi deśaye: ||
@190
yadi du:śīlān paśyesi pariṡāyāṃ bahūn sthitān | 
saṃlekhaṃ mā prabhāṡestvaṃ varṇaṃ dānasya kīrtaye: || 
bhaveyuryadi cālpecchā: śuddhā: śīle pratiṡṭhitā: | 
maitraṃ cittaṃ janitvā tvaṃ kuryā: sāṃlekhikīṃ kathām || 
parīttā yadi pāpecchā: śīlavanto'tra vistarā: | 
labdhapakṡastadā bhūtvā varṇaṃ śīlasya kīrtaye: || iti || 
uktaṃ ca āryasāgaramatisūtre-tadyathā same | samavati | śamitaśatru | aṅkure | maṅkure | 
mārajite | karāḍe | keyūre | oghavati | ohokayati | viśaṭhanirmale | malāpanaye | okhare | 
kharograse | grasane | hemukhī | parāṅmukhī | āmukhī | śamitāni sarvagrahabandhanāni | nigrhītā: 
sarvaparapravādina: | vimuktā mārapāśā: | sthāpitā buddhabhudrā: | samuddhātitā: sarvamārā: | acalita- 
padapariśuddhyā vigacchanti sarvamārakarmāṇi | imāni sāgaramate mantrapadāni dharmabhāṇakena supravrttāni 
krtvā, dharmāsanakena supravrttāni katvā, dharmāsananiṡaṇṇena sarvāṃ parṡadaṃ bodhyākārābhinirhrtayā maitryā 
spharitvā ātmani vaidyasaṃjñāmutpādya dharma bhaiṡajyasaṃjñāṃ dharmaśravaṇikeṡvāturasaṃjñāṃ tathāgate satpuruṡasaṃjñāṃ 
dharmanetryāṃ cirasthitikasaṃjñāmutpādya imāni mantrapadānyāmukhīkrtya dharmasaṃkathā karaṇīyā | tasya 
samantādyojanaśate na māro na mārakāyikā vā devatā upasaṃkramayiṡyanti vicakṡu:karaṇe | 
ye'pyenamupasaṃkramiṡyanti, te'pyasya na śakṡyantyantarāyaṃ kartumiti || 
atraivāha-dharmabhāṇakena caukṡeṇa śucisamudācāreṇa susnātena śucinivāsitena 
bhavitavyamiti || evaṃ dharmadānam || 
bodhacittaṃ ca puṇyasya vrddhihetu: samāsata: ||26||
yathoktamāryaratnakaraṇḍakasūtre- 
tadyathāpi nāma mañjuśrīrnānāgandhavrkṡāśca caturdhātusaṃgrhītā vivardhante, evameva mañjuśrīrnānā- 
saṃbhāropacitaṃ bodhisattvasya kuśalamūlaṃ bodhicittasaṃgrhītaṃ sarvajñatāpariṇāmitaṃ vivardhate | iti ||
eṡādikā adikarmikāṇāṃ sahasā bodhisattvaśikṡā smaraṇārthamupadarśitā | vistaratastu 
buddhaviṡaya eva | atra cāsyā yathoktāyā: śikṡāyā:- 
siddhi: samyakprahāṇānāmapramādāviyojanāt | 
smrtyātha saṃprajanyena yoniśaścintanena ca ||27|| 
tatra anutpannānāṃ pāpakānāmakuśalānāṃ dharmāṇāmanutpādāyaiva chandaṃ janayati, vyāyacchati, 
vīryamārabhate, cittaṃ pragrhṇāti, samyakpraṇidadhātītyanena rakṡā | utpannānāṃ ca prahāṇāya chandaṃ
janayatītyanena śuddhi: | anutpannānāṃ kuśalānāṃ dharmāṇāmutpādāya chandaṃ janayati | yāvadutpannānāṃ 
ca sthitaye bhūyobhāvāya chandaṃ janayatītyādi anena vrddhi: | etāni ca nityamapramādādhiṡṭhitāni 
kāryāṇi, sarvakuśalamūlānāṃ tanmūlatvāt ||
@191
yathoktamā{1. ##S R 25. 14.##}ryacandrapradīpasūtre- 
yāvanti dharmā: kuśalā: prakīrtitā: 
śīla śrutaṃ tyāgu tathaiva kṡānti:
sarveṡa mūlaṃ hyayamapramādo 
nidhānalambha: sugatena deśita: || iti || 
ko'yapramādo nāma ? iṡṭavighātāniṡṭāgamaśaṅkāpūrvakaṃ pratikāratātparyam | tadyathā 
tīvrakopaprasādasya rājño bhaiṡajyatailaparipūrṇabhājanaṃ grhītvā picchilasaṃkrameṇa bhrtyasya gacchata: || 
uktaṃ hi āryatathāgataguhyasūtre-tatra katamo'pramāda: ? yadindriyasaṃvara: | sa cakṡuṡā rūpāṇi 
drṡṭvā na nimittagrāhī bhavati, nānuvyañjanagrāhī | evaṃ yāvanmanasā dharmān vijñāya na nimittagrāhī bhavati, 
nānuvyañjanagrāhī | sarvadharmeṡvāsvādaṃ cādīnavaṃ ca ni:śaraṇaṃ ca yathābhūtaṃ prajānāti | ayamucyate 
apramāda: || punaraparam-apramādo yatsvacittasya damanam, paracittasyārakṡā, kleśarateraparikarmaṇā, 
dharmarateranuvartanam, yāvadayamucyate'pramāda: | yasya guhyakādhipate śraddhā cāpramādaśca, tasyānulomikena 
vīryeṇa kāryam, yena tānapramādakāraṇān śraddhākāraṇāṃśca dharmān samudānayati | yasya guhyakādhipate 
śraddhā cāpramādaśca vīryaṃ ca, tena smrtisaṃprajanye yoga: karaṇīya:, yena smrtisaṃprajanyena sarvān 
bodhipakṡān dharmānna vipraṇāśayati | yasya guhyakādhipate śraddhā cāpramādaśca vīryaṃ ca 
smrtisaṃprajanyaṃ ca, tena yoniśa:prayoge yoga: karaṇīya: | yoniśa:prayukto hi guhyakādhipate 
bodhisattvo yadasti tadastīti prajānāti, yannāsti tannāstīti prajānāti | yāvadasti saṃvrtyā 
cakṡurityādi || 
tathā atraivāha-
sadā'pramādo hyamrtasya mūlaṃ 
sattvārthayuktasya ca bodhicittam | 
yadyoniśaścaiva vivekacitta- 
maparigraha: sarvasukhasya mūlam || iti ||
āha ca- 
parātmasamatābhyāsādbodhicittaṃ drḍhībhavet | 
āpekṡikaṃ parātmatvaṃ pārāvāraṃ yathāmrṡā || 
tatkūlaṃ na svata: pāraṃ kimapekṡyāstvapāratā |
ātmatvaṃ na svata:siddhaṃ kimapekṡya paro bhavet || 
taddu:khena na me bādhetyato yadi na rakṡasi | 
nāgāmikāyadu:khātte bādhā tatkena rakṡasi || 
@192
ahameva tadāpīti mithyeyaṃ parikalpanā | 
anya eva mrto yasmādanyastatra prajāyate  || 
anyaścejjāyate tatra kiṃ puṇyena prayojanam | 
yūna: kiṃ vrddhakāyasya sukhāya dhanasaṃcayai: || 
mrte garbhagate tāvadanyo bāla: prajāyate | 
mrte bālye kumāratvaṃ tannāśāyāgato yuvā || 
tannāśāccāgato vrddha: eka: kāya: kathaṃ mata: | 
evaṃ pratikṡaṇaṃ cānya: kāya: keśanakhādivat ||
atha bālyaparityāgādbālo yāti kumāratām | 
kāyasvabhāvo vaktavyo yo'vasthārahita: sthita: || 
kāyaścetpratimākāra: peśībhasmasu nāsti sa: | 
sūkṡmabhāvena cettatra sthaulyaṃ tyaktvā vyavasthita: | 
anirdeśya: svata: prāpta: kāya ityucyate na sa: || 
tatra cintaiva me nāsti drśyakāyastu nāśavān | 
avasthābhiśca saṃbandha: saṃvrtyā caiva drśyate || 
āgamācca tadastitvaṃ yuktyāgamanivāritam | 
na guṇavyatirekeṇa pradhānaṃ vidyate yata: || 
na ca trīṇi pradhānāni tathā sattā guṇā api | 
pratyekaṃ tryātmakāste'pi śeṡaṃ naikavidhaṃ jagat ||
| 
acetanaṃ ca vastrādi tatsukhādyātmakaṃ katham | 
sukhāderna paṭotpatti: paṭādestu sukhādaya: | 
paṭādīnāmahetutvādabhāvastatsukhaṃ kuta: || 
tasmādāgamayuktibhyāmanityaṃ sarvasaṃskrtam | 
taddhetuphalasaṃbandha: pratyakṡatvānna sādhyate || 
svasaṃtāne ca drṡṭo'sau nityeṡu ca kathaṃ yathā | 
paramāṇustu naiko'sti digbhedānupapattita: ||
dīpatailaṃ kṡayaṃ yāti kṡīyamāṇaṃ na lakṡyate | 
evaṃ bhāvā na lakṡyante kṡīyamāṇā: pratikṡaṇam ||
saṃtāna: samudāyaśca paṅktisenādivanmrṡā |
tatrābhyāsādahaṃkāra: parasmin kiṃ na jāyate || 
tasmādevaṃ jagat jñeyaṃ yathāyatanasaṃcaya: | 
aprāptameva taddu:khaṃ pratikāryaṃ parātmano: ||
@193
ayuktamapi cedetatsvātmanyastītaratra na | 
yadayuktaṃ nivartyaṃ tat svamanyadvā yathābalam || 
krpayā bahu du:khaṃ cetkasmādutpādyate balāt | 
jagaddu:khaṃ nirūpyedaṃ krpādu:khaṃ kathaṃ bahu || 
evaṃ bhāvitasaṃtānā: paradu:khasamapriyā: | 
avīcīmavagāhante haṃsā: padmavanaṃ yathā ||
sattveṡu mucyamāneṡu ye te prāmodyasāgarā: | 
taireva nanu paryāptaṃ mokṡeṇāpyarasena kim || 
evaṃ parārthaṃ krtvāpi na mado na ca vismaya: |
na vipākaphalākāṅkṡā parārthaikāntatrṡṇayā || 
daśadiksattvasaṃpattirātmīyāsya na saṃśaya: | 
nāstīrṡyāvakāśo'pi parasaukhye svasaṃjñayā || 
pareṡāmātmano vāpi sāmānyā pāpadeśanā | 
puṇyānumodanā caivaṃ buddhādhyeṡaṇayācanam || 
pariṇāmanamapyevaṃ nirviśeṡaṃ pravartate | 
puṇyaṃ pravartate tasmādanantaṃ sattvadhātuvat || 
ayaṃ sa mārga: pravara: kṡemānantasukhotsava: | 
bodhisattvamahāsārtha: kalilaprītivardhana: ||
pālyamānaśca satataṃ vajrapāṇyādiyāntrikai: | 
māragulmikasaṃtrāsajananairbuddhakiṃkarai: || 
saṃbuddharājatanayā bodhicittarathasthitā: | 
vahante tena mārgeṇa stūyamānā: surādibhi: || 
tasmādātmatvamāropya sattveṡvabhyāsayogata: | 
parātmadu:khaśāntyarthamātmādīn sarvathotsrjet || 
trṡṇā parigraho yasya tasya du:khaṃ na śāmyati | 
pariṇāmavināśitvātsa du:khajanako yata: || 
loke du:khāgnitapte ca kā rati: svasukhe bhavet | 
samantāddahyamānasya nakhādāhe'pi kiṃ sukham || 
ātmatrṡṇā ca sarveṡāṃ du:khānāṃ mūlamuttamam | 
tasmānnihanmi tāmeva sattvebhya: svārthamutsrjan || 
tadagradūtī jñātecchā jetavyā sarvayatnata: | 
ātmatattvasmrtiṃ krtvā pratītyotpādacintayā ||
@194
yadbhayānnotsrjāmyetattadevādadato bhayam | 
pratikṡaṇaṃ hi yātyeva kāyaścittaṃ ca me yata: || 
yadi nityāpyanityena nirmalā malavāhinā | 
bodhi: kāyena labhyeta nanu labdhā mayaiva sā || 
evamātmānamutsrjya sarvasattvārthamācaret | 
bhaiṡajyapratimākalpo lokadharmeṡvacintaka: || 
sarvasattvārthamantritve svaprajñāṃ viniyojayet | 
yuktyā saṃrakṡya tu dravyaṃ sattveṡu vopayojayet || 
svakāye parakāye vā yaddu:khaṃ neha du:khakrt | 
sattvānāṃ bhogavinnatvāt kleśā: śodhyā: prayatnata: | 
lokopajīvyātsattīrthādbhujaṃgakuṇapā iva || 
puṇyakṡetramidaṃ śuddhaṃ saṃpatsasyamahāphalam | 
sukhadurbhikṡasaṃtaptaṃ jagatsaṃtarpayiṡyati || 
lābhasatkārakāyādi tyaktaṃ nanu jane mayā | 
kopa: kasyārthamadyāpi mrṡā vā tanmayoditam || 
svārthaghneṡu yadi dveṡa: krpā kutra bhaviṡyati | 
nirdayasyāpi ka: kopa: parārtho yadi naśyati || 
ākrośādikṡamā: satyamikṡukasturikādaya: | 
svāmyaśanena durnyastā nopabhogyā bhavanti te || 
cintayati pratīkāraṃ na ca svāmihitecchayā | 
nāpi saṃcodayatyenaṃ bhogārthaṃ nopayāti ca || 
anusmrtyopasmrtyaitānakrṡṭoptā jinātmajā: | 
nānāviṡayadhātūnāṃ sarvendriyamahāgadān || 
vijñapya smārayitvaitān kruddhānapyupakāriṇa: | 
svabhāvātyaktamādhuryā: sukhayantyeva du:khitān || 
dhātava: pañca bhūvāritejonilakhasaṃjñitā: | 
yāvatsattvā: sthitāstāvatsarveṡāmarthakāriṇa: || 
sarvaduścaritenaiṡāṃ sattvārthadvinivartanam | 
evametān karomyeṡa dhātūn ṡaḍapi nirvyathān || 
yāvadākāśaniṡṭhasya niṡṭhā lokasya saṃbhavet | 
tāvatsthāsyāmi lokārthaṃ kurvan jñānapura:sara: || 
ātmācāryo'nuśiṡyāddhi sadātmānaṃ suśiṡyavat | 
aprṡṭvā cātmanātmānaṃ balenārakṡitakriya: ||
@195
ka eva mama du:khena du:khī syānme bhayādbhayī | 
taddoṡānuśayajño vā yathātmagururātmana: || 
avirāgyapalāyī ca karuṇāviṡayo'pi vā | 
nityasaṃnihitaścāpi śiṡya ātmasama: kuta: || 
kleśonmatto'tha mohāndha: prapātabahule pathi | 
skhalan pade pade śocya: para ātmā ca sarvadā || 
skhalitānveṡaṇaṃ tasmātsamānavyasanājjanāt | 
na yuktaṃ yujyate tvatra guṇān drṡṭvādbhutaṃ mahat || 
naikena śakyamādātuṃ mayā doṡamahodadhi: | 
krtyamanyairmamaivātra ko'nyadoṡeṡu me kṡaṇa: || 
paracodanadakṡāṇāmanadhīṡṭopakāriṇām | 
vākyaṃ mūrdhnā pratīcchāmi sarvaśiṡyo bhavāmyaham || 
saṃgrāmo hi mamaikasya bahubhi: kleśaśatrabhi: | 
tatraikena raṇāsaktamanye nighnanti māṃ sukham | 
tatra ya: prṡṭhato bhītiṃ śrāvayedanyato'pi vā | 
pradviṡṭo vā prasanno vā same prāṇaprada: suhrt || 
alisaṃghātanīlena cīrabhāraṇabhāriṇā | 
vicitrasurabhisphītapuṡpa[śe]kharahā[cā]riṇā || 
yugapatsarvadigbuddhakṡetrasāgaracāriṇā | 
balinā pratikāryeṇa sarvamārāpahāriṇā || 
narakapretasaṃtāpapraśamonmuktavāriṇā |
saṃsāragahanāntasthabhavyasattvārthasāriṇā || 
jagannetrotsavotpādibalālaṃkāradhāriṇā | 
viduṡā bālavapuṡā lokavismayakāriṇā || 
mañjuśrīsaṃjñakaṃ yattatpiṇḍībhūtaṃ jagaddhitam | 
sarveṇaivātmabhāvena namastasmai puna: puna: || 
anekadu:khasaṃtaptaprahlādanamahāhradam | 
trailokyatrṡṇāpātālaprapūraṇamahāmbudam || 
jagadiṡṭaphalasphītadaśadikkalpapādapam | 
prārthitaprāptisaṃhrṡṭajagannetrotpalārcitam || 
vismayodgataromāñcairbodhisattvaśatai: stutam | 
mañjuśriyaṃ namasyāmi praṇāmairuttarottarai:  ||
@196
ni:śeṡadu:khavaidyāya sukhasattrapradāyine | 
sarvākāropajīvyāya mañjughoṡāya te nama: || 
iti jinatanayānāṃ sarvathātyadbhutānāṃ 
caritamupanibadhyopārjitaṃ yacchubhaṃ me | 
bhavatu sukhamanantaṃ dehināṃ tena yāvat 
sugatapadamanantavyomasīmādhipatyam || 
puṇyavrddhirnāma ekonaviṃśa: pariccheda: || 
|| samāptaścāyaṃ bodhisattvavinayo'nekasūtrāntoddhrta: śikṡāsamuccaya: || 
@197
prathamaṃ pariśiṡṭam |
sūtroddharaṇasūcī | 
[##This Appendix contains names in alphabetical order of Buddhist works
from which passages are cited in the## śikṡāsamuccaya. ##In arranging these 
works, the word## ārya ##found prefixsd to names of works is omitted. In the 
case of works which are available in print, I have given references to editions 
used in [], while in the case of works which are not yet available in full or 
part in original Sanskrit, I have given references, as far as possible, in [ ] to## 
mahāvyutpatti ##(MVy.) Sec. 65; (2) Fragments available in Manuscript
Remains found in Eastern Turkestan (MR) edited by R. Hoernle, Oxford, 
1916; (iii) A Complete Catalouge of the Tibetan Buddhist Canon (T)
published by Tohoku Imperial University, Sendai,Japan, 1934; (iv) B. 
Nanjio's Catalogue of Chinese translations of Buddhist## tripiṭaka ##(N); and (v)##
sūtrasamuccaya ##of##  nāgārjuna (nag's ##S S).Thereafter I refer to pages and 
lines of## śikṡāsamuccaya ##on which the extracts occur and the topics to illustrate 
which they are cited in the order of their occurrence.]##
akṡayamatisūtra [##MVy 19; T. 89,175; N 74; mentioned in## nāg's ##SS##]
(1) [10-6 (bhūmipraviṡṭasyāpi bodhisattvasya śikṡāprajñapti:); (2) 16.26 (bodhisattva: kāyadu:khatayā 
na parikhidyate sattvāvekṡayā); (3) 22.19 (atītānāgataśubhotsarga:)  (4) 23.8 (bodhisattvena
śarīrarakṡā kartavyā); (5) 66.27 (pāpakānāmakuśalānāṃ dharmāṇāṃ prahāṇāya chandaṃ janayet); (6) 67.17
(śamathasya akṡayatā); (7) 88.6 (kuśalamūlasya na kadācidapi parikṡaya:); (8) 93.12 (kālākāle 
pubarbodhisattvena vratasyopekṡā karaṇīyā) ; (9) 102.10 (muditāsvarūpam); (10) 105.21 (kīdrśaṃ
śrutaṃ bodhisattvavinaye praśastam ?); (11) 106.10 (dharmasaṃbhārayoga eva jñānasaṃbhāro bhavati); 
(12) 117.11 (trividhā maitrī); (13) 126.4 (vedanāsvarūpam); (14) 127.10 (māyopamaṃ
cittamiti cittadharmatā); (15) 127.13 (dharmasmrtyupasthānam); (16) 144.23 (dānaviśuddhisvarūpam)
(17) 117.28 (eko bodhisattvo'dvitīyo'nuttarāyāṃ samyaksaṃbuddhau matiṃ karoti) : (18) 119.32
(bodhisattvo'cintyaṃ kālaṃ saṃnahyati) ; (19) 151.31 (āśayasvarūpam) ; (20) 151.4 (adhikā- 
dhikaguṇādhigamapravrtta āśayo'dhyāśaya ucyate); (21) 151.26 (bodhisattvasya sarvasattveṡu majjāgataṃ 
prema) ; (22) 152.30  (ātmaparapāpadeśanāpuṇyasaṃbhāre yathāgītai: stotrai: bhadracaryādigāthābhirvā pūjanā) ; 
(23) 153.11 (ātmaparapāpadeśanā) ; (24) 168.13 (śraddhādipañcendriyāṇāṃ sadābhyāsa: kārya:) 
aṅgulimālika (sūtra) ##[MVy 74; T 213; N 434]##
74.19 (māṃsavarjanam)
acalopāsikāvimokṡa [= gaṇḍavyūha, 20]
adhyāśayasaṃcodanasūtra [##T 69; N 37; mentioned in## nāg's ##SS##]
12.19 (yatkiṃcinmaitreya subhāṡitam, sarvaṃ tadbuddhabhāṡitam) ; (2) 56.9 (sarvabodhisattva-
yānikapudgalā namaskartavyā:) ; (3) 58.1 (anarthavivarjanopāyā:); (4) 61.17 (anarthavivarjanam) ; 
(5) 61.24 (bodhisattvena lābhasatkāradoṡadarśinā bhavitavyam); (6) 62.18 (saṃgaṇikāyāṃ doṡā:) ; 
(7) 63.3 (bhāṡyārāme doṡā:); (8) 64.1 (nidrārāme doṡā:); (9) 64.17 (karmārāme doṡā:); 
(10)65.13 (prapañcārāme doṡā:) ; (11) 65.30 (saṃkṡepato'narthavarjanam) ; (12) 187.28 (nirāmiṡaṃ 
dharmadānaṃ kartavyam). 
anantamukhanirhāradhāraṇī [##T 524; N 956##]
14.25 (trṡṇāyā: parityāga:).
@198
anupūrvasamudgataparivarta [?]
166.13 (caturo bhadrānuśaṃsān paśyan bodhisattvastathāgatapūjāyāmutsuko bhavati). 
apararājāvavādakasūtra [##MVy 195; T 221; N 988##]
(1) 9.6 (vināpi caryayā bodhicittamupakārakam; (2) 9.16 (bodhicittasya vipāka:). 
avalokanāsūtra [##Mvyastu, II 363; T 195##]
(1) 53.10 (abhūmipraviṡṭeṡu bodhisattvaṡu kārāpakāracintā); (2) 156.1 (vandanādinā 
puṇyavrddhi:).
avalokiteśvaravimokṡa [=gaṇḍavyūha, 28] 
154.26 (kuśalamūlasya sarvasattvaprapātabhayavigamāya pariṇāmayati). 
ākāśagarbhasūtra [##MVy. 18; T 260; N 67-69; mentioned in## nāgs ##SS as##
ākāśagarbhaparivarta]
(1) 9.19 (abhūmipraviṡṭasyāpi bodhisattvasaṃvarādhikāra); (2) 9.28 (abhūmipraviṡṭasya śrāvaka- 
yānameva na bhavati) ; (3) 37.1 (vividhā mūlāpattaya:) ; (4) 39.32 (mūlāpattīnāṃ ni:saraṇam); 
(5) 40.13) adhyeṡaṇamantrasya pāṭha:).
āryasatyakaparivarta [?]
92.25 (putradrṡṭānta:)
ugra[datta] pariprcchā [##MVy 72##]
(1) 9.29 (mātsaryaparyavanaddhasyāpi śikṡāpadopadeśa:) ; (2) 14.29 (yaddattaṃ tanna te bhūyo rakṡitavyam) ; 
(3) 24.9 (ācārye dharmagauravaṃ karaṇīyam) ; (4) 47.4 (kāmamithyācārātprativiratena bhavitavyam) ; 
(5) 47.10 (svabhāryāyā antike tisra:  saṃjñā utpādayitavyā:); (6) 68.3 (pramādasthānātprativiratena 
bhavitavyam) ; (7) 68.5 (smrtisaṃprajanyasya avikṡepa:) ; (8) 73.25 (nimantraṇasvīkāra:) ; 
(9) 75.29 (vasanopabhogaprayojanam) ; (10) 80.4 (susamīkṡitakāritā sukrtakarmakāritā ca śikṡā- 
padam) ; (11) 80.8 (putrabhāryādīnāṃ samyakparibhoga:) ; (12) 80.28 (parakrtyakārita: svakārya- 
parityāga:) ; (13) 81.12 (bodhisattvena satatamātmā garhaṇīya:) ; (14) 82.13 (datvā na vipratisāra- 
cittamutpādayati); (15) 100.21; (bodhisattvena anunayapratighāpagatena bhavitavyam) ; (16) 101.4
(cittasya laghutā) ; (17) 107.1; (grhadoṡabhāvanā) ; (18) 108.27 (sattvasaṃsargo me na 
kartavya:) ; (19) 109.20 (kevalamaraṇyavāsena śramaṇo na bhavati) ; (20) 110.29 (āraṇya-
kena bhikṡuṇā kāryavaśād grāmaṃ gatena sāyamaraṇye pratinivartitavyam) ; (21) 143.4 (samyagājīvaśodhanāt
bhogaśuddhirbhavati) ; (22) 144.28 (anyaprasādanopāyāsaṃbhave madyādīnāmapi dānamanumodyate) ; (23) 
152.25 (bhadracaryā nāma triskandhakapravartanam | tacca pāpadeśanā puṇyānumodanā buddhādhyeṡaṇā ca) ; (24)
167.27 (adhyeṡaṇānuśaṃsā:).
uttarajātakam [##Part of## nārāyaṇapariprcchā ?]
105.10 (dharmakāmānāmanyalokadhātusthitā api buddhā mukhamupadarśayanti).
udayanavatsarājapariprcchā [##T 73; N 13 (29), 788; mentioned in## nāg's ##SS##]
(1) 48.13 (kāmānāṃ vivarṇanaṃ jugupsā ca); (2) 49.15 (strīnirjitā na dānaṃ dātuṃ śaknuvanti)
upāyakauśalyasūtra [##MVy 20; T 261; N 23,52,926; mentioned in## nāg's ##SS##]
40.25 (mūlāpattimāpanno bodhisattva: abhavyo buddhabhūmau parinirvātum); (2) 92.15 (ke 
punarupāyakuśalā: ?) ; (3) 93.23 (vratāpekṡayāpyadhikaṃ sattvārthaṃ paśyet) ; (4)  93.20 (utsoḍhavyameva
bodhisattvena nairayikaṃ du:khāmāpattimāpattum) ; (5) 93.23 (upāyakauśalyena āpattīrvinodayayet) ; (6)
94.1 (bodhisattva rāgamutpādya sugatirlabhyate) ; (7) 94.9 (gaṇikāvat krtārtho bodhisattvo nirapekṡa: taṃ 
puruṡaṃ tyajati)
upālipariprcchā [##T 68; N 23 (24), 36, 979; MR##]
[1] 92.3 (gurvīṇāṃ laghvīnāṃ ca mūlāpattīnāṃ deśanā); (2) 94.12 (bodhisattvasya dve mahāsāvadye 
āpattī) ; 99.7 (puna: punarāpattau śīlaskandhavināśa:).
@199
karmāvaraṇaviśuddhisūtra [##MVy 58 (?) ; T 218; N 1094]
53.18 (āvaraṇaśabdasyārthavistara:) ; (2) 96.13 (kathaṃ karmāvaraṇaviśuddhiṃ pratilabhate ?).
kāmāpavādakasūtra [##Not mentioned in T or N.##]
 46.11 (nivāraya bhikṡo cittaṃ kāmebhya:). 
kṡitigarbhasūtra [##T 64; mentioned in## nāg's ##SS##]
11.3 (bodhisattvena kuśalamūlaṃ samādāya rakṡitavyam); (2) 41.24 (yo buddhamuddiśya 
pravrajita:, sa yadi parasmin daṇḍaprahāraṃ dadyāt, sa mrta: kathyate'smin dharmavinaye); (3) 42.3 (ye 
pātrabhūtān pravrajitān viheṭhayanti, te sāparādhā bhavanti); (4) 42.6  (raktakāṡāyadhvajo mokṡadhvaja:) ; 
(5) 42.7 (karmāvaraṇapratideśanā) ; (6) 52.17 (daśabhirākārai: saddharmaparirakṡakāṇāṃ rakṡaṇaṃ kartavyam) ; 
(7) 59.14 (buddhasaṃmukhe praṇidhānam); 98.8 (prāṇātipātaviratyā karmāvaraṇaṃ mardayati).
gaganagañjasūtra [##MVy 11; T 148; N 61##]
(1)22.17 (bodhisattvasya kuśalamūlaṃ sarvasattvopajīvyam); (2) 29.4 dharmabhāṇakasya anarthavivarja- 
nam paripālanam) ; (3) 31.27 (mārakarma); (4) 32.26 (mārakarma); (5) 66.22 
(sadā acchidracittena bodhisattvena bhavitavyam);  (6) 71.11(kathamādeyavacano bhavati ?) ;
(7) 144.10 (ahaṃkāramamakāraviśuddhāddānāt puṇyaviśuddhirbhavati) ; (8) 145.1 (śīlaviśuddhi:) ; 
(9) 145.3 (bodhisattvasya paramā gaganasamā kṡāntireva śīlaviśuddhi:).
gaṇḍavyūhasūtra [##Edited by D.T. Suzuki and H. Idzumi. Kyoto, Japan##]
 4.9 (kṡaṇasaṃpat); (2) 62.8 (bodhicittam); (3) 8.19 (bodhicittaṃ dvividham) ; 
(4) 23.9 (kalyāṇamitrasevanam); (5) 23.26 (āryasudhana: kalyāṇamitraṃ sāradhvajaṃ bhikṡu sevate ;)
 (6)24.1 (sudhano meghaṃ dramiḍaṃ sevate) ; (7) 60.9 (bodhicittotpādakānāṃ guṇānāmudbhāvanam) ; 
(8) 69.7 (svacittādhiṡṭhānaṃ sarvabodhicaryā) ; (9) 69.11 (cittanagaraparipālanakuśalena bhavitavyam) ; 
(10) 83.5 (anyonyāvamānanāsamuditenākuśalamūlena āyu:pramāṇādapi parihīyate) ; (11) 85.22
(bodhisattva: sarvasattveṡu ācāryaśāstrsaṃjñāmutpādayati) ; (12) 101.6 (sarvakleśanirghātāya duryodhanaṃ cittamu- 
tpādayitavyam) ; (13) 147.9 (vyavasāyadrḍhīkaraṇam) ; (14) 164.18 (buddhasamavadhānaprayojanam) ; 
(15) 164.29 (arthāya sarvasattvānāmutpadyante tathāgatā:).
gocarapariśuddhisūtram [##MVy 51##]
187.23 (sarvāvasthāstu sattvārtha: puṇyavrddhaye hetu:).
caturdharmakasūtra [##T 250; N 266-67##]
26.9 (kalyāṇamitraṃ na parityaktavyam) ; (2) 89.28 (pāpaśodhanasya upāyā:). 
candrapradīpasūtra = samādhirājasūtra [##Edited in Gilgit Mss. by N. Dutt; our edition
in BST. No 2##]
 13.16 (śikṡādaro mahāphalavipāka:) ; (2) 14.20 (utsargārthaṃ vairāgyamutpādayet, tyāgānu- 
śam*sāṃśca  bhāvayet) ; (3) 34.6 bodhicittasya asaṃpramoṡakāraṇam) ; (4) 59.22 (anarthavarjanam) ; 
(5) 66.12 (niṡphalaskandavarjanam) ; (6) 64.16 (śīlaṃ samādhisaṃvartanīyam) ; (7) 68.19 (śīlārthinā
samādhau yatna: kārya:) ; (8) 68.21 (dhyānānuśam*sā:) (9) jñānavatīparivarta-75.5 (māṃsabhakṡaṇānujñā) ; 
(10) 76.20 (ātmatrṡṇopabhogāttu kliṡṭāpatti:) ; (11) 87.21 (maitrībhāvaphalam); (12) 92.32
(svasaukhyasaṅgena paradu:khopekṡā bhavati) ; (13) 98.18 (vyāpādaviratyā sarvapāpakṡaya:) ; (14) 100.18
(kṡāntipāramitāsvarūpam) ; (15) 102.7 (sarvakṡāntidrḍhīkaraṇaprayoga:); (16) 105.2 (śrute vīryamārabhet); 
(17) 107.2 (cittaśodhanārthamaraṇyamāśrayet) ; (17) 107.16 (bālānāṃ parivarjanā); (18) 107.27
(araṇyaguṇavarṇanam) ; (19) 180.7 (araṇyavāsaguṇā:) ; (20) 108.16 [grāmaṃ varjayitvā araṇyāśrayaṇe 
kṡipraṃ samādhirlabhyate) ; (21) 130.6 (śūnyatābhāvanānuśaṃsā:) ; [22] 146.22 (ātmabhāvavrddhi:) ;
(23) 153.12 (anumodanāparivartapāṭhena anumodanā) ; (24) 169.5 (maitrīsvarūpam) ; (25) 
189.26 (dharmadānavidhi:) ; (25) 191.1 (apramāda: kuśalasya pradhānamūlam).
@200
candrottarādārikāriprcchā [##T 191; N 441##]
47.14 (strīśarīrasya paryavekṡā).
cundādhāraṇī [?]
96.20 (pāpakṡayārthaṃ cundādhāraṇījapa:).
jñānavatīparivarta [= candrapradīpasūtra = samādhirājasūtra, 34]
75.5 (māṃsabhakṡaṇānujñā).
jñānavaipulyasūtra [##Mentioned in## nāg's ##SS##]
106.22 (sārthakāni śāstrāṇi śikṡitavyāni).
tathāgatakoṡagarbhasūtra [##T 258; N 384; mentioned in## nāg's ##SS##]
(1) 96.1 (śūnyatādhimuktyā pāpaśuddhirbhavati).
tathāgataguhyasūtra [##MVy 30; mentioned in## nāg's ##SS##]
(1) 8.4 (kasya bodhicittotpāda: ?) ; (2) 71.1 (kīdrśaṃ bodhisattvena vaktavyam ?) : (3)
89.4(śodhitasyātmabhāvasya bhoga: pathyo bhaviṡyati); (4) 89.11(dharmakāyaprabhāvito bodhisattvo
darśanenāpi sattvānāmanugrahaṃ karoti) ; (5) 130.4 (satkāyadrṡṭyupaśamāt sarvakleśā: upaśāmyanti) ; 
(6) 146.8 (balavardhanopāyā: ); (7) 168.5(śradhādīnāṃ sadābhyāsa: kārya:) (8) 191.87 (apra-
mādasvarūpam) ; (9) 191.19 (apramādānuśaṃsa:). 
tathāgatabimbaparivarta [##mentioned in## nāg's ##SS##]
96.24 (pāpapratipakṡasamudācāra:).
trisamayarāja [##T 3401##]
 77.9 (vidyoccāraṇam); (2) 96.16 (pāpapratipakṡasamudācāra:) ;(3) 153.3 (buddha- 
pūjāvarṇanam).
daśadharmakasūtra [##T 53; N 23 (9), 29##]
6.13 (śraddhā); (2) 8.12 (bodhicittotpādasya kāraṇāni); (3) 66.14(niṡphala- 
spandavarjanam).
daśabhūmi(ma)kasūtra [##Ed. by Rahder, Paris##] 
(1)9.24 (prathamāyāṃ bhūmāvapi bodhicittamutpadyate); (2) 9.26 (pramuditāyāṃ bodhisattvabhūmau 
bodhicittamacalaṃ bhavati); (3) 9.27 (bodhicittotpādena saṃbodhiparāyaṇo bhavati) ; (4) 9.29 (ātma- 
saṃjñāpagamād bodhisattvasya ātmasneho na bhavati) ; (5) 10.2 (bodhisattva: pramuditāyāṃ mastakamapi dadāti) ; 
(6) 10.8 (bodhisattvena śikṡāpadeṡu śithilena na bhavitavyam) ; (7) 71.5 (amanojñavākyaparivarjanam);
(8) 123.21(mohaśodhanārthamavidyādīnāṃ visāmagrīkaraṇam); (9) 152.1 (bodhisattvastathārūpaṃ puṇyasaṃbhā- 
ramupacinoti, yena saṃbhrtena sarvasattvā atyantaviśuddhimāpnayu:) ; (10) 152.14 (saṃsārāṭavīmārgapratipannā: 
sattvā bodhisattvai: sarvadu:khopaśame anāvaraṇanirvāṇe pratiṡṭhāpayitavyā: ) ; (11) 153.14 (daśa mahāpraṇi- 
dhānāni). 
divyāvadāna [saṃgharakṡita, sūkarikā, cakravartivyākaraṇa] [##Our edition in BST No. 20; also
Cowell and Neil's edition##]
(1)36.4 (saṃgharakṡitāvadāne-vaiyāvrtyakareṇabhikṡuṇā sarvabhikṡusaṃghasya cittamāvarjanīyam | 
anyathā anartha:)
dharmasaṃgītisūtra [##MVy 21; T 238; N 426; mentioned in## nāg's ##SS##] 
10.19 (satyagurukeṇa bodhisattvena bhavitavyam); (2) 66.16 (yatkiṃcidbodhisattvānāṃ karma,
tatsarvaṃ parārthameva pravartate);(3) 67.24 (samāhitamanaso yathābhūtadarśanaṃ bhavati) (4) 69.1 (svacittādhīno 
dharma:); (5) 70.1 (bodhisattvasya sattvāvarjanameva krtyam); (6) 70.16 (ya: sattvān rakṡati, sa śīlaṃ
rakṡati); (7) 71.13 (na bodhisattvenaiṡā vāgbhāṡitavyā yayā paro vyāpadyeta) ; (8) 79.14 (dāsopamena-
bodhisattvena bhavitavyam) ; (9) 81.4 (bodhisattva: sarvasattvānāṃ prathamataraṃ bodhimicchati) ; (10) 81.13
(bodhisattvaśikṡā) ; (11) 81.18 (mahākaruṇāmūlā: sarvabodhisattvaśikṡā:) ; (12) 85.8 (sattvakṡetraṃ bodhi- 
@201
sattvasya buddhakṡetram); (13) 100.15 (trividhā kṡānti:); (14) 124.2 (kāyasmrtyupasthānam); (15) 
124.11 (kāyasvarūpavarṇanam); (16) 126.7 (vedanāsmrtyupasthānam); (17) 139.31(tathateti
śūnyatāyā etadadhivacanam); (18) 140.6(cakṡū rūpeṡu na raṇati, saṃsargābhāvāt); (19) 150.18 (yasya
punarāśayo nāsti, sarve buddhadharmāstasya dūre); (20) 151.14 (vyavasāśayau drḍhīkrtya kāruṇyaṃ puraskrtya yateta 
śubhavrddhaye) ; (21) 171.15 (buddhānanusmrtya tadguṇapariniṡpattyarthaṃ smrtimupasthāpayati); (22) 171.24
(dharmānusmrti); (23) 172.16 (dharmānusmrti:).
nārāyaṇapariprcchā [##T 684. Dr. A. C. Banerjee's publication bearing the same
title seems to be a different work##]
(1) 16.6 (na tadvastu bodhisattvenopādātavyaṃ yasminnasya tyāgacittaṃ notpadyate): (2) 81.29 
(bodhisattvo nātmaheto: śīlaṃ rakṡati, api tu sarvasattvahitasukhayogakṡemārthika: śīlaṃ rakṡati); (3) 105.8 
(śrutānuśaṃsā:) .
niyatāniyatāvatāramudrāsūtra [##T 202 ; N 131,132 ; mentioned in## nāg's ##SS##]
7.17 (paśurathagatiko bodhisattva:); (2) 52.9 (bodhisattvasya prasannena cittena darśane
puṇyaprasava:). 
nirvā[rmā ?]ṇasūtra [?]
74.19 (māṃsavarjanam). 
piṭaka [bodhisattvapiṭaka, vidyādharapiṭaka (##MVy 5##)]
pitr[tā] putrasamāgama [##MVy 8 ; T 60 ; N 23 (16); mentioned in## nāg's ##SS##]
110.18 (sarvadharmasukhākrāntena samādhinā sukhāmeva vedanāmutpādayate) ; (2) 131.4
(nirātmāna: sarvadharmā:) ; (3) 136.26 (saṃvrtiparamārthasvarūpam); (4) 137.7 (anuttarāyāṃ samyaksaṃ-
bodhau bhagavatā rūpādikaṃ naiva vyākrtam); (5) 137.14 (sarvadharmā bodhisvabhāvavirahitā boddhavyā:); 
(6) 137.20 (kā bhūtakoṭi: ?) ; (7) 137.23 (sarvadharmasvabhāvadarśanam) ; (7) 138.13
(maitrībhāvanā) ; (8) 139.3 (śūnyaṃ hi cakṡuścakṡu:svabhāvena);(9) 139.9 (svapnasadrśā: sarvadharmā:) ;
(10) 139.14 (śūnyatāvyākaraṇam). 
puṡpakūṭadhāraṇī [##T 516, 886; N 337-39, 857; mentioned in## nāg's ##SS as## 
puṡpakūṭasūtra]
96.29 (pāpakṡālanopāyā:). 
prajñāpāramitā (bhagavatī, mahatī, aṡṭasāhasrikā) [##Ed. by Rajendralal Mitra in BI; by
Wogihara along with## āloka ##of## Haribhadra; ##BST 4##]
aṡṭa^ 24.14 (kalyāṇamitreṡu gauravamutpādayitavyam); (2) 31.13 (māra: bodhisattvasyāntike
balavattaramudyogamāpatsyate) ; (3) 31.15 (māro bodhisattvasya viheṭhanamupasaṃhrrati) ; (4) 68.10
(saṃprajanyalakṡaṇam); (5) 146.28 (dānādbhogasya vardhanam); (6) 166.27 (anumodanānuśaṃsā:); 
(7) 167.13 (anumodanānuśaṃsā:); (8) 186.20 (bodhisattvena sarvasattvānāmarthāya sarvaṃ parityaktavyam) ; 
(9) 188.4 (bodhisattvena dharmadānaṃ nirāmiṡaṃ kartavyam).
pramuditā [ =daśabhūmikasūtra]
pravrajyāntarāyasūtra [##mentioned in## nāg's ##SS##]
42.21 (catubhirdharmai: samanvāgato grhī akṡaṇaprāpto bhavati).
praśāntaviniścayaprātihāryasūtra [##MVy 52; T 129; N 522; mentioned in## nāg's ##SS##]
12.29 (śikṡārambhasya mahāphalatvam); (2) 13.4 (bodhisattvena caryānuśaṃsadarśinā caryāyā na 
nivartitavyam); (3) 50.9 (jīvitāparopaṇe kuśalamūlānāmantarāyo bhavati) ; (4) 50.9 (bodhi- 
sattvasya apāyakaraṇe anarthā:); (5) 51.6 (pratighacittotpāde niyataṃ narakaṃvāsa:); (6) 51.24 
(stūpādīnāṃ pūjayā puṇyaprasava:); (7) 81.21 (dharmaparyeṡṭipraśaṃsā).
prātimokṡa [?] 
70.25 (lokāprasādakaraṃ varjanīyam). 
@202
brhatsāgaranāgarājapariprcchā [= sāgara^. ##MVy 32; T 154; N 840##]
bodhisattvapiṭaka [##MVy 5; T 56; N 23 (12), 1005; mentioned in## nāg's ##SS##]
165.20 (puṇyavrddhayupāyā:) ; (2) 165.24 (caityasaṃskāraphalam).
bodhisattvaprātimokṡa [##T 248##]
(1)10.9 (strīṇāmapi saṃvaropadeśa:); (2) 14.6 (bodhisattvānāmabhyāsaviśrāme āpattayo
bhavanti); (3) 14.28 (bodhisattva: sarvadharmeṡu parakīyasaṃjñāmutpādayati, na kaṃcidbhāvamupādatte); (4) 
15.30 (bodhisattvānāṃ śāṭhyaṃ mātsaryamīrṡyā paiśunyaṃ līnacittatā ca na saṃvidyate) ; (5) 23.5 (utsrṡṭā- 
nāmapi śarīrādīnāṃ rakṡā kāryā) ; (6) 24.3 (kalyāṇamitraparigraha:); (7) 34.31 (sahadhārmike
dharmaśravaṇe tathāgatapūjāyāṃ ca vaiyāvrtyaṃ karaṇīyam) ; (8) 70.21 (sattveṡvaprasāda: parihartavya:) ; (9)
70.23 (noccairbhāṡiṇā bhavitavyam); (10) 80.11 (kuśalāntakarau tyāgātyāgau na kāryau); (11) 
104.22 (kṡāntisvarūpam). 
brahmapariprcchā [##T 158; mentioned in## nāg's ##SS##]
70.24 (na ca vadhakasadrśena bhavitavyam). 
bhagavatī = aṡṭasāhasrikā prajñāpāramitā [##Ed. by R. Mitra, 1888; by Wogihara, 
1932-35; our edition in BST No. 4##] (1) 104.11 (kṡāntau cittamutpādayati) ; (2)
112.3 (samādhānāya yujyeta) ; (3) 112.7 (sarvākārajñatāpratisaṃyuktairmanasikārairdhyānaṃ samāpadyate) ; (4) 
116.6 (kāyaṃ dhātuśo vibhajya vijānāti) ; (5) 116.11 (kāyasyāśucitvam) ; (6) 130.23
(sarvadharmānāvaraṇatāṃ pratilabdhukāmena prajñāpāramitāyāṃ śikṡitavyam) ; (7)139.29 (kimutpanno dharma 
utpadyate utānutpanna: ?). 
bhadrakalpikasūtra [##T 94 : N 403 ; mentioned in## nāg's ##SS##]
8.25 (yatkiṃcit kuśalaṃ krtvā bodhicittamutpadyate). 
bhadracarīpraṇidhānarāja (= bhadracaryagāthā) [##T 4359] [Text edited in Eastern Buddhist, 
Vol. V 242-247, by Hokei Idumī# = gaṇḍavyūhasūtra, ##pp. 543-548##]
(1)153.12 (anumodanā adhyeṡaṇā ca) ; (2) 153.13 (pariṇāmanā) ; (3) 155.3 (anuttarā
pariṇāmanā). 
bhikṡuprakīrṇaka [##Being edited by K. P. Jaiswal Institute, Patnā#]
86.5 (bhagavatā glānasya bhikṡorupasthānam) ; (2) 86.11 (sattvārādhanaṃ mahāphalam).
bhaiṡajyaguruvaidūryaprabharājasūtra [##Gilgit Mss., Vol. I##]
11.8 (bodhisattvena kuśalamūlaṃ vardhayitavyam); (2) 97.3 (śikṡāpadādidhāriṇāṃ na kadācidapāya- 
gatirbhavati); (3) 97.22 (śikṡāpadādidhāriṇāṃ sugatirbhavati); (4) 98.1(bhaiṡajyagurostathāgatasya
nāmaśravaṇe strīṇāṃ na puna: strījanma). 
mañjuśrībuddhakṡetraguṇavyūhālaṃkārasūtra [##MVy 56; T 59 ; N 23 (15)##]
11.11 (bodhisattvena pūrvajanmāvadāne caryopetaṃ bodhicittamutpāditam) ; (2) 11.28
(bodhisattvasya praṇidhānānujñānam) ; (3) 34.1(kathaṃ bodhisattva: praṇidhānānna calati ?) ; (4) 98.3
(mañjuśriyo nāmadhāraṇe na puna: strībhāvo bhavati).
mañjuśrīvikrīḍitasūtra [##T 96; N 184-85; mentioned in## nāg's ##SS##] 
(1) 83.3 (pratigha: kalpaśatopacitaṃ kuśalamūlaṃ pratihanti). 
mahākaruṇā [puṇḍarīka] sūtra [MVy 23 ; T 111 ; N 117 ; mentioned in## nāg's ##SS##]
55.30 (bāḍiśikavad buddho'pi saṃsārodakasarasa uddharati) ; (2) 164.5 (buddhapūjayā
yatkuśalamūlaṃ tannirvāṇaparyavasānam. )
mahāmeghasūtra [##T 232, 235, 657, 1063 ; N 244 ; Baroda Ms. seems to be ā#
dhāraṇī]
(1) 74.19 (māṃsavarjanam) ; (1) 102.27 (du:khādhivāsanā kṡānti:).
mahāvastu [##see## avalokanāsūtra]
@203
mārīcī (vidyā) [##T 564, 988 ; N 844-847##]
(1) 78.28 (vidyā)
mālāsiṃhanādasūtra (= śrīmālā^) [##mentioned in## nāg's ##SS##]
maitreyavimokṡa [ = gaṇḍavyūhasūtra, 52]
(1.2) (caryāvikalamapi bodhicittaṃ phalapradam) ; (2) 98.27 (bodhicittena pāpaviśuddhi:). 
ratnakaraṇḍakasūtra [##MVy 84 ; T 117 ; N 168-69## ] 
7.10 (prthagjano'pi bodhisattva:); (2) 190.20 (bodhisattvasya nānāsaṃbhāropacitaṃ kuśalamūlaṃ
vivardhate).
ratnakūṭasūtra [##MVy 39##]
(1) 33.13 (bodhicittasaṃpramoṡasya hetava:) ; (2) 33.17 (teṡāṃ varjanahetava:) ; (3)34.4
(bodhicittasya asaṃpramoṡakāraṇam) ; (4) 34.19 (bodhisattvasya catvāri skhalitāni) ; (5) 34.28
(na anadhimuktikatayā tathāgatānāṃ sattveṡu dharmadeśanā pravartate) ; (6) 81.11 (bodhisattvapratirūpakā:) ; 
(7) 82.22 (bodhisattva: lābhasatkārabhīta: syāt) ; (8) 108.30 (cittaśodhanamaraṇyagatena kartavyam) ;
(9) 126.13 (cittasmrtyupasthānam).
ratnacūḍasūtra (^pariprcchā) [##MVy 38 ; T 91 ; N 23 (47##)]
66.26 (sarvākāravaropetā śūnyatā) ; (2) 68.6 (smrtilakṡaṇam) ; (3) 124.17
(kāyānityatābhāvanā) ; (4) 125.22 (vedanāsmrtyupasthānam) ; (5) 126.31(cittasvarūpagaveṡaṇam) ; 
(6) 127.20 (dharmasmrtyupasthānam) ; (7) 127.27 (dharmāṇāṃ pratyavekṡā) ; (8) 145.10 
(caryāpariśuddhi:) ; (9) 168.30 (śraddhādīnāṃ balānāṃ sadābhyāsa: kārya:). 
ratnameghasūtra [##MVy 12 ; T 231 ; N 152, 964 ; mentioned in## nāg's ##SS##]
7.28 (sarvabālacaritavipattisamatikrānto bodhisattva:) ; (2) 13.22 (bodhisattvena śikṡāpadeṡu
śikṡitavyam ; (3) 22.26 (dānaṃ hi bodhisattvasya bodhi:) ; (4) 32.20 (bodhisattva: īryāpatheṡu 
vīryamārabhate) ; (5) 33.1 (kathaṃ bodhisattvo mārakarmaparihāropāyakuśalo bhavati ?) ; (6) 33.6
(akalyāṇamitralakṡaṇam) ; (7) 34.11 (avasādo bodhisattvena varjanīya:) ; (8) 66.3 (anarthavarjanam) ; 
(9) 68.26 (cittapūrvagamā: sarvadharmā:) ; (10) 70.10 (saṃkṡepasaṃvara:) ; (11) 70.12 (bodhisattva-
samudācārā:) ; (12) 71.30 (satatabhaiṡajyam) ; (13) 75.12 (śmāśānikena nirāmiṡeṇa bhavitavyam); 
(14) 75.23 (bhaiṡajyopayoga:) ; (15) 76.10 (vihāre sthiti:) ; (16) 76.15 (vihāraśayyā) ;
(17) 82.19 (kva ātmotkarṡo nirdoṡa: ?) ; (18) 83.9 (kva lābhasatkāra anujñāyate ? ) ;
(19) 83.16 (tena dānena nonnato bhavati) ; (20) 18.17 (kīrtiślokaśabde nonnāmajāto bhavati).
(21) 83.22 (caṇḍālakumāropamāśca viharanti nīcanīcena manasā) ;(22) 83.24 (abhiniṡkrānta-
grhavāso bodhisattvo nihatamāno bhavati) ; (23) 87.28 (kathaṃ bodhisattvo'yoniśomanaskārāvagato bhavati ?) ;
(24) 88.2 (bodhisattvo nātmānamutkarṡayati, na parān paṃsayati) ; (25) 93.30 (ānantaryacikīrṡupuruṡasya 
māraṇānujñānam) ; (26) 100.99 (kṡāntiguṇā:) ; (27) 115.30 (rāgādīnāṃ pratipakṡān bhāvayet, tannidānaṃ 
ca varjayet) ; (28) 143.6 (bodhisattvo dāyakadānapatīnāmantike prasādacittamutpādayati) ; (29) 146.6
(balavardhanam) ; (30) 150.8 (na bodhisattva: sattvadurdāntatāṃ jñātvā parikhinna: pariśuddhāyāṃ lokadhātau praṇidhānaṃ 
karoti) ; (31) 152.32 (buddhapūjāvarṇanam) ; (32) 153.8 (tathāgatapūjopasthānāni) ; (33) 153.10 
(vividhāni pūjopasthānāni anuvicintayati) ; (34) 166.20 (tathāgatapratimādikaraṇaphalāni) ; (35)
186.2 (sarvāvasthāsu sattvārtha: puṇyavrddhaye hetu:).
ratnarāśisūtra [##T 88 ; N 23 (44) ; MR; mentioned in## nāg's ##SS##]
(1) 34.32 (vaiyāvrtyakareṇa bhikṡuṇā sarvabhikṡusaṃghasya cittamārādhitavyam); (2) 72.3 
(dharmasaṃnāha:) ; (3) 72.30 (rasasaṃjñā notpādayitavyā) ; (4) 76.4 (kāṡāyadhāraṇaprayojanam) ;
(5) 76.25 (śraddhādeyaṃ paribhogaśca); (6) 111.1 (araṇyavāsagatena vyālamrgebhyo na bhetavyam) ; 
(7) 111.19 (araṇyagatasya devādaya: sākṡiṇo bhaveyu:) ; (8) 165.28 (tathāgatastūpakaraṇaphalam) ; 
(9) 165.32 (tathāgatacaityapūjāphalam).
@204
ratnolkādhāraṇī [##MVy 50 ; T 145, 847 ; N 745##]
(1) 4.21(śraddhāmūlam) ; (2) 6.8 (saṃkṡepata: śraddhāmūlam) ; (3) 85.11 (prathamacittotpādiko 
bodhisattva: sarvasattvānāmantike daśaprakāraṃ cittamutpādayati) ; (4) 174.7 (bodhisattvaguṇabhāvanā
rājāvavādakasūtra (##also## apararājā^)  [##MVy 105 ; T 221 ; mentioned in## nāg's ##SS## (?).
(1) 114.19 (sarvasaṃskārā adhruvā:). 
rāṡṭrapālasūtra (^pariprcchā) (^pāloktagāthā) [##Ed by L. Finot in BB##]
(1) 34.23 (anadhimuktirapyanartho bodhisattvasya) ; (2) 85.3 bodhisattvā mānavaśena 
apāyabhūmiṃ gacchanti) ; (3) 108.20 (araṇyavāsaguṇā:) ; (4) 112.25 (līne manasi muditābhāvanayā 
uttejanaṃ kuryāt) ; (5) 169.13 (buddhādyanusmrtivarṇanam).
laṅkāvatārasūtra [##Ed. by B.Nanjio, Japan##]
73.27 (māṃsavarjanam) ; (2) 74.20 (māṃsavarjanam) ; (3) 75.16(prakrtimrtānāmapi māṃsasya
parityāga:).
lalitavistara [##Our edition in BST No 1, also Lefmann's and Rajendralal
Mitra's editions.##]
(1) 6.18 (śraddhā) ; (2) 113.4 (saṃsāranityatā) ; (3) 127.29 (skandhādīnāṃ śūnyatā). 
lokanāthavyākaraṇa [##T 174 ; N 165-66##]
(1) 129.13 (śūnyā anāmakā dharmā:). 
lokottaraparivarta [##MVy 9 ; mentioned in## nāg's ##SS##]
 84.13 (bodhisattvānāṃ daśa mārakarmāṇi). 
vajracchedikā (prajñāpāramitā) [##Max Muller's edn.##]
 95.28 (gambhīrasūtrāntaparicayātpāpakṡayo bhavati) ; (2) 146.26 (yo bodhisattvo'pratiṡṭhito 
dānaṃ dadāti, tasya puṇyaskandhasya na sukaraṃ pramāṇamudgrahītum). 
vajradhvajasūtra [^dhvajapariṇāmanā] 
(1) 16.32 (bodhisattva ātmānaṃ sarvasattveṡu niryātayati) ; (2) 18.28 (bhogapuṇyādīnāṃ bodhisattva
notsarga:) ; (3) 19.4 (bodhisattva: satkrtya dānaṃ dadāti) ; (4) 19.10 (satkrtya dānam) ; (5) 20.15 
(kuśalamūlapariṇāmanā) ; (6) 117.19 (buddhadharmaprayuktayā maitryā diśāṃ spharaṇam) ; (7) 148.5 (bodhisattva:
smrtisaṃprajanyavipulagambhīracetā: na vipravasati kuśalamūlapariṇāmai:) ; (8)  153.5 (pariṇāmanā).
vidyādharapiṭaka [##T 3317]
(1) 79.3 (vidyā)
vinayaviniścaya ( = upālipariprcchā) [##T 68##]
vimalakīrtinirdeśa [##MVy 15 ; T 176 ; N 146, 147, 149 ; mentioned in## nāg's ##SS##]
7.9 (bodhicittam) ; (2) 80.29 (saṃsārabhayabhītena bodhisattvena buddhamāhātmyaṃ pratisartavyam) ; 
(3) 85.19 vinipatiteṡu bodhisattvena premagauravābhyāsa: karaṇīya: ) ; (4) 140.20 (abhūtaparikalpasya
viparyastā saṃjñā mūlam); (5) 143.30 bodhisattvasya bhogaśuddhirātmabhāvaśuddhivat parahitāya bhavati) ;
(6)144.1(bhojanadānena bodhisattvasya bhojanaṃ na kṡīyate) ; (7) 144.5 bodhisattvasya bhojanaṃ sattvānāṃ 
suṡṭhu pariṇamati) ; (8) 145.22 (bodhisattvagocara:) ; (9) 172.21 (saṃghānusmrti:). 
vīradattapariprcchā [##MVy 83 ; T 72 ; N 23 (28), 389, 947 ; mentioned in##
nāg's ##SS##]
23.7 (dharmabuddhinā śarīrarakṡā kartavyā) ; (2) 124.27 (kāyasvarūpavarṇanā) ; (3) 125.8 
(kāyasyāśucitvam) ; (4) 125.17 (kāyasya prabhaṅguratvam).
śālistambasūtra [##ed. by Poussin ; ed. by A.## śāstri]
(1) 120.18 (ādhyātmiko bāhyaśca pratītyasamutpāda:).
@205
śūraṃgamasūtra (^samādhinirdeśa) [##MVy 31 : T 132 ; N 399##]
 8.24 (śāṭhayotpāditasyāpi bodhicittasya buddhahetutvam) ; (2) 54.9 (anutpāditabodhi- 
cittavyākaraṇam).
śraddhābalādhānāvatāramudrāsūtra [##MVy 73 ; T 201 ; N 90 ; mentioned  in## nāg's ##SS##]
(1) 51.11 (bodhisattvasya bandhane niraya:) ; (2) 51.15 (bodhisattvagarhāyāṃ sarvasvaharaṇe ca pāpaprasūti:);
(3)51.17 (stūpasya asatkāre dāhe vā pāpaprasūti:); (4) 51.31 (prthagjanaṃ bodhisattvamadhikrtya 
kārāpakāracintā) ; (5) 85.15 (sarvasattvānāṃ śiṡyatvābhyupagame sthito bhavati) ; (6) 165.14 
tathāgatānāṃ pratimāmātradarśanamapi aparimitaphalam, kiṃ puna: svarūpeṇa ?).
śrāvakavinaya [?]
(1) 75.20 (ātmārthaṃ brahmacaryavāsārthaṃ pātracīvaramapi vikrīya kāyasaṃdhāraṇamuktam) ; (2) 93.30 
(kāruṇyānmrgādimokṡaṇe'nāpatti:). 
śrīmālāsiṃhanādasūtra [##T 92 ; N 23 (48), 59##]
27.1 (mahāviṡaya: saddharmapratigraha:) ; (2) 27.4 (parītto'pi saddharmaparigraho mārasya śokāvaho 
bhavati) ; (3) 27.9 (saddharmaparigraha: mahāyānikānāṃ sarvān kuśalān dharmānatiśete.)
satyakaparivarta: [##Mentioned  in## nāg's ##SS##]
92.25 (putradrṡṭānta:).
saddharmapuṇḍarīkasūtra [##Printed edns : H. Kern, and B. Nanjio, 1908 ; Wogihara,
Japan ; N. Dutt, Calcutta ; and our edition in BST N. 6##]
30.23 (ācāragocaraṃ rakṡet) ; (2) 54.24 (stūpādikaraṇe guṇā:) ; (3) 188.20
(kathaṃ dharmadānaṃ dātavyam ?) ; (4) 189.25 (bodhisattvo dharmapremṇāpi na kasyacidanugrahaṃ karoti). 
saddharmasmrtyupasthānasūtra [##T 287 ; N 679 ; mentioned  in## nāg's ##SS##]
10.17 (adadato narakagati:) ; (2) 42.28 (daśa akuśalā: karmapathā vipākakaṭukā:) ; (3)
45.15 (kāmamūlā: sarvānarthā:) ; (4)  70.20 (anutsiṡṭāhāreṡvadadata: pretagati:). 
saptamaithunasaṃyuktasūtra [ ##Not mentioned in T or N, but cf.##  aṅga ##N. iv. p. 55]
46.3 (brahmacāriṇo mātrgrāmeṇa sārdhaṃ saṃkrīḍata: apariśuddhaṃ brahmacaryaṃ bhavati). 
samādhirājasūtra [ = candrapradīpa]
sarvadharmavaipulyasaṃgrahasūtra [##T 117, 527 ; N 498##]
 56.13 saddharmapratikṡepe anartha:) ; (2) 57.5 (bodhisattveṡu avamanyanā aparyantaṃ narakamanubhavanti). 
sarvadharmāpravrttinirdeśasūtra [##MVy 37 ; T 180 ; N 163, 164, 1012##] 
7.14 (bodhisattva:) ; (2) 54.1 (kena kāraṇena bodhirdūrībhavati ?): (3) 58.26
(bodhisattvapraṇāmaphalam) ; (4) 59.9 (na pudgalena pudgala: pramātavya:). 
sarvavajradharamantra
78.4
sarvāstivādināṃ ( = divyāvadāna 15)
82.26 vinaya: (dharme vimatimutsrjet).
saṃgītisūtra [ = dharmasaṃgītisūtra ?]
140.26 ( śūnyatāvādī na lokadharmai: saṃhriyate aniśritatvāt) ; (2) 141.4 (citta- 
śodhanārtha paragauravamātmāvajñā ca bhāvanīyā) ; (3) 141.29 (saṃstavatyāgācca śīghraṃ cittaviśuddhirbhavati).
saṃgharakṡitavadāna ( = divyāvadāna 23)
36.4 (vaiyāvrtyakareṇa bhikṡuṇā sarvabhikṡusaṃghasya cittamāvarjanīyam).
sāgaranāgarājapariprcchā ( = brhatsā^) [##MVy 32 ; T 153, 154 ; N 456, 840; mentioned  in## nāg's ##SS##]
164.12 (aṡṭabhidharmai: samanvāgatā bodhisattvā buddhasamavadhānaṃ labhante).
@206
sāgaramati (pariprcchā) sūtra [##T 152 ; N 61, 976; mentioned in## nāg's ##SS##]
(1)10.23 (bodhisattvena pratijñātapālanaṃ kartavyam) ; (2) 26.19 (bodhisattvena sūtrāṇāṃ
sadekṡaṇena saddharmaparigraha: kārya:) ; (3) 27.13 (saddharmaparigraha:) ; (4) 31.29 (daśa mārāṅkuśā:) ; 
 (5) 70.29 (aprasādakaracaryāvarjanam) ; (6) 71.18 (parāprasādarakṡā) ; (7) 80.26 
(atyāgapratiṡedha:) ; (8) 84.3 (bodhisattva: kāyapariśuddho bhavati) ; (9) 84.7 (nirmānasya
dharmamukhāni ābhāsamupagacchanti) ; (10) 102.31 (trividhā kṡānti) ; (11) 146.17 (ārabdhavīryeṇa
sadā bodhisattvena bhavitavyam) ; (12) 166.17 (tathāgatasya niruttarāṇi pūjāsthānāni) ; (13) 190.7
(dhāraṇīmantreṇa mārakarmāṇi vigamayya dharmadānaṃ karoti) ; (14) 199.17 (dharmabhāṇakena caukṡeṇa śucisamudācāreṇa
bhavitavyam).
siṃha pariprcchā [##MVy 70 ; T 81## ]
6.20 (śraddhā) ; (2) 6.21 (bodhicittam) ; (3) 33.23 (bodhicittasaṃpramoṡasya varjano- 
pāyā:) ; (4) 33.27 (bodhicittaṃ na riñcati) ; (5) 33.30 (bodhicittaṃ na riñcati). 
suvarṇaprabhāsottamasūtra [##Ed. by Nobel and also by Nanjio and Idzumī#]
(1) 90.4 (vidūṡaṇāsamudācāra: kathaṃ bhāvayitavya: ?) ; (2) 119.1 (maitrīkaruṇāgarbhāṇāṃ gāthānāṃ 
bhāvanā).
sūkarikāvadāna ( = divyāvadāna 14) 
 98.23 (śaraṇagamane na durgati:). 
hastikakṡyasūtra [##MVy 75 ; T 207 ; N 193-94##] 
74.19 (māṃsavarjanam).
@207
bauddhasaṃskrtagranthamālāyāṃ prakāśayatvena saṃkalpitā granthā: |
1 nava dharmā: 
1.lalitavistara:  ##Rs. 10.00 and 12.50## 
2. samādhirājasūtram ##Rs. 12.00 and 16.00## 
3.laṅkāvatārasūtram ##Rs. 10.00 and 12.50## 
4. aṡṭasāhasrikā (prajñāpāramitā) ālokavyākhyāsahitā 
##Rs. 20.00 and Rs.25.00## 
5. gaṇḍavyūhasūtram ##Rs. 16.00 and 20.00## 
6. saddharmapuṇḍarīkasūtram ##Rs. 10.00 and 12.50## 
7. daśabhūmikasūtram ##Rs. 10.00 and 12.50## 
8. suvarṇaprabhāsasūtram
9. tathāgataguhyakam 
2. mādhyamikamate- 
10. madhyamakaśāstraṃ nāgārjunīyam, ācāryacandrakīrtiviracitayā prasannapadākhya- 
vyākhyayā saṃvalitam ##Rs. 10.00 and 12.50## 
11 śikṡāsamuccaya: śāntidevaviracita: ##Rs. 10.00 and 12.50## 
12 bodhicaryāvatāra: śāntidevaviracita: prajñākaramativiracitayā pañjikākhya-
vyākhyayā saṃvalita: ##Rs. 10.00 and 12.50## 
3yogācāramate-
13 sūtrālaṃkāra: ācāryasaṅgaviracita: 
4 vinayā:
14-15 mahāvastu-lokottaravādināṃ vinaya: 
16 mūlasarvāstivādināṃ vinaya: (##Gilgit Mss.##)
5 mahāyānasūtrasaṃgraha: 
17 prathama: khaṇḍa:-prajñāpāramitāsaṃkṡepā:, sukhāvatīvyūha:, kāraṇḍavyūha:, rāṡṭrapāla-
pariprcchā, śālistambasūtram arthaviniścayasūtraṃ ca ##16.00 and 20.00##
18 dvitīya: khaṇḍa:-karuṇāpuṇḍarīkam, mañjuśrīmūlakalpa: 
@208
6 avadānasaṃgraha:
19 avadānaśatakam ##Rs. 10.00 and 12.50##
20 divyāvadānam ##Rs. 16.00 and 20.00##
21 jātakamālā (bodhisattvāvadānamālā) subhāṡitaratnakaraṇḍakakathā ca, ārya- 
śūraviracitā ##Rs. 10.00 and 12.50##
22-23 avadānakalpalatā kṡemendraviracitā ##Rs. 20.00 and 25.00##
7 prakīrṇagranthā: 
24 mahāyānastotrasaṃgraha: 
25 aśvaghoṡagranthā:-buddhacaritam, saundaranandam
